
Karen, 

kuri skaitė 

abiejų knygų juodrasčius, 
ir Ašeriui 


su meile 


PADĖKA 


Be žmonių, paminėtų „Urvinio lokio gentyje“, kurie nuolat tal- 
kino rašant ir šią „Žemės vaikų“ serijos knygą ir kuriems vis dar esu 
dėkinga, taip pat įsiskolinau: 

Centrinio Oregono aukštutinėse pusdykumėse įsikūrusios 
Melhjuro lauko stoties direktoriui dr. Denzeliui Fergusonui ir per- 
sonalui, ypač - Jimui Riggsui. Be kita ko, jis mokė, kaip sukurti lau- 
žus, kaip naudoti iečių mėtyklę, iš meldų nusipinti demblį miegui, 
atskelti akmeninį įrankį ir išmušti elnio odą - kas pagalvotų, kad 
elnio kailį galima paversti aksomo švelnumo oda? 

Doreen Gandy už atidų skaitymą ir vertingus komentarus, kad 
būčiau rami, jog ši knyga neturi lygių. 

Ray'ui Auelui - už paramą, padrąsinimą, pagalbą ir indų plovi- 


mą. 

ŽEMĖS VAIKAI 


PRIEŠISTORINĖ EUROPA 
PER LEDYNMETIĮ 


Ledo dangos ir kranto linijų pokyčiai per 10 000 metų 
trukusį tarpstadijinį atšilimą Viurmo (Valdajaus) 
apledėjimo vėlyvojo pleistoceno epochoje, 
kuri truko nuo 35 000 iki 25 000 metų prieš Kristų. 


Motinos figūrėlės yra daugybės panašių nedidelių skulptūrėlių 
iš priešistorinės Europos pavyzdžiai, 
siekiantys apie 30 000 metus prieš Kristų. 


t. Saramudoja 


BERANO JŪRA 


O MAP BY PALACIOS ALTER AUEL 


. Lespogo „Venera“. Dramblio kaulas (restauruota). 

Aukštis - 14,7 cm. Rasta Lespuge, Aukštutinėje Garonoje, 
Prancūzijoje. 

Saugoma Žmogaus muziejuje, Paryžiuje. 


„ Vilendorfo „Venera“. Kalkakmenis su raudonos ochros pėdsakais. 
Aukštis - 11 cm. Rasta Vilendorfe, Vachau, Žemutinėje 
Austrijoje. 

Saugoma Gamtos istorijos muziejuje, Vienoje. 


„ Vestonicų „Venera“. Degtas molis (su kaulu). Aukštis - 11,4 cm. 
Rasta Dolni Vestonicuose, Moravijoje, Čekijoje. 
Saugoma Moravijos muziejuje, Brno. 


„ Moters figūrėlė. Dramblio kaulas. Aukštis - 5,8 cm. Rasta 
Gagarine, Ukrainoje. 


Saugoma Etnografijos institute, Sankt Peterburge. 


„ Brasempujo „Venera“. Dramblio kaulas (fragmentas). 
Aukštis - 3,2 cm. Rasta Popo urve, Brasempujyje, Prancūzijoje. 
Saugoma Nacionaliniame archeologijos muziejuje, Sen Žermen 


prie Lė. 


Ji buvo mirusi. Tai koks skirtumas, jei ledinės stingdančio lietaus 
adatėlės drasko taip, jog tuoj nusiners oda? Jauna moteris pasker- 
sakiavo į vėją ir tvirčiau užsimaukšlino vilkenos gobtuvą. Žiaurūs 
šuorai plakė prie kojų lokio kailio apsiautalą. 

Kurgi tie medžiai? Prisiminė lyg ir mačiusi palei horizontą eilę 
kažkokių susiraizgiusių krūmokšnių ar medžių, todėl pasigailėjo 
nepasidairiusi atidžiau ir panorėjo, kad jos atmintis būtų tokia pui- 
ki, kaip kitų gentainių. Jaunoji moteris tebelaikė save genties dalimi, 
nors niekada tokia nebuvo, o dabar apskritai paskelbta mirusia. 

Ji palenkė galvą ir atsigręžė prieš vėją. Audra užgriuvo staiga, 
smogė iš šiaurės, moteris desperatiškai troško pastogės. Vis dėlto 
nuo urvo buvo jau toli nukeliavusi, o šios teritorijos nepažinojo. 
Visos mėnulio fazės pasikeitė nuo to laiko, kai išėjo, tačiau ji vis dar 
nė nenutuokė, kur link eina. 

Į šiaurę, į žemyną, kur baigiasi pusiasalis, tiek težinojo. Tą naktį, 
prieš mirdama, Iza liepė jai išeiti. Patikino, kad vadu tapęs Braudas 
ras būdų ją įskaudinti. Iza neklydo. Braudas įskaudino labiau, nei ji 
įsivaizdavo. 

„Jis neturėjo pateisinamos priežasties atimti iš manęs Durką, — 


galvojo Aila. - Durkas - mano sūnus. Taip pat Braudas neturėjo 


ni 


rimtos priežasties mane prakeikti. Tai jis supykdė dvasias. Tai jis 
sukėlė žemės drebėjimą“ Tiesa, šį kartą ji bent jau žinojo, ko tikėtis, 
tačiau viskas įvyko taip staiga, kad net gentainiai ne iš karto tai pri- 
ėmė, kiek užtruko, kol ištrynė ją iš regėjimo lauko. Vis dėlto niekas 
negalėjo užginti Durkui ir toliau ją pastebėti, nors kitiems ji buvo 
mirusi. 

Braudas ją prakeikė apimtas impulsyvaus pykčio proveržio. 
Brunas, prakeikdamas pirmą kartą, gentainius tam paruošė. Turė- 
jo priežastį: visi žinojo, kad jis privalo taip pasielgti, be to, suteikė 
Ailai galimybę. 

Moteris atsuko veidą dar vienam lediniam smūgiui ir pastebėjo, 
kad saulė jau leidžiasi. Netrukus sutems, kojos sustirusios. Ledinė 
tižė persisunkė per odinį apavą, nepaisydama drėgmę sulaikančių 
viksvų, kurių buvo prikimšta į vidų. Ailai palengvėjo pamačius že- 
maūugę išsikraipiusią pušį. 

Stepėse medžių pasitaiko retai: jie auga tik ten, kur pakanka drė- 
gmės išsilaikyti. Eilės sulinkusių pušų, berželių ar gluosnių, iš ku- 
rių vėjas buvo nulipdęs stulbinamas asimetriškas formas, paprastai 
žymėdavo vandens šaltinį. Toks reginys sausuoju metų laiku buvo 
trokštamas teritorijose, kur požeminis vanduo - šitokia retenybė. 
Atviras lygumas užgriuvus audroms nuo didžiojo ledyno šiaurėje, 
medžiai suteikdavo prieglobstį, kad ir nepakankamą. 

Žengusi dar kelis žingsnius jaunoji moteris atsidūrė prie upeliu- 
ko, nors tik siaurutė srovelė čiurleno tarp ledo sukaustytų krantų. Ji 
pasuko į vakarus ir nuėjo palei srovę ieškodama tankesnio sąžalyno, 
kuris suteiktų patikimesnę pastogę nei greta augantys krūmai. 

Ji mynė pirmyn užsimaukšlinusi gobtuvą, tačiau vėjui staiga nu- 
ščiuvus pakėlė galvą. Kitapus upokšnio krantą rėmė žemas status 


skardis. Viksvos visiškai nešildė kojų, kai brendant ėmė smelktis 

ledinis vanduo, bet Aila apsidžiaugė radusi užuovėją. Vienoje vie- 
toje grunto siena buvo įdubusi, tad susiraizgiusios žolių šaknys ir 
susipynę seni vijokliai karojo ore kaip priedanga, o apačioje buvo 
likęs gana sausas plotelis. 

Aila atrišo permirkusius diržus, kuriais jos išdirbtos odos krep- 
šys laikėsi ant nugaros, jį nusipurčiusi išėmė sunkų tauro kailį ir 
tvirtą baslį, supintą iš šakelių. Basliu parėmusi iš priekio, moteris 
pasistatė žemą, nuožulnią palapinę, o ją prilaikė akmenys ir upės 
atplukdyti rąstai. 

Ji dantimis atnarpliojo rankų įmovų virveles. Tai buvo beveik 
apskriti odos gabalėliai padengti kailiu, suraukti ties riešu su įpjova 
delnuose, kad galėtų iškišti nykštį ar visą plaštaką, prireikus ką nors 
sugriebti. Lygiai taip pat buvo sumeistrautas ir apavas, tik be įpjovų. 
Moteris vargais negalais atrišo išbrinkusius, aplink kulkšnis apsuk- 
tus odos raiščius. Išėmusi kruopščiai surinko šlapias viksvas. 

Lokenos apsiautalą patiesė ant žemės palapinės viduje, šlapiąja 
puse žemyn, viršuje sudėjo apavą ir rankų įmovas, viksvas, paskui 
kojomis į priekį įropojo pati. Susivyniojusi į kailį įsitraukė krepšį ir 
juo uždengė angą. Ilgai trynė sustirusias kojas, o kai drėgnas kaili- 


nis lizdelis įšilo, susirangė ir užsimerkė. 


Stingdanti žiema leido paskutinį kvapą nenoriai užleisdama vie- 
tą pavasariui, tačiau šis metų laikas, kaip tikras jaunuolis, buvo ka- 
prizingas pamaiva. Tai primindavo ledinius šalčius, tai kankinančia 
šiluma žadėjo vasaros kaitrą. Taip pat netikėtai nuščiuvo ir užgriu- 


vusi audra. 


Ailą pažadino akinami saulės atspindžiai nuo sniego bei ledo 
lopinėlių pakrantėje ir gilus, skaisčiai žydras dangus. Tolumo- 
je pietų pusėje rikiavosi apdriskusiais skarmalais virtę debesys. 
Moteris išropojo iš palapinės ir pasistvėrusi vandens maišą baso- 
mis nubėgo prie vandens. Nekreipdama dėmesio į stingdantį šal- 
tį prisėmė oda padengtą pūslę, godžiai atsigėrė ir nukūrė atgal. 
Nusilengvinusi pakrantėje vėl įropojo į kailius, kad apšiltų. 

Ji ilgai neužsibuvo. Pernelyg troško būti gryname ore, ypač 
kai audros pavojus buvo praėjęs ir viliojo saulė. Apsimutuūriavo 
nuo kūno šilumos išdžiūvusį apavą, ant kailiu pamušto odos ap- 
siautalo, su kuriuo miegojo, užsirišo lokeną. Iš maišo išsitraukė 
gabalą džiovintos mėsos, susipakavo palapinę, rankų įmovas ir 
žiaumodama mėsą patraukė savu keliu. 

Upelio vaga buvo beveik tiesi, leidosi kalva, tad žingsniuoti 
buvo lengva. Aila po nosimi kažką monotoniškai niūniavo. Ant 
krūmų pakrantėje regėjo žalius taškelius. Kartkartėmis ją pri- 
versdavo nusišypsoti gėlelė, drąsiai iškišusi smulkų veidelį aptir- 
pusio sniego lope. Ant tako vos per žingsnį bumbtelėjo atskilęs 
ledo luitas, o paskui nuplaukė, nešamas greitos srovės. 

Išlindus iš urvo jau pavasarėjo, tačiau pietinėje pusiasalio da- 
lyje buvo šilčiau ir pavasaris prasidėjo anksčiau. Kalnų grandinė 
užtvėrė žvarbius ledyno vėjus, o nuo vidinės jūros dvelkiantis 
brizas šildė ir drėkino siaurą pakrantės ruožą bei į pietus atgręž- 
tus šlaitus, tad čia vyravo vidutinis klimatas. 

Stepėse buvo šalčiau. Kalnų grandinę ji supo rytiniu pakraš- 
čiu, bet keliaujant į šiaurę per atvirą preriją pavasaris irgi žengė 
pirmyn. Regis, šiluma niekada nebūna brangesnė nei ankstyvą 


pavasarį. 

Moters dėmesį patraukė triukšmingai klykaujančios žuvėdros. 
Pakėlusi akis į dangų ji pamatė keletą nedidelių kirus primenan- 
čių paukščių, be jokių pastangų ištiestais sparnais sklendžiančių 
ratais. „Netoliese turėtų būti jūra, - pagalvojo ji. - Paukščiai šiuo 
metu turėtų sukti lizdus, o tai reiškia, kad rasiu kiaušinių, - Aila 
paspartino žingsnį. — Gal ant uolų rasiu midijų, gal kokių mo- 
liuskų, o gal plukių potvynių paliktuose baseinėliuose?“ 

Kai saulė jau siekė zenitą, Aila priėjo uždarą įlankėlę, sufor- 
muotą pietinio sausumos kranto ir šiaurės vakarinio iškyšulio 
krašto. Galų gale ji pasiekė plačią gerklę, jungiančią žemės liežuvį 
su likusiu žemynu. 

Aila nusipurtė nešulį ir užsiropštė uolinga atodanga, iškilusia 
aukštai virš aplinkinio kraštovaizdžio. Nepaliaujama mūša iš jūros 
pusės buvo atskėlusi dantytus masyvios uolienos gabalus. Būriai 
mažųjų alkų ir žuvėdrų piktai vainojo Ailą, renkančią kiaušinius. 
Kelis tiesiai iš lizdo dar šiltutėlius pradaužusi ji su pasimėgavimu 
nugurkė. Prieš nusiropšdama kelis įsikišo į apdaro klostes. 

Nuo uolų ties vandens paviršiumi Aila prisiplėšė moliuskų, 
paskui nusirišusi apavą įbrido į bangas, kad išplautų smėlį. Į gėles 
panašios jūrų plukės įtraukė netikrus žiedlapius, kai moteris tie- 
sė ranką norėdama jų pasiraškyti seklesniuose baseinėliuose, ku- 
riuos atsitraukdamas paliko potvynis. Šių „gėlių“ spalva ir forma 
buvo nematytos, todėl priešpiečius Aila baigė keliais moliuskais, 
kuriuos išsikasė iš smėlio, nes juos išdavė nežymios duobelės. 
Ugnies nekūrė, pasimėgavo šviežiomis jūrų gėrybėmis. 

Persisotinusi kiaušinių ir jūrų gėrybių jaunoji moteris įsitai- 
sė pailsėti aukštos uolos papėdėje, paskui vėl užsiropštė aukštyn, 


kad geriau apžiūrėtų pakrantę ir sausumą. Atsisėdusi ant monolito 


viršaus ji apsikabino kelius ir ėmė stebėti įlanką. Vėjas nešė į vei- 
dą turtingo vandenų gyvenimo alsavimą. 

Pietinis kontinento krantas švelniu lanku driekėsi vakarop. 
Už siauros medžių juostelės moteris regėjo plačias stepes, nie- 
kuo nesiskiriančias nuo šaltų pusiasalio tyrų, tačiau nematė jo- 
kio žmogaus buvimo ženklo. 

„Štai ir ji, — galvojo moteris, - didžioji žemė už pusiasalio. 
Kur man dabar pasiduoti, Iza? Sakei, čia rasiu kitus, bet ničnieko 
nematau: Kai Aila atsigręžė į bekraštį tuščią plotą, jos mintys 


grįžo į siaubingą naktį prieš trejus metus, kai mirė Iza. 


— Tu nepriklausai šiai genčiai, Aila. Gimei kitiems. Tau pride- 
ra būti su jais. Privalai išeiti, vaike, ir susirasti saviškius. 

— Išeiti! Kur aš keliaučiau, Iza? Nepažįstu kitų, nė nenuma- 
nau, kur jų ieškoti. 

- Šiaurėje, Aila. Eik į šiaurę. Į šiaurę nuo čia jų gyvena daugy- 
bė, didžiojoje žemėje už pusiasalio. Negali čia pasilikti. Braudas 
suras būdą tave įskaudinti. Eik ir susirask juos, mano vaike. Susi- 


rask saviškius, susiieškok porą. 


Tada ji neišėjo, negalėjo, o dabar neturėjo pasirinkimo. Pri- 
valėjo susirasti kitus, nebuvo kur daugiau eiti. Grįžti negalima; 


niekada nebepamatys sūnaus. 


- 


BIT 


Ašaros pasipylė Ailos veidu. Anksčiau ji neverkė. Išeinant ant 
kortos buvo pastatyta jos gyvybė, tad sielvartas buvo prabanga, 
kurios ji negalėjo sau leisti, tačiau kartą pralaužus barjerą, sunku 
susilaikyti. 

— Durkai... mano vaikeli, - sriūbavo ji, įkniaubusi veidą į ran- 
kas. - Kodėl Braudas tave iš manęs atėmė? 

Ji verkė sūnaus ir genties, kurią paliko, verkė Izos, vieninte- 
lės motinos, kurią prisiminė, verkė, nes jautėsi vieniša, nes bijojo 
jos laukiančio nepažįstamo pasaulio. Vis dėlto ne Krebo, kuris 
mylėjo ją kaip savą, dar ne. Šis sielvartas buvo pernelyg šviežias — 
Aila nebuvo pasiruošusi su juo susidurti. 

Kai ašaros išseko, moteris pasijuto spoksanti į bangų mūšą 
žemai apačioje. Stebėjo, kaip atsiritusi didžiulė banga ištrykšta 
putų fontanais, o paskui sūkuriuodama apgula dantytas uolas. 

„Būtų taip lengva, - toptelėjo. - Ne! - Ji papurtė galvą ir at- 
sitiesė. — Sakiau jam, kad gali atimti sūnų, gali priversti mane 
išeiti, gali mirtinai prakeikti, tačiau neprivers manęs žūti!“ 

Pajutus ašarų sūrumą veidą iškreipė ironiška šypsena. Jos aša- 
ros visada liūdindavo Izą ir Krebą. Genties žmonių, netgi Dur- 
ko, akys nepavandenydavo, nebent iš skausmo. Berniukas buvo 
labai į ją panašus, netgi mokėjo skleisti garsus kaip ji, bet dideles 
rudas akis Durkas paveldėjo iš genties. 

Aila greitai nusikeberiojo žemyn. Vėl užsikėlusi nešulį ant nu- 
garos ji ėmė svarstyti, ar jos akys tikrai niekam tikusios, ar visų 
kitų akys ašaroja. Tada kita mintis aidu atsiliepė jos galvoje: „Su- 


sirask saviškius, susirask porą. 


„A 


A 


“ 


Jaunoji moteris palei krantą keliavo į vakarus. Teko perbristi 
ne vieną upelį ar užtakį, kurie sruvo į vidinę jūrą, kol priėjo tikrai 
didelę upę. Tada pasuko į šiaurę, palei srūvantį vandentakį tolyn 
į žemyną, ieškodama vietos, kur galėtų persikelti. Prasiskynė kelią 
pro pakrantės pušų ir maumedžių juostą, kurie šen ten kyšojo kaip 
milžinai tarp nykštukinių giminaičių. Pasiekus žemyninę stepę, 
tarp glaudžiai upę supančių spygliuočių ėmė rastis gluosnių, beržų 
ir drebulių krūmynai. 

Ji keliavo visais vinguriuojančiais vagos linkiais sulig kiekviena 
diena vis labiau nekantraudama. Upė, tekanti šiaurės rytų krypti- 
mi, stūmė ją atgal į rytus. Ten eiti Aila nenorėjo. 

Kai kurios gentys medžiojo rytinėje žemyno dalyje. Ji planavo 
šiauriniu keliu traukti į vakarus. Nenorėjo atsitiktinai susidurti su 
gentainiais — tik ne tada, kai slegia mirtinas prakeiksmas! Reikia 
rasti būdą persikelti per upę. 

Pasiekusi vietą, kur išplatėjusi upė skilo į dvi atšakas aplink nedi- 
delę žvirgždu užpiltą salą su krūmais apaugusiais uolotais krantais, 
ji nusprendė surizikuoti. Keletas didžiulių riedulių vagoje kitoje sa- 
los pusėje leido tarti, kad gali būti gana seklu bristi. Aila buvo gera 
plaukikė, tačiau nenorėjo sušlapinti drabužių ar maišo. Pernelyg 
ilgai užtruktų, kol išdžiovintų, o naktys vis dar buvo šaltos. 

Ji pavaikščiojo pirmyn ir atgal palei krantą stebėdama sraunų 
vandenį. Kai apsisprendė, sekliausioje vietoje nusirengė, susikro- 
vė viską į krepšį ir jį aukštai iškėlusi įbrido į vandenį. Akmenys po 
kojomis buvo slidūs, iš pusiausvyros grasino išversti srovė. Pirmos 
atšakos viduryje vanduo siekė iki juosmens, bet salą moteris pasie- 


kė be jokių nelaimingų nutikimų. Antra atšaka buvo platesnė. Aila 


Tu 


suabejojo, ar pavyks perbristi, tačiau pusiaukelėje pasiduoti neke- 
tino. 

Jau buvo perėjusi gerokai daugiau nei pusę, kai upė staiga pagi- 
lėjo, teko pasistiebti ant pirštų galiukų, o vanduo siekė iki smakro, 
krepšį Aila laikė iškėlusi virš galvos. Staiga dugnas pradingo. Galva 
niurktelėjo žemyn, ji nenoromis gurkštelėjo. Kitą akimirką žengė 
vandeniu, o krepšys gulė ant viršugalvio. Viena ranka šį prilaiky- 
dama, kita mėgino kiek pasistūmėti kranto link. Ją pastvėrė srovė, 
tačiau nunešė visai netoli. Netrukus pėdos vėl pajuto akmenis ir po 


kelių akimirkų moteris išsikeberiojo į priešingą krantą. 


“ 


Už nugaros palikusi upę Aila vėl pasileido stepėmis. Pagaliau 
saulėtos dienos gausa gerokai pranoko lietingąsias - šiltasis sezonas 
pasivijo ir aplenkė ją šiauriniame kelyje. Medžių ir krūmų pumpurai 
išsisuko į lapiją, spygliuočiai šakelių galuose ištiesė minkštas šviesiai 
žalias adatėles. Pakeliui Aila skabė jas ir kramsnojo, mėgaudamasi 
švelniai aštriu pušų prieskoniu. 

Moteris įprato keliauti visą dieną, o artėjant sutemoms susiras- 
davo kokį upokšnį ar šaltinį ir prie jo įsirengdavo stovyklą. Vandens 
rasti vis dar buvo nesunku. Pavasarinių liūčių bei tirpsmo šiaurėje 
vandenys užtvindė upokšnius, pripildė senvages, raguvas, kurios 
vėliau taps sausomis išgraužomis arba, geriausiu atveju, vangiais 
murzglinais upeliukais. Vandens gausa — laikinas etapas. Drėgmė 
netruks susigerti, tačiau pirma dar padės stepėms sužydėti. 

Kone per naktį žemę užklojo balti, geltoni, purpuriniai, kiek re- 


čiau — ryškiai mėlyni ar skaisčiai geltoni žolynų žiedai, tolumoje 


is 


sumišę su vyraujančia gaivia ką tik prasikalusios žolės žaluma. Aila 
žavėjosi sezono grožiu: pavasaris visada buvo jos mėgstamiausias 
metų laikas. 

Atvirose lygumose suklestėjus gyvybei, moteris mažiau kliovėsi 
menkomis pasiimto konservuoto maisto atsargomis ir pradėjo gy- 
venti iš to, ką teikė žemė. Tam beveik nereikėjo gaišti. Visos genties 
moterys mokėjo raškyti lapus, žiedus, pumpurus ar uogas keliauda- 
mos ir beveik nesustodamos. Nuvaliusi lapus bei šakeles nuo tvirtos 
medžio šakos, Aila titnago peiliu užaštrino vieną jos galą ir naudojo 
šią lazdą šaknims bei gumbeliams atkasti. Rinkti buvo nesunku. Iš- 
maitinti reikėjo tik save. 

Vis dėlto Aila turėjo dar vieną pranašumą, kuriuo nepasižymėjo 
kitos genties moterys. Ji mokėjo medžioti. Tiesa, tik su svaidykle, 
tačiau net vyrai, pagaliau apskritai pripažinę jos norą medžioti, 
susitaikė su tuo, kad ji - labiausiai patyrusi genties medžiotoja su 
svaidykle. Išmoko pati ir brangiai sumokėjo už šią patirtį. 

Kai sulapojusios žolės ir augmenija iš žiemos lizdų ėmė vilioti 
urvuose išsislapsčiusius didžiulius žiurkėnus, starus, didžiuosius 
kiškiašoklius, kiškinius ir triušius, Aila vėl pradėjo nešiotis svai- 
dyklę užsikišusi už diržo, kuriuo buvo susijuosusi kailinį apdarą. 
Už diržo turėjo ir kasimo lazdelę, o jos vaistų krepšelis kaip visada 
buvo pririštas prie vidinio apsiautalo dirželio. 

Maisto netrūko; buvo kiek sunkiau prasimanyti malkų, taip pat 
ugnies. Laužą sukurti ji mokėjo, o palei laikinus upokšnius šen ten 
sugebėdavo išsilaikyti krūmai bei nedideli medeliai, dažnai gre- 
ta būdavo ir sausų krituolių. Eidama pro sausas šakas arba mėšlą 
Aila taip pat neužmiršdavo susirinkti. Vis dėlto kas vakarą laužo 


nekurdavo. Kartais po ranka nebūdavo tinkamų medžiagų, kartais 


oo 


malkos būdavo žalios arba šlapios, o kartais ji būdavo pavargusi ir 
nenorėdavo vargintis. 

Vis dėlto ji nemėgo miegoti atviroje vietoje nesaugoma ugnies. 
Erdviose ganyklose klajojo daugybė stambių galvijų, o jų gretas 
retino įvairiausi keturkojai medžiotojai. Šiuos ugnis paprastai at- 
baidydavo. Gentyje buvo įprasta, kad aukštą statusą turintis vyras 
keliaudamas neštųsi anglių, iš kurių įkurdavo kitą laužą, o Ailai iš 
pradžių netoptelėjo pasiimti reikmenų ugniai kurti. Atsigodojusi 
stebėjosi, kad nesusiprato anksčiau. 

Su apvaliu pagaliuku ir plokščia medžio lentele nebuvo lengviau 
įžiebti ugnies, jei mediena ar malkos buvo per žalios ar drėgnos. 
Tik aptikusi tauro skeletą Aila pagalvojo, kad jos bėdoms galas. 

Baigėsi dar vienas mėnulio fazių ciklas, drėgnas pavasaris šilda- 
mas virto į ankstyvą vasarą. Jaunoji moteris vis dar keliavo plačia 
pakrantės lyguma, kuri pamažu leidosi vidinės jūros link. Sezo- 
ninių potvynių suneštos nuosėdos dažnai suformuodavo smėlio 
seklumas ir susidarydavo lagūnos, o kartais netgi visiškai uždari 
tvenkiniai. 

Kiek įdienojus Aila sustojo ir įkūrė stovyklą sausoje vietoje prie 
nedidelio tvenkinėlio. Vanduo atrodė užsistovėjęs ir netinkamas 
gerti, tačiau vandenmaišis buvo apytuštis. Panardinusi delną Aila 
pasisėmė paragauti, bet išspjovė sūroką skystį ir gurkštelėjusi iš van- 
denmaišio išsiskalavo burną. 

„Keista, nejau taurai gėrė šį vandenį?“ - pagalvojo pastebėjusi 
išbalusius kaulus ir kaukolę su ilgais smailėjančiais ragais. Ji nusi- 
suko nuo užsistovėjusio vandens su mirties šmėkla, tačiau kaulai 
nenyko jai iš galvos. 

Akyse stovėjo balta kaukolė ir ilgi ragai, lenkti tuščiaviduriai 


ragai. 

Apie vidudienį sustojusi prie upelio ji nusprendė susikurti ugnį 
ir išsikepti ką tik sumedžiotą triušį. Įsitaisė saulėkaitoje ir tarp del- 
nų sukdama pagaliuką ant medinės plokštelės ji panorėjo, kad pa- 
sirodytų Grodas su anglimis, kurias nešė... 

Ji pašoko, sukišo į krepšį pagaliuką bei lazdelę, ant viršaus už- 
krovė triušį ir pasileido atgal tuo pačiu keliu. Priėjusi tvenkinį ėmė 
dairytis kaukolės. Grodas paprastai ilgame tuščiaviduriame tauro 
rage nešdavo rusenančias anglis, įsuktas į sausas samanas arba ker- 
pes. Turėdama tokį patį ragą Aila galės nešiotis ugnį. 

Vis dėlto tampydama ragą ji pajuto sąžinės graužimą. Genties 
moterys ugnies nenešdavo — tai buvo neleidžiama. „Kas už mane 
ją neš, jei pati nesiimsiu?“ — pagalvojo Aila ir stipriai truktelėjusi 
atplėšė ragą. Tada greitai nuėjo, lyg vien mintimis apie draudžiamą 
veiksmą būtų galėjusi prisišaukti budrias, smerkiančias akis. 

Buvo metas, kai nuo prisitaikymo prie Ailos prigimčiai svetimo 
gyvenimo būdo priklausė jos išlikimas. Dabar išgyvenimas priklau- 
sė nuo sugebėjimo įveikti vaikystės įtakas ir galvoti pačiai. Tauro 
ragas buvo gera lemianti pradžia, jos galimybė. 

Norint nešiotis ugnį laukė daugiau rūpesčių, nei moteris įsivaiz- 
davo. Ryte ji ėmė ieškoti sausų samanų, kad galėtų apvynioti anglis, 
tačiau, taip gausiai žėlusios miškingoje vietovėje netoli urvo, jos ne- 
augo sausose atvirose lygumose. Galiausiai Aila pasitenkino žolė- 
mis. Kai susiruošė vėl įsirengti stovyklą, jos nusivylimui, kibirkštėlė 
buvo užgesusi. Vis dėlto ji žinojo, kad ugnelę išsaugoti įmanoma: 
dažnai pridengdavo laužus, kad rusentų visą naktį. Būtinų žinių 
turėjo. Prireikė bandymų ir klaidų, daugybės užgesusių angliukų, 
kol moteris atrado būdą, kaip išsaugoti gabalėlį ugnelės nuo vienos 
stovyklos iki kitos. Tauro ragą ji taip pat nešėsi prisirišusi prie diržo 
ant juosmens. 


- 

Aila visada sugalvodavo, kaip perbristi kelyje pasitaikančius 
upokšnius, tačiau priėjusi didesnę upę ir kelias dienas traukusi prieš 
srovę suprato, kad reikia rasti kitą būdą. Upė vingiavo atgal į šiaurės 
rytus ir nė kiek nesiaurėjo. 

Nors Aila manė, kad jau išėjo iš teritorijos, kurioje gali medžioti 
gentainiai, į rytus eiti nenorėjo. Sukti ten, reiškė grįžti į gentį. Ne- 
galima eiti atgal, ji nenorėjo net paėjėti ta kryptimi. Negalima ir 
pasilikti įsikūrus atviroje vietoje upės pakrantėje. Vadinasi, reikia 
persikelti - nėra kur dingti. 

Aila neabejojo, kad sugebės: ji buvo gera plaukikė, tačiau kaip 
išlaikyti krepšį su visu turtu virš galvos. Problema buvo manta. 

Ji sėdėjo prie nedidelio lauželio, parvirtusio medžio, kurio pli- 
kos šakos mirko vandenyje, užuovėjoje. Popiečio saulė žvilgėjo nie- 
kad nenurimstančioje srovėje. Pro šalį plaukė nuolaužos. Tai primi- 
nė upelį, kuris sruvo netoli urvo, taip pat lašišų bei eršketų žvejybą 
toje vietoje, kur jis įtekėjo į vidinę jūrą. Tada ji plaukiodavo savo 
malonumui, nors kėlė nerimą Izai. Aila neprisiminė, kaip išmoko 
plaukti. Regis, visada mokėjo. 

— Įdomu, kodėl niekam daugiau nepatiko plaukioti? — susimąs- 
čiusi tarstelėjo ji. — Jie manė, kad aš keistuolė, nes man patikdavo 
nuplaukti taip toli... Kol Ona vos nenuskendo. 

Atsiminė, jog visi buvo dėkingi už išgelbėtą vaiko gyvybę. Bru- 
nas net padėjo Ailai išsiropšti iš vandens. Tada ji pajuto šiltą prie- 
lankumą, tarsi pagaliau būtų pritapusi. Pernelyg ilgos ir tiesios ko- 
jos, pernelyg liesas ir aukštas kūnas, šviesūs plaukai ir aukšta kakta 
neteko reikšmės. Vienas kitas gentainis tada mėgino išmokti plauk- 


ti, tačiau jie sunkiai plūduriavo ir bijojo gilesnių vietų vandenyje. 

„Įdomu, ar Durkas išmoks plaukti ? Jis ne toks sunkus kaip kiti 
vaikai ir niekada nebus toks raumeningas kaip dauguma vyrų. Ma- 
nau, galėtų... 

Tik kas jį išmokys? Manęs ten nebus, o Uba negali. Ji juo pa- 
sirūpins; myli berniuką ne mažiau nei aš, tačiau plaukti nemoka. 
Neišmokys ir Brunas. Šis išmokys Durką medžioti, apgins jį. Jis 
neleis Braudui įskaudinti mano sūnaus, pažadėjo - nors ir nejti- 
kėtina, kad dar mane pamatys. Brunas geras vadas, ne toks, kaip 
Braudas: 

„Ar galėjo Braudas pradėti manyje Durką? — Aila sudrebėjo 
prisiminusi, kaip Braudas ją prievartavo. — Iza sakė, jog vyrai taip 
elgiasi su moterimis, kurios jiems patinka, tačiau Braudas tai darė 
tik todėl, kad žinojo, kaip stipriai jo nekenčiu. Visi kalba, kad to- 
temų dvasios pradeda kūdikius, bet nė vienas vyras neturėjo pa- 
kankamai stipraus totemo, kuris įveiktų mano urvinį liūtą. Aš ne- 
pastojau, kol Braudas manęs neišprievartavo. Visi nustebo. Niekas 
nemanė, kad kada turėsiu vaikų... 

Norėčiau pamatyti jį užaugusį. Jis aukštas, visai kaip aš. Jis bus 
augesnis už genties žmones, esu tuo tikra... 

Ne, nesu! Niekada nesužinosiu. Niekada nebepamatysiu Durko: 

„Liaukis galvojusi apie jį, - paliepė sau šluostydamasi ašaras. 
Atsistojo ir nuėjo prie upės. - Nebus nieko gero, jei vis galvosi 
apie sūnų. Tai nepadės persikelti per upę!“ 

Aila buvo taip paskendusi apmąstymuose, kad nepastebė- 
jo prie kranto artėjančio dvišako rąsto. Moteris atsainiai Žvel- 
gė, kaip parvirtęs medis sučiumpa jį ištįsusiomis galūnėmis ir 
apnarplioja susiraizgiusiomis šakomis. Ilgai stebėjo nematyda- 
ma, kaip rąstas daužosi ir mėgina išsilaisvinti, tačiau vos pama- 


čiusi tučtuojau perprato galimybes. 

Negiliai įbridusi ji išvilko rąstą į krantą. Tai buvo viršutinė ne- 
menko dydžio medžio kamieno dalis, neseniai nulaužta smarkaus 
potvynio aukštupyje ir dar neįmirkusi. Titnaginiu kirvuku, kurį 
nešiojosi odinio apdaro klostėse ji atkirto ilgesnį iš dviejų atsišako- 
jimų beveik lygiai su antruoju, aptvarkė styrančias šakas ir paliko 
dvi gana ilgas biges. 

Paskubomis apsidairiusi Aila nudrožė prie raganėmis apraiz- 
gytų beržų. Truktelėjusi neseniai sumedėjusius vijoklius atlaisvino 
ilgą tvirtą giją, grįždama nubraukė lapus. Tada patiesė ant žemės 
palapinės kailį ir iškratė ant jo visą maišo turinį. Atėjo laikas per- 
žiūrėti daiktus ir susikrauti iš naujo. 

Kailines blauzdines ir rankų įmovas ji dėjo į krepšio dugną kartu 
su kailiu pamuštu apsiautalu, nes dabar vilkėjo vasarinį. Iki žiemos 
šitų neprireiks. Akimirką stabtelėjo dūmodama, kur bus kitą žie- 
mą, tačiau ilgiau gaišti spėliodama neketino. Kitą kartą stabtelėjo, 
kai paėmė minkštą elastingą odos skraistę, kurioje, pririštoje prie 
šlaunies, nešiodavosi Durką. 

Jos nereikėjo — išgyventi tai nebūtina. Pasiėmė tik todėl, kad ši- 
tas daiktelis siejo su sūnumi. Priglaudė prie skruosto, paskui rūpes- 
tingai sulankstė ir įdėjo į krepšį. Ant viršaus sukrovė sugeriančias 
odos juosteles, kurias naudodavo per menstruacijas. Paskui įdėjo 
antrą apavo porą. Dabar drožė basa, tačiau apsivyniodavo pėdas, 
kai būdavo šalta ar drėgna, tad apavas buvo nudėvėtas. Moteris 
džiaugėsi pasiėmusi antrą porą. 

Paskui patikrino maistą. Dar buvo likusi viena dėželė beržo to- 
šies su klevų cukrumi. Aila ją atidarė, atlaužė gabalėlį ir įsidėjo į 
burną spėliodama, ar teks dar kada paragauti klevų cukraus šiam 


pasibaigus. 


Tebeturėjo kelis keliautojų paplotėlius, pagamintus iš lydytų 
taukų, grūstos džiovintos mėsos ir džiovintų vaisių, kokius imdavo 
vyrai eidami medžioti. Pagalvojus apie riebius taukus Ailai pradėjo 
tekėti seilės. Nedidukai gyvūnėliai, kuriuos sumedžiodavo svaidy- 
kle, dažniausiai buvo liesučiai. Be daržovių, kurių prisirinkdavo, 
misdama vien baltymais ji netrukus imtų badauti. Riebalai ir an- 
gliavandeniai kokia nors forma būtinai reikalingi. 

Nenuolaidžiaudama sau ji sudėjo kelioninius paplotėlius į krep- 
šį — saugojo nepaprastiems atvejams. Įmetė kelis bryzelius džiovin- 
tos mėsos - kietos kaip oda, tačiau maistingos, - kelis džiovintus 
obuolius, keletą riešutų, kelis maišiukus grūdų, nuskintų nuo žolių 
stepėse netoli urvo, ir išmetė supuvusią šaknį. Ant viršaus sukrovė 
savo puodelį ir dubenėlį, vilkenos gobtuvą ir nudėvėtą apavą. 

Nuo juosmens juostos nurišo vaistų krepšelį ir perbraukė ranka 
glotnų vandeniui nepralaidų ūdros kailiuką, apčiuopė aštrius kojų 
ir uodegos kaulus. Krepšio dirželis buvo apvyniotas aplink kaklo 
ertmę, o keistai plokščia, taip ir neatskirta nuo kailio galva, pra- 
vertė kaip dangtelis, kaip atvartas. Tai buvo Izos darytas krepšelis, 
perduotas kaip motinos palikimas dukteriai, kai ši tapo genties gy- 
dytoja. 

Tada pirmą kartą per daugelį metų Aila prisiminė pirmą vaistų 
kapšelį, kurį jai padarė Iza, tą, kurį Krebas sudegino, kai ji pirmą 
sykį buvo prakeikta. Brunas neturėjo kitos išeities. Moterims ne- 
valia liesti ginklų, o Aila naudojo svaidyklę jau kelerius metus. Vis 
dėlto jis leido jai grįžti — jei pajėgs išgyventi. 

„Galbūt jis suteikė man didesnę galimybę nei mano, - pagalvojo 
Aila. - Vargu ar dabar būčiau gyva, jei nebūčiau žinojusi, kaip mir- 


tinas prakeiksmas verčia trokšti mirties. Jei neprisiminčiau Durko, 

manyčiau, kad pirmą kartą buvo sunkiau. Kai Krebas sudegino vi- 
sus mano daiktus, norėjau mirti; 

Moteris nepajėgė galvoti apie Krebą: sielvartas buvo pernelyg 
gyvas, skausmas pernelyg šviežias. Ji mylėjo senąjį magą ne mažiau 
nei Izą. Jis buvo Izos, taip pat ir Bruno brolis. Be vienos akies ir 
dalies rankos Krebas niekada nemedžiojo, tačiau jis buvo švenčiau- 
sias genties žmogus. Šamanas, kurio bijomasi ir kuris gerbiamas: jo 
baugi išvaizda galėjo sukelti drebulį narsiausiam medžiotojui, bet 
Aila pažino švelniąją jo pusę. 

Krebas ją gynė, ja rūpinosi, mylėjo kaip vaiką bičiulio, kurio 
niekada neturėjo. Aila turėjo laiko susitaikyti su Izos mirtimi prieš 
trejus metus ir, nors sielojosi dėl atskirties, žinojo, kad Durkas vis 
dar gyvas. Dar nebuvo gedėjusi Krebo. Staiga skausmo, kuris tūno- 
jo viduje nuo pat pražūtingo žemės drebėjimo, nebegalėjo ilgiau 
sulaikyti. 

— Krebai, o Krebai, kodėl grįžai į urvą? Kodėl turėjai mirti?! — 
išrėkė ji. 

Aila išsriūbavo raudą į vandens nepraleidžiantį ūdros kailiuko 
krepšelį. Paskui iš pačios gelmės iki gerklės pakilo riksmas. Ji sūpa- 
vosi pirmyn ir atgal apraudodama pyktį, liūdesį, neviltį. Vis dėlto 
nebuvo mylinčios genties, kad prisidėtų prie jos aimanuodama ir 
pasidalytų sielvartu. Ji gedėjo viena, gedėjo dėl savo vienišumo. 

Aimanoms išsisėmus Aila pasijuto išsekusi, tačiau siaubingas 
skausmas apmalšo. Kiek palūkėjusi nuėjo prie upės, nusiprausė vei- 
dą, tada vaistų krepšelį įsidėjo į maišą. Turinio tikrinti nereikėjo. Ji 
tiksliai žinojo, kas ten yra. 

Ji pastvėrė kasimo lazdelę, paskui sukilus pykčiui ryžtingai svie- 


dė ją į šalį. „Braudas neprivers manęs mirti!“ 

Ji sunkiai atsikvėpė ir prisivertė toliau pakuoti krepšį. Susikrovė 
reikmenis laužui sukurti ir tauro ragą, iš apsiautalo klosčių išėmė 
kelis titnago įrankius. Iš kitos klostės ištraukė apvalų akmenėlį, 
švystelėjo į orą ir sugavo. Svaidykle galima mesti bet kokius tinka- 
mo dydžio akmenis, tačiau lygūs apvalūs šoviniai tikslesni. Tuos 
kelis, kuriuos turėjo, Aila pasiliko. 

Tada paėmė svaidyklę: elnio odos juostelę su pastorėjimu viduje 
akmenims ir ilgais kūgio formos galais, susisukusiais nuo naudo- 
jimo. Jokių abejonių, ar pasilikti. Aila atrišo ilgą odos juostą, kuri 
buvo užvyniota aplink minkštą jos kalnų ožkos kailio apsiautalą 
taip, kad susidarytų klostės, kuriose ji nešiojosi daiktus. Apsiautalas 
nukrito. Ji stovėjo nuogutėlė, tik su nedideliu odos maišeliu, pariš- 
tu po kaklu ant virvės, - jos amuletu. Nusimovusi šį per galvą Aila 
sudrebėjo, be amuleto pasijutusi nuogesnė nei be apsiautalo, tačiau 
maži kieti daikčiukai kapšelio viduje ramino. 

Štai ir viskas: visi jos daiktai, viskas, ko reikia pragyventi. Šito ir 
žinių, patirties, įgūdžių, sumanumo, ryžto bei drąsos. 

Ji greitai suvyniojo amuletą, įrankius ir svaidyklę į apsiautalą, su- 
dėjo tai į krepšį, galiausiai viską susuko į lokeną ir aprišo ilga odine 
juosta. Ryšulį apvyniojo tauro kailio palapine ir vijokliu pririšo prie 
rąsto išsišakojimo. 

Kurį laiką stebėjo plačią upę ir tolimą krantą, pagalvojo apie 
savo totemą, paskui užspardė smėliu ugnį ir stumtelėjo rąstą su visu 
brangiu savo turtu pasroviui, toliau nuo trukdančių šakų. Prisišlie- 
jusi dvišakame gale Aila įsitvėrė atsikišusių bigių ir atsistūmusi nu- 


plaukė kartu su savo sieliu. 


os 


Ledynų tirpsmo atvėsintas stingdantis vanduo apgaubė nuogą 
jos kūną. Ji aiktelėjo, vos galėdama įkvėpti, bet pripratus prie ge- 
liančios terpės kūnas ėmė tirpti. Rąstą pagriebusi galinga srovė ke- 
tino baigti ką pradėjusi ir nunešti jį į jūrą, svaidė tarp bangų, tačiau 
išsišakojimas neleido suktis. Smarkiai spardydamasi Aila iš paskuti- 
niųjų stengėsi brautis banguojančiu srautu ir pasisukti kampu kito 
kranto link. 

Stūmėsi kankinamai lėtai. Kaskart jai pažvelgus, kitas krantas 
„buvo toliau, nei tikėjosi. Srovė nešė kur kas greičiau nei jai pavyko 
irtis skersai. Galiausiai upė praplukdė rąstą pro vietą, kur Aila ke- 
tino išlipti, ji buvo pavargusi, šaltis sumažino kūno temperatūrą. 
Moteris virpėjo. Jai gėlė raumenis. Atrodė, kad teks amžinai spar- 
dyti prie kojų pririštus akmenis, tačiau prisivertė nepasiduoti. 

Galų gale išsekusi ji pasidavė nepermaldaujamai srauto jėgai. Pa- 
sinaudojusi pranašumu upė nešė į žemupį paskubomis sumeistrau- 
tą plaustą ir iš paskutiniųjų įsikabinusią Ailą, nes dabar plaustas jai 
vadovavo. 

Priekyje upės kryptis keitėsi: užuot sruvusi į pietus, ji staigiai me- 
tėsi į vakarus ir apiplaukė išsikišusią neriją. Prieš atsiduodama liki- 
mui Aila jau buvo nuplaukusi tris ketvirčius kelio skersai skubančią 
srovę, tad pamačiusi akmenuotą krantą ryžtingai ėmėsi veiksmų. 

Moteris prisivertė atsispirti ir stengėsi pasiekti sausumą, kol upė 
dar nenunešė jos aplink kyšulį. Užsimerkusi ji susitelkė į kojų judesius. 
Staiga pajuto, kaip truktelėjęs rąstas sudžeržgia į dugną ir sustoja. 

Aila negalėjo pajudėti, pusiau panirusi tysojo vandenyje vis dar 
įsikibusi į kelmo biges. Banguojanti sūkuringa srovė kilstelėjo rąstą 
nuo aštrių akmenų ir jauną moterį apėmė panika. Ji prisivertė atsi- 
klaupti ir pastumti sukiužusį medžio kamieną pirmyn, kad patiki- 


miau atsigultų ant kranto, paskui vėl griuvo į vandenį. 


Vis dėlto ilgai ilsėtis negalėjo. Siaubingai drebėdama šaltame 
vandenyje ji prisivertė išropoti ant uolotos nerijos. Šiaip taip sugra- 
baliojusi vijoklio mazgus atrišo ryšulį ir nuvilko į krantą. Dreban- 
čiais pirštais atpainioti odą buvo dar sunkiau. 

Apvaizda padėjo. Virvutė trūko silpnoje vietoje. Ji nudrėskė ilgą 
odinę juostą, patraukė krepšį į šalį, užropojo ant lokenos ir apsivy- 


niojo ja. Vos liovėsi drebėti, jaunoji moteris užmigo. 


“ 


Rizikingai persikėlusi per upę Aila patraukė į šiaurę, kiek vaka- 
riau. 

Šiltomis vasaros dienomis ji šukavo atviras stepes ieškodama 
menkiausio žmonių buvimo ženklo. Žiedai, nutvieskę trumpą pa- 
vasarį, nuvyto, žolė sužėlė lig juosmens. 

Mitybą pajvairino liucerna ir dobilai, išsiilgti krakmolingi, kiek 
salstelėję žemės riešutai, pažeme sekant raizgiu vijokliu surastos ša- 
knys. 

Saldžialapės kulkšnės puikavosi eilėmis ovalių žalėsių ir lepino 
valgomomis šaknimis, o Aila be vargo atskirdavo jas nuo nuodin- 
gųjų gentainių. Pasibaigus vienadienių lelijų pumpurų sezonui, ša- 
knys tebebuvo švelnios. Spalvą pradėjo įgauti besidriekiantys anks- 
tyvųjų rūšių serbentai, visada buvo galima surasti šviežių balandų, 
garstyčių, dilgėlių lapelių žalėsiams. 

Svaidyklei taip pat nestokojo taikinių. Lygumose gausiai veisėsi 
stepiniai švilpikai, starai, didieji kiškiašokliai, įvairūs triušiai - vasa- 
riškai pilki, jau nusimetę baltus žieminius kailinius, - kartkartėmis 


visačdžiai peliaujantys didžiuliai žiurkėnai. Žemai skraidančios viš- 

telės žvyrės ir kurtiniai buvo ypatingas patiekalas, nors Aila negalė- 
jo valgyti žvyrių neprisiminusi, kad riebūs paukščiai plunksnuoto- 
mis kojomis visad buvo Krebo mėgstamiausi. 

Vis dėlto tai buvo tik mažesnieji padarai, besiganantys dosniose 
vasaros pievose. Aila matė elnių bandas - šiaurės elnių, raudonųjų 
elnių, milžiniškų didžiųjų elnių šakotais ragais, - nedidukų stepių 
arkliukų, laukinių asilų, labai primenančių ir arklius, ir asilus, kai- 
menes, o kartais kelią kirsdavo didžiulis bizonas ar saigų šeimyna. 
Rausvai rudų laukinių galvijų — tarp kurių bulių pasitaikydavo ir 
šešių pėdų aukščio keteromis — bandos sulaukė pavasarinės verše- 
lių, kurie žindo pritvinkusius karvių tešmenis, vados. Ailai seilės 
tekėjo pagalvojus apie pienu mitusio veršelio mėsą, tačiau svaidyklė 
netiko taurų medžioklei. Ji pastebėjo migruojančius gauruotus ma- 
mutus, matė susidūrusius su vilkų gauja avijaučius, kurie išsirikiavę 
į falangą su jaunikliais už nugarų apdairiai išvengė bjauraus būdo 
gauruotųjų raganosių šeimos. „Braudo totemas tikrai jam tinka“, 
tada pagalvojo. 

Vis traukdama į šiaurę jaunoji moteris ėmė pastebėti vietovės 
pokyčių. Tapo sausiau, rečiau gyvenama. Ji pasiekė sunkiai api- 
brėžiamą drėgnų, snieguotų žemyninių stepių ribą. Toliau, iki pat 
plikų didžiulio šiaurinio ledyno sienų, driekėsi neaprėpiamos lioso 
stepės, egzistavusios tada, kai žemę dengė ledynai. 

Ledynai, masyvūs sustingusio ledo lakštai, gaubė šiaurės pusru- 
tulį. Kone ketvirtis žemės paviršiaus buvo palaidota po neišmatuo- 
jamu, triuškinamu svoriu. Jų plote įkalinus vandenį nukrito vande- 
nynų lygis, pailgėjo pakrančių linijos ir pasikeitė sausumos forma. 
Ledynmečio įtakos neišvengė nė vienas žemės rutulio lopinėlis. 
Lietūs užtvindė pusiaujo teritorijas ir dykumos susitraukė, tačiau 


kuo arčiau ledynų, tuo poveikis buvo juntamesnis. 

Neaprėpiamas ledo laukas atšaldė viršuje esantį orą, todėl 
atmosferos drėgmė kondensavosi ir iškrito sniegu. Arčiau centro 
aukštas slėgis stabilizavosi ir susikūrė ypač sauso šalčio zona, kuri 
stūmė sniegą pakraščių link. Ten milžiniškas ledynas vis augo. Per 
visą didžiulį plotą ledo sluoksnis buvo kone vienodas, daugiau nei 
mylios storio. 

Kadangi dauguma sniego krito ant ledo ir maitino ledyną, kiek į 
pietus žemė buvo sausa bei sustingusi. Nuolatinė aukšto slėgio sritis 
ledyno viduryje formavo atmosferos srautą, kuris varė šaltą sausą 
orą žemesnio slėgio sričių link; stepėse niekad nerimo vėjas iš šiau- 
rės, tik keitėsi jo stiprumas. Pakeliui jis pastverdavo akmenis, o juos 
į miltus sumaldavo slenkantis triuškinančio ledyno kraštas. Pakilu- 
sios į orą dalelės buvo atsijojamos, kol tapdavo tik šiek tiek rupesnės 
nei molis struktūros liosu, o jis nusėdo per šimtus mylių daugybės 
pėdų storiu ir virto dirva. 

Žiemą stūgaujantys vėjai nešiojo negausų sniegą po tuščią su- 
stingusį plotą, tačiau Žemė vis dar sukosi apie pasvirusią savo ašį, 
metų laikai vis dar keitėsi. Vos keliais laipsniais žemesnė vidutinė 
metinė temperatūra lėmė ledynų formavimąsi; keletas karštų dienų 
neturėjo didelio poveikio, nes nekeitė vidutinės temperatūros. 

Pavasarį varganas žemę padengęs sniegas tirpdavo, ledyno luo- 
bas sušildavo ir pasrūdavo žemyn per stepes. Tirpsmo vanduo pa- 
kankamai suminkštindavo dirvą virš amžino įšalo, kad susprogtų 
negiliai įsišaknijusios žolės. Jos žėlė greitai, tikriausiai dar sėklytės 
jautė, kad gyvenimas bus trumpas: jau vasaros viduryje jos virsdavo 
sausu šienu. Visas žemynas buvo padengtas žole su išsibarsčiusiais 
šiaurės miškų lopinėliais, o arčiau vandenyno buvo tundra. 

Regionuose arčiau ledo pakraščių, kur sniego apklotas buvo 


lengvas, žolė visus metus buvo pašaras nesuskaičiuojamai daugybei 

žolėdžių ir sėklomis mintančių gyvūnų, prisitaikiusių prie ledynų 
šalčio, ir, žinoma, grobuonims, galintiems prisitaikyti prie bet ko- 
kio klimato, kuris tik tinka jų aukoms. Žėrinčios mėlynos ir baltos 
sienos, iškilusios per mylią virš galvos, papėdėje ganėsi mamutai. 

Ledynų tirpsmo maitinami sezoniniai upokšniai ir upės prasi- 
graužė vagas giliame liose, o dažnai per nuosėdines uolienas iki pat 
kristalinės granito platformos, plytinčios po žemynu. Gilios grio- 
vos ir upių tarpekliai tapo kraštovaizdžio dalimi, tačiau upės teikė 
drėgmę, o tarpekliai — priebėgą nuo vėjo. Netgi bekraštėse lioso 
stepėse egzistavo žalieji slėniai. 

Oras vis šilo, ir, dienai keičiant dieną, Aila pavargo keliauti, pavar- 
go nuo stepių monotonijos, pavargo nuo nepermaldaujamos saulės 
ir nepaliaujamo vėjo. Jos oda įdiržo ir supleišėjo, ėmė luptis. Lūpos 
sutrūkinėjo, gėlė akis, burnoje nuolat buvo pilna žvyro. Ji perėjo dar 
vieną upės slėnį, žalesnį, gausesnį medžių nei stepėse, tačiau nė vie- 
name nesusigundė pasilikti, visur buvo tuščia be žmonių. 

Nors dangus kaip paprastai buvo giedras, bevaisės paieškos ėmė 
mesti baimės ir nerimo šešėlį. Sausumoje visada viešpataudavo 
žiema. Karščiausią vasaros dieną geliantis ledynų šaltis neleisdavo 
užsimiršti. Norint išgyventi ilgą atšiaurų sezoną, reikėjo sukaupti 
maisto atsargų ir rasti priebėgą. Aila klaidžiojo nuo ankstyvo pa- 
vasario ir ėmė spėlioti, ar nebus pasmerkta klajoti stepėse amžinai, 
kol galų gale mirs. 

Baigiantis dar vienai dienai, tokiai panašiai į vakarykštę, ji įsi- 
rengė stovyklą toli nuo vandens telkinio. Laimikį turėjo, tačiau an- 
glys buvo išblėsusios, o malkų vis labiau stigo. Užuot varginusis su 
ugnimi ji suvalgė kelis kąsnelius žalios mėsos, tačiau neturėjo ape- 
tito. Numetė švilpiką šalin, nors medžiojamų padarų taip pat vis 


mažėjo arba ji nesugebėjo būti tokia taikli. Rinkti taip pat darėsi vis 


33 > 


sunkiau. Žemė buvo stipriai suplūkta ir pasidengusi pernykšte žole. 
Be to, visada vėjuota. 

Blogų sapnų kamuojama moteris miegojo prastai ir pakirdo 
nepailsėjusi. Valgio nebeturėjo — netgi jos išmestas švilpikas buvo 
pradingęs. Ji gurkštelėjo išsivadėjusio, nusikvėpusio vandens, susi- 
krovė mantą ir patraukė į šiaurę. Apie vidurdienį priėjo upokšnio 
vagą su keliais beveik išdžiūvusiais telkinėliais vandens, kuris buvo 
rūgštokas, tačiau vandens maišą ji prisipylė. Išsikasė kelias nendrių 
šaknis, ir, nors buvo plaušėtos, beskonės, Aila sunkiai kiūtindama 
jas kramtė. Nenorėjo eiti, bet nežinojo, ko dar griebtis. Be dvasios, 
apatiška, ji nelabai kreipė dėmesį, kur žengia, ir nepastebėjo būrio 
urvinių liūtų, besikaitinančių popiečio saulėje, kol vienas suriau- 
mojo įspėdamas. 

Perliejusi baimė grąžino į tikrovę. Moteris pasitraukė atgal ir pa- 
suko į vakarus, kad aplenktų liūtų teritoriją. Gana ilgai ėjo į šiaurę. 
Ją saugojo urvinio liūto dvasia, ne didžiulis žvėris fiziniu pavidalu. 
Vien dėl to, kad urvinis liūtas - jos totemas, nereiškia, jog negali 
jos užpulti. 

Tiesą sakant, būtent šitaip Krebas sužinojo, kad jos totemas — 
urvinis liūtas. Ji vis dar turėjo keturis ilgus lygiagrečius randus ant 
kairės šlaunies, kartkartėmis pasikartodavo košmaras apie gigantiš- 
ką leteną, lendančią į nediduką plyšį, kur ji buvo įbėgusi pasislėpti 
būdama penkerių. Prisiminė tą leteną sapnavusi ir praėjusią naktį. 
Krebas aiškino, neva ji buvo bandoma, ar yra verta, ir pažymėta, 
norint parodyti, kad buvo pasirinkta. Pati nejusdama moteris nu- 
leido ranką ir apčiuopė randus ant kojos. „Įdomu, kodėl urvinis 
liūtas mane pasirinko“, - šmėstelėjo mintis Ailai. 

Vakarų pusėje žemai danguje pakibusi saulė akino. Aila žings- 


niavo ilga nuokalne ieškodama vietos stovyklai įkurti. „Vėl sausa 

stovykla“, - pagalvojo ir apsidžiaugė pripildžiusi vandenmaišį. Vis 
dėlto netrukus turėjo rasti vandens. Ji buvo pavargusi, alkana ir nu- 
sivylusi, kad leido sau prieiti taip arti urvinių liūtų. 

Ar tai ženklas? Ar tai tik laiko klausimas? Kas verčia ją manyti, 
kad galima išsisukti nuo mirtino prakeiksmo? 

Švytėjimas horizonte buvo toks ryškus, kad ji vos nepražiopsojo 
staigaus plokščiakalnio krašto. Stovėdama ant briaunos prisiden- 
gusi akis Aila nužvelgė siaurą daubą. Apačioje mirguliavo nedidelė 
upelė su medžiais ir krūmais iš abiejų kraštų. Akmenuotų uolų san- 
grūda vėrėsi į vėsią, žalią slėnio užuovėją. Pusiaukelėje, lauko vidu- 
ryje, paskutiniai saulės spinduliai krito ant nedidelės taikiai žolę 


rupšnojančių arklių kaimenės. 


— Kodėl nusprendei eiti su manimi, Jondalarai? — pasiteiravo ru- 
daplaukis jaunuolis, ardydamas palapinę iš kelių suvarstytų kailių. - 
Maronai pasakei, kad ketini aplankyti Dalanarą ir parodyti man ke- 
lią. Kiek pakeliausi prieš jums įsikuriant. Buvo tikimasi, kad eisi su 
lansadonais į vasaros susirinkimą, kad spėsi tuoktuvėms. Ji pasius, o 
aš nenorėčiau, jog toji moteris ant manęs supyktų. Ar esi tikras, kad 
paprasčiausiai nuo jos nebėgi? — Tonolanas kalbėjo lengvabūdiškai, 
tačiau rimtos akys jį išdavė. 

— Mažasis brolau, kas verčia tave manyti, kad tu vienintelis šei- 
moje trokšti keliauti? Juk nemanei, jog leisiu tau išeiti vienam? Kad 
paskui grįžtum pasipūtęs ir girtumeis ilga savo kelione. Kas nors turi 
keliauti kartu, kad patikrintų, ar tavo pasakojimai tikri, ir apsaugo- 
tų tave nuo pavojų, — atkirto aukštas šviesiaplaukis ir atsistojęs įėjo 
į palapinę. 

Viduje buvo pakankamai aukšta patogiai sėdėti arba klūpoti, tačiau 
ne stovėti, ir pakankamai erdvu abiejų miegmaišiams bei reikmenims. 
Palapinė rėmėsi į tris per vidurį susmeigtus baslius, o prie aukštesnio 
vidurinio baslio buvo anga su atlanku, kurį buvo galima priverti nuo 
lietaus arba atidaryti dūmams išleisti, sumanius kurti laužą palapinė- 


je. Jondalaras ištraukė visus baslius ir atbulas išropojo pro angą. 

— Apsaugoti mane nuo pavojų! - šūktelėjo Tonolanas. - Pa- 
čiam teks turėti pakaušyje akis, kad stebėčiau tavo užnugarį! Pa- 
lauk, kol nuėjusi į susirinkimą Marona išsiaiškins, jog tu ne su 
Dalanaru ir lansadonais. Sugalvos pasiversti į deivę ir perskris šitą 
ledyną, kurį mudu ką tik perėjom, vien tam, kad gautų tave, Jon- 
dalarai. 

Juodu pradėjo lankstyti per vidurį sudribusią palapinę. 

— Toji moteris jau seniai tave nusižiūrėjo, o vos patikėjo su- 
pančiojusi, tu nusprendei leistis į kelionę. Manau, paprasčiausiai 
nenori kišti rankos į kilpą ir leisti Zelandonei užmegzti mazgą. 
Man dingojasi, kad didysis brolis vengia vestuvių. 

Jie padėjo palapinę greta kuprinių. 

— Dauguma tavo amžiaus vyrų prie ugniakuro jau globia vieną 
ar du mažylius, - pridūrė Tonolanas išsisakdamas nuo pašaipū- 
niško vyresniojo brolio niukso, o pilkose jo akyse sužibo linksmos 
kibirkštėlės. 

— Dauguma mano amžiaus vyrų! Aš vos trejais metais vyresnis 
už tave, — apsimestinai pyktelėjęs atkirto Jondalaras. Paskui nu- 
sikvatojo garsiai, iš visos širdies; nevaržomas gyvumas juo labiau 
stebino, nes buvo netikėtas. 

Du broliai skyrėsi kaip diena ir naktis, žemesnis tamsiaplaukis 
buvo ir linksmesnis, ir nerūpestingesnis. Draugiškos prigimties, 
užkrečiamai besišypsantis, lengvai prajunkantis Tonolanas visur 
būdavo maloniai priimamas. Jondalaras buvo rimtesnis, kai susi- 
kaupdavo ar sunerimdavo, jo kaktą dažnai išvagodavo raukšlės, 
ir, nors noriai šypsodavosi, ypač broliui, jis retai kada juokdavosi 
garsiai. Visiškai nevaržomas juokas užklupdavo kaip staigmena. 

— Iš kur tu žinai, kad mudviem grįžus Marona prie mano ugnia- 


kuro neatneš mažiuko? — tarė Jondalaras jiems pradėjus vynioti 

apatinį odos paklotą, kurį buvo galima panaudoti ir kaip mažesnę 
pastogę su viena kartimi. 

— Iš kur žinai, kad ji nenuspręs, jog mano išsisukinėjantis brolis 
nėra vienintelis vertas jos pripažinto žavesio? Marona tikrai žino, 
kaip pamaloninti vyrą - kai nori, tačiau tas jos būdas... Tu vieninte- 
lis gebėjai ją suvaldyti, Jondalarai, nors, Doni žino, atsirastų daugy- 
bė norinčiųjų imti ją su visu netikusiu būdu. 

Broliai stovėjo vienas prieš kitą, o apatinis paklotas gulėjo per 
vidurį. 

— Kodėl su ja nesituoki? Visi jau seniai šito laukia. 

"Tonolanas rimtai klausė. Gyvos, žydros Jondalaro akys prisipil- 
dė nerimo, kakta susiraukšlėjo. 

— Galbūt kaip tik todėl, kad visi to tikisi, - atsakė jis. - Nežinau, 
Tonolanai, jei atvirai, aš taip pat tikiuosi su ja susituokti. Su kuo dar 
man tuoktis? 

— Su kuo? Oi, su kuo tik panorėsi, Jondalarai. Nė viename urve 
nerastum netekėjusios moters - ir vos kelias ištekėjusias, - kuri, pa- 
sitaikius progai, nepultų sumegzti mazgo su Jondalaru iš Zelando- 
nijos, Devintojo urvo vado Joharano broliu, jau neminint kito jo 
brolio, šaunaus ir narsaus nuotykių ieškotojo Tonolano. 

— Pamiršai, kad dar esu buvusios Devintojo Zelandonijos urvo 
vadės Martonos sūnus ir dailiosios Martonos dukters, bent tokia ji 
bus, kai užaugs, Folaros brolis, - nusišypsojo Jondalaras. - Jei jau 
vardiji mano ryšius, nepamiršk Doni palaimintųjų. 

— Kas galėtų jas pamiršti ? — tarstelėjo Tonolanas ir pasisuko prie 
miegmaišių, pasiūtų iš dviejų kailių atraižų, kad tiktų konkrečiam 
žmogui, suvarstytų šonuose ir apačioje bei viršuje užtraukiamų vir- 
vele. - Apie ką mes kalbam? Manau, netgi Joplaja tekėtų už tavęs, 


Jondalarai. 


Abu pradėjo krauti daiktus į tvirtas dėžes primenančias ir į viršų 
smailėjančias kuprines. Jos buvo pagamintos iš standžios žaliami- 
nės odos, buvo pritvirtintos prie medinių skersinių ir laikėsi ant 
odinių pečių juostų, kurių ilgį buvo galima reguliuoti raižytomis 
mamutų kaulų sagomis. Šios buvo „prisiūtos“ pervėrus siaurą juos- 
telę per skylę viduryje ir priekyje surišus su kita juostele, kuri pro tą 
pačią skylę būdavo įveriama atgal, kad mazgui neleistų iširti, ir taip 
toliau prie kitos sagos. 

— Juk žinai, jog mums nedera tuoktis. Joplaja - mano pusseserė. 
Nereikėtų į ją žiūrėti rimtai. Ji baisi pašaipūnė. Kai apsigyvenau pas 
Dalanarą ir pradėjau mokytis amato, mudu tapome gerais draugais. 
Jis mokė mus abu drauge. Ji viena geriausių man žinomų titnago 
apdirbėjų, tačiau nieku gyvu neprasitark, kad aš taip sakiau. Joplaja 
niekada to nepamirštų. Mudu nuolat stengėmės vienas kitą pra- 
nokti. 

Jondalaras pakilnojo sunkų ryšulį, kuriame nešiojosi reikmenis 
įrankiams gaminti bei kelis atliekamus titnago gabalus, galvodamas 
apie Dalanarą ir urvą, kurį tas įkūrė. Lansadonija plėtėsi. Dalanarui 
išėjus, prie jo prisidėjo daugiau žmonių, šeimos didėjo. „Netrukus 
atsiras antras Lansadonijos urvas“, galvojo Jondalaras. Jis į kuprinę 
įdėjo ryšulį, maisto atsargas, paskui virimo bei kitus reikmenis. Ant 
viršaus užkrovė savo miegmaišį bei palapinę, o du jos baslius įkišo į 
laikiklius kuprinės kairėje. Tonolanas nešė apatinį paklotą ir trečią 
baslį. Specialiuose kuprinės dėkluose iš dešinės abu nešėsi po keletą 
iečių. 

Tonolanas prikasė vandens maišą sniego. Maišas buvo pagamin- 
tas iš gyvūno skrandžio ir padengtas kailiu. Kai būdavo labai šalta, 
kaip ledyno plynaukštėje, kurią ką tik buvo kirtę, vandens maišus 


vyrai nešėsi po skrandomis su gobtuvais, arčiau odos, kad kūno 


šiluma ištirpdytų sniegą. Laužui susikurti nebuvo kuro. Ledyną vy- 
rai jau buvo perėję, tačiau dar nepakankamai nusileidę, kad rastų 
laisvai srūvančio vandens. 

— Štai, ką tau pasakysiu, Jondalarai, - pakėlęs akis tarstelėjo To- 
nolanas, - džiaugiuosi, kad Joplaja - ne mano pusseserė. Manau, 
grįžęs iš kelionės vesiu tą moterį. Niekad man neminėjai, jog ji to- 
kia graži. Nemačiau kitos į ją panašios, negalėjau akių atitraukti. 
Esu dėkingas, kad gimiau Martonai po to, kai ji susituokė su Vilo- 
maru, ne tada, kai buvo Dalanaro pora. Bent jau turiu galimybių. 

— Ko gera, ji iš tikrųjų graži. Nebuvau matęs jos trejus metus. 
Tikėjausi, kad šiuo metu jau bus ištekėjusi. Džiaugiuosi, jog Dala- 
naras nusprendė šią vasarą atsivesti lansadonus į zelandonų susirin- 
kimą. Kai urvas tik vienas, nelabai būna iš ko rinktis. Joplajai bus 
proga susitikti kitų vyrų. 

— Taip, o Maronai atsiras šiokia tokia konkurencija. Beveik gai- 
liuosi, kad pražiopsosiu tą akimirką, kai tuodvi susitiks. Marona 
įpratusi būti draugijos gražuolė. Tikriausiai ims neapkęsti Joplajos. 
O kai tu nepasirodysi, nujaučiu, Marona ne itin mėgausis šios vasa- 
ros susirinkimu. 

— "Tu teisus, Tonolanai. Ji jausis įskaudinta, pikta, ir aš jos nekal- 
tinsiu. Moteris ūmaus būdo, tačiau gera. Jai tereikia gero vyro. O 
kaip pamaloninti, ji žino. Kai būnu su ja, būnu pasiruošęs sumegzti 
mazgą, bet vėliau... Nežinau, Tonolanai. 

Jondalaras susiraukė, kai veržė diržą aplink skrandą įdėjęs į vidų 
vandens maišą. 

— Pasakyk man, - vėl surimtėjęs teiravosi Tonolanas, - kaip jau- 
siesi, jei ji nuspręs susirasti kitą porą, kol mes išvykę? Taip gali būti, 
pats supranti. 


Jondalaras mintydamas rišosi diržą. 

— Jausiuosi įžeistas aš arba bus įžeista mano garbė — nesu tikras, 
kas. Vis dėlto jos nekaltinsiu. Manau, ji nusipelno geresnio už mane, 
tokio, kuris paskutinę akimirką nepaliks jos ir nesileis klajoti. Jei ji 
bus laiminga, aš džiaugsiuosi. 

— Taip ir maniau, — atsakė jaunesnysis brolis, tada nusišiepė. — 
Ką gi, didysis brolau, jei norim pasprukti nuo tave besivejančios 
deivės, verčiau judinkimės. 

Tonolanas baigė krautis kuprinę, tada pasikėlė kailinę skrandą ir 
ištraukė ranką iš rankovės, kad ant peties po drabužiu pasikabintų 
vandens maišą. 

Skrandos buvo sukirptos pagal paprastą pavyzdį. Priekis ir nu- 
gara buvo daugmaž keturkampiai gabalai, susiūti ties šonais ir per 
pečius, o du mažesni keturkampiai, sulenkti ir susiūti į vamzdelius, 
buvo pritvirtinti kaip rankovės. Panašiai siūti gobtuvai palei veidą 
buvo apkraštuoti vilkų kailiais, kad nepriliptų ledas, susidaręs nuo 
iškvepiamos drėgmės. Skrandos buvo gausiai išpuoštos mamutų ir 
kitų gyvūnų kaulų, kriauklių bei gyvulių dantų karoliais, baltomis 
su juodais galiukais šermuonėlių uodegomis. Drabužiai buvo už- 
maunami per galvą ir kabėjo laisvai kaip tunikos maždaug iki šlau- 
nų vidurio, o aplink juosmenį buvo suveržti diržais. 

Po skrandomis buvo dėvimi minkšti elnenos marškiniai, pana- 
šiai sukirpti, pasiūti, ir kailinės kelnės su atvartu priešakyje, pri- 
laikomos aplink liemenį sutraukiamos virvutės. Kailiu pamuštos 
kumštinės pirštinės buvo pritaisytos prie ilgos juostos, kuri buvo 
perkišta per kilpą skrandos nugaroje, kad greitai nusimovus nenu- 
kristų ir nepasimestų. Batai sunkiais padais, kaip mokasinai, gaubė 
pėdą ir buvo pridaigstyti prie minkštesnės odos, kuri, tinkamai su- 
kirpta, gaubė blauzdą ir buvo apvyniota odiniais dirželiais. Vidu- 


je buvo įtiestas patogus įklotas iš muflono vilnos, kuri sušlapinta 


ai Ą 


būdavo daužoma, kol susiveldavo. Itin drėgnu oru ant batų užsi- 
maudavo vandens nepraleidžiančias gyvulių žarnas, tačiau šios bū- 
davo plonos, todėl greitai susidėvėdavo ir būdavo naudojamos tik 
esant būtinybei. 

— Tonolanai, kaip toli iš tikrųjų ketini keliauti? Juk nerimtai 
sakei, kad iki Didžiosios Motinos Upės galo? — sumanė pasitiks- 
linti Jondalaras, tada stvėrė titnaginį kirvį, užmautą ant trumpos, 
tvirtos, patogios rankenos, ir pernėrė jį per kilpą ant diržo greta 
titnaginio peilio kauline rankena. 

Tonolanas audamasis sniegbačius stabtelėjo ir atsistojo. 

— Jondalarai, tą ir turėjau omenyje, - atsakė be menkiausios 
ankstesnio žaismingumo gaidelės. 

— Galime nespėti ir į kitų metų vasaros susirinkimą! 

— Ar nuodugniai apsvarstei? Neprivalai eiti sa manimi, brolau. 
Aš rimtai. Nesupyksiu, jei pasuksi atgalios — ir taip apsisprendei 
paskutinę minutę. Neblogiau už mane žinai, kad galim ir niekada 
negrįžti. Jei nori apsigręžti, geriau tai padaryk dabar, kitaip nespėsi 
pereiti ledyno iki žiemos. 

— Ne, Tonolanai, apsisprendžiau ne paskutinę minutę. Jau seno- 
kai svarsčiau leistis į kelionę, o dabar atėjo tinkamas metas, - nu- 
kirto Jondalaras, tačiau, kaip pasidingojo Tonolanui, su krisleliu 
nepaaiškinamo kartėlio balse. Tada, tarsi mėgindamas užsimiršti, 
prabilo švelnesniu tonu: - Taip ir neprisiruošiau tolėliau paklajoti, 
tad, jei neiškeliausiu dabar, taip ir liksiu sėdėti. Pasirinkau, mažasis 
brolau, dabar manęs neatsikratysi. 

Dangus buvo be debesėlio ir saulės atspindžiai baltose nepalies- 
to sniego platybėse priešais akino. Buvo pavasaris, tačiau taip aukš- 
tai gamta nerodė nė menkiausių prabudimo ženklų. Jondalaras įki- 


šo ranką į kapšelį, kabantį prie diržo, ir išsitraukė sniego akinius, 

išpjautus iš medžio taip, kad visiškai uždengtų akis, išskyrus siauras 
horizontalias prorėžas, ir užsirišo ant galvos. Tada staigiai pasukęs 
pėdą apvyniojo sniegbačių kilpą aplink pirštus ir kulkšnį, įsispyrė į 
sniegbačius ir pasilenkė kuprinės. 

Sniegbačius padarė Tonolanas. Jis išmanė iečių gamybą ir buvo 
pasiėmęs mėgstamą kotų lyginimo įtaisą: įrenginį, padarytą iš el- 
nio rago, pašalinus atsišakojimą, ir su skyle viename gale. Jis buvo 
išpuoštas sudėtingais pavasarinių augalų ir gyvūnų raižiniais, no- 
rint pagerbti Didžiąją Motiną Žemę ir ją įtikinti, kad leistų gyvūnų 
dvasias pritraukti prie iečių, padarytų su šiuo įrankiu, tačiau taip 
pat ir todėl, kad Tonolanas itin mėgo raižyti savo malonumui. 
Medžiojant ietys neišvengiamai prarandamos, pakeliui reikia pa- 
sigaminti naujų. Tiesinimo įtaisas buvo naudojamas pačiame ieties 
gale, kur ranka sugriebti neįmanoma, o prakišus ietį pro skylę su- 
sidarydavo papildoma sverto jėga. Tonolanas žinojo, kaip paveikti 
medieną kaitinant karštais akmenimis ar garais, kaip ištiesinti ietį 
arba išlenkti medį ir padaryti sniegbačius. Tai buvo skirtingas tų 
pačių įgūdžių pritaikymas. 

Jondalaras atsisuko pažiūrėti, ar brolis pasiruošęs. Linktelėję 
vienas kitam abu pajudėjo, palengva leidosi nuokalne medžių eilės 
apačioje link. Dešinėje, skersai mišku apaugusios žemumos, buvo 
matyti sniegu padengtas aukštikalnių kyšulys, o tolumoje - dan- 
tytos, leduotos viršukalnės pačiame šiauriausiame masyvios kalnų 
grandinės krašte. Pietryčių kryptimi gerokai aukščiau iškilusi už 
savo seseris švytėjo viena aukšta smailė. 

Plokščiakalnis, kurį jie kirto, palyginti, buvo ne ką aukštesnis už 
kalvas. Šitas masyvas buvo tik erodavusių kalnų, gerokai senesnių 
nei aukštyn besistiebiančios smailės pietuose, liekana. Vis tiek jis 


buvo pakankamai aukštas ir pakankamai artimas atšiauriai kalnų 

grandinei su didžiuliais ledynais, ne tik karūnuojančiais, tačiau 
ir gaubiančiais kalnus iki vidutinio aukščio, kad jo sąlyginai lygų 
viršų kiaurus metus klotų ledo danga. Vieną dieną, kai žemyninis 
ledynas atsitrauks į poliarinius savo namus, šita aukštuma juoduos 
miškais. Dabar tai buvo plokščiakalnio ledynas, sumažintas pasaulį 
aprėpiančių ledo paklodžių šiaurėje variantas. 

Pasiekę medžių eilę broliai nusiėmė akinius, kurie tausojo akis, 
tačiau ribojo matomumą. Kiek tolėliau paėję žemyn šlaitu jie apti- 
ko nediduką upokšnį, kuris prasidėjo kaip ledynų tirpsmas, besi- 
skverbiantis pro įtrūkimus uolienoje, tekėjo gruntu, paskui išsiliejo 
išgrynintas, be nuosėdų ir skaidrus į žaižaruojantį pavasarį. Jis ver- 
žėsi tarp snieguotų krantų kaip daugybė kitų siaurų ledyno srautų. 

— Ką manai? - pasiteiravo Tonolanas, mostelėjęs srovės link. — 
Dalanaras sakė, kad maždaug čia ji turėtų prasidėti. 

- Jei tai Donau, gana greitai sužinosim. Patirsim, kad einam pa- 
lei Didžiąją Motiną Upę, kai pasieksim tris mažas upeles, kurios 
visos drauge srūva į rytus; šitaip jis sakė. Spėju, bet kuris iš šių upe- 
liukų anksčiau ar vėliau prie jos nuvestų. 

— Ką gi, kol kas laikykimės kairės. Vėliau nebus taip lengva ją 
pasiekti. | 

— "Tas tiesa, tačiau losadunojiečiai gyvena dešinėje, galėtume ap- 
sistoti viename jų urvų. Manoma, kad kairioji pusė yra plokščiagal- 
vių kraštas. 

— Jondalarai, nesustokim pas losadunojiečius, - nekantriai šyp- 
sodamasis pareiškė Tonolanas. - Žinia, jie norės, kad pasiliktume, 
o mes ir taip per ilgai užsibuvome pas lansadonus. Jei užgaišim, 
apskritai nesugebėsime kirsti ledyno. Reikės eiti aplinkui, o šiau- 
rinė pusė tikrai priklauso plokščiagalviams. Noriu judėti, o toliau 
į pietus plokščiagalvių daug nebus. O kas, jei ir bus? Juk nebijai 


- 


Ta 


plokščiagalvių, tiesa? Žinai, kaip sakoma: nudėti plokščiagalvį tas 
pats, kas nudėti lokį. 

— Nežinau, - atsakė aukštesnysis nerimo raukšlėmis išvagota 
kakta. - Nesu tikras, kad norėčiau susiremti ir su meška. Girdėjau, 
plokščiagalviai sumanesni. Vienas kitas mano, jog jie beveik žmo- 
nės. 

— Gal ir sumanesni, tačiau nekalba. Jie tik gyvuliai. 

— Ne dėl plokščiagalvių nerimauju, Tonolanai. Losadunojiečiai 
pažįsta šitą kraštą. Jie galėtų mus teisingai nukreipti. Nereikės pa- 
silikti ilgai, tik kol susiorientuosime. Jie gali suteikti mums šiokių 
tokių nuorodų, keletą užuominų, ko tikėtis. Galėsime su jais pasi- 
kalbėti. Dalanaras sakė, kad keletas jų kalba zelandoniškai. Štai, ką 
tau pasakysiu: jei sutiksi stabtelti dabar, neprieštaraudamas praeisiu 
pro visus kitus urvus, kol grįšime. 

— Gerai. Jei tikrai to nori. 

Vyrai dairėsi vietos, kur kirsti ledo krantais surakintą srautą, jau 
per platų, kad būtų įmanoma peršokti. Pastebėjo skersai parvirtusį 
medį — natūralų tiltelį - ir patraukė jo link. Pirmas ėjo Jondalaras. 
Pasiekęs šaką įsikibo ir pastatė koją ant vienos išsikišusių šaknų. To- 
nolanas dairėsi laukdamas savo eilės. 

— Jondalarai, atsargiai! — staiga suriko jis. 

Pro ilgšio galvą prašvilpė akmuo. Nušokęs ant žemės po įspė- 
jamojo šūksnio jis ištiesė ranką prie ieties. Tonolanas jau gniaužė 
ginklą ir susikūprinęs žvelgė ten, iš kur atskriejo akmuo. Pastebė- 
jęs kažką judant už susiraizgiusių belapių krūmų, sviedė ietį. Kai 
siekė kitos, iš gretimų krūmų išlindo šešios būtybės. Broliai buvo 
apsupti. 

— Plokščiagalviai! — suriko Tonolanas traukdamasis ir taikyda- 


masis. 


— Palauk, Tonolanai! - šūktelėjo Jondalaras. - Jų gerokai dau- 
giau. 

— Didysis atrodo kaip gaujos vadeiva. Jei pataikysiu, kiti gali pa- 
bėgti. 

"Tonolanas vėl atitraukė ranką. 

— Ne! Jie gali mus užpulti nespėjus išsitraukti kitų iečių. Būtent 
dabar, kol nejuda, vertėtų laikyti juos atokiau. 

Jondalaras lėtai atsistojo paruošęs ginklą. 

— Nejudėk, Tonolanai. Tegu kitą ėjimą renkasi jie, tačiau nenu- 
leisk akių nuo dičkio. Jis jaučia, kad į jį taikaisi. 

Jondalaras tyrė didįjį plokščiagalvį ir su nerimu jautė, jog didelės 
rudos akys jį taip pat vertina. Jis niekad nebuvo matęs plokščiagal- 
vių iš taip arti, tad nustebo. Šios būtybės ne visai atitiko išankstinę 
nuostatą. Dičkio akis pridengė išsikišusios vešlių antakių keteros. 
Jo nosis buvo didelė, siaura, labiau priminė snapą ir stiprino įspūdį, 
kad akys labai giliai įsodintos. Veidą slėpė barzda, tanki ir linkusi 
garbanotis. Žvelgdamas į jaunesnįjį, kurio barzda buvo tik pradėju- 
si želti, Jondalaras pastebėjo, kad plokščiagalviai neturi smakro, tik 
atsikišusius žandikaulius. Jų plaukai buvo tamsūs bei tankūs, kaip 
ir barzdos, taip pat gausiau plaukų buvo ant kūnų, ypač viršutinėje 
nugaros dalyje. 

Kad jie plaukuotesni, galima buvo pasakyti iš kailinių apsiauta- 
lų, slepiančių tik jų torsus, iš pečių ir rankų, kurie buvo nepridengti, 
nepaisant kone stingdančio šalčio. Vis dėlto menkas apdaras ne- 
stebino, keisčiau buvo tai, jog jie apskritai apsirengę. Jondalaras 
nebuvo matęs, kad gyvūnai būtų apsirengę, nė vienas gyvūnas ne- 
sinešiojo ginklų, o visi plokščiagalviai turėjo po ilgą medinę ietį — 


akivaizdžiai skirtą besti, ne sviesti, nors užaštrinti galai atrodė gana 

pavojingi, o keletas nešėsi sunkias kaulines kuokas, padarytas iš 
stambių žolėdžių priekinių kojų. 

„Jų žandikauliai tikrai ne kaip gyvulių, - pagalvojo Jondala- 
ras. — Tik kiek labiau atsikišę, o jų nosys paprasčiausiai didelės. 
Galvos. Štai, kur tikrasis skirtumas“ 

Palyginti su aukštomis, kupliomis kaktomis kaip jo ir Tonolano, 
šių kaktos buvo žemos, nuožulniai tęsėsi virš sunkių antakių keterų 
iki didelių gumbų pakaušyje. Atrodė, tarsi jų aiškiai matomi viršu- 
galviai būtų suploti ir nustumti atgal. Išsitiesęs visu šešių pėdų šešių 
colių ūgiu Jondalaras patį didžiausią plokščiagalvį pranoko dau- 
giau nei per pėdą. Netgi šešių pėdų Tonolanas galėjo jaustis tikras 
milžinas, nors tik ūgiu, greta to, kuris akivaizdžiai buvo vadas. 

Tiek Jondalaras, tiek jo brolis buvo gerai sudėti, tačiau jautėsi 
liesučiai greta stiprių, raumeningų plokščiagalvių. Šie puikavosi 
galingais torsais, storomis, raumeningomis rankomis bei kojomis, 
keistai išlinkusiomis atgal, bet jie vaikščiojo stati ir tiesūs, kaip ir 
visi žmonės. Kuo ilgiau Jondalaras žiūrėjo, tuo panašesni plokš- 
čiagalviai atrodė į žmones, nors ir ne tokius, kokius jis buvo matęs 
anksčiau. 

Ilgą įtemptą akimirką niekas nejudėjo. Tonolanas buvo susikū- 
prinęs, su paruošta sviesti ietimi, Jondalaras — tiesus, tačiau tvirtai 
suspaudęs ietį, kad tą pat akimirką galėtų pasekti broliu; nors šeši 
juos apsupę plokščiagalviai buvo nejudrūs kaip akmenys, Jondala- 
ras neabejojo, jog jie reaguotų žaibiškai. Tai buvo aklavietė, padėtis 
be išeities, ir Jondalaro mintys skriejo kaip pašėlusios, jam mėgi- 
nant sugalvoti sprendimą. 

Staiga didysis plokščiagalvis kažką suniurnėjo ir mostelėjo ran- 
ka. Tonolanas jau buvo besviedžiąs ietį, bet pačiu laiku pastebėjo 


sulaikantį Jondalaro gestą. Pajudėjo tik jaunasis plokščiagalvis. Jis 

nubėgo krūmų, iš kurių jie išlindo, link, netrukus grįžo nešinas 
"Tonolano sviesta ietimi ir, šio nuostabai, atnešė atiduoti. Paskui 
jauniklis nuėjo prie upės greta rąstinio tilto ir išžvejojo akmenį. Šį 
atidavė dičkiui ir nulenkė galvą tarsi atgailaudamas. Kitą akimirką 
visas šešetas be garso pradingo krūmuose. 

Tonolanas su palengvėjimu atsiduso apsižiūrėjęs, jog anie dingo. 

— Nemaniau, kad išsikapstysim! Tačiau tikrai vieną jų būčiau 
nusitempęs kartu. Keista, dėl ko visa tai? 

— Nesu tikras, - atsakė Jondalaras, - bet gali būti, kad jauniklis 
pradėjo kažką, ko dičkis nenorėjo tęsti, ir nemanau, jog iš baimės. 
Reikėjo drąsos šitaip stovėti priešais ietį, o paskui pasielgti taip, 
kaip jis. 

— Galbūt jis paprasčiausiai nieko daugiau neišmano? 

— Išmano. Matė, kaip metei pirmą ietį. Kodėl dar būtų liepęs 
jaunikliui nueiti ir tau ją atnešti ? 

— Tikrai manai, kad vadas anam paliepė? Kaip? Juk jie nemoka 
kalbėti. 

— Nežinau, tačiau kažkaip dičkis paliepė jaunikliui parnešti tau 
ietį ir išžvejoti akmenį. Lyg šitaip viską atitaisytų. Niekas nebu- 
vo sužeistas, todėl, spėju, jis taip ir padarė. Žinai, nesu tikras, kad 
plokščiagalviai - paprasčiausi gyvuliai. Tai buvo sumanu. Nežino- 
jau, jog jie dėvi kailius, nešiojasi ginklus ir vaikšto visiškai taip pat, 
kaip mes. 

— O aš supratau, kodėl juos vadina plokščiagalviais! Piktas būre- 
lis. Nenorėčiau susikibti su kuriuo vienas prieš vieną. 

— Suprantu, tikriausiai perlaužtų tau ranką kaip prakurų paga- 
liuką. Anksčiau maniau, kad jie žemi. 

— Gal ir neaukšti, bet tikrai ne žemi. Aiškiai ne žemi. Didysis 
brolau, privalau pripažinti, tu buvai teisus. Keliaujam aplankyti 

losadunojiečių. Jie gyvena taip arti, turėtų daugiau žinoti apie 
plokščiagalvius. Be to, atrodo, Didžioji Motina Upė yra riba, ir ne- 
manau, kad plokščiagalviai trokšta mus matyti savo pusėje. 

Vyrai keliavo kelias dienas ieškodami ženklų, kuriuos jiems buvo 
nupasakojęs Dalanaras, sekdami palei upę, kuri kol kas niekuo nesi- 
skyrė nuo bet kurio kito srauto - versmės ar upokšnio, - srūvančio 
žemyn šlaitu. Tik papročiai, sąlygiškumas išskyrė būtent šį kaip Di- 
džiosios Motinos Upės ištakas. Nemažai versmių susibėgo kartu, 
kad suformuotų pradžią didžiulės upės, kuri pasruvusi nuo kalnų 
vinguriuos lygumomis aštuonis šimtus mylių ir įlies savąjį vandens 
krovinį į vidinę jūrą pietryčiuose. 

Kristalinės kalnų masyvo uolienos, tarp kurių užgimė galinga 
upė, buvo vienos seniausių Žemėje, o plačią lomą suformavo per- 
nelyg dideli slėgiai, kilnoję ir lankstę atšiaurius kalnus, spindinčius 
dosniu didingumu. Daugiau nei trys šimtai intakų, tarp kurių buvo 
daug plačių upių, sruvo kalnų grandinių šlaitais palei visą jos tėkmę 
ir įsiliedavo į galingas bangas. Vieną dieną pasklidusi upės šlovė 
pasieks atokiausius Žemės kampelius, o murzglini, dumbluoti jos 
vandenys bus pavadinti žydrais. 

Nors sušvelninta kalnų ir jų masyvų, buvo justi tiek jūrinio, tiek 
žemyninio klimato įtaka ir iš vakarų, ir iš rytų. Maišėsi vakarų tun- 
dros, dar vadinamos taiga, ir rytinių stepių augalija bei gyvūnija. 
Aukštesnėmis atšlaitėmis karstėsi kalnų ožiai, muflonai, miškin- 
gose vietovėse įprastesni buvo elniai. Žemumų ir upių terasų prie- 
globstyje ganėsi tarpanai - laukiniai arkliai, kurie vieną dieną bus 
prijaukinti. Šešėliuose be garso slampinėjo vilkai, lūšys, snieginiai 
leopardai. Drimblinėjo ką tik pakirdę iš žiemos miego visačdžiai 
rudieji lokiai, o milžiniški vegetarai — urviniai lokiai - pasirodys 


kiek vėliau. Iš žieminių gūžtelių visur kaišiojo nosytes mažučiai 


švilpikai. Šlaitai daugiausia buvo apaugę pušimis, nors buvo galima 
pamatyti baltųjų eglių, sidabrinių kėnių ir maumedžių. Artėliau 
upės vyravo alksniai, dažnai kartu su gluosniais ir tuopomis, o labai 
retai pasitaikydavo ne ką didesnių už menkus krūmokšnius subren- 
dusių ąžuolų bei beržų. 

Kairysis krantas pamažu įkalne kilo nuo upės. Jondalaras su 
Tonolanu ropštėsi, kol pasiekė aukšto, siauro kyšulio viršūnę. Ap- 
žvelgę kraštovaizdį vyrai pamatė atšiaurų, laukinį, nuostabų kraštą, 
švelninamą baltų lopų, kurie užpildė tuštumas ir glotnino atodan- 
gas, tačiau dėl tokios apgavystės keliauti buvo tik sunkiau. 

Jie nesutiko nė vienos iš kelių grupių žmonių — viena tokia gru- 
pė buvo laikoma urvu, nepriklausomai nuo to, gyveno urve ar ne, - 
kurie vadino save losadunojiečiais. Jondalaras jau ėmė manyti, kad 
juodu pražiopsojo juos. 

— Pažvelk! - atkreipė jo dėmesį Tonolanas. 

Jondalaras pažvelgė ištiestos brolio rankos rodoma kryptimi ir 
pamatė dūmo sruogą, kylančią iš medžių giraitės. Juodu nuskubė- 
jo pirmyn ir netrukus priėjo nedidelį būrelį žmonių, susispietusių 
aplink laužą. Broliai žengė į vidurį delnais į viršų ištiesę rankas — 
toks gestas reiškė atvirą ir draugišką pasveikinimą. 

— Aš — Tonolanas iš Zelandonijos. Čia mano brolis Jondalaras, 
mudu leidomės į kelionę. Ar kas nors čia kalba mūsų kalba? 

Priekin žengė vidutinio amžiaus vyras, lygiai taip pat ištiesęs 
rankas. 

— Aš - Ladunis iš Losadunojos. Dunos, Didžiosios Motinos Že- 
mės, vardu, būkit pasveikinti. 

Jis suspaudė abi Tonolano rankas, paskui lygiai taip pat pasvei- 


kino Jondalarą. 

— Ateikit, sėskitės prie ugnies. Netrukus valgysim. Ar prisidė- 
sit prie mūsų? 

- Jūs neįtikėtinai dosnūs, - formaliai atsakė Jondalaras. 

— Kai pars keliavau, leidausi į vakarus, gyvenau Zelandonijos 
urve. Jau nemažai vandens nutekėjo, tačiau zelandonai visada 
laukiami. 

Jis nuvedė svečius prie didžiulio rąsto netoli ugnies. Virš jo 
kaip apsauga nuo vėjo ir blogo oro buvo suręsta pašiūrė. 

- Štai, pailsėkit, nusiimkit kuprines. Jūs tikriausiai neseniai 
nusileidot iš ledyno. 

— Prieš kelias dienas, - atsakė Tonolanas, nusitraukdamas ku- 
prinę. 

- Suvėlavot. Bet kuriuo metu galėjo prasidėti fenas. 

— Fenas? - pasitikslino Tonolanas. 

— Pavasarinis vėjas. Sausas ir šiltas, iš pietvakarių. Jis toks sti- 
prus, medžius su šaknimis rauna, šakas nuplėšia. Ir labai grei- 
tai tirpdo sniegą. Per kelias dienas viso šito neliks, ims brinkti 
pumpurai, - aiškino Ladunis plačiai mosuodamas rankomis ir 
vaizduodamas sniegą. - Jei vėjas užkluptų jus ledyne, galas. Le- 
das tirpsta labai sparčiai, atsiveria plyšių. Sniego tiltai lūžinėja po 
kojomis, ledu pasrūva upeliai, tikros upės. 

— Fenas visada atneša slogučių, — pridūrė jauna moteris, pačiu- 
pusi Ladunio pasakojimo giją. 

— Slogučių? - pasitikslino Tonolanas. 

- Blogio dvasių, kurios atskrenda su vėju. Visi pasidaro dir- 
glūs. Šiaip jau ramūs žmonės staiga ima ginčytis. Linksmieji 
nuolat verkia. Dvasios gali susargdinti, o jei jau sergi, imi geisti 
mirties. Žinant, ko tikėtis, kiek lengviau, tačiau visi būna prastos 


nuotaikos. 

— Kur taip gerai išmokai kalbėti zelandoniškai? — pasiteiravo 
Tonolanas, išmoningai šypsodamasis patraukliai jaunai moteriai. 

Ši nužvelgė Tonolaną tokiu pat nuoširdžiu žvilgsniu, bet užuot 
atsakiusi, pažiūrėjo į Ladunį. 

— Tonolanai iš Zelandonijos, tai Filonija iš Losadunojos, mano 
ugniakuro duktė, - pasakė Ladunis, netrukus supratęs neišsakytą 
prašymą pristatyti oficialiai. Tai parodė Tonolanui, kad ji gerai save 
vertina ir be tinkamo pristatymo nekalba su nepažįstamaisiais, net 
su dailiais bei įdomiais keliautojais. 

Tonolanas iškėlė rankas oficialiai pasisveikinti, akimis vertinda- 
mas ir rodydamas pritarimą. Moteris akimirką dvejojo, tarsi svars- 
tydama, tada įdėjo plaštakas jam į rankas. Jis prisitraukė ją arčiau. 

— Filonija iš Losadunojos, Tonolanas iš Zelandonijos jaučiasi 
pagerbtas, kad Didžioji Motina Žemė pamalonino mane tavo bu- 
vimo dovana, - supratingai šypsodamasis pasakė Tonolanas. 

Filonija švelniai išraudo supratusi drąsią užuominą, kai jis pami- 
nėjo Motinos dovaną, nors jo žodžiai iš pažiūros buvo ne mažiau 
oficialūs nei gestai. Sujaudinta jo prisilietimo moteris pajuto dilg- 
telėjimą, akyse įsiplieskė kviečiančios kibirkštėlės. 

— Dabar pasakyk, - tęsė Tonolanas, - kur išmokai zelandoniš- 
kai? 

— Aš su pusbroliu leidausi į kelionę ir, kai perėjome ledyną, kurį 
laiką gyvenome zelandonų urve. Ladunis jau buvo mus kiek pramo- 
kęs — jis dažnai kalba su mumis jūsų kalba, nes nenori jos pamiršti. 
Kas kelerius metus vyksta mainytis. Nori, kad aš išmokčiau daugiau. 

Tonolanas šypsodamasis tebelaikė jos rankas. 

— Moterys nedažnai leidžiasi į ilgas ir pavojingas keliones. O jei 
Doni būtų tave palaiminusi ? 

— Iš tiesų kelionė nebuvo tokia ilga, - atsakė Filonija, pamalo- 
ninta akivaizdaus jo susižavėjimo. - Aš būčiau netrukus susipratusi 
grįžti. 

— Į tokias keliones paprastai leidžiasi vyrai, - nenusileido Tono- 
lanas. 

Kurį laiką stebėjęs, kaip jaunuoliai bendrauja, Jondalaras atsi- 
gręžė į Ladunį. 

- Jis ir vėl savo, - pasakė šypsodamasis. — Brolis niekada nelieka 
nepastebėjęs pačios gražiausios moters ir leidžiasi jos pakerimas su- 
lig pirmaisiais trimis širdies dūžiais. 

Ladunis sukikeno. 

- Filonija dar jauna. Nors tik praėjusią vasarą patyrė pirmojo 
malonumo ritualą, nuo tada turi gana daug jai galvą sukančių ger- 
bėjų. O, kad vėl tapus jaunu ir pasimėgavus Didžiosios Motinos 
Žemės malonumo dovanomis! Ne dėl to, kad daugiau to nepati- 
riu, tačiau man gera su sava pora ir nejaučiu paskatos dažnai ieškoti 
naujų jaudulių, - atsisukęs į aukštą šviesiaplaukį pasakojo vadas. — 
Mes - tik medžiotojų būrys ir nedaug turime moterų, bet nebūtų 
sunku susirasti vieną Dunos palaimintą, norinčią pasidalyti dova- 
nomis. Jei čia nė viena netiks, mūsų urvas didelis, o svečiai - puiki 
proga iškelti šventę Motinos garbei. 

— Apgailestauju, tačiau į jūsų urvą drauge nekeliausime. Mes ką 
tik pradėjom. Tonolanas sumanė keliauti toli, todėl nekantrauja. 
Galbūt grįžtant, jei nurodysite mums kryptį. 

— Gaila, kad nepasisvečiuosit, - pastaruoju metu nedaug turė- 
jom lankytojų. Kaip toli ketinar traukti? 

— Tonolanas svajoja palei Donau nueiti iki pat galo, bet pradžio- 


je visi kalba apie ilgą kelionę. Kas pasakys? 

— Maniau, zelandonai gyvena prie Didžiųjų vandenų; bent jau 
taip buvo, kai keliavau aš. Ilgai ėjau į vakarus, paskui į pietus. Sakai, 
ką tik išėjor? 

— Paaiškinsiu. Tu teisus, Didieji vandenys vos už kelių dienų 
nuo mūsų urvo, tačiau, kai gimiau, Dalanaras iš Lansadonijos buvo 
mano motinos pora, tad jo urvas man taip pat kaip namai. Gyve- 
nau ten trejus metus, kol jis išmokė mane amato. Mudu su broliu 
viešėjom pas jį. Išėjus iš Dalanaro urvo tereikėjo kirsti ledyną, ir per 
kelias dienas atėjom iki čia. 

— Dalanaras! Žinoma! Pagalvojau, kad atrodai pažįstamas. Tik- 
riausiai esi jo dvasios vaikas, toks į jį panašus. Taip pat titnago apdir- 
bėjas. Jei esi panašus į jį taip, kaip iš išorės, būsi šaunus. Jis — geriau- 
sias mano matytas amatininkas. Ketinu kitais metais jį aplankyti ir 
įsigyti kiek titnago iš Lansadonijos kasyklų. Nebūna geresnių akme- 
nų. 

Žmonės rinkosi aplink laužą nešini mediniais dubenėliais, o iš 
tos pusės sklindantys kvapai leido Jondalarui suvokti, koks alkanas 
jaučiasi. Jis pastvėrė savo kuprinę norėdamas patraukti iš kelio ir 
staiga prisiminė: 

— Laduni, aš turiu truputį Lansadonijos titnago. Maniau, pra- 
vers pakeliui taisant sulūžusius įrankius, tačiau nešti sunku ir nieko 
nenutiks, jei iškrausiu akmenį ar pora. Su džiaugsmu tau atiduosiu, 
jeigu priimsi. 

Ladunio akys nušvito. 

— Su džiaugsmu paimsiu, tik noriu tau duoti ką nors mainais. 
Mielai pasinaudočiau geresnėmis sąlygomis, bet nenoriu apgaudi- 
nėti Dalanaro ugniakuro sūnaus. 


Jondalaras išsišiepė. 

- Jau pasiūlei palengvinti man naštą ir pavalgydinti karštu 
maistu. 

— Vargu ar to pakanka už gerą Lansadonijos akmenį. Pernelyg 
supaprastinai mainus, Jondalarai. Žeidi mano išdidumą. 

Aplinkui rinkosi geranoriška minia. Jondalarui nusijuokus, visi 
prajuko drauge. 

- Gerai, Laduni, visko pernelyg nepalengvinsiu. Šiuo metu no- 
riu tik palengvinti savo nešulį. Ateityje ko nors paprašysiu. Sutin- 
ki? 

— Dabar jis mėgina mane apgauti, — išsišiepęs miniai pareiškė 
vyriškis. - Bent jau įvardyk. 

— Kaip galėčiau įvardyti? Pasiimsiu grįždamas atgal, gerai? 

— Iš kur man žinoti, ar galėsiu duoti? 

— Neprašysiu to, ko duoti nepajėgsi. 

— Rimtai šneki, Jondalarai, jei tik galėsiu, duosiu tau viską, ko 
paprašysi. Sutarta. 

Jondalaras atrišo kuprinę, išėmė viršuje gulėjusius daiktus, pas- 
kui išsitraukė maišelį ir padavė Laduniui du jau apdirbtus titnago 
gniutulus. 

— Juos išrinko ir paruošė Dalanaras, — paaiškino. 

Iš Ladunio išraiškos buvo aišku, kad jis sa malonumu paims du 
gabalus titnago, kuriuos savo ugniakuro sūnui atrinko ir paruošė 
pats Dalanaras, tačiau sumurmuliavo, pakankamai garsiai, kad visi 
girdėtų: 

-— Tikriausiai iškeičiau gyvybę į du akmens gabalus. 

Niekas nė neužsiminė apie galimybę, kad Jondalaras kada grįš 
ko pasiimti. 

— Jondalarai, taip amžinai stovėsi ir pliurpsi? - įsiterpė Tonola- 


nas. — Mus pakvietė pasivaišinti, o elniena nuostabiai kvepia. 


Jis šypsojosi nuo ausies iki ausies, greta stovėjo Filonija. 

— Taip, maistas paruoštas, — patvirtino ji, — ir medžioklė buvo 
tokia puiki, kad nesuvartojome daugumos džiovintos mėsos, kurią 
buvome pasiėmę. Dabar, kai palengvinai savo naštą, atsirado vietos 
šiek tiek pasiimti, kaip manai? — pridūrė ji, šelmiškai šypsodamasi 
Laduniui. 

— Su didžiausiu malonumu. Laduni, dar nepristatei man dailio- 
sios savo židinio dukters, - pastebėjo Jondalaras. 

— Baisu, kada židinio duktė kenkia tavo deryboms, - sumurmė- 
jo vadas, tačiau šypsena buvo kupina pasididžiavimo. - Jondalarai 
iš Zelandonijos, čia Filonija iš Losadunojos. 

Moteris žvilgtelėjo į vyresnįjį brolį ir staiga pasijuto užvaldyta 
gyvų, mėlynų, jai besišypsančių akių. Išraudo sumišus jausmams, 
nes pajuto, kaip ją traukia prie kito brolio, ir palenkė galvą, kad 
nuslėptų sumišimą. 

— Jondalarai! Nemanyk, jog nematau žvilgesio tavo akyse. Ne- 
pamiršk, aš pirmas ją pamačiau, - pajuokavo Tonolanas. - Eime, 
Filonija, reikia tave iš čia išvesti. Leisk įspėti: lik atokiau nuo mano 
brolelio. Patikėk, nenorėtum turėti su juo nieko bendra, aš tai jau 
žinau, — tarė, o atsigręžęs į Ladunį jaunėlis apsimetė įskaudintas ir 
pridūrė: — Jis visada taip: vienas žvilgsnis, tiek ir tereikia. Jei tik 
būčiau apdovanotas taip, kaip mano brolis. 

— Tu apdovanotas daugiau nei žmogui reikia, mažasis brolau, — 
atrėžė Jondalaras, tada nusijuokė garsiu, smarkiu, nuoširdžiu juoku. 

Filonija vėl atsigręžė į Tonolaną ir jai, regis, palengvėjo pama- 
čius, kad jis atrodo toks pat patrauklus kaip ir iš pradžių. Uždėjęs 
ranką moteriai ant peties Tonolanas nukreipė ją į kitą laužo pusę, 
tačiau ji atsisukusi pervėrė akimis ir kitą vyrą. Jau labiau pasitikėda- 

— Kai urve apsilanko svečių, visada keliame šventę Dunos gar- 
bei. 

— Juodu neis į urvą, Filonija, - paaiškino Ladunis. Akimirką 
jaunoji moteris atrodė nusivylusi, paskui atsigręžė į Tonolaną ir nu- 
sišypsojo. 

— O, kad sugrįžtų jaunystė, - sukikeno Ladunis. - Moterys, ku- 
rios labiausiai garbina Duną, dažniau būna palaimintos su jaunais. 
Didžioji Motina Žemė šypsosi tiems, kurie vertina jos dovanas. 

Jondalaras perkėlė savo kuprinę už rąsto ir patraukė prie ugnies. 
Elnienos troškinys kunkuliavo puode, kurį atstojo oda, tiesiai virš 
ugnies pakabinta ant surištų kaulų rėmo. Verdantis skystis buvo pa- 
kankamai karštas, kad išsitroškintų mėsa, tačiau palaikė žemesnę 
virimo talpos temperatūrą, kad ši neužsidegrų. Oda užsiliepsnotų 
gerokai didesnėje nei verdančio troškinio temperatūroje. 

Priėjusi moteris padavė Jondalarui medinį dubenėlį su dašių 
sriuba ir atsisėdo šalia ant rąsto. Titnaginiu peiliu jis pasismeigdavo 
mėsos ir daržovių - džiovintų šaknų, kurias atsigabeno medžioto- 
jai, - gabaliukų, o skystį gėrė tiesiai iš dubenėlio. Kai viską suvalgė, 
ta pati moteris atnešė jam mažesnį dubenėlį žolelių arbatos. Jonda- 
laras dėkingas nusišypsojo. Ji buvo keleriais metais vyresnė, spėjusi 
iškeisti jaunystės žavesį į tikrąjį brandos suteikiamą grožį. Moteris 
atsakė šyptelėdama ir vėl atsisėdo greta. 

— Ar kalbi zelandoniškai? - pasiteiravo jis. 

— Truputį kalbu, daugiau suprantu, — atsakė ji. 

— Ar turėčiau paprašyti Ladunio mus supažindinti, ar galiu pa- 
klausti tavo vardo? 

Ji vėl nusišypsojo su užuomina į vyresnės moters maloningumą. 

- Tik jaunoms merginoms reikia, kad jas kas pristatytų. Aš — 
Lanalija. Tu Jondalaras? 


— Taip, - patvirtino. Jautė jos kojos šilumą, o kylantį susijaudi- 
nimą išdavė jo akys. Moteris atsakė į žvilgsnį degančiomis akimis. 
Jondalaras perkėlė ranką jai ant šlaunies. Moteris prisišliejo arčiau 
drąsindama ir žadėdama jaudinamus išgyvenimus. Jis pritariamai 
linktelėjo į jos raginantį žvilgsnį, nors to ir nereikėjo: akys atsakė 
į kvietimą. Ji dirstelėjo jam per petį. Pasekęs jos žvilgsnį Jondala- 
ras pamatė jų link ateinantį Ladunį. Moteris patogiai įsitaisė greta. 
"Teks palaukti, o paskui išpildys kits kitam ką pasižadėję. 

Ladunis įsitaisė greta, kiek vėliau į brolio pusę prie ugnies perė- 
jo ir Tonolanas su Filonija. Netrukus visi susispietė aplink svečius. 
Pasipylė pokštai ir geraširdiški pasierzinimai, verčiami nesupran- 
tantiesiems. Galiausiai Jondalaras nusprendė imtis kiek rimtesnės 
temos. 

— K3 žinai apie žmones, gyvenančius žemupyje, Laduni? 

— Anksčiau kartkartėmis sulaukdavome svečių sarmunajų. Jie 
gyvena žemupyje ir kiek į šiaurę, tačiau tai buvo seniai. Taip jau nu- 
tinka. Kartais visi jauni žmonės keliaudami traukia ta pačia krypti- 
mi. Paskui tas kelias tampa gerai žinomas ir ne toks jaudinamas, to- 
dėl visi leidžiasi kitur. Pasikeitus kartai, tik seniai ką tebeprisimena, 
tad surizikuojama vėl patraukti pirmuoju keliu. Visi jauni žmonės 
mano atrandantys naujus dalykus. Visai nesvarbu, kad jų protėviai 
darė tą patį. 

— Jiems tai nauja, — nesiginčijo Jondalaras, tačiau filosofinės 
minties toliau negvildeno. 

Prieš įsitraukiant į diskusiją jam reikėjo patikimos informacijos, 
kuri galėjo būti maloni, tik nebūtinai praktiška. 

— Ar gali papasakot ką nors apie jų papročius? Ar žinai kokių 
jų kalbos žodžių? Pasisveikinimus? Ko turėtume vengti? Kas gali 
būti įžeidu? 

— Nedaug žinau, ir viskas pasenę. Vienas žmogus prieš kelerius 
metus traukė į rytus, tačiau negrįžo. Kas žino, gal nusprendė įsi- 
kurti kitur, - pasakė Ladunis. - Kalbama, kad dievybes jie lipdo 
iš purvo, bet čia tik kalbos. Neįsivaizduoju, kaip galima šventus 
Motinos atvaizdus lipdyti iš purvo. Išdžiūvę jie paprasčiausiai su- 
trupėtų. 

— Galbūt dėl to, kad toji medžiaga arčiau žemės. Kai kurie žmo- 
nės dėl to mėgsta akmenis. 

Kalbėdamas Jondalaras nesąmoningai įkišo ranką į maišelį, pri- 
rištą prie diržo, ir sugraibė nedidukę akmeninę apkūnios moters 
figūrėlę. Apčiuopė pažįstamas dideles krūtis, pūpsantį pilvą, pla- 
čius sėdmenis ir šlaunis. Svarbūs buvo tik moteriški aspektai, ne 
kojos ir rankos, tad akmeninė figūra turėjo tik menamas galūnes. 
Vietoje galvos buvo tik plaukų užuominos gumuliukas, krintantis 
ant veido be jokių bruožų. 

Niekas nevertas pažvelgti į nuostabų veidą Doni, Didžiosios 
Žemės Motinos, senosios pramotės, pirmosios motinos, kūrėjos 
ir gyvybės puoselėtojos, tos, kuri visas moteris apdovanojo galia 
sukurti ir pagimdyti gyvybę. Nė vienas iš mažyčių deivės atvaizdų 
su jos dvasia nė neužsimena apie jos veidą. Net kai ji pasirodo sa- 
pnuose, veidas paprastai būna neryškus, nors žmonės dažnai regi 
jos jauną, prisirpusį kūną. Yra moterų, tvirtinančių, jog gali per- 
imti jos dvasinę formą ir skrieti kaip vėjas, kad atneštų sėkmę ar 
atkeršytų, o Doni kerštas būna smarkus. 

Supykusi ar įžeista ji gali siaubingai pasielgti, tačiau pats grės- 
mingiausias kerštas — nesuteikti nuostabiosios malonumo dova- 
nos, kuri įteikiama moteriai nusprendus atsiverti vyrui. Didžioji 
Motina, arba, kaip teigiama, netgi tos, kurios jai tarnauja, gali su- 


teikti vyrui galią dalytis jos dovana su kiek tik nori moterų, kada 


tik įsigeidžia arba gali paversti jį tokiu bejėgiu, kad jis nei sugebės 
kam nors suteikti malonumą, nei patirs jį pats. 

Jondalaras išsiblaškęs glamonėjo nukarusias akmenines deivės 
krūtis savo maišelyje trokšdamas sėkmės kelionėje. Tiesa, būna, 
kad keliautojai taip ir negrįžta, tačiau tai irgi nuotykio dalis. Tada 
"Tonolanas uždavė Laduniui klausimą, kuris vėl privertė Jondalarą 
susikaupti. 

— Ką žinai apie netoliese gyvenančius plokščiagalvius? Prieš ke- 
lias dienas susidūrėme su būreliu. Buvau tikras, jog ten ir baigsime 
savo kelionę. 

Staiga Tonolanas sulaukė visuotinio dėmesio. 

— Kas nutiko? - įsitempęs pasiteiravo Ladunis. Tonolanas apsa- 
kė nuotykį su plokščiagalviais. 

— Karolis! - išspjovė Ladunis. 

— Kas yra Karolis? - sukluso Jondalaras. 

— Jaunuolis iš Tomasio urvo, chuliganų, kuriems šovė į galvas 
tyčiotis iš plokščiagalvių, gaujos kurstytojas. Anksčiau su jais netu- 
rėjom jokių bėdų. Jie gyveno savoje upės pusėje, mes — savoje. Jei 
persikeldavome, jie laikydavosi atokiau, nebent užsibūdavome per 
ilgai. Tada jie tik akivaizdžiai parodydavo, jog stebi. To pakakdavo. 
Kai į tave spokso gauja plokščiagalvių, imi nervintis. 

— Taijau tikrai! - pritarė Tonolanas. - Tačiau ką reiškia: tyčiotis 
iš plokščiagalvių? Nebūčiau linkęs turėti su jais reikalų. 

— Viskas prasidėjo kaip paprasčiausios linksmybės. Vienas pa- 
skatino kitą nubėgti ir paliesti plokščiagalvį. Supykdyti jie tampa 
gana nuožmūs. Paskui jaunuoliai ėmė gaujomis erzinti plokščia- 
galvius, užtikę vienus: apsupdavo ir provokuodavo, mėgindavo pri- 
versti vaikytis. Plokščiagalviai ištvermingi, tačiau jų kojos trumpos. 


Paprastai žmonės juos pralenkia, bet verčiau nesustoti. Tiksliai 

nežinau, kaip viskas prasidėjo, tik vėliau Karolio gauja ėmė juos 
mušti. Įtariu, vienas tų erzinamų plokščiagalvių jį pačiupo, o tada 
kiti šoko ginti draugo. Šiaip ar taip, tai kartojosi nuolat, tačiau net 
keliese prieš vieną plokščiagalvį chuliganai neišsisukdavo gerokai 
nenubalnoti. 

— Negaliu patikėti, - pasibaisėjo Tonolanas. 

— Toliau buvo dar blogiau, - įsiterpė Filonija. 

- Filonija! Tai bjauru! Nenoriu, kad tu apie tai kalbėtum! - rik- 
telėjo Ladunis, neslėpdamas pykčio. 

— Kąjie padarė? — nenustygo Jondalaras. - Jei ketiname keliauti 
per plokščiagalvių teritoriją, privalome žinoti. 

— Manau, tu teisus, Jondalarai. Tik nenoriu to aptarti prie Filo- 
nijos. 

— Aš — suaugusi moteris, — tvirtino ši, nors balsui stigo tikrumo. 

Ladunis dirstelėjo į ją svarstydamas, paskui, regis, apsisprendė. 

— Plokščiagalviai ėmė vaikščioti tiktai poromis arba grupėmis, 
Karolio gaujai tai nepatiko. Taigi, jie pradėjo erzinti pateles, tačiau 
plokščiagalvių patelės nekovoja. Jokio smagumo prie jų kibti, jos 
tik susigūžia ir pabėga. Gauja nusprendė pasinaudoti jomis kito- 
kiam sportui. Nežinau, kas išdrįso pirmas, tikriausiai Karolis juos 
sukurstė. Jis mėgsta šitaip elgtis. 

— Sukurstė daryti ką? - neiškentė Jondalaras. 

- Jie pradėjo plokščiagalvių pateles jėga... - Ladunis nesugebėjo 
baigti sakinio. Jis pašoko įpykęs. Ne, įtūžęs. — Tai šlykštu! Tai žei- 
džia Motiną, tai piktnaudžiavimas jos dovanomis. Gyvuliai! Bai- 
siau nei gyvuliai! Blogesni už plokščiagalvius! 

- Ar nori pasakyt, kad jie dalijosi malonumais su plokščiagalvių 
patelėmis? Prievarta? Plokščiagalvių parelėmis? - tikslinosi Tono- 


lanas. 

— Jie tuo gyrėsi, - įsiterpė Filonija. - Neprisileisčiau vyro, kuris 
mėgavosi malonumais su plokščiagalve. 

— Filonija! Tu tokių dalykų neaptarinėsi! Nepakęsiu šių šlykš- 
čių, atgrasių šnekų, sklindančių iš tavo lūpų! — pareiškė Ladunis. 
Įtūžis buvo praėjęs. Žvilgsnis - kietas kaip akmuo. 

— Gerai, Laduni, - nesiginčijo dukra ir susigėdusi nuleido gal- 
vą. 

— Man įdomu, kaip jie jaučiasi, - pakomentavo Jondalaras. — 
Galbūt todėl jauniklis užpuolė mane. Spėju, jie įpykę. Girdėjau kal- 
bant, kad jie gali būti žmonės, o jei yra... 

- Ir aš girdėjau tokias kalbas, - pareiškė Ladunis, vis dar mėgin- 
damas nusiraminti. - Netikėk! 

— To būrio, su kuriuo susidūrėme, vadas buvo sumanus, o ėjo jie 
stati, visai kaip mes. 

— Meškos irgi kartais vaikšto ant užpakalinių kojų. Plokščiagal- 
viai yra gyvuliai! Protingi gyvuliai, bet gyvuliai, - Ladunis iš pas- 
kutiniųjų pabandė susivaldyti supratęs, kad nejauku visai draugi- 
jai. - Paprastai jie nekenksmingi, jei netrikdai, - tęsė. - Nemanau, 
jog tai dėl patelių, abejoju, ar jie supranta, kaip tai žeidžia Motiną. 
Čia vis tie užgauliojimai ir muštynės. Jei žvėrį įerzini, jis puola. 

— Manau, Karolio gauja pridarė mums bėdų, - pastebėjo Tono- 
lanas. - Norėjome persikelti į dešinįjį krantą, kad nereiktų sukti 
galvos, kaip persikelti vėliau, kai ji taps Didžiąja Motina Upe. 

Ladunis nusišypsojo. Dabar visiems prakalbus kita tema jo pyk- 
tis išgaravo taip pat greitai, kaip ir buvo sukilęs. 

— Didžioji Motina Upė turi intakų, kurie taip pat didelės upės, 
Tonolanai. Jei ketini eiti pakrante iki pat galo, turėsi išmokti per- 
sikelti per upę. Štai ką pasiūlysiu. Laikykis šios pusės iki didžiojo 


verpeto. Tėkmė tolėliau skyla į siauresnes atšakas, kurias lengviau 

kirsti nei vieną plačią upę. Tuo metu jau bus kiek atšilę. Jei norit 
aplankyti sarmunajus, persikėlę keliaukit į šiaurę. 

— Ar toli iki verpeto? — pasiteiravo Jondalaras. 

— Nubraižysiu jums žemėlapį, - pasiūlė Ladunis išsitraukęs ti- 
tnago peilį. — Lanalija, duok man tą žievės gabalą. Galbūt vėliau 
kiti galės pridėti savų nuorodų. Įvertinus, kad reikės kirsti upę ir 
medžioti pakeliui, tą vietą, kur upė suka į pietus, turėtumėte prieiti 
vasarą. 

— Vasara, — susimąstęs ištarė Jondalaras. — Taip pavargau nuo 
ledo ir sniego, vos galiu sulaukti vasaros. Norėčiau kiek šilumos. — 
Jis vėl pastebėjo Lanalijos koją greta saviškės ir uždėjo ranką jai ant 


šlaunies. 


Ailai atsargiai leidžiantis stačiu uolotu tarpeklio kraštu vakaro 
danguje įsižiebė pirmosios žvaigždės. Vos pasislėpė už skardžio, vė- 
jas staiga nurimo, ir ji akimirką stovėjo mėgaudamasi tykumu, tačiau 
akmeninės sienos užstojo ir blėstančią šviesą. Kai pasiekė apačią, 
tankūs krūmai palei nedidelį upelį vientisu raizgiu kontūru ryškėjo 
judančio milijonų viršuje švytinčių taškelių atspindžio fone. 

Moteris godžiai atsigaivino upės vandeniu, tada paėjėjo tolyn į 
tamsą arčiau sienos. Nesivargino statyti palapinės, tik pasitiesė kailį 
ir įsisupo. Už nugaros esant sienai jautėsi saugiau nei atvirose lygu- 
mose pastatytoje palapinėje. Stebėdama, kaip priešpilnis mėnulis 
kiša savo kone apskritą veidą pro tarpeklio kraštą, ji užmigo. 

Aila pabudo klykdama. 

Visiškai užvaldyta siaubo atsisėdo tiesiai kaip strėlė — smilki- 
niuose kalė, širdis daužėsi kaip pašėlusi — ir įsispoksojo į miglotus 
kontūrus juodoje tuštumoje priešais. Apakinus šviesos blyksniui 
kartu su baisiu trenksmu, net pašoko, o paskui drebėdama stebėjo, 
kaip, pakirsta ugninės strėlės, aukšta pušis skyla ir lėtai svyra, vis dar 
prigludusi prie atkirstos pusės. Atrodė taip netikroviškai: liepsno- 
jantis medis, nušviečiantis savo žūties sceną ir metantis groteskiš- 


kus šešėlius ant sienos priešais. 

Merkiant lietui gesinama ugnis spragsėjo ir šnypštė. Aila susi- 
rangė arčiau sienos, nekreipdama dėmesio nei į srūvančias karštas 
ašaras, nei į veidą prausiančius šaltus lašus. Pirmas tolimas griaus- 
tinis, primenantis žemę purčiusį grumėjimą, iš tolimų atminties 
klodų iškėlė kitą pasikartojantį sapną: košmarą, kurio pabudusi 
niekada gerai neprisimindavo, tik likdavo šleikštus sunkumas ir 
visa apimanti širdgėla. Dar viena strėlė, lydima garsaus grumėjimo, 
akimirką užliejo juodą tuštumą klaikia ryškia šviesa, kuri suteikė jai 
progą trumpai išvysti stačias sienas ir dantytą medžio kamieną, kurį 
galingas žaibo pirštas iš dangaus perlaužė kaip liaunutę šakelę. 

Virpėdama iš baimės ir nuo drėgno, smelkiančio šalčio, mote- 
ris suspaudė savo amuletą ieškodama bet kokios apsaugos. Tokią 
reakciją tik iš dalies lėmė griaustinis bei žaibai. Aila ne itin mėgo 
audras su perkūnija, tačiau buvo prie jų pripratusi: liūtys dažniau 
būdavo naudingos nei pridarydavo žalos. Ji vis dar jautė emocinius 
košmaro apie žemės drebėjimą padarinius. Žemės drebėjimai buvo 
blogis, visada sukeldavęs siaubingų praradimų, išdraskydavęs jos 
gyvenimą. Nebuvo nieko, ko ji bijotų labiau. 

Galų gale suvokusi, jog kiaurai permirko, Aila iš krepšio išsitrau- 
kė kailio palapinę. Užsimetė ją virš miegamojo kailio kaip uždan- 
galą ir įkišo galvą į vidų. Dar ilgai drebėjo, kol sušilo, tačiau nakčiai 


baigiantis baisioji audra nuslopo, ir ji pagaliau užmigo. 


Ankstyvą rytmetį pripildė triukšmingas paukščių čiulbesys, 
čirškimas ir kranksėjimas. Aila nusitraukė uždangalą ir apsidai- 


riusi nudžiugo. Rytmečio saulėje žiburiavo žalias pasaulis, vis dar 


drėgnas nuo lietaus. Ji buvo įsikūrusi plačiame akmenuotame pa- 
plūdimyje, kur vingiuota nedidelės į pietus srūvančios upelės vaga 
suko į rytus. 

Kitame krante iki pat akmeninės sienos viršaus kilo tamsžalių 
pušų eilė, tačiau nė viena viršūnė nesiekė aukščiau. Bet kokį nedrąsų 
kyštelėjimą aukštėliau upės tarpeklio krašto kirste nukirsdavo vėjo 
gūsiai iš stepių viršuje, todėl aukščiausi medžiai atrodė savotiškai, 
keistai buki, augdami plėtė kuplias šakas. Vieną aukštesnį už kitus 
kone tobulai simetrišką milžiną gadino tiktai kiek dešiniau nuo ka- 
mieno pakrypusi smailė, o greta stypo kitas, prie kurio apanglėju- 
sio, dantyto kamieno tebebuvo prikibusi nuversta viršūnė. Medžiai 
augo ant siauros juostos kitoje upės pusėje, tarp kranto ir sienos, kai 
kurie taip arti vandens, kad buvo matyti plikos šaknys. 

Ailos pusėje, kiek aukščiau akmenuoto paplūdimio, ilgas blyš- 
kių žalių lapų ašaras į upelį liejo lanksčių gluosnių arkos. Palinkusių 
aukštų drebulių lapeliai virpėjo švelniame vėjyje. Baltakamieniai 
beržai augo guotais, o jų pusbroliai alksniai labiau priminė aukštus 
krūmokšnius. Aplink medžius raizgėsi, ropštėsi vijokliai, o arčiau 
upės glaudėsi jau sulapoję visokiausių rūšių krūmai. 

Aila taip ilgai ėjo išdžiūvusiomis, suvytusiomis stepėmis, kad 
kone pamiršo, kokia graži gali būti žaluma. Mažoji upelė kibirkš- 
čiavo kviesdama, tad, pamiršusi baimes ir audrą, moteris pašoko ir 
nubėgo pakrante. Pirmiausia troško atsigerti, paskui impulsyviai 
atrišo ilgą apsiautalo raištį, nusiėmė amuletą ir šoko į vandenį. Upė 
staigiai gilėjo ir ji panėrė, paskui nuplaukė stataus skardžio kitapus 
link. 

Šaltas vanduo gaivino, nusiplauti stepių dulkes ir purvą buvo di- 
džiai malonu. Plaukdama prieš srovę Aila jautė, kaip ši vis stiprėja, o 


vanduo šąla artėjant stačioms sienoms, ribojančioms upę. Apsivertė 

ant nugaros ir liūliuojama keliančio vandens leido srautui nešti ją 
pasroviui. Ji žvelgė į gilų mėlį, užpildantį erdvę tarp aukštų uolų, 
paskui pastebėjo tamsų lopą kiek aukščiau ties paplūdimiu. „Ar ten 
galėtų būti urvas?“ — pagalvojo užplūdus susijaudinimui ir svarstė, 
ar būtų sunku jį pasiekti. 

Moteris išbrido į krantą, atsisėdo ant šiltų akmenų ir leidosi 
saulės džiovinama. Jos akį patraukė greiti žvitrūs paukščiukai, šo- 
kinėjantys palei krūmus, traukiantys sliekus, kuriuos nakties liūtis 
išginė arčiau paviršiaus, ir lakiojantys nuo šakelės ant šakelės, kad 
palesnotų krūmus aplipusių uogų. 

„Tik pažiūrėk į tas avietes! Tokios didelės“, - galvojo Aila. Plaz- 
dantys sparnai kvietė ją prieiti, įsikurti netoliese. Ji kišosi į burną 
saujas saldžių, sultingų uogų. Pasisotinusi nusiplovė rankas, užsi- 
kabino amuletą, tačiau suraukė nosį pažvelgusi į purviną, dėmėtą 
ir prakaituotą apsiautalą. Kito neturėjo. Kai prieš iškeliaudama 
įėjo į Žemės drebėjimo nuniokotą urvą pasiimti drabužių, maisto ir 
palapinės, pirmiausia rinkosi, ko prireiks išgyventi, o ne vasarinio 
apsiautalo pamainą. 

Dabar vėl galvojo apie išgyvenimą. Neviltį varančias mintis, už- 
plūdusias sausose niūriose stepėse, išsklaidė gaivus žaliuojantis slė- 
nis. Avietės veikiau sužadino apetitą nei numalšino alkį. Aila įsigei- 
dė ko nors stipresnio ir nuėjo į nakvynės vietą pasiimti svaidyklės. 
Patiesė šlapią kailio palapinę bei drėgną kailį ant saulės įšildytų 
akmenų, tada apsivyniojo purviną apsiautalą ir ėmė dairytis lygių 
apvalių akmenėlių. 

Atidžiau patyrinėjus paaiškėjo, kad paplūdimyje yra ne tik akme- 
nėlių. Jis buvo nuklotas dulsvai pilka upės atplukdyta mediena ir 
išbalintais kaulais, o prie sienos iškyšos buvo suversta didžiausia 


krūva. Nuožmūs pavasariniai potvyniai, rovę su šaknimis medžius 

ir nušlavę neapdairius gyvūnus, blaškydavo siaurame sraute tarp 
stačių uolų aukštupyje, o ties posūkiu nirtūs vandenys blokšdavo 
viską į aklavietę greta sienos. Krūvoje Aila pastebėjo galingus elnių 
ir ilgus bizonų ragus, keletą didžiulių lenktų ilčių: netgi milžiniški 
mamutai nepajėgė pasipriešinti potvynio jėgai. Tarp nuosėdų buvo 
įsimaišiusių ir didesnių riedulių, tačiau moteris prisimerkė pastebė- 
jusi kelis vidutinio dydžio pilkus, kalkėtus akmenis. 

„Titnagas! — tarė sau Aila geriau įsižiūrėjusi. - Neabejoju. Rei- 
kia tašymo akmens, kad pradaužčiau žievę, bet paprasčiausiai esu 
tikra“ Susijaudinusi moteris ieškojo pakrantėje lygaus ovalaus 
akmens, kurį būtų patogu laikyti rankoje. Radusi tinkamą kaukš- 
telėjo į išorinę gniutulo dangą iš kalkių. Atskilo gabalas balsvos žie- 
vės, o viduje atsiskleidė blausiai žvilgantis tamsiai pilkas akmuo. 

„Tikrai titnagas! Taip ir žinojau! - Jos galvoje pralėkė mintys 
apie įrankius, kuriuos galės pasigaminti. - Galėsiu pasidaryti netgi 
kelias ietis. Be to, nereikės taip nerimauti, kad kas nors sulūš. Ji 
atsitempė dar kelis sunkius akmenis, vandens srauto iš kalkių nuo- 
sėdų išplautus toli aukštupyje ir neštus kunkuliuojančios tėkmės, 
kol sustojo pailsėti akmeninės sienos papėdėje. Atradimas skatino 
Ailą tyrinėti toliau. 

Siena, kuri potvynio metu buvo užtvara skubančiai srovei, ky- 
šojo į vidinę upės vingio pusę. Įprastoje vagoje vandens lygis buvo 
pakankamai žemas, kad būtų galima lengvai apeiti kyšulį, tačiau 
aplenkusi sieną Aila sustojo. Priešais driekėsi slėnis, kurį buvo ma- 
čiusi iš viršaus. 

Už vingio upė platėjo, putodama sruvo per seklesnėse vietose 
kyšančius akmenis ir stačios tarpeklio sienos papėde tekėjo į rytus. 
Arčiau šios sienos nuo niršių vėjų apsaugoti medžiai ir krūmai buvo 
didingo aukščio. Kairėje, už akmenų iškyšos, tarpeklio siena krypo, 

šlaitas pamažu Žemėjo ir virto į stepes šiaurėje bei rytuose. Priešais 
plytintis slėnis buvo vešliai prižėlęs brandžios žolės, banguojančios 
vėjo gūsiuose, kurie sklido žemyn nuo šiaurinės atšlaitės, o pačiame 
lauko viduryje ganėsi negausi stepinių arklių kaimenė. 

Gerdama vaizdo grožį ir ramybę Aila vargiai galėjo patikėti, kad 
sausos, vėjuotos prerijos viduryje egzistuoja tokia vieta. Slėnis lyg 
prabangi oazė slėpėsi plyšyje tarp bekraščių lygumų: gausos pasau- 
lėlis, tarsi gamta, suvaržyta praktinės stepių ekonomijos, galimy- 
bėms leidus būtų sumaniusi pasinaudoti apsčiomis dovanomis. 

Jaunoji moteris susidomėjusi iš tolo stebėjo arklius. Tai buvo 
sveiki, nedidukai gyvūnai trumpomis kojomis, storais sprandais, 
sunkiomis galvomis su atsikišusiomis nosimis, kurios priminė Ailai 
dideles išsišovusias kai kurių genties vyrų nosis. Arkliai puikavosi 
svoringais gauruotais kailiais ir trumpais, stačiais karčiais; nors kiek 
pilkšvi, dauguma buvo gelsvo plauko, kintančio nuo neutralios kre- 
minės dulkių iki sunokusio šieno spalvos. Vienoje pusėje stovėjo 
palvas eržilas, o Aila pastebėjo ir dar kelis tokio pat plauko kume- 
liukus. Eržilas pakėlė galvą, krestelėjo trumpus karčius ir sužvengė. 

— Didžiuojiesi savo gentimi, tiesa? — tarstelėjo Aila šypsodamasi. 

Ji nubrido per žolę prie upę gaubiančių krūmų, nesąmoningai ste- 
bėdama augalus ir prisimindama jų gydomąsias ypatybes bei maisti- 
nę vertę. Ruošiantis tapti gydytoja teko išmokti rinkti gydomųjų ga- 
lių turinčius augalus, todėl buvo labai mažai tokių, kurių ši moteris 
neatpažindavo tučtuojau. Šį kartą jos tikslas buvo pramisti. 

Karpyri lapai ir sudžiūvę skėtiniai žiedynai išdavė, jog keli coliai 
po žeme slypi laukinių morkų šaknys, tačiau Aila praėjo pro šalį 
tarsi nepastebėjusi. Anaiptol. Moteris prisimins tą vietą taip tiks- 
liai, lyg būtų pasižymėjusi, o augalai niekur nedings. Žvitri jos akis 


Pastebėjo kiškio uodegą, tad tą akimirką Ailą susitelkė į mėsą. 


Kaip patyrusi medžiotoja vogčiomis ji sekė šviežias išmatas, nu- 
lenktus žolių ašmenis, vos įžiūrimus pėdsakus purve ir priekyje pa- 
stebėjo pasislėpusio gyvūnėlio su maskuojančiu kailiuku kontūrą. 
Iš už diržo išsitraukusi svaidyklę įkišo ranką į apsiautalo klostę ir 
apčiuopė porą akmenėlių. Kiškiui stryktelėjus jau buvo pasiruošu- 
si. Ne vienerius metus praktikavusis nesąmoningai grakščiai Aila 
sviedė akmenį, kitą sekundės dalį — antrą ir išgirdo pasitenkinimą 
keliančius smūgius. Abi kulkos pasiekė į taikinį. 

Pačiupusi laimikį Aila prisiminė tuos laikus, kai mokėsi šios dvi- 
gubo akmens technikos. Per didelis pasitikėjimas bandant nudėti 
lūšį išmokė ją įvertinti savo pažeidžiamumą. Vis dėlto prireikė ne 
vieno bandymo, kol ištobulino būdą, kaip po pirmo metimo spėti 
įdėti antrą akmenį, svaidyklei dar judant, kad galėtų vieną po kito 
iššauti dvi kulkas. 

Grįždama atgal ji nusilaužė šakelę, nusmailino vieną jos galą ir 
išsikasė laukinių morkų. Susikrovė jas į apsiautalo klostes, atsikirto 
dvi išsišakojusias šakeles ir grįžo į pakrantę. Pasidėjusi kiškį ir ša- 
knis, iš krepšio Aila išsitraukė pagaliuką, platformą, tada iš didžiu- 
lės krūvos pasienyje prisirinko sausų pliauskų bei sausų krituolių iš 
po apatinių medžių šakų. Tuo pačiu įrankiu su „V“ formos išpjova 
aštriajame gale, kuriuo aštrino kasimo pagaliuką, ji paskuto drož- 
lių nuo sausos lazdelės, paskui nulupo atšokusią pūkuotą žievę nuo 
senų pelynų krūmų, parinko sausų pūkų iš gauromečių ankščių. 

Suradusi patogią vietą atsisėsti surūšiavo medieną pagal dydį, 
paskui išsidėliojo pintis, prakurus ir didesnes malkas. Apžiūrė- 
jo platformą — gabalėlį sauso raganės vijoklio, tada viename gale 
titnaginiu grąžtu išduobė nežymią duobelę ir įstatė sumedėjusio 
pernykščio švendro galiuką dydžiui patikrinti. Gauromečių pūkus 


sudėjo į plaušingos žievės lizdelį po ugnies platformos duobute, šią 

suėmė kojomis, tada nendrės galą įrėmė į įrantą ir sunkiai atsikvėpė. 
Norint įkurti ugnį reikia susitelkti. 

Suglaudusi delnus lazdelės viršuje Aila pradėjo ją sukinėti pir- 
myn ir atgal tarp plaštakų, spausdama žemyn. Sukiojant ir nuolat 
spaudžiant rankos slysdavo lazdele žemyn, kol kone paliesdavo 
platformą. Jei būtų buvę kas padeda, tuo metu kitas žmogus būtų 
galėjęs pradėti viršuje, tačiau būdama viena Aila turėjo paleisti 
lazdelę apačioje ir kuo greičiau vėl griebtis viršaus, kad nepaliautų 
sukimosi ritmas, kad nė akimirką nesusilpnėtų spaudimas, kitaip 
trinties sukeltas karštis išsisklaidytų, jo neprisikauptų pakankamai 
ir medis nepradėtų rusenti. Darbas buvo sunkus, o pailsėti nebuvo 
galima. 

Aila ritmingai judėjo nekreipdama dėmesio į išrasojusią kaktą ir 
prakaito lašelius, besiritančius į akis. Nuolat sukiojant skylutė gilėjo, 
ėmė kauptis sauso medžio pjuvenos. Prieš pakylant dūmo sruogai 
Aila užuodė rusenantį medį ir pamatė, kad įrantas juoduoja, todėl 
narsiai tęsė, nors jai jau gėlė rankas. Galų gale nedidukė žėruojanti 
anglis pradegino platformą ir nukrito ant lengvai užsiliepsnojančių 
medžiagų lizdelio apačioje. Kitas etapas buvo netgi svarbesnis. Jei 
kibirkštis užges, teks vėl pradėti viską iš pradžių. 

Ji pasilenkė taip arti kibirkšties, kad veidu jautė šilumą, ir pra- 
dėjo pūsti. Stebėjo, kaip su kiekvienu gūsiu ji paryškėja, tada vėl 
priblėsta Ailai traukiant kitą gurkšnį oro. Ji laikė nedidukę drožlę 
prie rusenančio medžio gabalėlio ir stebėjo, kaip jis tai paaiškėja, tai 
vėl pajuosta, bet taip ir neįsidega. Galų gale šoktelėjo mažytė lieps- 
nelė. Aila pūstelėjo stipriau, pamaitino ją drožlėmis ir, kai mažoji 
krūvelė įsidegė, pridėjo daugiau pakurų. 

Atsipūsti galėjo tik tada, kai užsiliepsnojo didelės pliauskos ir 


ugnis gerai įsidegė. Aila atsinešė ir prie laužo sukrovė dar kelias 


malkas, paskui kitu įrankiu su kiek didesne įranta nuskuto žievę 
nuo žalios šakelės, kuria kasė laukines morkas. Dvišakas vyteles 
įsmeigė abipus laužo taip, kad nusmailinta šakelė tvirtai laikytųsi, 
tada ėmėsi lupti kiškį. 

Kai ugnis išblėso ir liko karštos anglys, kiškis jau buvo užmautas 
ant iešmo ir paruoštas kepti. Aila pradėjo vynioti vidurius į kailį 
ketindama atsikratyti, kaip darė keliaudama, paskui apsigalvojo. 

„Kailį galiu panaudoti, - toptelėjo moteriai. - Užtruks tik die- 
nelę kitą... 

Upėje nuplovusi laukines morkas — ir kraują nuo rankų - su- 
vyniojo jas į gysločių lapus. Dideli pluoštiniai lapai buvo valgomi, 
tačiau ji negalėjo atsikratyti minčių apie kitokį jų panaudojimą: 
kaip tvirtų, gydančių tvarsčių ant įpjovų ir nubrozdinimų. Į lapus 
suvyniotas morkas Aila sudėjo greta anglių. 

Atsisėdusi akimirką pailsėjo, tada nusprendė imtis kailio. Kol 
mėsa kepė, su sulaužytu gremžtuku iš odos vidaus ji nuskuto krauja- 
gysles, plaukų folikulus bei plėvelės ir pagalvojo apie naują įrankį. 

Dirbdama Aila tyliai niūniavo be jokios melodijos, mintims lei- 
do klajoti. „Galbūt turėčiau pasilikti čia kelias dienas, baigčiau kailį. 
Šiaip ar taip, reikia pasigaminti įrankių. Vertėtų pamėginti pasiekti 
tą skylę sienoje aukštėliau. Kiškis pradeda šauniai kvepėti. Urvas 
apsaugotų mane nuo lietaus — nors gali būti ir nenaudotinas. 

Ji atsistojusi apsuko iešmą, paskui apvertė kailį. „Pernelyg il- 
gai pasilikti negalima. Iki žiemos privalau rasti žmonių“ Ji liovė- 
si gremžti odą ir staiga dėmesį sutelkė į vidinį nerimą, kuris buvo 
kone nuolatinis jos minčių palydovas. „Kur jie? Iza minėjo, kad že- 
myne yra daugybė kitų. Kodėl aš jų nerandu? Ką man daryti, Iza?“ 
Be įspėjimo ištryško ir pasipylė ašaros. „O, Iza, aš taip ilgiuosi tavęs 


ir Krebo. Ir Ubos. Ir Durko, savo vaikelio... savo vaikelio. Taip ta- 


vęs troškau, Durkai, buvo taip sunku. Tu neišsigimęs, tik truputį 
kitoks. Kaip aš. 

Ne, ne kaip aš. Tu priklausai genčiai, tik būsi truputį aukštesnis, 
ir tavo galva atrodo truputį kitaip. Vieną dieną tapsi didžiu me- 
džiotoju. Puikiai šaudysi svaidykle. Bėgsi greičiau už visus. Laimėsi 
visas lenktynes genties susirinkimuose. Gal ne imtynes, tu būsi ne 
toks stiprus, kaip kiti genties vyrai, tačiau vis tiek stiprus. 

Vis dėlto kas su tavimi žais garsais? Kas su tavimi kels palaimin- 
gą triukšmą?" 

„Liaukis, — subarė save Aila, atgalia ranka šluostydamasi aša- 
ras. - Turėčiau džiaugtis, kad esi tarp žmonių, kurie tave myli, Dur- 
kai. Kai tapsi vyresnis, tavo pora taps Ura. Oda pažadėjo ją išmo- 
kyti, kad būtų gera moteris tau. Ura taip pat nėra išsigimusi. Ji tik 
kitokia, kaip tu. Įdomu, ar aš kada rasiu porą?“ 

Aila pašoko patikrinti mėsos. Norėjo judėti, kad tik ką nors veik- 
tų, kad tik kas nors atitrauktų nuo minčių. Nors mėsa dar buvo ne- 
iškepusi taip, kaip moteris mėgo, ji nusprendė, jog pakaks. Mažos 
blyškiai geltonos laukinės morkos buvo minkštos, saldžiai aštrios. 
Aila pasigedo druskos, kurios niekad netrūkdavo prie vidinės jūros, 
bet alkis buvo geriausias prieskonis. Kiškio likučius ji paliko kepti 
ilgėliau, kol baigs gremžti kailį. Pavalgiusi pasijuto kiek geriau. 

Kai saulė buvo aukštai, Aila nusprendė patyrinėti skylę uoloje. 
Ji išsirengė, perplaukė upokšnį ir kabindamasi už medžių šaknų iš- 
lipo iš gilaus vandens. Buvo sudėtinga ropštis kone vertikalia siena, 
Ji netgi spėliojo, ar verta, net jei ras urvą. Šiaip ar taip, nusivylė pa- 
siekusi siaurą atbrailą priešais juodą skylę ir apsižiūrėjusi, kad tai tik 
įduba uoloje. Hienos išmatos tamsiame kampe leido jai suprasti, 
Jog nusileisti iš stepių turėtų būti lengviau, tačiau erdvės šiek tiek 


didesniam padarui nepakako. 

Moteris pradėjo leistis, paskui paėjėjo toliau. Pasroviui ir kiek 
žemiau ant kitos sienos ji matė į upės linkį išsikišusios akmenų 
užtvaros viršų. Tai buvo plati atbraila, o jos gale, uoloje, pasirodė 
esanti dar viena skylė, kur kas gilesnė. Iš patogaus stebėjimo taško 
Aila matė statų, bet įveikiamą taką, kuris vedė į viršų. Susijaudinus 
pradėjo daužytis širdis. Jei tai urvas, kad ir kokio dydžio, ji turi sau- 
są vietą nakčiai praleisti. Kone nuo skardžio vidurio ji šoko į upę 
nekantraudama išsiaiškinti. 

„Tikriausiai praėjau pro jį vakar vakare leisdamasi žemyn“, - gal- 
vojo Aila, pradėjusi kopti. Buvo per tamsu ką nors įžiūrėti. Paskui 
prisiminė, kad prie nežinomo urvo visada reikia artintis atsargiai, 
tad grįžo pasiimti svaidyklės ir kelių akmenų. 

Nors vakar žemyn leidosi labai atsargiai, dienos šviesoje matė, 
kad prisilaikyti nereikia. Per tūkstantmečius upė giliau įsirėžė į 
priešingą krantą; siena šioje pusėje nebuvo stati. Priartėjusi prie at- 
brailos Aila pasiruošė svaidyklę ir judėjo pirmyn labai atsargiai. 

Visos moters juslės būdravo. Ji klausėsi kvėpavimo ir čežėjimo, 
dairėsi, ar kur nepamatys dabartinius gyventojus išduodančių žen- 
klų, uodė orą mėgindama pajusti savitus mėsėdžių žvėrių kvapus: 
gal šviežių išmatų, gal padvisusios mėsos. Išsižiojo, kad skonio re- 
ceptoriai padėtų sugauti kvapus; stengėsi nuoga oda pajusti men- 
kiausią iš urvo sklindančią šilumą ir intuicijos vedama kuo cyliau- 
siai artinosi prie angos. Laikydamasi arčiau sienos prislinko prie 
tamsaus plyšio ir pažvelgė vidun. 

Ničnieko. 

Į pietvakarius atsiverianti anga buvo nedidelė. Įeinant pasilenkti 
nereikėjo, tačiau pakėlusi ranką Aila siekė viršų. Ties įėjimu grindys 
kiek žemėjo, bet toliau buvo tiesios. Grunto sluoksnį sudarė vėjo 


supūstas liosas ir nuolaužos, suneštos žvėrių, kurie kitados glaudėsi 

urve. Nelygios akmenuotos priebėgos grindys buvo sausos ir tvirtai 
suplūktos. 

Šnairakiuodama iš už kampo Aila nepastebėjo jokių ženklų, kad 
urve neseniai būtų gyventa. Ji tyliai įslinkusi į vidų pajuto, kaip ten 
šalta palyginti su saulėta atbraila, ir palaukė, kol akys pripras prie 
prieblandos. Urve buvo šviesiau, nei ji tikėjosi, o pačėjėjusi toliau pa- 
matė, kad šviesa krinta dar ir pro skylę virš angos. Toji skylė taip pat 
buvo praktiška: dūmai galės pro ją išeiti nepripildydami viršutinės 
urvo dalies — tai didelis privalumas. 

Akims pripratus Aila suprato matanti stebėtinai aiškiai. Krin- 
tanti šviesa taip pat buvo privalumas. Urvas nebuvo didelis, tačiau 
ir nemažas. Stačios sienos platėjo iki gana tiesios galinės sienos. Ap- 
skirtai erdvė buvo bemaž trikampė su viršūne ties anga, o rytinė sie- 
na buvo ilgesnė nei vakarinė. Tamsiausia vieta buvo galinis kampas 
rytuose; tą vietą reikėjo apžiūrėti pirmiausia. 

Moteris lėtai slinko palei rytinę sieną stebėdama, ar nėra plyšių 
ir takų, kurie vestų į gilesnes nišas, galbūt slepiančias kokius pavo- 
jus. Netoli tamsiojo kampo gulėjo netvarkinga nuo sienos atskilu- 
sių akmenų krūva. Palypėjusi akmenimis, Aila apčiuopė pakopą ir 
tuštumą užjos. 

Nusprendė pasidaryti deglą, paskui apsigalvojo. Negirdėjo, 
neužuodė, nejuto jokių gyvybės ženklų, bemaž nieko neįžiūrėjo. 
Ranka suėmusi svaidyklę ir akmenis, pasigailėjo, jog neapsigaubė 
apsiautalu — tada turėtų kur susidėti ginklus, - ir užsiropštė ant pa- 
kopos. 

Tamsi anga buvo žema, kad patektų į vidų, Ailai teko susikū- 
printi. Tai būta tik ertmės, besibaigiančios stogu, kuris leidosi 
nuožulniai iki pat nišos grindų. Pačiame gale gulėjo kaulų krūvelė. 


Paėmusi vieną moteris išropojo atgal, tada, paėjėjusi išilgai galinės 


sienos, palei vakarinę sieną sugrįžo prie angos. Urvas buvo aklinas, 
be kito išėjimo. Išskyrus nedidelę nišą, nebuvo kitų patalpų ar tune- 
lių, vedančių į nežinomas vietas. Atrodė jauku ir saugu. 

Eidama į tolimąjį urvo terasos kraštą Aila prisidengė akis nuo 
ryškios saulės šviesos ir apsidairė. Stovėjo pačiame dantytos sienos 
viršuje. Žemiau apačioje kūpsojo suplukdytos medienos ir kaulų 
krūva, viliojo akmenuotas paplūdimys. Kairėje buvo matyti toli, 
visas slėnis. Tolumoje upė vėl suko į pietus, vingiavo aplink stačios 
priešingos sienos pagrindą, o siena tapo plokščia stepe. 

Aila apžiūrėjo kaulą rankoje. Tai buvo ilgas didžiulio elnio kojos 
kaulas, senas ir išdžiūvęs, su aiškiomis dantų žymėmis ten, kur buvo 
suskaldytas iki pat čiulpų. Dantų raštas, kaulo apgraužimo būdas 
atrodė lyg ir pažįstamas. Tai buvo kačių šeimos žinduolis, tuo Aila 
buvo tikra. Mėsėdžius ji pažinojo geriau nei kiti gentainiai. Su jais 
ugdė medžiojimo įgūdžius, tačiau tik su mažesnėmis ir vidutinio 
dydžio rūšimis. Šiuos ženklus paliko didelė, labai didelė karė. Mo- 
teris apsisuko ir vėl sužiuro į urvą. 

„Urvinis liūtas! Kadaise čia buvo urvinio liūto iršrva. Niša — 
tobula vieta liūtei atsivesti palikuonių, - galvojo Aila. - Galbūt 
nederėtų leisti nakties urve? Gali būti nesaugu. - Ji vėl pažvelgė į 
kaulą. - Jis toks senas, urve nebūta metų metus. Be to, laužas prie 
įėjimo žvėris atbaidys. 

Toks gražus urvas. Nedaug būna tokių gražių. Daug erdvės, ge- 
ros plūktos grindys. Nemanau, kad viduje būna drėgna, pavasario 
potvyniai iki čia nesiekia. Yra netgi dūmų skylė. Ko gera, atsine- 
šiu kailį, krepšį, kelias pliauskas ir susikursiu ugnį. Aila nuskubėjo 
žemyn į paplūdimį. Grįžusi ant šiltos akmeninės atbrailos patiesė 
palapinės odą ir kiškio kailiuką, krepšį pasidėjo viduje, paskui atsi- 

nešė kelis glėbius malkų. „Tikriausiai vertėtų atsinešti kelis akmenis 
šidiniui“, - vėl leisdamasi mintijo ji. 

Staiga sustojo. „Kam man tie židinio akmenys? Pabūsiu tik ke- 
lias dienas. Turiu toliau ieškoti žmonių. Privalau iki žiemos juos 
rasti... 

O kas, jeigu nerasiu?“ Mintis pleveno jau senokai, bet iki šiol 
Aila neleido sau jos tiksliai suformuluoti - pasekmės buvo pernelyg 
baisios. „Kas bus, jei ateis žiema, o aš vis dar nebūsiu radusi žmo- 
nių? Neturiu atsidėjusi jokio maisto. Neturiu vietos apsistoti, kur 
būtų sausa ir šilta, kur galima būtų pasislėpti nuo vėjo, sniego. Jokio 
urvo... 

Ji vėl pažvelgė į urvą, paskui į nuostabų slėnį, apsaugotą nuo 
vėjų, į arklių kaimenę toli pievoje, vėl į urvą. „Šitas urvas man pui- 
kiai tiktų, - pagalvojo. — Ilgokai užtrukčiau, kol rasčiau kitą tokį 
gerą. Ir slėnis. Galiu rinkti, medžioti, saugoti maistą. Čia yra van- 
dens ir daugiau nei pakankamai medienos pratempti žiemą, net ne 
vienai. Yra netgi titnago. Ir vėjas neužpučia. Čia yra visko, ko man 
reikia - išskyrus žmones. 

Nežinau, ar ištverčiau visiškai viena ištisą žiemą, tačiau vasara jau 
baigiasi. Reikia paskubėti, kuo greičiau pradėti, jei noriu sukaupti 
užtektinai maisto. Iki šiol nė vieno žmogaus nesutikau, iš kur man 
žinoti, kad tai apskritai įvyks? Iš kur man žinoti kad, tie, kuriuos 
rasiu, leis pasilikti kartu? Aš jų nepažįstu. Kai kurie ne geresni už 
Braudą. Tik pažiūrėk, kas nutiko vargšelei Odai. Ji sakė, jog vyrai, 
kurie ją prievartavo, kaip Braudas prievartavo mane, buvo svetimie- 
ji. Ivirtino, kad jie atrodė kaip aš. Kas, jeigu jie visi tokie?“ Aila vėl 
pažiūrėjo į urvą, paskui nužvelgė slėnį. Paėjusi atbrailos pakraščiu, 


nuspyrė išklibusį akmenį, įsižiūrėjo į arklius ir apsisprendė. 


— Arkleliai, - tarė, - ketinu kurį laiką pabūti jūsų slėnyje. Kitą 
pavasarį vėl pradėsiu ieškoti kitų. Jei dabar pat nepradėsiu ruoštis 
žiemai, kito pavasario nebesulauksiu. 

Ailos kalbą arkliams sudarė tik keli garsai, ir tie kapoti, gomuri- 
niai. Garsus ji vartojo tik vardams arba norėdama pabrėžti turtingą, 
sudėtingą ir visiškai suprantamą grakščių ir aptakių rankų judesių 
kalbą. Šią vienintelę prisiminė. 

Vos apsisprendusi Aila pajuto palengvėjimą. Ji baiminosi net 
minties, kad reikės palikti šitą mielą slėnį ir dienų dienas kęsti var- 
ginamą žygį perdžiūvusiomis vėjuotomis stepėmis, apskritai bijojo 
net pagalvoti apie tolesnę kelionę. Nuskuodė žemyn į akmenuotą 
pakrantę pasiimti apsiautalo ir amuleto. Siekdama mažo odinio 
kapšelio pastebėjo žvilgant nedidelę ledo skeveldrėlę. 

— Iš kur vasaros viduryje čia gali būti ledo, - nustebo moteris 
pakėlusi šukę. 

Nešalta, tvirtomis, lygiomis briaunomis, glotniomis ir plokš- 
čiomis sienelėmis. Aila visaip sukiojo stebėdama, kaip šukelė žėri 
saulėje. Tada jai pasisekė pasukti radinį teisingu kampu, kad priz- 
mė išskleistų saulės spindulį į visą spalvų spektrą, ir moteris neteko 
žado išvydusi ant žemės vaivorykštę. Aila nebuvo mačiusi gryno 
kvarco kristalo. 

Krištolas, kaip titnagas ir dauguma kitų akmenų pakrantėje, 
buvo eratiniai — kilę ne iš šios vietos, atneštiniai. Žvilgantį akme- 
nėlį nuo gimtosios uolienos atkirto stipresnė ledo - gaivalo, kurį 
pats priminė, - jėga, o tirpsmas jį nešė, kol leido pailsėti ledynų 
upokšnio sąnašiniame moreniniame priemolyje. 

Staiga Aila pajuto, kaip nugara perbėgo šaltesnis nei ledas šal- 
tis, ir atsisėdo, nes buvo pernelyg sukrėsta, kad galėtų išstovėti 


- 


Ars 


galvodama apie akmenėlio reikšmę. Prisiminė, ką jai labai labai se- 


niai, kai buvo dar mažytė, pasakojo Krebas. 


“ 


Buvo žiema, ir senoji Dorė pasakojo visokias istorijas. Aila svars- 
tė ką tik išgirstą legendą ir ėmė kamantinėti Krebą. Pokalbis pasi- 
suko apie totemus. 

— Totemams reikia gyvenamosios vietos. Jei jie paliktų žmones, 
tikriausiai šie klaidžiotų be namų labai ilgai. Juk nenori, kad tavo 
totemas tave paliktų? 

Aila siektelėjo savo amuleto. 

— Mano totemas manęs nepaliko net kai buvau viena ir neturė- 
jau namų. 

— Todėl, kad jis tave tikrino. Jis rado tau namus, tiesa? Urvinis 
liūtas yra stiprus totemas, Aila. Jis pasirinko tave ir gali nuspręsti vi- 
sada tave ginti, tačiau visi totemai laimingesni namie. Jeigu kreipsi į 
jį dėmesį, jis tau padės. Pasakys tau, kas yra geriausia. 

— Kaip aš sužinosiu, Krebai? — teiravosi Aila. - Niekada nema- 
čiau urvinio liūto dvasios. Iš kur žinoti, kad totemas tau kalba? 

— Neįmanoma išvysti savo totemo dvasios, nes ji yra dalis tavęs, 
tavo viduje, bet jis su tavimi kalbasi, o tu privalai mokytis suprasti. 
Kai reikės priimti sprendimą, jis tau padės. Duos ženklą, jeigu tei- 
singai pasirinksi. 

— Kokį ženklą? 

— Sunku pasakyti. Paprastai tai būna kas nors ypatinga ar neį- 
prasta. Tarkim, akmenėlis, kokio anksčiau neregėjai, ar ypatingos 


formos šaknis, turinti tau prasmę. Privalai mokytis suprasti širdimi 

bei protu, ne akimis ir ausimis, tada pavyks. Kai ateis laikas ir rasi 
ženklą, kurį tavo totemas tau paliko, pridėk jį prie savo amuleto. 


Tai atneš sėkmę. 

„Urvini liūte, ar tu mane tebesaugai? Ar tai ženklas? Priėmiau 
teisingą sprendimą? Ar sakai man, kad turėčiau pasilikti šiame slė- 
nyje?“ 

Apglėbusi žaižaruojantį kristalą delnais Aila užsimerkė ir mė- 
gino medituoti, kaip darydavo Krebas; mėgino klausytis širdimi 
bei protu ir rasti būdą patikėti, kad didysis totemas jos neapleido. 
Ji galvojo apie tai, kaip buvo priversta išeiti, ir apie ilgą, alinančią 
kelionę traukiant į šiaurę ieškoti žmonių, kaip liepė Iza. Į šiaurę, 
kol... 

„Urviniai liūtai! Mano totemas atsiuntė liūtus, kad pasukčiau į 
vakarus ir jis atvestų mane į šį slėnį. Norėjo, jog jį rasčiau. Jis pavar- 
go keliauti ir taip pat nori, kad čia būtų jo namai. Šitas urvas, kuris 
anksčiau buvo urvinių liūtų namai. Čia totemas jaučiasi patogiai. 
Jis vis dar kartu! Neapleido manęs!“ 

Šitas supratimas sumažino įtampą, kurios Aila nė nežinojo esant. 
Ji nusišypsojusi sumirksėjo, gindama šykščias ašaras šalin, ir ėmėsi 
laisvinti juostelės, kuria buvo užrištas mažasis kapšelis, mazgus. Iš- 
pylė maišelio turinį, o paskui po vieną ėmė rinkti daiktelius. 

Pirmas pasitaikė raudonos ochros gabalėlis. Visi gentainiai ne- 
šiojosi gabalėlį švento raudono akmens; tai buvo svarbiausias daik- 
tas visuose amuletuose, įteikiamas tą dieną, kai šamanas atskleis- 


davo žmogaus totemą. Totemai paprastai būdavo įvardijami dar 

kūdikystėje, tačiau Aila saviškį sužinojo būdama penkerių. Krebas 
tai pranešė netrukus po to, kai Iza rado Ailą, kai priėmė ją į gentį. 
Aila patrynė keturgubą randą ant kojos ir pažvelgė į kitą daiktelį — 
suakmenėjusią pilvakojo moliusko kriauklę. 

Iš pažiūros tai turėjo būti jūros padaro kriauklė, bet ji buvo 
akmeninė; pirmasis ženklas, kurį jai atsiuntė totemas, sankcija jos 
sprendimui medžioti su svaidykle. Tik plėšrūnus, ne valgomus žvė- 
ris, nes tai būtų švaistymas — juk negalėtų parboginti jų į urvą. Vis 
dėlto plėšrūnai buvo sumanesni ir pavojingesni, tad mokydamasi su 
jais Aila išlavino savo įgūdžius iki rafinuotumo. Kitas daiktas, kurį 
Aila pakėlė, buvo jos medžioklės talismanas, nedidelis, ochra išpai- 
šytas ovalas iš mamuto ilties kaulo, kurį jai įteikė pats Brunas per 
baugias stulbinamas apeigas, kuriose ji buvo paskelbta moterimi, 
kuri medžioja. Ji palietė nediduką randelį kakle, kur Krebas įrėžė, 
kad išlašintų jos kraujo ir paaukotų sentėviams. 

Kitas gabalėlis turėjo ypatingą reikšmę ir vėl kone sukėlė ašaras. 
Ji tvirtai suspaudė kumštyje tris spindinčius gniutulus geležies piri- 
to. Juos jai padovanojo totemas kaip ženklą, kad jos sūnus gyvens. 
Paskutinis buvo juodas mangano dioksido gabalėlis. Šamanas jį 
įteikė Ailai tapus gydytoja, kartu su visų gentainių dvasios dalelė- 
mis. Staiga jai šovė į galvą neraminanti mintis. „Ar tai reiškia, kad, 
kai Braudas prakeikė mane, jis prakeikė visus? Izai mirus, Krebas 
atsiėmė gentainių dvasias, kad ji nenusineštų jų kartu į dvasių pa- 
saulį. Iš manęs niekas jų neatsiėmė. 

Staiga moterį perliejo lyg nuojauta, lyg suvokimas. Nuo to lai- 
ko, kai genties susirinkime Krebas nepaaiškinamu būdu suprato, 
kad Atila kitokia, ji kartkartėmis pajusdavo šį keistą, tarsi ją keičian- 


tį orientacijos praradimą. Jautė dilgčiojimą, žnaibymą, šleikštulį, 

pašiurpinantį odą kaip žąsies, silpnumą ir nujaučiamą baimę to, ką 
jos mirtis reikštų visai genčiai. 

Mėgino to jausmo nusikratyti. Pastvėrusi odinį kapšelį sukrovė 
visą rinkinį atgal, tada pridėjo kvarco kristalą. Vėl užrišusi amule- 
tą, apžiūrėjo, ar ant juostelės nematyti nusidėvėjimo žymių. Kre- 
bas buvo perspėjęs, kad pametusi kapšelį ji mirtų. Vėl užsikabinusi 
amuletą ant kaklo moteris pajuto nežymų svorio skirtumą. Sėdė- 
dama viena akmenuotoje pakrantėje Aila spėliojo, kas nutiko prieš 
tai, kai ją rado. Neprisiminė nieko iš ankstesnio gyvenimo, tačiau 
taip skyrėsi nuo kitų: pernelyg aukšta, pernelyg blyški, veidas nė 
kiek nepriminė kitų gentainių. Regėjo savo atspindį ramiame tven- 
kinyje - buvo bjauri. Braudas gana dažnai jai tai kartodavo — visi 
manė taip pat. Ji buvo bjauri didelė moteris; jos nenorėjo nė vienas 
vyras. 

„Aš taip pat niekada nenorėjau nė vieno iš jų, - mąstė Aila. - Iza 
sakė, kad man reikia vyro iš maniškių, tačiau ar kiti vyrai geis manęs 
labiau nei genties vyrai? Niekam nereikia didelės bjaurios moters. 
Galbūt nebus blogiau, jei pasiliksiu čia? Iš kur man žinoti, jog suti- 


kusi kitus rasiu ir porą?“ 


Jondalaras susigūžęs stebėjo bandą pro uždangą iš aukštų žaliai 
auksinių žolių, nulinkusių nuo nesunokusių sėklų galvučių svorio. 
Arklių kvapas buvo stiprus. Ne karštas vėjas nešė į veidą aitrų kai- 
menės kvapą, bjauriai dvokė mėšlas, kuriuo jis buvo išsitrynęs kūną, 
ypač pažastis, kad nuslėptų savo kvapą, jei vėjas pasikeistų. 

Kaitri saulė spigino į prakaituotą bronzinę nugarą, prakaito 
upeliukai kuteno smilkinius, skruostus ir tamsino prie kaktos pri- 
lipusius saulės išbalintus plaukus. Ilga sruoga išsprūdo iš odinio 
raiščio ant sprando, ir vėjas įkyriai vis bloškė ją į veidą. Aplinkui 
zvimbė musės, nesibodėdamos kartkartėmis įkąsti, o nuo įtampos 
pritūpus į kairės kojos šlaunį įsimetė mėšlungis. 

Tai buvo tik menki trukdžiai, vargiai pastebimi. Jondalaras buvo 
sutelkęs dėmesį į nervingai prunkščiojantį, vis piestu stojantį eržilą, 
keistai nujaučiantį jo haremui gresiantį pavojų. Kumelės teberupš- 
nojo žolę, tačiau kumeliukai tarsi atsitiktinai buvo atsidūrę kaime- 
nės viduryje. 

Tonolanas tupėjo už kelių pėdų lygiai taip pat įsitempęs, vieną 
ietį pakėlęs ties dešiniu petimi, o kitą spausdamas kairėje rankoje. 
Jis dirstelėjo į brolį. Jondalaras pakėlė galvą ir parodė akimis į pe- 


lėką kumelę. Tonolanas linktelėjo, patogiau suėmė ietį ir pasiruošė 

pulti. Tarsi būtų apsikeitę ženklais abu vyrai vienu metu pašoko ir 
nulėkė prie bandos. Eržilas atsistojo piestu ir sužviegė įspėdamas. 
"Tonolanas sviedė ietį į nusižiūrėtą kumelę, o Jondalaras nulėkė 
tiesiai prie eržilo riksmais ir šūkavimais mėgindamas jį įbauginti. 
Planas suveikė. Gyvulys buvo nepratęs prie triukšmingų plėšrūnų. 
Keturkojai medžiotojai puola tyliai ir slapčia. Jis sužvingo, pasi- 
suko žmogaus link, paskui staiga metėsi į šalį ir nušuoliavo paskui 
sprunkančią kaimenę. 

Broliai pasileido iš paskos. Eržilas matė, kad pelėkoji atsilieka, ir 
ragindamas krimsnojo jai šonus. Vyrai klykė, mosikavo rankomis, 
tačiau šį kartą gyvulys nepasidavė, metėsi tarp žmonių ir kumelės 
juos sulaikydamas, o ją mėgindamas paraginti. Pelėkoji žengė dar 
kelis neryžtingus žingsnius, paskui sustojusi nukorė galvą. Iš kume- 
lės šono styrojo Tonolano ietis, o ryškiai raudonos srovelės vagojo 
pilkšvą kailį ir lašėjo nuo susivėlusių gaurų. 

Jondalaras priėjo arčiau, nusitaikė ir sviedė ietį. Kumelė sutrūk- 
čiojo, suklupo ir parkrito: antroji ietis įsmigo į storą sprandą kiek 
žemiau stačių karčių šepečio. Eržilas atšuoliavo prie pelėkosios, 
švelniai ją apuostė, atsistojęs piestu nepaklusniai sužvingo ir nušuo- 


liavo paskui kaimenę ginti gyvųjų. 


“ 

— Nueisiu paimti nešulių, - tarstelėjo Tonolanas jiems žirglio- 
jant prie kritusio gyvulio. - Bus lengviau atnešti vandens čia, nei 
tempti arklį atgal prie upės. 

— Nebūtina džiovinti visos mėsos. Pasiimkim, kiek norim, prie 


upės ir nereikės tempti vandens čia. 

"Tonolanas truktelėjo pečiais. 

— Kodėl gi ne. Atsinešiu kirvį kaulams perkirsti, - tarė ir patrau- 
kė prie upės. 

Jondalaras iš makšties išsitraukė peilį kaulo kriaunomis ir skersai 
gerklės giliai įpjovė. Ištraukė ietis ir stebėjo, kaip aplink kumelės 
galvą telkiasi kraujo bala. 

— Sugrįžusi pas Didžiąją Motiną Žemę, padėkok jai, - pasakė 
negyvam arkliui. Nesąmoningai įkišo ranką į kapšelį ir paglostė 
akmeninę Motinos figūrėlę. „Zelandonė teisi, - pagalvojo. - Jei 
žemės vaikai kada pamirštų, kas juos aprūpina, vieną dieną pabudę 
gal ir namų neberastų. Tada čiupo peilį ir pasiruošė atsiriekti savą 
Doni maisto atsargų dalį. 

— Eidamas mačiau hieną, - grįžęs pranešė Tonolanas. - Regis, 
ne tik patys pavalgysim. 

— Motina nemėgsta švaistymo, - atsakė kruvinas iki alkūnių 
Jondalaras. — Vienaip ar kitaip viskas atgal į ją grįžta. Štai, padėk 


man. 

- Juk supranti, kad rizikinga, - tarė Jondalaras ir metė dar vieną 
pagalį į lauželį. Kartu su dūmais pakilo kelios kibirkštys ir išnyko 
naktyje. - Ką darysim, kai ateis žiema? 

- Iki žiemos dar marios laiko, neabejotinai sutiksime kokių 
žmonių. 

- Jei pasuksime atgal dabar, tikrai surasime. Kol žiema įsismar- 
kės, galėtume pasiekti netgi losadunojiečius. 


Jondalaras atsisuko į brolį. 


85 


L 


- Nė nenutuokiame, kokios žiemos būna šioje kalnų pusėje. Čia 
atviriau, mažiau užuovėjos, mažiau malkų. Gal vertėtų paieškoti sar- 
munajų? Jie galėtų mums patarti, ko tikėtis, kaip žmonės čia gyvena. 

- Jei nori, gali sukti atgal, Jondalarai. Nuo pat pradžių ketinau ke- 
liauti vienas... Vis dėlto nėra taip, kad nesidžiaugčiau tavo draugija. 

— Nežinau... Gal ir derėtų, - atsakė vyresnėlis ir vėl atgręžė įdė- 
mų žvilgsnį į liepsną. - Nė neįsivaizduoju, kokio ilgio ši upė. Tik 
pažvelk į ją, - jis mostelėjo mirguliuojančio, mėnesieną atspindin- 
čio vandens link. - Tai Didžioji Motina Upė, visiškai nenuspėjama. 
Kai pajudėjome, ji tekėjo į rytus. Dabar srūva į pietus ir skyla į to- 
kią galybę atšakų, kad net tenka abejoti, ar einame palei reikalingą 
upę. Tikriausiai netikiu, kad sugebėtum nueiti visą kelią iki galo, 
nesvarbu, kaip toli, Tonolanai. Be to, jei ir sutiksime žmonių, iš kur 
žinome, jog jie bus draugiški ? 

— Tam ir skirta kelionė. Kad atrastum naujų vietų, sutiktum kitų 
žmonių. Naudojiesi savo proga. Klausyk, didysis brolau, grįžk, jei 
nori. Rimtai. 

Jondalaras stebeilijosi į ugnį ritmingai daužydamas pagaliuku į 
delną. Staiga pašoko, sviedęs pagalį į laužą sukėlė dar vieną kibirkš- 
čių pliūpsnį ir nuėjo apžiūrėti susukto pluošto virvių, įtemptų palei 
žemę tarp kaiščių, ant kurių džiūvo plonos mėsos riekelės. 

— Ką pelnysiu grįžęs? O kad jau taip, ką gausiu, ieškodamas to- 
liau? 

— Kitą upės vingį, kitą saulėtekį, kitą moterį savo guolyje, - at- 
sakė Tonolanas. 

— Ir viskas? Nejau iš gyvenimo nenori nieko daugiau? 

— O ko dar galima norėti? Gimsti, gyvendamas stengiesi iš visų 
jėgų, o vieną dieną grįžti pas Motiną. Tada - kas žino. 


— Turi būti kažkas daugiau, kokia nors priežastis gyventi. 


as 


— Jei kada išsiaiškinsi, ir man pranešk, - žiovaudamas atkirto To- 
nolanas. - Būtent šiuo metu aš laukiu kito saulėtekio, tačiau vienas 
mūsų turi būdrauti arba reikia susikurti daugiau laužų, kad atbaidy- 
tume maitėdas, jei norime iš ryto rasti mėsą ten, kur palikom. 

— Eik miegoti, Tonolanai, aš pabudėsiu. Šiaip ar taip, neužmig- 
čiau. 


- Jondalarai, tu pernelyg nerimauji. Pažadink mane, kai pavargsi. 


“ 


Kai Tonolanas trindamasis akis išropojo iš palapinės ir pasirąžė, 
saulė jau buvo pakilusi. 

— Nemiegojai visą naktį? Sakiau, kad pažadintum. 

— Mąsčiau ir visai nenorėjau gultis. Jei nori, yra karštos šalavijų 
arbatos. 

— Dėkui, - tarė Tonolanas, ssmdamas karštą skystį į medinį du- 
benėlį. Atsitūpęs prie ugnies apglėbė indelį delnais. Ankstyvą ry- 
tmetį buvo vėsoka, žolė drėgna nuo rasos, o Tonolanas ryšėjo tik 
klubų juostą. Jis sekiojo akimis mažus paukštukus, triukšmingai 
bėginėjančius palei skurdžius krūmus prie upės. Gervės, susisuku- 
sios lizdus gluosniais apaugusioje salelėje atšakos viduryje, pusry- 
čiams rijo žuvį. 

— Na, ar pavyko? - galų gale paklausė Tonolanas. 

— Kas pavyko? 

— Surasti gyvenimo prasmę. Argi ne dėl to nerimavai man susi- 
ruošus miegoti? Vis dėlto kam dėl to visą naktį būdrauti, niekada 
nesuprasiu. Nebent šalia būtų moteris... Gal slepi kokią Doni palai- 


mintąją gluosniuose? 

— Manai, pasakyčiau tau, jei slėpčiau? — išsišiepė Jondalaras. Pas- 
kui šypsena sušvelnėjo. - Neturėtum šitaip iš manęs šaipytis, maža- 
sis brolau. Ketinu eiti su tavimi iki upės galo, jei nori. Tik ką tada 
darysi? 

— Priklauso nuo to, ką ten aptiksime. Neapsirikau nusprendęs, 
kad geriausia eiti pamiegoti. Tokios nuotaikos esi niekam tikęs pa- 
šnekovas. Džiaugiuosi, jog nusprendei eiti drauge. Savotiškai pri- 
pratau prie tavęs, prie tavo blogų nuotaikų ir visa kita. 

— Jau sakiau, kažkas turi tave apsaugoti nuo bėdų. 

— Mane? Šiuo metu net norėčiau menkų trukdžių. Būtų sma- 
giau nei sėdinėti laukiant, kol išdžius mėsa. 

— Užtruks vos kelias dienas, jei oras nepasikeis, bet dabar nesu 
tikras, ar turėčiau sakyti tau, ką mačiau. 

Jondalaro akys žybtelėjo. 

— Liaukis, brolau. Juk žinai, kad vis tiek nesusiturėsi... 

— "Tonolanai, šioje upėje gyvena milžiniškas eršketas... tačiau 
nėra prasmės žvejoti. Juk nenorėsi laukti, kol išdžius dar ir žuvis. 

— Kokio dydžio? - neištvėręs Tonolanas atsistojo ir nukreipė 
akis į tėkmę. 

— Pakankamo. Nesu tikras, kad dviese jį ištrauktume. 

— Nebūna tokių didelių eršketų. 

— Tas, kurį mačiau, buvo. 

— Parodyk. 

— Kas, tavo manymu, aš esu? Didžioji Motina? Manai, galiu pri- 
versti žuvį atplaukti ir pasirodyti tau? - Tonolanas buvo akivaizdžiai 
nusivylęs. - Tik parodysiu, kur jį mačiau, - pridūrė Jondalaras. 

Vyrai nuėjo prie upės krašto ir sustojo greta parvirtusio medžio, 


kurio dalis buvo išsitiesusi virš vandens. Tarsi gundydamas prieš 


Vas 


srovę tyliai nuvinguriavo ilgas tamsus šešėlis ir, sustojęs po medžiu 
ant upės dugno, vilnijo tėkmėje. 

— Tikriausiai čia visų žuvų pramotė! - sušnabždėjo Tonolanas. 

— Ar pajėgtume ją ištraukti ? 

— Galima pamėginti! 

— Užtektų pavalgyti visam urvui ir dar liktų. Ką su ja darysim? 

— Arne tu sakei, kad Motina neleidžia nieko švaistyti? Savo dalį 
gaus ir erniai, ir hienos. Pasiimkim ietis, — atkirto Tonolanas ne- 
kantraudamas išmėginti žvejybą. 

— Ietys nepadės, reikia žeberklų. 

- Jis dings, kol gaišime gamindamiesi žeberklus. 

— O be jų niekada žuvies neištrauksime. Nuo ieties ji papras- 
čiausiai nusiners - reikia ko nors su atgaliniu kabliu. Neužtruks il- 
gai, kol pasidirbinsim. Pažvelk į tą medį. Jei nugenėsime šakas kiek 
žemiau geros, tvirtos atšakos - dėl sustiprinimo nereikia jaudintis, 
naudosimės tik kartą, — Jondalaras pagyvino pasakojimą rankų 
mostais, - paskui atšaką trumpai nupjausim ir užaštrinsim, turėsim 
atgalinį kablį. 

— Kas gero, jei žuvis dings nespėjus pasigaminti žeberklo? - per- 
tarė Tonolanas. 

— Mačiau čia ją dukart — regis, tai mėgstama jos poilsio vieta. 
Tikriausiai ji sugrįš. 

— Tik kas žino, kiek užtruks? 

- Sumanei ką geresnio? 

TIonolanas kreivai nusišypsojo. 

— Gerai, tu laimėjai. Eime dirbintis žeberklų. 

Jie apsisuko ir sustojo nustebę. Buvo apsupti kelių aiškiai ne- 
draugiškai nusiteikusių vyrų. 


— Iš kur jie atsirado? - kimiai sušnabždėjo Tonolanas. 


- Tikriausiai pamatė mūsų laužą. Kas žino, nuo kada jie čia su- 
kiojasi. Aš visą naktį dairiausi maitėdų, o jie tikriausiai laukė, kol 
iškrėsim kokią kvailystę, tarkim, paliksime ietis. 

— Neatrodo, kad jie būtų labai draugiški, nė vienas jų neparodė 
sveikinimo gesto. Ką dabar darysim? 

— Pasidabinsi didžiausia, draugiškiausia šypsena, mažasis brolau, 
ir gestą parodysi tu. 

Bandydamas neprarasti pasitikėjimo savimi Tonolanas nusišyp- 
sojo, paties manymu, pasitikinčiai, tada sudėjo rankas ir pajudėjo 
vyrų link. 

— Aš — Tonolanas iš Zelan... 

Jį sustabdė ietis, virpanti žemėje prie pat kojų. 

— Dar turi pasiūlymų, Jondalarai ? 

— Manau, dabar jų eilė. 

Vienas vyrų pasakė kažką nesuprantama kalba, du kiti šoko prie 
brolių. Iečių galiukais šie buvo pabakštinti pirmyn. 

— Nereikia šitaip bjauriai elgtis, bičiuli, — tarstelėjo Tonolanas, 
pajutęs aštrų dūrį. - Ėjau savo noru, kol nesustabdėt. 

Broliai buvo parvaryti atgal į stovyklavietę ir šiurkščiai parblokš- 
ti ant žemės. Tas, kuris kalbėjo ir anksčiau, sulojo kitą komandą. 
Keli vyrai įropojo į palapinę ir ištempė viską laukan. Iš kuprinių 
ištraukė ietis, paskui išbėrė nešulių turinį. 

— Ką manote čia darantys? - suriko Tonolanas bandydamas sto- 
tis. Jam jėga buvo priminta sėdėti ir jis pajuto, kaip žastu nutekėjo 
kraujo upeliukas. 

— Nusiramink, Tonolanai, - įspėjo Jondalaras. - Jie atrodo pikti. 
Nemanau, kad taikstysis su prieštaravimais. 

— Aršitaip reikia elgtis su svečiais? Nejau jie nežino, jog keleiviai 


turi teisę praeiti ? 

— Pats to norėjai, Tonolanai. 

— Ką sakiau? 

— "Tu išnaudoji savo progą — tam ir skirta kelionė. 

- Ačiū, - tarstelėjo Tonolanas, siektelėjo geliančios įpjovos žaste 
ir pažvelgė į krauju išteptus pirštus. — Būtent tai ir norėjau išgirsti. 

"Tas, kuris iš pažiūros buvo vadas, išspjovė dar kelis žodžius, ir 
broliams buvo liepta atsistoti. Klubų juostą teryšintį Tonolaną už- 
puolikai apžiūrėjo tik paviršutiniškai, o Jondalarą apieškojo ir atė- 
mė peilį kaulo kriaunomis. Vienas jau siekė prie diržo prisegto jo 
kapšelio, tačiau Jondalaras griebė jam už rankos, o kitą akimirką 
pajuto aštrų skausmą pakaušyje ir susmuko ant žemės. 

Buvo apsvaigęs tik trumpai, bet galvoje prašviesėjus suprato gu- 
lis ant žemės už nugaros surištomis rankomis, o Tonolanas žiūrėjo į 
jį įsmeigęs pilkas sunerimusias akis. 

— Pats taip sakei, Jondalarai. 

— Ką sakiau? 

— Kad jie nesitaikstys su priešgyniavimais. 

— Ačiū, — atkirto Jondalaras ir išsiviepė, staiga pervertas baisaus 
galvos skausmo. - Būtent tai man ir reikėjo išgirsti. 

— Ką, tavo manymu, jie su mumis darys? 

— Mes vis dar gyvi. Jei ketintų galabyti, tikriausiai negaištų, kaip 
manai? 


— Gal taupo mus ypatingai progai? 

Vyrai tysojo ant žemės ir klausydamiesi balsų stebėjo, kaip nepa- 


žįstamieji slampinėja po jų stovyklą. Užuodus kepamą maistą ėmė 


gurgti pilvai. Kai saulė pakilo aukščiau, nuo svilinančio karščio 
svarbiausia tapo troškulio problema. Baigiantis popietei Jondalaras 
užsnūdo - jį priveikė praėjusios nakties miego stygius. Jaunuolį pa- 
žadino šauksmai ir bruzdesys. Kažkas atvyko. 

Pabakštinti atsistoti broliai išsižiojo iš nuostabos pamatę artyn 
drožiantį apkūnų tipą su ant nugaros įsitaisiusia žilaplauke, susi- 
raukšlėjusia būtybe. Vyras parpuolė keturpėsčias, o moteriai aki- 
vaizdžiai pagarbiai buvo padėta nulipti nuo žmogiško žirgo. 

— Kad ir kas ji būtų, tikriausiai yra labai svarbi, - pasakė Jonda- 
laras. Nutilo gavęs stiprų smūgį į šonkaulius. 

Senė ėjo artyn pasiramsčiuodama gumbuota lazda su raižiniais 
išpuošta viršūne. Jondalaras spoksojo į ją visiškai įsitikinęs, kad per 
visą gyvenimą nematė kito tokio seno žmogaus. Moteris buvo vai- 
ko ūgio, susitraukusi nuo amžiaus, pro retus žilus plaukus švietėsi 
rausva galvos oda. Jos veidas buvo toks susiraukšlėjęs, kad vargiai 
panėšėjo į žmogaus, o akys keistai nederėjo prie visumos. Tokiame 
veide tikėtumeisi apsiblaususių, traiškanotų, senatviškų akių, tačiau 
vaiskios ir skvarbios moters akys bylojo apie sveiką protą bei val- 
džią. Jondalaras pajuto pagarbą mažutei moterytei ir truputį pabū- 
go dėl Tonolano bei savęs. Senolė nebūtų pasirodžiusi, jei nebūtų 
labai svarbu. 

Ji prabilo gergždžiančiu nuo amžiaus, bet stebėtinai stipriu bal- 
su. Vadas parodė į Jondalarą, ir moteris nukreipė klausimą jam. 

— Apgailestauju, nesuprantu, - tarė Jondalaras. 

Ji vėl prabilo, baksnodama krūtinę ranka, tokia pat gumbuota 
kaip jos lazda, ir ištarė kažką panašaus į „Haduma“. Paskui amžiaus 
pažymėtu pirštu dūrė į jį. 

— Aš esu Jondalaras iš Zelandonijos, - atsakė jaunuolis tikėda- 


masis, kad suprato, ko ji teiraujasi. 


ko 


Senolė pakreipė galvą tarsi išgirdusi kažką reikšminga. 

— Ze-lan-do-ni-ja? - išskiemenavo lėtai. 

Jondalaras linktelėjo ir nervingai apsilaižė sausas perdžiūvusias 
lūpas. 

Senė smalsiai jį nužiūrėjo, paskui ėmė kalbėtis su vadu. Šis arcsa- 
kė šiurkščia komanda ir apsigręžęs nuėjo prie ugnies. Vienas keliau- 
tojus saugojusių vyrų išsitraukė peilį. Jondalaras dirstelėjo į brolį ir 
pamatė, kad šio veide atsispindi tokie patys jausmai. Tuomet susi- 
kaupė ir užsimerkęs ėmė tylomis melstis Didžiajai Motinai Žemei. 

Atsimerkė užplūdus palengvėjimui, nes pajuto, kaip nuo riešų 
nukrito juos veržę raiščiai. Prisiartino žmogus su pūsle vandens. 
Jondalaras godžiai atsigėrė ir perdavė indą Tonolanui, kurio rankos 
taip pat buvo laisvos. Jau žiojosi dėkoti, bet prisiminė smūgį į šon- 
kaulius ir apsigalvojo. 

Prie laužo juos nulydėjo sargybiniai su grėsmingomis ietimis. 
Senąją moterį atgabenęs apkūnus vyriškis atbogino rąstą, apklojo 
jį kailiu, o paskui atsistojo šalimais nenuleisdamas rankos nuo pei- 
lio rankenos. Moteris įsitaisė ant rąsto, o Tonolanui ir Jondalarui 
buvo paliepta sėstis priešais. Jie labai stengėsi nedaryti judesių, ku- 
riuos būtų galima suprasti kaip grėsmę senolei; broliai žinojo, kas 
jų lauktų, jei bent vienam ten esančiam tipui pasirodytų, kad jie 
kelia grėsmę senajai. 

Moteris vėl be žodžių įsispoksojo į Jondalarą. Šis atrėmė jos 
žvilgsnį, tačiau tylai užsitęsus sutriko, pasijuto nejaukiai. Staiga ji 
įkišo ranką į savo apsiaustą, pykčiu degančiomis akimis išspjovė pa- 
šaipius žodžius, kurie netgi nesuprantant reikšmės neleido abejoti 
prasme, ir kažką jiems ištiesė. Jondalaro akys išsiplėtė iš nuostabos. 
Rankose senė laikė raižytą akmeninę figūrėlę, jam priklausantį Mo- 


tinos atvaizdą. 


Akies kampučiu Jondalaras pastebėjo, kaip greta stovintis sargy- 
binis krūptelėjo. Kažkas dievybės atvaizde jam nepatiko. 

Moteris baigė tiradą ir dramatiškai pakėlusi rankas sviedė sta- 
tulėlę į žemę. Jondalaras nevalingai pašoko ir ją pagriebė. Veide at- 
sispindėjo pyktis dėl išniekinto jam švento daikto. Nekreipdamas 
dėmesio į ieties dūrius jis paėmė figūrėlę ir saugiai apglėbė delnais. 

Po griežtų moters žodžių ietys buvo patrauktos. Vyras nustebo 
pamatęs šypseną jos veide ir net linksmumo blyksnį akyse, tačiau 
nebuvo tikras, ar ji šypsosi džiaugsmingai, ar pagiežingai. 

Senė atsistojo ir priėjo arčiau. Stovėdama ji buvo ne ką aukštesnė 
už sėdintį Jondalarą. Sustingusi prie pat įdėmiai įsispoksojo į stul- 
binamai gyvas, žydras vyro akis. Tada žengė žingsnį atgal, pasukio- 
jo jo galvą, apčiuopė rankų raumenis, įvertino pečių plotį. Mostu 
paliepė atsistoti. Jam ne iš karto susipratus, sargybinis bakstelėjęs 
grąžino nuovoką. Senė užvertusi galvą nužvelgė jo šešių pėdų ir še- 
šių colių ūgį, paskui apėjo aplink, badeliodama tvirtas raumenin- 
gas kojas. Jondalaras jautėsi vertinamas kaip kokia mainais siūloma 
prekė ir išraudo susivokęs, jog nerimauja, ar tiks. 

Paskui, liepusi atsistoti, senė nužiūrėjo Tonolaną ir vėl sutelkė 
dėmesį į Jondalarą. Perpratus kito jos gesto reikšmę, šio nuoraudis 
virto tamsios vyšnių spalvos. 

Moteris įsigeidė pamatyti jo vyriškumą. 

Jondalaras papurtė galvą ir nuožmiai nužvelgė vypsantį Tonola- 
ną. Moteriai tarus žodį vienas vyrų sugriebė Jondalarą iš nugaros, o 
kitas, akivaizdžiai drovėdamasis, ėmėsi narplioti jo kelnių raištį. 

— Nemanau, kad ji taikstytųsi su priešgyniavimu, - kvailai išsi- 
viepęs pastebėjo Tonolanas. 

Jondalaras piktai nusipurtė jį laikančio vyriškio ir atsidengė se- 


nosios moters apžiūrai, rūsčiai dėbčiodamas į brolį, kuris prunkš- 

damas stvarstėsi už šonų ir bergždžiai mėgino suvaldyti piktdžiugą. 
Senė nužvelgė Jondalarą, pakreipė galvą ir kumpu pirštu palietė jo 
vyriškumą. 

"Tamsus Jondalaro raudonis virto purpuriniu, kai dėl nesuvokia- 
mos priežasties pajuto savo vyriškumą brinkstant. Moteris sukikeno, 
pasigirdo ir greta stovinčių vyrų prunkščiojimai, tačiau keistai sumi- 
šę, SU baimingos pagarbos tonu. Tonolanas pratrūko garsiai kvatoti, 
trypti ir lankstytis, ašaros pasipylė jam iš akių. Įpykęs Jondalaras pas- 
kubomis prisidengė erzinantį organą. Jautėsi apsikvailinęs. 

— Didysis brolau, tau žūtbūtinai reikia moters, jei stojiesi prieš 
šitą seną raganą, — atgavęs kvapą ir nusišluostęs ašaras pašmaikštavo 
Tonolanas, o tada vėl pratrūko siautulingu juoku. 

— Viliuosi, ateis ir tavo eilė, - atkirto Jondalaras tikėdamasis su- 
galvoti kokią išmintingą pastabą, kuri užčiauptų brolį. 

Moteris vėl davė ženklą vadui ir ėmė su juo tartis. Įsiplieskė karš- 
tas ginčas. Jondalaras girdėjo moterį tariant „zelandonai“ ir matė 
vieną jaunuolį rodant pirštu į mėsą, džiūstančią ant virvių. Keiti- 
masis nuomonėmis staiga nutrūko, kai pasigirdo valdinga moters 
komanda. Vyras metė žvilgsnį į Jondalarą, tada mostelėjo garba- 
notam jaunuoliui. Tarė šiam kelis žodžius ir garbanius visu greičiu 
kažkur pasileido. 

Brolius nuvedė prie palapinės, grąžino kuprines, tačiau neatida- 
vė iečių su peiliais. Vienas vyras nuolat buvo netoliese — akivaiz- 
džiai juos prižiūrėjo. Jiems atnešė maisto ir, atėjus nakčiai, leido 
įropoti į palapinę. Tonolanas buvo kuo puikiausiai nusiteikęs, bet 
Jondalaras neturėjo jokio noro kalbėtis su broliu, kuris kikeno kas- 
kart į jį pažvelgęs. 

Jiems pabudus, stovykloje tvyrojo laukimo atmosfera. Gerokai 


įdienojus atvyko gausus žmonių būrys, visi puolė šūkauti ir sveikin- 


tis. Buvo sustatytos palapinės, jose įsikūrė vyrai, moterys ir vaikai, 
o spartietiška dviejų keliautojų stovykla ėmė panėšėti į vasaros susi- 
rinkimą. Broliai susidomėję stebėjo, kaip renkamas didelis, apskri- 
tas statinys tiesiomis, kailiu padengtomis sienomis ir skliautuotu, 
šiaudais dengtu stogu. Atskiros jo dalys buvo paruoštos iš anksto ir 
palapinė iškilo stebėtinu greičiu. Paskui vidun buvo sunešti ryšuliai 
bei dengti krepšiai. 

Kol buvo ruošiamas maistas, bruzdesys trumpai aprimo. Po pie- 
tų aplink apskritą didžiąją palapinę pradėjo rinktis minia: Kailiu 
padengtas senosios moters rąstas buvo atgabentas ir pastatytas prie 
pat įėjimo. Vos jai pasirodžius minia nuščiuvo ir apsupo ją ratu, pa- 
likdama erdvės viduryje. Broliai stebėjo, kaip senė kalbasi su kažko- 
kiu vyru ir rodo į juos. 

— Galbūt ji pageidauja, kad dar kartą parodytum, kaip baisiai jos 
trokšti, - pašiepė Tonolanas vyrui pamojus. 

— Pirma jie turės mane nudėti! 

— Nori pasakyt, kad mirtinai netrokšti pergulėti su ta gražuo- 
le? - tarstelėjo Tonolanas, apsimestinai iš nuostabos išplėtęs akis. — 
Ji ir vakar atrodė lygiai taip pat. 

Jis vėl pradėjo kikenti, o Jondalaras apsisuko ir nuėjo minios 
link. Juos praleido į vidurį, o moteris mostu vėl parodė sėstis prie- 
šais ją. 

— Ze-lan-do-ni-ja? - Jondalarui išskiemenavo senoji. 

— Taip, - linktelėjo jis, - aš esu Jondalaras iš Zelandonijos. 

Moteris drąsinamai patapšnojo greta sėdinčio senio ranką. 

— Aš... Tamenas, - tarė vyras, paskui kelis žodžius, kurių Jon- 
dalaras nesuprato, - Haduma. Seniai seniai... Tamenas... - dar keli 


nežinomi žodžiai, - vakarai... Zelandonija. 


> 


To 


Jondalaras susikaupė, paskui staiga suprato, ką senis bando pa- 
sakyti. 

— Tavo vardas - Tamenas, kažkas apie Hadumą. Seniai seniai... 
seniai į vakarus... kelionė? Keliavai į Zelandoniją? Kalbi zelando- 
niškai? — pasiteiravo susijaudinęs. 

— Kelionė, taip, - atsakė vyras. - Nekalbėti... Seniai seniai. 

Moteris griebė jam už rankos ir kažką pasakė. Senis vėl atsisuko 
į brolius. 

— Haduma, - tarė rodydamas į ją, - Motina, - Tamenas sudve- 
jojo, paskui plačiu rankos mostu apvedė visus susirinkusiuosius. 

— Nori pasakyt, kaip Zelandonė, ta, kuri tarnauja Motinai? 

Vyras papurtė galvą. 

— Haduma... Motina, - akimirką pagalvojęs, mostu pakvietė ke- 
lis žmones ir išrikiavo juos į eilę greta savęs. - Haduma... Motina... 
Motina... Motina... Motina... — sakė, rodydamas pirmiausia į ją, 
paskui į save, o tada iš eilės į visus žmones. 

Jondalaras žvelgė į nepažįstamuosius mėgindamas suvokti, ką ši- 
tas pasirodymas reiškia. Tamenas buvo senas, bet ne kaip Haduma. 
Vyras greta jo ką tik buvo perkopęs vidutinį amžių. Šalia šio stovėjo 
jaunesnė moteris ir laikė už rankos vaikutį. Staiga Jondalaras per- 
prato sąsajas. 

— Sakai, kad Haduma yra penkis kartus motinų motina? 

Jis ištiesė ranką, išskėtęs penkis pirštus. 

— Penkių kartų motina? - pakartojo pagarbiai. 

Vyras energingai sulinksėjo. 

— Taip, motinų motina... penki karta, — tarė ir vėl parodė į kie- 
kvieną žmogų. 

— Didžioji Motina! Suvoki, kokia ji sena? — brolio pasiteiravo 


Jondalaras. 

— Didžioji motina, taip, - pasistvėrė žodžius Tamenas. - Hadu- 
ma... motina. - Vyras patapšnojo per pilvą. 

— Vaikai? 

— Vaikai, - linktelėjo senis. - Haduma, motina, vaikai. - Jis pra- 
dėjo žemėje braižyti linijas. 

— Viena, dvi, trys, - sulig kiekvienu brūkšniu pradėjo garsiai 
skaičiuoti Jondalaras, — šešiolika! Haduma pagimdė šešiolika 
vaikų? 

Tamenas linktelėjo, vėl rodydamas į brūkšnius žemėje. 

— Daug sūnūs, daug... mergaitės? - abejodamas papurtė galvą. 

— Dukros? - pasiūlė Jondalaras. 

Tamenas nušvito. 

— Daug dukros, - akimirką pasvarstė. - Gyvi... Visi gyvi... Visi... 
Daug vaikai. - Jis iškėlė plaštaką ir dar vieną pirštą. — Šeši urvai... 
hadumiečiai. 

— Nieko keista, kad jie buvo pasiryžę mus nudėti, jei bent kreivai 
pažvelgsime į ją, - pastebėjo Tonolanas. - Ji - visų jų motina, gyva 
pirmoji motina! 

Jondalaras buvo sujaudintas, tačiau ir suglumęs. 

— Aš pagerbtas, jog pažinau Hadumą, tik nesuprantu, kodėl mus 
saugo? Kodėl ji čia atėjo? 

Senis parodė į jų mėsą, džiūstančią ant virvių, paskui į jaunuolį, 
kuris pirmas brolius aptiko. 

— Jerenas... medžioti. Jerenas daryti... 

Tamenas nupiešė ant žemės apskritimą ir dvi pasviras linijas, pil- 
tuvėliu einančias nuo palikto atviro apskritimo tarpo. 

— Zelandonija žmogus jis... Varyti... 

Senis ilgokai galvojo, paskui nusišypsojo ir pasakė: 


— Varyti arklys. 


Tos 


— Štai kaip! - tarė Tonolanas. - Tikriausiai jie surengė apsiaustį 
ir laukė, kol kaimenė prisiartins. O mes juos išbaidėm. 

— Suprantu, kodėl susilaukėm pykčio, - pasakė Tamenui Jon- 
dalaras, - tačiau nežinojom esantys jūsų medžioklės plotuose. Ži- 
noma, pasiliksim ir medžiosim, kad atlygintume žalą. Vis dėlto ne 
taip reikia elgtis su svečiais. Ar jis nesupranta keliautojų praėjimo 
teisės? — pridūrė, liedamas pyktį. 

Senis suprato ne visus žodžius, bet pakankamai, kad suvoktų 
prasmę. 

— Nedaug svečiai. Ne... Vakarai... Seniai seniai. Papročiai... Pa- 
miršti. 

— Na, jums derėtų tai priminti. Tu keliavai, ir jis vieną dieną pa- 
norės išeiti. 

Jondalaras vis dar apmaudavo dėl nederamo elgesio, tačiau per- 
nelyg didelio triukšmo kelti nesiryžo. Vis dar nebuvo tikras, kas čia 
vyksta, ir nenorėjo hadumiečių įžeisti. 

— Kodėl Haduma atkeliavo? Kaip galima leisti taip toli keliauti 
tokio amžiaus? 

Tamenas nusišypsojo. 

— Ne... Leisti Haduma. Haduma sakyti. Jerenas... Rasti Duma. 
Bloga... bloga lemtis? 

Jondalaras linktelėdamas patvirtino žodžio teisingumą, tačiau 
nesuprato, ką Tamenas mėgina pasakyti. 

— Jerenas duoti... Vyras... Bėgūnas. Sakyti Haduma pikta lemtis 
pasitraukti. Haduma ateiti. 

— Duma? Duma? Kalbi apie mano dievybę? - tarė Jondalaras ir 
Paėmė raižytą akmeninę figūrėlę iš savo krepšelio. Žmonės aplinkui 
aiktelėję atsitraukė, kai pamatė, ką jis laiko rankoje. Minioje kilo 


piktas murmesys, tačiau Haduma juos subarė, ir žmonės nutilo. 


— Šita dievybė neša sėkmę! — užprotestavo Jondalaras. 

— Sėkmė... Moteris, taip. Vyras... - Tamenas rausėsi atmintyje 
ieškodamas tinkamo žodžio. - Šventvagystė, — pasakė. 

Jondalaras apstulbęs atsilošė. 

— Jei moteriai neša sėkmę, kodėl Haduma ją metė? - Jis įnir- 
tingu judesiu pavaizdavo atvaizdo metimą ir sulaukė susirūpinimo 
šūksnių. Haduma šnektelėjo su seniu. 

- Haduma... Gyventi ilgai... Didelė sėkmė. Dideli kerai. Hadu- 
ma sakė Zelandonija... Papročiai. Sakė, zelandonai ne hadumie- 
čiai... Haduma sakė, Zelandonija vyrai blogi? į 

Jondalaras papurtė galvą. 

Tada prabilo Tonolanas: 

— Man regis, jis sako, kad Haduma tave mėgino, Jondalarai. Ji 
žinojo, jog papročiai skiriasi, ir norėjo pažiūrėti, kaip tu reaguosi, 
jei ji išniekins... 

— Išniekinti, taip, - įsiterpė Tamenas išgirdęs tinkamą žodį. — 
Haduma žino, ne visi vyrai geri. Norėti žinoti Zelandonija vyrai 
gerbti Motina. 

— Paklausyk, tai nepaprasta dievybė, — tarė Jondalaras, truputį 
pyktelėjęs. - Ji labai sena. Man ją davė motina — tai perduodama 
per kartų kartas. 

— Taip, taip, - energingai linksėjo Tamenas. - Haduma žinoti. 
Išmintis... Daug išmintis. Seniai seniai gyventi. Dideli kerai, nuvyti 
pikta lemtis. Haduma žinoti Zelandonija vyrai, geri vyrai. Norėti 
Zelandonija vyras. Norėti... pagerbti Motiną. 

Jondalaras pastebėjo, kaip vypsnys iškreipė Tonolano veidą, ir 
pasimuistė. 

— Haduma norėti, - Tamenas parodė į Jondalaro akis, - mėly- 


nos akys. Pagerbti Motiną. Zelandonija... Dvasia padaryti vaikas, 
mėlynos akys. 


Too 


— Tau vėl pasisekė, didysis brolau! — leptelėjo Tonolanas pikt- 
džiugiškai išsišiepęs. - Ach, tos tavo didelės mėlynos akys. Ji įsimy- 
lėjo! 

Brolis visas drebėjo, mėgindamas sulaikyti juoką, nes bijojo ką 
nors įžeisti, tačiau sustoti nepajėgė. 

— Oi, Motina! Vos galiu sulaukti, kol grįšiu namo ir visiems pa- 
pasakosiu. Jondalaras, vyras, kurio geidžia visos moterys! Ar vis dar 
nori grįžti? Iškeisčiau ir upės galą. 

Daugiau ko nors pasakyti jam nebepavyko: susirietė dvilinkas, 
ėmė daužyti ranka į žemę, stvarstėsi už šonų ir stengėsi garsiai ne- 
prajukti. 

Jondalaras kelis kartus nugurkė seiles. 

— O... Aš... Hmm... Ar Haduma mano, kad Didžioji Motina... 
Hmm... vis dar... gali palaiminti ją kūdikiu? 

Tamenas suglumęs dirstelėjo į Jondalarą, į persikreipusį Tonola- 
ną ir jo veide pražydo plati šypsena. Tarstelėjo kelis žodžius senajai 
moteriai, ir visa stovykla pratrūko triukšmingai kvatoti, o senosios 
kikenimas skambėjo garsiausiai. Tonolanas, palaimingai atsidusęs, 
taip smarkiai iškosėjo džiaugsmą, kad net ašaros iš akių ištryško. 

Jondalaras nematė nieko juokingo. 

Senis purtė galvą bandydamas prabilti. 

— Ne, ne, Zelandonija vyras, — tarė ir kažkam pamojo. - Norija, 
Norija. 

Priešais žengusi jauna moteris droviai nusišypsojo Jondalarui. Ji 
buvo ką tik išaugusi mergystę, skleidėsi pirmosios gaivios moteriš- 
kumo kibirkštėlės. Juokas galų gale nurimo. 

— Haduma dideli kerai, - tarė Tamenas. - Haduma palaiminti. 
Norija penkta... karta, - jis iškėlė penkis pirštus. — Norija vaikas 


būti... šešta karta, — jis iškėlė dar vieną pirštą. — Haduma norėti 


ok 


Zelandonija vyras... pagerbti Motiną... - Tamenas nusišypsojo pri- 
siminęs reikalingus žodžius: - Pirmasis ritualas. 

Nerimo raukšlės Jondalaro kaktoje išsilygino, lūpų kampučiuo- 
se užsimezgė kažkas panašaus į šypseną. 

— Haduma laiminti. Dvasia eiti pas Norija. Norija gimdyti... kū- 
dikis, Zelandonija akys. 

Iš palengvėjimo ir džiaugsmo Jondalaras pratrūko juoku. Dirs- 
telėjo į brolį. Tonolanas nebesijuokė. 

- Vis dar nori drožti namo ir visiems papasakoti, kaip aš gulėjau 
su sena ragana? — pasiteiravo, paskui atsisuko į Tameną. - Prašau 
pasakyti Hadumai, kad su malonumu pagerbsiu Motiną ir dalyvau- 
siu pirmajame Norijos rituale. 

Jis šiltai nusišypsojo jaunajai moteriai, o ši atsakė šypsena, iš pra- 
džių droviai, tačiau, nesąmoningai panirusi jo uždegančiose gyvose 
mėlynos spalvos akyse, žyste pražydo. 

Tamenas keliais žodžiais persitarė sa Haduma. Moteris linkte- 
lėjo, tada pamojo broliams atsistoti ir vėl labai atidžiai nužvelgė 
šviesiaplaukį. Šis šiltai tebesišypsojo, o senoji, pažvelgusi jam į akis, 
švelniai sukikeno ir nuėjo į apskritą didžiąją palapinę. Miniai sklai- 
dantis žmonės vis dar juokėsi ir aptarinėjo nesusipratimą. 

Broliai liko šnektelėti su Tamenu: netgi ribotas vyro bendravi- 
mas suprantama kalba buvo geriau negu nieko. 

— Kada viešėjai Zelandonijoje? — pasiteiravo Tonolanas. - Gal 
atmeni, kieno urve? 

— Seniai seniai, - atsakė senis. - Tamenas jaunas vyras, kaip Ze- 
landonija vyras. 

— Tamenai, čia mano brolis Tonolanas, o mano vardas Jondala- 


ras, Jondalaras iš Zelandonijos. 

— Jūs... sveiki atvykę, Tonolanas, Jondalaras, - nusišypsojo. - Aš 
Tamenas, trečia karta hadumietis. Nekalbėti zelandoniškai seniai 
seniai. Pamiršti. Nekalbėti gerai. Tu kalbėti, Tamenas:?.. 

— Prisimena? - pasiūlė Jondalaras. Vyras linktelėjo. 

— Trečia karta? Maniau, tu - Hadumos sūnus, - pridūrė Jonda- 
laras. 

— Ne, - jis papurtė galvą. - Norėti parodyti, Zelandonija vyrai 
pažinti Haduma, motina. 

— Mano vardas - Jondalaras, Tamenai. 

— Jondalaras, - pasitaisė žmogus. - Tamenas - ne Haduma sū- 
nus. Haduma gimdyti duktė. - Jis klausiamai iškėlė vieną pirštą. 

— Viena duktė? - pasitikslino Jondalaras. Tamenas papurtė galvą. 

— Pirma duktė? 

— Taip, Haduma gimdyti pirma duktė. Duktė gimdyti pirmas 
sūnus, - parodė į save. - Tamenas. Tamenas... pora? 

Jondalaras linktelėjo. 

— Tamenas pora su motina, Norija motina. 

— Regis, supratau. Tu esi pirmas sūnus pirmos Hadumos duk- 
ters, o tavo sutuoktinė yra Norijos senelė. 

— Senelė, taip. Norija suteikti... didelė garbė Tamenas... šešta 
karta. 

— Aš taip pat esu pagerbtas, kad mane išsirinko pirmajam ritu- 
alui. 

— Norija gimdyti... kūdikis, Zelandonija akys. Padaryti Hadu- 
ma... laiminga, - jis nusišypsojo prisiminęs žodį. - Haduma sakyti 
didelis Zelandonija vyras padaryti... didelė... stipri dvasia, padaryti 
stiprus hadumietis. 

— Tamenai, - pertraukė Jondalaras, o jo kakta vėl susiraukšlėjo, — 


Norija gali ir nepagimdyti mano dvasios kūdikio, juk supranti. 


Tea 


Tamenas nusišypsojo. 

— Haduma dideli kerai. Haduma laiminti, Norija gimdyti. Di- 
deli kerai. Moteris nėra vaikas. Haduma... - jis parodė pirštu į Jon- 
dalaro paslėpsnius. 

— Paliesti? - pasiūlė žodį Jondalaras jausdamas, kaip kaista ausys. 

— Haduma paliesti, moteris gimdyti vaikas. Moteris neturėti... 
pienas. Haduma paliesti, moteris turėti pienas. Haduma daryti 

"Jondalaras... didelė garbė. Daug vyrai norėti Haduma paliesti. Būti 
seniai seniai vyras. Padaryti vyras... malonumas? 

Visi nusišypsojo. 

— Malonumas moteris visada. Daug moteris, daug visada. Ha- 
duma dideli kerai, - Tamenas nutilo, o šypsena išblėso. - Nedaryti 
Haduma... pyktis. Haduma blogi kerai, pyktis. 

— O aš juokiausi, - pastebėjo Tonolanas. - Kaip manai, ar galė- 
jau tikėtis, kad ji mane palies? Ach, tos tavo didelės mėlynos akys, 
Jondalarai. 

— Mažasis brolau, vieninteliai kerai, kurių tau reikia, tai kvie- 
čiantis dailios moters žvilgsnis. 

— Taigi. Aš ir nepastebėjau, kad tau reikia pagalbos. Tik pažiū- 
rėk, kas dalyvaus pirmajame rituale. Tikrai ne tavo mažasis brolužis 
dulsvomis pilkomis akimis. 

— Vargšas mažasis broluži, stovykloje pilna moterų, o tu ketini 
vienas praleisti naktį? Niekada gyvenime. 

Jie nusijuokė, juokėsi ir Tamenas, sugebėjęs sučiupti apsižodžia- 
vimo prasmę. 

— Tamenai, gal geriau papasakok apie jūsiškius pirmojo ritualo 
papročius, —- surimtėjęs paprašė Jondalaras. 

— Prieš pradedant, - įsiterpė Tonolanas, - gal būtų galima susi- 


grąžinti ietis ir peilius? Man šovė mintis. Kol mėlynakis brolelis bus 

„žsiėmęs jaunos gražuolės nekaltybe, manau, galėčiau pradžiuginti 
piktą medžioklį. 

— Kaip? - pasmalsavo Jondalaras. 

— Su pramote, žinoma. 

Tamenas atrodė suglumęs, tačiau suvertė kaltę bėdoms dėl kal- 


bos. 


“ 

Tą vakarą ir kitą dieną Jondalaras brolio beveik nematė - buvo 
užsiėmęs apsivalymo apeigomis. Netgi padedant Tamenui iškilo 
kalbos sunkumų, o kai likdavo vienas su susiraukusia senyva ha- 
dumiete, būdavo dar blogiau. Tik pasirodžius Hadumai labiau 
atsipalaiduodavo ir neabejodavo, kad ji ištaisys visas neatleistinas, 
apmaudžias klaidas. 

Haduma žmonėms neįsakinėjo, tačiau buvo akivaizdu, jog gen- 
tainiai beatodairiškai išpildytų visus jos pageidavimus. Su ja buvo 
elgiamasi nuolankiai, jos šiek tiek prisibijota. Tikras stebuklas, kad 
ji šitaip ilgai išsaugojo visiškai sveiką protą. Haduma savotiškai nu- 
jausdavo, jei Jondalaras patekdavo į bėdą. Kartą, kai jis neabejojo, 
kad iš nežinojimo sulaužė kažkokį tabu, senoji įsikišo ir, akims de- 
gant pykčiu, lazda išvelėjo kelių moterų nugaras. Ji nebūtų taiks- 
čiusis, jei kas jam priešgyniautų, - šeštoji Hadumos karta paveldės 
mėlynas Jondalaro akis. 

Vakare galų gale atvestas prie apskritos didžiosios palapinės Jon- 
dalaras vis dar abejojo, ar jau laikas, kol galiausiai įėjo į vidų. Įžen- 
gęs stabtelėjo ir apsidairė. Vieną palapinės pusę apšvietė dvi akme- 


ninės lempelės: riebalų pripildytuose dubenėlių formos duburiuose 

liepsnojo sausų samanų dagtys. Grindys buvo nuklotos kailiais, o sie- 
nos apkabinėtos įmantriausiais tošies pynimais. Už kailiais padeng- 
tos pakylos kabojo storas baltutėlis arklio kailis, išpuoštas raudono- 
mis didžiųjų margųjų genių jauniklių galvutėmis. Ant paties pakylos 
kraštelio sėdėjo Norija, sunerimusi ir nudūrusi akis į rankas sterblėje. 

Kitoje pusėje buvo nedidelė patalpa, atskirta paslaptingais sim- 
boliais išrašinėtomis odomis ir juostelių uždanga - tai viena odų 
buvo suraižyta siauromis juostelėmis. Už jos kažkas slėpėsi. Jon- 
dalaras pastebėjo, kaip ta būtybė patraukė kelias juosteles į šalį, ir 
trumpai išvydo seną susiraukšlėjusį Hadumos veidą. Jondalaras su 
palengvėjimu atsiduso. Pirmajame rituale visada dalyvaudavo bent 
vienas globėjas, kad vėliau paliudytų mergaitės virsmą moterimi 
ir užtikrintų, jog vyras nebūtų perdėtai šiurkštus. Būdamas sveti- 
mas Jondalaras kiek baiminosi, kad gali dalyvauti visas pulkas ne- 
palankiai nusiteikusių liudytojų. Hadumos akivaizdoje jis nė kiek 
nenuogąstavo. Tiesa, nežinojo, ar derėtų ją pasveikinti, ar nekreipti 
dėmesio, tačiau uždangai nusileidus pasirinko pastarąjį variantą. 

Pamačiusi Jondalarą Norija atsistojo. Jis šypsodamasis priėjo ar- 
čiau. Mergina buvo neaukšta, švelnių, šviesiai raudų plaukų, kurie 
palaidi leidosi abipus veido. Ji buvo basa, o įdomiai suausto pluoš- 
to sijonas spalvotomis juostomis krito žemiau kelių. Dažytomis 
plunksnomis išsiuvinėti ir priekyje tankiai suvarstyti minkštos 
elnenos marškiniai buvo pakankamai prigludę prie kūno, kad at- 
skleistų puikias moteriškas formas, nors Norija dar nebuvo prara- 
dusi mergaitiško putlumo. 

Nors mergina ir bandė šypsotis, priartėjęs Jondalaras jos aky- 
se išvydo baugulį, todėl ničnieko nedarė, tik atsisėdo ant pakylos 
krašto ir šypsojosi. Ji, regis, truputį aprimo ir atsisėdo greta, pakan- 


kamai toli, kad keliai nesiliestų. 


Nos 


„Būtų lengviau, jei mokėčiau jos kalbą, - pagalvojo Jondala- 
ras. — Ji tokia išsigandusi. Nekeista, manęs visiškai nepažįsta. Įbū- 
gusi ji tokia patraukli. Globėjiškai nusiteikęs Jondalaras pajuto 
susijaudinimo dygulius. Tada pastebėjo raižytą medinį dubenį bei 
kelis puodelius ant stovo greta ir norėjo paimti, tačiau jo ketinimą 
perpratusi Norija tučtuojau pašoko pripilti puodelių. 

Imdamas indą su gintaro spalvos skysčiu Jondalaras palietė jos 
ranką. Mergina išsigando. Trumpai atitraukė ranką, paskui paliko 
kaip yra. Vyras švelniai spustelėjo jai pirštus, paskui atsigėrė. Gėri- 
mas buvo salsvas, stiprus, tikrai fermentuotas. Visai neblogas, bet 
Jondalaras nebuvo įsitikinęs, kokio jis stiprumo, todėl nusprendė 
gurkšnoti palengva. 

— Ačiū, Norija, - padėkojo ir padėjo puodelį į vietą. 

— Jondalaras? - pasitikslino ji pakėlusi akis. Akmeninių lempų 
šviesoje jis įžiūrėjo, kad jos akys šviesios, tačiau negalėjo tiksliai pa- 
sakyti, pilkos ar mėlynos. 

— Taip, Jondalaras. Iš Zelandonijos. 

— Jondalaras... Zelandonijos vyras. 

— Norija, Hadumos moteris. 

— Mo-te-ris? 

— Moteris, - pakartojo jis ir palietė stangrią, jauną krūtį. Norija 
atšoko. 

Jondalaras atmezgė tunikos raiščius prie kaklo ir apnuogino 
šviesiomis garbanomis apžėlusią krūtinę. Kreivai šyptelėjęs ją pa- 
lietė, 

— Ne moteris, - papurtė galvą. - Vyras. 

Ji tyliai sukikeno. 

— Norija yra moteris, - pakartojo Jondalaras, vėl lėtai tiesdamas 
ranką jos krūtų link. Šį kartą ji leidosi liečiama, neatsitraukė, šypso- 


josi labiau atsipalaidavusi. 

— Norija moteris, - pakartojo, tada akyse sužibo šelmiškos ki- 
birkštėlės ir ji parodė pirštu į jo slėpsnas, bet nepalietė. - Jondalaras 
vyras. 

Staiga išsigandusi, tarsi būtų per daug sau leidusi, vėl ėmėsi pil- 
dyti puodelius. Nervingai sėmė skystį, kiek išlaistė ir atrodė suglu- 
musi. Tiesiant puodelį jos ranka drebėjo. 

Jondalaras tvirtai suėmė jos pirštus, apglėbė puodelį, siurbtelėjo, 
tada pasiūlė gėrimo ir merginai. Norija linktelėjo, tačiau jis laikė 
puodelį jai prie burnos taip, kad norėdama atsigerti ji turėtų apimti 
vyro rankas savosiomis ir paversti puodelį. Padėjęs indą Jondalaras 
vėl sugriebė Norijos rankas, apvertė delnais aukštyn ir juos vieną 
po kito švelniai pabučiavo. Iš nustebimo merginos akys išsiplėtė, 
tačiau ji neatsitraukė. Vyras perbraukė plaštaka jos ranką, tada pa- 
silenkė arčiau ir pabučiavo į kaklą. Norija buvo įsitempusi, baimin- 
gai laukė, ką jis darys toliau. Jondalaras pasislinko dar arčiau, vėl 
pabučiavo kaklą, nuleidęs ranką apglėbė krūtį. Nors vis dar taip pat 
baiminosi, Norija pajuto kūno reakciją į vyro prisilietimus. Bučiuo- 
damas kaklą Jondalaras atlošė jai galvą, išilgai perbraukė liežuviu 
kaklo duobutės link ir mėgino atrišti juostelę po kaklu. Paskui lū- 
pomis nuklydo prie ausies, palei žandikaulį, kol surado lūpas. Pats 
prasižiojo ir įkišo liežuvį jai tarp lūpų, o kai šios prasiskyrė, švelniai 
spustelėjo, kad atsivertų labiau. 

Paskui atsitraukė ir suėmęs merginą už pečių nusišypsojo. Nori- 
ja buvo užsimerkusi, vis dar pravertomis lūpomis, kvėpavo tankiau. 
Jondalaras vėl ją pabučiavo suėmęs krūtį, tada ėmė traukti raištį iš 
marškinių skylutės. Ji trumpai apmirė. Vyras stabtelėjo, dirstelėjo į 
merginą, tada nusišypsojo ir pamažėle ištraukė raištelį iš kitos sky- 
lutės. Norija sėdėjo sustingusi, nejudėjo, žvelgė tiesiai į veidą jos ap- 
darą varstančiam vyrui, kol elnenos marškiniai priekyje prasiskėtė 


per visą ilgį. 

Pasilenkęs prie merginos kaklo Jondalaras patraukė marškinius 
zemyn, kad apnuogintų pečius bei stačias jaunas krūtis su pabrin- 
kusiais speneliais, ir pajuto, kaip jo vyriškumas ima tvinkčioti. 
Atvira burna bei liežuviu jis gtamonėjo Norijos pečius jausdamas, 
kaip mergina virpa, ir glamonėdamas rankas nuvilko marškinius. 
Perbėgo rankomis jai per nugarą, paskui liežuviu per kaklą bei 
krūtinę, apibrėžė ratą aplink spenelį, pajuto, kaip jis standėja, ir 
švelniai pačiulpė. Norija aiktelėjo, tačiau neatsitraukė. Jondalaras 
pačiulpė kitą krūtį, pakilo liežuviu prie lūpų ir tebebučiuodamas 
paguldė. 

Mergina atsimerkė ir nuo kailių pažvelgė į jį. Jos vyzdžiai buvo 
išsiplėtę, akys švytėjo. Gilių mėlynų Jondalaro akių žvilgsnis Noriją 
taip prikaustė, kad ji nepajėgė atitraukti savųjų. 

— Jondalaras vyras, Norija moteris, - tepasakė. 

- Jondalaras vyras, Norija moteris, - kimiai pakartojo jis, paskui 
atsisėdo ir nusitraukė per galvą tuniką jausdamas plūstant bangas. 
Įsitempęs vyriškumas troško išsilaisvinti. Pasilenkęs Jondalaras bu- 
čiavo merginą ir pajuto, kaip ji atveria burną, kad jų liežuviai susi- 
pintų. Glamonėdamas krūtis slydo liežuviu per kaklą ir pečius. Vėl 
susirado spenelį, pačiulpė stipriau, išgirdo jos aimaną ir pats ėmė 
alsuoti stipriau. 

„Taip seniai buvau su moterimi, - pagalvojo ir įsigeidė paimti ją 
tą pačią akimirką. — Nusiramink, negąsdink jos, - priminė sau, - 
Jai tai pirmas kartas. Turi visą naktį, Jondalarai. Palauk, kol suprasi, 
kad ji pasiruošusi“ 

Vyras glamonėjo nuogą kūną žemiau pūpsančių kalvelių iki 
Juosmens kartu ieškodamas juostelės, kuria buvo surištas sijonas. 
Truktelėjęs raištį jis uždėjo ranką Norijai ant pilvo. Ji įsitempė, pas- 


kui atsipalaidavo. Jondalaras siekė žemiau, palietė vidinę jos šlaunų 


ok 


pusę, paglostė švelnią gaktos kalvelę. Jam braukiant šlaunų vidumi 
mergina praskėtė kojas. 

Jondalaras atitraukė rankas, atsisėdo, tada nutraukė sijoną nuo 
šlaunų ir numetė ant žemės. Atsistojęs nužvelgė jos minkštus, apva- 
lainus, dar nevisiškai susiformavusius linkius. Norija šypsodamasi 
su pasitikėjimu ir ilgesiu pažvelgė į Jondalarą. Šis atrišęs raištį nusi- 
smaukė kelnes. Pamačiusi jo stačią išbrinkusį organą mergina aikte- 
lėjo ir akyse vėl atsirado kažkas panašaus į baimę. 

Norija apstulbusi klausydavosi, ką kitos moterys pasakoja apie 
pirmo malonumo ritualus. Kai kurios manė, kad tai anoks malo- 
numas. Jos kalbėjo, jog malonumo dovana duota vyrams, o mote- 
rims suteikta galimybė dovanoti jiems malonumą, kad liktų prie jų 
prisirišę; todėl vyrai medžioja, neša maistą ir kailius drabužiams, 
kol moterys būna apsunkusios nuo nėštumo ar žindo jauniklius. 
Žiniuonės įspėjo, kad per pirmąjį ritualą skaudės. Jondalaras toks 
išbrinkęs, toks didelis, kaip tilps į ją? 

Baimė merginos žvilgsnyje buvo pažįstama. Tai lemtinga aki- 
mirka: turės iš naujo prie jo pratintis. Jondalaras mėgaudavosi ža- 
dindamas moterį Motinos dovanotiems malonumams, tačiau rei- 
kėjo jautrumo ir takto. „Norėčiau, — mintijo, — kurią dieną suteikti 
moteriai pirmąjį malonumą nesibaimindamas įskaudinti“ Žinojo, 
kad tai neįmanoma. Pirmojo malonumo ritualas moteriai visada 
šiek tiek skausmingas. 

Atsisėdęs greta Norijos jis lūkuriavo, davė jai laiko. Merginos 
akys nevalingai krypo į jo tvinksintį organą. Vyras, paėmęs jos 
ranką, padėjo jį priliesti ir pajuto plūstant bangas. Atrodė, kad to- 
kiomis akimirkomis jo vyriškumas gyvena savarankišką gyvenimą. 
Norija jautė odos švelnumą, šilumą, standų tvirtumą ir, organui 


nekantriai spurdant jos rankoje, pajuto aštrų, malonų dilgčiojimą 


Tuo 


viduje bei drėgmę tarp kojų. Pabandė nusišypsoti, tačiau baimė vis 
dar slėpėsi jos akyse. 

Jondalaras atsigulė šalia ir pradėjo švelniai bučiuoti. Pažvelgusi 
jam į akis Norija įžvelgė susirūpinimą, geismą ir kažkokią neįvardi- 
jamą jėgą, kuriai buvo neįmanoma atsispirti. Ji buvo įtraukta, už- 
valdyta, sutrikusi giliame jo akių mėlyje, vėl pajuto malonų virpulį 
viduje. Norija jo geidė. Bijojo skausmo, bet geismas buvo stipresnis. 
Siekė jo užsimerkusi, pražiojusi burną spaudėsi arčiau. 

Jondalaras bučiavo merginą leisdamas tyrinėti savo burną, lė- 
tai keliavo kaklu, bučiavo judindamas liežuvį, švelniai glamonėjo 
jos pilvą ir šlaunis. Truputį pakankino, priartėdamas prie jautraus 
spenelio ir atsitraukdamas, kol ji pati įkišo standų kauburėlį jam į 
burną. Tą akimirką jis ranka nukeliavo į šiltą plyšį tarp jos šlaunų ir 
surado mažą virpantį mazgelį. Iš Norijos lūpų ištrūko riksmas. 

Jis švelniai čiulpė ir kandžiojo spenelį kartu judindamas pirštą, 
mergina aimanavo ir judino šlaunis. Keliaudamas žemiau juto, kaip 
Norija sulaiko kvapą jam liežuviu suradus bambą ir įtempia raume- 
nis nuslydus dar toliau. Jondalaras nučiuožė nuo pakylos ir keliais 
palietė žemę, praskyrė jos kojas ir pirmą kartą paskanavo aštraus, 
pikantiško moteriškumo. Išsiliejo trūkčiojantis Norijos riksmas. 
Aimanuodama sulig kiekvienu kvėptelėjimu ji sukiojo galvą į abi 
puses ir pakėlė šlaunis, kad jį pasitiktų. 

Jondalaras praskleidė ją rankomis, ėmė laižyti šiltas klostes ir 
pradėjo glamonėti gumbelį. Kai mergina judindama šlaunis suriko, 
vyras vargiai pajėgė suvaldyti savo susijaudinimą. Iš paskutiniųjų 
bandė susilaikyti. Išgirdęs, jog ji gokčioja ir tankiai šnopuoja, vis dar 
klūpodamas, kad galėtų kontroliuoti įsiskverbimo gylį, pakilo ir nu- 
kreipė pritvinkusio organo galvutę į neištirtą angą. Valdydamasis ir 


grieždamas dantimis skverbėsi į šiltą, drėgną, ankštą šulinį. 

Norija apsivijo kojomis liemenį, o Jondalaras pajuto užtvarą jos 
viduje. Pirštu vėl suradęs gumbelį truputį pajudino, kol mergina vėl 
ėmė šaukti ir jis pajuto, kaip jos šlaunys kyla. Tada atsitraukė, stum- 
telėjo stipriau, įveikė barjerą, o ji suriko iš skausmo ir malonumo; 
girdėjo, kaip pats išvargęs rėkia, virpančiais trūkčiojimais išleisda- 
mas taip ilgai slopintą poreikį. 

Dar kelis kartus truktelėjęs pirmyn atgal, prasiskverbęs, kiek 
drįso, pajuto, kaip senka paskutiniai jo syvų lašai ir sudribo ant 
Norijos. Akimirką tysojo padėjęs galvą jai ant krūtinės ir sunkiai 
alsavo, paskui atsikėlė. Norija gulėjo suglebusi, pakreipusi galvą į 
šoną, užsimerkusi. Atsitraukęs ant balto kailio apačioje Jondalaras 
pamatė kraujo dėmes. Vėl užkėlė jos kojas ant pakylos ir užropojęs 
greta nugrimzdo į kailius. 

Kai kvėpavimas po truputį ėmė rimti, ant galvos Jondalaras 
pajuto kažkieno rankas. Atsimerkęs išvydo seną Hadumos veidą 
ir skaisčias akis. Greta sujudėjo Norija. Haduma šypsodamasi pri- 
tariamai linktelėjo ir pradėjo tyliai niūniuoti. Mergina atsimerkė, 
apsidžiaugė pamačiusi senąją moterį ir dar labiau pradžiugo, kai 
toji rankas nuo Jondalaro galvos perkėlė jai ant pilvo. Haduma vis 
dainuodama virš jų atliko judesius, paskui iš apačios ištraukė kailį 
su kraujo dėmėmis. Pirmojo ritualo kraujas slepia ypatingus kerus. 

Paskui senoji vėl pažvelgė į Jondalarą, nusišypsojo ir gumbuo- 
tu pirštu prilietė išvargusį jo organą. Vyras akimirksniu pajuto 
grįžtantį jaudulį, išvydo, kaip organas vėl mėgina atgyti, paskui 
suminkštėja. Haduma tyliai sukikeno ir iškėblino iš palapinės pa- 
likdama juodu vienus. 

Jondalaras ilsėjosi greta Norijos. Kiek pagulėjusi moteris atsisė- 


do ir įsmeigė į jį švytinčias ilgesingas akis. 

- Jondalaras vyras, Norija moteris, - pasakė tarsi iš tikrųjų būtų 
pasijutusi moterimi ir pasilenkė jo pabučiuoti. Jondalaras nustebo 
pajutęs taip netrukus vėl kylantį susijaudinimą ir nusistebėjo, ar tik 
su tuo šio to bendra neturi Hadumos prisilietimas. Vis dėlto stebė- 
tis nebuvo kada, nes reikėjo parodyti jaunajai moteriai, kaip pama- 


loninti jį, kartu suteikiant dar nepatirtus malonumus sau pačiai. 


“ 

Jondalarui atsikėlus didžiulis eršketas jau tysojo ant kranto. 
Tonolanas kiek anksčiau kyštelėjo galvą į palapinę parodyti jam 
žeberklų, tačiau Noriją apglėbęs Jondalaras mostu jį nuvijo ir vėl 
nugrimzdo į miegą. 

Kai vėliau pabudo, merginos nebebuvo. Jis apsimovė kelnes ir 
nužirgliojo upės link. Stebėjo, kaip Tonolanas, Jerenas ir keli kiti 
kvatodamiesi mėgaujasi naujai užsimezgusia bičiulyste, ir šiek tiek 
gailėjosi, kad nežvejojo kartu. 

— Ei, pažvelkit, kas teikėsi atsikelti, — tarstelėjo Tonolanas, pa- 
matęs brolį. - Žydraakis, leidęs sau gulinėti, kol visi kiti grūmėsi, 
kad ištrauktų šitą seną Hadumą iš vandens. 

Žodžius nusičiupo Jerenas. 

— Haduma! Haduma! - ėmė šūkauti kvatodamasis ir rodyda- 
mas į žuvį. Apšokavęs ratu, sustojo prie pirmykštės galvos, panašios 
į ryklio. Iš apatinių žandikaulių kyšojo čiuptuvėliai, liudijantys, kad 
žuvis maitinosi palei dugną ir buvo neplėšri, tačiau vien jos dydis 
kėlė iššūkį. Ji buvo gerokai ilgesnė nei penkiolikos pėdų. 

Su šelmiška mina jaunasis medžiotojas judino dubenį pirmyn 
atgal, mėgdžiodamas erotinius judesius priešais didžiulės senos žu- 


vies nosį tarsi maldautų paliesti, ir šūkavo: 

— Haduma! Haduma! 

Kiti pratrūko nešvankaus juoko pliūpsniais, net Jondalaras 
nusišypsojo. Visi pradėjo šokti apie žuvį kratydami dubenis ir šū- 
kaudami: „Haduma!“, o didžiai įsilinksminę stumdėsi kovodami 
dėl vietos prie žuvies galvos. Šitaip vienas buvo nustumtas į upę. 
Išbridęs griebė arčiausiai stovintį ir įsitraukė vandenin. Netru- 
kus, jau visi stumdė vieni kitus į upę, o Tonolanas šėlo pačioje 
tirštymėje. 

Kai kiaurai permirkęs išklampojo į krantą, čiupo brolį. 

— Net negalvok ištrūkti sausas! — pareiškė, Jondalarui pradė- 
jus priešintis. - Eikš, Jerenai, pamirkykim šitą žydraakį! 

Išgirdęs savo vardą Jerenas pastebėjo grumtynes ir lėkte atlėkė, 
o kiti - iš paskos. Stumdydamiesi visi drauge atitempė Jondalarą 
ant upės kranto ir netrukus sutartinai, kvatodami jau grumdėsi 
vandenyje. Išlipo varvantys, išsišiepę iki ausų, o vienas jų pastebė- 
jo prie žuvies stovinčią senąją moterį. 

— Haduma, taip? — tarusi ji pervėrė jaunuolius rūsčiu žvilgs- 
niu. Visi susigėdo ir vogčiomis susižvalgė. Tada senoji ėmė džiu- 
giai kikenti, atsistojo prie žuvies galvos ir pradėjo senais klubais 
mosuoti pirmyn atgal. Vyrai juokdamiesi bėgte pasileido prie jos, 
puolė keturpėsti ir meldė, kad senoji ropštųsi būtent ant jo nu- 
garos. 

Jondalaras šypsojosi stebėdamas žaidimą, kurį hadumiečiai 
akivaizdžiai žaidė ne pirmą kartą. Gentainiai ne tik gerbė ir 
garbino senąją pramotę, taip pat mylėjo, o ji, regis, mėgavosi jų 
linksmumu. Haduma apsidairė ir, pamačiusi Jondalarą, bedė į 
jį. Vyrai jam pamojo ir rūpestingai padėjo senajai užsiropšti sve- 


timšaliui ant pečių. Jondalaras atsargiai atsistojo. Senoji beveik 

nieko nesvėrė, tačiau stebėtinai stipriai laikėsi įsitvėrusi. Trapioji 
Haduma tebebuvo kieta lyg titnagas. 

Jondalaras pradėjo žirglioti, bet vyrams pasileidus bėgte, Ha- 
duma ragindama pabarbeno jam į petį. Visi lakstė po paplūdimį 
pirmyn atgal, kol liko be kvapo. Paskui Jondalaras pritūpė, kad 
Haduma galėtų nulipti. Senoji susitvarkė, susirado lazdą ir labai 
didingai nukeliavo palapinių link. 

— Ar gali patikėti tuo, ką išdarinėja šita senolė? — tarė Tono- 
lanui susižavėjęs brolis. - Šešiolika vaikų, penkios kartos, o ji dar 
tokia stipri. Neabejoju, kad gyvens, kol pamacys šeštąją kartą. 

— Gyventi, kol pamatyti šešta karta, tada mirti. 

Jondalaras atsisuko į balsą. Nematė, kada priėjo Tamenas. 

— Ką turi omeny, sakydamas „tada mirti? 

— Haduma sakyti, Norija turėti žydros akys sūnus. Zelandoni- 
ja dvasia, tada Haduma mirti. Ji sakyti, seniai seniai būti, laikas 
eiti. Pamatyti vaikas, tada mirti. Vaikas — Jondalas, šešta karta 
hadumietis. Haduma laiminga Zelandonija vyras. Sakyti, geras 
vyras. Moteris pirmasis ritualas malonumas nelengvas, Zelando- 
nija vyras — geras vyras. 

Jondalarą užplūdo sumišę jausmai. 

- Jei ji nori iškeliauti, taip ir padarys, tačiau man liūdna, — tarė 
jis. 

— Taip, visi hadumiečiai labai liūdna, - patikino Tamenas. 

— Ar galiu dar kartą pamatyti Noriją, taip greitai po pirmųjų 
ritualų? Nors trumpai? Nežinau jūsų papročių. 

— Papročiai - ne, Haduma sakyti taip. Greitai eiti? 

— Jei Jerenas pripažins, kad eršketas - pakankamas atlygis už 
išbaidytus arklius, tada taip. Iš kur žinai? 


— Haduma sakyti. 


us 


Vakare stovykloje buvo vaišinamasi eršketu. Kiek anksčiau, popie- 
tę, daugybė rankų greitai susitvarkė su didele žuvimi ir supjaustė juos- 
telėmis džiovinti. Kartą Jondalaras trumpai iš toli pastebėjo Noriją, 
kelių moterų lydimą kažkur į aukštupį. Pasimatyti su zelandonu ją 
atvedė jau sutemus. Jaunuoliai drauge nuėjo upės link, o dvi moterys 
taktiškai sekė iš paskos. Nusižengė papročiams vien pasimatydami iš 
karto po pirmojo ritualo, o susitikti dviese jau būtų buvę per daug. 

Juodu stovėjo prie medžio tylėdami, Norija buvo nuleidusi galvą. 
Jondalaras nubraukė į šalį plaukų sruogą ir pakėlė jos smakrą, norė- 
damas pažvelgti į akis. Moters akyse tvyrojo ašaros. Jondalaras krum- 
pliu nušluostė žvilgantį lašelį nuo akies kampučio ir prinešė sau prie 
lūpų. 

— O, Jondalaras, - pravirko Norija, tiesdama į jį rankas. 

Jondalaras ją apkabino ir pabučiavo, iš pradžių švelniai, paskui ais- 
tringiau. 

— Norija, - pasakė, - Norija - moteris, graži moteris. 

— Jondalaras padaryti Norija moteris, — tarė ji. - Padaryti... No- 
rija... padaryti, — ji dar garsiau susriūbavo, nes nežinojo reikalingų 
žodžių. 

- Žinau, Norija, žinau, - kalbėjo Jondalaras vis dar ją apkabinęs. 
Tada truputį atsitraukė tebelaikydamas merginą už pečių, nusišypso- 
jo ir paglostė jos pilvą. Ji nusišypsojo pro ašaras. 

— Norija turėti Zelandonija... — tarė liesdama jo akių vokus. - No- 
rija turėti Jondalas... Haduma... 

— Taip, - linktelėjo Jondalaras. - Tamenas man sakė. Jondalas, 
šeštos kartos hadumietis. Noriu tau šį tą padovanoti, Norija. - Įkišęs 


ranką į savo kapšelį Jondalaras išsitraukė akmeninę dievybę ir įdėjo 


1 16 


merginai į delną. Labai troško kaip nors įvardyti, kokia ypatinga jam 
į skulptūrėlė, papasakoti, kad ją gavo iš motinos, apsakyti, kokia ji 
sena, kaip buvo perduodama iš kartos į kartą. Staiga nusišypsojo. — 
Šira dievybė yra mano Haduma, - pasakė. - Jondalaro Haduma. Da- 
bar tai Norijos Haduma. 

- Jondalaro Haduma:? - nustebo ji įsmeigusi akis į raižytą moters 
fgūrėlę. - Jondalaro Haduma, Norija? 

Jis linktelėjo, o hadumietė paplūdo ašaromis, apglėbė dievybę 
abiem rankomis ir priglaudė prie lūpų. 

- Jondalaro Haduma, - pasakė krūpčiodama nuo raudos. Staiga 
apsivijo vyrą rankomis ir pabučiavo, o paskui nubėgo prie palapinių 
taip raudodama, kad vargiai matė kelią. 

Visa stovykla susirinko jų išlydėti. Kai Jondalaras žengė priešais 
Hadumą ir Noriją, jos stovėjo greta. Haduma šypsojosi ir pritariamai 
linksėjo, tačiau Norijos skruostais ritosi ašaros. Jaunuolis nušluostė 
lašą, pridėjo prie lūpų, o Norija nusišypsojo, nors verksmo tai nesu- 
stabdė. Jondalaras apsisuko eiti, bet dar spėjo pamatyti, kaip garba- 
nius, kurį Jerenas buvo pasiuntęs bėgūnu, žvelgia į Noriją kamuoja- 
mas meilės. 

Dabar ji buvo moteris, Hadumos palaiminta, tikrai atnešianti lai- 
mingą vaiką prie vyro ugniakuro. Žmonės kalbėjo, kad per pirmąjį 
ritualą ji patyrė malonumą, o visi žinojo, jog tokios moterys būna ge- 
riausios partnerės. Norija tapo didžiai tinkama ir visuotinai geidžia- 
mą. 


— Ar tikrai manai, kad Norija nešioja tavo dvasios kūdikį? - pa- 


siteiravo Tonolanas, kai stovykla liko už nugarų. 

— Niekada nesužinosiu, tačiau senoji Haduma išmintinga. Ji 
žino daugiau, nei kas nors numano. Manau, ji taip pat turi „stiprių 
kerų“. Jei kas nors gali tuo pasirūpinti, tai ji. 

Kurį laiką abu ėjo palei upę tylėdami, tada Tonolanas tarstelė- 
jo: 

— Didysis brolau, norėčiau šio to tavęs paklausti. 

— Pirmyn. 

— Kokiais burtais naudojiesi tu? Turiu omeny, visi vyrai postrin- 
gauja, kaip norėtų būti pasirinkti pirmajam ritualui, bet daugumą 
jų tai iš tikrųjų baugina. Pažįstu porą, kurie netgi atsisakė, ir, jeigu 
atvirai, visada jaučiuosi tikras gremėzdas, nors niekada nesusimo- 
viau, tačiau tave pasirenka nuolat. Be to, niekada nemačiau, kad 
tau nepasisektų. Visos tave įsimyli. Kaip tau pavyksta? Mačiau tave 
šėliojantį šventėse ir neįžvelgiau nieko ypatinga. 

— Nežinau, Tonolanai, - atsakė brolis, kiek sutrikęs. - Aš tik 
stengiuosi būti atidus. 

— O kuris nesistengia? Turi būti kažkas daugiau. Kaip ten Ta- 
menas sakė? Pamaloninti moterį per pirmąjį ritualą nelengva. Kaip 
tau tai pavyksta? Aš būnu laimingas, jei pernelyg moters neįskaudi- 
nu. O tu juk nesi kaip nors sumažintas, kad būtų lengviau. Liaukis, 
duok mažajam brolužiui kokį patarimą. Visai neprieštaraučiau, jei 
aplink mane sukiotųsi pulkai jaunų gražuolių. 

Jondalaras sulėtino žingsnį ir pažvelgė į Tonolaną. 

— Taip, tikrai neprieštarautum. Manau, tai viena priežasčių. Pa- 
sižadėjau Maronai, todėl turiu pasiteisinimą, —- Jondalaro kaktoje 
susimetė raukšlės. — Pirmasis ritualas moteriai ypatingas. Man taip 
pat. Vis dėlto daugybė jaunų moterų tam tikra prasme tebėra mer- 
gaitės. Jos nenumano skirtumo tarp lakstymo paskui berniukus ir 


vyro kvietimo. Kaip taktiškai pasakyti jaunai moteriai, su kuria ką 


Tus 


tik praleidai labai ypatingą naktį ir kuri spiečia tave į kampą, kad 
verčiau atsipalaiduotum su labiau patyrusia? Didžioji Doni, To- 
nolanai! Nenoriu jų skaudinti, tačiau aš neįsimyliu visų pamylėtų 
moterų. 

— Tu apskritai neįsimyli, Jondalarai. 

Vyresnysis brolis paspartino žingsnį. 

— Ką nori pasakyt? Mylėjau daugybę moterų. 

— Taip, pamylėjai. Tai ne tas pats. 

— Iš kur pats žinai? Ar kada buvai pamilęs? 

— Kelis kartus. Gal ir neilgai, bet skirtumą žinau. Klausyk, brolau, 
nenoriu kaišioti snapo, tačiau man neramu dėl tavęs, ypač kai tampi 
toks paniuręs. Be to, nereikia šitaip lėkti. Jei nori, užsičiaupsiu. 

Jondalaras sulėtino. 

— Gal tu ir teisus. Tikriausiai niekad nebuvau įsimylėjęs. Gal 
man neskirta pamilti? 

— Kur bėda? Ko stigo moterims, kurias pažinojai? 

- Jei žinočiau, ar nemanai... - piktai pradėjo brolis, paskui nu- 
tilo. - Nežinau, Tonolanai. Tikriausiai noriu visko. Noriu tokios 
moters, kokia ji būna per pirmąjį ritualą. Manau, tada įsimyliu visas 
iki vienos, bent jau tai nakčiai. Tik man reikia moters, ne mergaitės. 
Noriu, kad ji nuoširdžiai, neapsimetinėdama geistų manęs, nenoriu 
nuolat būti toks atsargus. Trokštu, kad būtų protinga, noriu žinoti, 
ką ji galvoja. Kad kartu būtų jauna ir sena, naivi ir išmintinga, vis- 
kas drauge. 

— Per daug nori, brolau. 

— Pats paklausei. 

Kurį laiką abu drožė tylėdami. 

— Kiek metų, tavo manymu, Zelandonei? — pasiteiravo Tonola- 


nas. — Tikriausiai kiek jaunesnė už mamą? 

Jondalaras įsitempė. 

— Kodėl klausi? 

— Kalbama, kad dar visai neseniai ji buvo tikra gražuolė. Vyresni 
vyrai kartais pasakoja, jog niekas nė iš tolo negalėjo su ja lygintis. 
Pats nelabai išmanau, tačiau vyrai sako, kad ji per jauna būti pirmą- 
ja tarp tų, kurios tarnauja Motinai. Atskleisk man štai ką, didysis 
brolau: ar šnekos apie tave ir Zelandonę yra tiesa? 

Jondalaras sustojo ir lėtai atsisuko į brolį. 

— Pasakyk, ką šneka apie mane ir Zelandonę, - iškošė pro.sukąs- 
tus dantis. 


— Atleisk, tikrai nuėjau per toli. Užmiršk, kad klausiau. 


Išlindusi iš urvo ant akmeninės atbrailos Aila pasitrynė akis ir 
pasirąžė. Saulė kabojo žemai rytuose, tad dairantis arklių teko pri- 
sidengti akis. Vos per kelias dienas įprato pabudusi pasidairyti ar- 
klių. Pagalvojus, kad dalijasi slėniu su kitais gyvais padarais, vieniša 
jos egzistencija atrodė truputį pakenčiamesnė. 

Aila jau pamažu ėmė perprasti arklių judėjimą: kur traukia 
atsigerti rytais, kurių medžių pavėsį mėgsta popietėmis, pradėjo 
pažinti atskirus gyvulius. Buvo vienergis kumeliukas, kurio šir- 
mas kailis buvo toks šviesus, kone baltas, tik kiek tamsesnis palei 
būdingą juostą išilgai stuburo, tamsiai pilkomis kojų apačiomis ir 
stačiai styrančiais karčiais. Buvo pelėka kumelė su šieno spalvos 
kumeliuku, kurio plaukas buvo lygiai toks pat kaip eržilo. Štai ir 
pats išdidus vadas. Jo vietą kada nors užims vienas šių vienergių, 
kuriuos dabar kumelys vos gali pakęsti, o gal kitų metų atžala. Pal- 
vas eržilas su tamsiai rudais karčiais, aiškiai išsiskiriančia stuburo 
Juosta bei keliais buvo pačiame gražume ir rodė tai visa povyza. 

— Labas rytas, arklių gentie, - sumosavo Aila. Gestu ji sveikin- 
davosi, ir tik miglota užuomina rodė, jog linki labo ryto. - Šįryt 
miegojau ilgai. Tikriausiai jūs jau atsigėrėte. Laikas atsigaivinti ir 


man. 

Žemyn prie upelio ji nubėgo lengvai, nes statų taką pažinojo taip 
puikiai, kad drąsiai juo žengė. Atsigėrusi nusimetė apsiautalą rytme- 
tiniam paplaukiojimui. Drabužis buvo tas pats, tačiau išskalbtas ir 
apdorotas grandikliu, kad oda vėl suminkštėtų. Prigimtinį švaros ir 
tvarkos polinkį dar labiau išpuoselėjo Iza, nes norint išvengti klai- 
dų gausioje gydomųjų žolelių farmakopėjoje reikėjo tvarkos, be to, 
gydytoja suprato purvo, nešvarumų bei užkrato pavojus. Viena yra 
apsinešti nešvarumais keliaujant, to neįmanoma išvengti, bet visai 
kas kita būtų apskresti, kai greta žaižaruoja upokšnis. 

Ji perbraukė rankomis tankius šviesius plaukus, kurie bangomis 
krito gerokai žemiau pečių. 

— Šįryt ketinu išsitrinkti plaukus, - mostelėjo, į nieką konkre- 
čiai nesikreipdama. Čia pat už vingio buvo aptikusi putoklių, tad 
nudrožė išsirauti kelių šaknų. Žirgliodama atgal nenuleido akių 
nuo srovės ir pastebėjo seklumoje kyšantį didelį akmenį su dailia 
lėkštelės formos įduba. Pagriebusi apskritą akmenėlį Aila nubrido 
riedulio link. Nuplovusi šaknis, į įdubą prisėmė vandens ir akme- 
niu ėmė daužyti gumbus, kad išsiskirtų tiršti putoti saponinai. Kai 
putų prisikaupė pakankamai, ji sušlapino plaukus, įtrynė juos, o 
paskui ir visą kūną ir nėrė į tėkmę nusiskalauti. 

Nemažas kyšančios sienos luitas buvo kitados atskilęs. Aila už- 
siropštė ant povandeninės jo dalies ir lyg tiltu nuėjo į plotelį virš 
vandens pasišildyti saulėje. Atšaka, kur gylio buvo iki juosmens, 
uolą paplūdimio pusėje pavertė sala, pusiau pavėsį teikė svyrantys 
gluosniai, o jų atviros šaknys graibė tėkmę tarsi kaulėti pirštai. Nuo 
krūmelio, kurio šaknys rado atramą uolos plyšyje, Aila nusilaužė 
šakelę, nulupo dantimis ir, kol džiūvo saulėkaitoje, narpliojo ja su- 


siraizgiusius plaukus. 

Niūniuodama po nosimi Aila vis dar svajingai žvelgė į vande- 
nį ir staiga pastebėjo kaži ką švystelint. Akimirksniu susidomėjusi 
svilgrelėjo įdėmiau ir pamatė sidabrinį didžiulio po šaknimis besi- 
ilsinčio upėtakio kontūrą. „Nevalgiau žuvies nuo tada, kai išėjau iš 
urvo“, - pagalvojo Aila ir prisiminė dar nepusryčiavusi. 

Tyliai nuslydusi į vandenį nuo tolimosios uolos dalies paplaukė 
pasroviui, paskui nubrido gluosnių link. Panardinusi ranką į vande- 
nį leido pirštams viliojamai plūduriuoti ir lėtai, be galo kantriai bri- 
do atgal prieš srovę. Priėjusi medį pamatė, kaip upėtakis atsisukęs į 
srovę lėtai vinguriuoja, kad po šaknimis išsilaikytų vienoje vietoje. 

Ailos akys sužibo iš susijaudinimo, tačiau artindamasi prie Žu- 
vies ji buvo dar apdairesnė, kojas statė itin atsargiai. Moteris slinko 
plaštaka už upėtakio, kol atsidūrė vos žemiau, tada švelniai jį palie- 
tusi surado atviras žiaunas. Staiga griebė žuvį, vienu užtikrintu ju- 
desiu iškėlė iš vandens ir sviedė į krantą. Upėtakis dribtelėjo, kelias 
akimirkas pasiraivė ir nurimo. 

Patenkinta savimi Aila nusišypsojo. Vaikystėje buvo sunku mo- 
kytis rankomis gaudyti žuvį, o dabar pasijuto kone tokia pat išdidi, 
kaip ir tada, kai pasisekė pirmą kartą. „Reikės stebėti šią vietą ir 
sužinoti, ar Čia taip pat atplaukia kitų žuvų. Šita gana didelė, pakaks 
ne tik pusryčiams“, - mąstė keldama laimikį ir svajodama apie švie- 
Žio upėtakio, kepto ant karštų akmenų, skonį. 

Kol pusryčiai čirškė, Aila pynė krepšį iš smilgų, kurių buvo pri- 
siskynusi išvakarėse. Tai bus paprastas, kasdienis krepšys, tačiau tik 
dėl įdomumo truputį pakeitusi audimą ji sukūrė kitokią tekstūrą ir 
išvaizdą. Aila dirbo sparčiai ir itin kruopščiai, kad krepšys būtų ne- 
pralaidus vandeniui. Jame būtų galima virti prikrovus karštų akme- 


nų, bet Aila buvo sumaniusi kitokią paskirtį. Moteris gaminosi 

saugojimo talpą galvodama, ką reikės nuveikti, kad jaustųsi saugi 
ateinantį šaltąjį sezoną. 

„Serbentai, kurių prisiskyniau vakar, po kelių dienų bus sausi, — 
prognozavo, nužvelgusi apvalias raudonas uogas, pabertas ant žolės 
kilimėlio prieangyje. — Iki tol sunoks daugiau. Čia užderės nema- 
žai mėlynių, tačiau iš tos apdžiūvusios obels neverta daug tikėtis. 
Vyšnia net linksta, bet uogos bemaž pernokusios. Jei noriu kiek 
pasirinkti, tai geriau padaryti šiandien pat. Subręs puikių saulėgrą- 
žų sėklų, jei pirmi neišlesios paukščiai. Manau, ten prie obels auga 
riešutmedžiai, tik jie gerokai žemesni nei tie prie urvo. Nesu tikra. 
Vis dėlto anos pušys tikrai tos rūšies, kurios kankorėžiuose slepiasi 
nemaži riešutėliai. Vėliau pažiūrėsiu. Norėčiau, kad žuvis jau būtų 
iškepusi! 

Turėčiau pradėti džiovinti žalėsius. Ir kerpes, ir grybus. Ir šaknis. 
Visų šaknų džiovinti nereikėtų, vienos kitos gana ilgai išsilaikys urvo 
gilumoje. Ar derėtų prisirinkti daugiau balandų sėklų? Jos tokios ma- 
žos, niekad neatrodo, kad jų pakanka. Vis dėlto vertėtų pasistengti 
dėl grūdų, o kai kurios varpos pievoje jau taip pat sunokusios. Šian- 
dien prisirinksiu vyšnių, grūdų, tačiau reikės daugiau krepšių jiems 
laikyti. Gal kokių talpų pavyktų pasidaryti iš beržų tošių? Norėčiau 
turėti žaliaminės odos, kad pasigaminčiau didelių dėžių. 

Kol gyvenau su gentimi, atrodė, kad ko jau ko, o kailių žaliami- 
niai odai visada atsiras. Dabar būčiau laiminga, jei turėčiau Žiemai 
dar nors vieną šiltą kailiuką. Triušiai ir žiurkėnai nepakankamai 
dideli, kad pasidarytum gerą kailinį apsiautalą, be to, jie tokie lie- 
sučiai. Jei pavyktų sumedžioti mamutą, turėčiau sočiai taukų, netgi 
lempoms pakaktų. Nieko nėra skanesnio už riebią mamuto mėsytę. 
Įdomu, tas upėtakis dar negatavas? — Ji atidėjo šalį gležną lapelį ir 


pagaliuku pabadė žuvį. - Dar trupučiuką. 

Būtų nuostabu turėti nors trupinėlį druskos, tačiau netoliese 
nėra jūros. Šalpusnių lapai būna sūrstelėję, be to, skonio gali suteik- 
ti ir kai kurios kitos žolės. Iza paruošdavo taip, kad viskas būdavo 
skanu. Galbūt verta traukti į stepes ir paieškoti baltųjų tetervinų, o 
paskui pasigaminti juos, kaip mėgo Krebas“ 

Galvojant apie Izą ir Krebą Ailai sukilo gumulas gerklėje. Ji pa- 
purtė galvą tarsi norėdama sustabdyti mintis ar bent jau besiver- 
šiančias ašaras. „Man reikia rėmo džiovinti žolėms, arbatoms ir 
vaistams. Galiu susirgti. Karkasui nusikirsčiau kelis medžius, bet 
reikia šviežių odos juostelių jiems surišti. Išdžiūvusios jos susitrauk- 
tų ir puikiai laikytų. Čia tiek krituolių bei atplukdytos medienos, 
nemanau, kad reikės kirsti medžius malkoms, be to, bus arklių 
mėšlo. Išdžiūvęs jis gerai dega. Šiandien pat į urvą pradėsiu tempti 
malkas, netrukus pasidirbinsiu kelis įrankius. Pasisekė, kad radau 
titnago. Šita žuvis tikriausiai jau gatava“ 

Aila valgė upėtakį tiesiai nuo karštų akmenų ir galvojo, jog ver- 
tėtų panaršyti suneštų medžių bei kaulų krūvoje kokio plokščio 
medgalio ar kaulo, kurį galėtų panaudoti kaip lėkštę, - puikiausiai 
tiktų dubens kaulai arba raktikauliai. Supylusi vandenį iš savojo ne- 
didelio vandens maišelio į virimo dubenėlį apgailestavo, kad neturi 
didesnio vandeniui atsparaus gyvulio skrandžio, iš kurio galėtų pa- 
sidaryti talpesnį vandenmaišį ir laikytų urve. Kad vanduo pradėtų 
kaisti, įdėjo į dubenį kelis karštus akmenis iš laužo, paskui iš vaistų 
maišelio į garuojantį vandenį įbėrė truputį džiovintų erškėtrožių. 
Jas vartojo kaip vaistą nuo nestipraus persišaldymo, tačiau išeidavo 
ir malonaus skonio arbata. 

Daug pastangų reikalaujantis gausių slėnio gėrybių rinkimas, 
ruošimas ir saugojimas Ailos neatbaidė; atvirkščiai, ji to troško. 


Jei bus užsiėmusi, neturės laiko galvoti apie savo vienatvę. Turėjo 

prikaupti pakankamai tik sau, tačiau nebuvo ir papildomų rankų, 
kad siektų tikslo greičiau, tad Aila nuogąstavo, ar spės iki žiemos 
sukaupti deramas atsargas. Nerimą kėlė kažkas dar. 

Baigdama krepšį ir gurkšnodama arbatą Aila svarstė, kokių rei- 
kmenų jai prireiks, kad išgyventų ilgą šaltą žiemą. Galvojo, jog pa- 
talams reikėtų dar vieno kailio. „Žinoma, mėsos. O kaip taukai? 
Žiemai būtinai reikia trupučio taukų. Beržų tošių talpas pasidary- 
čiau žymiai greičiau nei krepšius, jei tik turėčiau kanopų, kaulų ir 
odos atraižų klijams išsivirti. O kur prasimanyti didelę vandens tal- 
pą? Virvelių surišti džiovinimo rėmams? Sunaudočiau sausgysles, o 
žarnyną — taukams saugoti, ir... 

Greitai judantys jos pirštai sustojo. Moteris įsispoksojo į er- 
dvę tarsi būtų pamačiusi apreiškimą. „Visai tai gaučiau iš vieno 
vienintelio didelio gyvūno! Reikėtų nudobti viso labo vieną, ta- 
čiau kaip?“ 

Baigtą nedidelį krepšelį Aila įdėjo į rinkimo krepšio, kurį riš- 
davosi ant nugaros, vidų. Susikrovusi įrankius į apsiautalo klostes 
pastvėrė kasimo lazdelę, svaidyklę ir patraukė į pievą. Rado laukinę 
vyšnią, nuskabė uogų, kiek pasiekė, o paskui užsiropštė pasiraškyti 
daugiau. Prisivalgė kiek lindo; net pernokusios vyšnios buvo sal- 
džiarūgštės. 

Išlipusi Aila nusprendė prisilupti vyšnių žievių nuo kosulio. 
Su rankiniu kirvuku ji atkirto dalelę kietos išorinės žievės, paskui 
peiliu ėmė krapštyti vidinį brazdo sluoksnį. Atsiminė, kai būdama 
maža turėjo pririnkti laukinių vyšnių žievių Izai. Tada užmatė vy- 
rus, su ginklais besitreniruojančius laukuose. Žinojo, jog šnipinėti 
nedera, tačiau išsigando, kad vyrai gali pastebėti ją nueinančią, be 
to, susidomėjo, kai senasis Zougas pradėjo mokyti berniukus nau- 


dotis svaidykle. 

Aila žinojo, kad moterys neturėtų liesti ginklų, bet, jiems pali- 
kus svaidykles, mergaitė nepajėgė atsispirti. Ji taip pat norėjo pa- 
bandyti. „Ar šiandien tebegyvenčiau, jei tada nebūčiau pastvėrusi 
cos svaidyklės? Ar Braudas būtų manęs taip baisiai nekentęs, jei ne- 
būčiau išmokusi ja naudotis? Gal nebūtų privertęs išeiti, jei nebūtų 
taip bodėjęsis? Jei nebūtų manęs niekinęs, gal nebūtų džiaugęsis 
mane prievartaudamas, o tada gal nebūtų gimęs Durkas“ 

„Galbūt! Galbūt! Galbūt! - piktai mąstė moteris. - Kokia pras- 
mė mintyti apie tai, kas galėjo būti? Dabar esu čia, o šita svaidyklė 
nepadės man sumedžioti didelio žvėries. Tam reikia ieties!“ 

Ji prasibrovė pro jaunas epušes atsigerti ir nuo rankų nusiplauti 
lipnių vyšnių sulčių. Kažkodėl tiesūs aukšti jauni medeliai privertė 
ją sustoti. Aila apėmė plaštaka vieną kamieną ir staiga suprato. Pa- 
vyks! Iš jų galima pasidaryti iečių. 

Staiga krūptelėjo. „Brunas įtūžtų, - pagalvojo. - Leidęs man 
medžioti prisakė, kad nedrįsčiau imti į rankas nieko, išskyrus svai- 
dyklę. Jis... 

Ką jis padarytų? Ką galėtų padaryti? Ką dar kuris iš jų galėtų 
man padaryti, jeigu ir sužinotų? Aš negyva. Esu jau mirusi. Čia nie- 
ko daugiau, tik aš“ 

Staiga tarsi pertempta styga, kuri trūksta iš įtampos, kažkas jos 
viduje spragtelėjo. Moteris parklupo ant kelių. „O, kaip norėčiau, 
kad greta manęs kas nors būtų. Kas nors. Bet kas. Apsidžiaugčiau 
netgi pamačiusi Braudą. Niekada daugiau neliesčiau svaidyklės, jei 
Jis leistų man grįžti ir vėl pamatyti Durką“ Klūpėdama prie lieknos 
drebulės kamieno Aila įkniaubė veidą į delnus ir ėmė dūsauti. 

Sriūbavimus girdėjo tik abejingos ausys. Maži pievų bei miško 
Padarėliai visaip vengė svetimo gyvio ir nesuprantamų jo skleidžia- 


mų garsų. Daugiau nebuvo nieko, kas ją išgirstų, nieko, kas suprastų. 

Keliaudama Aila dar puoselėjo viltį rasti žmonių, tokių kaip ji pati. 
Dabar, nusprendusi sustoti, turėjo atidėti šią viltį į šalį, priimti savo 
vienatvę ir susigyventi su ja. Prie įtampos prisidėjo maudžiantis ne- 
rimas dėl išgyvenimo vienai nežinomoje vietoje nežinia kokią at- 
šiaurią žiemą. Verksmas slopino įtampą. 

Atsistojusi Aila visa drebėjo, tačiau išsitraukė rankinį kirvuką ir 
piktai smogė į jaunos drebulės kamieną, paskui puolė kitą medelį. 
„Gana dažnai matydavau, kaip vyrai gamina ietis“, - pasakė sau ir 
nukapojo šakeles. Neatrodė taip jau sunku. Nuvilkusi basliūs į pie- 
vą, juos ten paliko ir likusią popietės dalį rinko laukinių speltų bei 
rugių grūdus, paskui parsitempė pagalius prie urvo. 

Ankstyvą pavakarę praleido lupdama žievę ir lygindama kotus, 
stabtelėjo tik paskleisti džiūti vyšnias ir išsivirti trupučio grūdų, 
kuriuos suvalgė su likusia žuvimi. Sutemus jau buvo pasiruošusi 
antram etapui. Atsinešė kotus į urvą ir prisiminusi, kaip darydavo 
vyrai, atmatavo vieno kiek daugiau už savo ūgį ir pažymėjo. Tada 
pažymėtą vietą įkišo į ugnį ir pradėjo sukioti, kad iš visų pusių 
apanglėtų. Su rantuota grandykle nuskutusi pajuodavusią dalį vėl 
degino, paskui grandė, kol viršutinė dalis atskilo. Dar padeginus ir 
pagrandžius susiformavo aštrus, ugnimi sutvirtintas smaigalys. Aila 
ėmėsi kito koto. 

Kai baigė, jau buvo vėlu. Moteris jautėsi pavargusi ir tuo džiau- 
gėsi. Daug lengviau užmigs. Naktimis būdavo visų blogiausia. Aila 
sužėrė anglis ir nuėjusi prie angos nužvelgė žvaigždžių nusėtą dan- 
gų vis bandydama sugalvoti kokią nors priežastį dar nesigulti. Buvo 
išsikasusi seklų griovelį, pripildžiusi jį sausų žolių, o ant viršaus už- 
klojusi kailį. Lėtai nukiūtinusi atsigulė ir klausydamasi tylos įsižiū- 


rėjo į blausų ugnies švytėjimą. 


£. 128 


Negirdėjo miegoti besiruošiančių žmonių šurmulio, jokių po- 
ravimosi balsų prie gretimų židinių nei niurnėjimo ar knarkimo, 
nė vieno iš daugybės tylių garsų, kuriuos skleidžia žmonės, nė gy- 
vybės kvėptelėjimo — išskyrus jos pačios. Paėmusi skraistę, kurioje 
ant šlaunies nešiodavosi sūnų, apglėbė, prispaudė prie krūtinės ir 
siūbuodama pirmyn atgal ėmė tyliai, jausmingai niūniuoti, kol vei- 
du pradėjo ristis ašaros. Galų gale atsigulusi susirangė greta tuščios 


skraistės ir verkė, kol užmigo. 

Kitą rytą išėjusi nusilengvinti Aila ant kojos pastebėjo kraujo. 
Pasiraususi negausioje savo mantoje susirado specialų juosmens 
diržą ir sugeriančių juostelių. Nors išskalbtos, jos buvo kietos ir nu- 
sidėvėjusios — praėjusį kartą panaudojus jas derėjo užkasti. Aila įsi- 
geidė nors kuokštelio muflono vilnos, kad galėtų prikimšti į vidų, 
tada pastebėjo triušio kailiuką. „Norėjau pasaugoti jį žiemai, - gal- 
vojo, - tačiau galėsiu susimedžioti daugiau triušių. 

Prieš leisdamasi rytinių maudynių nedidelį kailiuką ji suraižė 
juostelėmis. „Žinojau, kad tai prasidės, turėjau suplanuoti. Dabar 
negalėsiu daryti nieko kita, kaip.“ 

Staiga ji pradėjo juoktis. Moters mėnesinės čia nieko nereiškė. 
„Čia nėra vyrų, į kuriuos reikia vengti pažvelgti, nė vieno vyro, ku- 
tam negaliu rinkti ar gaminti maisto. Tik dėl savęs dera nerimauti. 

Šiaip ar taip, turėjau nujausti, tačiau dienos pralėkė taip greitai. 
Nemaniau, kad jau laikas. Kaip seniai aš šiame slėnyje?“ Pabandė 
Prisiminti, bet dienos buvo tarsi išblukusios ir susiliejusios. Aila su- 


Siraukė, „Privalau žinoti, kiek dienų esu čia — gali būti daug vėlesnis 

metų laikas, nei manau“ Akimirką moterį apėmė panika, tačiau ji 
priminė sau: „Nėra taip jau blogai. Sniegas neiškris, kol vaisiai ne- 
sunoko ir lapai nenukrito, bet privalau būti budri. Turėčiau sekti 
dienas: 

Aila atsiminė, kad labai seniai Krebas rodė, kaip iškertant grio- 
velį lazdelėje žymėti slenkant laiką. Jis nustebo, jog mergaitė taip 
greitai susigaudė: aiškino tik todėl, kad numaldytų jos nepaliauja- 
mą klausinėjimą. Nederėjo atskleisti mergiotei šventų ir neliečiamų 
žinių, tausojamų šventiems vyrams bei jų patarnautojams, tad įspė- 
jo niekam neprasitarti. Aila taip pat atsiminė jo pyktį kitą kartą, 
kai užtiko ją ruošiančią pagaliuką skaičiuoti dienoms tarp mėnulio 
pilnačių. 

— Krebai, jei stebi mane iš dvasių pasaulio, nepyk, — tarė Aila 
tylia ženklų kalba. - Privalai suprasti, kodėl man to reikia. 

Susiradusi ilgą lygią lazdelę titnago peiliu padarė įrantą, paskui 
truputį pagalvojusi įrėžė dar dvi. Pridėjo prie rėžių tris pirštus, pas- 
kui iškėlė. „Regis, būta daugiau dienų, tačiau šiomis neabejoju. Šį 
vakarą vėl pažymėsiu ir tai kartosiu kiekvieną vakarą, - moteris vėl 
apžiūrėjo pagaliuką. —- Manau, paliksiu mažutę papildomą įrėžą 


virš šios, kad prisiminčiau dieną, kada pradėjau kraujuoti: 


Pasikeitė pusė mėnulio fazių nuo tada, kai Aila pasigamino ietis, 
tačiau ji vis dar nenutuokė, kaip susimedžioti taip reikalingą stambų 
gyvūną. Moteris, sėdėdama prie urvo angos, žiūrėjo į priešingą sieną 
ir nakties dangų. Vasara įsisiūbavo, dienomis gerokai kaitindavo, tad 


Aila mėgavosi vėsiu vakaro vėju. Ką tik buvo baigusi naują vasarinį 

apdarą, Nes apsiautalą dažniausiai būdavo per karšta vilkėti. Nors 
prie urvo ji neretai vaikščiodavo nuoga, traukdama tolėliau reikėda- 
vo kapšelių ir klosčių daiktams susidėti. Kai tapo moterimi, eidama 
medžioti Aila mėgo kuplias krūtis tvirtai apsivynioti odos juosta. 
Šitaip būdavo patogiau bėgioti ir šokinėti, o slėnyje nereikėjo taiks- 
cytis su įtariais žmonių, manančių, jog ji keistuolė, žvilgsniais. 

Ji neturėjo didelio kailio, kurį galėtų supjaustyti, tačiau galų gale 
sumanė, kaip nuskustus triušių kailiukus paversti vasarine apdan- 
ga. Nuo liemens aukštyn bus nuoga, o kitus kailiukus užsiriš kaip 
krūtinės juostą. Ruošėsi ryte iškeliauti į stepes su naujomis ietimis 
ir tikėjosi aptikti medžiojamų gyvūnų. 

Nuožulniu šlaitu šiaurinėje slėnio pusėje buvo lengva pasiekti 
stepes į rytus nuo upės, o į vakarines lygumas patekti kliudė stati 
siena. Aila pastebėjo kelias elnių ir bizonų bandas, arklių, netgi ne- 
didelę antilopių saigų kaimenę, tačiau namo teparsitempė surištus 
baltąjį teterviną bei didžiąją jerubę. Ji paprasčiausiai nesugebėjo 
prieiti pakankamai arti, kad galėtų besti ietimi. 

Dienoms slenkant didelio gyvūno medžioklė tapo nuolatiniu 
rūpesčiu. Aila dažnai stebėdavo genties vyrus kalbantis apie me- 
džioklę — jie nekalbėdavo beveik apie nieką daugiau, - tačiau gen- 
tainiai visada medžiodavo bendrai. Jų mėgstamiausias būdas buvo 
toks pat kaip vilkų gaujos: atkirsti žvėrį nuo būrio ir pakaitomis jį 
vejoti, kol tas taip išsenka, kad jie gali arti prislinkti ir suduoti mir- 
tiną smūgį. Tačiau Aila buvo viena. 

Kartais vyrai kalbėdavo apie pasaloje tykančias kates, kurios už- 
šokusios parverčia auką ir pribaigia ją iltimis bei nagais. Tačiau Aila 
neturėjo nei ilčių, nei letenų, nei greito katės spurto. Ji netgi ne itin 
gerai valdė ietį, kuri buvo beveik per didelė sugriebti ir pernelyg 


ilgą. Būdą surasti vis tiek reikėjo. 

Jauno mėnulio naktį Ailai pagaliau šovė sumanymas, kuris, at- 
rodė, gali išdegti. Kai mėnulis atsukdavo žemei nugarą ir šviesos 
atspindžiuose maudydavo toliausius kosmoso kampelius, ji dažnai 
galvodavo apie genties susirinkimą. Urvinio lokio šventė visada 
vykdavo šviečiant jaunam mėnuliui. 

Moteris atsiminė skirtingų genčių medžioklės vaidinimus. Jau- 
dinamam jų genties medžiotojų šokiui vadovavo Braudas. Gyvas 
pasakojimas apie tai, kaip mamutas ugnimi įvejamas į uždarą kan- 
joną, buvo pripažintas geriausiu, tačiau šeimininkų vaidinimas ne- 
daug teatsiliko. Šie papasakojo, kaip įprastame gauruotųjų ragano- 
sių kelyje į girdyklą buvo iškasta duobė, o paskui apsupus vienas 
įvytas į spąstus. Gauruotieji raganosiai garsėjo kaip nenuspėjami ir 
pavojingi. 

Kitą rytą Aila dirstelėjo įsitikinti, ar arkliai tebėra, bet jų nepa- 
sveikino. Galėjo po vieną atpažinti visus kaimenėje. Jie buvo ben- 
drai, kone draugai - norint išgyventi, kito kelio nebuvo. 

Kiauras dienas ji stebėjo arklius tyrinėdama jų judėjimą: kur pa- 
prastai geria, kur mėgsta ganytis, kur leidžia naktis. Stebint galvoje 
pradėjo kirbėti sumanymas. Aila nerimavo dėl smulkmenų, stengė- 
si apgalvoti visus netikėtumus ir galiausiai ėmėsi darbo. 

Kone visą dieną užtruko, kol prikirto medžių bei krūmų, sutem- 
pė juos per lauką ir sukrovė greta proskynos netoli upelio. Pririn- 
ko sakuotų kėnių ir pušų žievių bei šakelių, išdraskė sutrūnijusius 
senus kelmus ieškodama tvirtų, greitai ugnį pastveriančių atplai- 
šų, prirovė kuokštus sausos žolės. Vakare pririšusi kelmų arplaišas 
ir sakų gabalėlius prie šakų su žolėmis Aila pasidarė deglus, kurie 
greitai užsiliepsnos ir degdami skleis daug dūmų. 

Numatytos dienos rytą Aila pasiėmė kailio palapinę ir tau- 


ro ragą. Tada iš krūvos prie sienos iškniso plokščią tvirtą kaulą ir 

gremžė vieną šoną tol, kol kūgio formos galiukas pasidarė aštrus. 
Surinko visas sausgysles bei gijas, kurias tik galėjo rasti, vildamasi, 
kad jų prireiks, nuo medžių nutraukė vijoklių ir sukrovė akmenuo- 
came paplūdimyje. Į jį taip pat atvilko atplukdytos medienos ir kri- 
cuolių, kad turėtų pakankamai ugnies. 

Ankstyvą pavakarę viskas buvo paruošta. Aila vaikštinėjo pir- 
myn atgal pakrante iki par išsikišusios sienos, stebėdama judančią 
kaimenę. Sunerimo rytuose užmačiusi kelis debesėlius ir vylėsi, kad 
jie neužtemdys mėnesienos, kuria ji kliovėsi. Išsivirė truputį grūdų, 
pasiraškė šviežių uogų, tačiau valgė nedaug. Pagriebusi ietį vis mo- 
kėsi, kaip pulti ir pribaigti Žvėrį. 

Paskutinę akimirką pasiraususi suneštos medienos ir kaulų krū- 
voje Aila susirado ilgą priekinės elnio kojos kaulą su gumbu gale. 
Skėlė juo į didelį mamuto kaulo gabalą ir per visą ranką pajutusi 
atatranką susiraukė. Ilgas kaulas buvo nepažeidžiamas. Tai buvo 
gera, tvirta kuoka. 

Mėnuo patekėjo dar saulei nenusileidus. Aila svajojo daugiau 
žinoti apie medžioklės ceremonijas, bet moterys ten nebuvo prilei- 
džiamos. Jos nešdavo nesėkmę. 

„Kol kas sau dar neatnešiau nesėkmės, - mąstė Aila, - tačiau 
iki šiol dar nebandžiau medžioti didelio žvėries. Norėčiau žinoti 
kokias gerą klotį lemiančias apeigas“ Ji palietė ranka amuletą ir pa- 
galvojo apie savo totemą. Šiaip ar taip, jis yra urvinis liūtas - būtent 
tai visų pirma skatino ją medžioti. Šitaip sakė Krebas. Kokia dar 
priežastis galėtų lemti, kad moteris su savo pasirinktu ginklu taptų 
labiau patyrusi nei bet kuris vyras? Bruno nuomone, jos totemas 
moteriai buvo pernelyg stiprus ir suteikė jai vyriškų bruožų. Aila 


vylėsi, jog totemas jai vėl atneš sėkmę. 

Kai paskutiniai saulės gaisai blėso tamsoje, Aila nuėjusi prie 
upės linkio įsitikino, kad arkliai galų gale įsikūrė nakčiai. Ji pasiėmė 
plokščiąjį kaulą, palapinės kailį ir nubėgo per aukštą žolę iki me- 
džių properšos, kur arkliai ryte eidavo atsigerti. Blėstančioje dienos 
šviesoje žalia lapija buvo papilkėjusi, o tolimesni medžiai spalvomis 
švytinčiame danguje dunksojo kaip juodi siluetai. Tikėdamasi, kad 
mėnuo skleis pakankamai šviesos, Aila patiesė palapinę ant žemės 
ir pradėjo kasti. 

Paviršius buvo kietai suplūktas, tačiau, jį kartą pralaužus, kasti 
užaštrintu kauliniu kastuvu buvo lengviau. Ant kailio iškilus žemių 
krūvai Aila nutempė ją į mišką ir išvertė. Kai duobė pagilėjo, ji pa- 
guldė odą ant dugno ir su ja tempė žemes. Kelią ji labiau jautė nei 
matė, dirbti buvo sunku. Anksčiau niekada nebuvo kasusi duobės. 
Dideles duobes stambiems mėsos gabalams kepti bendrai kasdavo 
visos moterys, o ši duobė turėjo būti gilesnė ir ilgesnė. 

Iškasusi maždaug iki juosmens Aila pajuto vandenį ir suprato, 
kad nederėjo kasti taip arti upės. Duobė sparčiai pildėsi. Stovė- 
dama iki kulkšnių purve galų gale moteris pasidavė ir išsiropštė, o 
tempdama lauk palapinę nuskėlė vieną išrausos kraštą. 

„Tikiuosi, pakankamai gilu, - galvojo. - Kuo daugiau kasu, tuo 
daugiau vandens turėtų pritekėti. Ji dirstelėjo į mėnulį ir nustebo 
pamačiusi, kaip vėlu. Reikės darbuotis greitai, kad viską baigtų, ir 
neteks trumpai pailsėti, kaip planavo. Bėgdama ten, kur buvo su- 
krovusi nukirstus krūmus ir medelius, nepastebėjusi užkliuvo už 
šaknies ir skaudžiai pargriuvo. „Nėra laiko būti neatidžiai , - pagal- 
vojo trindama blauzdikaulį. Gėlė kelius ir delnus, o lipnus skystis, 
tekantis koja, nors ir nematė, neabejojo, kad yra kraujas. 

Staiga nusmelkė įžvalga, kokia ji pažeidžiama, ir akimirką apė- 


mė panika. „Kas, jeigu susilaužiau koją? Cia nėra nieko, kas man 

padėtų, - jeigu kas nutiktų. Ką čia naktį veikiu? Be ugnies? Kas, jei 
užpuls žvėris?" Ji gyvai prisiminė lūšį, kuri kartą ant jos šoko, ir jau 
siekė svaidyklės, įsivaizduodama švytinčias naktyje akis. 

Ginklą rado vis dar saugiai užkištą už juosmens diržo. "Tai sutei- 
kė tikrumo. „Šiaip ar taip, aš negyva, bent turėčiau tokia būti. Jei 
kas turi atsitikti, tai ir atsitiks. Dabar negaliu nerimauti. Jei nepa- 
skubėsiu, rytas išauš man nepasiruošus: 

Suradusi krūmų krūvą Aila pradėjo tempti mažesnius medelius 
prie duobės. Ji samprotavo, kad viena pati arklių apsupti nesuge- 
bės - slėnyje nebuvo uždarų kanjonų, — tačiau intuicija jai šį tą pa- 
kuždėjo. Tai buvo genialumo kirtis, kuriam jos smegenys - smege- 
nys, išskyrusios ją iš genties kur kas labiau nei fizinė išvaizda, - ypač 
tiko. Aila sumąstė, jog galėtų kanjoną padaryti pati. 

Visai nesvarbu, kad tokio sumanymo jau būta anksčiau. Ailai tai 
buvo nauja. Ji nemanė, jog tai didis išradimas. Tai atrodė tik men- 
kas prisitaikymas prie genties vyrų medžioklės būdo; tiktai šioks 
toks pakeitimas, galbūt galintis padėti vienišai moteriai nugalabyti 
gyvūną, kurio joks genties vyras nė nesvajotų sumedžioti vienas. 
Tai buvo didis išradimas, kilęs iš būtinybės. Pindama šakas, kons- 
truodama užtvarą, kampu kylančią iš abiejų duobės šonų, Aila ne- 
kantriai stebėjo dangų. Pildant plyšius ir aukštinant krūmais rytų 
pusėje ėmė blėsti žvaigždės. Ankstyviausi paukščiai pradėjo sveiki- 
nimo treles, dangus pašviesėjo, ir ji atsistojusi įvertino savo rankų 
darbą. 

Duobė buvo apytikriai stačiakampė, veikiau ilga nei plati, pur- 
vina palei kraštus, kur buvo išvilktos paskutinės drėgnos žemės. 
Nuo kailio nubirusios purvo krūvelės pūpsojo ant sutryptos žolės 
trikampiame plote, kurį apibrėžė dvi krūmų sienos, susijungiančios 


ties purvina išrausa. Pro plyšį, kur tvoras skyrė duobė, buvo galima 


BE 


įžiūrėti upę, atspindinčią švytintį rytinį dangų. Kitoje raibuliuo- 
jančio vandens pusėje niūksojo tamsi stati pietinė slėnio siena ir tik 
pačiame viršuje buvo galima įžiūrėti jos kontūrus. 

Aila apsisuko dirstelėti, kur arkliai. Kitoje slėnio pusėje šlaitas 
buvo ne toks skardus, tapo statesnis į vakarus, formavo kyšančią 
sieną priešais jos urvą ir virto į banguojančias žolėmis apaugusias 
kalvas tolėliau, slėnio rytuose. Ten vis dar buvo tamsu, tačiau mote- 
ris pastebėjo, kad arkliai pradeda krutėti. 

Pasiėmusi palapinę ir plokščią kaulo kastuvą Aila nubėgo į pa- 
krantę. Ugnis buvo išblėsusi. Ji pridėjo malkų, tada pagaliuku iš- 
griebusi įkaitusią anglį įsidėjo į tauro ragą, pačiupo deglus, ietis, 
kuoką ir parbėgo prie duobės. Vieną ietį paguldė iš vienos duobės 
pusės, kuoką bei kitą ietį - kitapus ir nuliuoksėjo plačiu lankstu, 
kad arkliams pajudėjus užbėgtų iš užnugario. 

Paskui teliko laukti. 

Tai buvo sunkiau nei plušėti kiaurą naktį. Įsitempusi Aila ne- 
rimavo, ar jos planas pavyks. Patikrino anglį ir laukė; peržiūrėjo 
deglus ir laukė. Prigalvojo galybę smulkmenų, į kurias neatsižvel- 
gė arba turėjo padaryti kitaip, ir laukė. Tiksliai nežinodama, kada 
arkliai padriku būriu leisis girdyklos link, sumanė juos paraginti, 
tačiau geriau pamąsčiusi persigalvojo ir būdravo. 

Gyvuliai pradėjo sukinėtis ir klaidžioti. Ailai pasirodė, kad jie 
nervingesni nei paprastai, bet ji niekada nebuvo taip arti, tad ne- 
buvo tikra. Galų gale vadovaujanti kumelė patraukė prie upės, kiti 
nubidzeno iš paskos, pakeliui stabčiodami pasiganyti. Arčiau upės, 
kur užuodė Ailos kvapą ir sujudintos žemės aromatą, gyvuliai aki- 
vaizdžiai ėmė nervintis. Kai ėmė atrodyti, kad vedančioji kumelė 


nusuks kitu keliu, moteris nusprendė nebelaukti. 

Su angliuku ji uždegė deglą, antrą įžiebė nuo pirmo. Kai tie gerai 
įsiliepsnojo, ji pajudėjo paskui kaimenę, palikusi tauro ragą gulėti. 
Ji bėgo šūkaudama ir mosuodama deglais, tačiau buvo per toli nuo 
kaimenės. Dūmų kvapas sukėlė instinktyvią prerijos gaisro baimę. 
Arkliai pasileido greičiau ir netrukus gerokai nutolo. Jie šuoliavo 
savo girdyklos ir krūmų tvoros link, bet, jausdami pavojų, kai kurie 
pasuko į rytus. Aila bėgo ta pačia kryptimi, skuodė kiek įkabinda- 
ma, vildamasi užbėgti jiems už akių. Priartėjusi pamatė, kad didu- 
ma kaimenės pasuko šalin ir išvengs spąstų, tad klykdama įsimaišė 
į vidurį. Arkliai jos baidėsi. Priploję ausis, išplėtę šnerves gyvuliai 
sutrikę bėgo pro moterį ir žviegė iš baimės. Aila ėmė panikuoti, kad 
visi arkliai ištrūks. 

Jau atsidūrusi netoli rytinio krūmų užtvaros galo Aila pamatė 
tiesiai jos link šuoliuojančią pelėką kumelę. Suklykė arkliui, plačiai 
išskėtė deglus ir pasileido, regis, į neišvengiamą susidūrimą. Pasku- 
tinę akimirką kumelė metėsi į šoną jai nelemtu keliu. Supratusi, 
kad čia išsigelbėjimo nėra, nušuoliavo palei tvorą mėgindama rasti 
išėjimą. Aila lapsėjo iš paskos sunkiai švokšdama - atrodė, plaučiai 
tuoj sprogs. 

Kumelė pamatė plyšį su viliojančiu upės blyksniu ir patraukė jo 
link. Tik tada pastebėjo atvirą duobę - buvo per vėlu. Parietė kojas, 
kad peršoktų, tačiau kanopos nuslydo nuo molėto krašto. Susilau- 
žęs koją gyvulys dribo į duobę. 

Aila, sunkiai alsuodama, metėsi į priekį, pagriebusi ietį sustingo 
ir įsistebeilijo į kumelę, kuri paklaikusiomis akimis, žviegdama bei 
kratydama galvą kepurnėjosi purve. Aila abiem rankomis suėmė ie- 
ties kotą, įrempė kojas ir metė smailiu galu duobės link. Tik tada 
suvokė, kad įbedė ietį į šoną ir sužeidė gyvulį, bet ne mirtinai. Api- 


bėgo iš kitos pusės ir paslydusi purve vos pati neįgriuvo į duobę. 

Paėmusi kitą ietį šįkart Aila nusitaikė rūpestingiau. Sutrikusi ku- 
melė žvengė iš skausmo, o kai antros ieties galiukas pervėrė jai ka- 
klą, paskutinėmis karžygiškomis pastangomis metėsi pirmyn. Pas- 
kui, lyg sužvingusi, lyg suinkštusi, susmuko. Stiprus smūgis kuoka 
galų gale baigė jos kančias. 

Laimėjimą Aila ėmė nutuokti pamažu: buvo pernelyg apsvaigu- 
si, kad suprastų, ką pasiekė. Stypsojo prie duobės krašto, sunkiai 
parimusi ant kuokos ir gaudydama kvapą žiūrėjo į kritusią kumelę 
dugne. Susitaršęs pilkas kailis buvo dryžuotas nuo kraujo ir apskre- 
tęs purvu, tačiau gyvulys nejudėjo. 

Štai tada lėtai iš vidaus ėmęs kilti ją visą pripildė poreikis, nepa- 
našus į jokį jai žinomą. Jis plito ir išsiveržė iš gerklės kaip pirmykštis 
pergalės šauksmas. Pavyko! Tą akimirką nuošaliame slėnyje beribio 
žemyno viduryje, kažkur greta neapibrėžtos ribos tarp negyvena- 
mų šiaurinių lioso stepių ir drėgnesnių žemyninių stepių pietuose, 
su kuoka rankose stovėjo jauna moteris ir jautėsi galinga. Ji gali iš- 
gyventi. Ji išgyvens. 

Vis dėlto džiūgavimas buvo trumpalaikis. Pažvelgus žemyn Ai- 
lai staiga toptelėjo, kad ji niekaip nesugebės ištempti viso gyvulio iš 
duobės; prisieis mėsinėti jį purvinos duobės dugne. Paskui, kol oda 
tebebus geros būklės, reikės viską greitai sutempti į pakrantę, kad 
pernelyg daug kitų plėšrūnų nesuuostų kraujo kvapo. Mėsą reikės 
supjaustyti plonomis riekelėmis, pasilikti kitas reikalingas dalis, už- 
degti laužus ir prižiūrėti ją džiūstančią. 

Aila jau buvo išsekusi nuo varginamo nakties triūso ir nekan- 
traus vaikymosi, tačiau ji buvo ne genties vyras, kuris galėtų ilsėtis 
baigęs jam priklausančią jaudinamą dalį, o mėsinėjimą ir paruošimą 
paliktų moterims. Ailos darbas dar tik prasidėjo. Ji sunkiai atsidu- 


so, tada šoko į duobę perrėžti kumelei gerklės. 


Tuos 


Moteris nubėgo į krantą pasiimti palapinės ir titnago įrankių, o 
grįždama pastebėjo, kad tolimuoju slėnio pakraščiu tebešuoliuoja 
arklių kaimenė. Pamiršo juos, kovodama ankštoje, purvinoje bei 
krauju suteptoje duobėje, traukdama mėsos gabalus ir stengdamasi 
dar labiau nepažeisti kailio. 

Aila prikrovė ant palapinės kailio tiek arklienos, kiek manė, jog 
sugebės patempti. Maitlesiai paukščiai jau rankiojo mėsos skutus 
nuo išmestų kaulų. Nutempusi mėsą į paplūdimį moteris prikrovė 
malkų į laužą ir kiek įmanydama arčiau ugnies išvertė savo krovinį. 
Pasistvėrusi tuščią kailį nukūrė atgal, tačiau dar nepasiekus duobės 
teko išsitraukti svaidyklę ir paleisti akmenį. Išgirdo viauktelint ir 
pamatė šlubčiojančią lapę. Būtų žvėrį pribaigusi, jei nebūtų baigęsi 
akmenukai. Prieš grįždama prie darbo iš upės vagos pasirinko jų 
daugiau ir atsigėrė. 

Šūvis buvo mirtinai taiklus erniui, kuris, nepabūgęs laužo kai- 
tros, mėgino nutempti nemažą mėsos gabalą tuo metu, kai Aila 
parkeliavo su kitu kroviniu. Nuvilkusi mėsą prie ugnies moteris grį- 
žo pasiimti rajūno tikėdamasi, kad turės laiko ir jam nudirti kailį. 
Ernių kailiukai ypač tinkami žieminiams apdarams. Moteris pridė- 
jo daugiau malkų į laužą ir nužvelgė suplukdytos medienos krūvą. 

Grįžus prie duobės ne taip pasisekė su hiena. Šiai pavyko pa- 
sprukti su visa kumelės blauzda. Nuo atvykimo Aila slėnyje nebuvo 
mačiusi šitiek mėsėdžių. Lapės, hienos, erniai - visi susirinko para- 
gauti jos grobio. Vilkai bei jų nuožmesni, į šunis panašūs giminai- 
čiai raudonieji vilkai suko ratus nepasiekiami svaidyklės. Vanagai ir 
pesliai buvo drąsesni, tik mojavo sparnais, o moteriai prisiartinus 
kiek atsitraukdavo. Bet kuriuo metu ji laukė pasirodant lūšies, leo- 


pardo ar netgi urvinio liūto. 

Tempiant iš duobės purviną kailį, saulė pasiekė zenitą ir spiginte 
spigino, tačiau tik nuvilkusi į pakrantę paskutinį krovinį Aila at- 
sidavė nuovargiui ir susmuko ant žemės. Nemiegojusi visą naktį, 
nevalgiusi visą dieną ji nenorėjo nė pasijudinti. Vis dėlto mažiau- 
sieji padarai, pasirodę savosios grobio dalies, privertė ją vėl atsistoti. 
Musės zvimbė neleisdamos užmiršti, kokia ji nešvari, be to, dar ir 
kando. Moteris iš paskutiniųjų atsikėlė, įbrido į upę nė nepasivargi- 
nusi nusirengti ir dėkinga leidosi tėkmės prausiama. 

Vanduo gaivino. Paskui Aila nuėjo į urvą, patiesė savo vasari- 
nius apdarus džiūti ir troško, kad prieš brisdama į vandenį būtų 
prisiminusi išsitraukti iš už juosmens diržo svaidyklę. Baiminosi, 
jog išdžiūvusi toji sukietės. Nebuvo laiko ją minkštinti ir lankstyti. 
Moteris užsivyniojo visą apsiautalą ir ištempė miego kailį iš urvo. 
Prieš grįždama į pakrantę nuo akmeninio prieangio nužvelgė pie- 
vą. Prie duobės būta peštynių ir judėjimo, tačiau arkliai iš slėnio 
pasitraukė. 

Staiga ji prisiminė savo ietis. Jos tebegulėjo ant žemės, ten, kur 
paliko, ištraukusi iš kumelės. Pasiginčijo su savimi, ar eiti jų atsinešti, 
ir buvo jau beveik atkalbėjusi save, bet paskui pripažino, kad geriau 
pasilaikyti dvi puikiausias ietis nei vėliau dirbintis naujas. Stvėrė 
drėgną svaidyklę, numetė kailį pakrantėje ir prisirinko akmenukų. 

Artėdama prie spąstų duobės moteris išvydo skerdynes lyg pirmą 
kartą. Krūmų tvora keliose vietose buvo sugriuvusi. Duobė - tarsi 
atvira Žaizda žemėje, žolė sutrypta. Visur kraujas, mėsų draiskanos 
ir kaulai. Du vilkai urzgė prie kumelės galvos likučių. Mažas lapiu- 
kas viauksėjo aplink gauruotą užpakalinę koją su tebeprikibusia 
kanopa, ją apdairiai stebėjo hiena. Būrys peslių ėmė plasnoti Ailai 
prisiartinus, tačiau ernis nesitraukė iš savo vietos greta duobės. Mo- 


teris nustebo, kad nesirodo katės. 


Tuso 


„Verčiau paskubėti, - mintijo ji ir metė akmenį, kad ėdrūnas pa- 
sitrauktų. - Reikia sukurti laužus aplink mėsą“ Hiena lodama suki- 
keno, atsitraukė ir laikėsi vos toliau nei per šūvio nuotolį. „Nešdin- 
kis iš čia, bjaurus padare“, - mąstė Aila. Ji nekentė hienų. Kaskart 
kokią pamačiusi prisimindavo tą kartą, kai hiena pačiupo Ogos 
kūdikėlį. Ji negalėjo liautis galvojusi apie pasekmes. Hieną Aila nu- 
dėjo. Paprasčiausiai negalėjo leisti, kad kūdikis šitaip žūtų. 

Kai pasilenkė pakelti iečių, Ailos dėmesį patraukė judėjimas, 
kurį pastebėjo pro plyšį krūmų užtvaroje. Kelios hienos supo laiba- 
kojį šiaudų spalvos kumeliuką. 

„Apgailestauju, - pagalvojo Aila, - nenorėjau nudėti tavo mai- 
tintojos, taip jau nutiko, kad pakliuvo ji“ Aila nejautė kaltės. Yra 
medžiotojai ir medžiojamieji, o kartais medžiotojai tampa medžio- 
jami. Nepaisant ginklų bei ugnies pati kuo ramiausiai galėjo tapti 
auka. Medžioklė - tai gyvenimo būdas. 

Vis dėlto moteris suprato, kad be motinos mažasis arklelis yra 
pasmerktas, ir jai pagailo mažo bejėgio padarėlio. Nuo to laiko, kai 
atnešė Izai pagydyti pirmą triušį, didžiai liūdindama Bruną į urvą 
vis tempė galybę mažų sužeistų gyvūnėlių, tačiau mėsėdžiams va- 
das ištarė griežtą ne. 

Aila stebėjo, kaip hienos supa mažąją kumelaitę, kuri išsigandu- 
si, paklaikusiomis akimis iš paskutiniųjų bandė nuo jų atsitraukti. 
„Jei nėra kam tavimi pasirūpinti, galbūt geriau viską greitai baig- 
ti, - mąstė Aila, bet, kai viena hienų puolė kumelaitę ir kirto jai į 
šoną, mintys iškriko. Prasiskverbė pro krūmus svaidydama akme- 
nis. Viena hiena krito, kitos atsitraukė. Aila nemėgino užmušti, ne- 
siviliojo nevalyvai atrodančiu dėmėtu hienos kailiu, tenorėjo, kad 
jos paliktų ramybėje mažąjį padarėlį. Kumelaitė taip pat nubėgo, 


tačiau netoli. Bijojo Ailos, o dar labiau baidėsi hienų. 

Aila lėtai artinosi prie mažylės ištiesusi ranką ir tyliai niūniuo- 
dama - anksčiau toks garsas nuramindavo įbaugintus žvėrelius. 
Ji iš prigimties mokėjo elgtis su gyvūnais, o jautrumas visiems gy- 
viems padarams didėjo kartu su gydytojos patirtimi. Iza tai skatino, 
įžvelgdama visapusiškesnę atmainą užuojautos, kuri pačią paskati- 
no imtis globoti svetimą keistos išvaizdos mergiūkštę, nes toji buvo 
sužeista ir alkana. 

Mažoji kumelaitė atkišusi snukelį pauostė ištiestus Ailos pirštus. 
Jaunoji moteris priėjo arčiau, patapšnojo, paglostė, pakasė arkle- 
lį. Kai mažoji įžvelgė kažką pažįstamo Ailos pirštuose ir pradėjo 
triukšmingai žįsti, pabudo senas skausmingas Ailos troškimas. 

„Vargšas vaikeli, - galvojo ji, - tokia alkana, o šalia nėra motinos, 
kuri pamaitintų tave pienu. Neturiu tau jo; neturėjau pakankamai 
netgi Durkui, - pajutusi kaupiantis ašaras Aila papurtė galvą. - Na, 
jis vis tiek užaugo stiprus. Galbūt sumanysiu, kaip tave pamaitinti. 
Tu taip pat būsi anksti atjunkyta. Eime, vaikeli: Paskui ištiestą pirš- 
tą ji nusivedė mažąją kumelaitę į pakrantę. 

Prisiartinusi pamatė lūšį, pasiruošusią sprukti su dideliu gabalu 
jos taip sunkiai pelnytos mėsos. Katė pagaliau pasirodė. Aila išsi- 
ėmė du akmenis ir svaidyklę, baikšti kumelaitė metėsi atgal, o kai 
lūšis atsisuko, moteris stipriai sviedė abu akmenis. 

„Su svaidykle galima užmušti lūšį, - kitados atkakliai tvirtino 
Zaugas. - Nemėgink nieko didesnio, tačiau lūšį nugalabyti įmano- 
ma. 

Tai buvo ne pirmas kartas, kai Aila įrodė, kad jis teisus. Atsi- 
ėmusi mėsą ji atgal parsitempė ir katę kutuotomis ausimis. Tada 
pažvelgė į mėsos krūvą, purvu apskretusį arklio kailį, negyvą ernį ir 
nudobtą lūšį. Staiga garsiai nusijuokė. „Man reikėjo mėsos. Reikėjo 


kailių. Dabar tereikia papildomų rankų“, - pagalvojo. 

Mažoji kumelaitė baidėsi juoko pliūpsnio ir ugnies kvapo. Pa- 
ėmusi odos atraižą Aila vėl atsargiai priėjo prie jauniklės, aprišo 
virvelę jai aplink kaklą ir nusivedė į pakrantę. Kitą galą pritvirtino 
prie krūmo, prisiminė, kad vėl pamiršo ietis, nubėgo jų pasiimti, 
paskui grįžo raminti mažosios, kuri bandė sekti iš paskos. „Kuo aš 
tave maitinsiu? — galvojo, kai mažylė vėl mėgino žįsti jos pirštus. — 
Juk šiuo metu ir taip nemažai turiu nuveikti“ 

Pabandė žolės, tačiau neatrodė, kad padarėlis nutuokia, ką su 
ja daryti. Tada pastebėjo virimo dubenėlį su šaltais virtais grūdais, 
likusiais ant dugno. „Kūdikiai gali valgyti tokios pat rūšies maistą 
kaip ir jų motinos, — prisiminė Aila, - tik jis turi būti minkštesnis: 
Moteris pripylė į dubenį vandens, sutrynė smulkią grūdų košę ir 
atnešė kumelaitei, kuri tik prunkštė ir baidėsi, kai moteris į dubenį 
grūdo jos snukį. Paskui lyžtelėjo moters veidą ir, regis, skonis jai 
patiko. Ji buvo alkana ir vėl ėmėsi Ailos pirštų. 

Moteris akimirką susimąstė ir, kumelaitei tebežindant, nuleido 
ranką į dubenį. Jauniklė įtraukė truputį košės ir krestelėjo galvą, 
bet dar po kelių bandymų alkanas padarėlis, regis, suprato. Kai su- 
šlamštė viską, Aila nuėjo į urvą, atsinešė dar grūdų ir ėmėsi virti 
vėlesniam laikui. 

„Regis, teks prisirinkti daugiau grūdų, nei iš pradžių planavau. 
Gal ir turėsiu laiko - jei sugebėsiu visa tai išdžiovinti: Ji akimirką 
stabtelėjo ir pagalvojo, kokia keista pasirodytų genčiai: užmušti ar- 
klį, o paskui rinkti maistą jo vaikui. „Galiu būti keista kiek tik no- 
riu... čia“, — pridūrė pati sau, pasmeigė gabalėlį arklienos užaštrintu 
pagaliuku ir užmovė ant iešmo kepti. Tada apžvelgė laukiančias už- 
duotis ir ėmė triūsti. 

Ailai vis dar raikant mėsą plonais griežinėliais, patekėjo pilnatis 


ir vėl sužibo žvaigždės. Pakrantę juosė laužų ratas, ji jautėsi dėkinga 

už didelę atplukdytos medienos krūvą greta. Rato viduryje viena 
šalia kitos džiūti buvo ištiestos mėsos eilės. Gelsvai rusvas lūšies 
kailis buvo patiestas greta mažesnės šiurkščios rudos ernenos - abu 
laukė, kol bus nugremžti ir išdirbti. Šviežiai išplautas pilkšvas ku- 
melės kailis ant akmenų džiūvo greta arklio skrandžio, kuris buvo 
išvalytas ir pripiltas vandens, kad liktų minkštas. Taip pat džiūvo 
juostos sausgyslių, ritės išplautų žarnų, kaulų ir kanopų krūva, o 
suversti taukų gabalai laukė, kol bus išlydyti ir supilti į žarnas. Aila 
netgi sugebėjo pririnkti šiek tiek taukų nuo lūšies ir ernio — lem- 
poms ir impregnuoti, - nors mėsą išmetė. Ji ne itin norėjo skanauti 
mėsėdžių. 

Aila pažiūrėjo į du paskutinius mėsos gabalus, paėmė vieną ir 
nuplovė upelyje. Paskui apsigalvojo. Šitie gali palaukti. Neprisimi- 
nė, kada buvo tokia pavargusi. Apžiūrėjo laužus, į visus prikrovė dar 
malkų, tada pasitiesė lokeną ir susirangė. 

Mažoji kumelaitė jau nebebuvo pririšta prie krūmo. Antrą sykį 
pamaitinta, ji, regis, neturėjo jokio noro kur nuklysti. Kai Aila be- 
veik miegojo, kumelaitė ją pauostinėjo, o paskui atsigulė greta. Tuo 
metu moteriai netoptelėjo, kad kumelaitės reakcija ją pažadins, jei 
koks plėšrūnas pernelyg prisiartins prie blėstančių laužų, bet nuti- 
ko būtent taip. Bemaž snausdama jaunoji moteris apsikabino šiltą 


mažą gyvuliuką, pajuto širdies plakimą ir susirangė arčiau. 


Jondalaras pasitrynė šerius ant smakro ir čiupo į žemaūgę pušį 
atremtą kuprinę. Išsiėmė nedidelį minkštos odos paketėlį, atraišio- 
jo virvutės, išlankstė klostes ir rūpestingai apžiūrėjo ploną titnago 
geležtę. Ji buvo vos išlinkusi pagal ilgį — visos iš titnago atskeltos 
geležtės buvo šiek tiek lenktos, tokia šio akmens ypatybė, tačiau aš- 
menys būdavo lygūs ir aštrūs. Skustuvas buvo vienas iš ypač subtilių 
įrankių, kuriuos Jondalaras laikė atskirai. 

Staigus vėjo gūsis sutarškino išdžiūvusias senos apkerpėjusios 
pušies šakas, ėmė plaikstyti palapinės skverną, pakėlė jį kaip vėliavą, 
įtempė virves ir sulenkė kuolus, o kitas šuoras medžiagą nubloškė. 
Jondalaras pažvelgė į geležtę, paskui papurtė galvą ir vėl suvyniojo. 

— Metas želdintis barzdą? - tarstelėjo Tonolanas. 

Jondalaras nepastebėjo brolio artinantis. 

— Kalbant apie barzdą, - prabilo, - vasarą ji vienas vargas. Su- 
prakaitavus niežti, todėl kur kas patogiau nusiskusti, tačiau neabe- 
jotinai šildo veidą žiemą, o ji artinasi. 

Tonolanas papūtė rankas, pasitrynė, tada pritūpė prie lauželio 
priešais palapinę ir ištiesė delnus virš ugnies. 

— Pasigendu spalvų, - pareiškė. 

— Spalvų? 

— Raudonos. Čia nėra raudonos. Vienur kitur rausvas krūmas, 
tačiau visa kita iš karto nugelsta ir parunda. Žolė, lapai, - jis moste- 
lėjo į atviras žolėtas lygumas už nugaros, tada pažvelgė į Jondalarą, 
stovintį prie medžio. - Netgi pušys kažkokios niūrios. Ant balučių 
ir upelių pakraščiuose jau atsiranda ledas, o aš vis dar laukiu ru- 
dens. 

— Tik nelauk per ilgai, - tarstelėjo Jondalaras ir atsitūpė kita- 
pus laužo priešais brolį. - Anksti ryte mačiau raganosį. Nudrožė į 
šiaurę. 

— Maniau, kad užuodžiu sniegą. 

— Gausiai nesnigs, jei aplink dar sukinėjasi raganosių ir mamu- 
tų. Šaltį jie mėgsta, bet tik ne gausų sniegą. Regis, šie padarai visada 
žino, kai artinasi smarki audra, ir kuo greičiau leidžiasi ledyno link. 
Žmonės sako: „Nenuklysk toli, jei mamutas traukia į šiaurę“ Tai 
tinka ir raganosiams, tačiau šitas neskubėjo. 

— Kartą mačiau, kaip visas medžiotojų būrys pasuko atgal nė 
nebandę mesti iečių vien dėl to, kad kailiniuotieji traukė į šiaurę. 
Įdomu, kiek šiose vietose prisninga? 

— Vasara buvo sausa. Jei žiema būtų tokia taip pat, mamutai ir 
raganosiai galėtų pasilikti visą sezoną. Vis dėlto dabar mes toliau į 
pietus, o tai paprastai reiškia daugiau sniego. Jei kalnuose rytų pu- 
sėje gyvena Žmonių, jie turėtų žinoti. Gal mums derėjo pasilikti su 
tais, kurie mus perkėlė per upę? Reikia vietos peržiemoti, ir kuo 
greičiau. 

— Nors ir tuojau pat įsikurčiau jaukiame draugiškame urve, pil- 
name dailių moterų, - išsišiepė Tonolanas. 

— Man pakaktų jaukaus draugiško urvo. 

— Didysis brolau, tu taip pat kaip ir aš nenorėtum praleisti žie- 


mos be moters. 


2 146 


Ilgšis nusišypsojo. 

— Na, žiemą be moters būtų kur kas šalčiau, nesvarbu, graži ji ar 
ne. 

"Tonolanas tiriamai pažiūrėjo į brolį. 

— Aš dažnai apie tai galvoju, - tarstelėjo. 

— Apie ką? 

— Kartais pasitaiko tikra gražuolė, kurią kas antras tikisi apža- 
vėti, o ji žiūri tik į tave. Žinau, tu nekvailas: matai ir pats, tačiau 
pracini pro ją ir išsirenki kokią kampe sėdinčią neišvaizdžią pelytę. 
Kodėl? 

— Nežinau. Retkarčiais, kaip tu sakai, pelytė tik mano, kad nėra 
graži, nes turi apgamą ant skruosto arba būna įsikalbėjusi, jog nosis 
per ilga. Persimetęs keliais žodžiais joje atrandi daugiau nei kito- 
se. Kartais netobulos moterys yra įdomesnės, jos daugiau nuveikia 
arba būna ko nors išmokusios. 

— Gal tu ir teisus. Kai kurios iš tų droviųjų pražįsta, kai parodai 
joms dėmesio. 

Jondalaras pasipurtė ir atsistojo. 

- Šitaip nerasim nei moterų, nei urvo. Ardykim stovyklą. 

— Gerai! — smagiai pritarė Tonolanas, paskui nusisuko nuo lau- 
Žo ir sustingo. 

— Jondalarai! — aiktelėjo ir stengdamasis, kad balsas skambėtų 
kaip visada, tarė: — Nedaryk nieko, kas patrauktų dėmesį, tačiau 
už palapinės pamatytum savo rytinį draugelį arba vieną labai į jį 
panašų. 

Jondalaras paskersavo pro palapinės viršų. Kitoje pusėje, siūbte- 
lėjimais vis perkeldamas didžiulį svorį nuo vienos kojos ant kitos, 
turseno milžiniškas dviragis gauruotasis raganosis. Pasukęs galvą į 


šoną jis žiūrėjo į Tonolaną. Tiesiai priešais beveik nieko nematė: 

mažos akutės buvo įsodintos toli, o ir regėjimas ne kažin koks. Nie- 
kam tikusias akis kompensavo puiki klausa ir jautri uoslė. 

Padaras akivaizdžiai buvo prisitaikęs šalčiams. Turėjo dvigu- 
bą dangą: minkštą, storą, pūkuotą apatinį kailį ir rausvai rudus 
išorinius gaurus, o po diržia oda slėpėsi trijų colių storio riebalų 
sluoksnis. Raganosis ėjo žemai nuleidęs galvą, o ilgas priekinis ra- 
gas kone arė žemę. Juo žvėris šluodavo sniegą nuo ganyklos - jei 
sluoksnis nebūdavo per storas. Tokiu atveju ir trumpos storos kojos 
būtų klimpusios giliame sniege. Pasiganyti vešlesnėje augmėnijoje 
ir prisiauginti papildomų riebalų pietų pievose jis užsukdavo tik 
trumpai — vėlų rudenį ir ankstyvą žiemą, kai pakankamai atšalda- 
vo, tačiau dar gausiai neprisnigdavo. Su sunkiais kailiais jis nebūtų 
ištvėręs kaitros lygiai taip pat, kaip nebūtų išgyvenęs giliame snie- 
ge. Gauruotųjų raganosių namai buvo geliamai šalta, traškanti sau- 
sa tundra ir stepės prie ledyno. 

Vis dėlto ilgas, smailėjantis priešakinis ragas galėjo būti gana 
pavojingas, o atstumas tarp Tonolano ir raganosio buvo visai ne- 
didelis. 

— Nejudėk! - sušnypštė Jondalaras, nėrė į palapinę ir stvėrė savo 
paketą su ietimis. 

— Lengvos ietys nelabai pagelbės, - pastebėjo Tonolanas, nors 
buvo atsisukęs nugara. Komentaras akimirką sulaikė Jondalaro ran- 
ką, jam pasidarė įdomu, iš kur Tonolanas žino. - Turėtum pataikyti 
į pažeidžiamą vietą, tarkim, akį, o tai pernelyg mažas taikinys. Ra- 
ganosiui reikia sunkios ieties, — tęsė Tonolanas, ir brolis suprato, 
kad jis tik svarsto. 

— Nekalbėk tiek daug, sukelsi jo susidomėjimą, - įspėjo Jonda- 


laras. — Gal ir neturiu sunkios ieties, tačiau tu visiškai beginklis. 

Aš apeisiu iš kitos palapinės pusės ir pabandysiu nukreipti raga- 
nosio dėmesį. 

— Palauk, Jondalarai! Nereikia! Su savo ietimi jį tik supykdy- 
si, net nesužeisi. Prisimink, kai buvom maži, kaip erzindavom 
raganosius? Kuris nors bėgdavo, leisdavo jį vytis, paskui mesda- 
vosi šalin, kol kas nors kitas sudomindavo gyvūną. Reikia, kad 
jis bėgtų, kol pernelyg išseks. Tu pasiruošk nukreipti jo dėmesį — 
aš bėgsiu ir pamėginsiu jį nuvarginti. 

— Ne! Tonolanai! - suriko Jondalaras, tačiau per vėlai. Brolis 
jau buvo pasipustęs padus. 

Numatyti nenuspėjamo žvėries ketinimus buvo kone neįma- 
noma. Užuot pasileidęs paskui žmogų, raganosis užpuolė vėjyje 
besiplaikstančią palapinę. Ją taranuodamas praplėšė skylę, su- 
traukė raiščius ir juose susipainiojo. Išsinarpliojęs nusprendė, 
kad jam nepatinka nei žmonės, nei jų stovykla, ir pasitraukė, ris- 
nodamas lyg nekaltutis. Dirstelėjęs per petį Tonolanas pamatė, 
jog raganosis pradingo, ir grįžo pasistriuoksėdamas. 

— Kvailystė! — suriko Jondalaras ir trenkė ietį į žemę su tokia 
jėga, kad medinis kotas lūžo vos žemiau kaulinio galiuko. - No- 
rėjai nusižudyti? Didžioji Doni, Tonolanai! Dviese negalima 
vaikytis raganosio. Reikia jį apsupti. Kas, jei jis būtų nubėgęs 
paskui tave? Ką, dėl Didžiosios Motinos požemių pasaulio, man 
reikėtų daryti, jei tave būtų sužeidę? 

Nuostaba, paskui pyktis perliejo Tonolano veidą. Galiausiai 
jis išsišiepė. 

— Tu tikrai nerimavai dėl manęs! Rėk ką tik nori, manęs ne- 
apkvailinsi. Gal ir nederėjo to bandyti, tačiau neketinau tau 


leisti kvailioti ir eiti prieš raganosį su tokia lengva ietimi. Ką, 

dėl Didžiosios Motinos požemių pasaulio, man reikėtų daryti, 
jei tave būtų sužeidę? — jo šypsena išplatėjo, o akyse nušvito sė- 
kmingai pokštą iškrėtusio berniūkščio džiaugsmas. - Be to, jis 
manęs nesivijo. 

Išsišiepusio brolio akivaizdoje Jondalaras atrodė bejausmis. 
Jis pratrūko veikiau iš palengvėjimo nei iš pykčio, bet kiek už- 
truko, kol suvokė, kad Tonolanas saugus. 

— Tau pasisekė. Spėju, abiem pasisekė, - pasakė ir sunkiai iš- 
kvėpė. - Verčiau pasidirbinkim porą sunkesnių iečių, nors galiu- 
kus užsiaštrinkim. 

— Kukmedžių niekur nemačiau, tačiau pakeliui galim pasi- 
dairyti uosių ar alksnių, - pastebėjo Tonolanas, pradėjęs ardyti 
palapinę. — Šie medžiai turėtų tikti. 

— Bet kas tiks, net gluosnis. Turim pasidirbinti ietis prieš iš- 
eidami. 

— Jondalarai, keliaukim iš čia. Mums reikia pasiekti tuos kal- 
nus, tiesa? 

— Nesinori keliauti be sunkių iečių, tik ne aplink bastantis ra- 
ganosiams. 

— Galėsim anksti sustoti. Vis tiek reikės taisyti palapinę. Jei 
iškeliausim, galėsim pasiieškoti gero medžio, surasti patogesnę 
vietą stovyklai. Tas raganosis gali grįžti. 

— Taip pat gali mus sekti. 

Jondalaras žinojo, kad Tonolanas rytais visada nekantrauja 
išeiti ir nerimsta, jei atidėliojama. 

— Gal ir turėtume pabandyti pasiekti tuos kalnus. Gerai, To- 
nolanai, tačiau sustosim anksti. 


— Sutarta, didysis brolau. 

Broliai lengvu žingsniu drožė pasroviui upės pakrante, seniai 
prisitaikę prie vienas kito tempo, patogiai jautėsi tyloje. Juodu da- 
rėsi vis artimesni, gebėjo skaityti kits kito širdį ir mintis, išbandyti 
silpnybes ir jėgą. Abu įprato atlikti konkrečias užduotis, priklausė 
vienas nuo kito iškilus pavojui. Buvo jauni, stiprūs, sveiki ir neabe- 
jotinai įsitikinę, kad gali susidoroti su visomis priekyje laukiančio- 
mis kliūtimis. 

Jie taip prisiderino prie aplinkos, kad reagavo į ją pasąmonin- 
gai. Pajutę bet kokį grėsmę keliantį trikdį, akimirksniu tapdavo 
budrūs. Vis dėlto tik neaiškiai nujautė tolimos saulės šilumą, ku- 
riai iššūkį metė šaltas vėjas, klaidžiojantis tarp belapių šakų, juo- 
dapilvių debesų, apglėbusių baltašonius priekyje stūksančių kalnų 
parapetus ir gilią, sraunią upę. 

Didžiosios Motinos Upės vagą formavo masyvios žemyno kal- 
nų grandinės. Ji prasidėjo ledu padengtame šiaurės plokščiakalnyje 
ir sruvo į rytus. Už pirmos kalnų grandinės plytėjo lyguma - prieš 
amžius tai buvo vidinės jūros baseinas, - o toliau rytuose plačiu 
lanku kilo kita kalnų grandinė. Ten, kur pats ryčiausias pirmos 
kalnų grandinės kyšulys susitiko su antrosios šiaurės vakarinėmis 
Aišo prieškalnėmis, prasiveržusi pro uolų užtvarą upė staigiai suko 
į pietus. 

Palikusi karsto aukštumas ji vingiavo per žolėtas stepes, suko 
į užutėkius, skilo į atskiras atšakas ir vėl susijungusi skynėsi kelią 
Į pietus. Vangi kaip kaspinas upė, tekanti plokščia lyguma, teikė 
iliuziją, kad niekas nesikeičia. Vis dėlto tai buvo tik iliuzija. Di- 
džioji Motina Upė, pasiekusi aukštumas pietiniame lygumos gale, 


kurios vėl vertė ją surinkti visas atšakas ir sukti į rytus, talpino šiau- 

rinės ir rytinės pirmo didžiulio, ledu apgaubto kalnagūbrio pusių 
vandenis. 

Didžiulė išbrinkusi Motina nusikratė sąstingio sukdama plačiu 
lanku į rytus, pietinio antros smailių grandinės galo link. Vyrai žy- 
giavo palei jos kairįjį krantą, kartkartėmis kirsdami mažesnes upes 
ir upelius, vis dar skubančius į upės glėbį. Už tėkmės į pietų pusę 
žemė kilo stačiais uolingais šuoliais, o keliautojų pusėje kalvos prie 
upės kranto buvo gerokai nuolaidesnės. 

— Nemanau, kad iki žiemos prieisime Donau galą. 

— Aš jau pradedu abejoti, ar apskritai toks yra, - atsakė Jonda- 
laras. 

— Galas yra, ir, manau, netrukus jį prieisime. Tik pažiūrėk, kokia 
upė plati, - Tonolanas plačiai pamojo ranka į dešinę. - Kas galėjo 
pagalvoti, kad ji šitaip išdidės? Turėtume būti netoli pabaigos. 

— Dar nepriėjome Sesers, bent jau nemanau, kad priėjome. Ta- 
menas minėjo, jog ji ne mažesnė nei Motina. 

— Čia tikriausiai vienas tų pasakojimų, kuris kaskart vis pagra- 
žinamas. Nejau tikrai tiki, kad yra kita tokia pat plati upė, tekanti į 
pietus per šią lygumą? 

— Na, Tamenas netvirtino, kad pats ją matė, tačiau nemelavo 
sakydamas, jog Motina vėl suka į rytus, ir apie žmones, kurie per- 
kėlė mus per pagrindinę atšaką. Galbūt neklysta ir dėl Sesers. Kaip 
gaila, kad nemokėjome tų sielininkų kalbos: jie turėtų žinoti apie 
Motinos intaką, didelį kaip ji pati. 

— Pats žinai, kaip lengva išpūsti tolimus stebuklus. Manau, Ta- 
meno minėta Sesuo yra tik dar viena Motinos atšaka toliau į rytus. 

— Viliuosi, tu teisus, mažasis brolau, nes jei Sesuo yra, norint 
pasiekti tuos kalnus reikės ją kirsti. O aš nežinau, kur dar galima 


rasti vietą peržiemoti. 

— Patikėsiu, kai pamatysiu savomis akimis. 

Jondalaro dėmesį patraukė kažkoks bruzdesys, akivaizdžiai ne- 
derantis su natūralia aplinka. Pagal garsą jis atsekė juodą debesį, ju- 
dantį ne pagal vyraujantį vėją, ir sustojo pažiūrėti, kaip artėja gage- 
nančių žąsų trikampis. Ruošdamosi pailsėti jos smigo žemyn kaip 
viena esybė, užtamsino dangų gausa, tuomet nuleidusios kojas ir 
mosuodamos sparnais tūpė ant žemės ir skilo į atskirus paukščius. 
Upė suko už stataus pakilimo priekyje. 

— Didysis brolau, - tarė Tonolanas ir patenkintas išsišiepė, - tos 
žąsys Čia netūptų, jei priekyje nebūtų pelkės. Galbūt tai ežeras ar 
jūra, bet lažinuosi, Motina į ją įteka. Manau, mudu priėjome upės 
galą. 

— Užkopę į tą kalvą, matysime geriau, - atsargiai ir gana abejin- 
gai tarė Jondalaras, tačiau Tonolanui susidarė įspūdis, kad brolis ne 
visai juo tiki. 

Jie ropštėsi sparčiai, pasiekę viršų sunkiai alsavo, o tada iš nuos- 
tabos jiems užėmė kvapą. Atsidūrė aukštokai, tad matė gana toli. 
Už posūkio Motina platėjo, bangavo, o pasiekusi erdvias vandens 
platybes sūkuriavo ir putojo. Nuo dugno kylant dumblui nuolaužų 
kupina milžiniška vandens masė drumstėsi. Šakos, gyvūnų lavonai, 
su šaknimis išrauti medžiai daužėsi ir sukosi pagauti besipriešinan- 
čių srautų. 

Broliai nepasiekė Motinos pabaigos. Jie susipažino su Seserimi. 

Sesers pradžia — tai šaltiniai ir upeliukai kalnuose priešais. Upe- 
liai virto upėmis, kurios kliokė žemyn per slenksčius, liejosi krio- 
kliais ir sruvo tiesiai į vakarus antruoju dideliu kalnagūbriu. Kelyje 
nepasitaikė ežerų ar daubų, kurios sulaikytų srovę, kol pasiekė lygu- 
mą ir neramūs vandenys įgavo jėgos bei impulso. Vienintelė kliūtis 


sūkuringajai Seseriai buvo pati pritvinkusi Motina. 

Kone tokio pat dydžio intakas plūsdamas į motininę tėkmę ko- 
vojo su vyraujančiu srautu, traukėsi atgal ir vėl plūdo įniršęs, svai- 
dydamas skersines sroves ir grįžtamąsias bangas; pavojingi laikini 
sūkuriai įtraukdavo nuolaužas, o po akimirkos išspjaudavo toliau 
žemupyje. Pritvinkusi santaka plito į didžiulį ežerą, kurio nė galo 
nebuvo matyti. 

Rudens potvynio kulminacija jau buvo praėjusi, palei krantus 
driekėsi išsiplėkusi purvo pelkė. Neseniai atsitraukę vandenys buvo 
palikę nusiaubtą klampynę: išvartytus medžius, šaknis tiesiančius 
dangop, įmirkusius kamienus, nulaužytas šakas; džiūstančiose ba- 
lose bolavo įstrigę griaučiai ir gaišo žuvys - lengvo grobio puota 
vandens paukščiams. Artimame krante šių buvo net tiršta. Neto- 
liese hiena tvarkė elnią, visai nebodama sparnais plakančių juodųjų 
garnių. 

— Didžioji Motina! - atsiduso Tonolanas. 

— Tikriausiai tai Sesuo. 

Jondalaras buvo pernelyg apimtas pagarbios baimės, kad teirau- 
tųsi brolio, ar dabar šis tikįs. 

— Kaip mes persikelsim? 

— Nežinau. Turim paėjėti atgal prieš srovę. 

— Kiek reiks eiti? Ji ne mažesnė nei Motina. 

Jondalaras sugebėjo tik galvą papurtyti. Kaktą, kaip visada susi- 
rūpinus, išvagojo raukšlės. 

— Turim pasinaudoti Tameno patarimu. Bet kurią dieną gali 
pradėti snigti, neturim laiko trauktis labai toli. Nenoriu lygumose 
būti užkluptas sniego audrų. 

Staigus vėjo gūsis pagriebė Tonolano gobtuvą ir nubloškė atgal. 


Jaunuolis vėl jį užsitraukė, šįkart glaudžiau prie veido, ir sudrebėjo. 

Pirmą kartą nuo tada, kai iškeliavo, ėmė rimtai abejoti, ar jie sugebės 
išgyventi ilgą būsimą žiemą. 

— Ką dabar darysim, Jondalarai? 

— Susirasim vietą stovyklai, — ilgšis iš patogaus taško apžiūrinėjo 
ceritoriją. — Štai ten, truputį prieš srovę, greta to aukšto skardžio — 
alksnių giraitė. Ten, kur į Seserį įteka upelis. Vanduo turėtų būti tin- 


kamas. 


“ 


- Jei abiejų kuprinių rėmus pririštume prie vieno rąsto, o juosme- 
nis apsijuostume viena virve, plaukdami per upę nepasiklystume. 

— Žinau, kad tu drąsus, mažasis brolau, tačiau tokia narsa - kvailio 
narsa. Nesu tikras, ar vienas pajėgčiau perplaukti, jau nekalbant apie 
tai, kad tektų tempti rąstą su visa mūsų manta. Upės vanduo šaltas. 
Tik srovė sulaiko neužšalusį - ryte pakraščiuose buvo ledo. O kas, 
jei įsipainiosime į kokio medžio šakas? Mus nušluos pasroviui, o gal 
apskritai panardins. 

— Prisimeni urvą netoli Didžiųjų vandenų? Jie išskobia didelių me- 
džių vidurius ir naudojasi jais kirsdami upes. Galbūt mes galėtume... 

— Rask man kur nors aplinkui pakankamai didelį medį, - atkirto 
Jondalaras, mostu aprėpdamas žaliuojančią preriją su vos keliais že- 
maūgiais medeliais. 

— Na... kažkas man pasakojo apie kitus urvinius, kurie gaminasi 
lengvas valtis iš beržų tošių, tačiau atrodo taip nepatikima. 

— Esu matęs tokias valtis, bet nežinau, nei kaip pradėti, nei kokios 
rūšies klijus naudoti, kad jos nepraleistų vandens. Be to, beržai tose 


teritorijose gerokai didesni nei čia aplinkui. 

"Tonolanas apsidairė mėgindamas sugalvoti dar ką nors, ko nesu- 
*lugdytų nepermaldaujama brolio logika. Pastebėjo aukštų tiesių 
„lksnių giraitę ant kalvelės kiek piečiau ir išsišiepė. 

— Ojeigu plaustą? Tereiks surišti rąstų ryšulius, o ant tos kalvos 
alksnių daugiau nei pakankamai. 

— Nors vienas pakankamai ilgas ir stiprus, kad pasidarytum laz- 
dą, kuria pasiektum upės dugną ir galėtum valdyti plaustą? Juos 
sunku valdyti netgi siaurose, sekliose upėse. 

Savimi patenkinta Tonolano šypsena išblėso ir Jondalarui-teko 
nuslopinti saviškę. Jaunėlis nemokėjo slėpti jausmų, o gal apskritai 
niekada nemėgino, tad dėl atviros, audringos prigimties buvo toks 
patrauklus. 

— Vis dėlto šitas sumanymas ne toks jau blogas, - pasitaisė Jon- 
dalaras ir stebėjo, kaip Tonolano šypsena grįžta, - jei pakankamai 
paėjėsim į aukštupį, kad nebegrėstų pavojus būti nušluotiems į tuos 
audringus vandenis. Surastume vietą, kur upė platesnė, seklesnė, gal 
ne tokia srauni ir kur yra medžių. Tikiuosi, tokie orai dar išsilaikys. 

Paminėjus orą Tonolanas surimtėjo kaip ir brolis. 

— Tai judinkimės. Palapinė sutaisyta. 

— Pirmiausia apžiūrėsiu tuos alksnius. Mums vis dar reikia poros 
tvirtų iečių. Turėjom pasidirbinti jas vakar vakare. 

— Ar tebenerimauji dėl to raganosio? Jis gerokai nuo mūsų atsi- 
liko. Reikia judėti, jei norime rasti vietą persikelti. 

— Bent jau išsipjausiu kotą. 

— Tada kuo puikiausiai gali iškirsti vieną ir man. Aš pradėsiu 
krauti daiktus. 

Jondalaras pasiėmė kirvuką, apžiūrėjo ašmenis, linktelėjo pats 
sau ir patraukė į kalvą, alksnių giraitės link. Atidžiai apžiūrėjęs 


medžius išsirinko aukštą bei tiesų. Nukirto, nugenėjo šakas ir ėmė 

dairytis koto Tonolano iečiai, bet staiga išgirdo triukšmą. Buvo 
girdėti šnarpštimas, kriuksėjimas, paskui atsklido brolio šūksnis ir 
pats baisiausias kada girdėtas garsas - skausmingas brolio riksmas. 
Šauksmui nutrūkus stojusi tyla buvo už viską klaikesnė. 

— Tonolanai! Tonolanai! 

Jondalaras pasileido žemyn nuo kalvos tebegniauždamas alks- 
nio kotą, išpiltas šalto baimės prakaito. Vyresnėlio širdis pradėjo 
belsti ausyse pamačius, kaip milžiniškas gauruotasis raganosis, ties 
ketera ne žemesnis už jį patį, žeme stumia suglebusį žmogaus kūną. 
Regis, žvėris nežinojo ką daryti su parblokšta auka. Siaubo ir įsiū- 
čio apimtas Jondalaras negalvojo - ėmėsi veikti. 

Įsiūbavęs alksnio kotą kaip vėzdą vyresnėlis puolė žvėrį nesi- 
jaudindamas dėl savo saugumo. Galingas smūgis teko raganosiui 
į snukį, kiek žemiau didelio riesto rago, paskui dar vienas. Neap- 
sispręsdamas įtūžusio jį puolančio ir skausmą keliančio žmogaus 
akivaizdoje raganosis ėmė trauktis. Jondalaras vėl pasiruošė smogti, 
atsivėdėjo ilgą kotą, tačiau žvėris apsigręžė. Stiprus kirtis į pasturga- 
lį menkai tesužeidė, tik priminė, kad paskubėtų. 

Pasileidęs įkandin ir dar švystelėjęs alksnio kotą ore, Jondalaras 
sustojo ir gaudydamas kvapą stebėjo tursenantį raganosį, paskui 
sviedė ginklą šalin ir nubėgo prie Tonolano. Brolis veidu žemyn ty- 
sojo ten, kur žvėris jį buvo palikęs. 

— Tonolanai? Tonolanai! 

Apvertęs brolį ant odinių jo kelnių netoli slėpsnų Jondalaras pa- 
matė įrėžą ir besiplečiančią kraujo dėmę. 

— Tonolanai! O, Doni! 

Jondalaras priglaudė ausį broliui prie krūtinės ir išsigando, kad 
tik įsivaizduoja girdys širdies plakimą, kol nepamatė jo kvėpuo- 


jant. 

— O, Doni, jis gyvas! Tik ką man daryti? 

Niurnėdamas iš įstangos ilgšis pakėlė gulintį be sąmonės brolį ir 
akimirką stovėjo, sūpuodamas jį rankose kaip lopšyje. 

— Doni, o Didžioji Motina Žeme! Dar nepasiimk jo. Meldžiu, 
leisk jam gyventi... - Balsas užlūžo, galinga rauda siūbtelėjo iš krū- 
tinės. - Motina... Meldžiu... Leisk jam gyventi... 

Nuleidęs galvą Jondalaras kiek paverkė į suglebusį brolio petį, 
tada nunešė jį į palapinę. Švelniai paguldė ant miegmaišio ir su pei- 
liu kaulo rankena perrėžė drabužius. Vienintelė regima žaizda buvo 
šviežias dantytas rėžis per odą ir raumenį kairės kojos viršuje, tačiau 
krūtinė buvo skausmingai raudona, kairė pusė patinusi ir pakeitusi 
spalvą. Atidžiai čiuopdamas Jondalaras įsitikino, kad broliui sulau- 
žyti keli šonkauliai, tikriausiai būta vidinių sužalojimų. 

Iš rėžio Tonolano kojoje plūstantis kraujas telkėsi ant miegmai- 
šio. Jondalaras puolė raustis krepšyje mėgindamas rasti kuo sugerti. 
Čiupo savo berankovę vasarinę tuniką, sugniaužė į gumulą ir pa- 
bandė nuvalyti kraują nuo kailio, tačiau tik išterliojo viską aplink. 
Tada prispaudė minkštą odą prie žaizdos. 

— Doni, Doni! Nežinau, ką daryti. Aš ne Zelandonė. 

Jondalaras atsiklaupė ant kulnų, persibraukė rankomis plaukus 
palikdamas kraujo dėmes ant veido. 

— Gluosnių žievė! Geriau paruošiu gluosnių žievių arbatos. 

Vyresnėlis išėjo pašildyti vandens. Nereikėjo būti žiniuoniu, kad 
išmanytum apie skausmą slopinančias gluosnių žievių ypatybes: 
visi gėrė gluosnių žievių arbatą, jei sopėdavo galvą ar kamuodavo 
koks kitas nesmarkus skausmas. Jondalaras nežinojo, ar ši arbata 
vartojama sunkiai susižeidus, tačiau nenutuokė, ko dar griebtis. 
Nervingai mynė aplink laužą, po kiekvieno rato vis pažvelgdamas 


į palapinę, ir laukė, kol šaltas vanduo užvirs. Prikrovęs daugiau 


ass 


malkų nusvilino medinio rėmo, ant kurio kabojo vandens sklidinas 
virimo odmaišis, kraštą. 

„Kodėl taip ilgai neužverda! Pala, neturiu gluosnių žievių. Ge- 
riau nueisiu, kol vanduo neužkaito“ Jondalaras įkišo galvą į palapi- 
nę ir ilgai žiūrėjo į brolį, paskui nubėgo prie upės. Prilupęs žievės 
nuo belapio medžio, kurio ilgos plonos šakelės sviro vandenin, par- 
bėgo atgal. 
vasarinė brolio tunika permirkusi krauju. Paskui pastebėjo, kad 
perpildytas odmaišis kunkuliuodamas gesina ugnį. Nežinojo, ko 
pirma griebtis: pulti prie arbatos ar prie brolio ir vis dairėsi nuo 
laužo į palapinę. Galų gale pastvėręs puodelį nusėmė kiek vandens, 
nusiplikė ranką, paskui į odmaišį sušveitė gluosnio žievę. Įmetė į 
laužą kelis pagaliukus vildamasis, kad įsiliepsnos. Pasikniso Tono- 
lano kuprinėje, iš nevilties viską išvertė ir pagriebė vasarinę brolio 
tuniką, kad pakeistų sukruvintą savąją. 

Jondalarui pasirodžius palapinėje, Tonolanas aimanavo. Tai 
buvo pirmas iš brolio išgirstas garsas. Vyresnėlis išrėplinęs pasemti 
puodelio arbatos pastebėjo, kad vargiai liko skysčio, ir nusistebėjo, 
ar arbata nebus per stipri. Įropojo atgal į palapinę su karšto skysčio 
puodeliu, karštligiškai ieškodamas vietos, kur jį pastatyti, ir paste- 
bėjo, kad krauju permirkusi ne tik jo vasarinė tunika. Kraujas telkė- 
si po Tonolanu ir buvo nudažęs visą miegmaišį. 

„Jis praranda šitiek kraujo, o, Motina! Jam reikia Zelandonės. 
Ką man daryti?“ — Jondalaras vis labiau jaudinosi ir baiminosi dėl 
brolio. Jautėsi toks bejėgis. „Reikia ieškoti pagalbos. Kur? Kur rasti 
Zelandonę? Negaliu netgi persikelti per Seserį, negaliu jo palikti. 


Koks vilkas ar hiena užuos kraują ir užpuls. 


— 

Didžioji Motina, pažvelk į tą kraują ant tunikos! Koks nors žvė- 
ris pajus jo kvapą. - Jondalaras griebė krauju permirkusį drabužį ir 
išsviedė iš palapinės. - Ne, šitaip nė kiek ne geriau“ 

Jis išstyrino laukan, vėl pastvėrė tuniką ir paklaikęs ėmė dairytis, 
kur ją padėti - kuo toliau nuo stovyklos, kuo toliau nuo brolio. 

Sukrėstas, apimtas sielvarto, širdies gilumoje Jondalaras suprato, 
kad vilties nėra. Broliui reikia pagalbos, kurios pats negali suteikti, 
ir nieko negali pakviesti padėti. Net jei žinotų, kur pasukti, nega- 
lėtų išeiti. Buvo neprotinga manyti, kad kažkokia kruvina tunika 
trauks plėšrūnus labiau nei pats Tonolanas su atvira žaizda, tačiau 
Jondalaras nenorėjo pripažinti tiesos. Atsisakė suvokti ir pasidavė 
panikai. 

Staiga pastebėjo alksnių guotą: beprotybės apimtas užbėgo kal- 
va ir įspraudė odinius marškinius aukštai tarp šakų. Paskui parlėkė, 
įlindo į palapinę ir spoksojo į Tonolaną, tarsi vien valios pastango- 
mis būtų buvę įmanoma paversti jį vėl sveiku, gyvu ir besišypsan- 
čiu. 

Lyg pajutęs brolio maldą Tonolanas suaimanavo, papurtė galvą 
ir atsimerkė. Jondalaras prisislinko arčiau ir, be silpnos šypsenos, 
įžvelgė skausmą jaunėlio akyse. 

— Tu buvai teisus, didysis brolau. Kaip paprastai. Tas raganosis 
neatsiliko. 

— Nenoriu būti teisus, Tonolanai. Kaip jautiesi ? 

— Nori sąžiningo atsakymo? Skauda. Ar žaizda baisi? - paklausė ir 
pamėgino atsisėsti. Pusiau širdinga šypsena virto skausmo grimasa. 

- Stenkis nejudėti. Štai, išviriau gluosnių arbatos. 

Jondalaras parėmė brolio galvą ir pakėlė puodelį jam prie lūpų. 
Tonolanas nugėrė kelis gurkšnius, tada su palengvėjimu atsigulė. 


Skausmu spindinčiose akyse atsirado baimingas žvilgsnis. 

— Pasakyk man atvirai, Jondalarai. Ar labai blogai ? 

Vyresnėlis užsimerkė ir sunkiai įkvėpė. 

— Nieko gero. 

— Nė nemaniau, kad gerai, tačiau kaip blogai? - Tonolano akys 
nukrypo į brolio rankas ir išsiplėtė iš baimės. - Ant tavo rankų tiek 
kraujo! Ar jis mano? Man atrodo, geriau pasakyk. 

— Tikrai nežinau. Tau įdūrė į slėpsnas, praradai daug kraujo. 
Tikriausiai raganosis tave tempė arba užmynė. Regis, tau sulaužyti 
keli šonkauliai. Nežinau, kas dar. Aš ne žiniuonė... 

— Manijos reikia, o vienintelė galimybė rasti pagalbą yra už upės, 
kurios negalime kirsti. 

- Būtent. 

— Padėk man, Jondalarai. Noriu pažiūrėti, kaip blogai. 

Jondalaras pradėjo protestuoti, paskui nenoriai pasidavė ir tuč- 
tuojau pasigailėjo. Bandydamas atsisėsti Tonolanas suriko iš skaus- 
mo ir vėl prarado sąmonę. 

— Tonolanai! - sušuko brolis. Kraujavo lėčiau, tačiau pastangos 
vėl paskatino pliūpsnį. Jondalaras sulankstė vasarinę brolio tuniką 
ir uždėjo ant žaizdos, tada išėjo iš palapinės. Laužas buvo beveik 
užgesęs. Jondalaras rūpestingiau sukrovė malkas, vėl įkūrė ugnį, už- 
dėjo kaisti daugiau vandens, prikirto gausiau malkų. 

Grįžo pažiūrėti brolio. Tonolano drabužis buvo permirkęs krau- 
ju. Padėjo jį į šalį, pasižiūrėjo į žaizdą ir nusivaipė prisiminęs, kaip 
skuodė į kalvą, kad atsikratytų anos tunikos. Pradinė panika buvo 
praėjusi — tai atrodė taip kvaila. Kraujavimas liovėsi. Jis rado dar ga- 
balėlį medžiagos - šaltajam metų laikui skirtus apatinius, - uždėjo 
juos ant žaizdos ir užklojo brolį, tada paėmė antrą kruviną tuniką 
ir nuėjo prie upės. Išmetė ją ir pasilenkė nusiplauti kraujo nuo ran- 


kų, vis dar jausdamasis juokingai dėl savo panikos. Nežinojo, kad 


a 


baimė ypatingomis aplinkybėmis padeda išgyventi. Kai visa kita 


nesis€ 
„žvaldo panika. 


Pasitaiko, kad neracionalūs veiksmai tampa išeitimi, kokios pro- 


ka, kai visos racionalios priemonės rasti sprendimą išsenka, 


cas niekada nesugalvotų. 

Jondalaras grįžo, įmetė į laužą kelias pliauskas, paskui nuėjo ieš- 
koti alksnio kamieno, nors dabar dirbintis ietį atrodė beprasmiška. 
Paprasčiausiai jautėsi toks nenaudingas, o reikėjo ko nors griebtis. 
Suradęs lazdą, atsisėdo už palapinės ir nirčiais mostais ėmė skusti 
vieną galą. 

Kita diena Jondalarui buvo tikras košmaras. Kairė Tonolano 
kūno pusė buvo jautri menkiausiems prisilietimams ir stipriai nu- 
brozdinta. Jondalaras miegojo mažai: Tonolanui naktis buvo ne- 
lengva, ir, kaskart jam suaimanavus, brolis pabusdavo. Vis dėlto 
tegalėjo pasiūlyti gluosnių žievių arbatos, o tai ne itin gelbėjo. Iš 
ryto jis paruošė kiek maisto ir išvirė sultinį, tačiau abu vyrai valgė 
nedaug. Vakarėjant žaizda ėmė kaisti, Tonolanas sukarščiavo. 

Pakirdęs iš poilsio nesuteikusio miego, Tonolanas pamatė sune- 
rimusias mėlynas brolio akis. Saulė ką tik buvo panėrusi už žemės 
kraštelio ir, nors lauke vis dar buvo šviesu, palapinėje buvo sunku ką 
nors įžiūrėti. Blausumas nesutrukdė Jondalarui pastebėti, kaip bliz- 
ga Tonolano akys, be to, miegodamas šis murmėjo ir aimanavo. 

Jondalaras pabandė drąsinamai nusišypsoti. 

— Kaip jautiesi? 

Tonolanui pernelyg skaudėjo, kad šypsotųsi, o sunerimęs brolio 
žvilgsnis tikrumo nesuteikė. 

— Regis, raganosių medžioti nepajėgčiau, — atsakė. 

Kurį laiką abu tylėjo, nė vienas nežinojo, ką sakyti. Tonola- 


nas užsimerkė ir sunkiai atsiduso. Jis pavargo kovoti su skausmu. 

Krūtinę gėlė sulig kiekvienu kvėptelėjimu, o aštrus skaudesys iš kai- 
rio paslėpsnio, regis, sklido po visą kūną. Jei būtų manęs, kad yra 
vilties, būtų tai ištvėręs, tačiau suprato, jog kuo ilgiau jie čia pasiliks, 
tuo Jondalaras turės mažiau galimybių persikelti per upę, nesulau- 
kęs sniego. Vien dėl to, kad pats sulaukė paskutiniosios, nėra jokios 
prasmės mirti ir broliui. Tonolanas vėl atsimerkė. 

— Jondalarai, abu žinom, kad be pagalbos aš pasmerktas, tačiau 
nėra jokios priežasties tau... 

— K3 čia tauški, tu pasmerktas? Esi jaunas, stiprus. Viskas bus 
gerai. 

- Nėra laiko. Tai neįmanoma čia, atviroje vietoje. Jondalarai, ke- 
liauk, rask vietą įsikurti, tu... 

— Tu klejoji! 

— Ne, aš... 

- Jei neklejotum, šitaip nekalbėtum. Galvok, kaip tau sustiprėti, 
o man leisk pasirūpinti mumis. Dviese susidorosim. Turiu planą. 

— Kokį dar planą? 

— Papasakosiu, kai sutvarkysiu visas smulkmenas. Ar nori ko už- 
valgyti? Nedaug tevalgei. 

Tonolanas žinojo: kol jis gyvas, brolis neišeis. Jautėsi pavargęs, 
norėjo pasiduoti, viską baigti, suteikti progą Jondalarui. 

— Aš nealkanas, - pasakė, tada pamatė skausmą brolio akyse. — 
Nors atsigerčiau vandens. 

Jondalaras supylė likusį vandenį ir prilaikė Tonolano galvą, kol 
šis gėrė. Tada papurtė krepšį. 

— Tuščias. Einu, pripilsiu. 

Jam reikėjo dingsties išeiti iš palapinės. Tonolanas pradėjo pa- 


siduoti, ir Jondalaras blefavo sakydamas, jog turi planą. Viltys ėmė 

blėsti. „Nekeista, kad brolis nusivylęs. Privalau sumąstyti kokį būdą 
persikelti per UPg ir surasti pagalbą“ 

Užkopė į kalvą, nuo kurios pro medžius galėjo geriau apžvelgti 
aukštupį, ir stovėjo įsmeigęs akis į nulūžusią šaką, kurią buvo pri- 
spaudusi iškiša uola. Jautėsi patekęs į spąstus, bejėgis kaip ir ta plika 
medžio galūnė, tad, impulso pagautas, nuėjo prie vandens krašto 
ir išlaisvino ją iš po akmens. Stebėjo srovės žemyn nešamą šaką ir 
galvojo, kaip toli ji nuplauks, kol vėl kur nors įstrigs. Pastebėjo kitą 
gluosnį ir peiliu paskuto daugiau vidinės žievės. Tonolanui naktis 
tikriausiai vėl bus sunki, arbata ne ką tepadėjo. 

Galų gale Jondalaras nusisuko nuo Sesers ir grįžo prie nedidelio 
upeliuko, kuris irgi nešė menką savo dalelę į šėlstančią upę. Prisipy- 
lė odmaišį ir patraukė atgal. Nebuvo tikras, kas privertė pažvelgti 
aukštupio pusėn — negirdėjo nieko, tik vandens čiurlenimą, — ta- 
čiau pakėlęs galvą iš nuostabos išsižiojo. 

Iš aukštupio tiesiai kranto, kuriame jis stovėjo, link artinosi 
didžiulis vandens paukštis ilgu lenktu kaklu, remiančiu nuožmią 
skiauterėtą galvą su didelėmis nemirksinčiomis akimis. Padarui ant 
nugaros vyras matė kažką judant, o prislinkus arčiau išskyrė kitų 
būtybių galvas. Viena iš mažesniųjų jam pamojavo ir pašaukė: 

— Eieiei! 


Jondalaras nebuvo girdėjęs malonesnio garso. 


Aila atgalia ranka nusišluostė prakaituotą kaktą ir nusišypsojo 
mažam palvam arkliukui, kuris ją kumšnojo, mėgindamas nepas- 
tebimai pakišti snukį po ranka. Kumelaitė nemėgo išleisti Ailos 
iš akių, visur ją sekiodavo. Moteris nedraudė, jai taip pat norėjosi 
draugijos. 

— Mažyli žirgeli, kiek grūdų turėčiau tau pririnkti? - mostelėjo 
rankomis Aila. Šieno spalvos mažylė atidžiai stebėjo jos judesius. 
Tai privertė Ailą prisiminti save, kai buvo maža ir tik mokėsi gen- 
ties ženklų kalbos. - Mėgini išmokti kalbėti? Na, bent jau suprasti. 
Turėtum bėdų kalbėdama, nes rankų neturi, tačiau, regis, stengiesi 
mane permanyti. 

Ailos kalboje įsiterpė keli garsai; įprasta jos genties kalba nebu- 
vo visiškai begarsė, tai buvo būdinga tik senovinei apeigų kalbai. 
Kumelaitė pastatydavo ausis, kai globėja garsiai ištardavo žodį. 

— Klausaisi, tiesa, kumelaite? — Aila papurtė galvą. - Vis vadinu 
tave tai kumelaite, tai mažuoju žirgeliu. Regis, taip neteisinga. Ko 
gera, tau reikia vardo. Ar norėtum išgirsti savo vardą? Įdomu, kaip 
tave vadino mama? Nemanau, kad sugebėčiau ištarti, jei ir žinočiau. 

Mažylė įdėmiai stebėjo, nes suprato, jog šitaip mojuodama ran- 


komis moteris kreipiasi į ją. Kai Aila liovėsi, kumelė sužvingo. 


— Tu man atsakai? Yhaha! — Aila pabandė mimika ją pamėg- 
džioti ir ištarti garsą, bent apytikriai panašų į arklio žvengimą. Ar- 
klelis kresčiodamas galvą kone panašiai sužvingo. 

— Gal toks tavo vardas? - šypsodamasi mostelėjo Aila. Kumelai- 
tė papurtė galvą, nuliuoksėjo tolėliau ir vėl sugrįžo. Moteris nusi- 
juokė. - Tikriausiai visi maži arkliukai vadinami tuo pačiu vardu, o 
gal tik aš neįžvelgiu skirtumo. - Aila vėl sužvingo, arkliukas žving- 
telėdamas atsakė, ir jos kurį laiką šitaip žaidė. Tai privertė moterį 
prisiminti garsų žaidimą, kurį žaisdavo su sūnumi, tik Durkas ga- 
lėjo pakartoti bet kurį jos tariamą garsą. Krebas pasakojo, kad, vos 
surasta, ji tarė įvairiausius garsus. Aila žinojo mokanti ištarti ir to- 
kius, kokių kiti gentainiai nesugebėjo. Jai buvo smagu išsiaiškinus, 
jog sūnus taip pat šitai paveldėjo. 

Aila vėl nusigręžė rinkti aukštų speltų grūdų. Slėnyje taip pat 
augo dvigrūdžių kviečių, rugių, panašių į tą rūšį, kuri vešėjo prie 
genties urvo. Moteris galvojo, kaip pavadinti arklį. „Niekad anks- 
čiau nesu niekam davusi vardo, - nusišypsojo pati sau. — Argi 
jiems neatrodytų, kad aš keista, jei renku vardą arkliui? Nė kiek ne 
keisčiau nei gyventi kartu su arkliu“ Ji stebėjo jauną padarėlį, ku- 
ris liuoksėdamas ir striksėdamas žaidė. „Taip džiaugiuosi, kad ji su 
manimi, — mąstė Aila ir pajuto, kaip gerklėje kyla gumulas. — Vis 
ne taip vieniša, kai ji netoliese. Nežinau, ką daryčiau, jei dabar jos 
netekčiau. Nusidedu, ketindama duoti mažylei vardą. 

Saulei pamažu leidžiantis, Aila sustojo ir žvilgtelėjo į dangų. Jis 
buvo platus, neaprėpiamas, tuščias. Nė vieno debesies, kuris padėtų 
jį išmatuoti, sulaikytų žvilgsnį nuo begalybės. Tiktai tolimas įkaitu- 
sio oro virpėjimas palei horizontą vakaruose darkė sodrią, tolygiai 
mėlyną erdvę. Iš atstumo tarp švytėjimo ir uolos viršaus nusprendu- 


si, kiek dienos beliko, Aila nusprendė baigti rinkti grūdus. 


Taso 


Pastebėjusi, kad moters dėmesys jau nebesutelktas į tikslą, suž- 
vingusi atbėgo kumelaitė. 

— Nori grįžti į urvą? Gal pirmiau eikim atsigerti? - Moteris ap- 
kabino gyvuliuko kaklą ir nuėjo upės link. 

Lapija prie stačios pietinės sienos papėdėje šalia vandens buvo 
tikras lėtai besikeičiančių spalvų kaleidoskopas, kuris atspindėjo 
sezonų kaitą; dabar sodri, tamsi pušų ir kėnių žaluma buvo palytė- 
ta vaiskaus aukso, blyškesnio geltonio, sausuolių rudumo ir ugnies 
raudonio. Slėnis užuovėjoje buvo ryškus plyšelis tarp švelnesnių, 
pastelinių prerijų spalvų, o saulė tarp sienų, saugančių nuo vėjo, 
spigino kaitriau. Nepaisant rudeniškų spalvų, buvo šilta kaip vasa- 
rą - klaidinanti iliuzija. 

— Manau, turėčiau prirauti daugiau žolės. Kai pakeičiu tavo guo- 
lyje šieną, pradedi jį lapnoti, - eidama šalia kumelaitės tęsė mono- 
logą Aila, paskui nesąmoningai liovėsi mostaguoti, tik sekė minčių 
giją: „Iza rudenį visada priraudavo žolės žiemos patalams. Kaip gai- 
viai kvepėdavo pakeitus šviežia, ypač kai būdavo daug prisnigę ir 
lauke stūgaudavo vėjas. Man taip patikdavo prieš užmiegant klau- 
sytis vėjo ir uosti vasaros gaiva kvepiantį šieną. 

Perpratusi, kuria kryptimi einama, kumelaitė nurisnojo į priekį. 
Aila atlaidžiai nusišypsojo. 

— Tu tikriausiai ištroškusi ne mažiau nei aš, mažoji Yhaha, - sakė 
ji, o kreipinį ištarė garsiai tarsi atsaką į kumelaitės kvietimą. Tai nu- 
skambėjo kaip arklio vardas, tačiau pavadinti reikėjo tinkamai. 

— Yhaha! Yhaha! - šūktelėjo moteris. Gyvulys kilstelėjo galvą, 
atsigręžė į Ailą ir atrisnojo. 

Globėja paglostė jai galvą, pakasė. Mažoji jau metė dygų vai- 
kišką kailį ir auginosi ilgus žieminius gaurus, kuriuos moteris taip 


mėgo kedenti. 

Man regis, mėgsti šį vardą, be to, jis tau tinka, mano mažasis 
žirgeli. Manau, turėtume surengti vardynų ceremoniją, nors nega- 
liu paimti tavęs ant rankų, ir Krebo nėra, kad tave pažymėtų. Ti- 
kriausiai aš būsiu šamanė ir tai padarysiu, - nusišypsojo Aila. Tik 
įsivaizduokit, moteris - šamanė. 

Aila vėl pajudėjo upės link, tačiau pasuko prie aukštupio paste- 
bėjusi, kad atsidūrė netoli atviros vietos, kur buvo iškasusi spąstus. 
Nors duobę ji buvo užpylusi, jaunoji kumelė ten vis tiek baidėsi. 
Uostinėjo ir prunkštė kanopomis ardama žemę, neraminama kaž- 
kokio likusio kvapo prisiminimų. Nuo tos dienos, kai nušuoliavo 
per slėnį bauginama ugnies ir triukšmo, kaimenė nebegrįžo. 

Moteris nuvedė kumelaitę atsigerti arčiau urvo. Drumzlinas 
upelis, pritvinkęs rudeninio nuotėkio, vėliau atslūgo ir ant kranto 
paliko vandeningo rudo purvo sluoksnį. Šis žliugsėjo Ailai po ko- 
jomis ir, rusvai raudona spalva dažydamas kojas, priminė moteriai 
raudonosios ochros tyrę, kurią šamanas naudodavo apeigoms, to- 
kioms kaip vardo suteikimas. Ji panardino į pliurzę pirštą, brūkšte- 
lėjo sau per koją, paskui nusišypsojo ir pasėmė visą saują. 

„Ketinau paieškoti raudonosios ochros, tačiau šitai taip pat pui- 
kiai tiks“, - pagalvojo. Užsimerkusi Aila bandė prisiminti, ką Kre- 
bas darė, kai teikė vardą jos sūnui. Matė subjaurotą seną jo veidą su 
odos skiautele, dengiančia tą vietą, kur kadaise būta akies, didelę 
nosį, styrančias antakių kalvas ir žemą nusklembtą kaktą. Paskui jo 
barzda išretėjo, susiraizgė, plaukų linija atsitraukė, tačiau Aila pri- 
siminė jį tokį, koks buvo tą dieną. Nejaunas, bet galios viršūnėje. Ji 
mylėjo tą didingą, seną, išraiškingų bruožų veidą. 

Staiga užplūdo primiršti jausmai. Baimė prarasti sūnų ir abso- 
liutus džiaugsmas regint dubenėlį su raudonosios ochros tyre. Aila 


kelis kartus sunkiai nurijo, tačiau gumulas gerklėje neslydo žemyn, 


Tuos 


ir ji nusišluostė ašaras nežinodama, kad toje vietoje paliko purvo 
dryžį. Mažoji kumelė prisišliejo prie jos, prieraišiai glaustėsi tarsi 
nujausdama, ko Ailai reikia. Moteris atsiklaupė ir apkabino gyvulį, 
kakta atsirėmė į tvirtą kumelaitės kaklą. 

„Tai turėtų būti vardo suteikimo apeigos“, - pagalvojo, stengda- 
masi valdytis. Purvas sunkėsi tarp pirštų. Ji pasėmė dar vieną saują, 
o kitą ranką iškėlė dangop, kaip darydavo Krebas, pakeitęs jude- 
sius vienarankiais, kviesdama apsilankyti dvasias. Staiga sudvejojo, 
nebuvo tikra, ar dera budinti genties dvasias suteikiant vardą ar- 
kliui, - jos gali nepritarti. Įmerkė pirštus į purvą saujoje ir nubrėžė 
dryžį kumelei ant snukio, nuo kaktos iki nosies galiuko, taip, kaip 
Krebas brėžė su raudonosios ochros tyre nuo suaugusių Durko an- 
takių kauburėlių iki tikrai mažos jo nosytės galiuko. 

- Yhaha, — pasakė garsiai, o paskui baigė oficialia kalba. - Šios 
mergaitės... šios arklių patelės vardas yra Yhaha. 

Kumelaitė pradėjo purtyti galvą norėdama atsikratyti drėgno 
purvo ant snukio ir prajuokino Ailą. 

— Netrukus nudžius ir nubyrės, Yhaha. 

Moteris nusiplovė rankas, pasitaisė krepšį su grūdais ant nugaros 
ir lėtai nužingsniavo urvo link. Vardynų apeigos skaudžiai priminė 
vienišą egzistenciją. Yhaha buvo šiltas gyvas padaras ir lengvino jos 
vienatvę, tačiau kol priėjo akmenuotą pakrantę, nevaldomos ašaros 
ritosi nepastebimai. 

Švelniai įkalbinėdama ji vedėsi jaunąją kumelaitę stačiu keliu į 
savo urvą, O tai savotiškai pažadino ją iš sielvarto. 

— Nagi, Yhaha, tu gali. Suprantu, kad nesi kalnų ožka ar saiga, 
bet tereikia priprasti. 

Jos pasiekė sienos viršų — urvą pratęsiančią terasą — ir įėjo. Aila 


įkūrė sužertas anglis ir uždėjo virti truputį grūdų. Jaunoji kumelaitė 

dabar pešė žolę ir taršė grūdus, tad jai nereikėjo specialiai ruošti 
maisto, tačiau Aila virė košes, nes Yhaha jas mėgo. 

Pasiėmė ryšulį anksčiau tądien sumedžiotų kiškių, nusinešė lau- 
kan ir nudyrė, kol dar šviesu. Kiškius pamovė kepti, o kailius su- 
vyniojo, kol bus pasiruošusi išdirbti. Aila buvo sukaupusi gausias 
gyvūnų kailiukų atsargas: triušių, kiškių, žiurkėnų - ką tik sume- 
džiodavo. Nebuvo tikra, kaip ketina juos panaudoti, tačiau rūpes- 
tingai išdirbusi pasidėdavo visus. Gali būti, kad bėgant žiemai su- 
galvos paskirtį, o jei bus gana šalta, paprasčiausiai jais apsikamšys. 

"Trumpėjant dienoms ir vėstant orams žiema nėjo moteriai iš 
galvos. Ji nenutuokė, kokios trukmės, kokio atšiaurumo žiemos čia 
būdingos, o tai kėlė nerimą. Staigių panikos atakų apimta puldavo 
tikrintis atsargas, nors tiksliai žinojo, ko ir kiek turi. Peržiūrėdavo 
krepšius ir žievės dėžutes su džiovinta mėsa, vaisiais, daržovėmis, 
sėklomis, riešutais, grūdais. Apžiūrėdavo tamsiame kampe toliau- 
siai nuo įėjimo sukrautas sveikų šaknų bei vaisių krūvas, kad įsiti- 
kintų, jog nematyti nė ženklo puvinio. 

Palei galinę sieną buvo patalpintos malkos, sausas arklių mėšlas 
iš laukų ir krūvos šieno. Krepšiai su Yhaha grūdais buvo suslėpti 
priešingoje pusėje. 

Aila sugrįžo prie ugniakuro patikrinti, kaip verda grūdai tankiai 
suaustame krepšyje, apvertė kiškius, paskui pro lovą ir asmeninius 
reikmenis nuėjo prie gretimos sienos apžiūrėti nuo rėmų nukarusių 
žolelių, šaknų bei žievių. Baslius rėmams ji buvo įsmeigusi į suplūk- 
tą urvo aslą netoli ugniakuro, kad prieskoniai, arbatžolės ir vais- 
tažolės džiūdamos pasinaudotų jo kaitra, tačiau būtų ne per arti 
ugnies. 

Nebuvo genties, kuria reiktų rūpintis, ir šitiek vaistažolių nerei- 


kėjo, bet, kai senoji moteris nusilpo, Aila puikiai prižiūrėjo jos far- 

makopėją ir įprato kartu su maistu rinkti vaistažoles. Kitapus žole- 
lių rėmo buvo sukrauti visi kiti daiktai: medienos gabalai, pagaliai, 
šakelės, žolės ir žievės, kailiai, kaulai, rieduliai bei akmenys, netgi 
krepšys smėlio iš pakrantės. 

Jai nepatiko, kad pernelyg dažnai užplūsdavo mintys apie lau- 
kiančią ilgą, vienišą, neveiklią žiemą, tačiau gerai žinojo, jog nebus 
jokių apeigų su puotomis ir pasakojimais, neteks laukti gimstan- 
čių kūdikių, nenugirs jokių gandų bei pokalbių, nesiginčys su Iza 
ar Uba apie medicinos žinias, negalės stebėti medžioklės taktiką 
aptarinėjančių vyrų, todėl planavo dirbintis daiktus - kuo sudė- 
tingesnius, kuo daugiau laiko reikalaujančius, kad būtų kuo labiau 
užsiėmusi. 

Prisirinko plokščių šlaunikaulių ir petikaulių: vienų tinkamų 
perdirbti į lėkštes bei pusdubenis, kitų — į samčius ar maišykles. 
Taip pat įvairių augalų pūkų, kuriuos kartu su plunksnomis ir plau- 
kais galima panaudoti kaip lengvai užsidegančias arba kimšti tinka- 
mas medžiagas; atsitempė kelis gabalus titnago bei reikmenų jam 
apdirbti. Ne vieną lėtai slenkančios žiemos dieną Aila praleido ga- 
mindama įvairius būtinus įrankius, tačiau taip pat buvo sukaupusi 
reikalingų medžiagų daiktams, kurių nebuvo įgudusi gaminti, nors 
gana dažnai stebėjo ties jais palinkusius vyrus - tai buvo medžio- 
klės reikmenys. 

Ji norėjo pasigaminti iečių, patogią į ranką paimti kuoką, nau- 
ją svaidyklę. Pagalvojo, jog galėtų išbandyti netgi bolą, nors įgusti 
naudoti tokį ginklą reikia mokytis ne mažiau nei svaidyklę. Bru- 
nas buvo tikras bolos ekspertas. Vien pasidaryti tą ginklą reikėjo 
įgūdžių. Tris akmenis reikėjo apgludinti lygiai kaip kamuoliukus, 
paskui pritvirtinti prie juostelės ir surišti išlaikant tinkamą ilgį bei 


pusiausvyrą. 

Ailai buvo įdomu, ar Brunas išmokys Durką valdyti bolą. 

Dienos šviesa blėso, o laužas buvo kone užgesęs. Sugėrę visą van- 
denį grūdai suminkštėjo. Moteris prisikrovė pilną dubenėlį, į liku- 
čius kliūstelėjo dar vandens ir paruošė ėdalo Yhaha. Suvertusi viską 
į vandeniui atsparų krepšelį nunešė greta gyvulio guolio prie sienos 
priešingoje pusėje nei urvo anga. 

Iš pradžių kelias dienas Aila su mažąja kumelaite miegojo pa- 
krantėje, tačiau nusprendė, kad gyvuliukas privalo turėti nuolatinę 
vietą urve. Nors sausą arklių mėšlą naudojo kaip kurą, švieži kaku- 
čiai, liekantys ant miego kailių, buvo ne itin naudingi ir kumelaitė 
tuo, regis, nelabai džiaugėsi. Ateis laikas, kai arklys bus per dide- 
lis, kad miegotų kartu, o Ailos paralas buvo nepakankamai erdvus 
abiem, nors dažnai ji atsiguldavo ir apsikabindavo mažąjį gyvuliu- 
ką sau pasiruoštoje vietoje. 

— Turėtų pakakti, - mostelėjo Aila. Ji išsiugdė įprotį kalbėti su 
Yhaha, o kumelaitė pradėjo reaguoti tam tikrais signalais. — Ti- 
kiuosi, tau pririnkau užtektinai. Taip norėčiau žinoti, kiek čia trun- 
ka žiemos. — Moteris jautėsi truputį sudirgusi ir nusiminusi. Jei 
nebūtų buvę tamsu, būtų išėjusi trumpai pasivaikščioti. Arba dar 
geriau — ilgai pabėgioti. 

Kai kumelaitė pradėjo maumoti savo krepšį, Aila atnešė jai glėbį 
šviežio šieno. 

- Štai, Yhaha, kramtyk šitą. Nenumaryta, kad valgytum indus! 

Aila jautė, jog glostymas ir kasymas mažajai bičiulei ypač patin- 
ka. Kai liaudavosi, kumelaitė pakumšnodavo jai plaštaką ir atsuk- 
davo tą šoną, kuriam reikėjo daugiau dėmesio. 

— Tikriausiai tau labai niežti, - nusišypsojo Aila ir vėl pradėjo 


kasyti. - Palauk, šį tą sumaniau. 

Ji nuėjo prie įvairiausių daiktų sankaupos ir surado ryšulėlį sau- 
sų karšulių. Šio augalo žiedui sudžiūvus, lieka pailgas dygliuoras 
kiaušinio formos šepetėlis. Ji nugnybo vieną tokį nuo stiebelio ir 
švelniai juo pakasė Yhaha šoną. Nuo vienos vietos teko eiti prie 
kitos ir, akivaizdžiam jauno gyvulio pasitenkinimui, sustojo tik iš- 
šukavusi, iščiustijusi visą gauruotą kailį. Paskui apsivijo rankomis 


Yhaha sprandą ir atsigulė greta šilto jauno padarėlio. 

Aila krūptelėjusi pabudo. Liko gulėti labai ramiai, plačiai atmer- 
kusi akis, kupina blogos nuojautos. Kažkas buvo negerai. Pajutusi 
šaltą trauką sulaikė kvėpavimą. Ką reiškia šitas šnarpštimas? Net 
nebuvo tikra, ar ką girdi per arklio kvėpavimą ir širdies plakimą. Ar 
jis sklinda iš urvo galo? Buvo labai tamsu, ji nieko neįžiūrėjo. 

Labai tamsu... Būtent! Nebeliko šilto raudono švytėjimo iš pri- 
dengtos ugnies židinyje. Be to, orientuojasi neteisingai. Siena ne 
toje pusėje ir skersvėjis... Štai, vėl tas šnarpštimas ir kosėjimas! „Ką 
aš darau Yhaha guolyje? Tikriausiai užmigau ir pamiršau sužerti 
anglis. Štai, ugnis išblėso. Nebuvau likusi be ugnies nuo tada, kai 
radau slėnį: 

Sudrebėjusi Aila staiga pajuto, kaip plaukeliai ant nugaros ir 
sprando pasišiaušia. Neturėjo nė žodžių, nė gestų, nė supratimo 
apsakyti ją perliejusiai nuojautai, tačiau jausmas nenyko. Nugaros 
raumenys įsitempė. Kažkas nutiks. Kažkas, susijusio su ugnimi. Ji 
žinojo tai taip tvirtai, kaip ir tai, kad kvėpuoja. 

Tokie pojūčiai ją kartkartėmis užplūsdavo nuo tos nakties, kai 


sekė paskui Krebą ir kitus šamanus į mažą patalpėlę tolimame gen- 

čių susirinkimo šeimininkų urve. Krebas ją aptiko ne todėl, kad pa- 
matė, - jis pajuto. Aila taip pat jį jautė keistu būdu smegenų vidu- 
je. Tada matė dalykus, kurių negalėjo paaiškinti. Vėliau retkarčiais 
užklupdavo suvokimas. Net nusisukusi jausdavo, kada Braudas 
spokso, suprato, kokią pagiežą ir neapykantą jai puoselėja širdyje. 
Dar prieš žemės drebėjimą žinojo, kad genties urve bus mirčių ir 
griūčių. 

Vis dėlto anksčiau nieko nebuvo jautusi taip stipriai. Tokio ne- 
rimo, baimės — ne dėl ugnies, ne dėl savęs. Dėl to, ką myli. Ji tyliai 
atsistojo ir apgraibomis ieškodama kelio prie ugniakuro vylėsi, kad 
bus likusi maža kibirkštėlė, kurią bus galima atgaivinti. Anglys buvo 
atvėsusios. Staiga pajutusi stiprų poreikį nusilengvinti apčiuopė sie- 
ną ir patraukė angos link. Šaltas šuoras, nupūtęs plaukus nuo veido, 
rideno išblėsusias anglis židinyje ir išpūtė pelenų debesis. Aila dre- 
bėjo. Išėjus smogė smarkus gūsis. Atsišliejusi bei apsikabinusi sieną 
nuėjo iki akmenų atbrailos krašto kitoje pusėje nei takas ir atsikratė 
išmatų. 

Dangus nebuvo apdovanotas žvaigždėmis, tačiau jį aptraukęs 
debesų sluoksnis išsklaidė mėnesieną iki tolygaus švytėjimo, todėl 
tamsa lauke nebuvo tokia juoda kaip urve. Vis dėlto moterį įspėjo 
ausys, ne akys. Alsavimą ir šnarpštimą išgirdo anksčiau nei pamatė 
kažką sėlinant. 

Siekė svaidyklės, bet jos prie juosmens nebuvo. Neatsinešė. Prie 
pat urvo elgėsi nerūpestingai, pasikliovė ugnimi, kuri baidė nelau- 
kiamus įsibrovėlius, tačiau ugnis buvo užgesusi, o jaunas arkliu- 
kas — tikras grobis daugumai plėšrūnų. 

Staiga nuo urvo angos išgirdo garsų kosčiojantį kikenimą. Yha- 
ha baimingai sužvengė. Mažoji kumelaitė buvo akmeniniame kam- 


baryje, kurio vienintelį išėjimą užstojo hienos. 

„Hienos!“ — pagalvojo Aila. Ją erzino jų beprotiškas kikenimas, 
nešvarus dėmėtas kailis, tai, kaip jos pakrypusios traukiasi, pradė- 
damos nuo gerai išvystytų priekinių kojų bei pečių, tada žengia 
trumpesnėmis užpakalinėmis kojomis, ir atrodo susigūžusios. Mo- 
teris niekada nepamirš bejėgiško Ogos riksmo stebint, kaip hienos 
tempia jos sūnų. Šįkart plėšrūnės atėjo Yhaha. 

Svaidyklės Aila nebuvo pasiėmusi, tačiau šitai jos nesustabdė. 
Ne pirmą kartą veikė negalvodama apie savo saugumą, kai grėsmė 
iškildavo kam kitam. Mojuodama kumščiais ir rėkdama ji nubėgo 
prie urvo. 

— Nešdinkitės iš čia! Dinkit! - Tai buvo verbaliniai garsai. Netgi 
genties kalba. 

Žvėrys spruko. Iš dalies jas išginė moters pasitikėjimas ir tebe- 
tvyrantis laužo kvapas, nors ugnis buvo išblėsusi, buvo dar vienas 
faktorius. Moters kvapas buvo nežinomas gyvūnams, bet pamažu 
jie susipažino, o praėjusį kartą dvelksmą palydėjo stipriai svaidomų 
akmenų kruša. 

Tamsaus urvo viduje Aila apgraibomis paieškojo svaidyklės ir 
supyko ant savęs, nes neprisiminė, kur ją padėjo. „Daugiau taip ne- 
nutiks, - pasižadėjo. - Paruošiu vietą ir ten laikysiu: Tada prisirin- 
ko virti naudojamų akmenų - žinojo, kur šie yra. Kai viena drąsi 
hiena pristyrino pakankamai arti, kad jos kontūras išryškėjo urvo 
angoje, sužinojo, jog net be svaidyklės Aila gana taikli, o akmenys 
sunkūs. Dar kiek pasistengus hienos nusprendė, kad jaunas arklys 
ne toks ir lengvas grobis. 

Aila pagraibė tamsoje dar akmenų ir surado vieną lazdelių, nau- 
dojamų prabėgančiam laikui žymėti. Likusią nakties dalį praleido 
greta Yhaha, pasiruošusi vien tik pagaliu ginti kumelaitę, jei pri- 

Kovoti su miegu pasirodė sudėtingiau. Prieš pat aušrą moteris 
trumpai užsnūdo, tačiau pirmieji dienos šviesos blyksniai pasvei- 
kino ją ant atbrailos su svaidykle rankoje. Hienų nebuvo macyti. 
Ji grįžo pasiimti kailinio apsiautalo ir apavo. Buvo juntamai atšalę. 
Naktį pasikeitė vėjas. Papūtęs iš šiaurės rytų, jis skriejo ilgu slėniu, 
kol, užkliuvęs už atsikišusios sienos ir upės linkio, padrikais pliūps- 
niais puolė į urvą. 

Ailai nusileidus stačiu taku su vandenmaišiu teko pramušti plo- 
ną skaidrią plutelę, kuri buvo susiformavusi upelio pakraščiuose. 
Ore paslaptingai dvelkė sniegu. Kai prasilaužė pro skaidrų traškan- 
tį leduką, ssmdama ledinį vandenį Aila spėliojo, kaip gali būti taip 
šalta, jei dar vakar buvo taip šilta. Viskas pernelyg greitai pasikeitė. 
Rutina jai buvo tapusi patogi. Tereikėjo pasikeisti orui, kad prisi- 
mintų, jog negalima pernelyg nusiraminti. 

„Iza būtų nusivylusi manimi, kad užmigau ir nesergėjau ugnies. 
Dabar reikės iš naujo įkurti. Taip pat nenumačiau, jog į urvą įsisuks 
vėjas; jis visada pūsdavo iš šiaurės. Gal ir tai prisidėjo, kad ugnis iš- 
blėstų. Turėjau ją apsaugoti, tačiau suplukdyta mediena išdžiūvusi 
dega taip karštai. Ugnis ilgai nesikūrena. Gal derėtų nusikirsti kelis 
žalius medelius? Jie sunkiai įsidega, bet liepsnoja lėčiau. Turėčiau 
nusikapoti baslių širmai nuo vėjo, taip pat prisinešti daugiau mal- 
kų. Kai prisnigs, bus sunkiau prisirinkti. Pasiimsiu rankinį kirvuką 
ir pasikirsiu medžių, paskui įkursiu ugnį. Nenorėčiau, kad vėjas ją 
užgesintų, kol nepasidariau širmos“ 

Pakeliui į urvą ji pasičiupo dar kelis atplukdytus pagalius. Yha- 
ha stovėjo ant atbrailos: sužvingo sveikindamasi ir švelniai stukte- 
lėjo moterį, prašydama glamonių. Aila nusišypsojo, tačiau nusku- 
bėjo vidun. Yhaha mynė jai ant kulnų, stengdamasi pakišti snukį 


po delnu. 

„Gerai jau, Yhaha“, - pagalvojo Aila, padėjusi vandenį ir mal- 
kas. Trumpai paglostė ir pakasė kumelaitę, paskui įpylė kiek grūdų 
į jos krepšelį. Pati pakramsnojo šaltų triušienos likučių ir įsigeidė 
karštos arbatos, tačiau užsigėrė šaltu vandeniu. Urve buvo šalta. 
Aila papūtė delnus ir pasikišo juos po pažastimis, kad sušiltų, tada 
susirado įrankių krepšį, kurį laikė prie lovos. 

Vos atvykusi pasigamino kelis naujus įrankius ir ketino dirbintis 
daugiau, bet vis kas nors kita pasirodydavo svarbiau. Aila rankinį 
kirvuką, kurį buvo atsigabenusi, išsinešė į lauką, kad apžiūrėtų ge- 
resnėje šviesoje. Tinkamai naudojami rankiniai kirviai patys pasi- 
galanda. Mažutės skeveldros naudojant paprastai atskyla nuo kraš- 
to ir geležtė visada lieka aštri, tačiau neteisingai elgiantis gali atlūžti 
didelis gabalas arba dužus akmuo gali netgi suskilti į gabalėlius. 

Aila neišgirdo Yhaha kanopų kaukšenimo už nugaros: buvo 
pernelyg pripratusi prie to garso. Gyvuliukas vėl pabandė pakišti 
nosį po moters delnu. 

— Oi, Yhaha! - suriko ji, kai dužus titnaginis rankinis kirvis nu- 
krito ant kieto akmens atbrailos ir sudužo į kelis gabalėlius. - Tai 
buvo mano vienintelis kirvukas. Man jo reikėjo medžiams nusi- 
kirsti. 

„Nesuprantu, kas vyksta, - pagalvojo Aila. - Vos atšąla, išblėsta 
mano ugnis. Pasirodo hienos, pasiruošusios pulti, tarsi ir nesitikėtų 
rasti laužo. Dabar sudužo vienintelis kirvis: Ji pradėjo nerimauti: 
nesėkmių virtinė nežadėjo nieko gera. „Prieš imdamasi ko nors, tu- 
riu pasigaminti naują kirvį. 

Surinko kirvuko gabalėlius — tikėdamasi, kad pavyks juos pa- 
naudoti kokiais kitais tikslais, — ir sudėjo greta šalto ugniakuro. Iš 
nišos už guolio išsiėmė ryšulį, susuktą į didžiulio žiurkėno kailį, ap- 


rištą juostele, ir nusinešė į akmenuotą paplūdimį. 

Yhaha nusekė iš paskos, tačiau kai kumšnojama ir baksnojama 
moteris ją nustūmė, o ne paglostė, kumelaitė paliko Ailą su akme- 
nimis ramybėje, o pati aplenkusi sieną nužirgliojo į slėnį. 

Aila atsargiai ir pagarbiai išvyniojo ryšulį. Širokio dėmesio anks- 
ti išmoko iš Drugo, pripažinto genties įrankių dirbėjo. Kailyje buvo 
įsukta įvairiausių daiktų. Pirmiausia ji išėmė ovalų akmenį. Pirmą 
kartą dirbdama su titnagu susirado tašyti reikalingą akmenį, kurį 
gerai jaustų rankoje ir kuris būtų tinkamo stangrumo titnagui kirs- 
ti. Gaminant įrankius visi akmenys buvo svarbūs, tačiau kiti nė iš 
tolo ne tokie reikšmingi kaip tašyti skirtas akmuo. Tai buvo būti- 
niausia priemonė kalbant apie titnagą. 

Jos akmuo, kitaip nei visas sudaužytas nuo nuolatinio naudo- 
jimo Drugo akmuo, turėjo tik kelias žymes. Vis dėlto niekas ne- 
būtų įkalbėjęs vyro jį atiduoti. Atskelti titnago įrankį gebėjo bet 
kas, tačiau tikrai puikius gamino patyrę meistrai, kurie rūpinosi 
savo priemonėmis ir žinojo, kaip išlaikyti laimę nešančią tašymo 
akmens dvasią. Aila kaip niekada anksčiau nerimavo dėl saviškio 
tašymo akmens dvasios. Dabar tai buvo daug svarbiau, dabar ji tu- 
rėjo būti patyrusi meistrė, savo įrankių gamintoja. Moteris žinojo: 
tašymo akmeniui suskilus derėtų atlikti apeigas blogai lemčiai nu- 
ginti, akmens dvasiai nuraminti ir įtikinti, kad persikeltų į naują 
akmenį, bet ji tų apeigų nemokėjo. 

Atidėjusi tašymo akmenį į šalį Aila apžiūrėjo tvirtą žolėdžio gy- 
vulio kojos kaulo gabalą ieškodama, ar kur nesuskilinėjo po praeito 
naudojimo. Po kaulinio plaktuko ji apžiūrėjo pataisymams naudoja- 
mą iltinį didžiulės katės dantį, išluptą iš žandikaulio, kurį rado kau- 
lų krūvoje prie sienos, paskui patikrino kitus kaulus ir akmenis. 

Ji išmoko skaldyti titnagą stebėdama Drugą, o paskui prakti- 
kuodamasi. Vyras mielai jai paaiškino, kaip apdirbti akmenį. Aila 

nuoširdžiai domėjosi ir suprato, kad Drugas vertina jos pastangas, 
tačiau ji nebuvo jo mokinė — nebuvo verta paisyti moters. Joms 
buvo leidžiama gaminti toli gražu ne viską: nebuvo leidžiama dirb- 
ti įrankių, naudojamų medžioklei arba skirtų ginklams gaminti. 
Aila išsiaiškino, jog moterų naudojami įrankiai ne kažin kuo skiria- 
si. Peilis, šiaip ar taip, yra peilis, o rantuotu titnagu galima smailinti 
ir ietį, ir kasimo pagaliuką. 

Ji peržiūrėjo savo priemones ir išsirinko titnago gabalą, tada pa- 
dėjo jį ant žemės. Ketinant rimtai imtis titnago, reikalingas prieka- 
las, į kurį būtų galima atremti skaldomą akmenį. Drugui nereikėjo 
priekalo, kad padirbintų rankinį kirvuką, jį naudodavo tik pažan- 
gesniems įrankiams, tačiau Aila išsiaiškino, jog eitųsi lengviau, jei 
rastų į ką atremti sunkų titnagą, nors grubius įrankius galėjo pa- 
daryti ir be jo. Dabar reikėjo tvirto, plokščio paviršiaus, bet ne per 
kieto - kitaip nuo stiprių smūgių titnagas pradėtų trupėti. Drugas 
naudojo mamuto kojos kaulą, tad Aila nusprendė panaršyti ko nors 
panašaus kaulų krūvoje. 

Aila laipiojo po medienos, akmenų ir kaulų krūvą. Čia buvo il- 
čių, vadinasi, turėjo būti ir kojų kaulų. Susiradusi šaką naudojo ją 
kaip svirtį kilnoti sunkiems luitams. Bandant atkelti didelį riedulį 
šaka trakštelėjo. Paskui moteris susirado nedidelę jauno mamuto 
iltį, kuri pasirodė daug stipresnė. Galų gale, kone krūvos krašte prie 
pat vidinės sienos ji pamatė tai, ko ieškojo, ir sugebėjo išsitraukti iš 
sąnašų krūvos. Tempiant kojos kaulą į darbo vietą jos akys užkliuvo 
už pilkšvai gelsvo akmens, kuris žvilgėjo saulės šviesoje ir ryškiai 
atspindėjo ją nuo briaunelių. Atrodė pažįstamai, tačiau tik sustojusi 
ir pakėlusi gabalėlį geležies pirito prisiminė, kodėl. 

„Mano amuletas, - pagalvojo, liesdama mažą odinį kapšelį, 


kabantį ant kaklo. - Manasis urvinis liūtas atsiuntė tokį kaip šis 

akmenį norėdamas pranešti, kad sūnus gyvens“ Staiga moteris pa- 
stebėjo, jog pakrantė nubarstyta pilkšvais metalo atspalvio akme- 
nimis, žaižaruojančiais saulėje; atpažinusi ėmė juos visur pastebėti, 
nors anksčiau vietovę buvo mačiusi galybę kartų. Taip pat suvokė, 
kad debesys sklaidosi. „Kai radau saviškį, jis buvo vienintelis. Čia jie 
niekuo neypatingi, čia jie visur. 

Metusi akmenį ji nutempė mamuto kojos kaulą pakrante, pas- 
kui atsisėdo ir prisitraukė jį tarp kojų. Užsidengė sterblę žiurkėno 
kailiu ir vėl pakėlė titnagą. Pasukiojo mėgindama nuspręsti, kur 
kirsti pirmą smūgį, tačiau negalėjo apsispręsti ir susitelkti. Kažkas ją 
neramino. Pagalvojo, gal kieti, kauburiuoti, šalti akmenys, ant ku- 
rių sėdi. Nubėgo į urvą demblio, nusinešė žemyn ugnies pagaliuką 
ir platformą, taip pat truputį prakurų. „Nusiraminsiu, kai įkursiu 
ugnį. Rytas jau beveik išbrėško, o vis tiek šalta 

Įsitaisiusi ant demblio pasidėjo įrankių gamybos priemones taip, 
kad galėtų pasiekti, priekalą įsitraukė tarp kojų, ant sterblės užsitie- 
sė kailį. Tada kreiduotą pilką akmenį padėjo ant priekalo. Paėmė 
daužeklį, pakilojo, kad patogiai apimtų, paskui padėjo. „Kas man 
darosi? Kodėl taip nerimstu? Drugas prieš pradėdamas visada pra- 
šydavo savo totemo pagalbos; galbūt ir man reikia taip padaryti. 

Ji apglėbė rankomis amuletą, užsimerkė ir kelis kartus sunkiai 
įkvėpė, kad nusiramintų. Nieko ypatinga neprašė — tik bandė protu 
ir širdimi susisiekti su urvinio liūto dvasia. Ailą ginanti dvasia yra 
jos dalis, tūnanti viduje, taip aiškino senas burtininkas, ir moteris 
juo tikėjo. 

Bandymas pasiekti didžiulio ją pasirinkusio žvėries dvasią ra- 
mino. Ji pasijuto atsipalaidavusi ir, kai atsimerkė, kiek palanksčiusi 


pirštus vėl paėmė tašymo akmenį. 

Po pirmų smūgių atskilo kalkių žievė, moteris liovėsi kritiškai 
tyrinėti titnagą. Akmuo buvo puikios spalvos, tamsiai pilkai švy- 
tėjo, tačiau granuliacija nebuvo smulkiausia. Vis dėlto nebuvo in- 
kliuzijų — to beveik pakako rankiniam kirvukui. Daugumą storų 
nuoskilų, kurios jau pradėjus formuoti titnagą nukrito į rankinį 
kirvuką, bus galima panaudoti. Jos turėjo pastorėjimus - smūgio 
gumbus ant to atskalos galo, kur trenkė akmuo, - bet smailėjo iki 
aštraus krašto. Dauguma atskilo pusapskritėmis bangomis ir paliko 
gilius vilnijančius randus šerdyje, tačiau tokios atskalos pravers itin 
patvariems pjovimo įrankiams, kaip kapoklės diržiai odai ir mėsai 
perkirsti arba pjautuvai žolei kirsti. 

Išgavusi norimą formą Aila pakeitė akmeninį daužeklį kauli- 
niu. Kaulas buvo minkštesnis, elastingesnis, kitaip nei akmeninis 
daužeklis, negrasino sutrupinti plono, aštraus, kiek lenkto krašte- 
lio. Itin atidžiai nusitaikiusi ji kirto prie pat banguotos briaunos. 
Su kiekvienu smūgiu atsiskirdavo ilgesnės ir plonesnės atskalos su 
plokštesniais smūgio gumbeliais bei ne tokiais vilnytais pakraščiais. 
Įrankis buvo pagamintas kur kas greičiau nei truko tam pasiruošti. 

Jis buvo maždaug penkių colių ilgio, kriaušės formos, su smailiu 
galiuku, tačiau plokščias. Nuo stiprios, gana plonos skersinės dalies 
iki pat smaigalio buvo suformuoti tiesūs kirtimo kraštai. Apskritas 
pagrindas buvo pritaikytas laikyti rankoje. Įrankį buvo galima nau- 
doti kaip kirvį medžiams kirsti, taip par kaip skliutą, pavyzdžiui, 
dubenėliui išskobti. Mėsinėjant su juo galima sutrupinti gyvulių 
kaulus ir netgi tašyti mamutų iltis. Tai buvo stiprus, aštrus įvairio- 
pos paskirties kertamasis įrankis. 

Aila jautėsi geriau, laisviau, pasiruošusi išbandyti pažangesnius 
ir sudėtingesnius metodus. Ji paėmė dar vieną kalkėtą titnago rie- 


dulį, akmeninį daužeklį ir nudaužė išorinę dangą. Akmuo buvo 

su trūkumais. Kalkių paviršius driekėsi į tamsiai pilką vidų per 
visą šerdį. Dėl inkliuzijų akmuo buvo netinkamas - tai pertraukė 
jos darbo eigą ir susitelkimą. Aila vėl susirūpino. Padėjo daužeklį 
akmenuotoje pakrantėje. 

Dar vienas nesėkmės pavyzdys, dar vienas blogio pranašas. Ji 
nenorėjo tuo patikėti, neketino nusileisti. Dar kartą pažvelgusi į 
titnagą, spėliojo, ar pavyktų iš jo išpešti kokių naudingų nuoskilų 
ir vėl pasiėmė akmeninį daužeklį. Atskėlus vieną skeveldrą, ją rei- 
kėjo nutašyti, todėl moteris padėjo daužeklį ir siekė tašyti skirto 
akmens, bet tespėjo dirstelėti į priemones. Imant akmenį nuo že- 
mės moters žvilgsnį prikaustė titnagas. Šitas atsitiktinumas pakeitė 
jos gyvenimą. 

Ne visi išradimai gimsta iš būtinybės. Kartais tai lemia įžvalgu- 
mas, mokėjimas pastebėti ką nors įdomaus. Svarbiausia atpažinti. 
Visi elementai ten buvo kurį laiką, tačiau tik atsitiktinumas juos 
tinkamai sudėliojo. Atsitiktinumas buvo esminė sudedamoji dalis. 
Niekas, o visų mažiausiai jauna moteris, sėdinti akmenuotoje pa- 
krantėje, atokiame slėnyje, nebūtų tikslingai svajojusi atlikti tokį 
eksperimentą. 

Siekdama tašymo akmens Aila užčiuopė panašaus dydžio gele- 
žies pirito gabalą. Kai stuktelėjo į niekuo neapsaugotą šviežią at- 
skalą nuo nenaudingo akmens, iš urvo atsineštos sausos pakuros 
atsitiktinai gulėjo greta, o kibirkštis, iššokusi dviem akmenims susi- 
lietus, pataikė nuskrieti ant susiraizgiusio plaušų tumulo. Visų svar- 
biausia, kad tuo metu, kai kibirkštis skriejo, nusileido ant pakurų, 
akimirką smilko ir prieš išblėsdama pasiuntė į viršų dūmų sruogą, 
Aila atsitiktinai žiūrėjo būtent ta kryptimi. 

Dabar reikėjo tik įžvalgumo: Aila suprato liepsnos atsiradimo 


procesą, jai reikėjo ugnies ir ji nebijojo išbandyti ką nors nauja. Vis 

dėlto šiek tiek užtruko, kol atpažino ir įvertino tai, ką pastebėjo. 
Pirmiausia suglumino dūmai. Kiek pamąsčiusi moteris nustatė są- 
sąjas tarp dūmų sruogos ir kibirkšties, tačiau kibirkštis suglumino 
ją dar labiau. Iš kur ji atsirado? Štai tada Aila pažvelgė į akmenį 
rankoje. 

„Čia ne tas akmuo! Ne maniškis, skirtas tašyti, o vienas tų spin- 
dinčių akmenėlių, kurie mėtosi visoje pakrantėje. Ber kokiu atve- 
ju vis tiek akmuo, o akmenys nedega. Iš kažkur atsirado kibirkštis, 
kuri privertė prakurus rūkti? Juk tumulas tikrai rūko, man nepasi- 
vaideno?“ 

Aila pakėlė susiraizgiusį žievės plaušų kamuolį pasiruošusi pati- 
kėti, jog dūmus tik įsivaizdavo, tačiau palietus nedidelę juodą sky- 
lutę ant jos pirštų liko suodžių. Moteris vėl pakėlė geležies piritą 
ir atidžiai apžiūrėjo. „Kaip iš akmens išgauti kibirkštį? Ką daryti? 
Titnago atskala - stuktelėjau akmeniu į titnagą: Jausdamasi trupu- 
tį kvailai ji vėl sudaužė akmenis. Nieko nenutiko. 

„O ko aš tikėjausi?“ — pagalvojo. Tada vėl skėlė akmenis vieną į 
kitą jau stipriau, aštresniu smūgiu ir pamatė nuskriejančią kibirkš- 
tį. Staiga vos užsimezgusi jos galvoje mintis pražydo visu gražumu. 
Keista, jaudinama, netgi truputį baugi. 

Moteris atsargiai paguldė abu akmenis ant odinio sterblės už- 
tiesalo, ant mamuto kojos kaulo viršaus, tada susirinko reikmenis 
laužui įkurti. Kai pasiruošė, paėmė akmenis ir, laikydama arčiau 
prakurų, sutrenkė. Nuskriejusi kibirkštis išblėso ant šaltų akmenų. 
Pakeitusi kampą Aila dar kartą pabandė, bet jėgos buvo mažiau. 
Kirtusi stipriau stebėjo, kaip kibirkštis nusileidžia tiesiai į prakurų 
vidurį. Prarijusi kelias gijas ji išblėso, tačiau dūmų sruoga teikė drą- 
sos. Kai kirto akmenis kitą sykį, dvelktelėjo vėjas, ir iš rusenančių 


prakurų prieš išblėsdama plykstelėjo liepsna. 

„Žinoma! Turėjau papūsti“ Ji pakeitė padėtį, kad galėtų įpūsti 
beužgimstančią liepsną, ir iš akmenų išskėlė dar vieną kibirkštį. Ši 
buvo stipri, ryški, degė ilgai ir nusileido tinkamoje vietoje. Aila pa- 
silenkė pakankamai arti, kad mėgindama įpūsti liepsną jaustų karš- 
tį iš rusenančių prakurų. Pamaitino ją drožlėmis, skiedromis ir dar 
pati to nė nesuvokdama jau turėjo laužą. 

Buvo juokingai lengva. Moteris negalėjo patikėti, kaip lengva. 
"Turėjo dar kartą sau tai įrodyti. Sukrovė daugiau pinčių, daugiau 
drožlių, daugiau skiedrų ir įkūrė antrą laužą, paskui trečią, ketvirtą. 
Kai atsitraukusi gėrėjosi keturiais atskirais laužais, įkurtais su ugnies 
akmenimis, Aila jautė susijaudinimą, kuriame buvo ir baimės, ir pa- 
garbos, ir atradimo džiaugsmo, ir didelė dalis grynos nuostabos. 

Dūmų kvapo priviliota palei sieną parrisnojo Yhaha. Ugnis, ka- 
daise tokia baugi, dabar jai dvelkė saugumu. 

— Yhaha! - sušuko Aila, bėgdama prie kumelaitės. Turėjo kam 
nors papasakoti, su kuo nors pasidalyti savo atradimu, net jei tik su 
arkliu. — Žiūrėk, - mostelėjo, - pažvelk į tuos laužus! Jie užkurti 
akmenimis, Yhaha, akmenimis! Pro debesis prasimušė saulė, ir at- 
rodė, kad visa pakrantė ėmė švytėti. 

„Klydau manydama, kad šitie akmenys niekuo neypatingi. Tu- 
rėjau suvokti; juk vieną tokių man padovanojo totemas. Tik pažiū- 
rėk, kokie dailūs. Dabar, kai žinau, galiu įžvelgti viduje gyvenančią 
ugnį. Staiga Aila susimąstė. „Tačiau kodėl aš? Kodėl tai buvo at- 
skleista man? Vieną tokį akmenį gavau iš urvinio liūto, kai šis norė- 
jo pasakyti, kad Durkas gyvens. Ką jis praneša dabar?“ 

Moteris prisiminė keistą nuojautą, kuri apėmė ugniai užgesus, 
o dabar, stovėdama tarp keturių laužų, vėl ją pajuto. Paskui staiga 
užliejo visaapimantis palengvėjimas, nors Aila net nežinojo, kad 


nerimavo. 


— Sveiki! Sveiki! — mosikavo Jondalaras leisdamasis prie upės 
kranto. 

Jis pajuto visaapimantį palengvėjimą. Jau buvo bepasiduodąs, 
tačiau kito žmogiško balso garsas užliejo nauja viltimi. Jam nė ne- 
toptelėjo, kad atvykėliai gali būti priešiški; nieko negalėjo būti blo- 
giau už tą visiškai jį užvaldžiusį bejėgiškumą. Be to, žmonės atrodė 
nusiteikę draugiškai. 

Vyras, kuris šūktelėjo Jondalarui, laikė ringę virvių, o jų galas 
buvo pritvirtintas prie keisto didžiulio vandens paukščio. Jonda- 
laras suvokė, jog tai ne gyvas padaras, o kažkoks dirbinys. Žmogus 
metė jam virvę. Jondalaras jos nesučiupo ir šoko į vandenį gaudyti. 
Iš laivo į sūkuriuojantį vandenį, kurio gylis siekė šlaunis, sušoko ir 
nubrido pora vyrų su kita virve. Vienas jų, pastebėjęs Jondalaro vei- 
de sumišusią viltį, palengvėjimą ir nesuvokimą, ką daryti su šlapia 
virve rankose, nusišypsojęs perėmė lyną. Vyras patraukė laivą arčiau 
kranto, pririšo virvę prie medžio, paskui nuėjo patikrinti kito lyno, 
užkliuvusio už atsikišusios didelio išvirtusio ir pusiau į vandenį pa- 
nirusio medžio šakos. 

Dar vienas vandens paukščio keleivis persiropštė per bortą ir už- 


šoko ant rąsto, kad patikrintų šio stabilumą. Jam tarus kelis žodžius 

nesuprantama kalba, per rąstą buvo nutiestas į kopėčias panašus 
trapas. Grįžęs į laivą netrukus jis vėl pasirodė: kartu su moterimi 
žemyn trapu į krantą lydėjo trečią asmenį, nors atrodė, kad šis vei- 
kiau leidžia padėti, nei to reikalauja. 

Akivaizdžiai didžiai gerbiamas asmuo laikėsi santūriai, kone 
karališkai, tačiau vienos savybės Jondalarui niekaip nesisekė už- 
čiuopti; kad ir kiek spoksojo, taip ir liko neaišku. Vėjas pagavo ilgų 
baltutėlių ant sprando surištų plaukų sruogą ir nupūtė nuo veido, 
kuris buvo švariai nuskustas arba bebarzdis, metų išvagotas, bet 
švytintis švelnia šviesa. Skruostų linijos, smakro išsikišimas bylojo 
apie jėgą — vidinę? 

Tik pašauktas Jondalaras suvokė stovįs įsibridęs šaltame vande- 
nyje. Iš arčiau paslaptis neišsisklaidė; jis juto, kad stinga kažko svar- 
baus. Jondalaras stebeilijosi į užjaučiamai ir klausiamai besišypsantį 
veidą su skvarbiomis nenusakomo pilko ar riešutų atspalvio akimis 
ir užplūdus nuostabai staiga suvokė, kodėl kantriai priešais laukian- 
tis asmuo atrodo toks paslaptingas. Štai tada ėmė ieškoti kokios 
nors lyties užuominos. 

Ūgis nepadėjo: tai galėjo būti aukšta moteris arba žemesnio nei 
vidutinio ūgio vyras. Stori beformiai apdarai slėpė fizines smulkme- 
nas, netgi eisena nieko neatskleidė. Kuo ilgiau Jondalaras stebėjo 
atvykėlį nerasdamas atsakymo, tuo ramiau jautėsi. Buvo girdėjęs 
apie žmones, gimstančius vienos lyties kūne, tačiau su kitos lyties 
polinkiais. Jie buvo nei vyrai, nei moterys, arba kartu tiek vyrai, tiek 
moterys, ir paprastai būdavo tarp tarnaujančiųjų Motinai. Viduje 
susijungus vyriškų ir moteriškų elementų galioms, tokie žmonės 
garsėjo kaip ypač patyrę gydytojai. 

Jondalaras buvo toli nuo namų ir šios genties papročių nežinojo, 


bet nė kiek neabejojo, kad priešais stovintis asmuo yra gydytojas. 

Gal iš tų, kurie tarnauja Motinai, gal ir ne - nesvarbu. Tonolanui 
reikėjo gydytojo, štai jis ir atvyko. 
Vis dėlto iš kur jie sužinojo, kad čia reikalingas gydytojas? Kaip 


apskritai sumanė atvykti? 


“ 


Jondalaras įmetė dar vieną pliauską į laužą ir stebėjo, kaip ki- 
birkštys vejasi dūmus į nakties dangų. Giliai įsirausęs į miegmai- 
šį ir atsišliejęs į didelį riedulį jis spoksojo į negęstančias dangaus 
kibirkštis. Į regos lauką patekęs siluetas uždengė dalį žvaigždėmis 
nusagstyto dangaus. Teko luktelėti, kol begalinėse erdvėse paniru- 
sios akys susitelkė į garuojančios arbatos puodelį tiesiančios jaunos 
moters veidą. 

Greitai sėdant apsinuogino šlaunis, ir Jondalaras griebėsi mie- 
gmaišio, kurį užsitraukęs ilgesingai nužvelgė prie laužo džiūstan- 
čias kelnes bei batus. Moteris nusišypsojo. Akimirksniu rimta, dro- 
vi, švelniai daili jauna moteris virto gražuole spindinčiomis akimis. 
Jondalaras niekad nebuvo matęs tokios stulbinančios transtormaci- 
jos, o jo atsakanti šypsena atspindėjo paties patrauklumą. Nenorė- 
dama trikdyti nepažįstamojo, moteris staiga palenkė galvą ir paslė- 
pė šelmišką juoką. Kai vėl pakėlė akis, tebuvo likę tik žiburiukai. 

— Tavo šypsena labai graži, - pasakė Jondalaras, imdamas puo- 
delį arbatos. 

Ji papurtė galvą ir atsakė žodžiais, kurie, jo manymu, reiškė, kad 
jo nesuprantanti. 

- Žinau, jog manęs nesupranti, tačiau vis tiek noriu apsakyti, 


koks esu dėkingas, kad esate čia. 

Moteris atidžiai jį stebėjo, ir Jondalarui susidarė įspūdis, kad ji 
taip pat norėtų pabendrauti, todėl vis liejo žodžius baimindamasis, 
jog nutilus nepažįstamoji nueis. 

— Nepaprastai gera paprasčiausiai kalbėtis su tavimi, žinoti, kad 
tu čia. 

Vyras siurbtelėjo arbatos. 

— Skanu. Kokios čia žolės? - pakėlęs puodelį vertinamai linkte- 
lėjo. - Regis, jaučiu ramunėles. 

Ji palinksėjo supratusi, tada atsisėdo arčiau ugnies ir ėmė atsa- 
kinėti kalba, kurią Jondalaras suprato taip pat menkai. Vis dėlto 
moters balsas buvo malonus ir ji, regis, suvokė, kad jaunuolis trokš- 
ta draugijos. 

— Norėčiau kaip nors tau padėkoti. Nežinau, ką būčiau daręs, 
jei nebūtumėte pasirodę, — jis susiraukė vaizduodamas nerimą ir 
įtampą, 0 ji supratingai nusišypsojo. - Norėčiau paklausti, iš kur 
sužinojot, kad mes čia, ir kaip jūsų Zelandonė, ar kaip ten vadinat 
savo gydytoją, susiprato vykti kartu. 

Ji atsakė mosteldama greta iškeltos palapinės link, kuri švytėjo 
nuo viduje sukurtos ugnies. Jondalaras nusivylęs papurtė galvą. At- 
rodė, kad ji kone viską suvokia, tačiau pats moters suprasti vis tiek 
nesugebėjo. 

— Tikriausiai beprasmiška prašyti, — tarė, - bet norėčiau, kad 
gydytojas leistų man pabūti su Tonolanu. Netgi be žodžių supra- 
tau, jog jam nesuteiks pagalbos, kol aš neišeisiu. Neabejoju gydyto- 
jo sugebėjimais. Noriu būti su broliu, štai ir viskas. 

Jis žvelgė į moterį taip rimtai ir nuoširdžiai, kad ji uždėjo del- 
ną jam ant rankos norėdama nuraminti, padrąsinti. Jondalaras pa- 


bandė nusišypsoti, tačiau veidą iškreipė skausminga grimasa. Tada 

Jondalaras pastebėjo prasiskiriant palapinės skvernus, ir pasirodė 
vyresnė moteris. 

— Jetamija! — pašaukė ji merginą ir pridūrė dar kelis žodžius. 

Jaunoji moteris greitai atsistojo, bet Jondalaras sulaikė ją už 
rankos. 

— Jetamija? — pasiteiravo, rodydamas į ją. Mergina linktelė- 
jo. - Jondalaras, - tarė jis, baksteldamas sau į krūtinę. 

— Jondalaras, - lėtai pakartojo ji. Tada dirstelėjo į palapinę, 
bakstelėjo į save, į jį, o paskui parodė į palapinę. 

— Tonolanas, - pasakė jis. - Mano brolio vardas Tonolanas. 

— Tonolanas, - pakartojo ji skubėdama palapinės link. Jonda- 
laras pastebėjo, kad ji truputį šlubčioja, nors merginai tai visiškai 


netrukdė. 

Kelnės tebebuvo drėgnos, tačiau jis vis tiek jas užsimovė ir me- 
tėsi į giraitę, nebodamas jų užsisegti arba apsiauti batų. Malšino 
savo reikmes vos pabudęs, bet drabužių pamaina buvo kuprinė- 
je. Ši liko didžiojoje palapinėje, kur baltaplaukis gydė Tonolaną. 
Jetamijos šypsena išvakarėse privertė jį dukart pagalvoti prieš 
kasdieniškai pasivaikštant iki atokesnio krūmyno tik su trumpais 
apatiniais marškiniais. Be to, jis nenorėjo atsitiktinai sulaužyti 
kokių papročių arba pažeisti tabu jam padedančių žmonių - tik 
ne dviejų stovykloje esančių moterų akivaizdoje. 

Pirmiausia jis pabandė atsistojęs eiti miegmaišyje ir taip ilgai 


delsė, kol susiprato galįs apsimauti kelnes, nors ir šlapias, kad jau 

buvo kone pamiršęs savo sutrikimą ir gatavas pasileisti bėgte. Jon- 


dalarą palydėjo Jetamijos juokas. 

— Tamija, nesijuok iš jo. Negražu, - sudraudė vyresnė moteris, 
tačiau pastaba ne ką padėjo, nes pati stengėsi sulaikyti juoką. 

— Oi, Roša, visai neketinau šaipytis, paprasčiausiai negalėjau su- 
siturėti. Ar matei, kaip jis bandė paeiti miegmaišyje? - mergina vėl 
pradėjo kikenti, nors ir stengėsi susivaldyti. - Kodėl paprasčiausiai 
neatsistojo ir nenuėjo? 

— Galbūt tų žmonių papročiai kitokie, Jetamija. Tikriausiai at- 
sibeldė iš toli. Niekad nemačiau taip sukirptų drabužių, ir kalba 
nė nepanaši. Kitų keliautojų bent kelis žodžius suprasdavau, o šitų 
tikriausiai nė ištart nesugebėčiau. 

— Ko gera, tu neklysti. Tikriausiai kažkas jam draudžia rodyti 
odą. Kad būtum mačius, kaip jis išraudo vakar vakare vien tik dėl 
to, kad pamačiau lopinėlį jo šlaunies. Kita vertus, dar niekas taip 
nesidžiaugė mus pamatęs. 

— Ar galima jį kaltinti ? 

— Kaip tas kitas? — vėl surimtėjusi pasiteiravo jaunoji moteris. — 
Ar Šamuda ką nors sakė, Rošarija? 

— Atrodo, tinimas atslūgo, ir karščiuoti nustojo, bent jau miego- 
jo ramiau. Šamuda mano, kad jam įdūrė raganosis. Neįsivaizduoju, 
kaip liko gyvas. Nebeilgai būtų tvėręs, jei tas ilgšis nebūtų sumanęs, 
kaip pakviesti pagalbą. Vis tiek pasisekė, kad juos suradome. Ti- 
kriausiai Mudo jiems šypsosi. Motina visada palanki dailiems jau- 


niems vyrukams. 

— Vis dėlto nepakankamai, kad apsaugotų... Tonolaną nuo su- 
žeidimo. Šitaip subadytas... Kaip manai, jis dar vaikščios? 

Rošarija švelniai nusišypsojo merginai. 

— Jei turi bent pusę tavojo ryžto, vaikščios, Tamija. 

Jetamijos skruostai nuraudo. 

- Geriau eisiu pažiūrėti, ar Šamudai nieko nestinga, — tarė spruk- 
dama palapinės link ir labai stengdamasi kuo mažiau šlubčioti. 

— Gal nunešk ilgšiui kuprinę, kad nereikėtų stypčioti šlapiomis 
kelnėmis! - pavymui šūktelėjo Rošarija. 

— Nežinau, kuri kuprinė jo. 

— Neškis abi, palapinėje bus daugiau vietos, ir paklausk Šamu- 
dos, kada galėsim perkelti... Kuo jis vardu? Tonolanas? 

Jetamija linktelėjo. 

— Jei ketiname čia užtrukti, Dolandui reikės suplanuoti me- 
džioklę. Nedaug maisto atsigabenome. Nemanau, kad ramudojams 
pavyks ką sužvejoti šitoje upėje, nors tikriausiai džiaugtųsi, jei ne- 
reikėtų kelti kojos į krantą. Man po kojomis patinka jausti kietą 
Žemę. 

— O, Roša, jei būtum poroje ne su Dolandu, o su kurio ramudo- 
jumi, kalbėtum visiškai priešingai. 

Vyresnioji skvarbiai ją nužvelgė. 

— Ar kuris tų irklininkų bandė suartėti? Gal aš ir nesu tikra tavo 
motina, Jetamija, tačiau visi žino, kad man tu kaip duktė. Jei vyrui 
nepakanka mandagumo paklausti, jis ne toks vyras, kokio tau rei- 
kia. Negalima pasitikėti tais upeiviais... 

— Nebijok, Roša. Nesumaniau pasprukti su upeiviu... kol kas, — 
šelmiškai nusišypsojusi tarė Jetamija. 

- Tamija, yra daugybė šaunių ramudojų, kurie mielai persikraus- 


tytų pas mus... Ko tu juokiesi ? 


Ši 


Jetamija abiem rankomis užsiėmė burną mėgindama nuryti juo- 
ką ir net kunkuliavo šniurkščiodama bei kikendama. Rošarija atsi- 
suko ten, kur žiūrėjo jaunoji moteris, ir stvėrėsi ranka už burnos, 
kad pati nepratrūktų juoku. 

— Geriau atnešiu kuprines, - galų gale pralemeno Jetamija. — 
Mūsų ilgšiui bičiuliui reikia sausų drapanėlių, - kone užsikosėjo 
mergina. - Atrodo kaip kūdikis, privaręs į kelnes! - Ji metėsi į pala- 
pinę, tačiau Jondalaras girdėjo, kaip įėjusi prapliupo juoku. 

— Pakilios nuotaikos, brangioji? — tarstelėjo gydytojas, klausia- 
mai pakėlęs antakius. 

— Atsiprašau. Neketinau įsiveržti šitaip kvatodama. Paprasčiau- 
siai... 

— Arba aš jau aname pasaulyje, arba tu esi deivė, atėjusi manęs iš- 
sivesti. Jokia žemiška moteris negali būti tokia graži, bet nesupran- 
tu nė vieno tavo žodžio. 

Jetamija su Šamuda atsisuko į sužeistąjį. Šis žvelgė į Jetamiją van- 
giai šypsodamasis. Jaunosios moters šypsena išblėso ir ji suklupo 
prie ligonio. 

— Aš jį sutrikdžiau! Kaip galėjau pasielgti šitaip neapgalvotai ? 

— Nepaliauk šypsotis, mano gražioji deive, - prašė Tonolanas, 
imdamas ją už rankos. 

— Taip, brangioji, tu jį sutrikdei, tačiau nerimauti neverta. Įtariu, 
jis kur kas labiau susijaudins, jei pasitrauksi. 

Jetamija papurtė galvą ir suglumusi pažvelgė į Šamudą. 

— Atėjau paklausti, ar ko netrūksta, ar galiu kuo padėt? 

— Ką tik padėjai. 

Jetamija dar labiau apstulbo. Kartais spėliodavo, ar apskritai su- 
pranta, ką gydytojas nori pasakyti. 


Skvarbios akys pažvelgė švelniau, su šlakeliu ironijos. 


p 


— Ką galėjau, padariau. Jis privalo ilsėtis. Dabar gali padėti bet kas, 
kas suteiktų daugiau noro gyventi. Ką tik šitaip pravertė daili tavo šyp- 
sena... Mano brangioji. 

Jetamija išraudusi nuleido galvą, tada suprato, kad Tonolanas tebe- 
laiko jos ranką. Dirstelėjusi ir pamačiusi jo besijuokiančias pilkas akis 
atsakė švytinčia šypsena. 

Gydytojas atsikrenkštė, Jetamija atplėšė nuo Tonolano akis ir tru- 
putį sutriko supratusi, kad šitaip ilgai žiūrėjo į nepažįstamąjį. 

— Šį tą galėtum padaryti. Kad jau pabudo ir atsitokėjo, vertėtų jį 
pamaitinti. Jei yra sultinio, tikriausiai išgertų, ypač iš tavo rankų. 

— O, žinoma. Atnešiu. 

Jetamija išskubėjo, kad neišsiduotų sutrikusi. Pamačiusi, jog Roša- 
rija bando kalbėtis su Jondalaru, kuris nerangiai stovėjo ir bandė atro- 
dyti mielas, ji nėrė atgal atlikti kitų pavedimų. 

— Reikia paimti jų kuprines, ir Rošarija norėtų žinoti, kada Tono- 
laną galėsim judinti. 

— Kuo, sakei, jis vardu? 

- Tonolanas. Šitaip sakė antrasis. 

— Pasakyk Rošarijai, dar viena dvi dienos. Jis kol kas nepajėgs ke- 
liauti per sraunius vandenis. 

— Iš kur žinai mano vardą, gražioji deive, ir kaip man sužinoti ta- 
vąjį? 

Jetamija atsisukusi nusišypsojo Tonolanui ir išbėgo su kuprinėmis. 
Jaunuolis atsilošė šypsodamasis, patenkintas savimi, tačiau krūptelėjo 
pastebėjęs žilaplaukį gydytoją. Paslaptingame šio veide švytėjo katiniš- 
ka šypsena: išmintinga, sumani ir truputį grobuoniška. 

— Kokia žavinga jaunuolių meilė, - pakomentavo Šamuda. Žodžių 
reikšmės Tonolanas negalėjo įminti, bet kreivą sarkazmą perprato, tad 


panoro įsižiūrėti atidžiau. 

Gydytojo balsas nebuvo nei pernelyg žemas, nei per aukštas, tad 
Tonolanui teko ieškoti kitų aprangos ar elgesio užuominų, kurios 
pasakytų, ar tai žemas moters altas ar aukštas vyro tenoras. Apsi- 
spręsti nesugebėjo, tačiau, nors gerai nesuprato, kodėl, atsipalaida- 
vo užtikrintas, kad pateko į geras rankas. 

Jondalarui taip akivaizdžiai palengvėjo pamačius iš palapinės su 
kuprinėmis išeinančią Jetamiją, kad mergina truputį susigėdo ne- 
atnešusi jų anksčiau. Žinojo vyro bėdą, bet jis buvo toks juokingas. 
Jaunuolis širdingai padėkojo nesuprantamais žodžiais, kurių, nors 
ir nežinomų, prasmė buvo aiški, o paskui patraukė prie aukštų krū- 
mų guoto. Su sausais drabužiais pasijutęs kur kas geriau Jondalaras 
netgi atleido Jetamijai už juoką. 

„Ko gera, tikrai atrodžiau juokingai, - galvojo jis, - tačiau kelnės 
buvo tokios šlapios ir šaltos. Na, šiek tiek pašaipos - visai nedidelė 
kaina už pagalbą. Neįsivaizduoju, ką būčiau daręs... Tik smalsu, iš 
kur jie sužinojo? Galbūt gydytojas turi ir kitokių galių? Tada būtų 
suprantama. O šiuo metu aš tik džiaugiuosi, kad jis sugeba gydyti. 
Pala. Bent jau manau, jog šita Zelandonė turi gydomųjų galių. Ne- 
mačiau Tonolano. Nežinau, ar jam geriau. Tikriausiai atėjo metas 
išsiaiškinti. Šiaip ar taip, jis mano brolis. Jie neturi teisės manęs su- 
laikyti, jei noriu jį pamatyti. 

Jondalaras nužirgliojo į stovyklą, pasidėjo kuprinę prie ugnies, 
sąmoningai užtruko, kol vėl patiesė drėgnus drabužius džiūti, o 
tada patraukė palapinės link. 

Jis vos neatsitrenkė į gydytoją, einantį iš palapinės kaip tik tuo 
metu, kai jaunuolis žengė prie angos. Šamuda netrukus jį įvertino ir, 
Jondalarui nė nespėjus prasižioti, lipšniai nusišypsojo, žengė į šalį ir 
pamojo perdėtai kilniu mostu, deramu aukštą padėtį užimančiam, 


galingam asmeniui. 

Jondalaras pervėrė gydytoją vertinančiu žvilgsniu. Nė trupinėlio 
nuolankumo nebuvo matyti skvarbiose, taip pat vertinančiose aky- 
se, o bandymas įžvelgti jo ketinimus liko toks pat miglotas, kaip ir 
neaiški akių spalva. Šypsena, kuri iš pirmo žvilgsnio pasirodė meili, 
atidžiau pasižiūrėjus atrodė veikiau ironiška. Jondalarui pasidingo- 
jo, kad šitas gydytojas, kaip ir dauguma pašauktųjų, gali būti arba 
galingas draugas, arba sunkiai įveikiamas priešas. 

Jondalaras linktelėjo, tarsi pasitaupydamas sprendimą, trumpa 
šypsena išreiškė padėką ir įėjo. Nustebo pamatęs, kad Jetamija grį- 
žo anksčiau už jį. Parėmusi Tonolano galvą mergina laikė jam prie 
lūpų kaulinį puodelį. 

— Turėjau susiprasti, - tarė Jondalaras, o kai pamatė brolį atbu- 
dusį ir akivaizdžiai pasitaisiusį, jo veidą nutvieskė gryno džiaugsmo 
šypsena, — tu ir vėl savo. 

Tonolanas su Jetamija įsmeigė akis į Jondalarą. 

— Ką tokio padariau, didysis brolau? 

— Vos atsimerkęs per tris širdies tvinksnius pasiekei, kad dailiau- 
sia iš aplinkinių moterų tau patarnautų. 

Tonolano šypsena buvo pats nuostabiausias reginys, kokį tik 
brolis galėjo įsivaizduoti. 

— Neklysti dėl to, jog ji pati gražiausia, - Tonolanas švelniai pa- 
žvelgė į Jetamiją, - tačiau ką dvasių pasaulyje veiki tu? Kol aš tai 
svarstau, pasistenk nepamiršti, kad ji - mano deivė. Pasilaikyk di- 
deles žydras savo akis. 

— Dėl manęs nesijaudink, mažasis brolau. Kaskart pažvelgusi į 
mane ji netveria juoku. 

— Iš manęs gali juoktis kada tinkama, - atsakė Tonolanas ir 


nusišypsojo moteriai, o ši irgi atsakė šypsena. - Tik įsivaizduok: 


— 

pabundi iš mirties ir pamatai tokią šypseną. - Žiūrint jai į akis švel- 
numas ėmė panėšėti į garbinimą. 

Jondalaras dirsčiojo nuo brolio į Jetamiją. „Kas čia vyksta? To- 
nolanas ką tik pabudo, juodu negali vienas kitam nė žodžio pasa- 
kyti, tačiau, prisiekiu, jis įsimylėjęs: Vyresnėlis dar kartą, jau objek- 
tyviau, pažvelgė į moterį. 

Jetamijos plaukai buvo nenusakomo šviesiai rusvo atspalvio, 
ji buvo mažesnė ir liesesnė nei paprastai Tonolaną traukdavusios 
moterys. Kone buvo galima ją klaidingai palaikyti mergaite. Tai- 
syklingų bruožų širdies formos veidukas buvo panašus į bet kurios 
kitos jaunos moters: Jetamija buvo daili, bet ne išskirtinė - kol ne- 
nusišypsodavo. 

Staiga dėl keisto poveikio, paslaptingo šviesos ir šešėlių žais- 
mo, dėl subtilių pasikeitimų ji tapo gražuole, neįtikėtina gražuole. 
"Transformacija buvo tokia išbaigta, jog Jondalaras ją nedvejodamas 
tokia palaikė. Kad susidarytų toks įspūdis, merginai pakako nusi- 
šypsoti tik kartą, tačiau vyras nujautė, kad Jetamija šypsosi nedaž- 
nai. Prisiminė, jog iš pradžių Jetamija jam pasirodė rimta ir drovi, 
nors dabar sunku buvo tuo patikėti. Ji atrodė švytinti, gyva, kone 
kunkuliuojanti, o Tonolanas stebeilijosi į ją su kvailoka meilės kan- 
kinio šypsena. 

„Na, Tonolanas ir anksčiau buvo įsimylėjęs, - pagalvojo Jonda- 


laras. — Viliuosi, ji ne itin nusimins, kai mes išeisime: 


“ 


Viena juostelių, kuria buvo prisiūta palapinės dūmų atvartas, 


buvo nusidėvėjusi. Jondalaras žiūrėdamas nieko nematė. Gulėjo 

plačiai atsimerkęs miegmaišyje ir bandė suprasti, kas taip greitai 
jį iškėlė iš miego gelmių. Nejudėdamas klausėsi, uodė ir mėgino 
nustatyti ką nors neįprasta, kas galėtų pranašauti artėjantį pavojų. 
Kiek luktelėjęs išnėrė iš miegmaišio ir atsargiai praskleidė palapinės 
angą, tačiau neišvydo nieko grėsminga. 

Aplink stovyklos laužą sėdėjo būrelis žmonių. Vis dar nepail- 
sėjęs ir sudirgęs Jondalaras priėjo arčiau. Kažkas jam kėlė nerimą, 
bet nesumojo kas. Tonolanas? Patyrusio Šamudos ir rūpestingos 
Jetamijos globojamas brolis taisėsi. Ne, susirūpinimą žadino tikrai 
ne Tonolanas. 

— Labas, - pakėlusi akis tarė Jetamija ir nusišypsojo. 

Jondalaras jau nebeatrodė toks juokingas. Bendras rūpestis dėl 
Tonolano pamažu virto į draugystę, nors bendravimas ribojosi pa- 
grindiniais gestais ir keliais žodžiais, kurių Jondalaras buvo išmo- 
kęs. 

Moteris ištiesė jam puodelį karšto skysčio. Vyras ištarė išmoktus 
padėkos žodžius trokšdamas, kad rastų būdą atsilyginti šiems žmo- 
nėms už pagalbą. Gurkštelėjęs šlakelį susiraukė, dar kiek nugėrė. 
Keista, žolelių arbata. Visai malonaus skonio, tačiau paprastai rytais 
jis gerdavo mėsos sultinį. Uoslė pakuždėjo, kad skobtoje medinėje 
virimo dėžėje prie laužo troškinasi šaknys ir grūdai, bet be mėsos. 
Skubiai apmetęs žvilgsniu Jondalaras suprato, kodėl pasikeitė ryto 
meniu: mėsos nebeliko, o niekas neišsiruošė medžioti. 

Jis dideliais gurkšniais išmaukė arbatą, padėjo kaulo puodelį ir 
nuskubėjo į savo palapinę. Laukdamas, kol brolis pasveiks, buvo 
baigęs tvirtąsias alksnių ietis ir netgi pritaisęs joms titnago galiu- 
kus. Iš kuprinės paėmė kelias lengvesnes svaidomas ietis, išlindęs 
pagriebė abi tvirtąsias, atremtas prie palapinės galo, ir nudrožė at- 


gal prie laužo. Daug žodžių nemokėjo, bet mažai ir tereikia, kad 

išsakytum norą eiti medžioti. Saulei dar aukštai nepakilus, susirin- 
ko susijaudinęs būrelis. 

Jetamija negalėjo apsispręsti. Troško pasilikti su sužeistuoju, 
kurio besijuokiančios akys kaskart pažvelgus priversdavo šypsotis, 
tačiau ir medžioklėn traukti norėjo. Jei tik galėdavo, niekada to ne- 
praleisdavo. Rošarija ragino ją eiti. 

— Nieko jam nenutiks. Kurį laiką Šamuda sugebės juo pasirū- 
pinti ir be tavęs, be to, aš būsiu netoliese. 

Medžiotojų būreliui pajudėjus, Jetamija šūktelėjusi be kvapo 
pasileido įkandin, tebesirišdama gobtuvą. Jondalarui buvo smalsu, 
ar ji medžios. Jaunos Zelandonijos moterys dažnai leisdavosi į me- 
džioklę. Urvo papročiai leido joms pasirinkti. Susilaukusios vaikų 
moterys paprastai likdavo arčiau namų, išskyrus varymus. Prasidė- 
jus medžioklei su varovais, visų jėgų prireikdavo kaimenei varyti į 
spąstus arba nuo uolų. 

Jondalarui patiko medžiojančios moterys - kaip ir daugumai jo 
urvo vyrų, nors jis patyrė, kad tokie jausmai būdingi ne visiems. 
Buvo sakoma, jog moterys, kurios pačios medžioja, vertina sun- 
kumus ir yra supratingesnės partnerės. Jo motina buvo pagarsėjusi 
pėdsekė ir dažnai dėdavosi prie medžioklių netgi turėdama atžalų. 

Visi luktelėjo Jetamijos, tada sparčiai numynė. Jondalarui pasi- 
dingojo, jog oras atvėso, tačiau jie žygiavo taip spėriai ir jis nebuvo 
įsitikinęs, kol nesustojo prie vingiuoto upokšnio, besiskinančio ke- 
lią pas Motiną per žole apaugusią lygumą. Pildydamas vandenmaišį 
Jondalaras pastebėjo, kad ledas pakraščiuose storesnis. Nusismaukė 
gobtuvą, nes kailis aplink veidą ribojo periferinį regėjimą, - vis dėl- 
to neilgai trukus jis ne vienintelis vėl jį užsimaukšlino. Aiškiai buvo 


žvarboka. 

Kažkas kiek aukščiau palei upę pastebėjo pėdsakus ir, kol Jonda- 
laras juos tyrinėjo, visi susispietė aplink jį. Raganosių šeimyna taip 
pat buvo sustojusi atsigerti, ir visai neseniai. Pagaliuku drėgname 
pakrantės smėlyje braižydamas puolimo planą Jondalaras pastebė- 
jo, kad ledo kristaliukai sukietino žemę. Dolandas kitu pagaliuku 
uždavė klausimą, Jondalaras patobulino piešinį. Susitarus visi ne- 
kantravo judėti toliau. 

Pėdsakais nusekė ristele. Nuo spartaus tempo sušilo, gobtuvus 
vėl teko atsilaisvinti. Ilgi šviesūs Jondalaro plaukai buvo įsielektrinę 
ir lipo prie gobtuvo kailio. Kol susekė grobį, užtruko ilgiau nei ze- 
landonas tikėjosi, bet priekyje pastebėjęs rausvai rudus gauruotuo- 
sius raganosius suprato, kodėl. Žvėrys judėjo greičiau nei papras- 
tai — tiesiai į šiaurę. 

Jondalaras neramiai nužvelgė dangų: virš galvos plytėjo apvers- 
tas gilaus mėlio dubuo su vos keliais tolumoje išsibarsčiusiais debe- 
sėliais. Neatrodė, kad telktųsi audra, tačiau jis nusiteikė sukti atgal, 
pasiimti Tonolaną ir nešdintis. Regis, niekas daugiau nebuvo linkęs 
trauktis, tik ne tada, kai jau matyti raganosiai. Jondalaras suabejo- 
jo, ar šie žmonės žino, jog pamačius į šiaurę judančius gauruočius 
galima numatyti sniegą. 

Pats sumanė traukti medžioti, nesunkiai tai perdavė kitiems, o 
dabar įsigeidė grįžti pas Tonolaną ir nugabenti jį į saugią vietą. Kaip 
paaiškinti, kad artinasi sniego audra, kai danguje nė debesėlio, o 
kalbos nemoki? Jondalaras papurtė galvą - pirmiausia reikia sume- 
džioti raganosį. 

Prisivijus Jondalaras spustelėjo greičiau mėgindamas aplenkti 
paskutinį atsilikėlį - jauną raganosį, dar ne visai suaugusį ir kiek 
sunkiau spėjantį. Ilgšis puolė šūkauti ir mosuoti rankomis mė- 


gindamas atkreipti žvėries dėmesį, kad tas pakeistų kryptį arba 

sulėtintų, tačiau jauniklis, genamas į šiaurę to paties pasiryžimo 
kaip ir kiti, į žmogų nekreipė dėmesio. Jondalaras sunerimo paste- 
bėjęs, jog bus sudėtinga atskirti vieną žvėrį. Audra telkėsi greičiau, 
nei vyras spėjo. 

Akies kampučiu pastebėjęs, kad Jetamija nėmaž neatsilieka, Jon- 
dalaras nustebo. Ji šlubčiojo pastebimiau, bet judėjo sparčiai. Ne- 
sąmoningai ją girdamas jaunuolis linktelėjo. Kiti medžiotojai taip 
pat mėgino apsupti vieną žvėrį ir nuginti kitus, tačiau raganosiai — 
ne bandos žvėrys, mėgstantys draugiją, lengvai genami ar vedami, 
jiems nereikėjo burtis dėl saugumo ir rūšies išsaugojimo. Gauruo- 
tieji raganosiai buvo nepriklausomi, bjaurūs, vaidingi padarai, ku- 
rie retai bastėsi didesnėmis grupėmis nei šeima ir buvo pavojingai 
nenuspėjami. Medžiotojams derėjo būti sumaniems ir budriems. 

Nebyliu susitarimu medžiotojai susitelkė į atsiliekantį jauniklį, 
bet šūkaujančių žmonių supamas šis nei lėtino tempą, nei bidzeno 
greičiau. Galiausiai raganosio dėmesio sulaukė Jetamija, kai nusiė- 
musi gobtuvą pradėjo juo mostaguoti. Žvėris sulėtino, pasuko galvą 
į dirgiklį ir aiškiai sutriko. 

Medžiotojai gavo progą atsigriebti. Jie išsidėstė aplink auką: 
nešini sunkesnėmis ietimis prisislinko arčiau, o turėjusieji lengves- 
nes suformavo išorinį ratą, pasiruošę prireikus kuo greičiau pulti 
į pagalbą pirmiesiems. Raganosis sustojo: regis, nesuvokė, kad jo 
bendrai sparčiai juda pirmyn. Staiga pasileido lėta risčia vėjyje mas- 
katuojančio gobtuvo link. Jondalaras paėjėjo arčiau Jetamijos ir pa- 
stebėjo, kad lygiai taip pat pasielgė Dolandas. 

Tada jaunuolis, vienas iš likusiųjų gyventi laive, sumosavo savo 
gobtuvu ir pats pasileido žvėries link. Sutrikęs raganosis nustojo 
strimgalviais lėkti į jauną moterį, pakeitė kryptį ir pasileido prie 


jaunuolio. Didesnį judantį objektą buvo lengviau sekti net esant 

ribotam regėjimui; tokia daugybė medžiotojų klaidino jo aštrią 
uoslę. Vos priartėjo, tarp raganosio ir jaunuolio įsiterpė kita judanti 
figūra: gauruočiui vėl teko sustoti ir nuspręsti, paskui kurį taikinį 
sekti. 

Jis pakeitė kryptį ir nusivijo taip kankinamai arti esantį antrąjį, 
tačiau įsiterpė dar vienas medžiotojas, mosuojantis plačia kailine 
skraiste. Jaunikliui prisiartinus, dar vienas pralėkė pro šalį taip arti, 
kad ner lietė ilgus rausvus plaukus ant snukio. Sutrikęs raganosis 
įpyko, žudikiškai įtūžo. Sušnarpštė, ėmė kanopa arti žemę ir, pama- 
tęs dar vieną iš galybės lakstančių figūrų, pasileido įkandin didžiau- 
siu greičiu. 

Jaunam upeiviui buvo nelengva bėgti priekyje, o kai jis staigiai 
metėsi į šalį, persekiojantis žvėris taip pat pakeitė kryptį. Vis dėlto 
raganosis ėmė pavargti. Jis vieną po kito vaikėsi nerimą keliančius 
bėgikus ir nesugebėjo pavyti nė vieno. Kai priešais metėsi kitas gob- 
tuvu mosuojantis medžiotojas, gauruotas žvėris sustojo, nuleido 
galvą, dideliu priekiniu ragu palietė žemę ir susitelkė į visai netoli 
šlubčiojančią figūrą. 

Jondalaras pasileido pirmyn aukštai iškėlęs ietį. Reikėjo smogti, 
kol uždusęs raganosis neatgavo kvapo. Iš kitos pusės artėjantis Do- 
landas manė taip pat, kaip, beje, ir keli kiti besiartinantys medžio- 
tojai. Jetamija apdairiai artinosi ir mosavo gobtuvu, mėgindama 
išlaikyti žvėries dėmesį. Jondalaras vylėsi, kad jis bus toks išsekęs 
kaip ir atrodė. 

Visų dėmesys buvo sutelktas į Jetamiją ir raganosį. Jondalaras 
nebuvo tikras, kas privertė jį pažvelgti šiauriau, - galbūt periferinis 
judėjimas. 

— Atsargiai! — suriko Jondalaras, mesdamasis pirmyn. — Iš šiau- 


rės, raganosis! 

Jo veiksmai kitiems atrodė nesuprantami; jie neperprato jo šūks- 
nių ir nematė raganosio patelės, įtūžusios ir visu greičiu lekiančios 
tiesiai į juos. 

— Jetamija! Jetamija! Šiaurė! — vėl sušuko Jondalaras, modamas 
ranka ir rodydamas ietimi. 

Mergina dirstelėjo į šiaurę, vyro rodoma kryptimi, ir įspėjamai 
suriko jaunuoliui, į kurį taikėsi patelė. Kiti, akimirką pamiršę jauni- 
klį, puolė jam į pagalbą. Gal pailsėjo, gal puolančios patelės kvapas 
atgaivino, tačiau staiga jauniklis puolė prie būtybės, taip provokuo- 
jamai ir taip arti mosuojančios gobtuvu. 

Jetamijai pasisekė, kad raganosis buvo taip arti. Jis nespėjo iš- 
vystyti greičio ir sutelkti jėgos, o jo šnarpštimas puolant atkreipė 
moters ir Jondalaro dėmesį. Jetamija metėsi atgal, išsisuko nuo ra- 
ganosio rago ir nubėgo paskui žvėrį. 

Raganosis sulėtino dairydamasis išsprūdusio taikinio, bet ne- 
pastebėjo aukšto vyro, kuris ilgais žingsniais trumpino atstumą. 
Paskui jau buvo per vėlu: maža akutė nebegalėjo nieko pastebėti. 
Jondalaras sunkia ietimi pramušė pažeidžiamą ertmę ir suvarė gin- 
klą į smegenis. Kitą akimirką aptemo viskas, nes jauna moteris į kitą 
raganosio akį sukišo savo ietį. Žvėris tarsi nustebo, paskui truktelė- 
jo, parklupo ir, išleidęs paskutinį kvapą, sudribo ant žemės. 

Pasigirdo šūksnis. Abu medžiotojai pakėlė galvas ir spruko į 
priešingas puses. Jų link lapnojo suaugusi raganosio patelė, tačiau 
prisiartinusi prie jauniklio sulėtino, dar pabėgėjo kelis žingsnius, 
sustojo ir pasuko prie jauniklio, tysančio ant žemės su iš akių sty- 
rančiomis ietimis. Senoji bakstelėjo jį ragu, ragindama keltis, pas- 
kui pasukiojo galvą ir pamindžiukavo, tarsi mėgindama susivokti. 

Vienas kitas medžiotojas pabandė atkreipti jos dėmesį mosta- 


guodami priešais skraistėmis ir gobtuvais, tačiau ji jų nematė arba 

nusprendė nepaisyti. Dar kartą paragino jauniklį ir, tarsi pasidavusi 


instinktui, vėl nulapnojo į šiaurę. 


VŽ 

— Neabejoju, Tonolanai, audra arti. Ta patelė ryžtingai patraukė 
į šiaurę — visai nenorėjo pasilikti. 

— Vadinasi, sniegas pakeliui? - pasitikslino Tonolanas ir dirste- 
lėjo žemyn į karštą kompresą, o paskui vėl į sunerimusį brolį. 

Jondalaras linktelėjo. 

— Nežinau, kaip paaiškinti Dolandui, kad geriau išvykti prieš 
audrai užgriūvant, kai danguje nė debesėlio... Net jei ir mokėčiau 
jų kalbą. 

— Jau seniai užuodžiu besiartinantį sniegą. Reikėtų laukti smar- 
kios audros. 

Jondalaras neabejojo, kad temperatūra tebekrinta, ir dar tvirčiau 
įsitikino kitą rytą, kai turėjo prakirsti ploną ledo sluoksnelį arbatos 
puodelyje, kurį buvo palikęs prie laužo. Jis pabandė dar kartą iš- 
sakyti susirūpinimą kitiems. Regis, nepavyko, tad toliau nervingai 
stebėjo dangų ieškodamas kitų oro pasikeitimo ženklų. Jam būtų 
palengvėję pamačius per kalnus besiritančius ir žydrą dangaus du- 
benį pildančius kudlotus debesis, jei jie nebūtų reiškę artėjančios 
neišvengiamos grėsmės. 

Pamatęs pirmuosius ženklus, kad stovykla išardoma, jis su- 
skleidė savo palapinę, sukrovė jųdviejų su Tonolanu kuprines. 
Dolandas nusišypsojo ir linktelėdamas pagyrė jo paskatas, paskui 
mostelėjo upės link, tačiau vyro šypsenoje buvo nerimas, o akyse — 


rūpestis. Jondalaras dar labiau susikrimto pamatęs sūkuriuojančią 

upę ir šokinėjantį, trūkčiojantį, mėginantį nusitraukti virves me- 
dinį laivą. 

Jo mantą paėmusių ir greta supjaustytos sušalusios raganosio 
skerdienos sukrovusių vyrų išraiškos buvo abejingesnės, bet Jon- 
dalaras vis tiek nepasijuto drąsiau. Kad ir kaip nekantravo dingti, 
nieku gyvu nesijautė tikras dėl transporto priemonės. Jam buvo 
smalsu, kaip ketinama į laivą perkelti Tonolaną, tad grįžo pažiūrėti, 
ar gali kuo padėti. 

Supratęs, kad kartais geriausia pagalba — nesipainioti po. kojo- 
mis, Jondalaras stebėjo, kaip našiai ir spėriai ardoma stovykla. Pra- 
dėjo pastebėti tam tikrus aprangos skirtumus tarp tų, kurie statė 
pastogės žemėje ir vadinosi šamudojais, bei ramudojų, kurie likda- 
vo laive. Vis dėlto jie neatrodė kaip skirtingos gentys. 

Visi lengvai bendravo, daug juokavo, nebuvo maryti jokio per- 
dėto mandagumo, kuris paprastai byloja apie slypinčią įtampą tarp 
skirtingų genčių narių. Atrodė, visi kalba viena kalba, dalijasi mais- 
tu ir puikiai darbuojasi sutelktinai. Vis dėlto Jondalaras pastebėjo, 
kad sausumoje vadovauja Dolandas, o laive vyrai laukia kito žmo- 
gaus nurodymų. 

Iš palapinės išniro gydytojas, jam įkandin — du vyrai, išmonin- 
gais neštuvais gabenantys Tonolaną. Giraitėje ant kalvelės nukirtus 
porą alksnių jų kotai buvo apsukti ir apnarstyti virve iš laivo. Šitaip 
viduryje buvo suformuotas pagrindas, o prie jo — saugiai pririštas 
sužeistasis. Jondalaras nuskubėjo jų link pastebėjęs, kad Rošarija 
pradėjo ardyti aukštą apskritą palapinę. Nervingi moters žvilgsniai 
į dangų ir upę įtikino Jondalarą, jog kelionės ji laukia nė kiek ne 
labiau nei jis. 

— Tie debesys atrodo apsunkę nuo sniego, - pastebėjęs greta neš- 


tuvų einantį brolį pasakė Tonolanas. - Kalnų viršūnių nebematyti. 

Šiaurėje tikriausiai jau sninga. Žinai, ką: iš tokios padėties visiškai 
kitaip atrodo pasaulis. 

Jondalaras pakėlė akis į debesis, besiritančius per kalnus, už- 
dengusius apledėjusias smailes, besiverčiančius vienas per kitą tarsi 
stumdytųsi, bruktųsi skubėdami užpildyti giedrą žydrą erdvę viršu- 
je. Kone taip pat grėsmingai kaip dangus atrodė Jondalaro suraukta 
kakta, aptemdyta rūpesčio, tačiau jis stengėsi slėpti būgštavimus. 

— Ar toks tavo atsiprašymas už gulinėjimą? — tarstelėjo ir pamė- 
gino nusišypsoti. 

Priėjus į upę išsikišusį rąstą, Jondalaras iš tolėliau stebėjo, kaip 
upeiviai su našta balansuoja ant netvirto parvirtusio medžio, o 
paskui gabena neštuvus iš pažiūros dar nepatikimesniu, kopėčias 
primenančiu trapu, ir suprato, kodėl Tonolanas tvirtai pririštas 
prie gabenimo priemonės. Vyresnėlis nusekė iš paskos pats sunkiai 
laikydamas pusiausvyrą ir ėmė žiūrėti į tuos žmones su dar didesne 
pagarba. 

Kai Rošarija su Šamuda perdavė porai ramudojų tvirtai susuk- 
tus polių bei kailių ryšulius - didžiąją palapinę - ir patys patraukė 
rastu, iš pilkai aptraukto dangaus ėmė leistis baltos skiautės. Tarsi 
atspindėdama dangaus nuotaiką upė niršiai putojo ir kunkuliavo — 
kalnuose susikaupusi drėgmė sruvo žemyn. 

Rastas kilnojosi visai kitaip negu laivas. Jondalaras persisvėrė 
per bortą ir ištiesė moteriai ranką. Rošarija pažvelgė dėkinga, pada- 
vė ranką ir leidosi kelte perkeliama per paskutines pakopas į laivą. 
Šamuda taip pat nesudvejojęs priėmė jo pagalbą, dėkingas gydyto- 
jo žvilgsnis buvo nuoširdus kaip ir Rošarijos. 

Vienas vyras vis dar laukė krante. Jis atlaisvino lyną, tada per- 
bėgo rąstu ir įsiropštė per bortą. Greitai buvo įtrauktas trapas. 


Besikilnojantį laivą, kuris taip veržėsi pasileisti su srove, laikė tik 

vienintelis lynas ir ilgakočiai irklai yrėjų rankose. Staigiu judesiu 
nukirtus virvę išlaisvintas laivas šoktelėjo. Jondalaras tvirtai įsikibo 
į kraštą, o vandens paukštis nušokavo į srūvančią Seserį. 

Audra staigiai stiprėjo, snaigių sūkuriai temdė matomumą. Kar- 
tu su laivu skirtingais greičiais plaukė visokie daiktai ir atliekos: 
sunkūs vandens prisigėrę rąstai, susiraizgę krūmokšniai, išipampę 
lavonai, o kartkartėmis ir nedideli ledkalniai. Jondalaras baiminosi 
susidūrimo. Stebėjo pro šalį slystantį krantą, paskutinįsyk įsmei- 
gė akis į alksnių giraitę ant aukštos kalvos. Medyje pamatė kaži 
ką plevėsuojant. Staigaus vėjo gūsio nuplėštas daiktas nusklendė į 
upę. Jam krintant Jondalaras staiga suvokė, kad standi, tamsiomis 
dėmėmis išmarginta oda yra vasarinė jo tunika. Nejau ji visą laiką 
maskatavosi ant medžio? Akimirką plūduriavusi oda prisigėrė van- 
dens ir nugrimzdo. 

"Tonolaną atrišo nuo neštuvų ir padėjo acsišlieti į laivo bortą. Jis 
atrodė išblyškęs, skausmo kamuojamas ir išsigandęs, tačiau žais- 
mingai šypsojosi greta sėdinčiai Jetamijai. Jondalaras įsitaisė netoli 
jų ir susiraukė prisiminęs savo baimę bei paniką. Paskui toptelėjo, 
kaip apsidžiaugė išvydęs besiartinančią laivę, nors netikėjo savomis 
akimis, ir vėl ėmė spėlioti, iš kur šie žmonės sužinojo, kad jis ten yra. 
Staiga toptelėjo: „Ar gali būti, kad vėjyje besiplaikstanti kruvina 
tunika pasufleravo, kur ieškoti? Kaip jie apskritai sugalvojo atke- 
liauti? Ir dar su Šamuda“ 

Laivas kratėsi per šėlstančius vandenis. Gerai įsižiūrėjęs į jo kons- 
trukciją, Jondalaras susižavėjo tvirtu vandens paukščiu. Dugnas 
atrodė pagamintas iš tvirto, vientiso išskobto medžio kamieno, 
kuris pačiame viduryje buvo kiek platesnis. Laivas buvo išdidintas 
persidengiančių, sutvirtintų, į šalis išplatėjančių ir priekyje susijun- 


giančių lentų eilėmis. Tam tikrais atstumais abipus buvo įtaisyti su- 

tvirtinimai, o tarp jų ištiestos lentos — sėdynės irklininkams. Irys 
sutvirtinimai buvo prieš pirmą jų. 

Jondalaras apžiūrėjo laivo struktūrą ir jo žvilgsnis nuslydo rąstu, 
kuris buvo išsikišęs už pirmagalio. Paskui atsisuko ir pajuto, suspur- 
dant širdį. Netoli pirmagalio, pagauta susiraizgiusių šakų, laivės du- 


gne gulėjo odinė vasarinė tunika, permirkusi tamsiu krauju. 


— Nebūk tokia godi, Yhaha, - įspėjo Aila žiūrėdama, kaip palvas 
arklelis siurbia paskutinius lašus iš medinio dubenėlio dugno. - Jei 
išgersi viską, vėl teks tirpinti ledą. - Kumelaitė suprunkštė, papurtė 
galvą ir vėl įkišo nosį į dubenėlį. Aila nusijuokė. — Jei jau tu tokia 
ištroškusi, atnešiu daugiau ledo. Eisi kartu? 

Aila įprato nuolat kreipti minčių srautą į jaunąją kumelaitę. Kar- 
tais tai būdavo tik sąmonės piešiniai, kartais - Ailai geriau pažįsta- 
ma jausminga gestų, pozų ir veido išraiškų kalba, tačiau kumelaitė 
buvo linkusi atsiliepti į balsą, todėl moteris stengėsi artikuliuoti, 
kuo daugiau išsakyti žodžiais. Kitaip nei gentainiams, Ailai nieka- 
da nebuvo sunku skleisti įvairius garsus ir intonacijas; tiktai sūnus 
gebėjimais galėjo jai prilygti. Abu žaisdavo mėgdžiodami nieko ne- 
reiškiančius vienas kito skiemenis, bet kai kurie jų įgijo reikšmes. 
Nuolat kalbantis su arkleliu šis Ailos polinkis įgavo sudėtingesnių 
garsinių išraiškų. Aila mėgdžiojo žvėrių skleidžiamus garsus, iš ži- 
nomų derinių išgalvodavo naujus žodžius, netgi įterpdavo vieną 
kitą nieko nereiškiantį žaidimų su sūnumi skiemenį. Kadangi nie- 
kas nesmerkė nebūtinus garsus skleidžiančios moters, jos žodynas 
plėtėsi, tačiau ši kalba buvo suprantama tik jai ir, neįtikėtina, jos 


arkleliui. 


1 


Aila užsivyniojo kailines blauzdines, apsiautalą iš gauruoto ar- 
klio kailio, užsimaukšlino vilkenos gobtuvą, paskiausiai prisitvir- 
tino rankų įmovas. Prakišusi plaštaką pro išpjovą delne užsikišo 
svaidyklę už juosmens diržo ir užsirišo kuprinę. Paskui pasiėmė 
ledo kirtiklį - ilgą arklio priešakinės kojos kaulą, spirale perskeltą 
iki čiulpų, o paskui užaštrintą, skeliant ir gremžiant į akmenį, - ir 
pajudėjo. 

— Nagi, eime, Yhaha, - pamojo. Palaikė iškėlusi sunkų tauro 
kailį, kadaise - palapinę, o dabar pritvirtintą prie polių, susmeigtų 
į plūktas urvo grindis greta angos, ir saugančią nuo vėjo. Arklelis 
išrisnojo ir įkandin Ailos nusileido stačiu taku. Traukiant užšalusio 
upokšnio link švilpiantis vėjas kone lenkė ją dvilinką. Radusi vietą, 
kur ledo surakintos srovės kristalas atrodė sudaužytas, Aila atkirto 
kelis ledo gabalus. 

— Kur kas lengviau prisemti sniego nei skaldyti ledą, Yhaha, — 
tarė ji, kraudama luitus į krepšį. Srabtelėjusi įsimetė kelias pliauskas 
iš suneštos krūvos sienos papėdėje ir pagalvojo, kad jaučiasi labai 
dėkinga už šią medieną: ir ledui tirpinti, ir šilumai. - Žiemos čia 
sausos ir šaltos. Pasiilgau sniego, Yhaha. Tas trupinėlis, kurį čia at- 
pučia, visai nepanašus į sniegą, tik šaltas. 

Malkas moteris sukrovė greta ugniakuro, ledą suvertusi į du- 
benį patraukė arčiau ugnies, kad nuo karščio aptirptų: vėliau galės 
perkrauti į odinį puodą, kuriame turi būti šiek tiek skysčio, kitaip 
patalpintas virš ugnies pradega. Paskui Aila apsidairė jaukiame 
urve ir pastebėjo kelis nebaigtus dirbinius mėgindama nuspręsti, 
ko tądien imtis, tačiau negalėjo nustygti. Niekas jos netraukė, kol 
nepastebėjo kelių ne taip seniai baigtų iečių. 

„Gal eisiu pamedžioti, - pagalvojo. - Jau kurį laiką nebuvau 


stepėse, bet šitų vis tiek imti negaliu“ Ji susiraukė. „Nieko gera ne- 

bus, niekada neprieinu pakankamai arti, kad pasinaudočiau. Pa- 
prasčiausiai pasiimsiu svaidyklę ir eisiu pasivaikščioti“ Apsiautalo 
klostę pripildžiusi apvalių akmenukų iš urve sukauptos krūvos - jei 
kartais grįžtų hienos - į ugnį dar įmetė malkų ir išėjo. 

Yhaha bandė sekti paskui Ailą, kopiančią stačiu skardžiu į ste- 
pes, paskui nervingai sužvingo pavymui. 

— Nesijaudink, Yhaha. Ilgai neužtruksiu. Tau nieko neatsitiks. 

Viršuje vėjas stvėrė gobtuvą ir grasino susidoroti. Aila užsi- 
maukšlino vilkeną, stipriau apsivyniojo virvele, tada žengė per kraš- 
tą ir sustojo apsidairyti. Išdžiūvęs ir suvytęs vasaros kraštovaizdis 
švytėjo gyvybe, palyginti su sausa suledėjusia žiemos stepės tuštu- 
ma. Smarkus vėjas šuorais nešiojo keistą graudulingą melodiją: tai 
ūkdavo, tai pratisai inkšdavo ir pamažu imdavo trūkčiodamas rėkti, 
tai aptilęs tik dusliai, slopiai aimanuodavo. Vėjas šlavė pilkšvai rudą 
žemės plutą, iš baltuojančių įdubų suko sausą grūdėtą sniegą, kuris, 
tapęs vėjo laidotuvių giesmės belaisviu, vėl pažirdavo suledėjusiais 
dribsniais į erdvę. 

Pustomas sniegas tarsi rupus smėlis degino veidą žvarbiu šalčiu. 
Aila tvirčiau užsimaukšlino gobtuvą, palenkė galvą ir nudrožė per 
sausą, trapią, prie žemės prilenktą žolę, priešindamasi veriamam 
šiaurės rytų vėjui. Ailai sugnybo nosį ir suskaudo gerklę, nes gelian- 
tis oras iščiulpė visą drėgmę. Nuožmaus vėjo gūsio užklupta ji neti- 
kėtai neteko kvapo, ėmė gaudyti orą ir švokšti, iškosėjo skreplių. Iš- 
spjovusi pamatė, kaip šie suledėjo dar nepasiekę kietos kaip akmuo 
žemės ir atsitrenkę atšoko. 

„Ką aš čia veikiu? — susimąstė Aila. - Neįsivaizdavau, kad gali 
būti taip šalta. Grįžtu atgal" 

Moteris apsisuko ir sustingo, akimirką pamiršusi stingdantį šal- 


tį. Seklia griova maurojo nedidelė banda gauruotų milžinų: didžiu- 

liai tamsraudžiai kalnai su ilgomis lenktomis iltimis. Ši atšiauri, iš 
pažiūros bergždžia žemė buvo jų namai, o šiurkšti, šalčio išdeginta 
žolė — gyvybę palaikantis maistas. Prisitaikę prie tokios aplinkos 
mamutai nebegalėjo gyventi kitokioje. Jų dienos buvo suskaičiuo- 
tos: jie gyvens tol, kol tvers ledynas. 

Aila pakerėta stebėjo, kaip neryškūs kontūrai nyksta sūkuriuo- 
jančiame sniege, tada nuskubėjo ir be galo džiaugėsi persiritusi per 
tarpeklio kraštą, kuo toliau nuo vėjo. Prisiminė, kad panašiai jautė- 
si ir aptikusi šį prieglobstį. „Ką būčiau dariusi, jei nebūčiau radusi 
slėnio?“ Pasiekusi atbrailą priešais urvą moteris apkabino kumelai- 
tę, tada nuėjo prie krašto ir apžvelgė erdvę. Čia sniegas buvo kiek 
gilesnis, ypač kur buvo suneštos pusnys, tačiau toks pat sausas, toks 
pat šaltas. 

Slėnis saugojo nuo vėjo, padovanojo urvą. Be urvo, kailių ir 
ugnies Aila nebūtų išgyvenusi - ji nebuvo gauruotas padaras. Sto- 
vint ant atbrailos vėjas atnešė vilko kauksmą ir spigų raudonųjų vil- 
kų lojimą. Apačioje užšalusio upokšnio ledu tipeno poliarinė lapė. 
Kai sustingdavo ir nejudėdavo, dėl balto kailio ją vos buvo galima 
įžiūrėti. Pastebėjusi kažką švystelint Aila išskyrė urvinio liūto silue- 
tą: jo gelsvai rudas kailis, nušviesėjęs kone iki balto, buvo storas ir 
tankus. Keturkojai plėšrūnai prisitaiko prie aukų aplinkos. Aila ir 
jos rūšis pritaiko aplinką sau. 

Moteris krūptelėjo visai arti išgirdusi kikenimą primenantį 
viauksėjimą ir pakėlusi galvą ant siauro tarpeklio krašto išvydo hie- 
ną. Nusipurčiusi jau siekė svaidyklės, tačiau maitėda tik jai būdingu 
šliurenimu ėmė trauktis palei siauro griovio pakraštį ir pasuko atgal 
į atviras lygumas. Yhaha priėjusi arčiau tyliai sužvengė ir švelniai 
moterį niuktelėjo. Aila tvirčiau susisuko į rusvai gelsvą arklenos ap- 


siautalą, apsikabino Yhaha sprandą ir grįžo į urvą. 

Gulėdama kailių pataluose įsmeigusi akis į gerai pažįstamą uolų 
kontūrą virš galvos Aila stebėjosi, kodėl taip staiga pakirdo. Pakė- 
lusi galvą pažvelgė į Yhaha. Kumelaitė taip pat buvo atsimerkusi ir 
žiūrėjo į moterį, tačiau nerimo ženklų nerodė. Aila neabejojo, kad 
kažkas pasikeitė. 

Ji įsirausė giliau į kailius nenorėdama palikti jų šilumos ir apsidai- 
rė pačios susikurtuose namuose pro skylę virš urvo angos krintan- 
čioje šviesoje. Aplinkui buvo išdėlioti įvairūs ruošiniai, bet prie sie- 
nos kitoje džiovinimo rėmo pusėje taip pat augo baigtų reikmenų ir 
rykų krūva. Jautėsi alkana, tad akys vėl nukrypo į džiovyklą. Lydytus 
arklio taukus moteris, vis suspausdama ir pasukdama, buvo supylu- 
si į išvalytas žarnas, tad greta įvairiausių žiedeliais žemyn sukabintų 
džiovintų žolių ir prieskonių tabalavo nedidelės baltos dešrelės. 

Vaizdas paskatino pagalvoti apie pusryčius. Iš džiovintos mėsos 
išsivirs sultinį, kad būtų sočiau, pridės truputį taukų, prieskonių, 
galbūt kiek grūdų ir džiovintų serbentų. Pernelyg išsibudino, kad 
tysotų pataluose, tad nusimetė apklotus. Greitai užsirišo apsiauta- 
lą, apsiavė, nuo lovos pasiėmė lūšies kailį, vis dar saugantį jos kūno 
šilumą, ir susiruošė laukan nusišlapinti tolimajame atbrailos kam- 
putyje. Nustūmusi vėjo uždangalą neteko amo. 

Aštrius kampuotus akmeninės atbrailos kontūrus pernakt su- 
švelnino storas baltas apklotas. Jis tolygiai žvilgėjo ir mirguliavo, 
atspindėdamas perregimą, žydrą, baltais pūkais apkibusį dangų. 
Kiek ilgiau užtruko, kol Aila suprato stulbinamą pasikeitimą: buvo 
tyku. Nurimo vėjas. 

Slėnis buvo srityje, kur drėgnesnės žemyninės stepės užleidžia 


vietą sausoms pusdykumėms, kur vyraujant abiem klimatams 

akimirką įsivyravo pietinis. Storas sniego sluoksnis Ailai priminė 
žiemas aplink genties urvą, vadinasi, namus. 

— Yhaha! - šūktelėjo ji. - Ateik! Prisnigo! Iš tikrųjų prisnigo, 
kad ir kaip keista. 

Staiga moteris prisiminė, kodėl išėjo iš urvo, ir skubėdama prie 
tolimojo krašto išmynė taką nepalytėtame sniege, visiškai baltoje 
erdvėje. Grįždama stebėjo, kaip kumelaitė atsargiai žengia ant ne- 
patikimo paviršiaus, nuleidusi galvą pauosto, paskui prunkšteli ne- 
pažįstamam šaltam paviršiui ir atsisukusi į Ailą sužvengia. 

— Nagi, Yhaha. Neskaudės. 

Toks tolygiai gilus sniegas kumelaitei buvo naujiena: buvo įpra- 
tusi, kad sniegą vėjas pusto arba suneša į pusnis. Žengus dar vieną 
nedrąsų žingsnį kanopa įsmuko ir ji vėl sužvingo, tarsi prašydama 
moters padrąsinti. Aila pavedėjo jauniklę, kol toji pasijuto drąsiau, 
paskui viršų paėmė prigimtinis kumelaitės smalsumas bei linksmu- 
mas ir moteris juokėsi stebėdama, kaip ji kvailioja. Aila netrukus 
susivokė, kad nėra tinkamai apsirengusi ilgiau užsibūti už urvo sie- 
nų. Buvo šalta. 

— Ketinu išsivirti arbatos ir ko nors užvalgyti, tačiau nedaug te- 
turiu vandens, reikia atsinešto ledo... 

Staiga nusijuokė. 

— Nebereiks kirsti ledo iš upės. Paprasčiausiai prisemsiu dubenį 
sniego! Ar norėtum pusryčiams karštos košelės, Yhaha? 

Pavalgiusi Aila apsirengė šilčiau ir vėl išėjo į lauką. Nurimus vė- 
jui oras tapo kone švelnus, bet labiausiai moterį džiugino pažįsta- 
mas paprastas sniegas ant žemės. Į urvą pritempė dubenų ir krepšių 
su sniegu ir pastatė prie laužo tirpti. Buvo daug lengviau nei kapo- 
ti ledą, todėl ji nusprendė nusiprausti. Buvo pratusi žiemą nuolat 


praustis ištirpusiu sniegu, tačiau buvo gana sudėtinga prisikirsti 

ledo, kad pakaktų atsigerti ir maistui ruošti. Prausimasis buvo pra- 
banga, kurios teko atsisakyti. 

Ji įkūrė laužą malkomis iš krūvos urvo gale, paskui nuvalė sniegą 
nuo papildomos medienos krūvos lauke ir atsinešė daugiau. 

„Norėčiau vandenį susikrauti kaip malkas, - pagalvojo, žiūrė- 
dama į indus su tirpstančiu sniegu. - Nežinia, kiek jis laikysis, kai 
vėl papūs vėjas: Aila išėjo dar vieno glėbio malkų nešina dubeniu 
sniegui valyti. Pasėmusi jį kupiną ir išvertusi greta malkų, pastebė- 
jo, kad sniegas išlaiko dubens formą. „Įdomu, ar... Kodėl šitaip ne- 
susikrovus sniego? Kaip malkų, į krūvą?“ 

Kilus sumanymui įsižiebė entuziazmas, ir netrukus kone visas 
sniegas nuo atbrailos pūpsojo pasienyje greta urvo angos. Tada Aila 
ėmėsi kelio į pakrantę. Yhaha pasinaudojo nuvalyto tako privalumu 
ir nusileido į laukus. Švytinčiomis akimis, išraudusi moteris sustojo 
ir patenkinta šypsojosi sniego krūvai prie pat urvo. Tada pastebėjo 
nedidelį plotelį atbrailos gale, kur dar nebuvo nuvalyta, ir ryžtingai 
patraukė ten. Pažvelgusi į slėnį nusijuokė iš Yhaha, aukštais elegan- 
tiškais žingsniukais besiskinančios kelią per neįprastas pusnis. 

Dirstelėjusi į sniego krūvą Aila liovėsi juoktis, o lūpų kampučius 
iškreipė keista šelmiška šypsena — užgimė itin savotiškas sumany- 
mas. Didelė sniego krūva buvo sumūryta iš daugybės dubenėlio 
formos gumbų ir iš Ailos stebėjimo taško priminė veido kontūrus. 
Pasėmusi dar truputį sniego moteris grįžo, priplojo jį reikiamoje 
vietoje ir žengusi atgal įvertino savo darbą. 

„Jei nosis būtų truputį ilgesnė, atrodytų visai kaip Brunas“, - pa- 
galvojo moteris ir pasėmė dar sniego. Prilipdė, pakrapštė tuštumą, 
išlygino gumbą ir vėl atsitraukė įvertinti kūrinio. 


Akyse tvykstelėjo šelmiška ugnelė. 

— Sveikas, Brunai, - mostelėjo ji, bet pasijuto truputį nejaukiai. 
Tikrasis Brunas nepritartų tokiam kreipimuisi į sniego krūvą. Žo- 
džiai, reiškiantys vardus, buvo pernelyg svarbūs, kad būtų galima 
taip atsainiai jais švaistytis. „Vis dėlto krūva tikrai į jį panaši, - Aila 
sukikeno. - Derėtų būti mandagesnei. Nepridera moteriai sveikinti 
vado tarsi brolio. Turėčiau paprašyti leidimo“, - pagalvojo ir, įsi- 
traukusi į žaidimą, atsisėdo priešais sniego krūvą nudelbusi akis į 
žemę - tinkama moters, prašančios leidimo kreiptis į vyrą, poza. 

Viduje šypsodamasi iš savo vaidybos Aila sėdėjo tyliai nuleidusi 
galvą, tarsi iš tikrųjų tikėtųsi pajusti tapštelėjimą per petį - ženklą, 
kad jai leidžiama kalbėti. Tyla ėmė slėgti, o akmeninė atbraila buvo 
kieta ir šalta. Moteris pradėjo galvoti, jog absurdiška šitaip sėdėti. 
Bruno sniego kopija nepatapšnos per petį, kaip ir tikrasis Brunas, 
kai pastarąjį kartą sėdėjo priešais. Ji ką tik buvo prakeikta, be to, 
neteisingai, ir ketino maldauti senąjį vadą, kad apgintų jos sūnų 
nuo Braudo rūstybės. Vis dėlto Brunas nuo jos nusigręžė. Buvo per 
vėlu — ji jau buvo nebegyva. Staiga žaisminga nuotaika išgaravo. 
Aila atsistojo ir įsispoksojo į nulipintą sniego skulptūrą. 

— Tu ne Brunas! - piktai sumosavo ir nuspyrė tą dalį, kurią taip 
rūpestingai formavo. Viduje kilo įtūžis. - Tu ne Brunas! Tu ne Bru- 
nas! 

Ji ėmė kukinti sniego kalną kumščiais ir kojomis, naikindama 
bet kokį panašumą į veido formą. 

— Niekada daugiau nebepamatysiu Bruno. Niekada nepama- 
tysiu Durko. Niekada nieko nebeišvysiu. Aš vienut vienutėlė! — Iš 
jos lūpų ištrūko veriamas riksmas ir nevilties rauda. - O, kodėl esu 
vienui viena? 

Moteris atsiklaupė, paskui atsigulė sniege ir jautė, kaip ant veido 


vėsta šiltos ašaros. Ji glaudė prie savęs šaltą drėgnumą, bandė juo 

apsigaubti, džiaugėsi grudžiu prisilietimu. Geidė pasilaidoti sniege, 
kad šis ją uždengtų, kad iššaldytų skausmą, pyktį, vienišumą. Pradė- 
jusi drebėti užsimerkė ir pamėgino nekreipti dėmesio į šaltį, kuris 
ėmė smelktis į kaulus. 

"Tada pajuto kažką drėgna ir šilta ant veido, išgirdo tylų arklio žven- 
gimą. Yhaha taip pat stengėsi nepaisyti. Jaunasis gyvulėlis vėl niukte- 
lėjo. Atsimerkusi Aila pamatė dideles tamsias akis ir ilgą stepių arklio 
snukį. Kilstelėjusi apsivijo rankomis kumelaitės sprandą ir įkniaubė 
veidą į gauruotą kailį. Kai paleido, arkliukas tyliai suinkštė. 

— Nori, kad atsikelčiau, tiesa, Yhaha? - Tarsi supratusi kumelai- 
tė pakraipė galvą, o Aila norėjo tuo patikėti. Ji visada stipriai troško 
kabintis į gyvenimą. Reikėtų daugiau nei vienišumo, kad pasiduotų. 
Nors ir mylima, Aila augdama Bruno urve tam tikra prasme buvo 
vieniša visą gyvenimą. Visada buvo kitokia. Jos meilė kitiems buvo 
stipresnė. Ji buvo reikalinga: Izai, kai apsirgo, Krebui, kai paseno, 
mažajam sūneliui — tai suteikė jos gyvenimui priežastį ir tikslą. 

— Tu teisi, geriau atsikelsiu. Negaliu palikti tavęs vienos, Yhaha, 
o čia visai sušlapau ir sušalau. Apsivilksiu ką nors sausa. Paskui iš- 


virsiu tau puikios šiltos košės. Juk mėgsti, tiesa? 

Aila stebėjo, kaip du urzgiantys poliariniai lapinai kandžioja 
vienas kitą kovodami dėl patelės, netgi ant atbrailos užuodė stiprų 
rujojančių patinų kvapą. „Žiemą jie gražesni, vasarą būna kažkokie 
blyškiai rusvi. Jei noriu balto kailio, turiu prasimanyti jį dabar“, - 
galvojo Aila, tačiau svaidyklės link nepajudėjo. Patinas nugalėtojas 


pelnė prizą. Patelė gergždžiu riksmu pranešė, kad jis ją apžergė. 

„Šitą garsą ji skleidžia tik tada, kai poruojasi. Įdomu, jai tai pa- 
tinka ar ne? Man niekada nepaciko, netgi paskui, kai nebeskaudėjo, 
bet kitoms moterims patinka. Kodėl aš taip skiriuosi? Tik todėl, 
kad nemėgau Braudo? Argi dėl to galėtų būti toks skirtumas? Ar 
patelei patinka šitas lapinas? Ar ji mėgaujasi tuo, ką jis daro? Šalin 
juk nebėga“ 

Ne pirmą kartą Aila susilaikė nemedžiojusi, kad galėtų stebėti 
lapes ar kitus mėsėdžius gyvūnus. Kartais ji ištisas dienas praleisda- 
vo akimis sekdama auką, kurią totemas leisdavo jai medžioti, išsi- 
aiškindavo jos įpročius, buvimo vietas ir sužinodavo, kad tai labai 
įdomūs, draugiški padarai. Genties vyrai apsiribojo maistui skirtų 
žolėdžių medžiokle. Žinoma, kartais pasekdavo ir sumedžiodavo 
plėšrūną įsigeidę šilto kailio, tačiau mėsėdžiai niekad nebuvo mėgs- 
tamas grobis. Jie niekada neužmegzdavo su gyvūnais ypatingų san- 
tykių, kaip dabar Aila. 

Nors ir gerai juos pažinojo, žvėrys nepaliovė moters stulbinti, o 
įnirtingai judantis patinas ir rėkianti patelė kreipė jos mintis ne tik 
į medžioklę. Kasmet žiemos pabaigoje jie šitaip susieidavo. Pava- 
sarį, kai kailis paruduos, lapė susilauks palikuonių. „Įdomu, ji liks 
čia, po malkomis ir kaulais, ar išsikas guolį kur nors kitur? Viliuosi, 
pasiliks. Iš pradžių lapiukus žindys, paskui maitins kūdikių maistu: 
pusiau sukramtytu, iš savo nasrų. Kiek vėliau atitemps negyvą gro- 
bį: pelę, kurmį ar paukštį. Kartkartėmis triušį. Vaikučiams ūgtelė- 
jus atbogins dar gyvą žvėrį ir mokys juos medžioti. Kitą rudenį jie 
bus beveik suaugę, o žiemą patelės jau rėks, kai lapinai jas jodys. 

Kodėl jie šitaip elgiasi? Šitaip susieina? Man regis, jis pradeda 
jos vaikelius. Jei pakaktų praryti dvasią, kaip man vis aiškino Kre- 
bas, kodėl jie taip poruojasi? Niekas nemanė, kad aš turėsiu kūdikį. 


Sakė, jog mano totemo dvasia per stipri. Vis dėlto pagimdžiau. Jei 

Durkas buvo pradėtas, kai Braudas šitaip man darė, stiprusis mano 
totemas nieko nereiškia. 

Tiesa, žmonės nepanašūs į lapes. Jie veda vaikus nebūtinai pava- 
sarį, moterys gali gimdyti bet kuriuo metu. Be to, vyrai ir moterys 
poruojasi ne tik žiemą, jie daro tai nuolat. Nors moterys ne visada 
susilaukia vaikų. Galbūt Krebas taip pat teisus? Gal vyro totemo 
dvasia turi patekti į moters vidų, tačiau moteris jos nepraryja. Ti- 
kriausiai jis įdeda ją vidun savo organu, kai juodu susieina. Kartais 
moters totemas nugali, o kartais vyras pradeda naują gyvybę.: 

Nemanau, kad noriu balto lapės kailio. Jei vieną nugalabysiu, ki- 
tos išeis, o aš noriu pažiūrėti, kiek ji turės lapiukų. Sumedžiosiu tą 
žemupyje matytą šermuonėlį, kol neparudavo. Jo kailiukas baltas, 
dar minkštesnis, ir man taip patinka juodas uodegos galiukas. 

Tik tas padarėlis toks mažas, kailiuko vargiai pakaktų vienai 
rankos įmovai, be to, pavasarį jis taip pat turės vaikučių. Kitą žie- 
mą čia tikriausiai bus daugiau šermuonėlių. Šiandien nemedžiosiu. 
Verčiau baigsiu dubenį: 

Ailai netoptelėjo, kodėl galvoja apie kitą žiemą slėnyje gyven- 
siančius padarus, jeigu pati ketina pavasarį išeiti. Ji vis labiau prato 
prie vienumos, išskyrus vakarus, kai įrėžusi dar vieną įrantą padėda- 


vo lygų pagaliuką į vis didėjančią tokių pačių krūvą... 


“ 


Aila atgalia ranka mėgino nubraukti nuo veido prikibusią rie- 
baluotą sruogą. Ruošdamasi gaminti naują kilpinį krepšį, skėlė pa- 
grindinę medžio šaknį ir negalėjo paleisti. Moteris eksperimentavo 


su naujomis audimo technikomis, naudojo įvairiausias medžiagas 

ir jų derinius, kad išgautų skirtingas tekstūras bei kilpas. Pats au- 
dimo, rišimo, mazgymo procesas, pavykusios juostos, sruogos ir 
virvės taip užvaldė moters dėmesį, kad ji beveik užmiršo visa kita. 
Nors kartkartėmis galutiniai produktai būdavo nenaudingi, kar- 
tais netgi juokingi, ji įgyvendino keletą jaudinamų naujovių, kurios 
drąsino toliau eksperimentuoti. Staiga suprato sukiojanti ir pinanti 
kone viską, kas pasitaiko po ranka. 

Nuo pat ankstyvo ryto Aila mėgino itin sudėtingą audimo būdą. 
Tik kai snukiu nustūmusi vėjo uždangą į urvą parėjo Yhaha, mote- 
ris apsižiūrėjo, kad jau vakaras. 

— Kaipgi dabar taip vėlu, Yhaha? Tavo dubenėlyje netgi nėra 
vandens, - tarusi moteris atsistojo ir pasirąžė. Buvo sustingusi nuo 
ilgo sėdėjimo vienoje vietoje. - Turėjau paruošti mums ką nors už- 
valgyti, ketinau pakeisti patalus. 

Jaunoji moteris ėmė suktis: padavė šviežio šieno arkliui, šiek 
tiek pakreikė į seklią įdubą po savo guoliu, o seną žolę numetė nuo 
atbrailos. Prakirto ledo sluoksnelį ir pakrapštė sniego iš kauburio, 
suversto netoli urvo angos, džiaugdamasi, kad turi tą krūvą šalia. 
Pastebėjo, jog ne kažin kiek liko, ir ėmė galvoti, kada prisieis vėl eiti 
vandens į apačią. Pasitarė su savimi, ar atsinešti pakankamai, kad 
galėtų nusiprausti, paskui pamanė, jog iki pavasario kitos progos 
gali nebebūti, ir prisinešė tiek, kad išsitrinktų net galvą. 

Sniegas tirpo dubenyse greta ugnies, o Aila paruošė ir išvirė va- 
karienę. Dirbant mintys vis nuklysdavo prie pluoštų — procesas jai 
atrodė toks įdomus. Pavalgiusi ir nusipraususi moteris pirštais bei 
šakele pradėjo traukti raizgulius iš drėgnų plaukų. Pamatė sudžiū- 
vusį keršulį, kuriuo įprato pindama šukuoti ir išpainioti susiraiz- 
giusią žievę. Nuolat šukuojant Yhaha kilo mintis panaudoti keršulį 


plaušams, kitas nuoseklus žingsnis - išbandyti su savais plaukais. 

Rezultatas nudžiugino. Tankios auksinės garbanos krito minkš- 
tos ir švelnios. Anksčiau Aila ypatingo dėmesio plaukams neskyrė, 
tik kartkartėmis išsitrinkdavo ir paprastai užsikišdavo už ausų, bet 
kaip perskyrusi per vidurį, kad netrukdytų. Ji prisiminė Izą dažnai 
kartojus, kad tai gražiausias jos papuošalas, tad iššukavusi ėmė ap- 
žiūrinėti laužo šviesoje. Pagalvojo, jog spalva tikrai graži, tačiau dar 
patrauklesnė buvo struktūra - glotnios ilgos sruogos. Dar prieš su- 
vokdama, ką daro, ji jau raizgė ilgą pynę. 

Kad neišsipintų, ant galo užsirišo sausgyslės galiuką ir ėmėsi ki- 
tos sruogos. Šmėkštelėjo mintis, jog keistai atrodytų, jei kas nors 
pamatytų Ailą pinant virves iš savo pačios plaukų, bet tai moters 
neatbaidė ir neilgtrukus ji pasipuošė daugybe ilgų kasyčių. Kraipy- 
dama galvą į visas puses Aila džiaugėsi nauju pojūčiu. Kasos jai pa- 
tiko, tik negalėjo užsikišti jų už ausų, kad nekristų ant veido. Kiek 
paeksperimentavusi surado būdą, kaip susukti ir surišti jas galvos 
priekyje, tačiau Ailai patiko kaseles siūbuoti, tad šonuose ir nuga- 
roje paliko laisvai kabėti. 

Naujovė iš pat pradžių pasirodė jai patraukli, taip pat buvo pa- 
togu laikyti plaukus supintus. Nereikėjo nuolat nuo veido braukti 
išslydusių sruogų. Koks skirtumas, jei kas nors palaikys ją keistuo- 
le? „Nors ir virves galiu vyti iš savo plaukų, jei užsimanysiu - įtikti 
reikia tik sau pačiai. 

Netrukus ji sunaudojo sniegą nuo atbrailos, tačiau ledo daugiau 
kirsti nebereikėjo. Pūpsojo pakankamai sniego pusnų. Nusileidusi 
Aila pastebėjo, kad sniegas apačioje netoli urvo apibyrėjęs jos laužo 
suodžiais ir pelenais. Moteris paėjėjo užšalusia upe į aukštupį ieško- 
dama švaresnės vietos sniegui rinkti, bet, įžengus į siaurą tarpeklį, 


smalsumas ginė tolyn. 

Aila niekada nebuvo nuplaukusi taip toli į aukštupį. Stipri srovė 
neleido, ir tai neatrodė būtina. Eiti buvo lengva, tiktai reikėjo žiū- 
rėti po kojomis. Tarpeklyje buvo apstu krintančios temperatūros 
pagautų purslų, dėl slėgio skirtumų susidariusių keterų: kitaip ta- 
riant, ledo fantazijos kūrė stebuklingą svajonių šalį. Aila džiugiai 
šypsojosi neįtikėtiniems dariniams, tačiau buvo nepasiruošusi prie- 
kyje laukiančiam reginiui. 

Žingsniavo jau senokai ir vis pagalvodavo sukti atgal. Tarpeklio 
pavėsyje buvo žvarbu - prie to gerokai prisidėjo ledas. Aila nuspren- 
dė nueiti iki kito upės linkio, o jį pasiekusi sustingo ir įsispoksojo su 
baiminga pagarba. Už posūkio tarpeklio sienos jungdamosi forma- 
vo aukštą akmens sieną iki pat stepių viršuje, krito žvilgančių varve- 
klių kaskados - suledėjęs krioklys. Kietas kaip uola, tačiau šaltas ir 
baltas, tai buvo įspūdingas pervertimas, tarsi išvirkščias urvas. 

Masyvios ledo skulptūros didybė Ailai užėmė kvapą. Atrodė, 
neva žiemos gniaužtų suvaldyta vandens galia baustųsi užgriūti. 
Apsvaigusi Aila stovėjo kaip įkalta, didybės apkerėta. Šitokios su- 
valdytos galybės akivaizdoje sudrebėjo. Prieš apsisukant pasidingo- 
jo, kad ant milžiniško varveklio galiuko pamatė blizgant vandens 


lašą, ir ją visą persmelkė šaltis. 

Aila pabudo nuo šaltų vėjo gūsių. Pakėlusi galvą pamatė prie- 
šingą angai urvo sieną ir prie stulpo priplaktą vėjo uždangą. Kai ją 
sutvarkė, kurį laiką stovėjo atsisukusi į vėją. 

- Jau šilčiau, Yhaha. Vėjas nebe toks šaltas. Esu įsitikinusi. 

Kumelaitė pakarpė ausimis ir viltingai sužiuro į moterį, tačiau tai 


buvo tik pokalbis. Nebuvo jokių ženklų ar garsų, į kuriuos jaunajai 

kumelaitei reikėjo atsakyti: jokio gesto, kviečiančio prieiti arba lie- 
piančio atsitraukti, jokio ženklo, kad tuoj bus paruoštas maistas, 
bus tvarkomasi, glostoma ar kitaip myluojama. Aila sąmoningai 
nedresavo arklio: Yhaha ji laikė kompanione, drauge. Vis dėlto 
protingas gyvulys pradėjo pastebėti signalus bei garsus, kurie siejosi 
su tam tikra veikla, ir išmoko tinkamai į daugumą jų reaguoti. 

Aila taip pat pamažu ėmė suprasti Yhaha kalbą. Arkliui nerei- 
kėjo žodžių: moteris įgudo perskaityti menkiausius reikšmių ats- 
palvius išraiškų ar pozų niuansuose. Bendraujant gentyje. garsai 
visada buvo antrinis aspektas. Per ilgą žiemą moters ir arklio drau- 
gystė sustiprėjo, tarp jų užsimezgė šilti, prieraišūs santykiai, jiedvi 
artimai susibendravimo ir puikiai viena kitą suprato. Aila paprastai 
žinodavo, kada Yhaha jaučiasi laiminga, patenkinta, susinervinusi 
ar nusiminusi, ir atsakydavo į arklio siunčiamus dėmesio reikalau- 
jančius signalus — maisto, vandens, meilės. Moteris intuityviai ėmė 
dominuoti: pradėjo tikslingai rodyti ženklus, į kuriuos arklys atsa- 
kydavo. 

Aila stovėjo viduje prie pat urvo angos vertindama pataisymus 
ir kailio būklę. Palei viršutinį kraštą žemiau išplyšusių skylių reikėjo 
išbadyti naujas ir įverti naują virvelę vėjo uždangai prie skersinio 
pritvirtinti. Staiga ant sprando moteris pajuto kažką šlapią. 

— Yhaha, ne... - Aila apsisuko, tačiau kumelaitė gulėjo savo vie- 
toje. Tuo pat metu nutiško kitas lašas. Aila pasidairė, tada pakė- 
lė akis į didelę ledo strėlę, nukarusią nuo dūmų angos. Kai virimo 
garų ir iškvėpto oro drėgmė, nešama laužo šilumos, išeidavo pro 
skylę, patekdavo į stingdantį šaltį ir virsdavo ledu, bet sausas vėjas 
pasigriebdavo pakankamai drėgmės, kad varveklis neužaugtų labai 
ilgas. Beveik visą žiemą skylės viršų puošė tik ledo kraštelis. Aila nu- 


stebo pamačiusi purviną ištįsusį varveklį, pilną suodžių ir pelenų. 


Lašas atitrūko nuo galiuko ir ištiško jai į kaktą dar nespėjus 
įveikti nuostabos ir pasitraukti iš kelio. Moteris, nusišluosčiusi kak- 
tą, sušuko: 

— Yhaha! Yhaha! Pavasaris atėjo! Ledas pradeda tirpti! 

Aila nulėkė prie jaunosios kumelaitės ir apsivijo rankomis gau- 
ruotą jos sprandą, malšindama baimingą nerimą. 

— O, Yhaha, netrukus išsprogs medžiai, prasikals pirmi daigai. 
Nėra nieko skanesnio už pirmuosius pavasario žalumynus! Palauk, 
kol paragausi pavasarinės žolės. Tau patiks! 

Aila išbėgo ant plačios atbrailos, tarsi tikėdamasi pamatyti nebe 
baltą, o žalią pasaulį. Šaltas vėjas gana greitai parginė ją atgalios, 
o susijaudinimas pamačius pirmus tirpsmo lašus virto nusivylimu, 
kai pavasaris apsigalvojo ir po kelių dienų iš upės tarpeklio atšvilpė 
baisiausia sezono audra. Nors ledo danga laikėsi, pavasaris nenu- 
maldomai lipo žiemai ant kulnų, o šildantis saulės alsavimas tirpdė 
sustirusią žemės plutą. Vandens lašai iš tikrųjų pranašavo, kad slė- 
nio ledas virs vandeniu - gausesniu nei Aila galėjo įsivaizduoti. 

Netrukus prie ankstyvos šilumos pažadinto tirpsmo lašų prisi- 
jungę pavasariniai lietūs padėjo suminkštinti ir išplauti susikaupusį 
sniegą, ledą, o į išdžiūvusias stepes atnešė sezoninę drėgmę. Vis dėl- 
to į upelį tekėjo ne tik vietinio tirpsmo srautai. Slėnio upę maitino 
tirpstančio didžiojo ledyno vanduo, o per pavasarinį atšilimą išilgai 
visos vagos atgydavo daugybė intakų, kurie jau buvo išdžiūvę, kai 
vasarai baigiantis pasirodė Aila. 

Staigus potvynis nešė pasroviui sausose griovose netikėtai už- 
kluptus nepasiruošusius gyvūnus. Pašėlusiame sraute kūnai buvo 
plėšomi, plakami, daužomi, apnuoginami iki kaulų. Kartais upokš- 
niai nepaisydavo buvusių vagų. Tirpsmo vanduo jas graužė naujas, 


su šaknimis plėšė ir šlavė medžius, krūmus, taip sunkiai per metų 

metus įsišaknijusius nedraugiškoje aplinkoje. Kitų nuolaužų stu- 
miami ir nešami tolyn akmenys, uolos, netgi didžiuliai rieduliai 
gebėjo išsilaikyti paviršiuje. 

Siauros tarpeklio sienos aukštupyje ribojo vandenis, kurie šėl- 
dami pylėsi iš aukšto krioklio. Pasipriešinimas didino srovės jėgą 
ir, esant pertekliniam tūriui, upės lygis kilo. Lapių urvas, esantis po 
ankstesnių metų sąnašų krūva prie akmenuoto paplūdimio po Ai- 
los urvu, buvo užlietas. 

Moteris nepajėgė nusėdėti urve. Nuo atbrailos stebėjo, kaip sū- 
kuriuojanti, besimaišanti, putojanti upė kasdien kyla. Srautas, ištrū- 
kęs iš siauro tarpeklio — Aila matė, kaip verčiasi laisvę pajutę vande- 
nys, - tėkšdavosi į styrančią sieną ir palikdavo jos papėdėje dalį savo 
nuolaužų nešulio. Pagaliau Aila suprato, kaip atsirado krūva kaulų, 
medienos ir atskilusių akmenų, kurie jai buvo tokie naudingi, ir 
ėmė suvokti, kokia ji laiminga, kad rado urvą taip aukštai. Jausda- 
vo, kaip sudreba atbraila, atsitrenkus dideliam rieduliui ar medžiui. 
Išsigąsdavo, tačiau tikėjo likimu. Jei bus lemta mirti, tai ir įvyks; juk 
ji prakeikta — šiaip ar taip, laikoma mirusia. Turi būti už ją galinges- 
nių gyvenimą valdančių jėgų. Jei sienai lemta pasiduoti tuo metu, 
kai moteris stovi viršuje, ji nieko nepadarys, kad to išvengtų. Be to, 
Ailą stulbino ir kerėjo beprotiškas gamtos žiaurumas. 

Kiekviena diena pateikdavo ką nors nauja. Vienas aukštų me- 
džių, augančių greta priešingos sienos, pasidavė potvyniui. Nukrito 
priešais atbrailą, bet netrukus ištvinusi upė jį nusinešė. Aila stebė- 
jo, kaip medis tolsta už linkio murkdomas srovės, kuri pievoje že- 
mėliau išsklinda į ilgą siaurą ežerą, ir užlieja arba visiškai užtvindo 
augmeniją, ribojusią ramesnių vandenų krantą. Medžių bei raizgių 
krūmokšnių, suleidusių šaknis į žemę po sūkuriuojančia upe, ša- 


kos graibė ir bandė sulaikyti kritusį milžiną, tačiau pasipriešinimas 

buvo bevaisis. Upė išplėšdavo medį iš jų glėbio arba pačius išrauda- 
vo su šaknimis. 

Aila suprato, kada žiema galų gale paleido suledėjusį krioklį. 
Tarpeklyje nuaidėjęs traškesys pranešė, kad netrukus pasirodys 
vandens paplautos ledo lytys, besisupančios srovėje. Jos susigrūdo 
prie sienos, paskui pasvirusios ant šono ją apiplaukė, pakeliui pra- 
rasdamos formą ir apibrėžtumą. 

Kai vandenys pagaliau pakankamai nuslūgo, kad Aila galėtų 
nusileisti stačiu taku prie upės, pažįstamas krantas atrodė kitaip. 
Murzglina krūva sienos papėdėje gerokai išaugo: be kaulų ir medie- 
nos čia buvo gyvūnų lavonų, medžių. Akmenuoto žemės plotelio 
kontūras pasikeitė, buvo nunešta nemažai pamėgtų medžių, tačiau 
ne visi: šaknys buvo įsiskverbusios giliai į paprastai sausą žemę, ypač 
tų, kurie augo tolėliau nuo upės. Krūmai bei medžiai buvo pratę 
prie ankstyvų užtvindymų. Dauguma tų, kurie ištvėrė kelis sezo- 
nus, vis dar buvo gerai įsitvirtinę. Avietyne pasirodžius pirmiesiems 
žalumos ženklams Aila pradėjo laukti raudonų uogų —- vėl kilo di- 
lema. 

Beprasmiška galvoti apie uogas, kurios be vasaros nesunoks. Ai- 
los slėnyje nebebus, juk ji ketina tęsti kitų paieškas. Pirmieji pava- 
sario ženklai skatino, vertė apsispręsti, kada palikti slėnį. Tai buvo 


sudėtingiau, nei moteris įsivaizdavo. 

Ji sėdėjo tolimajame atbrailos gale, pamėgtoje vietoje. Atsigręžus 
į pievą čia buvo plokštuma atsisėsti, o tinkamu atstumu žemėliau — 


kojoms pasidėti. Iš čia nebuvo matyti upės vingio ar akmenuotos 

pakrantės, tačiau puikiai atsivėrė slėnis, o pasukus galvą buvo macy- 
ti upės tarpeklis aukštupyje. Aila stebėjo, kaip pievoje žolę skabiu- 
si Yhaha traukia atgal. Pasukusi už iškišo sienos kaplio kumelaitė 
dingo iš akių, bet Aila girdėjo taku kaukšint kanopas ir laukė jos 
pasirodančios. 

Moteris nusišypsojo pamačiusi didelę stepių arklio galvą su tam- 
siomis ausimis ir kietais rudais karčiais. Jai palypėjus aukštėliau Aila 
išvydo liesą besišeriantį palvą kailį su tamsiai ruda ryškiai išsiskirian- 
čia juosta per nugarą, kuri baigėsi kuplia ilga tamsia uodega. Ant jos 
priekinių kojų virš tamsiai rudos apatinės dalies buvo matyti kaž- 
kas panašaus į dryžius. Jaunoji kumelaitė pažvelgė į moterį, tyliai 
sužvingo, palūkuriavo, gal Ailai ko prireiks, paskui nutapeno į urvą. 
Nors ne tokia stambi, vienergė pasiekė suaugusios kumelės ūgį. 

Aila vėl nusigręžė į slėnį ir grįžo prie minčių, kurios nedavė 
ramybės ištisas dienas, neleido užmigti naktimis. „Negaliu išeiti 
dabar - pirmiausia reikia truputį pamedžioti ir turbūt palaukti, 
kol sunoks vienas kitas vaisius. O ką daryti su Yhaha?“ Tai buvo 
sunkiausia. Aila nenorėjo gyventi viena, tačiau nieko nežinojo apie 
gentainių kitais vadintus žmones, išskyrus tai, kad pati buvo viena 
iš jų. „Kas, jei sutikti žmonės neleis man jos pasilikti? Brunas nieku 
gyvu nebūtų leidęs laikyti suaugusios kumelės, ypač tokios jaunos 
ir švelnios. Kas, jei panorės ją nudėti? Ji netgi nebėgtų, ramiai sto- 
vėtų nesipriešindama. Jei aš drausčiau, ar jie kreiptų dėmesį? Brau- 
das ją nudėtų nepaisydamas mano kalbų. Jei kitų vyrai tokie kaip 
Braudas arba blogesni? Šiaip ar taip, jie nužudė Odos vaikelį, tegu 
ir netyčia. 

Privalėsiu kada nors kažką susirasti, tačiau galiu pabūti ir ilgė- 
liau. Bent jau kol pamedžiosiu, gal kol pasikasiu šaknų. Nuspręsta. 
Pabūsiu, kol šaknys užaugs pakankamai didelės kasti: 

Atidėjus kelionę Ailai palengvėjo ir ji buvo pasiruošusi ko nors im- 
tis. Atsistojusi nuėjo į kitą atbrailos pusę. Nuo naujai suneštos krūvos 
sienos papėdėje sklido pūvančios mėsos dvokas. Pamačiusi apačioje 
kažką krutant Aila ėmė stebėti, kaip hiena galingais žandikauliais tru- 
pina priekinę, regis, elnio koją. Joks kitas žvėris, maitėda ar plėšrūnas, 
nepasižymėjo šitokia žandikauliuose ir priekinėje kūno dalyje sutelk- 
ta jėga, bet dėl to hiena atrodė nevikri bei neproporcinga. 

Aila vos susiturėjo išvydusi bjaurybės pasturgalį trumpesnėmis, 
kreivokomis užpakalinėmis letenomis. Pastebėjusi, kad pasirausęs 
krūvoje padaras ištraukia apipuvusias maitos dalis, paliko ją ramybė- 
je, nors kartą dėkinga už atliekamą tarnybą. Moteris buvo stebėjusi 
hienas kaip ir kitus mėsėdžius. Kitaip nei kačių šeimos plėšrūnams 
ar vilkams, aukų nepuolančioms hienoms neišsivystė galingi užpa- 
kalinių kojų raumenys, reikalingi šuoliams. Medžiodamos hienos 
ieškodavo vidurių, minkštų papilvės ar pieno liaukų, tačiau įprastas 
jų maistas bet kokiomis sąlygomis buvo dvėseliena. 

Hienos puotavo puvėsiais. Aila buvo mačiusi jas rausiantis žmo- 
nių atmatų krūvose, išsikasant netinkamai palaidotus kūnus. Rijo 
netgi mėšlą ir dvokė taip pat šlykščiai, kaip jų maistas. Jei iš karto 
mirtinai aukų nesukandžiodavo, šios mirdavo vėliau nuo įkandimo 
ir infekcijos; paprastai jos persekiodavo jauniklius. 

Aila nutaisė grimasą ir pasibjaurėjusi nusipurtė. Ji nekentė hienų 
ir turėjo susivaldyti su svaidykle nenuvijusi esančių apačioje. Savo 
nuostatos logiškai paaiškinti nebūtų galėjusi, tačiau visada bjaurė- 
davosi pamačiusi rudai dėmėtas maitėdas. Ailos požiūriu, hienos 
neturėjo jokių atperkančių savybių. Moters nė iš tolo taip neerzino 
kitos maitėdos, netgi taip pat šlykščiai dvokiančios. 

Iš stebėjimo taško ant atbrailos Aila matė ernį, jau pasistiprinusį 


sava maitos dalimi. Besotis priminė lokio jauniklį su ilga uodega, 

tačiau Aila žinojo, kad jie labiau primena žebenkštis, o jų muskuso 
liaukos dvokia bjauriai kaip skunkų. Erniai buvo labai žiaurūs. Be 
jokios akivaizdžios priežasties jie vandališkai elgdavosi urvuose ar 
atvirose vietose. Be to, tai buvo peštis linkę, sumanūs ir visiškai be- 
baimiai plėšrūnai, puolantys bet ką, netgi milžinišką elnią, nors ga- 
lėtų pasitenkinti pelėmis, paukščiais, varlėmis, žuvimis ar uogomis. 
Aila matė, kaip erniai nuveja nuo grobio didesnius žvėris. Jie buvo 
verti pagarbos, o unikalus neapledėjantis jų kailis buvo vertingas. 

Iš savo lizdo aukštai medžiuose kitapus upės pakilo ir greitai 
nuplasnojo pora rudųjų peslių. Išskleidę ilgus rausvus sparnus ir 
smarkiai įkirptas uodegas paukščiai nusklendė uolotos pakrantės 
link. Pesliai mito dvėseliena, be to, kaip ir kiti plėšrieji sparnuočiai, 
medžiojo smulkius žinduolius bei roplius. Jaunoji moteris plėšriųjų 
paukščių taip gerai nepažinojo, bet prisiminė, kad paprastai patelės 
būna didesnės ir gražesnės už patinėlius. 

Aila pakentė grifus nepaisydama jų bjaurių plikų galvų ir to- 
kio pat kaip išvaizda atstumiančio dvoko. Aštrus, stiprus, lenktas 
jų snapas buvo skirtas negyviems gyvūnams kirsti ir dalyti, tačiau 
judesiuose būta didybės. Kvapą užimdavo stebint grifą, kuris, galin- 
gais sparnais pažabojęs oro sroves, sklendžia lengvai, be pastangų, o 
pastebėjęs maistą staiga tarytum akmuo sminga į žemę ir lekia prie 
grobio ištiesęs kaklą, pusiau išskleidęs sparnus. 

Maitėdos apačioje kėlė tikrą puotą - dalis netgi atiteko dvėselie- 
na mintantiems varnams, - o Aila džiūgavo. Kai taip arti urvo dvo- 
kė yrantys kūnai, moteris galėjo ištverti netgi nekenčiamas hienas. 
Kuo greičiau žvėrys viską išvalys, tuo ji bus laimingesnė. Staiga pa- 
sijuto persmelkta šleikščios smarvės ir užsigeidė įkvėpti dvokiančia 


sklaida neužteršto oro. 

— Yhaha, - pakvietė. Išgirdusi savo vardą kumelaitė iškišo galvą 
iš urvo. - Užsimaniau pasivaikščioti. Ar nori eiti drauge? 

Pamačiusi kviečiančius ženklus kumelaitė kresčiodama galvą pri- 
ėjo prie moters. Juodvi nusileido siauru taku, iš tolo aplenkė akme- 
nuotą paplūdimį bei jo dvokiančius svečius ir pasuko už akmenų 
sienos. Drožiant palei krūmus, ribojančius tykų upelį, kuris vėl 
išsiteko normalioje vagoje, Yhaha, regis, aprimo. Mirties kvapas 
vertė kumelaitę nervintis, o beprotiška hienų baimė buvo pagrįs- 
ta ankstesne patirtimi. Nors ore tebebuvo justi stingdanti drėgmė, 
abi mėgavosi laisve, kurią po ilgos įkalinančios žiemos teikė saulėta 
pavasario diena. Atviroje pievoje tikrai kvepėjo gaiviau, o skraidan- 
tys maitėdos nebuvo vieninteliai puotaujantys paukščiai, nes kita 
veikla atrodė svarbesnė. 

Aila sulėtino, kad galėtų stebėti porą didžiųjų margųjų genių — 
patinėlį su tamsiai raudona karūna ir patelę su balta, - atsidavusius 
pasirodymams ore, barbenančius į sudžiūvusią kerplėšą ar besivai- 
kančius kits kitą tarp medžių. Genius Aila pažinojo. Jie iškirsdavo 
kiaurymes senų medžių šerdyse, o lizdus išklodavo medžių skiedro- 
mis. Maždaug iš šešių kiaušinių su rudomis dėmėmis išperėjusi ir 
išauginusi jauniklius, pora patraukdavo kas sau ieškoti kito vabz- 
džių pilno medžio kamieno arba skardendavo mišką kimiu links- 
mu kvietimu. 

Kitaip elgdavosi vieversiai. Tik per perėjimo sezoną socialūs 
būriai išsiskirstydavo į poras, o vyrukai su buvusiais bičiuliais el- 
giasi kaip niršūs kapotynių gaidžiai. Aila girdėjo džiaugsmingą į 
dangų kylančių vieversių čirenimą. Jie giedojo taip balsiai, kad Aila 
girdėjo juos iš tikrai aukštai, o matė vos taškelius danguje. Staiga 
paukščiai krito kaip pora akmenų, o kitą akimirką vėl čirendami 
kilo aukštyn. 

Aila pasiekė tą vietą, kur aną kartą kasė duobę medžiodama pal- 
vą kumelę - bent jau manė, kad čia ta vieta. Jokių pėdsakų nebebu- 
vo likę. Pavasario potvynis buvo nušlavęs jos prikirstus krūmus ir 
sulyginęs įdubą. Tolėliau moteris stabtelėjo atsigerti ir nusišypsojo 
pakrante bėginėjančiai kielei. Šie paukščiai panašūs į vieversėlius, 
bec liesesni, gelsva papilve, o kūnelį laiko horizontaliai, kad uode- 
gėlė nesušlaptų, todėl vis ja mosuoja aukštyn žemyn. 

Šviesių, vaiskių garsų melodija atkreipė Ailos dėmesį į porą 
kitų paukščių, kurie visai nenuogąstavo sušlapsiantys. Vandeniniai 
strazdai meilikaudami striksėjo vienas priešais kitą, tačiau Ailai 
visuomet buvo smalsu, kaip galima vaikščioti po vandeniu ir ne- 
permirkti plunksnų. Kai vėl išėjo į atvirą lauką, Yhaha ėmė gremž- 
ti šviežius žalius ūglius. Aila nusišypsojo porelei rudų karetaičių, 
niršiai ją išbarusių, kad eina per arti jų krūmo. Vos moteris nutolo, 
paukščiukai vėl ėmė lieti garsią, skaidrią giesmelę, kurią traukė pa- 
eiliui, tarsi vienas kitam atsakinėdami. 

Aila stabtelėjo ir atsisėdo ant rąsto pasiklausyti saldžių skirtingų 
paukščių giesmelių, o paskui stebėjosi girdėdama, kaip pratrūkusi 
meldinė nendrinukė pakartojo visą chorą. Apstulbinta mažo pada- 
rėlio meistriškumo Aila pro lūpas įtraukė oro ir nustebo pasigirdus 
švilpesiui. Išraiškingu balsu, kuris traukiant orą panėšėjo į švilpesį, 
jai atliepė žalioji starta, o paskui nendrinukė vėl pamėgdžiojo abi. 

Aila apsidžiaugė. Jai pasidingojo, kad tapo paukščių choro da- 
limi, ir pabandė dar kartą. Sudėjusi lūpas vėl pradėjo traukti orą, 
tačiau išgavo tik silpną, tuščią garsą. Kitą sykį pavyko garsiau, tik 
plaučiai taip prisipildė, jog teko orą išpūsti, ir pasigirdo skardus 
švilpimas, daug panašesnis į paukščių skleidžiamus garsus. Kitais 
bandymais Aila pūtė orą pro lūpas, bet sekėsi ne ką geriau. Vėl pra- 


dėjus traukti orą švilpti labiau pavyko, nors stigo stiprumo. 

Tai įkvėpdama, tai pūsdama orą Aila nepasidavė ir kartkartėmis 
jai pavykdavo išgauti skambų garsą. Ji taip atsidėjusi stengėsi, kad 
nė nepastebėjo, kaip Yhaha sukarpo ausimis kaskart išgirdusi veria- 
mą švilpimą. Kumelaitė nežinojo, kaip reaguoti, tačiau susidomė- 
jusi žengė kelis žingsnius moters link. 

Aila matė, jog jaunoji kumelė artinasi juokingai į priekį pakrei- 
pusi ausis. 

— Tau keista, kad galiu skleisti paukščių garsus, Yhaha? Man 
irgi. Nežinojau, jog galiu čiulbėti tarsi paukštis, na, galbūt ne visai 
taip pat, bet, jei pasipraktikuosiu, tikriausiai skambės visai neblo- 
gai. Pažiūrėkim, ar dar kartą pavyks. 

Moteris įtraukė oro, sudėjo lūpas ir susitelkusi garsiai, šaižiai 
sušvilpė. Yhaha krestelėjo galvą, sužvengė ir atsistojo piestu. Mote- 
ris pakilusi apkabino kumelės sprandą ir staiga suvokė, kaip smar- 
kiai mažoji paaugo. 

— Tu tokia didelė, Yhaha. Arkliai auga taip sparčiai, tu jau be- 
veik suaugusi. Kaip greitai dabar gali šuoliuoti? — Aila smarkokai 
pliaukštelėjo jai per stumplį ir paragino: - Nagi, Yhaha, bėgam, — 
mostelėjo ir iš visų jėgų pasileido per lauką. 

Kumelaitė keliais šuoliais ją pralenkė ir ištiesusi kaklą nušuo- 
liavo pirmyn. Moteris leidosi iš paskos paprasčiausiai todėl, kad 
buvo gera. Ji prisivertė bėgti, kol nebegalėjo žengti nė žingsnio, tik 
švokštė be kvapo. Stebėjo, kaip Yhaha skrieja per slėnį, paskui ap- 
sisuka plačiu ratu ir lengvais šuoliais grįžta. „Norėčiau bėgioti kaip 
tu, - mąstė Aila. - Tada galėtume drauge šuoliuoti kada įsigeidu- 
sios. Įdomu, jei būčiau arklys, gal būčiau laimingesnė nei būdama 
moteris? Tada nebūčiau viena. 

Aš ne viena. Yhaha puiki draugė, nors ir ne moteris. Ji - viskas, 
ką turiu, o aš esu viskas, ką turi ji. Vis dėlto argi nebūtų nuostabu, 


jei mokėčiau taip šuoliuoti. 

Kumelaitė grįžo visa putota, o kai pradėjo raičiotis pievoje spar- 
dydama kojomis orą ir skleisdama tylius pasitenkinimo garsus, Aila 
netvėrė juoku. Yhaha atsistojusi pasipurtė ir ėmė skabyti žolę. Aila 
tebežiūrėjo mintydama, kaip nuostabu būtų bėgti tarsi arkliui, pas- 
kui vėl ėmė praktikuotis švilpti. Kitą kartą pasigirdus skardžiam, 
veriamam garsui, Yhaha pakėlė galvą ir lengvai atšuoliavo. Aila 
apkabino arklelį tikrai apsidžiaugusi, kad šis atsiliepia į švilpimą, 
tačiau niekaip negalėjo išmesti iš galvos minčių apie lakstymą su 
arkliu. 

Staiga moteris šį tą sumanė. 

Tokia idėja nebūtų šovusi į galvą, jei su gyvuliu nebūtų pragyve- 
nusi visą žiemą, jei nelaikytų kumelės drauge ir kompanione. Be to, 
tikrai nieko nedarytų, jei tebegyventų gentyje, bet Aila vis labiau 
pasitikėjo savo impulsais. 

„Arji neprieštaraus? - nenustygo Aila. - Ar man leis?“ Nusive- 
dė kumelaitę prie rąsto, užsilipo ant jo, tada apsivijo rankomis ku- 
melės kaklą ir pakėlė koją. „Bėk su manimi, Yhaha. Bėk ir pasiimk 
mane kartu“, - mintyse paprašė, o tada apžergė Yhaha. 

Jaunoji kumelaitė nebuvo pratusi prie svorio ant nugaros, todėl 
priplojo ausis ir nervingai suprunkštė. Nors svoris buvo neįprastas, 
bet moteris — ta pati, o rankos ant kaklo ramino. Iš pradžių Yhaha 
kone atsistojo piestu, kad nusimestų naštą, o paskui pamėgino nuo 
jos pabėgti. Taip ir nuskriejo lauku su Aila, įsikabinusia į nugarą. 

Kumelaitė jau buvo prisibėgiojusi. Be to, urve gyveno sėsliau 
nei arkliui priderėtų. Nors šlamštė tame pačiame slėnyje užaugusį 
šieną, nereikėjo spėti kartu su kaimene arba sprukti nuo plėšrūnų. 
Juolab buvo dar jauna, todėl neilgtrukus sulėtino ir galiausiai susto- 
jo nukorusi galvą, o jos šonai kilnojosi. 


Moteris nuslydo gyvuliui nuo nugaros. 


— Yhaha, buvo nuostabu! — mostelėjo Aila, o jos akys švytėjo 
iš susijaudinimo. Moteris abiem rankomis pakėlė nuleistą gyvu- 
lio snukį, prisiglaudė skruostu kumelei prie nosies, o tada pasikišo 
jos galvą po pažastimi — tokį prieraišumo gestą naudojo seniai, kai 
Yhaha buvo dar visai mažytė. Tai buvo ypatingas apkabinimas, sau- 
gomas specialioms progoms. 

Pasijodinėjimo jaudulį vargiai buvo įmanoma suturėti. Vien 
mintis spėti su šuoliuojančiu arkliu buvo nuostabi. Aila nė nesap- 


navo, kad tai būtų įmanoma. Niekas nesapnavo. 


Aila sunkiai galėjo susilaikyti nešokusi kumelei ant nugaros. 
Arkliui šuoliuojant visu greičiu, joti buvo nenusakomai smagu. 
Šita patirtis jaudino moterį labiau nei kas kita. Regis, Yhaha taip 
pat mėgavosi ir netrukus priprato nešioti moterį ant nugaros. Slė- 
nis tapo per mažas su raitele šuoliuojančiai ristūnei. Jos dažnai pa- 
sileisdavo per nesunkiai pasiekiamas stepes į rytus nuo upės. 

Aila suprato, kad tuoj teks rinkti, medžioti, apdirbti ir saugoti 
laukinį maistą, kurį gamta ruošia kitam sezonų ciklui. Vis dėlto 
ankstyvą pavasarį, žemelei tik bundant po ilgos žiemos, pasirinki- 
mas buvo menkas. Sausą žiemos dietą pajvairindavo keletas šviežių 
žalumynų, tačiau nei šaknų, nei pumpurų, nei traškių stiebelių dar 
nebuvo. Aila priverstinį laisvalaikį leido kuo dažniau jodinėdama 
ant arklio, dažnai nuo ankstyvo ryto iki vėlaus vakaro. 

Iš pradžių moteris pasyviai sėdėdama keliaudavo ten, kur nešė 
arklys. Ji nesvarstė, kaip nukreipti kumelę: ženklai, kuriuos Yha- 
ha išmoko suprasti, buvo vizualiniai ir gyvulys negalėjo jų matyti 
moteriai sėdint ant nugaros, o komunikuoti tik garsais Aila nemė- 
gino. Vis dėlto bendraujant moteriai kūno kalba visada buvo ne 
mažiau svarbi nei specifiniai gestai, o sėdint apsižergus ryšys labai 


glaudus. 

Po skausmingo pradinio periodo Aila pradėjo justi, kaip dirba 
arklio raumenys, o geriau prisitaikiusi Yhaha ėmė pastebėti, kada 
moters įsitempia ir atsipalaiduoja. Jos išvystė gebėjimą jausti vie- 
na kitos poreikius, jausmus ir troškimą į juos reaguoti. Jei Aila no- 
rėdavo pasukti tam tikra kryptimi, pati to nejausdama palinkdavo 
į tą pusę, o raumenys perduodavo arkliui žinią apie pasikeitusią 
įtampą. Reaguodama į ant nugaros sėdinčios moters būseną ku- 
melė keisdavo kryptį arba greitį. Gyvulio atsakas į vargiai paste- 
bimus judesius vertė Ailą ko panorėjus įsitempti ar sujudėti lygiai 
taip pat, kad Yhaha vėl sureaguotų. 

Tai buvo abipusio mokymosi etapas: jiedvi sėmėsi žinių viena 
iš kitos ir kartu jų santykiai tvirtėjo. Nors pati to nesuvokė, valdy- 
mą perėmė Aila. Sutartiniai moters ir kumelės ženklai buvo tokie 
subtilūs, o perėjimas nuo pasyvaus nuolankumo iki aktyvaus va- 
dovavimo toks natūralus, kad moteris iš pradžių to nepastebėjo, 
nebent pasąmonėje. Kone nuolatinis jodinėjimas buvo sutelktas 
ir intensyvus mokymosi kursas. Santykiai tapo vis jausmingesni, 
o Yhaha reakcijos taip tobulai prisiderino, kad Ailai pakakdavo 
tik pagalvoti, kur, kokiu greičiu norėtų keliauti, ir gyvulys, tarsi 
būtų moters kūno tęsinys, ją ten nešdavo. Jaunoji moteris neži- 
nojo, jog per nervus bei raumenis perduoda signalus į itin jautrią 
arklio odą. 

Aila neplanavo dresuoti Yhaha. Tai buvo meilės ir dėmesio gy- 
vuliui bei prigimtinio skirtumo tarp arklio ir žmogaus rezultatas. 
Yhaha buvo smalsi, sumani, gebėjo mokytis ir turėjo puikią at- 
mintį, tačiau jos smegenys nebuvo taip išsivysčiusios ir buvo kitaip 
sudarytos. Arkliai - socialūs gyvūnai, kurie paprastai gyvena kai- 
menėmis ir trokšta draugiškų padarų artumo bei šilumos. Ypač iš- 


vystytas jų lytėjimo pojūtis, kuris labai svarbus kuriant glaudų ryšį. 

Taigi, jaunosios kumelės instinktai leido jai sekti kryptimis, eiti, kur 
vedama. Supanikavę netgi kaimenių vedliai sprukdavo su kitais. 

Moters veiksmai buvo tikslingai kreipiami smegenų, kuriose 
numatymas ir analizė nepaliaujamai sąveikavo su žiniomis bei pa- 
tirtimi. Kai tapo pažeidžiama, paaštrėję išgyvenimo refleksai vertė 
Ailą nuolat būti budrią ir kartu spartino mokymosi procesą. Netgi 
kai jodinėdama savo malonumui Aila pamatydavo kiškį ar didžiulį 
žiurkėną, siekdavo svaidyklės ir norėdavo vytis. Yhaha tučtuojau 
perprasdavo jos norą. Po pirmųjų žingsnių ta kryptimi galų gale 
jaunoji moteris pradėdavo tvirtai, nors ir nesąmoningai, valdyti ar- 
klį, tačiau pati to nesuprato, kol nenudobė didžiulio žiurkėno. 

Vis dar buvo ankstyvas pavasaris. Moteris su kumelaite išbaidė 
gyvūną netyčiomis, bet Aila, vos pamačius jį bėgantį, palinko į tą 
pusę ir siekė savo svaidyklės, o Yhaha leidosi bėgti paskui žiurkė- 
ną. Kai jos prisiartino, Aila pakeitė padėtį, nes sugalvojo nušokti 
žemėn. Tai privertė arklį sustoti kaip tik laiku, kad moteris spėtų 
nuslysti ir paleisti akmenį. 

„Kaip nuostabu bus šįvakar turėti šviežios mėsytės, — galvojo 
Aila grįždama prie laukiančios kumelaitės. - Turėčiau daugiau pa- 
medžioti, tačiau taip smagu jodinėti su Yhaha... 

Aš ir jojau su Yhaha! Ji vijosi tą žiurkėną ir sustojo tada, kai aš 
norėjau!“ Aila mintimis sugrįžo į pirmą dieną, kai užsiropštė ant 
jaunosios kumelaitės nugaros ir apsivijo rankomis jai kaklą. Yhaha 
siekė šviežios jaunos žolės kuokšto. 

— Yhaha! - sušuko Aila. Kumelė pakėlė galvą ir klausiamai 
pastatė ausis. Jaunoji moteris buvo priblokšta. Nežinojo, kaip tai 
paaiškinti. Jau vien sumanymas joti arkliu stulbino, tačiau tai, kad 
arklys gali eiti ten, kur Aila nori, buvo sunkiau suprasti, nei joms 


abiem tą procesą įvaldyti. Kumelaitė priėjo arčiau. 

— O, Yhaha, - pakartojo Aila, o balsas apkabinus gauruotą 
sprandą užlūžo nuo verksmo, nors moteris nelabai žinojo, kodėl. 
Kumelė suprunkštė ir išrietė sprandą, kad galva prisišlietų prie mo- 
ters peties. 

Susiruošusi lipti ant arklio Aila pasijuto tikras gremėzdas. Regis, 
trukdė žiurkėnas. Moteris nuėjo prie didelio akmens, nors jau seniai 
buvo liovusis jais naudotis: paprasčiausiai žinojo, kad turi užšokti 
ir permesti koją. Iš pradžių kiek sutrikusi Yhaha patraukė atgal prie 
urvo. Kai Aila sąmoningai pabandė valdyti kumelę, jos pasąmonės 
signalai buvo neryžtingi —- Yhaha atsakas taip pat. Moteris nežino- 
jo, kaip valdyti arklį. 

Tik kai suprato, kad atsipalaidavusi Yhaha jautriau reaguoja, 
Aila vėl išmoko pasikliauti savo refleksais, nors bėgant laikui buvo 
išvysčiusi ir tam tikrus tikslinius signalus. Sezonui įsibėgėjus ji pra- 
dėjo medžioti dažniau. Pirmiausia sustabdydavo arklį ir nušokdavo, 
tačiau netrukus pabandė sviesti akmenį nuo arklio nugaros. Šūvis 
pro šalį tik suteikė pretekstą treniruotis, iškėlė naują iššūkį. Prakti- 
kuodamasi viena Aila pati išmoko naudotis ginklu. Tada tai buvo 
žaidimas, nebuvo į ką kreiptis: niekas nesitikėjo, kad ji medžios. Vė- 
liau, kai akmeniui prašvilpus pro šalį lūšis užklupo moterį beginklę, 
ji sugalvojo dviejų staigių akmenų metimų techniką ir praktikavosi, 
kol tobulai įvaldė. 

Daug vandens nutekėjo nuo to laiko, kai Aila mokėsi valdyti 
svaidyklę, o dabar tai vėl tapo žaidimu - smagiu, nors ir rimtu. Mo- 
teris jau buvo patyrusi ir netrukus nuo arklio nugaros šaudė taip pat 
taikliai, kaip ir stovėdama ant tvirtos žemės. Vis dėlto net raitomis 
vydama greitakojį kiškį ji dar nesuvokė, nepajėgė įsivaizduoti visų 


atsivėrusių galimybių ir įgytų privalumų masto. 

Iš pradžių Aila gabeno laimikį kaip visada - per nugarą permes- 
tame krepšyje. Ilgai netruko, kol pasiguldė grobį priešais ant Yhaha 
nugaros. Kitas logiškas poreikis - pasigaminti pintinę, kurią jauno- 
ji kumelė gabentų ant nugaros. Užtruko kiek ilgiau, kol perėjo prie 
poros krepšių abipus arklio, kuriuos tvirtino prie plačios juostos, 
surištos per vidurį. Vis dėlto, kai pridėjo antrą krepšį, Aila ėmė pa- 
stebėti pranašumus, atsiradusius pasitelkus keturkojės bičiulės jėgą. 
Pirmą kartą moteris sugebėjo parsigabenti į urvą krovinį, kurio vie- 
na nebūtų įstengusi nešti. 

Kai Aila suvokė, ką gali nuveikti padedama arklio, jos metodai 
pasikeitė. Kitoks tapo gyvenimo būdas. Moteris užsibūdavo ilgiau, 
nuklysdavo nuo namų toliau ir parsigabendavo daugiau maisto, 
augalinių medžiagų arba nudobtų mažų gyvūnėlių. Paskui kelias 
dienas praleisdavo dorodama antpuolio rezultatus. 

Kartą pastebėjusi, kad pradėjo nokti laukinės braškės, ji nuta- 
rė apieškoti kuo didesnį plotą, kad prisirinktų kuo daugiau. Tokiu 
ankstyvu metų laiku prinokusių uogų pasitaikydavo nedaug. Atgal 
Aila pasuko kone sutemus. Ji greitai pastebėdavo įvairius orienty- 
rus, todėl niekada nepaklysdavo, tačiau dar nepasiekus slėnio staiga 
sutemo ir jų nebuvo įmanoma įžiūrėti. Atsidūrusi netoli urvo, mo- 
teris pasikliovė Yhaha instinktais; kitose kelionėse taip pat dažnai 
leisdavo arkliui rasti kelią atgal. 

Vis dėlto vėliau dėl visa pikta Aila pasiimdavo miego kailį. Vie- 
ną vakarą susivėlinusi nusprendė pernakvoti atviroje stepėje, kitaip 
tariant, vėl pasimėgauti naktimi po žvaigždėmis. Ji įkūrė laužą, bet 
susirangius kailiuose greta Yhaha jo vargiai reikėjo dėl šilumos. 
Ugnis labiau pravertė naktinėjantiems laukiniams gyviams atbai- 


dyti. Visi stepių padarai baiminosi dūmų kvapo. Tūžmingi žolės 

gaisrai kartais nevaldomai šėldavo kelias dienas, varydami - arba 
degindami - viską savo kelyje. 

Po pirmo karto tapo lengviau vieną ar kelias naktis praleisti to- 
liau nuo urvo, ir Aila pradėjo intensyviau tyrinėti teritoriją į rytus 
nuo slėnio. 

Nors nenorėjo to pripažinti, Aila ieškojo kitų tikėdamasi, kad 
sugebės juos rasti, ir drauge baimindamasi, jog gali pavykti. Dabar 
galėjo atidėti sprendimą palikti slėnį. Moteris suprato, kad netru- 
kus derėtų pradėti ruoštis kelionei, jei vėl ketina imtis paieškų, ta- 
čiau slėnis buvo tapęs namais. Ji nenorėjo išeiti ir vis dar nerimavo 
dėl Yhaha. Nenutuokė, ką nepažįstamieji gali jai padaryti. Jei yra 
žmonių, gyvenančių nuo slėnio atstumu, kurį galima pasiekti raito- 
mis ant arklio, iš pradžių būtų galima juos stebėti ir šį tą sužinoti, 
tik paskui pranešti apie save. 

Tie kiti buvo Ailos žmonės, tačiau ji neprisiminė nieko iš gyve- 
nimo iki genties. Buvo girdėjusi, kad ją, išbadėjusią ir karščiuojan- 
čią nuo užkrečiamų urvinio liūto įbrėžimų, be sąmonės rado prie 
upės. Buvo netoli mirties, kai Iza ją pasiėmė ir nusinešė ieškodama 
naujo urvo. Stengiantis prisiminti ką nors apie ankstesnį gyvenimą, 
Ailą visada apimdavo kokti baimė ir imdavo slėgti jausmas tarsi po 
kojomis siūbuotų žemė. 

Žemės drebėjimas, kuris užklupęs penkiametę mergaitę vieną 
tyruose paliko lemties valiai — ir užuojautai visai į ją nepanašių 
žmonių - buvo pernelyg žiaurus jos jaunam protui. Išsitrynė visi 
prisiminimai apie žemės drebėjimą ir žmones, kuriems gimė. Ailai 
jie buvo tokie patys, kaip ir kitiems gentainiams - kiti. 

Kaip neryžtingas pavasaris, staigiai pereinantis nuo ledinių liū- 
čių prie šiltos saulutės ir atvirkščiai, Ailos ketinimai svyravo nuo 


vieno kraštutinumo prie kito. Dienomis nebuvo blogai. Augdama 

ji dažnai bastydavosi po apylinkes netoli urvo, rinkdavo žoles Izai, 
o vėliau medžiodavo, ir tada jau priprato prie vienumos. Kai rytais 
ir popietėmis ji būdavo užsiėmusi, nenorėjo nieko kito, tik pasi- 
likti slėnio užuovėjoje su Yhaha, tačiau naktimis mažame urve tik 
laužo ir arklio draugijoje ji ilgėjosi kitos žmogiškos būtybės, kuri 
palengvintų vienatvę. Būdavo sunkiau ištverti vienai šiltą pavasarį 
nei visą ilgą šaltą žiemą. Moters mintys sukosi apie gentį ir mylimus 
žmones, rankos troško apglėbti sūnų. Kas naktį ji nuspręsdavo, kad 
kitą dieną pradės ruoštis kelionei, kas rytą planus atidėdavo ir išjo- 
davo su Yhaha į rytines lygumas. 

Atidžiai ir plačiai žvalgydamasi pažino ne tik teritoriją, bet ir 
neaprėpiamų prerijų gyvenimą. Pasirodžiusios žolėdžių kaimenės 
nukreipė jos mintis į didelio gyvūno medžioklę. Dažniau svarstant 
šį sumanymą liko mažiau laiko nerimauti dėl vienišos egzistencijos. 

Aila matė arklius, tačiau nė vienas negrįžo į slėnį. Nesvarbu. 
Arklių medžioti ji neketino. Tai turėjo būti koks kitas gyvūnas. Į 
pasijodinėjimus pasiimdavo ietis, nors nenutuokė, kaip galėtų jas 
panaudoti. Ilgi ginklai buvo gremėzdiški ir sunkiai suvaldomi, bet 
Aila sugalvojo jiems saugius laikiklius krepšiuose abipus arklio. 

Šis sumanymas kilo pamačius šiaurinių elnių patelių bandą. 
Vaikystėje vogčiomis mokydamasi medžioti, Aila dažnai rasdavo 
dingstį dirbi netoli medžioklę aptarinėjančių vyrų — tai būdavo 
mėgstamiausia pokalbių tema. Tuo metu ją labiau domino medžio- 
klės žinios, susietos su svaidykle, jos ginklu, tačiau domėjosi viskuo, 
nesvarbu, kokia medžioklės rūšis būdavo aptariama. Vos metusi 
žvilgsnį moteris pamanė, kad banda mažais rageliais - šiaurinių el- 
nių patinai. Paskui pastebėjo jauniklius ir prisiminė, jog iš daugybės 
elnių rūšių tik šiaurinių elnių patelės turi ragus. Šis prisiminimas 


sukėlė daugybę asociacijų — tarp jų ir šiaurinio elnio mėsos skonį. 

Dar svarbiau, Aila prisiminė vyrus sakius, kad pavasarį į šiaurę 
migruojantys šiaurės elniai visada traukia tuo pačiu maršrutu, tarsi 
eitų tik jiems vieniems įžiūrimais keliais, ir keliauja atskiromis gru- 
pėmis. Pirmiausia į kelionę leidžiasi patelės su jaunikliais, o įkandin 
seka jaunų patinų banda. Vėliau nedidelėmis grupelėmis patraukia 


senų patinų bandos. 

Aila palengva jojo paskui raguotų patelių ir jų jauniklių bandą. 
Pasirodė vasarinių uodų ir musių spiečiai: jie mėgdavo susisukti liz- 
dus šiaurinių elnių kailiuose, ypač netoli akių ir ausų, ir gindavo 
gyvulius ieškoti vėsesnio klimato, kur mažiau vabzdžių. Aila atsai- 
niai nuvaikė kelis, zvimbiančius aplink galvą. Kai nusileido, lomose 
ir daubose tebetvyrojo migla. Kylanti saulė garino gilias kišenes ir 
skolino stepėms neįprastą drėgmę. Elnės buvo pratusios prie kitų 
kanopinių, tad nekreipė dėmesio į Yhaha bei jos žmogiškąją kelei- 
vę, jei jos pernelyg nepriartėdavo. 

Stebėdama jas Aila galvojo apie medžioklę. „Jei elniai seka paskui 
pateles, netrukus pasirodys šiame kelyje. Galbūt galėčiau sumedžio- 
ti jauną šiaurinio elnio patiną. Žinau, kuriuo keliu jie trauks, tačiau 
tai nepadės, jei neprisiartinsiu tiek, kad galėčiau panaudoti ietis. Gal 
vėl vertėtų iškasti duobę? Elniai pasuks iš kelio, kad jos išvengtų, o 
čia nėra pakankamai krūmų pastatyti užtvarai, kurios jie negalėtų 
peršokti. Galbūt, jei priversčiau juos bėgti, koks vienas įkristų? 

Kaip tuomet jį ištraukčiau? Nenoriu dar kartą mėsinėti gyvulio 
purvinos duobės dugne. Be to, ir mėsą turėsiu džiovinti čia, nebent 


parsigabenčiau į urvą. 

Moteris ant arklio visą dieną sekė paskui bandą, kartkartėmis 
sustodama užvalgyti ir pailsėti, kol gilėjančiame mėlyname danguje 
nuraudo debesys. Aila buvo nepažįstamoje teritorijoje toliausiai į 
šiaurę nei kada nors anksčiau. Tolumoje ji matė augmenijos eilę ir, 
kai blėstantis dangus nusidažė skaisčiai raudonai, išvydo, jog spalva 
atsispindi už tankių krūmynų guoto. Elnės po vieną išsirikiavo į vo- 
reles, kad pro siaurus tarpus pasiektų didelės upės vandenis, o prieš 
persikeldamos dar nusileido žema pakrante atsigerti. 

Pilkšvas saulėlydis sugėrė visą šviežią žemės žalumą, o dangus 
švytėjo, tarsi nakties pavogtos spalvos būtų grįžusios ryškesniais 
atspalviais. Ailai buvo smalsu, ar tai ta pati upė, kurią jos jau anks- 
čiau buvo kelis kartus kirtusios. Dažnai keletą kartų kertama ne 
keletas upokšnių, srovių ar šaltinių, prisidedančių prie didesnio 
tekančio vandens telkinio, o ta pati upė, kuri vingiuoja žole apau- 
gusia plokščia teritorija, užsuka į užutėkius arba skyla į atšakas. Jei 
Ailos apskaičiavimai teisingi, iš kitos upės pusės bus galima pasiekti 
slėnį nekertant jokio kito didesnio vandens šaltinio. 

Kitoje pusėje skabydamos kerpes elnės, regis, pradėjo kurtis 
nakčiai. Aila nusprendė pasekti jų pavyzdžiu. Kelias atgalios ilgas, 
be to, toje pat vietoje teks kirsti upę. Moteris nenorėjo sušlapti ir 
sušalti artinantis nakčiai. Nuslydo nuo arklio, tada nuėmė nešulių 
krepšius, kad Yhaha galėtų laisvai pasilakstyti, kol ji įkurs stovyklą. 
Pasitelkus ugnies akmenį bei titnagą sausi krūmai ir sunešta medie- 
na netruko suliepsnoti. Kai sudėjo kepti į lapus susuktus krakmo- 
lingus žemės riešutus ir didįjį žiurkėną, prikimštą valgomų žalumy- 
nų, Aila pastatė žemą palapinę. Norėjo, kad kumelė būtų šalia, tad 
švilpesiu ją pasišaukė ir įsiropštė į miego kailį, o galva liko kyšoti 


pro palapinės angą. 

Palei horizontą ėmė kauptis debesys. Viršuje buvo net tiršta 
žvaigždžių: atrodė, kad neįtikėtinas švytėjimas stengiasi pralaužti 
įtrūkusį juodą kaip degutas nakties dangų. Nuklydusi mintimis 
Aila prisiminė Krebą sakius, jog žvaigždės - tai laužai danguje, dva- 
sių pasaulio ir totemų dvasių ugniakurai. Ji naršė akimis dangaus 
raštus, kol surado, ko ieškojo. „Štai čia lokio namai, o ten — urvinio 
liūto, mano totemo. Keista, jiems judant dangumi raštas nesikeičia. 
Įdomu, gal jie eina medžioti, o paskui grįžta į savo urvus? 

Man reikia sumedžioti elnią. Kuo greičiau, tuo geriau; patinai 
netrukus pasirodys. Tai reiškia, kad upę jie kirs čia: Užuodusi ke- 
turkojį plėšrūną, Yhaha suprunkštė ir prisiartino arčiau laužo bei 
moters. 

— Ar čia kas nors yra, Yhaha? — pasiteiravo Aila pasitelkusi gar- 
sus, signalus ir žodžius, ne visai tokius, kokius vartojo gentainiai. 
Moteris mokėjo tyliai sužvengti — garsas nelabai skyrėsi nuo to, 
kurį skleidė Yhaha. Mokėjo viauksėti kaip lapė, kaukti kaip vilkas 
ir sparčiai mokėsi švilpauti kone visų paukščių melodijas. Daugu- 
mą šių garsų įterpdavo į įprastinę savo kalbą. Aila daugiau nebegal- 
vojo apie genties suvaržymus nereikalingiems garsams. Pasireiškė 
paprastai jos rasei lengvai įveikiamas sugebėjimas artikuliuoti. 

Arklys įsiterpė tarp Ailos ir laužo. Šitaip kilo pavojus abiem. 

- Pasitrauk, Yhaha. Užstoji šilumą. 

Aila atsistojo ir įmetė į laužą dar vieną pagalį. Uždėjusi ranką 
ant gyvulio sprando, pajuto, kokia Yhaha susinervinusi. „Verčiau 
pabudėsiu ir pasirūpinsiu ugnimi, - pagalvojo Aila. - Kad ir kas 
čia būtų, tikriausiai jį daug labiau domina cie elniai nei tu, mano 
bičiule, bent jau kol esi prie ugnies. Visai smagu kurį laiką pasėdėti 


prie didžiulio laužo: 


Aila atsitūpė, įsispoksojo į liepsnas stebėdama, kaip kibirkštys 
išskrieja ir ištirpsta tamsoje kaskart įmetus naują pliauską. Iš kita- 
pus upės buvo girdėti, kaip elnė - gal ir ne viena - krito, tapusi 
kažkokio, tikriausiai kačių šeimos, plėšrūno auka. Jos mintys vėl 
ėmė suktis apie elnio medžioklę. Moteriai stumtelėjus arklį į šalį, 
kad paimtų daugiau malkų, staiga jai šovė mintis. Vėliau, Yhaha 
aprimus, Aila grįžo į guolį, o mintys skriejo, sumanymas ryškėjo ir 
išsiplėtė iki jaudinamų galimybių. Prieš užmigdama apmąstė pa- 
grindines tokio neįtikėtino sumanymo apybraižas ir nusišypsojo 
dėl savo įžūlumo. 

Kai kitą rytą kirto upę, sumažėjusi šiaurinių elnių banda jau buvo 
iškeliavusi, tačiau Aila jų nebesekė. Paragino Yhaha kuo greičiau 


šuoliuoti į slėnį. Reikėjo daug ką paruošti, norint suspėti laiku. 


— Tikrai, Yhaha. Matai, ne taip ir sunku, - kantriai vesdama 
drąsino kumelaitę Aila. Per krūtinę ir nugarą odos juostomis bei 
virvėmis apnarpliota Yhaha tempė prie šių keistų pakinktų pritvir- 
tintą sunkų rąstą. Iš pradžių svorį paskirstančią juostą Aila buvo 
aprišusi Yhaha ant kaktos, panašiai kaip savo kaktos raištį, kai tek- 
davo tempti sunkų krovinį, bet netrukus suvokė, kad arkliui priva- 
lu laisvai judinti galvą, o traukti geriau krūtine ir pečiais. Žinoma, 
jaunas stepių arklys nebuvo pratęs tampyti svorių, o pakinktai varžė 
judesius, tačiau Aila buvo atkakli. Tik šitaip sumanymas galėjo pa- 
vykti. 

Idėja Ailai kilo kurstant ugnį, kad atbaidytų plėšrūnus. Ji stum- 
telėjo Yhaha į šalį, kad paimtų pliauską, ir meiliai pagalvojo, jog 

štai šitokia stipri visiškai suaugusi kumelė atėjo pas ją apsaugos. 
Šmėkštelėjusi mintis, kad pati norėtų būti tokia pat stipri, jau kitą 
akimirką virto galimu problemos sprendimu, kurį ji vis gromulavo. 
Galbūt kumelė galėtų ištempti elnią iš spąstų duobės? 

Paskui Aila ėmė galvoti apie mėsos paruošimą, ir jai kilo nauja 
mintis. „Jei mėsinėsiu gyvulį stepėje, kraujo kvapas neišvengiamai 
prišauks nežinia kokius plėšrūnus. Gal ir ne urvinis liūtas puolė 
šiaurės elnius, bet tikrai kokia nors katė. Nors tigrai, panteros bei 
leopardai dydžiu tegu ir pusiau nusileidžia urviniams liūtams, svai- 
dykle vis tiek neapsiginsi. Galiu nudėti lūšį, bet didelė katė — visai 
kitas reikalas, ypač atviroje vietoje. Vis dėlto netoli urvo, už nugaros 
esant sienai, gal ir sugebėčiau juos nuvyti? Stipriai sviestas akmuo 
gal nebus mirtinas, tačiau juntamas. Jei Yhaha sugebėtų ištempti 
elnią iš duobės, kodėl gi negalėtų partempti jo į slėnį * 

Pirmiausia Yhaha reikėjo paversti tempiamuoju arkliu. Aila 
manė, kad užteks tik sugalvoti būdą, kaip pritvirtinti virves ar juos- 
tas prie negyvo šiaurės elnio ir arklio. Jai nė netoptelėjo, jog jauno- 
ji kumelaitė gali pradėti spyriotis. Jodinėti išmoko taip natūraliai, 
kad nė nenumanė, kaip sunku bus įtikinti Yhaha tempti krovinį. 
Jau tvirtindama pakinktus patyrė sunkumų. Iš pradžių teko visiškai 
pakeisti sumanymą, paskui, kelis kartus pabandžius, kiek patobu- 
linti. Pagaliau kumelė pradėjo suvokti, ko iš jos norima, ir Aila nu- 
sprendė, kad vis dėlto gali pasisekti. 

Jaunoji moteris, stebėdama rąstą tempiančią kumelaitę, pagal- 
vojo apie gentį ir papurtė galvą. „Būčiau keistuolė vien dėl to, kad 
gyvenu su arkliu. Įdomu, ką vyrai pamanytų dabar?“ Gentyje jų 
buvo daug, o moterys džiovindavo mėsą ir pargabendavo ją atgal. 


Nė vienai jų neteko bandyti viską atlikti vienai. 

Aila spontaniškai apkabino arklį ir prispaudė kaktą prie Yhaha 
sprando. 

— Tu mano talkininkė. Niekad nemaniau, kad tapsi tokia puikia 
pagalbininke. Neįsivaizduoju, ką be tavęs daryčiau, Yhaha. Kas, jei 
kiti — tokie kaip Braudas? Neleisiu niekam tavęs skriausti. Norė- 
čiau žinoti, ką daryti. 

Prisiglaudus prie gyvulio ašaros užtvindė Ailai akis. Nusišluos- 
čiusi jas, moteris atsegė pakinktus. 

- Šiuo metu žinau, ką daryti. Reikia pasekti tą jaunų patinėlių 


bandą. 


| 


Šiauriniai elniai buvo atsilikę nuo patelių vos kelias dienas. Mi- 
gravo neskubriu žingsniu. Juos išvydus, Ailai nebuvo sudėtinga 
stebėti bandą ir įsitikinti, kad jie traukia tuo pačiu keliu. Susirin- 
kusi priemones moteris nušuoliavo į priekį ir įsirengė stovyklą prie 
vandens žemiau tos vietos, kur elniai turėtų kirsti upę. Paskui su 
kasimo pagaliuku žemei purenti, užaštrintu šlaunikauliu kasti ir že- 
mėms kelti bei palapinės kailiu joms ištempti atėjo tiksliai ten, kur 
upę kirto šiaurinių elnių patelės. 

Per krūmus vedė du pagrindiniai ir du šalutiniai takai. Spąstams 
ji išsirinko vieną pagrindinių: pakankamai arti upės, kad elniai eitų 
vora po vieną, tačiau pakankamai toli, kad galėtų iškasti gilią duobę 
ir jos neužpiltų vanduo. Kai ši buvo baigta, vėlaus popiečio saulė 
jau artėjo prie žemės pakraščio. Aila sušvilpė arkliui ir pajojėjo at- 
galios pažiūrėti, ar toli pasistūmėjo banda. Apskaičiavo, kad elniai 


kirs upę rytojaus dieną. 

Kai moteris grįžo prie upės, šviesa jau slopo, bet didelė duobė 
žiojėjo pernelyg akivaizdžiai. „Nė vienas tų elnių į ją neįkris. Pa- 
prasčiausiai pamatys ir apibėgs aplinkui, - galvojo Atila, praradusi 
drąsą. - Na, šįvakar jau per vėlu ko nors griebtis. Galbūt ryte ką 
sugalvosiu. 

Rytas neatnešė dvasios prašviesėjimo ar genialių sumanymų. Per 
naktį dangų aptraukė debesys. Ailą pažadino vandens šuoras į vei- 
dą ir niūri išsklaidyta aušros šviesa. Vakare palapinės ji nestatė, nes 
einant miegoti dangus buvo giedras, o kailis - drėgnas ir purvinas. 
Buvo paskleidusi jį greta džiūti, tačiau tik dar labiau sušlapo. Lašai 
ant veido tebuvo liūties pranašai. Aila apsivyniojo miego kailiu, pa- 
naršiusi krepšiuose apsižiūrėjo, kad pamiršo pasiimti ernenos gob- 
tuvą, tad kailio galą užsitraukė ant galvos ir pasilenkė prie juodų 
laužo likučių. 

Rytuose lygumą perskrodė ryškus žybsnis - žaibo kirtis, nušvie- 
tęs žemę iki horizonto. Po akimirkos kaip įspėjimas nudundėjo to- 
limas grumėjimas. Tarsi po signalo debesys virš galvos prapliupo 
liūtimi. Aila griebė šlapią palapinės kailį ir apsivyniojo. 

Pamažu dienos šviesa išryškino aplinkos kontūrus, šešėlius su- 
varė į plyšius. Pilkai pablyškusi pumpuruojanti stepė atrodė nuo- 
bodžiai, tarsi varvantys lietaus debesys būtų išplovę visas spalvas. 
Netgi dangus buvo nenusakomai bespalvis — nei žydras, nei pilkas, 
nei baltas. 

Kai plonas pralaidžios dirvos sluoksnis virš amžinojo požemi- 
nio įšalo prisisotino, vanduo pradėjo telktis paviršiuje. Visai arti 
paviršiaus sušalusi žemė po viršutiniu dirvos sluoksniu buvo tokia 
pat kieta, kaip ir suledėjusi siena šiaurėje. Šiluma pamažėle atitir- 
pindavo gilesnį dirvos sluoksnį, tačiau amžinasis įšalas buvo nej- 


veikiamas. Drenažo nebuvo. Tam tikromis sąlygomis prisisotinusi 

dirva galėjo pavirsti klastinga klampyne, galinčia nugramzdinti su- 
augusį mamutą. Jei taip nutikdavo netoli didžiojo ledyno krašto, 
kuris nenusakomai kito, staigus šaltis galėjo išsaugoti mamutą tūks- 
tantmečiams. 

Švininis dangus svaidė stambius lašus į juodą balutę, kuri kita- 
dos buvo ugniakuras. Aila stebėjo, kaip jie veržiasi krateriais, paskui 
pasklinda žiedais, ir svajojo tūnoti sausame jaukiame slėnio urve. 
Kaulus stingdantis šaltis skverbėsi pro sunkų odinį apavą, nors šis 
ir buvo įtrintas riebalais, o vidun buvo prikimšta viksvų. Įmirkusi 
klampynė atidrėkino ir moters entuziazmą medžioti. 

Kai perpildytos balos prasigraužė murzglinas vagas į upę, pluk- 
dančią šakas, pagalius, žoles ir pernykščius lapus, Aila persikėlė ant 
sausesnės kalvelės. „Kodėl man paprasčiausiai negrįžus“, - galvojo 
ji, tempdama ant aukštumos nešulių krepšius. Dirstelėjo po dang- 
teliais: vanduo buvo nutekėjęs nuo supintų švendrų lapų ir viduje 
buvo sausa. „Kas iš to? Turėčiau užkrauti viską Yhaha ir keliauti. 
Niekad neturėsiu šiaurinio elnio. Nė vienas jų nešoks į tą didelę 
duobę tik dėl to, kad aš to noriu. Galbūt pavyktų pričiupti kurį iš 
senųjų, atklysiančių vėliau, tačiau anų mėsa kieta, o oda visa rum- 
buota“ 

Aila sunkiai atsiduso ir tvirčiau susisupo į kailinį apsiautalą bei 
seną palapinės odą. „Taip ilgai ruošiausi, dirbau, negaliu leisti, kad 
lietus mane sustabdytų. Gal ir negausiu elnio. Nebus pirmas kar- 
tas, kai medžiotojas grįžta tuščiomis. Jei nepamėginsiu, garantuotai 
nieko nesumedžiosiu“ 

Kai lietus pagrasino atkirsti aukštumėlę, ji užsiropštė ant uolos 
ir prisimerkusi bandė įžiūrėti, ar krituliai kada susilpnės. Lygioje, 
atviroje prerijoje nebuvo jokios priedangos, jokio didelio medžio ar 


išsikišusios uolos. Kaip ir gauruota varvanti kumelė greta, Aila kan- 

triai stovėjo liūtyje laukdama, kol tai liausis. Ji vylėsi, kad ir šiaurės 
elniai šitaip laukia. Dar nebuvo pasiruošusi. Rytui įpusėjus ryžtas 
vėl susvyravo, tačiau tuo metu Aila bent jau nenorėjo trauktis. 

Kaip įprasta permainingą pavasarį, apie pusiaudienį debesų dan- 
ga praplyšo ir staigus vėjas juos išvaikė. Po pietų jau nebuvo matyti 
nė debesėlio, o saulės didybėje skaisčios gaivios pavasarinės spalvos 
sutvisko tarsi ką tik išpraustos. Žemė entuziastingai garavo steng- 
damasi grąžinti drėgmę atmosferai. Debesis išginęs sausas vėjas go- 
džiai ją gėrė, tarsi žinodamas, kad dalį teks atiduoti ledynui. 

Aila gal ir ne itin pasitikėjo savimi, bet apsisprendė. Nupurtė 
sunkią įmirkusią tauro odą ir užmetė ant aukštų krūmų tikėdama- 
si, kad šį kartą nors truputį pradžius. Pėdos buvo drėgnos, tačiau 
nešaltos: viskas buvo šlapia, todėl ji nekreipė dėmesio ir nuėjo prie 
elnių perkėlos. Nematė duobės, ir jos širdutė nusirito į kulnus. Tik 
įsižiūrėjusi atidžiau ten, kur būta duobės, išvydo perpildytą purviną 
baseinėlį, užbirusį lapais, pagaliais ir nuolaužomis. 

Sukandusi dantis moteris pasisuko krepšio, kuriuo ketino duobę 
išsemti. Grįžtant teko gerai įsižiūrėti, kad iš toliau pamatytų duobę. 
Paskui staiga ji nusišypsojo. „Jei aš turiu jos ieškoti, užkritusios la- 
pais ir šakomis, gal greitai bėgantis šiaurės elnias taip pat neįžiūrės? 
Tik vandens palikti negalima. Gal yra koks kitas būdas... 

Gluosnių vytelės bus pakankamai ilgos paguldyti skersai. Kodėl 
man nepadarius duobei dangčio iš gluosnių šakelių ir neužbėrus la- 
pais? Jis nebus pakankamai stiprus, kad išlaikytų elnią, tačiau pui- 
kiai laikys lapus bei šakeles: Staiga Aila garsiai prajuko. Atsakyda- 
ma sužvingo priėjusi kumelė. 

— O, Yhaha, gal tas lietus nebuvo toks blogas. 

Aila sėmė vandenį visai nepaisydama, kad darbas nešvarus. Duo- 


bė nebuvo gili, bet pamėginusi kasti moteris pastebėjo, jog vandens 

lygis pakilęs. Duobė iš karto užsipildė vandeniu. Žvelgdama į pur- 
viną, sūkuriuojančią upę pastebėjo, kad ir ši patvinusi. Nors Aila 
to nežinojo, šiltas lietus suminkštino truputį požeminės sušalusios 
dirvos, kuri sudarė kietą kaip uola žemės paklotą. 

Užmaskuoti skylę nebuvo taip lengva, kaip atrodė. Teko tolokai 
keliauti į žemupį, kad nuo skurdžių gluosnių krūmų pririnktų visą 
glėbį ilgų vytelių, papildant juos nendrėmis. Paguldytas virš duobės 
platus pintas kilimėlis įlinko per vidurį, tad teko prismeigti galus. 
Apibėrusi lapais ir šakelėmis Aila vis dar aiškiai jį įžiūrėjo. Nebuvo 
visiškai patenkinta, tačiau tikėjosi, kad pasiseks. 

Visa purvina moteris kiūtino pasroviui ir ilgesingai žvelgė į upę, 
paskui sušvilpė Yhaha. Elniai nebuvo taip arti, kaip Aila manė. Jei 
lygumose būtu sausa, jie skubėtų pasiekti upę, bet vandens sklidi- 
nos balos ir laikini upokšniai leido gyvuliams judėti lėčiau. Aila 
buvo tikra, kad jaunų patinėlių banda neprieis pamėgtos perkėlos 
iki ryto. 

Grįžusi į stovyklą, Aila su didžiuliu palengvėjimu nusigobė ap- 
siautalus, nusiavė apavą ir įbrido į upę. Net nutvilkė, tačiau prie šal- 
to vandens ji buvo pratusi. Nusipraususi purvą, apsiautalus ir apavą 
patiesė ant uolų atodangos. Įkalintos drėgnoje odoje pėdos pabalo 
ir susiraukšlėjo — netgi gerai įdiržę padai suminkštėjo, —- tad Aila 
džiaugėsi saulės įkaitintais akmenimis. Ant sausų akmenų buvo ga- 
lima ir laužą susikurti. 

Sudžiūvusios apatinės pušų šakelės paprastai lieka sausos net 
pilant stipriausiai liūčiai. Nors susitraukusios iki krūmų dydžio, 
prie upės augančios pušys nebuvo išimtis. Sausų pinčių Aila buvo 
atsigabenusi, tad stvėrė ugnies akmenį, titnagą ir netrukus jau lieps- 


nojo nedidukas lauželis. Iš pradžių maitino jį šakelėmis bei nedi- 

kaip vigvamas suremtos viena į kitą virš ugnies. Aila mokėjo įkurti 
ir išlaikyti laužą netgi per lietų - jei nepliaupdavo itin stipriai. Svar- 
biausia pradėti nuo mažo lauželio ir jį prižiūrėti, kol įsidegs pakan- 
kamai didelės malkos ir degdamos išdžius. 

Po pirmo karštos arbatos gurkšnio Aila patenkinta atsiduso ir 
užvalgė kelioninių sausainių. Sausainiai buvo maistingi ir sotūs, 
juos buvo galima kramsnoti nesustojant, tačiau karštas skystimas 
malonino labiau. Nors kailis vis dar buvo drėgnas, moteris pasistatė 
palapinę netoli laužo, kad miegant jis toliau džiūtų. Pažvelgusi į 
vakaruose žvaigždes temdančius debesis ji vylėsi, kad vėl nepradės 


lyti. Paskui, meiliai paglosčiusi Yhaha, įropojo į kailį ir susirangė. 

Buvo tamsu. Gulėdama visiškai ramiai, įtempusi jusles Aila ban- 
dė įsiklausyti. Greta muistėsi ir tyliai šnarpštė Yhaha. Moteris pa- 
sikėlė ir apsidairė. Rytų pusėje buvo galima įžiūrėti blyškų švytėji- 
mą. Tada išgirdo garsą, nuo kurio plaukeliai ant sprando pasišiaušė. 
Staiga suprato, kas ją pabudino. Nedažnai tai girdėdavo, tačiau pa- 
žino, kad iš kito upės kranto sklinda urzgiantis urvinio liūto riau- 
mojimas. Arklys nervingai sužvengė, ir Aila atsikėlė. 

— Viskas gerai, Yhaha. Tas liūtas toli. 

Moteris įmetė malkų į laužą. 

— Tikriausiai čia tas pats urvinis liūtas, kurį girdėjau, kai praėjusį 
kartą čia buvome. Tikriausiai gyvena kažkur netoliese, kitapus upės. 
Laukia patinėlių. Džiaugiuosi, kad per liūtų teritoriją keliausime 
dieną, tik tikiuosi, prieš mums ten atsiduriant jie prisiris elnienos. 


Kuo puikiausiai galiu išsivirti arbatos — tada tikrai reikės susiruošti. 

Švytėjimui rytiniame danguje rausvėjant, jaunoji moteris baigė 
krauti mantą į krepšius ir pritvirtino Yhaha pakinktus. Sukišusi į 
laikiklius prie krepšių tvirtai pririšo ietis, tada užšoko ant arklio, at- 
sisėdo priekyje nešulių, tarp dviejų užaštrintų medinių iečių, kurios 
kyšojo į viršų. 

Pajojėjusi atgalios bandos link, apsuko ją plačiu lankstu ir atsi- 
dūrė šiaurinių elnių užnugaryje. Paskui ragino arklį pirmyn, kol pa- 
stebėjo elnių patinėlius, tada sulėtino ir sekė iš paskos tolygiu tem- 
pu. Yhaha lengvai pritapo prie migruojančios bandos. Stebėdama 
gyvūnus iš patogaus aukščio ant arklio nugaros Aila pamatė, kad 
priartėjus prie upės vedlys sulėtino ir ėmė uosti sujudintų žemių 
bei lapų kvapą kelyje į spąstus. Nuo elnio sklido įspėjantis nerimas, 
netgi moteris sugebėjo jį pajusti. 

Vedlys prasibrovė prie vandens kitu keliu, pro krūmais apaugusį 
krantą, tad Aila nusprendė, jog metas veikti. Ji sunkiai įkvėpė, pa- 
linko pirmyn ragindama kumelę, o kai ši nušuoliavo bandos link, 
moteris garsiai sušuko. 

Paskutinis elnias šoko pirmyn aplenkdamas ir nustumdamas į 
šalį bėgančiuosius priekyje. Pamatę atlekiantį arklį su spiegiančia 
moterimi ant nugaros, visi elniai išsigandę puolė bėgti, tačiau at- 
rodė, kad visi iki vieno vengia tako su spąstais. Ailai širdis krito į 
kulnus matant, kaip gyvūnai pakraščiu aplenkia, peršoka ar kaip 
nors kitaip sugeba išvengti duobės. 

Paskui staiga pastebėjus sąmyšį greitai judančioje bandoje jai 
pasidingojo, kad mato, kaip pora ragų sminga žemyn visiems ki- 
tiems švytuojant ir sukantis erdvėje. Ištraukusi iš laikiklių ietis Aila 
nuslydo nuo arklio ir nukūrė vos liesdama kojomis žemę. Klampia- 
me duobės dugno dumble mėgindamas iššokti murkdėsi šiaurinis 


elnias didelėmis akimis. Šįkart Aila tiksliai pataikė. Smeigė sunkią 

ietį gyvuliui į sprandą ir prakirto arteriją. Didingas patinas susmu- 
ko ant duobės dugno - jo kančios baigėsi. 

Viskas. Atlikta. Taip greitai ir daug lengviau nei įsivaizdavo. Aila 
alsavo sunkiai, tačiau ne dėl įstangų vos gaudė kvapą. Tiek minčių, 
nerimo ir energijos buvo sukaupta ruošiantis, kad tokia lengva egze- 
kucija jų neišnaudojo. Aila vis dar buvo susijaudinusi ir neturėjo kur 
jaudulio perteklių išeikvoti, taip pat nieko, su kuo pasidalytų sėkme. 

— Yhaha! Mums pavyko! Pavyko! - Riksmais ir mostais išgąsdi- 
nusi jaunąją kumelaitę Aila šoko jai ant nugaros ir kaip išprotėjusi 
pasileido per lygumą. 

Kasos plaikstėsi už nugaros, akys karštligiškai spindėjo jauduliu, 
veide švietė maniakiška šypsena - tikra laukinė moteris. Dar labiau 
gąsdino - jei šalia būtų buvę kam išsigąsti — tuo, kad sėdėjo apžer- 
gusi laukinį gyvulį, kurio paklaikusios akys ir priplotos ausys bylojo 
apie kiek kitokį susijaudinimą. 

Jos apsuko platų ratą, o grįždama Aila sustabdė arklį, nušoko ir 
bėgte ėmė spurtuoti. Šįkart pažvelgusi žemyn į murzgliną duobę su 
negyvu šiaurės elniu, sunkiai šnopavo dėl pateisinamos priežasties. 

Atgavusi kvapą moteris ištraukė ietį gyvuliui iš kaklo ir sušvil- 
pė arkliui. Yhaha baidėsi. Prieš dėdama pakinktus Aila pabandė ją 
nuraminti drąsinimais ir meilikavimais, paskui nuvedė prie spąs- 
tų duobės. Neturėjo nei kamanų, nei apynasrio, su kuriais galėtų 
valdyti nervingą kumelę, tad Ailai teko ją įtikinėti ir raginti. Kai 
Yhaha pagaliau nusiramino, moteris pririšo tempimo virves nuo 
pakinktų prie elnio ragų. 

— Dabar trauk, Yhaha, - drąsino ji, - visai kaip rąstą. 

Kumelė pajudėjo, pajuto tempimą ir pasidavė atgal. Toliau ragi- 
nama, vėl truktelėjo ir virvėms įsitempus įsiręžė. Lėtai, su visokerio- 


pa Ailos pagalba, Yhaha ištraukė elnią iš duobės. 

Moters nuotaika buvo pakili. Mažų mažiausiai tai reiškė, kad 
neteks darinėti gyvulio nešvarios duobės dugne. Aila nebuvo tikra, 
kiek dar Yhaha sutiks padaryti: vylėsi, jog arklys padovanos savo 
jėgą nugabenti elniui į slėnį, tačiau skubėti buvo nevalia. Vedant 
kumelę prie vandens teko elnio ragus painioti iš krūmų. Paskui Aila 
perkraustė krepšius, sudėjo vieną į kitą ir pririšo arkliui ant nuga- 
ros. Krovinys su dviem styrančiomis ietimis buvo gremėzdiškas, bet 
nuo didelio akmens Aila sugebėjo apžergti arklį. Basa moteris pasi- 
kėlė kailinį apsiautalą, kad nesušlaptų, ir paragino Yhaha bristi. 

Paprastai ši upės vieta būdavo sekli, plati ir perbrendama - viena 
priežasčių, kodėl elniai instinktyviai pasirinkdavo šią vietą perkė- 
lai, — tačiau lietus pakėlė vandens lygį. Yhaha sugebėjo išsilaikyti 
ant kojų stiprioje srovėje, o atsidūręs vandenyje elnias nesunkiai 
plūduriavo. Apie vieną gyvulio traukimo per vandenį privalumą 
Aila nepagalvojo. Vanduo nuplovė purvą ir kraują. Pasiekus kitą 
krantą, elnias buvo švarus. 

Vėl pajutusi tempimą Yhaha truputį pasispyriojo, bet Aila tuo 
metu jau buvo nulipusi ir padėjo vilkti krovinį krantu. Elnias jau 
buvo vienu žingsneliu arčiau slėnio, tačiau prieš judant toliau Aila 
turėjo dar šį tą padaryti. Ji aštriu titnago peiliu perrėžė gyvuliui 
gerklę, paskui tiesiai įpjovė nuo išangės per pilvą, krūtinę, kaklą iki 
gerklės. Laikė peilį rodomuoju pirštu spausdama nugarėlę, o ašme- 
nis pakėlusi, vos įsmeigusi per odą. Jei pirmą kartą įpjauni švariai, 
neliesdamas raumens, vėliau būna daug lengviau nudirti. 

Kitas pjūvis viduriams pašalinti buvo gilesnis. Aila išvalė panau- 
dojamas dalis - skrandį, žarnas, šlapimo pūslę — ir sudėjo jas atgal į 
pilvo ertmę kartu su valgomomis dalimis. 

Viename iš krepšių susuktas laukė didelis žolės kilimėlis. Patie- 


susi jį ant žemės Aila kriuksėdama ir niurnėdama šiaip taip užstūmė 

ant jo elnią. Uždengusi skerdeną dembliu tvirtai apvyniojo virvė- 
mis, tada pritvirtino jas prie Yhaha pakinktų. Perkrovusi krepšius, į 
vietas sukišo ietis ir gerai pritvirtino ilgus jų kotus. Tada, jausdama- 
si savimi patenkinta, užsiropštė arkliui ant nugaros. 

Maždaug trečdalį laiko ji sugaišo laipiodama šalinti kliūčių - žo- 
lės kuokštų, akmenų, krūmų - ir jau nebebuvo tokia patenkinta. 
Galiausiai tik ėjo greta kumelės, vis įkalbinėdama, meilikaudama, 
kol elnienos ryšulys už ko užkliūdavo - tada grįždavo atgal jo iš- 
painioti. Tik sustojusi apsiauti apavo pastebėjo, kad įkandin seka 
hienų būrys. Iš svaidyklės paleisti akmenys parodė klastingoms 
maitėdoms saugų atstumą. 

„Dvokiantys bjaurūs žvėrys“, - galvojo Aila, traukiodama nosį 
ir purtydamasi iš pasišlykštėjimo. Suprato, kad jos irgi medžioja — 
netgi pernelyg gerai. Vieną tokią maitėdą nudobusi svaidykle, Aila 
išsidavė. Gentainiai sužinojo, kad ji valdo ginklą, todėl jiems teko 
moterį bausti. Brunas neturėjo pasirinkimo —- tokie buvo genties 
papročiai. 

Hienos nedavė ramybės ir Yhaha. Tai buvo stipriau nei instink- 
tyvi plėšrūnų baimė. Kumelaitė niekada neužmirš būrio hienų, 
puolusių ją tada, kai Aila nugalabijo jauniklės motiną. Yhaha buvo 
sudirgusi. Tempti elnią į urvą pasirodė sudėtingiau, nei Aila tikėjo- 
si. Vylėsi, kad namus pasieks dar neužklupus nakčiai. 

Sustojo pailsėti toje vietoje, kur upė keičia kryptį. Kaskart sustoti 
ir pajudėti buvo sunku. Moteris pripildė vandenmaišį, o prisėmusi 
didelį vandeniui atsparų krepšį nunešė Yhaha, kuri tebebuvo pririš- 
ta prie dulkėto ryšulio su elniu. Išsitraukė kelioninį sausainį ir atsi- 
sėdo ant akmens pakramsnoti. Žiūrėdama į žemę nelabai ką matė, 
tik galvojo apie lengvesnį būdą parsigabenti laimikiui į slėnį. Kiek 


užtruko, kol ištryptos dulkės įsismelkė Ailai į sąmonę, tačiau tada ją 

apėmė smalsumas. Žemė buvo sutrempta, žolė sulankstyta, pėdsakai 
švieži. Neseniai čia būta kažkokio didelio sujudimo. Moteris atsisto- 
jo atidžiau patyrinėti pėdsakų ir pamažu susidėliojo visą istoriją. 

Iš pėdsakų sudžiūvusiame purve prie upės Aila suprato, kad čia 
seniai gyvenama urvinių liūtų teritorija. Pagalvojo, jog netoliese tu- 
rėtų būti nedidukas slėnis su stačiomis akmenuotomis sienomis ir 
jaukiais urvais, kuriuose liūtės kiek ankstėliau atsivedė po porelę liū- 
tukų. Prie upės - mėgstama žvėrių poilsio vieta. Palikuonys žaisdami 
kovodavo dėl kruvino mėsos gabalo ir stengdavosi pieniniais dantu- 
kais atsiplėšti mažų kąsnelių, pasisotinę patinai drybsodavo rytmečio 
saulėje, o liesos patelės atlaidžiai stebėdavo žaidžiančius jauniklius. 

Didžiuliai plėšrūnai buvo savo valdų viešpačiai. Jie neturėjo ko 
bijoti, jokios priežasties tikėtis, kad aukos juos užpuls. Normaliomis 
aplinkybėmis šiaurės elniai niekada neatklystų taip arti plėšrūnų, 
tačiau šūkaujanti ir rėkaujanti raita moteris sukėlė paniką. Srauni 
upė nesustabdė greitai lekiančios bandos. Jie metėsi skersai ir nė ne- 
suvokę atsidūrė liūtų šeimos viduryje. Ir vieni, ir kiti buvo užklupti 
netikėtai. Sprunkantys elniai, per vėlai supratę, kad nuo vieno pa- 
vojaus pateko į kitą, gerokai baisesnį, pasileido į visas puses. 

Aila pasekė pėdsakus ir rado istorijos pabaigą. Nespėjęs pa- 
sitraukti, kad išvengtų skriejančių kanopų, vienas liūtukas buvo 
sutryptas išgąsdinto elnio. Moteris atsiklaupė prie urvinio liūto 
mažylio ir patyrusia gydytojos ranka ėmė ieškoti gyvybės žymių. 
Liūtukas buvo šiltas, tikriausiai jam buvo sulaužyti šonkauliai. Buvo 
arti mirties, tačiau vis dar kvėpavo. Iš pėdsakų purve Aila matė, kad 
liūtė rado savo vaikelį, ragino jį atsistoti, tik veltui. Paskui, paklus- 
dama visų žvėrių papročiui saugoti tą, kuris gali paeiti, nes privalu 
leisti silpniesiems mirti, kad kiti išgyventų, ji nukreipė dėmesį į kitą 


savo atžalą ir pasitraukė. 


Tose 


Tik žmonėmis vadinamų gyvūnų išgyvenimas priklauso dau- 
giau ne nuo jėgos ir tinkamumo. Palyginti su savo mėsėdžiais var- 
žovais, silpni žmonės yra priklausomi nuo bendravimo bei gailia- 
širdiškumo. 

„Vargšas mažyli, - galvojo Aila, - motina negalėjo tau padėti, 
tiesa?“ Ne pirmą kartą jos širdį sujaudino sužeistas bejėgis padaras. 
Akimirką moteris svarstė, ar nepasiėmus liūtuko kartu į urvą, ta- 
čiau netrukus tokį sumanymą atmetė. Kai mokėsi gydytojos amato, 
Brunas su Krebu leisdavo jai į genties urvą parsinešti mažų gyvūnė- 
lių, nors pirmą kartą kilo nemaža sumaištis. Vis dėlto Brunas už- 
draudė atsitempti vilko mažylį. Liūtukas jau buvo beveik tokio pat 
dydžio, kaip vilkas. Kurią dieną jis užaugs kaip Yhaha. 

Moteris atsistojo, pažvelgė į gaištantį padarėlį, papurtė galvą ir 
nuėjo prie Yhaha tikėdamasi, kad krovinys pernelyg greitai neuž- 
strigs. Vos pajudėjus Aila pastebėjo, kad hienos seka iš paskos. Ji 
pakėlė akmenį, ir būrys atsitraukė. Savaime suprantama. Pati gamta 
pasiūlė išeitį. Maitėdos aptiko liūtuką, tačiau Aila negalėdavo blai- 
viai mąstyti, jei kas būdavo susiję su hienomis. 

— Nešdinkitės, jūs dvokiantys padarai! Palikit mažylį ramybėje! 

Aila nubėgo atgal svaidydama akmenis. Iš viauktelėjimo supra- 
to, kad vienas akmuo rado taikinį. Kai moteris pasileido į hienas 
kupina teisuoliško įtūžio, jos atsitraukė už ribos. 

„Štai taip! Dabar jos laikysis atokiai“ Aila stovėjo ginamai ap- 
žergus jauniklį. Paskui kreiva nuostabos grimasa iškreipė jos veidą. 
„Ką aš darau? Kodėl nuvijau jas nuo liūtuko, kuris vis tiek nugaiš? 
Jei leisiu hienoms prieiti, jos paliks ramybėje mane. 

Negaliu pasiimti jauniklio kartu. Negaliu netgi jo panešti. Bent 
jau ne visą kelią. Turiu nerimauti, kaip parsigabenti elnią. Juokinga 


apie tai galvoti. 

Argi? Ojei Iza būtų mane palikusi? Krebas sakė, kad Izos kelyje 
mane paliko lokio dvasia, o galbūt urvinio liūto dvasia, nes niekas 
kitas nebūtų sustojęs. Iza negalėjo ištverti nepadėjusi sergančiam ar 
sužeistam. Štai kodėl ji buvo tokia puiki gydytoja. 

Aš taip pat gydytoja. Iza mane išmokė. Galbūt šitas mažylis pa- 
liktas mano kelyje, kad aš jį surasčiau? Kai pirmą kartą parsinešiau į 
urvą sužeistą triušiuką, Iza pasakė, kad tai rodo, jog man skirta būti 
gydytoja. Na, o čia yra sužeistas mažylis. Negaliu jo paprasčiausiai 
palikti bjaurybėms hienoms. 

Tik kaip ketinu gabenti šitą mažylį į urvą? Jei nebūsiu atsargi, 
sulaužytas šonkaulis gali pradurti plautį. Kad galėčiau jį judinti, 
privalau sutvarstyti. Galėtų tikti ta plati juosta, kurią naudojau Yha- 
ha pakinktams. Turiu pasiėmusi: Aila švilptelėjo arkliui. Keista, 
Yhaha tempiamas krovinys už nieko neužsikabino, tačiau jaunoji 
kumelė buvo sudirgusi. Jai nepatiko būti urvinių liūtų teritorijoje, 
jos rūšį jie taip pat medžiodavo. Dar nervinosi po medžioklės, o 
stabčiojimas kas kelias akimirkas išpainioti sunkaus krovinio, kuris 
ribojo moters judėjimą, nepadėjo Yhaha nusiraminti. 

Susitelkusi į liūto mažylį, Aila į arklio poreikius dėmesio nekrei- 
pė. Sutvarsčiusi plėšrūnų jaunikliui šonkaulius, tegalėjo sugalvoti 
vienintelį būdą jam pargabenti į urvą - uždėti Yhaha ant nugaros. 

Tai buvo daugiau, nei kumelė galėjo ištverti. Kai moteris pa- 
kėlusi didžiulės katės jauniklį pamėgino užkrauti jai ant nugaros, 
kumelaitė atsistojo piestu. Supanikavusi pradėjo šokinėti ir spar- 
dytis, mėgindama atsikratyti svorio bei varžančių keistenybių, pas- 
kui pasileido per stepę. Į žolės demblį suvyniotas elnias šokinėjo ir 
kratėsi, kol galiausiai užkliuvo už akmens. Trukdis dar sustiprino 
Yhaha paniką ir sukėlė naują siautulingo spardymosi bei šokinėji- 


mo bangą. 


Toss 


Staiga odinės juostos trūko ir nešulių krepšiai, nusverti sunkių 
ilgų iečių kotų, šoktelėję pasviro. Apstulbusi, išsižiojusi Aila stebė- 
jo, kaip pernelyg sujaudintas arklys pašėlusiai lekia pirmyn. Krepšių 
turinys išbyrėjo ant žemės, išskyrus saugiai pritvirtintas ietis. Vis 
dar pritaisyti prie krepšių, priveržtų aplink kumelę, du ilgi kotai 
vilkosi iš paskos smaigaliais žemyn ir visiškai nekliudė jos greičiui. 

Aila tučtuojau įvertino galimybes: ji suko smegenis mėgindama 
sugalvoti būdą nugabenti elnio skerdenai ir liūtukui atgal į urvą. 
Šiek tiek užtruko, kol Yhaha nusiramino. Nerimaudama, kad ku- 
melė gali susižeisti, Aila švilpė, šaukė, norėjo bėgti iš paskos, tačiau 
bijojo trapiai hienų malonei palikti arba elnią, arba liūtuką. Švil- 
pimas davė rezultatų. Šitą garsą Yhaha siejo su meilumu ir saugu- 
mu, tad atsiliepė. Apsukusi didelį ratą ji patraukė moters link. Kai 
išsekusi, apsiputojusi jaunoji kumelė galų gale prisiartino, Aila su 
palengvėjimu ją apkabino. Nurišusi pakinktus ir pavaržas atidžiai 
apžiūrėjo, kad įsitikintų, ar jauniklė nesusižeidė. Nuvargusi Yhaha 
stovėjo plačiai išžergusi priekines kojas, sunkiai šnopavo ir drebėjo, 
o kai prisišliejo prie moters, tyliai sužvengė. 

— Pailsėk, Yhaha, - tarė Aila, kai arklys liovėsi drebėti ir, rodos, 
nurimo. — Man vis tiek reikia padirbėti. 

Moteriai nė netoptelėjo pykti, kad kumelaitė pabėgo, spardėsi, 
išmėtė daiktus. Nemanė, kad gyvulys jai priklauso ar yra jai paval- 
dus. Yhaha buvo jos draugė, kompanionė. Jei supanikavo, vadinasi, 
turėjo pagrįstą priežastį. Iš jos buvo prašoma per daug. Aila jautė, 
jog turėjo sužinoti arklio ribas, užuot bandžiusi ją mokyti geresnio 
elgesio. Ailos požiūriu, Yhaha talkino jai laisva valia, o pati rūpino- 
si arkliu iš meilės. 

Jaunoji moteris surinko išbyrėjusius daiktus, tada perdirbo pa- 


varžų, krepšių ir pakinktų sistemą: abi ietis pritvirtino taip, kaip 


259 * 


jos buvo nukritusios - galiukais žemyn. Žolės kilimėlį, kuris buvo 
apvyniotas aplink elnią, pririšo prie abiejų polių ir šitaip sukūrė 
gabenimo platformą už arklio, tačiau pakylėtą nuo žemės. Prie jo 
pririšo elnią, paskui, atsargiai pritaisė ir praradusį sąmonę liūtuką. 
Pailsėjusi Yhaha tarsi noriau sutiko pavaržas bei pakinktus ir stovė- 
jo ramiai, kol Aila viską reguliavo. 

užsilipo Yhaha ant nugaros. Traukiant slėnio link, moterį apstulbi- 
no naujos transportavimo priemonės efektyvumas. Kadangi tik ie- 
čių galai vilkosi žeme, ryšulys nesikabino už kliūčių ir arklys gebėjo 
patempti svorį kur kas lengviau, tačiau Aila atsikvėpė tik pasiekusi 
slėnį bei urvą. 

tebekvėpavo, bet Aila nebuvo tikra, ar išgyvens. „Kodėl jis buvo pa- 
guldytas mano kelyje?“ — mąstė ji. „Vos pamačius jauniklį derėjo 
pagalvoti apie savo totemą. Ar urvinio liūto dvasia norėjo, kad juo 
pasirūpinčiau?“ 

Tada moteriai toptelėjo dar viena mintis. Jei nebūtų nuspren- 
dusi pasiimti jauniklio, nieku gyvu nebūtų sugalvojusi savotiško 
vežimo. Ar totemas pasirinko tokį būdą jai parodyti? Ar tai buvo 
dovana? Kad ir kaip ten buvo, Aila neabejojo, jog liūtukas jos kelyje 
buvo paguldytas tikslingai, ir ji darys viską, ką galės, kad išgelbėtų 
jam gyvybę. 


— Jondalarai, neprivalai čia pasilikti tik dėl manęs. 

— Kas verčia galvoti, kad pasilieku tik dėl tavęs? - vyresnėlis at- 
kirto labiau sudirgęs nei ketino parodyti. Jis nenorėjo išsiduoti su- 
irzęs, tačiau Tonolano pastaboje buvo daugiau tiesos, nei jis norėjo 
pripažinti. 

Jondalaras suprato, jog to laukė. Tik nenorėjo leisti sau patikėti, 
kad brolis tikrai pasiliks ir susituoks su Jetamija. Be to, jį taip pat 
nustebino staigus Tonolano apsisprendimas pasilikti su šaramudo- 
jais. Vyresnėlis nenorėjo grįžti vienas: kelionė būtų tokia ilga. Buvo 
ir kažkas gilesnio, kas paskatino staigų atsaką — anksčiau nuspręsti 
leistis į kelionę su broliu. 

— Tau nereikėjo eiti su manimi. 

Akimirką Jondalaras pagalvojo, jog brolis skaito jo mintis. 

— Jaučiau, kad niekada negrįšiu namo. Na, nesitikėjau sutikti 
tą vienintelę moterį, kurią pamilsiu, tik jaučiau, jog privalau eiti, 
kol rasiu priežastį sustoti. Šaramudojai — geri žmonės. Tikriausiai 
dauguma žmonių tokie, kai pradedi juos pažinti. Aš apsispren- 
džiau apsistoti čia ir tapti vienu iš jų. Tu esi zelandonas, Jondalarai. 
Nesvarbu, kur esi, visada būsi zelandonas. Niekada kitoje vietoje 


nepasijusi kaip namie. Grįžk, brolau. Padaryk vieną tų moterų, 

kurioms patinki, laimingą. Įsikurk, augink didelę šeimą ir pasakok 
savo ugniakuro vaikams apie ilgą kelionę ir brolį, kuris pasiliko. Kas 
žino? Galbūt vienas taviškių arba vienas maniškių kurią dieną nu- 
spręs leistis į kitą ilgą kelionę ieškoti giminaičių? 

— Kodėl aš labiau zelandonas nei tu? Kas verčia tave manyti, kad 
aš negaliu čia būti toks laimingas kaip tu? 

— Pirmiausia, tu nesi įsimylėjęs. Net jei ir būtum, regztum pla- 
nus, kaip parsivesti moterį, o ne pasilikti čia su ja. 

— O kodėl tau nepasiėmus Jetamijos? Ji pajėgi, protinga, žino, 
kaip savimi pasirūpinti. Taptų puikia Zelandonijos moterimi. Net- 
gi medžioja su geriausiais šaramudojų vyrais — ji puikiai išsiverstų. 

— Nenoriu gaišti, švaistyti metus kelionei atgal. Radau moterį, 
su kuria noriu gyventi. Trokštu įsikurti, apsistoti, suteikti jai progą 
pradėti šeimą. 

— Kas nutiko broliui, kuris ketino nueiti visą kelią iki Didžiosios 
Motinos Upės galo? 

- Vieną dieną ten atsidursiu. Nėra ko skubėti. Žinai, ne taip jau 
toli. Galbūt kitą kartą eisiu su Dolandu mainyti druskos. Galėsiu 
pasiimti ir Jetamiją. Manau, keliauti jai patiktų, tačiau ilgai apsi- 
stojusi toli nuo namų ji nebūtų laiminga. Šiai moteriai tai svarbiau. 
Jetamija nepažinojo savo motinos, pati vos nemirė nuo paralyžiaus. 
Jos žmonės jai svarbūs, aš tai suprantu, Jondalarai. Turiu brolį, labai 
panašų į ją. 

— Kodėl tu toks tikras, kad nesu įsimylėjęs? — Jondalaras nudel- 
bė akis vengdamas brolio žvilgsnio. - Serenija labai graži, ir Darvui 
nepakenktų vyriškis greta, - aukštas šviesiaplaukis nusišypsojo, rū- 
pesčio raukšlės ant kaktos išsitiesino. - Žinai, vieną dieną iš jo gali 


išeiti neblogas titnago apdirbėjas. 

— Didysis brolau, seniai tave pažįstu. Jei gyveni su moterimi, ne- 
reiškia, kad iš tiesų ją myli. Žinau, jog pamėgai tą berniuką, tačiau 
tai nepakankama priežastis pasilikti ir pirštis jo motinai. Ne tokia 
ir prasta priežastis tuoktis, bet ne pasilikti. Jei nori, grįžk namo, su- 
sirask vyresnę moterį su keliais vaikais - tada galėsi būti tikras, kad 
tavo ugniakurą sups tuntas jauniklių, kuriuos galėsi paversti pui- 
kiais titnago apdirbėjais. Tik grįžk. 

Dar Jondalarui nespėjus atsakyti, ne vyresnis nei dešimties ber- 
niukas atbėgo prie jų vos gaudydamas kvapą. Pagal savo amžių jis 
buvo aukštas, bet liesas, jo veidukas buvo liesas, o bruožai pernelyg 
subtilūs, švelnūs berniukui. Jo šviesai rudi plaukai buvo tiesūs ir nu- 
karę, tačiau šviesrudės akys švytėjo gyvu protu. 

— Jondalarai! - iškvėpė jis. - Visur tavęs ieškau! Dolandas pasi- 
ruošęs, upeiviai laukia. 

— Pasakyk jiems, kad ateinam, Darvai, - šaramudojų kalba at- 
sakė aukštas šviesiaplaukis. Vaikinukas šoko pirmyn. Kai vyrai pa- 
sisuko eiti, Jondalaras stabtelėjo. - Linkiu tau viso ko geriausio, 
mažasis brolau, - pasakė, o šypsena veide aiškiai rodė, jog kalba 
nuoširdžiai. - Negaliu pasakyti, kad nesitikėjau, jog įteisinsi viską 
oficialiai. Be to, gali nebandyti manęs atsikratyti. Ne kasdien bro- 
lis sutinka svajonių moterį. Nepraleisiu tavo tuoktuvių su mylima 
deive. 

Tonolano veidą nušvietė šypsena. 

— Supranti, Jondalarai, pirmą kartą išvydęs, tikrai pamaniau, 
kad tai deivė, graži jauna Motinos dvasia, atsiųsta, jog kelionė į aną 
pasaulį man būtų maloni. Būčiau išėjęs su ja nė nesipriešindamas... 
ir vis dar eičiau. 

Sekdamas Tonolanui įkandin Jondalaras suraukė kaktą. Neno- 


rėjo galvoti, kad brolis sektų paskui moterį į mirtį. 

Kelias nuo skardžio per tamsų mišką leidosi zigzagais su stai- 
giais posūkiais, tad buvo ne toks status. Kai pasiekė akmeninę sieną 
prie stačios uolos krašto, priešais atsivėrė toliai. Kruopščiai ištašy- 
tas takas aplink akmenų sieną buvo pakankamai platus, kad vienas 
greta kito tilptų du žmonės, nors ir ne itin patogiai. Apsukus sie- 
ną, Jondalaras kiek atsiliko nuo brolio. Nuo skardžio žvelgdamas 
į gilią, plačią Didžiąją Motiną Upę apačioje jis vis dar jautė gėlą 
paslėpsniuose, nors buvo peržiemojęs su šamudojais Dolando urve. 
Vis dėlto leistis atviru taku buvo geriausias galimas pasirinkimas. 

Ne visi urviniai žmonės gyveno urvuose — neretai pastogės su- 
siręsdavo ir atvirose vietose. Vis dėlto natūralios akmens priebėgos 
buvo labai vertinamos, ypač veriamai šaltomis žiemomis. Urvas ar 
uolos iškyša galėjo tapti geidžiama vieta, kuri kitais atvejais būtų 
atmesta. Dėl tokio nuolatinio būsto būdavo nepaisoma, rodos, ne- 
įveikiamų sunkumų. Jondalaras buvo gyvenęs stačių uolų urvuose 
su skardingomis atbrailomis, tačiau nebuvo matęs nieko panašaus į 
šį šamudojų urvą. 

Gerokai ankstesniais amžiais žemės pluta, sudaryta iš nuosėdinio 
smiltainio, kalkakmenio ir skalūnų, buvo pakylėta iki ledu padengtų 
viršukalnių. Su minkštesniais akmenimis susimaišė kietesnės krista- 
linės uolienos, išspjautos besiveržiančių ugnikalnių, kuriuos pažadi- 
no tie patys poslinkiai. Lygumą, per kurią broliai keliavo praėjusią 
vasarą ir kuri kadaise buvo plačios žemyninės jūros baseinas, iš visų 
pusių supo kalnai. Bėgant amžiams, nuotėkis iš jūros prasigraužė 
kelią pro kalnagūbrį, kuris kitados jungėsi su didžiuoju kalnagūbriu 
šiaurėje ir driekėsi iki pietų. Baseinas išsausėjo. 

Vis dėlto kalnai užleido kelią labai nenoromis. Lengviau pasi- 
duodančios uolienos atidavė tik siaurutį plyšelį tarp užsispyrusių 


akmenų. Pro tą patį tarpelį prasiskverbė ir Didžioji Motina Upė, į 


talpią visumą sukaupusi Seserį su visomis jos atšakomis bei intakais. 
Kone šimtą mylių keturi dideli tarpekliai buvo jos vartai į žemu- 
pį - galutinį tikslą. Pakeliui vietomis ji išsiliedavo kone per mylią, o 
kitur mažiau nei du šimtai jardų skyrė stačias pliko akmens sienas. 

Atsitraukiančios jūros vandenys lėtai skverbdamiesi per šimtus 
kalnagūbrio jardų suformavo upeliukus, krioklius, tvenkinius ir 
ežerus, kurių dauguma paliks ženklą. Aukštai kairėje, pirmo siau- 
ro tarpeklio pusėje, visai netoli pradžios, buvo erdvi terasa — gilus 
platus iškyšulys stebėtinai lygiu pagrindu. Kadaise čia buvo maža 
įlankėlė, ežero užutėkis, vandens ir laiko išskaptuotas tvirtame pa- 
grinde. Ežeras jau seniai pradingo ir paliko U formos terasą aukštai 
virš dabartinės vandens linijos; taip aukštai, kad netgi pavasario po- 
tvyniai, kurie dramatiškai pakeisdavo upės lygį, nepriartėdavo prie 
atbrailos. 

Iki pat stataus nuolydžio plytėjo didelis žole apaugęs laukas, nors 
dirvos sluoksnis nebuvo gilus: tai liudijo pora seklių virimo duobių, 
iškastų iki pat akmens. Maždaug pusiaukelėje ėmė rastis krūmų ir 
nedidelių medelių, kibiai besiropščiančių į grublėtas sienas. Prie 
galinės sienos augo jau gana aukšti medžiai, o krūmai tankėjo ir 
ropštėsi į statų šlaitą. Arti galo šoninėje sienoje buvo išsikišusi aukš- 
ta smiltainio iškyša, kurios apačioje buvo gili įkirta. Po ja slėpėsi 
keletas iš medžių suręstų pastogių, dalijančių plotą į gyvenamąsias 
dalis, ir beveik apskrita atvira erdvė su pagrindiniu ugniakuru bei 
keliais mažesniais — tai buvo ir įėjimas, ir susirinkimų vieta. 

Priešingame kampe buvo kitas vertingas dalykas. Ilgas siauras 
krioklys, krintantis nuo aukštos briaunos, išdykavo ant išsikišusių 
akmenų, paskui per mažesnę smiltainio iškyšą krito į gaivų basei- 
nuką, o iš jo sruvo palei tolimąją sieną prie terasos galo, kur Tono- 


lano su Jondalaru laukė Dolandas ir dar keli vyrai. 

Dolandas pasveikino brolius, pasirodžiusius iš už išsikišusios 
sienos, paskui visi pradėjo kopti žemyn per kraštą. Jondalaras sun- 
kiai žengė pirmyn paskui brolį ir pasiekė tolimąją sieną kaip tik tuo 
metu, kai Tonolanas ėmė leistis pavojingu taku palei mažą upeliuką, 
kuris keliomis kaskadomis krito į upę apačioje. Vietomis keliukas 
būtų buvęs neįveikiamas, jei ne sunkiai akmenyje iškalti siauri laip- 
tukai ir tvirti virvių turėklai. Nuo kaskadomis krintančio ir nuolat 
tyškančio vandens takelis buvo pavojingai slidus net vasarą. Žiemą 
ši vieta virsdavo neįžengiama sustingusių varveklių karalyste. 

Nors pavasarį buvo užtvindytas takas ir likę tik apledėję, sunkiai 
praeinami plotai, šaramudojai - gemzių medžiotojai šamudojai ir 
upės gyventojai ramudojai - lakstydavo aukštyn žemyn lyg žvitrios 
ožkas primenančios ir stačiose įkalnėse gyvenančios antilopės. Jon- 
dalaras, stebėdamas, kaip brolis beatodairiškai nieko nepaisydamas 
leidžiasi, tarsi būtų tam gimęs, pagalvojo, kad dėl vieno dalyko To- 
nolanas neklysta. Kad ir visą gyvenimą čia praleistų, niekaip nepri- 
prastų prie tokio kelio į aukštą atbrailą. Dirstelėjęs į apačioje sūku- 
riuojančius upės vandenis jis pajuto pažįstamą maudulį slėpsnose, 
tada sunkiai įkvėpė, sukando dantis ir perlipo per kraštą. 

Pajutęs, kaip koja slysta nematomu ledu, jis ne kartą buvo dėkin- 
gas už virves, tad, kai pasiekė upę, sunkiai atsikvėpė. Plūduriuojanti 
ir srovės siūbuojama prieplauka iš surištų rąstų buvo palyginti ma- 
loniai stabili. Ant pakeltos platformos, kuri dengė daugiau nei pusę 
prieplaukos, pūpsojo eilė medinių pastogių, panašių į esančias po 
smiltainio iškyša ant terasos viršuje. 

Žingsniuodamas surištais rąstais į prieplaukos galą, kur Tono- 
lanas kaip tik lipo į vieną pririštų laivų, Jondalaras apsikeitė svei- 
kinimais su keliais plūduriuojančių namų gyventojais. Vos jam įli- 


pus, vyrai atsistūmė ir ilgakočiais irklais pradėjo judėti prieš srovę. 

Kalbėjosi visai nedaug. Gilią, stiprią tėkmę dar greitino pavasarinis 
tirpsmas, ir, kol upeiviai irklavo, Dolando vyrai stebėjo plaukian- 
čias nuolaužas. Jondalaras atsilošė ir pagavo save mintijantį apie 
unikalius šaramudojų tarpusavio santykius. 

Žmonės, su kuriais jis susipažino, išmanė skirtingas sritis, ir Jon- 
dalaras dažnai stebėdavosi, kaip jiems pavyko sukurti tokį ypatingą 
sambūvį. Kitur vieno urvo vyrai paprastai atlikdavo vieną funkciją, 
o moterys — kitą, kol veikla tapdavo taip susijusi su tam tikra lytimi, 
kad jokia moteris nebūtų dariusi to, kas buvo laikoma vyrų darbu, 
ir joks vyras nebūtų ėmęsis moters pareigų. Kituose urvuose tikslai 
ir ruoša buvo skirstomi pagal amžių: jaunesnieji atlikdavo daugiau 
jėgų reikalaujančius darbus, vyresnieji imdavosi sėslesnės veiklos. 
Buvo urvų, kuriuose už vaikus būdavo visiškai atsakingos moterys, 
kitur daugiau atsakomybės rūpinantis ir mokant jaunąją kartą pri- 
klausė senoliams - tiek vyrams, tiek moterims. 

Šaramudojai išmanė visai skirtingas sritis, tad susiformavo dvi 
atskiros, tačiau susijusios grupės. Šamudojai tarp stačių uolų ir vir- 
šukalnių medžiojo gemzes bei kitus gyvūnus, o ramudojai upėje 
medžiojo - procesas labiau panėšėjo į medžioklę nei į žvejybą - di- 
džiulius eršketus, kurių ilgis kartais siekdavo trisdešimt pėdų. Taip 
pat gaudydavo ešerius, lydekas ir stambius karpius. Šitoks darbų 
pasidalijimas galėjo suskaldyti žmones į dvi atskiras gentis, bet juos 
siejo abipusis poreikis. 

Šamudojai išmoko išdirbti dailią, nepaprastai švelnią gemzių 
odą. Ji buvo tokia unikali, kad net atokiau gyvenančios gentys 
atvykdavo mainytis. Paslaptis buvo rūpestingai saugoma, tačiau 
Jondalaras sužinojo, jog naudojami tam tikrų žuvų taukai. Šamu- 
dojams vertėjo palaikyti artimus santykius su ramudojais. Kita ver- 


tus, laivai buvo dirbinami iš ąžuolų, tik kai kurios detalės iš pušų ir 

beržų, o ilgos šoninės lentos buvo sutvirtinamos kukmedžiais bei 
gluosniais. Kad rastų tinkamų medžių, upeiviams reikėjo kalnų gy- 
ventojų žinių apie mišką. 

Šaramudojų gentyje visos šamudojų šeimos tarytum savo atiti- 
kmenį turėjo ramudojų šeimą, susijusią sudėtingomis giminystės 
linijomis, kartais net kraujo ryšiais. Jondalaras vis dar nebuvo jų 
visų išsiaiškinęs, tačiau, broliui vedus Jetamiją, per Tonolano porą 
jis staiga tapo apdovanotas gausybe abiejų grupių „pusbrolių“, nors 
moteris ir neturėjo gyvų kraujo giminaičių. Tikėtasi, kad -bus lai- 
komasi tam tikrų abipusių įsipareigojimų, nors Jondalarui tai reiš- 
kė ne daugiau nei tam tikrų pagarbių titulų vartojimą kreipiantis į 
naujuosius giminaičius. 

Kaip nevedęs vyras, jis vis dar buvo laisvas išeiti, jei nori, nors su 
didesniu džiaugsmu būtų pasveikintas, jei pasiliktų. Vis dėlto dvi 
grupes saistę ryšiai buvo tokie stiprūs, kad, jei gyvenamieji būstai 
būtų perpildyti ir viena ar dvi šamudojų šeimos nuspręstų išsikraus- 
tyti ir pradėti naują urvą, juos papildančios ramudojų šeimos turė- 
tų išsikraustyti kartu. 

Egzistavo ypatingos apeigos ryšiams pakeisti, jei analogiškos šei- 
mos nenorėdavo išsikraustyti, bet norėdavo kokios nors kitos. Vis 
dėlto šamudojai galėjo primygtinai reikalauti, o ramudojai būtų 
buvę priversti paklusniai sekti, nes teisę spręsti žemės reikalus tu- 
rėjo šamudojai. Ramudojai nebuvo palikti visiškai be įtakos. Jie ga- 
lėjo atsisakyti perkelti giminaičius šamudojus arba padėti jiems ieš- 
koti tinkamos vietos, nes sprendimai, susiję su vandeniu, priklausė 
jiems. Paprastai bet koks svarbus nuosprendis, toks kaip išsikraus- 
tymas, būdavo planuojamas kartu. 

Taip pat išsivystė papildomi tiek praktiniai, tiek ritualiniai san- 


tykius stiprinantys ryšiai, kurių dauguma buvo susiję su laivais. 

Nors sprendimai dėl laivų ant vandens buvo palikti ramudojams, 
patys laivai priklausė šamudojams, kurie už naudojimą gaudavo 
pelno. Ginčai buvo sprendžiami labai sudėtingai, tačiau abipusės 
dalybos būdavo nenusakomai supratingos, o gerbiant vienas kito 
teises, teritoriją ir patyrimą, ginčų kildavo retai. 

Statant laivus pajėgos būdavo sujungiamos dėl labai praktiškų 
priežasčių: reikėjo žemės gėrybių ir laivybos žinių, o tai leido šamu- 
dojams teisėtai savintis laivus, kuriais naudojosi ramudojai. Kasdie- 
nybė ryšius sutvirtino, nors nė vienos pusės moteris negalėjo tekėti 
už teisės į laivą neturinčio vyro. Tonolanas galės vesti mylimą mo- 
terį tik padėjęs statyti arba remontuoti laivą. 

Jondalaras taip pat laukė statybų: jį domino neįprastas amatas. 
Buvo smalsu, kaip laivai statomi, kaip išjudinami ir valdomi. Ži- 
noma, tam išsiaiškinti jis būtų mieliau sugalvojęs kitą dingstį nei 
brolio vedybos su šamudojų moterimi, tačiau šie žmonės nuo pat 
pradžių jį domino. Kaip negirdėtai lengvai jie keliavo didžiąja upe 
ir medžiojo milžiniškus eršketus. 

Jie pažinojo upę ir visas jos nuotaikas, o Jondalaras sunkiai su- 
vokė net jos talpą, kol nepamatė visų vandenų ir tai dar nepatvi- 
nusių. Vis dėlto ne iš laivo upės dydis tapo akivaizdus. Žiemą, kai 
takas palei krioklį pasidengdavo ledu ir tapdavo nenaudojamas, bet 
ramudojai dar nebūdavo persikraustę pas giminaičius šamudojus į 
viršų, mainai tarp grupių vykdavo su virvėmis ir didelėmis austi- 
nėmis platformomis, kurios nuo šamudojų terasos krašto būdavo 
nuleidžiamos ant ramudojų prieplaukos. 

Atvykus zelandonams, krioklys dar nebuvo visiškai užšalęs, ta- 
čiau Tonolanas tikrai nebuvo tokios formos, kad galėtų kilti rizi- 
kingu būdu. Broliai buvo įkelti krepšyje. 

Kai iš ten Jondalaras pirmą kartą išvydo upę, sukrėstas perprato 


visą Didžiosios Motinos Upės mastą. Veide atslūgo kraujas, širdis 

ėmė daužytis pažvelgus žemyn į vandenį ir kalnus kitapus. Jį užplū- 
do baiminga pagarba, apėmė kuo didžiausias nuolankumas Moti- 
nai, iš kurios vaisiaus vandenų skausmingame kūrimo akte susifor- 
mavo upė. 

Paskui vyras sužinojo, kad į aukštąją terasą yra ilgesnis ir len- 
gvesnis, nors ir ne toks vaizdingas, kelias. Tai buvo dalis, kuris drie- 
kėsi iš vakarų į rytus per kalnų perėjas ir leidosi žemyn į plačią upės 
lygumą rytiniame vartų gale. Vakarinė kelio dalis, aukštikalnėmis 
ir kalvų papėdėmis vedanti prie siaurų tarpeklių pradžios, buvo ne 
tokia lygi, tačiau vietomis suko prie upės kranto. Jie traukė į vieną 
tokių vietų. 

Kai laivas jau stūmėsi iš upės vidurio pilko smėlio pakrantėje 
pas jausmingai mojuojantį būrelį, išgirdęs aiktelint vyresnėlis ap- 
sidairė. 

— Jondalarai, žiūrėk! - rodydamas prieš srovę sušuko Tonola- 
nas. 

Su visa grėsminga prabanga giliu upės viduriu jų link artėjo di- 
džiulis, rantytas, žvilgantis ledkalnis. Skaidrių kristalinių briaunų 
atspindžiai suteikė monolitui neįtikėtiną švytėjimą, tačiau melsvai 
žalios šešėliuotos gilumos slėpė netirpią šerdį. Patyrę irkluotojai 
sumaniai pakeitė laivo greitį ir kryptį, paskui pasukę irklus stab- 
telėjo pažiūrėti, kaip mirtinai abejinga žvilganti šalčio siena slysta 
pro šalį. 

— Niekada neatsuk nugaros Motinai, - išgirdo Jondalaras prie- 
šais stovinčio vyro pastabą. 

— Sakyčiau, šitą atsinešė Sesuo, Markenai, - pastebėjo greta sto- 
vintysis. 

— Kaip... didelis ledas... iki čia atkeliavo, Karlonai? - pasiteiravo 


Jondalaras. 

— Ledkalnis, - tarė Karlonas, pavartodamas Jondalarui naują 
žodį. — Tikriausiai jis atskilo nuo judančio ledyno kažkur tuose 
kalnuose, - tęsdamas smakru mostelėjo per petį baltų viršukalnių 
kryptimi, nes vėl pradėjo irkluoti. - O gal atkeliavo dar toliau iš 
šiaurės, tikriausiai Seserimi. Ji gilesnė, neskyla į šitiek atšakų — ypač 
šiuo metų laiku. Tu matai toli gražu ne visą ledkalnį. Didžioji jo 
dalis - po vandeniu. 

— Sunku patikėti, kad... ledkalnis... toks didelis, atkeliavo taip 
toli, - pastebėjo Jondalaras. 

— Ledų sulaukiam kiekvieną pavasarį. Ne visada tokių didelių. 
Ilgai tai netruks: ledas iškorijęs. Vienas geras smūgis, ir jis suskilinė- 
tų, O pasroviui viduryje upės dunkso povandeninė uola. Nemanau, 
kad ledkalnis prasibraus pro vartus, - pridūrė Karlonas. 

— Vienas geras bumbtelėjimas ir mes taip pat subyrėtume, - įsi- 
terpė Markenas. - Štai kodėl niekada neatsukame nugaros Moti- 
nai. 

— Markenas teisus, - patvirtino Karlonas. - Niekada negali būti 
tikras. Ši upė randa gana nemalonių būdų priminti, kad atkreiptum 
įją dėmesį. 

— Kiek žinau, kai kurios moterys taip pat mėgsta taip elgtis, tie- 
sa, Jondalarai ? 

Jondalaras staiga pagalvojo apie Maroną. Išmani šypsena brolio 
veide leido jam suprasti, kad Tonolanas taip pat būtent ją turėjo 
omenyje. Jis jau senokai buvo susimąstęs apie moterį, kuri per va- 
saros susirinkimą tikėjosi tapti jo pora. Su ilgesio skausmu jis ėmė 
galvoti, ar dar kada ją pamatys. Marona buvo graži moteris. „Vis 
dėlto ir Serenija graži, - nepaliovė mintijęs. - Gal derėtų jai pasi- 
piršti? Tam tikru požiūriu ji šaunesnė už Maroną“ Serenija buvo 


vyresnė, tačiau Jondalaras dažnai pajusdavo, kad jį traukia vyresnės 

moterys. „Kodėl nesusituokus tą pačią dieną kaip Tonolanas ir pa- 
prasčiausiai nepasilikus ? 

Kaip seniai mes išėję? Daugiau nei metai: palikome Dalanaro 
urvą praėjusį pavasarį. Tonolanas atgalios neis. Visi džiaugiasi dėl 
jo ir Jetamijos. Tikriausiai derėtų luktelti, Jondalarai, — tarė sau. — 
Juk nenori tą dieną atimti dėmesio iš jų... Serenija gali pamanyti, 
kad tai tik neplanuotas priedas.... Vėliau... 

— Kur taip užtrukot? - atsišaukė nuo kranto. - Laukiam jūsų, o 
juk ėjome ilgesniu taku, pėsčiomis. 

— "Teko ieškoti šitų dviejų. Man regis, jie ketino pasislėpti, — 
juokdamasis atsakė Markenas. 

— Dabar per vėlu slėptis, Tonolanai. Šitoji tave jau sužvejojo! — 
šūktelėjo vyras, paskui Jetamiją brendantis padėti pritraukti laivą 
prie kranto. Jis judesiais parodė neva metamą ir ištraukiamą harpū- 
ną. 

Jetamija nuraudo, paskui nusišypsojo. 

— Na, Baronai, turi pripažinti, kad jis - neblogas laimikis. 

— Tu gerai žvejoti, - atsiliepė Jondalaras. - Anksčiau jis visada 
atitrūkti. 

Visi nusijuokė. Nors Jondalaras netobulai valdė kalbą, visiems 
buvo malonu, kad jis įsijungė į pokalbį. Be to, suprato geriau negu 
kalbėjo. 

— O kaip derėtų žvejoti tokį dičkį kaip tu, Jondalarai? - pasitei- 
ravo Baronas. 

— Tinkamas masalas! - pašmaikštavo Tonolanas šypsodamasis 
Jetamijai. 

Laivas buvo ištrauktas į siaurą akmenuoto smėlio pakrantę, o, 
keleiviams išlipus, iškeltas ir nuneštas šlaitu į didelį išvalytą plo- 


tą viduryje tankios bekočių ąžuolų giraitės. Buvo akivaizdu, kad 

proskyna naudojama jau seniai. Visur buvo prikritę rąstgalių ir 
skiedrų — laužavietė priešais didelę pašiūrę viename krašte tikrai 
nestokojo kuro, - tačiau būta rąstų, pragulėjusių taip ilgai, kad pra- 
dėjo pūti. Veikla buvo sutelkta keliose vietose ir visose būta laivo 
tam tikroje statybos stadijoje. 

Nuleidus ant žemės laivą, atvykėliai nuskubėjo prie viliojančios 
laužo šilumos. Keletas kitų liovėsi dirbę ir prisijungė. Medinėje 
iš rąsto išskaptuotoje geldoje garavo aromatinga žolelių arbata. 
Sumerkus puodelius gelda sparčiai ištuštėjo. Apvalūs kaitinimo 
akmenys iš upės pakrantės buvo sukrauti šalimais, o murzgliname 
griovyje už rąsto gulėjo tižus gniutulas šlapių lapų, kurių rūšių jau 
nebuvo įmanoma atskirti. 

Gelda buvo labai patogi ir netrukus vėl buvo pripildyta. Du 
žmonės apvertė rąstą, kad išpiltų arbatos drumzles, o trečiasis į lau- 
žą sudėjo kaitinimo akmenis. Arbata buvo laikoma lovyje, kad visi 
kada panorėję galėtų atsigerti, o virimo akmenys būdavo lauže, kad 
atšalusį puodelį būtų galima pašildyti. Smagiai pašmaikštavę, pasi- 
šaipę iš susiruošusios tuoktis poros, susirinkusieji padėjo medinius 
arba tankiai suausto pluošto puodelius ir nulingavo dirbti. Tonola- 
nas savo įšventinimą į laivų statytojus turėjo pradėti nuo sunkesnio 
darbo - nuversti medį, - kuriam reikėjo menkesnių įgūdžių. 

Jondalaras įsijautė į pokalbį su Karlonu ramudojų vado mėgsta- 
miausia laivų tema ir pilte užpylė šį klausimais. 

— Koks medis labiausiai tikti laivai statyti? — teiravosi Jondala- 
ras. 

Karlonas, patenkintas savimi ir mėgaudamasis akivaizdžiai pro- 
tingo jauno vyriškio susidomėjimu, leidosi gyvai aiškinti. 

— Tinkamiausias — žalias ąžuolas. Jis tvirtas, tačiau lankstus, 


stiprus, bet ne per sunkus. Perdžiūvęs netenka lankstumo, tačiau 

galima jį nukirsti žiemą ir laikyti duburyje ar pelkėje metus, gal net 
dvejus. Jei palaikysi ilgiau, medis įmirks ir bus sunku apdirbti, be to, 
laivas sunkiai išlaikys pusiausvyrą vandenyje. Svarbiausia išsirinkti 
tinkamą medį, - kalbėdamas Karlonas traukė į mišką. 

— Didelį? - pasmalsavo Jondalaras. 

— Ne vien dydis svarbu. Pagrindui ir lentoms reikia aukštų me- 
džių tiesiais kamienais, - Karlonas vedėsi ilgšį zelandoną į tankiai 
suaugusią giraitę. - Tankiose giriose medžiai ieško saulės, todėl iš- 
sistiebia aukšti... 

— Jondalarai! 

Kviečiamas vyresnėlis pakėlė nuostabos kupinas akis. Tonolanas 
su keliais vyrais spietėsi aplink didžiulį ąžuolą, apsuptą kitų aukštų 
tiesių medžių, kurių šakos prasidėjo gana aukštai. 

— Džiaugiuosi tave matydamas! Galėsi padėti mažajam brolu- 
žiui. Ar žinai, kad negalėsiu tuoktis, kol nebus pastatytas naujas lai- 
vas, o šitą, — jis išraiškingai parodė į aukštąjį medį, - reikia nukirsti 
„apkalos juostoms“, kad ir kas tai būtų. Tik pažiūrėk, koks jis milži- 
niškas! Nė nežinojau, kad medžiai gali užaugti tokie dideli, - daug 
laiko atims, kol jį nuversime. Didysis brolau, tikriausiai pasensiu, 
kol susituoksiu. 

Jondalaras nusišypsojo ir papurtė galvą. 

— Apkalos juostos yra lentos, iš kurių daromi didesnių laivų šo- 
nai. Jei ketini būti šaramudojas, privalai tai žinoti. 

— Ketinu būti šamudojas. Laivus paliksiu ramudojams. Geriau 
suprantu gemzių medžioklę. Be to, anksčiau aukštikalnių pievose 
esu medžiojęs kalnų ožius ir muflonus. Ar pagelbėsi? Mums reikia 
visų raumenų, kuriuos tik galima pasitelkti. 

- Jei nenoriu, kad vargšei Jetamijai tektų laukti, kol tu pasensi, ti- 


kriausiai teks. Be to, bus įdomu pažiūrėti, kaip tai daroma, - atsakė 

Jondalaras ir atsisukęs į Karloną pridūrė šaramudojų kalba: - Padė- 
ti Tonolanui kirsti medį, pasikalbėti vėliau? 

Karlonas neprieštaraudamas nusišypsojo, paskui pastovėjo žiū- 
rėdamas, kaip lekia pirmos skiedros, tačiau ilgai nepasiliko. Užtruks 
kone visą dieną, kol girios milžinas kris, o prieš tam įvykstant visi 
susirinks aplink. 

Pradėjus aukščiau ir stačiu kampu leidžiantis žemesnių horizon- 
talių įkirtų link, atsiskyrė nedidelės skiedros. Akmeniniai kirviai 
smigo negiliai. Kad būtų stipri, geležtė turėjo būti tam tikro storio, 
ir labai giliai prasiskverbti į medį ji negalėjo. Šitoks brovimasis į se- 
novinio milžino šerdį labiau panėšėjo į graužimą nei kirtimą, tačiau 
kiekviena skiedra buvo žingsnelis pirmyn. 

Dienai baigiantis, kirvis buvo duotas Tonolanui. Visiems susirin- 
kus šalimais jis kelis kartus užsimojo, tada atšoko, išgirdęs traškesį 
ir pamatęs, kaip masyvus kamienas susiūbuoja. Iš pradžių aukštas 
ąžuolas sviro lėtai, o krisdamas įgijo pagreitį. Didžiulis senas me- 
dis atplėšė greta augančių milžinų šakas, mažesnes pasiėmė kartu, 
o įveikęs pasipriešinimą, nugrumėjo ant žemės, atšoko, suvirpėjo ir 
nurimo. 

Mišką pripildė tyla. Tarsi žemai lenkdamiesi nurimo net paukš- 
čiai. Didžiulis senas ąžuolas buvo parblokštas ant žemės, atskirtas 
nuo gyvastį teikiančių šaknų, o strampgalys kaip atvira žaizda žio- 
Jėjo blyškiuose girios šešėliuose. Paskui Dolandas ramiai ir oriai 
priklaupė greta rantuoto kelmo ir plikomis rankomis išrausė nedi- 
delę duobelę. Į ją įmetė gilę. 

- Palaimintoji Mudo, priimk mūsų auką ir suteik gyvybę kitam 
medžiui, - pasakęs užbėrė sėklą ir užpylė puodelį vandens. 

Išsiruošus į ilgą kelią aukšto iškyšulio link, saulė jau leidosi į 


ūkanotą horizontą debesis pavertusi auksaspalviais kaspinais. Kol 

žmonės pasiekė senąją įlanką, dangus pakeitė visą spektrą: iš auk- 
sinio ir bronzinio virto raudonu, o galiausiai tamsiai rausvai vio- 
letiniu. Apsukus išsikišusią sieną Jondalaras sustojo nepajėgdamas 
atsispirti atsivėrusio vaizdo grožiui. Pernelyg sužavėtas reginiu, 
nors kartą nepabūgo staigaus skardžio ir paėjėjo kelis žingsnius 
palei kraštą. Didžioji Motina Upė, rami ir sklidina, kaip veidrodis 
atspindėjo ryškiaspalvį dangų, tamsėjančių kalnų šešėlius, o jos vi- 
liojamai lygų paviršių gaivino gili srovė. 

— Gražu, tiesa? 

Jondalaras atsisuko į balsą ir nusišypsojo priėjusiai moteriai. 

— Taip. Nuostabu, Serenija. 

- Šiąnakt bus didelė šventė Jetamijos ir Tonolano garbei. Jie lau- 
kia - turėtum eiti. 

Moteris pasisuko eiti, tačiau Jondalaras sugriebė ją už rankos ir 
laikydamas stebėjo, kaip paskutiniai saulėlydžio gaisai atsispindi 
jos akyse. 

Serenija buvo nuolaidžiai švelni, visada palanki, bet tai neturėjo 
nieko bendra su amžiumi — ji buvo vos keleriais metais už jį vy- 
resnė — ir su nuolaidžiavimu. Moteris nekėlė reikalavimų, neturėjo 
lūkesčių. Pirmojo sutuoktinio ir antrosios meilės mirtis dar prieš 
tuoktuves, antrojo kūdikio, kuris būtų palaiminęs santuoką, pra- 
radimas sutaikstė ją su sielvartu. Išmokusi gyventi su savuoju, ji su- 
gebėjo sugerti kitų skausmus. Kad ir kokiai širdgėlai ar nusivylimui 
užklupus, žmonės atsigręždavo šią moterį ir jiems visada palengvė- 
davo, nes ji už užuojautą neužkraudavo jiems dėkingumo naštos. 

Gebėdama nuraminti galvos netekusius artimuosius ar įsibaimi- 
nusius pacientus, Serenija dažnai talkindavo Šamudai ir kartu įgijo 
šiokių tokių medicininių įgūdžių. Su Jondalaru taip pat susipaži- 


no padėdama gydytojui slaugyti sveikstantį Tonolaną. Kai brolis 

pasveiko ir sustiprėjo tiek, kad galėtų kraustytis prie Dolando ir 
Rošarijos ugniakuro, o ypač arčiau Jetamijos, Jondalaras apsigyve- 
no su Serenija ir jos sūnumi Darvu. Jis neprašė, o ji nesitikėjo. 

„Jos akyse visuomet tik atspindžiai, - galvojo Jondalaras lenk- 
damasis švelniai pasveikinti moterį bučiniu prieš traukdamas žai- 
žaruojančių laužų link. - Niekaip nepavyksta pažvelgti į gilumą. 
Jis greitai nustūmė spontanišką mintį, kad jaučiasi už tai dėkingas. 
Rodės, Serenija pažinojo jį geriau nei jis pats ir suprato vyro nesu- 
gebėjimą visiškai atsiduoti, įsimylėti taip, kaip Tonolanas. Atrodė, 
moteris netgi supranta, jog emocingumo stygių Jondalaras kom- 
pensuoja mylėdamasis su tokiu patyrimu, kad jai telieka aikčioti. Ji 
tai priėmė taip, kaip priimdavo jo kartkartėmis užplūstančią blogą 
nuotaiką - neįžiebdama kaltės jausmo. 

Moteris tikrai nebuvo uždara — šypsojosi ir kalbėjo lengvai, - 
tik santūri ir nelengvai pasiekiama. Jondalarui pavykdavo įžvelgti 
blyksnį kažko daugiau tik tada, kai ji žiūrėdavo į savo sūnų. 

— Kur taip užsibuvot? — su palengvėjimu ištarė berniukas, pa- 
matęs juos ateinančius. - Valgyti paruošta, tačiau visi laukia jūsų. 

Darvas matė motiną su Jondalaru tolimajame gale, tačiau neno- 
rėjo jiems trukdyti. Iš pradžių apmaudavo, kad tenka dalytis moti- 
nos dėmesiu prie ugniakuro, bet suvokė, kad, užuot dalijusis moti- 
nos laiku, atsirado dar vienas juo besirūpinantis žmogus. Jondalaras 
su berniuku kalbėjosi, pasakojo kelionės nuocykius, aptarinėjo me- 
džioklę, papročius ir klausėsi neapsimestinai susidomėjęs. Darvas 
dar labiau pradžiugo ir susijaudino, kai Jondalaras jam atskleidė kai 
kurias įrankių gamybos paslaptis. Berniukas puolė prie amato su 
tokiu polinkiu, kad nustebino juodu abu. 

Paauglys netvėrė džiaugsmu, kai Jondalaro brolis nuspren- 


dė tuoktis su Jeramija ir pasilikti, nes iš visos širdies troško, kad 

Jondalaras taip pat liktų ir vestų jo motiną. Darvas labai supratin- 
gai nesipainiodavo po kojomis, kai juodu būdavo drauge, saviškai 
stengdamasis nekliudyti šiems santykiams. Berniukas nesuvokė, 
tačiau pats juos skatino. 

Tiesą sakant, Jondalaras visą dieną nerimo. Susivokė vertinantis 
Sereniją. Jos plaukai buvo šviesesni nei sūnaus, veikiau tamsiai gels- 
vi nei rudi. Ji nebuvo liesa, tačiau tokia atrodė, nes buvo aukšta. Ši 
buvo viena iš nedaugelio sutiktų moterų, kurios siekė Jondalarui iki 
smakro, jam toks ūgis atrodė patogus. Motina ir sūnus buvo aiškiai 
panašūs, net iš šviesrudžių akių, nors berniukui stigo jos ramumo. 
Be to, subtilūs moters bruožai buvo gražūs. 

„Su ja galėčiau būti laimingas, - mąstė Jondalaras. - Kodėl tie- 
siai jos nepaklausiu?“ Tą akimirką jis nuoširdžiai troško Serenijos, 
norėjo gyventi kartu. 

— Serenija? 

Ji pažvelgė į vyrą ir buvo pakerėta ištikimų mėlynų akių traukos. 
Jondalaras sutelkė į moterį savo poreikį, visą troškimą. Jo žavesio 
jėga —- nesąmoninga ir dėl to dar galingesnė - užklupo ją netikė- 
tai ir pralaužė gynybą, kurią ji taip rūpestingai rentė, kad išvengtų 
skausmo. Serenija buvo atvira, pažeidžiama, išjudinta kone prieš 
savo valią. 

— Jondalarai... - Moters palankumas buvo numanomas iš balso 
tono. 

— Aš... šiandien daug galvojau, - jis sunkiai ieškojo žodžių. Ga- 
lėjo apibūdinti daugumą sąvokų, tačiau buvo nelengva išsakyti savo 
mintis. - Tonolanas... mano brolis... Toli kartu nukeliavome. Da- 
bar jis myli Jetamiją, Nori pasilikti, Jei tu... aš noriu... 

— Nagi, judu. Visi alkani, maistas... - Tonolanas užsičiaupė tą 


pat akimirką, kai pamatė jUOS stovinčius gretimais, paskendusius 

vienas kito akių gelmėse. — Oi... Apgailestauju, brolau. Regis, ne 
laiku įsiterpiau. 

Juodu atsitraukė, akimirka buvo praėjusi. 

— Viskas gerai, Tonolanai. Negalima versti visų laukti. Pasikal- 
bėsim vėliau, - atsakė Jondalaras. 

Kai dirstelėjo į Sereniją, ji atrodė nustebusi, sutrikusi, tarsi nesu- 
prastų, kas jai užėjo, ir iš visų jėgų bandė atkurti šaltakraujiškumo 
skydą. 

Įėję po smiltainio iškyša, Jondalaras su Serenija pajuto didžiu- 
lio pagrindinio laužo šilumą. Jiems pasirodžius visi susirado vietas 
aplink Tonolaną su Jetamija, kurie stovėjo tuščios erdvės už laužo 
viduryje. Pasižadėjimo puota pradėjo švenčių laikotarpį, kurio kul- 
minacija taps tuoktuvės. Tuo metu jaunosios poros bendravimas 
bus griežtai apribotas. 

Porą gaubė jauki, bendrumo jausmo persmelkta, žmonių su- 
formuota erdvė. Jaunuoliai susikibo rankomis ir, vienas kito akyse 
įžvelgdami tik tobulybę, geidė visam pasauliui pranešti apie savo 
džiaugsmą, patvirtinti įsipareigojimus vienas kitam. Pirmyn žengė 
Šamuda. Jetamija su Tonolanu atsiklaupė, kad gydytojas ir dvasinis 
vadovas galėtų jiems ant galvų uždėti karūnas iš ką tik sužydusių 
gudobelių. Vis dar ranka rankon jaunuoliai tris kartus buvo apvesti 
aplink laužą ir susirinkusiuosius, paskui vėl atsistojo į vietą ir užda- 
rė ratą apsupdami šaramudojų urvą savo meile. 

Šamuda atsigręžė į juos ir iškėlęs rankas prabilo: 

— Ratas prasideda ir baigiasi toje pačioje vietoje. Gyvenimas yra 
ratas, kuris prasideda ir baigiasi Didžiąja Motina — Pirmąja Moti- 
na, vienumoje sukūrusia visą gyvybę, - virpantis balsas lengvai skli- 
do virš nuščiuvusios minios ir traškančių liepsnų. - Palaimintoji 


Mudo yra mūsų pradžia ir pabaiga. Iš jos išėjome, į ją sugrįšime. Ji 

visokeriopai viską mums paruošė. Mes jos vaikai, visa gyvybė kyla iš 
jos. Mudo dovanai ir apsčiai visko teikia. Iš jos kūno mes pragyvena- 
me: gauname maisto, vandens ir pastogę. Jos dvasia teikia išminties 
ir nuoširdumo dovanas: gebėjimus ir įgūdžius, ugnį ir draugystę, 
tačiau didesnės malonės kyla iš jos visa apimančios meilės. 

Didžioji Motina Žemė džiaugiasi savo vaikų laime. Ją džiugina 
mūsų pomėgiai, todėl ji suteikė nepaprastą malonumo dovaną. Mes 
ją gerbiame, lenkiamės jai, kai dalijamės šia malone. Palaiminto- 
sioms ji suteikia didžiausią dovaną ir apdovanoja stebuklinga galia 
kurti gyvybę, - Šamuda pažvelgė į jaunąją moterį. - Jetamija, tu esi 
tarp palaimintųjų. Jei visokeriopai gerbsi Mudo, gali būti apdova- 
nota gyvenimo dovana ir suteikti gyvybę, o gyvybės dvasia, kurią tu 
paskleisi, kyla tik iš Didžiosios Motinos. 

"Tonolanai, įsipareigodamas aprūpinti kitą, tampi kaip toji, kuri 
aprūpina mus visus. Šitaip pagerbta, ji taip pat gali apdovanoti tave 
kūrimo galia, kad vaikas, gimsiantis iš moters, kuria tu rūpiniesi, ar 
kitos Mudo palaimintosios, turėtų tavo dvasią, - Šamuda apžvelgė 
susirinkusiuosius. - Kai rūpinamės ir aprūpiname kitus, pagerbia- 
me Motiną ir esame palaiminami jos vaisingumu. 

Tonolanas ir Jetamija šypsojosi vienas kitam, o Šamudai pasi- 
traukus, atsisėdo ant austų demblių. Tai buvo ženklas pradėti puo- 
tą. Jaunajai porai pirmiausia buvo atnešta nestipraus alkoholinio 
gėrimo, pagaminto iš pienių žiedų ir medaus, kuris fermentavosi 
nuo praėjusios jaunaties. Paskui gėrimas buvo perduodamas iš ran- 
kų į rankas. 

Gundantys aromatai visiems priminė, kaip sunkiai jie tądien 
dirbo. Netgi tie, kurie buvo pasilikę aukštoje terasoje, gerai paplu- 
šėjo — tai tapo akivaizdu atnešus pirmą neregėtai kvapnų patieka- 


lą. Ant medinės lentos priešais atvirą ugnį iškepą baltažuvę, tą rytą 

sugautą žuvų spąstais, Tonolanui ir Jetamijai patiekė Markenas su 
Tolija - jiems gimininga ramudojų šeima. Vietoje padažo buvo pa- 
tiekta virtų ir į tyrę suplaktų rūgštynių. 

Jondalaras naują skonį akimirksniu pamėgo ir pripažino puikiu 
priedu prie žuvies. Prie patiekalo buvo išdalyti krepšeliai su užkan- 
domis. Tolijai atsisėdus, Jondalaras pasiteiravo, kas tai. 

- Praėjusį rudenį surinkti bukų riešutai, - atsakė moteris ir pra- 
dėjo smulkiai aiškinti, kaip su mažomis aštriomis titnago gelež- 
tėmis nulupamos kietos diržingos išorinės odelės, paskui riešutai 
rūpestingai apkepinami kartu su karštomis anglimis plokščiuose 
pusdubenio formos krepšiuose vis judinant, kad neapdegtų, ir galų 
gale apvoliojami jūros druskoje. 

— Tolija atnešė druskos, - įsiterpė Jetamija. - Tai dalis jos dova- 
nos nuotakai. 

— Ar daug mamutojų gyvena prie jūros, Tolija? — pasiteiravo 
Jondalaras. 

— Ne, mūsų stovykla buvo arčiausiai Berano jūros. Dauguma 
mamutojų gyvena toliau į šiaurę. Jie yra mamutų medžiotojai, — iš- 
didžiai pridūrė moteris. - Kasmet keliaujame į šiaurę medžioti. 

— Kaip tu vedei mamutoję? - šviesiaplaukis zelandonas pasitei- 
ravo Markeno. 

— Pagrobiau, - atkirto tas ir mirktelėjo jaunai apkūniai moteriš- 
kaitei. 

— Tai tiesa, - nusišypsojo Tolija. - Žinoma, viskas buvo supla- 
nuota. 

— Mes susipažinome, kai su prekeiviais keliavau į rytus. Leido- 
mės iki pat Motinos Upės deltos. Tai buvo pirmoji mano kelionė. 
Nesvarbu, šaramudojė ji ar mamutojė, atgal be jos nebūčiau grįžęs. 

Markenas su Tolija papasakojo apie sunkumus, su kuriais su- 


sidūrė panorę susituokti. Ilgai teko derėtis, kol susitarė, paskui 


"f 


— 


281 A 


Markenui teko ją pagrobti, kad pergudrautų tam tikrus papročius. 
Žinoma, Tolija pati to norėjo: be jos sutikimo tuoktuvės nebūtų 
įvykusios. Vis dėlto būta precedentų. Nors nedažnai, panašių san- 
tuokų pasitaikydavo ir anksčiau. 

Žmonių populiacijos buvo negausios ir taip plačiai išsimėčiu- 
sios, kad retai įžengdavo vienos į kitų teritorijas, todėl retas kon- 
taktas su atsitiktiniu nepažįstamuoju buvo neįprastas, naujas. Gal 
iš pradžių kiek nepatiklūs, budrūs, žmonės paprastai nebūdavo 
priešiški ir dažniausiai atvykėlius sutikdavo maloniai. Medžiotojai 
buvo pratę toli keliauti, dažnai paskui migruojančias bandas, tačiau 
būta ir senų individualių kelionių tradicijų. 

"Trintis dažniausiai išsivystydavo iš familiarumo. Priešiškumas 
dažniausiai kildavo bendruomenėje ir ja apsiribodavo - jei egzis- 
tavo apskritai. Karštą būdą tvardė elgesio kodeksai, dažniausiai 
apibrėžti nusistovėjusių papročių, nors šie nebuvo nepajudinamai 
griežti. Šaramudojai su mamutojais palaikė gerus mainų santykius, 
be to, kalbų ir papročių būta panašių. Pirmieji Didžiąją Motiną 
Žemę vadino Mudo, antrieji - Muta, tačiau visiems ji buvo dievy- 
bė, pramotė, pirmoji motina. 

Mamutojai buvo sukūrę ryškų, savitą atvirų ir draugiškų žmonių 
įvaizdį. Būdami grupėje, jie nieko nebijojo: šiaip ar taip, buvo ma- 
mutų medžiotojai. Jie buvo išskirtiniai, pasitikintys savimi, naivoki 
ir įsitikinę, kad visi supranta jų kalbą. Nors Markenui atrodė, jog 
diskusijos niekada nesibaigs, suorganizuoti tuoktuves nebuvo bai- 
siai sunku. 

Tolija buvo tipiška mamutojė: atvira, draugiška, įsitikinusi, kad 
visiems patinka. Tiesą sakant, mažai likdavo abejingų atviram jos 
džiaugsmingumui. Niekas niekada neįsižeisdavo, kai ji užduodavo 


nors ir asmeniškiausią klausimą, nes būdavo akivaizdu, jog neturi 


1082 


piktavališkų ketinimų. Jai paprasčiausiai būdavo įdomu, o pagrin- 
do žaboti smalsumą moteris nematė. 

Priėjo kūdikiu nešina mergaitė. 

- Šamija pabudo, Tolija. Man regis, ji alkana. 

Motina, padėkojusi linktelėjimu, priglaudė vaiką prie krūties, 
bet nenustojo nei taukšti, nei vaišintis. Buvo atnešti ir padalyti 
kiti užkandžiai: sūryme mirkyti uosių sparnavaisiai ir švieži žemės 
riešutai. Maži gumbeliai priminė laukines morkas, bet Jondalaras 
buvo ragavęs šviežių arachisų, tad pirmiausia pajuto riešutų skonį, 
tik nustebo dėl burnoje likusio aštraus ridikėlių prieskonio. Šis pi- 
kantiškas prieskonis buvo mėgstamas urve, tačiau Jondalaras nebu- 
vo tikras, ar jam skanu. Dolandas su Rošarija atnešė jaunajai porai 
kitą dovaną - riebų laukinės ožkos troškinį ir sodraus stipraus mė- 
lynių vyno. 

— Maniau, kad žuvis skani, - sakė broliui Jondalaras, - bet šitas 
troškinys tikrai nepaprastas! 

- Jetamija sako, jog jis tradicinis, pagardintas džiovintais pajūri- 
nių sotvarų lapais. Jų žievė naudojama ožkenoms dažyti - štai kas 
suteikia joms geltoną spalvą. Pajūriniai sotvarai auga pelkėse, ypač 
ten, kur Motina susitinka su Seserimi. Man pasisekė, kad praėjusį 
rudenį šaramudojai susiruošė jų rinkti, kitaip nieku gyvu nebūtų 
mūsų radę. 

Prisiminus tą metą Jondalaro kakta susiraukšlėjo. 

— Tu teisus. Mums pasisekė. Vis dar norėčiau kaip nors atsily- 
ginti šiems žmonėms. 

Kai suvokė, kad brolis dabar vienas iš jų, Jondalaro raukšlės dar 
pagilėjo. 

— Šitas vynas - Jetamijos vestuvių dovana, - paaiškino Serenija. 


Jondalaras pakėlė puodelį, gurkštelėjo ir linktelėjo. 

— Skanus. Daug skanus. 

— Labai skanus, - pataisė Tolija, - vynas labai skanus. 

Moteris be jokios sąžinės graužaties taisydavo jo kalbą; jai pačiai 
dar kildavo šiokių tokių bėdų kalbant, todėl nusprendė, kad ver- 
čiau tegu jis kalba tinkamai. 

— Labai skanus, - pakartojo Jondalaras ir nusišypsojo žemai, 
kresnai moteriškaitei su kūdikiu prie putlios krūtinės. Jam patiko 
tiesmukas jos sąžiningumas ir pomėgis bendrauti, kuris taip len- 
gvai įveikdavo kitų drovumą bei susikaustymą. Jondalaras atsisuko 
į brolį. - Ji teisi, Tonolanai. Šitas vynas labai skanus. Netgi motina 
sutiktų, o niekas negamina skanesnio vyno nei Martona. Manau, 
Jetamija jai patiktų. 

Jondalaras staiga pasigailėjo tai pasakęs. Tonolanas niekada ne- 
nugabens žmonos susipažinti su motina; tikėtina, kad ir pats dau- 
giau nebepamatys Martonos. 

— Jondalarai, turėtum kalbėti šaramudojiškai. Kai kalbi zelan- 
doniškai, niekas daugiau nesupranta, ir pats daug greičiau išmoksi, 
jei stengsiesi visą laiką praktikuotis, - pasakė Tolija ir susirūpinusi 
palinko pirmyn. Buvo aišku, kad kalba iš pacirties. 

Jondalaras suglumo, bet pykti negalėjo. Tolija buvo tokia nuo- 
širdi, o jis elgėsi nemandagiai prabilęs kalba, kurios niekas kitas ne- 
supranta. Vyras nuraudo, tačiau šypsojosi. 

Tolija pastebėjo Jondalaro sumišimą. Nors tiesmuka, ji nebuvo 
nejautri. 

— Kodėl mums neišmokus vieniems kitų kalbos? Galime už- 
miršti saviškę, jei ilgai neturėsime su kuo žodeliu persimesti. Zelan- 
donai turi tokių melodingų garsų, mielai jų išmokčiau, - moteris 
nusišypsojo Jondalarui su Tonolanu. - Kasdien tam skirsim truputį 


laiko, - pareiškė, tarsi visi jau būtų pritarę. 


Toma 


— Tolija, gal tu ir nori išmokti zelandoniškai, bet jie gali neno- 
rėti kalbėti mamutojiškai, - pastebėjo Markenas. - Apie tai nesu- 
simąstei ? 

Dabar atėjo jos eilė išrausti. 

— Ne, nesusimąsčiau, — prisipažino ir perpratusi perdėtą pasiti- 
kėjimą savimi nustebo, susikrimto. 

— Na, aš noriu mokytis mamutojiškai ir zelandoniškai. Man re- 
gis, sumanymas geras, — tvirtai pareiškė Jetamija. 

— Aš taip pat manau, jog tai gera mintis, Tolija, - įsiterpė Jon- 
dalaras. 

— Kaip keistai susimaišėme: dalis ramudojų yra pusiau mamuto- 
jai, o dalis šamudojų bus pusiau zelandonai, - švelniai šypsodama- 
sis žmonai pastebėjo Markenas. 

Šilti jausmai tarp jųdviejų buvo akivaizdūs. „Jie puikiai tinka 
vienas kitam“, - galvojo Jondalaras, bet negalėjo susilaikyti nenusi- 
šypsojęs. Markenas buvo toks pat aukštas, nors ne toks raumenin- 
gas, kaip ir jis, ir porai esant drauge ryškus kontrastas pabrėždavo 
fizinius jų bruožus: Tolija atrodė žemesnė, apvalainesnė, o Marke- 
nas - aukštesnis ir liesesnis. 

— Ar galima dar kam nors prie jūsų prisidėti? — pasiteiravo Se- 
renija. - Man atrodo įdomu išmokti zelandoniškai, be to, manau, 
Darvui mamutojų kalba gali būti naudinga, jei kada norės leistis į 
mainų keliones. 

— Kodėl gi ne? - nusijuokė Tonolanas. - Kai trauki į kelionę, į 
rytus ar vakarus, praverčia mokėti kalbas, - jis dirstelėjo į brolį. — 
Net jei jų ir nemoki, tai nekliudo suprasti dailią moterį, tiesa, Jon- 
dalarai? Ypač jei turi dideles žydras akis, - pridūrė zelandoniškai ir 
išsišiepė. 


Jondalaras šypsena atsakė į brolio pašaipą. 


— Turėtum kalbėti šaramudojiškai, Tonolanai, - pasakė mirk- 
telėjęs Tolijai. Mediniame savo dubenyje valgymo peiliu pasmeigė 
daržovę, nors vis dar manė, kad tai daryti kaire ranka nėra visai na- 
tūralu, bet toks buvo šaramudojų paprotys. - Kaip tai vadinama? — 
pasiteiravo. - Zelandonijoje vadiname grybais. 

Tolija pasakė grybo su gauruota kepurėle pavadinimą sava kalba 
ir šaramudojiškai. Tada Jondalaras pasmeigė žalią stiebelį ir klau- 
siamai jį iškėlė. 

— Čia jaunos varnalėšos stiebas, — pasakė Jetamija ir staiga. supra- 
to, kad pats Žodis jam nedaug tereiškia. Moteris atsistojo ir iš atlie- 
kų krūvos netoli virimo vietos atnešė kelis jau apvytusius, tačiau vis 
dar atpažįstamus lapus. — Varnalėša, - pakartojo, rodydama jam di- 
deles, pūkuotas pilkšvai žalias lapo dalis, kurios buvo nuplėštos nuo 
stiebo. Jondalaras supratęs linktelėjo. Paskui Jetamija iškėlė ilgą, 
platų, žalią lapą, kurio kvapo nebuvo galima su niekuo supainioti. 

- Taip ir yra! Žinojau, kad šitas kvapas pažįstamas, — pasakė vy- 
resnėlis broliui. - Nežinojau, jog česnakų lapai šitaip atrodo. 

Tada vėl kreipėsi į Jetamiją: 

— Kaip tai vadinama? 

— Meškiniai česnakai, - atsakė ji. Mamutojai tokio žodžio ne- 
turėjo, bet Tolija žinojo, kaip vadinamas sausas lapas, kurį Jetamija 
iškėlė vėliau. 

- Jūriniai dumbliai, — tarė. — Aš atsivežiau. Jie auga jūroje ir su- 
tirština troškinį, - pamėgino paaiškinti, tačiau nebuvo tikra, ar pa- 
vyko. Sudėtinė dalis į tradicinį patiekalą buvo įtraukta dėl artimų 
santykių su nauja pora ir dėl to, kad suteikė įdomų skonį bei tekstū- 
rą. - Nedaug beliko. Tai buvo nuotakos dovanos dalis. 

Tolija priglaudė kūdikį prie peties ir paglostė jam nugarytę. 


— Arįteikei dovaną palaimos medžiui, Tamija? 

Jetamija nuleido galvą ir droviai nusišypsojo. Paprastai šis klau- 
simas nebūdavo tiesmukai užduodamas, nebent švelniai kišant nosį 
ne į savo reikalus. 

- Tikiuosi, Motina palaimins mano santuoką tokiu pat sveiku 
ir laimingu kūdikiu kaip taviškis, Tolija. Dar nesiruoši arjunkyti 
Šamijos? 

- Jai patinka žįsti, šitaip nusiramina. Visą dieną kabėtų, jei leis- 
čiau. Gal galėtum palaikyti? Man reikia į lauką. 

Tolijai grįžus pokalbio tema buvo pasikeitusi. Maistas buvo iš- 
neštas, patiekta daugiau vyno, kažkas mėgino vienasluoksniu bū- 
gnu išgauti ritmą ir improvizuodamas dainavo. Kai ji vėl pasiėmė 
vaikelį, Tonolanas su Jetamija atsistojo ir pabandė atsargiai išslinkti 
laukan. Staiga juos apsupo keli plačiai išsišiepę žmonės. 

Buvo įprasta, kad tuoktis besiruošianti pora anksti palieka puo- 
tą praleisti paskutinių akimirkų drauge prieš ikivedybinę atskirtį, 
tačiau šiuodu buvo garbės svečiai ir negalėjo išeiti, jei kas nors kal- 
bina. Derėjo mėginti pasprukti niekam nematant, bet, be jokios 
abejonės, visi viską žinojo. Tai tapo žaidimu ir buvo tikimasi, kad 
jie suvaidins savo vaidmenį - mesis laukan, kai visi apsimes žiūrin- 
tys į šalį, o paskui sučiupti mandagiai atsiprašinės. Kiek pasierzinus 
ir pajuokavus jiems bus leista pasišalinti. 

— Juk neskubate išeiti, tiesa? - buvo paklausta Tonolano. 

- Jau vėlu, - šypsodamasis išsisukinėjo Tonolanas. 

— Dar anksti. Paskanauk kito patiekalo, Tamija. 

— Nepraryčiau daugiau nė kąsnelio. 

— Tai nors taurę vyno. Tonolanai, juk norėtum išmaukti puodelį 
nuostabaus Tamijos mėlynių vyno? 

— Ką gi... šlakelį. 


— Šlakelį ir tau, Tamija? 

Moteris prisislinko arčiau Tonolano ir suokalbiškai dirstelėjo 
per petį. 

— Tik gurkšnelį, tačiau kas nors turės atnešti mūsų puodelius. 
Jie štai ten. 

- Žinoma. O jūs palauksite čia, tiesa? 

Vienas žmogus nuėjo puodelių, o kiti apsimetė jį stebintys. To- 
nolanas su Jetamija metėsi į tamsą už laužo. 

— Tonolanai, Jetamija, manėm, ketinate išgerti kartu su mumis. 

- O, išgersim. Tik reikia suvaikščioti į lauką. Juk žinot, kaip 
būna daug prisivalgius, - paaiškino Jetamija. 

Greta Serenijos stovintis Jondalaras jautė nenugalimą troškimą 
pratęsti ankstesnį pokalbį. Visi mėgavosi vaidinimu. Jis pasilenkė 
arčiau Serenijos šnektelėti, paprašyti jos taip pat išeiti, vos kiti pa- 
vargs pokštauti ir paleis jaunąją porą. Jei ketina jai įsipareigoti, tai 
turi padaryti dabar, kol nenoras, kuris jau buvo pradėjęs reikštis, vėl 
neatgrasino. 

Nuotaika buvo pakili: praėjusį rudenį mėlynės buvo itin saldžios 
ir vynas pavyko stipresnis nei paprastai. Žmonės netvarkingai judė- 
jo, erzino Tonolaną su Jetamija, juokavo. Kažkas pradėjo klausimų 
ir atsakymų dainą. Kažkas užsimanė pašildyti troškinį, kitas užkai- 
tė dar vandens arbatai, kai paskutiniai lašai buvo išpilti į kažkieno 
puodelį. Vaikai, dar nepakankamai pavargę, kad miegotų, gainiojo 
vieni kitus. Visi užsiėmė kas kuo, tvyrojo šurmulys. 

Staiga spiegdamas vaikas atsitrenkė į vyriškį, kuris ne itin tvirtai 
laikėsi ant kojų. Šis suklupo ir bumbtelėjo į moterį, nešiną puodeliu 
karštos arbatos, kaip tik tuo metu, kai šūksnių lydima jaunoji pora 
spruko į lauką. 

Niekas neišgirdo pirmo riksmo, tačiau garsi, primygtina užgau- 


to vaiko rauda netrukus numalšino klegesį. 

— Mano kūdikis! Mano kūdikis! Ji nudegė! - ėmė rėkti Tolija. 

— Didžioji Doni! - aikčiojo Jondalaras, kartu su Serenija skubė- 
damas prie sriūbaujančios motinos ir jos rėkiančios dukrelės. 

Visi vienu metu norėjo padėti, kilo dar didesnė maišatis nei 
anksčiau. 

— Praleiskit Šamudą. Eikit šalin, - Serenijos buvimas ramino. 

Šamuda kuo skubiau vaiką išvystė. 

- Šalro vandens, Serenija, greitai! Ne! Palaukit. Darvai, atnešk 
vandens, o tu, Serenija, liepų žievių — ar žinai, kur padėta? 

— Taip, - atsakė moteris ir išskubėjo. 

— Rošarija, ar yra karšto vandens? Jei ne, pakaitink. Reikės liepų 
žievių nuoviro ir švelnesnio užpilo skausmui malšinti. Jos abi nusi- 
plikė. 

Laistydamas per kraštus Darvas atlėkė su talpa vandens iš du- 
burio. 

— Gerai, sūnau. Greitai susitvarkei, - dėkinga nusišypsojo Šamu- 
da, tada aptaškė šaltu vandeniu karštą, paraudusią ir skaudamą odą. 
Nudegimų vietose buvo pradėjusios kilti pūslės. - Reikia tvarsčių ir 
ko nors raminamo, kol nuoviras bus paruoštas. 

Gydytojas ant žemės pamatė varnalėšos lapą ir prisiminė patie- 
kalus. 

— Jetamija, kas čia? 

— Varnalėša, — atsakė ji. - Buvo troškinyje. 

— Ar kiek nors liko? Lapų? 

— Mes vartojom tik stiebus. Visa krūva ana ten. 

— Atnešk! 

Jetamija nubėgo prie atliekų krūvos ir grįžo pilnomis saujomis 
suplėšytų lapų. Šamuda, pamirkytus vandenyje, klojo juos ant mo- 
tinos ir vaiko nudegimų. Kai lapai ėmė raminti, reiklus kūdikio 


klyksmas nuslopo iki trūkčiojamo verksmo su retais protrūkiais. 

— Padeda, - pasakė Tolija. Ji nė nepastebėjo apsiplikiusi, kol Ša- 
muda nepasakė. Sėdėjo sau plepėdama su dukrele prie krūties, kad 
toji būtų rami ir patenkinta. Išsipylus plikinamai arbatai suvokė tik 
kūdikio skausmą. - Ar Šamija pasveiks? 

— Pūslės iššoks, tačiau nemanau, kad liks randų. 

— Oi, Tolija, taip blogai jaučiuosi, — tarė Jetamija. - Tiesiog bai- 
su. Vargšelė Šamija, ir tu taip pat. 

Tolija bandė vėl pažindyti vaikelį, bet, susiejusi veiksmą su 
skausmu, ši ėmė priešintis. Galų gale paguodos prisiminimas įveikė 
baimę ir Šamija, vėl įsitvėrusi krūties, liovėsi sriūbauti. Motina taip 
pat aprimo. 

— Kodėl judu vis dar čia, Tamija? — pasiteiravo ji. - Šiandien 
paskutinė naktis jums pabūti kartu. 

— Negaliu išeiti, kai judvi su Šamija sužeistos. Noriu padėti. 

Kūdikis vėl pradėjo bruzdėti. Varnalėšos padėjo, tačiau nudegi- 
mus vis tiek skaudėjo. 

— Serenija, ar nuoviras paruoštas? — pasiteiravo gydytojas, keis- 
damas lapus naujais, sumirkytais šaltu vandeniu. 

— Liepų žievės mirko gana ilgai, bet reikia laiko, kad atvėstų. Jei 
išnešiu į lauką, galbūt atvės greičiau. 

- Šalta! Šalta! — suriko Tonolanas ir staiga metėsi už prieglobstį 
teikiančios iškyšos. 

— Kuris pasileido? - nustebo Jetamija. 

Jondalaras truktelėjo pečiais ir papurtė galvą. Atsakymas paaiš- 
kėjo, kai Tonolanas parlėkė be kvapo, ištiesęs lašančius varveklius 
nuo stačių akmeninių laiptų, vedančių prie upės. 

— Ar padės? - pasiteiravo jaunėlis. 

Šamuda dirstelėjo į Jondalarą. 

— Vaikinas — tikras lobis! - Gydytojo pareiškime slypėjo krislas 


ironijos, tarsi toks genialumas būtų netikėtas. 


Too 


Skausmą malšinančios liepų žievių ypatybės taip pat veikė ra- 
minamai. Tolija su kūdikiu užmigo. Tonolaną ir Jetamiją galų gale 
pavyko įkalbėti nors trumpai išeiti dviese, tačiau nerūpestingas pa- 
sižadėjimo puotos džiugesys buvo išgaravęs. Niekas nenorėjo to sa- 
kyti, bet nelaimingas atsitikimas metė negandos šešėlį ant būsimos 
santuokos. 

Jondalaras, Serenija, Markenas bei Šamuda sėdėjo netoli didžio- 
jo ugniakuro, gėrė paskutinę blėstančių žarijų šilumą ir siurbčioda- 
mi vyną tyliai kalbėjosi. Visi kiti miegojo. Serenija taip pat paragi- 
no Markeną eiti gulti. 

— Daugiau nieko negali padaryti, Markenai, nėra jokios prasmės 


tau čia likti. Aš su jais pabūsiu, tu eik pamiegoti. 


- Ji teisi, Markenai, - pritarė Samuda. — Joms viskas bus gerai. 


"Tau taip pat derėtų pailsėti, Serenija. 

Ji pakilo eiti, tiek skatindama Markeną, tiek dėl pačios savęs. 
Kiti taip pat atsistojo. Serenija pasidėjo puodelį, trumpai skruostu 
prisilietė prie Jondalaro ir su Markenu patraukė pastogių link. 

- Jei prireiks, pažadinsiu, - pažadėjo nueidama. 

Jiems nuėjus, Jondalaras į du puodelius supilstė paskutines mė- 
lynių vyno drumzles ir vieną padavė paslaptingai figūrai, tyliai lau- 
kiančiai tamsoje. Šamuda paėmė indą, be žodžių supratęs, kad jie 
turi ką vienas kitam pasakyti. Jaunuolis sužėrė likusias anglis į krūvą 
prie juoduojančio apskritimo krašto, pridėjo malkų ir sušvito maža 
ugnelė. Abu kurį laiką sėdėjo tyliai gurkšnodami vyną, susigūžę 
prie mirguliuojančios šilumos. 

Kai Jondalaras pakėlė galvą, jį tyrė nenusakomos spalvos, o laužo 


šviesoje paprasčiausiai tamsios, akys. Jautė galią ir protą, tačiau pats 

lygiai taip pat intensyviai vertino žiniuonį. Traškančios, šnypščian- 
čios liepsnos skersai senyvo veido metė judančius šešėlius, blukino 
bruožus, bet netgi dienos šviesoje Jondalaras nesugebėjo apibrėžti 
jokių savybių. Netgi amžius buvo paslaptis. 

Raukšlių išvagotame veide slypėjo jėga, kuri jį jaunino, nors ilgi 
plaukų karčiai buvo sukrečiamai balti. Nors figūra po laisvais dra- 
bužiais buvo aukšta, liekna ir trapi, žengė energingai. Tiktai rankos 
nedviprasmiškai bylojo apie garbų amžių, tačiau, nepaisant artrito 
gumbų ir mėlynomis gyslomis išvagotos pergamentinės odos, sena- 
tvinis paralyžius visiškai nedrebino pakelto prie lūpų puodelio. 

Krustelėjus akių kontaktas nutrūko. Jondalarui buvo smalsu, ar 
Šamuda taip pasielgė apgalvotai, kad nuslopintų kylančią įtampą. 
Vyras nugėrė gurkšnelį. 

— Šamuda geras gydytojas, turėti patirties, - pasakė. 

— Tai Mudo dovana. 

Jondalaras iš paskutiniųjų stengėsi išgirsti kokią tembro ar tono 
gaidą, kuri padėtų priskirti dvilytį gydytoją prie vienos ar kitos ly- 
ties, vien tik tam, kad patenkintų ramybės neduodantį smalsumą. 
Jis dar nebuvo nusprendęs, moteris Šamuda ar vyras, tačiau susi- 
darė įspūdį, jog žiniuonis, nors ir būdamas neutralios lyties, nesi- 
laiko celibato. Pašaipias užuominas pernelyg dažnai lydėjo gudrūs 
žvilgsniai. Jondalaras norėjo paklausti, bet nežinojo, kaip taktiškai 
suformuluoti klausimą. 

- Šamudos gyvenimas nelengvas, reikia daug atsisakyti, - pamė- 
gino vyras. — Ar gydytojas kada norėti tuoktis? 

Akimirką neperprantamos akys išplatėjo, paskui baltaplaukis 
prapliupo pašaipiu juoku. Sutrikus; Jondalarą išmušė karštis. 

— Su kuo mane suporuotum, Jondalarai? Ką gi, jei būtum pasi- 


rodęs jaunystės metais, gal ir jausčiau pagundą, tačiau ar tu būtum 

pasidavęs mano kerams? Ar, rišant karoliukų vėrinį prie palaimos 
medžio, panorėčiau tavęs savo lovoje? - kalbėjo Šamuda lyg ir dro- 
viai šiek tiek palenkęs galvą. Akimirką Jondalaras įtikėjo, kad kalba 
jauna moteris. - Ar man derėtų elgtis apdairiau? Tu apetitu nesi- 
skundi. Pakylėjau tavo smalsumą į naujas aukštumas? 

Jondalaras išraudo įsitikinęs, kad buvo neteisingai suprastas, bet jį 
keistai traukė prie jausmingo gašlumo, katiniško ar gyvatiško grakš- 
tumo, kurį skleidė Šamuda keisdamas kūno padėtį. Žinoma, gydyto- 
jas buvo vyras, tačiau su moteriškais malonumų pomėgiais. Ne vie- 
nas gydytojas turėdavo ir vyrišką, ir moterišką pradą - tai suteikdavo 
jiems stipresnių galių. Jondalaras vėl išgirdo pašaipų juoką. 

— Gydytojo gyvenimas sudėtingas, bet jo sutuoktiniui dar blo- 
giau. Santuoka žmogui turi būti visų svarbiausia. Būtų sunku palik- 
ti, tarkim, Sereniją viduryje nakties, kad pasirūpintum ligoniu, be 
to, reikia ilgų abstinencijos periodų... 

Šamuda palinko pirmyn ir švytinčiomis akimis kalbėjo su Jon- 
dalaru kaip vyras su vyru apie tokią gražią moterį kaip Serenija. Vy- 
ras sutrikęs papurtė galvą. Staiga vos gydytojui krustelėjus pečiais 
visas vyriškumas pradingo. 

— Be to, nežinia, ar norėčiau palikti ją vieną, kai aplinkui daugy- 
bė grobuonių. 

Šamuda tapo moterimi, tačiau ne tokia, kuri Jondalarui būtų 
patrauklesnė nei draugė arba atvirkščiai. Vadinasi, tiesa: gydytojo 
galia kyla iš abiejų lyčių esmės, tik ar tai tikrai moteris su vyriškais 
polinkiais? 

Šamuda vėl nusijuokė, balse nebuvo justi jokio lyties atspalvio. 
Ramiai žvelgdamas Jondalarui į akis ir tarsi prašydamas žmogiško 
supratingumo, senasis gydytojas kalbėjo toliau: 

— Tad pasakyk, katras esu aš, Jondalarai? Kurio pora norė- 


tum būti? Kai kas mėgina užmegzti ryšį, tačiau paprastai tai ilgai 

netrunka. Dovanų nebūna be priemaišų. Gydytojas neturi tapacy- 
bės, nebent suprastum šią sąvoką abstrakčiau. Kai atiduoda asme- 
ninį vardą, Šamuda ištrina save, kad perimtų visų esmę. Yra priva- 
lumų, bet santuokos nėra tarp jų. Kai esi jaunas, nebūtinai trokšti 
ypatingos lemties. Nelengva būti kitokiu. Nesinori prarasti tapatu- 
mo, tačiau tai nesvarbu - lemtis yra lemtis. Nėra kitos vietos žmo- 
gui, nešiojančiam ir vyrišką, ir moterišką esmę. 

Blėstančioje laužo šviesoje Šamuda atrodė senas kaip pati Žemė, 
žvelgė į anglis nesutelktu žvilgsniu, tarsi matydamas kitą vietą ir laiką. 
Jondalaras atsistojo, paėmė dar keletą pliauskų ir vėl atgaivino ugnį. 
Kai liepsnos įsiplieskė, gydytojas atsitiesė, sugrįžo ironiška išraiška. 

— Tai vyko seniai ir tuomet būta... atlygių. Ne menkiausias jų — 
talento atradimas ir žinių įgijimas. Kai Motina pakviečia tarnauti, 
reikia ne tik aukotis. 

— Zelandonijoje ne visi, kurie tarnauti Motinai, žinoti jauni, ne 
kaip Šamuda. Seniai ir aš norėti tarnauti Doni. Ne visi pašaukti, — 
pasakė Jondalaras, o Šamudą stebino įtemptos lūpos ir raukšlėta 
kakta, kurie bylojo apie tebegraužiantį kartėlį. Jaunuolis, kuris at- 
rodė taip gausiai apdovanotas, giliai viduje slėpė skaudulius. 

— Tiesa, ne visi, kurie įsigeidžia, yra pašaukti, kaip ir pašauktie- 
ji nebūna vienodai talentingi. Jei nesi tikras, yra būdų atrasti, iš- 
bandyti savo tikėjimą ir valią. Prieš įšventinimus reikia ilgai pabūti 
vienam. Gali nušvisti, tačiau gali sužinoti apie save daugiau nei no- 
rėtum. Dažnai patariu tiems, kurie svarsto tarnauti Motinai, kurį 
laiką pagyventi vieniems. Jei nesugebėsi, niekada nepajėgsi ištverti 
sunkesnių išbandymų. 

- Kokių išbandymų? - Jondalaras buvo pakerėtas, nes Šamuda 
niekad nebuvo su juo toks atviras. 

— Susilaikymo periodai, kai privalome pamiršti visus malonu- 


mus, tylos periodai, kai negalima su niekuo kalbėtis. Pasninkas, 

laikas, kai stengiamasi kuo ilgiau nemiegoti. Yra ir kirų. Naudoda- 
miesi šiais būdais išmokstame ieškoti atsakymų, Motinos apreiški- 
mų, ypač praktiškai. Atėjus laikui, gebama sukelti tam tikrą būse- 
ną valios pastangomis, tačiau naudinga kartkartėmis pasitelkti ir 
išmoktus metodus. 

Stojo ilga tyla. Šamuda sugebėjo pasukti pokalbį prie rimtos te- 
mos, prie atsakymų, kurių Jondalaras troško. Šiam teliko paklausti: 

— Jūs žinoti, ko reikėti. Ar Šamuda pasakyti, ką reiškia... visa 
tai? — Jondalaras išskėtė rankas neaiškiu plačiu gestu. 

— Taip. Suprantu, ko nori. Nerimauji dėl brolio po to, kas nutiko 
šįvakar, ir apskritai dėl jo, Jetamijos ir savęs. 

Jondalaras linktelėjo. 

— Nieko nėra tikra... tą supranti. 

Jondalaras vėl linktelėjo. Šamuda jį tyrė mėgindamas nuspręsti, 
kiek atskleisti. Paskui nusuko seną veidą į ugnį, ojo žvilgsnis kažkur 
pasiklydo. Jaunasis vyriškis pajuto tolstąs, tarsi tarp jų būtų atsivė- 
rusi didžiulė erdvė, nors nė vienas nepajudėjo. 

— Tavo meilė broliui stipri, - pasigirdo klaikus, tuščias balso 
aidas, nežemiškas rezonansas. - Nerimauji, ar ji ne per stipri, ir 
baiminiesi, kad vadovauji jo, o ne savo gyvenimui. Klysti. Tai jis 
veda tave ten, kur eiti privalai, tačiau vienas to nedarytum. Seki sava 
lemtimi, ne jo: judu tik žingsniuojate kartu. Jūsų jėgos skirtingos 
prigimties. Kai tau labai prireikia, įgyji didžiulę galią. Jaučiau, kad 
tavo broliui manęs reikia dar prieš surasdamas tuos man pasiųstus 
prie rąsto prisikabinusius kruvinus marškinius. 

— Rąsto aš nesiunčiau, tai buvo atsitiktinumas, sėkmė. 

— Aš neatsitiktinai jaučiau tavo poreikį. Kiti tai jautė. To ne- 
paneigsi. Netgi Motina tau neatsakytų. Tai tavo dovana, bet būk 
atsargus. Tampi jai skolingas. Tikriausiai Motina, apdovanoju- 


si tokia stipria geba kaip tavoji, turi numačiusi tau tikslą. Nieko 

neduodama be įpareigojimo. Netgi malonumo dovana nėra šiaip 
dosnumas. Tikslas yra, nesvarbu, suprantame jį ar ne... Nepamiršk 
štai ko: tu vykdai Motinos tikslą. Tavęs nereikėjo pašaukti, tu gimei 
šiai lemčiai, bet būsi išmėgintas. Užtat sukelsi skausmą ir kančias... 

Iš nuostabos jaunojo vyro akys išsiplėtė. 

— Būsi sužeistas. Ieškosi išsipildymo, surasi nusivylimą, ieškosi 
tikrumo, o aptiksi tik neryžtingumą, tačiau sulauksi atpildo. Tu 
gausiai apdovanotas kūnu ir protu, turi ypatingų įgūdžių, unika- 
lių sugebėjimų, neįprastą juslumą. Tavo susierzinimas yra gebėjimų 
rezultatas. Tau duota per daug. Turi mokytis iš patirtų išbandymų. 
Taip pat nepamiršk: tarnyba Motinai — ne vien tik auka. Rasi, ko 
ieškai. Tokia tavo lemtis. 

— Tačiau... Tonolanas? 

— Jaučiu skilimą; tavo lemtis kitame kelyje. Jis turi minti savo 
taką. Jaunėlis tavo brolis - Mudo numylėtinis. 

Jondalaras susiraukė. Zelandonai turėjo panašų posakį, bet jis 
nebūtinai reiškė sėkmę. Buvo sakoma, kad Didžioji Motina Žemė 
pavydi savo numylėtinių ir anksti pasišaukia juos atgalios. Vyras 
luktelėjo, tačiau Šamuda nieko nebepridūrė. Jondalaras ne viską su- 
prato apie poreikį, galią ir „Motinos tikslą“ — tarnaujantieji Moti- 
nai dažnai vartodavo alegorijas, - bet jam nepatiko tai, ką nujautė. 

Kai laužas išblėso, Jondalaras pakilo eiti. Patraukė pastogių išky- 
šos gilumoje link, tačiau Šamuda dar ne viską buvo pasakęs. 

— Ne! Tik ne motiną ir vaiką... - rėkė maldaujantis balsas tam- 
soje. 

Netikėtai užkluptas Jondalaras pajuto nugara nubėgant šaltu- 
ką. Jam buvo smalsu, ar Tolija bei jos kūdikis apdegė labiau, nei jis 


manė, ir kodėl visas virpa, jei visiškai nešalta. 


— Jondalarai! - šūktelėjo Markenas. Šviesiaplaukis palaukė, kol 
ilgšis jį prisivys. - Sugalvok dingstį šįvakar ilgėliau pabūti, - pri- 
slopintu balsu tarė Markenas. - Po pasižadėjimo Tonolanui teko 
pakankamai apribojimų ir apeigų. Laikas truputį atsipalaiduoti, — 
šelmiškai nusišypsojęs jis ištraukė vandenmaišio kaištį ir davė Jon- 
dalarui pauostyti mėlynių vyno. 

Zelandonas linktelėjo ir atsakė šypsena. Tarp jo tautiečių ir ša- 
ramudojų buvo skirtumų, tačiau kai kurie papročiai akivaizdžiai 
buvo plačiai paplitę. Jam buvo įdomu, ar jaunesni vyrai planuoja 
savą „ritualą“. Vyrai sutartinai traukė toliau. 

— Kaip Tolija su Šamija? 

— Tolija nerimauja, kad Šamijai ant veiduko liks randas, tačiau 
abi sveiksta. Serenija nemano, kad liks nudegimų žymių, nors netgi 
Šamuda negali užtikrinti. 

Toliau Jondalaras žengė ne mažiau susirūpinęs nei Markenas. 
Pasukę už kelio linkio jie susidūrė su medį tyrinėjančiu Karlonu. 
Pamatęs vyrus, šis plačiai nusišypsojo. Tuomet panašumas į Marke- 
ną buvo dar akivaizdesnis. Karlonas nebuvo toks aukštas kaip jo ži- 
dinio sūnus, bet toks pars liesas, raumeningas. Jis dar kartą pažvelgė 


į medį ir papurtė galvą. 

— Ne, netinka. 

— Netinka? - pasitikslino Jondalaras. 

- Atramoms, - paaiškino Karlonas. — Šiame medyje neįžvelgiu 
laivo. Nė vienos šakų vidinis linkis netinkamas, netgi patvarkius. 

— Iš kur žinoti? Laivas dar nebaigtas, - pastebėjo Jondalaras. 

- Jis žino, - įsiterpė Markenas. - Karlonas visada randa puikiai 
tinkančias šakas. Jei nori, gali likti ir pasikalbėti apie medžius. Aš 
einu į proskyną. 

Jondalaras stebėjo jį žirgliojantį, paskui kreipėsi į Karloną: 

— Kaip galima įžvelgti, ar medis tiks laivui? 

— Turi išsiugdyti nuojautą — tam reikia įgūdžių. Šįkart neieškau 
aukšto tiesaus medžio. Reikia tokio, kurio šakose galėtum įžiūrėti 
kablius ir linkius. Tada imi galvoti apie tai, kaip jis atguls ant du- 
gno ir išsilenks. Ieškai medžių, augusių pavieniui ir turėjusių erdvės 
stiebtis savaip. Kaip ir žmonės: vieni geriau auga draugijoje, steng- 
damiesi pranokti kitus, o kitiems reikia stiebtis atskirai, nors gali 
jaustis vieniši. Tiek viena, tiek kita yra vertinga. 

Karlonas išsuko iš pagrindinio kelio ne taip išmintu taku. Jon- 
dalaras sekė įkandin. 

— Kartais randi du, augančius kartu, — toliau kalbėjo ramudojų 
vadas, - kurie lenkiasi ir aukojasi tik vienas kitam, kaip anie štai, — 
jis parodė į vienas apie kitą apsivijusių medžių porą. - Vadiname 
tokius mylimųjų pora. Kartais, jei vieną nukerti, miršta ir antra- 
sis, - pasakojo Karlonas, o Jondalaro kaktoje vėl įsimetė raukšlės. 

Juodu priėjo proskyną, ir saulėtu šlaitu Karlonas nusivedė ilgšį 
didžiulio seno gumbuoto ąžuolo link. Artinantis Jondalarui pa- 
sidingojo, kad ant medžio kabo nematytas vaisius. Priėjęs arčiau 
nustebo pamatęs, jog jis išdabintas keistais daiktais. Kabėjo dailūs 


nedidukai krepšeliai su dažytų plunksnų kompozicijomis, maži 

odiniai kapšiukai, siuvinėti kriauklelių karoliukais, suvytos ir raš- 
tais suraišiotos virvelės. Ilgas vėrinys buvo apsuktas aplink storą 
kamieną taip seniai, kad įsirėžė į žievę. Atidžiau patyrinėjęs Jonda- 
laras pamatė, kad jis suvertas iš rūpestingai pagamintų ir per vidurį 
pergręžtų kriauklių karoliukų, kurie kaitaliojosi su žuvų stuburkau- 
lių slanksteliais, skylutę viduryje turinčiais natūraliai. Jis pastebėjo 
nuo šakų kabančius mažučius raižytus laivelius, nuo ilgų odinių 
diržų nuleistus šunų dantis, paukščių plunksnas, voverių uodegas. 
Niekad nebuvo matęs nieko panašaus. 

Išvydęs, kaip išsiplėtė jaunuolio akys, Karlonas sukikeno. 

— Čia palaiminimų medis. Spėju, Jetamija pagamino savo dova- 
ną. Moterys paprastai taip elgiasi, kai nori, kad Mudo palaimintų 
jas kūdikiu. Moterys tiki, jog medis priklauso joms, tačiau tikrai ne 
vienas vyras taip pat pagamino auką. Jie prašo sėkmės per pirmą 
medžioklę, palankumo naujam laivui, laimės su nauja žmona. Daž- 
nai neprašoma, tik ko nors ypatingo. 

- Jis toks didelis! 

— Taip. Tai pačios Motinos medis, tačiau ne todėl tave čia atsi- 
vedžiau. Matai, kaip išsirietusios ir užsilenkusios šakos? Šitoji būtų 
per didelė, net jei tai nebūtų palaiminimų medis, bet atramoms 
ieškoma panašių. Paskui ištyrinėjamos šakos, kol randamos tokios, 
kurios tiktų laivo vidui. 

Į laivų statyklos proskyną jie patraukė kitu keliu. Ten aptiko 
Markeną su Tonolanu, besidarbuojančius prie storo ilgo rąsto. 
Vyrai skobė rąstą skliutais. Kol kas rąstas labiau priminė ne vieną 
iš tų grakščių laivų, o paprastą geldą, naudojamą arbatai virti, bet 
apytikrė forma jau buvo iškirsta. Vėliau bus išpjautas korpusas ir 
laivagalis, tačiau pirmiausia reikėjo baigti vidų. 


— Jondalaras rimtai domisi laivų statyba, - pastebėjo Karlonas. 

— Galbūt turėtume surasti jam upių moterį, kad galėtų tapti ra- 
mudojumi. Gana sąžininga, nes jo brolis bus šamudojus, - pajuoka- 
vo Markenas. - Pažįstu kelias, kurios vis žvelgia į jį ilgesingai. Vieną 
kurią galima būtų įkalbėti. 

— Nemanau, jog joms išdegtų, kai netoliese yra Serenija, - atkir- 
to Karlonas ir mirktelėjo Jondalarui. - Be to, kai kurie geriausi lai- 
vų statytojai yra šamudojai. Ne laivas sausumoje, o laivas vandenyje 
paverčia tave upių žmogumi. 

- Jei taip nekantrauji išmokti statyti laivus, kodėl tau nestvėrus 
skliuto ir nepatalkinus? — neištvėrė Tonolanas. - Manau, didysis 
brolis mieliau darbuojasi liežuviu. 

Jo rankos buvo pajuodusios, skruostai išteplioti suodžiais. 

— Netgi paskolinčiau tau saviškį, — pridėjo ir metė įrankį Jonda- 
larui, o šis žaibiškai sureagavęs jį pagavo. Skliutas - tvirta akmeninė 
geležtė, tinkamu kampu pritvirtinta prie rankenos, - paliko jam 
ant rankos juodą dėmę. 

Tonolanas nušokęs nuėjo patikrinti greta liepsnojančio laužo. 
Malkos buvo išdegusios, teliko žėruojančios žarijos, iš kurių kart- 
kartėmis šoktelėdavo oranžinis liepsnos liežuvis. Paėmęs pagalį ir 
atlūžusį lentos gabalą, kurio viršus buvo išvarpytas apanglėjusiomis 
skylėmis, Tonolanas karštas anglis iš laužo sužėrė ant lentos. Nune- 
šė jas atgal prie rąsto ir išpylė kartu su dūmų bei žiežirbų lietumi į 
pailgą įdubą, kurią buvo dviese išskaptavę. Markenas pridėjo į laužą 
malkų ir atnešė talpą su vandeniu. Reikėjo, kad anglys įsidegtų į 
rastą, bet jo neuždegtų. 

Tonolanas lazdele judino anglis ir vis pašlakstydavo patogiai 
padėto vandens. Šnypščiantys garai ir aštrus degančio medžio kva- 


pas liudijo pirmykštę ugnies bei vandens kovą. Pamažu nugalėjo 

vanduo. Tonolanas išgriebė šlapių juodų anglių likučius, tada įsi- 
ropštė į lovį ir pradėjo skaptuoti apanglėjusį medį, gilindamas bei 
platindamas įdubą. 

— Leisk ir man pabandyti, - kurį laiką stebėjęs paprašė Jonda- 
laras. 

— Man buvo įdomu, ar taip ir stypsosi visą dieną, — pasišaipė 
Tonolanas. Broliai buvo linkę šnekėtis gimtąja kalba. Taip buvo pa- 
togiau ir jaukiau. Abu taip pat gerokai pasistūmėjo mokydamiesi 
naujosios, tačiau Tonolanas kalbėjo geriau. 

Po kelių mostų Jondalaras stabtelėjo patyrinėti akmeninės skliu- 
to galvutės, vėl pabandė kitu kampu, patikrino aštrų kraštą, tada 
atrado, koks mostas yra tinkamas. Trys jaunuoliai dirbo sutartinai 
ir kalbėjosi nedaug, kol sustojo pailsėti. 

— Nesu matęs, kad geldai daryti būtų naudojama ugnis, - paste- 
bėjo Jondalaras jiems einant pašiūrės link. - Visada jos skaptuotos 
su skliutais. 

— Galima naudotis vien tik skliutu, tačiau su ugnimi sparčiau ei- 
nasi. Ąžuolas — kietas medis, - pastebėjo Markenas. - Kartais nau- 
dojam aukštumų pušis. Jos minkštesnės, lengviau skaptuojamos, 
bet ugnis vis tiek padeda. 

— Ar ilgai trunka pastatyti laivą? - smalsavo Jondalaras. 

— Priklauso nuo to, kaip sunkiai ir kiek laiko dirbi. Šitas lai- 
vas ilgai netruks. Tai Tonolano dalis, jis turi būti pastatytas prieš 
tuoktuves su Jetamija, juk supranti, - nusišypsojo Markenas. — 
Niekad nemačiau, kad kas taip plušėtų, ir dar visus kitus įkalbi- 
nėja. Nors, kai pradedi, visai neblogai nesustoti iki galo. Apsaugo 
medį nuo išsausėjimo. Šią popietę ketinam skelti lentas apkalai. 
Ar nori padėti? 


— Pabandytų nenorėt! - atšovė Tonolanas. 


Atskyrus šakotą viršūnę didžiulis 4žuolas, kurį Jondalaras pa- 
dėjo nukirsti, buvo atneštas į kitą proskynos pusę. Kad jį pajudin- 
tų, reikėjo kone visų pajėgių žmonių, ir kone tiek pat susirinko 
skaldyti. Jondalarui nereikėjo brolio bakštinimų. Nė už ką nebūtų 
praleidęs. 

Pirmiausia tiesia linija palei skaidulas išilgai viso rąsto ilgio buvo 
sudėta ir sunkiomis akmeninėmis rankinėmis tvoklėmis įkalta el- 
nio ragų pleištų eilė. Pleištai privertė masyvų kamieną įskilti, bet 
iš pradžių jis vėrėsi nenoriai. Tik storus trikampių elnių ragų drūt- 
galius įmušus giliau į medžio šerdį susijusios atplaišos atsiskyrė ir 
trakštelėjęs rąstas skilo lygiai per pusę. 

Jondalaras stebėdamasis papurtė galvą, tačiau tai buvo tik pra- 
džia. Pleištai vėl buvo įterpti kiekvienos pusės viduryje ir procesas 
pakartotas, kol ir tos skilo pusiau. Dienai baigiantis didžiulis rąstas 
buvo padalytas į krūvą lentų, kurios buvo suskaldytos išilgai, siau- 
rėjo vidurio link, o vienas ilgas kraštas buvo plonesnis nei kitas. Ke- 
lios lentos buvo trumpesnės dėl ataugų, bet ir jas buvo galima pa- 
naudoti. Jų išėjo kur kas daugiau nei reikia laivo šonams pastatyti. 
Šios bus panaudotos jaunosios poros pastogei po smiltainio iškyša 
aukštoje terasoje statyti. Ji bus sujungta su Rošarijos ir Dolando bu- 
veine bei pakankamai erdvi, kad šalčiausiu žiemos metu čia galėtų 
apsigyventi Markenas, Tolija, Šamija. Buvo manoma, jog tą pačią 
medieną panaudojus tiek laivui, tiek namui statyti, ąžuolo stiprybė 
persiduos santykiams. 

Nusileidus saulei Jondalaras pastebėjo, kaip keletas jaunes- 
nių vyrų nėrė į mišką, o Markenas leidosi Tonolano įkalbamas 


toliau darbuotis prie skaptuojamo laivo pagrindo, kol kone visi 

išsivaikščiojo. Pats Tonolanas galų gale pripažino, kad jau per tam- 
su ką nors įžiūrėti. 

— Čia dar labai šviesu, — pasakė balsas už nugaros. - Tu nežinai, 
kas yra tamsa! 

Nė nespėjus atsisukti į kalbantįjį, Tonolanui ant galvos buvo už- 
mestas maišas, o rankas kažkas sugriebęs laikė. 

— Kas čia dedasi? — sušuko jis mėgindamas išsilaisvinti. 

Vienintelis atsakas buvo duslus juokas. Tonolaną pagriebė ir 
nunešė tolėliau, o kai pastatė, vyras pajuto, kad jam nuvelkami dra- 
bužiai. 

— Baikit! Ką čia darot? Šalta! 

— Ilgai šalta nebus, - pasakė Markenas nuėmus maišą. Tonola- 
nas pamatė pustuzinį besišypsančių jaunuolių, visus nuogus. Vieta 
buvo nepažįstama, ypač tokiose sutemose, tačiau vyras suprato, jog 
yra netoli vandens. 

Miškas aplinkui atrodė kaip tanki juoda siena, bet vienoje pu- 
sėje retėjo ir sodriame šviesiai violetiniame danguje buvo galima 
išskirti pavienių medžių siluetus. Platus takas už jų atspindėjo si- 
dabrinį tingiai vingiuojančios Didžiosios Motinos Upės švytėjimą. 
Gretimai šviesa skverbėsi pro nedidelio, žemo, stačiakampio medi- 
nio rentinio sienojų plyšius. Jaunuoliai ropštėsi ant stogo, paskui 
per skylę jame, naudodamiesi atremtu rąstu, kuriame buvo iškirsti 
laipteliai, leidosi į trobelę. 

"Trobelės viduryje esančioje duobėje degė laužas, ant viršaus buvo 
sukrauti akmenys šildyti. Atokiau palei sienas buvo iš žemių padir- 
binti suoleliai, uždengri lygiai smiltainiu padengtomis lentomis. Vi- 
siems suėjus, įėjimo anga viršuje buvo uždaryta nesandariai, kad pro 
plyšius galėtų išeiti dūmai. Po karštais akmenimis žioravo anglys, 


ir netrukus Tonolanui teko pripažinti, kad Markenas nemelavo. 

Nebebuvo šalta. Kažkas ant akmenų užpylė vandens, pakilo garų 
debesis, blausioje šviesoje pasidarė dar sunkiau ką įžiūrėti. 

— Ar atnešei, Markenai? — pasiteiravo greta ilgšio sėdintis vyriš- 
kis. 

- Žinoma, Čalonai, — atsakė tas, iškėlęs vynmaišį. 

— Ką gi, pradėkim. Tau pasisekė Tonolanai. Vesi moterį, kuri ga- 
mina šitokį mėlynių vyną. 

Pasigirdo pritarimų ir juoko choras. Čalonas perdavė odinį vyn- 
maišį ir, rodydamas į ketvirtainį odos ryšulėlį, valiūkiškai išsišiepęs 
pareiškė: 

— Radau dar šį tą. 

— O aš galvojau, kur tu basteisi visą dieną, - pastebėjo kažku- 
ris. — Ar esi tikras, jog jie tinkamos rūšies? 

— Nesijaudink, Rondai. Pažįstu grybus. Bent jau šiuos, — atrėžė 
Čalonas. 

— Turėtum, renki juos kiekviena pasitaikančia proga. 

Po šios kandžios pastabos juokas suskambo dar garsiau. 

— Galbūt jis nori tapti Šamuda, Tarlunai, — pašaipiai pridūrė 
Rondas. 

— Vis dėlto čia ne Šamudos grybai, tiesa? — pasitikslino Marke- 
nas. - Tie raudoni su baltais taškučiais gali būti mirtini, jei tinka- 
mai neparuoši. 

- Čia puikūs saugūs mažučiai grybučiai, kurie leidžia puikiai pa- 
sijusti. Man nepatinka terliotis su Šamudos grybais. Nenoriu, kad 
viduje tūnotų moteris... - pareiškė Čalonas, o paskui prunkštelė- 
jo: - Verčiau pats įsiskverbčiau į moters vidų. 

— Kas turi vyną? —- pasmalsavo Tarlunas. 

— Padaviau Jondalarui. 


— Atimk. Jis toks didelis, kad visą išgers! 

- Jau perleidau Čalonui, - pasakė Jondalaras. 

— Nematau jokių grybų — nejau ketini pasilaikyti ir grybus, ir 
vyną? — nenustygo Rondas. 

— Neskubink manęs. Bandau atidaryti šitą maišą. Imk, Tonola- 
nai, tu garbės svečias. Tau pridera pirma porcija. 

— Markenai, ar tiesa, kad mamutojai ruošia gėrimą iš augalų, ku- 
ris dar geresnis nei vynas ar grybai? - pasmalsavo Tarlunas. 

— Nežinau, ar geresnis, tik kartą ragavau. 

— K3 manot, jei dar garų? - tarstelėjo Rondas ir nutaręs, kad visi 
sutinka, kliūstelėjo ant akmenų puodelį vandens. 

- Žmonės, gyvenantys vakaruose, kažko prideda į garus, — pa- 
komentavo Jondalaras. 

— Viename urve kvėpuoja augalų dūmais. Pabandyti duoda, bet 
nesako, kas tai, - pridūrė Tonolanas. 

— Tikriausiai judu keliaudami išbandėte kone viską, - pastebėjo 
Čalonas. - Ir aš taip norėčiau. 

— Girdėjau, plokščiagalviai geria kažką... - pradėjo Tarlunas. 

- Jie gyvuliai — jie viską geria, - nukirto Čalonas. 

— Ar netu pats ką tik sakei mielai viską išbandysiąs? - pradžiugo 
Rondas. Nuskardėjo juoko pliūpsnis. 

Čalonas pastebėjo, kad Rondo komentarai dažnai išprovokuoja 
juoką - kartais netgi jo sąskaita. Kad nebūtų nurungtas, pradėjo 
pasakojimą, anksčiau priversdavusį kitus juoktis. 

— Ar žinot apie aklą senį, kuris sugavo plokščiagalvio patelę ir 
pamanė, kad tai moteris... 

— Aha, irjo pimpalas susitraukė. Bjauru klausyti, Čalonai, - per- 
tarė Rondas. - Kas galėtų supainioti plokščiagalvę su moterimi. 

— Kai kurie nesupainioja. Daro tai tikslingai, — įsiterpė Tono- 
lanas. - Žmonės iš vieno urvo vakaruose dalijosi malonumais su 


plokščiagalvių moterimis ir pridarė rūpesčių kitiems. 

— Juokauji! 

— Visai ne. Mus buvo apsupusi visa gauja plokščiagalvių, - pa- 
tvirtino Jondalaras. — Įpykusių. Paskui išgirdom, kad kiti vyrai pa- 
turėjo plokščiagalvių moteris ir pridarė bėdų. 

— Kaip išsisukot ? 

— Jie paleido, — pasakė Jondalaras. - Gaujos vadas protingas. 
Plokščiagalviai protingesni, negu žmonės mano. 

— Aš esu girdėjęs apie žmogų, kuris susilažinęs paėmė plokščia- 
galvių patelę. 

— Kas? Tu? — suprunkštė Rondas. - Pats sakei, kad nori viską 
išbandyti. 

Čalonas pabandė apsiginti, tačiau buvo nutildytas juoko pliūps- 
nio. Visiems pamažu nurimus, jis mėgino dar kartą: 

— Ne tai turėjau omeny. Kai sakiau, kad noriu išbandyti vis- 
ką, kalbėjau apie grybus, vyną ir panašius dalykus, — pajutęs šiokį 
tokį poveikį pradėjo kalbėti aštriau: - Krūva mažvaikių plepa apie 
plokščiagalvių pateles nė nežinodami, kas yra moteris. Girdėjau 
apie tokį, kuris paėmė plokščiagalvę susilažinęs arba bent jau gy- 
rėsi. 

— Berniukai amžinai tauškia visokius niekus, — įsiterpė Marke- 
nas. 

- O apie ką, tavo manymu, kalbasi merginos? - pasmalsavo Tar- 
lunas. 

— Galbūt apie plokščiagalvių patinus, - tarė Čalonas. 

— Daugiau nebenoriu to klausytis, - nukirto Rondas. 

— Savo jau atkalbėjai, kai buvai jaunesnis, Rondai, - kiek įsižei- 
dęs tarė Čalonas. 

— Na, aš užaugau. Norėčiau, kad ir jūs suaugtumėt. Pavargau 


nuo bjaurių paistalų. 

Čalonas buvo užgautas ir truputį apgirtęs. Jei jau yra kaltinamas 
šlykštynėmis, tai jis tikrai padarys ką nors šlykštaus. 

— Ar tikrai, Rondai? Na, girdėjau apie moterį, kuri smaginosi su 
plokščiagalviu, ir Motina suteikė jai maišytos dvasios kūdikį... 

- Fui! - Rondas patempė lūpas ir pasibjaurėjęs pasipurtė. — Čia 
nieko juokinga, Čalonai. Kas jį pakvietė? Išvykim. Jaučiuosi, lyg kas 
mane ką tik būtų purvais apdrabstęs. Aš linkęs truputį pajuokauti, 
tačiau jis nuėjo per toli! 

— Rondas teisus, - pritarė Tarlunas. - Kodėl tau neišsinešdinus, 
Čalonai? 

— Ne, - paprieštaravo Jondalaras. - Atvėskit, juk tamsu. Nevers- 
kit eiti. Tiesa, maišytos dvasios vaikai ne juokams, bet kodėl visi 
apie juos žino? 

- Šlykštūs pusiau gyvuliai, pusiau žmonės! - burbėjo Rondas. — 
Nenoriu apie juos kalbėti. Čia per karšta. Nešdinuosi, kol neapsi- 
vėmiau! 

— "Tai turėjo būti Tonolano atokvėpio vakarėlis, — pastebėjo 
Markenas. - Kodėl mums visiems neišėjus ir nepaplaukiojus, pas- 
kui grįšime ir pradėsime iš naujo. Liko daug Jetamijos vyno. Nesa- 


kiau, tačiau atnešiau du vynmaišius. 


* i 
LE) 
> 
y 


— Nemanau, kad akmenys pakankamai karšti, Karlonai, - paste- 
bėjo Markenas. Jo balse buvo girdėti įrampos gaidelė. 

— Negerai leisti vandeniui užsistovėti laive per ilgai. Nenorime, 
jog medis išbrinktų, tik kad pakankamai suminkštėtų ir linktų. To- 


nolanai, ar statramsčiai netoliese? Geriau tegu būna paruošti, kai 

prireiks, — nerimąstingai suraukęs kaktą teiravosi Karlonas. — Štai 
jie, - pats atsakė, rodydamas į reikalingo ilgio atkarpomis supjaus- 
tytus baslius iš alksnių kamienų, kurie gulėjo ant žemės greta dide- 
lio luoto, sklidino vandens. 

— Verčiau pradėkim, Markenai, ir tikėkimės, kad akmenys karšti. 

Nors pats stebėjo, kaip laivas įgavo formą, Jondalaras vis dar ža- 
vėjosi transformacija. Ąžuolo kamienas nebebuvo paprasčiausias 
rąstas. Vidus buvo išskaptuotas ir išlygintas, išorė priminė ilgą laibą 
kanoją. Karkasas buvo ne storesnis nei žmogaus piršto sąnarys, iš- 
skyrus tvirtą korpusą ir laivagalį. Jondalaras stebėjo, kaip Karlonas 
su kalto formos akmeniniu skliutu skuta žievę nuo medžio, ne sto- 
resnio nei šakelė, kad suteiktų vandenlaiviui reikiamą dydį. Kai pats 
pabandė, vyrą dar labiau apstulbino žmogaus įgūdžiai ir miklumas. 
Laivo pirmagalys smailėjo iki aštraus vandenlaužio. Dugnas buvo 
kiek suplotas, smailėjantis laivagalis ne toks išsikišęs, o ilgis smar- 
kiai pranoko plotį. 

Keturiese vyrai greitai perkėlė dideliame ugniakure įkaitintus 
riedulius į laivą, sklidiną vandens, ir šis užviręs pradėjo garuoti. 
Procesas niekuo nesiskyrė nuo vandens virinimo arbatai, kaitinant 
akmenimis geldoje netoli pašiūrės, tik mastelis buvo didesnis. Taip 
pat tikslas buvo kitas. Karštyje ir garuose buvo ne verdama, o kei- 
čiama talpos forma. 

Markenas su Karlonu, sustoję vienas priešais kitą vidurinėje 
laivo dalyje, jau mėgino korpuso lankstumą, atsargiai bandydami 
praplatinti laivą, tačiau neįskelti medžio. Sunkus skaptavimas ir 
formavimas nueitų niekais, jei plečiant laivas sueižėtų. Tai buvo 
įtempta akimirka. Tonolanas su Jondalaru laukė pasiruošę ilgiau- 
sius statramsčius, o kai vidurys pakankamai praplatėjo, įstatė atra- 


mą skersai ir sulaikė kvapą. Rodos, laikė. 

Įtvirtinus vidurinį ramstį, palei visą laivo ilgį buvo įtaisyti pro- 
porcingai trumpesni. Vyrai sėmė karštą vandenį, kol keturiese galė- 
jo išlaikyti svorį, išėmė akmenis ir apvertė kanoją, kad išpiltų van- 
dens likučius, tada pastatė laivą ant trinkų džiūti. 

Stabtelėję pasižiūrėti ir pasigrožėti visi lengviau atsikvėpė. Lai- 
vas buvo kone penkiasdešimties pėdų ilgio, daugiau nei aštuonių 
pėdų pločio vidurinėje dalyje, tačiau plėtimas lėmė dar vieną svar- 
bų linijų pokytį. Kadangi vidus išplatėjo, priekis ir laivagalis pakilo, 
o laivas grakščiai išlinko į viršų ties galais. Išplėtus buvo gaunama 
ne tik didesnis plotis talpai, stabilumui, bet ir pakeltas laivagalis bei 
pirmagalys bangas ar neramius vandenis skrosdavo lengviau. 

— Na štai, tinginio laivas baigtas, - pasakė Karlonas eidamas į 
kitą proskynos vietą. 

— Tinginio! - šūktelėjo Tonolanas prisiminęs visą sunkų darbą. 

Karlonas nusišypsojo — tokios reakcijos ir tikėjosi. 

— Yra ilgas pasakojimas apie vaidingą žmoną ir tinginį, kuris vi- 
sai žiemai paliko laivą. Kai vėl surado, jis buvo sklidinas vandens, 
o nuo ledo ir sniego išsiplėtęs. Visi manė, kad laivas jau prarastas, 
tačiau tai buvo vienintelis tinginio laivas. Kai išdžiūvusį nuleido į 
vandenį, pastebėjo, jog jį valdyti daug lengviau. Pasakojama, kad 
nuo to laiko visi taip darė. 

— Smagi istorija, jei teisinga, - pastebėjo Markenas. 

- Ji gali turėti tiesos, - pridūrė Karlonas. - Jei būtume statę ne- 
didelį laivelį, būtume baigę, teliktų detalės. 

Jie priartėjo prie grupės žmonių, kurie palei lentų kraštą kauli- 
niais grąžtais urbino skyles. Tai buvo varginamas, sudėtingas dar- 
bas, tačiau daugybė rankų atliko darbą sparčiau, o bendravimas 
vaikė nuobodulį. 

— O man nereikėtų taip ilgai laukti tuoktuvių, - pasakė Tonola- 


nas, tarp žmonių pastebėjęs Jetamiją. 

— Šypsotės. Tai reiškia, kad plėtimas pavyko, - Karlonui tarė 
jaunoji moteris, nors akimis greitai susirado Tonolaną. 

— Kai išdžius, bus aiškiau, - atsakė jai vyras, rūpestingai stengda- 
masis neerzinti likimo. - Kaip sekasi su apkala? 

— Jau baigta. Dabar plušam prie namo lentų, - pastebėjo vyresnė 
moteris. Ji savotiškai priminė Karloną ir Markeną, ypač kai šypso- 
josi. - Jaunai porai reikia ne tik laivo. Gyvenime egzistuoja šis tas 
daugiau, mielas broli. 

— Brolis nekantrauja, kad juodu susituoktų, ne mažiau negu tu, 
Karoba, - pastebėjo Baronas šypsodamasis iš dviejų jaunuolių, ku- 
rie, beviltiškai įsimylėję, keitėsi šypsenomis, nors nepratarė vienas 
kitam nė žodžio. - Tik kokia nauda iš namo, jei neturi laivo? 

Karolija nepatenkinta dėbtelėjo. Tai buvo senas ramudojų afo- 
rizmas, turėjęs būti sąmojingas, tačiau nuolat kartojamas buvo ta- 
pęs nuobodus. 

— Ach! - šūktelėjo Baronas. - Ir vėl sulūžo! 

- Šiandien jis tikras gremėzdas, - pastebėjo Karoba. - Sulaužo jau 
trečią grąžtą. Man regis, šitaip bando išsisukti nuo skylių gręžimo. 

— Nebūk tokia griežta sutuoktiniui, - tarė Karlonas. - Visiems 
grąžtai lūžta. Šito neišvengsi. 

- Ji teisi dėl vieno: skylės - nuobodu. Neįsivaizduoju nieko ny- 
kesnio, — pareiškė Baronas, plačiai išsišiepęs visuotiniam girgžde- 
siui. 

— Jam atrodo, kad tai juokinga. Kas gali būti blogiau už sutuok- 
tinį, kuris laiko save pokštininku? — į draugiją kreipėsi Karoba. 
Žmonės šypsojosi. Visi žinojo, jog šitie pasierzinimai slepia stiprią 
meilę. 

— Jei turit atliekamą grąžtą, aš pamėginsiu, - pasisiūlė Jondala- 

— Ar šitam jaunuoliui kažkas negerai? Niekas nenori gręžti sky- 
lių, - pasakė Baronas, tačiau greitai atsistojo. 

— Jondalaras labai domėjosi laivų statyba, - pastebėjo Karlo- 
nas. - Nori išmėginti ranką visur. 

— Jau galim padaryti iš jo ramudojų! — džiaugėsi Baronas. - Vi- 
sada maniau, kad tai protingas jaunuolis. Nesu toks tikras dėl an- 
trojo, - pridūrė šypsodamasis Tonolanui, kuris nekreipė dėmesio į 
nieką daugiau, išskyrus Jetamiją. - Tikriausiai medis užgriūtų, jis 
to nė nepastebėtų. Ar neturim kokio jo dėmesio verto darbelio? 

— Galėtų rinkti medieną garų kamerai arba plėšyti gluosnių 
vyteles lentoms siūti, - vardijo Karlonas. — Vos išskoba išdžius, o 
mes išilgai korpuso išgręšime skyles, būsime pasiruošę lenkti len- 
tas. Kiek, tavo manymu, dar užtruks, kol baigsim, Baronai? Reiktų 
pranešti Šamudai, kad paskirtų vestuvių dieną. Dolandui reikės pa- 
siųsti žinią į kitus urvus. 

— Ką dar reikia padaryti? - pasiteiravo Baronas, kai visi pajudėjo 
į Žemę susmeigtų tvirtų baslių link. 

— Dar reikia įstrižai nupjauti laivagalio bei priekio baslius ir... ar 
eini, Tonolanai? — tarė Markenas. 

— K32 O taip, ateinu. 

Jiems nuėjus, Jondalaras paėmė kaulinį grąžtą, įstatytą į elnio 
rago rankeną, ir ėmė stebėti, kaip panašiu įrankiu darbuojasi Ka- 
rolija. 

— Kodėl skylės? - paklausė išgręžęs kelias. 

Karlono dvynė sesuo buvo užvaldyta laivų kaip ir jos brolis — 
nepaisant erzinimų, —- be to, buvo tokia pat puiki tvirtinimo bei 
detalių ekspertė, kaip jis skobimo ir formavimo. Ji ėmėsi aiškinti, 
paskui atsistojo ir nusivedė Jondalarą į kitą darbo vietą, kur stovėjo 


iš dalies išmontuotas laivas. 

Kitaip nei plaustai, kurie priklausė nuo medžiagų plūdrumo - su- 
gebėjimo išsilaikyti vandens paviršiuje, - šaramudojų laivų statybos 
esmė buvo tarp medinio korpuso palikta oro kišenė. Tai buvo reikš- 
minga naujovė, suteikianti daugiau manevringumo ir galimybę trans- 
portuoti kur kas sunkesnius krovinius. Lentos, kurios buvo naudo- 
jamos pagrindiniam luotui išplėsti į didesnį laivą, buvo išlenkiamos 
karščiu ir garais, kad atitiktų gaubtą korpusą, paskui gluosnių šake- 
lėmis per išgręžtas skyles surišamos ir kaiščiais pritvirtinamos prie 
tvirtų priešakio ir galo statramsčių. Atramos tam tikrais intervalais 
abipus laivo pridedamos vėliau — sustiprinti ir sėdynėms pritvirtinti. 

Viską atlikus tinkamai išeidavo vandens nepraleidžiantis kor- 
pusas, kelerius metus intensyviai naudojant atsparus tempimui ir 
gniuždymui. Vis dėlto pamažu dėvintis bei trūkinėjant gluosnių 
plaušams, reikėdavo laivą visiškai išardyti ir atstatyti. Tada taip pat 
būdavo pakeičiamos nebetinkamos lentos, ir laivo gyvavimo laikas 
smarkiai pailgėdavo. 

— Matai... kur apkala nuimta, - rodė Karoba išardytą laivą, - prie 
viršutinio luoto krašto yra skylių, — ji parodė palei korpusą išlenktą 
lentą. - Čia buvo pirmoji apkala. Skylės greta plonesnio krašto ati- 
tinka pagrindą. Žiūrėk, jos šitaip užleidžiamos ir prisiuvamos prie 
luoto viršaus. Tada viršutinė lenta prisiuvama prie šios. 

Juodu apėjo iš kitos pusės, kuri dar nebuvo išardyta. Karoba pa- 
rodė kai kuriose skylėse sudilusį ir sutrūkusį pluoštą. 

— Kiek uždelsta šį laivą remontuoti, tačiau matyti, kaip persi- 
dengia apkala. Mažuose laivuose, vienam dviem žmonėms, kraštų 
nereikia, tik luoto. Nors juos būna sunkiau valdyti srauniuose van- 
denyse. Gali tapti nevaldomi dar nė nesupratus. 

— Kurią dieną norėčiau išmokti, - pareiškė Jondalaras. Tada, rody- 


damas į lenktą apkalos plokštę, pasiteiravo: - Kaip sulenkti lentą? 

— Garais ir tempiant taip pat, kaip plečiant pagrindą. Basliai štai 
ten, kur stovi Karlonas su tavo broliu, yra atotampos linijos, kurios 
laiko siuvamas apkalos lentas. Kai skylės būna išgręžtos ir visi sutar- 
tinai dirba, ilgai netrunka. Didžiausia bėda - prakiurdyti. Aštrina- 
me kaulinius grąžtus, tačiau jie taip greitai lūžta. 

Vakarop, kai visi pėdino atgal į aukštąją terasą, Tonolanas paste- 
bėjo, kad brolis neįprastai tylus. 

— Apie ką galvoji, Jondalarai ? 

— Apie laivų statymą. Tai kur kas daugiau, nei man atrodė. Nie- 
kada nesu girdėjęs apie tokius kaip šie laivus, niekada nemačiau to- 
kių patyrusių upeivių kaip ramudojai. Atrodo, paaugliai patogiau 
jaučiasi savo mažučiuose laivukuose nei pėdindami sausuma. Be to, 
taip įgudusiai valdo įrankius... 

Tonolanas matė, kaip brolio akyse įsižiebia entuziazmas. 

— Aš juos ištyrinėjau. Ko gera, galėčiau atskirti didelę atskalą 
nuo Karlono naudojamo skliuto darbinės briaunos, tada liktų ly- 
giai įgaubta vidinė pusė ir būtų daug lengviau naudoti. Esu tikras, 
sugebėčiau iš titnago padaryti grąžtą, kuriuo skyles būtų galima 
gręžti sparčiau. 

— Taip ir yra! Kurį laiką maniau, kad tu iš tikrųjų domiesi laivų 
statyba, didysis brolau. Turėjau susiprasti. Tai ne dėl laivų, o dėl 
įrankių, kurie naudojami statant. Jondalarai, širdyje tu visada liksi 
įrankių dirbėjas. 

Vyresnėlis nusišypsojo suvokęs, kad Tonolanas teisus. Laivų 
statybos procesas buvo įdomus, tačiau jo vaizduotę buvo užvaldę 
įrankiai. Urve buvo nagingų titnago apdirbėjų, bet nė vienam jų šis 
darbas nebuvo tapęs profesija. Niekas nesugebėdavo įžvelgti, kaip 
menkas pakeitimas padarytų įrankį efektyvesnį. Jondalaras visada 


nuoširdžiai džiaugdavosi pagaminęs tinkamą padargą, o techniškas 

ir kūrybingas jo protas jau įžvelgė galimybes patobulinti šaramudo- 
jų naudojamus įnagius. Gal unikaliais įgūdžiais bei žiniomis pavyk- 


tų atsilyginti šiems žmonėms, kuriems jis tiek daug buvo skolingas. 


— Mama! Jondalarai! Ką tik atėjo dar daugiau žmonių! Jau tokia 
gausybė palapinėse, nežinau, kur jie sutilps! - šaukė Darvas, įbėgęs 
į pastogę. Žaibu iškūrė atgal, buvo užlėkęs tik perduoti naujienų. 
Nebūtų galėjęs pasilikti - veikla lauke buvo pernelyg jaudinama. 

— Atėjo daugiau svečių nei tuokiantis Markenui su Tolija, o aš 
maniau, kad anas susirinkimas buvo gausus, - pastebėjo Serenija. — 
Tada apie mamutojus žinojo dauguma, nors gal ir nebuvo nė vieno 
regėję, tačiau niekas nėra girdėjęs apie Zelandoniją. 

— Jie nemano, kad turime dvi akis, dvi rankas ir dvi kojas, kaip 
jie? - pastebėjo Jondalaras. 

Jis pats buvo savotiškai priblokštas žmonių skaičiaus. Į Zelan- 
donijos vasaros susirinkimus paprastai sugužėdavo daugiau, bet čia 
visi buvo nepažįstami, išskyrus Dolando urvo ir Karlono prieplau- 
kos gyventojus. Žinia sklido taip greitai, kad atėjo netgi ne šara- 
mudojų. Pirmieji atvyko Tolijos pažįstami bei giminės mamutojai, 
o juos atlydėjo dar keli smalsuoliai. Atvyko žmonių iš aukštupio, 
tiksliau, aukštupių - tiek Motinos, tiek Sesers. 

Dauguma santuokos ceremonijos papročių taip pat buvo neži- 
nomi. Zelandonų vestuvėse visi urvai keliaudavo į iš anksto paruoš- 
tą susitikimo vietą ir paprastai vienu metu jungdavosi keletas porų. 
Jondalarui nebuvo įprasta, kad šitiek žmonių svečiuotųsi vienos 


poros urve ir stebėtų jų tuoktuves. Kaip vieninteliam Tonolano 

kraujo giminaičiui apeigose jam buvo skirta ypatinga vieta, tad vy- 
ras nervinosi. 

— Jondalarai, žinai, ne vienas nustebtų pamatęs, kad tu ne visada 
taip pasitiki savimi, kaip atrodo. Nesijaudink, būsi nuostabus, - pa- 
sakė Serenija, prisislinko arčiau ir apkabino jo kaklą, - kaip visada. 

Moteris pasielgė tinkamai. Jos artumas buvo malonus atotrū- 
kis — nė neprašyta išblaškė neramias mintis, žodžiais nuramino. 
Jondalaras prisitraukė Sereniją arčiau, prispaudė karštas lūpas prie 
josios ir neskubėjo, leido sau atsipūsti malonumo akimirkoje prieš 
vėl sukylant nuogąstavimams. 

— Manai, atrodau deramai? Čia kelioniniai drabužiai, neskirti 
ypatingai progai, - paklausė, staiga prisiminęs zelandonišką apdarą. 

— Niekas čia to nežino. Drabužiai unikalūs, labai išskirtiniai. 
Kaip tik tokiai progai, man regis. Atrodys pernelyg įprasta, jei ap- 
sivilksi ką nors matyta, Jondalarai. Žmonės nusiteikę apžiūrinėti 
tave, taip pat ir Tonolaną. Šito jie Čia ir susirinko. Jei pamatys tave 
iš toli, galbūt ne visi pajus poreikį prisispausti arčiau, o pats žinai, 
kad su šiais drabužiais jautiesi patogiai. Taip pat ant tavęs jie gražiai 
atrodo. Tau tinka. 

Paleidęs moterį vyras pažvelgė pro plyšį į minią lauke dėkin- 
gas, kad dar neteko prieš tuos žmones stoti. Jis paėjėjo į gilumą, 
kol nuožulnus stogas neleido toliau eiti, tada grįžo į priekį ir vėl 
pažvelgė į lauką. 

— Jondalarai, išvirsiu tau arbatos. Tai ypatingas mišinys, sužino- 
jau iš Šamudos. Nuramins. 

— Matyti, kad nervinuosi? 

— Ne, tačiau turi pagrindą. Užtruksiu tik akimirką. 

Į ketvirtainę virimo dėžę Serenija įpylė vandens ir pridėjo 


karštų akmenų. Jondalaras prisitraukė medinę kėdę — vieną tų, 

kurios buvo gerokai per žemos, — ir atsisėdo. Jo mintys buvo ki- 
tur, ir jis bukai spoksojo į geometrinius raižinius ant dėžės: vorą 
įkypų lygiagrečių linijų virš eilės, pakrypusių į priešingą pusę, — 
eglutės raštą. 

"Tokių dėžių kraštai buvo padaryti iš vienos lentos, kurioje grio- 
veliai arba įrantos buvo išpjaunamos ne perdėm. Panaudojus garus, 
kad medis taptų lankstus, lentos ties įrantomis būdavo sulenkia- 
mos ir susiformuojami kampai, o jų paskutinis būdavo sutvirtina- 
mas kaiščiais. Palei vieną kraštą išpjovus griovelį būdavo įterpiamas 
dugnas. Dėžės buvo nepralaidžios, ypač vėliau, kai naudojamos iš- 
brinkdavo. Uždengtos skirtingais nuimamais dangteliais jos turėjo 
daugybę paskirčių - nuo virimo iki saugojimo. 

Dėžė vertė Jondalarą galvoti apie brolį ir žadino norą šią aki- 
mirką prieš tuoktuves būti su juo. Tonolanas greitai perprato šara- 
mudojų medienos lankstymo ir formavimo būdus. Jis gamindavo 
strėles tais pačiais principais: karščiu, garais ištiesindavo arba, ga- 
mindamas sniego batus, sulenkdavo kotą. Mintis apie sniego ba- 
tus priminė Jondalarui kelionės pradžią, ir nostalgijos apimtas jis 
susimąstė, ar dar kada pamatys namus. Nuo tos akimirkos, kai ap- 
sivilko savus drabužius, kovojo su namų ilgesio priepuoliais, kurie 
užklupdavo mažiausiai to tikintis su kokiu gyvu, širdį graužiančiu 
prisiminimu. Šį kartą juos sukėlė Serenijos virimo dėžė. 

Vyras greitai atsistojo, užkliuvo už kėdės, metėsi į dešinę ir per 
plauką neužkliudė Serenijos, kuri nešė jam puodelį karštos arbatos. 
Vos išvengę bėdos prisiminė nelaimingą nutikimą per pasižadėjimo 
puotą. Tiek Tolija, tiek Šamija, regis, buvo pasveikusios, jų nudegi- 
mai beveik pradingę, tačiau jaunuolis pajuto keistą sunkumą prisi- 
minęs vėlesnį pokalbį su Šamuda. 


— Jondalarai, išgerk arbatos, neabejoju, padės. 

Jau pamiršęs, kad rankoje laiko puodelį, vyras nusišypsojo ir 
gurkštelėjo. Arbata buvo malonaus skonio - jam pasidingojo, kad, 
be kitų sudedamųjų dalių, atpažįsta vaistines ramunėles, - o šiluma 
ramino. Po kiek laiko Jondalaras pajuto, kaip įtampa slūgsta. 

— "Tu teisi, Serenija. Jaučiuosi geriau. Nežinau, kas man užėjo. 

— Ne kasdien brolis veda. Šioks toks nerimas suprantamas. 

Jis vėl apkabino moterį ir ėmė bučiuoti su tokia aistra, kuri vertė 
trokšti, kad nereikėtų taip greitai išeiti. 

— Pasimatysim šiąnakt, Serenija, - sušnibždėjo moteriai į ausį. 

- Jondalarai, naktį vyks šventė Motinos garbei, - priminė ji. - Ne- 
manau, jog kuris iš mūsų turėtume įsipareigoti, kai tiek daug svečių. 
Lai vakaras teka sava vaga. Mudu galime suartėti bet kuriuo metu. 

— Pamiršau, - pasakė jis ir pritariamai linktelėjo, tačiau nežinia 
kodėl pasijuto atstumtas. Keista: niekada anksčiau šito nepatyrė. 
Tiesą sakant, jis visada manydavo, kad per šventę yra laisvas. Kodėl 
pasijuto įskaudintas, kai Serenija viską tik palengvino? Nė nepa- 
galvojęs nusprendė, kad praleis vakarą su ja — Motinos šventėje ar 
namie. 

— Jondalarai! — vėl įpuolė Darvas. - Mane atsiuntė tavęs. Tu rei- 
kalingas, - berniukas susijaudinęs vos gaudė kvapą, kad jam pati- 
kėta tokia svarbi užduotis, ir šokinėjo iš nekantrumo. — Paskubėk, 
Jondalarai. Tavęs laukia. 

— Nurimk, Darvai, - šypsodamasis vaikinukui tarė vyras. - Einu, 
nepraleisiu brolio vestuvių. 

Darvas suglumo, nusišypsojo supratęs, kad be Jondalaro nepra- 
dės, tačiau nekantrumo tai nepažabojo. Jis išsiskubino. Jondalaras 
atsidusęs nusekė įkandin. 

Vyresniajam broliui pasirodžius per minią nuvilnijo šurmulys, 


ir jis apsidžiaugė pamatęs dvi lūkuriuojančias moteris. Rošarija su 

Tolija palydėjo ant pakylos prie šoninės sienos, kur laukė kiti. Aukš- 
čiausioje vietoje visa galva iškilusi virš minios stovėjo baltaplaukė fi- 
gūra, kurios veidą pusiau dengė medinė stilizuota paukščio kaukė. 

Kai priėjo arčiau, Tonolanas nervingai jam nusišypsojo. Jonda- 
laras atsakė šypsena, mėgindamas parodyti suprantąs. Jei jau pats 
buvo įsitempęs, galėjo tik įsivaizduoti, kaip jaučiasi Tonolanas, ir 
apgailestavo, kad šaramudojų papročiai trukdo jiems būti kartu. 
Pastebėjo, kaip puikiai brolis iš pažiūros prisitaikė, ir pajuto aštrų, 
geliantį apgailestavimo dūrį. Nebuvo dviejų žmonių, artimesnių už 
juos per visą kelionę, tačiau keliai ėmė skirtis. Jondalaras pajuto ski- 
limą. Netikėtai jį užvaldė sielvartas. 

Vyras užsimerkė ir sugniaužė kumščius, kad susivaldytų. Gir- 
dėjo balsus iš minios: pasidingojo, jog išskyrė žodžius „aukštas“ ir 
„drabužiai“. Atsimerkus jam toptelėjo, kad Tonolanas atrodo taip 
puikiai pritapęs dėl to, jog jo drabužiai šamudojiški. 

„Nekeista, kad mano drabužiai aptarinėjami“, - pagalvojo ir 
trumpai pasigailėjo pasirinkęs vilkėti tokius nematytus apdarus. 
Kita vertus, Tonolanas dabar buvo vienas'iš jų, buvo priimtas, kad 
santuoka būtų lengvesnė. Jondalaras vis dar buvo zelandonas. 

Aukštas šviesiaplaukis prisijungė prie naujųjų brolio giminaičių. 
Formaliai jis nebuvo šaramudojas, bet šie žmonės buvo ir jo gimi- 
naičiai, kad ir tolimi. Jie kartu su Jetamijos artimaisiais atnešė mais- 
to ir dovanų, kurios bus išdalytos svečiams. Kuo daugiau svečių, 
tuo daugiau visko reikia. Gausi minia kėlė pagarbą ir teikė aukštes- 
nę padėtį jaunajai porai, tačiau juo didesnis bus pažeminimas, jei jie 
išsiskirstys nepatenkinti. 

Staigi tyla privertė visus pasukti galvas į ką tik pasirodžiusią gru- 


pelę. 

— Ar matai ją? - stiebdamasis ant pirštų galiukų teiravosi Tono- 
lanas. 

— Ne, bet ji ateina, pats žinai, - sakė Jondalaras. 

Priėjusi prie Tonolano ir jo giminaičių, apsauginė falanga kiek 
prasiskyrė, kad atidengtų slepiamą lobį. Tonolanui gerklė išdžiū- 
vo, kai išvydo gėlėmis išpuoštą gražuolę, besišypsančią jam pačia 
spindulingiausia šypsena. Brolio laimė buvo tokia akivaizdi, kad 
Jondalaras taip pat nušvito švelnaus malonumo šypsena. Kaip bitę 
traukia prie gėlės, taip Tonolaną traukė prie mylimos moters. Jis 
nuvedė saviškių vorą į jos grupės vidurį ir Jetamijos giminaičiai ap- 
supo Tonolaną bei jo artimuosius. Abi grupės susimaišė, tada su- 
stojo poromis, o Šamuda fleita pradėjo groti pasikartojančias tre- 
les. Ritmą vienašoniu gofruotu būgnu palaikė kita būtybė su pusę 
veido dengiančia paukščio kauke. „Dar vienas Šamuda“, — spėjo 
Jondalaras. Moters jis nepažinojo, nors buvo kažkoks pažįstamas 
bruožas, galbūt tarpusavio panašumas tarnaujančiųjų Motinai, ta- 
čiau ji sukėlė minčių apie namus. 

Kol būsimų sutuoktinių giminaičiai jungėsi ir skyrėsi, regis, su- 
dėtingame, bet iš tikrųjų iš paprastų žingsniukų susidedančiame šo- 
kyje, baltaplaukis Šamuda grojo mažąja Aeita. Tai buvo ilga tiesi laz- 
delė, praplėsta karšta anglimi, su švilpyne, per visą ilgį išpjautomis 
skylėmis ir gale išskaptuota paukščio galva atviru snapu. Kai kurie iš 
instrumento sklindantys garsai tiksliai mėgdžiojo paukščių balsus. 

Abi grupės baigė sustojusios viena priešais kitą dviem eilėmis, 
susikibusios rankomis ir suformavusios ilgą arkinį kelią. Porai praci- 
nant, paskutinieji sekė iš paskos, kol Šamudos vedama porų virtinė 
patraukė į terasos galą ir aplink akmenų sieną. Jetamija su Tonola- 
nu sekė iš karto po fleitisto, paskui juos ėjo Markenas su Tolija, pas- 


kui Jondalaras ir Rošarija, kaip artimiausi jaunos poros giminaičiai. 

Kiti ėjo iš paskos, o eiseną baigė minia gentainių ir svečių. Būgnu 
grojantis antrasis Šamuda įsiliejo tarp urvo žmonių. 

Baltaplaukis Šamuda vedė visus į laivų statyklos proskyną, ta- 
čiau išsuko iš kelio ir nulydėjo prie palaiminimų medžio. Kol minia 
prisivijusi rinkosi aplink didžiulį seną ąžuolą, Šamuda tyliai kalbė- 
josi su jaunąja pora, teikė nurodymus bei patarimus, kaip laiduoti 
laimingą ryšį ir prisikviesti Motinos palaiminimą. Tiktai artimiausi 
giminaičiai ir nedaugelis, kuriems pasisekė būti netoliese, dalyvavo 
toje ceremonijos dalyje. Kiti šnekučiavosi, kol pastebėjo, kad Ša- 
muda tyliai laukia. 

Susirinkusieji tildė vieni kitus, tačiau visa pulsavo nekantrumu. 
Įtemptoje tyloje reikliai nuskambėjo džeržgiantis kėkšto tarškė- 
jimas, o per girią jam atliepė didžiojo margojo genio tuksenimas. 
Paskui erdvę pripildė švelnesnė ligutės giesmelė. 

Tarsi tik ir laukusios šito ženklo, būtybės su paukščių kaukėmis 
pakvietė jaunąją porą žengti į priekį. Šamuda paėmė ilgą virvę ir 
paprastu mazgu sunėrė kilpą. Žvelgdami vienas į kitą ir nematyda- 
mi nieko aplink Tonolanas su Jetamija suglaudė delnus ir prakišo 
rankas pro kilpą. 

— Jetamija ir Tonolanai, Tonolanai ir Jetamija, pririšu jus vieną 
prie kito, — tarė Šamuda ir stipriai patraukęs virvę tvirtu mazgu su- 
rišo jų riešus. — Kaip surišau šį mazgą, taip jūs esate surišti, įsiparei- 
goję, vienas per kitą susaistyti giminystės ir urvo ryšiais. Susijung- 
dami jūs baigsite Markeno ir Tolijos pradėtą kvadratą. 

Kiti du jaunuoliai ištarus jų vardus žengė į priekį ir rankas sujun- 
gė visas ketvertas. 

— Šamudojai dalijasi sausumos dovanomis, ramudojai dalijasi 
vandens dovanomis, o kartu jūs esate šaramudojai, visada turintys 


vieni kitiems padėti. 

Tolija su Markenu atsitraukė, Šamuda uždainavo aukšta gaida, 
o Tonolanas su Jetamija ėmė iš lėto sukti ratą apie praamžį ąžuolą. 
Pradėjus antrą ratą žiūrovai prapliupo šūkauti palinkėjimus, mėty- 
dami plunksnas, gėlių žiedlapius ir pušų spyglius. 

Sukant trečią ratą aplink palaiminimų medį juokdamiesi ir šū- 
kaudami prisijungė žiūrovai. Kažkas užtraukė tradicinę dainą, buvo 
atnešta daugiau fleitų dainininkams pritarti. Tada viena viešnių ma- 
mutojų parodė mamuto raktikaulį, sudavė į jį mediniu plaktuku, ir 
visi akimirką nutilo. Skambus, rezonuojantis garsas nustebino dau- 
gumą, tačiau jai toliau grojant žmonės stulbo dar labiau. Muzikan- 
tė sugebėjo keisti toną, garso aukštį suduodama į skirtingas kaulo 
vietas ir netrukus prisitaikė prie dainininkų bei fleitos melodijos. 
Trečiam ratui baigiantis Šamuda vėl atsidūrė priekyje ir nuvedė 
grupę į proskyną prie upės. 

Jondalaras pražiopsojo paskutinius laivo štrichus. Nors stacy- 
boje darbavosi kone visą laiką, pamatęs baigtą kūrinį neteko žado. 
Laivas atrodė kur kas didesnis, nei vyras prisiminė. Nors ir pačioje 
pradžioje laivas buvo nemažas, dabar penkiasdešimties pėdų ilgį at- 
svėrė atitinkamo aukščio šonai iš šiek tiek įlenktų lentų su aukštai 
išsikišusiais laivagalio ramsčiais. Vis dėlto nuostabos šūksniai pasi- 
girdo pamačius priekinę dalį. Lenktas pirmagalys grakščiai perėjo 
į ilgakaklį vandens paukštį, išdrožtą iš medžio ir įstrižai prijungtą 
kaiščiais. 

Pirmgalis buvo nudažytas tamsiu ochros raudoniu ir blausiu 
geltoniu, mangano juoduma ir gesintomis kalkėmis baltai. Korpu- 
so apačioje buvo nupieštos akys, kad matytų po vandeniu ir išveng- 
tų paslėptų pavojų, priešakį bei galą puošė geometriniai piešiniai. 
Aplinkui buvo įrengtos sėdynės irkluotojams, laukė paruošti nauji 


irklai plačiomis mentėmis, ilgais kotais. Vidurinę dalį nuo sniego ar 

lietaus dengė geltonas ožkenos tentas, o visas laivas buvo išdabintas 
gėlėmis ir paukščių plunksnomis. 

Tai buvo nuostabu. Kėlė baimingą pagarbą. Pagalvojęs, kad ir 
pats prisidėjo prie šio kūrinio, Jondalaras pajuto užplūstantį pasidi- 
džiavimą ir gumulą gerklėje. 

Visoms vestuvių ceremonijoms reikėjo laivo, naujo ar atstatyto, 
tačiau tikrai ne visi buvo šitokie dideli ir puošnūs. Tik atsitiktinai 
urvas nusprendė, kad reikia dar vieno didelio laivo maždaug tuo 
pat metu, kai jaunoji pora pareiškė savo ketinimus. Dabar tai at- 
rodė ypač derama, juolab kad apsilankė tiek daug svečių. Urvas ir 
pora pelnė pagarbą savo laimėjimu. 

Truputį nerangūs, vis dar surištais riešais jaunavedžiai sulipo 
į laivą ir atsisėdo viduryje po uždanga. Įkandin nusekė dauguma 
artimų giminaičių, kai kurie pasiėmė irklus. Kad nesvirduliuotų, 
laivas stovėjo tarp rąstų, nutiestų iki vandens pakraščio. Gentainiai 
ir svečiai susibūrė aplinkui nustumti laivo į upę ir, niurnant bei kva- 
tojantis, naujas laivas buvo paleistas. 

Jie laikėsi netoli kranto, kol naujas, nesvyruojantis ir nepralaidus 
laivas buvo paskelbtas tinkamu, o tada patraukė pasroviui, į pirmąją 
kelionę ramudojų prieplaukos link. Į vandenį buvo nuleista keletas 
kitų įvairaus dydžio laivų ir šie kaip ančiukai apsupo naująjį van- 
dens paukštį. 

Tie, kurie negrįžo vandeniu, nuskubėjo atgal taku, vildamie- 
si anksčiau už jaunąją porą pasiekti aukštą pakrantę. Prieplaukoje 
keletas žmonių palypėjo stačiu krioklio taku ir pasiruošė nuleisti 
didelį plokščią krepšį, kuriuo į terasą pirmą kartą buvo užkelti To- 
nolanas su Jondalaru, tačiau šį kartą vis dar surištomis rankomis į 
viršų turėjo būti keliami Tonolanas su Jetamija. Jie sutiko būti pri- 


rišti vienas prie kito ir, bent jau šią dieną, nebūti atskirti. 

Gausybė maisto buvo nuplauta jauno mėnesio pienių vynu, vi- 
siems svečiams buvo įteiktos ir, kaip įprasta, pagarbiai grąžintos 
dovanos. Prisiartinus vakarui į naują jaunajai porai pastatytą buvei- 
nę vis tyliai įslinkdavo svečių ir palikdavo ką nors jaunavedžiams 
linkėdami gerovės. Dovanos buvo teikiamos anonimiškai, kad ne- 
sumenkintų vedybinės gerovės, kurią rodė šeimininkų urvas. Vis 
dėlto gautų dovanų vertė būdavo lyginama su sąnaudomis, o galvo- 
je užsifiksavusios pastabos buvo nė kiek ne prastesnės už atminimo 
korteles, tad dovanos nebuvo bevardės. 

Forma, išvaizda, dažymo ar raižymo pobūdis bylojo apie dova- 
notoją lygiai taip pat aiškiai, lyg dovana būtų įteikta viešai, ir ne apie 
asmenį, kas galbūt būdavo nelabai svarbu, o apie šeimą, grupę arba 
urvą. Pagal gerai žinomą ir visuotinai suprantamą vertybių sistemą, 
gaunamos bei teikiamos dovanos turi stiprų poveikį prestižui, gar- 
bei ir įvairių grupių padėčiai. Nors apsieita be smurto, varžybos dėl 
pagarbos vis dėlto buvo nuožmios. 

— Jis tikrai sulaukė dėmesio, Tonolanai, - pastebėjo Jetamija, 
rodydama į būrelį moterų, susispietusių apie aukštą šviesiaplaukį, 
kuris buvo atsainiai atsirėmęs į medį prie iškyšos. 

— Nieko naujo. Jo žydros akys traukia moteris kaip... liepsna dru- 
gius, — atsakė Tonolanas, padėdamas Jetamijai iškelti dėžę svečiams 
skirto mėlynių vyno. - Nepajutai? Tavęs netraukė? 

— Tu pirmas man nusišypsojai, - atsakė moteris, o plati Tono- 
lano šypsena išprovokavo dailų jos atsakymą, — tačiau tikriausiai 
suprantu. Tai ne vien jo akys. Tavo brolis išsiskiria, ypač su šiais 
apdarais. Tikrai šauniai atrodo, bet yra šis tas daugiau. Man regis, 
moterys jaučia, kad jis... ieško. Kažko laukia. Be to, Jondalaras toks 


jautrus... jausmingas... aukštas ir taip gerai sudėtas. Tikrai gana dai- 

lus. Dar tos nenusakomos akys. Ar kada pastebėjai, kad laužo švie- 
soje jos tampa violetinės? 

— Maniau, sakei, tavęs netraukė... - tarstelėjo Tonolanas suneri- 
męs, oji išdykėliškai mirktelėjo. 

— Nejau pavydi? - švelniai pasiteiravo. 

Tonolanas patylėjo. 

— Ne. Niekada. Nežinau, kodėl dauguma vyrų pavydi. Kai žiūri į 
brolį, atrodo, kad jis turi viską. Kaip pati sakei, gerai sudėtas, dailus; 
gražios moterys aplinkui. Ir dar daugiau. Nagingas, geriausias kada 
matytas titnago apdirbėjas. Gera galva, bet ne plepys. Žmonės jį 
mėgsta — ir vyrai, ir moterys. Turėtų būti laimingas, tik... Jis privalo 
susirast ką nors kaip tu ar Tamija. 

— Ne, ne kaip aš, tačiau ką nors. Man patinka tavo brolis, Tono- 
lanai. Tikiuosi, jis ras, ko ieško. Galbūt vieną iš tų moterų? 

— Nemanau, jau esu tai matęs. Gal pasimėgaus viena ar keliomis, 
bet neras, ko ieško. 

Šiek tiek vyno jie pasėmė į vandenmaišius, kitą paliko puorauto- 
jams ir patraukė Jondalaro link. 

— O kaip Serenija? Regis, Jondalaras ja rūpinasi, ir žinau, kad ji 
jaučia jam daugiau nei pripažintų. 

— Jis rūpinasi ta moterimi, rūpinasi ir Darvu, tačiau... Gal nėra 
jam skirtosios? Gal jis vaikosi svajonę, dievaitę? —- Tonolanas mei- 
liai nusišypsojo. —- Kai pirmą kartą man nusišypsojai, pamaniau, 
kad tu dievaitė. 

— Mes sakome, kad Motinos dvasia sklando paukščiu. Žadina 
saulę čiulbesiu, iš pietų pasikviečia pavasarį. Rudenį kai kurie pasi- 
lieka, kad primintų mums apie ją. Medžiojami paukščiai, gandrai, 
visi sparnuočiai yra tam tikras Mudo apsireiškimas. 


Kelią jiems staiga pastojo bėgančių vaikų virtinė. 

— Maži vaikai, ypač neklaužados, nemėgsta paukščių. Jiems atro- 
do, kad Motina juos stebi ir viską mato. Kai kurios mamos vaikams 
tai paaiškina. Esu girdėjusi pasakojimų, kaip suaugusieji pamatę 
tam tikrus paukščius pajunta poreikį išpažinti blogus darbus. Kiti 
sako, kad, jei pasiklysti, jie parveda namo. 

— Mes sakome, kad Motinos dvasia yra deivė, skriejanti su vėju. 
Gal ji ir panaši į paukštį? Niekad anksčiau apie tai negalvojau, — 
tarė Tonolanas spausdamas Jetamijos ranką. Tada, žiūrėdamas į ją 
ir jausdamas užplūstančią meilę, sušnibždėjo kimiu nuo emocijų 
balsu: - Niekad nemaniau, kad tave rasiu. 

Pabandė ją apkabinti, tačiau apsižiūrėjo tebesąs pririštas prie jos 
riešo ir susiraukė. 

— Džiaugiuosi, jog esame surišti, bet kada mus atskirs? Noriu 
tave apkabinti, Tamija. 

— Tikriausiai mums reikia išsiaiškinti, ką reiškia būti pririštiems 
vienam prie kito, - nusijuokė moteris. - Netrukus galėsime išeiti iš 
šventės. Geriau nuneškim tavo broliui vyno, kol šis dar nesibaigė. 

— Gal jis nė nenori. Iš gėrimo Jondalaras surengia pasirodymą, 
tačiau geria nedaug. Jam nepatinka prarasti kontrolę, krėsti kvai- 
lystes. 

Žengusius iš iškyšos šešėlių juos netruko pastebėti. 

- Štai kur jūs! Norėjau palinkėti tau laimės, Jetamija, - tarė 
jauna moteris. Tai buvo jauna pakilios nuotaikos ramudojė iš kito 
urvo. — Tau taip pasisekė, mes niekada nesulaukiame žiemai tokių 
dailių svečių. 

Ji švystelėjo, jos manymu, kerima šypsena į ilgšį, bet šis nuosta- 
biomis akimis vėrė kitą jauną moterį. 

— Tu teisi. Man pasisekė, - atsakė Jetamija švelniai šypsodamasi 


savo vyrui. 


Jaunoji moteris pažvelgė į Tonolaną ir sunkiai atsiduso. 

— Jie abu tokie dailūs. Nemanau, kad sugebėčiau pasirinkti! 

— Tuomet neturėtum nė vieno, Čerunija, — įsiterpė kita mergi- 
na. - Jei nori tekėti, reikia išsirinkti. 

Pasigirdo juoko pliūpsnis, tačiau jaunoji moteris mėgavosi jai 
skiriamu dėmesiu. 

— Aš paprasčiausiai dar neradau vyriškio, kurį norėčiau išsirink- 
ti, — ji šyptelėjo Jondalarui. 

Čerunija ten buvo pati žemiausia, Jondalaras tik tada ją ir paste- 
bėjo. Nors mažutė, ji buvo labai moteriška, turėjo viliojamo links- 
mumo, buvo kone visiška Serenijos priešingybė. Vyro akys parodė 
susidomėjimą, ir Čerunija, pelniusi jo dėmesį, vos nepradėjo drebė- 
ti iš džiaugsmo. Staiga kažką išgirdusi pasuko galvą. 

— Girdžiu ritmą, tuoj prasidės porų šokiai, - tarė. - Eime, Jon- 
dalarai. 

— Nemoku žingsnelių, - gynėsi tas. 

— Parodysiu, tai nesudėtinga, — tikino Čerunija ir energingai 
truktelėjo vyrą muzikos kryptimi. Jis pasidavė kvietimui. 

— Palauk, mes irgi einam, - tarė Jetamija. 

Kita moteris ne itin apsidžiaugė, kad Čerunija taip greitai užka- 
riavo Jondalaro dėmesį, ir jis išgirdo Radoniją sakant: 

— Nesudėtinga... kol kas! 

Žodžius palydėjo griausmingas juokas, tačiau keturiese patrau- 
kus šokių aikštelės link, jis nebegirdėjo sąmokslininkių šnabžde- 
sių. 

- Čia paskutinis odmaišis su vynu, Jondalarai, - tarė Tonola- 
nas. - Jetamija sako, kad mes turime pradėti šokį, bet neprivalome 
pasilikti. Ketiname išsprukti pirmai progai pasitaikius. 


- Nejau nenori pasiimti ? Asmeninei šventei? 

Tonolanas nusišypsojo žmonai. 

— Na, tiesą sakant, ne pats paskutinis, vieną jau pasislėpėme, 
tačiau nemanau, kad mums prireiks. Vien būti kartu su Jetamija 
didelė šventė. 

- Jų kalba taip maloniai skamba. Ar tau taip neatrodo, Jetami- 
ja? - įsiterpė Čerunija. - Ar ką nors supranti? 

— Trupuų, bet ketinu mokytis daugiau. Mamutojų kalbos taip 
pat. Tai Tolijos sumanymas, kad mokytumėmės vieni kitų kalbų. 

— Tolija sako, geriausia mokytis šaramudojiškai — tai visą laiką 
kalbėti. Ji teisi. Atleisk, Čerunija. Nemandagu kalbėti zelandoniš- 
kai, — atsiprašė Jondalaras. 

- Oi, nieko tokio, - patikino Čerunija, nors iš tikrųjų jai nebuvo 
vis tiek. Nesidžiaugė nesuprasdama, kas šnekama, tačiau atsiprašy- 
mas ją pamalonino, o buvimas išskirtinėje grupėje su jaunavedžiais 
ir aukštu dailiu zelandonu atlygino viską. Ji puikiai jautė pavydžius 
kitų jaunų moterų žvilgsnius. 

Netoli lauko krašto, už iškyšos, liepsnojo laužas. Žengę į šešėlį 
jaunuoliai paleido ratu vynmaišį, o kai paskui pradėjo rinktis mi- 
nia, abi moterys parodė vyrukams pagrindinius šokio judesius. 
Eleitos, būgnai ir tarškynės pradėjo gyvą melodiją, kurią parinko 
muzikantė su mamuto kaulu, o ksilofoną primenantis tonas pridė- 
jo ypatingo skambesio. 

Prasidėjus šokiui Jondalaras pastebėjo, jog pagrindinius žings- 
nelius galima pagražinti variacijomis pagal šokėjo vaizduotę ir įgū- 
džius, tad kartkartėmis asmuo ar pora parodydavo tokį išskirtinį 
entuziazmą, kad visi kiti sustoję šūkaudavo padrąsinimus mušda- 
mi ritmą kojomis. Aplink šokėjus susirinkę žmonės lingavo ir dai- 
navo. Be sąmoningos pauzės muzika perėjo į kitą tempą. Taip ir 


tęsėsi. Muzika, šokis nesustojo, tik žmonės - muzikantai, šokėjai, 

dainininkai - įsiliedavo ir išeidavo kada panorėję, kurdami begali- 
nę tonų, žingsnelių, ritmų ir melodijų įvairovę, kuri nenutrūks, kol 
bus bent vienas norintysis tęsti. 

Čerunija buvo linksma ir gyvybinga partnerė, tad Jondalaras, 
truktelėjęs vyno daugiau nei paprastai, įsijautė į vakaro nuotaiką. 
Kažkas pradėjo atliepiamąją dainą išsakydamas pirmą pažįstamą 
eilutę. Netrukus vyras pastebėjo, kad tai daina, kurioje progą ati- 
tinkančius žodžius prideda bet kas, stengdamasis išprovokuoti 
juoką ir dažnai užsimindamas apie malonumo dovaną. Netrukus 
prasidėjo varžytuvės tarp tų, kurie stengėsi būti juokingi, ir tų, kurie 
stengėsi nesijuokti. Kai kurie dalyviai netgi nutaisydavo grimasas, 
kad sulauktų pageidaujamos reakcijos. Paskui, linguodamas pagal 
dainos ritmą, į rato centrą išėjo žmogus. 

— Štai Jondalaras, toks aukštas net baisu, jis gali išsirinkti iš visų. 
Čerunija dailutė, bet maža, jis nusilauš stuburkaulį su ja. 

Vyro skanduotė sulaukė pageidaujamo rezultato - kvatojimo. 

— Kaip tau pavyks, Jondalarai? — atsišaukė dar kažkas. - Juk per- 
lūši perpus vien norėdamas ją pabučiuoti! 

Jondalaras išsišiepė jaunajai moteriai. 

- Neperlūšiu, - atkirto, pakėlė Čeruniją ir pabučiavo lydint juo- 
kui bei trypimui. Tikra to žodžio prasme pakerėta moteris apsivijo 
rankomis Jondalaro kaklą ir grąžino jausmingą bučinį. Jis pastebė- 
jo, kad kai kurios poros palieka grupę ir eina į palapines ar paklotų 
nuošaliuose kampeliuose link ir pats ėmė galvoti panašiai. Aiškus 
Čerunijos noras bučiuotis vertė vyrą manyti, kad ji gali būti sukal- 
bama. 

Jie negalėjo išeiti tučtuojau — tai būtų sukėlę tik dar daugiau 
juoko, — tačiau galėjo atsitraukti pamažu. Prie dainininkų ir žiūro- 


vų prisidėjo keli nauji balsai, ir tempas pasikeitė. Buvo geras laikas 

nerti į šešėlius. Jam stumiant Čeruniją minios krašto link, staiga 
išdygo Radonija. 

- Turėjai jį visą vakarą, Čerunija. Ar nemanai, kad atėjo metas 
pasidalyti? Beje, tai šventė Motinos garbei, o mes turėtume dalytis 
jos dovanomis. 

Radonija įsiterpė tarp jųdviejų ir pabučiavo Jondalarą. Kita mo- 
teris jį apkabino, paskui dar keletas. Apsuptas jaunų moterų iš pra- 
džių jis neprieštaravo jų bučiniams ir glamonėms, tačiau kai kelios 
poros rankų ėmė jį pernelyg asmeniškai leisti, jau nebebuvo toks 
tikras, kad jam tai patinka. Malonumas neturėtų būti suteikimas 
prievarta. Jondalaras girdėjo prislopintą kovą, bet labai stengėsi at- 
sikratyti rankų, kurios baudėsi arrišti jam kelnes ir siekti vidun. Šito 
jau buvo per daug. 

Vyras ne itin švelniai jas nusipurtė. Kai moterys galų gale supra- 
to, kad jis nė vienai neleis jo liesti, kvailai šypsodamosi atsitraukė. 
Staiga jis pastebėjo, kad vienos stinga. 

- Kur Čerunija? - paklausė. 

Moterys susižvalgė ir ėmė žviegti iš juoko. 

— Kur Čerunija? — pakartojo jis, o vienintelis atsakas buvo dar 
daugiau kikenimo, tad skubiai žengė pirmyn ir sugriebė Radoniją. 
Moteriai skaudėjo ranką, tačiau ji nenorėjo to pripažinti. 

— Mes pamanėm, kad ji privalo tavimi pasidalyti, - atsakė Ra- 
donija priverstinai šypsodamasi. - Visos trokšta aukšto dailaus ze- 
landono. 

— Zelandonas nenori visų. Kur Čerunija? 

Radonija nusisuko ir nepanoro atsakyti. 

— Sakai, nori aukšto zelandono? - širdo Jondalaras ir tai buvo 
girdėti jo balse. - Gausi didelį zelandoną! - Jis jėga ją parklupdė. 

— Man skauda! Kodėl man nepadedat? 

Kitos jaunos moterys nebuvo tikros, kad nori pernelyg artintis. 
Laikydamas už pečių, Jondalaras spaudė Radoniją prie žemės greta 
laužo. Muzika nutilo, žmonės pradėjo rinktis aplink, bet nežinojo, 
ar turėtų kištis. Moteris bandė atsikelti, o Jondalaras spaudė ją visu 
kūnu. 

- Norėjai didelio zelandono, štai ir turi. Dabar sakyk, kur Če- 
runija? 

— Aš čia, Jondalarai. Jos mane laikė, kažką sukišusios į gerklę. 
Sakė, kad tik pokštą krečia. 

— Netikęs pokštas, - atkirto jis, atsistojo ir pakėlė Radoniją. 

Toji apsiverkusi trynėsi ranką. 

— Man skauda, - skundėsi. 

Staiga Jondalaras suprato, jog tai turėjo būti išdaiga, ir jis surea- 
gavo apgailėtinai. Nebuvo įskaudintas nei jis, nei Čerunija. Nede- 
rėjo įžeisti Radonijos. Pyktis išgaravo — jį pakeitė graužatis. 

— Nenorėjau tavęs įskaudinti... aš... 

— Neįskaudinai, Jondalarai. Bent jau ne kažin kiek, - pasakė 
vienas iš viską mačiusių vyrų. — Ji to nusipelnė. Visada pradeda ir 
pridaro rūpesčių. 

— Otu norėtum, kad ji pradėtų ką su tavim, - įsiterpė viena jauna 
moteris, stojusi ginti Radonijos, kai visi grįžo prie įprastų kalbų. 

— Gal jums ir atrodo, jog vyrui patinka, kai visos taip būriu už- 
griūvat, tačiau nieko panašaus. 

— Nesąmonė, - atkirto Radonija. - Manot, negirdim, apie ką 
juokaujate manydami, kad esat vieni? Vis apie tą ar kitą moterį. 
Girdėjau sakant, kad norėtumėt visų moterų vienu metu. Nugir- 
dau netgi kalbant, kaip trokštate mergaičių iki pirmųjų ritualų, nes 
žinote, jog jos negali būti liečiamos, net jei Motina jas jau paruošė. 


Jaunuolis išraudo, o Radonija pasinaudojo pranašumu. 

— Kai kurie iš jūsų tauškia netgi apie plokščiagalvių pateles! 

Staiga iš laužo šešėlių pasirodė grėsmingas pavidalas. Moteris 
buvo neaukšta, bet stora, siaubingai nutukusi. Įspūdingos raukšlės 
apie akis išdavė svetimšališką kilmę, tatuiruotė ant veido taip pat, 
noIS ji vilkėjo šamudojišką odinę tuniką. 

— Radonija! - sudraudė. - Nebūtina drabstytis nešvankybėmis 
per šventę Motinos garbei. 

Dabar Jondalaras ją atpažino. 

- Atsiprašau, Šamuda, - nulenkusi galvą tarė Radonija. Išraudu- 
si ir sutrikusi, ji nuoširdžiai graužėsi. Šitaip Jondalaras pamatė, kad 
Radonija visai jaunutė. Jos visos buvo dar tik mergiotės. Jis elgėsi 
pasibjaurėtinai. 

— Mano brangioji, - švelniai tarė moteris Radonijai, - vyrams 
patinka būti kviečiamiems, o ne užgrobiamiems. 

Jondalaras entuziastingiau pažvelgė į moterį - galvojo labai pa- 
našiai. 

— Neketinome jo skaudinti. Pamanėm, kad jam... ims patikti. 

— Gal ir būtų patikę, jei būtumėt buvusios subtilesnės. Niekam 
nepatinka prievarta. Juk tau nepatiko, kai pamanei, kad jis gali tave 
išprievartauti, tiesa? 

— Man skaudėjo! 

— Argi? Ar jis vertė daryti kažką prieš tavo valią? Manau, tai 
skaudina kur kas labiau. O kaip gi Čerunija? Argi nė viena nepa- 
galvojot, kad galbūt įskaudinot ją? Negalima nieko priversti mė- 
gautis malonumu. Tai ne Motinos garbei. Tai piktnaudžiavimas jos 
dovana. 

— Šamuda, tau statyti... 

— Aš stabdau žaidimą. Dabar eik, Radonija. Tai šventė. Mudo 


nori, kad jos vaikai būtų laimingi. Neleisk, jog šitas menkas 

incidentas atimtų tau smagumą, brangioji. Šokiai tuoj prasidės, eik 
ir mėgaukis. 

Kai moteris grįžo lošti, Jondalaras suėmė Radonijos rankas. 

— Aš... atsiprašau. Nemaniau. Nenorėjau įskaudinti. Prašau, man 
gėda... Atleisi? 

Pirmasis Radonijos impulsas - patempti lūpas ir supykus atsi- 
traukti — ištirpo pažvelgus į nuoširdų jaunuolio veidą ir gilias vio- 
letines akis. 

— Tai buvo kvailas... vaikiškas pokštas, — tarė ji, kone užvaldyta 
zelandono buvimo, ir palinko prie jo. Vyras ją apkabino, tada palin- 
ko arčiau ir padovanojo ilgą, patyrusį bučinį. 

— Ačiū, Radonija, - tarė ir apsisuko eiti. 

- Jondalarai! — pavymui šūktelėjo Čerunija. - Kur eini? 

„Pamiršau Čeruniją“, - suvokė pajutęs kaltės dūrį. Vėl nudrožė 
prie mažutės, dailios linksmos moters - nebuvo abejonių, kad ji 
patraukli, - pakėlė ją ir pabučiavo su aistra bei apgailestavimu. 

— Čerunija, aš pasižadėjau. Viso šito nebūtų nutikę, jei nebūčiau 
ketinęs sulaužyti pažado, tačiau tu taip greitai priverti užsimiršti. 
Tikiuosi... kada kitą kartą. Meldžiu, nepyk, - išsakė Jondalaras ir 
greitai nudrožė pastogių po smiltainio iškyša link. 

— Ko tau reikėjo ateiti ir viską sugadinti, Radonija? — išrėžė Če- 
runija, lydėdama nueinantjjį akimis. 

Odinis uždangalas ant buveinės, kuria jis dalijosi su Serenija, 
durų buvo nuleistas, tačiau sukryžiuotos lentos kelio neužtvė- 
rė. Jondalaras su palengvėjimu atsiduso. Viduje moteris bent jau 
buvo viena. Kai nustūmė uždangalą, buvo tamsu. „Gal Serenija 
visai ne čia? Gal vis dėlto ji ne viena?“ Pradėjęs apie tai galvoti pri- 
siminė, kad neregėjo jos visą vakarą nuo apeigų pradžios. „Tai ji 


nenorėjo įsipareigoti, aš tik sau pažadėjau, kad naktį praleisiu su 


P 


šia moterimi. Gal Serenija turėjo kitų planų, o gal matė mane su 
Čerunija?“ 

Vyras nuėjo iki buveinės galo, kur aukštesnė platforma buvo už- 
dengta plunksnų prikimštu paklotu ir kailiais. Darvo lova palei šo- 
ninę sieną buvo tuščia. Šito ir reikėjo tikėtis. Svečių pasitaikydavo 
ne dažnai, ypač jo amžiaus. Tikriausiai susipažino su keliais berniu- 
kais ir jie kartu praleis naktį, mėgindami neužmigti. 

Eidamas tolyn vyras įtempė klausą. Girdėjo alsavimą. Ištiesęs 
ranką skersai pakylos užčiuopė plaštaką ir džiaugsmo šypsena su- 
šildė veidą. 

Jondalaras vėl išėjo lauką, paėmė karštų anglių iš pagrindinio 
laužo, grįždamas pasičiupo pliauską. Uždegė mažos akmeninės 
lempelės samanų dagtį, užrėmė duris sukryžiuotomis lentomis — 
ženklas, kad pageidaujama netrukdyti. Paėmęs lempą tyliai nuėjo 
prie lovos ir stebėjo miegančią moterį. „Ar žadinti? Taip, - nu- 
sprendė, - tačiau lėtai ir švelniai: 

Nuo tokių minčių atgijęs Jondalaras nusirengė, įslinko gre- 
ta miegančiosios ir susirangė jos šilumoje. Ji kažką suniurnėjo ir 
pasirito prie sienos. Ilgais švelniais mostais vyras pradėjo glostyti 
Sereniją: po delnu jautė miego šilumą, uodė moters kvapą. Tyrė 
kiekvieną linkį: ranką iki pat pirštų galiukų, aštrius pečių kaulus ir 
stuburo keterą, kuri atvedė iki jautrių strėnų ir sėdmenų kalvelių, 
paskui šlaunis, kelių įdubas, blauzdas, kulkšnis. Kai palietė sėdme- 
nis, moteris kiek praskėtė kojas. Ištiesęs ranką Jondalaras apglėbė 
jos krūtį - pajuto, kaip delne susitraukia ir sukietėja spenelis. Ne- 
kantriai troško jį pačiulpti, bet tik prisiglaudė prie Serenijos ir api- 
bėrė bučiniais pečius bei sprandą. 

Jam patiko liesti šios moters kūną, tyrinėti ir atrasti iš naujo, 


tačiau ne tik jos. Jondalaras mėgo visų moterų kūnus dėl pojūčių, 

kurie kildavo viduje. Jo vyriškumas jau styrojo virpėdamas, nekan- 
trus, bet vis dar suvaldomas. Visada geriau pernelyg greitai neįsi- 


skverbti. 


— Jondalarai? — pratarė moteris mieguistu balsu. 


— Taip, - atsiliepė jis. 

Ji apsivertė ant nugaros ir atsimerkė. 

— Jau rytas? 

— Ne. 

Jondalaras pasirėmė ant rankos ir žiūrėdamas į Sereniją glamo- 
nėjo krūtis, tada pasilenkė pačiulpti išsiilgto spenelio. Paglostė pil- 
vą, siekė šilumos tarp šlaunų, paskui padėjo ranką ant gaktos plau- 
kų. Jie buvo minkščiausi ir švelniausi iš visų jo turėtų moterų. 

— Geidžiu tavęs, Serenija. Šįvakar noriu pagerbti Motiną su ta- 
vimi. 

— Turi duoti man truputį laiko prabusti, - paprašė moteris, ta- 
čiau lūpų kampučiuose žaidė šypsena. — Gal liko šaltos arbatos? 
Norėčiau prasiskalauti burną — po vyno visada lieka siaubingas 
skonis. 

— Pažiūrėsiu, - keldamasis tarė Jondalaras. 

Jam grįžtant su puodeliu Serenija vangiai šypsojosi. Kartais ji 
mėgdavo vien žiūrėti į Jondalarą — jis buvo toks gražus vyras: ju- 
dant virpantys raumenys, galinga krūtinė su šviesiomis garbanomis, 
tvirtas pilvas, stiprios ir raumeningos kojos. Jo veidas buvo kone 
pernelyg tobulas: stiprus ketvirtainis žandikaulis, tiesi nosis, jaus- 


minga burna — Serenija žinojo, kokia jausminga jo burna. Bruožai 

buvo taip kruopščiai suformuoti ir tokie proporcingi, kad jis būtų 
laikytas gražuoliu, jei nebūtų toks vyriškas arba jei žodis „grožis“ 
paprastai būtų taikomas vyrams. Netgi Jondalaro rankos buvo sti- 
prios ir jausmingos, o akys — išraiškingos, prikaustančios dėmesį, 
neįtikėtinai žydros ir vienu žvilgsniu galinčios priversti moters šir- 
dį plakti kaip pašėlusią. Vien to žvilgsnio pakaktų, kad ji įsigeistų 
priekyje styrančio tvirto, išdidaus, didingo vyriškumo dar jo nė ne- 
pamačiusi. 

Pirmą kartą išvydusi jį tokį Serenija truputį išsigando, kol nesu- 
žinojo, kaip puikiai Jondalaras juo naudojasi. Šis vyras niekada jos 
neversdavo, visada įeidavo tik tiek, kiek ji galėdavo priimti. Veikiau 
ji geisdavo jo viso, norėdavo priimti jį visą. Serenija džiaugėsi, kad 
Jondalaras ją prižadino. Paėmė ištiestą puodelį, tačiau prieš gerda- 
ma pasilenkė ir apglėbė lūpomis virpančią galvutę. Jondalaras užsi- 
merkė ir leidosi malonumo užvaldomas. 

Ji atsisėdo ir atsigėrė, paskui atsistojo. 

— Reikia išeiti laukan, - tarstelėjo. - Ar dar daug nemiegančių- 
jų? Norėčiau nesirengti. 

— Dar anksti, žmonės tebešoka. Gal pasinaudok dėže? 

Jis stebėjo grįžtančią į patalą Sereniją. O, Motina! Kokia gra- 
žuolė, kokių dailių bruožų, tokiais švelniais plaukais. Kojos ilgos 
ir grakščios, sėdmenys nedidukai, bet dailiai suformuoti. Krūtys 
mažutės, tvirtos, puikios formos, toli atsikišusiais speneliais — vis 
dar mergaitiškos. Keli skersiniai dryžiai ant pilvo - vieninteliai likę 
motinystės ženklai ir tik kelios raukšlelės, įsirėžusios ties akių kam- 
pučiais, liudijo amžių. 

— Maniau, pasibūsi, juk šventė, - tarstelėjo Serenija. 

— O tu kodėl čia? Sakei, jokių įsipareigojimų? 


— Nesutikau nė vieno įdomaus ir pavargau. 

— Tu įdomi... aš nepavargęs, - šypsodamasis tarė Jondalaras. Ap- 
kabino ir bučiavo šiltomis lūpomis, ieškančiu liežuviu, prisitraukė 
moterį arčiau. Ji jautė prie pilvo tvirtą karštą virpesį, ir pačią užliejo 
karščio banga. 

Jondalaras ketino pratęsti įžangą, susivaldyti, kol ji bus labiau 
pasiruošusi, tačiau godžiai puolė prie lūpų, kaklo, čiulpė ir tampė 
spenelius, o ji spaudė vyro galvą sau prie krūtinės. Ištiesęs ranką prie 
gauruoto kauburėlio Jondalaras pajuto, kaip ten karšta ir drėgna. 
Tylus šūksnis išskriejo iš Serenijos lūpų jam palietus mažą kietą 
gumbelį tarp šiltų klosčių. Ji kilstelėjo ir prisispaudė prie vyro, o jis 
glamonėjo ten, kur, žinojo, jai patinka. 

Jondalaras jautė, ko moteris nori šį kartą. Jie pakeitė padėtį: jis 
pasirito ant šono, ji - ant nugaros. Vieną koją perkėlė per jo šlaunį, 
kirą įkišo tarp kojų ir, kol Jondalaras mylavo, glostė Serenijos ma- 
lonumų centrą, ji siektelėjo nuvesti nekantrų vyriškumą į savo gilų 
plyšį. Kai jis įsiskverbė, moteris aistringai suriko: abiem pojūčiams 
susiliejus, ji stipriai susijaudino. 

Jondalaras jautė, kaip apgaubia moters šiluma; judėjo į Sereniją, 
o ji iš apačios veržėsi į jį, geisdama priimti visą. Vyras atsitraukė ir 
vėl metėsi ant jos, kol toliau skverbtis nebegalėjo. Serenija pakilo 
prie jo rankos, jis patrynė stipriau ir vėl į ją paniro. Buvo toks sklidi- 
nas, toks pasiruošęs, o moteris suriko kylant įtampai. Ji stūmėsi ant 
Jondalaro ir šis pajuto, kaip slėpsnos įsitempia. Vis stipriau trynė 
ir stūmė, o paskui užplūdusios galingos bangos juodu suliejo, abu 
pasiekė neįtikėtiną viršūnę, užliejo šlovingas atsipalaidavimas. Po 
dar kelių judesių suvirpėję visiškai nurimo. 

Gulėjo ramiai, sunkiai alsuodami, vis dar susipynę. Sereniją 
spraudėsi prie Jondalaro: tiktai dabar, dar nesuglebusį, tačiau nebe 


dalyti pritvinkusį, ji galėjo jį visą savyje sutalpinti. Jondalarui visą 


ais 


laiką atrodė, kad atiduoda moteriai daugiau, nei ji jam gali suteik- 
ti. Nenorėjo pajudėti — galėjo beveik užmigti, bet ir tai neviliojo. 
Galų gale ištraukė organą ir susirangė greta moters. Serenija gulėjo 
ramiai, tačiau vyras suprato, kad nemiega. 

Leidęs mintims nuklysti Jondalaras staiga suvokė galvojantis 
apie Čeruniją, Radoniją ir visas kitas jaunas moteris. Koks potyris 
būtų buvęs su visomis? Jausti visą tą šilumą, prisirpusius moterų 
kūnus, jų šiltas šlaunis, apvalainus sėdmenis, drėgnus šulinius. Bur- 
noje apžiojus vienos krūtį rankomis tirti kitų dviejų kūnus. 

Vyras pajuto atsinaujinantį susijaudinimo dygulį. „Kodėl jas at- 
stūmiau? Kartais elgiuosi kaip paskutinis kvailys: 

Jondalaras dirstelėjo į moterį greta ir svarstė, kiek užtruks, kol ji 
vėl bus pasiruošusi, tada pūstelėjo jai į ausį. Ji nusišypsojo. Pabučia- 
vo į kaklą, į lūpas. „Šį kartą bus lėčiau, neskubėsiu. Ji tokia nuosta- 


bi, tikra gražuolė... Kodėl negalėčiau jos pamilti?“ 


Atsidūrus slėnyje Ailai kilo problemų. Ji planavo mėsinėti, džio- 
vinti mėsą pakrantėje ir miegoti lauke kaip anksčiau, tačiau sužeistu 
urvinio liūto jaunikliu tinkamai pasirūpinti buvo galima tik urve. 
Liūtukas buvo didesnis ir gerokai kresnesnis už lapę, bet panešti 
jį moteris įstengė. Visiškai suaugęs elnias — visai kas kita. Dviejų 
už Yhaha besivelkančių iečių smaigaliai - atraminiai neštuvų po- 
liai - buvo per toli vienas nuo kito, kad išsitektų siaurame take į 
urvą. Aila nenumanė, kaip nusigabens sunkiai pelnytą elnią į urvą, 
tačiau, hienoms sekant taip arti, pakrantėje palikti be priežiūros 
nedrįso. 

Iš tiesų reikėjo nerimauti. Per tą trumpą atkarpėlę, kol mote- 
ris užtruko nunešti liūtuką į urvą, nepaisydamos nervingo Yhaha 
mindžiukavimo hienos jau urzgė aplink vis dar ant neštuvų gulintį 
ir žolės dembliu uždengrą elnią. Nė pusiaukelės nenusileidusi Aila 
jau įdarbino svaidyklę, ir vienas stipriai sviestas akmuo buvo mirti- 
nas. Nors ir bjaurėdamasi, už užpakalinės letenos ji nutempė hieną 
į pievą už akmenų sienos. Žvėris dvokė dvėseliena, kurią neseniai 
ėdė, ir prieš grįždama prie arklio Aila nusiplovė rankas upelyje. 

Yhaha virpėjo, prakaitavo, smarkiai mosavo uodega, buvo bai- 


siai susinervinusi. Tai buvo daugiau, nei ji galėjo ištverti, — iš šitaip 

arti uosti urvinio liūto kvapą. Dar blogiau buvo visą kelią justi hie- 
nų smarvę. Ji bandė išsisukti, kai žvėrys mėgino priartėti prie Ailos 
grobio, tačiau viena neštuvų iena įstrigo akmens įtrūkime. Dar tru- 
putis ir kumelaitė supanikuos. 

- Šiandien tau buvo sunki diena, tiesa, Yhaha? — mostelėjo Aila, 
paskui apglėbė rankomis kumelės kaklą ir paprasčiausiai laikė ją ap- 
kabinusi kaip išsigandusį vaiką. Yhaha glaudėsi prie Ailos drebėda- 
ma, tankiai šnopuodama, bet moters artumas galų gale ją nurami- 
no. Su arkliu visada buvo elgiamasi meiliai, kantriai, tad mainais 
sulaukta pasitikėjimo ir draugiškos pagalbos. 

Aila pradėjo ardyti savadarbius neštuvus, nors vis dar nebuvo 
tikra, kaip nusigabens elnią iki urvo. Staiga atlaisvintas kotas pasi- 
suko ir du iečių galiukai atsidūrė gana arti vienas kito. Problema iš- 
sisprendė savaime. Vėl pritvirtinusi ieną Aila nusivedė Yhaha taku. 
Krovinys buvo nestabilus, tačiau ir kelias netolimas. 

Yhaha teko pasistengti. Šiaurinis elnias ir arklys buvo kone vie- 
nodo svorio, o takas status. Ailai pasitaikė proga dar kartą įvertinti 
arklio jėgą ir įžvelgti jo naudą. Pasiekus akmeninę terasą moteris 
nuėmė visus svorius ir dėkinga apkabino jaunąją kumelaitę. Tada 
žengė į urvą tikėdamasi, kad Yhaha atseks įkandin, bet atsigręžė 
arkliui neramiai sužvengus. 

— Kas yra? — gestais paklausė. 

Urvinio liūto jauniklis gulėjo ten pat, kur ir buvo paliktas. „Liū- 
tukas!“ — susiprato Aila. Yhaha užuodė liūtuką. Moteris grįžo pas 
arklį. 

— Viskas gerai, Yhaha. Tas mažylis tavęs neužpuls. 

Patrynė švelnią Yhaha nosį ir, apkabinusi tvirtą sprandą, švelniai 
paragino arklį eiti į urvą. Pasitikėjimas moterimi ir vėl įveikė baimę. 


Aila nuvedė kumelę prie mažojo liūtuko. Yhaha atsargiai pauostė, 

atsitraukė ir sužvingo, tada vėl nuleidusi snukį pauostė nejudantį 
jauniklį. Buvo justi plėšrūno kvapas, tačiau liūtukas pavojaus ne- 
kėlė. Dar pašniukštinėjusi Yhaha bakstelėjo jauniklį, paskui, regis, 
nusiteikė priimti naują urvo gyventoją. Nuėjusi į savo vietą ėmėsi 
žiaumoti šieną. 

Aila susitelkė į sužeistą jauniklį. Tai buvo pūkuotas mažas pada- 
rėlis su blyškiomis, šviesiai rudomis dėmėmis ant šviesesnio, kremi- 
nio kailio. Iš pažiūros visai nedidukas, bet Aila nebuvo tikra. Urvi- 
niai liūtai - stepių plėšrūnai, o ji buvo tyrinėjusi tik miškingesnėse 
teritorijoje prie genties urvo gyvenančius mėsėdžius. Tais laikais 
moteris niekada nemedžiojo atvirose lygumose. 

Ji stengėsi prisiminti viską, ką genties medžiotojai kalbėjo apie 
urvinius liūtus. Šis atrodė šviesesnio kailio, nei Ailos matyti, ir ji 
prisiminė, kad vyrai dažnai įspėdavo moteris, jog urvinius liūtus 
sunku pastebėti. Jų plaukas toks pat, kaip išdžiūvusi žolė ir dulkėta 
žemė, todėl gali kone užlipti ant kokio. Visa šeima, sumigusi krū- 
mynų šešėlyje arba tarp akmenų ir atodangų netoli savo irštvų, at- 
rodo kaip rieduliai — netgi iš labai arti. 

Geriau pagalvojus, stepės šiose teritorijose tikrai atrodė visu 
tonu šviesesnio rusvo atspalvio, o netoliese gyvenantys liūtai ti- 
krai puikiai susiliejo su fonu. Anksčiau Aila detaliau nesvarstė, 
tačiau atrodė logiška, kad jie turėtų būti šviesesnio plauko nei 
gyvenantys piečiau. „Tikriausiai reikėtų kruopščiau patyrinėti 
urvinius liūtus: 

Mikliais išmaniais prisilietimais jaunoji gydytoja ištyrė liūtuko 
sužeidimus. Vienas šonkaulis buvo sulaužytas, bet pavojaus nekėlė. 
Trūkčiojimai paspaudus ir tylus miauksėjimas rodė, kur gyvūnėliui 
skauda; tikriausiai buvo vidinių sužalojimų. Didžiausia problema 


buvo atvira žaizda galvoje, aiškiai palikta kietos kanopos. 

Laužas jau seniausiai buvo išblėsęs, tačiau dabar tai nebuvo bėda. 
Ugnies akmenimis Aila labai greitai įkurdavo laužą, jei tik turėdavo 
tinkamos medienos. Ji užkaitė virti vandenį, paskui lygiai ir tvirtai 
aplink urvinio liūto jauniklio šonkaulius apvyniojo odos juostą. 
Lupant tamsią taukių, kurių prisirinko grįždama atgal, šaknų odelę 
skyrėsi lipnios gleivės. Į verdantį vandenį ji sumetė medetkų žiedus, 
o skysčiui pageltus, pamerkė minkštą sugeriančią odą, kurią ruošėsi 
panaudoti plaudama liūtuko galvos žaizdą. 

Atmirkus pridžiūvusiam kraujui, vėl pradėjo kraujuoti, ir Aila 
pamatė, kad kaukolė įskilusi, tačiau nesutraiškyta. Susmulkinusi 
baltą taukės šaknį, tąsią medžiagą, turinčią sustabdyti kraujavimą 
ir padėti kaului sugyti, uždėjo tiesiai ant žaizdos, tada apvyniojo 
minkšta oda. Nors išdirbo kone visų sumedžiotų gyvūnėlių kailius, 
Aila nenutuokė, kam jų prireiks, ir net beprotiškiausiose svajose ne- 
sapnavo jų panaudoti būtent taip. 

„Argi Brunas nenustebtų mane pamatęs? — pagalvojo šypsoda- 
masi. - Juk neleisdavo į urvą atsinešti medžiojančių gyvūnų, netgi 
to mažo vilkiuko. O dabar - tik pažiūrėkit - liūto jauniklis! Ti- 
kriausiai netrukus labai daug sužinosiu apie urvinius liūtus, jei jis 
išgyvens. 

Moteris užkaitė virti daugiau vandens — taukių lapų ir ramu- 
nėlių arbatai, nors nė nenumanė, kaip iš vidaus veikiančius vaistus 
reikės įduoti liūto jaunikliui. Tada paliko liūtuką ir nuėjo dirti odos 
elniui. Paruošusi kabinti pirmus plonus liežuvio tormos mėsos grie- 
žinėlius Aila staiga sutriko. Ant akmeninės atbrailos nebuvo dirvos 
sluoksnio, nebuvo kur įsmeigti pagaliukų, tarp kurių įtempdavo 
virves. Rūpindamasi, kaip elnio skerdeną atgabenti prie urvo, apie 
tai net nesusimąstė. Kodėl vis išlenda trikdančios smulkmenos? 


Nieko negalima laikyti savaime suprantamu. 

Nusivylusi ji negalėjo sugalvoti jokios išeities. Buvo pavargusi, 
persidirbusi, nerimavo dėl parsigabento urvinio liūto. Nebuvo ti- 
kra, kad pasielgė deramai, nežinojo, ką su juo darys. Numetusi pa- 
galiuką atsistojo. Eidama tolimojo atbrailos krašto link žvelgė į slė- 
nį, o į veidą dvelkė vėjas. „Ką aš sau galvojau: parsigabenu liūtuką, 
kuriuo reikia rūpintis, kai derėtų ruoštis iškeliauti ir toliau ieškoti 
kitų žmonių, Galbūt dabar pat derėtų išboginti jį atgal į stepę, lai 
eina visų nusilpusių laukinių gyvūnų keliu. Gal apsigyvenusi viena 
lioviausi normaliai protauti? Vis tiek nežinau, kaip juo rūpintis. 
Kuo maitinti? Kas bus, kai pasveiks? Tada negalėsiu išsiųsti jo atgal 
į stepes: motina nepriims, jis žus. Jeigu pasiliksiu jauniklį, privalėsiu 
apsistoti slėnyje. Jei noriu tęsti paieškas, turiu išgabenti jį į stepę: 

Moteris grįžo į urvą ir atsistojo prie liūtuko. Šis vis dar nejudėjo. 
Aila apčiuopė jo krūtinę. Jauniklis buvo šiltas, kvėpavo, o pūkuotas 
kailiukas priminė mažutę Yhaha. Jis buvo mielas ir toks juokingas 
su tvarsčiu ant galvos, kad moteris buvo priversta nusišypsoti. „Ši- 
tas mielas mažylis taps labai dideliu liūtu“, - priminė sau. Vėl atsi- 
stojo ir pažvelgė į jį. Nesvarbu. Negali būti nė kalbos, kad išneštų šį 
mažylį į stepę mirti. 

Išėjusi į lauką įsmeigė akis į mėsą. „Jei ketinu pasilikti slėnyje, vėl 
reikia pradėti galvoti apie maisto atsargas. Ypač kai turėsiu maitinti 
dar vieną burną. Moteris paėmė lazdelę ir pradėjo galvoti, kaip dar 
būtų galima ją išlaikyti stačią. Palei sieną prie tolimojo galo paste- 
bėjusi nutrupėjusių akmenų krūvą, Aila pamėgino įkišti pagaliuką 
tarp jų. Medžio strypelis buvo tiesus, tačiau nieku gyvu nebūtų iš- 
laikęs mėsos griežinėlių. Aila šį tą sumanė. Iš urvo pasiėmė krepšį ir 
nubėgo į pakrantę. Kiek paeksperimentavusi suprato, kad pakran- 
tės akmenų piramidė išlaikys ilgesnę lazdelę. Kelis kartus suvaikš- 


čiojo pririnkti akmenų ir atsipjauti tinkamų medžių šakų, tada jau 

galėjo ištiesti kelias linijas skersai atbrailos, sukabinti mėsą džiūti 
ir vėl grįžti pjaustyti. Netoli darbo vietos sukūrė nedidelį laužiuką 
ir užmetė uodeginės gabaliuką kepti pietums, vėl mąstydama apie 
tai, kuo maitins liūtuką ir kaip ketina jam sugirdyti vaistus. Reikėjo 
liūtukų maisto. 

„Jaunikliai gali ėsti tą patį, kaip ir suaugusieji, - prisiminė mo- 
teris, — tačiau maistas turi būti minkštesnis, lengviau kramtomas ir 
ryjamas. Galbūt tiktų sultinys su labai smulkiai supjaustytais mėsos 
kąsneliais? Šitaip gamindavau Durkui, kodėl negalima liūtukui? 
Tiesą sakant, kodėl neišvirus sultinio arbatoje, kurią paruošiau 
vaistams?“ 

Aila tučtuojau ėmėsi darbo. Supjausčiusi elnienos gabaliuką 
atsinešė į urvą, subėrė į medinį virimo puodą, paskui nusprendė 
įmesti ir likusių taukių šaknų. Liūtukas nejudėjo, bet atrodė, jam 
kiek palengvėjo. 

Po kurio laiko Ailai pasirodė, kad kažką išgirdo, ir ji grįžo pasi- 
žiūrėti. Pabudęs jauniklis tyliai murkė, nepajėgdamas persiversti ar 
atsistoti, tačiau, kai moteris priėjo prie peraugusio kačiuko, jis ėmė 
urgzti, šnypšti ir bandė atsitraukti. Aila nusišypsojo ir atsiklaupė 
greta. 

„Mažas išsigandęs padarėli, - galvojo, - nekaltinu tavęs. Pabudai 
svetimame guolyje, skauda, o dar pasirodo kažkas, visai nepanašus į 
tavo motiną ar brolius“ Ji ištiesė ranką. „Štai, aš tavęs neskaudinsiu. 
Oi! Maži tavo dantukai aštrūs! Pirmyn, mažyli. Paragauk mano 
rankos, pajusk mano kvapą. Bus lengviau priprasti. Dabar aš būsiu 
tavo motina. Net jei nutuokčiau, kur tavo urvas, motina nežinotų, 
kaip tavimi rūpintis, - jei apskritai priimtų tave atgal. Nedaug ži- 
nau apie urvinius liūtus, tačiau ne kažin ką išmaniau ir apie arklius. 


Visi mažyliai panašūs. Tu alkanas? Pieno negaliu duoti. Tikiuosi, 


343 A 


pamėgsi sultinį, ir mėsytės gabaliukai patiks. Nuo vaistukų pasijusi 
geriau. 

Aila atsistojo ir patikrino verdantį dubenį. Ją gerokai nustebino 
atvėsusio sultinio konsistencija, o pamaišiusi šonkauliu, pastebėjo, 
kad mėsa dubenio dugne sulipusi į gumulą. Galiausiai ji aštriu ieš- 
mu pasmeigė ir iškėlė sustingusią mėsos masę, o tirštas tąsus skystis 
nutįso gijomis. Staiga viską supratusi Aila ėmė kvatotis. Liūtukas 
taip išsigando, kad bemaž sukaupė jėgų atsistoti. 

„Nekeista, kad taukių šaknys gerai užgydo žaizdas, jei suduria 
suplėšytą mėsą taip pat, kaip suklijavo šią. Tikriausiai, jos nepapras- 
tai padeda!“ 

— Mažuti, kaip manai, ar galėsi palakti truputį? - Moteris mos- 
telėjo urviniam liūtui, įkrėtusi truputį atvėsusio lipnaus skysčio į 
mažesnį valgymo indą iš beržo žievės. Jauniklis nusirangė nuo žolės 
kilimėlio ir pamėgino atsistoti. Aila pakišo indelį jam po nosimi. 
Liūtukas sušnypštė ant jos ir atsitraukė. Pasigirdo taku kaukšinčios 
kanopos, ir po akimirkos pasirodė Yhaha. Kai pastebėjo visiškai 
pakirdusį ir judantį jauniklį, priėjo patyrinėti. Nulenkusi galvą 
uostė pūkuotą padarą. Jaunas urvinis liūtas, kuris suaugęs įvarytų 
baimės bet kam iš Yhaha giminės, persigando pamatęs dar vieną 
šalimais besišlaistantį didžiulį nepažįstamą gyvį. Purkštaudamas ir 
urgzdamas jis traukėsi, kol atsidūrė beveik Ailos sterblėje. Pajuto 
jos kojos šilumą, užuodė kiek labiau pažįstamą kvapą ir susigūžė. 
Aplink buvo per daug nepažįstamų daiktų. 

Aila pakėlė liūtuką į sterblę, apkabino ir pradėjo niūniuoti — ši- 
taip būtų raminusi bet kurį kūdikį. Net ir saviškį. 

„Viskas gerai. Priprasi prie mūsų“ Yhaha papurtė galvą ir sužvin- 
go. Urvinis liūtas Ailos glėbyje neatrodė grėsmingas, nors instink- 


tai jai sakė, kad iš kvapo turėtų toks būti. Gyvendama su moterimi 

kumelė jau buvo pakeitusi savo elgesį. Gal šis urvinis liūtas bus pa- 
kenčiamas? 

Jaunasis žvėriukas į Ailos glostymus ir glamones atsakė uostinė- 
damas ir ieškodamas ką pažįsti. „Iu alkanas, tiesa, mažiuk?“ Aila 
pasiekė indą su tirštu sultiniu ir pakišo jaunikliui po nosimi. Žvė- 
riukas uodė, tačiau nesumojo, ko griebtis. Moteris įmerkė į dubenį 
porą pirštų ir įkišo juos liūtukui į burną. Dabar jis jau žinojo, ką 
daryti. Kaip ir visi kūdikiai, pradėjo žįsti. 

Mažame savo urve sūpuodama ant kelių urvinį liūtuką, kuris 
žindo du jos pirštus, Aila prisiminė sūnų. Ji nė nepastebėjo, kad 


skruostais ritasi ašaros ir krinta ant pūkuoto kailio. 

Ryšys tarp vienišos jaunos moters ir urvinio liūto jauniklio užsi- 
mezgė pirmosiomis dienomis ir naktimis, kai ji pasiimdavo liūtuką į 
patalą paglostyti ar duoti pažįsti pirštų; toks ryšys nieku gyvu neuž- 
simegztų tarp jauniklio ir jo tikros motinos. Gamta žiauri, ypač ga- 
lingiausių plėšrūnų jaunikliams. Nors pirmosiomis savaitėmis mo- 
tina liūtė žindo jauniklius, o kartkartėmis leidžia jiems žįsti netgi iki 
šešių mėnesių, vos atsimerkęs liūtukas pradedamas maitinti mėsa. 
Dėl mitybos hierarchijos liūtų būryje jausmingumui vietos nėra. 

Liūtės yra medžiotojos ir, priešingai nei kitos katės, medžioja 
grupėmis. Trijų ar keturių liūčių būrys yra grėsminga medžiotojų 
komanda: jos gali parblokšti sveiką didžiulį elnią ar taurą pačiame 
jėgų žydėjime. Tiktai visiškai užaugęs mamutas pajėgtų apsiginti, 
nors jaunas ar senas kristų. Liūtės medžioja ne jaunikliams, o pati- 


nams. Vadas visada gauna dalį. Vos jis pasirodo, liūtės duoda kelią 

ir, tik jam prisirijus, pasiima savo dalį. Vėliau ateina jau paaugę liū- 
tukai ir, jei kas lieka, dėl likučių leidžiama pasipešti jaunikliams. 

Jei apimtas nevilties alkanas jauniklis pabandys nučiupti kąsnį be 
eilės, labai tikėtina, jog sulauks mirtino smūgio. Motina dažniausiai 
badaujančius jauniklius pavėdėja šalin nuo grobio, kad išvengtų to- 
kio pavojaus. Trys ketvirčiai gimusių liūtukų taip niekada ir nesu- 
bręsta. Dauguma išgyvenusiųjų, išvaryti iš būrio, tampa bastūnais, o 
jų niekas nemėgsta, ypač patinų. Patelės turi šiokį tokį pranašumą. 
Joms gali būti leista laikytis pašalėje, jei būriui trūksta medžiotojų. 

Vienintelis būdas patinui pelnyti pripažinimą — iškovoti jį daž- 
nai mirtinoje kovoje. Jei šeimoje dominuojantis patinas nusensta ar 
yra sužeidžiamas, jaunesnis šeimos narys arba, labiausiai tikėtina, 
bastūnas gali jį išvyti ir pakeisti. Patino užduotis — ginti šeimos te- 
ritoriją, nužymėtą jo liaukų kvapu arba dominuojančios. patelės šla- 
pimu, ir užtikrinti šeimos kaip besiveisiančios grupės tęstinumą. 

Kartkartėmis klajojantys patinas ir patelė susijungia ir tampa 
naujos grupės branduoliu, tačiau jie turi išsikovoti nišą gretimose 
teritorijose. Rizikinga egzistencija. 

Vis dėlto Aila buvo ne motina liūtė, o žmogus. Žmonių tėvai ne 
tik gina savo jauniklius, jie juos aprūpina. Su Mažyliu, kaip moteris 
nesiliovė vadinusi liūtuką, buvo elgiamasi taip, kaip jokiam urvi- 
niam liūtui nebuvo tekę patirti. Jam nereikėjo kovoti su broliais ir 
sesutėmis dėl atliekų ar vengti skaudžių vyresniųjų smūgių. Aila jį 
aprūpino, medžiojo, tačiau nors atiduodavo dalį jam, nepamiršda- 
vo ir savosios. Moteris leido žįsti pirštus, kai tik jauniklis pajusdavo 
poreikį, ir paprastai pasiimdavo kartu į lovą. 

Liūtukas natūraliai neteršė viduje, visada išeidavo iš urvo, išsky- 
rus pačioje pradžioje, kai to padaryti negalėjo. Netgi tada palikęs 


balutę nutaisydavo tokią pasibjaurėjimo grimasą, kad Ailos veidą 

nutvieksdavo šypsena. Ne tik tokiais atvejais jis priversdavo šypso- 
tis. Mažylio darkymasis dažnai sukeldavo juoko protrūkį. Jis mėgo 
Ailą netikėtai užpulti, o dar labiau jam patikdavo, kai ji apsimesda- 
vo nepastebinti ketinimų ir, liūtukui nusileidus jai ant nugaros, vai- 
dindavo apstulbusią, nors kartkartėmis nustebindavo jį paskutinę 
minutę atsigręžusi ir sugavusi glėbyje. 

Genties vaikams visada būdavo nuolaidžiaujama ir jie retai bū- 
davo baudžiami griežčiau nei ignoruojant bandymą pelnyti dėmesį. 
Augdami ir labiau suvokdami, koks statusas suteikiamas vyresniems 
broliams, seserims bei suaugusiesiems, vaikai pradėdavo priešintis 
vaikiškam lepinimui ir mėgdžioti suaugusiųjų elgesį. Neišvengia- 
mai sulaukę pritarimo paprastai nebegrįždavo į vaikystę. 

Aila lygiai taip pat prižiūrėjo urvinį liūtuką, ypač pradžioje, ta- 
čiau paaugęs kartais žaisdamas netyčiomis sukeldavo jai skausmą. 
Jei įsidūkęs įdrėksdavo arba parversdavo neva puldamas, ji nutrauk- 
davo žaidimą ir dažnai parodydavo genties gestą „pakaks“. Mažy- 
lis jautriai reagavo į jos nuotaikas. Kai moteris atsisakydavo žaisti 
„virvės traukimą“ su lazdele ar senu kailiu, liūtukas mėgindavo ją 
palenkti elgdamasis taip, kad ji nevalingai imdavo šypsotis, arba 
bandydavo pasiekti ir pažįsti jos pirštus. 

Tokiais pačiais veiksmais pradėjo reaguoti ir į ženklą „pakaks“. 
Visuomet buvusi jautri veiksmams bei kūno padėtims Aila pastebė- 
jo liūtuko elgesį ir pradėjo naudoti ženklą „pakaks“ visada, kai no- 
rėdavo, kad jis liautųsi. Tai buvo ne tik dresūra, bet taip pat abipusis 
jautrumas, ir jauniklis sparčiai mokėsi. Ailai davus ženklą, liūtukas 
būtų sustojęs žingsnio viduryje ar mėgintų nutraukti žaismingą 
šuolį ore. Paprastai dėl tikrumo jam reikėdavo pažįsti moters pirš- 
tus, kai ženklas „pakaks“ būdavo parodomas įsakmiai ir griežtai, 


tarsi jis suprastų, kad pasielgė netinkamai. 

Kita vertus, Aila jautriai reagavo į jauniklio nuotaikas ir netai- 
kė jokių fizinių apribojimų. Liūtukas galėjo išeiti ir pareiti taip pat 
laisvai, kaip moteris arba arklys. Jie buvo Ailos šeima, jos gentis, 
gyvi padarai, su kuriais dalijosi urvu ir gyvenimu. Vienišame pasau- 
lyje jie buvo vieninteliai draugai. 

Netrukus moteris pamiršo, kaip keistai atrodytų gentainiams 
su ja gyvenantys gyvūnai, tačiau jai buvo įdomūs tarp arklio ir liū- 
to susiklostę santykiai. Jie buvo instinktyvūs priešai - plėšrūnas ir 
auka. Jei būtų pagalvojusi apie tai, kai rado sužeistą jauniklį, gal 
nebūtų atsinešusi liūto į urvą, kuriame ji gyveno su arkliu. Nebū- 
tų pamaniusi, kad jie sugebės gyventi kartu, jau nekalbant apie ką 
nors daugiau. 

Pačioje pradžioje Yhaha paprasčiausiai pakentė Mažylį, bet be- 
sisukiojantį aplink tapo sunku ignoruoti. Pamačius Ailą, tampančią 
odos skiautę, į kurios kitą pusę įsitvėręs dantimis mažasis liūtukas 
purto galvą ir urzgia, kumelę įveikė natūralus smalsumas. Ji turėjo 
prieiti ir išsiaiškinti, kas vyksta. Pauosčiusi odą, Yhaha dažnai taip 
pat griebdavo ją dantimis —- tuomet būdavo traukiama trimis kryp- 
timis. Jei Aila odą paleisdavo, galynėdavosi arklys su liūtu. Bėgant 
laikui, Mažylis įprato atitempti kailį po kūneliu, tarp priekinių le- 
tenų, kaip kada nors tampys grobį, ir padėti kumelei skersai kelio, 
viliojant ją pasičiupus galą žaisti „virvės tempimą“. Yhaha dažnai 
sutikdavo. Neturėdamas brolių nei seserų liūtiškiems žaidimams, 
Mažylis tenkinosi kitais padarais. 

Dar vienas žaidimas — šitą Yhaha ne itin mėgo, tačiau Mažy- 
lis, regis, negalėjo atsispirti, —- buvo uodegos gaudymas. Tiksliau, 
Yhaha uodegos. Liūtukas pritykindavo ir susigūžęs stebėdavo, kaip 
Yhaha mostaguoja uodega taip viliojamai, kad jis, virpėdamas iš 


susijaudinimo, tyliai, vogčiomis slinkdavosi artyn. Nujausdamas 

krustelėjimą jis šokdavo ir džiaugdavosi pilnais nasrais plaukų. Kar- 
tais Aila neabejodavo, kad Yhaha žaidžia su jaunikliu puikiai žino- 
dama, kad jos uodega yra stipraus troškimo objektas, tik apsimeta 
nepastebinti. Jaunoji kumelaitė taip pat mėgo žaisti, tik anksčiau 
neturėjo su kuo. Ailai nebuvo skirta prasimanyti žaidimų - ji nie- 
kad nesimokė, kaip. 

Kai pabosdavo, Yhaha atsigręždavo į uodegos puldinėtoją ir 
gnybdavo jam į pasturgalį. Nors ji taip pat nuolaidžiaudavo, domi- 
navimo niekada neužleido. Mažylis - gal ir urvinis liūtas, bet viso 
labo kūdikis. Aila buvo jo mama, o Yhaha tapo aukle. Žaidimai 
tarp jųdviejų laikui bėgant keitėsi ir tobulėjo, tačiau pasikeitimą 
nuo paprasčiausio pakentimo iki aktyvaus rūpesčio lėmė konkreti 
savybė — Mažylis mėgo mėšlą. 

Mėsėdžių gyvūnų išmatos liūtuko nedomino, jis mėgo tik grau- 
žikų ir žolėdžių mėšlą. Jei tik rasdavo išėjęs į stepes, būtinai jame 
išsivoliodavo. Kaip ir visi kiti žaidimai, tai buvo ruošimasis būsimai 
medžioklei: gyvūnų mėšlas maskuoja liūto kvapą. Nors tai supra- 
to, Aila juokdavosi stebėdama liūtuką, atradusį naują mėšlo krū- 
vą. Mamutų mėšlas ypač tiko. Mažylis apkabindavo didelį rutulį, 
spausdamas sutrupindavo ir atsiguldavo ant viršaus. 

Vis dėlto joks mėšlas nebuvo toks nuostabus kaip Yhaha. Kai 
Mažylis pirmą kartą aptiko krūvą sausų išmatų, kurias Aila naudo- 
jo vietoje malkų, jis negalėjo atsidžiaugti. Nešiojosi, ritinėjo, žaidė, 
tiesiog pasinėrė į išmatas. Grįžusi į urvą Yhaha ant liūtuko užuodė 
savo kvapą. Regis, jai pasidingojo, kad šitaip jauniklis virto jos dale- 
le. Nuo tos akimirkos nervingumas buvo šluote nušluotas, ir kume- 
laitė pripažino liūtuką savo globotiniu. Jam vadovavo, jį saugojo, 
o jei Mažylis kartais sureaguodavo kiek gluminamai, tai nesumen- 


kindavo atidaus jos rūpesčio. 

Išėjus iš urvo ta vasara Ailai buvo laimingiausia. Yhaha buvo 
kompanionė ir daugiau nei draugė. Aila nežinojo, ką būtų dariusi 
be jos per ilgą vienišą žiemą. Liūtuko atsiradimas paskatino naujus 
užmojus. Jis atnešė juoko. Globėjiško arklio ir žaismingo liūtuko 
santykiai nuolat priversdavo kvatoti. 

Šilrą saulėtą vidurvasario dieną pievoje Aila stebėjo, kaip jauni- 
klis su kumele žaidžia naują žaidimą. Jie dideliu ratu vaikėsi vienas 
kitą. Iš pradžių liūtas laukdavo, kad Yhaha pasivytų, paskui mesda- 
vosi pirmyn, kol kumelė sulėtindavo, ir apibėgęs ratą prisivydavo 
ją iš užpakalio. Tada priekin šokdavo Yhaha, o liūtukas žiūrėdavo 
savo greičio, kad ji galėtų pasivyti. Ailai atrodė, jog tai juokingiau- 
sias kada jos matytas vaizdas. Moteris juokėsi, kol pargriuvo prie 
medžio susiėmusi už pilvo. 

Juoko priepuoliui praėjus kaži kodėl ji susirūpino. „Koks čia 
garsas pasigirsta, kai kas nors pralinksmina? Kodėl man taip būna? 
Kai niekas neprimena, jog tai nederama, tas garsas sklinda taip len- 
gvai. Kodėl tai buvo nederama?“ Moteris nesugebėjo prisiminti, 
kad kada būtų mačiusi nors vieną gentainį besišypsantį ar besijuo- 
kiantį, išskyrus savo sūnų. Vis dėlto jie suprato humorą. Juokingus 
pasakojimus lydėdavo pritariamas linksėjimas ir maloni išraiška, 
labiausiai sutelkta akyse. Tiesa, genties žmonės nutaisydavo grima- 
są, kiek primenančią jos šypseną, tačiau taip perteikdavo nervingą 
baimę arba grasinimą, o ne laimę, kurią ji jautė. 

„Jei juokas leidžia taip gerai pasijusti ir taip lengvai sklinda iš 
vidaus, argi gali būti netinkamas? Ar kiti žmonės juokiasi?“ Kiti. 
Šiltas laimės jausmas išsisklaidė. Moteris nemėgo galvoti apie kitus. 


Tai versdavo įsisąmoninti, kad liovėsi jų ieškojusi, ir ją užplūsdavo 

sumišę jausmai. Iza prisakė Ailai susirasti saviškius, nes gyventi vie- 
nai pavojinga. Jei susirgs arba nutiks nelaimė, kas jai padės? 

Aila buvo tokia laiminga slėnyje su gyvūnų šeima. Yhaha su Ma- 
žyliu nežvelgė į ją smerkiamai, kai ji užsimiršusi pasileisdavo bėgti. 
Niekada neliepė jai nesišypsoti, neverkti, nemedžioti su ginklais ar 
be jų. Moteris galėjo pati pasirinkti, todėl jautėsi tokia laisva. Ji ne- 
svarstė, kad laikas fiziniams poreikiams patenkinti, tai yra, pasirū- 
pinti maistu, šiluma ir pastoge, riboja jos laisvę. Kaip tik priešingai. 
Žinojimas, kad geba savimi pasirūpinti, suteikė jai pasitikėjimo. 

Bėgant laikui ir ypač atsiradus Mažyliui, sielvartas dėl mylimų 
žmonių apmalšo. Tuštuma, skausmingas žmogiško ryšio poreikis 
kamavo nuolat ir atrodė kone įprastas. Kartkartėmis palengvėjus 
apimdavo tikras džiaugsmas, o dviejų gyvūnų su kaupu pakako tuš- 
tumai užpildyti. Aila mėgo galvoti, kad šis mažas būrelis taip pri- 
mena Izos, Krebo ir jos, kai buvo mažytė, santykius, išskyrus tai, 
kad ji su Yhaha rūpinosi Mažyliu. Kai įtraukęs nagus liūto jauniklis 
priekinėmis letenomis ją apsivydavo ir susirangydavo greta nakčiai, 
ji kone galėjo įsivaizduoti, jog tai Durkas. 

Aila nenorėjo leistis ieškoti nepažįstamų žmonių su nežinomais 
papročiais ir apribojimais - Kitų, kurie gali iš jos atimti juoką. „Ne- 
atims, — pasakė pati sau. - Negyvensiu su tokiais, kurie neleis man 
juoktis: 

Gyvūnai pagaliau pavargo žaisti. Yhaha ganėsi, o Mažylis iškoręs 
liežuvį, šnopuodamas ilsėjosi gretimais. Aila sušvilpė. Atėjo Yhaha, 
ir liūtukas atpėdino. 

- Reikia medžioti, Yhaha, — mostelėjo ji. - Šitas liūtas tiek daug 
ėda ir darosi vis didesnis. 

Pasveikęs mažasis urvinis liūtukas nuolat sekiodavo Ailą su Yha- 


ha. Jauniklių niekada nepalikdavo vienų, kaip ir genties vaikų, taigi, 

toks elgesys atrodė visiškai normalus, tačiau kėlė problemų. Kaip 
medžioti, jei iš paskos seka urvinis liūtas? Sukilus globėjiškiems 
Yhaha instinktams, problema išsisprendė savaime. Buvo įprasta, 
kad motina liūtė suformuoja pošeimį iš savo jauniklių ir jaunesnės 
patelės. Ši prižiūrėdavo mažylius, kol motina medžiodavo, ir Ma- 
žylis priėmė tokį Yhaha vaidmenį. Aila žinojo, kad nė viena hiena 
ar kitas panašus žvėris nemes iššūkio globotinio ginti pakilusiai ir 
kanopomis trepsinčiai kumelei, bet tai reiškė, jog moteriai vėl teks 
medžioti pėsčiomis. Vis dėlto žygiai į stepes netoli urvo ieškant 
svaidykle įveikiamų gyvūnų atvėrė netikėtą galimybę. 

Anksčiau Aila vengė į rytus nuo slėnio klaidžiojančios urvinių 
liūtų šeimos, tačiau pastebėjusi kelis, besiilsinčius žemaūgių pušų 
pavėsyje, nusprendė, kad jau laikas daugiau sužinoti apie totemą 
įkūnijančius padarus. 

Tai buvo pavojingas užsiėmimas. Nors Aila buvo medžiotoja, 
lengvai galėjo tapti auka. Jau anksčiau moteris buvo stebėjusi plėš- 
rūnus ir žinojo būdų, kaip tapti nepastebimai. Liūtai jautė, kad ji 
stebi, tačiau po kelių kartų nusprendė nekreipti dėmesio. Pavojus 
niekur nedingo. Bet kuris liūtas galėjo kada užsimanęs, be jokios 
kitos priežasties, paprasčiausiai pagedus nuotaikai, ją užpulti, bet 
kuo ilgiau Aila gyvūnus stebėjo, tuo patrauklesni jie tapo. 

Dažniausiai liūtai ilsėjosi arba miegojo, tačiau medžiodami tap- 
davo greiti ir nuožmūs. Gaujomis medžiojantys vilkai galėdavo už- 
mušti didelį elnią, o vienui viena urvinė liūtė jį sudorodavo kur kas 
greičiau. Liūtai grobio ieškodavo tik tada, kai būdavo alkani, ir te- 
galėjo ėsti kartą per kelias dienas. Neprivalėjo ruošti maisto atsargų 
iš anksto, kaip Aila, - jie medžiodavo kiaurus metus. 

Moteris pastebėjo, kad karštomis vasaros dienomis jie labiau 


linkę medžioti naktį. Žiemą, kai gamta pastorindavo kailius ir 

pašviesindavo jų atspalvį iki dramblio kaulo, kad susilietų su švie- 
sesniu gamtovaizdžiu, Aila matė liūtus medžiojant dieną. Stiprus 
šaltis apsaugodavo nuo perkaitimo dėl gaudant grobį išsiskiriančios 
didžiulės energijos. Kai temperatūra naktimis nukrisdavo, liūtai 
miegodavo susispietę į krūvą urve, po uolos iškyša pasislėpę nuo 
vėjo arba kanjone tarp išsibarsčiusių akmenų, kurie per dieną suger- 
davo tolimos saulės trupinius ir skleisdavo šilumą tamsoje. 

Po dienos stebėjimų jaunoji moteris traukė į slėnį kupina pagar- 
bos savo totemo dvasios gyvūnui. Tądien stebėjo, kaip liūtė par- 
bloškė seną mamutą su tokiomis ilgomis iltimis, kad šios užsirietu- 
sios kryžiavosi priekyje. Grobiu apsirijo visas būrys. „Kaip apskritai 
išsigelbėjau nuo tokio liūto būdama vos penkerių, o teliko vos keli 
patvirtinantys randai? — galvojo ji, dabar geriau suprasdama, kodėl 
taip stebėjosi gentainiai. - Kodėl urvinis liūtas mane pasirinko?“ 
Akimirką aplankė keista nuojauta. Nieko konkretaus, tačiau mote- 
ris susimąstė apie Durką. 

Grįždama į slėnį Aila staigiu smūgiu paklojo kiškį ir staiga su- 
abejojo, ar išmintingai pasielgė, į urvą parsigabenusi liūtuką, nes 
staiga įsivaizdavo jį tapusį visiškai suaugusiu urviniu liūtu. Moters 
nuogąstavimai išsisklaidė, kai Mažylis, nuoširdžiai džiaugdamasis 
globėjos grįžimu, pribėgęs ėmė ieškoti jos pirštų pažįsti ir puolė ją 
laižyti šiurkščiu liežuviu. 

Vėliau vakare, nudyrusi kiškį, gabalais supjausčiusi mėsą Mažy- 
liui, sutvarkiusi Yhaha guolį, atnešusi jai šviežio šieno ir paruošusi 
šį tą vakarienės sau, Aila sėdėjo gurkšnodama karštą arbatą, žiūrėjo 
į ugnį ir galvojo apie dienos įvykius. Jaunasis liūtas užmigo urvo gi- 
lumoje, toliau nuo laužo kaitros. Moters mintys grįžo prie aplinky- 


bių, privertusių priglausti liūtuką. Aila gebėjo padaryti vienintelę 

išvadą: toks buvo totemo noras. Nežinia, kodėl, tačiau didysis urvi- 
nis liūtas atsiuntė jai auginti vieną iš saviškių. 

Paglosčiusi amuletą ant virvelės po kaklu, Aila apčiuopė daiktus 
viduje, paskui tyliai oficialia genties kalba kreipėsi į savo totemą: 
„Moteris nesuprato, kokie galingi yra urviniai liūtai. Ji dėkinga, 
kad tai buvo atskleista. Tikriausiai ši moteris niekada nesužinos, 
kodėl buvo pasirinkta, bet ji dėkinga už Mažylį ir arklį, - pacylėjusi 
pridūrė: - Vieną dieną, didysis urvinis liūte, ši moteris sužinos, ko- 
dėl liūtukas buvo atsiųstas... Jei totemas nuspręs pasakyti: 

Atsiradus urviniam liūtui, įprastas Ailos ruošos šaltajam sezo- 
nui krūvis pasunkėjo. Jis buvo mėsėdis, aišku kaip dukart du, tad 
reikėjo daug mėsos greitai augančio žvėries poreikiams patenkinti. 
Mažų gyvūnėlių medžioklė su svaidykle atimdavo per daug laiko — 
buvo būtina rengtis didesnei medžioklei, ir dėl savęs, ir dėl liūto. 
Tam reikėjo Yhaha. 

Kai Aila atsinešė pakinktus ir sušvilpė arkliui, kad šį tą patobu- 
lintų ir kumelė galėtų vilkti du tvirtus medinius pagalius, Mažy- 
lis suprato moterį ruošiant kažką ypatinga. Neštuvai pasiteisino, 
tačiau Aila norėjo rasti geresnį būdą jiems pritvirtinti, kad galėtų 
naudoti nešulių krepšius. Taip pat norėjo, jog vienas pagalys būtų 
judrus ir arklys pajėgtų užgabenti krovinį iki urvo. Džiovinti mėsą 
ant atbrailos taip pat sekėsi. 

Moteris nebuvo tikra, kaip elgsis Mažylis, kaip medžios kartu 
su juo, tačiau privalėjo pamėginti. Kai viskas buvo paruošta, ji užsi- 
ropštė Yhaha ant nugaros ir pajudėjo. Liūtukas sekė įkandin taip, 
kaip būtų sekęs motiną. Stepes į rytus nuo upės pasiekti buvo daug 
patogiau, tad, išskyrus kelias tiriamąsias keliones, Aila niekada nėjo 
į vakarus. Stati vakarinė siena tęsėsi ne vieną mylią, kol status akme- 


ningas šlaitas galų gale atvėrė kelią į lygumas. Kadangi raitomis 

kelionės gerokai pailgėjo, moteris puikiai susipažino su rytine puse 
ir jai tapo lengviau medžioti. 

Aila daug žinojo apie bandas tose stepėse, jų migracijos pobūdį, 
įprastus maršrutus bei mėgstamas upių perkėlas, tačiau vis dar turė- 
jo kasti duobes palei žinomus gyvūnų takus, ir tai nebuvo toks dar- 
bas, kurį pagreitintų guvus urvinis liūtukas, manantis, kad moteris 
vien jam pasimėgauti ką tik išgalvojo naują nuostabų žaidimą. 

Prislinkęs prie duobės žvėriukas letenomis suardė kraštą. Įšoko 
vidun ir taip pat lengvai liuoktelėjo lauk. Ėmė vartaliotis krūvoje 
žemių, kurias moteris pylė ant senos palapinės odos, vis dar naudo- 
jamos žemėms nuvilkti. Pradėjus vilkti odą šalin, Mažylis taip pat 
nusprendė ją saviškai traukti. Prasidėjo „virvės traukimas“, ir visos 
žemės išsibarstė aplink. 

— Mažyli, kaip man iškasti duobę? — tarė Aila įpykusi, tačiau 
juokdamasi ir dar labiau jį drąsindama. — Štai, duosiu tau šį tą pa- 
tampyti. 

Pasiraususi nešulių krepšiuose, nuimtuose nuo Yhaha, kad ši 
patogiai pasiganytų, surado elnio kailį, kurį buvo pasiėmusi kaip 
patiesalą, jei kartais pradėtų lyti. 

— Trauk šitą, Mažyli. 

Ji ėmė tempti odą priešais liūtuką kartu su žeme. "To ir tereikė- 
jo. Žvėriukas nepajėgė atsispirti. Taip džiaugėsi savimi, tempiančiu 
odą tarp priekinių letenų, kad moteriai teko nusišypsoti. 

Be liūtuko pagalbos Aila vis dėlto iškasė duobę ir uždengė tiks- 
lingai atsigabentu senu kailiu bei žemės sluoksniu. Odą vos nulaikė 
keturi kaiščiai, bet Mažyliui žūtbūt prireikė ištirti. Jis įkrito į spąs- 
tus, iššoko sukrėstas ir pasipiktinęs, o paskui laikėsi atokiai. 

Paruošusi duobę Aila sušvilpė Yhaha ir apsuko platų lankstą, 


kad atsidurtų už laukinių asilų kaimenės. Ji negalėjo prisiversti vėl 

medžioti arklių, ir netgi šie asilai vertė ją jaustis nepatogiai. Gyvū- 
nai labai panėšėjo į arklius, tačiau kaimenė buvo tokioje geroje pa- 
dėtyje įvyti į spąstus, kad moteris negalėjo to praleisti. 

Po Mažylio žaismingo kraipymosi aplink duobę ji dar labiau ne- 
rimavo, jog jis trukdys medžioti, tačiau atsidūrus už kaimenės liū- 
tuko elgesys visiškai pasikeitė. Jis persekiojo laukinius asilus lygiai 
taip pat, kaip sėlindavo prie Yhaha uodegos, tarsi iš tikrųjų galėtų 
kokį parblokšti, nors buvo gerokai per jaunas. Tada moteris ir su- 
prato, kad žaisdamas jis lavino liūtų medžioklės įgūdžius. Nuo gi- 
mimo buvo medžiotojas, o poreikis sėlinti buvo instinktyvus. 

Aila nustebo suvokusi, kad liūtukas tikrai padeda. Kai kaimenė 
buvo pakankamai arti spąstų, kad žmogaus ir liūto kvapas galėtų 
paskatinti juos mestis į šalį, moteris paragino Yhaha pirmyn šūkau- 
dama ir klykaudama, kad asilai pradėtų masiškai bėgti. Liūtukas 
taip pat pajuto, jog tai signalas leistis paskui žvėris. Jo kvapas prisi- 
dėjo prie laukinių asilų panikos. Jie puolė tiesiai į duobę. 

Aila nušoko Yhaha nuo nugaros su ietimi rankoje ir visu greičiu 
nuskuodė prie klykiančio laukinio asilo, kuris mėgino išsiropšti iš 
duobės, tačiau Mažylis ją aplenkė. Jis šoko ant keteros gyvuliui - 
dar neišmanydamas apie mirtinai dusinantį liūtų grybšnį aukai už 
gerklės — ir pieniniais dantimis, per mažais, kad pridarytų daug ža- 
los, kando laukiniam asilui į sprandą. Tai buvo pirmoji patirtis. 

Jei jauniklis vis dar būtų gyvenęs su saviškiais, joks suaugęs liūtas 
nebūtų jam leidęs painiotis medžiojant. Bet kokį mėginimą tuč- 
tuojau būtų sustabdęs žudikiškas smūgis. Kad ir kokie greiti, liūtai 
tebuvo sprinteriai, o jų aukos - ilgų nuotolių bėgikai. Jei grobis ne- 
nudobiamas po pirmojo spurto, galima jį ir prarasti. Jie tegali leis- 
ti, kad liūtukai lavintų medžioklės įgūdžius tik žaisdami, kol kone 

Aila buvo žmogus. Ji nebuvo tokia greita nei kaip auka, nei kaip 
grobuonis, neturėjo nagų ar ilčių. Jos ginklas buvo smegenys. Jomis 
turėjo išrasti priemonių įveikti natūralių medžioklės gabumų sty- 
gių. Spąstai, leidžiantys lėtesniam, silpnesniam žmogui medžioti, 
netgi liūto jaunikliui suteikė progą išmėginti jėgas. 

Kai Aila be kvapo pribėgo, įkalintas duobėje su urviniu liūtuku, 
urzgiančiu ant nugaros ir vaikiškais dantukais bandančiu mirtinai 
įkąsti, laukinis asilas buvo paklaikęs iš baimės. Tiksliu ieties smūgiu 
moteris baigė gyvulio kančias. Su vis dar prisikabinusiu liūtuku — 
aštrūs maži dantukai buvo prakirtę odą — laukinis asilas pargriu- 
vo. Tik gyvuliui visiškai nurimus Mažylis jį paleido. Padrąsinamai, 
išdidžiai, kaip šypsotųsi tikra motina, Aila šypsojosi urvinio liūto 
jaunikliui, kuris, kupinas pasididžiavimo ir neabejodamas, kad pats 
auką nudėjo, stovėjo ant daug didesnio už save gyvulio kūno ir ban- 
dė riaumoti. 

Paskui Aila įšoko į duobę ir nuginė liūtuką šalin. 

— Judinkis, Mažyli. Reikia gyvuliui aplink sprandą aprišti šitą 
virvę, kad Yhaha galėtų jį ištraukti. 

Jauniklis buvo tikras nervingos energijos kamuolys, kai arklys, 
įsirėžęs į juostą skersai krūtinės, tempė iš duobės laukinį asilą. Mažy- 
lis šokinėjo į duobę ir iš jos, o pagaliau ištraukus laimikį, liuoktelėjo 
ant gyvulio ir nušoko. Aiškiai nežinojo, kur dėtis. Liūtas, nudėjęs 
auką, paprastai pirmas pasiima dalį, tačiau jaunikliai nemedžioja. 
Pagal dominuojančią tvarką, jie būna paskutiniai. 

Praskėtusi gyvuliui kojas Aila ruošėsi pjauti pilvą, pradėdama 
ties išange ir baigdama ties gerkle. Liūtai panašiai pradėtų puotą — 
pirmiausia išplėšdami minkštą apatinę pusę. Godžiai stebint Mažy- 
liui, moteris perrėžė apačioje, tada apsisuko ir apžergė gyvulį, kad 


perpjautų likusią dalį. 

Liūtukas ilgiau nebegalėjo laukti. Nėrė į žiojintį pilvą ir įniko į 
pūpsančius kruvinus vidurius. Jo kaip adatos aštrūs dantukai švel- 
nius vidinius audinius ir kažką sugriebė. Jis iššoko ir pradėjo radinį 
tampyti kaip įprastai traukiant virvę. 

Aila liovėsi pjauti, atsisuko ir pajuto, kad nebegali sulaikyti be- 
siveržiančio juoko. Kretėjo iš džiaugsmo, kol ašaros pasirodė akyse. 
Mažylis griebėsi veiksmų prieš žarnų tumulą, tačiau netikėtai ne- 
pajuto pasipriešinimo. Žarna vis tįso. Jis traukė nekantraudamas, 
kol vidurių ritė išsivijo per kelias pėdas, o nuostabos kupinas liū- 
tuko žvilgsnis buvo toks juokingas, kad Aila nepajėgė susivaldyti. 
Ji sudribo ant žemės laikydamasi už šono, mėgindama atgauti savi- 
tvardą. Jauniklis, nesuprasdamas, ką moteris daro, paleido žarną ir 
priėjo pažiūrėti. Šypsodamasi atbėgusiam padarėliui ji sugriebė jo 
galvą rankomis ir pasitrynė skruostu į kailį, tada pakasė už ausų ir 
aplink krauju suteptus nasrus, o liūtukas palaižęs moteriai rankas 
įsirangė į sterblę. Susirado du jos pirštus ir pakaitomis priekinėmis 
kojomis spaudydamas šlaunis, ėmė žįsti, giliai iš gerklės tyliai mur- 
mėdamas. 

„Nežinau, kas atnešė tave, Mažyli, - galvojo Aila, — tačiau aš taip 


džiaugiuosi, kad tu čia. 


Iki rudens urvinis liūtas praaugo stambų vilką, o vaikiškas apkū- 
numas virto ištįsusiomis galūnėmis ir raumenų jėga. Nors išstypo, 
jis tebebuvo liūtukas, ir Aila kartkartėmis puikuodavosi po žaidi- 
mų likusiais nubrozdinimais ar randais. Niekada jam nesudavė - jis 
buvo Mažylis, - tačiau supeikdavo ženklu „pakaks“, o kartais nu- 
stūmusi pridurdavo: „Pakaks, tu per šiurkštus!“ ir nueidavo. 

To užtekdavo, kad atgailaujantis jauniklis nuolankiai sektų iš 
paskos, kaip pridera šeimos liūtui elgtis su lyderiais. Moteris ne- 
galėdavo atsispirti. Laimingas liūtukas imdavo dūkti, bet kiek san- 
tūriau. Įtraukdavo nagus, tada pašokdavo, uždėdavo letenas jai ant 
pečių ir stumdavo, tačiau neparversdavo, kad galėtų apsivyti aplink 
ir užpakalinėmis. Aila taip pat turėdavo jauniklį apkabinti, ir nors 
jis iššiepdavo dantis apžiojęs moters petį arba ranką — šitaip vieną 
dieną kandžios savo patelę, - būdavo švelnus, nė karto nepradrėskė 
odos. 

Ji vertino ir skatino Mažylio pažangą bei prieraišumo ženklus, 
tačiau gentyje, kol neparnešdavo pirmo grobio ir nepasiekdavo pil- 
nametystės, sūnus paklusdavo motinai. Aila elgėsi nė kiek ne kitaip. 
Jauniklis pripažino ją kaip motiną, todėl buvo natūralu, kad ji do- 

Moteris ir arklys buvo liūtuko šeima — viskas, ką turėjo. Kelis 
kartus būdamas stepėse su Aila jis sutiko kitų liūtų, bet randas ant 
nosies rodė, jog smalsios pastangos susidraugauti buvo visiškai at- 
mestos. Po peštynių, iš kurių Mažylis grįžo kruvinu snukiu, moteris 
vengė kitų liūtų, kai su ja būdavo jauniklis, tačiau būdama viena 
juos tebestebėjo. 

Aila suprato lyginanti laukinės šeimos jauniklius su Mažyliu. 
Pirmiausia pastebėjo, kad jis didelis pagal amžių. Kitaip nei sutikti 
mažyliai, jis taip ir nepažino bado, kai išsišovę šonkauliai prime- 
na vilnis smėlyje, aptriušęs kailis išblunka, o juo labiau jam negrėsė 
mirti iš alkio. Kadangi Aila nuolat liūtuką globojo ir aprūpino, jis 
galėjo puikiausiai fiziškai vystytis. Tarytum genties moteris su svei- 
ku, laimingu kūdikiu Aila didžiavosi matydama, kad jos Mažylis 
auga išpuoselėtas ir stambus palyginti su laukiniais jaunikliais. 

Moteris pastebėjo, jog būta ir kitos srities, kurioje jaunasis liū- 
tukas lenkė bendraamžius. Mažylis buvo ne pagal metus subrendęs 
medžiotojas. Po pirmo karto, kai su užsidegimu vaikėsi laukinius 
asilus, jis visada lydėdavo moterį. Užuot žaidęs sėlinimą ir medžio- 
klę su kitais jaunikliais, jis praktikavosi su tikru grobiu. Liūtė būtų 
griežtai draudusi jam dalyvauti, tačiau Aila Mažylį drąsino ir nuo- 
širdžiai džiaugėsi jo pagalba. Instinktyvūs liūtuko medžioklės bū- 
dai taip pritapo, kad jie medžiojo kaip komanda. 

Tiktai kartą jis pradėjo vyti anksčiau laiko ir išsklaidė bandą, ne- 
pasiekusią duobės. Tada Aila buvo tokia pasipiktinusi, kad Mažylis 
suprato padaręs didžiulę klaidą. Kitą sykį jis atidžiai moterį stebėjo 
ir tvardėsi laukdamas ženklo. Nors liūtukui dar nesisekė nudėti į 
spąstus pakliuvusio gyvūno prieš Ailai pasirodant, ji buvo tikra, jog 


neilgtrukus jauniklis ką nors nugalabys. 

Liūtukas suprato, jog medžioti mažesnius žvėris kartu su svai- 
dykle besidarbuojančia moterimi taip pat labai smagu. Kai Aila 
rinkdavo maistą, juo žvėriukas nesidomėjo ir vaikydavosi viską, kas 
juda, - jei nemiegodavo. Medžiodamas jis išmoko kaip Aila susting- 
ti pastebėjęs grobį. Kone nematomas laukdavo ir stebėdavo, kaip 
ji išsiima svaidyklę ir akmenį. Dažniausiai Aila sutikdavo liūtuką 
tempiantį grobį atgal, tačiau kartais rasdavo jį dantimis apžiojusį 
aukai gerklę ir spėliodavo, ar gyvūną pribaigė jos mestas akmuo, ar 
Mažylis, kaip įprasta liūtams, uždusino užspaudęs trachėją. Bėgant 
laikui Aila ėmė sekti, kada liūtukas užuodžia grobį ir sustingsta dar 
jai nė nepastebėjus. Būtent mažesnį žvėrį jis pirmą kartą sučiupo 
savarankiškai. 

Mažylis ne itin susidomėjęs žaidė greta su jam numestu mėsos 
gabalu, o paskui užmigo. Pabudo alkanas ir išgirdo, kaip Aila ko- 
pia stačiu šlaitu į stepes. Yhaha šalia nebuvo. Tyruose be priežiūros 
palikti jaunikliai buvo puikus laimikis hienoms ir kitiems plėšrū- 
nams - liūtukas anksti ir puikiai išmoko šią pamoką. Mažylis puolė 
paskui Ailą, ją aplenkė, paskui pėdino greta. Pirmiausia moteris pa- 
matė, kad jis sustojo, ir tik tada pastebėjo sprunkantį didžiulį žiur- 
kėną. Aila sviedė akmenį, tačiau nebuvo tikra, ar pataikė. 

Kitą akimirką Mažylis dingo. Aila aptiko jį sukišusį kruviną snu- 
kį į žiurkėno vidurius ir panoro išsiaiškinti, kurio tai laimikis. Mos- 
tu paliepė pasitraukti, nes norėjo paieškoti akmens žymės. Liūtu- 
kas priešinosi tik akimirką - pakankamai ilgai, kad moteris rūsčiai 
jį nužvelgtų, - paskui be ginčų pasitraukė. Ilgai ėdęs iš jos rankų 
buvo tikra, nuo ko jis patiesė letenas, bet atidavė grobį liūtukui jį 


pagyrusi - juk pavyko pačiam praplėšti odą. 

Pirmas gyvūnas, kurį, Ailos įsitikinimu, Mažylis nudėjo pars, 
buvo kiškis. Tai vienas iš tų retų kartų, kai akmuo išslydo. Suprato 
sviedusi netinkamai - akmuo nukrito vos už kelių pėdų, - tačiau 
mostas jaunajam liūtui buvo ženklas vytis. Aila rado jį mėsinėjantį 
grobį. 

— Koks tu šaunus, Mažyli! - dosniai pagyrė jauniklį savišku gar- 
sų ir mostų mišiniu, kaip būdavo giriami visi genties berniukai, nu- 
dėję pirmą smulkų gyvūnėlį. Liūtas nesuprato, ką moteris sako, bet 
suvokė jai įtikęs. Šypsena, dėmesys, poza — visa bylojo apie jos jaus- 
mus. Nors buvo per jaunas, Mažylis patenkino instinktyvų poreikį 
medžioti ir dar sulaukė pritarimo iš dominuojančio šeimos nario. 


Pasielgė gerai ir tai suprato. 

Su pirmaisiais atšiauriais žiemos vėjais temperatūra ėmė kristi, 
o ledo šukės upelio pakraščiuose kėlė nerimą jaunajai moteriai. Ji 
buvo sukaupusi gausias daržovių ir mėsos atsargas sau, papildomas 
džiovintos mėsos atsargas Mažyliui, tačiau buvo aišku, kad visai 
žiemai nepakaks. Turėjo grūdų ir šieno Yhaha, bet arkliui pašaras 
buvo prabanga, o ne būtinybė. Arkliai visą žiemą randa ką sučiau- 
moti, tačiau gausiai iškritus sniegui ima badauti, kol sausas vėjas jį 
nupusto, ir ne visi išgyvena šaltąjį sezoną. 

Plėšrūnai taip pat ieškosi maisto visą žiemą ir išskerdžia sil- 
pnuosius, palikdami daugiau maisto stipriesiems. Plėšrūnų ir jų 
aukų populiacijos gausėja ir nyksta ciklais, tačiau apskritai išlieka 
pusiausvyra. Sumažėjus graužikų ir atrajojančių gyvūnų, plėšrūnus 


užklupdavo badas. Žiema - visiems sunkiausias metas. 

Atėjus šalčiams Ailos nerimas dar sustiprėjo. Žemei sustingus į 
akmenį, stambių gyvūnų medžioti ji negalės - kaipgi iškas duobę? 
Dauguma mažų žvėrelių sumigę žiemos miegu arba tūno lizduose 
maitindamiesi sukauptomis atsargomis, todėl juos sunku aptikti, 
ypač nesugebant užuosti. Moteris abejojo, ar galės sumedžioti pa- 
kankamai, kad išmaitintų sparčiai augantį urvinį liūtą. 

Žiemos pradžioje, kai šalo pakankamai, kad mėsą galima būtų 
laikyti atšaldytą, o vėliau sušalusią, moteris stengėsi sumedžioti 
kuo daugiau stambių gyvūnų ir saugojo skerdenas slaptavietėse po 
akmenų krūvomis. Vis dėlto Aila nebuvo taip gerai susipažinusi su 
bandų migracija žiemą, tad sekėsi kur kas prasčiau, nei ji tikėjosi. 
Nors nerimaudama kartais visą naktį nesumerkdavo akių, moteris 
nė karto nepasigailėjo priglobusi liūtuką. Su arkliu ir urviniu liūtu 
jaunoji moteris retai jausdavo vienišumą, kuris paprastai prabusda- 
vo užsitęsus žiemai. Atvirkščiai, urvą dažnai užliedavo jos juokas. 

Atidengiant naują slaptavietę, Mažylis jau lūkuriuodavo mėgin- 
damas nugvelbti sušalusią skerdieną Ailai dar nė akmenų nepatrau- 
kus. 

— Mažyli! Traukis šalin! - šypsodavosi ji jaunikliui, bandančiam 
įkišti snukį tarp akmenų. Liūtukas pats užtempdavo sustingusį gy- 
vūną taku ir į urvą. Tarsi žinodamas, jog anksčiau čia gyveno gen- 
tainiai, jis įsikūrė mažoje nišoje urvo gilumoje ir ten tempdavo sker- 
dieną atitirpti. Mėgdavo pirmiausia apkandžioti sušalusį gabalą, su 
pasitenkinimu jį pagraužti. Aila palaukdavo, kol mėsa suminkštės, 
tada atsipjaudavo gabalėlį sau. 

Mėsos atsargoms slaptavietėse sparčiai nykstant moteris pradėjo 
stebėti orus. Kai išaušo vaiski, gaivi, šalta diena, ji nusprendė, kad at- 
ėjo laikas bent jau pabandyti ką sumedžioti. Nebuvo sugalvojusi jo- 


kio konkretaus plano, tačiau ne dėl nenoro. Vylėsi, kad sumanymas 

šaus į galvą išėjus, ir geriau pasidairius, įvertinus aplinkos sąlygas 
atsiras proga apsvarstyti naujas galimybes. Reikėjo ko nors griebtis, 
nes laukti, kol baigsis visos mėsos atsargos, ji nenorėjo. 

Vos ištraukus Yhaha nešulių krepšius Mažylis suprato, kad ruo- 
šiamasi medžioti ir susijaudinęs ėmė lakstyti iš urvo į lauką ir atgal 
nekantriai urgzdamas. Yhaha, kresčiodama galvą ir žvingaudama 
taip pat džiaugėsi perspektyva. Kai pasiekė šaltą saulės nutviekstą 
stepę, Aila pajuto, kad įtampa ir nerimas pamažu užleido vietą vil- 
čiai bei malonumui. 

Stepėse baltavo plonytis ką tik iškritusio sniego sluoksnis, kurį 
kiek pustė lengvas vėjelis. Oras buvo įsielektrinęs, kone traškėjo 
nuo šalčio, ryški saulė spigino, tačiau nė truputėlio nešildė. Kaskart 
iškvėpus ore pakibdavo garų debesis, o Yhaha prunkštelėjus iš jos 
apšerkšnijusio snukio pažirdavo ledo kristaliukai. Apsisiautusi se- 
nuoju vilkenos gobtuvu Aila džiaugėsi nepatingėjusi išdirbti visų 
sumedžiotų gyvūnėlių kailių, kuriais dabar galėjo šildytis. 

Ji dirstelėjo žemyn į tyliai ir grakščiai judančią katę ir apstulbo 
pamačiusi, kad nuo pečių iki užpakalinių letenų Mažylis kone to- 
kio par ilgio, kaip Yhaha, ir greitai ištįs iki nedidelio arkliuko ūgio. 
Augančiam urviniam liūtukui kalėsi rausvų karčių užuomazgos — 
Aila susirūpino, kodėl nepastebėjo jų anksčiau. Staiga labiau sune- 
rimęs Mažylis pasileido pirmyn, tvirtai laikydamas uodegą. 

Aila nebuvo įpratusi žiemą stepėse sekti pėdsakus, tačiau netgi 
nuo arklio nugaros sniege buvo aiškiai matyti vilkų paliktos pėdos. 
Letenų įspaudai buvo aiškūs ir ryškūs, nepažeisti vėjo ar saulės, 
akivaizdžiai švieži. Mažylis veržėsi pirmyn - vilkai buvo netoliese. 
Aila paragino Yhaha šuoliuoti ir prisivijusi Mažylį spėjo pamaty- 
ti, kaip vilkų gauja supa seną patiną, atsilikusį nuo nedidelės saigų 


bandos. 

Tai pamatęs jaunasis liūtas nepajėgdamas suvaldyti susijaudini- 
mo įbėgo tarp vilkų, išblaškė bandą ir nutraukė puolimą. Nustebę 
ir suirzę vilkai Ailai pasirodė baisiai juokingi, tačiau ji nenorėjo 
skatinti Mažylio. „Kaip staiga jis sudirgo, - galvojo ji, - taip seniai 
nemedžiojome: 

Panikos genamos saigos galingais šuoliais pasileido per lygumą. 
Vilkų gauja persigrupavo ir nusekė gudresniu tempu: greitu, bet 
nevarginamu, kad prisiviję bandą tebeturėtų jėgų. Susitvardžiusi 
Aila pervėrė Mažyjlį griežtu nepritariamu žvilgsniu. Jis grįžo, tačiau 
buvo pernelyg patenkintas savimi, jog atgailautų. 

Trijulei sekant paskui vilkus moters galvoje ėmė formuotis su- 
manymas. Nebuvo tikra, ar pajėgs nudėti saigą svaidykle, tačiau 
žinojo galinti nugalabyti vilką. Vilkienos skonis jai nerūpėjo: jei 
Mažylis alkanas, suės, o medžiojama buvo tik dėl jo. 

Vilkai turseno vienodu tempu. Senasis patinas atsiliko nuo sai- 
gų bandos pernelyg išsekęs, kad suspėtų. Aila palinko pirmyn, ir 
Yhaha paspartino žingsnį. Vilkai atsargiai supo senąjį patiną sau- 
godamiesi kanopų ir ragų. Aila prisiartinusi nusižiūrėjo vieną vilkų. 
Įkišusi ranką į akmenų pilną kailio klostę išsirinko tinkamą ir prijo- 
jusi arčiau paleido akmenį, o po sekundės - kitą. 

Paraikė tiksliai. Vilkas dribtelėjo, ir moteris iš pradžių pama- 
nė, kad bruzdesys kilo dėl šūvių. Paskui pamatė tikrąją priežastį. 
Akmens paleidimą Mažylis palaikė ženklu vytis, tačiau vilkai jam 
nerūpėjo, tik ne matant antilopę. Plėšrūnų gauja užleido teritoriją 
šuoliuojančiam arkliui su svaidyklę valdančia moterimi ant nuga- 
ros ir ryžtingai puolančiam liūtui. 

Mažylis dar nebuvo toks medžiotojas, koks stengėsi būti, - bent 
kol kas. Puolimui stigo visiškai suaugusio liūto jėgos ir rafinuotu- 


mo. Aila akimirką užtruko, kol perprato padėtį. „Ne, Mažyli! Ne 

tas gyvūnas, - galvojo ji. Netrukus pasitaisė: - Žinoma, jis pasirin- 
ko teisingą gyvūną“ Liūtukas mirtinai įsikibo į sprunkantį patiną, 
kuriam baimė suteikė naują jėgų antplūdį. 

Iš krepšio už nugaros Aila stvėrė ietį. Reaguodama į moters ragi- 
nimus Yhaha pasileido paskui saigą. Antilopės spurtas buvo trum- 
pas. Gyvūnas lėtėjo, o visu greičiu šuoliuojantis arklys sparčiai trum- 
pino atstumą. Aila nutaikė ietį ir, vos tik susilygino su grobiu, smeigė 
nė nenutuokdama, kad klykia užplūdus pirmykštei energijai. 

Apsukusi arklį Aila nurisnojo atgal ir rado jauną urvinį liūtą 
stovintį prie seno patino. Tada pirmą kartą jis paskelbė apie savo 
meistriškumą. Nors trūko bekompromisio suaugusio liūto griaus- 
mo, triumfuojantis Mažylio riaumojimas buvo daug žadantis. Net- 
gi Yhaha pasibaidė. 

Aila nušoko nuo kumelės nugaros ir raminamai paglostė jai 
sprandą. 

— Viskas gerai, Yhaha. Tai tik Mažylis. 

Nesvarstydama, kad liūtas gali protestuoti ir rimtai sužeisti, 
Aila nustūmė jį į šalį pasiruošusi išmėsinėti antilopę prieš gabenant 
į urvą. Jauniklis užleido kelią dominuojančiam padarui ir tik Ailai 
būdingam pasitikėjimui savo meile. 

Moteris nusprendė susirasti vilką ir jį nudirti — šių žvėrių kailiai 
šilti. Grįždama nustebo pamačiusi, kad Mažylis tempia antilopę, ir 
perprato jo ketinimą parboginti grobį iki pat urvo. Saigos patinas 
buvo visiškai suaugęs, o Mažylis - dar ne. Aila ėmė nutuokti apie 
vis stiprėjančią liūtuko jėgą ir galią, kurią dar įgis, tačiau, jei jis visą 
kelią vilks antilopę, iš kailio nieko neliks. Saigos buvo plačiai pa- 
plitusios, gyveno kalnuose, ir lygumose bet negausiai. Anksčiau 
Aila nė vienos nebuvo sumedžiojusi, ir jos turėjo moteriai ypatingą 


reikšmę. Saiga buvo Izos totemas. Aila norėjo kailio. 


Pass 


Ji parodė ženklą „pakaks“. Prieš paleisdamas „savo“ grobį Ma- 
žylis dvejojo tik akimirką, o paskui visą kelią iki pat urvo jį sau- 
godamas neramiai mynė aplink neštuvus. Susidomėjęs labiau nei 
įprastai, jis stebėjo, kaip moteris diria kailį ir atskiria ragus. Pa- 
galiau atgavęs auką, nusitempė nudirtą lavoną į nišą tolimajame 
urvo kampe. Prisirijęs vis dar liko budrus ir užmigo netoliese. 

Ailai buvo smagu. Ji suprato, kad jauniklis saugo savo grobį. 
Regis, jis jautė, kad šitas žvėris kažkuo ypatingas. Aila taip pat, 
tik dėl kitų priežasčių. Ją vis užplūsdavo susijaudinimo bangos. 
Greitis, persekiojimas, medžioklė dirgino, tačiau dar svarbesnis 
buvo atrastas naujas būdas medžioti. Yhaha, o dabar ir Mažylio 
padedama ji galės ieškoti grobio bet kuriuo metu, vasarą ar žiemą. 
Moteris jautėsi galinga, dėkinga ir galinti aprūpinti savo Mažylį. 

Paskui nežinia kodėl ji priėjo prie Yhaha. Kumelė gulėjo vi- 
siškai rami, nors urvinis liūtas buvo greta. Ailai priėjus ji pakėlė 
galvą. Moteris paglostė kumelę, paskui, pajutusi poreikį pabūti 
greta, atsigulė. Yhaha švelniai suprunkštė patenkinta moters ar- 
tumu. 

Žieminės medžioklės su Yhaha ir Mažyliu be daug pastangų 
reikalaujančio duobės kasimo prilygo žaidimui ar sportui. Nuo 
pirmųjų praktikos su svaidykle dienų Aila tai pamėgo. Kiekvie- 
na naujai išmokta technika —- sekimas, dviejų akmenų sviedi- 
mas, duobė ir ietis - atnešdavo dar vieną pergalės jausmą, tačiau 
niekas neprilygo grynam medžioklės raitomis su urviniu liūtu 
džiaugsmui. Regis, abu gyvūnai mėgavosi ne mažiau nei ji. Kol 
Aila ruošdavosi, Yhaha pakėlusi uodegą mindžiukuodavo, kar- 
pydavo ausimis ir kresčiodavo galvą, o Mažylis mindavo iš urvo ir 
atgal, nekantraudamas tyliai urgzdavo. Oras kėlė nerimą tik tol, 


kol Yhaha parnešė ją namo per akliną pūgą. 

"Trejetas paprastai pajudėdavo vos išaušus. Jei anksti pastebėdavo 
auką, dažnai grįždavo namo dar prieš pusiaudienį. Sekdavo tikėtiną 
grobį, kol atsidurdavo tinkamoje padėtyje. Tada Aila duodavo žen- 
klą svaidykle, o Mažylis, nekantrus ir pasiruošęs, puldavo pirmyn. 
Pajutusi moters raginimą, Yhaha pasileisdavo įkandin. Šuoliais le- 
kianti kumelė gana greitai pasivydavo išsigandusį gyvūną, kurį į nu- 
garą įsikabinęs jaunas urvinis liūtas nagais ir iltimis apdraskydavo iki 
kraujo, jei ne mirtinai. Kai susilygindavo su auka, Aila besdavo ietį. 

Iš pradžių jiems ne visada sekėsi. Kartais pasirinktas gyvūnas bū- 
davo pernelyg greitas arba Mažylis parkrisdavo, nesugebėjęs gerai 
įsitverti. Ailai taip pat reikėjo kiek pasipraktikuoti, kad lėkdama 
šuoliais išmoktų valdyti sunkią ietį. Ne kartą ji nepataikė arba smū- 
gis nuslysdavo, o kartais Yhaha pakankamai nepriartėdavo. Net kai 
nepasisekdavo, tai būdavo jaudinamas užsiėmimas ir jie visada ban- 
dydavo vėl. 

Praktikuodamiesi visi tobulėjo. Kai pradėjo suprasti vienas kito 
poreikius ir galimybes, jų neįtikėtinas trejetas tapo veiksminga me- 
džioklės komanda - tokia efektyvia, kad Mažyliui be pagalbos pa- 
tiesus pirmą auką vis tiek atrodė, jog tai visų pastangos. Faktas kone 
neliko nepastebėtas. 

Kumelei lekiant šuoliais Aila matė, kaip elnias klumpa. Prieš pri- 
sivejant jis jau buvo ant žemės. Prajodama Yhaha sulėtino. Moteris 
nušoko ir nubėgo atgal dar arkliui nesustojus. Pakėlusi ietį ruošėsi 
baigti darbą, bet pamatė, kad Mažylis vienas pats tai padarė. Ji tik 
parengė elnią partempti į urvą. 

Tada moteriai viskas paaiškėjo. Mažylis, šitoks jaunas, jau me- 
džiojantis liūtas! Gentyje būtų tapęs suaugusiu. Taip, kaip ji buvo 
pripažinta medžiotoja pirmiau nei tapo moterimi, Mažylis suaugo 


dar prieš subręsdamas. „Derėtų surengti vyriškumo ceremoniją, — 

galvojo Aila, — tačiau kokios apeigos būtų prasmingos?“ Staiga nu- 
sišypsojo. 

Ji nurišo elnio patelę nuo neštuvų, žolės kilimėlį ir strypus su- 
krovė atgal į krepšius. Tai liūtuko grobis, jis turi į jį teisę. Mažylis 
iš pradžių nesuprato. Mynė pirmyn atgal nuo Ailos ir skerdienos. 
Moteriai nuėjus, jis suėmė elnės kaklą dantimis ir, pasikišęs po apa- 
čia, partempė iki paplūdimio, o paskui stačiu taku į urvą. 

Iš karto po pirmojo Mažylio grobio didelio skirtumo nebuvo 
justi. Jie tebemedžiojo kartu, tačiau vis dažniau Yhaha šuoliuoda- 
ma tik mankštindavosi ir Ailos ieties neprireikdavo. Jei moteris už- 
simanydavo mėsos, pasiimdavo pirma. Jei reikėdavo odos, ją nudir- 
davo. Nors laukinėje gamtoje šeimos patinas visada pirmas pasiima 
didžiausią porciją, Mažylis tebebuvo jaunas. Kaip liudijo jo ūgis, jis 
niekad nepažino bado ir buvo įpratęs prie Ailos dominavimo. 

Pavasariop Mažylis vis dažniau pradėjo vienas keliauti iš urvo 
patyrinėti. Jis retai prašapdavo ilgai, tačiau išvykdavo vis dažniau. 
Kartą grįžo sukruvinta ausimi. Aila spėjo, kad rado kitų liūtų. Tai 
privertė suvokti, jog jos vienos nepakaks - jauniklis ieško saviškių. 
Ji išvalė ausį, o jis likusią dienos dalį atkakliai sekiodamas paskui 
net painiojosi po kojų. Naktį įsikeberiojo į moters patalus ir susira- 
do pirštus pažįsti. 

„Jis netrukus išeis, - galvojo Aila, - įsigeis šeimos, patelių, ku- 
rios jam medžios, ir jauniklių, kuriems galės vadovauti. Jam reikia 
saviškių. Prisiminė Izą: „Esi jauna, tau reikia vyro, vieno iš saviš- 
kių. Susirask juos, susirask porą“, - sakydavo ji. „Netrukus ateis 
pavasaris. Turėčiau galvoti apie išėjimą, bet ne dabar. Mažylis tuoj 
taps didžiulis netgi urviniams liūtams. Jis jau seniai pranoksta savo 
amžiaus liūtus ūgiu, tačiau dar nėra užaugęs, kol kas nesugebėtų 


išgyventi. 

Stipriai prisnigo, bet pavasaris mynė žiemai ant kulnų. Staiga 
prasidėjęs potvynis įkalino visus, ypač Yhaha. Aila galėjo užsiropšti 
į stepes viršuje, Mažylis taip pat lengvai ten užliuoksėdavo, tačiau 
šlaitas buvo per status arkliui. Vanduo galų gale atsitraukė, pakrantė 
bei kaulų krūva įgavo naujus kontūrus, ir Yhaha galų gale vėl galėjo 
nulipti taku į pievą, bet kumelė vis tiek buvo irzli. 

Kad kažkas negerai, Aila suprato, kai Mažylis sucypė įspirtas ar- 
klio. Moteris nustebo. Yhaha su liūtuku visada būdavo kantri, gal 
ir grybštelėdavo kada, kad suvaldytų, bet tikrai niekad jo nespardė. 
Aila pamanė, kad neįprastas elgesys yra priverstinio neveiklumo 
pasekmė, tačiau Mažylis augdamas buvo linkęs laikytis atokiau nuo 
Yhaha vietos urve, gerbė kumelės teritoriją, ir Ailai pasidarė smal- 
su, kas jį ten priviliojo. Nuėjusi pažiūrėti užuodė stiprų kvapą, kurį 
lyg ir juto urve visą rytą. Yhaha stovėjo nuleidusi galvą, praskėtusi 
užpakalines kojas, uodegą pakėlusi į kairę. Išbrinkusi jos makšties 
ertmė pulsavo. Pažvelgusi į Ailą kumelė sužvengė. 

Emocijos, viena po kitos staigiai užliejusios Ailą, sukėlė prie- 
šingus kraštutinumus. Pirmiausia palengvėjo. Tai štai kokia bėda. 
Moteris žinojo apie gyvūnų rujos ciklus. Kai kuriems laikas poruo- 
tis pasitaikydavo dažniau, tačiau žolėdžiams gyvūnams - paprastai 
kartą per metus. Tai buvo sezonas, kai patinai dažnai kovodavo dėl 
poravimosi, ir vienintelis metas, kai kartu su patelėmis laikydavosi 
netgi tie, kurie šiaip jau medžiodavo atskirai arba ganydavosi skir- 
tingose grupėse. 

Poravimosi sezonas buvo iš tų paslaptingų gyvūnų elgesio as- 
pektų, kurie Ailą trikdė, kaip ir tai, kad elniai meta ragus ir kasmet 


užsiaugina naujus, didesnius. Viena tų temų, vertusių Krebą skųstis, 


aro 


kad ji per daug kamantinėjanti, kai buvo maža. Šamanas nežinojo, 
kodėl gyvūnai poruojasi, nors kartą neprašomas prasitarė, kad tuo 
metu patinai patelėms parodo dominuojantys, o gal kaip ir žmonės 
jie patenkina savo poreikius. 

Praėjusį pavasarį Yhaha taip pat buvo poravimosi sezonas, ta- 
čiau tuo metu, nors girdėjo stepėse viršuje žvengiantį eržilą, Yhaha 
negalėjo pas jį pakilti. Šį kartą jaunosios kumelaitės poreikis atrodė 
stipresnis. Aila neprisiminė šitokio paburkimo ir žviegimo. Yhaha 
atsidavė jaunosios moters glamonėms ir apkabinimams, paskui vėl 
nuleidusi galvą ėmė žvygauti. 

Staiga Ailos pilvą suspaudė nerimo mazgas. Ji prisišliejo prie ku- 
melės, taip, kaip kartais nusiminusi ar išsigandusi Yhaha priglus- 
davo prie jos. Kumelė ketina ją palikti! Tai buvo taip netikėta. Aila 
neturėjo laiko pasiruošti, nors derėjo. Ji galvojo apie Mažylio ir savo 
ateitį, tačiau prasidėjo Yhaha poravimosi metas. Kumelei reikėjo 
eržilo, poros. 

Labai nenoriai Aila išėjo iš urvo ir davė ženklą Yhaha sekti. Pa- 
siekus akmenuotą paplūdimį apačioje; Aila užšoko raita. Mažylis 
pakilo, bet jam Aila mostu parodė likti. Šį kartą joms nereikėjo ur- 
vinio liūto draugijos. Keliavo ne medžioti, tačiau Mažylis negalėjo 
to suprasti. Ailai dar kartą teko tvirtai ir ryžtingai sustabdyti liūtu- 
ką, kol jis pasiliko lydėdamas išjojančiąją akimis. 

Stepėse buvo ir šilta, ir drėgnai vėsu. Saulė buvo maždaug pu- 
siaukelėje vidudienio link ir iš blyškaus dangaus švytėjo apsisupusi 
aureole; žydruma atrodė išblukusi, išbalinta intensyvaus spindesio. 
Tirpstantis sniegas kilo smulkia migla, kuri neribojo matomumo, 
tačiau minkštino aštrius kampus, rūkas kibo prie vėsių šešėlių 
plokštindamas kontūrus. Horizonto nebuvo matyti, visas vaizdas 


buvo sumažėjęs ir tai suteikė peizažui betarpiškumo, dabarties 

pajautimo: esi čia ir dabar, tarsi neegzistuotų joks kitas laikas ar 
vieta. Tolimi objektai atrodė vos už kelių žingsnių, bet keliauti teks 
amžinai. 

Aila nekreipė arklio. Leido Yhaha kliautis savais, tik pasąmone 
suvokiamais orientyrais. Jai nerūpėjo, kur kumelė eina, moteris ne- 
suvokė, kad nuo sūrių ašarų aplinka atrodo dar drėgnesnė. Kratėsi 
atsipalaidavusi, mintis nukreipusi į save. Prisiminė, kai pirmą kartą 
pamatė slėnį ir pievoje besiganančią arklių kaimenę, kaip nusprendė 
pasilikti, kaip prireikė medžioti. Prisiminė atlydėjusi Yhaha į savo 
ugniakuro ir urvo prieglobstį. Turėjo suprasti, kad tai ilgai nesitęs, 
kad kada nors Yhaha grįš pas saviškius, kaip derėtų ir jai pačiai. 

Ailos dėmesį patraukė pasikeitęs arklio žingsnis. Yhaha rado, ko 
ieškojo. Priekyje ganėsi nedidelė arklių kaimenė. 

Saulė buvo ištirpinusi sniegą ant neaukštos kalvelės ir atiden- 
gusi mažučius žalius ūglius, kyšančius iš žemės. Gyvuliai, išbadėję 
pamainos pernykščiams šiaudams, gnaibė naujas sultingas išaugas. 
Kai kiti arkliai pastebėjo Yhaha, ji sustojo. Aila išgirdo žvengiant 
eržilą. 

Jis buvo nuošaliau, ant kalvelės, kurios iš karto nepastebėjo. Da- 
binosi tamsiai rausvais, rudais ir juodais karčiais, uodega ir kojų 
apačia. Moteris niekad nebuvo mačiusi tokių sodrių spalvų arklio. 
Dauguma būdavo pilkšvai rudo plauko, šviesiai rusvi arba gelsvos 
išdžiūvusio šieno spalvos kaip Yhaha. 

Eržilas sužvengė, pakėlė galvą ir užrietė viršutinę lūpą. Atsisto- 
jo piestu, paskui šuoliais pasileido jų link ir trumpai stabtelėjęs už 
kelių žingsnių ėmė kojomis arti žemę. Jis buvo išrietęs sprandą, pa- 
kėlęs uodegą, o erekcija buvo didinga. 

Atsakydama Yhaha sužvengė, o Aila nušoko nuo jos. Apkabino 
kumelę, paskui pasitraukė. Yhaha pasukusi galvą pažiūrėjo į jaunąją 

moterį, kuri rūpinosi ja nuo tada, kai buvo dar visai maža. 

— Eik pas jį, Yhaha, - paragino moteris. - Radai sau porą, ke- 
liauk. 

Yhaha pakratė galvą ir tyliai sužvingo, paskui atsisuko į bėrą erži- 
lą. Šis nuleidęs galvą apėjo ją iš užpakalio, pakandžiojo jai kulkšnis 
ir pavarė arčiau savo kaimenės tarsi kokią nepaklusnią mokinukę. 
Aila stebėjo kumelę nesugebėdama nueiti. Kai eržilas ją apsižergė, 
moteris nevalingai prisiminė Braudą ir siaubingą skausmą. Vėliau 
būdavo tik nemalonu, tačiau ji visada bjaurėdavosi, kai Braudas ant 
jos užsilipdavo, ir jautėsi dėkinga jam pagaliau pavargus. 

Nors spygavo ir žviegė, Yhaha nesistengė atstumti eržilo, o ste- 
bėdama juos Aila pajuto keistą kirbėjimą viduje, nepaaiškinamą 
pojūtį. Negalėjo atplėšti akių nuo bėrio, susikėlusio priekines kojas 
Yhaha ant pasturgalio, pulsuojančio, įsitempusio ir žvygaujančio. 
Tarp kojų moteris pajuto šiltą drėgmę, ritmišką pulsavimą, sutam- 
pantį su eržilo ritmu, ir nepaaiškinamą ilgesį. Ji sunkiai alsavo, jau- 
tė, kaip širdies dūžiai atsimuša galvoje ir kaip gelia ilgintis kažko, ko 
apibūdinti negalėjo. 

Paskui, kai palva kumelė noriai nusekė įkandin bėrio nė neatsi- 
gręžusi, atsivėrė tokia baisi tuštuma, kad Aila pamanė, jog neištvers. 
Ji suvokė, koks trapus slėnyje susikurtas pasaulis, kokia efemeriška 
laimė, kokia nepatikima jos egzistencija. Apsisukusi bėgte pasileido 
į slėnį. Dūmė, kol ėmė plėšti gerklę ir skausmas pervėrė šoną. Lėkė 
tikėdamasi, kad jei pakankamai greitai bėgs, sugebės pralenkti šir- 
dies gėlą ir vienišumą. 

Aila suklupo ant šlaito, vedančio į pievą, nusirito ir sustojusi liko 
ten gulėti, gaudydama orą. Net kai vėl pajėgė įkvėpti, nepajudėjo. 
Nenorėjo. Netroško nei susitaikyti, nei mėginti, nei gyventi. Kokia 


nauda? Juk ji prakeikta! 

„Kodėl paprasčiausiai nemiriau, kaip ir turėjau? Kodėl turiu 
prarasti visus, kuriuos myliu?“ Aila pajuto šiltą kvėpavimą ir šiurkš- 
tų liežuvį, laižantį sūrymą jai nuo skruostų. Atmerkusi akis pamatė 
milžinišką urvinį liūtą. 

— O, Mažyli! - pravirko, tiesdama į liūtą rankas. Jis išsitiesė šalia 
ir įtraukęs nagus apglėbė moterį sunkia priekine letena. Ji pasivertė, 
apkabino jo gauruotą kaklą ir įkniaubė veidą į vis ilgėjančius kar- 
čius. 

Kai galų gale išsiverkusi pamėgino atsistoti, pajuto kritimo pase- 
kmes. Apdraskytos rankos, nubrozdinti keliai ir alkūnės, nubruož- 
tos šlaunys, blauzda, geliantis skruostas. Ji paršlubčiojo į urvą. Ivar- 
kydama nubrozdinimus ir įbrėžimus išblaivėjo. „Kas, jei susilaužiau 
kaulą? Būtų blogiau nei mirti, kai nėra kam padėti“ 

„Nesusilaužiau, - mąstė toliau. - Jei mano totemas nori, kad 
gyvenčiau, tikriausiai yra priežastis. Galbūt urvinio liūto dvasia at- 
siuntė Mažylį, nes Yhaha turėjo kurią dieną išeiti ? 

Mažylis taip par išeis. Ilgai netruks, kol jam prireiks poros. Su- 
siras, nors užaugo neįprastoje šeimoje. Jis bus toks didelis, jog su- 
gebės apginti milžinišką teritoriją. Liūtukas — geras medžiotojas. 
Nesibastys alkanas ieškodamas šeimos ar bent jau vienišos liūtės: 

Aila kreivai nusišypsojo. „Galima pamanyti, kad aš genties moti- 
na, nerimaujanti, ar užaugęs vaikas bus stiprus, drąsus medžiotojas. 
Šiaip ar taip, Mažylis man ne sūnus. Jis tik liūtas, paprastas... Ne, jis 
nepaprastas. Jau dabar beveik toks didelis, kaip suaugėlis, jis anksti 
tapo medžiotoju. Vis dėlto mane paliks... 

Durkas jau turėtų būti didelis. Ura taip pat paaugusi. Oda liū- 
dės, kai Ura išeis, kad taptų Durko pora ir gyventų su Bruno gen- 
timi. Ne, dabar tai Braudo gentis. Kiek dar liko iki genties susirin- 


kimo?“ 


an 


Moteris įniko už guolio ieškoti žymėtų lazdelių ryšulio. Kas 
vakarą įrėždavo įrantą. Tai buvo įprotis, ritualas. Atrišusi ryšulį 
išdėstė visus pagaliukus ant žemės, tada pabandė suskaičiuoti die- 
nas nuo to laiko, kai rado slėnį. Dėliojo pirštus prie įrantų, tačiau 
žymių buvo pernelyg daug, pernelyg daug laiko praėjo. Ailai din- 
gojosi, kad žymes reiktų kaip nors sugrupuoti ir sudėti, tada būtų 
aišku, kiek laiko čia esanti, bet nesumojo, kaip. Tai baisiai gniuždė. 
Paskui jai toptelėjo, jog nereikia lazdelių: galima nustatyti metus 
skaičiuojant pavasarius. „Durkas gimė pavasarį prieš paskutinį gen- 
ties susirinkimą, - galvojo ji. - Kitą pavasarį baigėsi jo gimimo me- 
tai: Moteris pažymėjo žemėje. „Kiti buvo jo vaikščiojimo metai: 
Įbrėžė dar vieną žymę. „Kitą pavasarį baigėsi jo žindymo metai ir 
prasidėjo atjunkymo metai, tik kad Durkas jau buvo atjunkytas: 
Aila nubrėžė trečią brūkšnį. 

„Tada aš išėjau: Ji sunkiai nurijo ir sumirksėjo. „T4 pačią vasarą 
radau slėnį ir Yhaha. Kitą pavasarį radau Mažylį: Ji įbrėžė ketvirtą 
brūkšnį. „O šį pavasarį.“ Nenorėjo galvoti apie kumelės praradimą 
kaip apie būdą metams skaičiuoti, tačiau tai buvo faktas. Aila įbrė- 
žė penktą sykį. 

„Visi vienos rankos pirštai, — ji iškėlė kairę ranką, — štai tiek da- 
bar Durkui, - pridūrė dešinės rankos nykštį ir smilių. — Tiek iki 
kito susirinkimo. Grįžtant su jais eis ir Ura - dėl Durko. Žinoma, 
jie bus dar nepakankamai suaugę tuoktis. Žiūrėdami į Urą visi su- 
pras, kad ji skirta Durkui. Įdomu, o mane jis prisimena? Ar turi 
genties prisiminimus? Kiek jame manęs, o kiek Braudo... genties?“ 

Ėmusi rinkti sužymėtas lazdeles Aila pastebėjo, jog brūkšnelių 
skaičius tarp papildomų įrantų, kai vykdavo dvasių kova ir ji krau- 


juodavo, yra vienodas. „Kokio vyro totemo dvasia čia kaunasi su 

manąja? Net jei mano totemas būtų pelė, niekada nepastočiau. Kad 
pradėtum kūdikį, reikia vyro ir jo organo. Šitaip manau. 

Yhaha! Ar tai darė ir eržilas? Ar jis tavyje pradėjo jauniklį? Gal 
kada tave pamatysiu su kaimene ir išsiaiškinsiu. O, Yhaha, tai būtų 
nuostabu. 

Mintys apie Yhaha ir eržilą privertė moterį suvirpėti. Ji pradėjo 
alsuoti truputį greičiau. Paskui pagalvojo apie Braudą ir malonūs 
pojūčiai nutrūko. „Vis dėlto jo organas pradėjo Durką. Jei jis būtų 
žinojęs, kad padovanos man kūdikį, nieku gyvu nebūtų to: daręs. 
Durkas turės Urą. Ji taip pat neišsigimusi. Manau, Ura buvo pradė- 
ta, kai kitų vyras prievartavo Odą. Ura kaip tik tinkama Durkui. Ji 
pusiau genties ir pusiau kitų vyro. Kitų... 

Aila negalėjo nurimti. Mažylis buvo išėjęs, ir moteris jautė po- 
reikį judėti. Išėjo laukan ir patraukė už upelį globiančios krūmų 
linijos. Nuėjo toliau nei kada anksčiau, nors ir tada visuomet joda- 
vo raita ant Yhaha. Suvokė, jog teks vėl priprasti vaikščioti pėsčio- 
mis ir krepšį nešiotis ant nugaros. Tolimajame slėnio gale moteris 
nudrožė palei upelį aukšto skardžio kraštu, kur jis suko į pietus. Iš 
karto už posūkio upelis sūkuriavo aplink akmenis, sudėliotus tarsi 
specialiai — taip tvarkingai jie išdėstomi brastose. Aukšta siena toje 
vietoje buvo tik stati įkalnė. Aila užsiropštė ir apžvelgė vakarines 
stepes. Iš tikrųjų skirtumo tarp rytų ir vakarų nebuvo, išskyrus kiek 
atšiauresnį kraštovaizdį. Vakarinę pusę ji pažinojo mažiau. Visada 
buvo įsitikinusi, kad, apsisprendusi palikti slėnį, eis į vakarus. Mo- 
teris kirto upelį ir nudrožė ilgu slėniu atgal į urvą. Kai parėjo, buvo 
jau beveik tamsu, tačiau Mažylis dar nebuvo grįžęs. Ugnis buvo 
išblėsusi, urve šalta ir vieniša. Dabar jis atrodė netgi tuštesnis nei 
pradžioje, kai Aila bandė paversti jį namais. Moteris užkūrė laužą, 


užvirino truputį vandens ir užsiplikė arbatos, bet gaminti nieko ne- 

norėjo. Pasiėmė riekelę vytintos mėsos, kelias džiovintas vyšnias ir 
atsisėdo ant lovos. Jau seniai ji šitaip buvo sėdėjusi urve viena. Nu- 
ėjo į tą vietą, kur stovėjo senasis krepšys, ir išraususi iki dugno rado 
Durko nešiojimo skarą. Susukusi į gniužulą prispaudė prie pilvo ir 
įsmeigė akis į laužą. Atsigulusi įsirausė į skraistę. Moters miegą trik- 
dė sapnai. Sapnavo suaugusius ir susiporavusius Durką su Ura. Taip 
pat Yhaha kitoje vietoje su bėru kumeliuku. Kartą pabudo išpilta 
baimės prakaito. Tik visiškai išsibudinusi suvokė, kad vėl pasikar- 
tojo košmaras apie drebančią žemę ir siaubą. Kodėl ji tai sapnuoja? 

Atsikėlė, pamaišė ugnį, pasišildžiusi gurkštelėjo arbatos. Mažy- 
lis vis dar nebuvo grįžęs. Moteris pasiėmė Durko skraistę ir vėl pri- 
siminė Odos pasakojimą apie ją prievartavusį kitų vyrą. „Oda sakė, 
jis panašus į mane. Kaip tai atrodo?“ 

Aila pabandė įsivaizduoti panašų į save vyriškį. Mėgino prisi- 
minti, kaip atrodo vandenyje atsispindintys jos bruožai, tačiau at- 
mintyje teiškilo plaukais įrėmintas veidas. Tada jie buvo ilgi, nesu- 
pinti į daugybę kasyčių, kad nesipainiotų. Gelsvi kaip Yhaha kailis, 
bet sodresni, labiau aukso spalvos. 

Kaskart pagalvojusi apie vyro veidą, Aila regėjo piktdžiugiškai 
išsiviepusį Braudą. Niekaip nepajėgė įsivaizduoti kitų vyrų veidų. 
Akys pavargo, tad moteris vėl atsigulė. Sapnavo Yhaha su bėriu. 
Paskui vyrą. Jo bruožai buvo neryškūs, dengiami šešėlio. Tiktai vie- 


nas dalykas neabejotinas — vyras buvo šviesiaplaukis. 


— Tau puikiai sekasi, Jondalarai! Netrukus iš tavęs padarysime 
tikrą upeivį! - džiaugėsi Karlonas. - Dideliame laive ne taip ir svar- 
bu, jei praleidi grybšnį. Blogiausia, kas gali nutikti — tai išsimuši iš 
ritmo, nes ne vienas irkluoji. Tokius nedidelius laivelius kaip šitas 
labai svarbu suvaldyti. Pražiopsoti grybšnį gali būti pavojinga arba 
lemtinga. Upėje niekada nežiopsok, nepamiršk - ji nenuspėjama. 
Čia gilu, todėl ji atrodo rami, tačiau vos įkišęs mentę pajusi srovės 
jėgą. Su tokia nepakovosi — turi prisitaikyti. 

Jiemdviem su Jondalaru manevruojant mažu dviviečiu luotu ne- 
toli ramudojų prieplaukos Karlonas nesiliovė komentuoti. Jonda- 
laras klausėsi tik viena ausimi, susitelkęs darbavosi irklu, kad laive- 
lis plauktų ten, kur jis nori, bet pamokymus suprato kaip raumenų 
darbą. 

— Galima pamanyti, kad pavandeniui plaukti lengviau, nes ne- 
reikia kovoti su srove, tačiau yra viena bėda. Irdamasis prieš tėkmę, 
privalai nuolat galvoti ir apie upę, ir apie laivą, nes jei tik leisi sau 
atsipalaiduoti, prarasi viską, ką pasiekei. Iš anksto reikia pastebėti 
artėjančią kliūtį, kad jos išvengtum. 

Pasileidus pasroviui labai paprasta aptingti, leisti mintims nu- 


klysti, o upei — tave pasiglemžti. Viduryje tėkmės yra uolų, kurių 

šaknys gilesnės už pačią upę. Srovė gali nunešti laivą į jas tau nė 
nesuvokus, gali užkliudyti koks įmirkęs rąstas, plūduriuojantis po 
vandeniu. Niekada neatgręžk nugaros Motinai. Šitos taisyklės ne- 
valia pamiršti. Upė kupina netikėtumų. Jei tik dingteli, kad žinai, 
ko tikėtis, ji pateikia staigmeną. 

Vyresnysis atsilošė ir ištraukė irklą iš vandens. Jis atidžiai tyrinėjo 
Jondalarą, pastebėjo, koks jis susitelkęs. Šviesūs jaunuolio plaukai 
buvo sušukuoti atgal ir surišti virvele palei sprandą - puiki atsargu- 
mo priemonė. Jis pasiskolino ramudojų drabužius, kurie priklausė 
šamudojams, bet buvo perdirbti į paprastesnius, kad tiktų gyventi 
prie upės. 

— Kodėl tau nepatraukus į prieplauką ir manęs neišlaipinus, Jon- 
dalarai? Manau, atėjo metas pamėginti vienam. Kai lieki tik tu ir 
upė, visai kas kita. 

— Sakai, jau galiu? 

— Kaip negimęs upeiviu, tu greitai mokaisi. 

Jondalaras ir pats nekantravo vienas išbandyti jėgas upėje. Ra- 
mudojų berniukai dar prieš tapdami vyrais paprastai jau turėdavo 
savo luotus. Zelandonijoje, tarp saviškių, Jondalaras anksti pradėjo 
pirmauti. Paauglystėje, būdamas nedaug vyresnis už Darvą, dar nė 
amato nepramokęs, nudėjo savo pirmąjį elnią. Dabar jis sviesdavo 
ietį stipriau ir toliau nei dauguma, tačiau, nors puikiai medžiojo ly- 
gumose, tarp šaramudojų nesijautė visiškai lygus. Nė vienas upeivis 
negalėjo vadintis vyru, kol nenusmeigė didelio eršketo, o šamudo- 
jas - kol nesumedžiojo pirmos gemzės. 

Zelandonas nusprendė nesipiršti Serenijai, kol sau neįrodys, 
kad gali būti ir šamudoju, ir ramudoju. Dolandas bandė jį įtikinti, 
kad prieš tuokiantis visai nėra reikalo to daryti - niekas neabejojo 


Jondalaro gebėjimais. Jei kam reikėjo įrodymo, pakako raganosio 

medžioklės. Vyras sužinojo, kad anksčiau niekas nėra nudobęs šio 
gyvūno. Lygumos nebuvo įprasta šaramudojų medžioklės teritorija. 

Jondalaras nebandė racionaliai paaiškinti, kodėl jaučia porei- 
kį būti visų šauniausias, nors anksčiau niekada nemanė privaląs 
medžioklės sugebėjimais pranokti kitus vyrus. Vienintelis įgūdis, 
didžiausias polinkis, kur visada norėjo pirmauti, buvo titnago 
apdirbimas. Ne dėl paties varžymosi. Tobulindamas techniką jis 
jausdavo pasitenkinimą. Vėliau Šamuda asmeniškai pasikalbėjo su 
Dolandu ir pastebėjo, kad ilgšiui zelandonui derėtų padirbėti su 
savivoka. 

Juodu su Serenija kartu gyveno jau taip ilgai, kad Jondalaras 
jautė pareigą įforminti ryšį. Ši moteris buvo beveik jo žmona. 
Dauguma šitaip manė. Zelandonas buvo jai dėmesingas ir švel- 
nus, o Darvui atstojo židinio vyrą, tačiau po to vakaro, kai apsi- 
plikė Tolija ir Šamija, vis rasdavosi kliūčių, vis nebūdavo tinkamos 
nuotaikos. Buvo lengva pasiduoti rutinai. „Ar tai tikrai svarbu?“ — 
klausė savęs Jondalaras. 

Serenija nespaudė - ji vis dar nekėlė jokių reikalavimų ir palaikė 
gynybinį atstumą. Jondalaras nustebo atkreipęs dėmesį, jog pasta- 
ruoju metu moteris vis įduria į jį sunkiai pamirštamą, iš pačių sielos 
gelmių kylantį žvilgsnį. Būtent jis visada sutrikdavo ir pirmas nusi- 
sukdavo. Tada išsikėlė tikslą įrodyti, kad gali būti visapusiškas šara- 
mudojas, ir pasistengė, kad ketinimai taptų žinomi. Naujiena buvo 
sutikta kaip savotiškas priesaikos paskelbimas, nors pasižadėjimo 
puota nebuvo keliama. 

— Pirmą kartą neplauk per toli, - įspėjo Karlonas, ropšdamasis iš 
mažo laivelio. - Suteik sau progą priprasti jį valdyti. 

— Vis dėlto pasiimsiu žeberklą. Kad jau esu valtyje, nepa- 


kenks pasimokyti juo naudotis, — tarstelėjo Jondalaras ir pasiėmė 

prieplaukoje gulintį ginklą. Ilgą kotą įtaisė kanojos dugne po sėdy- 
nėmis, greta susuko virvę, dygliuotą kaulo smaigalį įdėjo į laikiklį, 
pritvirtintą prie borto, ir prisegė. Darbinis žeberklo galas su aštriu 
galiuku ir atgal atgręžtais spygliais — ne toks įrankis, kurį laive gali- 
ma palikti nepririštą. Nelaimės atveju iš žmogaus kūno jį būtų taip 
pat sunku ištraukti kaip ir iš Žuvies, jau nekalbant apie tai, jog sudė- 
tinga akmeniniais įrankiais aštrinti kaulą. Apvirtęs luotas vargu ar 
nugrimztų, tačiau nepritvirtintas įrankis — tikrai. 

Kol Karlonas laikė valtį, Jondalaras įsitaisė galinėje sėdynėje. 
Saugiai padėjęs žeberklą, jis pastvėrė dvimentį irklą ir atsistūmė. Be 
priekyje sėdinčio žmogaus balasto mažasis laivelis slydo vandeniu 
labiau pakilęs. Valdyti buvo sunkiau, bet prisitaikęs prie plūdrumo 
pokyčių Jondalaras žvaliai nusiyrė pasroviui, arčiau laivagalio nau- 
dodamasis irklu kaip vairu. Paskui nusprendė pairkluoti prieš sro- 
vę. Lengviau grumtis su tėkme, kol dar gausu jėgų, o vėliau leistis 
jos nešamam. 

Pasroviui vyras nuplaukė toliau nei įsivaizdavo. Kai galų gale 
priekyje pamatė prieplauką, lyg ir ėmė sukti jos link, paskui apsigal- 
vojo ir prasiyrė pro šalį. Nusprendė ištobulinti visus įgūdžius, kurių 
daugybę buvo užsibrėžęs išmokti, kad niekas, juo labiau pats, ne- 
galėtų apkaltinti vilkinant ir vis atidedant žadėtus įsipareigojimus. 
Nusišypsojo mojančiam Karlonui, bet nuplaukė tolyn. 

Tolėliau upė platėjo, srovė silpnėjo, ir irkluoti tapo lengviau. 
Jondalaras, pamatęs kito kranto liniją, ten ir nusitaikė. Tai buvo 
mažas nuošalus paplūdimys su nusvirusiais gluosniais. Jis prisiyrė 
arčiau, lengvu laiveliu nesunkiai slysdamas per seklumas, truputį 
atsipalaidavo ir, kol vairavo irklu, leido laiveliūui pasklęsti atgalios. 
Vyras padrikai stebėjo vandenį, kai staiga dėmesį patraukė ilgas ty- 


lus šešėlis. 

Eršketams buvo anksti. Paprastai jie plaukdavo į aukštupį vasa- 
ros pradžioje, o buvo šiltas ankstyvas pavasaris, upė stipriai patvi- 
nusi. Jondalaras įsižiūrėjo atidžiau ir pamatė daugiau milžiniškų 
žuvų, tyliai slystančių pro šalį. Migracija prasidėjo! Kokia proga! 
Gal pavyks pargabenti pirmąjį metų eršketą! 

Vyras įtvirtino irklą į trinką ir iš dalių surinko žeberklą. Srovės 
nešamas ir nevaldomas laivelis apsisuko truputį šonu į tėkmę. Kai 
Jondalaras prie pirmagalio pritvirtino virvę, valtelė atsigręžė kam- 
pu į srovę, bet buvo stabili, o vyras nekantravo. Ėmė dairytis kitos 
žuvies ir nenusivylė. Artyn vilnijo milžiniška tamsi forma - dabar 
Jondalaras jau žinojo, iš kur atplaukė Hadumos žuvis, tačiau čia to- 
kio dydžio jų buvo kur kas daugiau. 

Žūklaudamas kartu su ramudojais sužinojo, kad vanduo pa- 
keičia tikrąją žuvų buvimo vietą. Jos buvo ne ten, kur iš pažiūros 
atrodė, — tai Motinos būdas slėpti savo kūrinius, kol paslaptis bus 
atskleista. Žuviai artėjant Jondalaras įvertino vandens refrakciją ir 
nusitaikė. Persišliejo per bortą, luktelėjo ir paleido žeberklą. Su to- 
kia pat jėga mažasis laivelis šoktelėjo atgal, upės vidurio link, bet į 
tikslą Jondalaras pataikė. Žeberklo galiukas giliai įsmigo į milžiniš- 
ką eršketą, tačiau nedaug žalos šiam tepadarė ir tikrai neatėmė jėgų. 
Žuvis pasuko į upės vidurį, kur giliau. Virvė greitai išsivyniojo ir 
išsibaigusi timptelėjo. 

Laivelis trūktelėjęs apsisuko, o Jondalaras vos neiškrito į vande- 
nį. Kai griebėsi už borto, irklas šoktelėjo, susvyravo ir įkrito į upę. 
Jaunuolis persisvėręs bandė jį pasiekti, laivelis pakrypo, teko vėl 
griebtis už borto. Tuo metu eršketas rado srovę ir vinguriuodamas į 
aukštupį stebuklingai ištiesino laivelį ir įvertė keleivį į vidų. Atsisė- 
dęs jaunuolis patrynė nubrozdintą blauzdą, o žuvies velkama valte- 


lė skriejo prieš srovę greičiau nei Jondalarui irkluojant. 

Jondalaras įsitvėrė kraštų ir palinkęs pirmyn plačiomis iš baimės 
ir nuostabos akimis stebėjo, kaip skrieja pro šalį upės krantai. Jis 
pasiekė įsitempusią vandenyje virvę ir truktelėjo bandydamas išju- 
dinti žeberklą. Tik pirmagalys paniro taip giliai, kad laive atsirado 
vandens. Eršketas mėtėsi į šalis, tampydamas mažąją kanoją į visas 
puses. Įsikibęs į virvę Jondalaras svirduliavo. 

Vyras nepastebėjo, kada praplaukė laivų statyklą, nematė žmo- 
nių, kurie ant kranto išsižioję stebėjo, kaip didelė žuvis skraidina 
prieš srovę laivelį su per bortą persisvėrusiu Jondalaru, abiem ran- 
komis įsikabinusiu į virvę ir besistengiančiu ištraukti žeberklą. 

— Ar matėt? — išsišiepęs nenustygo Tonolanas. - Mano brolelis 
pabaidė žuvį! Regis, dabar viską supratau. 

Jo šypsena virto kvatojimu. 

— Ar regėjot, kaip jis įsitvėręs į virvę, mėgina nuo žuvies atsika- 
binti? - jaunėlis suplojo per šlaunis, o juokas liejosi per kraštus. — 
Ne jis sugavo žuvį, žuvis jį! 

— Tonolanai, tai nejuokinga, - įspėjo Markenas sunkiai tvardy- 
damas juoką. — Tavo brolis pateko į bėdą. 

- Suprantu. Suprantu. Bet, ar matėt? Žuvis velka jį į aukštupį! 
Patys pasakykit, argi nejuokinga? 

Tonolanas vėl suprunkštė, tačiau padėjo Markenui su Baronu 
nuleisti laivelį į vandenį. Sulipo ir Dolandas su Karolija. Visi atsi- 
stūmė ir kiek įkabindami yrėsi prieš srovę. Jondalaras buvo patekęs 
į bėdą - jam tikrai grėsė pavojus. 

Eršketas silpo. Žeberklo dūris, laivo svoris ir Jondalaro bakšti- 
nimas sunkė iš žuvies gyvybę. Karštligiškas tempas lėtėjo. Tai tik 
suteikė Jondalarui laiko pagalvoti: jis vis dar negalėjo kontroliuoti, 
kur plaukia. Atsidūrė toli aukštupyje; nemanė buvęs taip toli nuo 


pirmo plaukimo dideliu laivu sningant ir kaukiant vėjams. Staiga 

jam dingtelėjo mintis nupjauti virvę. Nėra jokios prasmės leistis 
tempiamam tolyn. 

Vyras pasitraukė nuo krašto ir iš makšties išsitraukė akmeninę 
geležtę elnio rago kriaunomis. Vis dėlto eršketas nusprendė žūt- 
būt atsikratyti skausmingo smaigalio. Jis daužėsi ir kovojo su tokia 
jėga, kad pirmagalys panirdavo kaskart žuviai neriant. Apsivertusi 
medinė kanoja vis dar plūduriuotų, tačiau sklidina vandens tikrai 
nugrimztų į dugną. Jondalarui bandant nupjauti virvę, laivelis šo- 
kinėjo, nardė ir trūkčiojo į visas puses. Vyras nepastebėjo vandenyje 
įmirkusio rąsto, srovės nešamo tiesiai į jį, kol tas nebumbtelėjo į 
kanoją ir Jondalarui iš rankų išlėkė peilis. 

Netrukus atsipeikėjęs jis pabandė įtraukti šiek tiek virvės, kad ši 
atsilaisvintų ir kanoja taip pavojingai nenirtų. Paskutinį sykį žūtbū- 
tinai stengdamasis išsilaisvinti eršketas šoko kranto link ir jam galų 
gale pavyko išplėšti žeberklą iš kūno, tačiau per vėlai. Paskutiniai 
gyvybės syvai ištekėjo per šone žiojintį plyšį. Milžiniškas vandens 
padaras nugrimzdo į upės dugną, o paskui iškilo pilvu aukštyn ir 
plūduriavo vandens paviršiuje tik trūkčiojimu liudydamas apie ilgą 
pirmykštės žuvies kovą. 

Toje vietoje, kurią eršketas pasirinko mirti, ilga vingiuota upė 
nežymiai sukosi. Dėl neatitikimo su sparčiai besiveržiančios srovės 
greičiu atsirado sūkurių. Paskutinis eršketo spurtas atnešė jį į sūku- 
riuojantį užutėkį netoli kranto. Nors virvė atsileido, valtis šokinėjo 
ir kilnojosi, trankėsi tai į rąstą, tai į žuvį, kuri paskutinio poilsio 
vietą pasirinko neramiame duburyje tarp srovės iš užutėkio. 

Aprimęs Jondalaras turėjo laiko suvokti: pasisekė, jog nenupjovė 
virvės, nes be irklo pasileidęs pasroviui nebūtų suvaldęs laivo. Ne- 
toli buvo krantas, kur siauras akmenuotas paplūdimys supo linkį, 


stūksojo status šlaitas ir medžiai augo taip arti krašto, kad plikos ša- 

knys karojo ore ieškodamos nesančios atramos. Ten galėjo pavykti 
rasti ką nors, kas pasitarnautų kaip irklas. Jondalaras sunkiai įkvėpė 
ruošdamasis nerti į šaltą upę ir nuslydo per bortą. 

Buvo giliau, nei tikėjosi, - paniro virš galvos. Sujudintas laive- 
lis rado kelią upės srovėje, žuvis pajudėjo arčiau kranto. Jondalaras 
bandė vytis laivą, siekė virvę, tačiau lengvutė kanoja, vos liesdama 
vandens paviršių, apsisuko ir spriegė šalin greičiau, nei vyras įstengė 
plaukti. 

Stingdančiame vandenyje Jondalaras nunėrė paplūdimio link. 
Tolėliau į krantą trankėsi eršketas. Jondalaras puolė į ten, griebė 
žuvį už atvirų žiaunų ir ėmė traukti. Nebuvo jokios prasmės dabar 
prarasti ir laimikį. Pusiau užtempė ant kranto, bet žuvis buvo per 
sunki. Teliko viltis, kad vanduo jos nenuneš. „Nebereikia ieškotis 
irklo, - mąstė Jondalaras, - nes nėra laivo, tačiau vertėtų rasti mal- 
kų ir susikurti ugnį Jaunuolis buvo kiaurai permirkęs, sušalęs. 

Jis siekė peilio, bet makštį rado tuščią. Buvo pamiršęs, kad įrankį 
pametė, o kito neturėjo. Buvo pratęs nešiotis atsarginį peilį kapše- 
lyje prie juosmens tik vilkėdamas zelandoniškas drapanas. Kapšelio 
atsisakė pradėjęs dėvėti ramudojų drabužius. „Galbūt sugebėsi rasti 
medžiagų platformai ir grąžtui, kad įsikurtų laužas, tačiau be peilio 
medžio neatpjausi, Jondalarai, - sudraudė save, - nepaskusi pinčių 
ar prakurų“ Vyras sudrebėjo. „Bent jau galiu pasirinkti malkų. 

Apsidairęs išgirdo šurmulį krūmuose. Žemė buvo padengta 
drėgna pūvančia mediena, lapais ir samanomis. Niekur nė sausos 
šakelės. „Nors kokį žabarainį, - mintijo Jondalaras, dairydamasis 
spygliuočių, kurių apdžiūvusios sausos apatinės šakos tebesilai- 
kė prikibusios prie medžių po žaliuojančiomis šakomis. Vis dėlto 
nebuvo panašu į spygliuočių mišką namie. Klimatas šiame regio- 


ne buvo ne toks atšiaurus, jį ne taip stipriai lėmė šiaurinis ledynas. 

Buvo šalta — netgi labai šalta — ir drėgna. Tai buvo vidutinio kli- 
mato juostos miškas, ne šiaurinis. Augo laivams statyti naudojami 
medžiai — kietmedžiai. 

Aplinkui augo ąžuolų ir beržų giria, keletas skroblų, gluosnių, 
medžių su storais rudais šiurkščiais kamienais ir laibesnių lygia 
pilka žieve, tačiau jokių sausuolių. Pavasarį net ploniausios vytelės 
buvo sklidinos gyvybės syvų, pumpuravo. Jondalaras šį tą išmanė 
apie kietmedžių kirtimą. Nebuvo lengva netgi su geru akmeniniu 
kirviu. Jondalaras vėl sudrebėjo, pradėjo kalenti dantimis. Pasitry- 
nė delnus, padaužė rankas, pašokinėjo vietoje - mėgino apšilti. Vėl 
išgirdo šnaresį krūmuose ir pamanęs išbaidęs kokį gyvūnėlį. 

Staiga jam paaiškėjo padėties rimtumas. Žinoma, jo pasiges ir 
pradės ieškoti. Tonolanas pastebės, kad brolio nėra. Juk pasiges? Jų 
takai susikirsdavo vis rečiau, ypač kai Jondalaras labiau įsitraukė į 
ramudojų gyvenimą, o brolis darėsi vis labiau šamudojas. Jondala- 
ras netgi nežinojo, ką tądien veikė jaunėlis, gal medžiojo gemzes? 

„Ką gi, lieka Karlonas. Argi jis neieškotų? Matė, kaip nuplaukiau 
laiveliu prieš srovę. Tada vyrą nupurtė kitoks drebulys. „Laivelis! 
Jis nuplaukė. Jei jie ras tuščią laivą, pamanys, kad nuskendau. Kam 
jiems manęs ieškoti, jei galvoja, jog prigėriau?“ Ilgšis vėl ėmė judėti, 
šokinėti, daužyti rankas, bėgti vietoje, tačiau negalėjo liautis virpė- 
jęs, be to, pailso. Šaltis veikė mąstymą, jis nepajėgė toliau šokinėti. 

Be kvapo Jondalaras susmuko ir susirietė į kamuoliuką, mėgin- 
damas išsaugoti kūno šilumą, bet dantis ant danties nesuėjo, kūnas 
nevalingai virpėjo. Vėl išgirdo šnaresį, jau arčiau, tačiau nesivargino 
aiškintis, kol į regos lauką nepateko dvi pėdos - dvi basos, purvinos 
žmogaus pėdos. 

Zelandonas išsigandęs dirstelėjo į viršų ir taip sutriko, kad kone 


nustojo drebėti. Priešais, ištiestos rankos atstumu, stovėjo vaikas ir 

didelėmis rudomis akimis žvelgė į Jondalarą iš po išsikišusių anta- 
kių keterų šešėlio. „Plokščiagalvis! - pagalvojo Jondalaras. - Plokš- 
čiagalvių jauniklis: 

Vyras netvėrė iš nuostabos ir bemaž tikėjosi, kad pastebėtas jau- 
nasis žvėriukas mesis atgal į krūmus, tačiau šis nejudėjo. Jauniklis 
lūkuriavo, ir, kelias akimirkas jiemdviem paspoksojus vienam į kitą, 
ėmė kviečiamai moti. Bent jau Jondalarui susidarė toks įspūdis, kad 
vaikas mostais kviečia, ir tai atrodė nerealu. Plokščiagalvis vėl pa- 
mojo ir nedrąsiai žengė atgal. 

„Ko vaikis nori? Kad eičiau su juo?“ Jaunikliui vėl mostelėjus, 
Jondalaras žengė iš paskos neabejodamas, kad padaras pabėgs, bet 
tas tik pajudėjo dar per žingsnį ir vėl mostelėjo. Vyras nusekė įkan- 
din, iš pradžių lėtai, paskui greitesniu tempu, vis dar drebėdamas, 
tačiau susidomėjęs. 

Po kelių akimirkų jauniklis praskleidė krūmų uždangą į lauky- 
mę, kurios viduryje degė nedidukas, kone bedūmis lauželis. Plokš- 
čiagalvė pakėlė akis, pašoko, o Jondalarui pasukus prie mirguliuo- 
jančios šilumos, atsitraukė. Jis dėkingas atsiklaupė priešais lauželį. 
Miglotai suvokė, kad jaunasis plokščiagalvis bei patelė mosikuoja 
rankomis ir skleidžia gomurinius garsus. Vyrui susidarė įspūdis, jog 
juodu kalbasi, tačiau kur kas labiau rūpėjo, kaip sušilti, ir jis ėmė 
svajoti apie kailį ar skraistę. 

Jondalaras nekreipė dėmesio, kai patelė pradingo už nugaros, 
bet pajutęs ant pečių užmestą kailį buvo netikėtai užkluptas. Te- 
spėjo išvysti rudų akių blyksnį prieš jai nulenkiant galvą ir nurepeč- 
kojant, tačiau jautė, jog ji bijo nepažįstamojo. 

Netgi įmirkę minkšti gemzių odos drabužiai kiek sulaikė šilumą, 
tad prie laužo apsigaubęs kailiu Jondalaras pagaliau sušilo pakanka- 


mai, kad liautųsi drebėjęs. Tiktai tada suvokė, kur esąs. „Didžioji 

Motina, tai plokščiagalvių stovykla!“ Jis laikė ištiesęs rankas į šil- 
dantį mirgėjimą, tačiau kai suvokė laužo reikšmę, truktelėjęs jas ati- 
traukė, tarsi būtų nudegęs. 

„Ugnis! Jie naudoja ugnį?“ Vyras dvejodamas vėl ištiesė ranką 
į liepsną tarsi negalėtų patikėti savomis akimis ir turėtų pasitelkti 
kitus pojūčius, kad įsitikintų. Tada pastebėjo ant kūno užmestą kai- 
lį. Apčiuopęs kraštelį patrynė tarp nykščio ir smiliaus. „Vilkena, — 
nusprendė, - puikiai išdirbta. Minkšta, o vidinė pusė stulbinamai 
minkšta. Abejoju, ar šaramudojai sugebėtų geriau: Kailis neatrodė 
apipjaustytas, tai buvo vientisas didelio vilko kailis. 

Šiluma galų gale įsiskverbė giliai ir Jondalaras atsistojęs atsuko 
laužui nugarą. Matė jį stebintį jaunąjį patiną. Nebuvo tikras, kaip 
suprato, kad jauniklis yra vyriškosios giminės. Su aplink apvynio- 
ta ir ilgu diržu aprišta oda tai nebuvo akivaizdu. Nors neramus, jo 
tiesmukas žvilgsnis nebuvo baimingas kaip patelės. Tada Jondala- 
ras prisiminė losadunojiečius sakius, kad plokščiagalvių patelės vi- 
sai nekovoja. Jos paprasčiausiai pasiduoda - jokio įdomumo. Kodėl 
kas nors geistų plokščiagalvio patelės? 

Tebežiūrėdamas į plokščiagalvį Jondalaras nusprendė, jog jis 
ne toks ir jaunas, veikiau paauglys nei vaikas. Klaidino žemas sto- 
tas, tačiau raumenų išsivystymas liudijo jėgą, o įsižiūrėjus atidžiau, 
buvo matyti besikalančios barzdos pūkai. 

Jauniklis kažką suniurnėjo, ir plokščiagalvė greitai nubėgusi iki 
nedidelės malkų krūvos įmetė kelias pliauskas į ugnį. Jondalaras, 
anksčiau nematęs plokščiagalvių patelės iš taip arti, atsisuko. Ji buvo 
vyresnė, galbūt jauniklio motina. Regis, jautėsi nejaukiai, nenorėjo, 
jog į ją žiūrėtų. Žengė atgal nuleidusi galvą ir, pasiekusi nedidelės 
laukymės pakraštį, vis traukėsi, kad būtų nematoma. Vis dėlto bėgo 


ne akivaizdžiai, todėl, kol suvokė, jog plokščiagalvė bando išvengti 

jo žvilgsnio, Jondalaras kone persisuko. Akimirką nusigręžė, o jam 
vėl atsisukus, ji kiūtojo taip šauniai pasislėpusi, kad vyras iš pradžių 
nesugebėjo įžiūrėti. Jei nebūtų žinojęs, jog plokščiagalvė ten lindi, 
apskritai nebūtų pamatęs. 

„Ji išsigandusi. Keista, kad nepabėgo, o liepta atnešė malkų. 

Liepra? Kaip tai galėjo įvykti? Plokščiagalviai nekalba — patinas 
negalėjo jai liepti atnešti malkų. Tikriausiai nuo šalčio išėjau iš gal- 
vos. Negaliu blaiviai mąstyti“ 

Kad ir neigė, Jondalaras negalėjo atsikratyti jausmo, jog jauna- 
sis patinas iš tikrųjų liepė patelei atnešti malkų. Kažkokiu būdu 
jie bendravo. Vyras vėl nukreipė dėmesį į patiną ir pastebėjo aiškų 
priešiškumą. Nežinojo, kas pasikeitė, tačiau įtarė, kad jaunikliui 
nepatinka, jog jis stebi patelę. Suprato pateksiąs į didelę bėdą, jei 
žengs bent žingsnį jos link. Jondalaras nusprendė, kad neišmintin- 
ga kreipti daug dėmesio į plokščiagalves, bent kai netoliese yra pa- 
tinų, nesvarbu, kokio amžiaus. 

Įtampa atslūgo, kai Jondalaras nepadarė jokių akivaizdžių jude- 
sių ir liovėsi žiūrėjęs į patelę. Vis dėlto stovėdamas priešais plokš- 
čiagalvį jautė, jog abu vertina vienas kitą, o dar labiau nerimavo, kad 
juodu stovi tarsi vyras prieš vyrą. Taip, šitas „Žmogus“ atrodė kitaip 
nei bet kuris kitas Jondalaro matytas. Kad ir kur keliavo, žmonės 
buvo atpažįstamai „žmogiški“. Kalbėjo skirtingomis kalbomis, lai- 
kėsi savitų papročių, gyveno kitoniškose pastogėse, tačiau visi buvo 
Žmonės. 

Šitas buvo kitoks, bet ar jis tikrai gyvulys? Žemesnis, kresnes- 
nis, nors basos pėdos niekuo nesiskyrė nuo Jondalaro. Kojos buvo 
truputį išlinkusios, tačiau ėjo tiesiai ir išdidžiai kaip bet kuris žmo- 
gus. „Jis truputį gausiau plaukuotas, ypač rankos ir pečiai, — gal- 


vojo Jondalaras, - vis dėlto kailiu to nepavadinsi. Vyras pažinojo 

kelis žmones, kurie buvo tokie pat plaukuoti. Plokščiagalvio krūti- 
nė buvo išpūsta lanku, raumeninga, su tokiu nenorėtum kivirčytis, 
kad ir koks jaunas būtų. Vis dėlto netgi visiškai suaugę Jondalaro 
matyti patinai, nepaisant milžiniškos raumenų masės, buvo sudėti 
kaip žmonės. „Veidas, galva - štai kur skirtumai. Tik kokie jie? An- 
takiai sunkūs, kakta neiškilusi taip aukštai, nuožulnesnė, galva di- 
delė. Trumpas kaklas, nėra smakro, tik kiek išsikišę žandikauliai ir 
didelė nosis aukšta viršunose. Žmogaus veidas. Nepanašus į tų, ku- 
riuos pažįstu, tačiau atrodo kaip žmogaus. Be to, jie naudoja ugnį. 

Vis dėlto plokščiagalviai nekalba, o visi žmonės kalba. Įdomu, 
ar jie bendrauja? Didžioji Doni, jis bendravo netgi su manimi! Iš 
kur sužinojo, kad man reikia ugnies? Kodėl plokščiagalvis turėtų 
padėti žmogui?“ Jondalaras buvo sutrikęs, bet jauniklis tikriausiai 
išgelbėjo jam gyvybę. 

Jaunasis patinas, regis, kažką nusprendė. Trumpai mostelėjo, pa- 
našiai kaip kviesdamas Jondalarą prie ugnies, tada pasuko iš lauky- 
mės tuo pačiu keliu, kuriuo buvo atėjęs. Regis, tikėjosi, kad vyriškis 
cis įkandin, ir Jondalaras šlapiais drabužiais pasitraukęs nuo laužo 
nusekė džiaugdamasis vilkena. Prisiartinus prie upės, plokščiagal- 
vis nubėgo pirmyn keldamas triukšmą ir mosikuodamas rankomis. 
Kažkoks nedidukas žvėrelis spruko šalin, tačiau gabalas eršketo 
buvo nuėstas. Tapo akivaizdu, kad ir kokia didelė, nesaugoma žuvis 
čia ilgai neužsibus. 

Jaunojo patino pyktis, sukeltas maitėdos, apdovanojo Jondalarą 
staigia įžvalga. Ar gali būti, jog plokščiagalvis jam padėjo dėl žu- 
vies? Gal norėjo eršketo? 

Plokščiagalvis panaršė odinio apsiautalo klostėse, išsitraukė ti- 
tnago skeveldrą aštriu galu ir mostelėjo palei eršketą, imituodamas 


pjovimą. Paskui judesiais parodė, tarsi dalis jam, dalis ilgšiui, ir lau- 

kė. Tai buvo taip aišku. Jondalarui neliko abejonių, kad jauniklis 
nori žuvies dalies. Jį užplūdo galybė klausimų. 

Iš kur plokščiagalvis gavo įrankį ? Norėjo apžiūrėti atidžiau, nors 
žinojo, kad jis nėra taip išdailintas kaip Jondalaro įrankiai - pada- 
rytas iš storesnės atskalos, ne tokia plona geležte, - tačiau vis tiek 
puikiai tarnaujantis aštrus peilis. Jį kažkas nudirbo meistriškai ir 
tikslingai. Vis dėlto labiau nei įrankis ramybės nedavė kiti klausi- 
mai. Jauniklis nekalbėjo, bet kuo aiškiausiai galėjo bendrauti. Jon- 
dalaras abejojo, ar pats taip tiesiai ir suprantamai galėtų išreikšti 
norus. 

Plokščiagalvis viltingai laukė, tad Jondalaras linktelėjo kiek abe- 
jodamas, kad judesys bus suprastas. Prasmė buvo perteikta ne vien 
judesiu. Nedvejodamas jauniklis ėmėsi darbuotis prie žuvies. Zelan- 
dono viduje kilo sumaištis, jo įsitikinimai buvo smarkiai sukrėsti. 
Kas yra gyvulys? Jis atbėgtų ir atsikąstų žuvies. Protingesnis gyvū- 
nas palaikytų žmogų pavojingu ir lukteltų, kol tas nueis arba mirs. 
Nesuvoktų, kad žmogus kenčia, kad jam reikia šilumos, neturėtų 
ugnies, prie kurios žmogų nusivestų, neprašytų pasidalyti maistu. 
Tai buvo žmogaus elgesys. Dar daugiau - jis buvo žmoniškas. 

Jondalaro įsitikinimų sistema, įdiegta su motinos pienu, susvy- 
ravo. Plokščiagalviai buvo gyvuliai. Visi sakė, kad plokščiagalviai 
gyvuliai. Ar tai nebuvo akivaizdu? Jie negalėjo kalbėti. Viskas? Tik 
toks skirtumas? 

Jondalarui nebūtų rūpėję, jei jauniklis būtų pasisavinęs ir visą 
žuvį, tačiau smalsavo, kiekgi paims. Eršketą vis tiek reikėjo supjaus- 
tyti, nes buvo per sunkus nešti. Keturi vyrai vargais negalais būtų 
tokį pakėlę. 

Staiga plokščiagalvis liovėsi rūpėjęs Jondalarui. Vyro širdis ėmė 


daužytis kaip pašėlusi. Ar nepasigirdo? 

— Jondalarai! Jondalarai! 

Plokščiagalvis atrodė išsigandęs, tačiau Jondalaras prasibrovė 
pro pakrantės krūmus, kad geriau matytų upę. 

— Čia! Aš čia, Tonolanai! 

Brolis atplaukė jo ieškoti. Upės viduryje Jondalaras pamatė pil- 
ną žmonių valtį ir vėl jiems šūktelėjo. Anie jį pastebėję pamojavo ir 
ėmė irtis ton pusėn. | 

Išgirdęs įstangų niurnėjimą Jondalaras prisiminė plokščiagalvį. 
Ant kranto gulėjo išilgai per pusę nuo stuburkaulio iki pilvo per- 
pjautas eršketas, o jaunasis patinas kėlė pusę milžiniškos žuvies ant 
didelio odos patiesalo šalimais. Ilgšiui stebint, jaunasis plokščiagal- 
vis suėmė odos galus ir užsimetė krovinį ant nugaros. Pusei galvos ir 
uodegos styrant iš milžiniško ryšulio viršaus, jis pradingo miške. 

— Palauk! - sušuko Jondalaras ir nubėgo įkandin. Pasivijo tik 
prie laukymės. Moteris su didžiuliu krepšiu ant nugaros jam pri- 
siartinus nėrė į šešėlius. Nebuvo likę jokių įrodymų, kad laukymė 
buvo naudojama, nė pėdsako laužo. Jei nebūtų jautęs jo šilumos, 
Jondalaras būtų abejojęs, jog apskritai ten buvo. 

Vyras, nusiėmęs nuo pečių, ištiesė vilkeną. Patinui suniurnėjus, 
patelė ją paėmė, paskui abu tylomis nėrė į mišką ir pradingo. 

Eidamas atgal prie upės šlapiais drabužiais Jondalaras jautėsi 
sušalęs. Pakrantėje atsidūrė kaip tik atvykėliams užtraukiant laivą 
ir nusišypsojo išlipančiam broliui. Jie puolė kits kitam į glėbį ir sti- 
priais lokiškais gniaužtais išreiškė brolišką meilę. 

— Tonolanai, kaip smagu tave regėti! Bijojau, kad radus tuščią 
laivą būsiu palaikytas dingusiu. 

— Didysis brolau, kiek upių mudu kartu kirtome? Nejau manai, 
kad nežinau, jog moki plaukti? Radę laivą, supratom, kad tu kažkur 


aukštupyje ir neturėtum būti toli. 

— Kas paėmė pusę šitos žuvies? — pasiteiravo Dolandas. 

— Ašatidaviau. 

— Atidavei! Kam? - nustebo Markenas. 

— Kam galėjai dovanoti? - pridūrė Karobas. 

— Plokščiagalviui. 

— Plokščiagalviui? — atsiliepė daugybė balsų. 

— Kuriems galams pusę tokios didžiulės žuvies atiduoti plokščia- 
galviui? - nenustygo Dolandas. 

— Jis man padėjo, o paskui paprašė. 

— Kokius čia niekus paistai? Kaip plokščiagalvis gali ko nors pa- 
prašyti? —- pyktelėjo Dolandas, o Jondalaras nustebo. Šaramudojų 
vadas retai rodydavo įtūžį. - Kur jis? 

— Dabar jau nuėjo į mišką. Buvau permirkęs, baisiausiai drebė- 
jau, maniau, niekada nesušilsiu. Tada pasirodė jaunas plokščiagal- 
vis ir nusivedė prie ugnies... 

— Ugnies? Nuo kada jie turi ugnį? - nustebo Tonolanas. 

— Aš esu matęs plokščiagalvius prie laužo, — patvirtino Baro- 
nas. 

— Ir aš anksčiau mačiau juos šioje upės pusėje... iš toli, — pridūrė 
Karolija. 

— Nežinojau, kad jie grįžo. Kiek jų buvo? — pasiteiravo Dolan- 
das. 

— Tik jauniklis ir vyresnė patelė. Tikriausiai jo motina, - atsakė 
Jondalaras. 

— Bus ir daugiau, jei kartu yra patelė, - kresnas vadas nužvelgė 
mišką. - Galbūt derėtų suburti plokščiagalvių medžioklės būrį ir 
išvalyti tuos parazitus. 

Dolando balse slypėjo tikra grėsmė, tad Jondalaras sužiuro ati- 


džiau. Jau anksčiau pastebėjo vado komentaruose panašių jausmų 

niuansų kalbant apie plokščiagalvius, tačiau niekada nenujautė to- 
kios pagiežos. 

Šaramudojų lyderis turėjo būti patikimas ir įtakingas. Dolan- 
das buvo nebyliai pripažintas vadu ne dėl to, kad buvo visapusiškai 
geriausias, bet todėl, jog buvo kompetentingas, gebėjo į savo pusę 
patraukti žmones ir išspręsti kilusias problemas. Jis ne įsakinėjo, o 
įtikinėjo, įkalbinėjo, meilikavo, siekė kompromiso ir apskritai buvo 
alyva, kuri sumažindavo neišvengiamą trintį tarp kartu gyvenančių 
žmonių. Jis buvo politiškai gudrus, paveikus, jo sprendimai papras- 
tai būdavo sutinkami teigiamai, tačiau nė vieno nereikėjo ištikimai 
laikytis. Ginčai galėjo būti triukšmingi. 

Jis pakankamai pasitikėjo savimi, kad išsakytų nuomonę, kai 
jautėsi esąs teisus, ir, iškilus poreikiui, nusileisdavo geriau išma- 
nančiam ar labiau patyrusiam žmogui. Nebuvo linkęs kištis į as- 
meninius kivirčus, nebent jie tapdavo nebesuvaldomi ir kas nors 
jį pakviesdavo. Nors paprastai išlikdavo nešališkas, Dolando įtūžį 
galėjo pažadinti žiaurumas, kvailumas ar nerūpestingumas, kuris 
grasindavo pridaryti, o kartais ir pridarydavo, žalos urvui arba kam 
nors, nesugebančiam apsiginti. Taip pat plokščiagalviai. Nekentė 
jų. Dolandui jie buvo ne tik gyvuliai, bet ir pavojingi, kliaudingi 
gyvuliai, kurie turėtų būti sunaikinti. 

— Aš šalau, - prieštaravo Jondalaras, - o jaunasis plokščiagalvis 
man padėjo. Nusivedė prie laužo, davė kailį apsisiausti. Dėl manęs 
jis galėjo neštis ir visą žuvį, tačiau pasiėmė tik pusę. Neketinu eiti į 
jokią plokščiagalvių medžioklę. 

— Paprastai jie nekelia tiek daug rūpesčių, - prisidėjo Baronas, — 
bet jei jie netoliese, norėčiau tai žinoti. Jie gudrūs. Prastas sumany- 
mas leistis užklumpamam būrio netikėtai. 


— Jie žudikiški gyvuliai... - prieštaravo Dolandas. 

Baronas nepaisė pertraukimo. 

— Tau tikriausiai pasisekė, kad čia buvo jauniklis su motina. Pa- 
telės nekovoja. 

Tonolanui nepatiko, kuria kryptimi ėmė sukti pokalbis. 

— Kaip parsigabensime šitą pusę puikaus brolio laimikio namo? 

Staiga jaunėlis prisiminė, kaip žuvis vėžino Jondalarą, ir veide 
pratrūko šypsena. 

— Keista, kad po šitokios kovos leidai pusę nusinešti. 

Juokas užkrėtė kitus, įtampa išsisklaidė. 

— Ar tai reiškia, jog dabar jis pusiau ramudojas? - pasišaipė Mar- 
kenas. 

— Veikiausiai derėtų pasiimti jį į medžioklę, nudėtų pusę 0ž- 
kos, - juokavo Tonolanas. - Kita pusė atitektų šamudojams. 

— O kurios pusės norės Serenija? - mirktelėjo Baronas. 

— Pusė jo yra daugiau nei kitas visas, - šmaikštavo Karolija, o 
išraiška neleido abejoti, jog ji kalba ne apie vyro ūgį. Ankštose urvo 
patalpose zelandono patirtis kailių guolyje neliko nepastebėta. 
Jondalaras išraudo, tačiau nešvankus juokelis visiškai išblaškė ne- 
ramumus, kilusius iš pradžių dėl jo paties, paskui - dėl Dolando 
reakcijos į plokščiagalvius. 

Vyrai atsinešė iš pluošto nuaustą tinklą, kuris sušlapęs puikiai 
laikė, patiesė jį greta kraujuojančios eršketo pusės ir kriuksėdami, 
įsitempę perkėlė žuvį ant tinklo, tada į vandenį, galiausiai pririšo 
prie laivagalio. 

Kol gentainiai kovojo su žuvimi, Karobas atsisuko į Jondalarą ir 
tyliai paaiškino: 

- Plokščiagalviai nužudė Rošarijos sūnų. Dar gana jauną, nė ne- 
pasižadėjusį, kupiną džiaugsmo, bebaimį Dolando pasididžiavimą. 


Niekas nežino, kas atsitiko, tačiau Dolandas paskui visą urvą pakėlė 

jų medžioti. Kelis užmušė, o kiti pradingo. Anksčiau plokščiagal- 
viai jam ne itin rūpėjo, bet nuo tada... 

Jondalaras supratingai linktelėjo. 

— Kaip plokščiagalvis nutempė savą žuvies pusę? — pasidomėjo 
Tonolanas visiems sulipus į valtį. 

— Paėmė ir nusinešė, — atsakė Jondalaras. 

- Vienas? Ėmė ir nusinešė? 


— Vienas pats. Net nebuvo visiškai suaugęs. 


Tonolanas atėjo prie medinės pastogės, kurioje kartu su Darvu 
ir Serenija gyveno Jondalaras. Jis buvo suręstas iš lentų, kurios buvo 
atremtos į briaunotus baslius, nuožulniai įkastus į žemę. Buveinė 
priminė palapinę: trikampė priekinė siena buvo aukštesnė ir pla- 
tesnė nei galinė, todėl šonai buvo trapecijos formos. Lentos buvo 
sutvirtintos panašiai kaip ir laivo šonų apkala: storesni kraštai šiek 
tiek dengė plonesnius kraštus ir buvo susiūti. 

Tokie trobesiai buvo jaukūs, tvirti ir gana sandarūs, tad tik se- 
nesniuose pro išdžiūvusių ir išsikraipiusių lentų plyšius buvo ga- 
lima įžiūrėti šviesą. Smiltainio iškyšai saugant nuo baisiausių oro 
stichijų, buveinės nebūdavo prižiūrimos ir kamšomos kaip laivai. 
Vidų pirmiausia apšviesdavo akmenimis išklotas židinys arba anga 
priekyje. 

Jaunėlis kyštelėjo nosį pažiūrėti, ar brolis vis dar miega. 

— Užeik, — sušnarpštė Jondalaras. Apsisupęs dar daugiau kailių 
su garuojančio skysčio puodeliu rankose jis sėdėjo įsitaisęs ant kai- 


liais uždengtos miego pakylos. 

— Kaip tavo peršalimas? — pasiteiravo Tonolanas ir atsisėdo ant 
pakylos krašto. 

— Peršalimui blogiau. Man geriau. 

— Niekas nepagalvojo, kad tavo drabužiai šlapi, o upės tarpekly- 
je mums grįžtant vėjas tikrai neblogai košė. 

— Džiaugiuosi, jog mane suradote. 

— Na, tikrai smagu, kad jautiesi geriau, - Tonolanas, regis, keis- 
tai pristigo žodžių. Pasimuistė, atsistojo, nudrožė angos link, tada 
grįžo prie brolio. - Ar galiu kuo nors tau padėti? 

Jondalaras papurtė galvą ir delsė. Kažkas broliui kėlė nerimą ir 
jis norėjo išsikalbėti. Tik reikėjo laiko. 

— Jondalarai... - pradėjo Tonolanas, paskui nutilo. - Su Serenija 
ir jos sūnumi gyveni jau seniai. 

Akimirką Jondalaras pamanė, kad brolis ketina užsiminti apie 
neįformintus santykius, tačiau klydo. 

— Koks jausmas turėti savą židinį? 

— Tu irgi turi porą ir savą židinį. 

- Žinau, bet ar yra skirtumas, kai prie židinio yra vaikų? Jetami- 
ja taip stengiasi pagimdyti, o dabar... Ji prarado dar vieną kūdikį, 
Jondalarai. 

— Labai gaila... 

— Man visai nesvarbu, ar ji apskritai turės vaikų. Tik nenoriu jos 
prarasti, - balsas užlūžo ir Tonolanas pravirko. - Norėčiau, kad ji 
liautųsi bandžius. 

— Nemanau, jog ji gali pasirinkti. Motina suteikia... 

— Tai kodėl tada Motina neleidžia nors vieno pasilikti! — išrėkė 
Tonolanas lėkte lėkdamas pro Sereniją. 

— Kalbėjotės apie Jetamiją?.. - pasiteiravo moteris. Jondala- 


ras linktelėjo. — Šitą ji išnešiojo ilgiau, tačiau praradimas buvo 

sunkesnis. Džiaugiuosi, kad su Tonolanu ji laiminga. Jetamija tikrai 
to nusipelnė. 

— Arji pasveiks? 

— Ne pirmas kartas, kai moteris netenka kūdikio, Jondalarai. 
Nesijaudink — jai viskas bus gerai. Matau, radai arbatos. Čia pipir- 
mėtės, levandos ir agurklės, jei kartais norėtum paspėlioti. Šamuda 
sakė, tai padės įveikti peršalimą. Kaip jautiesi? Atėjau pažiūrėt, ar 
jau atsibudai. 

- Jaučiuosi puikiai, — patikino Jondalaras, nusišypsojo ir bandė 
atrodyti sveikas. 

— Tada tikriausiai grįšiu ir pabūsiu su Jetamija. 

Kai Serenija išėjo, vyras padėjo puodelį ir atsigulė. Nosis buvo 
užgulusi, skaudėjo galvą. Negalėjo tiksliai pasakyti, kodėl, tačiau 
Serenijos atsakas jį sutrikdė. Daugiau nenorėjo apie tai mąstyti — 
nuo to dar imdavo gelti ir duobutę giliai pilve. „Tikriausiai dėl per- 


šalimo“, - pagalvojo jis. 


Pavasaris prisirpo į vasarą, o kartu su ja ir žemės vaisiai. Jaunoji 
moteris rinko subrendusius vaisius labiau iš įpročio nei iš reikalo. 
Galėjo patausoti jėgas. Visko turėjo per akis - buvo likę maisto nuo 
praėjusių metų, — tačiau Aila neturėjo ką veikti laisvu laiku, nesu- 
gebėjo jo užpildyti. 

Netgi po žiemos medžioklių moteris nerado pakankamai vei- 
klos, nors turėjo išdirbti kone visus nudobtų žvėrelių kailius. Kartais 
pasilikdavo kailius, kartais nugremždavo plaukelius ir pasidaryda- 
vo odą. Tebepynė krepšius ir demblius, skobė dubenėlius, prikaupė 
tiek įrankių, priemonių, rykų, kad visai genčiai būtų užtekę. Ji laukė 
vasarinio maisto rinkimo. 

Taip pat laukė vasaros medžioklės. Paaiškėjo, jog metodas, kurį 
juodu su Mažyliu ištobulino — su šiokiais tokiais pakeitimais, pri- 
sitaikant prie arklio stygiaus, — vis dar veiksmingas. Skirtumą acly- 
gino tobulesni liūto įgūdžiai. Jei būtų norėjusi, Aila galėjo apskri- 
tai susiturėti nuo medžioklės. Ne tik buvo likę džiovintos mėsos, 
bet ir Mažylis vis dažniau sėkmingai medžiodavo vienas, o moteris 
nedvejodama pasiimdavo savą jo grobio dalį. Užsimezgė unikalus 
moters ir liūto ryšys. Ji buvo dominuojanti motina, buvo lygi me- 


džioklės bendrė, o Mažylis buvo viskas, ką ji galėjo mylėti. 

Stebėdama laukinius liūtus Aila ėmė nuvokti apie jų medžioklės 
įpročius, o Mažylis tai patvirtino. Šiltuoju metų laiku liūtai sėlin- 
davo naktimis, žiemą - dienomis. Nors pavasarį nusišėrė, Mažylio 
kailis tebebuvo tankus, ir kaitrią vasaros dieną jam buvo per karšta 
medžioti. Nuo persekiojant išsiskiriančios šilumos galėjo perkais- 
ti. Dieną Mažylis norėdavo tik miegoti, geriausia vėsiose tamsio- 
se urvo nišose. Kai žiemą užgriūdavo vėjas nuo šiaurinio ledyno, 
naktimis temperatūra nukrisdavo iki žudančio šalčio, nepaisant 
naujo tankaus kailio, tada urviniai liūtai sa malonumu susirangy- 
davo vėjo neužpučiamame urve. Šie mėsėdžiai mokėjo prisitaikyti. 
Kailio spalva ir storiu derindavosi prie klimato, medžioklės įpro- 
čiais — prie sąlygų, kol užteko grobio. Išėjus Yhaha, ryte pabudusi ir 
pamačiusi Mažylį, miegantį prie taškuoto didžiojo elnio jauniklio 
lavono, Aila apsisprendė. Ji išeis - abejonių nebeliko, - tačiau ne tą 
vasarą. Liūtukui jos tebereikėjo, jis buvo per jaunas, kad būtų pa- 
liktas vienas. Jokia laukinė šeima jo nepriims - patinas tokį jauniklį 
nudės. Kol pakankamai suaugs, kad susiporuotų ir pradėtų šeimą, 
jam, kaip ir moteriai, reikėjo saugaus urvo. 

Iza liepė ieškoti saviškių, susirasti porą, ir Aila susiras, kurią die- 
nątęs paieškas. Vis dėlto palengvėjo, kad kol kas dar nereikia atsisa- 
kyti laisvės dėl žmonių su nežinomais papročiais draugijos. Nors to 
nebūtų pripažinusi, buvo ir rimtesnė priežastis. Moteris nenorėjo 
išeiti, kol nebuvo tikra, kad Yhaha negrįš. Jai žūtbūtinai stigo ar- 


klio. Yhaha buvo drauge nuo pat pradžių, ir Aila ją mylėjo. 


— Nagi, tinginy tu, - ragino Aila, - einam, pasivaikščiosim, gal 


ką sumedžiosim. Praėjusią naktį nebuvai išėjęs. — Ji pabakštino liū- 

tą ir davusi ženklą sekti išėjo iš urvo. Žvėris pakėlė galvą, plačiai 
nusižiovavo rodydamas aštrius dantis, tada pakilo ir nenoriai nu- 
bidzeno paskui. Kitaip nei Aila, Mažylis nebuvo alkanas ir daug 
mieliau būtų pamiegojęs. 

Išvakarėse moteris rinko vaistinius augalus paprasčiausiai savo 
malonumui — ši veikla keldavo malonias asociacijas. Jaunystėje gy- 
venant su gentimi vaistažolių Izai rinkimas suteikdavo Ailai pro- 
gą ištrūkti nuo visada budrių akių, kurios netrukdavo pasmerkti 
netinkamų veiksmų. Tai suteikė kiek daugiau erdvės kvėpuoti ir 
atsiduoti natūraliems polinkiams. Vėliau ji rinko augalus džiaug- 
damasi, kad tobulina gydytojos įgūdžius, o gautos žinios tapo jos 
prigimties dalimi. 

Ailai medicininės savybės taip glaudžiai siejosi su kiekvienu au- 
galu, kad juos pažino ir pagal paskirtį, ir pagal išvaizdą. Vaistinių 
dirvuolių ryšulėliai, sukabinti galvutėmis žemyn šilto tamsaus urvo 
viduje, buvo naudojami džiovintų žiedų ir lapų ištraukai, tinkamai 
gydyti nubrozdinimus ir vidaus organų sužeidimus, be to, tai buvo 
aukšti laibi daugiamečiai augalai dantytais lapais ir mažučiais gelto- 
nais žiedeliais ant smailėjančių varpų. 

Arkliuko kanopas primenantys šalpusnių lapai, paskleisti ant 
pintų džiovinimo padėklų, palengvindavo kvėpavimą įtraukus de- 
gančių sausų lapų dūmų, o kartu su kitomis sudedamosiomis ar- 
batos dalimis apmalšindavo kosulį, taip pat puikiai tiko maistui 
paskaninti. Kaulų ir žaizdų gijimas ateidavo į galvą vos pamačius 
didelius pūkuotus taukių lapus, džiūstančius greta šaknų lauke, 
saulėkaitoje, ir spalvingas medetkas, gydančias atviras žaizdas, 
piktžaizdes ar odos sopulius. Ramunėlės padėjo virškinti, tiko švel- 


niai plauti žaizdoms, o laukinių rožių žiedlapiai, plūduriuojantys 

vandens dubenėlyje saulėkaitoje, virsdavo kvapniu sutraukiančiuo- 
ju odos losjonu. 

Vaistažoles Aila rinko tam, kad šviežiomis pakeistų nepanaudo- 
tas žoles. Nors jai beveik nereikėjo visų sukauptų atsargų, darė tai 
savo malonumui kartu puoselėdama įgūdžius. Visur aplink buvo 
apsčiai paskleista lapų, žiedų, šaknų ir Žievių įvairiuose paruošimo 
etapuose, tad daugiau rinkti nevertėjo — paprasčiausiai nebuvo vie- 
tos. Tuo metu Aila neturėjo ko imtis ir nuobodžiavo. 

Moteris nudrožė į pakrantę, paskui apsuko išsikišusią sieną ir 
patraukė palei upelį ribojančius krūmus. Didžiulis liūtas mynė gre- 
ta. Eidamas jis kažką niurnėjo, o Aila jau buvo supratusi, kad šitaip 
jis kalba. Kiti liūtai irgi skleidė panašius garsus, tačiau kiekvienas 
buvo išskirtinis, o moteris iš toli galėjo atpažinti Mažylio balsą ir 
atskirti riaumojimą. Pirmiausia giliai iš krūtinės imdavo kilti mur- 
mesys ir vis garsėdavo, kol virsdavo skambiu griausmu, apimančiu 
visą boso diapazoną, nuo kurio Ailai spengdavo ausyse, jei liūtas 
būdavo netoliese. 

Priėjusi riedulį, kur buvo įprasta poilsio vieta, ji sustojo: medžioti 
nenorėjo, tik nežinojo, ko dar griebtis. Mažylis prisiglaudė, prašyda- 
mas dėmesio. Moteris pakasė jam už ausų ir giliai tarp karčių. Kailis 
buvo tapęs tonu tamsesnis nei žiemą, nors vis dar liko šviesiai rusvas, 
bet karčiai augo rausvų, tamsių rūdžių atspalvių, nedaug besiskirian- 
čių nuo raudonos ochros. Jauniklis pakėlė galvą, kad Aila galėtų pa- 
siekti po smakru, ir patenkintas tyliai murmėdamas riaumojo. Kai 
siekė pakasyti kitą pusę, sužiuro į jį tarsi pirmą kartą matytų. Nugara 
siekė moteriai vos žemiau pečių. Mažylis buvo beveik Yhaha ūgio, 
tačiau kur kas stambesnis. Aila nė nesuvokė, kada jis taip suaugo. 

Šaltos stepės, iš kurių neseniai buvo atsitraukę ledynai, idealiai 


tiko čia klaidžiojančių urvinių liūtų medžioklei. Tai buvo ganyklų 

žemynas, tankiai ir gausiai apgyvendintas įvairiausių rūšių grobio. 
Dauguma gyvūnų buvo stambūs — pusantro karto už būsimus pa- 
likuonis didesni bizonai ir galvijai, didžiuliai elniai su vienuolikos 
atšakų ragais, gauruoti mamutai bei raganosiai. Sąlygos buvo palan- 
kios išsivystyti nors vienai plėšrūnų rūšiai, pajėgiai medžioti tokius 
stambius gyvūnus. Šią nišą pagirtinai užpildė urviniai liūtai. Vėliau 
liūtai bus palyginti mažiukai - sieks vos pusę protėvių dydžio. Ur- 
viniai liūtai - didžiausi kada gyvenę kačių šeimos žinduoliai. 

Mažylis buvo pranašus šių stambiausių plėšrūnų pavyzdys: di- 
džiulis, galingas, glotniu kailiu, jaunatviškai sveikas, energingas ir 
visiškai nuolankiai leidosi kasomas žavios jaunos moters. Jei būtų 
nusprendęs pulti, moteris būtų bejėgė, tačiau ji nemanė, kad Mažy- 
lis gali būti pavojingas: Ailai jis atrodė ne grėsmingesnis už perau- 
gusį kačiuką — tuo ir grindė savo ramybę. 

Moteris vadovavo liūtukui nesąmoningai, o jis su sąlygomis su- 
tiko. Kilnodamas ir judindamas galvą Mažylis rodė, kur kasyti, atsi- 
davė jausmingai ekstazei, o Aila džiaugėsi, kad jam tai patinka. Kai 
užsilipusi ant riedulio ji siekė kito jauniklio šono, staiga toptelėjo 
geresnis sumanymas. Moteris net nestabtelėjo pasvarstyti; papras- 
čiausiai permetė koją ir apžergė Mažylio nugarą visai kaip Yhaha. 

Liūtui tai buvo netikėta, tačiau kaklą apsivijusios rankos buvo 
pažįstamos, o svoris nežymus. Akimirką nė vienas nejudėjo. Jiem- 
dviem drauge medžiojant Aila duodavo ženklą, panašų į rankos 
mostą sviedžiant akmenį svaidykle, ir paragindavo: „Pirmyn. Tai 
prisiminusi nedvejodama pamojo ir šūktelėjo. 

Pajutusi, kaip apačioje sujuda raumenys, Aila įsikirto į karčius, o 
liūtas šoko pirmyn. Stipriai ir grakščiai, kaip pridera jo rūšiai, Mažy- 
lis skriejo slėniu su moterimi ant nugaros. Vėjas smogė į veidą, Aila 


prisimerkė. Iš kasyčių išsilaisvinusios garbanos vilnijo už nugaros. 

Liūtui Aila nevadovavo. Nekreipė jo kaip Yhaha - mielu noru ke- 
liavo ten, kur Mažylis nešė, jausdama džiugesį, nė iš tolo nepanašų 
į kada anksčiau patirtą. Spurtas buvo trumpalaikis, šitaip liūtas elg- 
davosi netgi puldamas. Paskui jis sulėtino, apsuko platų ratą ir grįžo 
prie urvo. Su vis dar ant nugaros sėdinčia moterimi užkopė stačiu 
taku ir sustojo prie jos guolio urve. Aila nusiropštė ir jį apkabino 
nežinodama kito būdo išreikšti stiprioms neįvardijamoms emoci- 
joms. Paleistas liūtas mostelėjo uodega ir patraukė į urvo gilumą. 
Susirado mėgstamą vietą, išsitiesė ir labai greitai užmigo. 

Moteris šypsodamasi jį stebėjo. „Pavėžinai mane, o dabar kirmy- 


si visą dieną, tiesa? Mažyli, po šito gali miegoti, kiek širdis geidžia. 

Baigiantis vasarai Mažylis vis ilgiau dingdavo medžioti. Kai 
pirmą kartą prašapo ilgiau nei dienai, Aila buvo tarytum nesava 
ir taip nerimavo, kad antrą naktį apskritai nemiegojo. Buvo tokia 
pat pavargusi ir susitaršiusi kaip ir jis, pagaliau pasirodęs kitą rytą. 
Liūtukas neparnešė grobio, o gavęs džiovintos mėsos iš atsargų, 
įniko plėšyti, nors paprastai tik žaisdavo su traškiomis juostelėmis. 
Kad ir kokia pavargusi, Aila išėjo su svaidykle ir parnešė du kiškius. 
Mažylis išsekęs miegojo, tačiau pabudo, atbėgo prie urvo angos jos 
pasitikti ir nusinešė vieną kiškį į urvo gilumą. Kitą moteris atnešė 
pati, o paskui taip pat griuvo miegoti. 

Kai kitą sykį jauniklis užgaišo tris dienas, Aila tiek nebeneri- 
mavo, bet tuščioms dienoms slenkant darėsi vis sunkiau širdyje. 
Mažylis grįždavo žaizdotas, apdraskytas, ir ji žinodavo, kad susiki- 


virčijo su kitais liūtais. Moteris įtarė jį pakankamai subrendus, kad 

šį tą nutuoktų apie pateles. Kitaip nei kumelėms, liūtėms nebūna 
specialaus sezono. Jos rujoja bet kuriuo metų laiku. 

Rudeniui įpusėjus ilgi jaunojo urvinio liūto pasivaikščiojimai 
tik dažnėjo, o grįždavo jis vien pamiegoti. Aila buvo tikra, kad Ma- 
žylis miega ir kažkur kitur, tačiau niekur nesijaučia toks saugus kaip 
jos urve. Moteris niekada nežinojo, kada ir iš kurios pusės jo laukti. 
Liūtas paprasčiausiai pasirodydavo: arba atitipendavo siauru taku 
nuo pakrantės, arba staiga iš stepių viršuje dramatiškai liuoktelėda- 
vo ant atbrailos priešais urvą. 

Aila nuoširdžiai džiaugdavosi Mažylį matydama, o jis visada 
meiliai pasisveikindavo - kartais net pernelyg. Kai liuoktelėjęs už- 
mesdavo priekines letenas moteriai ant pečių ir parblokšdavo ją ant 
žemės, ji kuo skubiau rodydavo ženklą „pakaks“, jei atrodydavo, 
kad Mažylis truputį per entuziastingai džiūgauja ją matydamas. 

Paprastai liūtas pabūdavo kelias dienas; kartais jie pamedžioda- 
vo kartu, o kartkartėmis jis vis dar parnešdavo grobio į urvą. Paskui 
vėl imdavo nerimti. Aila buvo tikra, kad Mažylis medžioja sau ir 
gina grobį nuo mėginančių jį nugvelbti hienų, vilkų bei maitėdų 
paukščių. Išsiaiškino, jog, liūtukui pradėjus žingsniuoti, galima ti- 
kėtis, kad jis netrukus išeis. Kai taip ir padarydavo, urve likdavo 
taip tuščia, jog moteris pradėjo baimintis artėjančios žiemos. Ėmė 
bijoti, kad liks vienui viena. 

Ruduo buvo neįprastas - šiltas ir sausas. Lapai pagelto, paskui 
parudo, praleidę ryškias spalvas, kuriomis juos išdabindavo šalčio 
bučiniai. Jie kabėjo ant medžių nuobodžiomis suvytusiomis puokš- 
tėmis ir čežėjo vėjyje, užuot gerokai anksčiau nukloję žemę. Savitas 
oras kėlė nerimą - ruduo turėjo būti drėgnas, šaltas, su audringais 
vėjais ir staigiomis liūtimis. Aila negalėjo atsikratyti nerimo, tarsi 


vasara būtų nutarusi laukti, kol staiga ją įveiks užklupusi žiema. 

Kasryt moteris išeidavo į lauką tikėdamasi drastiškų pokyčių 
ir kone nusivildavo vėl pamačiusi neįtikėtinai giedrame danguje 
tekančią šiltą saulę. Vakarais ji lauke ant atbrailos stebėdavo, kaip 
saulė leidžiasi už žemės krašto apsupta blyškiu raudoniu švytinčios 
dulkių miglos, užuot šlovingai pažėrusi spalvų ant vandens pritvin- 
kusių debesų. Sumirgėjusios žvaigždės taip pripildydavo tamsą, kad 
dangus, atrodė, sutrupės ir suaižės nuo jų gausos. 

Aila dienų dienas nebuvo nuklydusi kur toliau, tad, kai išaušo 
dar viena šilta ir giedra diena, pasirodė kvaila švaistyti jos grožį, jei 
galima juo pasimėgauti. Netrukus ateis žiema, ir teks sėdėti įkalin- 
tai vienišame urve. 

„Labai blogai, kad nėra Mažylio, - galvojo moteris. - Būtų puiki 
diena medžioklei. Gal galiu imtis to viena? - ji pakilnojo ietį. - Ne. 
Be Mažylio ar Yhaha turiu sugalvoti naują medžioklės būdą. Pa- 
prasčiausiai pasiimsiu savo svaidyklę. Įdomu, verta pasičiupti kailį ? 
Taip šilta, tik suprakaituosiu. Gal galėčiau neštis rinkimo krepšyje? 
Tik man nieko rinkti nereikia - turiu daugiau nei pakankamai. Te- 
noriu kuo ilgiau smagiai pasivaikščioti. Tam nereikalinga tampyrtis 
krepšį ir kailį. Jei Žygiuosiu sparčiai, tikrai nesušalsiu. 

Aila pasileido žemyn stačiu taku jausdamasi keistai neapsunkusi. 
Neturėjo jokios naštos, jokių gyvūnų, kuriais derėtų rūpintis, urvas 
buvo gausiai prikrautas. Nebuvo dėl ko nerimauti, tik dėl savęs, ta- 
čiau būtų buvę geriau, kad būtų turėjusi. Visiška nepriklausomybė 
kėlė dvejopus jausmus: neįprastą laisvės pojūtį ir nepaaiškinamą 
nusivylimą. 

Moteris, pasiekusi pievą, lengvai užkopė į rytines stepes ir ėmė 
sparčiai minti. Nebuvo numačiusi konkrečios krypties, ėjo ten, kur 
kojos nešė. Stepėse aiškiai buvo matyti lietaus stoka. Žolė buvo to- 
kia suvytusi ir perdžiūvusi, kad nulaužtas trapus stiebelis delne su- 


byrėjo į dulkes, o jas pačiupęs vėjas išnešiojo. 

Žemė buvo suskeldėjusi ir kieta kaip akmuo. Teko žiūrėti po ko- 
jomis, kad nesukluptų ant grumsto ir neišsisuktų kulkšnies duobė- 
je ar griovelyje. Aila nebuvo mačiusi tokios bergždžios stepės. Oras, 
regis, iščiulpė visą jos iškvėptą drėgmę. Moteris buvo pasiėmusi tik- 
tai mažą vandens maišelį, tikėdamasi pripildyti jį upeliuose ir van- 
denvietėse, tačiau keletas jų buvo išdžiūvę. Rytui teįpusėjus Ailos 
atsargos jau buvo bemaž išsekusios. 

Priėjusi upelį, kuriame, buvo tikra, ras vandens, aptiko tik dum- 
blą ir nusprendė sukti atgalios. Vildamasi pripildyti vandenmaišį, 
patraukė išilgai upelio vagos ir priėjo murzgliną balą - visa, kas liko 
iš gilaus vandeningo duburio. Pasilenkusi paragauti, ar vanduo ge- 
riamas, pastebėjo šviežius kanopų įspaudus. Akivaizdu, neseniai čia 
būta arklių kaimenės. Kažkodėl vieni įspaudai vertė moterį įsižiūrė- 
ti atidžiau. Aila buvo patyrusi pėdsekė, ir, nors nesąmoningai, Yha- 
ha kanopų įspaudus regėjo pakankamai dažnai, kad iki smulkmenų 
pažinotų unikalius kontūrų ir įspaudimo gylio savitumus. Gėriau 
įsižiūrėjusi įsitikino, jog Yhaha čia buvo visai neseniai - turėtų būti 
netoliese. Ailos širdis pradėjo smarkiau plakti. 

Aptikti pėdsakus nebuvo sunku. Arkliams lipant iš purvo nu- 
trupėjęs plyšio kraštelis ten, kur nuslydo kanopa, sukeltos ir nu- 
sėdusios dulkės, nutrypta žolė — visa bylojo, kuria kryptimi nuėjo 
arkliai. Susijaudinusi Aila kone be dvasios nusekė pėdsakus. Netgi 
oras nurimo, regis, sulaikęs kvapą iš nekantrumo. Tai buvo taip 
seniai — ar Yhaha ją prisimins? Pakako vien žinoti, kad kumelė 
gyva. 

Kaimenė buvo toliau, nei Aila manė. Kažkas vijosi, todėl arkliai 
šuoliais lėkė per stepes. Moteris girdėjo urzgimą ir bruzdesį, o pas- 
kui aptiko puotaujančią vilkų gaują. Derėjo atsitraukti, tačiau ji 


privalėjo prieiti arčiau ir pažiūrėti, ar krito ne Yhaha. Palengvėjo 

pamačius sodriai rudą plauką, bet tai buvo ta pati reta kaip ir eržilo 
spalva, todėl Aila buvo tikra, kad arklys iš tos pačios kaimenės. 

Sekdama pėdsakus moteris galvojo, kokie pažeidžiami laukiniai 
arkliai. Yhaha jauna ir stipri, tačiau maža kas gali nutikti. Ji įsigeidė 
parsivesti jaunąją kumelaitę į urvą. 

Kone vidudienį moteris pagaliau pastebėjo arklius. Po persekio- 
jimo jie vis dar buvo nervingi, o Aila ėjo pavėjui. Vos užuodę jos kva- 
p3 gyvuliai vėl pajudėjo. Jaunoji moteris turėjo plačiu lankstu apeiti 
juos prieš vėją. Vos atsidūrė pakankamai arti, kad įžiūrėtų atskirus 
arklius, atpažino Yhaha, ir jai ėmė daužytis širdis. Kelis kartus sun- 
kiai nurijo mėgindama sulaikyti ašaras, kurios jau veržėsi ištrūkti. 

„Ji atrodo sveikai, - mąstė Aila. - Riebi. Ne, ji ne riebi. Tikriau- 
siai laukiasi! O, Yhaha, kaip nuostabu“ Aila taip apsidžiaugė, kad 
vos galėjo tverti. Paskui kęsti jau nebegalėjo: reikėjo įsitikinti, ar 
kumelė jos nepamiršo. Moteris sušvilpė. 

Yhaha akimirksniu pakėlė galvą ir pažvelgė ta kryptimi. Aila 
sušvilpė dar kartą, ir kumelaitė pajudėjo jos link. Negalėdama su- 
laukti, moteris nubėgo pasitikti palvosios bičiulės. Staiga šuoliais 
tarp jų įsiterpė sarta kumelė ir, krimstelėjusi Yhaha į kulkšnis, pa- 
varė ją atgal. Paskui, apsupta kitų, vadovaujanti kumelė nuvedė visą 
kaimenę toliau nuo nepažįstamos ir galimai pavojingos moters. 

Ailai plyšo širdis. Ji negalėjo toliau vytis kaimenės. Jau ir taip 
buvo kur kas atokiau nuo slėnio nei ketino nueiti, o arkliai bėgo kur 
kas greičiau. Jau ir tuomet, norėdama grįžti prieš sutemstant, turėjo 
paskubėti. Sušvilpė dar kartą, garsiai ir pratisai, tačiau suprato, kad 
per vėlu. Nuliūdusi ir priblokšta ji apsisuko, stipriau aplink pečius 
susisiautė odinį apsiautalą ir nulenkė galvą prieš šaltą vėją. 

Buvo tokia prislėgta, kad nekreipė dėmesio į nieką, išskyrus savo 


sielvartą ir nusivylimą. Įspėjantis urzgimas trumpai ją sustabdė. Ji 


| i; 408 


kone užkliuvo už vilkų, giliai panardinusių snukius į kruvinus ar- 
klio likučius. 

„Verčiau žiūrėsiu, kur einu, - mintijo Aila traukdamasi. - Pati 
kalta. Jei nebūčiau buvusi tokia nekantri, gal ta kumelė nebūtų 
nuginusi visos kaimenės nuo manęs“ Sukdama aplink ji dar kartą 
dirstelėjo į kritusį gyvulį. „Labai jau tamsus plaukas arkliui. Atrodo 
lygiai toks pat rudas kaip Yhaha kaimenės eržilas" Moteris įsižiūrė- 
jo atidžiau. Galvos padėtis, spalva, struktūra privertė suvirpėti. Tai 
ir buvo bėrasis eržilas! Kaip gyvūnas pačiame jėgų žydėjime galėjo 
tapti vilkų grobiu? 

Atsakymą pateikė nenormaliu kampu sulenkta priekinė kairė 
koja. Netgi didingas jaunas kumelys gali susilaužyti koją šuoliuoda- 
mas nepatikimu pagrindu. Gilus plyšys išdžiūvusioje žemėje leido 
vilkams pajusti pirmarūšio eržilo skonį. Aila papurtė galvą. „Ne- 
kas, - pagalvojo. - Jis dar būtų ilgai gyvenęs“ Pagaliau nusisukusi 
nuo vilkų ji pastebėjo pačiai iškilusį pavojų. 

Dangus, rytą toks giedras, dabar buvo aptrauktas grėsmingų de- 
besų. Aukštas slėgis, neleidęs prisiartinti žiemai, staiga sumažėjo, ir 
ėmė veržtis ilgai lūkuriavęs šalčio frontas. Vėjas guldė sausą žolę ir 
nešiojo jos kuokštus ore. Temperatūra sparčiai krito. Aila kone galė- 
jo užuosti sniegą, o buvo dar taip toli nuo urvo. Ji apsidairė, susirinko 
mantą ir pasileido bėgti. Tai turėjo būti lenktynės su sniego audra. 

Neturėjo jokių šansų. Nuo slėnio moterį skyrė daugiau nei pus- 
dienis spartaus ėjimo, o žiema kentėjo pernelyg ilgai. Kai Aila pasie- 
kė išdžiūvusį upelį, jau krito didelės drėgnos snaigės. Vėjo pastver- 
tos jos tapdavo dygiomis ledo adatėlėmis, paskui įsisiautėjusioje 
audroje virto sausesnėmis išsijomis. Sūkuriuojantys vėjai — vis dar 
kovojantys priešpriešiniai kintančio oro srautai - puolė ją iš vienos, 


paskui iš kitos pusės. 

Aila suprato, kad vienintelė viltis - nesustoti, tačiau abejojo, ar 
vis dar eina teisingu keliu. Vietovės orientyrų formos buvo neryš- 
kios. Ji stabtelėjo, pamėgino susivokti, kur esanti, ir suvaldyti kylan- 
čią paniką. Kaip kvaila buvo išeiti be kailio. Nešulių krepšyje galė- 
jo pasiimti palapinę. Tada bent jau turėtų pastogę. Jos ausys buvo 
suledėjusios, kojos sustirusios, dantys kaleno. Buvo šalta. Girdėjo 
švilpiant vėją. 

Aila vėl įsiklausė. Juk tai ne vėjas, tiesa? Štai, ir vėl. Moteris ap- 
valiai sudėjo delnus aplink lūpas ir kuo garsiau sušvilpė, paskui įsi- 
klausė. 

Aukštas rėksmingas arklio žvengimas nuskambėjo arčiau. Ji 
sušvilpė dar kartą ir, kai iš audros kaip šmėkla išniro palvo arklio 
kontūras, nulėkė jos link su prišalusiomis prie skruostų ašaromis. 

— Yhaha, Yhaha, o, Yhaha, - moteris vis rėkė arklio vardą, glėbė 
rankomis tvirtą kumelės sprandą, kniaubė veidą į šiurkštų žieminį 
kailį. Paskui užsikeberiojo ant nugaros ir prisilenkė žemai prie ka- 
klo, kad sugertų visą įmanomą šilumą. 

Instinktai arkliui liepė patraukti į urvą. Ten ir lėkė. Netikėta er- 
žilo žūtis išblaškė kaimenę. Vadovaujanti kumelė laikė visus subū- 
rusi, nes žinojo, kad netrukus atsiras kitas eržilas. Būtų sulaikiusi 
ir palšvąją kumelę, jei nebūtų pasigirdę pažįstamo švilpimo ir toji 
nebūtų prisiminusi moters bei jos teikiamo saugumo. Ne kaime- 
nėje augusiai kumelei vadovaujantis arklys turėjo mažai įtakos. Kai 
prapliupo audra, Yhaha prisiminė urvą, kuriame laukė užuovėja 
nuo nuožmaus vėjo, akinamo sniego ir moters meilė. 

Galų gale pasiekus urvą, Aila drebėjo taip smarkiai, kad vargiai 
sugebėjo įkurti ugnį. Uždegusi nesitūpė prie laužo. Suėmė savo 
miego kailius, atsinešė juos į Yhaha urvo pusę ir susirangė prie šilto 


arkliuko. 

Kelias kelias dienas moteris sunkiai galėjo įvertinti mylimos bi- 
čiulės sugrįžimą. Pabudusi karščiavo ir kimiai sausai kosėjo. Gyve- 
no vien karštomis gydomosiomis arbatomis, kai sugebėdavo prisi- 
minti, kad reikia atsikelti ir jų išsivirti. Yhaha išgelbėjo jai gyvybę, 
bet niekaip negalėjo padėti įveikti plaučių uždegimo. 

Nusilpusi Aila kone visą laiką kliedėjo, tačiau, į urvą sugrįžus 
Mažyliui, susitikimo akimirką išsiblaivė. Jis liuoktelėjo iš stepių 
viršuje, bet prie įėjimo buvo garsiai sustabdytas Yhaha. Baimės ir 
gynybos riksmas perskrodė Ailos sąstingį. Ji pamatė, kaip nervingai 
prunkšdama kumelė iš pykčio priplotomis ausimis stojasi piestu, o 
urvinis liūtas ruošiasi šuoliui iššiepęs nasrus, urgzdamas. Aila šoko 
iš patalų ir išdygo tarp plėšrūno bei grobio. 

— Liaukis, Mažyli! Tu gąsdini Yhaha. Turėtum džiaugtis, kad ji 
grįžo, - tada atsisuko į arklį: - Yhaha! Čia juk Mažylis. Neturėtum 
bijoti. Abudu, liaukitės tučtuojau, - barėsi ji. Tikėjo, kad pavojaus 
nėra: abu gyvūnai kartu augo urve, buvo pripratę vienas prie kito. 

Urvo kvapai, ypač moters, buvo pažįstami abiem gyvūnams. 
Mažylis nuskubėjo pasveikinti Ailos, pasitrynė prie jos, ir Yhaha 
įkišo nosį savajai dėmesio daliai gauti. Paskui kumelė sužvengė, ne 
iš baimės ar pykčio, o garsu, kuriuo kviesdavo prižiūrimą liūtuką, ir 
urvinis liūtas atpažino auklę. 

— Sakiau tau, kad čia tik Mažylis, - spėjo pasakyti Aila prieš pra- 
sidedant kosulio priepuoliui. 

Žarstydama laužą Aila pamatė, kad vandenmaišis tuščias. Ap- 
sivyniojusi miego kailį ji išėjo į lauką ir prigrandė dubenėlį sniego. 
Mėgino suvaldyti spazmus iš krūtinės gilumos, kurie plėšė gerklę 
laukiant, kol vanduo užvirs. Kai galiausiai pavyko kosulį numaldyti 
didžiojo debesylo šaknų ir laukinių vyšnių žievės nuoviru, moteris 
grįžo į patalą. Mažylis jaukiai įsitaisė tolimajame kampe, o Yhaha 


ilsėjosi savo vietoje prie sienos. 


4] E 


Pamažu Ailos prigimtinis gyvybingumas įveikė ligą, tačiau ji dar 
ilgai sveiko. Moteris netvėrė savyje iš džiaugsmo, kad keistoji jos 
šeima vėl kartu, nors ne viskas buvo visiškai taip pat. Abu gyvūnai 
buvo pasikeitę. Yhaha buvo apsunkusi nuo kumeliuko ir pagyve- 
nusi su laukiniais arkliais, supratusiais plėšrūnų keliamą grėsmę. 
Santūriau elgėsi su liūtu, su kuriuo kadaise žaidė, o Mažylis nebe- 
buvo mažas juokingas liūtukas. Audrai išsišėlus jis netruko išeiti ir, 
žiemai įsibėgėjant, grįždavo vis rečiau. 

Kiek smarkiau paplušėjus dar iki pusiaužiemio kildavo kosulio 
priepuolių, tad Aila save lepino. Paikino ir arklį: maitino grūdais, 
kurių buvo pririnkusi ir išvėčiusi sau, o jodinėdavo tik trumpai. 
Kartą išaušus šaltai bei giedrai dienai moteris pakirdo kupina ener- 
gijos ir nusprendė, kad šiek tiek pasimankštinti bus ne pro šalį joms 
abiem. 

Ant kumelės ji pririšo nešulinius krepšius, pasiėmė ietis, neštuvų 
kotus, maisto, papildomą vandens maišą, drabužių, kuprinę, palapi- 
nę - visko, ko tik galėtų prireikti bet kokiems nenumatytiems atve- 
jams. Nenorėjo dar kartą būti užklupta nepasirengusi. Vienintelis 
kartas, kai leido sau pasielgti nerūpestingai, buvo kone lemtingas. 
Prieš užšokdama ant nugaros užklojo Yhaha minkštu odiniu už- 
tiesalu — tai buvo naujovė, atsiradusi Yhaha grįžus. Tiek daug laiko 
buvo praėję nuo tada, kai Aila jodinėjo, kad jos šlaunys suskeldėjo 
ir gėlė, o su odiniu užtiesalu buvo gerokai patogiau. 

Mėgaudamasi grynu oru ir palaima be kosulio, pasiekus stepes 
Aila leido arkliui minti savu tempu. Jojo patogiai įsitaisiusi ir svajojo 
apie žiemos pabaigą, bet pajuto įsitempiant Yhaha raumenis. Mo- 

Kumelė dabar buvo pažeidžiamesnė - artinosi kumeliavimosi lai- 
kas. Aila siekė ieties, nors niekad anksčiau nebuvo bandžiusi besti 
urviniam liūtui. 

Žvėriui artėjant moteris pamatė rausvus karčius ir pažįstamą 
randą ant nosies. Nušokusi nuo arklio Aila nubėgo didžiulio plėš- 
rūno link. 

— Mažįyli, kur tu pradingai? Ar nežinai, kaip nerimauju, kai ta- 
vęs taip ilgai nebūna? 

Regis, jis ne mažiau džiaugėsi moterį matydamas ir pasveikino 
švelniu prisilietimu, kuris kone išvertė ją iš kojų. Aila apsivijo ran- 
komis jo kaklą, pakasė už ausų ir po smakru taip, kaip jis mėgo, o 
Mažylis tyliai murkė, urzgė mėgaudamasis. 

Staiga visai netoli moteris išgirdo savitą kito urvinio liūto niur- 
nėjimą. Mažylis liovėsi patenkintas murkti ir sustingo pozoje, ku- 
rios Aila anksčiau nebuvo mačiusi. Pro jo petį atsargiai artinosi liū- 
tė. Ji sustojo išgirdusi Mažylio balsą. 

— Radai porą! Žinojau, kad tau pavyks, tikėjau, jog vieną dieną 
turėsi savo šeimą, — Aila pasidairė daugiau liūčių. - Kol kas tiktai 
viena, tikriausiai taip pat klajoklė. Jums teks atsikovoti teritoriją, 
tačiau tai tik pradžia. Vieną dieną turėsi nuostabią didelę šeimą, 
Mažyli. 

Urvinis liūtas truputį atsipalaidavo ir vėl priėjęs ėmė kumšnoti 
moterį galva. Pakasiusi kaktą Aila paskutinįsyk jį greitai apkabino. 
Pastebėjo, kad Yhaha baisiausiai nerimauja. Mažylio kvapas gal ir 
buvo pažįstamas, bet ne tos svetimos liūtės. Aila užlipo ant arklio ir, 
kai Mažylis vėl priėjo, parodė ženklą „Stok!“ Liūtas pastovėjo aki- 
mirką ir niurnėdamas apsisuko. Jis išėjo, o įkandin mynė jo pora. 

„Dabar jis išėjo, gyvens su saviškais, — mąstė Aila grįždama 


namo. - Galir užsuks pasisvečiuoti, tačiau niekada negrįš pas mane 

taip, kaip Yhaha: Moteris pasilenkė ir švelniai paglostė kumelaitę. 
„Taip džiaugiuosi, kad grįžai, - pagalvojo. 

Mažylio ir liūtės vaizdas priminė jaunajai moteriai neužtikrintą 
jos ateitį. „Mažylis dabar turi savo porą. Tu taip pat turėjai, Yhaha. 


Įdomu, ar aš kada turėsiu?“ 


Jondalaras išlindo iš po smiltainio iškyšos ir nužvelgė sniegu 
padengtą terasą, užsibaigiančią stačiu skardžiu. Aukštos šoninės 
sienos rėmino baltus apskritus kitapus upės eroduojančių kalvų 
kontūrus. Darvas pamojavo - jis jau laukė. Stovėjo prie kelmo pa- 
sienyje, kiek atokiau išilgai lauko, — tą vietą Jondalaras išrinko tit- 
nagui apdirbti. Vieta atvira, apšvietimas geras, tačiau pakankamai 
nuošalu, kad būtų mažiau galimybių kam nors užlipti ant aštrios 
skeveldros. Vyras patraukė berniuko link. 

— Jondalarai, luktelk minutėlę. 

— Tonolanai, - pasisveikino šypsodamasis ir palaukė, kol brolis 
pasivys. Jie kartu nudrožė per sutryptą sniegą. - Šįryt pažadėjau 
Darvui parodyti keletą ypatingų būdų. Kaip Šamija? 

— Gerai, jau įveikė peršalimą. Gerokai įvarė nerimo: per jos ko- 
sėjimą Jetamija niekaip negalėjo užmigti. Nutarėm iki kitos žiemos 
pristatyti daugiau kambarių. 

Jondalaras vertinamai nužvelgė Tonolaną smalsaudamas, ar su- 
tuoktinio pareigos ir rūpinimasis šeima sunkiai slegia nerūpestin- 
gą jaunesnįjį broliuką. Tonolanas atrodė apsipratęs ir patenkintas. 


Staiga šis nušvito savimi patenkinta šypsena. 

— Didysis brolau, turiu tau šį tą pasakyti. Gal pastebėjai, kad 
Jetamija tapo truputį apkūnesnė? Pamaniau, jog ji tiesiog sveikai 
atrodo, bet klydau. Ji vėl palaiminta. 

— Nuostabu! Žinau, kaip ši moteris trokšta kūdikio. 

- Ji žinojo jau seniai, bet nenorėjo man sakyti. Baiminosi, kad 
nerimausiu. Regis, šįkart kūdikį išnešios, Jondalarai. Šamuda sako 
nieko nesitikėti, tačiau, jei viskas ir toliau gerai klostysis, gimdys 
pavasarį. Jetamija sako esanti tikra, jog tai mano dvasios kūdikis. 

— Tikriausiai neklysta. Tik pamanyk - mano padraika brolužis 
turi savo židinį, o jo moteris laukiasi kūdikio. 

Tonolano šypsena dar paplatėjo. Jo laimė buvo tokia vaiski, kad 
Jondalaras taip pat turėjo nusišypsoti. „Atrodo toks patenkintas sa- 
vimi, kad galima pamanyti, jog pats laukiasi kūdikio“, - pagalvojo 


vyresnėlis. 


ŠE 


— Štai ten, kairėje, — tyliai pasakė Dolandas, rodydamas į uolotą 
išsikišimą, styrantį dantytos keteros, kylančios prieš akis ir užpil- 
dančios visą regos lauką, šone. 

Jondalaras pažiūrėjo, bet buvo pernelyg pakerėtas, kad sutelk- 
tų žvilgsnį kur nors kitur, o ne į visą platybę. Jie atsidūrė aukštyje, 
kur baigia augti medžiai. Miškas, kuriuo jie pakilo, liko apačioje. 
Žemesniuose lygiuose prasidėjo ąžuolynas, vėliau ėmė vyrauti ber- 
žai. Aukštėliau atsirado spygliuočių, kurie Jondalarui buvo pažįsta- 
mesni: kalninės pušys, kėniai ir melsvosios eglės. Iš toli zelandonas 
buvo matęs sukietėjusią žemės plutą, iškilusią kur kas didingesnė- 
mis viršūnėmis, tačiau už nugaros likus medžiams, netikėta didybė 
jam užėmė kvapą. Kad ir kiek kartų regėdavo tą vaizdą, jį vis dar 
taip pat paveikdavo. 


Tas 


Kalnų viršūnių artumas stulbino; betarpišikumo jausmas 
manant, jog gali ištiesti ranką ir jas paliesti. Su tylia pagarba jos 
bylojo apie stichijų poslinkius, apie vaisingos žemės pastangas 
pagimdyti pliką uolą. Nepridengtas miško, pirmapradis Didžio- 
sios Motinos stuburas gulėjo atskleistas išsilenkusiame krašto- 
vaizdyje. Už jo buvo nežemiškai mėlynas dangus - plokščias, 
gilus, neišraiškingas fonas akinamiems saulės atšvaitams, lūžtan- 
tiems nuo ledyno kristalų, kurie buvo prikibę prie kalvagūbrių ir 
keterų aukščiau vėjo košiamų alpinių pievų. 

— Matau! - suriko Tonolanas. - Truputį dešiniau, Jondalarai. 
Matai? Ant tos atodangos. 

Ilgšis nukreipė žvilgsnį kitur ir pamatė mažą grakščią gemzę, 
sustojusią ant skardžio. Jos tankus juodas žieminis kailis vis dar 
kabėjo lopais ant šonų, o rusvai pilkas vasarinis kailiukas liejosi 
su uola. Du maži rageliai kilo tiesiai nuo panašaus į ožį gyvūno 
kaktos ir buvo užsilenkę tik ties pačiais galiukais. 

— Dabar jį matau, - patvirtino Tonolanas. 

— Tai nebūtinai „jis“. Patelės taip pat turi ragus, - pataisė Do- 
landas. 

— Primena kalnų ožius, tiesa, Tonolanai? Kūnas mažesnis, ra- 
gai taip pat, tačiau iš tolo... 

— Kaip zelandonai medžioja kalnų ožius, Jondalarai? — pasi- 
teiravo mergina smalsumu, jauduliu ir meile degančiomis aki- 
mis. 

Ji buvo vos kelias metais vyresnė už Darvą ir paaugliškai įsi- 
mylėjusi aukštą šviesiaplaukį. Nors gimė pas šamudojus, užaugo 
upėje, kai motina antrą kartą ištekėjo už ramudojaus, ir vėl per- 
sikraustė atgal, kai jųdviejų santykiai pradėjo bjurti. Ji nebuvo 
įpratusi prie kalnų keterų kaip dauguma šamudojų paauglių ir 


dar gana neseniai nerodė jokio polinkio medžioti gemzes, kol 


ar 


nepastebėjo, kad Jondalaras vertina medžiojančias moteris. Savo 
nuostabai atrado, jog užsiėmimas smagus ir jaudinamas. 

— Nedaug apie tai išmanau, Rakarija, - švelniai šypsodamasis at- 
sakė Jondalaras. Jis jau anksčiau buvo pastebėjęs merginos signalus 
ir, nors niekuo negalėjo padėti, tik atsakyti į dėmesį, nenorėjo jos 
skatinti. - Kalnuose į pietus nuo mūsų urvo gyveno kalnų ožiai, dar 
daugiau jų būta rytiniuose kalnagūbriuose, tačiau mes kalnuose ne- 
medžiojome. Jie buvo per toli. Kartais per vasaros susirinkimus su- 
siburdavo grupelė ir surengdavo medžioklę. Eidavau drauge tik dėl 
smagumo ir klausiausi žinančiųjų, ką daryti, nurodymų. Aš vis dar 
mokausi, Rakarija. Dolandas yra patyręs kalnų gyvūnų medžioklis. 

Gemzė liuoktelėjo nuo skardžio ant smailės, tada ramiai apžvel- 
gė vaizdą iš naujo taško. 

— Kaip įmanoma sumedžioti gyvūną, kuris šitaip šokinėja? — iš- 
kvėpė Rakarija su tylia nuostaba stebėdama be pastangų grakštų 
neklumpantį žvėrį. - Kaip jie išsilaiko tokiame mažame plotelyje ? 

— Kai vieną sumedžiosim, Rakarija, įsižiūrėk į kanopas, - patarė 
Dolandas. - Tiktai išoriniai kraštai būna kieti, vidinė dalis lanksti 
kaip žmogaus delnas. Štai kodėl jos nenuslysta ir nepraranda pa- 
grindo po kojomis. Minkštoji dalis sugniaužia, o išoriniai kraštai 
laiko. Medžiojant visų svarbiausia prisiminti, kad gemzės visada 
žiūri žemyn. Nuolat stebi, kur eina, ir visada žino, kas yra žemiau. 
Jų akys įstatytos šonuose toli viena nuo kitos, todėl plačiai gali ma- 
tyti šonuose, bet ne už nugaros. Toks mūsų pranašumas. Apėjus 
gyvūną iš užnugario, pavyksta sugauti. Galima prislinkti gana arti, 
kone paliesti, jei esi atsargus ir neprarandi kantrybės. 

— O kas, jei gemzė pajudės tau dar nepriartėjus? — teiravosi mer- 
gaitė. 

— Pažvelk štai ten. Matai, kokios žalios ganyklos? Pavasarinė 


žolė — tikra puota po žiemos pašaro. Ta gemzė — stebėtoja. Visi 


Tais 


kiti — patinai, patelės, jaunikliai — ganosi apačioje tarp uolų ir 
krūmų nematomi. Ganykla puiki, tad, kol jausis saugūs, gyvūnai 
toli nenuklys. 

— Kodėl tada stoviniuojam čia ir plepam? Eime, - nerimo 
Darvas. 

Jis piktinosi, kad Rakarija visą laiką sukiojasi aplink Jondala- 
rą, ir nekantravo pradėti medžioklę. Vaikinui jau anksčiau buvo 
tekę lydėti medžiotojus - Jondalaras visuomet imdavo jį kartu, 
kai pradėjo medžioti su šamudojais, - nors tik sekti, stebėti ir 
mokytis. Šįkart Darvui buvo leista pabandyti nudobti žvėrį. Jei 
pasiseks, tai bus pirmas jo grobis ir jis sulauks ypatingo dėmesio. 
Vis dėlto vaikinas nebuvo kaip nors ypatingai spaudžiamas. Ne- 
būtina nudobrti žvėrį šį sykį, bus ir kitų kartų pamėginti. Medžio- 
ti tokį mitrų žvėrį aplinkoje, prie kurios jis unikaliai prisitaikęs, 
mažų mažiausiai sudėtinga. Kiekvienam, priėjusiam pakankamai 
arti dera pabandyti, tačiau tam reikia slaptumo ir atidos. Niekam 
nepavyktų lakstyti paskui gemzę nuo keteros prie skardžio sker- 
sai bedugnes, jei ji pasibaidžiusi pradeda bėgti. 

Dolandas ėmė kilti uolienos formacija, kurios lygiagretūs 
klodai gulė įžambiai. Minkštesni atviri nuosėdiniai sluoksniai 
buvo ištrupėję ir palikę patogias laiptelius primenančias atramas 
kojoms. Pasivaikščiojimas stačiomis uolomis apeinant gemzių 
bandą buvo sunkus, bet nepavojingas. Karstytis po kalnus kaip 
alpinistams nereikėjo. 

Medžiotojų būrelis patraukė paskui vadą. Jondalaras laukė, 
turėjo eiti paskutinis. Kai kone visi jau kilo laiptuota uola, Jon- 
dalaras išgirdo Sereniją jį šaukiant. Nustebęs atsisuko. Serenija 
nebuvo iš tų moterų, kurioms rūpėjo medžioklė, ji retai nueida- 


vo toliau pastogių. Vyras nė neįsivaizdavo, ką ji veikia taip toli, 

tačiau vos pažvelgė prisivijusiai moteriai į veidą, per visą nugarą 
nusirito baimės šaltukas. Ji labai skubėjo ir turėjo atgauti kvapą 
prieš prabildama. 

— Džiaugiuosi... kad pavijau tave. Reikia Tonolano... Jetami- 
ja... gimdymas, - sugebėjo ištarti po akimirkos. 

Jondalaras sudėjo rankas prie lūpų ir šūktelėjo: 

— Tonolanai! Tonolanai! 

Viena iš priekyje judančių figūrų atsigręžė, ir vyresnėlis pamo- 
jo jam sukti atgal. 

Tyla laukiant buvo nepatogi. Norėjo paklausti, ar Jetamija jau- 
čiasi gerai, tačiau kažkas sulaikė. 

— Kada gimdymas prasidėjo? — pasiteiravo galų gale. 

— Nugarą skaudėjo jau praėjusią naktį, bet Tonolanui ji nieko 
nesakė. Jis laukė ožkų medžioklės, ir Jetamija baiminosi, kad, jei 
pasakys, jis neišeis. Sakė abejojusi, ar tai jau gimdymas, o aš ma- 
nau, jog sumojo grįžusį mylimąjį nustebinti kūdikiu, - aiškino 
Serenija. - Jetamija nenorėjo, kad Tonolanas nerimautų ar ner- 
vintųsi laukdamas, kol ji pagimdys. 

„Labai panašu į Jetamiją, — mintijo Jondalaras. — Ji norėtų 
mylimąjį patausoti. Tonolanas taip beprotiškai ją myli“ Staiga 
Jondalarą perliejo baisi mintis. Jei Jetamija norėjo savo vyrą nu- 
stebinti, kodėl tada Serenija atskubėjo į kalnus jo kviesti? 

— Kilo bėdų, tiesa? 

Serenija nudelbė akis į žemę, užsimerkė ir prieš atsakydama 
sunkiai įkvėpė. 

— Kūdikis lenda kojytėmis į priekį. Ji per siaura ir nenori jo ati- 
duoti. Šamuda mano, kad kaltas patirtas paralyžius, ir liepė man 
pakviesti Tonolaną... Tave taip par... Dėl brolio. 


— O, ne! Geroji Doni, o ne! 


— Ne! Ne! Ne! Tik ne ji! Kodėl? Kodėl Motina palaimino ją 
kūdikiu, o paskui pasiėmė abu? 

Tonolanas nervingai mynė buveinėje, kurioje juodu su Jetami- 
ja gyveno, kumščiu daužydamas į kitos rankos delną. Jondalaras 
stovėjo greta negalėdamas niekuo padėti, nieko pasiūlyti, tik savo 
buvimą ir užuojautą. Kiti negalėjo nė tiek. Paklaikęs iš sielvarto To- 
nolanas riksmu visus išvaikė. 

— Jondalarai, kodėl ji? Kam Motinai ją pasiimti? Tiek mažai tu- 
rėjo, tiek daug kentėjo. Ar labai jau daug prašė? Kūdikio? Kūrinio 
iš jos pačios kūno ir kraujo? 

— Nežinau, Tonolanai. Net Zelandonė negalėtų tau atsakyti. 

— Kodėl šitaip? Šitaip skausmingai? - Tonolanas sustojo priešais 
brolį kreipdamasis į jį. - Ji vos mane pažino, kai įėjau. Jondalarai, 
Jetamijai skaudėjo. Mačiau iš akių. Kodėl ji turėjo mirti? 

— Niekas nežino, kodėl Motina suteikia gyvybę, o paskui ją pa- 
siima. 

— Motina! Motina! Jai nerūpi. Jetamija ją garbino, aš ją garbinau. 
Koks skirtumas. Ji vis tiek pasiėmė Jetamiją. Nekenčiu Motinos. 

Jaunėlis vėl pradėjo žingsniuoti. 

— Jondalarai... - nuo įėjimo pakvietė Rošarija, dvejodama įeiti. 

Vyras žengė laukan. 

— Kas yra? 

— Šamuda atliko pjūvį, kad išimtų kūdikį, po to, kai ji... - Roša- 
rija mirkčiodama sulaikė ašaras. - Manė, gebės išgelbėti kūdikį — 
kartais pavyksta. Per vėlu, tačiau tai buvo berniukas. Nežinojau, 
norėsi pamatyti jį ar ne. 


— Ačiū, Rošarija. 

Jondalaras matė, kad moteris sielvartauja. Jetamija jai buvo kaip 
duktė. Rošarija ją augino, rūpinosi suparalyžiuota ir sveikstančia, 
budėjo nuo pradžių per visą nelemtą kankinantį gimdymą iki pat 
galo. Staiga Tonolanas prasispraudė pro juos užsivertęs seną kelio- 
ninę kuprinę ir patraukė kelio aplink sieną link. 

— Nemanau, kad dabar laikas. Pasakysiu jam vėliau, - tarė Jon- 
dalaras, bėgdamas paskui brolį. 

— Kur tu eini? — paklausė prisivijęs. 

- Išvykstu. Nederėjo sustoti. Dar nepasiekiau kelionės galo. 

— Dabar negali išeiti, - uždėjęs ranką ant peties sulaikė brolį 
Jondalaras. Tonolanas nirčiai nusipurtė. 

— Kodėl ne? Kas mane čia laiko? - raudojo jaunėlis. 

Jondalaras vėl jį sustabdė, apsuko ir pažvelgė į veidą, taip iškreip- 
tą sielvarto, kad vos atpažino. Skausmas buvo stiprus, degino pa- 
čią vyro sielą. Būdavo, kad jis pavydėdavo Tonolanui džiaugsmo, 
slypinčio jo jausmuose Jetamijai, spėliodamas, kokie paties charak- 
terio trūkumai neleidžia pažinti tokios meilės. Ar buvo verta? Ar 
meilė verta šitokios kančios? Tokio kartaus sielvarto? 

— Argi gali leisti, jog Jetamija ir jos sūnus būtų laidojami be tavęs? 

— Sūnus? Iš kur žinai, kad sūnus? 

— Šamuda jį išėmė. Manė, gal pavyks išgelbėti nors kūdikį, ta- 
čiau buvo per vėlu. 

— Nenoriu matyti ją nužudžiusio sūnaus. 

— Tonolanai, Tonolanai, Jetamija norėjo būti palaiminta. Troš- 
ko pastoti, taip dėl to džiaugėsi. Argi būtum atėmęs iš jos laimę? 
Ar geriau, kad ji sielvartaudama ilgai gyventų? Bevaikė, nusivylusi, 
jog niekada neturės sūnaus? Ji patyrė meilę ir laimę, pirmiausia iš- 
tekėjusi už tavęs, paskui Motinos palaiminta. Tai trumpai truko, 


tačiau man sakė, jog jaučiasi laimingesnė nei manė esant įmanoma. 

Sakė, kad niekas jai nesuteikė daugiau džiaugsmo nei tu ir žinoji- 
mas, jog nešioja kūdikį. Tavo kūdikį, Jetamija taip sakė, Tonolanai. 
"Tavo dvasios kūdikį. Galbūt Motina žinojo, kad turi būti vienaip ar 
kitaip, ir pasirinko suteikti jai džiaugsmo. 

— Jondalarai, ji manęs nė nepažino... - Tonolano balsas užlūžo. 

— Šamuda pabaigoje jai kažko davė, brolau. Nebuvo jokios vil- 
ties, jog ji pagimdys, tačiau taip baisiai nebekentėjo. Žinojo, kad 
ten buvai. 

— Pasiėmusi Jetamiją, Motina pasiėmė viską. Buvau sklidinas 
meilės, o dabar aš toks tuščias, Jondalarai. Nieko neliko. Kaip Jeta- 
mija galėjo išeiti? —- Tonolanas susiūbavo. Jondalaras ištiesė rankas, 
parėmė jį klumpantį ir laikė priglaudęs prie peties, kol brolis bandė 


išverkti neviltį. 


— Kodėl ne namo, Tonolanai? Jei išeitume dabar, iki žiemos at- 
sidurtume prie ledyno, o kitą pavasarį - jau namie. Kodėl nori ke- 
liauti į rytus? - Jondalaro balse buvo justi ilgesys. 

— Tu eik namo, broli. Jau seniai turėjai grįžti. Visada sakiau, kad 
esi zelandonas ir tokiu būsi amžinai. Aš eisiu į rytus. 

— Sakei, jog ketini nukeliauti iki Didžiosios Motinos Upės galo. 
Kai pasieksi Berano jūrą, ką tada darysi? 

— Kas žino? Gal jūrą apeisiu? Gal trauksiu į šiaurę ir medžiosiu 
mamutus su Tolijos žmonėmis? Mamutojai sako, kad toliau į ry- 
tus yra kitas kalnagūbris. Namie manęs niekas nelaukia, Jondalarai. 
Geriau pasiieškosiu ko nors nauja, metas mums sukti skirtingais 


keliais, brolau. "Tu eik į vakarus, aš trauksiu į rytus. 

- Jei nenori grįžti, kodėl nepasilieki čia? 

— Tikrai, kodėl tau neapsistoti čia, Tonolanai? — įsiterpė priė- 
jęs Dolandas. - Tau taip pat, Jondalarai. Šamudojai ar ramudojai, 
nesvarbu. Jūs pritapote. Tonolanai, turi čia šeimą ir draugų. Mums 
bus skaudu matyti, jei kuris išeisite. 

— Dolandai, žinai, kad buvau nusiteikęs nugyventi čia visą gyve- 
nimą. Dabar negaliu. Visur jos pilna. Vis tikiuosi ją pamatyti. Kiek- 
vieną dieną turiu vis sau priminti, kad jog nebeišvysiu Jetamijos. 
Apgailestauju. Pasiilgsiu daugybės žmonių, tačiau privalau įšeiti. 

Dolandas linktelėjo. Nespaudė brolių pasilikti, tik norėjo, kad 
jie žinotų tapę šeimos nariais. 

— Kada ketinate išeiti? 

— Netrukus. Daugiausia po kelių dienų, - atsakė Tonolanas. — 
Norėčiau mainytis, Dolandai. Viską paliksiu, išskyrus kelioninę 
kuprinę ir drabužius, o už tai norėčiau nediduko laivelio. 

— Esu tikras, bus galima susitarti. Vadinasi, keliausi žemupin. Į 
rytus. Ne atgal į Zelandoniją? 

- Trauksiu rytų kryptimi, - patikino Tonolanas. 

— O tu, Jondalarai? 

— Nežinau. Čia yra Serenija su Darvu... 

Dolandas linktelėjo. Jondalaras ryšio gal ir nebuvo įtorminęs, 
tačiau suprato, kad sprendimas dėl to nebus lengvesnis. Ilgšis zelan- 
donas turėjo motyvų eiti į vakarus, pasilikti arba keliauti į rytus — 
visi spėliojo, kurį kelią jis pasirinks. 

— Rošarija visą dieną gamino. Tikriausiai norėjo būti užsiėmusi, 
kad neturėtų laiko galvoti, - sakė Dolandas. - Jai būtų malonu, jei 
ateitumėte pas mus pavalgyti. Ir tu, Jondalarai, taip pat Serenija su 
Darvu. Rošarijai būtų dar smagiau, jei tu bent ką nors suvalgytum, 


Tonolanai. Moteris nerimauja dėl tavęs. 


Taa 


Jondalaras suvokė, kad Dolandui taip pat sunku. Vyras taip ne- 
rimavo dėl Tonolano, kad nė nepagalvojo apie sielvartą urve: tai 
buvo Jetamijos namai. Dolandas tikriausiai rūpinosi ja kaip visais 
savo židinio vaikais. Ji buvo daugeliui artima. Tolija ir Markenas 
buvo jos šeima, jis matė, kaip verkia Serenija. Darvas buvo nusimi- 
nęs ir nenorėjo kalbėtis. 

— Pasiteirausiu Serenijos, - pažadėjo Jondalaras. — Esu tikras, 
Darvas norės ateiti. Tikriausiai priskaičiuokit tik jį. Aš norėčiau 
šnektelti su Serenija. 

— Atsiųsk vaikį, - tarė Dolandas sau primindamas, kad priglaus- 
tų berniuką visai nakčiai ir suteiktų progą jo motinai su Jondalaru 
priimti sprendimą. 

Trys vyrai kartu grįžo prie smiltainio iškyšos, paskui kelias mi- 
nutes pastovėjo prie pagrindinio laužo. Kalbėjo nedaug, tačiau 
mėgavosi vienas kito draugija, liūdnai ir kartu maloniai, žinodami, 
kad netrukus įvyksiantys pokyčiai nebeleis šitaip kartu stovėti. 

Terasos sienų šešėliai atginė vakaro šaltį, nors priekyje dar buvo 
matyti, kaip saulės šviesa srūva upės tarpekliu. Stovėdami prie lau- 
žo drauge vyrai galėjo kone justi, jog niekas nepasikeitė, galėjo kone 
pamiršti gniuždančią tragediją. Jie ilgai užsibuvo sutemose norėda- 
mi sulaikyti akimirką, visi rutuliojo asmenines mintis, kurios pasi- 
pasakojus būtų pasirodžiusios stebėtinai panašios. Visi galvojo apie 
įvykius, atnešusius Zelandonijos žmones į šaramudojų urvą, ir ar 
dar kada pamatys kitus du. 

— Ar pagaliau ateisit? - nebegalėdama sulaukti šūktelėjo Rošari- 
ja. Moteris jautė paskutinės tylios jų bendrystės poreikį ir nenorėjo 
trikdyti. Paskui iš pastogės išėjo Šamuda su Serenija, nuo grupės 
paauglių atsiskyrė Darvas, prie didžiojo ugniakuro ėmė rinktis kiti 


žmonės, ir nuotaika buvo nesugrąžinamai prarasta. Rošarija nuginė 

visus savo buveinės link, tarp jų ir Jondalarą su Serenija, bet tuodu 
netrukus išėjo. 

Tylėdami nuėjo iki krašto, paskui aplink sieną prie nukritusio 
rąsto. Tai buvo patogi sėdynė saulėlydžiui aukštupyje stebėti. Pati 
gamta susimokė, kad jie galėtų tylėti dėl besileidžiančios saulės gro- 
žio; panorama pateikė metalinių atspalvių. Kai išlydytas rutulys 
nusileido, švino pilkumo debesys nušvito sidabru, paskui paskleidė 
švytintį auksą ir šis išbyrėjo ant upės. Ugninė raudona pakeitė auksą 
švytinčiu variu, jis išblėso į bronzą, o paskui vėl apsipylė sidabru. 

Kai sidabras apsunko, neteko blizgesio ir pajuodo, Jondalaras 
apsisprendė. Pasisuko, kad sėdėtų priešais Sereniją. „Ji tikrai gra- 
ži, - pagalvojo. Gyventi su šia moterimi buvo nesunku - ji pavertė 
Jondalaro gyvenimą patogiu. Vyras pravėrė burną. 

— Grįžkim, Jondalarai, - aplenkė jį Serenija. 

— Serenija... aš... mes gyvenom... - pradėjo. Moteris pakėlė pirštą 
jam prie lūpų ir nutildė. 

— Dabar nieko nesakyk. Grįžkim. 

Šįkart jos balse Jondalaras išgirdo primygtinumą, pamatė geis- 
mą akyse. Paėmęs jos ranką, pakėlė pirštus prie lūpų, paskui apsuko 
ir pabučiavo delną. Šilta ieškanti burna surado Serenijos riešą, tada 
nustūmusi rankovę nuklydo iki alkūnės linkio. 

Moteris atsiduso, užsimerkė ir išrietė nugarą kviesdama Jonda- 
larą. Prilaikydamas už sprando jis pabučiavo pulsuojančią duobutę 
kakle, surado ausį ir ėmė ieškoti lūpų. Serenija išalkusi laukė. Tada 
vyras pradėjo ją bučiuoti lėtai, meiliai, ragaudamas minkštumą po 
jos liežuviu, liesdamas gomurio kauburėlius, tada įtraukė moters 
liežuvį sau į burną. Kai jie atsiplėšė vienas nuo kito, Serenija sunkiai 
alsavo. Ranka surado jo šiltą ir virpantį atsaką. 


— Grįžkim, - pakartojo ji kimiu balsu. 


Duos 


— Kam grįžti? O kodėl ne čia? - paprieštaravo Jondalaras. 

— Jei pradėsime čia, pernelyg greitai viskas bus baigta. Noriu lau- 
žo šilumos, kailių ir kad nereiktų skubėti. 

Jų mylėjimasis pastaruoju metu buvo tapęs, na, ne standartiškas, 
tačiau paviršutiniškas. Žinojo, kaip vienam kitą patenkinti, ir sten- 
gėsi nenukrypti, labai retai imdamiesi tyrinėti ir eksperimentuoti. 
Jondalaras suprato, kad šią naktį ji trokšta daugiau negu rutinos, 
ir noriai sutiko. Abiem rankomis suėmė Serenijos galvą, pabučia- 
vo akis, paskui nosies galiuką, minkštus skruostus, pakvėpavo jai 
į ausį, pakramsnojo ausies kaušelį, tada vėl susirado kaklą. Grįžęs 
prie lūpų, godžiai užsipuolė ir prisitraukė. 

— Manau, mums derėtų grįžti, Serenija, - sušnibždėjo į ausį. 

— O kąaš sakiau? 

Susiglaudę - Jondalaras apkabinęs ją per pečius, o moteris jį per 
juosmenį - juodu žengė aplink styrančią sieną. Pirmą kartą jis ne- 
žengė atgal, kad palei išorinį kraštą praeitų po vieną. Nė nepastebė- 
jo stataus skardžio. 

Atvirame lauke buvo tamsu, neįžvelgiamai juoda ir nuo nak- 
ties, ir nuo šešėlio. Mėnulio šviesą sulaikė aukštos šoninės sienos. 
Tik kelias išsibarsčiusias žvaigždes buvo galima įžiūrėti tarp debe- 
sų viršuje. Kai pasiekė iškyšą, buvo vėliau, nei juodu įsivaizdavo. 
Niekas nesėdėjo prie pagrindinio ugniakuro laužo, nors liepsnos 
tebelyžčiojo malkas. Praeidami pro angą pastogės viduje pastebėjo 
Rošariją, Dolandą ir kelis kitus, matė Darvą, su Tonolanu mėtantį 
raižytus kauliukus. Jondalaras nusišypsojo. Šitą žaidimą juodu su 
broliu dažnai žaisdavo ilgomis žiemos naktimis, šitaip galėjo ir pusę 
nakties prastumti, be to, žaidžiant reikėjo sukaupti dėmesį - būda- 


vo lengviau užsimiršti. 

Jųdviejų su Serenija buveinėje buvo tamsu. Ant akmenimis iš- 
klotos ugniavietės vyras prikrovė malkų, paskui atsinešė degantį 
medgalį iš didžiojo laužo ir uždegė saviškį. Ant įėjimo sukryžiavo 
dvi lentas, paskui skersai užtiesė odinę uždangą - sukūrė šiltą inty- 
mų pasaulėlį. 

Jondalaras nusivilko viršutinius drabužius ir, Serenijai atne- 
šus puodelius, pripildė juos fermentuotomis mėlynių sultimis iš 
odmaišio. Neatidėliotina aistra praėjo, kelionė atgal suteikė laiko 
pagalvoti. „Ji dailesnė ir aistringesnė už bet kurią pažinotą-mote- 
rį, - samprotavo, siurbčiodamas šiltą gėrimą. — Jau seniai derėjo 
įforminti sąjungą. Galbūt ji norėtų grįžti kartu su manimi, taip pat 
ir Darvu. Ar liksiu čia, ar grįšim, noriu, kad ji būtų mano pora“ 

Apsisprendus, susidorojus su nors vienu neišspręstu klausimu, 
palengvėjo, ir Jondalaras apsidžiaugė, kad taip gerai dėl to jaučiasi. 
Tai buvo tinkama, teisinga. Kodėl taip ilgai delsė? 

— Serenija, aš apsisprendžiau. Nežinau, ar kada sakiau, kiek daug 
tu man reiški... 

— Ne dabar, - pertraukė ji ir pasidėjo puodelį. Apsivijo rankomis 
vyro kaklą, palenkė jo lūpas prie savųjų ir stipriai prisispaudė. Ilgas, 
lėtas, uždelstas bučinys, kuris Jondalarui netrukus priminė priblė- 
susią aistrą. „Ji teisi, - pagalvojo, — galėsim pasikalbėti vėliau“ 

Kai įkarštis sugrįžo su visa jėga, Jondalaras nusivedė moterį prie 
kailiu užtiestos miego pakylos. Pamirštas laužas lėtai ruseno, kol 
vyras tyrinėjo ir vis iš naujo atrasdavo jos kūną. Serenija niekada ne- 
būdavo abejinga, tačiau šįkart atsivėrė jam kaip niekada anksčiau. 
Niekaip negalėjo juo pasisotinti, nors vis pasitenkindavo. Juos nešė 
banga po bangos. Kai Jondalarui atrodydavo, kad jau pasiekė ribą, 


Serenija kiek paeksperimentavusi jį vėl uždegdavo. Su paskutinėmis 


Tuos 


ekstaziškomis pastangomis juodu pasiekė džiaugsmingą palengvė- 
jimą ir gulėjo išsekę, galų gale pasisotinę. 

Trumpai numigo, kaip ir gulėjo, nuogi ant kailių viršaus. Išblė- 
sus laužui juos išbudino priešaušrio šaltukas. Iš likusių žarijų Se- 
renija įkūrė naują laužą, o Jondalaras apsivilko tuniką ir išlindo 
laukan pripildyti vandenmaišio. Grįžus buveinės šiluma buvo labai 
maloni. Jis paskubomis buvo panėręs į šaltą duburį. Jautėsi pagy- 
vėjęs, atsivėsinęs ir toks visapusiškai patenkintas, kad buvo viskam 
pasiruošęs. Sudėjusi kaitinti akmenis Serenija išėjo nusilengvinti ir 
grįžo varvanti kaip ir Jondalaras. 

— Tu drebi, - pastebėjo vyras ir apglobė ją kailiu. 

— Tu taip mėgavaisi maudynėmis, kad, pamaniau, pabandysiu. 
Buvo šalta! - nusijuokė moteris. 

— Arbata jau beveik paruošta. Atnešiu tau puodelį, - tarė Jonda- 
laras, užginė Sereniją atgal ant miego pakylos ir apkrovė kailiais, kol 
jos veidą vos buvo galima įžiūrėti. „Praleisti gyvenimą su tokia mo- 
terimi kaip Serenija bus visai neblogai, - galvojo. - Įdomu, ar suge- 
bėsiu ją įkalbėti grįžti sa manimi namo?“ Nekviestas vėl atsėlino rū- 
pestis. „Jei tik įkalbėčiau grįžti ir Tonolaną. Negaliu suprasti, kodėl 
jis nori traukti į rytus?“ Jondalaras nunešė Serenijai puodelį karštos 
notrų arbatos, vieną prisipylė sau ir įsitaisė ant pakylos krašto. 

— Serenija, ar kada galvojai leistis į kelionę? 

— Kalbi apie keliavimą į kokią vietą, kur nesi buvęs, kad susi- 
pažintum su žmonėmis, kurių kalbos nesupranti? Ne, Jondalarai, 
niekada netraukė leistis į kelionę. 

- Vis dėlto zelandoniškai tu supranti. Labai gerai. Kai su Tolija 
nusprendėme mokytis vieni kitų kalbos, nustebau, kaip greitai mo- 
kaisi. Neatrodė, lyg tau tai būtų nauja. 


— Ką mėgini pasakyti, Jondalarai? 

Jis nusišypsojo. 

— Mėginu įkalbėti tave keliauti drauge į mano namus po to, kai 
susituoksime. Tau patiktų Zelandonija... 

— Ką nori pasakyt, po to, kai susituoksim? Kas verčia tave many- 
ti, kad mudu tuoksimės? 

Jondalaras sumišo. Žinoma, pirmiausia reikėjo jos paklausti, 
užuot išpyškinus apie kelionę. Moterys mėgsta, kai jų teiraujiesi, o 
ne imi garantuotai. Vyras droviai nusišypsojo. 

— Nusprendžiau, jog laikas mūsų susitarimą įforminti, turėjau 
tai padaryti gerokai anksčiau. Tu daili, mylinti moteris, Serenija. 
Darvas - šaunus berniukas, labai didžiuočiausi turėdamas jį prie 
savo židinio. Vyliausi, gal tu nuspręsi keliauti sa manimi namo... 
Atgal į Zelandoniją. Žinoma, jei tu ne... 

— Jondalarai, negali nuspręsti įforminti mūsų susitarimo. Neke- 
tinu tekėti už tavęs. Jau seniai nusprendžiau. 

Vyras išraudo tikrai sutrikęs. Jam nė netoptelėjo, kad Serenija 
gali nenorėti už jo tekėti. Galvojo tik apie save, kaip pats jaučiasi, 
ne apie tai, kad ji gali nelaikyti jo vertu. 

— Aš... aš atsiprašau, Serenija. Maniau, tu taip pat nori su mani- 
mi... Nederėjo piktnaudžiauti. Turėjai man pasakyti, kad išeičiau... 
Galėjau susirasti kitą vietą. 

Jis atsistojo ir pradėjo rinkti kai kuriuos savo daiktus. 

— Jondalarai, ką tu darai? 

— Renku savo daiktus, kad galėčiau išsikraustyti. 

— Kodėl tu nori išsikraustyti ? 

— Nenoriu, tačiau jeigu tu prieštarauji, jog būčiau čia... 

— Po šios nakties, kaip gali sakyti, kad aš tavęs nenoriu? Ką tai 
turi bendro su nenoru tekėti? 

Jondalaras grįžo, atsisėdo ant miego pakylos krašto ir įsižiūrėjo į 


paslaptingas Serenijos akis. 


Tao 


— Kodėl neteki už manęs? Ar aš... Ar aš nepakankamai vyriš- 
kas? 

— Nepakankamai vyriškas... - Moters balsas užstrigo gerklėje. Ji 
užsimerkė, kelis kartus sumirksėjo, paskui sunkiai įkvėpė. - O, Mo- 
tina, Jondalarai! Jei tu nepakankamai vyriškas, tai nėra šioje žemėje 
vyriškų vyrų. Čia ir yra bėda. Tu pernelyg vyriškas, pernelyg visoks. 
Negalėčiau šitaip gyventi. 

— Nesuprantu. Noriu tave vesti, o tu sakai, kad aš tau per geras? 

— Tikrai nesupranti, tiesa? Jondalarai, tu duodi man daugiau... 
Daugiau nei bet kuris kitas vyras. Už tavęs ištekėjusi, turėčiau per 
daug, daugiau nei kitos mano pažįstamos moterys. Jos imtų pavy- 
dėti. Užsinorėtų, kad jų vyrai būtų tokie pat dosnūs, rūpestingi, to- 
kie pat geri kaip tu. Jos jau žino, jog tavo prisilietimas gali priversti 
moterį jaustis gyvesnę... Jondalarai, tu —- visų moterų svajonė. 

- Jei aš... toks kaip sakai, kodėl netrokšti tekėti ? 

— Todėl, kad tu manęs nemyli. 

— Serenija... Myliu... 

— Taip, saviškai myli. Rūpiniesi. Niekad manęs neįskaudintum, 
esi toks nuostabus, toks geras, tačiau aš visą laiką jaučiu. Net jei 
įtikinčiau save priešingai, jausčiau. Smalsauju, kas man negerai, ko 
stinga, kad negali pamilti. 

Jondalaras nudelbė akis. 

— Serenija, žmonės tuokiasi nebūtinai šitaip vienas kitą mylėda- 
mi, - jis nuoširdžiai pažvelgė į ją. - Jei juos sieja kiti dalykai, jei jie 
rūpinasi vienas kitu, gali puikiai sugyventi. 

— Taip, kai kurie žmonės taip elgiasi. Gal aš kurią dieną vėl ište- 
kėsiu ir, jei sies kiti dalykai, nebūtinai vienas kitą mylėsime, bet tik 
ne su tavimi, Jondalarai. 

— Kodėl ne su manimi? - teiravosi vyras, o skausmo jo akyse 


bemaž pakako, jog ji persigalvotų. 


- 

— Todėl, kad aš tave mylėčiau. Nieko negalėčiau padaryti ir kiek- 
vieną dieną po truputį merdėčiau žinodama, jog tu man to paties 
nejauti. Nė viena moteris negali susilaikyti tavęs nepamilusi, Jon- 
dalarai. Kas kartą, kai mudu mylėtumėmės, kaip šią naktį, vis la- 
biau iš vidaus vysčiau šitaip tavęs geisdama, labai tave mylėdama ir 
žinodama, jog, nors ir kaip norėtum, tu manęs nepamilsi. Bėgant 
laikui sudžiūčiau, tapčiau tuščiu kiautu ir sugalvočiau būdų, kaip 
tavo gyvenimą padaryti tokį pat apgailėtiną kaip savo. Būtum toks 
pats nuostabus, rūpestingas, kilnus, nes suprastum, kodėl aš tokia 
tapau, tačiau imtum savęs už tai nekęsti. Visi kiti stebėtųsi, kaip gali 
pakęsti tokią priekabią seną bambeklę. Šitaip su tavimi nepasielg- 
siu, Jondalarai, su savimi taip pat. 

Vyras atsistojęs nuėjo prie išėjimo, paskui apsisuko ir grįžo. 

— Serenija, kodėl aš negaliu mylėti? Kiti vyrai įsimyli - kas man 
negerai? — Žvelgė į moterį sielvartingai, o ji troško jo, mylėjo dar la- 
biau ir vylėsi, kad atsirastų koks būdas, kuris jam leistų ją pamilti. 

— Nežinau, Jondalarai. Galbūt dar neradai tos vienintelės? Gal 
Motina numačiusi tau kokią ypatingą moterį? Nedaug ji sukuria 
tokių kaip tu. Tikrai esi apdovanotas gausiau nei dauguma mote- 
rų ištvertų. Visa tavo meilė, susitelkusi į vieną išrinktąją, negyvai 
ją užvaldytų, jei Motina nebūtų suteikusi jai tokių pačių dovanų. 
Nors mane ir pamiltum, nesu tikra, ar pajėgčiau taip gyventi. Jei tu 
mylėtum moterį, kaip myli brolį, ji turėtų būti labai stipri. 

— Aš negaliu įsimylėti, tačiau, jei taip įvyktų, jokia moteris ne- 
ištvertų, — karčiai pastebėjo Jondalaras ir ironiškai nusijuokė. — 
Saugokis Motinos dovanų, — jo akys, rausvame laužo švytėjime 
atrodančios tamsiai violetinės, prisipildė nuogąstavimo. - Ką turi 
omeny, sakydama, jei mylėčiau moterį taip, kaip brolį? Jei nė viena 
nėra pakankamai stipri ištverti mano meilę, ar manai, kad man rei- 


kia... vyro? 


Tuso 


Serenija nusišypsojo, paskui sukikeno. 

— Nenorėjau pasakyti, jog brolį myli kaip moterį. Tu neturi vie- 
nos lyties kūno ir kitos lyties polinkių kaip Šamuda. Jei taip būtų, 
jau dabar žinotum, ieškotum pašaukimo ir, kaip Šamuda, rastum 
ten savo meilę. Ne, - nukirto ji ir pajuto šilumos bangą, - tau per- 
nelyg patinka moters kūnas, bet brolį myli stipriau nei kada mylėjai 
kokią moterį. Štai kodėl šiąnakt taip tavęs troškau. Kai jis išeis, vyk- 
si drauge, ir daugiau tavęs nepamatysiu. 

Vos Serenijai tai ištarus, Jondalaras suprato, kad ji teisi. Nesvar- 
bu, ką manė nusprendęs: kai ateis laikas, išeis su Tonolanu. 

— Kaip tu supratai, Serenija? Aš nežinojau. Atėjau čia manyda- 
mas, kad ruošiuosi vesti ir, jei negalėsiu parsivesti tavęs namo, įsi- 
kursiu su šaramudojais. 

— Man regis, visi žino, jog seksi įkandin, kad ir kur Tonolanas 
eitų. Šamuda sako, tokia tavo lemtis. 

Jondalaras taip ir nepatenkino smalsumo dėl Šamudos. Impulso 
pagautas išdrožė: 

— Pasakyk man, Šamuda — vyras ar moteris? 

Moteris ilgai žiūrėjo į jį. 

— Tikrai nori žinoti? 

Jondalaras persigalvojo. 

— Ne, nemanau, jog tai svarbu. Šamuda nenorėjo man pasaky- 
ti - tikriausiai paslaptis yra svarbi... Šamudai. 

Stojus tylai Jondalaras žvelgė į Sereniją, norėdamas prisiminti ją 
tokią, kokia buvo tuo metu. Vis dar šlapiais susitaršiusiais plaukais, 
tačiau sušilusią ir nusimetusią daugumą kailių. 

— O kaip tu, Serenija? Ką darysi? 

— Myliu tave, Jondalarai, - tai buvo paprastas konstatavimas. — 


Nebus lengva pamiršti, bet tu šį tą man padovanojai. Aš bijojau 

mylėti. Netekau tiek mylimųjų, kad visus panašius į meilę jausmus 
stūmiau šalin. Žinojau, jog prarasiu tave, Jondalarai, tačiau vis tiek 
pamilau. Dabar žinau vėl galinti mylėti, o jei prarasiu išrinktąjį, visa 
buvusi meilė nedings. Štai ką man padovanojai. Gal ir šį tą dau- 
giau, - moters paslaptis virto šypsena. — Gali būti, kad netrukus 
mano gyvenime atsiras kažkas, ką galėsiu mylėti. Dar truputį per 
anksti tvirtinti, bet atrodo, jog Motina palaimino mane. Nema- 
niau, kad tai įmanoma po paskutiniojo, kurio netekau - jau daugy- 
bę metų nesulaukiau palaiminimo. Tai gali būti tavo dvasios kūdi- 
kis. Sužinosiu, jei vaikelis turės tavas akis. 

Vyro kaktoje susimetė pažįstamos raukšlės. 

— Serenija, tuomet privalau pasilikti. Prie savo židinio neturėsi 
vyro, kuris aprūpintų tave ir kūdikį, - pasakė jis. 

— Jondalarai, tau nereikia nerimauti. Nė viena motina ar jos vai- 
kas niekada nepristigo rūpesčio. Mudo prisakė padėti visoms, ku- 
rias ji palaimina. Štai kam sukūrė vyrus: kad neštų motinoms Di- 
džiosios Motinos Žemės dovanas. Urvo žmonės mus aprūpins taip, 
kaip ji aprūpina visus savo vaikus. Turi sekti savo lemtį, aš seksiu 
savąją. Tavęs nepamiršiu, o jei turėsiu tavo dvasios kūdikį, galvosiu 
apie tave taip, kaip prisimenu vyrą, kurį mylėjau gimus Darvui. 

Serenija pasikeitė, tačiau vis dar nekėlė reikalavimų, neužvertė 
ant Jondalaro įsipareigojimų naštos. Jis apkabino moterį, ji įsižiū- 
rėjo į prikaustančias mėlynas jo akis. Pačios akys nieko neslėpė: nei 
meilės, nei liūdesio, kad jo netenka, nei džiaugsmo dėl lobio, kurį 
vylėsi nešiojanti. Pro plyšį jie įžvelgė blausią šviesą, kuri skelbė apie 
prasidėjusią naują dieną. Vyras atsistojo. 

— Kur eini, Jondalarai? 

— Į lauką. Išgėriau per daug arbatos, - nusišypsojo jis, - tačiau 


šildyk lovą. Naktis dar nesibaigė. 

Pasilenkęs ją pabučiavo. 

— Serenija, - vyro balsas buvo prikimęs nuo jausmų, - tu man 
reiški daugiau nei bet kuri pažinota moteris. 

"To nepakako. Jondalaras išeis, nors ji žinojo, kad paprašytas pa- 
siliktų. Vis dėlto ji neprašė, ir jis dėkingas padovanojo jai daugiau- 


sia, ką galėjo. Esti moterų, kurios niekada tiek negauna. 


— Mama sakė, kad norėjai mane pamatyti. 

Jondalaras įžvelgė įtampą Darvo pečių linijoje ir nerimastingą 
žvilgsnį akyse. Žinojo, kad berniukas jo vengia, ir įtarė priežastį. 
Ilgšis nusišypsojo mėgindamas atrodyti toks kaip visada, atsipalai- 
davęs, tačiau neryžtingumas, pakeitęs jo paprastai šiltą švelnumą, 
vertė Darvą dar labiau nervintis - berniukas nenorėjo, kad jo bai- 
mės pasitvirtintų. Jondalaras taip pat ne itin džiūgavo dėl to, ką 
teks pasakyti. Vyras nuėmė nuo lentynos tvarkingai sulankstytą 
drabužį ir jį išpurtė. 

— Manau, tu jau pakankamai didelis šicam, Darvai. Noriu tau 
jį padovanoti. 

Akimirką berniuko akys užsiplieskė džiaugsmu matant zelan- 
doniškus marškinius su įmantriais egzotiškais papuošimais, o pas- 
kui grįžo nerimas. 

— Tu išeini, tiesa? - apkaltino. 

— Tonolanas yra mano brolis, Darvai... 

— Oašesu niekas. 

— Tai netiesa. Privalai suprasti, kaip labai man rūpi, tačiau "To- 


nolanas toks prislėgtas, kad neprotauja. Bijau dėl jo. Negaliu iš- 

leisti vieno. Jei aš jo neprižiūrėsiu, tada kas? Meldžiu, pasistenk 
suprasti, aš nenoriu toliau eiti į rytus. 

— Grįši atgal? 

Jondalaras patylėjo. 

— Nežinau. Negaliu pažadėti. Nežinau, kur mes eisim, kaip il- 
gai keliausim, — jis ištiesė marškinius. — Štai kodėl noriu tau juos 
padovanoti: turėsi šį tą, kas primins zelandoną. Darvai, paklausyk, 
visada būsi pirmas mano židinio sūnus. 

Berniukas žiūrėjo į karoliukais siuvinėtą tuniką. Jo akys pri- 
tvinko ašarų, kurios grasinosi pratrūkti. 

— Aš nesu tavo židinio sūnus! — surikęs jis išbėgo iš namuko. 

Jondalaras norėjo leistis paskui, tačiau susitvardęs padėjo marš- 


kinius ant Darvo miego pakylos ir lėtai išėjo. 

Karlonas raukėsi žiūrėdamas į žemus debesis. 

— Manau, oras pasilaikys, —- pasakė, — tačiau jei iš tikrųjų pra- 
pliuptų, stumkitės į krantą. Tiesa, kol praplauksit pro vartus, ne- 
daug rasit vietų prisišvartuoti. Pasiekus lygumą kitoje vartų pusėje, 
Motina skils į atšakas. Nepamirškit laikytis kairės atšakos. Prieš 
pasiekdama jūrą, Motina pasuks į šiaurę, paskui į rytus. Netrukus 
už posūkio ji susilies su didele upe iš kairės — paskutiniu stambiu 
intaku. Už santakos tuojau ir prasideda delta — išėjimas į jūrą, — 
bet jums vis tiek dar liks ilgas kelias. Delta plati ir pavojinga: pel- 
kės, liūnai, smėlio seklumos. Motina vėl skyla, paprastai į keturias, 
tačiau kartais ir daugiau pagrindinių atšakų ir daugybę mažyčių. 
Laikykitės kairės atšakos, šiaurinės. Prie šiaurinio kranto, netoli 


žiočių, yra mamutojų stovykla. 


Šis patyręs upeivis jau buvo plaukęs tuo keliu. Jis netgi žemėje 
nubraižė žemėlapį, padėsiantį rasti kelią iki Didžiosios Motinos 
Upės pabaigos. Karlonas buvo įsitikinęs, kad kartojimas sustiprins 
brolių atmintį, ypač jei jiems teks paskubomis apsispręsti. Jis nesi- 
džiaugė, kad du jauni vyrai keliaus nepažįstama upe be patyrusio 
vedlio, tačiau jie, tiksliau, Tonolanas nenusileido, o Jondalaras ne- 
ketino išleisti jaunėlio vieno. Ilgšis bent jau turėjo šiokios tokios 
patirties valdant laivus. 

Broliai stovėjo ant medinės prieplaukos sukrovę mantą į nedi- 
delį laivelį, bet jų išvykimui stigo įprasto jaudulio, lydinčio tokius 
nuotykius. Tonolanas vyko vien todėl, kad negalėjo pasilikti, o 
Jondalaras mieliau būtų leidęsis priešinga kryptimi. 

Tonolano užsidegimas buvo dingęs. Ankstesnį trykštantį drau- 
giškumą pakeitė prasta nuotaika. Įprastu tapusį niūrų nusiteiki- 
mą dar paryškino ūmus būdas, dažnai sukeliantis vis didesnį nu- 
trūktgalviškumą ir atsainų abejingumą. Pirmas rimtas ginčas tarp 
brolių nesibaigė smūgiais tik todėl, kad Jondalaras atsisakė kovoti. 
Tonolanas apkaltino vyresnėlį, kad lepina jį kaip kūdikį, reikalavo 
teisių į savo gyvenimą, jog nesekiotų iš paskos. Išgirdęs apie gali- 
mą Serenijos nėštumą, jis įtūžo, jog Jondalaras nusprendė palikti 
galbūt jo dvasios kūdikį nešiojančią moterį, kad sektų brolį į neži- 
nomą tikslą. Primygtinai siūlė Jondalarui pasilikti ir pasirūpinti ja, 
kaip vyrui ir pridera. 

Nors Serenija atsisakė tekėti, Jondalaras niekaip negalėjo atsi- 
kratyti jausmo, jog Tonolanas teisus. Jam nuo gimimo buvo įkalta, 
kad vyro pareiga, vienintelis tikslas yra suteikti paramą motinoms 
su vaikais, ypač moteriai, palaimintai vaiku, kuris kažkokiu paslap- 


tingu būdu gali būti sugėręs jo dvasią. Vis dėlto Tonolanas nebūtų 

pasilikęs, o Jondalaras baiminosi, jog brolis gali iškrėsti ką nors ne- 
protinga arba pavojinga, todėl primygtinai siūlėsi jį lydėti. Įtampa 
tarp brolių vis dar buvo nepakeliama. 

Jondalaras nelabai išmanė, kaip atsisveikinti su Serenija, kone 
bijojo pakelti į ją akis. Kai pasilenkė pabučiuoti, moteris šypsojosi 
ir, nors akys atrodė truputį paburkusios, paraudusios, neleido jose 
atsispindėti jausmams. Zelandonas pasidairė Darvo ir nusiminė 
pastebėjęs, kad tarp nusileidusiųjų į prieplauką berniuko nėra. Be- 
veik visi kiti buvo susirinkę. Kai Tonolanas jau sėdėjo nedideliame 
laivelyje, Jondalaras įsiropštė ir įsitaisė galinėje sėdynėje. Pasiėmė 
irklą ir, kol Karlonas mėgino atrišti virvę, paskutinį kartą pakėlė 
akis į aukštąją terasą. Prie krašto stovėjo berniukas. Iki marškinių, 
kuriuos vilkėjo, jam dar teks kelerius metus paūgėti, tačiau raštai 
buvo aiškiai zelandoniški. Jondalaras nusišypsojo ir pamojavo ir- 
klu. Darvas mojo atsakydamas, o ilgšis šviesiaplaukis zelandonas 
įmerkė dvimentį irklą į upę. 

Broliai nusiyrė į vidurį ir atsisuko į žmonių - draugų - sausa- 
kimšą prieplauką. Srovei nešant Jondalaras galvojo, ar dar kada pa- 
matys šaramudojus bei kitus pažįstamus. Kelionė, prasidėjusi kaip 
nuotykis, jau seniai nebekėlė jaudulio, Jondalaras kone prieš savo 
valią buvo tempiamas vis toliau nuo namų. Ką Tonolanas tikisi 
rasti rytų pusėje? Kas toje pusėje laukia Jondalaro? 

Didysis upės tarpeklis po pilku debesų aptrauktu dangumi atro- 
dė pikta lemiantis. Plikos uolos kilo iš vandens gelmių ir dunksojo 
abipus kaip tvirtovių bokštai. Kairiame krante grublėtas pylimų iš 
aštrių, kampuotų akmenų reljefas driekėsi iki pat tolimų ledu pa- 
dengtų smailių. Dešinėje apvalios vėjų nugairintos ir aptrupėjusios 


kalnų viršūnės atrodė kaip paprasčiausios kalvos, tačiau iš mažo 

laivelio jų dydis baugino. Didžiuliai rieduliai ir viršūnės, perplėšę 
vandens paviršių, skaidė srovę keldami baltus vandens purslus. 

Broliai tapo terpės, kuria keliavo, dalimi, upė ginė juos kaip 
nuolaužas paviršiuje ar nuosėdas tyliose gelmėse. Jie negalėjo pasi- 
rinkti greičio ar krypties, tik bandė išvengti kliūčių. Ten, kur upė 
išsiplėsdavo daugiau nei per mylią, bangos kilojo mažą laivelį aukš- 
tyn žemyn, ir zelandonai jautėsi bemaž kaip jūroje. Krantams pri- 
artėjus upė sulaukdavo pasipriešinimo ir būdavo juntamas energi- 
jos pokytis: srovė sustiprėdavo, tam pačiam vandens kiekiui ėmus 
srūti pro siaurus vartus. 

Vyrams nukeliavus daugiau nei ketvirtį kelio — apie dvidešimt 
penkias mylias - užėjo grasus lietus su tūžmingu škvalu, kuris su- 
kėlė tokias bangas, kad broliai baiminosi, jog jos užlies ir nugramz- 
dins mažą medinį laivelį. Kranto nebuvo, tik šlapios stačios uolos. 

— Aš galiu vairuoti, jei tu semsi vandenį, Tonolanai, - pasiūlė 
Jondalaras. Juodu nedaug kalbėjosi, tačiau dalis tvyrančios įtam- 
pos buvo išsisklaidžiusi sutartinai irkluojant. 

Tonolanas pritvirtino savo irklą ir su ketvirtainiu mediniu sam- 
tį primenančiu ryku pabandė ištuštinti laivelį. 

— Pildosi taip pat greitai, kaip aš semiu, - per petį sumurmėjo 
jaunėlis. 

— Nemanau, kad šitokia liūtis ilgai tęsis. Jei spėsi, manau, išsi- 
suksim, — atsakė Jondalaras, kovodamas su banguojančiais vande- 
nimis. 

Audra pagaliau nurimo ir, nors lydimi grėsmingų debesų, visą 
kelią pro tarpeklį broliai plaukė be nutikimų. 

Kaip palengvėja atsisegus veržianųį diržą, pritvinkusi murz- 


glina upė išsiliejo pasiekusi lygumas. Atšakos supo gluosniais ir 

nendrėmis apaugusias saleles: tai buvo puikiausios vietos perėti 
gervėms ir garniams, pailsėti praskrendančioms žąsims, antims bei 
nesuskaitomai daugybei kitų paukščių. 

Pirmą naktį broliai įkūrė stovyklą kairėje pakrantėje, lygioje 
žole apaugusioje prerijoje. Alpinės viršukalnės buvo atsitraukusios 
nuo upės, tačiau suapvalėję kalnai dešiniame krante kreipė Didžią- 
ją Motiną Upę į rytus. 

Jondalaras su Tonolanu į kelionės rutiną įsijautė taip greitai, 
kad, regis, nė nebūtų sustoję visiems metams ir praleidę juos pas 
šaramudojus. Vis dėlto kažkas buvo pasikeitę. Buvo dingęs nerū- 
pestingas nuotykio potyris siekiant viską, kas plyti aplink, palenkti 
atradimo džiaugsmui. Atvirkščiai, Tonolano noras keliauti toliau 
buvo atskiestas neviltimi. 

Jondalaras dar kartą pamėgino prikalbinti brolį sukti atgal, ta- 
čiau sukėlė tik piktą ginčą. Daugiau prie to nebegrįžo. Vėliau jie 
keitėsi tik būtina informacija. Jondalarui teliko viltis, kad laikas 
apmalšins Tonolano sielvartą, vieną dieną šis nuspręs grįžti namo 
ir vėl įsitraukti į gyvenimą. Iki tol Jondalaras buvo pasiryžęs likti 
su broliu. 

Mažame laivelyje broliai upe keliavo gerokai greičiau nei būtų 
pėdinę pakrante. Pasikinkę srovę jie lengvai skriejo pirmyn. Kaip 
Karlonas ir nusakė, upė suko į šiaurę, kai pasiekė senovinių kalnų, 
kur kas senesnių nei jauni kalnai, aplink kuriuos didžioji upė sru- 
vo, liekanų užtvarą. Garbaus amžiaus nukamuoti kalnai įsiterpė 
tarp upės ir vidinės jūros, kurią tėkmė stengėsi pasiekti. 

Nesuglumusi upė ėmė ieškoti kito kelio. Bandymas pasukti 
šiauriau pasiteisino, tačiau tik galiausiai upei vėl pasukus į rytus, 


dar viena didelė srovė atidavė savąjį vandens ir nešmenų indėlį 

pernelyg apsunkusiai Didžiajai Motinai Upei. Kai kelyje nebeliko 
kliūčių, ji nebesutilpo vienoje vagoje. Nors dar buvo likusios dau- 
gybė mylių, Motina suskilo į daugybę atšakų ir sudarė vėduoklės 
formos delrą. 

Tai buvo tikra klampynė, jūros vandens užliejama žemuma su 
nesaugiomis mažomis salelėmis. Kai kurios jų suneštos išlikdavo 
kelerius metus - pakankamai ilgai, kad nedideli medeliai suleistų 
žemyn plonytes šaknis ir būtų nušluoti staigaus sezoninio potvy- 
nio ar ardančio jūros protėkio. Keturios didžiosios atšakos — pri- 
klausomai nuo metų laiko ir atsitiktinumo - plūdo iki pat jūros, 
tačiau jų vaga buvo nenuolatinė. Be jokios akivaizdžios priežasties 
vanduo staiga galėdavo pasukti iš gilios išdobtos vagos nauju keliu 
plėšdamas krūmus bei palikdamas minkšto drėgno smėlio dau- 
bas. 

Didžioji Motina Upė - tūkstantis aštuoni šimtai mylių ir du le- 
dynais padengti kalnagūbriai vandens - buvo jau beveik pasiekusi 
tikslą, tačiau šimtai kvadratinių mylių purvo, dumblo, smėlio ir 
vandens deltoje buvo pati pavojingiausia visos upės atkarpa. 

Giliausia iš kairių atšakų nebuvo sunku plaukti. Srovė nešė 
mažą rąstų laivelį staigiu posūkiu į šiaurę ir netgi paskutinis stam- 
bus intakas nustūmė juos į srovės vidurį. Vis dėlto broliai nesiti- 
kėjo, kad tėkmė skils į atšakas taip greitai. Dar nė nesusigaudę jau 
buvo nunešti į viduriniąją. 

Jondalaras buvo įgijęs ženklios patirties valdyti mažą laivelį, ir 
"Tonolanas tai sugebėjo, bet jie toli gražu nebuvo tokie įgudę, kaip 
patyrę laivininkai ramudojai. Broliai mėgino apgręžti luotą, atsi- 
traukti prieš srovę ir pasukti į tinkamą atšaką. Būtų buvę geriau, jei 


būtų pakeitę irklavimo kryptį - laivagalio forma ne taip smarkiai 

skyrėsi nuo priešakio, — tačiau apie tai jie nepagalvojo. Atsidūrus 
skersai srovės, Jondalaras ėmė šūkauti Tonolanui nurodymus, kaip 
pasukti priešakį ir Tonolanas ėmė nekantrauti. Upė nešėsi didelį 
rąstą su plačiu šaknynu - sunkų, vandenyje įmirkusį, panirusį gi- 
liai po vandeniu, - kuris šlavė viską savo kelyje. Vyrai pamatė jį per 
vėlai. 

Stipriai traškėdamas dantytas milžiniško rąsto galas, aptrupėjęs 
ir pajuodęs ten, kur kitados buvo trenkęs žaibas, tvojo į plonasie- 
nio luoto bortą. Pro šone pramuštą skylę paplūdęs vanduo greitai 
gramzdino mažą kanoją. Užgriuvus netikėtai kliūčiai, viena ilga 
šaknis, išsikišusi vos žemiau vandens paviršiaus, dūrė Jondalarui į 
šonkaulius ir parvertė be kvapo. Kita vos nepataikė į akį Tonola- 
nui ir paliko ilgą randą skersai skruosto. 

Staiga panirę į šaltą vandenį Jondalaras su Tonolanu įsikabino į 
kerplėšą ir nusiminę stebėjo, kaip keli burbulai kyla ten, kur maža- 
sis laivelis su visa saugiai pritvirtinta manta grimzta į dugną. 

Tonolanas girdėjo, kaip brolis kriokia iš skausmo. 

— Kaip jautiesi, Jondalarai ? 

— Šaknis smeigė į šonkaulius. Truputį skauda, bet tikriausiai 
nieko rimta. 

Jondalarui lėtai sekant iš paskos, Tonolanas pradėjo stumtis pa- 
lei kerplėšą, tačiau srovė vis stūmė juos su kitomis nuolaužomis 
atgal į rąstą. Staiga išvarta užkliuvo už seklumos. Srovė, plūsdama 
aplink ir pro atvirą šaknų tinklą, stūmė viską, kas buvo patekę po 
apačia, ir priešais Jondalarą iškilo išpampęs šiaurinio elnio lavo- 
nas. Kęsdamas skausmą šone vyras ėmė trauktis iš kelio. Išsilaisvinę 
iš rasto broliai nuplaukė į siaurą salelę atšakos viduryje. Joje sviro 


keli jauni gluosniai, tačiau jie buvo nestabilūs ir neilgtrukus turėjo 

būti nuplauti. Medžiai prie krašto buvo pusiau panirę, užlieti, be 
žalių pavasarinių pumpurų ant šakelių ir, šaknims atsipalaidavus, 
kai kurie jau linko virš plūstančios srovės. Vietoj žemės buvo klam- 
pi pelkė. 

— Manau, turėtume plaukti toliau ir paieškoti sausesnės vie- 
tos, - pasiūlė Jondalaras. 

— Tau baisiai skauda ir neaiškink man kitaip. 

Jondalaras pripažino, kad kiek nepatogu. 

— Vis dėlto čia pasilikti negalime, - pridūrė. 

Broliai sušoko į šaltą vandenį kitoje salelės pusėje. Srovė buvo 
greitesnė, nei tikėjosi, ir, kol pasiekė sausą žemę, pasroviui buvo 
nunešti gerokai toliau. Abu buvo pavargę, sušalę, tad nusivylė pa- 
matę, jog atsidūrė tik ant dar vienos siauros salelės. Platesnės, ilges- 
nės ir kiek aukštesnės nei upės lygis, tačiau tižios, be jokio sauso 
medžio. 

— Čia laužo nesusikursime. Turime traukti toliau, - pasakė To- 
nolanas. - Kur Karlonas minėjo esant mamutojų stovyklą? 

— Šiauriniame deltos pakraštyje, prie jūros, - atsakė Jondala- 
ras ir ilgesingai pažvelgė ta kryptimi. Skausmas šone vis stiprėjo 
ir jis nebuvo tikras, ar pajėgs perplaukti dar vieną atšaką. Tematė 
srūvančius vandenis, susiraizgiusius nuolaužų telkinius ir kelis me- 
džius, ženklinančius atsitiktinę salelę. - Nė nenutuokiu, ar toli. 

Juodu nuklampojo per purvą į šiaurinę siauros žemės juoste- 
lės pusę ir pasinėrė į šaltą vandenį. Jondalaras pasroviui pastebėjo 
medžių guotą ir pasuko jo link. Sunkiai alsuodami broliai vargais 
negalais išsvirduliavo ant pilkšvo smėlėto kranto kitoje atšakos 
pusėje. Nuo ilgų plaukų vanduo sruvo upeliais, odiniai drabužiai 


buvo kiaurai permirkę. 

Vėlyvos popietės saulė, prasiskverbusi pro dangų aptraukusių 
debesų properšą, viską padengė auksiniu švytėjimu, tačiau ne kaži 
kiek tešildė. Staigus gūsis iš šiaurės atnešė šaltį, kuris netruko pra- 
siskverbti pro šlapius drabužius. Kol judėjo, jiems buvo šilta, bet 
pastangos sekino ir jėgas, ir vidinės šilumos išteklius. Broliai dre- 
bėjo vėjyje, paskui nudūlino į abejotiną retų alksnių užuovėją. 

— Įsirenkime čia stovyklą, - pasiūlė Jondalaras. 

— Dar šviesu. Aš verčiau judėčiau toliau. 

— Kol pasirūpinsim pastoge ir pamėginsim įkurti laužą, jau bus 
tamsu. 

— Jei nesustosim, gali būti, kad prieš sutemstant prieisim ma- 
mutojų stovyklą. 

— Tonolanai, nemanau, jog įstengsiu. 

— Ar labai blogai? — pasiteiravo Tonolanas ir brolis pasikėlė tu- 
niką. Žaizda ant jo šono buvo pakeitusi spalvą aplink kraujuojantį 
plyšį, kurį dengė vandenyje išbrinkęs audinys. Matė, kad oda pra- 
durta, paskui suabejojo, ar nesulaužytas šonkaulis. 

— Neatsisakyčiau poilsio ir ugnies. 

Broliai aprėpė plačią sūkuriuojančio murzglino vandens, nepa- 
stovių seklumų ir gausios netvarkingos augmenijos erdvę. Susiraiz- 
giusios medžių šakos, prisitvirtinusios prie sudžiūvusių kamienų 
ir srovės prievarta traukiamos jūros link, strigo visur, kur tik rasda- 
vo atramą kintančiame dugne. Stabilesnėse salelėse tolumoje buvo 
įsitvirtinę keli guotai žaliuojančių medžių ir krūmų. 

Nendrės bei pelkių žolės augo visur, kur tik galėjo suleisti ša- 
knis. Gretimais trijų pėdų aukščio viksvos, kurių susiraizgę kuokš- 
tai atrodė tvirtesni nei buvo iš tikrųjų, ūgiu prilygo tiesiems kar- 


do formos nendrių lapams, augantiems tarp susivėlusių vos colio 


aukščio vikšrių. Pelkėje prie vandens krašto dešimties pėdų asiū- 
kliai ir nendrės aukščiu gerokai pranoko žmogų. Kur kas augesnės 
nei įprasta tvirtalapės paprastosios nendrės su purpurinių šluote- 
lių viršūnėmis vietomis siekė trylika ir daugiau pėdų. 

Vyrams buvo likę tik vilkimi drabužiai. Nugrimzdus laivui jie 
neteko visko, netgi kuprinių, su kuriomis iškeliavo iš namų. Tono- 
lanas buvo perėmęs šamudojų aprangą, Jondalaras vilkėjo ramu- 
dojišką atmainą, tačiau pasimurkdęs upėje ir susitikęs plokščiagal- 
vius, kapšelį su įrankiais laikė prisirišęs prie juosmens. Už tai dabar 
jautėsi dėkingas. 

— Pažiūrėsiu, gal yra pakankamai sausų švendrų stiebų, kad 
tiktų ugnies grąžtui, - pasakė Jondalaras, stengdamasis nekreipti 
dėmesio į skausmą šone. — Pasidairyk, gal aptiksi kur sausos me- 
dienos. 

Švendrai pravertė labiau nei vien seni sumedėję jų stiebai 
ugnies grąžtui. Ilgus lapus perpynus per alksnių giraitės „rėmą“ 
išėjo pašiūrė, kuri padėjo sulaikyti ugnies šilumą. Žalios viršūnė- 
lės ir jaunos šaknys, pakeptos ant anglių kartu su saldžiais ajerų 
šakniagumbiais bei povandeninėmis liūnmeldžių dalimis, buvo 
gana gardi užkanda. Jaunų alksnių kamienai, nusmailinti ir sviesti 
su alkano vyro tikslumu, suteikė galimybę ant laužo išsikepti porą 
ančių. Paskui iš minkštų liūnmeldžių stiebų vyrai pasidarė lanks- 
čius demblius, jais padidino pastogę ir apsivyniojo patys, kol džiū- 
vo drabužiai. Vėliau ant tų demblių užmigo. 

Jondalaras miegojo prastai. Šonas buvo skausmingas ir jautrus 
ir vyras suprato, kad viduje kažkas negerai, tačiau apie sustojimą 
dabar negalima buvo galvoti. Pirmiausia reikėjo atsidurti ant kie- 


tos žemės. 

Ryte broliai su plačiu tinkliniu maišu, nupintu iš švendrių lapų, 
alksnio šakelių bei juostuotos žievės virvelių, susižvejojo žuvį, tada 
ugnies įkūrimo reikmenis, lanksčius krepšius suvyniojo į miego 
demblius, surišo virvėmis, užsivertė ant nugarų ir leidosi į kelią ne- 
šini ietimis. Tai buvo tik lazdos užaštrintais galais, tačiau tiekė vie- 
nos rūšies maistą, o žvejybos krepšiai - kitą. Išgyvenimas priklausė 
ne tiek nuo priemonių, kiek nuo žinių. 

Brolių nuomonė, kuria kryptimi eiti, truputį skyrėsi. Tonolanas 
tikėjo, kad jie jau kirto deltą, ir norėjo eiti į rytus, jūros link. Jon- 
dalaras manė esant teisinga eiti į šiaurę, nes buvo tikras, jog teks 
kirsti dar vieną upės atšaką. Juodu rado kompromisą - patraukė 
į šiaurės rytus. Jondalaras pasirodė buvęs teisus, nors daug labiau 
būtų apsidžiaugęs, jei būtų klydęs. Apie vidudienį broliai pasiekė 
šiauriausią didžiosios upės atšaką. 

— Laikas pasiplaukioti, - pastebėjo Tonolanas. - Ar pajėgsi? 

— O turiu pasirinkimą? 

Jie patraukė prie vandens, paskui Tonolanas sustojo. 

— Kodėl mums neprisirišus drabužių prie rąsto kaip anksčiau? 
Tada nereikės jų džiovinti. 

— Nežinau, - dvejojo Jondalaras. Su drabužiais, netgi šlapiais, 
būtų šilčiau, bet Tonolanas, nors jo balsas išdavė nusivylimą ir su- 
sierzinimą, stengėsi būti protingas, todėl Jondalaras paklusniai 
truktelėjo pečiais: - Gerai, jei taip nori. 

Šaltame drėgname ore stovėti nuogiems buvo šalta. Jondalaras 
gundėsi įrankių kapšelį apsirišti aplink nuogą juosmenį, tačiau 
Tonolanas jau buvo jį įsukęs į savo tuniką ir viską tvirtino prie su- 
ieškoto rąsto. Nepridengta oda vanduo atrodė šaltesnis. Kai Jon- 


dalaras paniręs pabandė plaukti, sukando dantis, kad nesuriktų, 

bet vanduo apmalšino skausmą. Plaukdamas jis saugojo šoną, tad 
atsiliko nuo brolio, nors Tonolanas ir stūmė rąstą. 

Išropojus iš vandens ir atsistojus ant seklumos pasirodė jų pir- 
minis tikslas - Didžiosios Motinos Upės pabaiga. Buvo matyti 
vidinės jūros vandenys, tačiau akimirkos jaudulio nebebuvo justi. 
Kelionė buvo praradusi tikslą, upės pabaiga daugiau nebebuvo 
siekiamybė. Taip pat broliai dar nežengė ant tvirtos žemės, dar 
nebuvo kirtę deltos. Sekluma, ant kurios stovėjo, kitados buvo at- 
šakos viduryje, vaga buvo pasikeitusi. Jiems dar teks pereiti tuščią 
upės taką. 

Aukštas medžiais apaugęs krantas su atviromis šaknimis, kabal- 
duojančiomis apačioje, kur kadaise jas nuplovė greita srovė, kvietė 
iš kitos ištuštėjusios atšakos pusės. Vaga buvo pasikeitusi neseniai. 
Viduryje dar tyvuliavo vanduo, augmenija vos buvo pradėjusi leis- 
ti šaknis. Vis dėlto vabzdžiai jau buvo radę užsistovėjusius telkinu- 
kus, o moskitų spiečiai aptiko du žmones. Tonolanas nurišo nuo 
rąsto drabužius. 

— Vis tiek turėsime pereiti štai per tas balas, o krantas atrodo 
purvinas. Palaukim, kol pereisim, tada apsirengsim. 

Jondalaras pritardamas linktelėjo - jam pernelyg skaudėjo, kad 
ginčytųsi. Atrodo, plaukdamas kažką pasitempė ir dabar sunkiai 
išstovėjo stačias. 

Leisdamasis švelniu nuolydžiu, kuris kadaise buvo šlaitas, ve- 
dantis nuo kranto į upės atšaką, Tonolanas užmušė uodą. 

Jiems ne kartą buvo sakyta: „Niekada neatsuk nugaros upei, 
visada ją tinkamai įvertink“ Nors Didžioji Motina Upė ir buvo 
trumpai pasitraukusi, atšaka vis dar priklausė jai. Vis tiek ji buvo 


palikusi vieną ar kelias staigmenas. Į jūrą buvo nešama milijonai 


aus 


tonų dumblo, kuris kasmet padengdavo daugiau nei tūkstantį kva- 
dratinių mylių deltos. Ištuštėjusi atšaka, per potvynius užtvindo- 
ma iš jūros, tapo įmirkusia užliejama pelke su apgailėtinu drenažu. 
Nauja žalia žolė ir nendrės buvo suleidusios šaknis šlapiame nuo- 
sėdiniame molyje. 

Abu vyrai slidinėjo ir klimpo ant smulkiai grūdėto lipnaus 
purvo skardžio, o pasiekus lygų pagrindą jis pradėjo siurbti basas 
jų kojas. Tonolanas nuskubėjo pirmyn pamiršęs, kad Jondalaras 
negali minti įprastais plačiais žingsniais. Paciti vyresnėlis galėjo, 
tačiau leidžiantis slidžiu šlaitu skaudėjo žaizdą. Jondalaras rūpes- 
tingai rinkosi kelią jausdamasis truputį kvailai, jog nuogas styrina 
per pelkę, piršdamas švelnią odą alkaniems zvimbalams. Tono- 
lanas taip nusiskubino, kad Jondalaras jau ruošėsi jam šūktelėti, 
bet kaip tik tą akimirką, kai pakėlė galvą, išgirdo brolio pagalbos 
šauksmą ir pamatė jį smingantį. Pamiršęs skausmą Jondalaras lei- 
dosi pirmyn. Jį sukaustė baimė, pamačius Tonolaną besikepurnė- 
jantį slanksmėlyje. 

— Tonolanai! Motina Didžioji! - rėkė Jondalaras, bėgdamas 
artyn. 

— Nelįsk! Tave irgi gali įtraukti! - Mėgindamas išsilaisvinti iš 
klampynės Tonolanas tik grimzdo vis giliau. 

Jondalaras kaip paklaikęs dairėsi ko nors, kas padėtų Tonola- 
nui išsikepurnėti. „Marškiniai! Galėčiau mesti jam galą“, - pagal- 
vojo, paskui prisiminė, jog tai neįmanoma. Ryšulio su drabužiais 
nebuvo. Papurtęs galvą jis pamatė sudžiuvusį seno medžio kelmą, 
pusiau palaidotą purve, ir nubėgo pažiūrėti, gal pavyktų atlauž- 
ti vieną šaknų, tačiau visos tinkamos jau seniai buvo nudraskytos 


niršioje kelionėje pasroviui. 

— Tonolanai, kur drabužių ryšulys? Man reikia ko nors tau iš- 
traukti! 

Neviltis Jondalaro balse turėjo nepageidaujamą poveikį. Ji pra- 
siskverbė pro Tonolano paniką ir priminė sielvartą. Jaunėlį užval- 
dė ramus susitaikymas. 

— Jondalarai, jei Motina nori mane pasiimti, tegu. 

— Ne! Tonolanai, ne! Nevalia šitaip pasiduoti. Negali štai taip 
mirti. O, Motina, Didžioji Motina, neleisk jam žūti! - Jondalaras 
susmuko ant kelių ir kaip ilgas ištiesė ranką. 

— Paimk mano ranką, Tonolanai, meldžiu, kibkis, - ėmė pra- 
šyti. 

Jaunėlį nustebino brolio balse suskambęs sielvartas, skausmas ir 
kažkas daugiau, ką anksčiau buvo pastebėjęs tvykstelint tik kart- 
kartėmis. Tą akimirką jis suprato, jog brolis jį myli, myli taip, kaip 
Jetamiją. Ne vienodai, bet taip pat stipriai. Tonolanas suvokė tai 
instinktyviai, intuityviai ir siekdamas ištiestos rankos suprato, kad, 
jei ir neišsikepurnės iš klampynės, bent jau paspaus broliui ranką. 

Tonolanas to nežinojo, tačiau liovęsis kovoti jis nebegrimzdo 
taip greitai. Ėmęs siekti brolio rankos atsidūrė horizontalesnėje 
padėtyje, perskirstė svorį ant vandens prisisotinusio, laisvo, dum- 
bluoto smėlio lyg plūduriuotų vandenyje. Tiesė ranką, kol juodu 
susilietė pirštais. Jondalaras dar per colį pasislinko pirmyn, kol ga- 
lėjo tvirtai sugriebti brolį. 

— Štai taip! Laikykis! Mes ateinam! — šūktelėjo kažkas mamu- 
tojų kalba. 

Jondalaras ėmė tankiai kvėpuoti, įtampa pratrūko. Jis suprato 
drebąs, tačiau tvirtai laikė Tonolaną. Po kelių akimirkų Jondalarui 


buvo perduota virvė, kad galėtų aprišti broliui rankas. 

— Dabar atsipalaiduok, - buvo pamokytas Tonolanas. — Išsi- 
tiesk lyg plauktum. Moki plaukti ? 

— Taip. 

— Gerai! Gerai! Tu pailsėk, mes ištrauksim. 

Rankos patraukė Jondalarą nuo slanksmėlio krašto ir netru- 
kus Tonolanas buvo ištrauktas. Tuomet jie visi sekė paskui mote- 
rį, kuri badė žemę ilga kartimi, kad išvengtų kitų karstinių įdu- 
bų. Regis, tik pasiekus tvirtą žemę ji pastebėjo, jog abu vyriškiai 
visiškai nuogi. 

Gelbėjimui vadovavusi moteris atsistojo ir ėmė atidžiai juos 
nužiūrinėti. Ji buvo didelė, ne tiek aukšta ar apkūni, kiek stambi ir 
tvirta — vien išvaizda pelnė pagarbą. 

— Kodėl jūs ničnieko nevilkite? - paklausė galų gale. - Kodėl 
abudu keliaujate nuogi? 

Jondalaras su Tonolanu nudelbė akis į nuogus, purvu apskretu- 
sius savo kūnus. 

— Patekome ne į tą atšaką, paskui į mūsų valtį trenkėsi rąstas, 
pradėjo Jondalaras. Jis jautėsi nepatogiai, nepajėgdamas išstovėti 
tiesiai. 

— Kai išsidžiovinom drabužius, pamaniau, plaukti kuo puikiau- 
siai galime be jų, o paskui reikėjo eiti per purvą. Aš juos nešiau 
priekyje, nes Jondalaras sužeistas ir... 

— Sužeistas? Vienas jūsų sužeistas? — pertraukė moteris. 

— Mano brolis, - pasakė Tonolanas. Jaunėliui priminus, Jonda- 
laras iš tikrųjų pajuto geliamą, tvinksintį skausmą. 

Moteris pastebėjo, kad jis išblyškęs. 

— Mamuta turi jį apžiūrėti, - pasakė vienam nepažįstamųjų. — 


Jūs ne mamutojai. Kur išmokot kalbėti ? 

— Iš mamutojės, kuri gyvena su šaramudojais, mano giminai- 
čiais, - atsakė Tonolanas. 

— Tolijos? 

— Taip. Jūs ją pažįstat? 

— Ji ir mano giminaitė. Pusbrolio dukra. Jei esate jos giminai- 
čiai, sa manimi taip pat giminiuojatės, - pasakė moteris. - Aš — 
Bresija iš mamutojų, Gluosnių stovyklos vadė. Sveiki atvykę. 

- Aš - Tonolanas iš šaramudojų. Čia mano brolis Jondalaras iš 
zelandonų. 

— Zelandonų? - pakartojo nežinomą žodį Bresija. - Negirdė- 
jau apie tokius žmones. Jei jūs broliai, kodėl tu šaramudojas, o jis... 
zelandonas? Brolis atrodo nekaip, - tarusi ji staigiai nutraukė to- 
lesnį aptarinėjimą ir atidėjo tinkamesniam laikui. Paskui pasakė 
palydovui: - Padėk jam. Nesu tikra, ar galės paeiti. 

— Manau, sugebėsiu, - patikino Jondalaras ir staiga apsvaigo iš 
skausmo, - jei nelabai toli. 

Jondalaras jautėsi dėkingas, kai vienas mamutojų paėmė jį už 


alkūnės, o Tonolanas parėmė iš kitos pusės. 

— Jondalarai, jau seniai būčiau išėjęs, jei nebūtum privertęs ma- 
nęs pažadėti palaukti, kol pasveiksi, kad galėtum keliauti kartu. Aš 
išeinu. Manau, tau derėtų keliauti namo, tačiau nenoriu ginčytis. 

— Kodėl nori eiti į rytus, Tonolanai? Juk pasiekei Didžiosios Mo- 
tinos Upės galą. Berano jūra štai ten. Kodėl dabar negrįžus namo)? 

— Aš neisiu į rytus, keliausiu į šiaurę. Bresija sakė, kad visi ne- 


trukus trauks į šiaurę medžioti mamutų. Aš eisiu pirmas iki kitos 


Tuso 


mamutojų stovyklos. Neisiu namo, Jondalarai. Ketinu klajoti, kol 
Motina mane pasiims. 

— Nekalbėk šitaip! Skamba, lyg norėtum mirti! - užriko Jonda- 
laras ir akimirksniu pasigailėjo pabijojęs, kad paprasčiausia užuo- 
mina nepaverstų to tiesa. 

— O ką, jei ir taip? —- nenusileido Tonolanas. - Dėl ko aš turiu 
gyventi... be Jetamijos? — Jam kvapas strigo gerklėje ir vardas iš- 
sprūdo kartu su tylia rauda. 

— Dėl ko tu gyvenai prieš ją sutikdamas? Esi jaunas, Tonolanai. 
Tavęs laukia ilgas gyvenimas. Naujos vietos, nauji reginiai. Suteik 
sau progą sutikti kitą moterį, tokią kaip Jetamija, - meldė Jonda- 
laras. 

— "Tu nesupranti. Niekada nebuvai pamilęs. Nėra kitos tokios 
kaip Jetamija. 

— Tad ketini eiti paskui ją į dvasių pasaulį ir nusitempti mane 
kartu! — Nenorėjo to sakyti, tačiau jei vienintelis būdas išlaikyti 
brolį gyvą yra pažadinti jam kaltę, tebūnie. 

— Niekas neprašo, kad mane sekiotum! Kodėl tau nesukus 
namo ir nepalikus manęs vieno? 

— Tonolanai, visi sielvartauja praradę mylimus žmones, bet ne- 
siruošia paskui juos į kitą pasaulį. 

— Kada nors ir tau taip nutiks, Jondalarai. Taip pamilsi moterį, 
kad verčiau seksi į dvasių pasaulį nei gyvensi be jos. 

- Jei būtum mano vietoje, ar leistum man išeiti vienam? Jei pra- 
rasčiau ką nors baisiai mylimą ir norėčiau mirti, ar mane palik- 
tum? Pasakyk man, brolau. Pasakyk, kad išeitum namo, jei mirti- 
nai sirgčiau iš sielvarto. 

Tonolanas nudelbė žvilgsnį, paskui pažvelgė į sunerimusias mė- 


lynas brolio akis. 

— Ne, tikriausiai nepalikčiau tavęs, jei manyčiau, jog mirtinai 
sergi iš sielvarto. Žinai, didysis brolau, - jis pabandė nusišypsoti, 
tačiau tik perkreipė sielvarto nukamuotą veidą, - jei aš nuspren- 
džiau keliauti visą likusį gyvenimą, nereikia amžinai manęs sekio- 
ti. Kelionės tau jau mirtinai įgriso. Kartais privalu grįžti namo. 
Pasakyk man, jei aš trokščiau eiti namo, o tu prieštarautum, juk 
norėtum, kad eičiau, tiesa? 

— Taip, norėčiau, jog išvyktum. Dabar taip pat noriu, kad tu 
trauktum namo. Ne dėl mano ir ne dėl tavo norų. Tau reikia savo 
urvo, Tonolanai, savos šeimos, žmonių, kuriuos visą gyvenimą pa- 
žįsti ir kurie tave myli. 

— "Tu nesupranti. Štai čia mes ir skiriamės. Devintasis Zelan- 
donijos urvas yra ir visada bus tavo namai. Maniškiai yra ten, kur 
panorėsiu juos susikurti. Dabar aš tiek pat šaramudojas, kiek anks- 
čiau buvau zelandonas. Ką tik palikau savo urvą ir žmones, kuriuos 
mylėjau lygiai taip stipriai, kaip Zelandonijos šeimą. Tai nereiškia, 
kad man nerūpi, ar Joharanas jau turi prie savo židinio vaikų, ar 
Folara užaugo tokia graži, kokia, mano manymu, turėjo. Norėčiau 
Vilomarui papasakoti apie mūsų kelionę ir išsiaiškinti, kur jis pats 
ketina traukti. Vis dar prisimenu, kaip džiaugdavausi jam grįžus iš 
kelio. Klausiausi jo pasakojimų ir svajojau apie klajones. Prisimeni, 
kaip jis visuomet ko nors parnešdavo visiems? Man, Folarai ir tau. 
Taip pat visada ką nors gražaus mamai. Grįždamas, Jondalarai, 
parnešk jai ką nors dailaus. 

Vardijant šeimos narius Jondalarą užliejo skaudūs prisimini- 
mai. 

— Kodėl tau neparnešus jai ko nors, Tonolanai? Nejau manai, 


kad mama nenori vėl tavęs pamatyti? 


ass 


— Mama žinojo, jog negrįšiu. Kai ruošėmės eiti, ji pasakė: „Ge- 
ros kelionės“, o ne: „Iki pasimatymo“. Ji nusiviltų, jei negrįžtum, 
tikriausiai net labiau nei nusiviltų Marona. 

— Kodėl ji labiau nusimintų dėl manęs nei dėl tavęs? 

— Aš — Vilomaro židinio sūnus. Manau, mama žinojo, kad bū- 
siu keliautojas. Gal jai tai ir nepatinka, bet ji supranta. Motina su- 
pranta visus sūnus — štai kodėl po savęs vadu paskyrė Joharaną. 
Žino, jog Jondalaras yra zelandonas. Jei būtum leidęsis į kelionę 
vienas, ji žinotų, kad parkeliausi, tačiau išėjai su manimi, o aš grįžti 
nesiruošiau. Išeidamas to dar nežinojau, o ji, regis, suprato. Mama 
norėtų, kad grįžtum, - juk esi Dalanaro židinio sūnus. 

— Koks skirtumas? Jie jau seniai perkirto mazgą. Susitikę per 
vasaros susirinkimus, tėra draugai. 

— Dabar gal tik draugai, tačiau žmonės tebekalba apie Marto- 
ną ir Dalanarą. Tikriausiai jų meilė buvo ypatinga, jei taip ilgai 
neužsimiršta, o tu esi viskas, ką mama gali prisiminti: sūnus, pa- 
gimdytas Dalanaro židiniui, jo dvasios vaikas. Visi tą žino, tu toks 
panašus į jį. Privalai grįžti. Pritampi ten, motina tai žino, tu taip 
pat. Pažadėk, kad kurią dieną grįši, brolau. 

Jondalarui nebuvo lengva pažadėti. Ar toliau keliautų su bro- 
liu, ar nuspręstų grįžti be jo, atiduotų daugiau nei norėjo prarasti. 
Niekaip nepasižadėjęs vis dar jautėsi turįs ir viena, ir kita. Pažadas 
grįžti reiškė, kad brolio kartu nebebus. 

— Pažadėk, Jondalarai. 

Kokį protingą prieštaravimą jis galėjo sugalvoti ? 

— Pažadu, - nusileido. - Grįšiu namo. Kurią dieną. 

— Beje, didysis brolau, - šypsodamasis tarė Tonolanas, - kas 
nors turi jiems pasakyti, kad atsibeldėme iki Didžiosios Motinos 


Upės pabaigos. Manęs ten nebus, todėl teks tau. 


a 


— Kodėl gi tau ten nebūti? Galėtum eiti su manimi. 

— Manau, prie upės Motina būtų mane pasiėmusi, jei nebūtum 
jos permaldavęs. Žinau, negaliu priversti tavęs suprasti, bet jaučiu, 
kad netrukus ji manęs ateis, ir noriu paklusti. 

— Tyčia ieškosi pražūties? 

— Ne, didysis brolau, - nusišypsojo Tonolanas. - Tyčia neieško- 
siu. Paprasčiausiai jaučiu, kad Motina ateis. Žinok, aš pasiruošęs. 

Jondalaras jautė, kaip viduje sukietėja mazgas. Po nelaimingo 
atsitikimo su slanksmėliu Tonolanas buvo fatališkai įsitikinęs, kad 
netrukus mirs. Jis šypsojosi, tačiau tai nebebuvo panašu į ankstes- 
nį vypsnį. Jondalaras vietoje šito ramaus susitaikymo verčiau būtų 
rinkęsis pyktį. Brolis neteko kovingumo, dingo jo troškimas gy- 
venti. 

— Nemanai, jog esame šiek tiek skolingi Bresijai ir Gluosnių 
stovyklai? Jie duoda mums maisto, drabužių, ginklų — visko. Ke- 
tini tai paimti ir nieko nepasiūlyti mainais? — Jondalaras norėjo 
priversti brolį pykti, suprasti, jog šis tas dar liko. Jautėsi apgaule 
suviliotas pažadėti, kad išlaisvintų brolį nuo galutinio įsipareigoji- 
mo. —- Tu toks įsitikinęs, jog Motina skyrė tau būtent tokią lemtį, 
kad lioveisi galvoti apie ką kita, išskyrus save! Tik Tonolanas, tei- 
sybė? Niekas daugiau nesvarbu. 

Tonolanas šypsojosi. Jis suprato Jondalaro pyktį ir negalėjo jo 
kaltinti. Kaip pats būtų jautęsis, jei Jetamija būtų žinojusi, kad ne- 
trukus mirs, ir būtų jam pasakiusi? 

— Jondalarai, noriu tau šį tą pasakyti. Mes artimi... 

— Vis dar? 

- Žinoma, juk su manimi gali atsipalaiduoti. Nereikia visą laiką 


būti tokiam tobulam. Visada maloniam ir dėmesingam... 


use 


— Taip, aš toks šaunus, jog Serenija net nepanoro už manęs te- 
kėti, - atkirto jis su karčiu sarkazmu. 

— Moteris suprato, kad tu išeisi, ir nenorėjo būti dar labiau 
įskaudinta. Jei būtum paprašęs jos anksčiau, būtų už tavęs tekėjusi. 
Jei būtum ją vos vos spustelėjęs, būtų sutikusi — netgi žinodama, 
jog jos nemyli. Pats jos nenorėjai, Jondalarai. 

— Tai kaip gali sakyti, kad aš toks tobulas? Didžioji Doni, To- 
nolanai, norėjau ją mylėti. 

- Žinau, jog norėjai. Iš Jetamijos šio to išmokau ir noriu, kad 
tu žinotum. Norėdamas pamilti, negali visko valdyti, turi atsiver- 
ti, rizikuoti. Kartais skaudės, tačiau be to nebūsi laimingas. Tavo 
vienintelė gali būti ne tokia moteris, kokią tikiesi įsimylėti, bet tai 
nesvarbu, branginsi ją būtent tokią, kokia yra. 

— Buvo smalsu, kur judu nulindot, - artėdama prie brolių tarė 
Bresija. - Planuoju surengti nedidelę atsisveikinimo šventę, jei 
judu apsisprendėte keliauti. 

- Jaučiuosi skolingas, Bresija, - tarė Jondalaras. - Jūs manimi 
rūpinotės, visko mums davėt. Nemanau, kad dera išvykti niekaip 
neatsilyginus. 

— Tavo brolis padarė daugiau negu pakankamai. Kol tu sveikai, 
jis kasdien medžiojo. Gal pernelyg dažnai rizikavo, tačiau šitas me- 
džiotojas gimęs po laiminga žvaigžde. Jūs tikrai neskolingi. 


Jondalaras dirstelėjo į jaunėlį, o tas vis dar šypsojosi. 


Pavasaris slėnyje prasiveržė akį rėžiančiomis spalvomis, iš kurių 
dominavo skaisčiai žalia, tačiau toks ankstyvas protrūkis gąsdino 
Ailą ir slopino įprastą džiaugsmą atėjus pavasariui. Pavėlavusi žie- 
ma buvo sunki: prisnigo daugiau nei įprastai. Ankstyvo pavasario 
potvynis išnešė tirpsmą su nirčiu įtūžiu. 

Išsiveržusi iš siauro aukštupio tarpeklio srovė spriegė į iškišą 
sieną su tokia jėga, kad supurtė urvą. Vandens lygis vos nepasiekė 
atbrailos. Aila nerimavo dėl Yhaha. Jei reikės, ji galės užsikeberioti 
į stepes, tačiau kopti palvei, ypač tokiai kumelingai, buvo per sta- 
tu. Jaunoji moteris kelias dienas neramiai stebėjo, kaip verdantis 
įniršiu upelis praūžęs sieną ropščiasi vis aukščiau, paskui verčiasi 
kamuoliais ir sukasi aplink išorinį kraštą. Buvo užlieta pusė slėnio, 
o krūmai palei įprastą mažosios upės kursą buvo visiškai panar- 
dinti. 

Per patį potvynio šėlsmą Aila viduryje nakties pabudo nuo 
smūgio, paskui išgirdo duslų eižėjimą, tarsi griaustinį, sklindantį 
iš apačios. Ji suakmenėjo. Kas tai buvo, nesužinojo, kol potvynis 
neatslūgo. Į sieną trenkęsis didelis riedulys pasiuntė bangas per 
urvo akmenis. Nuo smūgio atlūžo gabalas akmeninės užtvaros ir 


nemaža sienos dalis griuvo skersai srovės. 


Vasa 


Priversta susirasti naują kelią aplink kliūtį, srovė pakeitė vagą. 
Pralauža sienoje tapo patogiu aplinkkeliu, tačiau susiaurėjo pa- 
krantė. Buvo nuplauta didelė dalis susikaupusių kaulų, medienos 
ir pakrantės akmenų. Pats riedulys, kuris atrodė sudarytas iš tos pa- 
čios uolienos kaip tarpeklis, įsitvirtino netoli sienos. 

Nors uolos persitvarkė, o medžiai bei krūmai buvo iškelti, pasi- 
davė tiktai silpniausieji. Daugiamečiai augalai ėmė stiebtis iš prigi- 
jusių šaknų, nauji ūgliai užpildė visas tuščias nišas. Augmenija ne- 
trukus uždengė šviežias, ką tik atsivėrusias uolų bei dirvos žaizdas 
ir suteikė joms pastovumo iliuziją. Ką tik pasikeitęs kraštovaizdis 
atrodė tarsi visada toks buvęs. 

Aila prisitaikė prie pokyčių. Kiekvienam akmeniui ar medžiui, 
naudotam konkrečiam tikslui, ji rado pakaitalą, tačiau įvykiai pali- 
ko žymę ir jai. Moters urvas bei slėnis tapo ne tokie saugūs. 

Kiekvieną pavasarį ji išgyvendavo neryžtingumo laikotarpį: jei 
ketintų išeiti iš slėnio ir leistis ieškoti kitų, tai turėtų įvykti pavasarį. 
Derėjo skirti laiko kelionei ir kokios kitos vietos peržiemoti paieš- 
kai, jei nieko nerastų. 

Šį pavasarį apsispręsti buvo sudėtingiau nei bet kada. Po ligos 
Aila bijojo vėlyvą rudenį ar ankstyvą Žiemą susigauti kosulį, tačiau 
urvas nebeatrodė toks atvangus kaip kadaise. Liga ne tik paaštrino 
suvokimą, kaip pavojinga gyventi vienai, bet ir privertė Ailą įsisą- 
moninti, kaip jai stinga žmonių draugijos. Netgi sugrįžę draugai 
gyvūnai nebeužpildė tuštumos. Jie buvo šilti ir atjautūs, tačiau ben- 
drauti moteris galėjo tik primityviai. Negalėjo dalytis sumanymais 
arba kalbėti apie patyrimus, negalėjo pasakoti istorijų, išreikšti 
naujų atradimų ar laimėjimų nuostabos ir sulaukti atsakančio pri- 
pažinimo žvilgsnio. Aila neturėjo nieko, kas sušvelnintų baimę ar 
numaldytų sielvartą, bet kiek laisvės ir nepriklausomybės ji buvo 
pasiruošusi iškeisti į saugumą bei draugiją? 

Moteris nė gerai nesuvokė, koks ribotas buvo jos gyvenimas, kol 
neparagavo laisvės. Jai patiko pačiai spręsti, o apie žmones, kuriems 
buvo gimusi, ji nieko nenutuokė ir neprisiminė, kol ją priglaudė 
gentis. Aila nenujautė, kiek reikalaus kiti, tik žinojo, kad kai kurių 
dalykų nenorės atsisakyti. Vienas jų - Yhaha. Moteris neketino dar 
kartą prarasti arklio. Nežinojo, ar panorėtų atsisakyti medžioklės, 
tačiau kas būtų, jei kiti žmonės neleistų jai juoktis? 

Buvo ir svarbesnis klausimas ir, nors Aila stengėsi to nepripa- 
žinti, visus kitus jis vertė nereikšmingais. Jei suras kitus, ber šie vi- 
sai jos nepanorės? Kitų gentis gali nepanūsti priimti moters, kuri 
reikalauja arklio draugijos, kuri nori medžioti arba juoktis, tačiau 
kas, jei jie atstumtų Ailą, net pajėgusią visko atsisakyti? Kol kitų 
nerado, tegalėjo viltis, bet gal teks nugyventi vienai visą likusį gy- 
venimą? 

Tokios mintys graužė moteriai smegenis nuo tada, kai pradėjo 
tirpti sniegas ir jai palengvėjo, o aplinkybės privertė atidėti spren- 
dimą. Negalima išsivesti Yhaha iš pažįstamo slėnio, kol neapsi- 
kumeliuos. Aila žinojo, kad arkliai paprastai atsiveda kumeliukus 
pavasarį. Joje gyvenanti gydytoja, talkinusi prie daugybės žmonių 
gimdymų, žinojo, jog tai gali prasidėti bet kuriuo metu, todėl ati- 
džiai stebėjo kumelę. Nesiėmė jokių medžioklės antpuolių, tačiau 


jodinėjo dažnai - prasimankštinti. 


— Man atrodo, pražiopsojom mamutojų stovyklą, Tonolanai. 
Regis, per toli pasidavėm į rytus, - pastebėjo Jondalaras. Juodu sekė 
didžiųjų elnių bandos pėdsakus, kad papildytų senkančias maisto 


atsar gas. 

— Aš ne... Žiūrėk! - Staiga jaunėlis pastebėjo patiną su vienuo- 
likos atšakų plaštakiškais ragais. Tonolanas parodė į baikštų Žvė- 
rį. Spėliodamas, ar elnias jaučia pavojų, Jondalaras tikėjosi išgirsti 
žemą įspėjantį bliovimą, tačiau patinui dar nespėjus paskelbti apie 
pavojų atlėkė elnė ir pasileido tiesiai į juos. Tonolanas sviedė ietį 
titnago antgaliu taip, kaip buvo išmokęs iš mamutojų - kad pla- 
ti plokščia geležtė praslystų tarp šonkaulių. Pataikė tiksliai: patelė 
parkrito jiems kone po kojomis. 

Dar prieš pasičiupdami laimikį broliai suprato, kodėl patinas 
taip nerimavo ir kodėl patelė lyg niekur nieko užlėkė ant strėlės. 
Įsitrempę stebėjo, kaip tiesiai į juos liuoksi urvinė liūtė. Pamačiusi 
kritusį grobį, plėšrūnė, regis, akimirką sutriko. Ji nebuvo įpratusi, 
jog auka kristų negyva dar prieš užpuolant, tačiau ilgai nedvejo- 
jo. Pašniukštinėjusi elnę, kad įsitikintų, jog toji tikrai negyva, liūtė 
tvirtai sugriebė ją dantimis už sprando ir pasikišusi auką po savimi 
pradėjo tempti. 

Tonolanas suirzo. 

— Ta liūtė gvelbia mūsų auką! 

- Ji taip pat persekiojo elnę ir, jei mano, kad tai jos grobis, neke- 
tinu ginčytis. 

— Na, aš ketinu. 

— Nebūk juokingas, - purkštelėjo Jondalaras. - Juk neketini at- 
imti elnio iš urvinės liūtės. 

— Nepasiduosiu nė nepamėginęs. 

— Lai turi, Tonolanai. Susirasime kitą elnią, - ramino Jondala- 
ras, eidamas paskui įkandin liūtės patraukusį brolį. 

— Aš tik noriu pažiūrėti, kur jį gabena. Nemanau, kad ji yra šei- 
mos liūtė — kiti jau būtų supuolę ant elnės. Manau, ji bastūnė ir 


tempia laimikį paslėpti nuo kitų liūtų. Mes galime pažiūrėti, kur ji 

nuvilks jį. Anksčiau ar vėliau paliks, tada galėsim pasiimti truputį 
šviežios mėsytės sau. 

— Aš nenoriu šviežios mėsos iš urvinės liūtės grobio. 

— Tai ne jos grobis. Mano grobis. Toje elnėje tebestyro mano 
ietis. 

Ginčytis buvo beprasmiška. Nusekę paskui liūtę iki uždaro sie- 
nų akmenimis užversto kanjono, laukė ir stebėjo. Kaip Tonolanas 
ir išpranašavo, netrukus liūtė nuėjo. Vyras patraukė į slėnį. 

— Tonolanai, neik tenai! Juk nežinai, kada liūtė grįš. 

— Aš tik noriu susigrąžinti ietį ir gal truputėlį mėsos. 

Tonolanas persikeberiojo per kraštą ir ėmė kepurnėtis nuolau- 


žomis į kanjoną. Jondalaras nenoromis nusekė įkandin. 


“ 


Aila taip išsamiai susipažino su teritorija į rytus nuo slėnio, kad 
ėmė darytis nuobodu, ypač nemedžiojant. Dienų dienas buvo pilka 
ir lietinga, o kai šilta saulutė pradegino ryto debesis jai susiruošus 
pasijodinėti, mintis, kad vėl teks minti tą patį kelią, pasirodė nepa- 
keliama. 

Prisegusi kelioninius krepšius ir neštuvų ienas, ji nevedė kume- 
lės žemyn stačiu taku ir aplink trumpesnę sieną. Aila nusprendė į 
stepes patraukti ilgu slėniu, užuot jojusi. Kur upelis suko į pietus, ji 
pastebėjo statų žvirgždo šlaitą, kuriuo ropštėsi anksčiau pasidairyti 
į vakarų pusę, tačiau pamanė, kad arkliui atrama nebus pakankamai 
stabili. Tai paskatino ją pajojėti toliau ir paieškoti lengviau įveikia- 
mo kelio į vakarus. Traukdama į pietus ji nekantriai ir smalsiai dai- 


rėsi. Atsidūrė naujoje teritorijoje ir stebėjosi, kodėl nejodinėjo šiuo 

keliu anksčiau. Aukšta siena žemėjo į lėkštesnį šlaitą. Pamačiusi se- 
klią brastą, ji pasuko Yhaha ir paragino ją kirsti. 

Pasirodė matytos atviros ganyklos. Skyrėsi tiktai smulkmenos, 
tačiau dėl to buvo įdomu. Aila jojo, kol atsidūrė savotiškai atšiau- 
resnėje teritorijoje su raižytais kanjonais ir tarsi staiga nupjautais 
stalkalniais. Ji buvo toliau nei planavo nujoti ir pasiekusi kanjoną 
pamanė, kad derėtų sukti atgalios. Tada išgirdo tai, nuo ko sustingo 
kraujas gyslose, o širdis ėmė plakti kaip pašėlusi: griausmingą urvi- 
nio liūto riaumojimą ir... žmogaus riksmą. 

Aila sustojo pajutusi, kaip kraujas muša ausyse. Jau taip seniai 
nebuvo girdėjusi žmogiško garso, tačiau suprato, kad tai žmogus ir 
kažkas dar. Suprato, kad tai jos rūšies žmogus. Ji buvo taip priblokš- 
ta, jog nesugebėjo mąstyti. Riksmas ją kvietė - tai buvo pagalbos 
šauksmas. Vis dėlto ji negalėjo nei pati susidurti su urviniu liūtu, 
nei leisti su juo susidurti Yhaha. 

Arklys jautė aštrų Ailos susikrimtimą ir pasuko kanjono link, 
nors moters kūno signalas buvo geriausiu atveju nedrąsus. Aila lėtai 
artinosi prie kanjono, paskui nulipo ir įsižiūrėjo. Kanjonas buvo 
uždaras, kitame gale — tik riedulių siena. Ji išgirdo urvinio liūto 
riaumojimą ir pamatė rausvus karčius. Tada suvokė, kad Yhaha ne- 
sinervina, ir suprato kodėl. 

— Tai Mažylis! Yhaha, tai Mažylis! 

Aila nubėgo į kanjoną, pamiršusi, kad aplink gali būti kitų urvi- 
nių liūtų, ir nė nesvarstydama, jog Mažylis dabar nebe jaunasis jos 
bičiulis, o visiškai suaugęs urvinis liūtas. Jis buvo Mažylis — tik tai 
buvo svarbu. Šito urvinio liūto ji nebijojo. Aila persikeberiojo per 
kelias dantytas uolas. Liūtas atsisukęs suurzgė. 

— Pakaks, Mažyli! - sakomandavo moteris ženklu ir garsu. Liū- 


tas stabtelėjo tik akimirką, tačiau to pakako, kad ji atsidurtų greta ir 

pastūmusi jį iš kelio išvystų auką. Moteris buvo pernelyg pažįstama, 
o jos dėmesys pernelyg tikras, kad prieštarautų. Jis pasitraukė į šalį 
kaip visada, kai ji prieidavo išsaugoti odos ar pasiimti gabalėlio mė- 
sos. Be to, Mažylis nebuvo alkanas. Ką tik buvo priėdęs savo liūtės 
atgabentos elnienos. Puolė tik tam, kad apgintų teritoriją, o paskui 
sudvejojo. Žmonės nebuvo jo grobis. Jų kvapas pernelyg priminė jį 
užauginusios moters, motinos ir medžioklės bendrės kvapą. 

Aila matė, jog žmonės du. Ji atsiklaupė jų apžiūrėti. Labiausiai 
rūpinosi kaip gydytoja, tačiau buvo priblokšta ir smalsi. Suprato, 
jog tai vyrai, nors pirmą sykį regėjo kitų vyrus. Moteris nesugebėjo 
jų įsivaizduoti, bet akimirką, kai pamatė tuodu, suprato, kodėl Oda 
minėjo, jog kitų vyrai panašūs į ją. 

Akimirksniu suprato, kad vyriškio tamsesniais plaukais nebej- 
manoma išgelbėti. Jis gulėjo nenatūralia poza, sulaužytu sprandu. 
Dantų žymės jam ant kaklo rodė priežastį. Nors anksčiau nebuvo 
vyro mačiusi, mirtis Ailą nuliūdino ir jai akis aptraukė sielvarto aša- 
ros. Nemylėjo jo, tačiau jautė, jog prarado kažką neįkainojama dar 
nė neturėjusi progos pažinti. Pribloškė tiesa, kad pirmas pamatytas 
saviškis negyvas. 

Aila norėjo patvirtinti jo žmogiškumą, pagerbti jį laidotuvėmis, 
ma. Vyras šviesiais plaukais tebekvėpavo, bet jo gyvybė kliokė pro 
gilią žaizdą kojoje. Vienintelė viltis - gabenti jį kuo greičiau į urvą, 
kur galėtų gydyti. Nebuvo laiko laidotuvėms. 

Kol moteris varžčiu, pasigamintu iš svaidyklės ir lygaus akmens 
suspausti, mėgino sustabdyti šviesiaplaukio kojos kraujavimą, Ma- 
žylis uostinėjo tamsiaplaukį. Aila nustūmė liūtą nuo kūno. „Žinau, 
kad jis negyvas, Mažyli, tačiau jis ne tau“, - galvojo. Urvinis liūtas 


nušoko nuo atbrailos ir nuėjo patikrinti, ar elnias tebėra uolos ply- 

šyje, kur buvo paliktas. Pažįstamas niurnėjimas išdavė Ailai, jog jis 
ruošiasi ėsti. 

Kai kraujas pagaliau liovėsi sunktis, Aila sušvilpė Yhaha, pas- 
kui nušoko paruošti neštuvų. Kumelė dabar buvo nervingesnė, ir 
moteris prisiminė, jog Mažylis turi porą. Ramindama paglostė ir 
kurios vilkosi žeme paskui arklį, ir nusprendė, kad jis išlaikys švie- 
siaplaukį, tačiau nežinojo, ką daryti su antruoju. Nenorėjo palikti 
liūtams. 

Vėl užsikeberiojusi ant uolų pastebėjo, jog palaidi akmenys už- 
daro kanjono gale atrodo labai nestabilūs - dauguma jų buvo su- 
virtę ant didesnio riedulio, kuris pats buvo ne itin tvirtas. Staiga ji 
prisiminė Izos laidotuves. Senoji gydytoja buvo atsargiai paguldyta 
į negilią įdubą urvo grindyse, tada ant jos buvo sukrauti didesni ir 
mažesni akmenys. Tai pamėtėjo Ailai mintį. Moteris nutempė ne- 
gyvėlį į uždaro kanjono galą prie pairų akmenų šlaito. 

Kruvinu nuo elnio snukiu Mažylis atitapeno pažiūrėti, ką Aila 
veikia. Nusekė moterį atgal prie kito vyro ir uostinėjo, kol Aila tempė 
jį prie uolos krašto, kur apačioje laukė baikšti kumelė su neštuvais. 

— Dabar pasitrauk, Mažyli! 

Bandant paguldyti vyrą ant neštuvų, šio akių vokai suvirpėjo, 
jis suaimanavo iš skausmo, tada vėl užsimerkė. Moteris net džiau- 
gėsi, kad jis be sąmonės. Buvo sunkus, tad bandant pajudinti jam 
skaudėtų. Kai galų gale Aila privyniojo lavoną prie neštuvų, grįžo 
prie akmenų atbrailos su ilga tvirta ietimi ir nudrožė į kanjono galą. 
Dirstelėjo į negyvą žmogų ir apgailėjo jo mirtį. Tada atrėmė ietį į 
uolą ir formaliais tyliais genties judesiais kreipėsi į dvasių pasaulį. 

Aila stebėjo Krebą, seną šamaną, išraiškingais grakščiais judesiais 


lydintį Izos dvasią į kitą pasaulį. Tuos pačius mostus ji pakartojo po 

žemės drebėjimo urve radusi Krebo kūną, nors taip ir nesužinojo 
visų šventų gestų reikšmių. Tai buvo nesvarbu - ji žinojo intenciją. 
Kai kartodama nuostabų tylų ritualą moteris pasiuntė nepažįstamą 
keleivį į dvasių pasaulį, grįžo prisiminimai, o akis užliejo ašaros. 

Paskui, naudodama ietį kaip svertą, tarytum kasimo pagaliuku 
bandytų apversti rąstą ar išplėšti šaknį, ji išlaisvino didįjį riedulį ir 
šoko iš kelio laisvų akmenų kaskadai, uždengsiančiai mirusįjį. 

Dar dulkėms nenusėdus moteris išsivedė Yhaha iš kanjono. Aila 
užsėdo ant kumelaitės ir pradėjo ilgą kelionę į urvą. Kelis kartus su- 
stojo apžiūrėti vyriškio, kartą išsikasė šviežią taukės šaknį, nors plė- 
šėsi tarp būtinybės kuo greičiau parsigabenti nepažįstamąjį į urvą ir 
pastangų neskubėti dėl Yhaha. Atsikvėpė lengviau, kai pergabeno 
sužeistąjį per upelį, aplink linkį ir toli priekyje pamatė išsikišusią 
sieną. Tik pakeitusi ienų padėtį ir patraukusi siauru taku ji leido sau 
patikėti, kad pasiekus urvą vyras dar tebebus gyvas. Su visais neštu- 
vais įvedė Yhaha į urvą, tada užkūrė laužą, kad pašildytų vandens, 
paskui atrišo sąmonės netekusį žmogų ir nusitempė jį į guolį. Iškin- 
kė kumelę, dėkinga ją apkabino, paskui peržiūrėjo vaistinių žolelių 
atsargas ir išsirinko reikiamas. Prieš pradėdama ruošą, Aila sunkiai 
įkvėpė ir palietė savo amuletą. 

Negalėjo aiškiai sudėlioti minčių, kad kreiptųsi į totemą su kon- 
krečia malda - buvo pernelyg sklidina nepaaiškinamo nerimo ir 
trikdančių vilčių, — tačiau norėjo pagalbos. Troško, jog galingos jos 
totemo jėgos padėtų gydant šį vyrą. Privalėjo jį išgelbėti. Nebuvo 
visiškai tikra, kodėl, bet niekada nebuvo nieko svarbiau. Kad ir ką 
teks padaryti, šitas žmogus neturi mirti. 

Aila pridėjo malkų ir patikrino vandens temperatūrą odiniame 
puode, kuris kabėjo tiesiai virš ugnies. Pamačiusi kylant garus, pri- 
dėjo medetkų žiedlapių. Tada galų gale atsigręžė į be sąmonės gu- 


lintį žmogų. 


ass 


Iš įplėšimų jo apdaruose suprato, kad, be žaizdos dešinėje šlau- 
nyje, jis patyrė ir kitų sužeidimų. Reikėjo jį nurengti, tačiau vyro 
vilkimas apdaras buvo ne raiščiais sujuosiamas. 

Įsižiūrėjusi atidžiau, kaip pašalinti drabužius, moteris pastebėjo, 
jog oda ir kailis buvo supjaustyti, suformuoti į detales, o šios pas- 
kui sujungtos virvelėmis, kad uždengtų rankas, kojas bei kūną. Aila 
įdėmiai apžiūrėjo sujungimus. Kelnes teko perpjauti, kad išlais- 
vintų koją, todėl Aila nusprendė, jog tai geriausias galimas būdas. 
Dar labiau ji nustebo, kai perpjovusi viršutinį drabužį rado kitą, 
visiškai nepanašų į kada anksčiau regėtą. Keistu būdu prie jo buvo 
pritvirtinti kriauklių, kaulų, gyvūnų dantų gabalėliai ir spalvingos 
paukščių plunksnos. „Gal tai savotiškas amuletas?“ — pagalvojo 
Aila. Ji labai nenorėjo drabužio pjauti, tačiau nebuvo kito būdo jo 
atsikratyti. Darė tai atsargiai, mėgino sekti raštą, kad kuo mažiau 
sugadintų. 

Po išpuoštu drabužiu buvo dar vienas, kuris dengė apatinę kūno 
dalį. Apvyniotas aplink abi kojas atskirai jis buvo sujungtas virve- 
le, toliau buvo vientisas, o galiausiai dirželiu, kaip kapšelis, buvo 
užrištas ant juosmens ir persidengė priekyje. Šitą drabužį ji taip 
pat perpjovė ir probėgšmais pastebėjo, kad sužeistasis — tikrų ti- 
kriausias vyras. Nuėmusi varžtį nuo sudraskytos kojos Aila švelniai 
nukrapštė sukietėjusią, krauju permirkusią odą. Pakeliui ji taip pat 
kelis kartus buvo nuėmusi varžtį drauge spausdama ranka, kad su- 
laikytų kraujavimą, bet leistų kraujui cirkuliuoti kojoje. Jei nesu- 
pratus ir nepritaikius tinkamų priemonių, varžčio naudojimas gali 
lemti galūnės netektį. 

Moteris vėl stabtelėjo prie apavo, kuris taip pat buvo suformuotas 
ir sujungtas, kad derėtų prie kojos formos. Tada perrėžusi batraiš- 


čius ir apvyniotus raiščius, juos nutraukė. Kraujas iš žaizdos vėl ėmė 

sunktis, tačiau nebesruvo, ir ji greitai vyrą apžiūrėjo, kad išsiaiškintų 
sužeidimų sunkumą. Kiti įbrėžimai ir žaizdos buvo paviršutiniški, 
bet vis tiek grėsė užkrėtimo pavojus. Urvinių liūtų nagų įbrėžimai 
turėjo bjaurų polinkį pūliuoti, kartais supūliuodavo netgi nežymūs 
Mažylio palikti įrėžiai. Vis dėlto šiuo metu didžiausią rūpestį kėlė 
ne užkratas, o koja. Aila vos nepražiūrėjo dar vieno sužalojimo — 
smarkaus tinimo galvos šone, tikriausiai atsiradusio nukritus, kai 
vyras buvo užpultas. Moteris nebuvo tikra, kiek tai rimta, tačiau 
neturėjo laiko aiškintis. Kraujas vėl pasipylė iš žaizdos. 

Ji plovė žaizdą spausdama kirkšnį ir šiltame medetkų žiedlapių 
užpile mirkydama raugintą, grandytą bei temptą triušio odelę, kol 
ši tapo minkšta ir sugerianti. Skystis buvo antiseptinis ir kartu su- 
laikė kraujavimą, o paskui buvo naudingas sutvarkyti nesmarkiai 
kraujuojančioms kitoms žaizdoms. Aila išvalė kruopščiai, išplovė 
iš išorės ir iš vidaus. Po giliu paviršiniu rėžiu buvo įpjauta ir dalis 
šlaunies raumenų. Žaizdą moteris gausiai apibėrė snapučių šaknų 
milteliais ir pastebėjo, kaip akimirksniu ėmė geriau krešėti. 

Viena ranka užspaudusi žaizdą, Aila įmerkė į vandenį nuplau- 
ti taukės šaknį. Sukramtė ją iki košės ir spjovė į karštą medetkų 
žiedlapių užpilą, kuriame pamirkiusi paskui tiesiai ant atviros 
žaizdos dėjo karštą kompresą. Sujungė perplėštus raumenis, ta- 
čiau, vos atitraukė rankas, žaizda vėl atsivėrė ir raumenys išslydo 
iš vietų. 

Nors Aila vėl palaikė žaizdą užspaustą, žinojo, kad nesilaikys. 
Nemanė, jog bus patvaru net ir tvirtai apvyniojus, bet nenorėjo, 
kad vyro koja blogai sugytų ir visam laikui liktų silpna. „Jei tik ga- 
lėčiau sėdėti čia ir laikyti, kol sugis“, - galvojo, jausdamasi bejėgė, 


ir norėjo, kad šalia būtų Iza. Aila buvo tikra, jog senoji gydytoja 

žinotų, ką daryti, nors pati negalėjo prisiminti jokių jai duotų nu- 
rodymų, kaip elgtis panašiose situacijose. 

Paskui moteris prisiminė dar šį tą, ką Iza sakė jai pasiteiravus, 
kaip galės būti gydytoja, tęsianti Izos tradicijas. „Aš nesu tikra tavo 
dukra, - tada teigė mergaitė. - Neturiu tavo prisiminimų. Net ne- 
labai suprantu, kas tie prisiminimai. 

Iza paaiškino, kad jos linija turi aukščiausią statusą dėl to, jog 
jai priklausančiosios visada buvo geriausios gydytojos; visos moti- 
nos perduodavo dukroms tai, ką žinojo ir išmoko, o Ailą mokė Iza. 
Perdavė visas savo žinias, kurias tik galėjo, galbūt nevisiškai viską, 
tačiau pakankamai, nes Aila turi šį tą daugiau. „Dovaną, - tada ti- 
kino Iza. - Nors neturi prisiminimų, vaike, esi gudri, supratinga... 
Taip pat žinai, kaip padėti: 

„Jeigu tik dabar galėčiau sugalvoti, kaip padėti šiam vyrui“, — 
galvojo Aila. Tada pastebėjo krūvą drabužių, kuriuos buvo nupjo- 
vusi nuo vyro, ir jai toptelėjo mintis. Paleidusi koją čiupo apatinę 
kūno dalį dengiantį drabužį. Gabalėliai buvo supjaustyti, paskui 
sujungti plonu sausgyslės siūleliu. Ardydama Aila tyrė būdą, kaip 
tai buvo sutvirtinta. Siūlas buvo pervertas per skylę vienoje pusėje, 
paskui per angą kitoje ir sutrauktas. 

Kažką panašaus moteris darė formuodama beržo tošies indus: 
dūrė skyles ir mazgais rišo galus. Ar galėtų pasielgti kaip nors pana- 
šiai, kad vyriškio koja užsivertų? Prilaikyti prorėžą, kol sugis? 

Aila staigiai atsistojo ir atsinešė iš pažiūros rudą lazdelę. Tai 
buvo ilga išdžiūvusios ir sukietėjusios elnio sausgyslės atkarpa. Su 
apskritu lygiu akmeniu netrukus ją padaužė, sulaužė į ilgas balto 
kolageno plaušo sruogas. Išskaidė, tada ištraukė ploną tvirto jun- 
giamojo audinio sruogą ir įmerkė į medetkų tirpalą. Kaip ir oda, su- 


drėkusi sausgyslė tapo lanksti, o išdžiūvusi, jei nebūdavo apdorota, 

sukietėdavo. Pasiruošusi kelias gijas Aila persižiūrėjo peilius ir grąž- 
tus mėgindama surasti tinkamiausią mažoms skylutėms žmogaus 
kūne pradurti. Paskui prisiminė maišelį su atplaišomis, kurių buvo 
prisirinkusi prie žaibo pakirsto medžio. Tokias rakštis Iza naudojo 
pradurti šunvotėms, pūliniams ir skauduliams, kuriuos reikėdavo 
išsausinti. Tiks ir jos tikslui. 

Nuplovusi besisunkiantį kraują Aila nežinojo, kaip pradėti. 
Rakštimi duriant skylę, vyras sukrutėjo ir suniurnėjo. Moteris keti- 
no padaryti viską greitai: pervėrė sukietėjusį sausgyslės gabalėlį per 
rakštimi pradurtą skylutę, paskui per kiaurymę priešingoje pusėje, 
ir atsargiai sutraukusi užrišo mazgą. 

Nusprendė per daug surišimų nedaryti, nes abejojo, kaip paskui 
juos ištrauks. Apsiėjo su keturiais mazgais žaizdai, dar trijų prireikė 
perplėštam raumeniui sukabinti. Baigus žmogaus mėsą laikantys saus- 
gyslės mazgai Ailai sukėlė šypseną, tačiau tai suveikė. Žaizda nebežio- 
jėjo, raumenys laikėsi vietoje. Jei žaizda sugis nesupūliavusi, vyras kuo 
puikiausiai galės judinti koją. Bent jau buvo daugiau galimybių. 

Uždėjusi taukių šaknų kompresą, Aila apvyniojo koją minkš- 
ta oda. Paskui rūpestingai išplovė kitas žaizdas ir įbrėžimus, dau- 
giausia ant dešinio peties bei krūtinės. Guzas galvoje kėlė moteriai 
nerimą, tačiau oda nebuvo praskelta — tik sutinusi. Šviežiame van- 
denyje ji paruošė arnikų žiedų užpilą, prie patinimo pridėjo šlapią 
kompresą ir aprišo odos juostele. 

Tiktai tada Aila atsisėdo ant kulnų. Kai vyras pabus, bus paruoš- 
ta vaistų, kurių galės jam duoti, o kol kas ji buvo padariusi viską, ką 
galėjo. Moteris ištiesino nežymią raukšlę ant kojos tvarsčio ir pirmą 
kartą iš tikrųjų į jį pasižiūrėjo. 

Nepažįstamasis nebuvo toks tvirtas ir sveikas kaip genties vyrai, 


bet raumeningas, o jo kojos buvo neįtikėtinai ilgos. Auksiniai ant 

krūtinės susiraitę plaukai spindėjo ant pečių tarytum pūkeliai. Oda 
buvo blyški. Jo kūno plaukai buvo šviesesni ir plonesni nei Ailos 
pažinotų vyrų, be to, jis buvo ilgesnis bei liesesnis, tačiau nedaug 
skyrėsi. Suglebęs vyriškumas ilsėjosi ant minkštų auksinių garbanų. 
Moteris ištiesė ranką paliesti, paskui atsitraukė, pastebėjo šviežią 
randą ir ne visai užgijusius nubrozdinimus ant šonkaulių. Tikriau- 
siai jis visai neseniai buvo išsigydęs ankstesnius sužeidimus. 

Kas juo rūpinosi? 

Iš kur jis atėjo? 

Aila pasilenkė arčiau, kad įsižiūrėtų į vyro veidą. Šis buvo plokš- 
čias palyginti su genties vyrų veidais. Burna buvo atpalaiduota, lū- 
pos putlios, tačiau žandikauliai ne taip išsišovę. Vyras turėjo stipriai 
skeltą smakrą. Moteris palietė saviškį ir prisiminė, kad jos sūnus turi 
tokį patį, kaip niekas kitas gentyje. Šio vyro nosies forma nedaug 
skyrėsi nuo genties vyrų — aukšta viršunose, siaura, - bet buvo ma- 
žesnė, o užmerktos akys buvo plačiai įstatytos ir atrodė iškilusios; 
tik paskui ji suvokė, kad nepažįstamasis neturi sunkių antakių kal- 
vų, kurie jas pridengtų. Nežymiomis nerimo raukšlėmis išvagota 
kakta buvo tiesi ir aukšta. Ailos akims, įpratusioms matyti tiktai 
genties žmones, tokia kakta atrodė pūpsanti, atsikišusi. Moteris 
uždėjo delną vyrui ant kaktos, tada apčiuopė saviškę. Kaktos buvo 
vienodos. Kaip keistai ji turėjo atrodyti gentainiams. 

Sužeistojo plaukai buvo šviesūs, ilgi ir tiesūs, dalis jų pakaušy- 
je tebebuvo surišti virvele, tačiau dauguma - susiraizgęs kaltūnas. 
„Kaip mano, - pagalvojo ji, - tik šviesesni. Kažkuo pažįstami: Pas- 
kui, sukrėsta atpažinimo, Aila prisiminė: „Mano sapnas! Sapnas 
apie kitų vyrą: Veido neįžiūrėjo, bet jo plaukai buvo geltoni! 

Moteris apklojo žmogų ir išėjusi ant terasos nustebo, kad vis 


dar šviesu: pagal saulę - ankstyva popietė. Šitiek visko nutiko, tiek 

sutelktos protinės, fizinės ir emocinės energijos buvo išnaudota, 
kad, regis, turėjo būti gerokai vėlesnis metas. Ji pabandė susirūšiuo- 
ti mintis, sudėlioti jas nors kokia tvarka, tačiau visos sutrikdytos 
atšokdavo. 

„Kodėl nusprendžiau joti į vakarus? Kodėl atsidūriau ten būtent 
tą akimirką, kai jis suriko? Kaip nutiko, kad iš visų stepėse gyvenan- 
čių urvinių liūtų kanjone radau būtent Mažylį ? Tikriausiai ten at- 
vedė mano totemas. O kaipgi sapnuotasis vyras šviesiais plaukais? 
Ar tai buvo šis? Kas jį čia atvedė?“ Aila nebuvo tikra, kokią reikšmę 
vyras turės jos gyvenime, tačiau suprato, kad niekada nebebus taip, 
kaip anksčiau. Ji pamatė kitų žmonių veidą. 

Moteris pajuto, kaip Yhaha iš užpakalio kumšnoja snukiu jai 
ranką, ir atsisuko. Kumelė uždėjo snukį moteriai ant peties, o ši, 
abiem rankomis apkabinusi Yhaha kaklą, priglaudė prie jo galvą. 
Stovėjo ten, įsikabinusi į gyvulį, į savo įprastą, patogų gyvenimo 
būdą, truputėlį baimindamasi ateities. Tada patapšnojo kumelę, 
paglostė, paglamonėjo ir pajuto jos nešiojamo jauniklio judesius. 

— Netruks labai ilgai, Yhaha. Džiaugiuosi, kad padėjai man par- 
gabenti vyrą. Niekaip nebūčiau sugebėjusi atitempti jo čia viena. 

„Verčiau grįšiu ir pažiūrėsiu, kaip jis jaučiasi, - pagalvojo susi- 
nervinusi, kad vyrui gali kas nors atsitikti, jei bent akimirką paliks 
vieną. Žmogus nejudėjo, tačiau moteris budėjo greta, stebėjo jo 
kvėpavimą nepajėgdama nusukti akių. Tada pastebėjo anomaliją: 
jis buvo be barzdos! Visi Ailos genties vyrai buvo barzdoti, turėjo 
vešlias rudas barzdas. „Argi kitų vyrai bebarzdžiai ?“ 

Aila palietė nepažįstamojo smakrą ir pajuto šiurkščius naujai at- 
želiančius šerius. „Iuri šiokią tokią barzdą, bet ji trumputė, - suglu- 
musi Aila papurtė galvą. - Jis atrodo toks jaunas: Kad ir koks dide- 


lis ir raumeningas, staiga jis pasirodė veikiau berniukas nei vyras. 

Žmogus pasuko galvą, suaimanavo ir kažką sumurmėjo. Žodžiai 
buvo nesuprantami, tačiau kažkokia jų ypatybė vertė Ailą justi lyg 
galėtų juos suprasti. Priglaudusi delnus jam prie kaktos, paskui prie 
skruostų, pajuto kylant karštį. „Geriau pažiūrėsiu, ar turiu gluosnių 
žievių , - pagalvojo moteris ir vėl atsistojo. 

Jų ieškodama Aila peržiūrėjo visas vaistinių žolių atsargas. Jai vis 
lindo į galvą mintis, kam visa tai saugojo, kai neturėjo ko gydyti, 
išskyrus save. Tik iš įpratimo. Dabar tuo džiaugėsi. Daugybės au- 
galų, gausiai žėlusių netoli urvo, ji nerado slėnyje arba stepėse, bet 
pakako ir to, ką turėjo, be to, pridėjo keletą, kurie toliau į pietus 
buvo neįprasti. Iza Ailą mokė, kaip pačiai išbandyti, ar nežinomas 
augalas tiks maistui, vaistams, tačiau ji dar nebuvo visiškai paten- 
kinta naujais priedais - nepakankamai, kad jais gydytų vyrą. 

Be gluosnių žievių, moteris pasiėmė ir augalą, kurio ypatybes 
puikiai žinojo. Plaukuotas kotas tarsi stiebėsi iš plačių lapų dvigu- 
bais galais vidaus. Skinant augalas buvo pasipuošęs baltų žiedelių 
puokštelėmis, kurios dabar buvo nuvytusios ir parudavusios. Jis 
buvo toks panašus į dirvuolę, kad Aila manė, jog tai kokia tos žo- 
lės atmaina, bet kita gydytoja per genties susirinkimą pavadino ją 
skeletėliu ir vartojo kaulams gydyti. Aila šia vaistažole mažindavo 
karštį, tačiau reikėjo išvirti tirštą sirupą, o tai ilgai truko. Žolė kel- 
davo gausų prakaitavimą, buvo stipri ir Aila nenorėjo duoti vaisto 
nusilpusiam, šitiek kraujo netekusiam žmogui, nebent nebūtų ki- 
tos išeities. „Verčiau pasiruošti, - galvojo. 

Į galvą atėjo mėlynžiedė liucerna. Karštame vandenyje išmirkyti 
jos lapeliai padeda kraujui krešėti. Laukuose moteris buvo mačiusi 
kelis augalus. Taip pat stiprus mėsos sultinys suteiktų jam jėgų. Ai- 


loje vėl ėmė viršų gydytoja, nustūmusi anksčiau apėmusį sutrikimą. 

Nuo par pradžių ją užvaldė ir vis stiprėjo viena mintis: šitas vyras 
privalo gyventi. 

Sugebėjo sugirdyti jam truputį gluosnių žievių arbatos, atsar- 
giai prilaikydama galvą sterblėje. Vyro vokai suvirpėjo, jis kažką 
sumurmėjo, bet liko be sąmonės. Įdrėskimai, žaizdos ėmė kaisti ir 
paraudo, koja akivaizdžiai tino. Moteris pakeitė karštą kompresą 
ir paruošė naują sumuštai galvai. Bent jau čia tinimas slūgo. Atėjus 
vakarui nerimas augo: ji panoro, kad greta būtų Krebas ir pakviestų 
į pagalbą dvasias, kaip tai darė Izai. 

Vos sutemus vyras pradėjo vartytis, blaškytis, kažką šūkavo. 
Ypač vis be paliovos kartojo vieną žodį, sumišusį su kitais primyg- 
tinais, lyg įspėjančiais. Aila pamanė, kad tai gali būti vardas, to kito 
vyro vardas. Su elnio šonkauliu, kurio gale moteris buvo išskobusi 
mažą įdubimą, kažkur apie vidudienį ji sumaitino ligoniui dirvuo- 
lių sirupo. Kovodamas su karčiu skoniu jis plačiai atsimerkė, tačiau 
tamsios jų gelmės nieko neatpažino. Sugirdyti durnaropių arbatos 
buvo lengviau — tarsi vyras būtų norėjęs išplauti iš burnos kartumą. 
Aila džiaugėsi, kad netoli slėnio rado skausmą malšinančių ir mig- 
dančių durnaropių. 

Naktį moteris būdravo tikėdamasi, jog karštis nukris, tačiau jis 
pasiekė piką, kai jau buvo kone rytas. Aila šaltu vandeniu nuplovė 
prakaitu permirkusį nepažįstamojo kūną, pakeitė lovos užtiesalus 
bei apdangalus ir jis užmigo ramiau. Tada moteris taip pat prisnū- 
do ant kailio greta. 

Staiga ji plačiai atsimerkė į skaisčią saulę, kurios spinduliai skli- 
do per angą, stebėdamasi, kodėl pabudo. Apsivertė, pamatė vyrą ir 
Ailos mintyse pralėkė visa vakardiena. Atrodė, žmogus atsipalai- 
davo ir ramiai miega. Moteris tykiai gulėjo ir klausėsi, tada išgirdo 


sunkų Yhaha kvėpavimą. Greitai atsikėlusi nuėjo į kitą urvo pusę. 

— Yhaha, - kreipėsi susijaudinusi, — ar jau laikas? 

Kumelei nereikėjo atsakyti. 

Aila anksčiau buvo talkinusi gimdant ir pati pagimdė vieną vai- 
ką, bet padėti kumelei - nauja patirtis. Yhaha žinojo, ką daryti, 
tačiau, regis, džiaugėsi guodžiamu Ailos buvimu. Tik kai kumeliu- 
kas buvo jau beveik išlindęs, Aila padėjo jį visai ištraukti. Moteris 
patenkinta nusišypsojo Yhaha pradėjus laižyti rudą pūkuotą ką tik 
gimusio kumeliuko kailį. 

— Pirmą kartą matau arklio pribuvėją, - pasakė Jondalaras. 

Išgirdusi garsus Aila atsisuko ir įsmeigė akis į vyrą, kuris pasirė- 


męs ant alkūnės ją stebėjo. 


Aila spoksojo į vyriškį. Negalėjo susilaikyti, nors žinojo, kad tai 
nemandagu. Viena buvo stebėti jį be sąmonės ar miegantį, tačiau jam 
atsimerkus atsirado neįtikėtinas skirtumas. Vyras buvo mėlynakis! 

Moteris žinojo, kad jos akys mėlynos: tai buvo vienas tų skirtu- 
mų, kurį jai gana dažnai primindavo, be to, buvo mačiusi jų atspin- 
dį duburyje. Vis dėlto genties žmonių akys buvo rudos. Aila niekad 
nebuvo mačiusi kito žmogaus mėlynomis akimis, ypač tokio ryš- 
kaus atspalvio, kad sunku buvo patikėti jį esant tikrą. 

Moterį mėlynos akys užbūrė: rodės, ji negali pajudėti, kol paju- 
Aila nusuko akis ir pajuto, kaip kraujas plūsta į veidą. Buvo ne tik 
nemandagu spoksoti: apskritai moteris niekada neturėtų žiūrėti 
tiesiai į vyrą, ypač nepažįstamą. 

Aila stebeilijo į grindis stengdamasi atgauti savitvardą. „Ką jis 
apie mane pamanė!“ Ji taip seniai neturėjo draugijos, o kitų žmo- 
gų apskritai matė pirmą kartą. Norėjo nepertraukiamai žiūrėti. Ji 
norėjo prisipildyti akis, sugerti kitos žmogiškos būtybės, juolab to- 
kios neįprastos, vaizdą. Taip pat buvo svarbu, kad jis gerai apie ją 
galvotų. Aila nenorėjo visko pradėti blogai vien dėl nederamo savo 


smalsumo. 

— Atsiprašau. Nenorėjau tavęs trikdyti, — pasakė ligonis svarsty- 
damas, ar moterį įžeidė, ar ji paprasčiausiai drovi. Atsakymo neiš- 
girdęs, jis kreivai nusišypsojo ir suvokė, kad kalbėjo zelandoniškai. 
Perėjo prie mamutojų kalbos, bet ir šitaip neišgavo atsakymo, tada 
pabandė šaramudojiškai. 

Aila stebėjo jį slapukiškai žvelgdama, kaip elgiasi moterys, lau- 
kiančios iš vyro signalo prieiti. Nepažįstamasis nerodė jokių gestų, 
bent jau tokių, kokius ji galėjo suprasti. Tik tarė žodžius, tačiau nė 
vienas jų nebuvo panašus į genties žmonių skleidžiamus. Tai nebuvo 
gomuriniai garsai ir atskiri skiemenys - jie sklido kartu. Moteris net 
negalėjo pasakyti, kur vienas prasideda, o kitas baigiasi. Jai buvo ma- 
lonu klausytis sodraus, gaudžiančio balso, bet jis taip pat varė į nevil- 
tį. Nors giliai viduje Aila jautė, kad turėtų vyrą suprasti, neįstengė. 

Moteris vis laukė jo ženklo, kol laukimas ėmė trikdyti. Tada ji 
prisiminė pirmąsias savo dienas gentyje, kai Krebui teko ją mokyti 
tinkamai kalbėti. Šamanas pasakė, kad ji temokėjo skleisti garsus, 
ir jam buvo įdomu, ar kiti šitaip bendrauja. Nejau šis vyras nežino 
jokių ženklų? Galų gale Aila suvokė, jog jis neketina duoti jokio sig- 
nalo. Derėjo rasti kitą būdą bendrauti net vien tam, kad įsitikintų, 
jog vyras išgers jam paruoštus vaistus. 

Jondalaras suglumo. Nė vienas jo žodis nesužadino jokio moters 
atsako. Pirmiausia toptelėjo, kad ji kurčia, paskui prisiminė, kaip 
greitai atsisuko ir pažvelgė išgirdusi jį kalbant pirmą kartą. „Kokia 
keista moteris, - mąstė sutrikęs. - Įdomu, kur kiti jos žmonės?“ Ap- 
sidairęs mažame urve, pamatė šieno spalvos kumelę su bėru jauni- 
kliu, ir jį vėl ėmė smelkti abejonės. „Ką ta kumelė daro urve? Kodėl 
leido, kad moteris jai padėtų?“ Jondalaras nebuvo matęs jauniklį 


atsivedančios kumelės netgi stepėse. „Gal šita moteris turi kokių 


ypatingų galių?“ 

Viskas ėmė panėšėti į keistą sapną, tačiau Jondalarui neatrodė, 
kad miegotų. Tikriausiai blogiau. „Matyt, ji yra deivė, atėjusi tavęs, 
Jondalarai“, - pagalvojo ir sudrebėjo suabejojęs, ar ji geravališka 
dvasia... jei apskritai dvasia. Vyrui palengvėjo, kai moteris krustelė- 
jo ir dvejodama nuėjo ugnies link. 

Aila elgėsi droviai. Judėjo taip, tarsi nenorėtų, kad Jondalaras ją 
matytų, — tai jam kažką priminė. Moters drabužiai taip pat atrodė 
keisti. Tarsi būtų apsimuturiavusi paprasčiausia oda ir persirišusi 
virvele. Kur jau yra matęs kažką panašaus? Niekaip neprisiminė. 

Ji buvo įdomiai susišukavusi plaukus. Jie visi buvo suskirstyti 
sruogomis ir supinti. Jondalaras jau buvo matęs suvytus plaukus, 
tačiau niekada šitaip. Neatrodė nepatrauklu, tik neįprasta. Vos į 
ją pažvelgęs pamanė, kad moteris gana daili. Atrodė jauna - akyse 
buvo matyti nekaltumo, - bet, kiek galėjo vertinti per tokį beformį 
apsiautalą, turėjo subrendusios moters kūną. Regis, ji vengė jo tiria- 
mo žvilgsnio. Kodėl? Jondalarui darėsi vis įdomiau - moteris buvo 
keistai paslaptinga. 

Vyras nesijautė alkanas, kol neužuodė atnešto riebaus sultinio. 
Pabandė atsisėsti, tačiau aštrus skausmas dešinėje kojoje leido su- 
prasti, kad yra ir kitų sužeidimų. Skaudėjo visur. Tik tada Jonda- 
larui parūpo, kur jis ir kaip čia pateko. Staiga prisiminė į kanjoną 
einantį Tonolaną... riaumojimą... ir patį didžiausią kada matytą ur- 
vinį liūtą. 

— Tonolanai! - suriko jis, paniškai dairydamasis urve. - Kur To- 
nolanas? 

Urve daugiau nieko nebuvo, tik moteris. Vyrui susuko pilvą. Jis 
suprato, tačiau nenorėjo patikėti. Gal Tonolanas kokiame kitame 
urve šalimais? Galbūt juo rūpinasi kas nors kitas? 


— Kur mano brolis? Kur Tonolanas!? 

Aila atpažino paskutinį žodį. Tą patį, kurį vyras dažnai su neri- 
mu šaukė iš sapno gilumos. Ji spėjo, kad jis teiraujasi savo draugo, ir 
nuleido galvą rodydama pagarbą mirusiajam. 

— Kur mano brolis, moterie? - nerimo Jondalaras. Griebė nepa- 
žįstamąją už rankų ir ėmė purtyti. - Kur Tonolanas? 

Ailą sukrėtė toks jausmų proveržis. Garsus balsas, pyktis, nevil- 
tis, nevaldomos emocijos, kurias girdėjo balse ir įžvelgė veiksmuo- 
se, — viskas ją sutrikdė. Genties vyrai niekada taip atvirai nerody- 
davo jausmų. Jei ir išgyvendavo stiprias emocijas, vyriškumas buvo 
matuojamas susitvardymu. 

Šio vyro akyse buvo matyti sielvartas, iš įtemptų pečių ir sukąstų 
žandikaulių Aila perskaitė, kad jis kovoja su tiesa, kurią žino, tačiau 
nenori pripažinti. Žmonės, tarp kurių moteris užaugo, bendravo 
gana paprastais ženklais ir gestais. Stovėsena, poza, išraiška — visa 
teikė reikšmės niuansų ir buvo žodyno dalis. Nemažai atskleisdavo 
vien įsitempę raumenys. Aila buvo pratusi skaityti kūno kalbą, o 
sielvartas dėl mylimo žmogaus netekties - universalus jausmas. 

Moters akys taip pat perteikė mintis, liudijo gailestį, užuojautą. Ji 
papurtė galvą ir vėl ją nuleido. Jondalaras daugiau nebegalėjo neigti 
to, ką suprato. Paleido moterį, o jo pečiai paklusniai susmuko. 

— Tonolanai... Tonolanai... Kodėl ten ėjai? O, Doni, kodėl? Ko- 
dėl atėmei brolį?! - įsitempęs šaukė jis. Bandė pasipriešinti triuški- 
namai tuštumai, nepasiduoti skausmui, tačiau nebuvo patyręs to- 
kios visa apimančios nevilties. - Kodėl turėjai jį pasišaukti ir palikti 
mane be nieko? Žinojai, kad jis vienintelis, kurį kada... mylėjau. 
Didžioji Motina... jis mano brolis... Tonolanas... Tonolanas. 

Aila suprato sielvartą, pažino jo padarinius ir nuoširdžiai gailėjo 
vyro, troško jį paguosti. Nė nesuprasdama, kaip tai atsitiko, paju- 


to apglėbusi ir sūpuojanti skausmingai nežinomą vardą šaukiantį 

žmogų. Jondalaras nepažinojo šios moters, tačiau ji buvo gyva ir 
gailestinga būtybė, matanti jo poreikį ir į jį atliepianti. 

Įsikibęs į ją Jondalaras pajuto viduje kaupiantis nenugalimą jėgą. 
Kaip ugnikalnyje įkalintos galios kartą išsilaisvina, taip nebuvo 
kam sulaikyti šią. Jondalarą supurtė stipri rauda, kūnas drebėjo nuo 
mėšlungiškų spazmų. Garsūs riksmai plėšte plėšė gerklę, kiekvienas 
skausmingas kvėptelėjimas atsiėjo nežmoniškas pastangas. 

Nuo vaikystės vyras neleido sau taip išsilieti. Jo prigimčiai ne- 
buvo būdinga atskleisti pačius intymiausius jausmus. Jie. būdavo 
visa gožiantys, tad jis anksti išmoko juos suvaldyti, tačiau Tonolano 
mirties sukeltas proveržis atskleidė aštrius giliai palaidotų prisimi- 
nimų kampus. 

Serenija buvo teisi, jo meilę nedaugelis teištvertų. Kartą ištrūkęs 
jo pyktis taip pat negalėjo būti suvaldytas, jam reikėjo natūraliai iš- 
sekti. Paauglystėje kartą teisuoliškai įpykęs jis sukėlė tikrą sumaištį 
ir rimtai sužeidė žmogų. Visi Jondalaro jausmai buvo per stiprūs. 
Netgi jo motina jautėsi priversta išlaikyti tarp jųdviejų atstumą ir 
su tylia užuojauta stebėjo, kaip draugai atgręžia sūnui nugarą, nes 
jis įsikimba pernelyg niršiai, myli per stipriai, reikalauja per daug. 
Panašiais bruožais pasižymėjo vyras, už kurio Martona kartą buvo 
ištekėjusi ir prie kurio židinio Jondalaras gimė. Tiktai jaunėlis bro- 
lis, regis, gebėjo susidoroti su Jondalaro meile, lengvai priimti ir 
juokais atremti įtampą, kurią tas jausmas sukeldavo. 

Kai tapo per sunku tvarkytis ir visi urve sujudo, motina išsiuntė 
Jondalarą pas Dalanarą. Tai buvo išmintingas sumanymas. Jondala- 
ras grįžo ne tik įvaldęs amatą, bet ir išmokęs suvaldyti emocijas, be 
to, užaugo aukštas, raumeningas, pastebimai dailus vyras ypatingo- 
mis akimis ir nesąmoningai skleidžiamu žavesiu, kuris atspindėjo 


jo įvairialypumą. Moterys ypač jusdavo, kad šio vyro yra daugiau 

nei jis nori parodyti. Jondalaras tapo iššūkiu, kuriam neįmanoma 
atsispirti, tačiau nė viena nesugebėjo jo laimėti. Joms pavykdavo 
prasiskverbti giliai, vis dėlto dar nepakankamai, kad užčiuoptų in- 
tymiausius jo jausmus; šis vyras galėdavo duoti kur kas daugiau, nei 
jos sugebėdavo priimti. Jondalaras greitai perprasdavo, kiek prisi- 
leisti moterį, bet jam santykiai rodės paviršutiniški ir netenkinan- 
tys. Vienintelė moteris, sugebėjusi taikstytis su jo sąlygomis, paklu- 
so kitam kvietimui. Šiaip ar taip, juodu nebūtų derėję. 

Jondalaro sielvartas buvo stiprus kaip ir visa jo prigimtis, tačiau 
jį apkabinusi jaunoji moteris buvo pažinusi tokį pat stiprų sielvartą. 
Ne kartą ji prarado viską, nesyk pakaušiu jautė šaltą dvasių pasaulio 
alsavimą, bet atkakliai ir ištvermingai laikėsi. Aila jautė, kad aistrin- 
gas vyro išsiliejimas yra daugiau nei įprasta gailesčio rauda, ir iš savo 
netekčių patirties nusprendė duoti jam ramybę. 

Kankinamai raudai aprimus, Aila susivokė tyliai niūniuojanti. 
Taip moteris migdydavo Ub3, Izos dukterį, stebėdavo, kaip šitų gar- 
sų padedamas užsimerkia jos sūnus, tuo pačiu liūliuojančiu gaude- 
siu be jokios melodijos ji malšindavo ir savo sielvartą bei vienišumą. 
Jis čia pritiko. Galų gale išsekęs ir nuvargęs Jondalaras ją paleido. 
Atsigulė ant nugaros ir pasukęs galvą į šoną įsispoksojo į akmenines 
urvo sienas. Kai moteris atgręžė jo veidą, kad šaltu vandeniu nu- 
plautų ašaras, jis užsimerkė. Nenorėjo - arba negalėjo — žiūrėti į ją. 
Netrukus jo kūnas atsipalaidavo, ir Aila suprato, jog vyras užmigo. 

Moteris nuėjo pažiūrėti, kaip sekasi Yhaha su naujagimiu, pas- 
kui išėjo į lauką. Ji taip pat jautėsi išsunkta, tačiau kiek aprimusi. 
Nuo tolimojo atbrailos krašto nužvelgusi slėnį prisiminė neramią 
kelionę su vyru ant neštuvų bei karštligišką viltį, kad jis nemirs. 
Dabar apie tai pagalvojusi vėl sunerimo. Labiau nei bet kada jau- 


tė, jog vyras privalo gyventi. Parskubėjusi į urvą, įsitikino, kad jis 

tebekvėpuoja. Tada nunešė šaltą sriubą prie laužo — ligoniui dabar 
labiau reikėjo kitokio peno, - pasirūpino, jog vaistai būtų paruošti 
jam pabudus, o paskui tyliai atsisėdo ant kailio greta. 

Aila negalėjo į jį atsižiūrėti, tyrinėjo veidą tarsi bandytų vienu 
ypu užsiganėdinti už visus tuos metus, kai ilgėjosi kito žmogaus. Da- 
bar, keistenybėms nublankus, ji regėjo vientisą veidą, ne tik atskirus 
bruožus. Norėjo paliesti, perbėgti pirštais žandikauliais ir smakru, 
perbraukti lygius šviesius antakius. Staiga moterį tarsi kas perliejo. 

Jo akys šlapo! Pati šluostė drėgną jo veidą, o jos pečiai vis dar 
buvo drėgni. „Vadinasi, ne tik mano. Krebas taip ir nesuprato, kodėl 
mano akys šlampa, kai esu liūdna, - kaip niekam kitam. Jis manė, 
kad turiu silpnas akis, tačiau šio vyro akys sudrėko jam sielvartau- 
jant. Matyt, visų kitų akys ašaroja. 

Išgyvenusi gausybę intensyvių emocijų ir visą naktį būdravusi 
Aila galų gale neišlaikė. Ji užmigo ant kailio greta ligonio, nors te- 
buvo popietė. Jondalaras pabudo stojus sutemoms. Buvo ištroškęs, 
tad pasidairė ko atsigerti nenorėdamas žadinti moters. Girdėjo ku- 
melės ir jos naujagimio skleidžiamus garsus, tačiau teįžiūrėjo gelsvą 
prie sienos kitoje urvo pusėje gulinčios kumelės plauką. 

Tada dirstelėjo į moterį. Ji gulėjo ant nugaros, veidą nusukusi į 
kitą pusę. Jondalaras matė tik jos smakro ir žandikaulio liniją, no- 
sies formą. Prisiminęs jausmų protrūkį truputį sutriko, paskui suvo- 
kė priežastį. Skausmas išstūmė visus kitus jausmus. Vyras jautė, kaip 
akys prisipildo ašarų, ir stipriai užsimerkė. Stengėsi negalvoti apie 
Tonolaną, stengėsi negalvoti apie nieką. Netrukus jam pasisekė ir 
jis nepabudo iki vidurnakčio, kai aimanomis pažadino net Ailą. 

Buvo tamsu, ugnis išblėsusi. Aila apgraibomis susirado kelią prie 
židinio, iš atsargų pasiėmė pinčių, prakurų, paskui ugnies akmenį 


ir titnagą. 

Jondalaras vėl karščiavo, tačiau nemiegojo. Tik manė užsnūdęs, 
nes negalėjo patikėti, kad moteris taip greitai įkūrė ugnį. Juk atsi- 
budus nė anglys nežioravo. 

Aila atnešė vyrui anksčiau paruoštos vėsios gluosnių žievių ar- 
batos. Ligonis pasirėmė ant alkūnės, kad paimtų puodelį ir, nors 
arbata buvo karti, išgėrė, nes buvo ištroškęs. Skonį atpažino - regis, 
visi žino, kam tinka gluosnių žievės, — tačiau norėjo atsigerti gryno 
vandens. Juto ir poreikį nusišlapinti, bet nesumojo, kaip viską išsa- 
kyti. Paskui paėmė puodelį, kuriame buvo arbata, apvertė rodyda- 
mas, kad jau tuščias, ir pakėlė prie lūpų. 

Moteris tučtuojau atnešė vandenmaišį, pripylė puodelį, o talpą 
paliko greta. Vanduo numalšino troškulį, bet prisidėjo prie kitos 
bėdos, ir Jondalaras pradėjo nepatogiai rangytis. Iš šių veiksmų mo- 
teris suprato, ko jam reikia. Vietoje deglo pasiėmusi iš laužo medinę 
lazdelę, ji nuėjo į tą urvo dalį, kur buvo saugykla, paieškoti kokios 
talpos, tačiau taip pat aptiko kitų naudingų daiktų. 

Aila buvo prigaminusi akmeninių lempelių - akmenyje įrėžu- 
si negilius šulinėlius, į kuriuos turėtų būti pilami lydyti taukai ir 
smeigiama samanų dagtis, - bet ne itin jas naudojo. Paprastai pa- 
kankamai šviesu būdavo nuo laužo. Moteris paėmė lempelę, surado 
samanų dagtį, tada pasidairė pūslės su kietais taukais. Greta pama- 
čiusi tuščią pūslę, paėmė ir ją. 

Pilnąją padėjo prie laužo, kad aptirptų, o tuščiąją nunešė Jonda- 
larui - tik nesugebėjo paaiškinti kam. Atlankstė galą, per kurį buvo 
pilstoma, ir parodė jam angą. Vyras sutrikęs žiūrėjo. Nebuvo kito ke- 
lio. Ji nutraukė apklotą, tačiau kai ėmė kišti atvirą vandenmaišį jam 
tarp kojų, jis staigiai perprato sumanymą ir paėmė pūslę iš Ailos. 

Jautėsi keistai gulėdamas ant nugaros, užuot stovėjęs, kai leido 


čiurkšlei tekėti. Aila matė, jog jam nepatogu, ir nuėjo prie laužo 


183 A 


pildyti lempelės, šypsodamasi pati sau. „Anksčiau jis nebuvo sužeis- 
tas, - galvojo, - arba bent jau ne taip stipriai, kad negalėtų vaikščio- 
ti: Jondalaras kvailokai nusišypsojo atiduodamas jai vandenmaišį, 
o moteris nuėjo jo išpilti. Grąžino ligoniui, kad prireikus pasinau- 
dotų, tada baigė pilti taukus į lempelę ir uždegė dagtį. Atsinešė prie 
lovos ir nutraukė apklotą vyrui nuo kojos. 

Jis pabandė atsisėsti, kad matytų, nors skaudėjo. Aila jį params- 
tė. Pamatęs plėštines žaizdas ant krūtinės ir rankų Jondalaras supra- 
to, kodėl verčiantis ant dešinio šono skauda labiau, tačiau daugiau 
nerimo kėlė smarkus kojos skausmas. Jis nusistebėjo, kokia patyrusi 
toji moteris. Gluosnių žievių arbatos virimas gydytoju nepaverčia. 

Kai moteris nuėmė kruviną šaknų šuteklį, Jondalaras sunerimo 
dar labiau. Lempelė apšvietė ne taip gerai, kaip saulė, tačiau neliko 
abejonių dėl sužeidimo sunkumo. Koja buvo sutinusi, nubrozdinta 
ir pamėlusi. Įsižiūrėjus atidžiau jam pasidingojo, kad mato mazgus, 
prilaikančius mėsą. Vyras nedaug nusimanė apie gydytojo amatą. 
Dar visai neseniai domėjosi tuo ne daugiau nei dauguma jaunų 
sveikata trykštančių vyrų, bet ar kada kuris Zelandonijos gydytojas 
rišo ir sumezgė ką kartu? 

Jondalaras atidžiai stebėjo, kaip moteris ruošia naują šuteklį, šį 
kartą iš lapų. Norėjo paklausti, kokio augalo tie lapai, pasikalbėti 
su ja, pamėginti įvertinti patyrimą, tačiau nepažįstamoji nemokėjo 
nė vienos jo žinomos kalbos. Tiesą sakant, geriau pagalvojus, Jon- 
dalaras apskritai negirdėjo jos kalbant. Kaip ji gali būti gydytoja, 
jei nemoka kalbėti? Vis dėlto atrodė, jog moteris žino, ką daro. Ne- 
svarbu, ką uždėjo ant kojos, skausmas apmalšo. 

Leido sau atsipalaiduoti - o ką dar galėjo daryti? — ir stebėjo, 
kaip ji raminamai plauna jam krūtinę bei rankas. Kol moteris ne- 


nurišo kompresą prilaikiusio minkštos odos tvarsčio, Jondalaras nė 

nežinojo, kad ir galva sumušta. Ištiesęs ranką apčiuopė patinimą ir 
skaudamą vietą, paskui ji užrišo naują kompresą. 

Moteris nuėjo prie laužo pašildyti sriubos. Jondalaras stebėjo vis 
dar mėgindamas suvokti, kas ji tokia. 

- Skaniai kvepia, — tarė vyras atsklidus mėsos aromatui. 

Jo balsas nuskambėjo tarsi ne vietoje. Nebuvo tikras, kodėl, ta- 
čiau tai buvo šis tas daugiau nei žinojimas, kad liks nesuprastas. 
Kai pirmą kartą pamatė šaramudojus, nei jis, nei jie nesuprato nė 
žodžio vieni kitų kalbos, bet tai buvo pokalbis - aiškūs ir žodin- 
gi pasisakymai, kai abi pusės mėgina pasikeisti frazėmis ir pradėti 
bendrauti. Moteris net nebandė tarti žodžio, o į Jondalaro pastan- 
gas reagavo tik sutrikusiais žvilgsniais. Atrodė, jog nepažįstamajai 
ne tik stinga kalbų, kurias jis žino, supratimo, tačiau ji nė neturi 
noro bendrauti. 

„Ne, - galvojo Jondalaras, - ne visai taip: Jie bendravo. Moteris 
davė jam atsigerti, kai jis norėjo, įteikė talpą nusilengvinti, nors vy- 
ras nebuvo tikras, kaip ji suprato, jog to reikia. Jondalaras niekaip 
konkrečiai neišsakė, kad trokšta bendrystės, kai atsidavė sielvar- 
tui - skausmas vis dar buvo pernelyg šviežias, — tačiau moteris tai 
jautė. Dar viena priežastis ja stebėtis. 

- Žinau, kad manęs nesupranti, - nedrąsiai pabandė. Nelabai 
žinojo, ką sakyti, tačiau jautė, jog pamėginti verta. Kai pradėjo, žo- 
džiai sklido lengviau. - Kas tu? Kur kiti tavo žmonės? - Jondalaras 
nedaug matė už šviesos rato, kurį skleidė laužas ir lempelė, bet ne- 
pastebėjo nei jokių kitų žmonių, nei ženklų. - Kodėl nenori kalbė- 
ti? - Moteris žiūrėjo į jį, tačiau nieko nesakė. 

Nepastebimai į galvą pradėjo skverbtis keista mintis. Jondalaras 
prisiminė kartą sėdėjęs tamsoje prie laužo su gydytoju, o Šamuda 


pasakojo apie tam tikrus išbandymus, kuriuos turi ištverti tie, kurie 


as 


tarnauja Motinai. Gal tai koks laikotarpis, kurį reikia praleisti vie- 
nam? Tylos metas, kai su niekuo negalima kalbėti? Susilaikymo ir 
pasninko laikas? 

— Tu čia gyveni viena, tiesa? 

Aila vėl dirstelėjo į vyrą ir nustebo pamačiusi nuostabą jo vei- 
de - tarsi jis pirmą kartą ją matytų. Dėl kažkokios priežasties ji vėl 
suprato buvusi nemandagi ir greitai vėl nudelbė akis į sultinį. Vyras, 
regis, nė nenutuokė jos netakto. Dairėsi po urvą ir lūpomis skleidė 
garsus. Moteris pripylė dubenėlį, tada atsisėdo priešais ir nulenkė 
galvą mėgindama suteikti nepažįstamajam galimybę patapšnoti jai 
per petį ir pripažinti jos buvimą. To Aila nepajuto, o kai dirstelėjo, 
vyras klausiamai žvelgė ir tarė žodžius. 

„Jis nežino! Jis nesupranta, ko prašau. Nemanau, kad apskritai 
nuvokia kokius ženklus, - su staigia įžvalga jai toptelėjo mintis. — 
Kaip mes bendrausime, jei jis nesupranta mano ženklų, o aš neži- 
nau jo žodžių?“ 

Ailą sukrėtė prisiminimas, kai Krebas bandė išmokyti ją kalbėti, 
o ji nesuprato, kad jis kalba rankomis. Nežinojo, jog žmonės gali 
taip kalbėtis — ji tai darė tik garsais! Taip ilgai bendravo genties 
kalba, kad nebeprisiminė žodžių reikšmių. 

„Dabar nebesu genties moteris. Aš mirusi. Prakeikta. Nebegaliu 
grįžti. Dabar privalau gyventi su kitais, privalau kalbėti taip, kaip 
jie. Turiu išmokti vėl suprasti žodžius ir jais bendrauti arba nie- 
kada nebūsiu suprasta. Net jei būčiau radusi kitų gentį, nebūčiau 
įstengusi su jais pasikalbėti, jie nebūtų supratę, ką sakau. Ar todėl 
totemas privertė mane pasilikti? Kol bus atsiųstas šitas vyras? Kad 
galėtų vėl išmokyti mane kalbėti?“ Ji sudrebėjo, staiga pervėrus šal- 


čiui, tačiau jokio skersvėjo nebuvo justi. 

Jondalaras be sąryšio uždavinėjo klausimus, į kuriuos nesitikėjo 
atsakymų, tik kad girdėtų save kalbant. Iš moters nesulaukė jokio 
atsako ir, regis, nuvokė priežastį. Jis jautėsi tikras, kad ji arba ketina 
tarnauti Motinai, arba yra jos tarnaitė jau dabar. Tai atsakė į tokią 
galybę klausimų: kodėl ji turi gydymo įgūdžių ir galios arkliui, ko- 
dėl gyvena viena ir su juo nekalba, galbūt netgi tai, kaip jį rado ir at- 
gabeno į urvą. Jondalarui buvo smalsu, kur jis yra, tačiau tuo metu 
tai nebuvo svarbu. Pasisekė, kad liko gyvas, tik jam kėlė nerimą dar 
kai kas, ką minėjo Šamuda. 

Dabar vyras suvokė, kad, jei būtų kreipęs dėmesį į seno baltaplau- 
kio gydytojo žodžius, būtų žinojęs, jog Tonolanas mirs, bet Jonda- 
larui taip pat buvo pasakyta, jog seks Tonolaną tam, kad šis nuvestų 
ten, kur kitu atveju nebūtų ėjęs. Kodėl jis buvo čia atvestas? 

Aila mėgino sugalvoti kokį nors būdą imti mokytis jo žodžių ir 
tada prisiminė, kaip pradėjo Krebas - su vardo garsais. Pasiryžu- 
si moteris pažvelgė tiesiai nepažįstamajam į akis, patapšnojo sau į 
krūtinę ir tarė: 

- Aila. 

Jondalaras išplėtė akis. 

- Vis dėlto nusprendei kalbėti! Ar tai tavo vardas? — parodė į 
ją. - Pakartok. 

— Aila. 

Ji kalbėjo su keistu akcentu. Dvi žodžio dalys buvo kapotos, 
skiemenys tariami gerklės gilumoje, tarsi juos voliotų. Jondalaras 
buvo girdėjęs nemažai kalbų, tačiau nė vienoje nebuvo tokių garsų, 
kokius ištarė ji. Jis nesugebėjo lygiai taip pat, pakartojo panašiai: 

— Ay-la. 

Aila kone nesugebėjo atpažinti garsų vyrui tariant jos vardą. Kai 


kuriems genties žmonėms taip pat buvo labai sunku, bet nė vienas 

neartikuliavo taip, kaip jis. Šis nepažįstamasis jungė garsus, pirmą 
skiemenį tarė kylančia intonacija, o antrą - besileidžiančia. Moteris 
netgi nesugebėjo prisiminti girdėjusi šitaip tariamo vardo, nors at- 
rodė taip teisingai. Aila parodė į vyrą ir viltingai palinko į priekį. 

— Jondalaras, - pasakė jis. - Mano vardas - Jondalaras iš Zelan- 
donijos. 

Šito buvo per daug: ji nieko nepajėgė suprasti. Papurtė galvą ir 
vėl parodė į jį. Vyras matė, jog pašnekovė sutrikusi. 

— Jondalaras, — tarė, paskui pakartojo lėčiau: — Jondalaras. 

Aila įsitempė mėgindama lūpas dėlioti panašiai. 

— Du-da, - tiksliau nesugebėjo. 

Jondalaras suprato, jog moteris turi tarimo problemų, tačiau ji 
taip stengėsi. Jam tapo smalsu, gal ji turi kokį išsigimimą burnoje, 
kuris trukdo kalbėti. Gal todėl ji neprašneko? Nes negali? Dar kar- 
tą pakartojo savo vardą, lėtai, kiekvieną garsą tardamas kuo aiškiau, 
tarsi kalbėtų vaikui ar kam kitam, kuriam stinga žinių. 

— Jondalaras... Jon-da-la-ras. 

— Don-da-la-ra, - vėl pabandė moteris. 

— Kur kas geriau! - šypsodamasis paskatinamai sulinksėjo vyras. 
Šįkart ji tikrai pasistengė. Jis jau nebebuvo toks tikras, ar nuospren- 
dis, jog ji mokosi tarnauti Motinai, buvo teisingas. Moteris neatro- 
dė pakankamai protinga. Jis vis šypsojosi ir linksėjo. 

„Jis padarė laimingą veidą! Niekas gentyje šitaip nesišypsojo, 
išskyrus Durką. Man tai pavykdavo natūraliai, o dabar ir šis vyras 
taip daro. 

Nustebęs Ailos žvilgsnis buvo toks juokingas, kad Jondalarui 
teko slopinti kikenimą; jo šypsena paplatėjo, o akyse sužibo links- 


mos kibirkštėlės. Jausmas buvo užkrečiamas. Ailos lūpų kampučiai 


ass 


pakilo, o padrąsinta jo atsakomojo šypsnio, ji atsakė nuoširdžia, 
plačia, džiaugsminga šypsena. 

— O, moterie, - tarstelėjo Jondalaras, - gal tu ir nedaug kalbi, 
tačiau, kai šypsaisi, tikrai atrodai žavi! 

Jame slypintis vyriškumas pradėjo matyti ją kaip moterį, labai 
patrauklią moterį, ir jis pažvelgė į ją naujai. 

Kažkas pasikeitė. Šypsena išliko, tačiau akys... Aila pastebėjo, kad 
vyro akys laužo šviesoje virto tamsiai violetinėmis ir jose atsirado šis 
tas daugiau nei vien linksmumas. Nors moteris nesuprato, kas slypi 
žvilgsnyje, nuvokė jos kūnas. Šis atpažino kvietimą ir atsakė tokia 
pačia trauka, vidiniu dilgsėjimu, panašiu į tą, kurį jautė stebėdama 
Yhaha ir bėrąjį eržilą. Nepažįstamojo akys taip prikaustė, bet truk- 
telėjusi galvą Aila prisivertė nusisukti. Paskui apgraibomis ištiesino 
lovos apklotus, paėmė dubenėlį ir atsistojo, vengdama vyro akių. 

— Kaip matau, esi drovi, - tarė Jondalaras, sušvelnindamas įdė- 
mų žvilgsnį. Ji priminė jauną moterį prieš pirmuosius ritualus. Vy- 
ras pajuto švelnų, tačiau nenumaldomą geismą, kurį visada jausdavo 
jaunai moteriai per tas apeigas, ir nekantrų įsitempimą slėpsnose. 
Paskui skausmą dešinėje šlaunyje. - Na ir gerai, - pasakė kreivai 
šyptelėjęs, — vis tiek nesu tinkamos formos. 

Nustūmęs į šalį ir išlyginęs kailius, kuriais ji buvo jį apkaišiusi, 
jausdamasis išsekęs, jis vėl atsigulė. Kūną gėlė, o kai prisiminė ko- 
dėl, skausmas sustiprėjo. Jondalaras nenorėjo atminti arba galvoti. 
Troško užsimerkti ir nugrimzti į užmarštį, kuri panaikintų gėlą. 
Pajutęs prisilietimą ir atsimerkęs pamatė Ailą, laikančią puodelį su 
skysčiu. Išgėręs jis netrukus pajuto, kaip skausmas atlėgsta ir apima 
snaudulys. Ji davė Jondalarui kažko, kas tai sukėlė, vyras suprato ir 
jautėsi dėkingas, tačiau iš kur moteris žinojo, kad to reikia, jei jis 


neištarė nė žodžio? 

Aila matė skausmingą jo miną ir žinojo sužeidimų rimtumą. Ji 
buvo patyrusi gydytoja. Paruošė durnaropių ligoniui dar nė nepa- 
budus. Stebėdama, kaip raukšlės ant vyro kaktos lyginasi, o kūnas 
atsipalaiduoja, paėmė lempelę ir pridengė laužą. Pasitiesė kailį, ant 
kurio miegojo prie vyro, tačiau toli gražu negalėjo užmigti. 

Sugrėbtų anglių švytėjime Aila nudūlino iki urvo angos, paskui, 
išgirdusi tyliai žvingčiojant Yhaha, patraukė pas ją. Apsidžiaugė 
pamačiusi gulinčią kumelę. Vos apsikumeliavusi Yhaha nervinosi 
jausdama urve nepažįstamojo kvapą. Dabar pripažino vyro buvimą 
ir pakankamai nusiraminusi atsigulė. Aila atsisėdo priešais kumelę, 
kad galėtų paglostyti snukį ir pakasyti už ausų. Ja susidomėjo greta 
motinos spenių gulintis kumeliukas. Jis įsikniso tarp jųdviejų. Aila 
jį taip pat paglamonėjo, pakasė, paskui ištiesė pirštus. Pajuto, kad 
gyvulėlis žinda, tačiau šis greitai atsitraukė, išsiaiškinęs, kad ji nieko 
neduos. Mažojo poreikį žįsti patenkino motina. 

„Jis nuostabus mažylis, Yhaha, užaugs sveikas ir stiprus, visai 
kaip tu. Dabar turi kažką tokį patį kaip tu, aš taip pat turiu. Sun- 
ku patikėti. Po šitiek laiko esu nebe viena. Netikėtai akis užplūdo 
ašaros. „Kiek daug mėnesių praėjo nuo to laiko, kai mane prakeikė, 
kai mačiau gentainius. Dabar čia yra žmogus. Vyras, Yhaha. Kitų 
vyras ir, man regis, jis gyvens. Aila atgalia ranka nusišluostė ašaras. 
„Jo akys taip pat šitaip ašarojo, be to, jis man šypsojosi. Aš irgi jam 
šypsojausi. 

Esu viena kitų, visai kaip Krebas sakė. Iza liepė man ieškoti sa- 
viškių, susirasti porą. Yhaha! Ar jis - mano pora? Ar vyras buvo 
atsiųstas man? Ar mano totemas jį atsiuntė? 

Mažylis! Mažylis man davė! Jis buvo išrinktas visai kaip aš. Iš- 
bandytas ir pažymėtas Mažylio, urvinio liūto jauniklio, kurį man 


atsiuntė totemas. Dabar ir nepažįstamojo totemas yra urvinis liūtas. 

"Tai reiškia, kad jis gali būti mano pora. Vyras su urvinio liūto tote- 
mu būtų pakankamai galingas tokį patį totemą turinčiai moteriai. 
Netgi galėčiau turėti daugiau vaikų“ 

Aila susiraukė. Vaikus daro ne totemai. „Žinau, kad Braudas 
pradėjo Durką, kai į mane įkišo savo organą. Kūdikius pradeda vy- 
rai, ne totemai. Don-da-la-ra yra vyras: 

Staiga moteris pagalvojo apie jo organą, sukietėjusį prireikus nu- 
silengvinti, prisiminė trikdančias žydras akis. Pajuto keistą pulsavi- 
mą viduje, kuris neleido jausmams nurimti. „Kodėl man kyla tokie 
keisti pojūčiai? Prasidėjo tada, kai stebėjau Yhaha su tuo tamsru- 
džiu arkliu... 

Tamsiai rudas eržilas! Dabar Yhaha turi tamsiai rudą kumeliu- 
ką. Tas arklys tikrai pradėjo joje mažylį. Don-da-la-ra galėtų pradė- 
ti kūdikį manyje. Jis galėtų būti mano pora... 

Kas, jei jis manęs nenorės? Iza sakė, vyrai taip daro, jei moterys 
jiems patinka. Dauguma vyrų. Braudas manęs nemėgo. Nepakęs- 
čiau, jei Don-da-la-ra... — staiga moteris išraudo. - Aš tokia didelė 
ir bjauri! Kam jam norėti tai su manimi daryti? Kam norėti manęs 
į porą? Galjis jau turi ją. Kas, jei vyras panorės išeiti? 

Negali to padaryti. Turi mane išmokyti žodžių. Ar nepažįstama- 
sis pasiliktų, jei suprasčiau jo kalbą? 

Aš išmoksiu. Įsiminsiu visus vyro žodžius. Tada jis galbūt pa- 
siliks, nors aš didelė ir bjauri. Dabar jis negali eiti. Per ilgai buvau 
viena. 

Aila pašoko kone supanikavusi ir išėjo iš urvo; juoduma bluk- 
dama virto į tamsų mėlį — naktis kone baigėsi. Stebėdama, kaip 
medžiai ir pažįstami orientyrai įgauna kontūrus, moteris kovojo su 
noru grįžti ir dar pasižiūrėti į vyrą. Paskui pagalvojo, jog jam nepa- 


kenktų švieži pusryčiai, ir nuėjo pasiimti svaidyklės. 

„Gal nepažįstamajam nepatiks, kad aš medžioju? Jau nuspren- 
džiau, jog neleisiu niekam manęs sulaikyti, — prisiminė, tačiau 
svaidyklės nepasiėmė. Nuėjo į pakrantę, nusigaubė apsiautalą ir 
kaip kas rytą paplaukiojo. Tai ypač tiko ir, regis, nuplovė visą jaus- 
mų sumaištį. Po pavasario potvynio Ailos mėgstamos žūklavietės 
nebeliko, bet pasroviui, visai netoli, ji buvo aptikusi kitą vietą. Ten 


ir patraukė. 


Jondalaras pabudo nuo ruošiamo maisto kvapo ir suprato, koks 
yra išbadėjęs. Nusilengvino į vandenmaišį ir sugebėjo pats pasirem- 
ti, kad apsidairytų. Moters nebuvo, kumelės su kumeliuku taip pat, 
tačiau vieta, kur gyvuliai buvo įsikūrę, vienintelė visame urve bent 
nežymiai priminė guolį, o laužavietė buvo vienintelė. Moteris ti- 
krai gyveno čia viena, išskyrus arklius, bet jų juk nepriskirsi prie 
žmonių. 

Kur tada jos žmonės? Ar netoliese yra kitų urvų? Ar jie iškelia- 
vo į ilgą medžioklę? Urvo gale, kur laikytos atsargos, buvo įvairių 
rykų, kailių, odų, nuo rėmo kabėjo augalai, mėsos, o maisto atsargų 
buvo tiek, kad pakaktų nemažam urvui. „Ar viskas tik jai? Jei gyve- 
na viena, kam tiek reikia? Kas mane čia atnešė? Galbūt jos žmonės 
atgabeno ir paliko? 

Taip ir bus! Ši moteris - žiniuonė, ir žmonės atgabeno mane čia, 
kad ji pasirūpintų. Moteris jauna - bent jau tokia atrodo, - tačiau 
patyrusi. Nėra abejonių. Tikriausiai apsigyveno čia, kad save išban- 
dytų, kad ištobulintų kokį ypatingą įgūdį - gal su gyvūnais, - o jos 


žmonės rado mane, bet neturėjo kur apgyvendinti, todėl ji leido 

palikti čia. Tikriausiai tai labai galinga žiniuonė, jei turi tokią įtaką 
gyvūnams. 

Aila įėjo į urvą nešina sauso išbalinto dubens kaulo lėkšte su 
dideliu šviežiai keptu upėtakiu. Nusišypsojo Jondalarui, nustebo 
radusi jį pabudusį. Padėjo žuvį, tada pertvarkė kailius ir šiaudų pri- 
kimštas odos pagalvėles, kad vyras atsisėstų patogiau. Iš pradžių pa- 
davė gluosnių žievių arbatos, kad sumažintų karštį ir numalšintų 
skausmą. Lėkštę padėjo skersai jo sterblės, tada išėjo ir grįžo su du- 
benėliu virtų grūdų, šviežiai luptų dagių stiebelių, krūminių builių 
ir pirmųjų laukinių braškių. 

Jondalaras buvo toks alkanas, jog būtų suvalgęs bet ką, tačiau po 
kelių kąsnių ėmė kramtyti lėčiau, kad įvertintų skonį. Iš Izos Aila 
buvo išmokusi naudoti žoleles ne tik kaip vaistažoles, bet ir kaip 
prieskonius. Tiek upėtakis, tiek grūdai buvo mitriomis jos ranko- 
mis paskaninti. Švieži stiebeliai buvo traškūs, tinkamo švelnumo, o 
laukinės braškės, nors ir nepernelyg, buvo saldžios be jokių triukų, 
padedant tik saulei. Jondalaras buvo sužavėtas. Jo motina buvo pri- 
pažinta puikia virėja, ir, nors skoniai nebuvo panašūs, vyras suprato 
gerai paruošto maisto subtilybes. 

Ailai buvo malonu, kad ligonis užtruko gardžiuodamasis. Jam 
pavalgius, ji atnešė mėtų arbatos ir pasiruošė pakeisti tvarsčius. 
Galvos kompresą nuėmė visai. Tinimas buvo acslūgęs, liko tik nežy- 
mus jautrumas. Įbrėžimai ant krūtinės ir rankų gijo. Buvo tikimybė, 
jog liks keli nežymūs randai, tačiau nepakenks. Neramino koja. „Ar 
sugis tinkamai? Ar jis galės vaikščioti? Nors kiek? Ar liks luošas?“ 

Nuėmus šuteklį Ailai palengvėjo: pamatė, kad laukinių kopūstų 
lapai ištraukė pūlius, kaip ji ir tikėjosi. Buvo matyti aiškus pagerėji- 
mas, nors nebuvo įmanoma pasakyti, kiek naudos iš to bus. Žaizdų 


surišimas sausgyslėmis, regis, pasiteisino. Įvertinus sužeidimą, koja 

beveik nebuvo praradusi formos, nors liks platus randas ir tikriau- 
siai nedidelė deformacija. Moteris buvo visai patenkinta. 

Jondalaras pirmą kartą iš tikrųjų pažvelgė į savo koją. Nebuvo 
patenkintas. Ji buvo kur kas labiau sužalota, nei vyras įsivaizdavo. 
Pamatęs, kaip atrodo, jis išblyško ir kelis kartus sunkiai nurijo. Su- 
prato, ką moteris bandė padaryti tais mazgais. Gal ir bus koks skir- 
tumas, tačiau Jondalaras abejojo, ar dar kada vaikščios. 

Vyras kalbino moterį, teiravosi, kur ji mokėsi gydyti, nesitikė- 
damas atsako. Aila atpažino savo vardą, bet nieko daugiau. Norėjo 
paprašyti, kad jis pamokytų žodžių reikšmių, tačiau nežinojo kaip. 
Sutrikusi išėjo atnešti malkų. Ji nekantravo mokytis kalbėti, tik 
kaip pradėti? 

Jondalaras galvojo apie ką tik suvalgytus patiekalus. Kad ir kas 
tiekė maistą, moteris buvo gerai aprūpinta, tačiau ir pati akivaiz- 
džiai žinojo, kaip savimi pasirūpinti. Uogos, stiebeliai ir upėtakis 
buvo švieži. Nors grūdai turėjo būti surinkti praėjusį rudenį, tai 
reiškė žiemos atsargų perteklių ir bylojo apie puikų planavimą - jo- 
kio bado žiemos pabaigoje ar ankstyvą pavasarį. Taip pat tai reiškė, 
kad teritorijos tikriausiai puikiai žinomos ir todėl įsikurta ilgesniam 
laikui. Buvo ir kitų užuominų, jog urvas naudojamas jau senokai: 
juodi suodžiai aplink dūmų angą, ypač gerai suplūktos grindys. 

Nors moteris buvo puikiai apstačiusi urvą, turėjo pakankamai 
rykų, atidžiau patyrinėjus krito į akis, kad jie visiškai be raižymų ar 
papuošimų ir gan primityvūs. Jondalaras apžiūrėjo medinį puodelį, 
iš kurio gėrė arbatą. „Kruopščiai, - pagalvojo, - tiesą sakant, puikiai 
pagamintas: Medžio pluoštas rodė, jog puodelis buvo išskobtas iš 
gumbo. Atidžiau patyrinėjus Jondalarui pasirodė, kad indas buvo 
formuojamas pasitelkus pluošto teikiamus privalumus. Gumbuose 


ir linkiuose buvo nesunku įžiūrėti mažo žvėrelio snukutį. Ar moteris 

padarė tai specialiai ? Tai buvo subtilu. Jondalarui šis dirbinys labiau 
patiko nei kai kurie rykai su akivaizdesniais pagražinimais. 

Puodelis buvo gilus, su platėjančiu snapeliu, simetriškas ir pui- 
kiai nugludintas. Netgi viduje nebuvo matyti atsikišusių rievių. Su 
gumbuotu medžio gabalu sunku dirbti — tikriausiai padaryti šitą 
puodelį užtruko daug dienų. Kuo atidžiau vyras žiūrėjo, tuo aiškiau 
suprato, kad puodelis, nors ir paprastas, be abejonės, buvo puikus 
meistrystės šedevras. „Martonai jis patiktų“, - pagalvojo prisiminęs 
motinos gebėjimą pagaminti netgi pačius praktiškiausius rykus ir 
laikymo talpas, kad atrodytų dailiai. Ji turėjo gyslelę įžvelgti pa- 
prastų dalykų grožį. 

Kai Aila atnešė glėbį malkų, Jondalaras pakėlė akis ir papurtė 
galvą matydamas primityvų jos odinį apsiautalą. Tada pastebėjo 
kamšalą, ant kurio gulėjo. Kaip ir apsiautalas, tai buvo visas kailis, o 
ne išpjautas pagal formą, apvyniotas aplink šviežią šieną ir sukamšy- 
tas į seklų griovelį. Vyras ištraukė galą, kad atidžiau patyrinėtų. Išo- 
rinis kraštelis buvo kietokas, styrojo keli likę elnio plaukeliai, tačiau 
oda buvo labai lanksti, švelni, minkšta. Visos vidinės ir kietos išo- 
rinės gyslos kartu su kailiu buvo nugremžtos, todėl oda buvo tokia 
minkšta. Vis dėlto kailiai darė didesnį įspūdį. Viena buvo įtempti 
ir ištampyti odą su pašalintomis gyslomis, kad ji suminkštėtų. Kur 
kas sudėtingiau buvo išdirbti kailius, nes tuomet šalinamos tik vi- 
dinės gyslos. Kailiai paprastai būna kietesni, bet esantys ant patalo 
buvo tokie pat minkšti kaip ir odos. 

Juos čiuopiant buvo justi kažkas pažįstamo, tik Jondalaras nega- 
lėjo suprasti, kodėl. 

„Jokių raižinių ar papuošimų, - galvojo jis, - tačiau padirbta 


meistriškai. Odos, kailiai išdirbti su dideliu įgudimu ir atida, bet 

neišpjauti ir nesuformuoti jokie drabužiai, nesiūta, nevarstyta, joks 
daiktelis nepadabintas karoliukais, lopais, nedažytas ir jokiu kitu 
būdu nepapuoštas. Vis dėlto ji susiuvo koją. Kokie keisti neatitiki- 
mai! Ta moteris - tikra paslaptis: 

Jondalaras stebėjo, kaip Aila ruošiasi kurti ugnį, bet tikrai ne- 
kreipė pakankamai dėmesio. Ne kartą buvo matęs kuriant laužą. 
Jam tik probėgšmais toptelėjo, kodėl ji paprasčiausiai neatsinešė 
anglių iš laužo, kuriame kepė jam maistą, o paskui tarė, kad anas 
tikriausiai užgeso. Nesusitelkęs stebėjo, kaip moteris renka greitai 
užsiliepsnojančias pakuras, paima porą akmenų, trenkia vieną į kitą 
ir įpučia liepsną. Viskas buvo atlikta taip staiga, jog laužas jau lieps- 
nojo Jondalarui dar nė nesuvokus, ką moteris padarė. 

— Didžioji Motina! Kaip tu taip greit įkūrei ugnį? - Jis miglotai 
prisiminė manęs, kad ji labai sparčiai uždegė laužą viduryje nakties, 
tačiau nurašė tai klaidingam įspūdžiui. 

Vyrui pratrūkus Aila atsisuko ir klausiamai pažvelgė. 

— Kaip užkūrei laužą? - vėl pasiteiravo vyras ir atsisėdo tiesiau. — 
O, Doni! Ji nėsupranta nė vieno mano žodžio, - netekęs vilties 
Jondalaras mestelėjo rankas. - Ar bent žinai, ką padarei? Ateik čia, 
Aila, — tarė jis modamas. 

Moteris tučtuojau priėjo: pirmą kartą matė jį naudojant rankos 
judesį tikslingai. Vyras buvo didžiai kažkuo susirūpinęs, o Aila no- 
rėdama suprasti susiraukė mėgindama susitelkti į jo žodžius. 

— Kaip įkūrei ugnį? - vėl paklausė nepažįstamasis, tardamas žo- 
džius lėtai, rūpestingai, tarsi šitaip ji pajėgtų suprasti, ir mostelėjo 
ranka laužo link. 

— Ug... - moteris nedrąsiai bandė pakartoti paskutinį žodį. Kaž- 
kas buvo svarbu. Ji net drebėjo įsitempusi — taip norėjo prisiversti 


jį suprasti. 


Tuos 


— Ugnis! Ugnis! Taip, ugnis! — šaukė jis, modamas liepsnų 
link. - Ar bent nutuoki, ką reiškia mokėti šitaip greitai ją užkurti? 

— Ugnė... 

— Taip, kaip ta tenai, — taręs jis bedė pirštu ore laužo pusėn. — 
Kaip tu tai padarei? 

Moteris atsistojo, nuėjo prie ugniavietės ir parodė į liepsnas. 

— Ugnė? - tarstelėjo. 

Jondalaras atsiduso ir atsilošė ant kailių staiga suvokęs, kad ban- 
do priversti ją suprasti nežinomus žodžius. 

— Atsiprašau, Aila. Kvaila iš mano pusės. Kaip gali man pasakyti, 
ką padarei, jei nesupranti, ko klausiu? 

Įtampa atslūgo. Jondalaras užsimerkė išsekęs ir nusivylęs, tačiau 
moteris džiaugėsi. „Moku dar vieną žodį. Tik vieną, bet tai jau pra- 
džia. Kaip reikėtų tęsti? Kaip paprašyti, kad pamokytų, kaip paaiš- 
kinti, jog privalau išmokti daugiau?“ 

— Don-da-la-ra? - Jondalaras atsimerkė. Aila vėl parodė į lau- 
žą. - Ugnė? 

— Ugnis, taip, tai yra ugnis, - pasakė jis ir pritariamai linktelėjo. 
Tada vėl užsimerkė, jautėsi pavargęs, truputį apsikvailinęs, kad ši- 
taip susijaudino, be to, kentė fizinį ir emocinį skausmą. 

„Jam neįdomu. Ką padaryti, kad jis suprastų?“ Aila jautėsi tokia 
bejėgė, pyko, jog negali sugalvoti būdo perduoti, kad jai vyro reikia. 
Pabandė dar kartą. 

— Don-da-la-ra. 

Palaukė, kol jis atsimerks. 

— Ugnė? — tarė su viltingu maldavimu akyse. 

„Ko ji nori?“ - galvojo Jondalaras, ir jam ėmė darytis smalsu. 


— Ką nori pasakyti apie ugnį, Aila? 

Iš vyro pečių laikysenos ir veido išraiškos Aila jautė, kad jis klau- 
sia. Pagaliau kreipė dėmesį. Moteris apsidairė, mėgindama sugalvo- 
ti, kokį būdą jam pasakyti, ir pamatė malką prie ugnies. Pagriebusi 
pagalį atsinešė ir iškėlė su tuo pačiu viltingu žvilgsniu. 

Sutrikusio Jondalaro kakta susiraukšlėjo, paskui išsilygino, tarsi 
jis būtų pradėjęs suprasti. 

— Nori sužinoti, kaip tai vadinama? — pasiteiravo, nustebintas 
staigaus moters įnorio mokytis kalbos, kai anksčiau, regis, nerodė 
jokio noro šnekėti. „Šnekėti! Ji ne tik mokosi jo kalbos, ji apskritai 
mokosi šnekėti! Ar gali būti, kad todėl buvo tokia tyli? Nežinojo, 
kaip kalbėti?“ 

Jis palietė pagalį jos rankoje. 

— Malka, - pasakė. 

Aila garsiai iškvėpė, nors nė nesuprato, kad buvo sulaikiusi kvapą. 

— Alka? - pabandė. 

— Malka, - antrąsyk Jondalaras lėtai dėliojo lūpas, kad tartų kuo 
aiškiau. 

— Maalka, - tarė moteris mėgindama atkartoti jo mimiką. 

— Geriau, — tarė jis linktelėjęs. 

Ailai ėmė daužytis širdis. „Ar jis suprato?“ Ji vėl karštligiškai pa- 
sidairė ko nors, kad procesas nenutrūktų. Akys užkliuvo už puode- 
lio. Griebė jį ir iškėlė. 

— Mėgini priversti mane mokyti tave kalbėti ? 

Ji nesuprato, papurtė galvą ir vėl iškėlė puodelį. 

— Kas tu, Aila? Iš kur atsiradai? Kaip gali daryti... viską, ką da- 
rai, ir nemokėti kalbėti? Esi paslaptis, tačiau jei ketinu išsiaiškinti, 
tikriausiai reikės išmokyti tave kalbėti. 

Moteris sėdėjo ant kailio greta ir neramiai laukė, vis dar iškėlu- 
si puodelį. Bijojo, jog tardamas šitiek žodžių jis pamirš tą, kurio ji 


klausia. Aila dar kartą iškėlė puodelį. 


Tuos 


— Kurio norėtum: „gerti“ ar „puodelis“? Nemanau, kad svarbu. 
Jis palietė moters laikomą indą. 
— Puodelis, - pasakė. 
— Futelis, - atsakė ji ir nusišypsojo su palengvėjimu. 
Jondalaras irgi šį tą sumanė. Paėmė vandenmaišį su šviežiu van- 
deniu, kurį moteris buvo jam palikusi, ir truputį įpylė į puodelį. 
— Vanduo, - pasakė. 
— Antuo. 
— Pabandyk dar kartą: vanduo, - drąsino jis. 
— Vantuo. 
Jondalaras linktelėjo, tada pakėlė puodelį prie lūpų ir gurkšte- 
lėjo. 
— Gerti, - tarė, - gerti vandenį. 
— Kerrti, — ištarė ji gana aiškiai, tik gromuliuodama „r“ ir keistai 


rydama žodį. - Kerrti vantuo. 


— Aila, nebegaliu ilgiau lindėti čia. Pažiūrėk, kokia saulė! Ži- 
nau, jog esu pakankamai sveikas, kad truputį pajudėčiau, bent jau 
išeičiau iš urvo. 

Aila nesuprato visko, ką Jondalaras sakė, tačiau žinojo pakan- 
kamai, kad nuvoktų vyrą skundžiantis, ir prijautė jam. 

— Mazgai, - pasakė, liesdama vieną dygsnių. — Pjauti mazgai. 
Ryte žiūrėti koja. 

Jis nusišypsojo tarsi pasiekęs pergalę. 

— Ketini ištraukti mazgus ir rytoj iš ryto aš galėsiu išeiti iš 
urvo. 

Su kalbos problemomis ar be, Aila neketino nusileisti nė trupi- 
nėlio daugiau. 

— Pažiūrėti, - pakartojo pabrėžtinai. - Aila žiūrėti... - Nors ri- 
botomis galimybėmis, ji iš paskutiniųjų stengėsi būti tiksli. - Koja 
nesveikas, Don-da-la-ra neišeiti. 

Jondalaras vėl nusišypsojo. Jis tyčia iškraipė moters pasakymą 
tikėdamasis, jog ji nusileis, tačiau dar labiau apsidžiaugė, kad Aila 
nepasidavė jo gudrybei ir pasistengė būti suprasta. Gal jis rytoj ir 


neišeis iš urvo, bet galų gale ji mokosi greičiau. 

Ailos mokymas kalbėti tapo iššūkiu, o progresas Jondalarą 
džiugino, nors buvo netolygus. Vyras buvo suintriguotas jos mo- 
kymosi. Žodyno apimtis jau buvo pribloškiama; regis, ji gebėjo 
įsiminti žodžius taip greitai, kaip jis pajėgė juos berti. Didžiąją 
vienos popietės dalį Jondalaras praleido vardydamas Ailai viską, 
ką tik abu galėjo sugalvoti, o kai baigė, ji pakartojo jam kiekvieną 
žodį teisingai susiedama su daiktu. Vis dėlto tarti jai buvo sunku. 
Kai kurių garsų, kad ir kaip stengėsi, moteris nesugebėjo artiku- 
liuoti tinkamai, nors mėgino iš visų jėgų. 

Jondalarui patiko jos kalbėjimo maniera. Ailos balsas buvo že- 
mas ir malonus, o dėl keisto akcento skambėjo egzotiškai. Kol kas 
jis nusprendė nesukti galvos dėl to, kaip moteris jungia žodžius. 
Tinkama kalbėsena ateis vėliau. Tikroji kova tapo akivaizdesnė, 
kai po žodžių, įvardijančių konkrečius daiktus ar veiksmus, jie 
ėmė stumtis toliau. Netgi paprasčiausios abstrakčios sąvokos tapo 
problema: Aila norėjo atskiro žodžio visiems spalvų atspalviams 
ir sunkiai suprato, kodėl tamsi pušies ir blyški gluosnio žaluma 
apibūdinama bendru žodžiu „žalia“. Kai moteris suvokdavo abs- 
trakciją, tai būdavo tarsi apreiškimas arba seniai pamirštas prisi- 
minimas. 

Kartą Jondalaras palankiai atsiliepė apie jos fenomenalią at- 
mintį, tačiau jai buvo sunku suprasti, o jam - patikėti. 

— Ne, Don-da-la-ra. Aila ne gerai prisiminti. Aila mėginti, maža 
mergaitė Aila norėti gerai... atmintis. Ne gerai. Bandyti, bandyti, 
visą laiką bandyti. 

Jondalaras papurtė galvą trokšdamas, kad jo atmintis būtų tokia 
puiki, kaip jos, arba užsidegimas mokytis toks stiprus ir nenuslops- 


tantis. Jis kasdien matė pažangą, nors Aila vis buvo nepatenkinta. 

Plečiantis jų gebėjimui bendrauti moters paslaptis tapo vis miglo- 
tesnė. Kuo daugiau vyras apie ją sužinodavo, tuo daugiau klausimų 
kildavo. Aila buvo nepaprastai patyrusi, išmani vienais atžvilgiais 
ir visiškai naivi arba nemokša kitur - jis niekada nebūdavo tikras, 
kuris atvejis tai bus. Vieni jos gebėjimai, kaip ugnies įkūrimas, 
buvo kur kas pažangesni, nei Jondalaro kada matyti, o kiti - neįti- 
kėtinai primityvūs. 

Vienu Jondalaras neabejojo: ar yra, ar ne greta kitų žmonių, ji 
visiškai pajėgi savimi pasirūpinti. „Taip pat ir manimi“, - mąstė, o 
Aila patraukusi apklotus įsmeigė akis į sužeistą vyro koją. 

Ji turėjo pasiruošusi antiseptinį tirpalą, tačiau nervinosi reng- 
damasi išimti audinius kartu laikančius siūlus. Nemanė, kad išsi- 
skirs — atrodė, sveiksta gerai, - tik anksčiau šio metodo nebuvo 
išbandžiusi, todėl nesijautė užtikrinta. Jau kelias dienas svarstė, ar 
neištraukus mazgų, bet prireikė Jondalaro nusiskundimo, kad ap- 
sispręstų. 

Jaunoji moteris pasilenkė prie kojos ir atidžiai įsižiūrėjo į maz- 
gus. Atsargiai truktelėjo vieną iš surištų elnio sausgyslės atraižėlių. 
Augdama oda prikibo prie jos ir patraukus kėlėsi kartu. Aila suabe- 
jojo, ar derėjo taip ilgai laukti, tačiau buvo per vėlu nerimauti. Pri- 
laikydama mazgą pirštais su pačiu aštriausiu dar nenaudotu peiliu 
ji perpjovė vieną pusę kuo arčiau mazgo. Keletą sykių pabandžiusi 
tempti įsitikino, kad mazgas lengvai nepasiduos. Galų gale mote- 
ris suėmė jį dantimis ir staigiai truktelėjusi ištraukė. 

Jondalaras susiraukė. Aila apgailestavo, kad sukėlė jam nepato- 
gumų, bet plyšys neatsivėrė. Pasirodė mažutė srovelė kraujo ten, 
kur įplyšo oda, bet raumenys ir audiniai buvo sugiję. Nepatogu- 


mas - menka kaina. Moteris kuo greičiau išėmė likusius siūlus, o 

Jondalaras laikė sukandęs dantis ir suspaudęs kumščius, kad susi- 
laikytų nerėkęs kaskart jai traukiant siūlą. Abu pasilenkė arčiau 
pažiūrėti rezultato. 

Aila nusprendė: jei nepablogės, leis Jondalarui normaliai staty- 
ti koją ir išlįsti iš urvo. Paėmusi peilį ir dubenį su skysčiu ji ruošėsi 
eiti. Jondalaras ją sustabdė. 

— Gal galiu apžiūrėti peilį? - paklausė, rodydamas į įrankį. Mo- 
teris padavė ir stebėjo, kaip jis apžiūrinėja. 

— Pagamintas iš titnago! Nepaprasta nuoskala. Padirbinta su 
įgudimu, tačiau metodas toks primityvus. Peilis netgi be ranke- 
nos, tik galas atbukintas, kad neįpjautų. Kur jį gavai, Aila? Kas jį 
padarė? 

— Aila padaryti. 

Moteris suprato, kad Jondalaras komentavo kokybę ir meistriš- 
kumą, norėjo paaiškinti, jog ji ne tokia patyrusi kaip Drugas, ta- 
čiau mokėsi iš geriausio genties įrankių dirbėjo. Vyras nuodugniai 
tyrinėjo peilį ir atrodė kiek nustebęs. Ji norėjo aptarti įrankio pri- 
valumus, titnago kokybę, bet negalėjo. Neturėjo tinkamų žodžių 
arba supratimo, kaip išreikšti mintis. Tai varė į neviltį. 

Taip troško su juo pasikalbėti apie viską. Jau seniai neturėjo su 
kuo bendrauti, bet kol nepasirodė Jondalaras, nė nenutuokė, kaip 
to pasiilgo. Rodėsi, tarsi priešais stovėtų puotai nukrautas stalas, o 
ji būtų išbadėjusi, tačiau tegalėtų vos paragauti. 

Jondalaras atidavė jai peilį iš nuostabos purtydamas galvą. Įran- 
kis buvo aštrus, tikrai tinkamas, bet tik skatino jo smalsumą. Aila 
buvo išsilavinusi kaip bet kuri žiniuonė ir naudojo pažangų meto- 
dą - siūles, - tačiau peilis buvo toks primityvus. Jei tik jis galėtų 


paklausti, jei tik ji galėtų suprasti ir jam paaiškinti. Kodėl moteris 

nekalba? Dabar taip greitai mokosi. Kodėl neišmoko anksčiau? 


Ailos mokymasis kalbėti abiem tapo svarbiausiu tikslu. 


Jondalaras pakirdo anksti. Urve tebebuvo tamsu, nors pro įė- 
jimą ir skylę viršuje sklido tamsiai melsva priešaušrio šviesa. Jam 
stebint pasidarė kur kas šviesiau, išryškėjo kiekvienos iškyšos ir 
įdubos akmeninėse sienose kontūrai, tačiau net užsimerkęs matė 
tuos kontūrus taip pat aiškiai — jie buvo giliai įsirėžę jam į smege- 
nis. Reikėjo išeiti į lauką ir pamatyti daugiau. Jondalaras pajuto 
kylantį susijaudinimą ir buvo įsitikinęs, jog šiandien bus toji diena. 
Sunkiai tvėrė ir buvo pasiryžęs papurtyti greta miegančią moterį. 
Luktelėjo prieš ją paliesdamas, paskui apsigalvojo. 

Aila miegojo ant šono, susirangiusi po kailiais. Jondalaras jau 
žinojo, kad įprastame jos guolyje miega pats. Moters kailiai buvo 
sukloti ant greta atvilkto demblio, ne sekliame griovelyje, uždeng- 
tame šieno prikimštu paklotu. Moteris buvo apsirengusi, pasi- 
ruošusi prireikus akimirksniu pašokti. Ji persivertė ant nugaros, o 
vyras atidžiai ją tyrinėjo, mėgindamas įžiūrėti išskirtinių bruožų, 
kurie suteiktų užuominų apie jos kilmę. 

Kaulų struktūra, veido ir skruostikaulių forma buvo kitokia, 
palyginti su Zelandonijos moterimis, tačiau nebuvo matyti nieko 
neįprasta, išskyrus tai, kad ji buvo ypač graži. „Dailesnė nei pa- 
prastai, - nusprendė jis, dabar geriau įsižiūrėjęs. Jos bruožai būtų 
pripažinti gražiais pagal bet kuriuos standartus. 

Šukuosena — nuolat supintos kaselės, paliktos kabėti šonuose 


bei gale ir sukaišiotos po sruogomis priekyje, - nebuvo įprasta, 

tačiau Jondalaras buvo matęs kur kas keisčiau sušukuotų plaukų. 
Kelios ilgos sruogos buvo ištrūkusios ir užkištos už ausų arba ka- 
rojo netvarkingai, o ant skruosto buvo juodas dryžis nuo anglies. 
Vyrui toptelėjo, kad moteris ilgiau nebuvo nuo jo pasitraukusi nuo 
tada, kai atgavo sąmonę, o anksčiau tikriausiai juo labiau. Niekas 
negalėtų apkaltinti jos ne... 

Minčių srautas nutrūko, kai Aila atsimerkė ir nustebusi suriko. 
Ji nebuvo pratusi pabudusi išvysti veidą, ypač su tokiomis švytin- 
čiomis žydromis akimis ir susišiaušusia šviesia barzda. Taip staigiai 
atsisėdusi akimirką jautėsi apsvaigusi, tačiau netrukus atsitokėjo 
ir atsistojo pažarstyti ugnies. Laužas buvo išblėsęs - vėl pamiršo 
pridengti. Aila susirinko medžiagas, kad įžiebtų ugnį iš naujo. 

— Gal parodytum man, kaip užkurti ugnį, Aila? - paprašė Jon- 
dalaras, kai moteris paėmė akmenis. Šįkart ji suprato. 

— Nesunku, - tarusi atnešė ugnies įskėlimo akmenis ir degias 
medžiagas arčiau patalo. - Aila parodyti. 

Ji demonstratyviai sutrenkė akmenis vieną į kitą, tada sukrovė 
susiraizgiusį žievės plaušą, gauromečių pūkus ir padavė Jondalarui 
titnagą bei geležies piritą. 

Titnagą Jondalaras atpažino akimirksniu, paskui pagalvojo, 
kad yra matęs ir akmenų kaip tas kitas, tačiau nieku gyvu nebūtų 
bandęs panaudoti jų kartu, ypač ugniai kurti. Vyras sudaužė juos 
panašiai kaip Aila. Smūgis nepavyko, bet jam pasirodė, kad paste- 
bėjo mažytę kibirkštėlę. Skėlė dar kartą kiek abejodamas, jog suge- 
bės išgauti ugnį iš akmenų, nors ir matė, kad Aila taip daro. Nuo 
šalto akmens nušoko didelė žiežirba. Jondalaras apstulbo, paskui 
apsidžiaugė. Po dar kelių mėginimų šiek tiek padedant Ailai šalia 


lovos jau ruseno laužiukas. Vyras vėl pažvelgė į akmenis. 

— Kas tave išmokė šitaip kurti ugnį? 

Moteris suprato, ko jis klausia, tačiau nenuvokė, kaip papasa- 
koti. 

— Aila, - atsakė. 

— Taip, žinau, kad tu taip darai, bet kas tau parodė? 

— Aila... rodyti. 

Kaip moteris galėjo papasakoti jam apie tą dieną, kai laužas už- 
geso, rankinis kirvukas sulūžo ir ji atrado ugnies akmenį? Aila aki- 
mirką apglėbė galvą rankomis mėgindama rasti būdą paaiškinti, 
paskui pažvelgė į vyrą ir papurtė galvą. 

— Aila nekalbėti gerai. 

Jis suprato ją apėmusį pralaimėjimo jausmą. 

— Kalbėsi, Aila. Tada man ir papasakosi. Ilgai netruks —- tu 
nuostabi moteris, — nusišypsojo Jondalaras. — Šiandien aš eisiu į 
lauką, teisingai? 

— Aila pažiūrėti... - Ji atitraukė apklotus ir apžiūrėjo koją. Vie- 
tose, kur būta mazgų, buvo susidarę nedideli šašiukai, tačiau koja 
kuo puikiausiai gijo. Atėjo laikas jam stotis ir pamėginti įvertinti 
gijimo rezultatus. - Taip, Don-da-la-ra eiti į lauką. 

Jondalaro veidą nutvieskė plačiausia Ailos kada matyta šypse- 
na. Jis jautėsi kaip berniūkštis, po ilgos žiemos susiruošęs į vasaros 
susirinkimą. 

— Nagi, moterie, pirmyn! — Vyras nusitraukė kailius nekantrau- 
damas stotis ir eiti. 

Berniokiškas entuziazmas buvo užkrečiamas. Ji taip pat nusi- 
šypsojo, tačiau pridūrė apribojimą: 

— Don-da-la-ra valgyti maistas. 

Ilgai netruko iš vakarykščių patiekalų paruošti pusryčius ir ry- 


tinę arbatą. Aila atnešė grūdų Yhaha, kelias akimirkas praleido 

šukuodama ją su karšuliu, paskui pakasė juo ir mažąjį kumeliuką. 
Jondalaras stebėjo moterį. Darė tai ir anksčiau, tačiau dabar pirmą 
kartą pastebėjo, kad ji skleidžia garsą, stebėtinai panašų į arklių 
žvengimą, ir taria kažkokius kapotus gomurinius skiemenis. Ai- 
los rankų judesiai ir ženklai Jondalarui nieko nereiškė - jų nė ne- 
pastebėjo, nes nežinojo, jog jie yra sudedamoji dalis kalbos, kuria 
moteris kalbasi su arkliu, - bet suprato, kad nesuprantamu būdu 
ji bendrauja su kumele. Vyrui taip pat susidarė įspūdis, jog gyvulys 
Ailą supranta. 

Moteriai myluojant kumelaitę su jaunikliu vyras spėliojo, ko- 
kius burtus ji naudoja gyvūnams apžavėti. Pats jautėsi truputį ap- 
žavėtas, tačiau nustebo ir nudžiugo, kai Aila atvedė prie jo guolio 
gyvulius. Anksčiau niekada nebuvo tapšnojęs gyvo arklio nei pri- 
ėjęs taip arti prie pūkuoto naujagimio kumeliuko, tad buvo kiek 
sukrėstas, kad jie visiškai nebijo. Jauniklį akivaizdžiai traukė prie 
Jondalaro po to, kai šis, iš pradžių atsargiai patapšnojęs, ėmė glos- 
tyti ir kasyti būtent reikiamas vietas. 

Vyras prisiminė neminėjęs Ailai, kaip vadinamas šis gyvūnas, 
tad parodė į kumelę. 

— Arklys, - pasakė. 

Kadangi Yhaha turėjo vardą, sudarytą iš garsų, tokį kaip jos 
arba jo. Aila papurtė galvą. 

— Ne, - paprieštaravo, - Yhaha. 

Jondalarui moters ištartas garsas nuskambėjo ne kaip vardas — 
tai buvo tobulas arklio žvengimo pamėgdžiojimas. Jis apstulbo. Ji 
nemoka kalbėti jokia žmonių kalba, tačiau sugeba kalbėti kaip ar- 
klys? Kalbėti su arkliu? Vyrą apėmė baiminga pagarba — tai buvo 


akivaizdžiai galingi burtai. 

Apstulbusį Jondalaro žvilgsnį Aila klaidingai palaikė suprati- 
mo stoka. Palietė savo krūtinę ir ištarė savo vardą, mėgindama pa- 
aiškinti. Tada parodė į vyrą ir pasakė jo vardą. Paskui parodė į arklį 
ir vėl tyliai sužvengė. 

— Ar tai kumelės vardas? Aila, aš nesugebėsiu ištarti tokio gar- 
so. Nemoku kalbėtis su arkliais. 

Netrukus po paties kantriausio aiškinimo jis pabandė, bet tai 
buvo veikiau tik panašiai skambantis žodis. Regis, moteris buvo 
patenkinta ir nuvedė gyvulius atgal į vietą urve. 

— Vyras moko mane žodžių, Yhaha. Ketinu išmokti visus jo 
žodžius, tačiau turėjau jam pasakyti tavo vardą. Turime pagalvo- 
ti, kaip pavadinti tavo mažylį... Manai, vyras norėtų suteikti vardą 
tavo jaunikliui ? 

Jondalaras buvo girdėjęs apie vieną Zelandonijos žiniuonę, 
kuri, pasak kalbų, gebėjo privilioti žvėris pas medžiotojus. Kartais 
patys medžiotojai visai neblogai pamėgdžiodavo kai kurių žvėrių 
skleidžiamus garsus ir tai padėdavo jiems pritykinti arčiau. Vis dėl- 
to Jondalaras nežinojo, kad kas kalbėtų su gyvuliu ar būtų įtikinęs 
keturkojį gyventi kartu. Tik moters dėka laukinė kumelė apsiku- 
meliavo jam prieš akis ir ji netgi leido paglostyti mažylį. Staiga 
kiek nustebusiam ir išsigandusiam vyrui paaiškėjo tikroji moters 
galia. Kas ji tokia? Kokios rūšies kerus įvaldžiusi? Eidama artyn su 
laiminga šypsena lūpose ji atrodė tiesiog paprasta moteris. Papras- 
ta moteris, kuri gali kalbėtis su arkliais, bet ne su žmonėmis. 

— Don-da-la-ra eina į lauką? 

Jau buvo kone pamiršęs. Jondalaro veidą nušvietė nekantrumas 
ir nelaukdamas Ailos jis pabandė atsistoti. Entuziazmas išblėso. 


Jautėsi silpnas, judant skaudėjo. Galva apsisuko, ėmė pykinti, bet 

paskui praėjo. Aila stebėjo, kaip vyro išraiška keičiasi nuo nekan- 
trios šypsenos iki skausmo grimasos, o tada staigaus blyškumo. 

— Man reikės šiokios tokios pagalbos, - pasakė Jondalaras. Jo 
šypsena buvo įtempta, tačiau nekantri. 

— Aila padėti, - tikino moteris ir kaip atramą pasiūlė savo petį 
bei ranką. Iš pradžių vyras nenorėjo pernelyg remtis, bet pamatęs, 
kad moteris puikiai laiko svorį, yra stipri ir žino, kaip prilaikyti, 
priėmė jos pagalbą su džiaugsmu. 

Kai galų gale įsikibęs į džiovinimo rėmo stulpą atsistojo ant 
sveikosios kojos ir Aila pažvelgė į jį, jai žandikaulis atvipo, o akys 
išsiplėtė. Jos viršugalvis vargiai siekė vyro smakrą. Ji matė, kad ne- 
pažįstamojo kūnas ilgesnis nei genties vyrų, tačiau nesusiejo to su 
ūgiu, neįsivaizdavo, kaip jis atrodys stovėdamas. Moteris nebuvo 
mačiusi tokio ilgšio. 

Nuo vaikystės Aila neprisiminė žiūrėjusi į ką nors pakeltomis 
akimis. Dar nepasiekusi moterystės buvo aukštesnė už visus gen- 
tainius, netgi vyrus. Visada buvo didelė ir bjauri: pernelyg aukšta, 
pernelyg išblyškusi, pernelyg plokščio veido. Nė vienas vyras ne- 
panoro Ailos priimti, netgi po to, kai galingas jos totemas buvo 
įveiktas ir visi patenkinti manė, kad ji ėmė lauktis būtent jų to- 
temui įveikus urvinį liūtą, nors žinojo, jog, neradus poros prieš 
gimdant, jos vaikas bus nelaimingas. Durkas ir buvo nelaimingas. 
Gentis nenorėjo leisti jam gyventi. Sakė, jis išsigimęs, tačiau Bru- 
nas vis tiek jį priėmė. Ailos sūnus įveikė prastą savo lemtį. Jis įveiks 
ir motinos netektį. Bus aukštas - moteris tai suprato dar prieš išei- 
dama, - bet ne kaip Jondalaras. 

Šitas vyras privertė Ailą pasijusti maža gerąja prasme. Iš pradžių 


jai susidarė įspūdis, kad jis jaunas, o jaunas reiškė mažas. Jondalaras 

ir atrodė jaunesnis. Pažvelgusi į vyrą iš naujos perspektyvos Aila 
pastebėjo, kad barzda ataugo. Nenuvokė, kodėl jis buvo be barzdos 
anksčiau, tačiau dabar matydama šiurkščius auksinius plaukelius 
ant smakro moteris suvokė, jog jis - ne berniukas. Tai buvo vyras — 
aukštas, stiprus, visiškai subrendęs vyras. 

Apstulbęs žvilgsnis Jondalarą pralinksmino, nors priežasties 
nežinojo. Aila buvo aukštesnė, nei jis spėjo. Judesiai ir laikysena 
sudarė kur kas žemesnio stoto žmogaus vaizdą. Tiesą sakant, ji 
buvo gana aukšta, o jam patiko aukštos moterys. Paprastai tokios 
krisdavo Jondalarui į akį. 

„Nors šitoji, - galvojo jis, - kristų bet kam į akį“ 

— Kad jau tiek padarėm, einam, - paragino jis. 

Aila suvokė, jog vyras be drabužių, suvokė jo nuogumą. 

— Don-da-la-ra reikia... apdaras, - tarė ji vartodama žodį, ku- 
riuo Jondalaras vadino jos apsiautalą, nors turėjo omenyje vyrišką 
drabužį. - Reikėti dengti... - Parodė į vyro genitalijas: šito žodžio 
jis dar nebuvo pasakęs. Paskui dėl nepaaiškinamos priežasties ji iš- 
raudo. 

Tai nebuvo kuklumas. Buvo mačiusi ne vieną nuogą vyrą ir mo- 
terį — ne dėl to Aila sunerimo. Ji pagalvojo, kad jam reikia apsau- 
gos ne nuo gamtos stichijų, o nuo pikta lemiančių dvasių. Nors 
moterys vyrų apeigose nedalyvaudavo, Aila žinojo, jog genties 
vyrai nemėgsta palikti atvirų genitalijų ketindami išeiti. Moteris 
nesuprato, kodėl šita mintis privertė ją sutrikti, kodėl veidas taip 
užkaito ir kodėl atrodė, kad vėl atgijo tas tempiantis, traukiantis, 
pulsuojantis pojūtis. 

Jondalaras nudelbė akis. Jis taip pat turėjo prietarų dėl geni- 


talijų, tačiau niekad negalvojo prisidengti nuo blogio dvasių. Jei 

piktavalių priešų priverstas žiniuonis iškviestų blogį arba moteris 
turėtų pagrindą ir sugalvotų jį prakeikti, prireiktų kur kas daugiau 
nei skiautelės audinio prisidengti. 

Vis dėlto jis žinojo: nors svetimšaliui už padarytą socialinę 
klaidą bus dovanota, keliaujant išmintingiau kreipti dėmesį į 
subtilias užuominas, kad kuo rečiau įžeistum šeimininkus. Pa- 
stebėjo, kur Aila rodo, ir moters nuoraudį. Jondalaras pritarė 
nuomonei, jog nedera eiti laukan neprisidengus. Šiaip ar taip, 
pliku užpakaliu sėdėti ant akmens nebūtų patogu, o jis nepajėgs 
daug judėti. 

Paskui Jondalaras pagalvojo apie save, stypsantį ant vienos 
kojos, įsikabinusį į baslį ir taip nekantraujantį išeiti iš urvo, kad nė 
nepastebėjo esąs visiškai nuogas. Paaiškėjus padėties absurdišku- 
mui jis prapliupo širdingu juoku. 

Iš kur Jondalaras galėjo žinoti, kokį poveikį juokas padarys Ai- 
lai? Jam juoktis buvo taip pat natūralu kaip kvėpuoti. Aila užaugo 
išmoko jį apriboti, kad kuo geriau pritaptų. Tokia buvo dalis kai- 
nos už išgyvenimą. Tiktai gimus sūnui moteris vėl atrado juoko 
džiaugsmą. Šią savybę Durkas paveldėjo iš jos. Aila suprato, kad į 
berniuko skatinimą juoktis būtų žiūrima nepalankiai, tačiau, kai 
likdavo vieni, ji negalėdavo atsispirti žaismingai nepakutenusi, o 
vaikas atsakydavo džiaugsmingai kikendamas. 

Ailai juokas buvo kur kas reikšmingesnis nei paprasčiausia 
spontaniška reakcija. Jis reiškė unikalų ryšį su sūnumi, dalele savęs, 
kurį įkvėpė mylimas urvinio liūto jauniklis, tą įspūdį sustiprino. 


Aila nieku gyvu nebūtų atsižadėjusi juoko. Tai būtų reiškę ne tik 

atsisakyti jausmingų prisiminimų apie sūnų, bet ir besimezgančios 
savivokos jausmo. 

Moteris nemanė, kad kažkas dar galėtų juoktis. Išskyrus save 
ir Durką, ji neprisiminė kada girdėjusi juoką. Ypatingas Jondala- 
ro juokas - širdingas, jausmingas, nevaržomas — kvietė atsakyti. 
Šaipantis iš savęs, šio vyro balse buvo girdėti toks nesuvaržytas 
džiaugsmas, kad vos išgirdusi Aila pamilo jo juoką. Kitaip nei su- 
augusių genties vyrų priekaištai, vien Jondalaro kvatojimo garsas 
skleidė pateisinimą. Juoktis ne tik buvo galima, bet ir kviečiama. 
Buvo neįmanoma atsispirti. 

Aila ir nesispyrė. Nuostaba bei sutrikimas virto šypsena, o pas- 
kui — pačios juoku. Aila nežinojo, kas taip juokinga, klegėjo todėl, 
kad taip darė Jondalaras. 

— Don-da-la-ra, - tarė Aila akimirkai praėjus. - Koks žodis — 
cha cha cha? 

— Juoktis? Juokas? 

— Kuris... tikras žodis? 

— Abu tinka. Kai tai darai, sakai „juoktis“. Kai kalbi apie tai, 
sakai „juokas“, - paaiškino jis. 

Aila kiek pagalvojo. Tame, ką vyras sakė, buvo daugiau nei bū- 
das pavartoti žodį - kalboje buvo daugiau nei žodžiai. Moteris 
jau žinojo daugybę jų, tačiau vis nusivildavo mėgindama išreikšti 
mintis. Buvo būdas, kaip juos sudėlioti, ir prasmė, kurios ji visiškai 
negalėjo perprasti. Nors Jondalarą suprato, žodžiai tik suteikdavo 
užuominą. Labiausiai padėdavo įžvalgus gebėjimas skaityti nesą- 
moningą vyro kūno kalbą. Vis dėlto pokalbiuose ji jautė tikslumo 
ir įvairovės stygių. Dar blogesnis buvo jausmas, kad mokėtų, jei 
tik gebėtų atsiminti, ir nepakeliama įtampa, kaip bandant atrišti 


skausmingą mazgą, kurį juto priartėjusi prie atsiminimų. 

— Don-da-la-ra juoktis? 

— Taip, teisingai. 

— Aila juoktis. Aila patikti juoktis. 

- Šiuo metu Jondalaras parikti išeiti, - atsakė jis. - Kur mano 
drabužiai ? 

Aila atnešė krūvą supjaustytų apdarų. Jie buvo sudraskyti liū- 
to nagų ir išteplioti rudomis dėmėmis. Nuo išdabintų marškinių 
byrėjo karoliukai ir kiti papuošimai. Drapanų vaizdas išblaivė Jon- 
dalarą. 

— Tikriausiai buvau baisiai sužeistas, — tarė jis, keldamas kelnes, 
sustirusias nuo sudžiūvusio kraujo. - Šitos netinka mūvėti. 

Aila manė taip pat. Nuėjusi į saugyklą atnešė nenaudotą odos 
gabalą, ilgų diržo juostų ir pradėjo vynioti Jondalarui aplink juos- 
menį genties vyrų būdu. 

— Aš pats, — tarė jis ir, įkišęs minkštą odą tarp kojų, priekyje 
bei gale traukė ją į viršų, kad pridengtų sėdmenis. - Vis dėlto ne- 
atstumčiau trupučio pagalbos, - pridūrė, nesugebėdamas aplink 
juosmenį aprišti prilaikančio diržo. 

Ji padėjo užsirišti diržą, o paskui, pakišusi petį atsiremti, paro- 
dė, kad Jondalaras turėtų perkelti svorį ant sužeistos kojos. Vyras 
tvirtai pastatė koją ir atsargiai palinko pirmyn. Buvo skausmin- 
giau, nei tikėjosi, ir jau ėmė abejoti, ar pavyks, bet, sutelkęs ryžtą, 
jis stipriai atsirėmė į Ailą ir šoktelėjo vieną mažą žingsnelį, paskui 
kitą. Pasiekęs mažo urvo angą jis džiugiai šypsodamasis atsisuko 
į moterį, o paskui pažvelgė į akmeninę atbrailą ir aukštas pušis, 
augančias greta priešingos sienos. 

Aila trumpai jį, įsikibusį į tvirtą urvo akmenį, palikusi nuėjo 


atnešti austinio žolės demblio bei kailio ir įtaisė juos tolimajame 

atbrailos gale, iš kur Jondalaras geriausiai matytų slėnį. Tada sugrį- 
žo vyrui padėti. Pavargęs, skausmo nukamuotas ir kartu patenkin- 
tas savimi Jondalaras įsitaisė ant kailio ir pirmą kartą apsidairė. 

Yhaha su kumeliuku ganėsi laukuose - gyvuliai išėjo netrukus 
po pažinties su Jondalaru. Slėnis buvo žalias ir vešlus rojus, įsiter- 
pęs tarp bekraščių stepių. Jondalaras nė nebūtų įtaręs, kad tokia 
vieta egzistuoja. Jis pasisuko į aukštupyje esantį siaurą tarpeklį ir 
greta akmenimis nubarstytą pakrantę, kuri nebuvo paslėpta nuo 
akių, tačiau dėmesį traukė žalias slėnis, nusidriekęs palei upelį iki 
tolimo posūkio. 

Pirmiausia vyras padarė išvadą, kad Aila gyvena čia viena. Ne- 
buvo jokių kitų žmonių gyvenimo ženklų. Moteris truputį pasėdė- 
jo kartu, paskui nuėjo į urvą ir grįžo su saujele grūdų. Sudėjo lūpas, 
sučireno melodingą trelę ir išbarstė sėklas ant atbrailos gretimais. 
Jondalaras sutriko, tačiau nusileido paukštis ir ėmė lesnoti sėklas. 
Netrukus visas pulkas įvairaus dydžio bei spalvų plunksnuočių sū- 
kuriavo aplink mosuodami sparnais ir greitais trūkčiojamais jude- 
siais stvarstė grūdus. 

Jų giesmelės - trelės, čirenimai ir kleketavimai — pripildė orą, 
paukščiai pašiaušę plunksnas kivirčijosi dėl vietos. Jondalarui teko 
pažvelgti dukart, kol suprato, kad dalį girdimų giesmelių sklei- 
džia moteris! Ji galėjo pakartoti visą aibę garsų, o kai nutaisyda- 
vo reikiamą balsą, tam tikras paukštis nutūpdavo jai ant piršto ir 
ji pakėlusi ranką čiulbėdavo duetu. Kelis kartus moteris prinešė 
plunksnuočių pakankamai arti Jondalaro, kad tas spėtų paliesti 
prieš paukščiui nuskrendant. 

Kai sėklos baigėsi, dauguma paukščių išskrido, tačiau vienas juo- 


das pasiliko giedoti su Aila. Ji tobulai pamėgdžiojo strazdo muzikinį 

popuri. Paukščiui nuskridus, Jondalaras sunkiai įkvėpė. Buvo sulai- 
kęs kvapą, kad netrikdytų Ailos sparnuočių pasirodymo. 

— Kur to išmokai? "Tai buvo nepaprasta, Aila. Niekad anksčiau 
nebuvau taip arti gyvų paukščių. 

Moteris nusišypsojo nevisiškai supratusi, ką jis sakė, tačiau suvo- 
kė, jog paliko jam įspūdį. Ji pagiedojo dar vieną paukščio giesmelę 
tikėdamasi, kad jis pasakys paukščio pavadinimą, bet Jondalaras 
tik šypsojosi pripažindamas jos meistriškumą. Aila pabandė dar 
keletą, paskui pasidavė. Jondalaras nesuprato, ko ji nori, tik vie- 
na mintis privertė jo kaktą susiraukšlėti. „Moteris geriau pamėg- 
džioja paukščių garsus nei Šamuda su Aeita! Gal ji bendrauja su 
Motinos dvasiomis, virtusiomis paukščiais?“ Kažkoks sparnuotis 
nusklendė žemyn ir nusileido Ailai prie kojos. Jondalaras neramiai 
jį nužvelgė. 

Trumpalaikis būgštavimas netruko užleisti vietą buvimo lauke 
džiaugsmui, persmelktam saulės šviesos, jaučiant vėją ir žvelgiant į 
slėnį. Aila taip pat buvo sklidina smagumo dėl draugijos. Buvo taip 
sunku patikėti, kad kažkas dar sėdi ant jos atbrailos. Aila bijojo net 
mirktelti, kad atsimerkus Jondalaras nebūtų dingęs. Kai galų gale 
įtikino save kito žmogaus tikrumu, užsimerkė, kad pažiūrėtų, kaip 
ilgai galės ištverti — vien dėl malonumo atsimerkus pamatyti vyrą 
ten pat. Kai Jondalaras prašnekdavo Ailai užsimerkus, sodrus du- 
denantis jo balsas buvo netikėta džiaugsmo dovana. 

Saulei palypėjus aukščiau ir ėmus šildyti, Ailos dėmesį patraukė 
spindinti srovė apačioje. Ji buvo atsisakiusi įprasto rytinio plau- 
kiojimo nenorėdama palikti Jondalaro vieno, nes baiminosi, kad 
jam netikėtai gali ko prireikti. Dabar vyras jautėsi kur kas geriau, o 


jei prireiks, galės šūktelti. 

— Aila eiti vanduo, - pasakė ji judesiais vaizduodama plauki- 
mą. 

- Plaukti, - pasakė jis, panašiai judėdamas. - Žodis yra „plauk- 
ti“, norėčiau eiti kartu. 

— Paukti, - lėtai pratarė moteris. 

- Plaukti, - pataisė Jondalaras. 

— Plauk-ti, - dar kartą pabandė ji ir, vyrui linktelėjus, patraukė 
žemyn. „Dar reikia kiek palūkėti, kol pats pajėgs leistis tuo keliu, 
atnešiu jam vandens. Koja gyja puikiai. Manau, galės ja naudotis. 
Gal truputį šlubčios, tačiau, tikiuosi, tai netrukdys: 

Pasiekusi pakrantę ir atrišusi apsiautalo juostą Aila nusprendė 
taip pat išsitrinkti plaukus. Nudrožė paieškoti muilo šaknies. Pa- 
kėlusi akis pamatė Jondalarą, jam pamojavo, paskui grįžo į pakran- 
tę, toliau nuo jo žvilgsnio. Atsisėdo ant didelės uolos, iki pavasa- 
rio buvusios sienos dalimi, krašto išsipinti kasų. Naujas duburys, 
kurio iki uolų persigrupavimo čia nebuvo, tapo mėgstamiausia jos 
maudymosi vieta. Čia buvo giliau, o akmenyje gretimais buvo įdu- 
ba, kurią ji naudojo saponinui iš muilo šaknų išmušti. 

Jondalaras galėjo pasigėrėti stipriais tiksliais Ailos mostais, 
kai nusiplovusi putas ji yrėsi prieš srovę. Paskui moteris tingiai 
grįžo prie akmens, įsitaisė ir leidosi saulės džiovinama, kol šake- 
le narpliojo raizgalus iš plaukų. Paskui susišukavo karšuliu. Tan- 
kūs plaukai išdžiūvo, pati sušilo ir pagalvojusi, kad Jondalaras jos 
nepašaukė, pradėjo nerimauti. „Tikriausiai pavargo“, - mintijo ji. 
Vien žvilgtelėjusi į apsiautalą nusprendė, kad reikia naujo. Čiupusi 
nusinešė jį taku. 

Jondalaras saulei buvo kur kas jautresnis nei Aila. Juodu su To- 


nolanu išėjo pavasarį, ir menkas apsauginis įdegis, įgautas palikus 

mamutojų stovyklą, buvo nublukęs tūnant Ailos urve. Vyras tebe- 
buvo žiemiškai blyškus, bent jau tol, kol neatsisėdo įsaulyje. Kai 
pajuto nusvilęs saulėje, vis dar sėdėjo ant atbrailos vienas. Pabandė 
nekreipti dėmesio, nenorėdamas trikdyti moters, kuri mėgavosi 
sau skirdama kelias akimirkas po atidžios vyro globos. Jis pradėjo 
spėlioti, kur Aila taip ilgai užgaišo, norėjo, jog ji paskubėtų, dirs- 
čiojo į tako viršų, paskui vedžiojo akimis upeliu galvodamas, kad 
gal ji nusprendė dar paplaukioti. 

Vyras žiūrėjo kita kryptimi, kai Aila užkopė ant sienos viršaus, 
ir vieno žvilgsnio į skausmingai raudoną jo nugarą pakako, kad 
moterį apimtų gėda. „Pažiūrėkit į tą nudegimą! Kokia aš gydytoja, 
jei taip ilgai jį čia palikau?“ Ji nuskubėjo Jondalaro link. 

Jis išgirdo ją ateinant ir atsisuko dėkingas, kad galų gale grįžo, 
bei truputį pyktelėjęs, jog užtruko taip ilgai. Pamatęs Ailą daugiau 
nebejautė saulės paliktų nudegimų. Aiktelėjo ir nustebęs įsispok- 
sojo į nuogą moterį, einančią jo link ryškioje saulės šviesoje. 

Jos oda buvo gelsvai rudo aukso atspalvio, kuris mainėsi judant 
plokštiems gyslotiems puikiai ištreniruotiems raumenims. Kojos 
buvo tobulai nulietos, gadinamos tik keturių lygiagrečių randų 
ant kairios šlaunies. Jondalaras taip pat matė standžius apvalius 
sėdmenis, o virš rusvų gaktos pūkų plaukų pilvo linkį su keliomis 
išilginėmis raukšlėmis — nėštumo žyme. Nėštumo? Moters krū- 
tys buvo didelės, tačiau puikios formos, aukštos kaip mergaitės, 
su tamsiai rausvomis aureolėmis ir styrančiais speneliais. Jos ilgos, 
grakščios rankos nesąmoningai bylojo apie jėgą. 

Aila užaugo tarp žmonių - vyrų ir moterų, - kurie iš prigim- 
ties buvo stiprūs. Kad įgyvendintų genties moterims skirtas už- 


duotis - kėlimą, nešimą, kailių išdirbimą, malkų skaldymą, - jos 

kūnas turėjo išvystyti būtiną raumenų jėgą. Medžioklė suteikė jai 
vielos stangrumo, o būtis pareikalavo stiprybės, kad likusi viena 
išgyventų. 

„Tikriausiai, ji stipriausia kada matyta moteris, - galvojo Jon- 
dalaras, — nieko keista, jog sugebėjo mane prilaikyti ir paremti 
svorį: Be abejonės, jis žinojo niekad neregėjęs moters dailiau su- 
dėtu kūnu, bet buvo šis tas daugiau nei tai. Nuo pat pradžių vyras 
manė, kad ji tikrai graži, tačiau nebuvo matęs jos vaiskioje dienos 
šviesoje. 

Ilgakaklė, su nedideliu randeliu prie gerklės, grakščia žandikau- 
lio linija, putliomis lūpomis, tiesia siaura nosimi, aukštais skruos- 
tikauliais ir mėlynai pilkomis akimis, įstatytomis toli viena nuo 
kitos. Kruopščiai iškalti Ailos bruožai buvo elegantiškai harmo- 
ningi, o ilgos blakstienos ir antakių lankai buvo šviesiai rudi, tonu 
tamsesni nei laisvai krintančios auksinių saulėje žvilgančių plaukų 
sruogos. 

— Didžioji dosnioji Motina! - iškvėpė Jondalaras. 

Jis stengėsi sugalvoti žodžių Ailai apibūdinti: visumos poveikis 
buvo svaiginamas. Miela, stulbinama, didinga? Jis nebuvo matęs 
labiau kvapą gniaužiančios gražuolės. „Kodėl ji slepia tokį įspū- 
dingą kūną po beformiu apsiautalu? Kam laikyti tokius nuostabius 
plaukus supintus į kaseles? Maniau, ji paprasčiausiai daili. Kodėl 
nieko neįžvelgiau?“ 

Vyras susijaudino iš karto, tačiau, Ailai įveikus akmeninės at- 
brailos atkarpą ir priėjus arčiau, geismas jį užgriuvo tarytum pri- 
mygtinis, pulsuojantis poreikis. Jondalaras geidė moters žūtbūti- 
nai, kaip niekad anksčiau. Net rankas gėlė, kaip norėjo glamonėti 


tą tobulą kūną, atrasti slaptas vieteles; geidė ją tyrinėti, ragauti, 

suteikti malonumą. Kai Aila palinko arčiau ir Jondalaras užuodė 
šiltą odą, buvo pasiruošęs moterį paimti net neklausęs leidimo, jei 
būtų pajėgęs. Vis dėlto jautė, jog ji ne iš tų, kurias būtų lengva pa- 
imti. 

— Don-da-la-ra. Nugara... ugnis... - Aila ieškojo tinkamų žo- 
džių žioruojančiam nudegimui apsakyti. Staiga sudvejojo — su- 
stabdė gyvuliška Jondalaro žvilgsnio trauka. Moteris pažvelgė į jo 
ryškiai mėlynas akis ir pasijuto traukiama gilyn. Širdis suspurdėjo, 
keliai apsilpo, veidas užkaito. Jos kūnas suvirpėjo, staiga sudrėko 
tarp kojų. 

Aila nesuprato, kas jai negerai, ir, pasukusi galvą į šalį, atplėšė 
nuo Jondalaro akis. Žvilgsnis nukrypo į piestu stojantį vyriškumą, 
apibrėžtą klubų raiščio, ir Aila pajuto nenumaldomą norą ištiesusi 
ranką jį paliesti. Užsimerkė, sunkiai įkvėpė ir pabandė numaldyti 
drebulį. Atsimerkusi vengė vyro žvilgsnio. 

— Aila padėti Don-da-la-ra eiti urvas, - pasakė. 

Saulės nudegimas buvo skausmingas, laikas gryname ore vyrą 
išvargino, tačiau, atsišliejęs į moterį trumpoje sunkioje kelionėje 
į urvą, jautė jos nuogą kūną taip arti, kad niršus geismas tebešėlo. 
Aila įtaisė Jondalarą guolyje, greitai peržvelgė vaistų atsargas, pas- 
kui staiga išbėgo. 

Jam pasidarė smalsu, kur ji dingo, ir suprato moteriai grįžus 
pilnu glėbiu didelių pilkai žalių varnalėšų lapų. Nudrėskusi lapus 
nuo stambių vidurinių gyslų Aila suplėšė juos gabalėliais į dubenį, 
įpylė šalto vandens ir akmeniu sutrynė į košę. 

Nudegimas kamavo vis labiau, tad pajutęs raminamą vėsią masę 
ant nugaros Jondalaras vėl pasijuto dėkingas, kad ji - mokanti gy- 


dyti moteris. 

— Oi, šitaip daug geriau, - pratarė. 

Tada, Ailai rankomis švelniai lyginant vėsius lapus, vyras suvo- 
kė, kad ji nestabtelėjo apsirengti. Moteriai atsiklaupus greta, jautė 
jos artumą tarytum apčiuopiamą sklaidą. Šiltos odos ir kitas, pa- 
slaptingas, moteriškas, kvapas padrąsino jos siekti. Jondalaras per- 
braukė delnu Ailai per šlaunį nuo kelio iki sėdmenų. 

Nuo prisilietimo moteris sustingo aiškiai supratusi, kad vyras 
ranka ją glamonėja. Nustėro, nors nebuvo tikra tuo, ką jis daro ir 
kaip ji turėtų reaguoti. Tikra buvo tik tai, jog nenorėjo, kad Jon- 
dalaras liautųsi. Vyrui palietus spenelį, aiktelėjo perlieta netikėto 
drebulio. 

Jondalarą nustebino moters reakcija. Ji atrodė sukrėsta. Argi 
nevisiškai natūralu, kad vyras nori liesti gražią moterį? Ypač kai 
ji taip arti, jog juodu kone liečiasi. Jis atitraukė ranką, nežinoda- 
mas ką galvoti. „Aila elgiasi taip, lyg anksčiau nebūtų liesta, — 
mintijo jis. — Vis dėlto ji moteris, ne jauna mergaitė, o pagal 
išilgines žymes ant pilvo, netgi gimdžiusi, nors vaiko niekur ne- 
matyti. Na, ji nebūtų pirma vaiko netekusi moteris, tačiau pri- 
valėjo patirti pirmąjį ritualą, kuris paruoštų ją priimti Motinos 
palaiminimą“ 

Aila tebejautė dilginamą Jondalaro prisilietimo poveikį. Nesu- 
prato, kodėl jis liovėsi, tad sutrikusi atsistojo ir nuėjo. 

„Galbūt aš jai nepatinku? — svarstė Jondalaras. - Kodėl tada 
priėjo taip arti, ypač kai mano geismas buvo toks akivaizdus? Ji ne 
tenkino mano troškimo, o gydė nudegimą saulėje. Be to, elgesyje 
nebuvo jokio siūlymosi. Tiesą sakant, moteris tarsi nė nesuvokė, 
kokį poveikį man daro. Ar ji įpratusi prie tokios reakcijos į savo 


grožį? Beširdiškai neignoravo, kaip kai kurios patyrusios moterys, 

tačiau ar gali šitaip atrodanti moteris nežinoti savo poveikio vy- 
rams? 

Jondalaras pakėlė sutrintą lapo gabalėlį, kuris nukrito nuo nu- 
garos. „Šaramudojų gydytoja taip pat nudegimus gydė varnalėšo- 
mis. Ji patyrusi. Žinoma! Tu tikras kvailys, Jondalarai, — sakė jis 
sau. - Šamuda pasakojo apie išbandymus tų, kurie tarnauja Moti- 
nai. Malonumai jai turbūt taip pat užginti. Nekeista, jog dėvi šitą 
beformį apsiautalą, kad paslėptų savo grožį. Moteris nebūtų priė- 
jusi taip arti, jei nebūčiau saulėje nusvilęs, o tada griebiau ją kaip 
koks paauglys vaikiščias. 

Vyro koja tvinkčiojo ir, nors vaistai kiek padėjo, nudegimas 
saulėje tebevargino. Jis atsigulė, pabandė įsitaisyti ant šono ir už- 
simerkė. Jautė troškulį, tačiau nenorėjo persiversti, kad pasiektų 
vandenmaišį, kai jau rado pusiau pakenčiamą padėtį. Jautėsi apgai- 
lėtinai ne tik dėl skaudulių ir skausmų, bet dėl to, jog manė įvyk- 
dęs didžiulį netaktą ir buvo sutrikęs. 

Jau seniai, nuo vaikystės, nejautė pažeminimo dėl socialinės 
klaidos. Mokėsi susivaldyti, kol tobulindamas pavertė tai menu. 
Vėl nuėjo per toli ir buvo atstumtas. Ši nuostabi moteris, ta, ku- 
rios jis geidė labiau nei bet kurios kitos, jį atstūmė. „Žinau, kaip 
dabar viskas bus. Gal Aila ir elgsis, lyg nieko nebūtų atsitikę, bet 
kaip įmanydama manęs vengs. Kai negalės laikytis atokiai, vis tiek 
sugebės išlaikyti atstumą. Bus šalta ir abejinga. Jos lūpos gal ir šyp- 
sosis, tačiau akys pasakys man tiesą. Jose nebus šilumos arba, dar 
blogiau, bus matyti gailestis: 

Aila apsivilko švarų apsiautalą ir pynėsi kasas gėdydamasi, kad 
leido Jondalarui nudegti saulėje. Tai jos kaltė — pats jis negalėjo 


pasitraukti. Mėgavosi, plaukiojo, trinkosi galvą, nors turėjo skirti 

daugiau dėmesio pacientui. „Aš turėčiau būti gydytoja pagal Izos 
liniją. Pačią garbingiausią liniją gentyje — ką Iza pagalvotų apie 
tokį nerūpestingumą, tokią jautrumo pacientui stoką?“ Aila jautė- 
si pažeminta. „Jis taip stipriai sužeistas, jam smarkiai tebeskauda, 
o aš pridėjau dar daugiau kančių“ 

Prie moters sumišimo prisidėjo dar šis tas. Vyras ją palietė. Te- 
bejautė šiltą jo delną ant šlaunies. Aila tiksliai prisiminė, kur jis 
lietė ir kur praleido, tarsi savo švelnia glamone būtų ją nudeginęs. 
„Kodėl Jondalaras palietė spenelį? Vis dar tebedilgčioja. Jo vyriš- 
kumas buvo toks sklidinas, žinau, ką tai reiškia. Ne kartą mačiau 
vyrus duodant ženklą moterims, kai jie norėdavo numalšinti savo 
poreikius. Braudas darė tai sa manimi, - Aila suvirpėjo. - Kaip 
būdavo baisu pamačius sukietėjusį jo vyriškumą.“ 

Dabar Aila jautėsi visai kitaip. Būtų netgi apsidžiaugusi, jei 
Jondalaras būtų davęs jai ženklą. 

„Nebūk juokinga. Jis negali, tik ne su tokia koja. Vos išgijo pa- 
kankamai, kad ant jos stotųsi... 

Kai grįžau paplaukiojusi, Jondalaro vyriškumas buvo toks kie- 
tas, o jo akys... - moteris suvirpėjo pagalvojusi apie jo akis. - To- 
kios žydros, tokios sklidinos poreikio, tokios... 

Negalėjo to išsakyti netgi pati sau, tačiau liovėsi pynusi kasas, 
užsimerkė ir leido sau pajusti jo trauką. „Jis mane lietė... Paskui 
liovėsi: 

Aila atsisėdo tiesiai. „Gal davė man ženklą? Gal sustojo todėl, 
kad aš nesutikau? Moteris turėtų būti visada prieinama vyro po- 
reikiui: Kiekviena genties moteris buvo to mokoma nuo pirmo 
karto, kai jos dvasia susikaudavo ir ji imdavo kraujuoti. Taip pat 


jos buvo mokomos subtilių gestų ir pozų, galinčių padrąsinti vyrą 

patenkinti poreikį būtent su ja. Anksčiau Aila taip ir nesuprato, 
kodėl moterys gali norėti, kad jomis pasinaudotų. Staiga suvokė, 
jog dabar jau aišku. 

Aila norėjo, kad šitas vyras patenkintų savo poreikius su ja, ta- 
čiau nesuprato jo ženklo! „Jei aš nesupratau jo ženklo, jis galėjo 
neperprasti manųjų. Jei netyčiomis Jondalarą atstūmiau, jis gali 
daugiau nebemėginti. Tik ar vyras tikrai manęs norėjo? Aš tokia 
didelė ir bjauri: 

Aila baigė kišti paskutinę kaselę po sruogomis, tada nuėjo pa- 
žarsyti ugnies ir paruošti šiek tiek vaistų nuo skausmo Jondalarui. 
Kai atnešė juos, vyras ilsėjosi ant šono. Nejau trikdysi jį gėrimu, 
kad galėtų pailsėti, jei jau rado kiek paguodos. Aila sukryžiavusi 
kojas atsisėdo prie guolio ir laukė, kol Jondalaras atsimerks. Vyras 
nejudėjo, tačiau ji suprato, kad nemiega. Kvėpavimui stigo lygumo, 
o kaktoje buvo maryti nuovargis, kurio nebūtų kietai miegant. 

Jondalaras girdėjo ją ateinant ir užsimerkęs apsimetė miegąs. 
Laukė įsitempęs, kovodamas su noru pažiūrėti, ar moteris dar 
ten. „Kodėl ji tokia tyli? Kodėl nepasitraukia?“ Ranka, ant kurios 
gulėjo, pradėjo dilgsėti nuo cirkuliacijos trūkumo. „Jei netrukus 
nepajudinsiu, nutirps. Koja tvinkčioja: Norėjo ją pajudinti, kad 
atslūgtų įtampa po ilgo laiko vienoje padėtyje. Veidą niežėjo nuo 
seniai neskustos barzdos, nugara liepsnojo. „Gal jos ten visai nė 
nėra? Gal nuėjo, aš tik negirdėjau? Ko jai čia sėdėti ir spoksoti į 
mane? 

Aila įdėmiai stebėjo Jondalarą. Žvelgė tiesiai į jį ilgiau nei aps- 
kritai buvo žiūrėjusi į kitą vyrą. Genties moterims nepriderėjo žiū- 
rėti tiesiai į juos, tačiau Aila leido sau nemažai nederamų dalykų. 


„Nejau pamiršau visas manieras, kurių mokė Iza, ir kaip tinkamai 

rūpintis pacientu?“ Moteris nudelbė žvilgsnį į rankas, laikančias 
sterblėje puodelį su durnaropėmis. „Šitaip dera moteriai artintis 
prie vyro, sėdėti ant žemės nuleidus galvą, laukti, kol jis pripažins 
ją tapšnodamas per petį. Galbūt metas prisiminti, ko buvau moky- 
ta , — svarstė. 

Jondalaras truputį pramerkė akis ir mėgino neišsiduodamas, 
kad nemiega, įžiūrėti, ar moteris tebesėdi. Pamatęs jos koją tuč- 
tuojau vėl užsimerkė. „Aila čia. Ko jai sėdėti? Ko ji laukia? Tegu 
eina sau ir palieka mane vieną kančiose, pažeminime“ Vyras vėl 
pašnairavo pro nuleistus akių vokus. Moters pėda nejudėjo. Ji sė- 
dėjo sukryžiavusi kojas. Laikė puodelį su skysčiu. „O, Doni! Kaip 
noriu gerti! Ar čia man? Ar Aila laukia, kol pabusiu, kad duotų 
man kažkokių vaistų? Juk galėjo mane papurtyti - ko jai laukti?“ 

Jondalaras atsimerkė. Aila sėdėjo nuleidusi galvą, žiūrėjo į žemę. 
Vilkėjo vieną tų beformių apsiautalų, plaukai vėl buvo supinti į 
kasytes. Atrodė šviežiai nusipraususi. Suodžių dėmės ant skruosto 
nebeliko, apsiautalas buvo švarus, nedėvėtos odos. Sėdėdama nu- 
leidusi galvą moteris atrodė tokia atviraširdė ir nekalta. Nebuvo 
jokios apgaulės, jokio drovaus manierizmo, jokių dviprasmiškai 
svaidomų žvilgsnių. 

Įspūdį stiprino kietos kasos ir taip gerai Ailą maskuojantis ap- 
siautalas su klostėmis bei iškilimais. „Štai, kur triukas: meistrišku- 
mas slėpti prisirpusį moters kūną ir tankius žvilgančius plaukus. 
Veido paslėpti neįmanoma, tačiau įprotis žiūrėti žemyn arba į šalį 
padeda nukreipti dėmesį. Kodėl ji tūno pasislėpusi? Tai turi būti 
koks išbandymas. Dauguma mano pažįstamų moterų puikuotųsi 
tokiu didingu kūnu, išdidžiai nešiotų tokią auksinę plaukų karūną 


ir atskleistų visus gražaus veido privalumus“ 


1 524 


Jondalaras stebėjo Ailą nejudėdamas, pamiršęs nepatogumus. 
„Kodėl ji tokia rami? Gal nenori į mane žiūrėti?“ - toptelėjo ir vėl 
sugrįžo sutrikimas bei skausmas. Nebegalėjo ištverti, turėjo paju- 
dėti. 

Kai vyras pajudino ranką, Aila pakėlė akis. Jis negalėjo patapš- 
noti jai per petį pripažindamas buvimą, kad ir kaip ji norėjo lai- 
kytis gero elgesio taisyklių. Šis vyras nesuprato ženklų. Jondalaras 
apstulbo jos veide pamatęs atgailą, gėdą ir nuoširdų, atvirą malda- 
vimą akyse. Jokio pasmerkimo, jokio atstūmimo, jokio gailesčio. 
Veikiau ji atrodė sutrikusi. Dėl ko jai tokiai būti? 

Aila ištiesė ligoniui puodelį. Jondalaras gurkštelėjo, nutaisė gri- 
masą pajutęs vaistų kartumą, išgėrė iki dugno ir ištiesė ranką į van- 
denmaišį, kad nuplautų kartumą burnoje. Paskui atsigulė niekaip 
nesugebėdamas įsitaisyti patogiai. Moteris mostu parodė jam at- 
sisėsti, tada ištiesino, išlygino ir perklojo kailius, odas. Jondalaras 
kiek padelsė, negulė. 

- Aila, tiek daug apie tave nežinau, o norėčiau žinoti. Nenuma- 
nau, kur išmokai gydymo amato, net neįsivaizduoju, kaip pats čia 
atsidūriau. Tik žinau, kad esu tau dėkingas. Išgelbėjai man gyvybę, 
dar svarbiau, išsaugojai koją. Niekaip negrįžčiau namo be jos, net 
jei ir gyvenčiau. 

Apgailestauju, kad šitaip apsikvailinau, bet tu tokia graži, Aila. 
Nežinojau - taip puikiai šitai slėpei. Nenutuokiu, kam to reikia, 
tačiau tikriausiai turi priežastį. Tu greitai mokaisi. Galbūt, išmo- 
kusi geriau kalbėti, man papasakosi, jei galėsi. Jei ne, aš susitaiky- 
siu. Žinau, kad nesupranti visko, ką sakau, bet norėjau tai prisipa- 


žinti. Daugiau prie tavęs nekibsiu, Aila, pažadu. 

— Sakyti man teisingai... Don-da-la-ra. 

— Tu tari mano vardą tiesiog puikiai. 

— Ne, Aila sakyti neteisingai, - moteris įnirtingai papurtė gal- 
vą. - Sakyti man teisingai. 

— Jondalaras. Jon-da-la-ras. 

— Ton... 

— Jo, - rodė jis, rūpestingai artikuliuodamas, - Jondalaras. 

- Jij... Jjj, - Aila grūmėsi su nepažįstamu garsu. - Jon-da-larras. 

Galų gale pavyko: ji išspaudė „jot“. 

— Puiku! Labai gerai, - pagyrė Jondalaras. 

Aila nusišypsojo apsidžiaugusi, paskui jos šypsena pasikeitė į 
suktą vypsnį. 

— Jon-da-la-rras iš Ze-lann-do-ni-jos. 

Jis kartojo gimtinės pavadinimą dažniau nei tardavo savo vardą, 
o Aila dar treniravosi viena. 

— Teisingai! — Jondalaras nuoširdžiai nustebo. Ji ištarė ne visai 
teisingai, tačiau tik zelandonai būtų supratę skirtumą. Smagus vyro 
pritarimas atpirko visas pastangas. Aila vėl nušvito džiaugsminga 
šypsena. 


— Ką reikšti „Zelandonija“? 

— Tai pavadinimas vietovės, kur gyvena mano žmonės. Motinos 
vaikai, įsikūrę pietvakariuose. „Doni“ reiškia Didžioji Motina Žemė. 
Bene tiksliausia reikšmė būtų „Žemės vaikai“. Visi žmonės vadina 
save žemės vaikais, tik sava kalba. Tai vieta, kur gyvena žmonės. 

Atsisukę veidais vienas į kitą jaunuoliai stovėjo atsišlieję į priešin- 
gus kamienus guote, kur iš vieno kelmo augo keletas tvirtų beržų. 
Nors pasiramsčiavo lazda ir vis dar aiškiai šlubavo, Jondalaras buvo 
dėkingas stovėdamas žalioje slėnio pievoje. Nuo pirmų nedrąsių 
žingsnių jis kiekvieną dieną pasistūmėdavo. Pirmoji kelionė žemyn 
stačiu taku buvo tikras išmėginimas — triumfas taip pat. Ropštis į 
viršų pasirodė lengviau nei leistis. 

Vyras vis dar nenutuokė, kaip Aila be pagalbos parsigabeno jį į 
urvą. Jei moteriai kas nors padėjo, kur jie? Šitą klausimą jis seniai 
baudėsi užduoti, tačiau iš pradžių ji nebūtų supratusi, o paskui at- 
rodė nederama paprasčiausiai išpyškinti vien tam, kad patenkintų 
smalsumą. Jondalaras laukė tinkamos akimirkos ir, regis, ji atėjo. 

— Kas tavo žmonės, Aila? Kur jie? 

Šypsena išblėso jos veide; Jondalaras bemaž gailėjosi paklausęs. 
Po ilgai trukusios tylos jis pradėjo galvoti, jog moteris jo nesuprato. 

— Be žmonių. Aila neturi žmonių, - galiausiai atsakė, atsistūmė 
nuo medžio ir pasitraukė iš jo šešėlio. Jondalaras griebė savo lazdą 
ir nukėblino paskui moterį. 

— Juk turėjo būti kokie nors žmonės. Gimei iš motinos. Kas ta- 
vimi rūpinosi? Kas išmokė gydyti? Kur taviškiai dabar, Aila? Kodėl 
tu viena? 

Moteris lėtai slinko pirmyn nuleidusi galvą. Ji nemėgino išveng- 
ti atsakymo - derėjo atsakyti. Jokia genties moteris tiesiai paklausta 
vyro negali vengti atsakyti. Tiesą sakant, visi gentainiai, tiek vyrai, 


tiek moterys, atsakydavo į tiesmukus klausimus. Paprasčiausiai 

moterys nekvosdavo vyrų asmeninių dalykų, o vyrai retai užduo- 
davo juos vieni kitiems. Įprastai būdavo kamantinėjamos moterys. 
Jondalaro klausimas sukėlė daug prisiminimų, tačiau Aila nežinojo 
atsako į vienus ir nemokėjo atsakyti į kitus klausimus. 

- Jei nenori pasakoti... 

— Ne, - pakėlusi akis ji papurtė galvą, žvelgė susirūpinusi. - Aila 
sakyti. Nežinoti žodžiai. 

Jondalaras vėl pagalvojo, ar derėjo kamantinėti, bet jam buvo 
smalsu, o moteris neprieštaravo. Jie vėl sustojo prie didelio dantyto 
uolos gabalo, kuris buvo nuskėlęs dalį sienos prieš užstrigdamas lau- 
kuose. Jondalaras atsisėdo ant krašto, ten, kur, akmeniui nuskilus, su- 
siformavo sėdynė patogiame aukštyje su nuožulnia atrama nugarai. 

— Kaip tavo žmonės save vadino? - pasiteiravo jis. 

Aila akimirką susimąstė. 

- Žmonės. Vyras. Moteris... Vaikas, - ji vėl papurtė galvą neži- 
nodama, kaip paaiškinti. - Gentis, - tarė ir parodė sąvokos gestą. 

— Kaip šeima? Šeima yra moteris, vyras ir vaikai, gyvenantys prie 
to paties... paprastai. 

Ji linktelėjo. 

- Šeima... daugiau. 

— Nedidelė grupė? Kelios kartu gyvenančios šeimos yra urvas, 
paaiškino Jondalaras, — net jei gyvena ne viename. 

— Taip, - tarė Aila.- Gentis mažas ir daugiau. Gentis reikšti visi 
žmonės. 

Vyras ne itin nugirdo ją tariant žodį pirmą kartą ir nepastebėjo 
rankos mosto. Žodis buvo sunkus, gomurinis ir buvo girdėti toji 
tendencija, kurios jis negalėjo paaiškinti kitaip, tik žodžio rijimu. 
Nebūtų pamanęs, jog tai žodis. Anksčiau moteris netarė jokių kitų 


žodžių, išskyrus iš jo išmoktus, todėl Jondalarui pasidarė įdomu. 

— Ghentis? - mėgino pamėgdžioti. 

Nebuvo visiškai tiksliai, tačiau neblogai. 

— Aila nesakyti Jondalaras žodžiai teisingai, Jondalaras nesakyti 
Aila žodžiai teisingai. Jondalaras sakyti puikiai. 

- Nežinojau, kad moki kokių žodžių, Aila. Niekada negirdėjau 
tavęs kalbant sava kalba. 

— Nežinoti daug žodžiai. Gentis nekalbėti žodžiai. 

Jondalaras nesuprato. 

— Kaip jie kalba, jei ne žodžiais? 

— Kalbėti... rankos, - tarė moteris, žinodama, jog tai nėra visiš- 
kai tikslu. 

Pastebėjo, kad kalbėdama nesąmoningai pradėjo gestikuliuoti. 
Kai pamatė sutrikusį Jondalaro žvilgsnį, paėmusi jo rankas pajudi- 
no reikiamais judesiais ir pati juos pakartojo. 

- Gentis nekalbėti daug žodžiai. Gentis kalbėti... rankos. 

Susiraukšlėjusi vyro kakta pamažėle išsilygino, kai sutrikimą pa- 
keitė supratimas. 

- Sakai, tavo žmonės kalba rankomis?! Parodyk. Pasakyk ką 
nors sava kalba. 

Aila akimirką pagalvojo, tada pradėjo. 

— Noriu tiek daug tau pasakyti, tačiau turiu išmokti perduoti tai 
tavo kalba. Tavasis būdas yra vienintelis šiuo metu man likęs. Kaip 
tau pasakyti, kas mano žmonės? Jau nebesu genties moteris. Kaip 
paaiškinti, kad esu mirusi? Neturiu žmonių. Gentainiams aš išėjau 
į kitą pasaulį, kaip ir žmogus, su kuriuo tu keliavai. Tavo giminaitis, 
tikriausiai brolis. Norėčiau tau papasakoti, jog prie kapo parodžiau 
ženklus, padėsiančius jam rasti kelią, tada sielvartas tavo širdyje ap- 
malštų. Trokštu pasakyti, kad taip pat jo gedžiu, nors visai nepažįs- 


tu. Nepažįstu ir žmonių, kuriems gimiau. Turėjau motiną, šeimą, 

kurie atrodė kaip aš... ir tu, tačiau pažįstu juos tik kaip kitus. Iza — 
vienintelė motina, kurią prisimenu. Ji išmokė mane gydymo magi- 
jos, pavertė mane gydytoja, bet dabar ji mirusi. Krebas taip pat. 

Jondalarai, taip trokštu papasakoti tau apie Izą, Krebą, apie Dur- 
ką... - Aila turėjo stabtelti ir sunkiai įkvėpti. - Mano sūnus taip pat 
iš manęs atimtas, tačiau tebėra gyvas. Tiek aš žinau. Dabar urvinis 
liūtas padovanojo tave. Bijojau, kad kitų vyrai bus kaip Braudas, bet 
tu panašesnis į Krebą, švelnus ir kantrus. Norėčiau, jog būtum mano 
pora. Kai tik atsiradai, pamaniau, kad todėl buvai čia atsiųstas. Ti- 
kriausiai norėjau tuo patikėti, nes taip ilgėjausi draugijos, o tu buvai 
pirmas pamatytas kitų žmogus... Kiek prisimenu. Tada nebūtų svar- 
bu, kas tu. Geidžiau turėti porą, paprasčiausiai turėti porą. 

Dabar viskas kitaip. Kiekvieną dieną mano jausmai tau stiprėja. 
Žinau, kad kiti ne taip ir toli, o ten yra vyrų, kurie galėtų būti mano 
pora, tačiau nenoriu jokio kito, tik bijau, jog tu pasveikęs nepano- 
rėsi su manimi pasilikti. Bijau tave prarasti. Norėčiau sugebėti pasa- 
kyti, aš esu, tokia... dėkinga, kad tu čia, jog kartais vos galiu tverti. 

Moteris sustojo, nebegalėdama tęsti, bet jausdama, kad dar ne- 
baigė. 

Jos mintys nebuvo visai nesuprantamos stebinčiam vyrui. Jude- 
siai — net tik rankų, tačiau ir bruožų, veido, viso kūno - buvo tokie 
išraiškingi, kad Jondalaras smarkiai susijaudino. Aila priminė jam 
tylią šokėją, išskyrus tuos šiurkščius garsus, kurie stebėtinai derėjo 
prie grakščių judesių. Jis kliovėsi tik savo jausmais ir negalėjo būti 
visiškai tikras, kad moteris perduoda savo mintis, tačiau jai nutilus 
Jondalaras suprato, jog ji kalbėjo. Taip pat suprato, kad Ailos ju- 
desių ir gestų kalba nebuvo, kaip jis spėjo, paprasčiausiai išvystyti 
gestai, kuriais jis kartais pabrėždavo žodžius. Atvirkščiai, dingojosi, 


jog jos tariami garsai reikalingi judesiams pabrėžti. 

Baigusi Aila kelias akimirkas pastovėjo paskendusi mintyse, 
paskui grakščiai susmuko Jondalarui prie kojų ir nuleido galvą. Jis 
sustingo, o kai moteris nepajudėjo, pasijuto nepatogiai. Atrodė, jog 
ji kažko laukia, o vyras jautėsi taip, lyg jam būtų atiduodama pa- 
garba. Tai priderėjo Didžiajai Motinai Žemei, tačiau buvo žinoma, 
kad ji pavydi ir ne itin maloniai priima, jei vienas vaikų gauna jai 
deramą garbę. 

Galų gale Jondalaras ištiesė ranką ir pasiekė moters žastą. 

— Stokis, Aila. Ką tu darai? 

Prisilietimas nebuvo tikslus patapšnojimas per petį, tačiau gana 
panašus, ir ji pamanė, kad tai galėtų būti priimta kaip genties vyro 
ženklas kalbėti. Pažvelgė į sėdintįjį. 

— Gentis moteris sėdėti, norėti kalbėti. Aila norėti kalbėti Jon- 
dalaras. 

— Tau nereikia sėdėti ant žemės, kad galėtum su manim kalbė- 
tis, - jis nuleido rankas ir pabandė ją pakelti. - Jei nori kalbėti, taip 
ir padaryk. 

Aila primygtinai norėjo likti kur esanti. 

— Toks genties paprotys, - meldė supratimo jos akys, kuriose 
pradėjo kauptis nusivylimo ašaros. - Aila norėti sakyti... Aila nege- 
rai kalbėti. Aila norėti sakyti, Jondalaras duoti Aila kalbėti, norėti 
sakyti... 

— Ar tu mėgini pasakyti ačiū? 

— Ką reiškia „ačiū“? 

Jis patylėjo. 

— Tu išgelbėjai man gyvybę, Aila. Manimi rūpinaisi, gydei žaiz- 
das, davei man maisto. Už tai aš turėčiau pasakyti ačiū. Daugiau nei 
ačiū. 


Aila susiraukė. 


A 


— Ne tas pats. Vyrui skaudėti, Aila rūpintis. Aila rūpintis visi 
žmonės. Jondalaras duoti Ailai kalbėti. Yra daugiau. Yra daugiau 
ačiū, — moteris žiūrėjo į Jondalarą sunerimusi, norėdama, kad jis 
suprastų. 

— Gal tu ir nekalbi gerai, tačiau puikiai bendrauji. Stokis, Aila, 
arba aš turėsiu nusileisti prie tavęs. Suprantu, jog esi gydytoja ir 
tavo pašaukimas — rūpintis visais, kuriems reikia pagalbos. Gal tu 
ir nemanai, kad čia kas ypatingo, jog išgelbėjai gyvybę, bet dėl to 
mano dėkingumas nedings. Man visai nesunku mokyti tave savo 
kalbos, mokyti tave šnekėti, tačiau pradedu suprasti, jog tau tai la- 
bai svarbu ir esi dėkinga. Padėką išsakyti visada sudėtinga bet kuria 
kalba. Mano žmonės paprastai sako ačiū. Manau, taviškis būdas kur 
kas gražesnis. Dabar meldžiu, stokis. 

Aila jautė, jog vyras suprato. Jos šypsena išreiškė daugiau padė- 
kos, nei ji nujautė. Norėjo perduoti svarbią, bet sudėtingą žinią, 
todėl jausdama, kad pavyko, atsistojo pakilios nuotaikos. Moteris 
ieškojo, kaip išreikšti savo energiją veiksmais, o pamačiusi Yhaha 
su kumeliuku, garsiai ir šaižiai sušvilpė. Kumelė sukarpė ausimis ir 
pasileido šuoliais, o jai prisiartinus, Aila bėgdama pašoko ir lengvai 


nusileido arkliui ant nugaros. 


4 
Moteris su kumele apsuko didelį ratą pievoje, o jauniklis sekė 
įkandin. Aila nesitraukė nuo Jondalaro, kai jį rado, ir jodinėjo ne- 
daug, tad šis ištrūkimas suteikė jai gaivinantį laisvės pojūtį. Kai jos 
grįžo prie akmens, Jondalaras laukė atsistojęs. Jau buvo užsičiau- 


pęs, nors iš pradžių spoksojo atvipusiu žandikauliu. Akimirką jam 

nugara nubėgo šaltis ir jis ėmė galvoti, kad ši moteris turi antgamti- 
nių galių - gal tikrai yra deivė? Miglotai prisiminė sapnavęs Moti- 
nos dvasią jaunos moters kūne nustumiant į šalį liūtą. 

Tada vyras prisiminė pernelyg žmogišką Ailos neviltį dėl nege- 
bėjimo susikalbėti. Didžiosios Motinos Žemės dvasia tikrai netu- 
rėtų tokių bėdų. Vis dėlto Aila turi neįprastą dovaną bendrauti su 
gyvūnais. Paukščiai atskrenda jos kviečiami ir lesa iš rankų, žindan- 
ti kumelė atbėga jai sušvilpus ir leidžia joti sau ant nugaros. Kaip 
tie žmonės, kurie kalba ne žodžiais, o judesiais? „Šiandien Aila su- 
teikė man progą apie daug ką susimąstyti, - mintijo Jondalaras, 
kasydamas kumeliuką. Kuo daugiau apie moterį galvojo, tuo labiau 
blausėsi paslaptis. 

Jondalaras galėjo suprasti, kodėl Aila nekalba, jei jos žmonės 
nekalbėjo. Tik kas tie žmonės? Kur jie dabar? Ji sakė neturin- 
ti žmonių ir gyvenanti slėnyje viena, tačiau kas išmokė ją gydyti 
arba stebuklingai bendrauti su gyvūnais? Kur gavo ugnies akmenį? 
Moteris per jauna, kad būtų šitaip apdovanota žiniuonė. Paprastai 
daug metų užtrukdavo, kol kitos pasiekdavo jos galimybes, dažnai 
ypač atsiskyrusios. 

Ar tai galėjo būti Ailos žmonės? Jis žinojo esant ypatingas gru- 
pes tarnaujančių Motinai ir pasiaukojančių, kad įsiskverbtų į sudė- 
tingas paslaptis. Tokios grupės buvo didžiai gerbiamos; Zelandonė 
kelerius metus praleido tokioje. Šamuda kalbėjo apie išbandymus, 
kuriems žmonės pasiryžta, kad įgytų įžvalgumo ir patirties. Ar ga- 
lėjo Aila gyventi su tokia grupe, kur nekalbama kitaip, tik judesiais? 
O dabar ji gyvena viena tam, kad tobulintų sugebėjimus? 

„Iu dar galvojai apie malonumus su ja, Jondalarai. Nekeista, jog 
ji šitaip sureagavo. Kaip apmaudu, kad tokia gražuolė atsisako ma- 


lonumų. Privalai gerbti jos norus, Jondalarai, gražuolė ji ar ne: 

Bėrasis kumeliukas kumšnojo ir trynėsi į žmogų, prašydamas 
dėmesingiau pakasyti jautriomis rankomis, kurios visada sugebėda- 
vo rasti niežtinčias vietas keičiant pūkuotą naujagimio kailį. Jonda- 
laras apsidžiaugė, kad kumeliukas jį rado. Arkliai jam niekada ne- 
buvo kas daugiau nei maistas, nė netoptelėjo, jog jie gali būti šilti, 
jautrūs gyvūnai, besimėgaujantys glostymu. 

Aila šypsojosi patenkinta ryšiu, besimezgančiu tarp vyro ir Yha- 
ha kumeliuko. Prisiminusi ankstesnį sumanymą spontaniškai jį iš- 
sakė: 

— Jondalaras duoti vardas kumeliukas? 

— Vardą kumeliukui? Nori, kad duočiau vardą kumeliukui? — 
Jautėsi neužtikrintas, tačiau pamalonintas. - Nežinau, Aila. Nie- 
kad negalvojau, kaip ką nors pavadinti, juo labiau arklį. Kokį vardą 
tu suteiktum arkliui ? 

Aila suprato vyro abejones. Šitą idėją ir pati ne iš karto priėmė. 
Vardai kupini prasmės, jie leidžia atpažinti. Yhaha kaip unikalios 
asmenybės pripažinimas, nepaisant to, kad ji buvo kumelė, turėjo 
tam tikrų pasekmių. Ji jau nebebuvo bandos gyvūnas, kuris bastosi 
po stepes. Ji susisaistė su žmonėmis, gavo iš jų saugumą ir ėmė pasi- 
tikėti. Tokia buvo vienintelė iš savo rūšies. Ji turėjo vardą. 

Moterį tai įpareigojo. Arklio gerovė ir komfortas reikalavo pa- 
stangų, rūpesčio. Kumelės nieku gyvu nebuvo galima pamiršti - jų 
gyvenimai neatskiriamai susipynė. 

Aila ėmė vertinti santykius, ypač Yhaha sugrįžus. Nors tai ne- 
buvo planuota ar apskaičiuota, to vertinimo dalis buvo troškimas, 
kad Jondalaras duotų vardą kumeliukui. Moteris norėjo, jog vyras 
pasiliktų su ja. Jei jis prisiriš prie jaunojo arkliuko, tai gali būti dar 
viena priežastis pasilikti ten, kur bent jau kurį laiką teks likti kume- 


liukui - slėnyje su Yhaha ir moterimi. 


sa 


„Nėra reikalo žmogų skubinti, - galvojo ji. - Kurį laiką jis nie- 


kur neišeis, bent jau kol koja nesugis..: 


Aila pabudo krūptelėjusi. Urve buvo tamsu. Gulėjo ant nugaros 
stebeilydamasi į tirštą juodumą ir bandė vėl užmigti. Galiausiai ty- 
liai išsiropštė iš patalo — ji buvo išsiraususi seklų lovelį plūktinėse 
grindyse greta guolio, kuriame dabar miegojo Jondalaras — ir ap- 
graibomis susirado kelią iki urvo angos. Girdėjo, kaip praeinant 
Yhaha atpažinusi prunkštelėjo. 

„Vėl leidau laužui užgesti, - pagalvojo, palei sieną slinkdama 
krašto link. - Jondalaras nepažįsta urvo taip, kaip aš. Jei jam tektų 
atsikelti viduryje nakties, prireiktų daugiau šviesos: 

Išėjusi kurį laiką pabuvo lauke. Priešpilnis mėnuo vakaruose ka- 
bėjo arti sienos krašto skersai atbrailos arčiau tarpeklio ir netrukus 
užjos ketino pasislėpti. Buvo veikiau rytas nei vidurnaktis. Apačio- 
je tvyrojo tamsa, tik šnabždančiame upelyje atsispindėjo mirgan- 
čios Žvaigždės. 

Nakties dangus vos regimai, pasąmonės lygmenyje, pasikeitė iš 
juodos į tamsiai mėlyną. Nežinia, kodėl, Aila nusprendė į patalus 
negrįžti. Stebėjo, kaip tamsėja mėnulis, kol jį uždengė priešingos 
sienos kraštas. Kai paskutinis šviesos blyksnis buvo užgniaužtas, 
moteris pajuto grėsmę lemiantį virpulį. 

Pamažu dangus šviesėjo, žvaigždės tirpo blyškiame mėlyje. To- 
limajame slėnio gale horizontas švytėjo purpuru. Aila stebėjo, kaip 
aiškiai apibrėžtas kraujo raudonumo saulės skliautas kyla nuo že- 


mės krašto ir mėto į slėnį žioruojančias šviesos strėles. 

— Tikriausiai rytuose dega prerija, - tarė Jondalaras. 

Aila atsisuko. Vyras maudėsi nirtulingame ugninio rutulio švy- 
tėjime, kuris jo akis buvo nudažęs niekad laužo šviesoje nematytu 
levandų atspalviu. 

— "Taip, didelis gaisras, daug dūmai. Nežinoti, tu atsikelti. 

- Jau senokai prabudau, tikėjausi, grįši. Kai negrįžai, pamaniau, 
kad taip pat galiu keltis. Laužas užgeso. 

- Žinau. Aš nerūpestingas. Nepadaryti gerai, kad degti visa nak- 
tis. 

— Sužerti, tu jo nesužėrei, kad neišblėstų. 

— Sužerti, - pakartojo ji. - Einu pradėti. 

Vyras nusekė paskui ją į urvą, o eidamas pro angą palenkė galvą. 
Tai buvo labiau atsargumas nei būtinybė. Urvo anga buvo pakan- 
kamai aukšta net Jondalarui, tačiau nedaug didesnė. Aila paėmė 
piritą, titnagą, parinko pinčių ir prakurų. 

— Sakei, kad šitą akmenį radai pakrantėje? Ar yra daugiau? 

— Taip. Nedaug. Ateiti vanduo, paimti. 

— Potvynis? Upelis patvino ir nunešė dalį ugnies akmenų? Gal 
derėtų nueiti ir surinkti, kiek tik rasim? 

Ailaišsiblaškiusi linktelėjo. Dienai ji turėjo kitų planų, tačiau no- 
rėjo, kad Jondalaras padėtų, ir nežinojo, kaip išdėstyti. Jau nedaug 
buvo likę mėsos atsargų ir Aila nenutuokė, ar vyras prieštaraus, jei ji 
medžios. Ji kartkartėmis išeidavo su svaidykle, o jis nekamantinėjo, 
iš kur atsiranda šoklių, kiškių ir didžiulių žiurkėnų. Netgi genties 
vyrai leisdavo jai su svaidykle medžioti mažučius gyvūnėlius. Rei- 
kėjo sumedžioti didesnį gyvūną, vadinasi, išjoti su Yhaha ir kasti 
duobę - spąstus. 

Moteris to nelaukė. Kur kas labiau jai būtų patikę medžioti su 


Mažyliu, bet šis buvo dingęs. Medžioklės partnerio stygius buvo 


Usas 


mažiausias iš jos rūpesčių. Dėl Jondalaro ji nerimavo labiau. Žino- 
jo, kad, net jei ir prieštaraus, jos sustabdyti negalės. Nebuvo taip, 
tarsi ji būtų jo genties dalis — tai buvo jos urvas, o jis nebuvo visiškai 
pasveikęs. Vis dėlto atrodė, mėgaujasi slėniu, Yhaha ir kumeliuku, 
rodės, jog netgi mėgsta ją. Aila nenorėjo, kad tai pasikeistų. Iš pa- 
tirties žinojo, jog vyrams nepatinka medžiojančios moterys, tačiau 
neturėjo pasirinkimo. 

Be to, norėjo daugiau nei sutikimo - jai reikėjo vyro paramos, 
pagalbos. Moteris nenorėjo į medžioklę imti kumeliuko. Bijojo, kad 
jis gali pakliūti į panišką bėgimą ir būti sužeistas. Aila neabejojo, jog, 
jai išvykus su Yhaha, kumeliukas pasiliktų, jei Jondalaras palaikytų 
jam draugiją. Ilgai netruks. Ji gali išžvalgyti bandą, iškasti duobę ir 
sugrįžti, o medžioti kitą dieną. Tik kaip paprašyti vyro pabūti su 
kumeliuku, kol ji medžios? Jondalaras pats dar negalėjo medžioti. 

Kai Aila pusryčiams išvirė sultinį, gerai pasidairiusi tirpstan- 
čiose džiovintos mėsos atsargose įsitikino, kad kažką reikia daryti 
tučtuojau. Nusprendė, jog geriausia pradėti iš pradžių pamažėle ro- 
dant polinkį medžioti, tarkim, pademonstruoti patirtį su mėgsta- 
mu ginklu. Vyro reakcija į medžioklę su svaidykle atskleis, ar verta 
prašyti jo pagalbos. 

Jie įprato rytais kartu pasivaikščioti palei krūmų liniją pakrantė- 
je. Jondalarui tai buvo puiki mankšta, o Aila tuo mėgavosi. Tą rytą 
išeidama už juosmens diržo moteris užsikišo svaidyklę. Tuomet 
tereikėjo kokio padaro, panorėjusio pasirodyti per šūvio nuotolį, 
bendradarbiavimo. 

Moters viltys išsipildė su kaupu, kai sukant į laukus nuo upelio 
pakilo pora laukinių žąsų. Vos vieną pamačiusi ji griebė svaidyklę 
ir akmenį. Pirmąją nuskynus danguje, kita pakeitė kryptį, tačiau 


antras akmuo numušė ir šią. Prieš eidama atsinešti laimikio Aila 

žvilgtelėjo į Jondalarą. Spėjo pamatyti nuostabą, bet, daug svar- 
biau, išvydo šypseną. 

— Nieko sau, moterie! Tai štai kaip sumedžiojai tuos gyvūnė- 
lius? Maniau, statai spąstus. Koks čia ginklas? 

Aila padavė jam odinę juostelę su pastorėjimu viduryje, paskui 
nuėjo atnešti paukščių. 

— Tikriausiai jis vadinamas svaidykle, - tarė Jondalaras jai grį- 
žus. - Vilomaras man pasakojo apie tokius ginklus. Nelabai įsivaiz- 
davau, apie ką jis kalba, tačiau tikriausiai apie tai. Tu puikiai jį val- 
dai, Aila. Reikėjo daug treniruotis, netgi turint įgimtų sugebėjimų. 

— Tu mėgti aš medžioti? 

- Jei tu nemedžiosi, kas tada tai darys? 

— Gentis vyrai nemėgti moteris medžioti. 

Jondalaras pažvelgė atidžiau. Aila atrodė nekantri, sunerimusi. 
Galbūt genties vyrams nepatiko medžiojančios moterys, tačiau tai 
neatgrasė jos mokytis. Kodėl būtent šią dieną ji pademonstravo 
įgūdžius? Kodėl susidarė įspūdis, jog moteris laukia jo pritarimo? 

— Dauguma Zelandonijos moterų medžioja, bent jau jaunystėje. 
Mano motina buvo pagarsėjusi pėdsekė. Nematau jokios priežas- 
ties, kodėl moterys neturėtų medžioti, jei tik nori. Man patinka 
medžiojančios moterys, Aila. 

Jondalaras matė, kaip jos įtampa išgaravo; akivaizdu, jis pasakė 
tai, ką Aila norėjo išgirsti, ir nemelavo. Tik vyrui buvo smalsu, ko- 
dėl jai tai šitaip svarbu. 

— Reikėti medžioti, — tarė ji. - Reikėti padėti. 

— Mielai, tačiau nemanau, kad jau pajėgčiau. 

— Ne padėti medžioti. Aš imti Yhaha, tu laikyti kumeliukas? 

— Mat kaip, nori, kad pasaugočiau kumeliuką, kol judvi su ku- 


mele medžiosit? - sukikeno Jondalaras. - Tai bent pokytis. Papras- 


- 


Vasas 


tai susilaukusi vaikelio ar dviejų moteris lieka jų prižiūrėti. Vyro 
pareiga medžioti. Taip, pabūsiu su kumeliuku. Kažkam juk reikia 
parūpinti mėsos, ir aš nenoriu, kad mažasis bičiulis būtų sužeistas. 

Ailos veidą nutvieskė palengvėjimo šypsena. „Jis neprieštarauja, 
regis, tikrai neprieštarauja: 

— Tik prieš planuodama medžioklę galėtum patyrinėti tą gaisra- 
vietę rytuose. Šitoks didelis gaisras galėjo primedžioti už tave. 

— Ugnis medžioti? - pasiteiravo ji. 

— Yra buvę, kad vien nuo dūmų užtrokšta ištisos bandos. Kartais 
randi mėsą jau iškepusią! Pasakotojai seka juokingą pramaną apie 
vyruką, po gaisro prerijoje radusį keptos mėsos ir tikinusį kitus gen- 
tainius, jog mėsą sudegino specialiai. Sena istorija. 

Moters veide sušvito supratinga šypsena. „Sparčiai plintančios 
liepsnos kartais apsupa visą bandą. Galbūt galėsiu visai nekasti 
duobės: | 

Kai Aila atsitempė krepšius, pakinktus ir neštuvus, Jondalaras 
labai susidomėjo. Jis nepajėgė suvokti tokio sudėtingo įrenginio 
prasmės. 

— Yhaha atnešti mėsa į urvas, - paaiškino Aila rodydama jam 
neštuvus, kol tvirtino juostas ant kumelės. - Yhaha atnešti tu į ur- 
vas, - pridūrė. 

— Tai štai kaip čia atsidūriau! Jau seniausiai spėlioju. Nemaniau, 
kad viena mane čia atboginai. Maniau, kokie kiti žmonės mane 
rado ir paliko su tavimi. 

— Ne... kiti žmonės. Aš rasti... tu... kitas žmogus. 

Jondalaro veidas įsitempė, jis išblyško. Užuomina apie Tonolaną 
užklupo netikėtai, vėl suėmė praradimo skausmas. 

— Kodėl jį ten palikai? Ar negalėjai ir jo atsinešti? — užsipuolė 


Ailą. 

— Žmogus mirti, Jondalarai. Tu sužeistas. Labai sužeistas, - at- 
sakė ji, giliai viduje pajutusi kylantį nusivylimą. Norėjo papasakoti, 
kad palaidojo tą žmogų, apgailėjo jį, tačiau negalėjo. Įstengė per- 
duoti informaciją, bet nesugebėjo išaiškinti sumanymo. Ji norė- 
jo išsakyti mintis, nors net nebuvo tikra, ar įmanoma jas išreikšti 
žodžiais, tik kažkas trukdė. Pačią pirmą dieną vyras išliejo jai savo 
sielvartą, o dabar ji net negalėjo jo paguosti. Aila troško taip pat 
lengvai apsieiti su žodžiais, gebėti spontaniškai surikiuoti juos tin- 
kama tvarka, laisvai pasisakyti. Iškilo nematomas barjeras, kurio ji 
nesugebėjo perlipti, riba, pro kurią nesisekė prasilaužti. Intuicija 
sakė, kad ji turėtų gebėti: žinios uždarytos jos viduje, tereikia rasti 
raktą. 

— Atsiprašau, Aila. Neturėjau šitaip tavęs užsipulti, tačiau Tono- 
lanas buvo mano... - paskutinį žodį jis kone išrėkė. 

— Brolis. Tu ir kitas vyras... turėti viena motina? 

— Taip, mes — tos pačios motinos vaikai. 

Moteris linktelėjo ir nusisuko į arklį trokšdama pajėgti pasaky- 
ti, jog supranta brolių bei seserų artimumą, ypatingus ryšius, kurie 
egzistuoja tarp dviejų žmonių, gimusių iš tos pačios moters. Krebas 
su Brunu buvo broliai. 

Aila baigė tvirtinti nešulių krepšius ir pasiėmė ietis, kad išsineš- 
tų jas į lauką ir įkrautų, kai praeis pro žemą urvo angą. Stebėdamas, 
kaip moteris baigia ruoštis, Jondalaras pradėjo suvokti, jog arklys 
yra šis tas daugiau nei keistas moters kompanionas. Gyvūnas teikė 
jai neabejotiną pranašumą. Jondalarui nė netoptelėjo, koks nau- 
dingas arklys gali būti. Vis dėlto jį trikdė prieštaravimai: į pagalbą 
medžioklėje ir nešuliams gabenti ji telkėsi arklį - apie tokį pasie- 
kimą vyras nė nebuvo girdėjęs, - tačiau naudojosi primityviausia 


kada matyta ietimi. 

Nors Jondalaras medžiojo su daugybe genčių ir visi turėjo savas 
medžioklės iečių atmainas, Ailos ietys buvo visiškai kitokios. Vis 
dėlto ir ši buvo lyg kažkur matyta. Galiukas aštrus, ugnyje sukietin- 
tas, kotas tiesus, lygus, bet labai jau griozdiška, neabejotinai ne mė- 
tyti skirta; ji buvo ilgesnė už tą, kurią Jondalaras naudojo raganosiui 
medžioti. Kaip Aila su ja medžioja? Kaip prisiartina pakankamai 
arti, kad bestų? Turės paklausti, kai ji grįš. Dabar per ilgai užtruktų. 
Ji pramoko kalbos, tačiau bendrauti vis dar buvo sudėtinga. 

Jondalaras įsivedė kumeliuką į urvą dar prieš Yhaha su Aila išjo- 
jant. Kasė, glostė ir kalbino jaunąjį arklelį, kol įsitikino, kad Aila su 
jo motina jau toli. Jautėsi keistai likęs urve vienas, žinodamas, jog 
moters kone visą dieną nebus. Pasiremdamas lazda atsistojo, o pas- 
kui įveiktas smalsumo susirado ir užsidegė lempą. Palikęs lazdą — 
urvo viduje jos nereikėjo - jis nesunkiai pakėlė išduobtą akmeninę 
lempą ir pajudėjo palei urvo sienas pažiūrėti, kokio jis dydžio ir kur 
veda. Dydis nenustebino: urvas buvo maždaug toks erdvus, kaip 
Jondalaras ir manė, be to, nebuvo jokių šoninių takų, išskyrus ne- 
didelę nišą. Joje laukė siurprizas: visa rodė, jog čia neseniai gyventa 
urvinio liūto, buvo matyti netgi pėdos įspaudas - didžiulis. 

Dar viena paslaptis! Ar jis kada ras atsakus į visus gluminančius 
klausimus? 

Paėmęs vieną Ailos krepšių - nenaudotą, kiek galėjo pasakyti, — 
Jondalaras nusprendė pakrantėje paieškoti ugnies akmenų. Galėjo 
pamėginti būti naudingas. Priekyje strikinėjant kumeliukui vyras 
nuklebenkščiavo stačiu taku pasiremdamas lazda, tada atrėmė ją 
į sieną prie kaulų krūvos. Džiaugsis, kai visai nebereikės ramsčiu 
naudotis. 

Jis stabtelėjo pakasyti ir paglamonėti kumeliuko, kuris kumšno- 


jo ranką, paskui prisijuokė iš jo, energingai besivoliojančio jųdviejų 

su Yhaha pamėgtoje valkoje. Žvingaudamas iš didžiulio malonumo 
ir tabaluodamas kojomis padarėlis rangėsi klampioje minkštoje že- 
mėje. Atsistojęs pasipurtė į visas puses drabstydamas purvą, paskui 
rado mėgstamą vietelę gluosnių šešėlyje ir įsitaisė pailsėti. 

Jondalaras lėtai nupėdino į akmenuotą pakrantę ir pasilenkęs 
ėmė apžiūrinėti akmenis. 

— Radau! - sušuko susijaudinęs, net kumeliuką išgąsdino. Pasi- 
juto truputį kvailai. - Štai dar vienas! - pakartojo, paskui suglumęs 
nusišypsojo. Lenkdamasis prie metalo atspalvio pilko akmens stab- 
telėjo pamatęs kitą, kur kas didesnį. - Šioje pakrantėje yra titnago! 

„Savo įrankius moteris pasidarė iš čia rasto titnago! Jei pasisek- 
tų suieškoti tašyti skirtą akmenį, pasidaryti priekalą ir... Galėtum 
padaryti kelis įrankius, Jondalarai! Puikias aštrias geležtes ir raiži- 
klius..“ Atsistojęs vyras įvertino kaulų ir skaldos krūvą, kurią upelis 
buvo sunešęs prie sienos. „Atrodo, čia yra neprastų kauliukų, netgi 
ragų. Galima būtų padirbti visai padorią ietį. 

Gal Ailai visai nereikia „padorios ieties“, Jondalarai? Gal ji pa- 
grįstai naudoja tokią, kokią turi. Vis dėlto tai nereiškia, kad negali 
nudirbti ieties sau. Bus geriau nei visą dieną sėdinėti. Galėtum net- 
gi ką nors išraižyti. Buvai gana įgudęs raižytojas, kol neužmetei. 

Jondalaras pasirausė kaulų ir suplukdytų rąstgalių krūvoje prie 
gusiuose krūmuose kaulų, kaukolių bei ragų. Ieškodamas tinkamo 
tašyti akmens rado kelias saujas ugnies akmenų. Atskėlęs žievę nuo 
titnago gabalo, nusišypsojo. Nė nesuvokė, kaip rankos buvo pasiil- 
gusios amato. 

Jis galvojo apie daiktus, kuriuos galėtų padaryti dabar, radęs 
truputį titnago. Reikėjo gero peilio ir kirvio su rankenomis. Vyras 


norėjo padirbti ietis, o turėdamas geras ylas galės pasitaisyti dra- 

bužius. Gal ir Ailai patiks jo pagaminti įrankiai? Bent jau galės 
išbandyti. 

Diena neprailgo, kaip Jondalaras baiminosi, prieblanda stojo dar 
kruopščiai teberenkant naujas titnagui apdirbti skirtas priemones ir 
ką tik pasidirbintus titnaginius įrankius į odą, kurią buvo pasiskoli- 
nęs iš Ailos. Kai vyras grįžo į urvą, kumeliukas pradėjo baksnoti ir 
reikalauti dėmesio, o Jondalaras įtarė, kad padarėlis yra alkanas. Aila 
buvo palikusi šiek tiek skystos grūdų košės, kurios kumeliukas iš pra- 
džių atsisakė, o vėliau sušlamštė, tačiau tai buvo vidudienį. Kur ji? 

Visai sutemo ir Jondalaras ne juokais sunerimo. Kumeliukui rei- 
kėjo Yhaha, Aila turėtų grįžti. Jis laukė prie tolimojo atbrailos kraš- 
to, paskui nusprendė sukurti laužą pamanęs, kad moteris pamatys 
ugnį, jei staiga pasiklystų. „Ji nepasiklys“, - pasakė sau, tačiau laužą 
vis tiek užkūrė. 

Kai Aila galų gale grįžo, buvo jau vėlu. Jondalaras išgirdo kauk- 
šint Yhaha kanopas ir ėmė leistis taku jų pasitikti, bet kumeliukas 
jį aplenkė. Aila nulipo nuo arklio pakrantėje, nutempė lavoną nuo 
neštuvų, sureguliavo ienas, kad pritaikytų siauram takui, ir nuvedė 
kumelę. Jondalaras pasitraukė. Aila grįžo su pagaliu iš laužo vietoje 
deglo. Jondalaras jį palaikė, kol Aila ant neštuvų krovė kitą lavoną. 
Vyras prišlubčiojo padėti, tačiau pavėlavo. Stebėdamas, kaip mote- 
ris tvarkosi su negyvo elnio svoriu, įvertino jos jėgą ir įsivaizdavo, 
kaip tai išsiugdė. Nors arklys ir neštuvai buvo neabejotinai naudin- 
gi, galbūt netgi nepakeičiami, Aila vis tiek buvo viena. 

Kumeliukas godžiai ieškojo motinos spenių, bet, kol nepasiekė 
urvo, Aila jo neprileido. 

— Sakyrti teisybė, Jondalarai, - tarė ji, pasiekusi atbrailą. - Dide- 
lis didelis gaisras. Aš nematyti toks didelis gaisras. Toli. Daug daug 
gyvūnai. 

Kažkas jos balse privertė vyrą įsižiūrėti atidžiau. Moteris buvo 
išsekusi, o pamatytos žudynės paliko įspaudą — akys atrodė tuščios. 
Jos rankos buvo juodos, veidas, apsiautalas suodini ir kruvini. Aila 
atsegė pakinktus bei neštuvus, paskui apkabino Yhaha sprandą ir 
nuvargusi priglaudė kaktą. Kumelė stovėjo nuleidusi galvą, praskė- 
tusi priekines kojas, o jauniklis tuštino pritvinkusius tešmenis. Ji 
irgi atrodė pavargusi. 

— "Tas gaisras tikriausiai buvo toli. Jau vėlu. Visą dieną jojai? — 
teiravosi Jondalaras. 

Moteris pakėlė galvą ir atsisuko. Akimirką buvo jį pamiršusi. 

- "Taip, visa diena, - atsakiusi sunkiai įkvėpė. Dar negalėjo at- 
siduoti nuovargiui, daug privalėjo nudirbti. - Daug gyvūnai žūti. 
Daug ateiti imti mėsa. Vilkas. Hiena. Liūtas. Kitas nematyti. Dide- 
li dantys. - Aila išsižiojo ir, pridėjusi rodomuosius pirštus, vaizdavo 
ilgus iltinius dantis. 

— Tu matei kardadantį tigrą! Nė nežinojau, kad tokių yra iš ti- 
krųjų! Vienas senis per vasaros susirinkimus vis pasakodavo jau- 
nuoliams regėjęs tokį jaunystėje, tačiau niekas juo netikėjo. Tikrai 
jį matei? - Jondalaras taip apgailestavo nebuvęs kartu. 

Ji linktelėjo, įtempė pečius, užsimerkė ir sudrebėjo. 

— Yhaha išsigąsti. Sėlinti. Svaidyklė padaryti nueiti. Yhaha, aš 
bėgti. 

Jondalaras išplėtė akis, kai moteris užsikirsdama papasakojo nu- 
tikimą. 

— "Tu nubaidei kardadantį tigrą su svaidykle? Geroji Motina, 
Aila! 

— Daug mėsa. Tigras... Nereikėti Yhaha. Svaidyklė padaryti nueiti. 

Ji norėjo pasakyti daugiau, nupasakoti įvykį, pasidalyti baime, 


tačiau nežinojo tinkamų žodžių. Buvo pernelyg pavargusi, kad 

vaizduotų judesiais, o paskui mėgintų įsivaizduoti, kokie žodžiai 
pritiktų. 

„Nieko keista, jog ji išsekusi, - galvojo Jondalaras. - Galbūt ne- 
turėčiau siūlytis pakurstyti ugnį, tačiau ji atgabeno du elnius. Susi- 
dūrimas su kardadančiu tigru taip pat nemažai nervų atsiėjo. Vis 
dėlto ji moteris: 

Aila dirstelėjo į savo rankas, tada ėmė leistis taku į pakrantę. 
Pasiėmė deglą, kurį Jondalaras buvo įsmeigęs į žemę, nusinešė prie 
upelio ir iškėlusi apsidairė. Išrovusi balandos stiebelį, sutrupino 
lapus ir šaknis rankose, sudrėkino mišinį, pridėjo truputį smėlio. 
Paskui nusigremžė rankas, nusivalė kelionės apnašas nuo veido ir 
grįžo į viršų. 

Jondalaras buvo pradėjęs kaitinti virimo akmenis, ir moteris jau- 
tėsi dėkinga. Ji tikrai norėjo puodelio karštos arbatos. Buvo paliku- 
si jam maisto ir vylėsi, kad vyras nesitiki, jog ji paruoš naujo. Dabar 
negalėjo rūpintis valgiu. Privalėjo nulupti du elnius ir supjaustyti 
gabalėliais džiovinti. 

Aila ieškojo neapanglėjusių gyvūnų, nes norėjo odų. Pradėjusi 
dirbti prisiminė, kad planavo pasidaryti keletą naujų aštrių peilių. 
Naudojami įrankiai atbukdavo - nuo pjaunamojo galo atskildavo 
mažutės skeveldros. Paprastai būdavo lengviau pasigaminti naujų 
peilių, o iš senų pasidirbinti kitokius įnagius, pavyzdžiui, gremž- 
tukus. 

Bukas peilis buvo paskutinis lašas. Moteris spyrė į odą, o akyse 
susitvenkusios nuovargio ir pralaimėjimo ašaros pasipylė skruos- 
tais. 

— Aila, kas atsitiko? — pasiteiravo Jondalaras. 

Ji tik dar niršiau spyrė į elnią. Negalėjo paaiškinti. Vyras paėmė 


jai iš rankų buką peilį, o pačią prisitraukė. 

— Pavargai. Kodėl tau neatsigulus ir truputį nepailsėjus? 

Ji papurtė galvą, nors baisiausiai šito troško. 

— Nulupti elnias, džiūti mėsa. Nelaukti, hiena ateiti. 

Jis nesiruošė siūlyti įtempti elnią vidun - moteris blaiviai ne- 
mąstė. 

— Aš pasaugosiu, - pasisiūlė. — Tau reikia truputį pailsėti. Eik ir 
atsigulk, Aila. 

Jąužliejo dėkingumas. Pasaugos! Ji nesugalvojo to paprašyti: ne- 
buvo pratusi, kad kas kitas padėtų. Aila nukėblino į urvą drebėda- 
ma ir su palengvėjimu krito ant kailių. Norėjo išsakyti Jondalarui, 
kokia dėkinga jaučiasi, ir pajuto vėl kaupiantis ašaras, nes žinojo, 
jog pastangos nebus veiksmingos. Ji negali kalbėti! 

Per naktį Jondalaras kelis kartus buvo įėjęs į urvą, kartkartėmis 
sustodavo ir susirūpinęs, suraukęs kaktą stebėjo miegančią moterį. 
Net sapnuose Aila nerimo, mostagavo rankomis ir kažką nesupran- 


tamai murmėjo. 

Aila brido per miglą šaukdama pagalbos. Aukšta, rūko apsupta 
moteris neįskaitomais veido bruožais iškėlė rankas. 

— Sakiau, kad būsiu atsargi, mama, bet kur tu nuėjai? - murmėjo 
Aila. - Kodėl nepasirodei, kai tave šaukiau? Vis šaukiau, o tu taip 
ir neatsiradai. Kur buvai, mama? Mama! Nenueik ir vėl! Pabūk! 
Mama, palauk! Nepalik manęs! 

Aukštos moters vizija išblėso, rūkas prasisklaidė. Jos vietoje sto- 
vėjo kita moteris, žema ir kresna. Tvirtos, raumeningos kojos buvo 


truputį išlinkusios, tačiau ji ėjo tiesiai. Buvo didele ir lenkta nosimi 

su aukšta išsikišusia viršunose, priekin atsikišusiais žandikauliais, 
be smakro. Kakta buvo žema, nuožulni, tačiau galva labai didelė, 
kaklas trumpas ir storas. Sunkios antakių kalvos dengė dideles pro- 
tingas rudas akis, kurios buvo kupinos meilės ir liūdesio. 

Moteris pamojo. 

— Iza! - suriko Aila. - Iza, padėk man. Meldžiu, padėk! - Kvie- 
čiama moteris klausiamai žvelgė į ją. - Argi manęs negirdi? Kodėl 
nesupranti, Iza? 

— Niekas nesupras, jei kalbėsi netinkamai, — tarė kitas balsas. 
Aila pamatė seną ir šlubą vyrą, kuris ėjo pasiramsčiuodamas lazda. 
Viena jo ranka buvo nukirsta iki alkūnės. Kairė veido pusė buvo 
bjauriai randuota, trūko kairės akies, tačiau gerojoje dešinėje akyje 
švytėjo stiprybė, išmintis ir užuojauta. — Privalai išmokti kalbėti, 
Aila, - pasakė Krebas vienarankiu mostu, bet moteris jį girdėjo. Jis 
kalbėjo Jondalaro balsu. 

— Kaip man kalbėti? Aš neprisimenu! Padėk man, Krebai! 

— Tavo totemas yra urvinis liūtas, Aila, - pasakė senasis šama- 
nas. 

Švystelėjusi geltonai rusva katė šoko ant tauro ir baimingai mau- 
rojančią didžiulę raudonai rudą laukinę karvę parvertė ant žemės. 
Aila aiktelėjo, kardadantis tigras suurzgė, o nuo jo snukio ir nasrų 
varvėjo kraujas. Jis atėjo jos - ilgos smailios iltys vis ilgėjo ir aštrėjo. 
Moteris buvo mažame urve, mėgino įsisprausti į kietą akmenį už 
nugaros. Suriaumojo urvinis liūtas. 

— Ne! Ne! - suriko ji. 

Pasirodė didžiulė letena ištiestais nagais ir keturiais lygiagrečiais 
rėžiais išakėjo jai kairę šlaunį. 

— Ne! Ne! - rėkė Aila. - Aš negaliu! Negaliu! 


Aplink sūkuriavo rūkai. 

— Aš neprisimenu! 

Aukštoji moteris ištiesė rankas. 

— Aš tau padėsiu. 

Akimirką rūkas išsisklaidė, ir Aila pamatė labai į savo panašius 
bruožus. Ją suėmė skausmingas šleikštulys, o iš plyšio, atsivėrusio 
žemėje, pasklido rūgšti drėgmės ir puvimo smarvė. 


— Mama! Mama! 

— Aila! Aila! Kas atsitiko? - Jondalaras ją purtė. Stovėdamas ant 
atbrailos, išgirdo ją šaukiant nesuprantama kalba. Atšlubavo grei- 
čiau, nei manė pajėgiąs. 

Moteris atsisėdo, o Jondalaras ją apkabino. 

— O, Jondalarai, sugrįžo mano sapnas, mano košmaras, — sriū- 
bavo ji. 

— Viskas gerai, Aila. Dabar jau viskas gerai. 

- Įvyko žemės drebėjimas. Štai kas nutiko. Ji žuvo per žemės dre- 
bėjimą. 

— Kas žuvo? 

— Mano mama. Krebas taip pat, tik vėliau. O, Jondalarai, neken- 
čiu žemės drebėjimų! — suvirpėjo jo glėbyje Aila. 

Jondalaras suėmė moterį už pečių ir truputį atstūmė, kad galėtų 
pažvelgti. 

— Papasakok apie savo sapną, Aila, - paprašė. 

- Šitie sapnai kartojasi, kiek prisimenu - visada sugrįžta. Viena- 
me aš esu mažame urve, o į mane tiesiama letena. Manau, šitaip to- 


temas mane pažymėjo. Kito niekaip neprisimindavau, tačiau visada 

prabusdavau drebėdama, ir pykinama. Išskyrus šį kartą. Mačiau ją, 
Jondalarai. Mačiau savo mamą! 

— Aila, ar tu save girdi? 

— Ką nori pasakyt? 

— Tu kalbi, Aila. "Tu kalbi! 

Kitados Aila mokėjo šnekėti ir, nors kalba buvo kita, ji turėjo 
kalbos jausmą, šnekamosios kalbos supratimą, jautė ritmą. Teko 
pamiršti šnekamąją kalbą, nes išgyvenimas priklausė nuo kitokio 
bendravimo, be to, ir dėl to, kad norėjo pamiršti tragediją, po ku- 
rios liko viena. Nors nesąmoningai, ji girdėjo ir įsiminė daugiau ne 
vien Jondalaro kalbos žodyną. Jo klausydamasi įsiminė sintaksę, 
gramatiką, kirčius. 

Kaip bet kuris vaikas, kuriam tenka išmokti kalbėti, Aila turėjo 
įgimtų gabumų ir troškimą, reikėjo tik nuolatinio postūmio. Vis dėl- 
to jos motyvacija buvo stipresnė nei vaiko, o atmintis geriau išvys- 
tyta. Aila mokėsi greičiau. Nors tiksliai negalėjo atkartoti kai kurių 
tonų ir moduliacijų, ji pradėjo kalbėti Jondalaro kalba kaip gimtąja. 

— Kalbu! Galiu! Jondalarai, gebu galvoti žodžiais! 

Tada abu pastebėjo, kad vyras laiko ją apkabinęs, ir abu tai suvo- 
kė. Jondalaro rankos nusviro. 

— Ar jau rytas? — paklausė Aila, pastebėjusi pro urvo angą ir 
dūmų skylę viršuje besiliejančią šviesą, tada nusimetė apklotus. — 
Nenumaniau, jog miegosiu taip ilgai. Didžioji Motina! Reikia pra- 
dėti džiovinti mėsą, - moteris skolinosi ir Jondalaro epitetus. Jis 
nusišypsojo. Buvo kiek baugu girdėti ją taip staiga prabilus, tačiau 
savos frazės iš jos lūpų, ištartos su nepakartojamu akcentu, skambė- 
jo juokingai. 

Aila nuskubėjo prie angos, o pažvelgusi laukan sustojo kaip 


įbesta. Pasitrynė akis ir pažiūrėjo dar kartą. Nuo vieno iki kito 

akmeninės atbrailos krašto kabėjo dailiais liežuvio formos gabalė- 
liais supjaustytos mėsos eilės, o viduryje liepsnojo keli nedideli lau- 
žiukai. Ar gali būti, kad ji tebesapnuoja? Gal staiga padėti prisistatė 
visos genties moterys? 

— Gabalėlį kumpio užmoviau ant iešmo, jis čirška aname lauže, 
jei kartais išalkai, - tarė Jondalaras apsimestinai kasdieniškai, nors 
šypsojosi patenkintas savimi. 

— Tu? Tu tai padarei? 

— Taip. Aš, - šypsena dar išplatėjo. Moters reakcija į nedidelę 
staigmeną buvo kur kas geresnė, nei jis tikėjosi. Galbūt vyras ne- 
visiškai pajėgė medžioti, tačiau bent jau gebėjo nudirti Ailos atga- 
bentus žvėris ir suruošti džiovinti mėsą, ypač ką tik pasidaręs nau- 
jus peilius. 

— Bet... tu esi vyras! — ištarė ji apstulbusi. 

Nedidelė Jondalaro staigmena buvo labiau pribloškiama, nei jis 
suvokė. Išgyventi reikalingus įgūdžius genties žmonės atgaivindavo 
iš atminties klodų. Instinktai buvo taip išsirutulioję, kad jie galėjo 
prisiminti smegenų kertelėse saugomus protėvių įgūdžius ir per- 
duoti juos palikuonims. Užduotys, kurias atliko vyrai ir moterys, 
keičiantis genties kartų kartoms ėmė skirtis, tad jos narių prisimi- 
nimai skyrėsi pagal lytį. Viena lytis buvo nepajėgi atlikti kitos funk- 
cijų, nes neturėjo tokių prisiminimų. 

Genties vyras gebėjo susekti, sumedžioti elnią ir pargabenti jį 
atgal. Galėjo netgi nudirti, nors ne taip našiai kaip moteris. Labai 
prispirtas, jis gal būtų atpjovęs kelis gabalus, tačiau nė nebūtų svars- 
tęs pjaustyti mėsą ir ją džiovinti, o jei ir būtų sudvejojęs, nebūtų 
žinojęs, nuo ko pradėti. Tikrai nebūtų sugebėjęs atriekti tokių dai- 
lių, tinkamos formos riekelių, kad tolygiai džiūtų, kokias Aila matė 


prieš akis. 


Lasą 


— Argi vyrams neleidžiama pjaustyti mėsos? — nustebo Jondala- 
ras. Pažinojo žmonių, kurių papročiai dėl vyriškų ir moteriškų dar- 
bų skyrėsi, tačiau jis tik norėjo padėti. Nemanė, kad Aila įsižeis. 

— Gentyje moterys negali medžioti, o vyrai negali... ruošti mais- 
to, - bandė paaiškinti Aila. 

— Tu juk medžioji. 

Šis pareiškimas netikėtai moterį sukrėtė. Ji buvo pamiršusi, kad 
kalbama apie skirtumus tarp jos genties ir kitų. 

— Aš... Aš nesu genties moteris, - sutrikusi atsakė ji. — Aš... — ne- 


žinojo, kaip paaiškinti. - Aš kaip tu, Jondalarai. Viena iš kitų. 


Aila sustabdė kumelę, nušoko ir padavė varvantį vandenmaišį 
Jondalarui. Jis godžiai dideliais gurkšniais atsigėrė. Abu buvo coli 
slėnyje, kone stepėse, gerokai atokiau nuo upelio. 

Aplinkui vėjyje raibuliavo auksaspalvės žolės. Juodu rinko sorų 
kruopas ir laukinių ryžių grūdus iš mišraus lauko, kuriame dar svi- 
ro nesunokusių keturbriaunių miežių, kviečių bei emerių varpos. 
Nuobodus, varginamas darbas - braukti ranka per visus stiebelius 
ir išlupti mažas kietas sėklas. Mažos apvalios soros, pilamos į vieną 
pusę padalyto krepšio, kuris ant juostos kabėjo aplink kaklą, kad 
rankos būtų laisvos, byrėjo lengvai, tačiau paskui jas dar reikės išvė- 
tyti. Ryžiai, beriami į kitą krepšio dalį, kūlėsi savaime. 

Aila užsidėjo krepšį ant kaklo ir nuėjo dirbti. Jondalaras netru- 
kus priėjo ir greta rinko grūdus, bet staiga atsisuko. 

— Koks jausmas joti arkliu, Aila? - pasiteiravo. 

Moteris kiek pacylėjo. 

— Sunku paaiškinti, - atsakė pagalvojusi. — Greitai šuoliuojant 
pojūtis jaudinamas, bet panašiai ir jojant lėtai. Jodama jaučiuosi ge- 
rai, — ji grįžo prie darbo, tačiau staiga stabtelėjo. - Nori pamėginti? 


— Pamėginti ką? 


— Pajodinėti su Yhaha. 

Jondalaras dirstelėjo į moterį spręsdamas, ką ji iš tikrųjų galvoja. 
Jau kurį laiką norėjo pabandyti, tačiau atrodė, jog Ailą su kumele 
sieja ypatingas asmeninis ryšys, tad nė nesugalvojo, kaip taktiškai 
paprašyti. 

— Taip. Norėčiau. Tik ar Yhaha sutriks? 

— Nežinau, - moteris dirstelėjo į saulę, kad pažiūrėtų, kiek laiko, 
tada persuko krepšį ant nugaros. - Pažiūrėsim. 

— Dabar? — nepatikėjo Jondalaras. Aila linktelėjo jau drožda- 
ma atgal. - Maniau, jojai vandens, kad galėtume pririnkti daugiau 
grūdų. 

- Tikrai. Vis dėlto pamiršau, jog keturios rankos renka greičiau. 
Žiūrėjau tik į savo krepšį - aš nepratusi prie pagalbos. 

Vyro įgūdžių diapazonas nepaliovė jos stebinti. Jis ne tik norėjo, 
tačiau ir gebėjo daryti tą patį, ko imdavosi ji, arba išmokdavo. Jon- 
dalarui viskas buvo smalsu ir įdomu, ypač išbandyti ką nors nauja. 
Jame Aila matė save. Tai leido iš naujo įvertinti, kokia vis dėlto ne- 
įprasta ji turėjo atrodyti genčiai. Jie ją priėmė ir pasiūlė savo gyve- 
nimo būdą. 

Jondalaras švystelėjo krepšį už nugaros ir prisivijo. 

— Aš nusiteikęs šiandien baigti. Jau turi tiek daug grūdų, Aila, o 
miežiai ir kviečiai dar nesunokę. Nesuprantu, kam tau reikia dau- 
giau. 

— Tai Yhaha ir jos mažyliui. Jiems taip pat reikės žolės. Yhaha ir 
žiemą maitinasi lauke, tačiau kai sniegas gilus, nemažai arklių žūsta. 

Paaiškinimo pakako, kad vyras neprieštarautų. Jie drožė atgal 
per aukštą žolę, mėgavosi saulės šiluma ant nuogos odos - dabar, 


kai jau nebeplušėjo saulėje. Jondalaras dėvėjo tik klubų raištį, buvo 

įdegęs kaip ir moteris. Aila vilkėjo trumpą vasarinį apsiautalą, kuris 
dengė ją nuo liemens iki šlaunų, tačiau, daug svarbiau, aprūpino ki- 
šenėlėmis ir klostėmis įrankiams, svaidyklei bei kitiems daiktams 
nešioti. Vienintelis kitas jos drabužis buvo mažas odinis maišelis 
ant kaklo. Jondalaras ne kartą pajuto besižavintis tvirtu subrendu- 
siu Ailos kūnu, bet akivaizdžiai to nerodė, o ji niekaip nekvietė. 

Jondalaras labai laukė pasijodinėjimo, buvo įdomu, kaip elg- 
sis Yhaha. Prireikus, jis sugebės kuo greičiau pasitraukti kumelei 
iš kelio. Išskyrus menką šlubčiojimą, vyro koja buvo sveika, ir jis 
galvojo, kad šlubčiojimas pamažu išnyks. Aila tikrai stebuklingai 
jį išgydė. Turėjo taip daug už ką jai padėkoti. Jau buvo pradėjęs 
galvoti apie išėjimą — nebuvo priežasčių ilgiau pasilikti, — tačiau 
ji, regis, neskubino, tad vyras vis atidėliojo. Jondalaras norėjo pa- 
dėti jai pasiruošti ateinančiai žiemai — bent jau tiek tikrai jautėsi 
skolingas. 

Aila dar turi nerimauti ir dėl arklių. Apie tai jis nebuvo susi- 
mąstęs. 

— Reikia įdėti daug darbo, kad sukauptum atsargų arkliams, tiesa? 

— Nelabai, - tarstelėjo ji. 

— Svarsčiau tavo žodžius, jog reikės žolės. Ar negalima nupjauti 
visų stiebų ir susidėti urve? Tada, užuot rinkus grūdus į šituos, — 
Jondalaras parodė į rinkimo krepšius, — galėsi išpurtyti sėklas į 
krepšį. Be to, turėsi šiaudų. 

Ji patylėjo, susiraukė, apmąstė pasiūlymą. 

— Gali būti. Jeigu nupjautus stiebus paliktum džiūti, sėklos len- 
gviau išsikratytų. Vienos geriau, kitos blogiau. Vis dar yra kviečių 
ir miežių. Verta pabandyti, - Ailos veidą perskrodė plati šypsena. — 


Jondalarai, manau, tai suveiks. 

Ji taip nuoširdžiai apsidžiaugė, kad vyras taip pat buvo priverstas 
nusišypsoti. Jo pritarimas, trauka, tyras džiaugsmas dėl moters — 
visa tai akivaizdžiai atsispindėjo nuostabiai gundančiose akyse. Ai- 
los atsakas buvo atviras ir spontaniškas. 

— Jondalarai, man taip patinka, kai tu šypsaisi... ir lūpomis, ir 
akimis. 

Jis nusijuokė - netikėtu, nesuvaržytu, džiugiu juoku be priežas- 
ties. „Kokia ji atvira, - galvojo. - Nemanau, kad kada būna kitokia 
nei besąlygiškai tiesmuka. Kaip reta tokių moterų“ 

Ailą užvaldė Jondalaro protrūkis. Šypsena pasidavė jo linksmu- 
mo užkratui, virto kikenimu, paskui visiškai nevaržomu džiaugsmo 
triumfu. 

Susitvardę abu buvo be kvapo, tačiau užėjo kitas juoko priepuo- 
lis. Galiausiai ėmė sunkiai kvėpuoti, šiaip taip apsiramino ir nusi- 
šluostė akis. Nė vienas negalėjo pasakyti, kas buvo taip nepaprastai 
juokinga, - juokas mito pats savimi. Tai palengvino ėmusią kauptis 
įtampą. 

Vėl pradėjus žingsniuoti Jondalaras apkabino ranka Ailos lieme- 
nį. Tai buvo švelnus refleksas į bendrą juoką. Pajutęs, kaip moteris 
sustingo, akimirksniu ranką atitraukė. Buvo pažadėjęs sau ir Ailai, 
net jei ji tuo metu ir nesuprato, kad prie jos nekibs. Jei moteris 
buvo davusi įžadą susilaikyti nuo malonumų, Jondalaras neketino 
pakliūti į tokią padėtį, kad ji būtų priversta jį atstumti. Vyras labai 
stengėsi gerbti jos asmenį. 

Jis užuodė nuo šiltos odos sklindant moters aromatą, jautė ša- 
lia esančių jos krūtų putnumą. Staiga prisiminė, kaip seniai gulėjo 
su moterimi, ir klubų juosta niekaip negalėjo paslėpti minčių. Nu- 


sisuko mėgindamas nuslėpti akivaizdų iškilimą, tačiau vos pajėgė 

susilaikyti nenuplėšęs Ailai apsiautalo. Jo žingsniai vis ilgėjo, kol 
kone ėmė bėgti priekyje. 

— Doni! Kaip aš geidžiu šitos moters! - murmėjo sau po nosimi 
Jondalaras. 

Ašaros ištryško Ailai akių kampučiuose stebint vyrą šuoliuojan- 
tį pirmyn. „Ką padariau ne taip? Kodėl jis traukiasi nuo manęs? 
Kodėl neduoda ženklo? Matau Jondalaro poreikį, kodėl jis nenori 
palengvinti to su manimi? Nejau aš tokia bjauri?“ Aila suvirpėjo 
prisiminusi apkabinimą, šnervės buvo kupinos vyriško kvapo. Ji 
ėmė vilkti kojas, nenorėdamas su Jondalaru susidurti, jautėsi kaip 
maža mergaitė, pridirbusi ką nors negera, tik šį kartą nežinojo, kas 
ne taip. 

Jondalaras pasiekė vėsų medžių juostos pavėsį prie upelio. Jo 
troškimas buvo toks stiprus, kad nebegalėjo valdytis. Pasislėpus už 
tankios lapijos vos akimirkos prireikė, kol klampus baltas pliūps- 
nis ištryško ant žemės, o paskui, vis dar įsitvėręs savęs, vyras at- 
rėmė galvą į kamieną tebedrebėdamas. Apėmė palengvėjimas, 
nieko daugiau, tačiau dabar bent jau galės susidurti su moterimi 
ir nemėgins parvertęs jos išprievartauti. Suradęs lazdelę papureno 
dirvą ir užžėrė malonumo lašus žemėmis. Žiniuonė buvo jam sa- 
kiusi, kad šitoks laistymas yra Motinos dovanų švaistymas, tačiau, 
jei jau būtina, reikia viską jai atiduoti, išlieti ant žemės ir uždengti. 
„Žiniuonė teisi, - galvojo Jondalaras. - Grynas švaistymas ir jokio 
malonumo: 

Jis ėjo palei upelį pernelyg sutrikęs, kad išeitų į atvirą vietą. Matė, 
jog Aila laukia prie didžiojo riedulio apkabinusi kumeliuką ir kaktą 
prispaudusi Yhaha prie kaklo. Ji atrodė tokia pažeidžiama, įsikibusi 


į gyvūnus paramos bei paguodos. „Galėtų atsišlieti į mane, - galvojo 

Jondalaras, — aš turėčiau ją paguosti: Neabejojo esąs jos susikrim- 
timo priežastis, jautė gėdą, tarsi būtų atlikęs kokį peiktiną veiksmą. 
Jis nenoriai išėjo iš miškelio. 

— Kartais būna, kai vyriškis nebegali nuvaldyti čiurkšlės, - su- 
melavo apgailėtinai šypsodamasis. 

Aila nustebo. Kodėl jis taria žodžius, kurie nėra tiesa? Ji supran- 
ta, ką jis veikė —- palengvino savo poreikį. 

Genties vyras būtų prašęs vado žmonos prieš lengvindama- 
sis pats. Jei jis negalėtų suvaldyti poreikio, netgi ji, šitokia bjauri, 
sulauktų ženklo, jei kitos moters nebūtų. Nė vienas suaugęs vyras 
nesitenkintų pats. Tik jau fizinę brandą pasiekusiam, tačiau dar ne- 
parnešusiam pirmo grobio paaugliui būtų kilusi tokia mintis. Jon- 
dalaras nusprendė pasirūpinti savimi, užuot davęs ženklą jai. Tai 
buvo daugiau nei skaudu. Tai buvo pažeminimas. 

Ji nekreipė dėmesio į vyro žodžius ir vengė tiesaus žvilgsnio. 

- Jei nori pajodinėti, palaikysiu Yhaha, o tu ropškis ant akmens 
ir perkelk koją. Pasakysiu kumelei, kad nori pajodinėti. Galbūt ji 
tau leis. 

Jondalaras prisiminė, jog dėl to jie nustojo rinkti grūdus. Kur 
dingo jo entuziazmas? Kaip gali viskas šitaip pasikeisti, kol pereini 
nuo vieno lauko galo iki kito? Mėgindamas sudaryti įspūdį, kad 
viskas normalu, jis užsilipo ant kėdę primenančios didžiojo riedulio 
įdubos, o Aila privedė arklį, tačiau taip pat vengė akių kontakto. 

— Kaip liepi jai nešti tave kur nori? — vyras jis. 

Aila turėjo apsvarstyti klausimą. 

— Nieko jai neliepiu, ji nori eiti ten, kur ir aš. 

— Iš kur ji žino, kur tu nori? 


— Nežinau... - Aila tikrai nenutuokė. Apie tai nesusimąstė. 


55 7 4 


Jondalaras nusprendė, jog tai nesvarbu. Troško keliauti, kur tik ark- 
lys jį neš, jei apskritai sutiks tai daryti. Vyras uždėjo ranką kumelei ant 
gugos, kad išlaikytų pusiausvyrą, paskui nedrąsiai apžergė nugarą. 

Yhaha pastatė ausis. Ji suprato, kad tai ne Aila: krovinys buvo 
sunkesnis ir nesugebėjo vadovauti, stigo Ailos šlaunų bei blauzdų 
raumenų įtampos. Vis dėlto moteris buvo šalia, laikė jos galvą, o 
vyras buvo pažįstamas. Kumelė abejodama atsistojo piestu, tačiau 
po akimirkos nusileido. 

— Ką dabar daryti? — pasiteiravo Jondalaras, įsitaisęs ant mažo 
arkliuko nugaros, o ilgos jo kojos kabaldavo abipus. Nelabai išmanė, 
kur dėti rankas. 

Aila įprastai patapšnojo arklį, tada kreipėsi kalba, kuri buvo iš 
dalies gestų, iš dalies genties žodžių, iš dalies zelandoniška: 

— Jondalaras norėtų, kad jį panėšėtum, Yhaha. 

Balse skambėjo raginimas pirmyn, ranka švelniai spaudė - pa- 
kankamai užuominų gyvūnui, taip įpratusiam prie moters vadova- 
vimo. Yhaha pajudėjo. 

— Jei reikia laikytis, apkabink rankomis jai kaklą, - patarė Aila. 

Yhaha buvo įgudusi nešti žmogų ant nugaros. Ji nešokinėjo ir 
nesispyrė, tačiau niekam nevadovaujant ėjo dvejodama. Jondalaras 
pasilenkė pirmyn, kad patapšnotų jai sprandą, norėdamas padrą- 
sinti ir save, ir arklį, bet judesys buvo panašus į Ailos nurodymą ju- 
dėti greičiau. Netikėtas šuolis į priekį privertė vyrą paklausyti Ailos 
patarimo. Jis apsivijo rankomis kumelės kaklą ir stipriai palinko 
pirmyn. Yhaha tai buvo signalas lėkti greičiau. 

Arklys kiek įkabindamas pasileido šuoliais per lauką su iš visų 
jėgų į kaklą įsikibusiu Jondalaru, kurio ilgi plaukai plaikstėsi už 


nugaros. Jis veidu jautė vėją, o kai pagaliau išdrįso vos pramerkti 

akis, pamatė, kad vaizdas skrieja pro šalį baugiu greičiu. Šiurpulin- 
ga, bet ir jaudinama! Jondalaras suprato, kodėl Aila negalėjo apsa- 
kyti to jausmo. Panašiai, kaip slysti nuo apledėjusios kalvos žiemą, 
arba upe traukti eršketą, tik įdomiau. Vyro akį patraukė judanti 
dėmė kairėje. Bėras kumeliukas šuoliavo greta motinos nė kiek ne- 
atsilikdamas. 

Jondalaras išgirdo tolimą švilpimą, šaižų ir veriantį. Staiga arklys 
apsisuko ir nušuoliavo atgal. 

— Atsitiesk! - šūktelėjo Jondalarui Aila, kai jie priartėjo. Arklys 
artėdamas prie moters sulėtino, o vyras atsisėdo tiesiau. Yhaha pa- 
jojusi lengva risčia sustojo prie akmens. 

Nulipęs Jondalaras truputį drebėjo, tačiau jo akys blizgėjo iš 
susijaudinimo. Patapšnojo suprakaitavusius kumelės šonus, pas- 
kui lėtai nusekė iš paskos Yhaha patraukus pakrantės greta urvo 
link. 

— Žinai, kumeliukas visą kelią nuo jos neatsiliko! Tikras lenkty- 
nininkas! 

Iš to, kaip Jondalaras ištarė, Aila suprato, jog šitas žodis reiškia 
šį tą daugiau. 

— Kas yra lenktynininkas? - paklausė. 

— Per vasaros susirinkimus būna įvairiausių varžybų, tačiau la- 
biausiai jaudina lenktynės, bėgimo varžybos, - paaiškino Jonda- 
laras. - Bėgikai vadinami lenktynininkais, ir tas žodis ėmė reikšti 
visus, kurie stengiasi laimėti arba bando pasiekti kokį tikslą. Tai 
paskatinimo ir padrąsinimo žodis - pagyra. 

— Kumeliukas yra lenktynininkas, jam patinka bėgti. 

Jie toliau ėjo tyloje, kuri sulig kiekvienu žingsniu darėsi skaus- 


mingesnė. 

— Kodėl liepei man atsitiesti? - galų gale pasiteiravo Jondalaras, 
norėdamas pralaužti tylą. - Maniau, sakei nežinanti, kaip pasakyti 
norus Yhaha. Šioji tikrai sulėtino man atsitiesus. 

— Anksčiau apie tai negalvojau, tačiau, kai pamačiau tave atjo- 
jantį, staiga pagalvojau, jog tau reikia atsitiesti. Iš pradžių nenu- 
tuokiau, kaip paaiškinti, bet, kai prireikė sulėtinti, paprasčiausiai 
supratau. 

— Vadinasi, tu iš tikrųjų duodi arkliui ženklus. Kažkokius žen- 
klus. Įdomu, kumeliukas galėtų jų išmokti? - samprotavo vyras. 

Jie priėjo sieną, kuri tiesėsi vandens link, ir ją apsukę pasigėrėjo 
Yhaha, kad atvėstų, besiraitančia purve upelio pakrašty, aimanuo- 
jančią iš begalinio smagumo. Greta kojomis ore tabalavo kumeliu- 
kas. Jondalaras šypsodamasis sustojo pažiūrėti, tačiau Aila nuleidu- 
si galvą ėjo toliau. Vyras pasivijo ją kopiančią taku. 

— Aila... - Moteriai atsisukus jis nebežinojo, ką pasakyti. — Aš... 
aš... aš noriu tau padėkoti. 

Šitas žodis jai vis dar buvo sunkiai suprantamas. Gentyje nebuvo 
tiesioginio atitikmens. Visų nedidelių genčių žmonės priklausė nuo 
kits kito, kad išgyventų, abipusė pagalba buvo gyvenimo būdas. Pa- 
dėka būtų reiškusi, jog vaikas turėtų dėkoti motinai už rūpestį, o 
motina to tikėtųsi. Už ypatingas malones ir dovanas būdavo įsipa- 
reigojama atlyginti, jos ne visada būdavo priimamos su džiaugsmu. 

Arčiausiai padėkos gentyje buvo ta dėkingumo forma, kurią iš- 
reikšdavo žemesnę padėtį užimantysis aukštesnio rango žmogui, 
paprastai moteris vyrui, už ypatingą leidimą. Ailai atrodė, kad Jon- 
dalaras mėgina padėkoti už pasijodinėjimą su Yhaha. 

— Jondalarai, Yhaha leido tau sėdėti ant nugaros. Kodėl dėkoji 


man? 

— Tu padėjai man joti, Aila. Be to, turiu kur kas daugiau už ką 
tau padėkoti. Tiek daug dėl manęs padarei, manimi rūpinaisi. 

— Ar turėtų kumeliukas dėkoti Yhaha už tai, kad ji juo rūpinasi? 
Tau reikėjo pagalbos, aš tavimi pasirūpinau. Kodėl... dėkoti ? 

— Tu išgelbėjai man gyvybę. 

— Aš — moteris, kuri gydo, Jondalarai, - Aila mėgino sugalvoti, 
kaip paaiškinti, kad išgelbėjus kito gyvybę pretenduojama į dvasios 
trupinėlį, todėl kitas mainais įsipareigoja ginti gelbėtoją. Abu tam- 
pa artimesni nei broliai. Jai kaip gydytojai po dalelę visų gentainių 
sielų buvo įteikta su gabalėliu mangano dioksido, kurį ji nešiojosi 
amulete. Niekas nebuvo įsipareigojęs duoti jai daugiau. - Nebūtina. 
sakyti ačiū. 

- Žinau, kad nebūtina. Žinau, jog tu moteris, kuri gydo, tačiau 
man svarbu, kad suprastum, kaip aš jaučiuosi. Žmonės dėkoja vie- 
nas kitam už pagalbą. Tai mandagumas, paprotys. 

Jie kilo taku vienas paskui kitą. Moteris neatsakė, bet Jondalaro 
komentaras privertė ją prisiminti, kaip Krebas mėgino paaiškinti, 
jog nemandagu žiūrėti pro riboženklius akmenis į kito vyro židi- 
nį. Ji daug sunkiau perprato genties papročius nei kalbą. Jondalaras 
teigė, kad tarp jo žmonių yra paprotys reikšti padėką vienas kitam, 
mandagumas, tačiau tai dar labiau trikdė. 

Kodėl jis nori išreikšti dėkingumą, kai ką tik Ailą sugėdijo? Jeigu 
genties vyras būtų šitaip paniekinęs, ji būtų liovusis jam egzistavusi. 
„Jo papročių taip pat bus sunku išmokti“, - suvokė Aila, bet dėl to 
nesijautė mažiau pažeminta. 

Vyras bandė įveikti barjerą, iškilusį tarp jųdviejų, ir sustabdė 
moterį prieš įeinant į urvą. 


— Aila, atsiprašau, jei kaip nors tave įžeidžiau. 

— Įžeidžiau? Šito žodžio nesuprantu. 

— Man regis, tave supykdžiau, priverčiau pasijusti blogai. 

— Nesupykdei, bet, taip, privertei pasijusti blogai. 

Pripažinimas Jondalarą apstulbino. 

— Atsiprašau, — ištarė. 

— Atsiprašyti. Tai irgi mandagybė, tiesa? Paprotys? Jondalarai, 
ką gero duoda tokie žodžiai, kaip „atsiprašau“? Jie nieko nepakei- 
čia, nesijaučiu nė kiek geriau. 

Jis persibraukė ranka plaukus. Moteris buvo teisi. Kad ir ką jis 
padarė — manėsi žinąs ką, — apgailestavimas nepadėjo. Nebūtų 
buvę geriau, net jei bijodamas pasijusti nepatogiai būtų vengęs 
temos. 

Aila įėjo į urvą, nusiėmė rinkimo krepšį ir pažarstė laužą ruoš- 
damasi ruošti vakarienę. Įėjęs iš paskos Jondalaras padėjo savo ne- 
šulį greta, prisitraukė prie laužo demblį ir atsisėdęs ėmė moterį 
stebėti. 

Ji naudojo dalį įrankių, kuriuos Jondalaras buvo davęs po to, kai 
supjaustė elnią, ir juos mėgo, tačiau kai kuriems darbams verčiau 
rinkosi peilį be kriaunų, prie kurio buvo įpratusi. „Ji įvaldžiusi ne- 
grabų peilį, suformuotą iš titnago skeveldros, daug sunkesnį nei jo 
geležtės, o visi kiti žmonės naudojasi mažesniu, subtilesniu peiliu 
su kotu: Titnago apdirbėjo protas vertino, lygino abiejų rūšių pri- 
valumus. „Tikriausiai svarbu ne tai, kurį lengviau naudoti, - mąstė 
jis. - Bet kuris aštrus peilis pjaus, tačiau reikia pagalvoti, kiek titna- 
go žaliavos prireiks pagaminti įrankius visiems. Vien tik akmens 
gabenimas gali tapti problema“ 

Vyrui taip sėdint ir įdėmiai stebint, Aila nervinosi. Galų gale 


pakilo atsinešti ramunėlių arbatai tikėdamasi, kad šitaip atitrauks 

Jondalaro dėmesį ir pati nusiramins. Tai tik privertė jį suvokti, kad 
vėl atidėlioja problemą. Vyras nusprendė sutelkti visą dvasios sti- 
prybę ir pradėti be užuolankų. 

- Tu teisi, Aila. Žodis „atsiprašau“ nedaug reiškia, tačiau neži- 
nau, ką dar pasakyti. Nežinau, kuo tave įžeidžiau. Prašau, pasakyk, 
kodėl jautiesi blogai. 

„Tikriausiai jis vėl taria žodžius, kurie nėra tiesa, - galvojo mote- 
ris. - Kaip gali nesuprasti? Vis dėlto atrodo sunerimęs“ Ji nudelbė 
akis norėdama, kad jis nebūtų paklausęs. Jau pakankamai blogai 
kęsti tokį pažeminimą, net apie tai nekalbant, tačiau Jondalaras už- 
davė klausimą. 

- Jaučiuosi blogai todėl... todėl, kad aš nepriimtina, - ištarė su- 
dėjusi rankas sterblėje, įsitvėrusi arbatos puodelio. 

— Ką nori pasakyt „nepriimtina“? Nesuprantu. 

„Kodėl jis užduoda tokius klausimus? Kodėl verčia mane jaustis 
dar blogiau?“ Aila dirstelėjo į Jondalarą. Vyras buvo palinkęs pir- 
myn, jo pozoje, akyse moteris perskaitė nuoširdumą ir nerimą. 

— Nė vienas genties vyras niekada nelengvintų savo poreikio 
pats, jei greta būtų priimtina moteris, — ji išraudo įvardijusi savo 
nuopuolį ir įsmeigė akis į rankas. - Tu buvai sklidinas poreikio, bet 
pabėgai nuo manęs. Argi neturėčiau jaustis blogai, jei esu tau ne- 
priimtina? 

— Sakai įsižeidusi dėl to, kad aš ne... - Vyras atsitiesė ir įsmeigė 
į ją akis. - O, Doni! Kaip galėjai būti toks kvailas, Jondalarai? — 
kreipėsi į visą urvą. 

Aila žiūrėjo į jį apstulbusi. 

— Maniau, tu nenori, kad prie tavęs pristočiau, Aila. Mėginau 


gerbti tavo norus. Labai tavęs geidžiau, negalėjau ištverti, tačiau 

kaskart, kai tave paliesdavau, tarsi suakmenėdavai. Kaip galėjai pa- 
manyti, jog atsirastų vyras, kuris palaikytų tave nepriimtina? 

Viduje sukilusi supratimo banga apmaldė įsitempusią, mau- 
džiančią širdį. Jis geidė jos! Jondalaras manė, kad nenori ji! Vėl pa- 
pročiai, skirtingi papročiai. 

— Jondalarai, tau tereikėjo duoti ženklą. Koks skirtumas, ko no- 
riu aš? 

— Žinoma, svarbu, ko nori tu. Ar tu... - Staiga vyras išraudo. — 
Ar tu manęs nenori? - Akyse buvo matyti dvejonė ir atstūmimo 
baimė. Aila suprato tą jausmą. Nustebo matydama tai vyro akyse, 
tačiau ištirpo visos abejonių nuosėdos, kurios gal dar buvo joje liku- 
sios, į viršų kliūstelėjo šiluma ir švelnumas. 

— Noriu tavęs, Jondalarai. Geidžiu nuo tada, kai pirmą kartą pa- 
mačiau. Buvai baisiai sužeistas, nebuvau tikra, jog gyvensi, tačiau pa- 
žvelgdavau į tave ir pajusdavau... Tas jausmas kilo iš vidaus. Tik tu man 
niekada nerodei ženklo... - Moteris vėl nudelbė akis. Pasakė daugiau 
negu ketino. Kviesdamos genties moterys būdavo subtilesnės. 

— Ašvisą tą laiką galvojau... Apie kokį ženklą kalbi? 

— Gentyje moters įsigeidęs vyras duoda ženklą. 

— Parodyk. 

Ji mostelėjo ir išraudo. Paprastai moterys šio ženklo nerodydavo. 

— Viskas? Teturėjau padaryti šitaip? Ką tada darytum tu? 

Jondalaras truputį suglumo, kai Aila atsistojo, paskui atsiklaupė 
ir pasiruošė. 

— Sakai, vyras daro šitaip, moteris daro šitaip, ir viskas? Juodu 
pasiruošę? 

— Vyras nerodo ženklo, jei nėra pasiruošęs. Argi šiandien toks 


nebuvai? 

Atėjo Jondalaro eilė išrausti. Jau buvo pamiršęs, koks pasiruošęs 
buvo, ką padarė, jog susiturėtų Ailos neišprievartavęs. Būtų atida- 
vęs bet ką, kad tuo metu būtų žinojęs tą ženklą. 

— O kas, jei moteris jo nenori? Arba nėra pasiruošusi? 

- Jei vyras parodo ženklą, moteris privalo paklusti. 

Ji pagalvojo apie Braudą ir veidą užtemdė skausmo, pažemini- 
mo prisiminimas. 

— Bet kuriuo metu, Aila? - Vyras pamatė skausmą ir nustebo. — 
Netgi pirmą? - Ji linktelėjo. - Ar šitaip nutiko ir tau? Kažkoks vy- 
ras paprasčiausiai parodė ženklą? 

Moteris užsimerkusi nurijo seiles, paskui vėl linktelėjo. 

Jondalaras buvo priblokšras ir pasipiktinęs. 

— Nori pasakyti, nebūna pirmojo ritualo? Niekas nestebi ir nej- 
sitikina, kad vyras tavęs pernelyg neįskaudintų? Kokie tai žmonės? 
Nesirūpinantys pirmuoju jaunos moters kartu? Atiduodantys ją 
bet kuriam vyrui, kuris smarkiai susijaudinęs? Prievarta, nesvarbu, 
pasiruošusi ji ar ne? Nesvarbu, skauda ar ne? - Jondalaras atsistojęs 
pradėjo piktai minti pirmyn atgal. - Tai žiauru! Nežmoniška! Kaip 
galima šitai leisti? Nejau jie neturi jokios užuojautos? Ar jiems nie- 
kas nerūpi? 

Protrūkis buvo toks netikėtas, kad Aila tik sėdėjo išplėtusi akis 
ir stebėjo, kaip Jondalaras atsiduoda teisuoliškos rūstybės karštinei. 
Vyrui ėmus vis labiau plūstis, ji pradėjo purtyti galvą neigdama jo 
žodžius. 

— Ne! - pagaliau balsu paprieštaravo. - Viskas ne taip, Jondala- 
rai. Jiems rūpi. Iza mane rado - ji manimi pasirūpino. Gentis mane 
priglaudė, priėmė, nors buvau gimusi kitiems. Jie neprivalėjo to da- 


ryti. Krebas nesuprato, kad Braudas mane skaudina, jis niekad ne- 

buvo turėjęs poros. Nežinojo šitiek apie moteris, o Braudas turėjo 
teisę. Kai pastojau, Iza manimi rūpinosi. Ji susirgo ruošdama vaistus 
man, kad neprarasčiau kūdikio. Be jos, gimdydama Durką, būčiau 
mirusi. Brunas vaikelį priėmė, nors visi manė, jog jis išsigimęs. Taip 
nebuvo. Jis buvo stiprus ir sveikas... - Aila nutilo pamačiusi į save 
įsmeigtą Jondalaro žvilgsnį. 

— Turi sūnų? Kur jis? 

Aila nebuvo užsiminusi apie Durką. Netgi po šitiek laiko buvo 
skausminga apie jį kalbėti. Moteris žinojo, kad vos užsiminus kils 
klausimų, nors pamažu ši tema vis tiek būtų iškilusi. 

— Taip, turiu sūnų. Jis vis dar su gentimi. Kai Braudas privertė 
mane išeiti, atidaviau jį Ubai. 

— Privertė išeiti? - Jondalaras vėl atsisėdo. Vadinasi, ji turi sūnų. 
Teisingai įtarė, jog ji buvusi nėščia. - Kaip kas nors gali priversti 
motiną palikti savo vaiką? Kas tas... Braudas? 

Kaip paaiškinti? Aila akimirką užsimerkė. 

— Jis - vadas. Brunas buvo vadas, kai jie mane rado. Jis leido Kre- 
bui įvesdinti mane į gentį, tačiau susenęs vadu paskyrė Braudą. Šis 
visada manęs nekentė, netgi kai buvau maža mergaitė. 

- Jis tave skaudino, tiesa? 

— Kai tapau moterimi, Iza papasakojo man apie ženklą, tačiau 
sakė, kad vyrai tenkina poreikius su moterimis, kurios jiems patin- 
ka. Braudas taip elgėsi, nes gerai jautėsi versdamas mane daryti tai, 
ko aš nekenčiu. Manau, mano totemas leido jam taip elgtis. Urvi- 
nio liūto dvasia žinojo, kaip trokštu kūdikio. 

— Ką tas Braudas turi bendra su tavo kūdikiu? Moterį palaimina 
Didžioji Motina Žemė. Tavo sūnus buvo jo dvasios? 

— Krebas sakė, kad kūdikius padaro dvasios. Tikino, jog moteris 


praryja vyro totemo dvasią. Jei ji būna pakankamai stipri, įveikia 

moters totemo dvasią, paima jos gyvybines jėgas ir pradeda iš jos 
auginti naują gyvybę. 

— Keistas požiūris. Tai Motina pasirenka vyro dvasią sumaišyti 
su moters dvasia, kai šią laimina. 

— Nemanau, kad kūdikius daro dvasios. Nei totemų, nei jūsų Di- 
džiosios Motinos sujungtos dvasios. Man regis, gyvybė prasideda 
tada, kai vyro organas sustandėja, ir jis įkiša jį į moterį. Manau, to- 
dėl vyrai jaučia tokį stiprų poreikį, o moterys šitaip stipriai geidžia 
vyrų. 

- Šito negali būt, Aila. Ar žinai, kaip dažnai vyras gali įkišti savo 
vyriškumą į moterį? Ji negalėtų šitiek pagimdyti. Vyras paruošia 
moterį pasitelkęs Motinos malonumo dovaną, ją atveria, kad dvasia 
galėtų įeiti. Pati švenčiausia Motinos gyvybės dovana duota tik mo- 
terims. Jos gauna dvasias, sukuria gyvybę ir tampa motinomis kaip ji. 
Jei vyras ją gerbia, vertina jos dovanas ir pasižada rūpintis moterimi 
bei jos vaikais, Doni gali pasirinkti vyro dvasią jo židinio vaikams. 

— Kas yra malonumo dovana? 

— Teisingai! Juk tu niekada nepatyrei malonumo, tiesa? — tars- 
telėjo Jondalaras nustebęs. - Nieko keista, kad nesupratai, kad aš... 
Tu esi moteris, kuri buvo palaiminta kūdikiu netgi neturėjusi pir- 
mųjų ritualų. Tavo gentis tikriausiai labai neįprasta. Visi, kuriuos 
sutikau kelionėje, žinojo apie Motiną ir jos dovanas. Malonumo 
dovana suteikiama tada, kai vyras ir moteris geidžia vienas kito, at- 
siduoda vienas kitam. 

— Kai vyras yra sklidinas ir privalo patenkinti poreikį su moteri- 
mi, teisingai? — pasitikslino Aila. - Kai įkiša savo organą į tą vietą, 
iš kurios pasirodo kūdikiai? Tai ir yra malonumo dovana? 


- Viskas taip, tačiau kur kas daugiau. 

— Galbūt, bet visi man sakė, kad niekada neturėsiu vaikų, nes 
mano totemas pernelyg stiprus. Jie visi nustebo. Sūnus nebuvo išsi- 
gimęs. Tiesiog buvo panašesnis į mane ir truputį tepanėšėjo į juos. 
Tik po to, kai Braudas vis rodė man ženklą, tapau nėščia. Niekas 
daugiau manęs nenorėjo - aš pernelyg didelė ir bjauri. Netgi gen- 
ties susirinkimuose nebuvo vyrų, kurie būtų norėję mane paimti, 
nors turėjau Izos statusą, kai jie priėmė mane kaip jos dukrą. 

Kažkas Ailos pasakojime pradėjo erzinti Jondalarą, nedavė ra- 
mybės, tačiau dar buvo nesuvokiama. 

— Sakei, kad tave rado gydytoja - kuo ji vardu? Iza? Kur ji tave 
aptiko? Iš kur tu kilusi? 

— Nežinau. Iza sakė, gimiau kitiems, žmonėms, kurie atrodo 
kaip aš. Kaip tu, Jondalarai. Neprisimenu nieko iš gyvenimo iki 
genties — netgi neprisimenu motinos veido. Tu esi vienintelis ma- 
tytas į mane panašus žmogus. 

Klausydamasis Jondalaras pajuto sunkumą pilvo duobutėje. 

— Apie kitų vyrą sužinojau iš moters klano susirinkime, todėl jų 
bijojau, kol nepažinau tavęs. Ji turi kūdikį, mergaitę, labai panašią 
į Durką, ji netgi galėtų būti mano. Oda norėtų, jog jos dukra ir 
mano sūnus taptų pora. Ji sakė, kad jos vaikas taip pat išsigimęs, 
tačiau aš manau, kad kitų vyras pradėjo jos kūdikį, privertęs ją pa- 
lengvinti jo poreikį. 

— Tas vyras ją prievartavo? 

— Taip pat nužudė jos pirmą dukterį. Kai Oda buvo su dviem 
kitomis moterimis, atėjo daug kitų, tačiau jie nerodė ženklų. Vienas 
ją griebė, ir pirmasis Odos vaikelis iškritęs pataikė galva į akmenį. 

Staiga Jondalaras prisiminė gaują jaunuolių iš urvo toli vaka- 
ruose. Norėjo atmesti išvadas, kurios buvo pradėjusios pirštis. Vis 


dėlto, jei šitaip elgiasi viena jaunuolių gauja, kodėl negalėtų kiti? 

— Aila, vis kartoji, kad esi nepanaši į gentainius. Kuo jie kitokie? 

— Jie žemesni - štai kodėl taip nustebau, kai tu atsistojai. Visada 
buvau aukštesnė už visus, netgi vyrus, todėl jie manęs ir nenorėjo — 
aš per aukšta, bjauri. 

— Kas dar? - Jondalaras nenorėjo kvosti, tačiau negalėjo susilai- 
kyti. Privalėjo žinoti. 

- Jų akys rudos. Iza manė, kad mano akims kažkas negerai, nes jos 
dangaus spalvos. Durkas turi jų akis ir... nežinau kaip pasakyti, dide- 
lius antakius, bet sūnaus kakta kaip mano. Jų galvos plokštesnės... 

- Plokščiagalviai! - Jondalaras pasibjaurėjęs papūtė lūpas. - Ge- 
roji Motina, Aila! Tu gyvenai su tais gyvuliais! Leidai, kad vienas jų 
patinų... - Vyras sudrebėjo. - Pagimdei maišytos dvasios šlykštynę, 
pusiau žmogų, pusiau gyvulį! - Tarsi prisilietęs prie kažko bjauraus 
Jondalaras atsitraukė ir pašoko. Tokią reakciją pagimdė nepagrįstas 
prietaras, šiurkšti neapgalvota prielaida, kurią dauguma jo pažįsta- 
mų priimdavo nė nesvarstę. 

Aila iš pradžių nieko nesuprato ir žvelgė į Jondalarą sutrikusi, 
susiraukusi, tačiau jo išraiškoje buvo matyti pasišlykštėjimas, visai 
kaip jos, kai galvodavo apie hienas. Tada vyro žodžiai įgavo pras- 
mę. 

Gyvuliai! Žmones, kuriuos ji mylėjo, jis pavadino gyvuliais! 
Dvokiančiomis hienomis! Švelniai mylintis Krebas, kuris, nepai- 
sant nieko, buvo gerbiamiausias ir galingiausias šventas genties 
žmogus, Krebas — gyvulys? Iza, kuri ją globojo, įsivaikino, išmokė 
gydyti, Iza - dvokianti hiena? Taip pat Durkas, jos sūnus! 

— Ką nori pasakyti, gyvuliai?! — atsistojusi prieš Jondalarą suriko 
Aila. Anksčiau niekada nebuvo pakėlusi balso, tad pati nustebo. — 


Krebas ir Iza — gyvuliai? Mano sūnus — pusiau žmogus? Genties 

žmonės nėra kokios bjaurios dvokiančios hienos. Ar gyvuliai būtų 
paėmę mažą sužeistą mergaitę? Ar būtų priėmę ją kaip saviškę? Ar 
būtų ja rūpinęsi? Ją auginę? Kur, tavo manymu, išmokau ieškotis 
maisto? Ruošti valgį? Kur, manai, išmokau gydyti? Jei ne tie gy- 
vuliai, šiandien manęs gyvos nebūtų, tavęs taip pat, Jondalarai. Sa- 
kai, gentis yra gyvuliai, o kiti yra žmonės? Ką gi, prisimink štai ką: 
gentis išgelbėjo kitų vaiką, o kiti vieną iš genties nužudė. Jeigu man 
reikėtų rinktis tarp žmonių ir gyvulių, pasirinkčiau dvokiančias 
hienas! 

Ji įrūžusi išlėkė iš urvo, nubildėjo žemyn taku, o paskui sušvilpė 


Yhaha. 


Jondalaras liko priblokštas. Jis išsekė paskui Ailą ir stebėjo nuo 
atbrailos. Moteris įgudusiu judesiu užšoko ant arklio ir nušuoliavo 
per slėnį. Ji visada buvo tokia mandagi ir nuolaidi, niekad nerodė 
pykčio. Dėl tokio kontrasto jos protrūkis dar labiau stulbino. 

Kalbėdamas apie plokščiagalvius, Jondalaras visada laikė save 
nešališku, be išankstinių nuostatų. Manė, kad juos derėtų palikti 
ramybėje, netrikdyti ir neužgaulioti, nebūtų nė tikslingai vieno jų 
nužudęs. Vis dėlto jo jausmus smarkiai žeidė mintis, jog žmogus 
naudojasi plokščiagalvių patele malonumams. Mintis, kad vienas 
iš jų patinų galėjo šitaip išnaudoti žmonių moterį, užgavo giliai 
paslėptą stygą. Moteris išniekinta, suteršta. 

Vyras taip Ailos troško. Prisiminė vulgarias istorijas, kurias ki- 
kendami pasakojo berniukai ir jaunuoliai, pajuto, kaip jo slėpsnos 
traukiasi, tarsi būtų jau užsiteršusios, o organas jau būtų pradėjęs 
džiūti ar pūti. Paslaptinga Didžiosios Motinos Žemės malone jo 
buvo pasigailėta. 

Dar blogiau, kad ji pagimdė šlykštynę, pagiežingų dvasių jau- 
niklį, apie kurį padorioje draugijoje net nebūtų kalbama. Buvo 
karštai neigiančių tokių išsigimėlių egzistavimą, tačiau kalbos apie 


juos sklido be atvangos. 

Aila tikrai to nepaneigė. Atvirai pripažino, stovėjo čia ir gynė 
vaiką... Taip pat įnirtingai, kaip bet kuri motina, jei jos vaikas būtų 
niekam tikęs. Aila įsižeidė ir supyko už menkinamus žodžius. Ne- 
jau ją tikrai užaugino plokščiagalvių gauja? 

Keliaudamas Jondalaras sutiko keletą plokščiagalvių. Mintyse 
net svarstė, ar jie tikrai gyvuliai. Prisiminė nutikimą su jauniklių 
ir vyresne patele. Argi jauniklis nenaudojo iš sunkaus titnago pa- 
daryto peilio žuviai per pusę perpjauti, visai tokio pat kaip Ailos? 
Be to, jo motina dėvėjo odą apsisukusi apie save, visai kaip Aila. Ši 
netgi kartais elgdavosi panašiai, ypač iš pradžių: nudelbdavo akis, 
laikydavosi nuošaliai, kad nebūtų pastebėta. Kailiai ant lovos buvo 
tokie pat minkšti kaip vilkena, kuri buvo jam paskolinta. Dar šios 
moters ietis! Sunki, primityvi — argi ji nebuvo tokia pati kaip ietys, 
kurias nešėsi tas būrys plokščiagalvių, jųdviejų su Tonolanu sutik- 
tas nusileidus nuo ledyno? 

Tiesa visą laiką buvo Jondalarui prieš akis, jei tik būtų įsižiūrė- 
jęs. Kodėl jis sukūrė istoriją, jog ji iš tarnaujančiųjų Motinai, išban- 
danti save, kad tobulintų gebėjimus? Moteris buvo patyrusi kaip 
bet kuri gydytoja, gal dar labiau. Ar tikrai Aila išmoko šių įgūdžių 
iš plokščiagalvių? 

Jondalaras stebėjo ją, jojančią tolumoje. Įrūžusi ji buvo didinga. 
Jis pažinojo daugybę moterų, kurios ir menkiausiai susierzinusios 
pakeldavo balsą. „Marona galėdavo būti spigi, vaidinga, bjauraus 
charakterio irzlė“, - prisiminė galvodamas apie moterį, kuriai buvo 
pažadėtas. Vis dėlto reiklume būta jėgos, kuri Jondalarui patiko. Jį 
traukė stiprios moterys. Jos būdavo tikras iššūkis: laikydavosi savo 
ir nesiduodavo taip lengvai užvaldomos jo aistrų tais retais atve- 


jais, kai tai pasireikšdavo. Jis įtarė, kad, nepaisant susitvardymo, 

Ailos viduje slypėjo akmens kietumo šerdis. „Tik pažiūrėk į ją ant 
to arklio, - galvojo vyras. - Ji yra nepaprasta, graži moteris: 

Staiga, tarsi perlietas lediniu vandeniu, jis suvokė, ką padarė. 
Iš veido ištekėjo visas kraujas. Ji išgelbėjo jam gyvybę, o jis pasi- 
traukė, tarsi ji būtų susitepusi! Moteris užliejo Jondalarą rūpesčiu, 
o jis atmokėjo žemu pasišlykštėjimu. Išvadino jos vaiką šlykštyne, 
vaiką, kurį ji akivaizdžiai mylėjo. Jondalarą persmelkė jo paties ne- 
jautrumas. 

Vyras parbėgo į urvą ir krito ant lovos. Ailos lovos. Jis miegojo 
lovoje moters, nuo kurios ką tik paniekinamai nusisuko. 

— O, Doni, - rypavo, - kodėl leidai man taip pasielgti? Kodėl 
nepadėjai? Kodėl manęs nesustabdei? 

Jondalaras pakišo galvą po kailiais. Nuo jaunumės nesijau- 
tė toks niekam tikęs. Tada manė, kad jam galas. Tada irgi elgėsi 
negalvodamas. Nejau niekada nepasimokys? Kodėl jis neišsiugdė 
jokio diskretiškumo? Netrukus išeis - koja sugijo. Kodėl negalėjo 
susivaldyti, kol iškeliaus? 

Tiesą sakant, kodėl jis vis dar čia? Kodėl nepadėkojo jai ir ne- 
išėjo? Niekas nelaikė. Kodėl pasiliko ir prispaudė Ailą klausimais, 
kurie buvo ne jo reikalas? Tada būtų prisiminęs ją kaip nuostabią 
paslaptingą moterį, vieną gyvenančią slėnyje, apžavinčią Žvėris ir 
išgelbėjusią jam gyvybę. 

„Todėl, kad negali nueiti šalin nuo dailios paslaptingos moters, 
Jondalarai, ir tu tai Žinai! 

Kodėl tave tai taip erzina? Koks skirtumas, kad Aila... gyveno 
su plokščiagalviais? 

"Todėl, kad tu jos geidei. Paskui pamanei, kad ji tau nepakanka- 


mai gera, nes leidosi... leidosi... 


5 


Kvaily tu neraliuotas! Nesiklausei. Ji nesileido, jis ją prievarta- 
vo! Be pirmojo ritualo. O tu ją kaltinai! Moteris tau išsipasakojo, 
atsivėrė ir dar kartą išgyveno skausmą, o ką tu padarei? 

Esi blogesnis už jį, Jondalarai. Tas padaras bent jau žinojo, ką 
moteris jaučia. Anas jos nekentė, norėjo įskaudinti. O tu! Aila 
pasitikėjo tavimi. Išsakė, ką tau jaučia. Taip jos geidei, Jondalarai, 
dabar gali turėti bet kuriuo metu, tačiau bijai sužeisti savo išdi- 
dumą. 

Jei būtum kreipęs dėmesį į Ailą ir taip nesirūpinęs savimi, gal 
būtum pastebėjęs, kad ji elgiasi kaip nepatyrusi moteris. Veikiau 
tarytum išsigandusi jauna mergaitė. Ar nepakankamai jų turėjai, 
kad žinotum skirtumą? 

Vis dėlto Aila neatrodo kaip išsigandusi jauna mergaitė. Ne, ji 
pati gražiausia kada matyta moteris. Tokia daili, tokia nusimanan- 
ti ir tokia pasitikinti, kad tu jos bijai. Bijai, jog tave atstums. Tave, 
didysis Jondalarai. Vyrą, kurio trokšta visos moterys. Gali būti ti- 
kras, daugiau Aila tavęs nebenori. 

Tu tik manei, kad moteris pasitiki savimi, o ji net nežinojo 
esanti graži. Ji tikrai tiki, jog yra didelė ir bjauri. Kaip kas nors gali 
taip pagalvoti ? 

Ji užaugo su plokščiagalviais, prisimeni? Kas galėjo įtarti, kad 
jie įžvelgia skirtumus? Kas galėjo tikėtis, jog jie priglaus svetimą 
mažą mergaitę? Ar mes būtume priėmę vieną iš jų? Smalsu, kiek 
jai buvo metų? Neturėjo būti labai didelė - nagų randai seni. 
Kaip turėjo būti baisu vienišai ir pasiklydusiai, urvinio liūto dras- 
komai. 

Galiausiai išgydytai plokščiagalvių! Kaip plokščiagalviai 


gali išmanyti gydymą? Vis dėlto Aila išmoko iš jų, ir ji šauni. 

Pakankamai šauni, kad pradėtum manyti, jog ji viena tų, kurios 
tarnauja Motinai. Tau reikėjo mesti titnago apdirbimą ir tapti 
pasakotoju! Tu nenori matyti tiesos. Dabar, kai žinai, koks skir- 
tumas? Ar esi ne toks gyvas dėl to, jog gydyti moteris mokėsi iš 
plokščiagalvių? Ar ji ne tokia graži dėl to, kad... pagimdė šlykšty- 
nę? Kas daro jos vaiką šlykštyne? 

Tu vis dar jos geidi, Jondalarai. 

Per vėlu. Ji niekada tavimi nebetikės, nebepasitikės: Sukilo nau- 
ja gėdos banga. Vyras sugniaužė kumščius ir ėmė daužyti kailius. 
„Tu, kvaily! Nelaimingas, paskutinis kvaily! Pats viską sugadinai. 
Kodėl neišeini? 

Negali. Turi su Aila susidurti, Jondalarai. Neturi drabužių, 
ginklų, maisto - negali iškeliauti tuščiomis. 

Kur ketini gauti atsargų? Kur dar? Čia Ailos teritorija — turi 
paimti iš jos. Privalai jos paprašyti bent jau trupučio titnago. Turė- 
damas įrankių galėsi pasidirbti iečių. Tada galėsi medžioti maistui 
ir odoms, kad pasisiūtum drabužius, miegmaišį, kuprinę. Užtruks, 
kol pasiruoši, ir dar po metų arba daugiau grįši. Be Tonolano jau- 
siesi vienišas. 

Jondalaras įsikasė giliau į kailius. „Kodėl Tonolanas turėjo mir- 
ti? Kodėl tas liūtas verčiau nenudobė manęs?“ Iš akių kampučių iš- 
tryško ašaros. „Tonolanas nebūtų iškrėtęs tokios kvailystės. Norė- 
čiau žinoti, kur tas kanjonas, mažasis brolau. Norėčiau, kad deivės 
padėtų tau rasti kelią į kitą pasaulį. Bjauru žinoti, kad tavo kaulai 
išbarstyti maitėdoms: 

Jis išgirdo atkaukšint kanopas akmenuotu taku ir pagalvojo, 
kad grįžta Aila, tačiau tai buvo kumeliukas. Jis atsistojo, išėjo ant 


atbrailos ir nužvelgė slėnį. Ailos niekur nebuvo macyti. 

— Kas nutiko, mažasis bičiuli? Jos tave paliko? Tai aš kaltas, bet 
jos sugrįš... Bent jau dėl tavęs. Be to, Aila čia gyvena... Viena. Įdo- 
mu, ar seniai? Viena. Įdomu, ar aš būčiau ištvėręs? 

„Štai, verki dėl savo kvailysčių, o pažiūrėk, ką jai teko ištverti. 
Ji dėl to neverkė. Tokia nepaprasta moteris. Nuostabi. Didinga. 
Viską praradai, Jondalarai, kvaily tu! O, Doni! Kaip norėčiau tai 


ištaisyti. 


Jondalaras klydo: Aila verkė, raudojo kaip niekad anksčiau. Dėl 
to netapo silpnesnė, jai tik buvo lengviau iškęsti. Ji mygo Yhaha, 
kol slėnis liko toli, ir sustojo prie užutėkio upelio vingyje. Šis upelis 
tolėliau įtekėjo į srūvantį pro urvą. Žemę dažnai užliejamoje užu- 
tėkio kilpoje gerai patręšdavo sąnašinės nuosėdos, tad augalų vešė- 
jo apsčiai. Šioje vietoje moteris medžiojo laukines žąsis, baltuosius 
tetervinus ir įvairiausius gyvūnus nuo švilpikų iki didžiųjų elnių, 
kurie radę gundančios žalumos plotelį nepajėgdavo atsispirti. 

Permetusi koją Aila nušoko Yhaha nuo nugaros, atsigėrė ir nu- 
siplovė ašarų išvagotą purviną veidą. Jautėsi lyg po blogo sapno. 
Visa diena buvo svaiginanti serija emocinių aukštumų ir nepake- 
liamų kryčių, sulig kiekvienu mostu pasiekiant aukščiausias viršū- 
nes arba giliausias duobes. Nemanė, kad galėtų ištverti dar vieną 
mostą, nesvarbu, kuria kryptimi. 

Rytas prasidėjo gerai. Jondalaras primygtinai siūlėsi padėti 
rinkti grūdus ir moteris apstulbo, kaip greitai jis mokėsi. Ji buvo 
tikra, kad grūdų rinkėjo įgūdžių vyras nebuvo išsiugdęs anksčiau, 


tačiau vos parodžius, rinko greitai. Prisidėjo ne tik antra rankų 

pora. Atsirado draugija. Kartais kalbėdavosi, kartais ne, bet žmo- 
gus šalimais padėjo Ailai suvokti, kaip labai ji to pasiilgo. 

Paskui įvyko mažas nesutarimas. Nieko rimta. Kai vanden- 
maišyje baigėsi vanduo, ji norėjo toliau rinkti, o jis norėjo mesti. 
Grįžusi nuo upelio ir supratusi, jog vyras norėtų pajodinėti, Aila 
pagalvojo, kad tai gali būti būdas jį sulaikyti. Jondalarui patiko ku- 
meliukas. Jeigu patiks jodinėti, jis gali panorėti pasilikti, kol jauni- 
klis užaugs. Moteriai pasiūlius, Jondalaras griebėsi progos. 

Šitai juodu abu taip gerai nuteikė. Jie pradėjo juoktis. Aila ne- 
sijuokė nuo tada, kai išėjo Mažylis. Jai patiko Jondalaro kvatoji- 
mas - vos išgirdus pajusdavo užplūstančią šilumą. 

„Paskui jis mane palietė, - prisiminė Aila. - Niekas gentyje 
šitaip nesiliesdavo, bent jau ne už židinio riboženklių akmenų. 
Kas žino, ką vyras su pora darydavo naktį po kailiais? Gal jie lies- 
davosi taip, kaip mane lietė Jondalaras? Ar visi kiti šitaip liečia- 
si už savo židinio ribų? Man patiko, kai jis mane palietė. Kodėl 
pabėgo?“ 

Jondalarui pasitenkinus pačiam, Aila troško mirti iš gėdos ne- 
abejodama, jog yra bjauriausia moteris Žemėje. Kai paskui urve 
jis pasakė jos geidęs ir manęs, kad jo nenori, ji vos neapsiverkė iš 
laimės. Kaip Jondalaras į ją žiūrėjo! Moteris pajuto viduje kylant 
šilumą, troškimą, trauką. Jis taip supyko Ailai papasakojus apie 
Braudą, tad buvo tikra, kad jam patinka. Galbūt kitą kartą, kai jis 
bus pasiruošęs... 

Vis dėlto ji niekada nepamirš, kaip Jondalaras pažvelgė į ją ta- 
rytum į pasibjaurėtiną supuvusios mėsos gabalą. Jis net sudrebėjo. 

„Iza ir Krebas ne gyvuliai! Jie žmonės. Žmonės, kurie mani- 


mi pasirūpino ir mane mylėjo. Kodėl Jondalaras jų nekenčia? Iš 

pradžių tai buvo jų žemė. Jo rūšis atėjo vėliau... Mano rūšis. Tai štai 
kokia mano rūšis? 

Džiaugiuosi, kad Durkas liko su gentimi. Gal jie ir manys, jog 
jis išsigimęs, Braudas gali jo nekęsti, kad yra mano sūnus, tačiau 
vaikas nebus koks gyvulys... ar šlykštynė. Jondalaras tokį žodį pa- 
vartojo. Nereikia aiškinti jo reikšmės: 

Ašaros vėl pasipylė. „Mano mažylis, mano vaikelis... Jis neišsigi- 
męs, jis sveikas, stiprus ir ne gyvulys, ne... šlykštynė. 

Kaip Jondalaras galėjo taip greitai pasikeisti? Žvelgė į mane 
žydromis akimis, buvo... o paskui atsitraukė, tarsi būčiau nudegi- 
nusi, tarsi būčiau blogio dvasia, kurios vardą tik šamanas žino. Tai 
blogiau nei mirtinas prakeiksmas. Gentis tik nusisuko ir daugiau 
manęs nebematė. Paprasčiausiai miriau ir ėmiau priklausyti kitam 
pasauliui. Jie nežiūrėjo į mane taip, tarsi būčiau... šlykštynė“ 

Besileidžianti saulė atnešė vakaro vėsumą. Netgi karščiausią va- 
sarą naktį stepėse būdavo šalta. Aila sudrebėjo su vasariniu apsiau- 
talu. „Jei būčiau pagalvojusi pasiimti palapinę ir kailį... Ne, Yhaha 
nerimaus dėl kumeliuko, jai reikia žindyti. 

Kai moteris atsistojo nuo upelio kranto, Yhaha pakėlė galvą 
nuo vešlios žolės ir risnodama jos link išbaidė porą baltųjų teter- 
vinų. Ailos reakcija buvo beveik instinktyvi. Vienu judesiu iš už 
juostos ji išsitraukė svaidyklę ir pasilenkė paimti akmenukų. Vos 
atsiplėšę nuo žemės paukščiai vienas po kito dribtelėjo žemyn. 
Pakėlusi plunksnuočius Aila pradėjo dairytis lizdo, paskui lio- 
vėsi. 

„Kodėl ieškau kiaušinių? Ar ketinu Jondalarui ruošti mėgsta- 
miausią Krebo patiekalą? Kodėl turėčiau jam ką nors ruošti, ypač 


tai, kas patiko Krebui?“ Kai pastebėjo lizdą - tik paprastą įdubą 

kietoje žemėje su septyniais kiaušiniais, — gūžtelėjusi pečiais 
kruopščiai visus susirinko. 

Padėjusi kiaušinius prie upelio greta paukščių, prie vandens 
prisirinko ilgų nendrių ir per kelias minutes laisvu pynimu pasi- 
dirbo krepšį: panaudos jį tik kiaušiniams pargabenti, paskui išmes. 
Kitomis nendrėmis už plunksnuotų kojų surišo tetervinų porą. 
Ttarytum sniego batai jau augo tankios žieminės plunksnos. 

Žiema. Aila suvirpėjo. Nenorėjo galvoti apie žiemą, šaltą ir 
blyškią, tačiau ji niekada visiškai nedingdavo iš galvos. Vasara bū- 
davo tik metas pasiruošti žiemai. 

„Jondalaras ketina išeiti! Seniai žinojau. Buvo kvaila manyti, 
kad pasiliks slėnyje. Kodėl turėtų? Ar aš pasilikčiau, jei turėčiau 
savų žmonių? Kai jis išvyks, bus dar blogiau... Netgi jei likęs visą 
laiką žiūrėtų į mane šitaip“ 

— Kodėl jis turėjo pasirodyti ? 

Aila pati išsigando savo balso. Nebuvo pratusi girdėti savęs kal- 
bančios, kai būdavo viena. 

— Vis dėlto galiu kalbėti. Šitiek Jondalaras padarė. Jei pama- 
tysiu žmones, bent jau galėsiu su jais susišnekėti. Žinau, kad jie 
gyvena vakaruose. Iza neklydo, turi būti daug žmonių, daugybė 
kitų. 

Moteris permetė baltuosius tetervinus kumelei per nugarą 
ir paukščiai pakibo abipus, o krepšį su kiaušiniais pasidėjo tarp 
kojų. „Aš gimiau kitiems... „Susirask porą“, - liepė Iza. Maniau, 
Jondalarą atsiuntė totemas, tačiau ar jo siųstasis būtų žiūrėjęs į 
mane šitaip?“ 

— Kaip jis galėjo šitaip į mane žiūrėti, - verkė Aila pasikūkčio- 


dama. - O, urvini liūte, daugiau nebenoriu būti viena. 

Aila susmuko ir vėl atsidavė ašaroms. Yhaha pastebėjo, kad mo- 
teris neberodo krypties, bet tai buvo nesvarbu. Kelią arklys žinojo. 
Po kiek laiko Aila atsitiesė. „Niekas neverčia manęs čia pasilikti. 
Turėjau pradėti dairytis jau anksčiau. Dabar moku kalbėti... 

- Galiu jiems pasakyti, kad Yhaha yra ne medžioti skirtas 
arklys, — garsiai priminė sau.- Viską pasiruošiu ir kitą pavasarį 
išeisiu. 

Nusprendė daugiau nebeatidėlioti. 

„Jondalaras iš karto neiškeliaus. Jam reikės ginklų ir. drabu- 
žių. Gal mano urvinis liūtas jį atsiuntė, kad mane pamokytų? Tad 
prieš jam išeinant privalau išmokti visko, ko tik galiu. Stebėsiu ir 
klausinėsiu, nesvarbu, kaip jis į mane žiūrės. Braudas visus tuos 
metus, kol gyvenau su gentimi, manęs nekentė. Ištversiu jei... jei ir 
Jondalaras... ims mane niekinti“ Aila užsimerkė ir sulaikė ašaras. 

Aila ištiesė ranką prie amuleto, prisiminusi, ką kadaise sakė 
Krebas: „Kai randi ženklą, kurį totemas tau paliko, įsidėk jį į amu- 
letą. Tai atneš sėkmę“ Aila susidėjo viską. „Urvini liūte, aš taip se- 


niai esu viena, įdėk į mano amuletą sėkmės: 


“ 


Leidžiantis prie upelio saulė jau sėdo už tarpeklio sienos aukš- 
tupyje. Paskui visada netrukus sutemdavo. Jondalaras pamatė mo- 
terį parjojant ir nubėgo į pakrantę. Aila ragino Yhaha šuoliais ir 
apsukusi kyšančią sieną vos su vyru nesusidūrė. Arklys pasibaidė, 
tik per plauką nenumetė raitelės. Jondalaras ištiesė ranką prilaiky- 
ti, tačiau apčiuopęs nuogą odą patraukė pirštus neabejodamas, kad 


Aila jo neapkenčia. 

„Jis manęs bodisi, - pagalvojo Aila. - Bijo net prisiliesti!“ 
Nurijusi raudą ji paragino Yhaha. Arklys kirto akmenuotą pa- 
plūdimį ir nukaukšėjo taku su Aila ant nugaros. Moteris nulipo 
prie urvo angos ir metėsi vidun svajodama apie kitą vietą, kur 
galėtų nulįsti. Norėjo pasislėpti. Krepšį su kiaušiniais numetė 
prie židinio, griebė glėbį kailių ir nusinešė į saugyklą. Numetė 
viską ant žemės kitoje džiovinimo rėmų pusėje tarp nenaudoja- 
mų krepšių, demblių bei dubenėlių, tada įsirausė į kailius ir už- 
sitraukė ant galvos. 

Po akimirkos Aila išgirdo atkaukšint Yhaha, paskui kumeliuką. 
Ji visa virpėjo, iš paskutiniųjų ginė šalin ašaras, skausmingai jus- 
dama urve vaikštantį vyrą. Norėjo, jog jis išeitų, - bent jau galėtų 
paverkti. 

Ji negirdėjo, kaip Jondalaras basas artėja plūktinėmis grindimis, 
tačiau žinojo, kad jis netoliese, ir bandė liautis drebėjusi. 

— Aila? — kreipėsi vyras, bet ji neatsakė. — Aila, atnešiau tau 
arbatos. 

Moteris laikėsi tvirtai. 

— Aila, tau nereikia čia pasilikti. Aš persikraustysiu, persikelsiu 
į kitą židinio pusę. 

„Jis manęs nekenčia! Netveria greta manęs, - galvojo ji mal- 
dydama kūkčiojimą. - Noriu, kad jis išeitų, tiesiog paprasčiausiai 
išeitų. 

— Žinau, jog iš to nebus nieko gera, bet privalau pasakyti. At- 
siprašau, Aila, apgailestauju labiau nei galiu žodžiais išreikšti. Tu 
nenusipelnei tokio mano poelgio. Neprivalai atsakyti, tačiau aš 
turiu su tavim pasikalbėti. Visada buvai su manimi atvira — atėjo 


laikas ir man būti tiesmukam mainais. 

— Vos išjojai, ėmiau mąstyti apie tai. Nežinau, kodėl pasielgiau 
taip... kaip pasielgiau, bet noriu pamėginti paaiškinti. Kai liūtas 
mane užpuolė ir pabudau čia, nežinojau, kur esu, ir negalėjau 
suprasti, kodėl su manimi nekalbi. Buvai man paslaptis. Kodėl 
tu čia viena? Pradėjau kurti visokias istorijas: kad tu save išmėgi- 
nanti žiniuonė, šventoji moteris, atsiliepusi į Motinos kvietimą 
tarnauti. Kai neatsakei į mano aiškias pastangas pasidžiaugti ma- 
lonumais, ėmiau manyti, jog jų išsižadėjai kaip dalies sau skirto 
išbandymo. Maniau, gentis yra keista žiniuonių grupė, kurioje tu 
gyveni. 

Aila nustojo drebėti ir klausėsi, tačiau nejudėjo. 

— Aš galvojau tik apie save, Aila, - Jondalaras atsitūpė. - Nesu 
tikras, jog patikėsi, bet aš, hm... aš buvau laikomas... patraukliu 
vyriškiu. Daugelis moterų turėjo... troško mano dėmesio. Galėjau 
rinktis. Maniau, tu mane atstumi. Nesu prie to pratęs, tai žeidė 
mano išdidumą, tik nenorėjau to pripažinti. Tikriausiai todėl ir 
sukūriau tą istoriją apie tave, kad galėčiau sau pagrįsti, kodėl tu, 
kaip maniau, manęs nenori. 

Jei būčiau buvęs atidesnis, būčiau supratęs, kad mane atstūmė 
ne patyrusi, o jauna moteris prieš pirmąjį ritualą - neužtikrinta, 
truputį išsigandusi ir norinti įtikti. Jei kas nors turėjo atpažinti, 
tai aš, privalėjau... nesvarbu. Tai nesvarbu. 

Aila leido apklotams nuslysti ir klausėsi taip įdėmiai, kad au- 
syse girdėjo besidaužančią širdį. 

— Temačiau moterį Ailą. Patikėk manim, tu neatrodei kaip 
mergaitė. Maniau, erziniesi sakydama, kad esi didelė ir bjauri. 
Nesierzinai, tiesa? Tikrai tikėjai tokia esanti. Galbūt pl... žmo- 


nėms, tarp kurių užaugai, buvai pernelyg aukšta ir kitokia, bet, 

Aila, privalai žinoti: nesi didelė ir bjauri. Tu graži. Tu esi gražiau- 
sia mano kada matyta moteris. 

Aila staiga atsisėdo. 

— Graži? Aš? — Neištvėrė. Tada suabejojusi nėrė atgal į kailius, 
bijodama vėl likti įskaudinta. - Tu iš manęs šaipaisi. 

Jondalaras tiesė ranką moterį paliesti, paskui sudvejojo ir ati- 
traukė. 

— Nekaltinu tavęs, kad manimi netiki. Ne po... šiandienos. Gal- 
būt turėčiau nepabūgti ir mėginti paaiškinti. Sunku įsivaizduoti, 
ką tu išgyvenai: tapai našlaite, augai tarp... visiškai kitokių žmo- 
nių. Susilaukti vaiko ir ištverti jo atėmimą. Būti priverstai palikti 
vienintelius namus, susidurti su nepažįstamu pasauliu ir gyventi 
čia vienai. Tai didesnis išbandymas, nei bet kuri šventa moteris 
svajotų sau užsibrėžti. Nedaugelis būtų išgyvenę. Esi ne tik graži, 
Aila, tu stipri. Vidumi stipri, tačiau turi būti dar stipresnė. Privalai 
žinoti, kuo žmonės laiko tuos, kuriuos tu vadini gentimi. Kaip ir aš 
anksčiau maniau, žmonių nuomone, jie yra gyvuliai. 

- Jie nėra gyvuliai! 

— Aš nežinojau, Aila. Yra žmonių, kurie nekenčia tavo genties. 
Nežinau, kodėl. Kai pagalvoju, gyvūnai - tikrieji gyvūnai, kuriuos 
medžiojame, - nėra nekenčiami. Matyt, giliai širdyse žmonės su- 
pranta, kad plokščiagalviai - šitaip jie vadinami, Aila, - yra žmo- 
nės. Tik jie taip skiriasi. Tai baugina, gal netgi atrodo grėsminga. 
Pasitaiko vyrų, kurie plokščiagalvių moteris prievartauja — nega- 
liu sakyti, kad dalijasi malonumais. Vargu ar tie žodžiai čia tinka. 
Tikriausiai geresni tavieji - patenkinti poreikius. Negaliu suprasti, 
kodėl, jei kalbama apie juos kaip apie gyvulius. Nenutuokiu, ar jie 


gyvuliai, jei dvasios gali maišytis ir gimti vaikai... 

— Ar tu neabejoji, kad tai dvasios? — pasitikslino moteris. Jon- 
dalaras atrodė toks įsitikinęs, kad ji ėmė tikėti, jog tai gali būti 
tiesa. 

— Kad ir kaip būtų, Aila, tu nesi vienintelė, turinti vaiką, kuris 
yra žmogaus ir plokščiagalvio mišinys, nors žmonės apie tai ne- 
kalba... 

— Jie - gentis, jie yra žmonės, - pertraukė moteris. 

— Dažnai girdėsi šį žodį, Aila. Privalau tau pasakyti. Taip pat 
turėtum žinoti, kad vyrui išprievartauti genties moterį yra vie- 
na - nepriimtina, bet dovanotina. Moteriai dalytis malonumais 
su plokščiagalviu yra... daugumos požiūriu, neatleistina. 

— Šlykštu? 

Jondalaras išbalo, tačiau atkakliai tęsė: 

- Taip, Aila. Šlykštu. 

— Aš nesu šlykštynė! - užsiplieskė moteris. - Ir Durkas nėra 
šlykštynė! Man nepatiko tai, ką Braudas man darė, bet tai nebuvo 
šlykštu. Jei šitaip būtų elgęsis koks kitas genties vyras, jei tik būtų 
tenkinęs savo poreikius, bet nedaręs tai iš neapykantos, būčiau 
taiksčiusis kaip bet kuri genties moteris. Jokia gėda būti genties 
moterimi. Būčiau pasilikusi su jais netgi kaip antroji Braudo mo- 
teris, jei būčiau galėjusi. Kad tik būčiau šalia sūnaus. Man nerūpi, 
kiek žmonių tai atrodo neatleistina. 

Jondalaras Aila žavėjosi, tačiau suprato, jog jai lengva nebus. 

— Atila, aš ir nesakau, kad turėtum gėdytis. Tik pasakoju tau, 
ko tikėtis. Galbūt galėtum pasakyti, jog esi kilusi iš kokių kitų 
žmonių. 

— Jondalarai, kodėl siūlai man sakyti žodžius, kurie nėra tiesa? 


Nemoku. Gentyje niekas nesako netiesos. Tai būtų žinoma. Būtų 

matoma. Net jei kas nors susilaiko ko nors nepaminėjęs, visi su- 
pranta. Kartais tai leidžiama, iš... mandagumo, tačiau visiems tai 
aišku. Matau, kada tu sakai žodžius, kurie nėra tiesa. Tavo veidas 
išduoda, taip pat pečiai ir rankos. 

Jondalaras išraudo. Argi jo melai tokie akivaizdūs? Vyras ap- 
sidžiaugė, kad nusprendė būti su Aila iki smulkmenų sąžiningas. 
Galbūt šio to derėtų iš jos pasimokyti. Moters sąžiningumas, ties- 
mukiškumas buvo vidinės stiprybės dalis. 

— Aila, tu neprivalai mokytis meluoti, tačiau manau, jog prieš 
išeidamas privalau pasakyti tau šituos dalykus. 

Aila pajuto, kaip pilve užsiveržia kietas mazgas, o gerklę su- 
spaudžia. „Jis tikrai ketina išeiti. Ji norėjo nerti atgal į kailius ir 
vėl paslėpti galvą. 

— Taip ir maniau, kad išeisi, - pasakė ji, - tačiau nieko neturi 
kelionei. Ko tau reikės? 

— Jei galėčiau gauti truputį tavo titnago, pasidaryčiau įrankių, 
kelias ietis. Jeigu pasakytum, kur yra mano anksčiau vilkėti drabu- 
žiai, norėčiau juos susitaisyti. Kelionmaišis turėtų būti dar geras, 
jei paėmei jį iš kanjono. 

— Kas yra kelionmaišis? 

— Tai panašu į kuprinę, tiktai nešama ant vieno peties. Tam nėra 
zelandoniško žodžio. Kelionmaišį naudoja mamutojai. Aš vilkėjau 
mamutojų drabužiais. 

Aila papurtė galvą. 

— Kodėl yra kitas žodis? 

— Mamutojai kalba kita kalba. 

— Kita kalba? Kokios kalbos išmokei mane? 


Jondalarą apėmė staigus silpnumas. 

— Išmokiau tave savo - zelandonų - kalbos. Nemaniau... 

— Zelandonai gyvena vakaruose? - Ailą apėmė nerimas. 

— Na, taip, tačiau toli vakaruose. Greta gyvena mamutojai. 

— Jondalarai, išmokei mane kalbos, kuria kalba kažkur toli gyve- 
nantys žmonės, o ne tos, kuria kalba gyvenantieji šalimais. Kodėl? 

— Aš... nepagalvojau. Paprasčiausiai mokiau tave savo kalbos, — 
staiga bjauriai pasijutęs teisinosi vyras. Jis nieko negeba padaryti 
tinkamai. 

— Tuesi vienintelis, kuris gali ja kalbėti ? 

Jondalaras linktelėjo. Ailai susuko pilvą. Ji manė, kad vyras 
buvo atsiųstas išmokyti ją kalbėti, tačiau ji gali kalbėtis tik su juo. 

— Jondalarai, kodėl neišmokei manęs kalbos, kurią supranta 
visi? 

— Nėra tokios kalbos. 

— Noriu pasakyt, tokios, kuri vartojama kalbėtis su dvasiomis 
arba galbūt su jūsų Didžiąja Motina. 

— Neturime atskiros kalbos bendrauti su ja. 

— Kaip tada susišnekate su žmonėmis, kurie nemoka jūsų kal- 
bos? 

— Mokome vieni kitus. Aš moku tris kalbas ir po kelis žodžius 
kai kuriomis kitomis. 

Aila vėl pradėjo drebėti. Manė galėsianti palikti slėnį ir susikal- 
bėti su žmonėmis, kuriuos susitiks. Ką dabar jai daryti? Moteris 
atsistojo, Jondalaras taip pat pakilo. 

— Aš noriu mokėti visus tavo žodžius, Jondalarai, privalau 
įstengti susikalbėti. Turi mane išmokyti, privalai. 

— Aila, dabar negaliu tavęs išmokyti dar dviejų kalbų, tai už- 


truks. Netgi pats nemoku jų puikiai - tai daugiau nei žodžiai... 

— Galime pradėti nuo žodžių. Turėsime pradėti nuo pradžių. 
Kaip vadinama ugnis mamutojų kalba? 

Jondalaras atsakė ir vėl pradėjo prieštarauti, tačiau Aila spyrėsi, 
traukė vieną žodį po kito ta tvarka, kaip mokėsi juos zelandoniš- 
kai. Išpešus visai nemažai, vyras vėl ją sustabdė. 

— Aila, kas gera iš to, kad pasakysiu daugybę žodžių? Juk taip 
paprastai visų neatsiminsi. 

- Žinau, kad mano atmintis gali būti geresnė. Pasakyk, kuris 
žodis klaidingas. 

Ji pradėjo nuo žodžio „ugnis“ ir pakartojo jam visus žodžius 
abiem kalbomis. Baigus, Jondalaras spoksojo į moterį su baiminga 
pagarba. Prisiminė, jog ne su žodžiais ji turėjo bėdų mokydamasi 
zelandoniškai, o su kalbos struktūra ir bendru jos supratimu. 

— Kaip tau pavyksta? 

— Ar ką praleidau? 

— Ne, nė vieno! 

Aila su palengvėjimu nusišypsojo. 

— Kai buvau jauna, buvo daug blogiau. Turėjau viską kartoti 
daugybę kartų. Nežinau, kaip Izai su Krebu pakako kantrybės. Ži- 
nau, buvo manančiųjų, kad aš ne itin nuovoki. Dabar man geriau 
sekasi, tačiau reikėjo praktikuotis, ir vis tiek kitų gentainių atmin- 
tis geresnė negu mano. 

- Visi tavo gentainiai gali prisiminti geriau nei tu man ką tik 
pademonstravai? 

- Jie nieko neužmiršta, bet jau gimsta žinodami kone viską, ko 
jiems reikia, todėl nedaug turi mokytis. Jiems tereikia prisiminti. 
Jie turi... prisiminimus — nežinau, kaip dar tai galėtum pavadinti. 
Kai vaikas auga, jam tereikia priminti - kartą pasakyti. Suaugusie- 

siems nebereikia nieko priminti, jie geba prisiminti. Aš neturėjau 
genties prisiminimų. Štai kodėl Iza turėdavo kartoti viską, kol įsi- 
mindavau be klaidų. 

Jondalarą apstulbino Ailos įsiminimo įgūdžiai, tačiau suvokti 
genties prisiminimų koncepciją jam pasirodė sudėtinga. 

— Buvo manančiųjų, kad be Izos prisiminimų aš negaliu būti 
gydytoja, bet Iza sakė, jog bus gerai, net jei negalėsiu prisiminti. 
Tikino, kad turiu kitų dovanų, kurių ji iki galo nesuprato: suvo- 
kimą, kas negerai, ir sugebėjimą rasti geriausią būdą tai ištaisyti. 
Ji pamokė mane, kaip išbandyti naujus vaistus, todėl galėjau ras- 
ti būdų jiems panaudoti be prisiminimų apie augalus. Taip pat 
gentis turi senovinę kalbą. Joje nėra garsų, tik gestai. Visi moka 
senąją kalbą, vartoja ją apeigoms ir kreiptis į dvasias, taip pat jei 
nesupranta įprastos kito asmens kalbos. Aš ją taip pat išmokau. 
Kadangi visko teko mokytis, verčiau save būti dėmesingą, susitelk- 
ti ir įsiminti tik po vieno „priminimo“, kad žmonės nebūtų tokie 
nekantrūs su manimi. 

— Ar gerai tave supratau? Tie... genties žmonės moka savo kal- 
bą ir dar kažkokią senovinę, kuri visuotinai suprantama? Visi gali 
kalbėti... bendrauti su kitais? 

— Taip, genties susirinkimuose. 

— Ar mes kalbam apie tuos pačius žmones? Plokščiagalvius? 

— Jeigu šitaip jūs vadinate gentį. Pasakojau tau, kaip jie atro- 
do, - atsakė Aila, tada nudelbė akis. - Tada, kai pasakei, kad esu 
šlykštynė. 

Moteris prisiminė ledinį žvilgsnį, kuris ištraukė šilumą iš Jon- 
dalaro akių, paskui drebulį, panieką jam atsitraukiant. Tai atsitiko 


kaip tik tada, kai ji pasakojo vyrui apie gentį ir manė, kad juodu 

supranta vienas kitą. Regis, jis sunkiai priėmė tai, ką ji pasakojo. 
Staiga Aila pasijuto nekaip - kalbėjo pernelyg laisvai. Greitai nu- 
ėjo prie ugnies, pamatė tetervinus prie kiaušinių, kur Jondalaras 
juos buvo padėjęs, ir pradėjo pešti plunksnas, kad būtų bent kuo 
užsiėmusi. 

Stebint Ailą Jondalaro nerimas augo. Jis pernelyg ją įskaudino 
ir niekad neatgaus pasitikėjimo, nors kurį laiką to tikėjosi. Dabar 
jautė panieką sau. Surinkęs kailius parnešė atgal į Ailos lovą, tada 
surinko savuosius ir pernešė į kitą laužo pusę. 

Aila padėjo paukščius - negalėjo toliau pešti - ir nuskubėjo į 
lovą. Nenorėjo, kad jis pamatytų, kaip vanduo užpildo jos akis. 

Jondalaras pabandė patogiai įsitaisyti kailiuose. „Prisiminimai, 
sakė ji. Plokščiagalviai turi kažkokių ypatingų prisiminimų. Taip 
pat ženklų kalbą, kurią visi supranta. Ar tai įmanoma?“ Buvo sun- 
ku tuo patikėti, išskyrus viena — Aila nesakė netiesos. 

Pastaraisiais metais Aila buvo įpratusi prie ramybės ir vienu- 
mos. Vien prie kito žmogaus, tegu ir patinkančio, buvimo reikėjo 
prisitaikyti, susigyventi su tuo, tačiau emociniai dienos pokyčiai ją 
išsunkė. Moteris nenorėjo jausti, galvoti ar reaguoti į vyrą, gyve- 
nantį tame pačiame urve. Tetroško pailsėti. 

Vis dėlto miegas nesiartino. Aila taip pasitikėjo savo sugebėji- 
mu kalbėti. Sutelkė visas pastangas, susikaupimą ir jautėsi apgau- 
ta. Kodėl Jondalaras išmokė ją kalbos, su kuria užaugo? Jis išeis. 
Niekada daugiau jo nepamatys. Pavasarį pati turėtų palikti slėnį ir 
susirasti žmonių, gyvenančių artėliau, ir tikriausiai kokį kitą vyrą. 

Aila nenorėjo jokio kito vyro. Troško Jondalaro, jo žvilgsnių, 
prisilietimų. Prisiminė, kaip jautėsi iš pradžių. Pirmas pamatytas 


kitų žmonių vyras atstovavo apskritai visiems kitiems. Jis nebuvo 

visiškai individualus. Aila nenutuokė, kuriuo metu Jondalaras lio- 
vėsi būti pavyzdys ir tapo vieninteliu Jondalaru. Težinojo, kad pa- 
siilgo jo alsavimo ir šilumos greta. Tuštuma vietoje, kurioje vyras 
buvo įsikūręs, puikiai atitiko maudžiančią tuštumą, Ailos jaučiamą 
viduje. 

Lygiai taip pat užmigti negalėjo ir Jondalaras. Atrodė, niekaip 
neįsitaiso patogiai. Ta pusė, kuri būdavo šalimais Ailos, lyg ir šalo, 
be to, dilgė kaltė. Kada jai apskritai prireiks zelandonų kalbos? 
Jondalaro žmonės gyvena už visų metų kelionės nuo slėnio, ir tik 
jeigu keliauji ilgiau nesustodamas. 

Vyras galvojo apie kelionę, į kurią leidosi su broliu. Viskas at- 
rodė taip beprasmiška. Kaip seniai jie išėjo? Prieš trejus metus? 
Tai reiškia, kad jis grįš ne anksčiau kaip po ketverių. Veltui. Brolis 
žuvo. Jetamija mirusi, Tonolano dvasios kūdikis taip par. Kas be- 
liko? 

Jondalaras nuo jaunumės mokėsi valdyti emocijas, tačiau taip 
pat kailiais nusibraukė ašaras. Verkė ne tik dėl brolio, ašarojo dėl 
savęs. Taip pat sielvartavo dėl prarastos galimybės, kuri galėjo būti 


nuostabi. 


Jondalaras atsimerkė. Sapnas apie namus buvo toks tikroviš- 
kas, kad šiurkščios urvo sienos atrodė nepažįstamos, tarsi sapnas 
būtų tikrovė, o Ailos urvas - sapno fantazija. Miego likučiams 
pradėjus sklaidytis sienos pasirodė ne vietoje. Tada vyras pabu- 
do ir susivokė, kad žiūri iš kitos perspektyvos, iš tolimosios laužo 
pusės. 

Aila buvo išėjusi. Abi plikos vištelės ir dengtas krepšys, kuriame 
buvo paliktos nupeštos plunksnos, stovėjo prie laužo - moteris jau 
senokai atsikėlusi. Puodelis, kurį Jondalaras paprastai naudodavo — 
išskobtas taip, kad medžio skaidulos sudarytų nedidelio žvėrelio 
iliuziją, - buvo pastatytas kaip visada. Greta stovėjo tankiai supin- 
tas krepšys, kuriame Aila buvo užplikiusi rytmetinę arbatą, buvo 
padėta šviežiai nuluptų beržų šakelių. Aila žinojo, kad vyras mėgsta 
kramtyti šakelės galą, kol šis tampa plaušuotu šepetėliu, ir nusiva- 
lyti nuo dantų per naktį susikaupusias apnašas, tad kas rytą paruoš- 
davo jam šakelę. 

Jondalaras atsikėlė ir pasirąžė, dėl neįprastai kieto patalo jautėsi 
sustingęs. Buvo ir anksčiau miegojęs ant žemės, tačiau šiaudų pa- 
tiesalas buvo kur kas patogesnis, salsvai kvepėjo švara. Aila nuolat 


keitė šiaudus, kad nesikauptų nemalonus kvapas. 


Arbata krepšelyje buvo karšta — Aila išėjusi ne taip seniai. Jon- 
dalaras įsipylė šlakelį ir užuodė šiltą mėtų aromatą. Jis buvo susigal- 
vojęs savotišką žaidimą - mėgindavo atspėti, kokias žoleles moteris 
tą dieną užplikė. Paprastai viena sudedamoji dalis būdavo jo mėgs- 
tamiausios mėtos. Gurkštelėjus Jondalarui pasidingojo, kad jaučia 
aviečių lapų ir galbūt mėlynžiedžių liucernų skonį. Puodelį bei ša- 
kelę išsinešė laukan. 

Stovėdamas ant atbrailos veidu į slėnį jis kramtė šakelę ir stebėjo, 
kaip jo čiurkšlė krinta lanku drėkindama uolos sieną. Vis dar nebu- 
vo visiškai atsibudęs. Veikė iš įpročio, mechaniškai. Baigęs šlapintis 
su apgraužta medžio šakele išsivalė dantis, paskui arbata išsiskalavo 
burną. Šitas ritualas jį visados atgaivindavo ir paprastai nuteikdavo 
apmąstyti dienos planams. 

Išgėręs paskutinius arbatos gurkšnius Jondalaras staiga išraudo 
ir pasitenkinimą tarsi šluote nušlavė. Ši diena nėra tokia kaip kitos. 
Dėl jo veiksmų praėjusią dieną. Jau buvo bemetąs šakelę, staiga į 
ją sutelkė dėmesį, kilstelėjo, pasukiojo tarp nykščio bei smiliaus ir 
ėmė galvoti apie jos potekstę. 

Buvo lengva atsiduoti įpročiui ir leisti Ailai rūpintis: ji darė tai 
taip subtiliai, grakščiai. Vyrui niekad nereikėjo prašyti, ji įspėdavo 
jo norus. Šakelė - puikus pavyzdys. Akivaizdu, Aila atsikėlė anks- 
čiau, nulipusi apačioje nulaužė šakelę, ją nulupo ir padėjo greta pa- 
talo. Kada moteris pradėjo taip elgtis? Jondalaras prisiminė, kad, 
kai pirmą kartą pajėgė nulipti, vieną rytą susirado sau šakelę. Kitą 
rytą radęs ją prie puodelio, jautėsi labai dėkingas. Tada jis vis dar 
sunkiai nusileisdavo stačiu taku. 

Taip pat karšta arbata. Nesvarbu, kada Jondalaras pakirsdavo, 
karšta arbata būdavo paruošta. Iš kur Aila žinojo, kada pradėti? 


Kai moteris pirmą kartą ryte atnešė jam puodelį, jis šiltai padėkojo. 


Too 


Kada dėkojo pastaruoju metu? Kiek dar tokių dėmesingų veiks- 
mų ji taip kukliai atliko? Aila niekada nedarydavo iš to istorijos. 
„Martona tokia pati, - galvojo vyras. - Taip maloningai teikia savo 
dovanas ir laiką, kad niekas nesijaučia įsipareigojęs“ Kai Jondala- 
ras pasisiūlydavo padėti, Aila, regis, nustebdavo ir būdavo tokia 
dėkinga tarsi nuoširdžiai nesitikėtų nieko mainais už tai, ką jam 
padarė. 

— Nedaviau jai bemaž nieko, - garsiai ištarė jis. - Netgi po vakar 
dienos... 

Vyras iškėlė šakelę, pasuko ir nuspriegė per kraštą. 

Laukuose pastebėjo Yhaha su kumeliuku pakilios nuotaikos, 
šuoliuojančius dideliu ratu, ir matydamas bėgančius arklius pajuto 
jaudulio dieglį. 

— Tik pažiūrėk į jį! Tas kumeliūkštis tarsi skrieja! Trumpoje at- 
karpoje tikriausiai pralenktų motiną! 

— Trumpose atkarpose jauni eržilai dažnai pralenkia kumeles, 
tačiau ne ilguose atstumuose, - tarė Aila, pasirodžiusi tako viršuje. 
Jondalaras atsisuko spindinčiomis akimis, su kupina pasididžiavi- 
mo kumeliuku šypsena. Jo entuziazmui buvo sunku atsispirti ir, 
nors nuogąstaudama, moteris nusišypsojo. Ji vylėsi, kad vyras prisi- 
riš prie jaunojo arkliuko, - dabar tai nebeturėjo reikšmės. 

— Svarsčiau, kur tu, — tarė Jondalaras. Jautėsi nejaukiai jos aki- 
vaizdoje, ir šypsena išblėso. 

— Kiek anksčiau kepimo duobėje užkūriau ugnį tetervinams. 
Buvau nuėjusi pažiūrėti, ar jau paruoša. 

„Jis neatrodo labai laimingas mane matydamas“, - pagalvojo 
Aila ir nusisukusi įėjo į urvą. Jos veide šypsena taip pat išnyko. 

— Aila! - šūktelėjo Jondalaras skubėdamas įkandin. Kai mote- 


ris atsisuko, jis nebežinojo, ką pasakyti. — Aš... hmm... aš mąsčiau... 

hmm... norėčiau pasidaryti kelis įrankius. Jei tu neprieštarausi, štai 
kaip. Tik nenorėčiau sunaudoti tavo titnago. 

— Aš neprieštarauju. Kasmet potvynis dalį nusineša ir atneša 
daugiau, — tarė ji. 

— Tikriausiai išplauna iš kalkių klodo aukštupyje. Jei žinočiau, 
kad netoli, atsigabenčiau iš telkinio. Daug geriau, jei titnagas švie- 
žiai iškastas. Dalanaras kasė jį iš telkinio netoli urvo, ir visi žinojo 
Lansadonijos titnago kokybę. 

Jondalaro akyse užsižiebė ugnelės, kaip visada prašnekus apie 
savo amatą. „Drugas buvo lygiai toks pat, - pagalvojo Aila. - Jam 
patiko įrankių gamyba ir viskas, kas su tuo siejosi. Ji nusišypsojo sau 
prisiminusi, kaip kartą Drugas pastebėjo mažąjį Agos sūnelį, kuris 
gimė jiemdviem susiporavus, daužantį akmenis vieną į kitą. Drugas 
taip didžiavosi, kad netgi davė mažyliui tašyti skirtą akmenį. „Dru- 
gui patiko mokyti, jis netgi neprieštaraudamas mokė mane, nors 
buvau mergaitė. 

Jondalaras pastebėjo nutolusį jos žvilgsnį ir šypsenos užuominą. 

— Apie ką galvoji, Aila? - pasiteiravo. 

— Apie Drugą. Jis buvo įrankių dirbėjas. Jei būdavau rami ir ne- 
trukdydavau jam susitelkti, leisdavo stebėti. 

— Galėsi ir mane stebėti, jei norėsi, - pažadėjo Jondalaras. - Tie- 
są sakant, tikėjausi, kad parodysi savo metodą. 

— Aš nepatyrusi. Galiu pasidaryti įrankį, kurio prireikia, tačiau 
Drugo lankai kur kas geresni. 

— Tavo įrankiai kuo puikiausi. Norėčiau pamatyti, kaip juos ga- 
mini. 

Aila linktelėjo ir įėjo į urvą. Jondalaras luktelėjo, o kai mote- 
ris tučtuojau nepasirodė, jam pasidarė įdomu, ar ji turėjo omeny- 


je dabar, ar vėliau. Žengė paskui kaip tik tuo metu, kai Aila buvo 

beišeinanti, ir atšoko taip greitai, kad vos nepargriuvo. Nenorėjo 
jos įžeisti netyčiomis prisilietęs. 

Aila įkvėpė, atlošė pečius ir pakėlė smakrą. „Gal vyras ir nega- 
li tverti šalia manęs, tačiau neleisiu jam suprasti, kaip smarkiai tai 
žeidžia. Netrukus jis išeis: Ji pasileido taku žemyn nešina abiem 
tetervinais, kiaušinių krepšiu ir dideliu ryšuliu, susuktu į odą bei 
aprištu virvele. 

— Duok man ką nors panešti, - skubindamasis iš paskos pasisiū- 
lė Jondalaras. Moteris gana ilgai delsė prieš paduodama jam kiau- 
šinius. 

— Pirma reikėtų kepti višteles, - pastebėjo padėjusi ryšulį pa- 
krantėje. Tai buvo tik pareiškimas, tačiau Jondalarui susidarė įspū- 
dis, kad Aila laukia jo leidimo ar bent jau pritarimo. Beveik nekly- 
do. Nors jau buvo nepriklausoma, genties papročiai vis dar lėmė 
daugumą jos veiksmų. Moteris nesiimdavo nieko kita, jei vyras liep- 
davo arba pareikalaudavo ką nors padaryti. 

- Žinoma, pirmyn. Man reikia susirinkti priemones prieš iman- 
tis titnago. 

Aila nusinešė riebius paukščius aplink sieną prie duobės, ku- 
rią buvo iškasusi ir išklojusi akmenimis ankstėliau. Duobės dugne 
ugnis buvo išblėsusi, tačiau pašlaksčius vandeniu akmenys ėmė 
šnypšti. Slėnyje ji surado tinkamą žolelių bei žalumynų derinį ir 
atsinešė prie akmeninės orkaitės. Kad būtų sūriau, prisirinko šal- 
pusnių, žalumynams - dilgėlių, burnočių, gaivių kiškiakopūsčių, o 
lenktažiedžių česnakų, bazilikų ir šalavijų dėl skonio. Dūmai taip 
pat jo pridės, o pelenai suteiks druskos prieskonio. 

Moteris prikimšo paukščius jų pačių kiaušinių, įvyniotų į žalu- 
mynus: tris kiaušinius į vieną paukštį ir keturis į kitą. Prieš dėda- 


ma į duobę ji visada apsukdavo tetervinus vynuogių lapais, tačiau 

vynuogių slėnyje neaugo. Prisiminusi, kad žuvis kartais būdavo ke- 
pama suvyniojus į šviežią šieną, nusprendė, jog tai tiks ir paukštie- 
nai. Kai paukščiai ilsėjosi duobės dugne, ant viršaus Aila prikrovė 
dar žolės, paskui akmenų ir uždengė viską žemėmis. 

Jondalaras išsidėliojo visą rinkinį raginių, kaulinių ir akmeninių 
titnagui apdirbti skirtų priemonių — kai kurias jų Aila atpažino, 
tačiau buvo ir visiškai nematytų. Moteris išvyniojo savo ryšulį, išsi- 
dėstė priemones, kad lengvai pasiektų, paskui atsisėdo ir ant skreito 
pasitiesė odą. Tai buvo gera apsauga: titnagas gali sutrupėti. labai 
aštriomis šukėmis. Ji dirstelėjo į Jondalarą. Didžiai susidomėjęs šis 
apžiūrinėjo jos išdėliotus kaulų ir akmenų gabalus. 

Jondalaras pastūmėjo arčiau moters kelis titnago gniutulus. Ji 
atkreipė dėmesį į du lengvai pasiekiamus ir pagalvojo apie Drugą. 
„Gero akmentašio gebėjimai priklauso nuo akmens pasirinkimo“, — 
prisiminė. Ji norėjo smulkios struktūros akmens. Peržiūrėjusi visus 
išsirinko mažėlesnį. Jondalaras pritardamas nesąmoningai linkte- 
lėjo. 

Aila prisiminė vos krapinėjantį mažių, kuris parodė polinkį 
įrankiams dirbti. 

— Ar visada žinojai, kad dirbsi su akmeniu? — pasiteiravo. 

— Kurį laiką maniau, jog galėčiau būti skulptorius, galbūt netgi 
tarnauti Motinai arba dirbti su tais, kurie jai tarnauja, — vyro bruo- 
žus iškreipė skausmo ir aitraus ilgesio prisilietimas. - Paskui buvau 
išsiųstas gyventi su Dalanaru ir išmokau apdirbti titnagą. Tai buvo 
geras pasirinkimas - man patinka, turiu patirties. Nebūtų iš manęs 
išėjęs geras skulptorius. 

— Kas yra skulptorius, Jondalarai ? 

- Taip ir yra! Štai ko trūksta! 


Aila nustėrusi ir išsigandusi pašoko. 

— Nėra raižinių, piešinių, jokių karoliukų —- puošmenų apskirtai. 
Netgi spalvų. 

— Nesuprantu... 

— Atsiprašau, Aila. Iš kur galėjai žinoti, apie ką kalbu? Skulprto- 
rius yra žmogus, iš akmens galintis iškalti gyvūnus. 

Moteris susiraukė. 

— Kaip iš akmens galima padaryti gyvūną? Jie yra iš kraujo ir 
mėsos, gyvena, kvėpuoja. 

— Kalbu ne apie tikrus gyvūnus, o apie jų atvaizdą, vaizdavi- 
mą. Skulptorius iš akmens išskaptuoja panašų į gyvūną - priverčia 
akmenį panašiai atrodyti. Yra raižytojų, kurie regi vizijas ir daro Di- 
džiosios Motinos Žemės atvaizdus. 

— Panašumas? Iš akmens? 

— Iš kitų medžiagų taip pat. Mamutų ilčių, kaulų, medienos, 
ragų. Girdėjau, yra lipdančiųjų atvaizdus iš purvo. Jei jau taip, esu 
matęs keletą gana gerų atvaizdų iš sniego. 

Aila jau buvo bepradedanti purtyti galvą, nes nepajėgė suprasti, 
kol Jondalaras nepaminėjo sniego. Staiga ji prisiminė vieną žiemos 
dieną, kai krovė sniego dubenis pasienyje greta urvo. Argi tada ne- 
įžvelgė sniego krūvos panašumo į Bruną? 

— Atvaizdas iš sniego? Taip, - linktelėjo. - Regis, supratau. 

Vyras nebuvo tikras, ar Aila sumojo, tačiau nesugalvojo jokio 
kito būdo paaiškinti, kad nieko nereikėtų išraižyti ir parodyti. 
„Koks pilkas turėjo būti jos gyvenimas, augant su plokščiagal- 
viais, - mąstė Jondalaras. - Netgi apdaras buvo tik praktiškas. Ar 
jie vien medžioja, valgo ir miega? Nė nevertina Motinos dovanų. 
Jokio grožio, jokios paslapties, jokios vaizduotės. Įdomu, ar Aila 


supranta, ko neteko?“ 

dama nuspręsti, kur pradėti. Ji nedarys rankinio kirvio - Drugas 
laikė juos gana paprastais įrankiais, nors labai naudingais. Aila ne- 
manė, kad Jondalaras nori pamatyti šitą techniką. Ji paėmė trūksta- 
mą daiktą iš vyro įrankių rinkinio - mamuto kojos kaulą. Elastingą 
kaulą, į kurį atrems titnagą dirbdama, kad akmuo nesuskilinėtų. 
Sukiodama priekalą patogiai įtaisė tarp kojų. 

Paskui Aila paėmė tašymo akmenį. Aiškaus skirtumo tarp jos 
ir Jondalaro daužomojo akmens nebuvo, tik josios buvo mažesnis, 
kad būtų patogiau laikyti rankoje. Tvirtai prispaudusi titnagą prie 
mamuto kaulo priekalo Aila stipriai stuktelėjo. Nukrito gabalas 
žievės ir atskleidė tamsiai pilką medžiagą viduje. Nuskeltas gaba- 
las buvo storesnis toje vietoje, kur pataikė tašymo akmuo - liko 
smūgio gumbas, - ir smailėjo iki plonyčio kraštelio kitame gale. Jis 
galėjo būti naudojamas kaip pjovimo priemonė: pirmieji atsiradę 
peiliai kaip tik ir buvo tokios aštriabriaunės titnago atskalos, tačiau 
įrankiui, kurį norėjo pagaminti Aila, reikėjo kur kas pažangesnės ir 
sudėtingesnės technikos. 

Ji ištyrė gilų ant šerdies likusį randą — atskalos įspaudą. Spalva 
buvo tinkama, tekstūra lygi, kone vaškinė, nebuvo įsiterpusių ša- 
lutinių medžiagų. Iš tokio akmens galima padirbti gerus įrankius. 
Moteris nuskėlė dar gabalą žievės. 

Jondalaras numatė, kad šalindama kreidos dangą Aila formuoja 
akmenį. Nuskėlusi visą žievę ji šį tą nudaužė vienur, pašalino nepa- 
geidaujamą gumbelį kitur, kol titnago branduolys tapo savotiško 
suploto kiaušinio formos, tada pakeitė akmeninį kūjį tvirta kaulo 
atplaiša. Pasukusi šerdį ant šono, darbavosi nuo krašto vidurio link, 


pradėjusi nuo viršutinio krašto skelti gabalėlius kauliniu plaktuku. 


"Isos 


Kaulas buvo elastingesnis, titnago gabalėliai atskildavo ilgesni ir 
plokštesni, susidarydavo mažesnis gumbelis nuo smūgio. Ailai bai- 
gus didelio akmeninio kiaušinio viršus buvo gana plokščias ir ova- 
lus, tarsi viršūnė būtų nurėžta. 

Tada moteris padarė pertrauką: prilietė ant kaklo kabantį amu- 
letą ir užsimerkusi tyliai nusiuntė mintis urvinio liūto dvasiai. Prieš 
imdamasis kito žingsnio Drugas visada kviesdavo į pagalbą savo to- 
temą. Sėkmės reikėjo kaip ir patirties, o Jondalarui taip atidžiai ste- 
bint Aila nervinosi. Norėjo padaryti viską teisingai, jautė, kad šių 
įrankių gamyba yra svarbesnė nei paprastai. Jei ji sugadins akme- 
nį, bus abejojama Drugo gebėjimais ir visa gentimi, nesvarbu, kiek 
kartų Aila kartotų, kad nėra patyrusi. 

Jondalaras jau anksčiau buvo pastebėjęs moters amuletą, tačiau 
stebint Ailą, apglėbusią maišelį abiem rankomis, užmerktomis aki- 
mis, pasidarė įdomu, kokią jis turi prasmę. Rodės, ji elgiasi su kap- 
šeliu pagarbiai, beveik kaip jis elgtųsi su dievybės atvaizdu. Vis dėl- 
to dievybė buvo kruopščiai išskobta moteriška gausa apdovanotos 
moters figūra, Didžiosios Motinos Žemės ir nuostabios sukūrimo 
paslapties simbolis. Glebus odos kapšelis tikrai negali slėpti tokios 
pačios prasmės. 

Aila vėl paėmė kaulinį plaktuką. Norint atskelti nuo šerdies 
žvynelį, kuris būtų tokio pat dydžio kaip plokščias ovalus viršus, 
tik su aštriais tiesiais kraštais, reikėjo atlikti vieną svarbų žingsnį — 
paruošti kirtimo platformą. Moteris turėjo atskirti nedidelę atplai- 
šą — ji paliks įrantą ant plokščio paviršiaus krašto ir bus statmena 
žvyneliui, kurio Aila galų gale:tikisi. 

Ivirtai sugriebusi titnago branduolį, kad nesujudėtų, moteris 


atidžiai nusitaikė. Reikėjo įvertinti ne tik vietą, bet ir jėgą: kirtus 

per silpnai, titnagas atskils netinkamu kampu, per stipriai — su- 
skaldys kruopščiai suformuotą kraštą. Sulaikiusi kvapą Aila iškėlė 
akmeninį kūjį ir staigiai smogė. Pirmas smūgis buvo labai svarbus. 
Sėkmingai pavykęs jis pranašavo sėkmę. Kai nuskriejo nedidelė 
skiedrelė, o Aila pamatė įrantą, ji leido sau atsikvėpti. 

Pakeitusi šerdies kampą Aila vėl stuktelėjo, šįkart stipriau. Kau- 
linis plaktukas nusileido statmenai įrantai, ir nuo paruoštos šer- 
dies atskilo žvynelis. Jis buvo ilgas, ovalo formos. Viena pusė buvo 
plokščia — tai paruoštas paviršius. Išorinė dalis buvo išgaubta, lygi, 
storesnė ties galu, kuriame buvo įskelta, ir per visą apskritą kraštą 
siaurėjo iki skustuvo aštrumo geležtės. 

Jondalaras paėmė nuoskalą. 

— Tai sudėtinga technika, sunku išmokti. Reikia ir jėgos, ir tiks- 
lumo. Pažiūrėk į tą kraštą! Tai ne koks grubus įrankis. 

Aila iškvėpė smarkiai, su palengvėjimu, kūne pajuto malonią 
šilumą - džiaugsmą įvykdžius užduotį — ir kažką daugiau. Ji ne- 
pavedė genties. Tiesą sakant, atstovavo net geriau, nes nebuvo joje 
gimusi. Nors ir kaip būtų stengęsis, šitas vyras, toks įgudęs meistras, 
stebėdamas genties narį būtų buvęs pernelyg šališkas, kad objekty- 
viai įvertintų pasirodymą. 

Aila sekė akimis, kaip Jondalaras sukioja žvynelį rankoje ir stai- 
ga pajuto ypatingą vidinį persikėlimą. Perlieta šiurpulingo šalčio ji 
ėmė stebėti save su Jondalaru iš toli, tarsi būtų ištrūkusi iš kūno. 

Užplūdo gyvas prisiminimas, kai kartą patyrė kažką panašaus. 
Paskui degančias akmenines lempeles ji nusekė į gilų urvą, tada ste- 
bėjo save susigūžusią greta drėgno akmens ir nepaaiškinamai trau- 
kiamą prie nedidelės apšviestos erdvės, užtvertos storomis stalakti- 


tų kolonomis kalno širdyje. 


Teo 


Aplink laužą buvo susėdę dešimt šamanų, tačiau buvo ir didysis iš 
jų - pats Krebas, - kurio galinga sąmonė, stiprinama ir padedama gė- 
rimo, kurį Iza buvo išmokiusi Ailą paruošti kerėtojams, atrado Ailą. 
Moteris taip pat netyčia pavartojo galingos medžiagos ir jos protas 
tapo nevaldomas. Šamanas ištraukė ją iš bedugnės ir pasiėmė kartu į 
baugią, stulbinamą proto kelionę iki pirmapradžių užuomazgų. 

Tada švenčiausias genties žmogus, kurio smegenys buvo unika- 
lios netgi tarp jo rūšies, atvėrė Ailos sąmonėje jam pačiam nepa- 
siekiamus kelius. Nors ir panašios, Ailos smegenys nebuvo tokios 
pačios. Ji galėjo kartu nirti į praeitį iki pradžių pradžios, išgyventi 
visus vystymosi etapus, tačiau jis negalėjo sekti tolyn, kai ji grįžo į 
save, tad per žingsnį atsiliko. 

Aila nesuprato, kas taip smarkiai įskaudino Krebą, tik suvokė, 
kad tai pakeitė jį ir jųdviejų santykius. Moteris taip pat neperprato 
jo įvykdytų pokyčių, tačiau akimirką buvo visiškai aišku, jog ji at- 
siųsta į slėnį tikslui, kurio dalis yra ir šitas aukštas šviesiaplaukis. 

Akmenuotame atokaus slėnio paplūdimyje pakitę šviesos bei 
judėjimo srautai apsupo ir sujungė Ailą su Jondalaru, formavo pa- 
slaptingus erdvės sutankėjimus ir nyko tuštumose. Moteris miglotai 
juto savo lemtį kaip centrinį tašką tarp daugybės gijų, jungiančių 
praeitį, dabartį ir ateitį. Perlieta šalčio ji aiktelėjo, nustebusi krūp- 
telėjo ir pamatė susirūpinusį veidą suraukta kakta. Pasipurtė, kad 
išsklaidytų klaikų netikroviškumo jausmą. 

— Ar gerai jautiesi, Aila? 

— Taip taip, viskas gerai. 

Nepaaiškinamas šaltis pašiurpino odą ir pašiaušė plaukus Jon- 
dalarui ant sprando. Šis pajuto stiprų poreikį moterį apginti, tačiau 
nematė grėsmės. Tai truko tik akimirką, jis pabandė nusipurtyti, 


bet sunkumas tebetvyrojo. 

— Tikriausiai oras pasikeis, - tarė vyras. - Pajutau šaltą vėją. 

Abu sužiuro į giedrą žydrą dangų be menkiausio debesėlio. 

— Dabar audrų su perkūnija sezonas - jos gali užgriūti netikė- 
tai. 

Jondalaras linktelėjo, o tada, kad grįžtų į tikrovę, vėl susitelkė į 
sunkią įrankių gamybos praktiką. 

— Koks kitas tavo žingsnis, Aila? 

Moteris vėl pasilenkė prie tikslo. Susikaupusi ji atidžiai atskėlė 
dar penkis aštriabriaunius titnago ovalus ir galiausiai, apžiūrėjusi, 
ar negalima atskirti nuo akmens drūtgalio dar vieno naudingo žvy- 
nelio, numetė šį į šalį. 

Tada iš šešių pilkų jau nuskeltų titnago gabalėlių išsirinko ploniau- 
sią. Su lygiu, apskritu, plokščiu akmeniu ji atbukino vieną ilgą aštrią 
briauną, kad būtų patogu paimti, ir ėmė formuoti smaigalį siauraja- 
me gale. Kai jau buvo patenkinta, ant delno ištiesė Jondalarui. 

Jis paėmė įrankį ir atidžiai apžiūrėjo. Skersinėje dalyje šis buvo 
storokas, tačiau per visą ilgį smailėjo ir baigėsi plona aštria pjovimo 
briauna. Buvo pakankamai platus, kad būtų patogu laikyti rankoje, 
o galas buvo atbukintas taip, jog nieku gyvu nepavyktų įsipjauti. 
„Tam tikru požiūriu primena mamutojų ieties galiuką, - pamanė 
Jondalaras, - tačiau jis neskirtas tvirtinti prie koto ar rankenos. Tai 
buvo rankoje laikomas peilis, ir Jondalaras, stebėjęs moterį naudo- 
jant panašų, žinojo, jog stebėtinai efektyvus. 

Jondalaras daiktą padėjo ir linktelėjo, kad Aila tęstų. Moteris 
paėmė kitą akmeninį žvynelį ir su iltiniu gyvūno dantimi nuo ova- 
lo galo atskyrė plonyčių skeveldrų. Įrankis tik vos atbuko, tačiau 
pakankamai, kad briauna sustiprėtų, o aštrusis užapvalintas galas 
netrupėtų grandant plaukus ir gyslas nuo odų. Padėjusi šį, Aila pa- 


ėmė dar vieną gabalėlį. 

Ant mamuto kojos kaulo priekalo ji pasidėjo didelį lygų pakran- 
tės akmenį. Tada, smailiu dantimi spausdama akmenį, ji vienos il- 
gos aštrios briaunos viduryje padarė V formos įkarpą, pakankamai 
didelę, kad užaštrintų ieties koto galą. Pasitelkusi panašią techniką, 
iš ilgesnio ovalaus žvynelio moteris padarė įrankį, tinkamą skylėms 
odoje pradurti arba gręžti medienoje, raguose, kauluose. 

Aila nežinojo, kokių dar įrankių jai galėtų prireikti, ir nuspren- 
dė palikti du akmens žvynelius kaip ruošinius vėlesniam laikui. Pa- 
traukusi mamuto kaulą, ji suėmė odos kraštelius ir nunešė prijuostę 
išpurtyti į atmatų krūvą už sienos. Titnago skeveldros buvo pakan- 
kamai aštrios, kad įpjautų net ir labiausiai sudiržusią basą pėdą. 
Jondalaras nieko nesakė apie Ailos įrankius, tačiau ji pastebėjo, kad 
vyras juos sukioja ir laiko rankoje tarsi mėgindamas. 

— Man patiko, kad užsidengei sterblę, - pastebėjo jis. 

Moteris padavė Jondalarui odą patenkinta, jog jos pasirodymas 
baigtas, ir laukė jo eilės. Vyras patiesė odą ant kelių, tada užsimerkęs 
pradėjo galvoti apie akmenį ir ką iš jo norėtų padaryti. Tada išsirin- 
ko vieną atsineštų titnago gabalų ir ištyrinėjo. 

Kietas silikatinis mineralas buvo išplėštas iš kalkių klodo, nu- 
sėdusio per kreidos periodą. Išorinėje kreidinėje dangoje tebebuvo 
matyti jo kilmės pėdsakai, nors niršus potvynis išnešė jį per siaurą 
kanjoną aukštupyje ir išsviedė ant akmenuotos pakrantės. Titnagas 
buvo pati efektyviausia natūraliai gaunama medžiaga įrankiams ga- 
minti. Nors ir kietas, dėl smulkių kristalų struktūros jis galėjo būti 
apdirbamas, o gaminio formą ribojo tik meistro patirtis. 

Jondalaras ieškojo išskirtinio chalcedono titnago, gryniausio ir 
švariausio. Jis atmetė visus akmenis su plyšiais, įrrūkimais, tuos, ku- 
rie daužant su kitu akmeniu skleidė garsą, jo ausiai atskleidžiantį 


įtrūkius ar inkliuzijas. Galų gale vieną išsirinko. 

Parėmęs šlaunimis, prilaikė kaire ranka, o dešine paėmė tašyti 
skirtą akmenį ir kiek pažongliravo, kad geriau pajustų. Šitas buvo 
naujas, vis dar nepažįstamas, o visi tašymo akmenys turi savitumų. 
Prisijaukinęs daužeklį ir tvirtai laikydamas titnagą Jondalaras skėlė. 
Nukrito didelis gabalas pilkai baltos žievės. Viduje titnagas buvo 
blyškesnio pilko atspalvio nei melsvai žvilgantis akmuo, su kuriuo 
dirbo Aila. Smulkiai grūdėtas. Puikus akmuo. Geras ženklas. 

Vyras kirto dar kelis kartus. Aila buvo susipažinusi su proce- 
su ir tučtuojau atpažino, koks patyręs meistras yra Jondalaras. Jis 
aiškiai ją pranoko. Vienintelis matytas žmogus, formavęs akmenį 
su šitokiu tikrumu ir pasitikėjimu, buvo Drugas, tačiau forma, 
kurią akmeniui suteikė Jondalaras, nepriminė nieko, ką gamin- 
davo genties įrankių meistras. Aila pasilenkė arčiau. 

Jondalaro gaminio šerdis buvo ne kiaušinio formos, o veikiau 
cilindriška, bet ne tiksliai apskrita. Skeldamas gabalėlius iš abiejų 
pusių, jis formavo kauburėlį per visą cilindro ilgį. Pašalinus žievę 
gūburys tebebuvo grubus, banguotas, tad Jondalaras vietoje tašy- 
mo akmens paėmė tvirtą rago atplaišą, kuri buvo atkirsta žemiau 
pirmojo išsišakojimo, kad neliktų jokių šakelių. 

Su raginiu plaktuku vyras atskyrė mažesnes atskalas ir ištie- 
sino kauburėlį. Taip pat ruošė šerdį, tačiau neplanavo išskaidy- 
ti jos vienodais numatytos formos žvyneliais — šitiek Ailai buvo 
akivaizdu. Galų gale patenkintas gaubriu Jondalaras paėmė kitą 
įrankį, vieną tų, kurie žadino Ailos smalsumą. Šitas taip pat buvo 
padarytas iš didelio rago, ilgesnis nei pirmas, neiškirstas žemiau 
atsišakojimo, o nuo centrinio stiebo skylantis į dvi atšakas ir su 
smailia apačia. 

Jondalaras atsistojo ir suspaudė šerdį kojomis. Tada pridėjo 


išsišakojusio rago galiuką vos aukščiau kruopščiai suformuoto 

kauburėlio. Viršutinę atšaką jis laikė taip, kad žemesnioji išsiki- 
šusi žiūrėtų į priekį. Tada su sunkiu ilgu kaulu jis taukštelėjo per 
styrantį virbą. 

Atskilo plonytė geležtė. Ji buvo tokio ilgio, kaip akmeninis 
cilindras, tačiau maždaug šešis kartus siauresnė. Jondalaras iškė- 
lė ją prieš saulę ir parodė Ailai. Persišvietė kiaurai. Kauburėlis, 
kurį vyras taip rūpestingai buvo suformavęs, tęsėsi per visą išorę. 
Nuoskila turėjo dvi labai aštrias pjauti skirtas briaunas. 

Raginio plaktuko galiuką pridėjus tiesiai prie titnago, jam ne- 
reikėjo taip kruopščiai taikytis ar itin tiksliai matuoti atstumo. 
Smūgio jėga buvo nukreipta būtent ten, kur Jondalaras norėjo, ir 
pasiskirstė tarp dviejų susijusių stangrių objektų - kaulinio plak- 
tuko bei raginio prakalo, - todėl po kirčio bemaž neliko gumbo. 
Geležtė buvo ilga, siaura ir vienodo storio. Tiksliai neapskaičia- 
vęs smūgio jėgos, vyras vis tiek iš anksto numatė rezultatus. 

Jondalaro akmens apdirbimo technika buvo revoliucinė, ta- 
čiau ne mažiau svarbus nei atskelta geležtė buvo randas, kurį ji pa- 
liko šerdyje. Vyro suformuoto kauburėlio neliko. Jo vietoje buvo 
ilgas griovys su dviem gubriais abipus. Toks ir buvo kruopštaus 
išankstinio apdirbimo tikslas. Jondalaras perkėlė prakalo galiuką 
taip, kad atsidurtų virš vieno iš naujų gumbų, tada vėl taukštelėjo 
kauliniu plaktuku. Nukrito dar viena siaura geležtė, ji paliko dar 
dvi briaunas. Jondalaras perkėlė prakalą virš kito kauburio, atsky- 
rė dar vieną geležtę ir suformavo daugiau briaunų. 

Kai pagaliau baigė ruošinį, eilėje gulėjo ne šešios, o dvidešimt 
penkios geležtės - keturis kartus daugiau naudingo aštraus pavir- 
šiaus iš to paties kiekio akmens ir keturis kartus daugiau ruošinių. 
Ilgas, plonas, su chirurgiškai ašmeningais kraštais geležtės jau 


buvo galima panaudoti kaip pjovimo priemones, tačiau tai dar 

nebuvo baigti produktai. Jos toliau buvo formuojamos daugybei 
tikslų, pirmiausia — kitiems įrankiams gaminti. Priklausomai nuo 
titnago formos ir kokybės, su pažangesne technika iš to paties 
dydžio akmens galima padirbti ne tik keturis, bet ir šešis ar septy- 
nis kartus daugiau ruošinių, tinkamų įrankiams daryti. Naujasis 
metodas ne tik leido meistrui lengviau valdyti akmenį, taip pat 
žmonėms teikė pavyzdžio neturintį pranašumą. 

Jondalaras paėmė vieną geležčių ir padavė Ailai. Ji švelniai nykš- 
čiu patikrino aštrumą, kiek paspaudė, tikrindama stiprumą; ir pa- 
vartė rankoje. Galai buvo lankstūs — tai lėmė medžiagos ypatybės, 
tačiau ilgose plonose geležtėse buvo labiau pastebima. Aila ištiesė 
delną ir stebėjo, kaip išlinkusi geležtė siūbuoja. Vis dėlto forma 
funkcionalumo nemažino. 

— Jondalarai, tai yra... Nežinau, kaip pasakyti. Tai nuostabu... 
svarbu. Tu padarei tiek daug... Juk dar nebaigei, tiesa? 

Jis nusišypsojo. 

— Ne, dar nebaigiau. 

— Tokios plonos ir dailios - jos gražios. Lūžta lengviau, bet ti- 
kriausiai pastorinus galus būtų stiprūs grandikliai. - Praktiškoji Ai- 
los pusė jau vertė ruošinius įrankiais. 

— Taip, kaip ir tavieji, tai būtų geri peiliai, nors norėčiau padary- 
ti į kriaunas įtvirtinamą dalį dėl rankenos. 

— Nežinau, kas yra dalis, įtvirtinama į kriaunas. 

Jondalaras paėmė geležtę ir ėmė aiškinti: 

— Galiu atbukinti šitą galą, suformuoti smaigalį ir turėti peilį. 
Nulaužęs kelis žvynelius iš vidinio paviršiaus, galiu netgi ištiesin- 
ti kreivumą. Jei maždaug geležtės viduryje spausdamas atlaužčiau 
galą, padaryčiau petį ir palikčiau išsikišimą apatiniame gale, tai ir 


būtų dalis, tvirtinama į kriaunas. 

Vyras paėmė nedidelę rago dalį. 

- Jei įtaisysiu tą galą į kaulo, medienos arba štai tokio rago 
gabalą, peilis turės kriaunas. Su jį rankena lengviau naudoti. Jei 
ragą truputį pavirsi, jis išbrinks ir suminkštės, tada galėsi įterp- 
ti galą į vidurį, kur minkščiausia. Ragas išdžiuvęs susitrauks ir 
aplink įkištą dalį sukietės. Dažnai ilgai laiko be jokio rišimo ar 
klijavimo. 

Ailą labai sujaudino naujasis būdas. Moteris troško pabandy- 
ti, kaip visada darydavo stebėjusi Drugą, tačiau nebuvo tikra, ar 
šitaip nepažeis Jondalaro papročių, tradicijų. Kuo daugiau suži- 
nodavo apie šiuos žmones, tuo nesuprantamesni jie atrodė. Re- 
gis, Jondalaras neprieštaravo, kad ji medžioja, bet gali nenorėti, 
jog gamintų tokius įrankius kaip jo. 

— Aš norėčiau... ar nėra... prieštaravimų, kad moterys dirbtų 
įrankius? 

Ailos klausimas vyrą pamalonino. Gaminti tokiems kaip jos 
įrankiams reikėjo įgūdžių. Jis buvo tikras, kad net geriausias 
meistras nepasiekia vienodų rezultatų, nors ir blogiausiam ti- 
kriausiai gali pavykti: netgi atsitiktinai trenkus į titnago akmenį 
paprastai atskyla keletas naudotinų atskalų. Jis būtų supratęs, jei 
moteris būtų stengusis pateisinti savąjį metodą. Vis dėlto Aila, 
regis, pripažino, kad jo metodas iš tiesų yra tobulesnis, ir norė- 
jo išmėginti. Jondalarui buvo įdomu, kaip pats pasijustų, jei kas 
nors jam parodytų tokį esminį patobulinimą. 

„Norėčiau išmokti“, - pagalvojo pats sau kreivai šyptelėjęs. 

— Moterys gali būti puikios titnago apdirbėjos. Mano pusse- 
serė Joplaja yra viena geriausių. Tik ji labai mėgsta erzintis, todėl 
nė už ką jai to nepasakyčiau. Ji niekad neleistų man to užmirš- 


ti, - nusišypsojo Jondalaras prisiminęs. 


Ši 


— Genties moterys galėjo daryti įrankius, bet ne ginklus. 

— Moterys gamina ginklus. Kai susilaukia vaikų, zelandonės retai 
medžioja, tačiau jei išmoksta jaunos, jos supranta, kaip naudojami 
ginklai. Medžiojant daug ginklų ir įrankių lūžta, pradingsta. Vyras, 
kurio žmona žino, kaip pagaminti naujų, visada turi atsargų. Be to, 
taip moteris būna arčiau Motinos. Kai kurie vyrai mano, jog mo- 
terų padirbinti ginklai yra sėkmingesni. Jei nesiseka — arba stinga 
patirties, — jie visada kaltina įrankių meistrą, ypač jei tai moteris. 

— Ar galiu išmokti? 

— Bet kas, sugebantis pagaminti įrankį tavo būdu, tikrai išmoks 
manojo. 

Jondalaras atsakė į Ailos klausimą truputį kita prasme, nei ji tei- 
ravosi. Moteris žinojo esanti pajėgi išmokti, tik norėjo įsitikinti, ar 
tai leistina. Vyro atsakymas privertė ją stabtelti ir pagalvoti. 

— Ne... Aš taip nemanau. 

- Žinoma, tu gali išmokti. 

- Suprantu, Jondalarai, tačiau ne visi, gaminantys įrankius gen- 
ties būdu, gali išmokti tavojo. Vienas kitas galėtų, tikriausiai Dru- 
gas, bet viskas, kas nauja, jiems yra sudėtinga. Jie mokosi iš savo 
prisiminimų. 

Iš pradžių vyras pamanė, kad Aila juokauja, tačiau ji buvo rimta. 
Ar moteris gali būti teisi? Suteikus galimybę, ar plo... genties įran- 
kių dirbėjai nepanorėtų ar nesugebėtų išmokti ? 

Tada Jondalarui toptelėjo, kad dar ne taip seniai jis apskritai ne- 
manė, jog jie pajėgūs pasigaminti įrankių. Jie dirba įrankius, ben- 
drauja, jie priglaudė svetimą našlaitę. Po kelių pastarųjų dienų jis 
žinojo apie plokščiagalvius daugiau nei bet kas kitas, išskyrus Ailą. 
„Galbūt visai naudinga daugiau apie juos žinoti? Regis, jie kitokie, 

Mintys apie plokščiagalvius priminė praėjusią dieną, ir netikėtai 
vyras sutrikęs nuraudo. Abiem susitelkus į įrankių gamybą Jondala- 
ras užsimiršo. Jis žvelgė į moterį, tačiau iš tikrųjų nematė auksinių 
saulėje švytinčių jos kasų, taip ryškiai besiskiriančių nuo tamsiai 
įdegusios odos, arba akių, mėlynai pilkų ir skaisčių, kaip peršviečia- 
ma subtili titnago spalva. 

„O Motina, ji tikra gražuolė!“ Staiga aiškiai suvokė Ailos artumą 
ir pajuto judesį paslėpsniuose. Jis nebūtų galėjęs nuslėpti šio stai- 
gaus pokyčio akyse, net jei būtų bandęs, tačiau nė nemėgino. 

Aila pajuto Jondalaro nuotaikos pokytį — tai ją perliejo, užklupo 
nepasiruošusią. „Kaip žmogaus akys gali būti tokios žydros? Nė dan- 
gus, nė kalnų pievoje greta urvo žydintys gencijonai nebuvo tokio 
sodraus, ryškaus atspalvio: Moteris vėl tai pajuto. Kūnas ėmė dilgsė- 
ti, trokšti, kad vyras paliestų. Ji sviro į priekį, ją tempė, traukė prie jo 
ir tik didžiulėmis valios pastangomis Aila užsimerkusi atsitraukė. 

„Kodėl jis šitaip žiūri į mane, jei esu... šlykštynė? Negali nė pri- 
siliesti neatsitraukdamas lyg nudegęs“ Širdis daužėsi, ji šnopavo lyg 
būtų bėgusi ir bandė nuslopinti alsavimą. 

Dar neatsimerkusi Aila išgirdo, kaip Jondalaras atsistoja. Odinis 
sterblės užtiesalas buvo nusviestas į šalį, o taip kruopščiai jo išdirb- 
tos geležtės išsibarstė. Moteris stebėjo, kaip jis nueina lyg sukausty- 
tas, susikūprinęs, kol dingo anapus sienos. Jondalaras atrodė apgai- 
lėtinai kaip ir ji. 

Apsukęs sieną Jondalaras leidosi bėgti. Lėkė, kol ėmė gelti nu- 
vargusias kojas, o vietoje kvėpavimo buvo girdėti gargaliuojantis 
kūkčiojimas; tada jis sulėtinęs vilkosi ir galiausiai sustojo, gaudy- 
damas orą. 

„Kvaily tu apgailėtinas, kas tau dar neaišku? Vien dėl to, kad 


Aila maloni ir leidžia kartu ruošti atsargas, dar nereiškia, jog trokšta 

kurios nors tavo kūno dalies... ypač tos! Vakar įžeidei ir įskaudinai 
ją dėl to, kad nieko nepadarei... o paskui pats viską sugriovei!“ 

Jis nenorėjo apie tai galvoti. Žinojo, ką tada pajuto ir ką ji paste- 
bėjo - pasipiktinimą, pasišlykštėjimą. „Kas dabar pasikeitė? Mote- 
ris gyveno su plokščiagalviais, pameni? Ilgus metus. Ji tapo viena iš 
jų. Vienas jų patinų... 

Jondalaras tikslingai prisiminė viską, kas nešvaru ir pasibjaurėti- 
na buvo jo gyvenime. Visada tas pats! Vaikystėje su kitais berniūkš- 
čiais pasislėpę už krūmų sakydavo vieni kitiems pačius nepado- 
riausius žodžius, kokius tik žinojo, tarp jų buvo ir „plokščiagalvių 
patelė“. Kai paaugo - nedaug, tačiau pakankamai, kad žinotų, ką 
reiškia „moters žadintojas“, - tie patys berniūkščiai, susispietę tam- 
siame urvo kampe prikimusiais balsais šnibždėdavosi apie mergai- 
tes, pašaipiai kikendami planuodavo pasigauti plokščiagalvio pate- 
lę ir baugindavo kits kitą pasekmėmis. 

Netgi tada mintys apie plokščiagalvio patiną ir moterį atrodė 
neįsivaizduojamos. Tiktai suaugęs išgirdo tai minint ir tik saugan- 
tis, kad nenugirstų kas vyresnis. Kai jauni vyrai užkaisdavo ir vėl 
tapdavo prunkščiojančiais berniūkščiais, pasakojančiais kits kitam 
šlykščiausias istorijas, kokias tik galėjo sugalvoti, jos būdavo apie 
plokščiagalvį su moterimi ir kas nutiktų vyrui, kuris paskui su šia 
dalytųsi malonumais, netgi nežinodamas - ypač nežinodamas. Tai 
buvo juokai. 

Niekas nejuokavo apie šlykštynes arba juos pagimdžiusias mo- 
teris. Tai buvo suteršti dvasių mišiniai, blogis, paleistas į žemę, pasi- 
bjaurėtinas net Motinai, visos gyvybės kūrėjai. Juos pagimdžiusios 
moterys tapdavo neliečiamos. 

„Ar Aila gali būti tokia? Ar gali būti suteršta? Nešvari? Purvina? 


Blogis? Sąžininga, tiesmuka Aila? Turinti gydymo dovaną, tokia 


Teo 


išmintinga, bebaimė, švelni ir daili. Argi toks grožis gali būti ne- 
švarus? 

Nemanau, kad ji kada supras, tačiau ką pamanytų jos nepažįs- 
tantys? Kas, jei susitiktų žmonių ir taip paprastai atskleistų, kas ją 
augino? Papasakotų jiems apie... sūnų? Ką pamanytų zelandonai? 
O Martona? Jiems Aila taip pat prisipažintų ir prieš juos atsilaiky- 
tų. Manau, ji atsilaikytų prieš bet ką, netgi Zelandonę. Pati galėtų 
būti Zelandonė, turėdama tokią patirtį gydant ir taip mokėdama 
elgtis su gyvūnais. 

Jei Aila nėra blogis, tuomet viskas apie plokščiagalvius netiesa. 
Tik niekas tuo nepatikės: 

Jondalaras nepaisė, kur eina, ir krūptelėjo delne pajutęs šiltą 
snukutį. Nepastebėjo arklių. Jis stabtelėjo pakasyti ir paglostyti ku- 
meliuko. Yhaha pamažu traukė urvo link pakeliui pešiodama žolę. 
Kai vyras baigė glostyti, jauniklis šoko į priekį paskui motiną. Jon- 
dalaras neskubėjo vėl susidurti su Aila. 

Moteris buvo ne prie urvo. Ji pasekė Jondalarą aplink sieną ir 
stebėjo nubėgantį per slėnį. Pati kartais užsinorėdavo šitaip pasi- 
leisti, tačiau smalsavo, kas privertė vyrą staiga šitaip smarkiai bėgti. 
Arji? Uždėjo ranką ant šiltos žemės virš kepimo duobės, o paskui 
nuėjo prie didžiojo riedulio. Vėl minčių išblaškytas Jondalaras nu- 
stebo, kai pakėlęs akis pamatė abu gyvulius greta moters. 

— Aš... atsiprašau, Aila. Neturėjau šitaip nubėgti. 

— Kartais ir man prireikia pabėgioti. Vakar leidau Yhaha mane 
nešti. Ji nubėga toliau. 

— Dėl to irgi apgailestauju. 

Moteris linktelėjo. „Vėl mandagybės, - pagalvojo, - papročiai. 
Ką jie iš tikrųjų reiškia?“ Tylėdama ji prisišliejo prie Yhaha, o ku- 


melė nuleido galvą moteriai ant peties. Jondalaras buvo matęs jas 

panašioje pozoje jau anksčiau, kai Aila buvo nusiminusi. Atrodė, 
jog jos palaiko viena kitą. Vyras ir pats rado paguodą glostydamas 
kumeliuką. 

Jaunasis arkliukas buvo pernelyg nekantrus, kad ilgai stypčiotų 
nieko neveikdamas, nors ir mėgo dėmesį. Jis pakratė galvą, pakėlė 
uodegą ir nustriksėjo. Paskui, šokinėdamas ir spardydamasis ap- 
sisuko, grįžo ir stuktelėjo vyrui, tarsi kviesdamas pažaisti. Aila su 
Jondalaru nusijuokė ir įtampa išsisklaidė. 

— Ketinai duoti jam vardą, - priminė Aila. Tai buvo tik pareiš- 
kimas, nebuvo girdėti jokio raginimo. Jei Jondalaras nepavadins 
kumeliuko, tikriausiai tai padarys ji. 

— Nežinau, kaip jį pavadinti. Anksčiau niekad nereikėjo galvoti 
apie vardą. 

— Ir man nereikėjo, kol nesutikau Yhaha. 

— O kaip tavo... vaikelis? Argi jam nesuteikei vardo? 

— Sūnui vardą išrinko Krebas. Durkas yra jaunuolio iš legendos 
vardas. Ji buvo mano mėgstamiausia iš visų legendų ir pasakojimų, o 
Krebas tai žinojo. Manau, jis išrinko vardą, kad mane pamalonintų. 

— Nežinojau, jog jūsų gentis turi legendų. Kaip pasakojamos is- 
torijos nekalbant? 

— Taip par, kaip pasakojama žodžiais, išskyrus tai, kad kartais 
lengviau pavaizduoti nei apsakyti. 

— Tarkim, tai tiesa, - nesiginčijo Jondalaras svarstydamas, ko- 
kias istorijas jie pasakoja, arba teisingiau vaizduoja. Nė nepagalvo- 
jo, kad plokščiagalviai pajėgūs išgalvoti pasakojimus. 

Jie abu stebėjo kumeliuką, pakėlusį uodegą, ištiesusį galvą į prie- 
kį, besimėgaujantį smagiu lėkimu. „Koks iš jo bus eržilas, - galvojo 


Jondalaras. - Koks lenktynininkas“ 


Teo 


— Lenktynininkas, — tarė vyras. - Ką manai, jei pavadintume jį 
lenktynininku? 

Jondalaras taip dažnai vartodavo tą žodį norėdamas apibūdinti 
kumeliuką, kad šiam toks vardas pritiko. 

— Man patinka. Geras vardas. Kad taptų jo, reikia pavadinti tin- 
kamai. 

— Kaip tinkamai duoti vardą arkliui? 

— Nesu tikra, ar tai dera arkliui, tačiau Yhaha daviau vardą taip, 
kaip jie suteikiami genties vaikams. Parodysiu. 

Arkliams sekant iš paskos visi nukeliavo į įdubą stepėje, kur 
anksčiau būta upės vagos, tačiau ji buvo išdžiūvusi taip seniai, kad 
iš dalies buvo užpildyta. Vienai pusei ištrupėjus atsidengė horizon- 
talūs žemės sluoksniai. Jondalaro nuostabai, Aila lazdele prakapstė 
raudonos ochros sluoksnį ir abiem rankomis prisėmė sodrios rusvai 
raudonos žemės. Prie upelio maišė raudoną žemę su vandeniu, kol 
susidarė tyrė. 

— Krebas maišydavo raudoną spalvą su urvinio lokio taukais, bet 
aš jų neturiu ir manau, kad grynas purvas arkliui tiks labiau. Išdžius 
ir nubyrės. Toks vardo suteikimas galimas. Palaikyk jaunikliui galvą. 

Jondalaras pamojo. Kumeliukas smagiai kvailiojo, tačiau gestą 
suprato. Stovėjo ramiai, kol vyras apkabinęs rankomis kaklą jį kasė. 
Aila atliko kelis judesius senąja kalba, prašydama dvasių dėmesio. 
Ji nenorėjo visko daryti pernelyg rimtai. Vis dar nebuvo tikra, ar 
neįžeis dvasių duodama vardą arkliui, nors Yhaha tai jokio blogo 
poveikio neturėjo. Tada moteris pasėmė saują raudono purvo. 

- Šito arklio vardas bus Lenktynininkas, — tarė ji ir tuo pat metu 
atliko judesį. Tada ištepė raudona žeme tikrai ilgą jauniklio snukį 


nuo baltų karčių kuokšto ant kaktos iki nosies galiuko. 


as 


Viskas buvo atlikta greitai, kol kumeliukas neišsirangė iš Jonda- 
laro glėbio. Jis šoko šalin purtydamas galvą, mėgindamas atsikratyti 
neįprastos drėgmės, tada trinktelėjo į Jondalarą ir paliko raudoną 
dryžį ant nuogos jo krūtinės. 

— Manau, jis ką tik suteikė vardą man, - šypsodamasis pasakė vy- 
ras. Tada, kad pateisintų savo vardą, Lenktynininkas pasileido per 
lauką. Jondalaras nusibraukė raudoną purvą nuo krūtinės. - Kodėl 
ją panaudojai? Raudoną žemę: 

- Ji ypatinga... Šventa... Dvasioms, - atsakė Aila. 

— Neliečiama? Mes vadiname ją neliečiama. Motinos kraujas. 

— Kraujas, taip. Krebas... Šamanas įtrynė raudonos žemės ir ur- 
vinio lokio taukų tepalu Izos kūną po to, kai jos dvasia išėjo. Jis 
pavadino tai „gimimo krauju“, kad Iza galėtų atgimti kitame pasau- 
lyje, - atsiminimas vis dar kėlė moteriai skausmą. 

Jondalaras išplėtė akis. 

— Plokščiagalviai... tai yra, tavo gentis naudoja neliečiamą žemę, 
kad išsiųstų dvasią į kitą pasaulį. Tu tikra? 

— Be to niekas tinkamai nepalaidojamas. 

— Aila, mes taip pat naudojam raudoną žemę. Tai Motinos krau- 
jas. Jis dedamas ant kūno ir kapo, kad Motina paimtų dvasią atgal į 
savo gimdą ir iš naujo pagimdytų - vyro akyse atsirado skausmin- 
gas žvilgsnis. - Tonolanas negavo raudonos žemės. 

— Neturėjau, Jondalarai, ir negalėjau gaišti laiko paieškai. Pri- 
valėjau pargabenti tave į urvą, kitaip būtų reikėję ruošti dar vieną 
kapą. Paprašiau savo totemo ir didžiojo urvinio lokio dvasios, kad 
padėtų jam rasti kelią. 

— Tujį palaidojai?! Nepalikai kūno maitėdoms? 

— Paguldžiau greta sienos ir išklibinau uolą, kad akmenys bei 


žvirgždas jį uždengtų, tačiau raudonos žemės neturėjau. 


Tau 


Mintis apie plokščiagalvių laidotuves Jondalarui buvo sunkiau- 
siai suprantama. Gyvuliai nelaidoja mirusiųjų. Tiktai žmonės gal- 
voja apie tai, iš kur jie atsirado ir kur pateks gyvenimui pasibaigus. 
Ar genties dvasios palydės Tonolaną jam skirtu keliu? 

— Tai daugiau nei mano broliui būtų tekę, jei tavęs ten nebūtų 


buvę, Aila. Aš taip pat turiu kur kas daugiau — gyvenimą. 


- Aila, neprisimenu, kada taip skaniai valgiau. Kur išmokai ši- 
taip ruošti maistą? — gyrė Jondalaras siekdamas dar vieno riebaus 
subtiliai pagardinto tetervino gabalo. 

— Iza parodė. Kur dar galėjau išmokti? Tai buvo Krebo mėgsta- 
miausias patiekalas. 

Nežinia kodėl, tačiau klausimas Ailą truputį suerzino: „Kodėl 
galėčiau nemokėti ruošti valgio?“ 

— Gydytojos išmano apie paskaninančias žoleles, Jondalarai, 
taip pat kaip ir apie gydančias. 

Jis išgirdo apmaudo gaidelę moters balse ir susidomėjo, kas ją 
sukėlė. Tenorėjo Ailą pagirti. Patiekalas buvo skanus. Tiesą sakant, 
puikus. Geriau pagalvojus, viskas, ką ji ruošė, buvo nepaprasta. 
Dauguma patiekalų jo skoniui buvo neįprasti, tačiau naujos pa- 
tirtys buvo viena iš priežasčių keliauti. Nors virtuvė nepažįstama, 
kokybė buvo akivaizdi. 

„Visa tai daro Aila. Kaip ir karštą arbatą rytais, ji viską atlieka 
taip lengvai, kad pamiršti, kiek daug nuveikia. Medžioja, ieško pa- 
šaro, ruošia valgyti. Ji visko parūpina. Tau tereikia viską suvalgyti, 
Jondalarai. Tu ničnieko neįneši. Viską imi ir nieko neduodi mai- 


nais... Mažiau nei nieko. 

Dabar žeri jai pagyras, žodžius. Ar galima kaltinti, kad moteris 
nusiminusi? Ji džiaugsis matydama, kaip išeini, tavo geiduliai jai 
labiau pakenkė. 

Galėtum nors kiek pamedžioti, bent jau atlyginti už dalį suval- 
gytos mėsos. To atrodo taip maža po visko, ką ji tau padarė. Ne- 
jau negali sugalvoti ko nors... ilgalaikiškesnio? Ji puikiai medžioja 
pati. Ko verta menka medžioklė? 

Tik kaip ji įveikia auką su ta apgailėtina ietimi? Įdomu... ar ji 
pamanytų, jog įžeidžiu jos gentį, jei pasiūlyčiau..: 

— Aila... aš, hmmm... noriu šį tą pasakyti, tačiau nenoriu tavęs 
įžeisti. 

— Kodėl nerimauji galįs mane įžeisti dabar? Jei turi ką pasakyti, 
pirmyn, - suirzimo gaidelės tebebuvo girdėti ir susikrimtęs Jonda- 
laras vos nepersigalvojo. 

— Tu teisi. Truputį per vėlu, bet, man įdomu... hmm... kaip tu 
medžioji su ta ietimi? 

Klausimas moterį sutrikdė. 

— Iškasu duobę ir bėgu, ne, varau bandą jos link. Tik praėjusią 
žiemą... 

— Duobės spąstai! Žinoma, taigi gali prieiti pakankamai arti, 
kad panaudotum ietį. Aila, tiek daug dėl manęs padarei, norėčiau 
prieš išeidamas ką nors padaryti dėl tavęs, ką nors lygiaverčio. Tik 
nenoriu, kad mano pasiūlymas tave įžeistų. Jei tau nepatiks, pa- 
prasčiausiai pamiršk, ką pasakysiu, gerai? 

Ji linktelėjo truputį pabūgusi, tačiau susidomėjusi. 

— Tu... Tu puiki medžiotoja, ypač atsižvelgiant į ginklą, bet ma- 
nau, galiu tau parodyti lengvesnį būdą, geresnį medžioklės ginklą, 


jei leisi. 

Ailos irzlumas išgaravo. 

— Nori man parodyti geresnį medžioklės ginklą? 

- Ir lengvesnį būdą medžioti —- nebent nenori. Reiks truputį 
pasipraktikuoti... 

Moteris negalėdama patikėti papurtė galvą. 

— Genties moterys nemedžioja ir nė vienas vyras nenorėjo, kad 
aš medžiočiau - netgi su svaidykle. Brunas ir Krebas leido tik no- 
rėdami įsiteikti mano totemui. Urvinis liūtas yra galingas vyriškas 
totemas ir jis leido jiems suprasti, jog tai jo pasirinkimas, kad aš 
turėčiau medžioti. Jie neišdrįso nepaklusti, - staiga moteris gyvai 
prisiminė vieną sceną. — Jie surengė ypatingą ceremoniją, - Aila 
palietė nedidelį randelį kaklo duobutėje. - Krebas nulašino mano 
kraujo protėviams paaukoti, kad galėčiau tapti medžiotoja. 

Kai radau šį slėnį, vienintelis man prieinamas ginklas buvo svai- 
dyklė. Svaidyklės nepakako, todėl pasidariau ietis kaip tos, kurio- 
mis medžioja vyrai, ir išmokau su jomis medžioti geriausiai kaip 
sugebėjau. Niekada nemaniau, kad koks vyras panorės man paro- 
dyti geresnį būdą, - moteris nutilo ir staiga susijaudinusi nudelbė 
akis į sterblę. —- Būčiau labai tau dėkinga, Jondalarai. Nė negaliu 
apsakyti kaip. 

Įtampos raukšlės vyro kaktoje išsilygino. Jam pasirodė, jog pa- 
stebėjo žvilgant ašaras. Ar gali šitai tiek daug Ailai reikšti? Jis dar 
nerimavo, kad ji gali neteisingai suprasti. Ar apskritai kada ją per- 
pras? Kuo daugiau apie moterį sužino, tu mažiau supranta. Pati 
išmoko medžioti ? 

— Man teks pagaminti keletą būtinų įrankių. Reikės kaulų, el- 
nių kojų kaulai, kuriuos radau krūvoje, puikiai tiks, tačiau reikės 


juos pamirkyti. Ar turi talpą, kurioje galėčiau mirkyti kaulus? 


Tais 


— Kokio dydžio tau reikėtų? Turiu daug talpų, - stodamasi 
pasakė Aila. 

— Galiu luktelti, kol baigsi valgyti, Aila. 

Dabar ji nebegalėjo valgyti - buvo pernelyg susijaudinusi, - bet 
Jondalaras dar nebuvo pavalgęs. Moteris atsisėdo ir ėmė knebinėti 
maistą, kol jis pastebėjo, kad ji nebevalgo. 

— Ar norėtum dabar nueiti ir užmesti akį į talpas? - pasiteiravo 
vyras. 

Ji pašoko ir nuskubėjo į urvo dalį, kur laikė rakandus, paskui 
grįžo akmeninės lempelės. Urvo gale buvo tamsu. Aila davė lempą 
palaikyti Jondalarui, o pati atidarinėjo ir išiminėjo krepšius, dube- 
nis, beržų žievės talpas, kurios buvo sukrautos į stirtas arba sudė- 
tos viena į kitą. Vyras iškėlė lempą aukštai, kad ši mestų daugiau 
šviesos, ir apsidairė. Čia visko buvo tiek daug, kur kas daugiau, nei 
moteris galėtų sunaudoti. 

— Ar tu visa tai padarei? 

— Taip, - atsakė ji, peržiūrinėdama rietuves. 

— Turėjai užtrukti dienas... mėnesius... sezonus. Kiek tai užtru- 
ko? 

Aila mėgino sugalvoti, kaip jam pasakyti. 

— Sezonus, daug sezonų. Dauguma buvo padaryta šaltuoju 
metų laiku. Neturėjau ką daugiau veikti. Ar kurie nors jų tinkamo 
dydžio? 

Jondalaras peržvelgė talpas, kurias Aila buvo paskleidusi, ir iš- 
sirinko keletą veikiau tam, kad įvertintų meistrystę, net neieško- 
damas reikalingos. „Sunku patikėti. Kad ir kokia patyrusi ji būtų, 
kad ir kaip greitai dirbtų, smulkiai suausti krepšius ir dailiai baigti 


dubenėlius reikia laiko. Kiek ji čia? Viena?“ 

— Šitas puikiai tiks, — tarė Jondalaras, nusižiūrėjęs didelį lovio 
formos medinį dubenį aukštais šonais. Jam laikant lempą Aila vis- 
ką tvarkingai sukrovė atgal. „Ji turėjo būti ne ką vyresnė už vai- 
ką, kai čia atkeliavo, — svarstė jis. - Nėra labai sena. O gal? Sunku 
spręsti: Moters savybės neatskleidė amžiaus, išradingumas nede- 
rėjo su brandžiu prisirpusiu jos kūnu. „Ji gimdžiusi, visapusiškai 
moteriška. Įdomu, kiek jai metų?“ 

Jie nusileido taku. Jondalaras pripildė dubenį vandens ir apžiū- 
rėjo kojų kaulus, kuriuos buvo radęs atmatų krūvoje. 

— Šitas turi įtrūkimą, kurio anksčiau nepastebėjau, — užsimi- 
nė rodydamas jai kaulą prieš išmesdamas. Kitus sudėjo į vandenį. 
Jiemdviem grįžtant į urvą jis bandė įvertinti Ailos amžių. „Negali 
būti visai jauna — ji pernelyg patyrusi gydytoja, bet ar jai gali būti 
tiek metų, kiek man?“ 

— Aila, ar seniai čia gyveni? — pasiteiravo vyras jiems pasukus į 
urvą, nesugebėdamas suvaldyti smalsumo. 

Moteris sustojo dvejodama, kaip atsakyti, kad Jondalaras su- 
prastų. Į galvą atėjo skaičiavimo lazdelės, tačiau nors Krebas jai 
parodė, kaip daryti įrantas, ji neturėjo apie tai žinoti. Jondalaras 
gali to nepateisinti. „Vis dėlto jis išeis“, - pagalvojo ji. 

Atsinešusi ryšulį kasdien žymėtų lazdelių, jas atrišo ir išdėliojo. 

— Kas čia? — pasiteiravo Jondalaras. 

— Norėjai žinoti, ar seniai aš čia. Nežinau, kaip tau pasakyti, 
tačiau nuo tada, kai radau šitą slėnį, ant lazdelės kiekvieną vakarą 
padarau įrantą. Esu čia tiek naktų, kiek lazdelėse yra įrantų. 

— Ar žinai, kiek įrantų čia yra? 

Ji prisiminė, kaip nusivylė anksčiau nesugebėjusi suvokti žymė- 


tų lazdelių prasmės. 


Teo 


— Tiek, kiek yra, - atsakė. 

Jondalaras susidomėjęs paėmė vieną lazdelę. Ji nežinojo skaičių 
pavadinimų, bet apie juos suprato. Netgi vyro urve ne visi supras- 
tų. Galingi jų prasmės kerai ne visiems duoti perprasti. Zelandonė 
šį tą jam paaiškino. Jis neišmanė visų kerų, tačiau žinojo daugiau 
nei dauguma nepašauktųjų. Kur Aila išmoko žymėti lazdeles? 
Kaip žmogus, augintas plokščiagalvių, gali suprasti skaičių pava- 
dinimus? 

— Kur išmokai šitai daryti? 

— Krebas parodė. Seniai. Dar buvau maža. 

— Krebas — tas vyras, prie kurio židinio gyvenai? Jis žinojo, ką 
tai reiškia? Ar paprasčiausiai darė įrantas? 

— Krebas buvo... šamanas... šventas vyras. Gentis kreipdavosi į 
jį, kad sužinotų tinkamą laiką tam tikroms apeigoms, kaip vardo 
suteikimo dienos ar genties susirinkimai. Šitaip jis numatydavo. 
Nemanau, kad jis tikėjosi, jog aš suprasiu - tai sudėtinga netgi 
šamanams. Taip pasielgė, kad aš tiek daug neklausinėčiau. Paskui 
liepė to neminėti. Kartą, kai paaugau, jis užtiko mane žyminčią 
mėnulio ciklo dienas ir labai supyko. 

- Šitas šamanas, — Jondalaras sunkiai ištarė žodį, - buvo šven- 
tas, neliečiamas kaip mūsiškė žiniuonė Zelandonė? 

— Nežinau. Tu sakai Zelandonė, kai nori pasakyti gydytoja. Ša- 
manas nebuvo gydytojas. Augalus ir žoleles išmanė Iza - ji buvo 
gydytoja. Šamanas pažinojo dvasias. Jis padėdavo Izai su jomis 
kalbėdamas. 

- Zelandonė gali būti gydytoja arba turėti kitų dovanų. Zelan- 
donė yra ta, kuris atsiliepia į šauksmą tarnauti Motinai. Būna ne- 
turinčiųjų ypatingų dovanų, tik troškimą tarnauti. Jie gali kalbėti 

— Krebas turėjo kitų dovanų. Jis buvo didžiausias, galingiausias. 
Jis galėjo... jis... nežinau, kaip paaiškinti. 

Jondalaras linktelėjo. Ne visada lengva paaiškinti ir žiniuonių 
dovanas, tačiau jie buvo ir ypatingų žinių saugotojai. Vyras vėl 
dirstelėjo į lazdeles. 

— Ką šitai reiškia? — pasiteiravo rodydamas į papildomas žy- 
mes. 

Aila išraudo. 

— Tai... tai mano... mano moterystė, — atsakė staiga radusi būdą 
paaiškinti. 

Genties moterys per menstruacijas turėjo vengti vyrų, o vyrai 
visiškai nekreipdavo į jas dėmesio. Moterys kentėjo savotišką atstū- 
mimą tarsi prakeiksmą, nes vyrai baiminosi paslaptingų gyvybinių 
jėgų, kurios leisdavo moteriai atnešti naują gyvybę. Tai suteikda- 
vo jos totemui ypatingos jėgos, kuri įveikdavo apvaisinančią vyro 
totemo dvasios esmę. Kraujavimas reikšdavo, kad moters totemas 
laimėjo ir sužeidė vyro totemo esmę — jį išvarė. Nė vienas vyras 
nenorėjo, jog jo totemo dvasia tuo metu įsitrauktų į kovą. 

Atsigabenusi vyrą į urvą Aila susidūrė su dilema. Ji negalėjo lik- 
ti griežtai izoliuota, prasidėjus kraujavimui, tik ne tada, kai ligo- 
nis vos kabinosi į gyvenimą ir reikalavo atidaus dėmesio. Privalėjo 
nepaisyti apribojimų. Vėliau ji bandė tuo metu su juo bendrauti 
kuo trumpiau, tačiau negalėjo visai to išvengti dviese gyvendama 
urve. Taip pat tada negalėjo imtis tik moteriškų darbų, kaip būda- 
vo įprasta gentyje. Nebuvo kitų moterų, kurios užimtų jos vietą. 
Turėjo medžioti vyrui, ruošti valgį vyrui, be to, jis norėjo, jog ji 
valgytų kartu. Kad išlaikytų bent kokį panašumą į moteriai pri- 


deramą etiketą, tegalėjo vengti užuominų ta tema ir asmeniškai 

pasirūpinti, jog faktas liktų kiek įmanoma nepastebimas. Kaip ji 
galėjo atsakyti į klausimą? 

Ailos pareiškimą Jondalaras priėmė be jokių nuogąstavimų ar 
koktumo. Moteris negalėjo įžvelgti jokio ženklo, kad jis apskritai 
būtų sutrikęs. 

— Dauguma moterų turi kokius nors užrašus. Ar Krebas su Iza 
tave pamokė? — paklausė vyras. 

Aila nulenkė galvą, kad paslėptų sumišimą. 

— Ne, taip dariau, kad pati žinočiau. Nenorėjau atsidurti toli 
nuo urvo nepasiruošusi. 

Aila nustebo jam supratingai linktelėjus. 

— Moterys pasakoja istoriją apie skaičius, - ėmė aiškinti jis. — 
Sakoma, kad mėnulis, Lumi, yra Didžiosios Motinos Žemės my- 
limasis. Tomis dienomis, kai Doni kraujuoja, ji nesidalija su juo 
malonumais. Tai jį supykdo ir sužeidžia išdidumą. Jis nuo jos nu- 
sisuka ir paslepia savo šviesą, tačiau ilgai neištveria. Pasijunta vie- 
nišas, pasiilgsta šilto, kuplaus Doni kūno ir vėl ima žvilgčioti jos 
pusėn. Tada Doni būna nusiminusi ir į mėnulį nežiūri, bet jam 
atsisukus ir ėmus jai ryškiai šviesti, nebepajėgia atsispirti. Dar kar- 
tą jam atsiveria, ir abu lieka laimingi. 

Štai kodėl dauguma Motinos švenčių vyksta per pilną mėnulį. 
Moterys sako, kad jų ciklai atitinka Motinos ciklus. Kraujavimo 
laiką jos vadina mėnulio laiku ir stebėdamos Lumi gali pasakyti, 
kada to tikėtis. Moterys tiki, jog Doni padovanojo skaičius, kad 
jos pasiruoštų, net jeigu mėnulis pasislėpęs už debesų. Dabar jie 
vartojami daugybei svarbių tikslų. 

Nors Aila suglumo girdėdama vyrą taip kasdieniškai kalbant 


apie intymius moteriškus reikalus, pasakojimas ją apstulbino. 

— Kartais aš stebiu mėnulį, - pasakė, - tačiau taip pat žymiu ir 
lazdelę. Kas yra skaičius pavadinimai ? 

- Jie yra... pirmiausia, žymių tavo lazdelėje vardai, bet ir kitų 
dalykų taip pat. Jie vartojami pasakyti kiekiui... bet ko. Jais galima 
įvardyti, kiek elnių pamatė pėdsekys arba už kiek dienų kelio jie 
yra. Jei banda didelė, tokia kaip bizonų rudenį, tada bandą žvalgy- 
ti turi Zelandonė, kuri žino ypatingų būdų, kaip panaudoti skaičių 
pavadinimus. 

Nuojauta perliejo moterį: ji beveik suprato, ką Jondalaras aiš- 
kina. Jautė, jog tuoj išsispręs klausimai, į kuriuos atsakymai iki šiol 
buvo nuo jos paslėpti. 

Ilgšis šviesiaplaukis pastebėjo virimo akmenų krūvą ir susižėrė 
juos abiem rankomis. 

— Leisk, aš tau parodysiu, - pasakė. Išrikiavo ir, rodydamas vi- 
sus iš eilės, pradėjo skaičiuoti: — Vienas, du, trys, keturi, penki, 
šeši, septyni... 

Jį stebėdama Aila vis labiau jaudinosi. 

Baigęs Jondalaras apsidairė, ką dar galėtų suskaičiuoti, ir paėmė 
kelias Ailos sužymėtas lazdeles. 

— Viena, - tarė, dėdamas ant žemės pirmą, — dvi, - greta pagul- 
dė antrą, - trys, keturios, penkios... 

Aila aiškiai prisiminė Krebą: „Gimimo metai, vaikščiojimo me- 
tai, vaikystės metai, - vardijo šamanas, baksnodamas į ištiestus jos 
pirštus. Moteris iškėlė ranką ir žiūrėdama į Jondalarą ėmė paeiliui 
rodyti į pirštus: 

— Vienas, du, trys, keturi, penki, - suskaičiavo. 

— Taip! Pamatęs lazdeles, žinojau, kad tau nebus sunku. 

Ailos šypsena išreiškė šlovingą triumfą. Ji paėmė vieną lazde- 

žodžiais, kurių moteris nežinojo, tačiau netgi jam teko sustoti už 
kelių žymių po antros papildomos žymės. Kaktoje nuo įtampos 
susimetė raukšlės. 

— Ar tai tiek, kiek ilgai tu čia buvai? - pasiteiravo vyras, rodyda- 
mas į kelias Ailos atneštas lazdeles. 

— Ne, - atsakė ji ir atnešė likusias. Atrišusi ryšelius, paskleidė 
visas lazdeles. 

Jondalaras pažvelgė atidžiau ir išblyško. Jam susuko pilvą. „Me- 
tai! Žymės reiškė metus!“ Jis išrikiavo lazdeles, kad galėtų matyti 
visas žymes, paskui kurį laiką jas tyrinėjo. Nors Zelandonė buvo 
paaiškinusi kelis būdus skaičiuoti dideliems kiekiams, jam reikėjo 
pagalvoti. 

Paskui vyras nusišypsojo. Užuot skaičiavęs dienas, jis susumuos 
papildomas žymes, ženklinančias visą mėnulio fazių ciklą taip, 
kaip ir Ailos mėnulio laiko pradžią. Baksnodamas į kiekvieną 
žymę, brėžė ženklą ant plūktinių grindų kartu garsiai tardamas 
skaičiaus pavadinimą. Po trylikos ženklų jis pradėjo kitą eilę, ta- 
čiau pirmą praleido, kaip aiškino Zelandonė, ir padarė tik dvylika 
žymių. Mėnulio ciklai netiksliai atitinka metus arba metų laikus. 
Jondalaras baigė Ailos žymes trečios eilės pabaigoje ir pažvelgė į 
moterį su baiminga pagarba. 

— Treji metai! Esi čia trejus metus! Šitiek užtrukau kelionėje. 
Ar visą tą laiką buvai viena? 

— Turėjau Yhaha, ir kol... 

— Negi nematei jokių žmonių? 

— Ne, nuo tada, kai palikau gentį. 

Aila pagalvojo apie metus taip, kaip pati juos skaičiavo. Pir- 


muosius, kai paliko gentį, rado slėnį ir priglaudė mažą kumelaitę, 

pavadino Yhaha metais. Kitą pavasarį - naujo augimo ciklo pra- 
džioje - ji rado liūtuką ir sugalvojo Mažylio metus. Nuo Yhaha iki 
Mažylio metų truko vieni Jondalaro metai. Paskui antri buvo er- 
žilo, treti - Jondalaro ir kumeliuko metai. Moteris geriau įsiminė 
saviškai pavadintus metus, tačiau skaičių pavadinimai jai patiko. 
Vyras privertė jos žymes pasakyti, kiek ilgai ji yra slėnyje, ir Aila 
norėjo to išmokti. 

— Ar žinai, kiek tau metų, Aila? Kiek metų tu gyveni? - staiga 
pasiteiravo Jondalaras. 

— Leisk pagalvoti, - atsakė moteris. Paskui iškėlė ranką išskės- 
tais pirštais. - Krebas minėjo, kad, Izos manymu, man tiek - pen- 
keri metai... buvo, kai jie mane surado. 

Jondalaras žemėje įbrėžė penkias linijas. 

— Durkas gimė pavasarį, kai ėjome į genties susirinkimą. Ėmiau 
jį kartu. Krebas sakė, kad tarp genties susirinkimų būna tiek 
metų, — ji prie visų vienos rankos pirštų iškėlė dar du. 

— Tai yra septyneri, - pasakė Jondalaras. 

— Genties susirinkimas buvo vasarą prieš jiems mane suran- 
dant. 

— Tai vienu mažiau - leisk pagalvoti, - tarė vyras, žymėdamas 
daugiau ženklų žemėje. Tada papurtė galvą. 

— Tu tikra? Tai reiškia, kad tavo sūnus gimė, kai buvai vienuo- 
likos! 

— Visiškai tikra, Jondalarai. 

— Girdėjau, kai kurios moterys gimdo labai jaunos, tačiau to- 
kių nedaug. Įprasčiau gimdyti trylikos ar keturiolikos, nors yra 
manančių, kad ir tada merginos per jaunos. Tu pati buvai ne ką 


didesnė už vaiką. 

— Ne, aš nebuvau vaikas. Jau kelerius metus iki tol nebuvau vai- 
kas. Buvau per didelė, kad būčiau vaikas, aukštesnė už visus, netgi 
už vyrus. Jau buvau vyresnė nei dauguma genties mergaičių, kai 
tampa moterims, - Ailos veidą perkreipė kreiva šypsena. - Nema- 
nau, kad galėjau laukti nors kiek ilgiau. Buvo manančių, kad nie- 
kada netapsiu moterimi, nes turiu tokį stiprų vyrišką totemą. Iza 
taip džiaugėsi, kai... kai prasidėjo mėnulio laikas. Taigi aš, kol... — 
Moters šypsena išblėso. - Tai buvo Braudo metai. Kiti buvo Dur- 
ko metai. 

— Metai prieš gimstant tavo sūnui - dešimties! Tau buvo de- 
šimt, kai tave prievartavo? Kaip jis galėjo? 

— Aš buvau moteris, aukštesnė už daugumą kitų, aukštesnė už 
jį 

— Tik ne stambesnė už jį! Mačiau kelis plokščiagalvius! Gal jie 
ir neaukšti, tačiau galingi. Nenorėčiau su tokiu susigrumti vienas 
prieš vieną. 

— Jie žmonės, Jondalarai, - švelniai pataisė Aila. - Jie ne plokš- 
čiagalviai — jie genties vyrai. 

Tai jį sustabdė. Nepaisant švelnaus tono, moters smakras rodė 
ryžtą. 

— Po visko, kas nutiko, tebetvirtini, kad jie - ne gyvuliai? 

— Gali sakyti, jog Braudas gyvulys, nes prievartavo mane, bet 
kaip tada pavadinsi žmones, kurie prievartavo genties moteris? 

Apie tai Jondalaras nebuvo pagalvojęs. 

— Ne visi vyrai tokie kaip Braudas. Dauguma ne tokie. Krebas 
buvo kitoks — švelnus, malonus, nors ir galingas šamanas. Brunas 
toks nebuvo, nors buvo vadas. Ryžtingas ir užsispyręs, tačiau sąži- 


ningas. Jis priėmė mane į savo gentį. Kai ką jam teko padaryti — 

tokie genties papročiai, bet jis pagerbė mane padėka. Genties vy- 
rai nedažnai visų akivaizdoje rodo dėkingumą moterims. Jis leido 
man medžioti, priėmė Durką. Kai išėjau, pažadėjo jį saugoti. 

— Kada tu išėjai? 

Ji pagalvojo apie gimimo, vaikščiojimo ir atjunkymo metus. 

— Kai išėjau, Durkui buvo treji, - atsakė. 

Jondalaras pridėjo dar tris linijas. 

— Buvai keturiolikos? Tik keturiolikos? Nuo tada gyveni čia 
viena? Trejus metus? 

Jis suskaičiavo linijas. 

— Tau septyniolika metų, Aila. Per septyniolika metų nugyve- 
nai visą gyvenimą, - pridūrė. 

Aila kurį laiką sėdėjo tylėdama, paskendusi mintyse, paskui 
prakalbo: 

— Durkui dabar šešeri. Vyrai nuo šiol pasiims jį į mokymų lau- 
ką. Grodas padirbins jam tinkamo dydžio ietį, o Brunas pamokys 
naudotis. Jei vis dar gyvas, senasis Zougas parodys, kaip naudotis 
svaidykle. Durkas mokysis medžioti nedidelius gyvūnėlius su savo 
draugu Grevu. Mano sūnus jaunesnis, tačiau aukštesnis už Grevą. 
Jis visada buvo aukštas pagal savo amžių - paveldėjo tai iš manęs. 
Durkas gali greitai bėgti - niekam nepavyksta bėgti greičiau. Jam 
puikiai sekasi su svaidykle. Be to, Uba jį myli. Taip pat kaip aš. 

Aila nepastebėjo, kad jai byra ašaros, kol įkvėpus nepasigirdo 
rauda, ir nežinojo, kaip atsidūrė Jondalaro glėbyje padėjusi galvą 
jam ant peties. 

— Viskas gerai, Aila, - švelniai glostydamas kalbėjo vyras. Vie- 
nuolikos tapusi motina, keturiolikos atplėšta nuo sūnaus. Negalin- 

kad jį kažkas myli, juo pasirūpins ir išmokys medžioti kaip bet kurį 
vaiką. 

Kai galų gale pakėlė galvą nuo vyro peties, Aila jautėsi išsunkta, 
tačiau ir lengvesnė, tarsi sielvartas būtų mažiau slėgęs. Pirmą kartą 
nuo tada, kai išėjo iš genties, pasidalijo juo su kita žmogiška siela. 
Moteris dėkinga nusišypsojo Jondalarui. 

Jis nusišypsojo atsakydamas, švelniai ir užjaučiamai. Kažkas 
dar kilo iš nesąmoningo šaltinio jo viduje, atsispindėjo mėlyno- 
se jo akių gelmėse ir užgavo jautrią moters stygą. Jie praleido ilgą 
akimirką surakinti intymiame glėbyje atvirai kalbėdamiesi akimis, 
tyliai teigdami tai, ko garsiai nepasakytų. 

Tokios įtampos Ailai buvo kiek per daug, ji vis dar nesijautė 
visiškai patogiai žiūrėdama tiesiai į akis. Nusukusi žvilgsnį pradėjo 
rinkti sužymėtas lazdeles. Jondalarui prireikė akimirkos susikaup- 
ti ir padėti surišti lazdeles į ryšulius. Darbas šalia moters vertė jį 
stipriau jausti šiltą kuplumą ir malonų moters aromatą nei tada, 
kai guodė ją glėbyje. Aila taip pat jautė su jos ašaromis sumišusį 
druskos skonį nuo vyro odos ir išlikusius pojūčius tose vietose, kur 
jų kūnai lietėsi, kur švelnios Jondalaro rankos ją lytėjo. 

Abudu suvokė, jog lietė vienas kitą, ir nė vienas nesijautė įžeis- 
tas, tačiau jie rūpestingai vengė žiūrėti tiesiai į kitą ar prisislinkti 
per arti baimindamiesi, kad gali sutrikdyti neplanuotą švelnumo 
akimirką. 

Aila susirinko ryšulėlius ir atsigręžė į vyrą. 

— Kiek metų tau, Jondalarai? 

— Kai pradėjau kelionę, buvau aštuoniolikos. Tonolanas tada 
buvo penkiolikos, o mirė aštuoniolikos. Toks jaunas, — vyro vei- 


de išryškėjo skausmas, paskui jis tęsė: - Dabar man dvidešimt ir 

dar vieni metai... Turiu rasti porą. Esu senas kaip nevedęs vyras. 
Dauguma randa moterį ir susikuria židinį gerokai jaunesni. Net 
Tonolanas. Per tuoktuves jam buvo šešiolika. 

— Aš radau tik du vyrus. Kur jo žmona? 

- Ji mirė. Gimdydama. Jos sūnus irgi mirė. 

Ailos akys prisipildė užuojautos. 

— Štai kodėl mes vėl iškeliavome. Brolis negalėjo ten pasilikti. 
Nuo pat pradžių kelionė buvo labiau jo nei mano. Tonolanas visa- 
da buvo nuotykių ieškotojas, vis nerimstantis. Jam viskam pakako 
drąsos, visi buvo jo draugai. Aš tik keliavau drauge. Tonolanas buvo 
mano brolis, geriausias draugas. Mirus Jetamijai, mėginau įtikinti 
grįžti su manimi namo, tačiau jis nesutiko. Buvo toks prislėgtas, 
kad norėjo sekti paskui ją į kitą pasaulį. 

Aila prisiminė Jondalaro sielvartą supratus, kad brolis mirė, ir 
įžvelgė likusį skausmą. 

— Galbūt jis laimingesnis, jei būtent to norėjo. Sunku gyventi, 
kai netenki to, kurį labai mylėjai, — tarė švelniai. 

Jondalaras pagalvojo apie nepaguodžiamą brolio liūdesį ir da- 
bar geriau jį suprato. Galbūt Aila teisi. Ji turėtų suprasti — išken- 
tė pakankamai sielvarto ir sunkumų, tačiau pasirinko gyvenimą. 
Tonolanas turėjo drąsos, skubotos ir neapgalvotos. Ši moteris turi 


ryžto išlikti. 

Aila miegojo prastai, o vartymasis ir šurmulys iš kitos laužo pusės 
vertė ją smalsauti, ar Jondalaras taip pat guli nemiegodamas. No- 


rėjo atsikelti ir nueiti pas jį, tačiau globėjiško švelnumo nuotaika, 

kilusi dalijantis sielvartu, atrodė tokia trapi, kad moteris bijojo ją 
sugadinti norėdama daugiau, nei Jondalaras troško duoti. 

Blausioje raudonoje pridengto laužo šviesoje ji įžiūrėjo į miego 
kailius susisukusio vyro kūno kontūrus, atmestą įdegusią ranką ir 
raumeningą blauzdą žemėtu kulnu. Užsimerkusi Aila matė jį aiš- 
kiau nei žvelgdama į kvėpuojantį kauburį kitapus židinio. Ilgi tie- 
sūs plaukai, surišti užpakalyje odos juostele, jo barzda, tamsesnė 
ir susiraizgiusi, stulbinamos akys, sakančios daugiau nei žodžiai, 
ir didelės, jautrios rankos ilgais pirštais smelkėsi giliau nei vaiz- 
das. Tai užpildė ją iš vidaus. „Jondalaras visada žino, ką daryti su 
rankomis, ar ima titnago gabalą, ar randa kaip tik tinkamą vietą 
kasydamas kumeliuką. Lenktynininką. Geras vardas. Vyras davė 
kumeliukui vardą. 

Kaip gali vyras, aukštas, stiprus, būti toks švelnus?“ Aila jautė 
tvirtus Jondalaro raumenis, jautė juos judant, kai vyras ją guodė. 
Jis... nesigėdijo rodyti rūpesčio, sielvarto. Genties vyrai buvo la- 
biau nutolę, santūresni. Netgi Krebas, kad ir kaip Ailą mylėjo, ir 
ji tai žinojo, taip atvirai nerodė jausmų net savo židinio akmenų 
ribose. 

„Ką darysiu, kai jis išeis? Nenorėjo apie tai galvoti, tačiau ne- 
derėjo bėgti nuo tikrovės - Jondalaras ruošėsi išeiti. Sakė, jog prieš 
tai norėtų jai ką nors padovanoti — pats patvirtino, kad iškeliaus. 

Aila visą naktį blaškėsi, vartėsi, mėtė žvilgsnius į tamsiai įdegu- 
sį nuogą vyro torsą, į pakaušį ir plačius pečius, į dešinę jo šlaunį, 
sugijusią, tik su grublėtu randu. „Kodėl Jondalaras buvo atsiųstas? 
Mokausi naujų žodžių — ar vis dėlto, kad išmokytų ją kalbėti? Jis 
ketina parodyti man naują, geresnį medžioklės būdą. Kas būtų 


pagalvojęs, kad vyras panorės mane mokyti naujų medžioklės 

įgūdžių? Šiuo požiūriu Jondalaras taip pat skiriasi nuo genties 
vyrų. Galbūt aš galiu padaryti ką ypatinga, kad jis mane prisimin- 
tų?“ 

Aila snūduriavo svajodama apie Jondalaro glėbį, apie šilumą, 
jo odą prie savosios. Pabudo vos prieš aušrą susapnavusi, kad ėjo 
su Jondalaru per apsnigtą stepę, ir suprato, ką norėtų padaryti. 
Padirbs tai, kas visada bus prie vyro odos ir jį sušildys. 

Moteris tyliai atsikėlė, surado drabužius, kuriuos buvo su- 
pjausčiusi pirmą vakarą, ir atsinešė arčiau židinio. Jie vis dar buvo 
sustirę nuo sukrešėjusio kraujo, tačiau išmirkiusi galėjo pažiūrėti, 
kaip atrodė pasiūti. „Stulbinamai išpuoštus marškinius galima 
išgelbėti, - galvojo Aila, - pakeitus rankoves. Kelnes reikėtų per- 
siūti iš naujos medžiagos, bet galima būtų išsaugoti dalį skrandos 
su gobtuvu. Apavas buvo nepažeistas, tereikėjo naujų juostelių“ 

Ji pasilenkė arčiau raudonų anglių ir ėmė tyrinėti siūles. Pa- 
lei odos kraštą buvo išbadytos nedidelės skylutės, tada sutraukta 
sausgysle ir odinėmis juostelėmis. Jau buvo apžiūrėjusi jas anks- 
čiau, naktį, kai pjaustė drabužius. Nebuvo tikra, kad sugebės at- 
gaminti, tačiau turėjo pabandyti. 

Jondalaras sukrutėjo, ir Aila sulaikė kvapą. Nenorėjo, jog vy- 
ras pamatytų ją su drabužiais; nenorėjo, kad žinotų, kol jie nebus 
baigti. Vyras vėl nurimo ir pradėjo garsiai šnopuoti, kaip būna 
kietai įmigus. Moteris vėl susuko drabužius į ryšulį ir pasikišo po 
kailiais. Vėliau pasiraus išdirbtų odų ir kailių krūvoje ir išsirinks 
tinkamas panaudoti. 

Kai pro urvo angas pradėjo smelktis blyški šviesa, nežymus 
judesių ir kvėpavimo pasikeitimas pranešė Ailai, kad Jondala- 


ras netrukus pabus. Ji į laužą pridėjo malkų, sukrovė kaitinimo 

akmenis, pastatė pintą puodelį. Vandenmaišis buvo beveik tuš- 
čias, o arbatą geriau plikyti šviežiu vandeniu. Yhaha su jaunikliu 
stovėjo savojoje urvo pusėje ir, kumelei tyliai sužvingus, prieš iš- 
eidama Aila stabtelėjo. 

— Sumaniau šį tą nuostabaus, — tylia ženklų kalba šypsoda- 
masi pasipasakojo kumelei Aila. - Ketinu pasiūti Jondalarui dra- 
bužius, jo rūšies drabužius. Kaip manai, ar jam patiks? — Staiga 
moters šypsena išblėso. Viena ranka ji apsivijo kumelės kaklą, 
kita - Lenktynininką ir priglaudė kaklą prie Yhaha. „Tada jis 
mane paliks, - pagalvojo. - Negaliu priversti jo pasilikti. Galiu 
tik padėti išeiti: 

Su pirmąja aušra Aila lipo žemyn mėgindama užmiršti blyškią 
ateitį be Jondalaro ir išpešti šiek tiek paguodos iš minties, kad 
drabužiai, kuriuos ji sukurps, bus arti vyro. Išsinėrusi iš apsiau- 
talo trumpam rytiniam pasiplaukiojimui suieškojo tinkamo dy- 
džio šakelę ir prisipylė vandenmaišį. 

„Šįryt išbandysiu šį tą nauja, - pagalvojo moteris, - vandeni- 
nes monažoles su ramunėlėmis: Nulupo šakelę, padėjo ją greta 
puodelio ir užplikė arbatą. „Avietės prinoko. Derėtų paraškyti. 

Pastačiusi karštą arbatą Jondalarui Aila pasiėmė rinkimo krep- 
šį ir išėjo. Yhaha su Lenktynininku nusekė įkandin ir ėmė pešti 
žolę lauke netoli aviečių sąžalyno. Taip pat moteris išsikasė mažų 
blyškiai gelsvų laukinių morkų ir baltų krakmolingų žemės riešu- 
tų, kurie buvo skanūs net žali, nors jai labiau patiko kepinti. 

Kai grįžo, Jondalaras stovėjo saulėtoje verandoje. Plaudama 
šaknis Aila pamojavo, atnešusi sudėjo jas į sultinį, kurį buvo už- 
kaitusi su džiovinta mėsa, paragavo, įbėrė džiovintų žolelių, pa- 


dalijo avietes į dvi porcijas, tada įsipylė puodelį šaltos arbatos. 

— Ramunėlės, - tarė Jondalaras, - ir nesuprantu, kas dar. 

— Nežinau, kaip jūs vadinat, panašu į saldžią žolę. Kada nors 
parodysiu tą augalą. 

Aila pastebėjo, kad vyras išsinešė savo įrankių gamybos reikme- 
nis ir kelias geležtes, kurias buvo padaręs prieš kurį laiką. 

— Pamaniau, pradėsiu anksti, - pasakė pamatęs moters susido- 
mėjimą. - Pirmiausia reikia pasidaryti tam tikrus įrankius. 

— Laikas eiti medžioti. Džiovinta mėsa tokia liesa. Gyvūnai 
šiuo metų laiku užsiaugina šiek tiek riebalų. Pasiilgau šviežio keps- 
nio su riebiais lašinukais. 

Jis nusišypsojo. 

— Tu taip skaniai nupasakojai. Tikrai, Aila. Esi nepaprastai gera 
virėja. 

Ji išraudo ir nuleido galvą. Smagu žinoti, kad jis taip mano, ta- 
čiau keista, jog pastebi tai, ko derėtų tikėtis. 

— Neketinau tavęs trikdyti. 

— Iza sakydavo, kad pagyros verčia dvasias pavydėti. Turėtų pa- 
kakti gerai atlikti užduotį. 

— Ko gera, Martonai būtų patikusi tavoji Iza. Ji taip pat nepa- 
kenčia komplimentų. Martona sakydavo, jog geriausia pagyra yra 
tinkamai atliktas drabas. Tikriausiai visos mamos panašios. 

— Martona yra tavo mama? 

— Taip, argi neminėjau? 

— Aš taip pamaniau, tačiau nebuvau tikra. Ar turi brolių, sese- 
rų? Kitų nei tas, kurio netekai? 

— Turiu vyresnį brolį Joharaną. Dabar jis Devintojo urvo va- 
das. Gimė prie Jokonano židinio. Šiam mirus mama tapo Dalana- 


ro pora. Aš gimiau prie jo židinio. Paskui Martona ir Dalanaras 

perkirto mazgą, ir ji susituokė su Vilomaru. Prie šio vyro židinio 
gimė Tonolanas ir mano mažoji sesutė Folara. 

— Tu gyvenai su Dalanaru, tiesa? 

— Taip, trejus metus. Jis mokė mane amato - mokiausi iš geriau- 
sio. Kai išėjau gyventi su juo, buvau dvylikos, jau metus kaip vyras. 
Vyriškumas užklupo mane jauną, aš taip pat buvau didelis pagal 
amžių, - keista, neperprantama išraiška perskrodė Jondalaro vei- 
dą. - Gerai, kad tuomet išėjau, — taręs vyras nusišypsojo. - Tada ir 
susipažinau su pussesere Joplaja. Ji Jerikos duktė, gimusi prie Da- 
lanaro židinio. Dvejais metais už mane jaunesnė. Dalanaras vienu 
metu mokė mus dirbti su titnagu. Visada varžėmės — štai kodėl 
niekad jai nesakysiu, kokia ji šauni. Pati žino. Joplaja turi puikią 
akį ir tvirtą ranką — vieną dieną ji prilygs Dalanarui. 

Aila truputį parylėjo. 

— Šį tą ne visai suprantu, Jondalarai. Folara turi tą pačią motiną 
kaip ir tu, taigi ji yra tavo sesuo. Teisingai? 

— Taip. 

— "Tu gimei prie Dalanaro židinio, ir Joplaja gimė prie jo, o ji 
tavo pusseserė. Koks skirtumas tarp sesers ir pusseserės? 

— Seserys ir broliai gimsta iš tos pačios moters. Pusbroliai ir 
pusseserės ne tokie artimi. Aš gimiau prie Dalanaro židinio ir ti- 
kriausiai esu jo dvasios. Žmonės sako, kad mes panašūs. Manau, 
Joplaja taip pat yra jo dvasios. Jos motina žema, o ji aukšta kaip 
Dalanaras. Ne visai tokia aukšta kaip jis, bet truputį aukštesnė 
už tave, man regis. Niekas nežino, kurio vyro dvasią Motina pa- 
sirenka sumaišyti su moters, taigi mudu su Joplaja galime būti 
Dalanaro dvasios, tačiau kas pasakys? Štai kodėl mes pusbrolis 


Su pusscscIC. 

Aila linktelėjo. 

— Uba tikriausiai turėtų būti pusseserė, tačiau man ji buvo se- 
suo. 

— Sesuo? 

— Mes nebuvome tikros seserys. Uba buvo Izos dukra, gimusi 
po to, kai mane rado. Iza sakė, kad mes abi jos dukterys, - Ailos 
mintys nukrypo į save. - Uba gavo porą, tačiau ne tą vyrą, kurį 
būtų pasirinkusi. Kitam vyrui būtų reikėję vesti savo seserį, o gen- 
tyje broliai su seserimis negali poruotis. 

— Mes irgi neimame į porą seserų ar brolių, - tarė Jondalaras. — 
Paprastai nesituokiame ir su pusseserėmis ar pusbroliais, tačiau tai 
nėra absoliučiai uždrausta. Tik tam nepritariama. Vienos rūšies 
pusbroliai ir pusseserės labiau priimtini nei kitos. 

— O kokios yra pusbrolių ir pusseserių rūšys? 

— Nemažai rūšių, vieni artimesni už kitus. Tavo motinos sesers 
vaikai yra tavo pusbroliai ir pusseserės, taip pat motinos brolio 
žmonos vaikai, vaikai... 

Aila pradėjo purtyti galvą. 

— Pernelyg painu! Iš kur tada žinoti, kas tavo pusbrolis, o kas 
ne? Beveik visi giminiuojasi... Tai su kuo urve galima poruotis? 

— Dauguma žmonių nesirenka poros iš savo urvo. Paprastai 
ką nors sutinka vasaros susirinkimuose. Manau, tuoktuvės tarp 
pusbrolio ir pusseserės kartais leistinos, nes gali nežinoti, kad as- 
muo, su kuriuo ruošiesi poruotis, yra giminaitis, kol neįvardiji 
savo ryšių... giminystės ryšių. Vis dėlto žmonės paprastai pažįsta 
artimiausius pusbrolius ir pusseseres, net jei šie gyvena kitame 
urve. 


— Kaip Joplaja? 


aš 


Jondalaras pritariamai linktelėjo pilna burna aviečių. 

— Jondalarai, o kas, jeigu ne dvasios, padaro vaikus? Jeigu vy- 
ras? Argi tai nereikštų, kad vaikas yra vienodai ir iš vyro, ir iš 
moters? 

— Kūdikis auga moters viduje, Aila. Gimsta iš jos. 

— Tai kodėl vyrams ir moterims patinka poruotis? 

— Kodėl Motina duoda mums malonumo dovaną? Šito rei- 
kėtų klausti Zelandonės. 

— Kodėl tu visada sakai „malonumo dovana“? Daugybė da- 
lykų daro žmones laimingus ir teikia jiems malonumą. Nejaugi 
vyrui taip jau gera kišti savo organą į moterį ? 

— Ne tik vyrui, moteriai taip pat... Tu nežinai, tiesa? Neturė- 
jai pirmojo ritualo. Vyras tave atvėrė, padarė moterimi, tačiau 
tai ne tas pats. Tai buvo gėdinga! Kaip tie žmonės leido tam 
nutikti ? 

— Niekas nesuprato, jie tik matė, ką jis daro. Ne tai, ką jis 
darė, o kaip tai darė, buvo gėdinga. Tai vyko ne dėl malonumo - 
Braudas taip elgėsi iš neapykantos. Jaučiau skausmą ir pyktį, bet 
ne gėdą. Malonumo taip pat nejaučiau. Nežinau, ar Braudas 
pradėjo kūdikį, Jondalarai, ar padarė mane moterimi, kad galė- 
čiau jį turėti, tačiau gimus sūnui buvau laiminga. Durkas buvo 
mano malonumas. 

— Džiaugsmas irgi yra Motinos dovana, tik jo dar daugiau 
vyro ir moters susijungime. Tai dovana ir turėtų būti daroma su 
džiaugsmu jos garbei. 

„Turėtų būti šis tas daugiau, nei tu išmanai, - galvojo Aila, 
bet Jondalaras atrodė toks įsitikinęs. - Ar gali būti, kad jis tei- 


sus?“ — Aila abejojo, tačiau jai buvo įdomu. 

Pavalgęs Jondalaras perėjo į plačiąją atbrailos dalį, kur buvo iš- 
dėlioti jo įrankiai. Aila nusekė iš paskos ir įsitaisė netoliese. Vyras 
paskleidė padarytas geležtes, kad galėtų palyginti. Dėl mažų skir- 
tumų vienos buvo tinkamesnės tam tikriems įrankiams. Jondalaras 
išsirinko vieną geležtę, iškėlė ją prieš saulę, tada parodė moteriai. 

Geležtė buvo daugiau nei keturių colių ilgio ir mažiau nei colio 
pločio. Kauburėlis išorės viduryje buvo tiesus kaip styga, geležtė 
tolygiai smailėjo nuo gumbo iki kraštų, tokių plonų, kad prasišvie- 
tė saulėje. Ji gaubėsi į viršų lygaus vidinio paviršiaus link. Tiktai 
pakėlus prieš saulę buvo galima įžiūrėti lūžio linijas, spinduliais be- 
sidriekiančias nuo labai plokščio smūgio gumbo. Du ilgi pjovimo 
kraštai buvo tiesūs ir aštrūs. Jondalaras išsirovė plauką iš barzdos 
ir išbandė ant ašmenų. Perpjovė be jokio pasipriešinimo. Nedaug 
tesiskyrė nuo tobuliausios geležtės, kokią tik įmanoma išgauti. 

- Šitą pasiliksiu skutimuisi, — pastebėjo vyras. 

Aila nesuprato, ką tai reiškia, tačiau stebėdama Drugą išmoko 
priimti visus komentarus ir paaiškinimus neklausinėdama, kad ne- 
blaškytų susitelkimo. Jondalaras atidėjo geležtę į šalį ir paėmė kitą. 
Du pjovimo kraštai vienodai smailėjo iki siauro galiuko. Jondala- 
ras paėmė lygų maždaug dviejų kumščių dydžio pakrantės akmenį 
ir paguldė siaurąjį galą priešais. Tada trinktelėjęs buku rago galu 
suplojo smaigalį į trikampį. Spausdamas trikampio kraštines prie 
akmeninio priekalo vyras atskyrė nedideles nuoskilas ir užaštrino 
siaurą galiuką. 

Jondalaras ištraukė kraštelį savo odinio klubų raiščio ir pradūrė 
nedidelę skylutę. 

— Tai bus yla, - pasakė rodydamas Ailai. - Su ja praduriamos 


nedidelės skylutės sausgyslėms, kad būtų galima siūti apdarus. 

„Gal jis matė mane tyrinėjant drabužius? — staiga sudrebėjo 
Aila. - Nejau numano, ką suplanavau?“ 

— Ketinu padaryti ir grąžtą. Panašus į ylą, tačiau didesnis ir 
tvirtesnis, naudingas daryti skylėms medienoje, kauluose arba ra- 
guose. 

Ailai palengvėjo - Jondalaras paprasčiausiai kalbėjo apie įran- 
kius. 

— Aš naudojau... ylą, kad pradurčiau skyles kapšeliams, tačiau 
ne tokią ploną kaip ši. 

— Tau patinka? — vyras nusišypsojo. - Sau galiu pasidaryti 
kitą. 

Ji paėmė ylą ir palenkė galvą mėgindama išreikšti padėką gen- 
ties būdu. Paskui prisiminė. 

— Ačiū, — pasakė. 

Jondalaras nušvito plačia, patenkinta šypsena. Tada paėmė dar 
vieną geležtę ir iškėlė prieš akmenį. Su buku raginiu plaktuku kiek 
įžambiai nulygino geležtės galą, tada laikydamas šį statmenai smū- 
giui, stipriai tvojo per vieną galą. Atskilo ilga nuoskila — raižiklis — 
ir liko geležtė su stipriu, aštriu kirtikliui tinkamu galiuku. 

— Ar atpažįsti šitą įrankį? — pasiteiravo vyras. 

— Tai raižiklis, - pasakė Jondalaras. - Juos naudoja raižytojai ir 
skulptoriai — pastarųjų truputį kitokie. Ketinu jį panaudoti gin- 
klui, apie kurį tau pasakojau. 

— Raižiklis, raižiklis, - pakartojo Aila, pratindamasi prie žo- 
džio. 

Padaręs dar kelis panašius įnagius Jondalaras per atbrailą nu- 


purtė sterblės uždangalą ir arčiau prisitraukė lovio tormos dubenį. 

Ištraukė ilgą priekinės kojos kaulą, nušluostė, tada pasukiojo ran- 
kose spręsdamas, kur pradėti. Atsisėdęs atrėmė jį į koją ir raižikliu 
išdobė ilgą liniją per visą ilgį, tada išrėžė kitą, kuri ties galiuku lie- 
tėsi su pirmąja. Trečioji trumpa linija sudarė trikampio pagrindą. 

Vyras dar kartą perbraukė per pirmąją liniją, nušlavė ilgą kau- 
lo drožlių garbaną ir toliau raižė liniją raižiklio galiuku, kaskart 
smelkdamasis vis giliau į kaulą, kol įpjovė iki tuščiavidurės šerdies. 
Paskutinį kartą įbrėžęs, kad įsitikintų, jog nė menkiausia atkarpė- 
lė neliko prisitvirtinusi, spustelėjo ties pagrindu. Ilgo trikampio 
galiukas iššoko, ir Jondalaras iškėlė visą gabalą. Atidėjo jį į šalį, vėl 
paėmė kaulą ir įrėžė ilgą liniją, kuri su vienu iš neseniai išpjautos 
detalės kraštinių vėl sudarė trikampį. Aila atidžiai stebėjo nenorė- 
dama nieko praleisti. Vėliau veiksmai kartojosi, ir jos mintys nu- 
klydo į pokalbį per pusryčius. Moteris suvokė, jog Jondalaro nuo- 
stata pasikeitė. Jis nepasakė nieko konkretaus, greičiau pasikeitė jo 
komentarų kryptis apskritai. 

Aila prisiminė Jondalarą sakant: „Martonai būtų patikusi tavo- 
ji Iza“ ir kažką apie motinų panašumą. Jo motina panaši į plokščia- 
galvę? Juodvi būtų panašios? Vėliau, nors buvo supykęs, atsiliepė 
apie Braudą kaip apie vyrą — vyrą, kuris atvėrė Ailai kelią turėti 
vaikų. Dar pasakė, kad nesupranta, kaip tie žmonės leido tam at- 
sitikti. Pats nė nepastebėjo, dėl to moteriai buvo dar maloniau. 
Jondalaras galvojo apie gentį kaip apie žmones. Ne gyvūnus, ne 
plokščiagalvius, ne šlykštynes - žmones! 

Kai Jondalaras pakeitė veiklą, Aila vėl sutelkė dėmesį į procesą. 
Jis paėmė vieną kaulo trikampių ir aštria, stipria titnago grandykle 
pradėjo skusti šiurkščius kaulo kraštus. Netrukus vyras iškėlė apva- 


lainą kaulo gabalą su smailėjančiu aštriu galiuku. 

— Jondalarai, ar tu darai ietį? 

Jis išsišiepė. 

— Iš kaulo galima suformuoti aštrų galiuką kaip iš medienos, 
tačiau kaulinis stipresnis ir neskilinėja. Be to, kaulas lengvesnis. 

— Ar tai nebus labai trumpa ietis? 

Jondalaras nusijuokė garsiai, iš širdies. 

— Būtų, jei tai būtų visa ietis. Šiuo metu darau tik galiukus. Yra 
naudojančių titnago galiukus. Mamutojai dirbinasi titnaginius, 
ypač mamutams medžioti. Titnagas trapus ir lūžinėja, tačiau pei- 
lio aštrumo titnaginės ieties galiukas lengviau prakerta diržią ma- 
muto odą. Įprastai medžioklei geriau tinka kaulo galiukai. Kotas 
bus medinis. 

— Kaip tu juos sujungsi? 

- Žiūrėk, - tarė Jondalaras ir atsuko jai pagrindą. - Su raižikliu 
ir peiliu šitą galą įskelsiu, o medinio koto galą suformuosiu tokį, 
kad lįstų į plyšį, - vyras pademonstravo tai rodomuoju pirštu tarp 
kitos rankos rodomojo ir nykščio. - Tada pridėsiu truputį klijų ar 
sakų ir tvirtai apvyniosiu drėgna sausgysle arba odos juostele. Kai 
išdžius ir susitrauks, puikiausiai laikys. 

- Tas galiukas toks mažas! Kotas atrodys kaip vytelė! 

— Kiek storesnis už vytelę, tačiau ne toks sunkus kaip tavoji ie- 
tis. Ji negali daug sverti, jei ketini ją svaidyti. 

— Svaidyti! Svaidyti ietį ? 

— Juk svaidai akmenis su svaidykle? Tą patį gali daryti su ietimi. 
Nereikės kasti duobių, įgudusi galėsi žudyti net jodama. Tokia tai- 
kli su svaidykle, man regis, tu sparčiai išmoksi. 

-Jondalarai! Aržinai, kaip dažnai svajodavau nugalabyti elnią ar 


bizoną su svaidykle? Niekada nepagalvojau apie ieties svaidymą, - 

Aila susiraukė. - Ar įmanoma sviesti pakankamai smarkiai? Su 
svaidykle metu kur kas stipriau ir toliau nei su ranka. 

— Tokios jėgos neturėsi, tačiau vis dar būsi pranašesnė dėl atstu- 
mo. Nors tu teisi. Blogai, kad ieties negalima sviesti su svaidykle, 
bet... — Jondalaras nutilo viduryje sakinio. - Įdomu... - Jo kaktą 
išvagojo raukšlės, nes tokia baugi mintis reikalavo dėmesio tuč- 
tuojau. - Ne, nemanau... Kur galima rasti kotų? 

— Prie upelio. Jondalarai, ar yra kokia priežastis, kodėl negalė- 
čiau padėti gaminti iečių? Išmoksiu greičiau, jei tu tebebūsi čia ir 
pasakysi man, ką darau ne taip. 

— Taip, žinoma, - tarė jis, tačiau leisdamasis taku jautė sunku- 
mą. Buvo pamiršęs apie išėjimą ir gailėjosi, kad moteris jam pri- 


minė. 


L/ 


Pro aukštų auksinių žolių, kurios buvo nulinkusios nuo subren- 
dusių sėklų dėžučių svorio, uždangą Aila susitelkė į gyvūno kon- 
tūrus. Paruoštą skrydžiui ietį laikė dešinėje, kitą paruoštą — kairėje 
rankoje. Ilgų šviesių plaukų sruoga, išsipešusi iš tankiai supintų 
kaselių, plaikstėsi aplink veidą. Moteris truputį pakeitė ilgo koto 
padėtį ieškodama pusiausvyros taško, tada pašnairavusi suėmė jį ir 
nusitaikė. Šokdama pirmyn paleido ietį. 

— O, Jondalarai! Su šita ietimi niekada nepataikysiu! - suirzusi 
pareiškė Aila. Ji nužirgliojo prie medžio, apgaubto žolės prikimšta 
oda, ir ištraukė tebevirpančią ietį iš anglimi Jondalaro nupiešto bi- 
zono pasturgalio. 

— Tu pernelyg griežta sau, - spindėdamas pasididžiavimu atkir- 
to Jondalaras. - Sekasi kur kas geriau, nei manai. Labai greitai mo- 
kaisi, be to, niekad nemačiau tokio ryžto. Praktikuojiesi kiekvieną 
laisvą minutę. Manau, šiuo metu tai gali būti tavo bėda. Pernelyg 
stengiesi. Tau reikia atsipalaiduoti ir pailsėti. 

— Tik praktikuodamasi išmokau naudotis svaidykle. 

— Vis dėlto šitokią patirtį įgijai ne per naktį, tiesa? 

— Ne. Užgaišau kelerius metus. Nenoriu tiek laukti, kol galėsiu 


medžioti ietimi. 

— Ir nereikės. Tikriausiai galėtum medžioti dabar pat ir sugebė- 
tum ką nors nudėti. Tos jėgos ir greičio, prie kurių tu pratusi, Aila, 
neturi ir neturėsi. Privalai iš naujo prisitaikyti. Jei nori toliau treni- 
ruotis, kodėl tau kurį laiką negrįžus prie svaidyklės? 

— Man nereikia treniruotis su svaidykle. 

— Tau reikia pailsėti ir, manau, tai padėtų atsipalaiduoti. Pamė- 
gink. 

Su pažįstama odos juostele rankose, valdoma įprastu ritmu ir 
judesiais, Aila pajuto sklaidantis įtampą. Moteris mėgavosi savo 
kompetencija ir patirtimi, nors šitai išmokti buvo tikras iššūkis. Ji 
galėjo pataikyti į viską, ką taikėsi, ypač nejudančius mokomuosius 
taikinius. Akivaizdus vyro žavėjimasis paskatino ją demonstruoti 
savo sugebėjimus. 

Upelio pakrantėje prisirinkusi kelias saujas akmenukų, Aila nu- 
drožė skersai lauko į tolimą pusę, kad parodytų tikrąjį šūvio nuoto- 
lį. Pademonstravo greitą dviejų akmenų techniką, o paskui parodė, 
kaip sparčiai gali paleisti du papildomus akmenėlius. 

Jondalaras įsitraukė į žaidimą — ėmė statyti taikinius moters tai- 
klumui išbandyti. Jis ant didžiojo riedulio išrikiavo keturis akme- 
nėlius ir keturiais greitais metimais Aila juos visus numušė. Vieną 
po kito metė du akmenis į orą - ji numušė juos pusiaukelėje. Tada 
vyras padarė šį tą, kas Ailą nustebino. Atsistojo lauko viduryje ant 
peties pasidėjęs po akmenį ir išsišiepęs pažvelgė į ją. Jondalaras ži- 
nojo, kad iš svaidyklės akmuo išlekia su tokia jėga, kad mažų ma- 
žiausiai būtų skausminga, o pataikius į pažeidžiamą vietą - mirtina. 
Šis bandymas rodė, jog ja pasitiki, tačiau, be to, jis mėgino Ailos 
pasitikėjimą savo jėgomis. 

Jondalaras išgirdo švilpiant vėją, paskui buką smūgį akmeniui 
trenkiantis į akmenį: vienas akmuo, o vos po akimirkos ir kitas, 


- 

buvo numuštas. Jondalaras neišvengė pavojingo triuko pasekmių. 
Mažytė akmens arplaišėlė atskilusi įsmigo į kaklą. Vyras nė nekrūp- 
telėjo, tačiau jį išdavė plonytė kraujo srovelė, išterliojusi kaklą jam 
traukiant skeveldrą. 

— Jondalarai! Tu sužeistas! - suriko Aila pamačiusi. 

— Tik arplaišėlė, nieko rimta. Tu nepakartojama su ta svaidykle, 
moterie. Niekad nemačiau, kad kas taip valdytų ginklą. 

Aila niekad nematė, kad kas šitaip į ją žiūrėtų. Jondalaro akyse 
žėrėjo pagarba ir susižavėjimas, balsas prikimo nuo šiltų pagyrų. 
Moteris išraudo užplūdus tokiam emocijų pliūpsniui, kuris veržėsi 
ašaromis, neradęs jokio kito išėjimo. 

- Jei šitaip galėtum svaidyti ietį... - Jondalaras nutilo ir užsimer- 
kė mėgindamas suprasti, ką regi savo proto akimis. — Aila, ar galiu 
pasinaudoti tavo svaidykle? 

— Nori išmokti naudotis svaidykle? — pasiteiravo moteris, ties- 
dama ginklą. 

— Nevisiškai taip. 

Jis paėmė ietį, vieną iš keleto ant žemės, ir pabandė įtaisyti drūt- 
galį į svaidyklės kišenėlę, nudėvėtą iki paprastai Ailos naudojamų 
apvalių akmenų formos. Vis dėlto Jondalaras buvo nepakankamai 
susipažinęs su svaidyklės valdymo technika ir po kelių apgailėtinų 
bandymų atidavė ją kartu su ietimi. 

— Kaip manai, ar pavyktų su svaidykle paleisti ietį ? 

Aila matė, ką vyras mėgina padaryti, ir jai pavyko suvaldyti gre- 
mėzdišką įtaisą — ieties drūtgaliu įtempti svaidyklę, tuo pat metu 
laikant šios galus bei ieties kotą. Moteris negalėjo gerai išlaikyti pu- 
siausvyros —- turėjo mažiau jėgos ir prasčiau valdė ilgą šaudmenį, — 


bet jai pavyko ietį paleisti. 

— Svaidyklė turėtų būti ilgesnė arba ietis trumpesnė, - tarė Jon- 
dalaras mėgindamas įsivaizduoti tai, ko niekada nebuvo matęs. — 
Be to, svaidyklė pernelyg lanksti, iečiai reikia tvirtesnės atramos. 
Ko nors, į ką atsiremtų... Gal iš medienos ar kaulo... Su stabdžiu, 
kad nenuslystų. Aila! Nesu tikras, tačiau gali pavykti. Manau, suge- 


bėsiu pagaminti... ieties mėtyklę! 


“ 


Aila stebėjo konstruojantį ir eksperimentuojantį Jondalarą ap- 
stulbinta tiek sumanymo veikti iš idėjos, tiek gamybos proceso. 
Kultūra, kurioje moteris augo, nebuvo apdovanota tokiomis inova- 
cijomis, ir ji nesuvokė pati išradusi medžioklės būdus bei neštuvus 
iš panašaus neišsenkamo kūrybingumo šaltinio. 

Jondalaras naudojo medžiagas, tinkamas jo poreikiams, ir pritai- 
kė įrankius naujiems reikalavimams. Vyras klausė Ailos patarimų, 
grįstų ilgalaike naudojimosi svaidykle patirtimi, tačiau netrukus 
tapo akivaizdu — nors varomoji jėga kilo iš svaidyklės, gaminamas 
įrenginys bus naujas ir unikalus. 

Perpratęs pagrindinius principus Jondalaras skyrė laiką tobu- 
linimui. Aila ne daugiau išmanė ieties svaidymo subtilybes nei jis 
svaidyklės valdymą. Džiaugsmu švytėdamas vyras moterį įspėjo, kad 
pagaminus gerai veikiančius modelius abiem reikės treniruotis. 

Aila nusprendė netrukdyti. Ginklų gamybą jis vis tiek išmanė 
geriau. Pati norėjo paeksperimentuoti su vienu iš Jondalaro įran- 
kių. Nedaug tebuvo pasistūmėjusi su drabužiais. Juodu tiek daug 
laiko leisdavo kartu, kad Aila teištaikydavo minutę ankstyvą rytą 


arba vidurnaktį, kai vyras miegodavo. 


— 


"Ieas 


Kol Jondalaras baigė ir tobulino savo išradimą, Aila ant atbrailos 
atsinešė senus jo apdarus ir naujų medžiagų. Dienos šviesoje geriau 
o drabužiai tokie intriguojantys, kad toptelėjo, jog kažką panašaus 
galėtų pritaikyti ir sau. Moteris nesistengė pakartoti puošnaus karo- 
liukų ir plunksnų papuošimo, tačiau atidžiai jį ištyrinėjo galvodama, 
jog visai neblogas iššūkis išbandyti tai kitą ilgą ir ramią žiemą. 

Iš savo vietos Aila galėjo stebėti Jondalarą pakrantėje ar laukuose 
ir atidėti siuvinį prieš jam grįžtant į urvą. Vis dėlto tą dieną, kai jis 
lėkte užskriejo taku išdidžiai rodydamas dvi baigtas iečių mėtykles, 
Aila vos suspėjo susukti apdarus į įtarimų nekeliančią odos krūvą. Jis 
buvo pernelyg pasinėręs į savo veiklą, kad pastebėtų ką nors kita. 

— Kaip manai, Aila, veiks? 

Moteris paėmė vieną mėtyklę. Tai buvo paprastas, nors genialus, 
prietaisas: plokščia siaura medinė platforma, maždaug pusės ieties 
ilgio, su grioveliu per vidurį iečiai atremti ir išdrožta kablio formos 
atrama. Dvi odinės kilpos pirštams buvo pritvirtintos abipus ieties 
mėtyklės priekyje. 

Įrankis buvo laikomas horizontaliai, du pirštus pranėrus pro 
kilpas, ietis ilsėjosi griovelyje, atrėmus drūtgalį. Sviedžiant priekyje 
įtemptos kilpos priversdavo galą šoktelti - šitaip pailgėdavo meti- 
mo petys, o ietis išlėkdavo didesniu greičiu ir jėga. 


— Manau, Jondalarai, laikas pasipraktikuoti. 


Jų dienas užpildė treniruotės. Kai šiaudų prikimšto taikinio oda 
aplink medį nuo nuolatinių dūrių nukrito brizgais, buvo pakeista 


kita. Šį kartą Jondalaras nupiešė elnio apybrėžas. Vis labiau jiems 

įgundant ir įgyjant profesionalumo, maži patobulinimai piršosi sa- 
vaime. Abu rėmėsi technika ginklų, kuriais buvo naudojęsi, todėl 
vyras stipriau mesdavo nuo peties ir ietis brėždavo lanką, o Ailos 
metimas krypo į šalį, ietis skriejo plokštesne trajektorija. Jie kiek 
pareguliavo mėtyklę, kad labiau tiktų kiekvieno patogumui. 

Prasidėjo draugiškos varžytuvės. Aila bandė, tačiau negalėjo 
prilygti Jondalarui galingu smūgiu, todėl jo ietis skriejo toliau, o 
vyras negalėjo prilygti meistriškam Ailos tikslumui. Abu stulbino 
milžiniškas naujojo ginklo pranašumas. Kiek pasitreniravęs Jon- 
dalaras galėjo nusviesti ietį daugiau nei dukart toliau negu ranka, 
su didesne jėga ir tobulai ginklą valdydamas. Vis dėlto vienas tre- 
niruočių su Jondalaru aspektas turėjo Ailai didesnį poveikį negu 
pats ginklas. 

Ji visada mokėsi medžioti viena. Iš pradžių slapta žaisdama, 
baimindamasi, kad bus demaskuota. Paskui godžiai praktikavosi, 
tačiau lygiai taip pat vogčia. Medžioti jai buvo leista nenoromis. 
Niekas su ja niekada nemedžiojo. Niekas nepadrąsindavo, kai 
nepataikydavo, ir nesidalijo džiaugsmu pasiekus tikslą. Niekada 
neaptarinėjo geriausio ginklo naudojimo būdo, neišsakė kitokios 
nuomonės, su pagarba ir susidomėjimu nesiklausė jos pasiūlymų. 
Niekas niekada kartu nesierzino, nejuokavo, nesijuokė. Aila nebu- 
vo patyrusi bičiulystės, bendrystės, draugijos džiaugsmo. 

Nors dėl treniruočių atslūgo įtampa, bet išliko atstumas, kurio 
jie, regis, nepajėgė įveikti. Pokalbiai apie tokius saugius dalykus, 
kaip medžioklė ir ginklai, būdavo gyvi, tačiau kalbos apie asmeni- 
nius dalykus lemdavo nepatogią tylą ir klampančius mandagius iš- 
sisukinėjimus. Atsitiktinis prisilietimas trenkdavo kaip žaibas, abu 
atšokdavo, o paskui būdavo sustingę, formalūs ir gromuliuodavo 


savas Mintis. 

— Rytoj! — pareiškė Jondalaras traukdamas skambančią ietį. 
Kartu su ja iš gerokai padidėjusios dantytos skylės odoje išsitraukė 
ir truputis šieno kamšalo. 

— Kas rytoj? — nesuprato Aila. 

— Rytoj eisim medžioti. Pakankamai ilgai žaidėme. Daugiau ne- 
besimokysime su nuobodžiais taškeliais medyje. Laikas imtis rimtai. 

— Rytoj, - nesiginčijo Aila. 

Vyras surinko kelias ietis ir patraukė atgal. 

— Tu pažįsti apylinkes, Aila. Kur derėtų traukti? 

— Geriau pažįstu stepes rytuose, tačiau iš pradžių vertėtų pasi- 
žvalgyti. Galėčiau pajoti su Yhaha, - moteris pakėlė akis, kad įver- 
tintų saulės padėtį. - Dar anksti. 

— Puikiai sumanei. Judvi su kumele kur kas geriau nei būrys pės- 
čių žvalgų. 

— Ar palaikysi Lenktynininką? Jaučiuosi geriau žinodama, kad 
jis neseka iš paskos. 

— O kaip rytoj, kai trauksim medžioti? 

— Turėsim ir jį pasiimti. Yhaha padės pargabenti mėsą. Ji visada 
truputį baidosi laimikio, bet jau priprato. Kumelė pasiliks ten, kur 
aš norėsiu, tačiau jauniklis, susijaudinęs ir ėmęs lakstyti, gali patekti 
į panišką bėgimą... Nežinau. 

— Dabar dėl to nesirūpink. Pamėginsiu ką nors sugalvoti. 

Ailai šaižiai sušvilpus atidūmė arkliai. Kol Jondalaras apkabinęs 
Lenktynininko sprandą kasė niežtinčias vieteles ir kalbino, Aila už- 
šokusi ant Yhaha paragino ją šuoliais. Jaunikliui su vyru buvo sma- 
gu. Kai moteris su kumele nušuoliavo pakankamai toli, Jondalaras 


susirinko glėbį iečių ir abi mėcykles. 


Gas A 


— Nagi, Lenktynininke, eisim į urvą ar lauksim? 

Vyras paguldė ietis iš lauko prie įėjimo nedideliame sienos įtrū- 
kime, tada įėjo vidun. Negalėjo nurimti ir nelabai žinojo, ką veikti. 
Pažarstė ugnį, sustūmė anglis, pridėjo kelis pagalius, tada išėjo ant 
priekinio iškyšos krašto ir apžvelgė slėnį. Kumeliuko snukutis palie- 
tė delną, ir vyras abejingai pataršė gauruotą arklelio kailį. Braukda- 
mas pirštais. per sustorėjusią gyvulio dangą, pagalvojo apie žiemą. 

Bandė mąstyti ką nors kita. Atrodė, šiltos vasaros dienos nie- 
kada nesibaigs: viena tokia panaši į kitą, kad laikas, regis, sustoja. 
Lengva atidėti sprendimus. Rytoj dar nebus vėlu pagalvoti apie 
ateisiančius šalčius... Pagalvoti apie išėjimą. Jondalaras dirstelėjo į 
paprastą klubų raištį. 

— Man juk neužaugs žieminis kailis, mažasis bičiuli. Netrukus 
derėtų susikurpti ką nors šilta. Atidaviau siuvimo ylą Ailai, bet taip 
ir nepasidariau kitos. Gal to ir derėtų imtis - pagaminti keletą įran- 
kių. Taip pat sugalvoti būdą, kaip apsaugoti tave per medžioklę. 

Vyras grįžo į urvą, peržengė savo miego kailius ir metė ilgesingą 
žvilgsnį į Ailos židinio pusę. Pasirausė saugykloje ieškodamas ko- 
kios juostelės ar tvirtos virvės ir rado atidėta keletą susuktų odų. 
„Ta moteris tikrai žino, kaip išdirbti odas, - pagalvojo čiuopdamas 
švelnią, minkštą tekstūrą. - Galbūt leis man kelias panaudoti? Nors 
taip nenoriu jos prašyti. 

Jei iečių mėtyklės veiks, prasimanysiu pakankamai odų, kad 
turėčiau ką apsivilkti. Galbūt derėtų ant ginklų išraižyti talismaną 
sėkmei? Nepakenktų. Štai juostelių ritinys. Gal iš to galėčiau pada- 
ryti ką kumeliukui? Jis toks bėgūnas - palauk, kol taps eržilu. Ar 
kumelys leistų sėdėti ant nugaros? Ar galėčiau priversti jį eiti ten, 


kur noriu? 


A oso 


Niekada nesužinosi. Kai jauniklis išaugs į eržilą, tavęs čia ne- 
bus. Tu išeini: 

Jondalaras paėmė diržų ritinį, stabtelėjęs pasistvėrė ryšulį su ti- 
tnago apdirbimo reikmenimis ir nusileido taku į pakrantę. Tėkmė 
viliote viliojo, vyras jautėsi suplukęs ir prakaituotas. Nusiėmęs klu- 
bų raištį įbrido, paskui prieš srovę nuplaukė į aukštupį. Pasiekęs 
siaurą tarpeklį paprastai sukdavo atgalios, bet šį kartą nusprendė 
patyrinėti toliau. Įveikė pirmą slenkstį, apsuko paskutinį linkį ir 
išvydo riaumojančią baltą vandens sieną. Tada patraukė atgal. 

Pasiplaukiojimas Jondalarą atgaivino ir suteikė jam jėgų. Atro- 
dė, kad atradimas atnaujino pokyčių troškimą. Suėmęs už nugaros 
išgręžė plaukus, paskui barzdą. „Buvai barzdotas visą vasarą, Jon- 
dalarai, o ši beveik baigėsi. Nemanai, kad jau laikas? 

Pirmiausia nusiskusiu, paskui sugalvosiu, kaip sulaikyti Lenk- 
tynininką, kad nesipainiotų. Nenorėčiau paprasčiausiai užnerti 
virvės jam ant kaklo. Tada pasidarysiu ylą ir porą raižiklių, kad 
galėčiau ant mėtyklių išraižyti talismanus. Ko gera, šįvakar derė- 
tų paruošti vakarienę. Šalia Ailos galima visiškai užmiršti ruošti 
maistą. Gal ir neprilygsiu jai, tačiau, ko gera, vis dar sugebėsiu su- 
dėti maisto produktus į puodą. Motina žino, gana dažnai gaminau 
kelionėje. 

Kokias puošmenas derėtų išraižyti ant mėtyklių? Daugiausia 
sėkmės atneštų Doni, bet savąją atidaviau Norijai. Įdomu, ar ji su- 
silaukė vaikelio mėlynomis akimis? Tikrai keistai Aila mano, kad 
vaiką pradeda vyras. Kas būtų pagalvojęs, kad šito norėjo senoji 
Haduma? Pirmasis ritualas. Aila jo taip ir neturėjo. Ji tiek daug iš- 
kentė ir taip nuostabiai darbuojasi su svaidykle. Iečių mėtykle taip 
pat visai neblogai. Manau, ant josios išraižysiu bizoną. Ar tai tikrai 


veiks? Norėčiau turėti Doni. Galbūt galėčiau ją pasidaryti... 

Kai vakaro dangus patamsėjo, Jondalaras nuo atbrailos pradėjo 
dairytis Ailos. Kai slėnis virto juoda bedugne duobe, vyras sukūrė 
ant atbrailos laužą, kad Aila galėtų rasti kelią, ir jam vis dingojosi, 
jog girdi ją kopiančią taku. Pagaliau pasidarė deglą ir ėmė leistis. 
Ėjo upelio krantu aplink išsikišusią sieną, būtų drožęs ir toliau, jei 
nebūtų išgirdęs atkaukšint kanopų. 

— Aila! Kur taip užgaišai? 

Ją nustebino Jondalaro įsakmus tonas. 

— Buvau žvalgyti bandų. Juk žinai. 

— Jau tamsu! 

- Žinau. Beveik sutemus patraukiau atgal. Manau, radau vietą, 
bizonų bandą pietryčiuose... 

— Kone tamsu, o tu tebesivaikai bizonus! Kaip galima įžiūrėti 
bizoną tamsoje! 

Aila nesuprato, nei kodėl vyras toks įsiaudrinęs, nei jo reiklių 
klausimų. 

— Tamsoje nesidairiau bizonų. Kodėl nori čia stovėti ir kalbė- 
tis? 

Plonai sužvengęs deglo šviesos rate atsiradęs arkliukas šoko prie 
savo motinos. Yhaha atsakė, ir, Ailai dar nespėjus nulipti, mažius 
jau uostinėjo po užpakalinėmis kumelės kojomis. Tada Jondalarui 
toptelėjo, jog elgiasi taip, lyg turėtų teisę kvosti Ailą. Nusisuko nuo 
deglo dėkingas tamsai, kuri paslėpė įraudusį jo veidą. Sekė įkandin 
moteriai minant taku toks sutrikęs, kad nepastebėjo, kokia ji pavar- 
gusi ir išsekusi. 

Aila paėmė miego kailį, apsivyniojo ir atsitūpė prie ugnies. 

— Pamiršau, kaip naktimis atšąla, - pasakė. - Reikėjo pasiimti 
šiltą apsiautalą, nemaniau, kad taip ilgai užtruksiu. 


Jondalaras pamatė, kaip ji dreba, ir dar labiau susigraužė. 


Tas 


— Sušalai. Tuoj duosiu tau ko karšto atsigerti, — taręs įpylė jai į 
puodelį karšto sultinio. 

Aila neitin atidžiai į vyrą žiūrėjo - pernelyg troško atsidurti prie 
ugnies, — tačiau, kai pakėlė akis imdama puodelį, vos šio neišmetė. 

— Kas nutiko tavo veidui? — pasiteiravo ir sukrėsta, ir susirūpi- 
nusi. 

— Ką nori pasakyt? - sunerimo Jondalaras. 

— Tavo barzda... Jos nebėra! 

Sukrėtimą, kuris buvo Ailos nerimo atspindys, pakeitė šypsena. 

— Nusiskutau. 

— Nusiskutai ? 

— Nupjoviau. Prie pat odos. Paprastai vasarą taip darau. Kai su- 
šylu ir suprakaituoju, ima niežėti. 

Aila nepajėgė atsispirti. Ištiesusi ranką apčiuopė lygų skruos- 
tą, paskui, braukdama priešinga kryptimi, besikalantį šiurkštumą, 
kuris drėskė kaip liūto liežuvis. Prisiminė, jog Jondalaras buvo be 
barzdos, kai jį surado, tačiau barzdaplaukiams sužėlus apie tai pa- 
miršo. Jis atrodė toks jaunas be barzdos, vaikiškai, bet ne vyriškai 
patrauklus. Aila nebuvo pratusi prie bebarzdžių visiškai suaugusių 
vyrų. Ji perbėgo pirštais stipriu Jondalaro žandikauliu ir vos skeltu 
tvirtu smakru. 

Ailos liečiamas vyras nejudėjo. Nepajėgė atsitraukti. Kiekvienu 
nervu jautė švelnų jos pirštų galiukų piešinį. Nors moteris neturėjo 
jokių erotinių paskatų, tik švelnų smalsumą, jis sureagavo iš giles- 
nio šaltinio. Primygtinas, įtemptas virpėjimas slėpsnose buvo toks 
staigus, toks galingas, kad patį užklupo netikėtai. 

Jondalaro žvilgsnis vertė Ailą trokšti pažinti jį kaip vyrą, ne- 
paisant pernelyg jaunuoliškos išvaizdos. Jis krustelėjo siekdamas 


moters rankos, kad sulaikytų prie savo veido, tačiau ji sukaupusi 

jėgas atitraukė pirštus, paėmė puodelį ir išmaukė net neragaudama. 
Susidrovėjo jį lietusi. Staiga gyvai prisiminė, kaip praėjusį kartą sė- 
dėjo vienas priešais kitą prie laužo, ir jo akyse atsiradusį žvilgsnį. Šį 
kartą ji lietė Jondalarą. Bijojo pažvelgti į jį, baiminosi vėl pamatyti 
tą siaubingą žeminantį žvilgsnį. Vis dėlto pirštų galiukai tvinkčiojo 
prisimindami drauge lygią ir šiurkščia vyro veido odą. 

Jondalaras susikrimto dėl tokios staigios, kone nuožmios reakci- 
jos į švelnų Ailos prisilietimą. Negalėjo atitraukti nuo jos akių, nors 
moteris vengė žvilgsnio. Šitaip nudelbusi akis atrodė tokia drovi, 
tokia trapi, bet vyras žinojo vidinę jos jėgą. Pagalvojo, kad Aila — 
kaip daili titnago geležtė, atskilusi nuo akmens, su plonyčiais, kone 
skaidriais kraštais, tačiau tokia kieta ir aštri, kad vienu lygiu mostu 
gali perrėžti labiausiai sudiržusią odą. 

„O, Motina, ji tokia graži, - galvojo Jondalaras. - O Doni, Di- 
džioji Motina, geidžiu šios moters. Taip stipriai jos geidžiu..“ 

Staiga vyras pašoko. Negalėjo ištverti tik žiūrėdamas į ją. Pas- 
kui prisiminė paruoštą valgį. „Štai ji, sušalusi ir pavargusi, o aš čia 
sėdinėju: Jis nuėjo paimti Ailos naudojamos mamuto šlaunikaulio 
lėkštės. 

Aila girdėjo, kaip Jondalaras atsistojo. Pašoko taip staiga, jog 
moteris neabejojo, kad jį staiga vėl apėmė pasišlykštėjimas. Ji pra- 
dėjo drebėti ir sukando dantis bandydama susivaldyti, negalėjo dar 
kartą to patirti. Norėjo liepti jam išeiti, kad nereikėtų matyti jo 
ir akių, vadinančių ją... šlykštyne. Nors buvo užsimerkusi, pajuto, 
kada jis vėl atsistojo priešais, ir sulaikė kvapą. 

— Aila? — Jondalaras matė, kad ji dreba netgi prie ugnies su 
kailiniu apsiautalu. - Pamaniau, tikriausiai grįši vėlai, todėl iš 
anksto paruošiau mums valgyti. Ar norėtum? Jei nesi pernelyg 


pavargusi. 


L 


Ar ji gerai nugirdo? Aila lėtai atsimerkė. Vyras laikė lėkštę. Pa- 
dėjo ją ant žemės, tada prisitraukė demblį ir atsisėdo priešais. Čia 
buvo pamautas ant iešmo keptas triušis, kelios šaknys, išvirtos džio- 
vintos mėsos sultinyje, kurio Jondalaras jau buvo jai davęs, ir netgi 
šiek tiek mėlynių. 

— "Tu... paruošei tai... man? — negalėdama patikėti išlemeno Atila. 

- Žinau, kad nebus taip skanu kaip tavo valgiai, tačiau, tikiuo- 
si, tiks. Pamaniau, gali būti blogas ženklas naudotis iečių mėtykle, 
todėl ėmiausi ieties. Reikia kitokios metimo technikos, be to, ne- 
buvau tikras, ar treniruotės su mėtykle nepakenkė mano taiklumui, 
bet, spėju, tu nepamiršai. Pirmyn, valgyk. 

Genties vyrai neruošė valgio. Negalėjo - jie neturėjo tokių prisi- 
minimų. Aila žinojo, kad Jondalaras turi daugiau galimybių, tačiau 
jai niekad nė netoptelėjo, jog jis galėtų gaminti — tik ne tada, kai ša- 
lia yra moteris. Dar daugiau, jis ne tik galėjo, ne tik paruošė, jis apie 
tai pagalvojo. Gentyje, netgi leidus medžioti, iš Ailos buvo tikima- 
si, kad pirmiausia atliks įprastas užduotis. Tai buvo taip netikėta, 
taip... dėmesinga. Jos baimės buvo visiškai nepagrįstos, moteris ne- 
žinojo, ką pasakyti. Srvėrė Jondalaro atpjautą kulšelę ir atsikando. 

— Na, kaip? - truputį neramiai pasiteiravo jis. 

— Nuostabu, - atsakė Aila pilna burna. 

Buvo skanu, tačiau ji su pasimėgavimu būtų šlamštusi ir apan- 
glėjusius degėsius. Jautė, jog tuoj pravirks. Vyras pasėmė samtį ilgų 
plonų šaknų. Aila paėmė vieną ir atsikando. 

— Ar čia dobilų šaknys? Skanu. 

— Taip, - patenkintas savimi patvirtino Jondalaras. - Skaniau, 
kai pamirkai riebaluose. Tai vienas tų patiekalų, kuriuos moterys 
paprastai ruošia vyrams ypatingomis progomis, nes jie mėgstamiau- 
si. Mačiau dobilų aukštupyje ir pamaniau, kad tau turėtų patikti. 


— 


p 

„Gerai, kad sumaniau šį patiekalą“, - galvojo Jondalaras, džiaug- 
damasis Ailos nuostaba. 

— Nemažai darbo jų prikasti. Ne itin didelės, tačiau nežinojau, 
kad šaknys gali būti tokios skanios. Jas naudoju tik pavasarį vais- 
tams, kad sustiprintų. 

— Mes paprastai irgi valgome pavasarį, tai vienas pirmųjų šviežių 
patiekalų. 

Juodu išgirdo akmenine atbraila kaukšint kanopas ir atsisuko įė- 
jus Yhaha su Lenktynininku. Netrukus Aila atsistojo ir ėmė rūpin- 
tis arkliais. Tai buvo naktinis ritualas, susidedantis iš pasveikinimų, 
prieraišumo rodymo, šviežio šieno, grūdų, vandens ir, ypač po ilgo 
pasijodinėjimo, masažo su sugeriamąja oda bei šukavimo karšuliu. 
Moteris pastebėjo, kad šviežio šieno, vandens ir grūdų jau padėta. 

— Tu nepamiršai ir arklių, - tarė atsisėdusi baigti mėlynių. Net ir 
nealkana būtų jas suvalgiusi. 

Jondalaras nusišypsojo. 

— Ne ką turėjau veikti. Oi, turiu tau šį tą parodyti, - jis atsistojo 
ir grįžo su mėtyklėmis. — Tikiuosi, tu neprieštarauji, tai sėkmei. 

— Jondalarai! - Aila kone pabūgo paliesti savąją. - Ar tu tai pa- 
darei? — Balsas buvo kupinas baimingos pagarbos. Ji nustebo, kai 
vyras nubrėžė gyvulio kontūrus ant taikinio, tačiau čia buvo kur 
kas daugiau. - Tai yra... tarsi paimtum totemą, bizono dvasią, ir 
perkeltum čia. 

Jondalaras šypsojosi. Ji taip džiaugėsi staigmenomis. Ant vyro 
mėtyklės puikavosi didysis elnias dideliais šakotais ragais - juo Aila 
taip pat susižavėjo. 

— Tikimasi, kad jis sučiups gyvulio dvasią ir pritrauks prie gin- 
klo. Aš ne itin koks raižytojas, reikėtų tau pamatyti, ką sugeba 


skulptoriai ir dailininkai, kurie ištapo šventąsias sienas. 


Neso 


— Esu tikra, čia įliejai galingų burtų. Elnių nepastebėjau, tačiau 
pietryčiuose ganosi bizonų banda. Man regis, jie tuoj pajudės. Ar 
bizoną pritrauks ginklas, ant kurio pavaizduotas elnias? Rytoj vėl 
galiu išjoti ir paieškoti elnių. 

— Tiks ir bizonui. Nors tavasis bus laimingesnis. Džiaugiuosi, 
kad ant tavojo išraižiau bizoną. 

Aila nežinojo, ką besakyti. Jis — vyras, o atiduoda jai daugiau 
medžioklės sėkmės nei sau ir dar tuo džiaugiasi. 

— Ketinau sėkmei padaryti dievybės atvaizdą, tačiau nespėjau 
baigti. 

— Jondalarai, aš sutrikusi. Kas yra dievybė? Ar tai jūsų Motina 
Žemė? 

— Didžioji Motina Žemė yra dievybė, bet ji įgyja ir kitas formas, 
kurios vadinamos deivėmis. Deivė paprastai yra Motinos dvasinė 
forma, jojanti su vėju arba atsiunčianti save sapnuose. Vyrai dažnai 
sapnuoja ją kaip gražią moterį. Išskaptuota moters figūrėlė yra die- 
vybės atvaizdas. Paprastai atrodo kaip dosni motina, nes palaimina 
moteris. Motina sukūrė jas panašias į save, kad kurtų gyvybę, kaip 
ji sukūrė visa, kas gyva. Ji dažniausiai įsikūnija kaip motina. Deivė 
paprastai atsiunčiama palydėti vyro į dvasių pasaulį — yra teigian- 
čiųjų, kad moterims nereikia vedlio, jos pačios žino kelią. Yra mo- 
terų, tvirtinančių, jog pačios užsimaniusios gali virsti deivėmis —- ne 
visada vyro naudai. Į vakarus nuo čia gyvenantys šaramudojai sako, 
kad Motina gali įgyti paukščio formą. 

Aila linktelėjo. 

— Gentyje tiktai protėviai yra moteriškos dvasios. 

— O kaip gi jūsų totemai? — pasiteiravo Jondalaras. 

— Saugančios totemų dvasios visos yra vyriškos, tiek vyrų, tiek 


moterų, tačiau moterų totemai paprastai būna smulkesni gyvūnai. 


Didysis urvinis lokys yra didis visos genties gynėjas — visų totemas. 
Lokys buvo Krebo asmeninis totemas. Jis buvo pasirinktas. Lygiai 
taip urvinis liūtas pasirinko mane. Matei mano žymę. 

Aila parodė keturis lygiagrečius randus ant kairės šlaunies, ku- 
riuos penkerių metų mergaitės kojoje buvo palikusi urvinio liūto 
letena. 

— Neturėjau supratimo, kad pl... tavo gentis apskritai suvokia 
dvasių pasaulį, Aila. Tuo vis dar sunku patikėti - pasikliauju tavi- 
mi, tik man sunku suprasti, jog žmonės, apie kuriuos pasakoji, yra 
tie patys, kuriuos aš visada laikiau plokščiagalviais. 

Aila palenkė galvą, paskui pakėlė akis. Jos akys buvo rimtos, su- 
sitelkusios. 

— Manau, urvinis liūtas pasirinko ir tave, Jondalarai. Manau, da- 
bar jis tavo totemas. Krebas man sakė, kad su galingu totemu nelen- 
gva gyventi. Jis sunkiai išbando, tačiau suteikia didelę galią. Greta 
lokio urvinis liūtas yra galingiausias totemas, todėl nebuvo lengva. 
Išmėginimai buvo sunkūs, tačiau, kai suprasdavau priežastį, nieka- 
da nesigailėdavau. Manau, turėtum žinoti, jei dabar jis tavo tote- 
mas, — moteris nuleido akis tikėdamasi, kad ne per daug prasitarė. 

— Jie labai daug tau reiškia, tavo gentis, tiesa? 

— Aš norėjau būti genties moteris, tačiau negalėjau. Neįstengiau 
tokia tapti. Aš nepanaši į jas. Priklausau kitiems. Krebas tai suprato, 
o Iza liepė man išeiti ir susirasti saviškius. Nenorėjau, bet privalėjau, 
ir niekada nebegalėsiu grįžti. Esu mirtinai prakeikta. Aš mirusi. 

Jondalaras nebuvo tikras, ką ji turi omenyje, bet išgirdus jo barz- 
dos plaukeliai pasišiaušė. Prieš tęsdama moteris sunkiai įkvėpė. 

— Neprisimenu moters, kuriai gimiau, nei savo gyvenimo iki 
genties. Mėginau, tačiau negalėjau įsivaizduoti kitų žmogaus, pa- 


našaus į mane. Dabar, kai bandau įsivaizduoti kitus, matau tik tave. 

Esi pirmas iš mano rūšies, kurį pamačiau, Jondalarai. Kad ir kas nu- 
tiktų, niekada tavęs nepamiršiu, — Aila nutilo pajutusi, jog pasakė 
per daug. Atsistojo. - Jei iš ryto ketiname traukti į medžioklę, ma- 
nau, turėtume kiek numigti. 

Jondalaras žinojo, kad Ailą užaugino plokščiagalviai, o juos pali- 
kusi ji viena gyveno slėnyje, tačiau kol moteris neužsiminė, jis gerai 
nesuvokė, jog buvo pirmasis. Susijaudino ir sutriko suvokęs atsto- 
vaujantis visiems savo žmonėms ir nesididžiavo, kaip tai darė. Vis 
dėlto vyras žinojo, ką visi jaučia plokščiagalviams. Jei jis paprasčiau- 
siai jai pasakytų, ar tai paliktų tokį patį įspūdį? Ar moteris iš tikrųjų 
suvoktų, ko tikėtis? 

Jondalaras nuėjo gulti sumišęs, dvejopų jausmų kamuojamas. 
Atsigulęs spoksojo į ugnį ir mintijo. Staiga vyrą apėmė iškreiptas 
jausmas, keistas svaigulys be svaigimo. Jis pamatė moterį kaip at- 
spindį tvenkinyje, į kurį mestas akmuo, - virpantį atvaizdą, nuo 
kurio raibuliai sklido vis didesniais ratais. Jondalaras nenorėjo, kad 
moteris jį pamirštų - išlikti jos atmintyje atrodė reikšminga. 

Vyras jautė, kad kelias šakojasi, jog reikia rinktis, ir neturėjo, kas 
jį vestų. Šilto oro srovė kedeno plaukus ant sprando. Jondalaras su- 
prato, kad Motina jį palieka. Niekada sąmoningai nejautė jos buvi- 
mo, tačiau suprasdavo, kada ji pradingdavo, ir likusią tuštumą im- 
davo gelti. Tai buvo pabaigos pradžia: pabaiga ledo, amžiaus, laiko, 
kada ji viskuo rūpinosi. Motina Žemė palieka vaikus ieškoti savo 
kelio, kurti savo gyvenimus, mokėti už savo veiksmų pasekmes — 
subręsti. Ne jo kartoje, ne daugybėje būsimų kartų, tačiau pirmas 
žūtbūtinis žingsnis turėjo būti žengtas. Motina perdavė atsisveiki- 
nimo dovaną - pažinimo dovaną. 

Jondalaras juste pajuto klaikią dejonę ir suprato girdintis Moti- 


nos verksmą. 

"Tarsi įtempus ir paleidus dirželį, tikrovė šoko atgal. Diržas buvo 
įtemptas pernelyg stipriai ir negalėjo vėl tapti pirminio dydžio. 
Jondalaras jautė, jog kažkas negerai. Dirstelėjo virš laužo į Ailą ir 
pamatė jos veidu srūvančias ašaras. 

— Kas nutiko, Aila? 


— Nežinau. 


“ 


— Tu tikra, kad ji išlaikys mus abu? 

— Ne, nesu tikra, - tarė Aila, vesdama nešuliniais krepšiais ap- 
krautą Yhaha. Lenktynininkas sekė iš paskos: prie savotiško apy- 
nasrio, pagaminto iš odos dirželių, buvo pririšta virvė, todėl kume- 
liukas galėjo laisvai ganytis ir judinti galvą - ji nebūtų užsiveržusi 
aplink kaklą ir uždusinusi. Iš pradžių apynasris neramino kumeliu- 
ką, tačiau jis pamažu pratinosi. 

— Jei abu galėsime joti, nusigausime sparčiau. Jei Yhaha tai ne- 
patiks, ji leis man suprasti. Tada galėsime joti pakaitomis arba abu 
žingsniuoti. 

Pasiekus didįjį riedulį pievoje Aila užsiropštė ant arklio, truputį 
paėjėjo ir laikė kumelę ramiai, kol užsilipo Jondalaras. Yhaha pa- 
karpė ausimis. Pajuto neįprastą papildomą svorį, tačiau buvo tvirta 
ir stipri, tad Ailai paraginus pajudėjo. Moteris ginė kumelę vienodu 
tempu ir jautriai reagavo į arklio eisenos pokyčius, kurie duodavo 
ženklą, kad metas pailsėti. 

Pajudėjus antrą kartą Jondalaras buvo labiau atsipalaidavęs, ta- 
"iau netrukus panorėjo, kad tebesinervintų. Atslūgus įtampai jis 


nelygaiškiai suvokė priekyje sėdinčią moterį. Jautė prie krūtinės 


prispaustą jos nugarą, prigludusias šlaunis. Aila taip pat juto ne tik 
arklį, bet ir karštą, kietą, didėjantį spaudimą, kurio Jondalaras ne- 
gebėjo valdyti, o kiekvienas arklio judesys juos suartindavo. Mote- 
ris drauge ir norėjo, ir nenorėjo, kad tai dingtų. 

Jondalaras pajuto skausmą, kurio anksčiau nebuvo patyręs. Jis 
niekada nebuvo priverstas taip ilgai laikyti sukilusio geismo. Nuo 
pirmųjų vyrystės dienų rasdavosi galimybių pasilengvinti, tačiau 
čia nebuvo kitos moters, išskyrus Ailą. Jis atsisakė imtis to pats dar 
kartą ir paprasčiausiai bandė ištverti. 

— Aila, - ištarė įsitempęs, - manau... manau, atėjo laikas pailsė- 
ti, — išpyškino. 

Moteris sustabdė arklį ir kuo skubiau nulipo. 

— Jau netoli, - pasakė, - likusį kelią galėsim nužingsniuoti. 

— Taip, Yhaha pailsės. 

Aila nesiginčijo, nors žinojo, kad ne todėl tenka pėdinti. Jie ėjo 
greta, kalbėdamiesi per Yhaha, žingsniuojančios tarp jųdviejų, nu- 
garą. Netgi šitaip Aila sunkiai galėjo susitelkti į vietovės orientyrus 
ir kryptį, o Jondalaras žygiavo su geliančiomis slėpsnomis dėkingas 
už arklio suteiktą priedangą. 

Pamačius bizonų bandą, tikros medžioklės su iečių mėtykle 
nuojauta ėmė sunkti iš jų dalį slopinamos aistros, nors abu stengėsi 
neatsistoti pernelyg arti vienas kito ir vis įterpti į vidurį kumelę ar 
jos jauniklį. 

Bizonai ganėsi palei nedidelį upeliūkštį. Banda buvo didesnė nei 
tada, kai Aila ją užmatė. Buvo prisijungę keletas nedidelių būrelių, 
vėliau prisidės dar daugiau. Pamažu akrus kalvų ir upių slėnių už- 
kimš dešimtys tūkstančių gauruotų rudai juodų galvijų - mykian- 
tis, maurojantis, dundantis gyvas kilimas. Tokioje grūstyje pavie- 
niai gyvūnai neturėjo reikšmės: jų išgyvenimo strategija priklausė 


nuo skaičiaus. 

Netgi mažesnė grupelė bizonų, susibūrusių greta upokšnio, pa- 
jungė dygų individualumą bandos instinktui. Vėliau išgyvenimas 
pareikalaus vėl išsiskirstyti į nedideles šeimynines bandas, kad bad- 
mečiu būtų galima išsisklaidyti ir ieškotis maisto. 

Aila nusivedė Yhaha prie upelio greta atkaklios vėjo nulenktos 
pušies. Genties ženklų kalba ji liepė arkliui likti netoliese ir ma- 
tydama, kad kumelė vadina jauniklį arčiau savęs, suprato, jog dėl 
Lenktynininko nerimauti neverta. Yhaha visiškai pajėgi nuvesti 
savo mažylį toliau nuo pavojaus. Jondalaras turėjo sunkumų spręs- 
damas moters numatytą problemą, todėl jai buvo smalsu pažiūrėti, 
ar tai pasiteisins. 

Moteris ir vyras pasiėmė po iečių mėtyklę, po ilgų iečių laikiklį 
ir pėsčiomis nuspūdino arčiau bandos. Kietos kanopos, sudaužiu- 
sios sausą stepių plutą, sukėlė dulkių rūką ir jis plona danga buvo 
nugulęs ant tamsių gauruotų kailių. Bandos judėjimą žymėjo du- 
sinančios dulkės, panašiai kaip smilkstančio prerijos gaisro dūmas 
rodo liepsnos kursą, paliekantį nuniokotą žemę. 

Aila su Jondalaru suko ratą, kad atsidurtų pavėjui lėtai judančios 
bandos, ir šnairuodami stengėsi išsirinkti atskirus gyvūnus, nes vė- 
jas, persmelktas stipraus klajojančių bizonų kvapo, nešė jiems į vei- 
dus smulkias smiltis. Paskui pateles styrino mūkiantys jaunikliai, o 
šokčiojantys metinukai bandė kuprotų senių kantrybę. 

Vienas senas patinas, besiritinėjęs dulkių valkoje, pakilo ir at- 
sistojo ant kojų. Stambi jo galva nukaro žemai tarsi nusverta di- 
džiulių juodų ragų. Jondalaro šešių pėdų ir šešių colių ūgis pranoko 
kumpus gyvulio pečius, tačiau nedaug. Galingu, tankiu kailiu apžė- 
lęs gyvulio priešakys siaurėjo žemo lieso pasturgalio link. Galingas 
senas žvėris, tikriausiai dar neseniai buvęs pačiame jėgų žydėjime, 


buvo per diržus ir gyslotas jų reikmėms, bet kai sustojęs įtariai juos 


eo 


nužvelgė, medžiotojai suprato, kad jis gali kelti grėsmę. Jie atsargiai 
palaukė, kol senis nugūrino toliau. 

Prisiartinus pratisas bandos triukšmas pagarsėjo ir pasiskirstė į 
įvairaus aukščio mūkimą bei maurojimą. Jondalaras parodė į jauną 
patelę. Šioji buvo kone visai suaugusi, pasiruošusi išnešioti jauni- 
klį ir įsiganiusi vasaros pievose. Aila pritariamai linktelėjo. Juodu 
įstatė ietis į mėtykles, ir Jondalaras ženklais parodė ketinąs apeiti 
jaunąją karvutę iš kitos pusės. 

Nesuprantamo instinkto pastūmėtas, o gal todėl, kad matė 
žmogų judant, gyvulys pajuto esąs pasirinktas auka. Susinervinusi 
patelė pasislinko arčiau bandos. Kiti bizonai ėmė ją supti ir sutrikdė 
Jondalarą. Aila buvo tikra, kad jie praranda grobį. Jondalaras buvo 
atsisukęs į moterį nugara, ji neįstengė duoti ženklo, o bizonė vis 
tolo. Šaukti Aila negalėjo. Net jei vyras ir būtų išgirdęs, tai būtų 
įspėję bizonus. 

Aila apsisprendė ir nusitaikė. Kai ji jau buvo pasiruošusi sviesti, 
Jondalaras dirstelėjo atgal, įvertino padėtį ir paruošė savo mėtyklę. 
Greitai judanti bizonė, kaip ir jie, sujaudino kitus gyvulius. Vyras ir 
moteris manė, kad dulkių debesis bus pakankama priedanga, tačiau 
bizonai buvo prie to pripratę. Jaunoji patelė jau buvo beveik saugi 
jų Minioje. 

Jondalaras metėsi jos link ir sviedė ietį. Ailos ginklas akimirka 
vėliau rado vietą gauruotame bizonės kakle, o Jondalaras sužeidė 
minkštą papilvę. Impulsas dar panešė bizonę į priekį, paskui jos 
žingsniai sulėtėjo. Ji susvyravo, sustingo, parklupo ant kelių ir griū- 
dama sutraiškė Jondalaro ietį. Banda užuodė kraują. Vienas kitas 
pauostė kritusią patelę gailiai mūkdami. Kiti griebėsi šios graudu- 
lingos melodijos, stumdydamiesi ir grūsdamiesi, erdvė maišėsi nuo 


įtampos. Aila su Jondalaru pribėgo prie laimikio iš skirtingų pusių. 

Staiga vyras pradėjo šūkauti ir mojuoti rankomis. Ji papurtė galvą 
nesuprasdama jo ženklų. 

Jaunas, pasibadyti norėjęs bizoniukas pagaliau sulaukė atsako iš 
seno patriarcho ir metęsis šalin užbėgo ant susinervinusios patelės. 
Neryžtingas, susijaudinęs jauniklis bandė trauktis, tačiau jam kelią 
užkirto didelis bizonas. Padaras nežinojo, kur dėtis, kol jo dėmesį 
patraukė judanti dvikojė figūra. Nunarinęs galvą pasileido į ją. 

— Aila, atsisuk! - suriko Jondalaras bėgdamas jos link. Jis rodė 
rankoje laikoma ietimi. 

Aila apsigręžusi pamatė į ją atlekiantį jauną bizoną. Pirma mintis 
buvo svaidyklė, kone instinktyvi reakcija. Tai visada buvo skubiau- 
sia Ailos gynybos priemonė. Vis dėlto ji greitai sprendimą atmetė ir 
skubiai įdėjo ietį į mėtyklę. 

Jondalaras sviedė ietį ranka akimirksniu anksčiau už mote- 
rį, tačiau iš ieties mėtyklės paliesta ietis buvo greitesnė. Jondalaro 
ginklas pataikė į šoną ir bizonas akimirksniu pasisuko. Kai pakėlė 
galvą, Ailos virpanti ietis įsmigo jaunikliui į akį. Gyvulys nugaišo 
nespėjęs pargriūti. 

Bėgimas, šūkavimas ir naujas kraujo kvapo šaltinis nukreipė be 
tikslo slampinėjusius gyvūnus viena kryptimi — toliau nuo pavojų. 
Paskutiniai atsilikėliai prabėgo pro kritusius bendrus ir prisijungė 
prie bandos žemę drebinančiame paniškame lėkime. Dulkėms nu- 
sėdus tebebuvo girdėti dundėjimas. 

Vyras ir moteris netekę žado spoksojo į du negyvus bizonus tuš- 
čioje dykynėje. 

— Viskas, - apstulbusi tarė Aila. - Taip paprastai. 

— Kodėl tu nebėgai?! — suriko Jondalaras, atsidavęs baimei dėl 
moters dabar, kai viskas baigta. Jis atlingavo dideliais žingsniais. — 


Tave galėjo užmušti! 


Bai 


— Negalėjau atsukti nugaros lekiančiam patinui, - atrėmė Aila. — 
Jis tikrai būtų mane subadęs, - ji vėl dirstelėjo į bizoną. - Ne, ti- 
kriausiai tavo ietis būtų jį sustabdžiusi... tačiau aš to nežinojau. 
Niekada anksčiau nemedžiojau draugijoje. Visada turėjau saugotis 
pati. Jei nebūčiau buvusi atsargi, niekas manęs nebūtų apgynęs. 

Šie žodžiai įstatė paskutinį dėlionės gabalėlį ir staiga išryškėjo 
visas Ailos gyvenimo paveikslas. Jondalaras pamatė ją naujai. „Ši 
moteris, - mintijo jis, — ši švelni, rūpestinga, mylinti moteris išgy- 
veno daugiau, nei kas patikėtų. Ne, ji negalėjo nuo nieko pabėgti, 
netgi nuo tavęs. Kada tik tu atsipalaiduodavai, Jondalarai, žmonės 
nuo tavęs nusigręždavo, o ji ištvėrė pačią blogiausią tavo pusę“ 

— Aila, tu nuostabi, pašėlusi, nepaprasta moterie, pažiūrėk, ko- 
kia esi medžiotoja! — vyras nusišypsojo. - Pažiūrėk, ką padarėme! 
Du! Kaip abu pargabensim atgal? 

Supratusi pasiekimo reikšmingumą ji nusišypsojo su pasitenki- 
nimu, triumfu ir džiaugsmu. Tai leido Jondalarui suvokti, kad jis 
mato tą šypseną ne itin dažnai. Aila buvo graži, tačiau šitaip šypso- 
damasi ji nušvisdavo, tarsi viduje būtų įsiplieskusi ugnis. Netikėtai 
jam sukilo juokas - nevaržomas ir užkrečiamas. Moteris prisijungė 
nepajėgdama susilaikyti. Tai buvo jų pergalės, jų sėkmės šūkis. 

— Žiūrėk, koks tu medžiotojas, Jondalarai, - pakartojo Aila. 

— Tai iečių mėtyklės - dėl jų toks skirtumas. Mes įsiliejome į 
bandą ir, bizonams dar nesupratus, kas nutiko, štai du! Pagalvok, 
ką tai reiškia! 

Aila žinojo, ką tai reiškia jai. Su nauju ginklu ji visada pajėgs ką 
nors susimedžioti. Vasarą. Žiemą. Nereiks kasti duobių. Galės ke- 
liauti ir medžioti. Ieties mėtyklė turėjo visus svaidyklės privalumus 


ir kur kas daugiau. 

— Suprantu, ką tai reiškia. Sakei, parodysi man geresnį būdą me- 
džioti, lengvesnį. Padarei daugiau, nei įsivaizdavau. Nežinau, kaip 
tau pasakyti... aš tokia... 

Tebuvo vienintelis moteriai žinomas būdas išreikšti padėką, 
išmoktas gentyje. Ji atsisėdo prie Jondalaro kojų ir nuleido galvą. 
Galbūt vyras nepatapšnos per petį, kad leistų kalbėti, tačiau ji turė- 
jo pabandyti. 

— Ką tu darai? - nustebo vyras, lenkdamasis kuo skubiau jos pa- 
kelti. - Nesėdėk šitaip, Aila. 

— Kai genties moteris nori pasakyti vyrui ką nors svarbaus, taip 
ji prašo dėmesio, — tarė moteris, žvelgdama į viršų. - Man svarbu 
tau pasakyti, kiek daug tai reiškia, kokia esu dėkinga už ginklą, kad 
išmokei mane žodžių, ir už visa kita. 

— Meldžiu, Aila, stokis, - tarė Jondalaras, keldamas ją ant kojų. — 
Ne aš tau daviau šį ginklą, tu man jį davei. Jei nebūčiau matęs, kaip 
valdai svaidyklę, man nebūtų kilusi mintis. Aš tau dėkingas už kur 
kas daugiau nei šis ginklas. 

Vyras laikė Ailą už rankų, visai arti jautė jos kūną. Moteris žvelgė 
jam į akis nepajėgdama ir nenorėdama nusigręžti. Jondalaras pasi- 
lenkė ir prisilietė prie jos lūpų. 

Iš nuostabos Ailos akys išsiplėtė. Tai buvo taip netikėta. Ne tik 
jo veiksmas, bet ir pačios reakcija, perliejęs virpulys, kai pajuto vyrą 
priglundant. Nežinojo, kaip reaguoti. 

Galų gale Jondalaras suprato. Nespaus jos daugiau po šio švel- 
naus bučinio. Dar ne. 

— Kas tai buvo - lūpos prie lūpų? 

— Tai bučinys, Aila. Tai tavo pirmasis bučinys, tiesa? Aš vis pa- 
mirštu, tačiau labai sunku žiūrėti į tave ir... Aila, kartais būnu tikras 


kvailys. 


Tos 


— Kodėl taip sakai? Tu nesi kvailys. 

— Aš kvailys. Negaliu patikėti, koks paikas buvau, - Jondalaras 
paleido moterį. - Vis dėlto šiuo metu verčiau sugalvokime būdą, 
kaip parboginti tuos bizonus į urvą, nes jei šitaip stovėsiu greta ta- 
vęs, nieku gyvu nesugebėsiu padaryti to tinkamai, kaip dera pirmą 
kartą. 

— Kas dera pirmą kartą? — pasiteiravo Aila visai nenorėdama, 
kad jis pasitrauktų. 


— Pirmasis ritualas, Aila. Jei leisi. 


— Nemanau, kad Yhaha būtų partempusi abu, jei būtume nepa- 
likę galvų, - tarė Aila. - Puikiai sumanyta, - juodu su Jondalaru 
nutempė bizono skerdieną nuo neštuvų ant atbrailos. — Šitiek mė- 
sos! Ilgai truks, kol supjaustysim. Turėtume pradėti dabar pat. 

— Truputį palauks, Aila, — vyro šypsena ir akys pripildė ją šilu- 
mos. - Manau, tavo pirmasis ritualas svarbesnis. Padėsiu tau nuimti 
pakinktus nuo Yhaha, paskui eisiu paplaukioti. Esu suprakaitavęs 
ir kruvinas. 

— Jondalarai... - Aila dvejojo. Jautėsi susijaudinusi, tačiau drovė- 
josi. - Tai ceremonija, pirmasis ritualas? 

— Taip, tai apeigos. 

— Iza mane mokė, kad apeigoms reikia pasiruošti. Ar yra... pasi- 
ruošimas šioms apeigoms? 

— Paprastai jaunai moteriai pasirengti padeda vyresnės. Nežinau, 
ką jos kalba ar daro. Manau, turėtum elgtis kaip pritinka tau. 

— Tada susirasiu muilo šaknį ir apsivalysiu, kaip Iza mane mokė. 
Palauksiu, kol tu paplaukiosi. Ruošdamasi turėčiau būti viena, — 
moteris išraudo ir nudelbė akis. 

„Ji atrodo tokia jauna ir drovi, - pagalvojo Jondalaras. - Vi- 


sai kaip dauguma jaunų moterų per pirmąjį ritualą“ Jis pajuto 


aš 


pažįstamą švelnumo bei susijaudinimo antplūdį. „Netgi jos pasi- 
ruošimas tinkamas: Jis pakėlė moterį už smakro ir vėl pabučiavo, 
paskui tvirtai atsitraukė. 

— Pačiam praverstų muilo šaknis. 

— Surasiu, - pažadėjo Aila. 

Vyras šypsojosi eidamas palei upelį paskui Ailą, o kai ši iška- 
sė muilo šaknį ir grįžo į urvą, jis metėsi į vandenį taškydamasis ir 
jausdamasis kur kas geriau nei pastaruoju metu. Išdaužė iš šaknų 
muilinas putas, įtrynė į kūną, paskui išsirišo odinį raištį ir įtrinko 
plaukus. Paprastai neblogai pagelbėdavo smėlis, tačiau muilo šak- 
nis daug geriau. 

Vel nėrė į vandenį ir nusiyrė prieš srovę vos ne iki krioklių. Grį- 
žęs į pakrantę apsivyniojo klubų raištį ir nuskubėjo į urvą. Skrudo 
kepsnys, kvepėjo puikiai. Jondalaras buvo toks atsipalaidavęs ir lai- 
mingas, kad negalėjo tuo patikėti. 

— Džiaugiuosi, jog grįžai. Kiek užtruks, kol tinkamai apsivaly- 
siu, tad nenoriu baigti labai vėlai. 

Aila pasiėmė garuojantį dubenį su asiūklinių paparčių nuoviru 
plaukams ir švarų naujai išdirbtos odos apsiautalą. 

— Užtruk, kiek norėsi, - neprieštaravo Jondalaras ir švelniai mo- 
terį pabučiavo. 

Ji pradėjo leistis, paskui stabtelėjo ir atsigręžė. 

— Man patinka lūpos prie lūpų, Jondalarai. Tas bučinys, — tars- 
telėjo. 

— Tikiuosi, tau patiks ir visa kita, - atitarė vyras, kai Aila nuėjo. 

Jis vaikščiojo po urvą žiūrėdamas į viską kitomis akimis. Pati- 
krino kepančią bizono kulšį, apsuko iešmą, pastebėjęs, kad moteris 


įsukusi į lapus kelias šaknis, padėjo jas arčiau anglių, o paskui rado 

karštos arbatos, kurią Aila jam buvo paruošusi. „Tikriausiai iškasė 
šaknis, kol plaukiojau“, - pagalvojo. 

Jis pastebėjo savo miego kailius kitoje židinio pusėje, susiraukė, 
o paskui didžiai džiūgaudamas susirinko viską ir pernešė į tuščią 
vietą greta Ailos. Juos išlyginęs grįžo prie ryšulio, kuriame laikė 
įrankius, tada prisiminė pradėtą raižyti dievybę, atsisėdo ant dem- 
blio su miego kailiais ir išlankstė elnenos paketą. 

Apžiūrėjo gabalėlį mamuto ilties kaulo, iš kurio buvo pradėjęs 
formuoti moters figūrėlę, ir nusprendė ją baigti. Gal Jondalaras ne- 
buvo geriausias raižytojas, tačiau atrodė nederama pradėti vieną iš 
svarbiausių Motinos apeigų be dievybės. Paėmė kelis raižiklius ir 
iškėlė dramblio kaulą. 

Sėdėjo ant krašto raižydamas, skaptuodamas, formuodamas, 
bet suvokė, kad kaulas nevirsta dosniu ir moterišku. Vyras priminė 
jaunos moters figūrą. Šukuoseną, kuri turėjo būti kaip senovinės 
dievybės, Jondalaras pakeitė — kauburėliai priminė standžias ka- 
seles per visą galvą, išskyrus veidą. Veidas buvo be bruožų. Niekas 
niekada neraižydavo Doni veido: kas ištvertų žiūrėdamas į veidą 
Motinai? Kas jį pažintų? Ji buvo kartu visos moterys ir nė viena jų. 

Jondalaras liovėsi raižęs ir dirstelėjo į aukštupį, paskui žemyn, ti- 
kėdamasis pamacyti Ailą, nors ji sakė norėsianti būti viena. Ar suge- 
bės suteikti jai malonumą? Vyras niekada neabejodavo savimi, kai 
būdavo kviečiamas į pirmuosius ritualus per vasaros susirinkimus, 
tačiau tos merginos suprato papročius ir žinojo, ko tikėtis. Joms pa- 
dėdavo ir viską paaiškindavo vyresnės moterys. 

„Ar turėčiau pamėginti paaiškinti? Ne, tu nežinotum, ką sakyti, 
Jondalarai. Paprasčiausiai jai parodyk. Ji leis tau suprasti, jei kas ne- 
patiks. Tai viena iš patraukliausių jos savybių - sąžiningumas. Jokio 


koketavimo ir išsisukinėjimo. Tikra atgaiva. 

Koks bus jausmas dalytis Motinos malonumų dovana su moterimi, 
kuri neapsimetinėja? Kuri nei slopins, nei vaidins pasitenkinimą? 

Kodėl ji turėtų elgtis kitaip nei bet kuri kita moteris per pirmąjį 
ritualą? Todėl, kad ji nepanaši į jokią kitą. Aila jau atverta didžiai 
skausmingai. Kas, jei tau nepavyks įveikti tos baisios pradžios? Kas, 
jei moteris negalės mėgautis malonumais, kas, jei nesugebėsi pa- 
daryti, kad Aila juos pajaustų? Norėčiau, kad atsirastų koks būdas 
priversti ją pamiršti. Jei pavyktų pritraukti prie savęs, įveikti jos pa- 
sipriešinimą ir įkalinti dvasią. 

Įkalinti dvasią? 

Jis dirstelėjo į figūrėlę rankoje ir staiga mintys ėmė suktis kaip 
pašėlusios. „Kam raižomi gyvūnų atvaizdai ant ginklų ir šventųjų 
sienų? Kad priartėtų prie Motinos dvasios, įveiktų pasipriešinimą 
ir užvaldytų esmę. 

Nebūk juokingas, Jondalarai, negali šitaip sugauti Ailos dvasios. 
Tai nebūtų teisinga, niekas neformuoja dievybės veido. Žmonės 
niekada nevaizduojami - panašumas gali įkalinti dvasios esmę. Tik 
dėl ko ji turėtų būti įkalinta? 

Niekas neturėtų įkalinti kito asmens dvasios. Perleisiu dievybę 
Ailai! Tada ji atgaus dvasią, tiesa? Trumpai ją paturėsiu, o paskui 
atiduosiu. 

Jei pavaizduosiu šios moters veidą, ar ji nepavirs deive? Tu be- 
veik laikai ją tokia dėl gydymo ir magiško elgesio su gyvūnais. Jei 
Aila deivė, gali nuspręsti įkalinti tavo sielą. Argi tai būtų taip jau 
blogai? 

Norėtum, kad trupinėlis liktų tau, Jondalarai. Gabalėlis dvasios, 
kuris visada pasilieka kūrėjo rankose. Nori tos jos dalelės, tiesa? 

O Didžioji Motina, pasakyk, ar tai būtų taip jau baisu? Suteikti 


Ailos veidą deivei?“ 

Jondalaras stebeilijosi į mažą išskaptuotą kaulo figūrėlę, paskui 
stvėrė raižiklį ir pradėjo skobti pažįstamo veido bruožus. 

Baigęs iškėlė kaulo figūrėlę ir lėtai pasukiojo. Tikras raižytojas 
gal būtų padaręs geriau, tačiau blogai nebuvo. Ji priminė Ailą, tik 
labiau ne tikru panašumu, o jausmu - Jondalaro jausmu moteriai. 
Vyras grįžo į urvą ir ėmė svarstyti, kur figūrėlę padėti. Deivė turi 
būti greta, bet nenorėjo, kad Aila pamatytų. Pamatė ryšulį odų, su- 
suktų pasienyje greta jos lovos, ir įkišo kaulo figūrėlę į klostę. 

Vel išėjo į lauką ir pasidairė nuo tolimojo krašto. Kur moteris 
taip užgaišo? Jis nužvelgė vienas prie kito gulinčius du bizonus. Jie 
palauks. Ietys ir iečių svaidyklės buvo atremtos į akmens sieną prie 
įėjimo. Vyras paėmė jas ir įnešė į urvą, o tada išgirdęs ant akmenų 


byrančio žvirgždo garsą atsisuko. 

Aila susitvarkė naujojo apsiautalo raištį, ant kaklo užsirišo amu- 
letą ir nuo veido nusibraukė plaukus, tik iššukuotus karšuliu, tačiau 
nevisiškai išdžiūvusius. Pasiėmusi purviną apsiautalą patraukė taku, 
buvo sunerimusi ir susijaudinusi. 

Ji nuvokė, ką Jondalaras vadina pirmuoju ritualu, tačiau ją jaudi- 
no vyro troškimas tai padaryti ir pasidalyti su ja. Aila nemanė, kad 
apeigos nepatiks — netgi su Braudu po kelių kartų nebeskaudėjo. 
Jei vyras duoda ženklą moteriai, kuri jam patinka, ar tai reiškia, kad 
Jondalaras bus rūpestingas? 

Artėjant prie viršaus Ailos mintis išblaškė staigiai švystelėjusi 
šviesrudė dėmė. 

— Stok! - suriko Jondalaras. - Neik toliau, Aila! Čia urvinis liū- 


tas! — Vyras stovėjo urvo angoje su ietimi rankoje pasiruošęs sviesti 

į milžinišką katę, pritūpusią, pasirengusią šokti, urzgiančią iš ger- 
klės gilumos. 

— Ne, Jondalarai! - suspiegė Aila ir metėsi tarp jų. - Ne! 

— Aila, nereikia! O, Motina, sustabdyk ją! — suriko vyras, kai ji 
iššoko priešais, Jondalarą puolančio liūto kelyje. 

Moteris parodė staigų, valdingą gestą ir gomurine genties kalba 
šūktelėjo: „Pakaks!“ 

Didžiulis urvinis liūtas raudais karčiais trūktelėjęs pasisuko ir 
trumpu šuoliu nusileido prie moters kojų. Tada ėmė trinti didžiulę 
galvą Ailai į koją. Jondalaras liko kaip perkūno trenktas. 

— Mažyli, o, Mažyli. Tu grįžai, - judesiais kalbėjo Aila ir ne- 
dvejodama, be jokios baimės, apsivijo rankomis didžiulio liūto 
sprandą. 

Mažylis kuo švelniau ją pargriovė, o Jondalaras išsižiojęs ste- 
bėjo, kaip didžiausias jo kada matytas urvinis liūtas apima prie- 
kinėmis letenomis moterį - „apkabina“, kaip gali sugebėti žvėris. 
Katė nulaižė sūrias ašaras nuo moters veido liežuviu, kuris gerokai 
brozdino. 

— Pakaks, Mažyli, - tarė Aila sėsdamasi, - noriu, kad liktų tru- 
putėlis veido. 

Moteris surado vieteles už ausų ir aplink karčius, kurias jis mėgo, 
kad pakasytų. Mažylis persivertė ant nugaros ir atkišo gerklę Ailos 
patarnavimams, iš pasitenkinimo kimiai murkdamas. 

— Nemaniau, kad dar tave pamatysiu, Mažyli, - tarė moteris at- 
sistojusi, kai katė atsivertė. Gyvūnas buvo didesnis, nei ji prisiminė, 
nors ir truputį sulysęs, bet atrodė sveikai. Turėjo randų, kurių Aila 
nebuvo mačiusi, ir ji pagalvojo, kad tikriausiai Mažylis kovojo dėl 
teritorijos ir laimėjo. Tai sukėlė jai pasididžiavimą. Mažylis, vėl pa- 


stebėjęs Jondalarą, suurzgė. 

— Neurgzk ant jo! Tai vyras, kurį man atnešei. Tu turi porą... 
Tikriausiai dabar turi jų daug. 

Liūtas atsistojo, nusigręžė nuo vyro ir nutipeno bizonų link. 

— Ar galim vieną jam atiduoti? — šūktelėjo Aila Jondalarui. — 
Mes tikrai turim per daug. 

Vis dar su ietimi rankoje vyras stovėjo urvo angoje suakmenėjęs. 
Bandė atsakyti, tačiau tik cyptelėjo. Paskui atgavo balsą. 

— Ar galim? Klausi manęs, ar galim? Atiduok jam abu. Duok 
viską, ko jis nori! 

— Mažiyliui nereikia abiejų, - vardą Aila vartojo ta kalba, kurios 
Jondalaras nesuprato, bet jis spėjo, jog tai vardas. - Ne, Mažyli! 
Neimk bizonės, — tarė moteris garsais ir gestais, kurių vyras vis dar 
nesuvokė kaip kalbos, tačiau tik aiktelėjo, kai ji atėmė iš liūto vieną 
bizoną ir parodė jam kitą. Žvėris dideliais nasrais sugnybo atskirtą 
jaunojo bizono kaklą ir truktelėjo jį nuo atbrailos. Paskui, sugriebęs 
patogiau, ėmė leistis pažįstamu taku. 

— Aš tuoj grįšiu, Jondalarai! - šūktelėjo Aila. - Ten gali ganytis 
Yhaha su Lenktynininku, nenoriu, kad Mažylis išgąsdintų kume- 
liuką. 

Jondalaras stebėjo paskui liūtą sekančią moterį, kol ji dingo iš 
akių. Vėl pasirodė prie sienos slėnio pusėje, įprastai žengė šalia liū- 
to, kuris tarp kojų po kūnu vilko bizoną. 

Pasiekusi didįjį riedulį Aila sustojo ir vėl apkabino liūtą. Mažylis 
išmetė bizoną, o Jondalaras papurtė galvą netikėdamas, kai pamatė 
moterį ropščiantis ant nuožmaus plėšrūno nugaros. Ji pakėlė ranką, 
švystelėjo ja pirmyn ir laikėsi įsikibus į raudus karčius, kol milžiniš- 
kas kačių šeimos žinduolis liuoksėjo pirmyn. Jis lėkė visu greičiu, 
Aila tvirtai laikėsi, jos plaukai plazdeno už nugaros. Paskui liūtas 


sulėtino ir pasuko atgal prie akmens. 

Jis vėl sugriebė bizoną ir nusitempė jį per slėnį. Aila pasiliko prie 
didžiojo riedulio ir sekė žvėrį akimis. Toli laukuose liūtas dar kartą 
numetė patiną. Pradėjo niurnėjimu, įprastais „hnga“, paskui ėmė 
riaumoti taip garsiai, kad sukrėtė Jondalarą iki kaulų smegenų. 

Kai urvinis liūtas dingo, Jondalaras sunkiai įkvėpė ir apsilpęs 
atsirėmė į sieną. Jis buvo apimtas pagarbios baimės ir truputį iš- 
sigandęs. „Kas yra šita moteris? — galvojo. - Kokius kerus valdo? 
Paukščiai - galbūt. Netgi arkliai. Tačiau urvinis liūtas? Didžiausias 
mano matytas urvinis liūtas? 

Arji deivė? Kas, jei ne Motina, gali įsakinėti gyvūnams? Be to, 
kaip jos gydymo galios? Arba fenomenalus sugebėjimas taip staiga 
sklandžiai prabilti? Kad ir turi neįprastą akcentą, ji išmoko mamu- 
tojų kalbą ir kelis žodžius šaramudojiškai. Ar Aila - Motinos įsikū- 
nijimas? 

Jondalaras išgirdo moterį ateinant taku ir pajuto baimės virpulį. 
Jau kone tikėjosi, kad ji pareikš esanti Didžiosios Motinos Žemės 
įsikūnijimas, ir būtų tuo patikėjęs, tačiau pamatė moterį išsiplaiks- 
čiusiais plaukais ir skruostais besiritančiomis ašaromis. 

— Kas nutiko? - paklausė vyras ir švelnumas įveikė jo įsivaizduo- 
tas baimes. 

— Kodėl nuolat turiu prarasti savo kūdikėlius? - sriūbavo Aila. 

Jondalaras išbalo. „Kūdikėlius? Tas liūtas - jos kūdikis?“ Sukrės- 
tas jis prisiminė įsivaizduotą Motinos, visų Motinos, raudą. 

— Kūdikėlius? 

— Pirmiausia Durką, paskui Mažylį. 

— Ar tai liūto vardas? 

— Mažylis? Tai reiškia mažiukas, vaikelis, - atsakė moteris ban- 


dydama išversti. 

— Mažiukas! - prunkštelėjo Jondalaras. - Tai didžiausias mano 
kada matytas liūtas! 

— Žinau, - pro ašaras sušvito motiniško pasididžiavimo šypse- 
na. - Visada rūpindavausi, kad jis turėtų pakankamai ėsti, ne taip, 
kaip laukiniai šeimos liūtukai. Kai jį radau, buvo mažutis. Vadinau 
jį Mažyliu ir niekada nesistengiau pavadinti kaip nors kitaip. 

— "Tu jį radai? - vis dar dvejodamas paklausė Jondalaras. 

- Jis buvo paliktas mirti. Manau, jį sutrypė elniai. Gyniau juos 
į spąstų duobę. Brunas paprastai leisdavo atsinešti į urvą mažų gy- 
vūnėlių, jei jie būdavo sužeisti ir reikėdavo mano pagalbos, tačiau 
mėsėdžių žvėrių - niekada. Neketinau imti šito urvinio liūto jau- 
niklio, bet paskui atėjo hienos. Nuvijau jas svaidykle ir parsigabe- 
nau liūtuką. 

Ailos žvilgsnis nukrypo į tolumas, lūpose atsirado kreiva šypsena. 

— Mažylis buvo toks juokingas, visada priversdavo mane juok- 
tis. Tik ilgai trukdavo, kol jam primedžiodavau, bet kitą žiemą iš- 
mokome medžioti kartu. Visi, net Yhaha. Nemačiau Mažylio nuo 
tada... - Staiga moteris suvokė, nuo kada. - O, Jondalarai, man taip 
gaila. Mažylis yra tas liūtas, kuris užmušė tavo brolį. Bet jei ten būtų 
buvęs koks kitas liūtas, nebūčiau galėjusi nuvyti jo nuo tavęs. 

— Tu esi deivė! - sušuko Jondalaras. - Mačiau tave sapne! Pama- 
niau, atėjo deivė išsivesti manęs į kitą pasaulį, tačiau ji tik privertė 
nueiti liūtą. 

— Tikriausiai buvai trumpai atsigavęs, Jondalarai. Kai tave pa- 
judinau, matyt, vėl apalpai iš skausmo. Turėjau kuo skubiau tave 
išgabenti. Žinojau, kad manęs Mažylis nesužeis — kartais jis būna 
šiurkštokas, bet netyčia. Jis negali susilaikyti. Tik nežinojau, kada 
grįš jo liūtė. 


Vyras nustebęs ir negalėdamas patikėti purtė galvą. 

— Tu tikrai medžiojai kartu su tuo liūtu? 

— Tai buvo vienintelis būdas jį išmaitinti. Pirmiausia, prieš jam 
išmokstant pačiam nudėti auką, jis parblokšdavo gyvulį, aš prijoda- 
vau su Yhaha ir pribaigdavau ietimi. Tada nežinojau apie iečių svai- 
dymą. Kai Mažylis pakankamai paaugo, kad pats galabytų, kartais 
aš pasiimdavau gabalą, kol jis visko nesurijo, arba, jeigu norėdavau 
išsaugoti odą... 

— Nustumdavai jį į šalį, kaip nuo to bizono? Argi nežinai, kaip 
pavojinga atimti mėsą iš liūto? Mačiau, kaip už tai vienas nudėjo 
savo jauniklį! 

— Aš taip pat mačiau, bet Mažylis kitoks, Jondalarai, jis augo 
ne gaujoje. Užaugo čia su Yhaha ir manimi. Mes drauge medžiojo- 
me - jis įprato dalytis. Vis dėlto džiaugiuosi, kad susirado liūtę ir 
gali gyventi kaip liūtas. Yhaha kurį laiką gyveno su kaimene, tačiau 
nesijautė laiminga ir grįžo... 

Aila papurtė galvą ir nudelbė akis. 

— Tai netiesa. Aš tik noriu tuo tikėti. Manau, ji buvo laiminga 
kaimenėje su eržilu. Tai aš buvau nelaiminga be jos. Taip džiau- 
giuosi, kad ji panorėjo sugrįžti, kai eržilas žuvo. 

Aila pasiėmė purviną apsiautalą ir patraukė į urvą. Jondalaras, 
apsižiūrėjęs, kad tebelaiko ietį, atrėmė ją į sieną ir nusekė įkandin. 
Moteris buvo susimąsčiusi. Mažylio sugrįžimas pažadino tiek pri- 
siminimų. Dirstelėjusi į bizono kepsnį ji pasuko iešmą, pažarstė 
anglis. Tada į virimo krepšį iš didelio laukinio asilo skrandžio van- 
denmaišio, kuris kabėjo ant baslio, įpylė vandens ir sudėjo į ugnį 
kelis virimo akmenis. 

Jondalaras stebėjo Ailą vis dar apsvaigintas urvinio liūto vizito. 
Sukrėtė jau vien ant atbrailos nušokęs liūtas, tačiau kai Aila žengė 


priešais ir sustabdė didžiulį plėšrūną... Niekas tuo neparikėtų. 

Bežiūrėdamas pajuto moteriai kitokį jausmą. Tada pastebėjo, 
kad jos plaukai palaidi. Prisiminė pirmą kartą, kai pamatė Ailą pa- 
drikais plaukais, saulėje žibančią auksu. Ji atėjo iš pakrantės ir Jon- 
dalaras ją pamatė visą - palaidais plaukais ir didingu kūnu. 

— Gera vėl pamatyti Mažylį. Bizonai tikriausiai buvo jo terito- 
rijoje. Jis, matyt, užuodė grobį, paskui atsekė paskui mus. Nustebo 
pamatęs tave. Nežinau, ar jis tave prisimena. Kaip tu patekai į tą 
uždarą kanjoną? 

— Ką? Atsiprašau, ką sakei? 

— Smalsavau, kaip judu su broliu įkliuvote į tą kanjoną pas Ma- 
žylį, - tarė moteris, pakėlusi galvą. Nusmelkta švytinčių violetinių 
akių Aila nuraudo. 

Jondalaras sunkiai sutelkė mintis į jos klausimą. 

— Mes persekiojome elnę. Tonolanas ją nudėjo, tačiau liūtė irgi 
vijosi tą pačią. Patelė nuvilko grobį, o Tonolanas nusekė įkandin. 
Nors liepiau palikti elnę liūtei, jis nesiklausė. Matėm, kaip liūtė įėjo 
į urvą, paskui išėjo. Tonolanas pamanė, kad galėtų atsiimti ietį ir 
kiek mėsos prieš jai grįžtant. Liūtas manė kitaip. 

Jondalaras akimirką užsimerkė. 

— Negaliu jo kaltinti. Buvo kvaila eiti paskui tą liūtę, tačiau ne- 
galėjau brolio sulaikyti. Jis visada buvo nutrūktgalviškas, bet mirus 
Jetamijai tapo ypač nerūpestingas. Norėjo mirti. Tikriausiai man 
taip pat nederėjo eiti paskui jį. 

Aila žinojo, kad Jondalaras tebesielvartauja dėl brolio, ir pakeitė 
temą. 

— Laukuose nemačiau Yhaha. Turbūt ji stepėse su Lenktyninin- 
ku. Pastaruoju metu vis ten traukia. Tos juostos aplink kumeliuko 
galvą tikrai pasiteisino, tik nežinau, ar buvo būtina palikti jį pririštą 


prie Yhaha. 

— Virvė gana ilga. Nemanau, kad gali įstrigti krūmuose, tačiau 
juos sulaikys. Šitai verta atsiminti, jei norim, kad juodu liktų tam 
tikroje vietoje. Bent jau Lenktynininkas. Ar Yhaha visada daro tai, 
ko nori tu? 

— Manau, taip. Atrodo, kad mūsų norai sutampa. Kumelė žino, 
ko aš noriu, ir reikiamai elgiasi. Mažylis neša mane ten, kur nori 
pats, ir lekia taip greitai, - Ailos akys sužėravo prisiminus neseną 
pasijodinėjimą. — Visada jaudina, kai joji liūtu. 

Jondalaras prisiminė, kaip moteris įsikibo į urvinio liūto nuga- 
rą, jos auksinius plaukus tarp raudų karčių, besiplaikstančius vėjyje. 
Stebėdamas pradėjo Ailos baimintis, tačiau vaizdas buvo jaudina- 
mas — ji irgi. Tokia laukinė, laisva, tokia graži... 

— Tu jaudinama moteris, Aila, - tarė jis, patvirtindamas akimis. 

— Jaudinama:? Jaudina... ieties mėtymas arba greitas jojimas ant 
Yhaha arba... Mažylio, - ji buvo sutrikusi. 

— Teisingai. Taigi Aila taip pat jaudinama man... ir graži. 

— Jondalarai, tu juokauji. Gėlė būna graži arba dangus, kai saulė 
leidžiasi už Žemės krašto. Aš nesu graži. 

— Argi moteris negali būti graži? 

Aila nusisuko nuo intensyvaus jo žvilgsnio. 

— Aš... nežinau. Nesu graži. Aš... didelė ir bjauri. 

Jondalaras atsistojo, paėmė moterį už rankos ir taip pat paragi- 
no pakilti. 

— Na, kuris didesnis? 

Jam, stovinčiam taip arti, buvo neįmanoma atsispirti. Aila pa- 
stebėjo, kad jis vėl nusiskuto. Trumpučius barzdaplaukius įžiūrėti 
buvo galima tik iš visai arti. Ji norėjo paliesti šiurkščiai lygų vyro 
smakrą, o jo akys vertė moterį justi, kad gali įsiskverbti į patį vidų. 


— Tu, - tyliai atsakė ji. 


679 A 


— Vadinasi, tu ne per didelė, tiesa? Taip pat nesi bjauri, Aila, — 
Jondalaras nusišypsojo, tačiau tai ji suprato tik iš akių. - Juokinga, 
pati gražiausia mano matyta moteris mano esanti bjauri. 

Moters ausys girdėjo, tačiau pati buvo pasiklydusi ją įkalinusiose 
akyse, pernelyg sujaudinta savo kūno atsako, kad kreiptų dėmesį į 
vyro žodžius. Aila pamatė, kad jis lenkiasi, pajuto, kaip priglaudžia 
burną prie jos lūpų, apkabina ir traukiasi arčiau. 

— Jondalarai, - moteris įkvėpė, - man patinka šitas... lūpos prie 
lūpų. 

— Bučinys, - pakartojo jis. - Man regis, jau laikas, Aila, - taręs 
paėmė ją už rankos ir nuvedė prie miego kailių. 

— Laikas? 

— Pirmajam ritualui, - pasakė jis. 

Juodu susėdo ant kailių. 

— Kokios tai apeigos? 

— Tai apeigos, kurios paverčia moterimi. Negaliu tau apie tai 
pasakoti. Vyresnės moterys papasakoja merginai, ko tikėtis ir kad 
gali skaudėti, tačiau tai būtina, kad atsivertų įėjimas, paversiantis 
ją moterimi. Tam išrenkamas vyras. Vyrai nori būti išrinkti, tik kai 
kurie baiminasi. 

— Kodėl jie baiminasi? 

— Bijo įskaudinti moterį, pasirodyti nevikrūs ar netaktiški, bijo 
nepajėgti, būgštauja, kad jų moters žadintojas nepakils. 

— "Tai reiškia vyro organą? Jis turi tiek pavadinimų. 

Jondalaras pagalvojo apie tikrai daugybę pavadinimų, kurių 
dauguma vulgarūs arba pašiepiantys. 

— Taip, jis įvairiai vadinamas. 

— Koks tikrasis jo pavadinimas? 

— Tikriausiai vyriškumas, — tarė Jondalaras, akimirką pagalvo- 


jęs, - panašiai kaip vyras, tačiau moters žadintojas yra kitas. 

— Kas nutiks, jei vyriškumas nepakils? 

— Reikės pakviesti kitą vyrą — tai labai nesmagu. Vis dėlto dau- 
guma vyrų nori būti išrinkti pirmajam moters kartui. 

— Ar tau patikdavo būti išrinktam? 

—Taip. 

— Ar tave dažnai pasirinkdavo? 

— Taip. 

— Kodėl? 

Jondalaras nusišypsojo ir susidomėjo, ar tokia lavina klausimų 
liudija smalsumą, ar nervingumą. 

— Manau, tikriausiai todėl, kad man tai patinka. Pirmasis kartas 
ypatingas. 

— Jondalarai, kaip mes galime atlikti pirmojo ritualo apeigas? Aš 
jau patyriau savo pirmąjį kartą, jau esu atverta. 

— Žinau, tačiau pirmasis ritualas - šis tas daugiau nei vien atvė- 
rimas. 

— Nesuprantu. Kas daugiau gali būti? 

Vėl nusišypsojęs, pasilenkė ir prisiglaudė lūpomis prie Ailos 
lūpų. Ji palinko Jondalaro link, bet krūptelėjo, kai jo lūpos prasivė- 
rė, ir ji pajuto, kaip jis bando liežuviu įsisprausti į jos burną. Moteris 
atsitraukė. 

— Ką tu darai? —- pasmalsavo. 

— Ar tau nepatinka? - Jo kakta didžiai nustebus susiraukšlėjo. 

— Nežinau. 

— Ar norėtum dar kartą pamėginti ir suprasti? 

„Lėčiau, - paliepė sau Jondalaras. - Neskubink" 

— Kodėl tau neatsigulus ir neatsipalaidavus? 

Jis švelniai Ailą stumtelėjo ir išsitiesė greta, pasirėmęs ant vie- 


nos alkūnės. Žvelgė žemyn į ją, o paskui vėl prisispaudė lūpomis. 

Palaukė, kol atslūgs įtampa, tada švelniai lyžtelėjo liežuviu jos lū- 
pas. Kilstelėjo ir pamatė moterį užsimerkusią, besišypsančią. Kai ji 
atsimerkė, Jondalaras vėl pasilenkė pabučiuoti. Aila įsitempė, kad 
jis pasiektų. Vyras pabučiavo stipriau, atvira burna. Kai liežuvis ėmė 
ieškoti įėjimo, jos lūpos atsivėrė ir jį priėmė. 

— Taip, - tarė Aila, - manau, man patinka. 

Jondalaras išsišiepė. Ji tardė, ragavo, bandė, ir jis liko pamalonin- 
tas, kad nieko nestokoja. 

— O dabar? - pasiteiravo moteris. 

— Daugiau to paties? 

— Gerai. 

Vėl pradėjo ją bučiuoti, švelniai tyrė lūpas, gomurį, po liežuviu. 
Lūpomis perbėgo jos žandikauliu. Surado ausį, pūstelėjo šiltu kva- 
pu, pakramsnojo lezgelį, o paskui bučiniais ir ieškančiu liežuviu 
nubėrė kaklą. Tada vėl grįžo prie lūpų. 

— Kodėl jaučiuosi lyg karščiuočiau, kodėl šiurpas krečia? — ste- 
bėjosi moteris. - Ne taip, lyg sergant, smagus šiurpas. 

- Liaukis galvojus kaip gydytoja, tai tikrai ne liga, - tarė Jonda- 
laras, o po akimirkos pridūrė: - Jei tau šilta, ar nenorėtum nusivy- 
nioti apsiautalo, Aila? 

— Viskas gerai. Ne taip ir karšta. 

— Ar neprieštarausi, jei jį praskleisiu? 

— Kodėl? 

— Nes noriu, - Jondalaras vėl ją pabučiavo mėgindamas įveikti 
apsiautalą laikančio dirželio mazgą. Vyrui ne itin sekėsi ir jis tikėjo- 
si, jog Aila vėl ims aptarinėti. 

— Aš atrišiu, — sušnibždėjo moteris, kai jis pakėlė burną nuo jos 
lūpų. Mikliai atrišusi mazgą, išsilenkė, kad atvyniotų dirželį. Odi- 


nis apsiautalas nukrito, ir Jondalarui užėmė kvapą. 

— O, moterie! — jo balsas buvo kimus nuo geismo, o slėpsnos 
įsitempė. — Aila, Doni, kokia moteris, - jis nuožmiai pabučiavo 
praviras jos lūpas, tada įkniaubė veidą į kaklą ir įsisiurbė į šiltą odą. 
Sunkiai alsuodamas atsitraukė ir pamatė paliktą raudoną žymę. 
Smarkiai įkvėpė stengdamasis susivaldyti. 

— Kas nors negerai? —- neramiai suraukusi kaktą pasiteiravo 
Aila. 

— Tik tai, kad pernelyg tavęs geidžiu. Noriu viską padaryti tin- 
kamai, tačiau nežinau, ar sugebėsiu. Tu... tokia graži, tokia mote- 
riška. 

Jos raukšlės išsilyginusios virto šypsena. 

— Kadir ką darysi, bus tinkama, Jondalarai. 

Vyras vėl ją pabučiavo, jau švelniau, labiau nei bet kada trokš- 
damas suteikti malonumą. Glamonėjo jos šoną ir juto krūties put- 
numą, liemens įlinkį, lygų klubo vingį, tvirtus šlaunies raumenis. 
Liečiama Aila virpėjo. Jondalaras ranka perbraukė auksinius gaktos 
plaukus, per pilvą kuplaus krūtinės iškilimo link, pajuto, kaip delne 
sukietėja spenelis. Pabučiavo mažytį randelį kaklo duobutėje, tada 
susirado kitą krūtį ir įtraukė spenelį į burną. 

— Jausmas kitoks nei kūdikio, - tarė moteris. 

Tai ištirpdė įtampą. Jondalaras juokdamasis atsisėdo. 

— Neįtikima, kad analizuoji, Aila. 

— Tačiau jausmas kitoks nei čiulpiant kūdikiui ir nežinau, kodėl. 
Apskritai nesuprantu, kodėl vyrai nori žįsti lyg kūdikiai, - pareiškė 
ji pajutusi norą pasiteisinti. 

— Nenori, kad taip daryčiau? Liausiuos, jei tau nepatinka. 

— Nesakiau, jog nepatinka. Gera, kai kūdikis žinda. Jausmas ki- 
toks, kai darai tu, tačiau taip pat gera. Jaučiu tai visu kūnu. Kūdikis 


nepriverčia šitaip pasijusti viduje. 

— Vyras ir siekia, kad moteris ir pats panašiai pasijustų. Štai ko- 
dėl noriu tave liesti, suteikti malonumą tau ir sau taip pat. Tai yra 
Motinos malonumo dovana jos vaikams. Ji sukūrė mus, kad pažin- 
tume šį malonumą, ir priimdami Motinos dovaną ją pagerbiame. 
Ar leisi suteikti tau malonumą, Aila? 

Jis žvelgė į moterį, kurios veidą rėmino auksiniai ant kailio iš- 
sidraikę plaukai. Jos akys išsiplėtusiais vyzdžiais, gilios, švelnios ir 
sklidinos, tarsi tuojau ketintų išsilieti, švytėjo paslėpta ugnimi. Mo- 
ters lūpos virpėjo, kai išsižiojo atsakyti, todėl ji tik linktelėjo. 

Jondalaras bučiniu užmerkė vieną akį, paskui kitą ir pamatė 
ašarą. Liežuvio galiuku paskanavo sūraus lašelio. Aila atsimerkė ir 
nusišypsojo. Jis pabučiavo nosies galiuką, paskui lūpas, vieną ir kitą 
spenelį. Tada atsistojo. 

Moteris stebėjo, kaip jis eina prie ugniakuro, patraukia nuo 
ugnies pamautą kepsnį, toliau nuo anglių pastumia į lapus susuk- 
tas šaknis. Ji laukė nieko negalvodama, tik nujausdama nežinia ką. 
Vyras privertė ją jausti daugiau, nei ji įsivaizdavo kūną sugebant, 
tačiau sužadino neišreiškiamą ilgesį. 

Jondalaras pripylė puodelį vandens ir atsinešė. 

— Nenoriu, kad kas mums trukdytų, - paaiškino, - ir pamaniau, 
gal norėsi atsigerti. 

Aila papurtė galvą. Jis gurkštelėjo ir pastatė indą, tada atsirišo 
klubų juostos raištį ir atsistojo prieš ją su išdidėjusiu milžinišku vy- 
riškumu. Moters akyse tebebuvo pasitikėjimas, geismas, nė trupi- 
nėlio baimės, kurią šis dydis dažnai keldavo jaunesnėms moterims 
ir kai kurioms ne tokioms jaunoms, kai pirmą kartą jį pamatydavo. 

Jondalaras atsigulė greta gerte gerdamas Ailą akimis. Jos plau- 
kai, minkšti, vešlūs, spinduliuojantys, akys sklidinos laukimo, kū- 


nas nepaprastas — visa nuostabi moteris, geidžianti jo prisilietimo, 

laukianti, kol jis pažadins jausmus, kuriuos žinojo joje slypint. Vy- 
ras norėjo, kad tai užtruktų - šitas jos pirmasis supratimas. Jautėsi 
labiau susijaudinęs nei tada, kai per pirmąjį ritualą turėdavo ką tik 
apsiplunksnavusią moterį. Aila nežinojo, ko tikėtis: niekas jai gyvai 
neapibūdino smulkmenų. Ji buvo tik prievartaujama. 

„O, Doni, padėk man tai atlikti tinkamai“, - mintyse paprašė 
Jondalaras, staiga pajutęs, jog imasi stulbinamos atsakomybės, ne 
tik džiaugsmingo malonumo. 

Aila gulėjo ramiai, nejudino nė raumenėlio, tačiau visa virpė- 
jo. Jautėsi taip, tarsi visą amžinybę būtų laukusi kažko, ko negalė- 
jo įvardyti, bet tai, ką šis vyras galėjo suteikti. Vien jo akys pajėgė 
įsiskverbti į jos vidų; ji negalėjo suprasti, kodėl Jondalaro rankos, 
lūpos, liežuvis sukelia tą tvinksintį, virpantį, į karštinę panašų jaus- 
mą, bet troško daugiau. Jautėsi neišbaigta, nepilna. Kol vyras ne- 
davė paragauti, ji nepažino alkio, tačiau kartą sukilęs jis turėjo būti 
numalšintas. 

Atsižiūrėjęs lig valiai Jondalaras užsimerkė ir dar kartą moterį 
pabučiavo. Jos lūpos buvo atvertos, laukė. Aila įtraukė jo ieškantį 
liežuvį ir droviai ėmė eksperimentuoti su savuoju. Vyras stabtelėjo 
ir nusišypsojo drąsindamas. Pakėlė vešlią žvilgančią garbaną prie 
lūpų, paskui patrynė veidą tankioje, minkštoje auksinės jos karū- 
nos kupetoje. Bučiavo kaktą, akis, skruostus geisdamas pažinti mo- 
terį visą. 

Surado ausį, ir šiltas jo alsavimas dar kartą Ailos kūnu pasiuntė 
džiaugsmo virpulius. Pakramtė, paskui pačiulpė ausies lezgelį. Rado 
jautrią gyslelę jos kakle, kuri kėlė virpulį niekad neliestose vietose. 
Didelės, išraiškingos, jautrios Jondalaro rankos tyrė moterį, jautė 
šilkinius jos plaukus, globė skruostus ir žandikaulius, piešė, karto- 


jo pečių bei rankų kontūrus. Pasiekęs jos ranką pakėlė prie lūpų, 

pabučiavo delną, paglostė kiekvieną pirštelį, paskui nusekė vidiniu 
rankos linkiu. 

Aila buvo užsimerkusi, atsidavusi jausmui su ritmingais antplū- 
džiais. Šiltos Jondalaro lūpos rado randą jos kaklo duobutėje, pas- 
kui nukeliavo takeliu tarp krūtų ir ten užtruko. Vyras liežuviu brė- 
žė mažėjančius ratus ir jautė, kaip keičiasi moters oda, kai pasiekė 
aureolę. Aila aiktelėjo, kai Jondalaras įtraukė į burną spenelį, o jis 
pajuto karščio antplūdį tvinkčiojant slėpsnose. 

Vyras ranka kartojo liežuvio judesius su kita krūtimi, apčiuopė 
sukietėjusį styrantį spenelį. Iš pradžių švelniai čiulpė, tačiau kai 
Aila ėmė spaustis artyn, įsitvėrė stipriau. Moteris sunkiai alsavo, 
tyliai aimanavo. Jondalaro alsavimas atitiko jos geismą; jis nebuvo 
tikras, kad galės laukti. Tada stabtelėjo, vėl į ją pažvelgė. Aila buvo 
užsimerkusi, prasižiojusi. 

Jis geidė jos visos, visos iš karto. Užvaldė jos burną, įtraukė lie- 
žuvį, paskui jį mėgdžiodama Aila ėmėsi iniciatyvos, jautė viduje jo 
šilumą. Jondalaras vėl surado jos kaklą ir piešė drėgnus ratus aplink 
kitą kuplią krūtį, kol pasiekė spenelį. Ji spaudėsi prie vyro kupina 
geismo ir suvirpėjo, kai jis atsakė giliu įsiurbimu. 

Jondalaras ranka glamonėjo jos pilvą, klubą, koją, tada pasiekė 
vidinę šlaunies pusę. Tvirti moters raumenys išsišovė, kai ji trumpai 
įsitempė, paskui praskėtė kojas. Vyras apgaubė ranka tamsiai auksi- 
nes gaktos garbanas ir staiga pajuto drėgną šilumą. Atsakomasis su- 
krėtimas slėpsnose užklupo jį netikėtai. Luktelėjo sustingęs, valdėsi 
ir vos neprarado kontrolės, kai pajuto dar vieną drėgmės pliūpsnį 
rankoje. 

Lūpos paleido spenelį ir ėmė sukti ratus ant Ailos pilvo ties 
bamba. Pasiekęs gaktą Jondalaras pažvelgė į moterį. Ji alsavo vai- 


todama, išrietusi nugarą, įsitempusi laukdama. Buvo pasiruošusi. 

Vyras pabučiavo jos gaktos viršų, garbanotus plaukelius ir leidosi 
žemiau. Ji virpėjo, o kai jo liežuvis surado siauro jos plyšelio viršų, 
pašoko rėkdama ir vėl krito aimanuodama. 

Jondalaro vyriškumas neramiai ir nekantriai tvinksėjo, tad jis 
pakeitė padėtį ir nuslydo tarp Ailos šlaunų. Praskleidė klostes ir il- 
gai, meilingai bučiavo. Ji negirdėjo, ką šaukia, kai atsidavė stipraus 
kūnu srūvančio jausmo antplūdžiui, Jondalaro liežuviui tiriant 
kiekvieną jos klostę, kiekvieną kauburėlį. 

Vyras susitelkė į ją, kad suvaldytų savo besiveržiantį poreikį, su- 
rado mazgelį, mažutį, tačiau statų džiugesio centrą, ir tvirtai, greitai 
ėmė jį judinti. Jis baiminosi, jog ilgiau nebeišsilaikys, kai moteris 
pradėjo rangytis ir sriūbauti anksčiau nepatirtoje ekstazėje. Dviem 
ilgais pirštais jis įsiterpė į drėgną tarpą ir spustelėjo į viršų iš vi- 
daus. 

Staiga Aila išrietė nugarą ir suriko, o jis pajuto naują drėgną 
pliūpsnį. Vyro plaštakos gniaužėsi į kumščius ir išsitiesdavo nesą- 
moningais kvietimo judesiais, kurie atitiko spazmišką moters kvė- 
pavimą. 

— Jondalarai! - šūktelėjo Aila. - O, Jondalarai, man reikia... rei- 
kia tavęs... reikia kažko... 

Jis klūpėjo sukandęs dantis iš paskutiniųjų stengdamasis susival- 
dyti, įeiti į ją švelniai. 

— Aš stengiuosi... būti švelnus, - kone skausmingai iškošė jis. 

— Man... neskaudės, Jondalarai... 

Tiesa! Tai iš tikrųjų nebuvo Ailos pirmasis kartas. Kai moteris 
išsilenkė, kad jį priimtų, jis leido sau įeiti. Užtvaros nebuvo. Spaudė- 
si toliau tikėdamasis sutikti barjerą, tačiau jautėsi traukiamas, juto 
šiltą drėgną jos gelmę, atsiveriančią priešais ir apgaubiančią, kol, jo 


nuostabai, ji apkabino jį visą. Jondalaras atsitraukė ir vėl nėrė gilyn. 

Moteris apsivijusi kojomis kvietė į save. Jis vėl atitolo ir dar kartą 
skverbdamasis jautė, kaip jos nuostabi tvinksinti anga glamonėja jį 
per visą ilgį. Tai buvo daugiau, nei jis pajėgė ištverti: judėjo pirmyn 
atgal laisvai, nesivaržydamas, nors kartą visiškai atsiduodamas savo 
paties poreikiui. 

— Aila!.. Aila!.. Aila! - suriko. 

Įtampa pasiekė viršūnę. Jondalaras jautė, kaip ji kaupiasi slėps- 
nose. Dar kartą atsitraukė. Aila kilo į jį kiekviena nervų skaidula, 
kiekvienu įsitempusiu raumenėliu. Vyras nėrė mėgaudamasis jus- 
liniu malonumu visiškai palaidoti išdidų vyriškumą nekantraujan- 
čioje jos šilumoje. Juodu kartu įsitempė, Aila suriko jo vardą, o Jon- 
dalaras, visiškai atsiduodamas, ją pripildė. 

Akimirką, kuri truko amžinybę, gerkliniai vyro šauksmai kilo 
kartu su bekvapiais moters sriūbavimais kartojant jo vardą, kol 
kūnais nuvilnijo nenusakomo malonumo drebulys. Tada, visiškai 
atsipalaidavęs, Jondalaras užgriuvo ant Ailos. 

Ilgokai buvo girdėti tik alsavimas. Juodu nepajėgė judėti. Atida- 
vė vienas kitam viską, kiekvieną ląstelę bendrai patirčiai. Vėliau taip 
pat nė vienas nenorėjo pakrutėti, nenorėjo, kad tai baigtųsi, nors ir 
žinojo, jog jau per vėlu. Tai buvo Ailos prabudimas: ji nepažinojo 
malonumų, kuriuos gali suteikti vyras. Jondalaras tikėjosi, kad jam 
bus gera moterį pažadinti, tačiau ji pateikė neįtikėtiną staigmeną, 
suteikdama jo susijaudinimui neišmatuojamumo. 

Tiktai nedaugelis moterų turėjo pakankamas gelmes, kad priim- 
tų jį visą; Jondalaras išmoko kontroliuoti įsiskverbimo gylį ir darė 
tai jautriai bei patyrusiai. Niekada nebus vėl visiškai taip pat, tačiau 
mėgautis pirmojo ritualo jauduliu ir drauge retu džiaugsmingu at- 


sipalaidavimu įsiskverbiant iki galo buvo neįtikėtina. 

Per pirmuosius ritualus vyras visada stengdavosi labiau: tose ap- 
eigose slypėjo tai, kas pažadindavo geriausias jo savybes. Rūpestis 
ir atida buvo nuoširdūs, jis stengdavosi pamaloninti moterį, o jo 
pasitenkinimą taip pat lėmė partnerės mėgavimasis. Aila jį patenki- 
no labiau, nei pats galėjo sugalvoti pašėlusiose fantazijose. Niekada 
jis nesijautė toks absoliučiai laimingas. Akimirką atrodė, jog juodu 
tapo vienu. 

— Aš tikriausiai darausi sunkokas, - tarstelėjo Jondalaras, pakilo 
ir perkėlė dalį svorio ant alkūnės. 

— Ne, - tyliai paprieštaravo moteris. - Tu visai nesunkus. Nema- 
nau, kad kada norėsiu, jog atsistotum. 

Jis pasilenkęs prisiglaudė prie ausies, pabučiavo jos kaklą. 

— Aš taip pat nenoriu keltis, bet, atrodo, teks. 

Lėtai išsilaisvinęs, atsigulė greta ir apkabino taip, kad Ailos galva 
ilsėtųsi duobutėje po petimi. 

Moteris buvo svajingai patenkinta, visiškai atsipalaidavusi ir 
aiškiai jautė Jondalarą. Jautė apglėbusią ranką, švelniai glamonė- 
jančius pirštus, po skruostu judančius krūtinės raumenis, ausyje 
girdėjo jo, o gal ir savo, širdies plakimą, šiltą muskusinį vyro odos ir 
malonumų kvapą. Niekad nesijautė tokia mylima ir lepinama. 

— Jondalarai, - tarė kiek patylėjusi, - iš kur žinai, ką daryti? Ne- 
žinojau, kad manyje slypi tokie jausmai. Iš kur tu žinojai? 

— Man parodė, išmokė, padėjo suprasti, ko moteriai reikia. 

— Kas? 

Aila pajuto, kaip vyro raumenys įsitempia, ir pastebėjo pokytį 
jo balso tone. 

— Įprastai jaunus vyrus pamoko vyresnės, labiau patyrusios mo- 
terys. 


— Turi omeny kažką panašaus į pirmąjį ritualą? 

— Ne visai. Tai ne taip formalu. Kai jauniems vyrams ima artėti 
poravimosi laikas, moterys visada pajunta. Viena ar kelios, supran- 
tančios jo nerimą ir netikrumą, būna kartu ir padeda jam save įveik- 
ti, tačiau tai ne apeigos. 

— Gentyje, kai berniukas parneša pirmąjį laimikį - iš tikros me- 
džioklės, ne tik mažus gyvuliukus, - jis tampa vyru ir vyksta vyrys- 
tės apeigos. Nereikia, kad artėtų poravimosi laikas. Medžiojimas 
paverčia jį vyru. Tada jis privalo prisiimti suaugusiojo įsipareigo- 
jimus. 

— Medžioklė svarbi, tačiau kai kurie vyrai niekada nemedžioja. 
Jie turi kitų įgūdžių. Spėju, ir aš nebūčiau turėjęs medžioti, jei ne- 
būčiau norėjęs. Galiu daryti įrankius ir mainyti juos į mėsą, odas 
ar ką tik noriu. Nors dauguma vyrų medžioja, o pirmas berniuko 
laimikis labai ypatingas. 

Jondalaro balse atsirado šiltas prisiminimų atskambis. 

— Tai nėra tikros apeigos, bet laimikis padalijamas visam urvui — 
pats berniukas jo nevalgo. Jam einant pro šalį žmonės vieni kitiems 
užsimena, taip, kad jis girdėtų, koks didelis ir puikus laimikis, koks 
švelnus ir skanus. Vyrai kviečia jį kartu palošti ar pasikalbėti. Mo- 
terys ima elgtis su juo kaip su vyru, o ne su berniuku, ir draugiškai 
juokauja. Beveik visos būna jam prieinamos, jei jis pakankamai su- 
augęs ir to nori. Pirmasis laimikis verčia pasijusti labai vyrišku. 

— Nevyksta jokių vyrystės apeigų? 

— Kaskart, kai vyras atveria moterį, leidžia į ją suplūsti gyvybės 
jėgoms, jis iš naujo patvirtina savo vyriškumą. Štai kodėl jo įrankis, 
jo vyriškumas, vadinamas moters žadintoju. 

— Jis gali ne tik paversti moterimi. Geba pradėti kūdikį. 

- Aila, moterį vaiku palaimina Didžioji Motina Žemė. Ji atneša 


juos į pasaulį ir prie vyro židinio. Doni sukūrė vyrus, kad jai padėtų, 

aprūpintų moterį, kai ši apsunkusi nuo kūdikio, žindo ar rūpinasi 
mažyliu. Taip pat pažadintų joje moterį. Geriau paaiškinti nesuge- 
bu. Gal Zelandonė galės? 

„Gal jis ir teisus, - galvojo Aila, susirangiusi greta, — tačiau jei 
ne, jau dabar manyje gali augti vaikelis: Ji nusišypsojo. Mažylis kaip 
Durkas, kurį galima lepinti ir globoti, apgaubti rūpesčiu, mažylis, 
kuris bus Jondalaro dalis. 

„Tik kas man padės, kai Jondalaro nebebus?“ - pagalvojo mote- 
ris nudiegus sielvartui. Prisiminė sunkų savo pirmąjį nėštumą, susi- 
rėmimą su mirtimi gimdant. Jei ne Iza, Ailos gyvos nebūtų. „Net ir 
sugebėjusi susilaukti vaikelio viena, kaip medžiočiau ir rūpinčiausi 
kūdikiu? Kas, jei mane sužeistų ar nužudytų? Kas tada pasirūpintų 
mano mažyliu? Jis mirtų vienas vienutėlis. 

Dabar negaliu susilaukti kito vaikelio! — svarstė Aila. - Kas, jei 
jis buvo pradėtas? Ką turėčiau daryti? Izos vaistai! Bitkrėslės arba 
amalai. Jie auga tik ant ąžuolų, o čia šių medžių nėra. Vis dėlto yra 
keletas galinčių padėti augalų — turėsiu pagalvoti. Gali būti pavo- 
jinga, tačiau geriau netekti vaikelio dabar, nei atiduoti kokiai hienai 
jau gimusį. 

— Ar kas nutiko, Aila? — pasiteiravo Jondalaras apgaubęs delnu 
putnią, stangrią krūtį, nes žinojo, kad gali, o tai vertė jį norėti. 

Ji atsišliejo į vyro ranką atsiminusi prisilietimą. 

— Ne, viskas gerai. 

Jis nusišypsojo, prisiminė stiprų savo pasitenkinimą ir pajuto 
naujus virpulius. „Netrukus, - mintijo, - jos prisilietimas turės Ha- 
dumos galią!“ 

Aila pamatė šilumą ir geismą žydrose Jondalaro akyse. „Gal jis 
vėl norės pasidalyti sa manimi malonumais, - pagalvojo Aila ir nu- 


sišypsojo atsakydama. Tada šypsena išblėso. - Jei mažylis nebuvo 

pradėtas, o mes vėl dalysimės malonumais, galime jį pradėti. Gal tu- 
rėčiau išgerti slaptųjų Izos vaistų, kurių ji liepė niekam neminėti ?“ 

Moteris prisiminė Izą pasakojus, jog tam tikri augalai - auksuo- 
tieji kopčiai bei šalavijų šaknys — turi tokių veiksmingų galių, kad, 
sustiprinę moters totemą, gali padėti jam įveikti pripildančiąją vyro 
jėgą ir užkirsti kelią gyvybei pradėti. Aila buvo ką tik supratusi, kad 
laukiasi. Anksčiau Iza apie šiuos vaistus jai nebuvo pasakojusi - nie- 
kas nemanė, jog ji kada turės kūdikį. „Stiprus totemas ar ne, aš turiu 
sūnų ir galiu vėl susilaukti. Nežinau, ar tai dvasios, ar vyrai, tačiau 
Izai vaistai padėjo, ir, manau, geriau jų išgersiu, arba teks išgerti dar 
ką nors, kad jo atsikratyčiau. 

Noriu, jog nereikėtų to daryti, noriu jį pasilaikyti. Tai būtų lyg 
turėti kūdikį nuo Jondalaro“ Ailos šypsena buvo tokia švelni ir 
kviečianti, jog vyras ištiesęs rankas užsitraukė ją ant savęs. Ant ka- 
klo kabėjęs amuletas trenkė Jondalarui į nosį. 

— Oi, Jondalarai! Ar skaudėjo? 

— Ką tu ten nešioji? Jis tikriausiai pilnas akmenų! — tarė vyras, 
atsisėdo ir pasitrynė nosį. - Kas čia? 

— Tai... mano totemo dvasiai, kad ji galėtų mane rasti. Jame yra 
dalis mano dvasios, kurią totemas atpažįsta. Kai jis man palieka 
ženklus, juos čia saugau. Visi gentyje tokius turi. Krebas sakė, jei jį 
pamesiu, mirsiu. 

— Tai talismanas, arba amuletas, - tarė Jondalaras. - Tavo gentis 
supranta dvasių pasaulio paslaptis. Kuo daugiau apie juos sužinau, 
tuo panašesni į žmones jie atrodo, nors ne tokius, kokius aš pažįs- 
tu, — vyro akys prisipildė atgailos. — Aila, tai neišmanymas vertė 
mane taip pasielgti, kai pirmą kartą supratau, ką turi omenyje, sa- 


kydama gentis. Tai buvo gėdinga, labai atsiprašau. 

— Taip, tai buvo gėdinga, tačiau nebepykstu ir jau nebeskaudu. 
Tu privertei mane pasijusti... Aš irgi noriu pasakyti mandagybę. Už 
šiandien, už pirmąjį ritualą, noriu pasakyti... ačiū. 

Jis nusišiepė. 

— Nemanau, kad anksčiau man kas yra dėkoję, - vypsniui išblė- 
sus, liko šypsena, nors akys buvo rimtos. - Jei kas ir turėtų sakyti, tai 
aš. Ačiū tau, Aila. Nė nenumanai, kokią patirtį man suteikei. Nebu- 
vau taip pasitenkinęs po... - Jondalaras nutilo, ir moteris pamatė, 
kaip jis skausmingai susiraukė. - Po Zolenos. 

— Kas tokia Zolena? 

— Zolenos jau nebėra. Ji - moteris, kurią pažinojau, kai buvau 
jaunas. 

Jondalaras atsigulė ant nugaros, įsistebeilijo į urvo skliautą ir 
tylėjo taip ilgai, kad Aila nemanė, jog dar ką nors pasakys. Tada, 
labiau sau pačiam nei jai, vyras pradėjo pasakoti: 

— Tada ji buvo graži. Visi vyrai apie ją kalbėjo, visi berniukai apie 
ją svajojo, tačiau nė vienas labiau už mane, netgi prieš sapne pasiro- 
dant deivei. Tą naktį mane aplankiusi deivė atėjo kaip Zolena ir, kai 
pabudau, miego kailiai buvo pilni mano esencijos, o galva kupina 
Zolenos. 

Atsimenu, kaip paskui ją sekiojau arba susirasdavau vietelę, iš 
kur galėčiau ją stebėti, ir lūkuriavau. Meldžiau Motinos, kad ją duo- 
tų. Taigi negalėjau patikėti, kai ji pas mane atėjo. Tai galėjo būti bet 
kuri moteris, tačiau geidžiau vienintelės Zolenos - o, kaip aš jos 
troškau, ir ji pas mane atėjo. 

Pirmiausia aš joje patyriau malonumą. Netgi tada buvau dide- 
lis pagal amžių visomis prasmėmis. Ji mokė mane, kaip susivaldyti, 
kaip naudotis vyriškumu, sakė, ko moteriai reikia. Išmokau, kad 


galiu suteikti malonumą moteriai, netgi nepakankamai giliai, jei 

būsiu atsitraukęs kuo ilgiau ir kuo geriau ją paruošiu. Tada man ne- 
reikės skverbtis taip giliai ir ji galės priimti daugiau. 

Su Zolena nereikėjo nerimauti. Ji galėjo padaryti laimingus ir 
mažesnius vyrus — taip pat žinojo būdų susivaldyti. Nebuvo vyro, 
kuris jos negeistų, o ji pasirinko mane. Po kiek laiko rinkosi mane 
nuolat, nors dar buvau visai pienburnis. 

Vis dėlto buvo vyras, kuris Zoleną nusižiūrėjo, nors ir žinojo, 
kad ji nenori jo. Tai mane supykdė. Pamatęs mus kartu jis patarė jai 
dėl įvairumo pasirinkti vyrą. Jis nebuvo toks subrendęs, kaip. Zole- 
na, tačiau vyresnis už mane. Aš buvau didesnis. 

Jondalaras užsimerkė, bet kalbėjo toliau: 

— Buvau toks kvailas! Neturėjau taip elgtis, tai tik pritraukė į mus 
dėmesio, tačiau jis nebūtų palikęs jos ramybėje. Tas vyras mane taip 
įsiutino. Vieną dieną jam trenkiau, o paskui nebegalėjau sustoti. 

Sakoma, nėra gerai jaunuoliui per ilgai būti su viena moterimi. 
Būnant su daugiau moterų, mažiau galimybių atsirasti prieraišu- 
mui. Tikimasi, kad jaunas vyras ves jauną moterį — vyresnės tetu- 
rėtų juos mokyti. Jei jaunuolio jausmai pernelyg sustiprėja, visada 
kaltinama moteris, tačiau nedera jų kaltinti. Aš nenorėjau jokios 
kitos moters, tik Zolenos. 

Tos moterys tada atrodė tokios šiurkščios, nejautrios, nusenu- 
sios, visą laiką besišaipančios iš vyrų, ypač jaunų. Galbūt aš irgi bu- 
vau netaktiškas, kai vijau jas nuo savęs, šūkaliojau jas pravardžiuo- 
damas. 

Jos išrinkdavo vyrus pirmiesiems ritualams. Visi vyrai nori būti 
išrinkti - jie nuolat apie tai kalba. Tai garbė, jaudulys, tačiau kartu 
ir neramu, kad būsi per šiurkštus, per greitas ar dar blogiau. Kokia 
nauda iš vyro, jei jis net negali pažadinti moters? Jei toks vyras pra- 


eina pro moterų pulkelį, jos visada erzinasi. 

Jondalaras pakeitė balsą iki falceto ir ėmė mėgdžioti: 

- „Štai gražuoliukas. Gal norėtum, kad šio to tave pamoky- 
čiau?“ Arba: „Šito nepavyko nieko išmokyti, gal dar kuri norit 
pabandyti?“ 

Paskui tęsė savu balsu: 

— Dauguma vyrų išmoksta atsikirsti ir mėgaujasi geraširdiškais 
pajuokavimais ne mažiau nei moterys, tačiau jaunuoliams sunku. 
Kaskart praeidamas pro besijuokiančių moterų būrelį vyras galvo- 
ja, ar ne išjo šaipomasi. Zolena buvo kitokia. Kitos moterys nelabai 
ją mėgo, gal kad ji pernelyg patiko vyrams. Per bet kurią Motinos 
šventę ar festivalį ją pasirinkdavo pirmą... 

Vyras, kuriam sudaviau, neteko kelių dantų. Sunku, kai jaunas 
vyras lieka be dantų. Negali kramtyti, moterys jo nenori, iš karto 
pasigailėjau. Buvau toks kvailas! Mano motina atlygino už mano 
veiksmus, ir jis persikėlė į kitą urvą, tačiau ateidavo į vasaros susirin- 
kimus, ir gūždavausi kaskart jį pamatęs. 

Zolena kalbėjo apie tarnybą Motinai. Maniau, būsiu raižytojas 
ir šitaip jai tarnausiu. Tada Martona nusprendė, kad aš galbūt lin- 
kęs dirbti su akmeniu, ir nusiuntė žodelį Dalanarui. Neilgtrukus 
Zolena išvyko į specialius mokymus, o Dalanaras pasiėmė mane 
gyventi pas lansadonus. Martona buvo teisi. Šitaip buvo geriausia. 
Kai po trejų metų grįžau, Zolenos nebebuvo. 

— Kas jai nutiko? — pasiteiravo Aila, kone pabūgusi. 

- Tie, kurie tarnauja Motinai, atsisako savo tapatybės ir prisiima 
tapatybę asmens, kurį įkūnija. Mainais Motina suteikia paprastiems 
žmonėms nežinomų dovanų - kerėjimo, patyrimo, žinių, — sutei- 
kia galių. Daugelis nuėjusių tarnauti niekada neužkopia aukščiau 


patarnautojų. Iš tų, kurie išgirsta Motinos šauksmą, tik nedaugelis 

būna tikrai apdovanoti ir jie netrukus iškyla tarp pašauktųjų. Vos 
prieš man išeinant Zolena tapo aukštąja šventike, Zelandone, pir- 
maja tarp pašauktųjų. 

Staiga Jondalaras pašoko, pro urvo angą pamatęs raudoną ir 
auksinį vakarų dangų. 

— Vis dar šviesu, norėčiau paplaukioti, - pareiškė ir greitai iš- 
žirgliojo iš urvo. Pasigriebusi apsiautalą ir ilgą diržą Aila išskubėjo 
įkandin. Kai ji priėjo pakrantę, Jondalaras jau buvo vandenyje. Mo- 
teris nusiėmė amuletą, įbrido keletą pėdų ir ėmė plaukti. Jondalarą 
sutiko grįžtantį. 

— Ar toli nuplaukei? — pasiteiravo. 

— Iki krioklio, - atsakė Jondalaras. - Aila, šito niekam anksčiau 
nepasakojau. Apie Zoleną. 

— Ar kada esi matęs Zoleną? 

Pratrūkusio Jondalaro juokas buvo kartus. 

— Ne Zoleną, Zelandonę. Taip, mačiau. Mes geri draugai. Netgi 
dalijausi malonumais su Zelandone, - pasakė. - Tačiau ji nebesi- 
renka tik manęs. 

Vyras greitai, ryžtingai nusiyrė pasroviui. 

Aila susiraukė ir papurtė galvą, tada nusekė paskui jį į pakrantę. 
Užsidėjo amuletą, apsivyniojo apsiautalą ir nusekė Jondalarą taku. 
Kai įėjo į urvą, jis stovėjo prie židinio įsmeigęs akis į vos žioruojan- 
čias anglis. Moteris paskutinį kartą pasitaisė apsiautalą, tada paėmė 
kelias malkas ir įmetė į laužą. Jondalaras vis dar buvo šlapias, Aila 
matė, jog jis dreba. Nuėjo paimti jo miego kailio. 

— Metų laikas keičiasi, - pastebėjo ji. - Vakarai atvėso. Štai, ne- 
persišaldyk. 

Jis nepatogiai apsisiautė kailį ant pečių. „Jam netinka, - galvojo 


ji, - tas kailinis apsiautalas. Jei ketina išeiti, turėtų leistis į kelią dar 

metų laikui nepasikeitus“ Moteris nuėjo į savo miego vietą ir pač- 
mė prie sienos gulintį ryšulį. 

— Jondalarai?.. 

Jis papurtė galvą bandydamas grįžti į dabartį ir nusišypsojo Ai- 
lai, tačiau tik lūpomis. Atrišant ryšulį kažkas iškrito. 

— Kas čia? — paklausė ji nustebusi ir išsigandusi. - Kaip jis čia 
pateko? 

— Tai dievybė, - paaiškino Jondalaras, pamatęs raižyto mamuto 
kaulo gabalėlį. 

— Dievybė? 

— Padariau ją tau, tavo pirmajam ritualui. Pirmuosiuose ritua- 
luose visada turėtų dalyvauti dievybė. 

Aila palenkė galvą, kad nuslėptų staiga užplūdusias ašaras. 

— Nežinau, ką sakyti, niekad nesu mačiusi nieko panašaus. Ji 
graži. Atrodo tikra, tarsi žmogus. Beveik kaip aš. 

Jondalaras pakėlė smakrą. 

— Norėjau, kad ji būtų panaši į tave, Aila. Tikram raižytojui ti- 
kriausiai būtų geriau pavykę... Ne. Tikras raižytojas nebūtų daręs 
tokios dievybės. Nesu tikras, ar ir man derėjo. Paprastai dievybė 
neturi veido —- Motinos veidas neatpažįstamas. Suteikus veidą die- 
vybei to žmogaus dvasia gali būti ten įkalinta. Štai todėl ji tavo, kad 
laikytum su savais daiktais, mano dovana tau. 

— Įdomu, kodėl savo dovaną padėjai čia, - pastebėjo Atila, atrišu- 
si ryšulį. - Padariau tai tau. 

Vyras išpurtė odą, pamatė apdarus ir jo akys prašviesėjo. 

— Aila! Nežinojau, kad moki siūti ar puošti karoliukais, — tarė 
apžiūrinėdamas drabužius. 

— Karoliukus prisiuvau ne aš, tik išpjoviau naujas dalis marški- 


niams, kuriuos tu vilkėjai. Išardžiau kitus drabužius, kad žinočiau, 

kokio dydžio ir formos gabalėlius išpjauti, ir išsiaiškinau, kaip jie 
buvo sujungti. Nežinau, ar teisingai naudojausi yla, kurią man ati- 
davei, tačiau pavyko. 

— Drabužiai puikūs! — sušuko Jondalaras, prisidėjęs marškinius. 
Pasimatavo kelnes, paskui ir marškinius. - Pats galvojau pasisiūdin- 
ti drabužius, tinkamesnius kelionei. Klubų raištis čia puikiai tinka, 
bet... 

Išsprūdo. Pasakyta garsiai. Kaip Krebo nupasakotos blogybės, 
kurių galios išryškėja tik pripažinus, tik garsiai jų vardą ištarus, Jon- 
dalaro išėjimas tapo faktu. Tai nebebuvo miglota nuojauta to, kas 
kurią dieną nutiks, - dabar tai įgavo turinį ir dar daugiau svorio. 
Regis, į urvą įslinko slegianti fizinė būtis ir nesiruošė išeiti. 

Jondalaras greitai nusirengė ir sulankstė drabužius. 

— Ačiū, Aila, negaliu nė apsakyti, kiek daug man tai reiškia. Kai 
atšals, jie puikiai tiks, tačiau kol kas nereikia, — tarė vyras ir užsirišo 
klubų juostą. 

Aila linktelėjo. Nepasitikėjo savimi, todėl nutylėjo. Pajuto spau- 
dimą akyse, kaulo figūrėlė išskydo. Moteris pridėjo ją prie krūtinės, 
jau pamilusi. Padaryta Jondalaro rankomis. Jis vadino save įrankių 
dirbėju, tačiau sugebėjo kur kas daugiau. Jo rankos buvo pakanka- 
mai įgudusios padaryti atvaizdą, kuris kėlė švelnumą, panašų į jau- 
čiamą Jondalarui, leidusiam jai sužinoti, ką reiškia būti moterimi. 

— Ačiū, - tarė Aila prisiminusi mandagumą. 

Jis susiraukė. 

— Nepamesk jos, — patarė. - Su tavo veidu, o galbūt įkalinta tavo 
dvasia, gali būti nesaugu, jeigu ją ras kas kitas. 

— Mano amuletas turi dalį mano pačios ir mano totemo dvasios. 
Dabar šitoji dievybė turi dalį mano ir taviškės Motinos Žemės dva- 


sios, ar todėl ji irgi mano amuletas? 

Vyras šito neapgalvojo. Ar dabar ji tapo Motinos dalimi? Viena 
iš žemės vaikų? Gal jis kiša nagus prie jėgų, kurios yra už jo pažini- 
mo ribų? 

— Nežinau, Aila, — atsakė, - tačiau nepamesk. 

— Jondalarai, jei manei, kad gali būti pavojinga, kodėl šitai die- 
vybei suteikei mano veidą? 

Jis suėmė figūrėlę tebelaikančias moters rankas. 

— Todėl, kad norėjau įkalinti tavo dvasią, Aila. Nenorėjau pasi- 
likti, ketinau atiduoti, troškau suteikti tau malonumą ir nežinojau, 
ar sugebėsiu. Nežinojau, ar tu suprasi, - nebuvai auginta Motinai 
pažinti. Pamaniau, jei pavaizduosiu čia tavo veidą, gal tai padės pri- 
traukti tave prie manęs. 

— Dėl to nereikėjo suteikti dievybei mano veido. Būčiau buvusi 
laiminga, net jei tu būtum paprasčiausiai panorėjęs patenkinti su 
manimi savo poreikius, prieš man sužinant, kas yra malonumas. 

Jondalaras surakino moterį savo glėbyje su visa dievybe, su vis- 
kuo. 

— Ne, Aila. Gal tu ir buvai pasiruošusi, tačiau man reikėjo su- 
prasti, kad tai pirmas tavo kartas, kitaip jis nebūtų buvęs sklandus. 

Ji vėl paskendo jo akyse. Stipriai apkabinta atsidavė jam, kol vis- 
kas, ką suvokė, tebuvo jo globiančios rankos, alkana burna ant jos 
lūpų, jo kūnas prie jos ir svaiginantis smarkus troškimas. Aila nesu- 
vokė, kada vyras pakėlęs nusinešė ją nuo židinio. 

Jos kailių patalas laukė ir ją priėmė. Moteris jautė, kaip Jondala- 
ras krapštosi su jos apsiautalo dirželiu, paskui pasiduoda ir papras- 
čiausiai pakelia drabužį. Ji nekantriai jam atsivėrė, jautė ieškantį 
standų vyriškumą, kuris galų gale rado kelią. 

Nuožmiai, kone žūtbūtinai vyras paskandino giliai savo kotą, 


tarsi norėtų įsitikinti, jog ji ten yra dėl jo ir jam nereikia atsitraukti. 

Aila pakilo sutikti vyro, priėmė geisdama jo nemažiau nei jis geidė 
jos. 

Jondalaras atsitraukė ir vėl paniro jausdamas kylančią įtampą. 
Paskendęs joje visiškai, nerimdamas dėl to, jog atsiduoda savo ais- 
trai, jis pasitiko artėjantį antplūdį su nuožmiu džiaugsmu. Moteris 
pasitikdavo jį kiekvienoje viršūnėje, prisitaikydavo prie kiekvieno 
dūrio, tinkamai išsilenkusi kreipė jo judesius. 

Ailos pojūčiai toli gražu neapsiribojo stūmimu ir traukimu er- 
tmėje. Kaskart Jondalaro pripildyta moteris suvokdavo vien tik jį: 
kūnas - nervai, raumenys, sausgyslės - visa buvo jo sklidina. Jonda- 
laras jautė, kaip jėga slėpsnose kyla, kaupiasi, užplūsta, o paskui — 
neįtikėtinas crescendo, kai įtampai pratrūkus virpančiu išsiveržimu 
jis nėrė žemyn užpildyti moters paskutinį kartą. Aila pakilo sutikti 
jo pašėlusio finalinio judesio ir sprogimas pasklido jos kūnu su ma- 


loniu palengvėjimu. 


Aila persivertė nevisiškai pabudusi, tačiau pajutusi nepatogumą. 
Grumstas po ja nedingo, kol ji galų gale prabudusi jo neišėmė. Iškėlė 
daiktą ir blausioje raudonoje bemaž išblėsusio laužo šviesoje pama- 
tė dievybės kontūrus. Švystelėjus atpažinimui jos prote gyvai iššoko 
vakar diena ir ji susivokė šiltai įsitaisiusi savo lovoje su Jondalaru. 

„Mes tikriausiai užmigome patyrę malonumą“, - pagalvojo. 
Laiminga moteris susirangė arčiau vyro ir užsimerkė, bet miegas 
neėmė. Įvairiausiais raštais ir piešiniais dėliojosi vaizdai, scenos, rū- 
šiuojami vidinių pojūčių. Medžioklė, Mažylio sugrįžimas, pirmasis 
ritualas ir, visų svarbiausia, Jondalaras. Jos jausmai vyrui netilpo nė 
į vieną žinomą žodį, tačiau pripildė ją neišreiškiamo džiaugsmo. 
Gulėdama greta Aila galvojo apie jį, kol nebegalėjo sutalpinti min- 
čių, tada tyliai išslinko iš patalo kartu pasiėmusi ir kaulo figūrėlę. 

Ji nuėjo prie urvo angos ir pamatė susiglaudusius Yhaha su 
Lenktynininku. Atpažinusi kumelė tyliai sužvingo, ir moteris nu- 
pėdino jų link. 

- Ar ir tau taip buvo, Yhaha? - švelniai paklausė moteris. - Ar 
eržilas suteikė tau malonumą? O, Yhaha, nė nenumaniau, kad gali 
šitaip būti. Kaip galėjo būti taip baisu su Braudu ir taip nuostabu 


su Jondalaru? 


a 


Jaunasis arkliukas ėmė reikalauti savosios dėmesio dalies. Mote- 
ris jį pakasė, paglostė, paskui apkabino. 

— Nesvarbu, ką Jondalaras sako, Yhaha, aš manau, kad eržilas 
padovanojo tau Lenktynininką. Jis netgi tokio paties plauko, o 
bėrų arklių ne tiek daug. Galbūt tai galėtų būti jo dvasia, tačiau aš 
tuo netikiu. 

Norėčiau turėti kūdikį. Jondalaro kūdikį. Negaliu - ką darysiu, 
kai jis išeis? — Aila išbalo pajutusi baimei artimą jausmą. - Išeis! O, 
Yhaha, Jondalaras ketina išeiti! 

Ji išbėgo iš urvo ir pasileido žemyn taku, labiau jausdama nei 
matydama, kur bėga, pralėkė akmenuotą pakrantę ir sustojo prie 
išsikišusios sienos, tada susigūžė prie jos sriūbaudama. „Jondalaras 
išeina. Ką aš darysiu? Kaip ištversiu? Ką galėčiau padaryti, kad pri- 
versčiau jį pasilikti? Nieko!“ 

Ji apkabino save, atsitūpė ir įsikniaubė į akmeninę užtvarą tar- 
si mėgindama apsisaugoti nuo kokio niokojančio smūgio. „Kai jis 
išeis, vėl liksiu viena. Dar blogiau —- be Jondalaro. Ką aš čia be jo 
darysiu? Gal irgi turėčiau keliauti, susirasti kokių kitų ir pasilikti 
su jais? Ne, negaliu. Jie klaus, iš kur atėjau, o kiti nekenčia genties. 
Būsiu jiems šlykšti, nebent sakyčiau žodžius, kurie nėra tiesa. 

Negaliu, negaliu gėdytis Krebo ar Izos. Jie mane mylėjo, manimi 
rūpinosi. Uba yra mano sesuo, ji globoja mano sūnų. Gentis yra 
mano šeima. Kai nieko neturėjau, jie manimi pasirūpino, o dabar 
kiti manęs nenori. 

Jondalaras išeina. Turėsiu viena čia nugyventi visą gyvenimą. 
Kuo puikiausiai galiu ir mirti, Braudas mane prakeikė ir, šiaip ar 
taip, laimėjo. Kaip gyvensiu be Jondalaro?“ 

Aila raudojo, kol nebeliko ašarų, tik nuniokota tuštuma vidu- 


je. Atgalia ranka nusišluostė akis ir pastebėjo tebelaikanti dievybę. 


ao 


Pasukiojo ją žavėdamasi tiek sumanymu mamuto kaulo gabalėlį pa- 
versti nedidele moteriškaite, tiek pačia figūrėle. Mėnesienoje ši dar 
labiau ją priminė. Plaukai išraižyti kaip kaselės, akys šešėlyje, o no- 
sies ir skruostų forma priminė Ailos atspindį ramiame vandenyje. 

„Kodėl Jondalaras suteikė mano veidą Motinos Žemės simbo- 
liui, kurį kiti garbina? Ar buvo mano dvasia įkalinta, susieta su 
ta, kuri vadinama Doni? Krebas sakė, kad mano dvasia kartu su 
urvinio liūto ir lokio - didžiojo urvinio lokio, genties totemo, — 
dvasiomis slypi amulete:“ Tapusiai gydytoja Ailai buvo įteikta po 
dalelę visų genties narių dvasių, ir jos nebuvo atsiimtos po mirtino 
prakeiksmo. 

Moters gentis ir kiti, totemai ir Motina - visi pretenduoja į ne- 
matomą jos dalį, vadinamą dvasia. „Manau, mano dvasia turėtų 
būti sutrikusi - žinau, kad ir pati tokia esu. 

Šaltas vėjas paragino Ailą grįžti į urvą. Patraukusi į šalį ant iešmo 
pamautą kepsnį, kuris jau buvo atšalęs, ji įkūrė nedidelę ugnelę mė- 
gindama nepažadinti Jondalaro ir pradėjo kaitinti vandenį arbatai, 
kuri padėtų jai nusiraminti. Dar negalėjo grįžti miegoti. Laukdama 
žiūrėjo į laužą ir galvojo apie tą daugybę kartų, kai liepsnose įžvelgė 
panašumą į gyvenimą. Karšti ugnies liežuviai šoko aplink malkas 
skanaudami naują medžio gabalą, atsitraukdami, vėl jį puldami, kol 
pasiglemždavo ir galiausiai prarydavo. 

— Doni! Tai tu! Tai tu! - per miegus suriko Jondalaras. 

Aila pašokusi nuskubėjo prie vyro. Jis vartėsi ir blaškėsi akivaiz- 
džiai sapnuodamas. Ji svarstė, ar derėtų pažadinti. Staiga jis atsi- 
merkė, atrodė išsigandęs. 

— Ar viskas gerai, Jondalarai? — pasiteiravo moteris. 

— Aila? Aila! Ar čia tu? 


— Taip, čia aš. 

Jondalaras vėl užsimerkė ir samurmėjo kažką nesuprantama. 
Moteris suvokė, jog jis nebuvo prabudęs. Tai buvo sapno dalis, ta- 
čiau vyras nebesiblaškė. Aila stebėjo, kol jis nurimo, o paskui grįžo 
prie laužo. Leidusi liepsnoms blėsti įsipylė arbatos. Galiausiai vėl 
pasijuto mieguista, nusivilko apsiautalą, įsiropštė prie Jondalaro ir 
užsitraukė kailius. Miegančio žmogaus šiluma vertė moterį galvoti, 
kaip bus šalta, kai jis išeis, — iš plačios tuštumos rezervuaro pasirodė 


naujos ašaros. Ji verkė, kol užmigo. 


“ 


Jondalaras bėgo, švokšdamas mėgino atgauti kvapą, stengėsi pa- 
siekti urvo angą priekyje. Dirstelėjęs pamatė urvinį liūtą. Ne, ne! 
Tonolanai! Tonolanai! Liūtas jį vijosi, pritūpė ir šoko, bet staiga 
pasirodė Motina ir sukomandavusi nustūmė žvėrį šalin. 

— Doni! Tai tu! Tai tu! 

Motina atsisuko, ir jis pamatė jos veidą. Jis buvo kaip išraižytos 
dievybės ir priminė Ailą. 

— Aila? Aila? Ar čia tu? - pašaukė išsigandęs. 

Išraižytas veidas atgijo — auksinę moters plaukų aureolę supo 
raudonas švytėjimas. 

— Taip, čia aš. 

Aila-dievybė padidėjo ir pakeitė formą, tapo senovine dievy- 
be, kurią Jondalaras atidavė, nors ji priklausė daugybei jo šeimos 
kartų. Buvo putni, moteriška ir vis plėtėsi, kol virto kalno dydžio. 
Tada dievybė pradėjo gimdyti. Visi jūros padarai išplaukė iš gilios 
jos ertmės su gimdymo vandenų pliūpsniu, paskui išlėkė spiečius 
vabzdžių ir padangės sparnuočių. Tada pasirodė sausumos gyviai: 
triušiai, elniai, bizonai, mamutai, urviniai liūtai, o tolumoje pro mi- 


glą Jondalaras matė neryškius žmogaus kontūrus. 

Žmonės ėjo artyn, migla sklaidėsi, ir staiga vyras juos išvydo. Tai 
buvo plokščiagalviai! Jie pamatė jį ir pabėgo. Jondalaras juos šaukė, 
ir viena moteris atsisuko. Tai buvo Ailos veidas. Vyras nubėgo mo- 
ters link, tačiau ją apsupo rūkas ir jis pats pasinėrė į miglą. 

Jondalaras ėjo apgraibomis per raudoną miglą tolumoje girdė- 
damas riaumojimą kaip srūvantį krioklį. Jis vis garsėjo, užgriuvo ant 
vyro. Jį apsupo srautas žmonių, nyrančių iš talpios Motinos Žemės 
gimdos, milžiniškos kaip kalnas Motinos Žemės su Ailos veidu. 

Jis spraudėsi pro žmones, norėjo ją pavyti ir galiausiai pasiekė 
didžiąją ertmę, gilią jos angą. Įėjo vidun ir jo vyriškumas ėmė tirti 
šiltas klostes, kol šios apgaubė jį maloniose gelmėse. Vyras nirčiai su 
nevaržomu džiaugsmu pumpavo, tada pamatė moters veidą, paplū- 
dusį ašaromis. Jos kūną purtė rauda. Norėjo ją paguosti, liepti jai 
neverkti, tačiau negalėjo prabilti. Jis buvo nustumtas. 

Atsidūrė viduryje gausios iš gimdos plūstančios minios, kurio- 
je visi vilkėjo karoliukais siuvinėtais marškiniais. Jondalaras bandė 
prasibrukti atgal, tačiau didžiulis žmonių spaudimas nunešė jį lyg 
gimdymo vandenų sraute pačiuptą rąstą, kurį nešė Didžioji Motina 
Upė su kruvinais prie jo prikibusiais marškiniais. 

Vyras išrietė kaklą, kad pasižiūrėtų atgal, ir pamatė ertmės žio- 
tyse stovinčią Ailą. Jos rauda aidu atsimušė ausyse. Tada su didžiu 
griausmu urvas sugriuvo didžioje akmenų liūtyje. Jondalaras stovė- 


jo vienas verkdamas. 


Jondalaras atsimerkė, buvo tamsu. Mažame lauželyje malkos 
buvo supleškėjusios. Visiškoje juodumoje jis nebuvo tikras, kad pa- 


budo. Nebuvo matyti urvo sienų apybraižų, jokio pažįstamo taško, 

kuris padėtų nustatyti buvimo vietą. Akys tegalėjo pasakyti, kad jis 
kybo nesuvokiamoje tuštumoje. Ėmė ryškėti sapno smulkmenos. 
Jos dėliojosi vyro galvoje gabalėliais ir atkarpomis, sąmoningose 
mintyse išryškėdamos. 

Kai naktis pakankamai atsitraukė, kad akmenys ir urvo anga 
įgautų kontūrus, Jondalaras ėmėsi priskirti sapno vaizdams prasmę. 
Nedažnai prisimindavo sapnus, tačiau šis buvo toks ryškus, toks ap- 
čiuopiamas, jog privalėjo būti žinia nuo Motinos. Ką ji bando pasa- 
kyti? Vyras norėjo, kad Zelandonė padėtų jam išsiaiškinti. 

Kai į urvą prasiskverbė blausi šviesa, Jondalaras pamatė šviesių 
plaukų raizgalynę, rėminančią miegančios Ailos veidą, pajuto jos 
kūno šilumą. Šešėliams šviesėjant stebėjo moterį tylomis. Apėmė 
visa užvaldantis noras ją pabučiuoti, tačiau nenorėjo budinti. Pakė- 
lė prie lūpų ilgą aukso sruogą, paskui tyliai atsikėlė. Rado drungnos 
arbatos, įsipylė į puodelį ir išėjo ant akmeninės urvo verandos. 

Su klubų juosta buvo šalta, tačiau jis nekreipė dėmesio į tempe- 
ratūrą, nors mintis apie šiltus Ailos pasiūtus drabužius švystelėjo 
mintyse. Stebėjo, kaip rytuose dangus šviesėja, slėnio detalės ryš- 
kėja, ir vėl prisiminęs sapną mėgino atsekti susivijusiose gijose sly- 
pinčią paslaptį. 

Kodėl Doni jam parodė, kad visa, kas gyva, iš jos kilę? Jis tai 
žino. Tai pripažintas faktas. Kodėl ji turėjo pasirodyti sapne gim- 
dydama visas žuvis, paukščius, gyvūnus ir... 

Plokščiagalvius! Žinoma! Ji bylojo Jondalarui, kad genties žmo- 
nės taip pat jos vaikai. Kodėl anksčiau niekam tai netapo aišku? 
Niekas niekada nė neginčijo, jog visa gyvybė kilusi iš Doni, kodėl 
tada tie žmonės taip juodinami? Vadinami gyvuliais tarsi gyvuliai 


būtų blogis. Kodėl plokščiagalviai virto blogiu? 

Jie ne gyvuliai. Tai žmonės, kitokios rūšies žmonės! Tai, ką Aila 
visą laiką tvirtino. Ar todėl viena plokščiagalvių turėjo Ailos veidą? 

Jondalaras galėjo suprasti, kodėl jos veidą turėjo dievybė, kurią 
pats padarė ir kuri sapne sustabdė liūtą, nors niekas nebūtų patikė- 
jęs, kad Aila iš tikrųjų tai padarė, - tai buvo neįtikimiau nei sapnas. 
Tik kodėl Ailos veidas priklausė senovinei deivei? Kodėl pati Di- 
džioji Motina Žemė buvo panaši į Ailą? 

Jondalaras žinojo, kad šio sapno niekada iki galo neperpras, ta- 
čiau jautė, jog vis dar stinga esminės dalies. Viską iš naujo peržvelgė 
ir, kai prisiminė Ailą stovėjus urve, kuris tuoj turėjo sugriūti, vos 
nešūktelėjo, kad ji pasitrauktų. 

Vyras žiūrėjo į horizontą gromuliuodamas mintis, jausdamas tą 
pačią atskirtį ir vienišumą kaip sapne, kai stovėjo vienas, be jos. Vei- 
dą sudrėkino ašaros. „Kodėl jaučiu tokią neviltį? Ko nepastebiu?“ 

Į galvą atėjo žmonės karoliukais puoštais marškiniais, išeinantys 
iš urvo. Aila sutaisė jo siuvinėtus marškinius. Pasiuvo jam drabu- 
žius, o anksčiau netgi nežinojo, kaip siūti. Kelioninius drabužius, 
kuriais jis vilkės išeidamas. 

Išeidamas? Palikdamas Ailą? Virš žemės krašto pakilo ugninis 
šviesulys. Jondalaras užsimerkė ir matė šiltą auksinį švytėjimą. 

„Didžioji Motina! Koks tu apgailėtinas kvailys, Jondalarai. Pa- 
likti Ailą? Kaip galėtum ją palikti? Tu ją myli! Kodėl buvai toks 
aklas? Kodėl prireikė Motinos siųsto sapno, kad pasakytų tau šį tą 
tokio aiškaus, ką net vaikas suprastų?“ 

Didžiulis nuo pečių nuslinkęs svoris leido vyrui pajusti džiaugs- 
mingą laisvę. Staigų lengvumą. „Aš myliu ją! Pagaliau man tai nuti- 
ko! Aš ją myliu! Nemaniau, jog įmanoma, tačiau myliu Ailą!“ 

Jondalaras buvo sklidinas energijos, pasiruošęs išrėkti tai vi- 


sam pasauliui, pasirengęs lėkti ir išrėžti tai jai. „Niekad anksčiau 

nesakiau moteriai, kad ją myliu, - galvojo. Jis nuskubėjo į urvą, 
tačiau Aila tebemiegojo. 

Vėlišėjo, atsinešė kelias malkas ir pasiėmęs titnagą bei piritą — tai 
vis dar kėlė vyrui nuostabą - greitai užkūrė laužą. Nors kartą jam 
pavyko atsikelti anksčiau už Ailą, tad norėjo nustebinti ją karšta 
arbata. Surado mėtų lapų ir netrukus arbata buvo užplikyta, tačiau 
Aila vis dar miegojo. 

Jondalaras stebėjo, kaip moteris alsuoja, vartosi, - jam patiko 
šitaip paleisti jos plaukai. Gundėsi ją pažadinti. „Ne, tikriausiai pa- 
vargusi. Jau prašvito, o ji nesikelia. | 

Nuėjo į pakrantę, suradęs šakelę išsivalė dantis, paskui pasiplau- 
kiojo kaip visada rytais. Atsigavo, pasisėmė energijos ir išbadėjo. 
Juodu taip ir nesusiruošė pavalgyti. Vyras nusišypsojo sau prisimi- 
nęs priežastį ir sulaukė erekcijos. 

Jis nusijuokė. „Laikei jį skurde visą vasarą, Jondalarai. Negali kal- 
tinti saviškio moters žadintojo nekantrumu dabar, kai jau žino, ko 
neteko. Tik nespausk jos. Galbūt jai reikia pailsėti - juk nepratusi. 
Pakilęs taku tyliai įėjo į urvą. Arkliai jau buvo ganykloje. „Tikriau- 
siai išėjo, kol plaukiojau, o moteris vis dar nepabudusi. Ar jai viskas 
gerai? Gal turėčiau pažadinti?“ Aila apsivertė ir atidengė krūtis, su- 
teikdama impulsą ankstesnėms Jondalaro mintims. 

Jis sutramdė geismą, nuėjo prie laužo įsipilti dar arbatos ir lūku- 
riavo. Pastebėjo skirtumus atsitiktiniuose Ailos judesiuose, paskui 
pamatė ją apgraibomis kažko ieškant. 

— Jondalarai! Jondalarai, kur tu? - suriko sėsdamasi. 

— Aš čia, — atsakė vyras, skubėdamas prie jos. 

Aila įsikibo į jį. 

— O, Jondalarai. Maniau, tavęs nebėra. 

— Aš čia, Aila. Aš šalia. — Vyras laikė ją apkabinęs, kol ji apri- 


mo. —- Ar jau viskas gerai? Atnešiu arbatos. 


Tos 


Įpylė arbatos ir atnešė jai puodelį. Moteris gurkštelėjo, paskui 
godžiau nugėrė. 

— Kas ją užplikė? — pasiteiravo. 

— Aš. Norėjau nustebinti tave karšta arbata, tačiau ji nebe tokia 
ir karšta. 

— Tu užplikei? Man? 

— Taip, tau. Aila, niekad nesakiau šito moteriai. Aš tave myliu. 

— Myli? — nustebo ji. Norėjo įsitikinti, kad tai reiškia tą patį, ką 
ji sunkiai drįso tikėtis reiškiant. - Ką reiškia mylėti ? 

— Ką reiškia!.. Jondalarai, tu pasipūtęs avigalvi! - Jis atsistojo. — 
Tu, didysis Jondalaras, kurio geidžia visos moterys. Pats tuo tiki. 
Taip rūpestingai slėpei vieną žodį, kurį, tavo manymu, visos norėjo 
išgirsti, ir didžiavaisi, kad niekada nepasakei jo moteriai. Galiausiai 
įsimylėjai ir net negalėjai to sau pripažinti. Doni tau turėjo tai sap- 
ne pasakyti! Jondalaras galiausiai susirengia tai ištarti, pasirengia 
pripažinti pamilęs moterį. Kone tikėjaisi, kad Aila apalps iš nuosta- 
bos, o ji net nežino, ką tas žodis reiškia! 

Aila nustėrusi stebėjo jį minantį pirmyn atgal, kažką murmantį 
panosėje apie meilę. Jai reikėjo išmokti šitą žodį. 

— Jondalarai, ką reiškia mylėti? - Moteris buvo rimta ir net tru- 
putį įpykusi. 

Vyras atsiklaupė priešais ją. 

— Šitą žodį seniausiai turėjau paaiškinti. Meilė yra jausmas, kurį 
jauti tam, kas tau rūpi. Tai, ką motina jaučia vaikui, vyras savo bro- 
liui. Tarp vyro ir moters tai reiškia rūpintis vienas kitu tiek, kad 
norėtųsi dalytis gyvenimais, niekada neišsiskirti. 

Aila užsimerkė, klausantis jai virpėjo lūpos. Ar gerai nugirdo? 


Arji tikrai suprato? 

— Jondalarai, - tarė, - nežinojau šito žodžio, tačiau suprantu 
jo reikšmę nuo tada, kai tu pasirodei, ir, kuo ilgiau čia buvai, tuo 
geriau ją supratau. Daugybę kartų pasigedau žodžio, kuris tai iš- 
reikštų. - Moteris užsimerkė, bet džiaugsmo ir palengvėjimo ašarų 
sulaikyti nepavyko. - Jondalarai, aš taip pat tave myliu. 

Jis atsistojo, pakėlė ją ir pabučiavo švelniai, apglėbęs tarytum ką 
tik surastą lobį, kurį baiminosi sulaužyti ar pradanginti. Aila ap- 
glėbusi rankomis vyro krūtinę laikė, tarsi jis būtų sapnas, galintis 
išblėsti, jei ji paleis. Jondalaras pabučiavo ją į lūpas, sūrų nuo ašarų 
veidą, o kai moteris atrėmė į jį galvą, įkniaubė veidą į susiraizgiusius 
auksinius plaukus, kad nusišluostytų akis. 

Jis negalėjo kalbėti. Įstengė tik glėbti Ailą ir džiaugtis neįtikėtina 
sėkme, kad ją rado. Turėjo nukeliauti į tolimiausius Žemės kampe- 
lius, kad surastų moterį, skirtą pamilti, ir niekas neprivers jos dabar 


paleisti. 


— Kodėl nepasilikus čia? Šiame slėnyje visko apsčiai. Dviese bus 
kur kas lengviau. Turime iečių mėtyklių ir Yhaha pagalbą. Netru- 
kus užaugs Lenktynininkas, - kalbėjo Aila. 

Juodu traukė per lauką be jokio tikslo, tik pasikalbėti. Jau turėjo 
visų sėklų, kurių norėjo pririnkti, primedžiojo ir pridžiovino už- 
tektinai mėsos visai žiemai, taip pat pririnkę pasidėjo nokstančių 
vaisių, šaknų bei kitokių augalų maistui ir vaistams, prisirinko vi- 
sokiausių medžiagų žiemos darbams. Aila norėjo pamėginti deko- 
ruoti drabužius, o Jondalaras ketino išraižyti keletą žaidimo rykų ir 
išmokyti Ailą žaisti. Vis dėlto tikrasis Ailos džiaugsmas buvo vyro 


meilė - ji neliks viena. 


too 


- Slėnis gražus, - nesiginčijo Jondalaras. 

„Kodėl čia nelikti ? Tonolanas norėjo pasilikti su Jetamija, — pri- 
siminė, — tačiau jie nebuvo tik dviese. Kiek ilgai ištversiu be kitų 
draugijos? Aila gyveno viena trejus metus. Nederėtų gyventi vie- 
niems. Štai Dalanaras pradėjo naują urvą, nors iš pradžių teturėjo 
Jeriką ir jos motinos porą Hokamaną. Paskui prisijungė daugiau 
žmonių, gimė vaikai. Jau planuojamas antras Lansadonijos urvas. 
Kodėl tau neįkūrus naujo urvo kaip Dalanarui? Tikriausiai galė- 
tum, Jondalarai, tačiau, kad ir ką darytum, tik kartu su Aila“ 

— Tau reikėtų pažinti kitus žmones, Aila, be to, norėčiau tave 
parsivesti namo. Žinau, kelionė truks ilgai, tačiau, manau, per me- 
tus įveiktume kelią. Tau patiks mano motina, neabejoju, ir tu Mar- 
tonai patiksi. Taip pat broliui Joharanui ir seseriai Folarai - dabar ji 
jau turėtų būti jauna moteris. Ir Dalanarui. 

Aila nuleido galvą, paskui pakėlė. 

— Kaip aš jiems patiksiu, kai išsiaiškins, kad mano žmonės buvo 
gentis? Ar jie mane priims sužinoję, jog turiu sūnų, kuris gimė gy- 
venant su anais ir jiems tėra šlykštynė? 

— Negali slėptis nuo žmonių visą likusį gyvenimą. Argi mote- 
ris... Iza... neliepė tau susirasti saviškių? Pati žinai, ji buvo teisi. Len- 
gva nebus - negaliu nuo tavęs slėpti tiesos. Dauguma nežino, kad 
gentis yra Žmonės, tačiau tu privertei mane suprasti ir taip pat yra 
kitų, kuriems bus įdomu. Dauguma žmonių šaunūs, Aila. Kai jie 
tave pažins, tu jiems patiksi. Be to, aš būsiu kartu. 

— Nežinau, ar galime pagalvoti? 

- Žinoma, galime, - pažadėjo Jondalaras. 

„Nereikėtų leistis į ilgą kelionę iki pavasario, - galvojo vyras. — 
Iki žiemos pasiektume šaramudojus, bet kuo puikiausiai galime per- 


žiemoti ir čia. Tai suteiks Ailai šiek tiek laiko priprasti prie minties: 

Ailai nuoširdžiai palengvėjo ir ji paspartino žingsnį. Prieš tai vil- 
ko kojas tiek fiziškai, tiek mintyse, žinojo, kad Jondalaras ilgisi šei- 
mos, savų žmonių, ir jei jis nuspręs eiti, ji keliaus drauge, kad ir kur 
jis trauktų. Vis dėlto vylėsi, kad praslinkus žiemai jis gali panorėti 
pasilikti ir kurti namus čia, slėnyje. 

Kai jie jau buvo nuėję toli nuo upelio, kone iki šlaito į stepes, 
Aila stabtelėjo pakelti vos atpažįstamą daiktą. 

— Tai mano tauro ragas! - tarė Jondalarui ir nubraukusi žemes 
pažvelgė į apanglėjusį vidų. - Jame nešiausi ugnį. Radau keliauda- 
ma, kai išėjau iš genties. - Prisiminimai nuskraidino atgal. - Rage 
atsinešiau anglį, kad uždegčiau deglus ir jie padėtų suginti arklius į 
pirmąją duobę. Tada pagavau Yhaha motiną, o hienoms užpuolus 
kumelaitę, nuvijau jas ir parsivedžiau mažylę į urvą. Nuo to laiko 
tiek visko nutiko. 

— Dauguma žmonių keliaudami nešasi ugnį, tačiau su ugnies 
akmenimis dėl to nebereikia sukti galvos. - Staiga Jondalaras su- 
raukė kaktą ir Aila suprato, jog galvoja. - Mes juk apsirūpinę, tiesa? 
Nieko nebereikia padaryti? 

— Ne, nieko netrūksta. 

— Tada kodėl mums nesileidus į kelionę? Trumputį žygį, - pri- 
dūrė, kai pamatė, jog moteris sunerimo. - Tu netyrinėjai teritorijos 
į vakarus. Kodėl mums neįsidėjus trupučio maisto, palapinių, mie- 
go kailių ir jos neapžiūrėjus? Toli galėsim neiti. 

— O kaip Yhaha ir Lenktynininkas? 

— Juos irgi pasiimsim. Yhaha netgi galės dalį kelio panešti mus, 
o gal maistą ir įrangą. Bus smagu, Aila, tik mudu. 

Keliauti vien dėl pramogos moteriai buvo nauja ir sunkiai su- 
prantama, tačiau ji negalėjo sugalvoti jokių atsikalbinėjimų. 


— Tikriausiai galime, - tarstelėjo. - Tik mudu... Kodėl ne? 

„Gal ir neblogas sumanymas patyrinėti teritoriją vakariau?“ — 
pagalvojo. 

— Gruntas čia ne toks gilus, — tarė Aila, — bet tai geriausia vieta 
slėptuvei, be to, galime pasinaudoti tais nukritusiais akmenimis. 

Jondalaras iškėlė deglą aukštyn ir toliau paskleidė mirguliuojan- 
čią šviesą. 

— Gal geriau kelios mažos slėptuvės, kaip manai? 

— Įsibrovęs į vieną, gyvūnas nepasiglemžtų visko. Puikus suma- 
nymas. 

Jondalaras nukreipė šviesą į kelis plyšius tarp nukritusių uolos 
gabalų tolimajame urvo kampe. 

— Kadaise čia dairiausi. Pasirodė, kad išvydau urvinio liūto pėd- 
sakus. 

— Čia buvo Mažylio vieta. Aš taip pat mačiau urvinio liūto 
pėdsakus prieš įsikraustydama. Daug senesnius. Pamaniau, jog tai 
mano totemo ženklas liautis keliavus ir peržiemoti. Nemaniau, kad 
pasiliksiu taip ilgai. Dabar spėju, turėjau čia sulaukti tavęs. Maryt, 
tave čia vedė urvinio liūto dvasia, o paskui užpuolė, kad tavo tote- 
mas būtų pakankamai stiprus manajam. 

— Visada kaip apie vedančią dvasią galvoju apie Doni. 

— Galji tave ir vedė, tačiau urvinis liūtas tikrai vijosi. 

— Tikriausiai esi teisi. Visų gyvų padarų dvasios priklauso Doni, 
urvinis liūtas taip pat. Motinos keliai paslaptingi. 

— Urvinis liūtas - sunkiai sugyvenamas totemas, Jondalarai. Jo 
išbandymai sunkūs - ne visada būdavau tikra, kad atlaikysiu, - bet 
dovanos to vertos. Manau, didžiausia jo dovana man esi tu, - švel- 
niai baigė Aila. 

Vyras įkišo deglą į plyšį sienoje ir apkabino mylimą moterį. Ji 
buvo tokia atvira, tokia sąžininga, o bučiuojama atsakė taip godžiai, 


kad jis kone priskyrė tai geismui. 

— Turime liautis, - tarė jis laikydamas Ailą už pečių, kad tarp 
jųdviejų liktų bent truputėlis erdvės, - arba niekada nesusiruošime. 
Manau, tu turi Hadumos prisilietimą. 

— Kas yra Hadumos prisilietimas ? 

— Haduma buvo sutikta senolė, šešių kartų motina, didžiai ger- 
biama palikuonių. Ji turėjo nemažai Motinos galių. Vyrai buvo įsi- 
tikinę, kad, jai palietus vyriškumą, jie sugebės jį pakelti taip dažnai, 
kiek norės, kad patenkintų bet kurią moterį arba daugybę jų. Dau- 
guma vyrų apie tai svajoja. Kai kurios moterys žino būdų, kaip juos 
paskatinti. Tau tereikia prieiti prie manęs, Aila. Šį rytą, praėjusią 
naktį. Kiek kartų vakar? O užvakar? Niekada tiek nepajėgdavau ir 
nenorėdavau. Vis dėlto jei dabar nesustosim, šįryt taip ir neįruošim 
slapraviečių. 

Juodu išvalė nuolaužas, svertais iškėlė kelis didelius riedulius ir 
nusprendė, kur įrengti slėptuves. Dienai įsibėgėjus Jondalarui pasi- 
rodė, jog Aila neįprastai pritilusi, nutolusi, tad ėmė spėlioti, ar ko 
neleptelėjo ir nepridirbo. Gal neturėtų būti toks nekantrus? Sunku 
patikėti, kad ji visada tokia pasiruošusi, kai tik jos įsigeidžia. 

Jondalaras pažinojo nemažai moterų, kurios susitaikydavo ir 
leisdavo vyrui rūpintis savais malonumais, nors pačios juos taip pat 
mėgo. Jondalarui retai iškildavo tokia problema, tačiau jis išmoko 
neatrodyti pernelyg nekantrus. Didesnis iššūkis moteriai - jei vyras 
atrodo truputį suvaržytas. 

Kai jie pradėjo nešti maisto atsargas į urvo gilumą Aila atrodė 
dar santūresnė, dažnai nuleisdavo galvą arba atsiklaupdavo ramiai 
pailsėti prieš keldama į žalią odą suvyniotą džiovintos mėsos pa- 
ketą ar krepšį su šaknimis. Pradėjus iš paplūdimio nešti akmenis 
žiemos atsargoms apkrauti, Aila akivaizdžiai nusiminė. Jondalaras 


buvo tikras, kad tai jo kaltė, tačiau nenutuokė, ką padarė. Jau vėlią 

popietę jis pastebėjo moterį piktai stengiantis pakelti gerokai per 
didelį akmenį. 

- Mums nereikia to akmens, Aila, verčiau pailsėkim. Šilta, o mes 
visą dieną plušome. Eime, paplaukiosim. 

Aila metė tempusi akmenį, nusibraukė plaukus nuo akių, atsirišo 
dirželio mazgą ir, nukritus apsiautalui, nusirišo amuletą. Jondala- 
ras pajuto pažįstamą įtampą slėpsnose. Taip nutikdavo kaskart, kai 
pamatydavo jos kūną. „Juda kaip liūtė“, - pagalvojo žavėdamasis 
liekna Ailos gracija bėgant į vandenį. Nusiplėšė savo klubų juostą 
ir puolė paskui. 

Moteris taip įnirtingai yrėsi prieš srovę, kad Jondalaras nuspren- 
dė luktelti, kol ji grįš pasroviui, ir leisti jai išeikvoti susierzinimą. Kai 
vyras Ailą prisivijo, ji lengvai slydo su srove ir tikrai atrodė labiau atsi- 
palaidavusi. Kai pasivertė plaukti, jis perbraukė ranka moters nugaros 
linkį nuo pečių per liemens duobutę ir per lygius apskritus sėdmenis. 

Ji šoko nuo Jondalaro į priekį ir jau buvo išlipusi iš vandens, su 
amuletu ir siekė apsiautalo, kai išbrido jis. 

— Aila, ką aš darau ne taip? — neiškentė Jondalaras, stojęs prie- 
šais ją visas varvantis. 

— Tu niekuo dėtas. Tai aš darau viską ne taip. 

— "Tu nepadarei nieko bloga. 

— Padariau. Visą dieną mėginu paskatinti tave, tačiau tu nesu- 
pranti genties judesių. 

Ailai tapus moterimi, Iza ne tik paaiškino, kaip prisižiūrėti 
kraujuojant, bet ir kaip apsivalyti pabuvus su vyru, taip pat gestų 
bei pozų, kurios paskatintų vyrą duoti moteriai ženklą, nors Iza ir 
abejojo, kad Ailai prireiks tos informacijos. Rodės neįtikėtina, jog 
genties vyrai palaikytų šią moterį patrauklia, kad ir kokius gestus ji 


naudotų. 

— Aš žinau, kad kai tu mane lieti tam tikru būdu arba pridedi 
lūpas prie manųjų, tai yra tavo ženklai, tačiau nežinau, kaip padrą- 
sinti tave, — tęsė ji. 

— Aila, tu vien savo buvimu mane skatini. 

— Ne tai turiu omeny, - tarė moteris. - Nežinau, kaip tau pasa- 
kyti, kada noriu, kad dalytumeis su manimi malonumais. Nežinau, 
kaip... Sakei, kai kurios moterys žino, kaip paskatinti vyrus. 

— O, Aila, ar tai neduoda tau ramybės? Nori išmokti mane pa- 
skatinti? 

Ji linktelėjo ir nuleido galvą, jausdama užplūstant sutrikimą. 
Genties moterys nebuvo tokios tiesmukos. Jos rodydavo trokštan- 
čios vyro perdėtai kukliai, tarsi sunkiai galėtų pakelti tokio neapsa- 
komai vyriško vyro žvilgsnį, tačiau apsimestinai santūriais dirste- 
lėjimais ir nekaltomis pozomis, kurios priminė tinkamą moteriai 
užimti padėtį, leisdavo suprasti, kad jam neįmanoma atsispirti. 

— Tik pažiūrėk, kaip tu mane skatini, moterie, - tarė Jondala- 
ras žinodamas, kad jiems kalbantis jam sukilo erekcija. Jis negalėjo 
tam sukliudyti ir negalėjo to paslėpti. Macant jį taip akivaizdžiai 
„padrąsintą“ moters lūpose pražydo šypsena - ji irgi nesugebėjo jos 
nuslėpti. 

— Aila, - tarė Jondalaras pastvėręs ją abiem rankomis, - nejau 
nesupranti, kad skatini mane vien tik būdama gyva? 

Moterimi nešinas jis pasileido per pakrantę tako link. 

— Nejau nenumanai, jog užsivedu vien į tave žiūrėdamas? Pirmą 
kartą pamatęs įsigeidžiau tavęs, — tęsė vyras kildamas taku su labai 
nustebusia Aila. - Tu tokia moteriška, tau nereikia jokių skatinimo 
būdų - neturi ničnieko mokytis. Viskas, ką darai, tik verčia mane 
dar labiau tavęs geisti. - Jie pasiekė angą. - Jei manęs nori, tau te- 
reikia pasakyti arba dar geriau padaryti štai ką. - Jondalaras ją pa- 


bučiavo. 

Įnešęs į urvą Jondalaras paguldė Ailą ant kailių. Tada vėl pabu- 
čiavo atviromis lūpomis, švelniai tiriančiu liežuviu. Tarp kūnų mo- 
teris jautė kietą ir karštą jo vyriškumą. Staiga Jondalaras atsisėdo 
erzinamai išsišiepęs. 

— Sakei, bandei visą dieną. Kas verčia tave manyti, kad manęs 
nepadrąsinai? — pasiteiravo. Tada jis padarė šį tą visiškai netikėta — 
parodė gestą. 

Ailos akys išsiplėtė iš nuostabos. 

— Jondalarai! Tai... ženklas! 

- Jei tu ketini man rodyti savo genties ženklus, manau, sąžininga 
jais ir atsakyti. 

— Tačiau... aš... - Moteris pristigo žodžių, bet ne veiksmų. Ji at- 
sistojo, apsisuko, atsiklaupė ir pateikė save. 

Jondalaras signalą rodė labiau kaip pokštą ir nesitikėjo, kad taip 
greitai bus įaudrintas, tačiau jos apvalių, stangrių sėdmenų vaizdui, 
atvirai moteriškai angai, skaisčiai rausvai ir viliojamai, buvo neįma- 
noma atsispirti. Dar nesuvokdamas, ką daro, jis atsiklaupė už Ailos 
ir paniro į šiltą pulsuojančią gelmę. 

Nuo tos akimirkos, kai atsistojo tokia poza, Ailos mintis užval- 
dė prisiminimai apie Braudą. Pirmą kartą ji būtų atstūmusi Jonda- 
larą - jei būtų pajėgusi. Dabar, kad ir kokios stiprios buvo nema- 
lonios asociacijos, ankstesnis nusistatymas paklusti ženklui buvo 
stipresnis. 

Vyras parklupo ir pasinėrė. Aila pajuto, kaip Jondalaras ją pri- 
pildo, ir suriko iš netikėto malonumo. Kitokioje padėtyje ji pajuto 
spaudimą kitose vietose, o vyrui traukiantis lietimasis ir trintis jau- 
dino kitaip. Moteris pasidavė atgal jo sutikti. Iškilęs virš jos, pum- 
puojantis ir įsitempęs... Staiga, Ailai prisiminus Yhaha su eržilu, ją 


užliejo, suvirpino maloni šiluma, ji pajuto pulsuojantį, dilgčiojantį 

traukimą. Kėlė užpakalį ir stūmėsi prie Jondalaro, taikydamasi prie 
ritmo, aimanuodama ir spygaudama. 

Įtampa greitai kilo: moters veiksmai ir vyro poreikis vertė sku- 
bėti. 

— Aila! O, moterie! - rėkė Jondalaras. - Laukine, pašėlusi gra- 
žuole, - kvėpė jis stumdamas, stumdamas, stumdamas. Laikė ją už 
klubų. Traukė į save pripildydamas, Aila kėlė užpakalį jį pasitikda- 
ma, ir vyras suplūdo į ją sudrebėjęs iš malonumo. 

Kurį laiką jie šitaip sustingo drebėdami, Aila nuleidusi. galvą. 
Paskui Jondalaras nusirito kartu su moterimi ir jie gulėjo ant šono 
nejudėdami. Ailos nugara glaudėsi prie jo, vyriškumas vis dar ilsėjosi 
viduje, o vyras susirangė aplink ir ištiesęs ranką apglėbė vieną krūtį. 

— Turiu pripažinti, — tarė kiek patylėjęs, - tas ženklas nėra toks 
jau blogas. 

Pabaksnojo moters sprandą ir siekė ausies. 

— Iš pradžių nebuvau tikra, tačiau su tavimi, Jondalarai, viskas 


gerai. Viskas yra malonumas, - tarė ji ir prisiglaudė arčiau. 

— Jondalarai, ko ieškai?! - nuo atbrailos šūktelėjo Aila. 

— Noriu pažiūrėti, ar pavyks rasti dar ugnies akmenų. 

— Vargiai matyti žymė ant pirmojo, kurį pradėjau naudoti. Jo 
ilgai užteks - mums daugiau nereikia. 

- Žinau, tačiau vieną pamačiau ir pamaniau, pažiūrėsiu, kiek dar 
pavyks rasti. Pasiruošę? 

— Neįstengiu sugalvoti, ko daugiau gali prireikti. Pernelyg ilgai 


užsibūti negalėsime — šiuo metų laiku oras taip greitai keičiasi. 

Ryte gali būti karšta, o vakare jau snigti, - tarė moteris leisdamasi 
taku. 

Jondalaras naujus akmenis susidėjo į kapšelį, pasidairė daugiau, 
tada dirstelėjo į moterį. Paskui dirstelėjo atidžiau. 

— Aila! Kątu vilki? 

— Nepatinka? 

— Labai patinka! Kur gavai? 

— Pasisiuvau siūdama taviškius. Nukopijavau tavuosius, kad 
tiktų man, tačiau nebuvau tikra, ar turėčiau vilkėti. Pamaniau, gal 
tokius drabužius vilki tik vyrai? Be to, nežinojau, kaip papuošti ka- 
roliukais marškinius. Ar viskas gerai? 

— Tikriausiai. Nepamenu, jog moteriški apdarai pernelyg skirtų- 
si. Galbūt marškiniai kiek ilgesni ir papuošimai skiriasi. "Tai mamu- 
tojų drabužiai. Savųjų netekau, kai pasiekėme Didžiosios Motinos 
Upės galą. Tau nuostabiai tinka, Aila, ir, manau, jog šitaip tau la- 
biau patiks. Kai atšals, pamatysi, kokie drabužiai šilti ir patogūs. 

— Džiaugiuosi, kad tau patinka. Norėjau apsivilkti... kaip tu. 

— Kaip aš... Tikriausiai jau nė nebežinau, kaip dabar turėtų at- 
rodyti manieji. Pažiūrėk į mus. Vyras, moteris ir du arkliai! Vienas 
jų gabena palapinę, maistą ir drabužių pamainą. Keistai jaučiuosi 
leisdamasis į kelionę toks neapsikrovęs, nenešantis nieko, išskyrus 
ietis ir jų mėtyklę! Be to, mano kapšelis prikrautas ugnies akmenų. 
Manau, gerokai nustebintume sutiktuosius. Vis dėlto labiausiai ste- 
biuosi savimi. Jau nesu toks pat kaip tada, kai mane radai. Tu mane 
pakeitei, moterie, ir už tai tave myliu. 

— Aš taip pat pasikeičiau, Jondalarai. Myliu tave. 

— Nagi, kuriuo keliu? 

Traukdama išilgai slėnio su arkliais Aila jautė neraminantį ne- 


tekties jausmą. Priėjusi posūkį tolimajame gale atsigręžė. 

- Jondalarai! Žiūrėk! Į slėnį grįžo arkliai. Nemačiau jų nuo tada, 
kai čia atkeliavau. Jie išvyko, kai juos išvaikiau ir sugavau Yhaha 
motiną. Džiaugiuosi matydama, kad jie vėl čia. Visada maniau, jog 
tai jų slėnis. 

— Ar ta pati kaimenė? 

— Nežinau. Eržilas buvo gelsvas kaip Yhaha. Nematau tokio, tik 
dominuojančią kumelę. Praėjo jau daug laiko. 

Išvydusi arklius Yhaha garsiai sužvengė. Į pasisveikinimą buvo 
atsakyta, ir Lenktynininkas susidomėjęs ton pusėn pakreipė ausis. 
Paskui kumelė nusekė įkandin moters, o jauniklis nuturseno moti- 
nai iš paskos. 

Ailaėjo palei upę į pietus ir kirto ją pamačiusi statų šlaitą kitapus. 
Viršuje sustojo, tada abu su Jondalaru užsiropštė ant Yhaha. Mo- 
teris susirado vietovės orientyrus ir patraukė į pietvakarius. Žemė 
tapo atšiauresnė, buvo matyti daugiau plyšių, įdubų, akmenuotų 
kanjonų ir stačių šlaitų, vedančių į plokščias aukštumas. Kai priar- 
tėjo prie angos tarp dantytų akmens sienų, Aila nulipo nuo arklio ir 
atidžiai apžiūrėjo žemę. Šviežių pėdsakų nebuvo. Nuėjusi į uždarą 
kanjoną, užsiropštė ant akmens, atskilusio nuo sienos. Žingsniuo- 
jant prie akmenų nuošliaužos gale Jondalaras sekė įkandin. 

— Čia ta vieta, Jondalarai, - tarė Aila ir iš tunikos išsitraukusi 
kapšelį padavė Jondalarui. 

Jis suprato, kokia tai vietovė. 

— Kas čia? — pasiteiravo imdamas mažą odinį kapšą. 

— Raudonoji žemė, Jondalarai. Jo kapui. 

Vyras linktelėjo nepajėgdamas nė žodžio ištarti. Pajuto spau- 
džiant ašaras ir nesistengė jų sulaikyti. Jis išbėrė raudoną ochrą į 
delną ir plačiai pažėrė ant akmenų bei žvirgždo, paskui tą patį 


padarė su antra sauja. Aila lūkuriavo, kol Jondalaras stebeilijosi į 

uolotą šlaitą drėgnomis akimis, ir, kai jis apsisuko eiti, padarė gestą 
virš Tonolano kapo. 

Kurį laiką juodu jojo tylėdami, paskui Jondalaras tarstelėjo: 

- Jis buvo Motinos numylėtinis. Ji norėjo Tonolaną susigrąžinti. 

Dar kiek pajojus vyras pasiteiravo: 

— Kokį gestą tu padarei? 

— Paprašiau didžiojo urvinio lokio saugoti tavo brolį kelionėje, 
palinkėjau šiam sėkmės. Išvertus reikštų: „Eik su lokiu“ 

— Aila, aš neįvertinau, kai tu man papasakojai. Dabar suprantu. 
Esu labai dėkingas, kad Tonolaną palaidojai ir paprašei genties to- 
temų padėti. Galvoju, kad tavo dėka jis ras kelią į dvasių pasaulį. 

— Sakei, jis buvo drąsus. Nemanau, jog drąsuoliams reikia pa- 
galbos ieškant kelio. Tai turėtų būti jaudinamas nuotykis bebai- 
miams. 

— Brolis buvo drąsus ir mėgo nuotykius. Buvo toks sklidinas gy- 
vybės, tarsi būtų stengęsis nugyventi visą gyvenimą iš karto. Ne- 
būčiau leidęsis į šitą kelionę, jei ne jis. - Jodamas dviese Jondalaras 
laikė Ailą apkabinęs. - Nebūčiau radęs tavęs. Štai ką Šamuda turėjo 
omenyje, kai sakė, kad tai mano likimas! „Jis veda ten, kur tu kitu 
atveju neitum“, — taip tada tarė. Tonolanas atvedė mane pas tave... 
Tada nusekė paskui savo meilę į kitą pasaulį. Nenorėjau, jog jis iške- 


liautų, tačiau dabar galiu jį suprasti. 

Jojant toliau į vakarus raižytas kraštovaizdis vėl užleido vietą 
lygiai atvirai stepei, išvagotai upių ir upokšnių iš didžiojo šiaurės 


ledyno. Vandens keliai kartais kirsdavo atsitiktinius aukštasienius 

kanjonus ir vingiavo per švelniai nuožulnius slėnius. Keli žema- 
ūgiai medžiai, dabinę stepę, sunkiai kovojo dėl išgyvenimo netgi 
palei vandens šaltinius, drėkinančius jų šaknis, ir atrodė iškankin- 
ti, tarsi būtų suledėję lenkiami nuožmaus vėjo gūsio. 

Šiuodu keliautojai laikėsi slėnių dėl užuovėjos ir malkų. Tiktai 
čia pasislėpę nuo vėjo beržai, gluosniai, pušys ir maumedžiai augo 
kiek gausiau. Gyvūnams tai negaliojo. Stepėse buvo daug laukinės 
faunos. Su naujaisiais ginklais vyras ir moteris medžiojo kada pa- 
norėję, vos užsimanę šviežios mėsos ir dažnai likučius palikdavo 
kitiems plėšrūnams bei maitėdoms. 

Kai kelionėje Jondalaras su Aila buvo praleidę pusę mėnulio fa- 
zių ciklo, diena išaušo karšta ir neįprastai tyki. Kone visą rytą juo- 
du ėjo pėsčiomis, paskui, tolumoje pamatę pakilimą su žalumos 
užuomina, užšoko ant arklio. Jondalaras, Ailos šilumos ir artumo 
pabakštintas, pakišo ranką po jos tunika norėdamas paglamonėti. 
Jie pasikėlė ant kalvos viršaus ir sužiuro į nuostabų slėnį, kertamą 
didelės upės. Vandenį pasiekė, kai saulė buvo dar aukštai. 

— Turėtume joti į šiaurę ar į pietus, Jondalarai ? 

— Geriau niekur. Įsikurkim stovyklą, - pasiūlė vyras. 

Aila bandė prieštarauti tik todėl, kad nebuvo pratusi be jokios 
priežasties sustoti taip anksti. Vis dėlto, kai Jondalaras krimstelėjo 
jai į kaklą ir švelniai suspaudė spenelį, moteris nusprendė, jog nėra 
dingsties keliauti toliau, o sustoti jų daugiau nei pakankamai. 

— Gerai, įsirenkime stovyklą, - pritarė ji. Permetusi koją arkliui 
per nugarą nučiuožė žemyn, Jondalaras taip pat nulipo ir padėjo 
nuimti nešulių krepšius nuo Yhaha, kad arklys galėtų pailsėti, pa- 
siganyti. Tada apglėbė Ailą ir pabučiavo, vėl kišdamas rankas po 


tunika. 


10 


— Leisk, nusivilksiu, - pasisiūlė ji. 

Jis šypsojosi, o kol moteris traukė per galvą tuniką, nusirišo apa- 
tinio apdaro liemens raištį ir išlipo iš jo. Traukdamas savo tuniką 
per galvą išgirdo ją kikenant. Apsidairė, Ailos nebebuvo. Paskui ji 
vėl nusijuokė ir šoko į upę. 

— Nusprendžiau paplaukioti! - šūktelėjo. 

Vyras išsišiepė, nusimovė kelnes ir nubėgo įkandin. Upė buvo 
gili, šalta, srauni, tačiau Aila taip niršiai stūmėsi prieš srovę, kad 
jis sunkiai sugebėjo ją pavyti. Čiupo ir kojomis plakdamas van- 
denį pradėjo bučiuoti. Ji ištrūko iš rankų ir juokdamasi nukūrė į 
krantą. 

Jondalaras pasileido iš paskos, bet, kai pasiekė krantą, moteris 
jau skuodė per slėnį. Jis nusivijo, tačiau jam jau tiesiant rankas Aila 
sugebėjo išsisukti. Sukaupęs visas jėgas vyras vėl ėmė ją vytis ir galų 
gale sučiupo per juosmenį. 

— Šį kartą neištrūksi, moterie, - pareiškė traukdamas ją ar- 
čiau. - Jei nuvarginsi mane versdama vaikytis — nepajėgsiu suteikti 
tau malonumo, - pasakė džiaugdamasis jos žaismingumu. 

— Nenoriu, kad suteiktum man malonumą, - atkirto Aila. 

Vyro žandikauliai atvipo, kaktą išvagojo raukšlės. 

— Tu nenori, kad aš... - numykė ir ją paleido. 

— Aš noriu suteikti tau malonumą. 

Jo širdis vėl pradėjo plakti. 

— Tu teiki man malonumą, Aila, - tarė Jondalaras ir vėl ją ap- 
glėbė. 

— Žinau, jog tau gera mane pamaloninti, bet ne tai turiu ome- 
ny. - Moters akys buvo rimtos. - Noriu išmokti pamaloninti tave, 


Jondalarai. 

Jis negalėjo jai atsispirti. Kietas jo vyriškumas buvo įsiterpęs 
tarp kūnų, kai laikė Ailą prie savęs ir bučiavo taip, tarsi negalėtų 
pasisotinti. Ji, sskdama vyro pavyzdžiu, atsakė į bučinius. Jie už- 
truko ragaudami, liesdami, tyrinėdami vienas kitą. 

— Parodysiu, kaip mane pamaloninti, Aila, - tarė Jondalaras ir 
paėmęs ją už rankos surado žalią žolės lopinėlį prie vandens. Jiems 
susėdus vėl ją pabučiavo, tada palietė ausį ir pabučiavo kaklą, 
stumdamas atgal. Jo ranka buvo moteriai ant krūties ir jis jau siekė 
liežuviu, bet Aila atsisėdo. 

— Aš noriu tave pamaloninti. 

— Aila, man taip patinka suteikti tau malonumą - nežinau, ar 
būtų taip gera, jei tu suteiktum malonumą man. 

— Ar tau būtų ne taip malonu? - pasiteiravo ji. 

Jondalaras atmetė galvą juokdamasis ir ją apkabino. Moteris 
šypsojosi, tačiau nevisiškai suprato, kas jį taip pralinksmino. 

— Nemanau, kad kas nors, ką tu darytum, man nepatiktų. — 
Žvelgdamas į ją ryškiai mėlynomis akimis pridūrė: - Myliu tave, 
moterie. 

— Aš myliu tave, Jondalarai. Myliu, kai tu šypsaisi šitaip, akimis, 
myliu, kai juokiesi. Gentyje niekas nesijuokė, jiems nepatiko, kai 
tai darydavau aš. Netgi nenorėjau gyventi su žmonėmis, kurie ne- 
leistų man šypsotis ar juoktis. 

— Tau derėtų juoktis, Aila, ir šypsotis, tavo šypsena labai gra- 
ži. — Moteris negalėjo susilaikyti nesišypsojus girdėdama Jonda- 
laro žodžius. — Aila, o, Aila, - murmėjo jis įkniaubęs veidą į jos 
kaklą ir ją glamonėdamas. 

— Jondalarai, dievinu, kai mane lieti, bučiuoji man kaklą, tačiau 


noriu žinoti, kas patinka tau. 

Jis kreivai nusišypsojo. 

— Negaliu susilaikyti - tu pernelyg mane skatini. Ko norėtum, 
Aila? Daryk man tai, kas atrodo gera tau. 

— Ar tau patiks? 

— Pabandyk. 

Aila pastūmė vyrą atgal, tada pasilenkė jo pabučiuoti atviromis 
lūpomis ir liežuviu. Jis atsakė, tačiau valdėsi. Tada pabučiavo jam 
kaklą, švelniai lyžteldama liežuviu pajuto, kad Jondalaras suvirpė- 
jo, ir dirstelėjo į jį norėdama patvirtinimo. 

— Ar tau malonu? 

— Taip, Aila, malonu. 

Veikė. Susivaldymas jaučiant drovią moters pažangą uždegė jį 
labiau, nei svajojo. Jos bučiniai svilino. Ji nepasitikėjo savimi, buvo 
nepatyrusi kaip mergaitė, jau pasiekusi brandą, tačiau dar neturė- 
jusi pirmojo ritualo, - jokia kita nebūna geidžiamesnė. Tokie švel- 
nūs bučiniai turėjo daugiau galios sužadinti nei aistringiausios ir 
jausmingiausios labiau patyrusios moters glamonės, nes jie buvo 
uždrausti. 

Dauguma moterų tam tikru būdu buvo prieinamos — tokia 
buvo užginta. Neišmėginta jauna moteris galėjo iki pasiutimo nu- 
kamuoti vyrus, jaunus ir senus, slaptomis glamonėmis tamsiuose 
urvo kampuose. Motinos labiausiai baimindavosi, kad dukra pa- 
sieks moterystę iš karto po vasaros susirinkimo prieš stojant ilgai 
žiemai. Dauguma merginų per pirmuosius ritualus turėjo šiokios 
tokios bučiavimosi ir glamonėjimo patirties, be to, Jondalaras ži- 
nojo, jog kelioms tai buvo ne pirmas kartas, nors nebūtų nuplėšęs 
šlovės tai atskleisdamas. 

Vyras žinojo jaunų moterų patrauklumą - tai buvo dalis jo 


mėgavimosi pirmaisiais ritualais — ir tokį pat patrauklumą Aila 

skleidė jam. Ji bučiavo jo kaklą. Jis virpėjo ir užsimerkęs visas tam 
atsidavė. 

Moteris nusileido žemiau ir piešė vos juntamus drėgnus ratus 
ant jo kūno jausdama kylant savo pačios susijaudinimą. Jam tai 
buvo kone kankynė, rafinuota kančia, pusiau kutenanti ir pusiau 
deginanti stimuliacija. Kai Aila pasiekė bambą, Jondalaras nebe- 
galėjo susilaikyti. Uždėjo rankas jai ant galvos ir švelniai stumtelė- 
jo žemiau, kol prie skruosto ji pajuto karštą kotą. Moteris sunkiai 
alsavo, o traukiant ir stumiant jausmas stiprėjo. Jos kutenantis lie- 
žuvis buvo daugiau nei vyras pajėgė iškęsti. Jis nukreipė Ailos galvą 
prie išsitempusio kieto savo organo. Ji pakėlė akis. 

— Jondalarai, nori, kad aš... 

— Tik jei tu nori, Aila. 

— Tau bus malonu? 

— Man bus malonu. 

— Aš noriu. 

Jondalaras pajuto, kaip drėgna šiluma apgaubia virpančio vy- 
riškumo galą, o paskui daugiau nei galą. Jis suaimanavo. Liežuvis 
tyrė lygią apskritą galvutę, patikrino mažutį įtrūkimą, atrado odos 
tekstūrą. Po pirmų veiksmų pamačiusi pasitenkinimą Aila ėmė la- 
biau pasitikėti savimi. Mėgavosi tyrinėjimais ir jautė tvinksėjimą 
pačios viduje. Suko ratą aplink liežuviu. Jis išrėkė jos vardą, o ji 
ėmė judinti liežuvį greičiau ir pajuto drėgmę sau tarp kojų. 

Vyras pajuto čiulpimą ir drėgną šilumą judant aukštyn žemyn. 

— O, Doni! O, moterie. Aila, Aila! Kur tu šitaip išmokai! 

Ji bandė išsiaiškinti, kiek sugebės apimti, ir įtraukusi kotą be- 
veik paspringo. Jondalaro riksmai ir aimanos paskatino dar kartą 


pabandyti, kol jis pakilo jos pasitikti. 

Paskui, jausdama, kad jam reikia gelmės - ir savo pačios porei- 
kį, - moteris pakilo, perkėlusi koją jį apžergė, pasimovė ant visiškai 
stačio išilgėjusio organo ir nusileido. Išrietė nugarą ir pati pajuto 
malonumą, kai jis įsiskverbė giliau. 

Jondalaras pažvelgė į ją ir gėrėjosi vaizdu. Saulė už nugaros 
plaukus pavertė aukso aureole. Užsimerkusi, pravira burna, veidas 
užlietas ekstazės. Jai lošiantis atgal aštrios krūtys atsikišo į priekį, 
kiek tamsesni speneliai išsišovė. Vingiuotas kūnas žvilgėjo saulėje, 
o giliai viduje palaidotas jo paties vyriškumas ruošėsi džiaugsmin- 
gai pratrūkti. 

Aila kilnojosi išilgai jo koto, leisdavosi, kai jis kildavo jos pasi- 
tikti, jam trūko kvapo. Vyras pajuto antplūdį, kurio nebūtų suval- 
dęs, jei ir būtų bandęs. Suriko, kai ji vėl pakilo. Moteris prisispau- 
dė, pajutusi trykštelėjusią drėgmę, o jis su palengvėjimu suvirpėjo. 

Jondalaras iškėlė rankas ir palenkė Ailą žemyn, lūpomis surado 
spenelį. Praėjus kiek laiko po sekinamo pasitenkinimo Aila nusiri- 
to. Jondalaras pakilo, pasilenkė jos pabučiuoti, tada suėmė abi krū- 
tis ir prisiglaudė tarp jų. Pačiulpė vieną, paskui kitą ir vėl moterį 
pabučiavo. Tada atsipalaidavo greta, globdamas jos galvą. 

— Man patiko suteikti tau malonumą, Jondalarai. Prisipildžiau 
meile iš vidaus. Tu gali mane maloninti kiek tik nori, tačiau kartais 
aš norėsiu pamaloninti tave. 

Jis vėl nusijuokė. 

— Sutinku. Kad jau nori tiek daug lavintis, galiu išmokyti tave 
šio to daugiau. Supranti, mes galime suteikti malonumą vienas 
kitam. Norėčiau, kad dabar būtų mano eilė prisipildyti meile iš 
vidaus, bet tu taip pasistengei, kad nemanau, jog net Hadumos 


prisilietimas mane prikeltų. 

Aila akimirką patylėjo. 

— Tai nebūtų svarbu, Jondalarai. 

— Kas nebūtų svarbu? 

— Net jei tavo vyriškumas daugiau niekada nebepakiltų - tu vis 
tiek priverstum mano viduje sukilti meilę. 

— Net neminčk šito! - Jis išsišiepė, tačiau truputį sudrebėjo. 

— Tavo vyriškumas vėl pakils, - didžiai iškilmingai pareiškė 
Aila ir sukikeno. 

— Nuo kada tu tokia kandi, moterie? Apie kai kuriuos dalykus 
nederėtų juokauti, - apsimestinai įsižeidęs pareiškė Jondalaras, 
paskui nusijuokė. Nustebo ir apsidžiaugė jos žaismingumu, nauju 
humoro supratimu. 

— Man patinka priversti tave juoktis. Juokdamasi su tavimi 
jaučiuosi kone taip pat gerai, kaip mylėdama tave. Noriu, kad su 
manimi tu visada juoktumeis. Tada atrodo, jog niekad nenustosi 
manęs mylėjęs. 

— Liautis tave mylėjus? — tarė vyras pakilęs pusiau sėdom ir iš 
viršaus į ją žvelgdamas. — Aila, ieškojau tavęs visą gyvenimą ir nė 
nežinojau, kad ieškau. Tu — viskas, ko aš kada norėjau, viskas, apie 
ką svajojau moteryje, ir dar daugiau, tu — stulbinama paslaptis, 
paradoksas. Visiškai sąžininga, atvira, nieko neslepianti, tačiau esi 
pati paslaptingiausia mano pažinota moteris. "Tu stipri, pasitikin- 
ti savo jėgomis, visiškai pajėgi pasirūpinti savimi ir manimi, bet 
sėdėtum prie mano kojų — jei tau leisčiau - be jokios gėdos, be 
apmaudo, taip lengvai, kaip aš garbinu Doni. Tu bebaimė, narsi: 
išgelbėjai man gyvybę, slaugei ir išgydei mane, medžiojai, kad tu- 


rėčiau mėsos, aprūpinai patogumais. Tau manęs nereikia. Vis dėlto 

Nugyvenčiau su tavimi visą gyvenimą ir niekad iš tikrųjų tavęs 
nepažinčiau: tavo gelmės tokios beribės, kad joms ištirti prireiktų 
ne vieno gyvenimo. Tu išmintinga ir senovinė kaip Motina, gaivi 
ir jauna kaip mergina per pirmąjį ritualą. Tu pati gražiausia mano 
matyta moteris. Negaliu patikėti savo laime, kad man teko tiek 
daug. Nemaniau, jog sugebėsiu pamilti. Dabar žinau - paprasčiau- 
siai laukiau tavęs. Netikėjau, kad moku mylėti, Aila, o myliu tave 
labiau už patį gyvenimą. 

Ailos akys prisipildė ašarų. Jis pabučiavo jos akių vokus ir sti- 


priai apkabino, tarsi bijodamas netekti. 

Kai juodu kitą rytą prabudo, žemę dengė plonytis sniego 
sluoksnis. Jie leido palapinės angos uždangalui nukristi ir jaukiai 
susisuko į kailius, tačiau abu pajuto liūdesį. 

— Laikas sukti atgalios, Jondalarai. 

— Tikriausiai tu teisi, — tarė jis stebėdamas, kaip lengvu garų 
debesėliu kyla iškvėptas oras. - Nors metų laikas dar ankstyvas, 
neturėtume patekti į jokią stiprią audrą. 

— Niekada nežinai. Orai moka nustebinti. 

Pagaliau juodu atsikėlė ir pradėjo ardyti palapinę. Ailos svai- 
dyklė patiesė didįjį šoklį, greitais dviejų letenėlių šuoliais išnirusį 
iš požeminio lizdo. Moteris pakėlė žvėrelį už uodegos, kuri buvo 
kone du kartus ilgesnė už kūnelį, ir persimetė per petį laikydama 
į kablį panašias užpakalines letenas. Stovykloje ji greitai nudyrė 
šokliui odą ir pamovė ant iešmo. 

— Liūdna, kad tenka grįžti, - tarstelėjo Aila, Jondalarui mėgi- 


nant įkurti laužą. - Buvo... smagu. Paprasčiausiai keliauti, sustoti, 

kur norime. Nesijaudinti, jog reikės kažką parvilkti atgal. Įsirengti 
stovyklą vidudienį vien tik todėl, kad norime paplaukioti arba da- 
lytis malonumais. Džiaugiuosi, jog apie tai pagalvojai. 

— Man taip pat liūdna, kad viskas baigta, Aila. Kelionė buvo 
puiki. 

Jis atsistojo atsinešti daugiau malkų ir patraukė upės link. Aila 
jam padėjo. Juodu apsuko linkį ir rado suverstą apipuvusių medžių 
krūvą. Staiga Aila išgirdo garsą. Ji pakėlė galvą ir palietė Jondalarą. 

— Eieiei! - šūktelėjo kažkas. 

Jų link mojuodamas ėjo nedidelis būrelis žmonių. Aila įsikibo į 
Jondalarą. Vyras ją apkabino saugiai, raminamai. 

— Viskas gerai, Aila. Tai mamutojai. Ar kada sakiau tau, kad jie 
save vadina mamutų medžiotojais? Mano, jog mes taip pat mamu- 
tojai, - pastebėjo Jondalaras. 

Kai būrelis priartėjo, Aila kupina nuostabos atsisuko į Jonda- 
larą. 


— Tie žmonės, Jondalarai, šypsosi, - pasakė. - Jie šypsosi man. 

Jean M. Auel 
Pirmykštė moteris: 
Urvinio lokio gentis 


608 p., kieti viršeliai 


Žemės drebėjimas palieka mažąją Ailą vieną priešistorinėje girioje. Taip ją, 
klajojančią, išbadėjusią, urvinio liūto sužeistą, aptinka Urvinio lokio genties 
žmonės. Aukšta, šviesiaplaukė, mėlynakė iš svetimos genties atrodo 
nesava ir nepatikima. Jei ne gydytoja Iza ir laimingai susiklosčiusios 
aplinkybės, vaikas būtų buvęs paliktas mirti. Padedama globėjos mergaitė 
išmoksta neandertaliečių, bendraujančių daugiau gestais ir mimikomis, 
tradicijų, elgesio normų, kalbos, o imlus protas pasitarnauja kasdienėje 
kovoje dėl išlikimo. Ailos, kurios gyslomis teka pirmųjų Žmonių kraujas, 
atsiradimas Žada neišvengiamas permainas, kelia Urvinio lokio gentainių 
pagarbą... ir neapykantą. 


Nicholas Sparks 
Amžinai tavo 


496 p., minkšti viršeliai 

Kai Jūrų laivyno karininkas Loganas Tibo, 
vykdydamas misiją Irake, randa besišypsančios 
jaunos moters nuotrauką, jį netikėtai aplanko 
sėkmė - jaunuolis per plauką lieka gyvas. 
Geriausias Logano draugas Viktoras, atrodo, 
žino tokios netikėtos sėkmės priežastį - rastoji 
nuotrauka yra jo talismanas, o moterį siuntė 
pats likimas... 

Nicholas Sparks 
Brangusis Džonai 


480 p., minkšti viršeliai 


Džono gyvenimas tarsi be krypties. Dvidešimtmetis 
vaikinas neranda bendros kalbos su keistu tėvu, 
kuris augino jį vienas. Neturi draugų, darbo. Per 

atostogas vasarą lankydamasis gimtinėje Džonas 
susipažįsta su studente Savana, turinčia viską, ko 
trūksta jam. Šilta, tyra, bet kartu tvirta mergina 
pavergia vaikino širdį: „Kai jos lūpos palietė 
manasias, supratau, kad net nugyvenęs šimtą metų m SA NAI 

ir aplankęs kiekvieną pasaulio kampelį daugiau NG is DŽO 4 

nepatirsiu tokio jausmo, kaip šią vienintelę akimirką, j AE AS 

bučiuodamas savo svajonių merginą, kurią, net Ni G 
nedvejojau, mylėsiu amžinai.“ 


Nicholas Sparks 
Paskutinė daina 


560 p., minkšti viršeliai 

Septyniolikmetė Ronė - viena iš daugybės 
paauglių, kurios gyvenimą aukštyn kojomis 
apvertė tėvų skyrybos. Sunkiai išgyvenusi 
permainas šeimoje, ji ir po trejų metų vis dar jaučia 
pyktį bei susvetimėjimą. Tačiau laikas nestovi 
vietoje, ir Ronei tenka susidurti su nauju iššūkiu. 


"PASKUTINĖ DAINA Iš 


Mamai nusprendus, Ronė kartu su broliu atsiduria 
atokioje Taibio saloje, Džordžijos valstijoje. Vasara 
nuostabios gamtos apsuptyje, prie pat paplūdimio, 
gali atrodyti kaip svajonės išsipildymas, bėt tik rie 
tuomet, kai visą laiką teks praleisti su... savo tėvu. 


Nicholas Sparks 


Naktys Rodantėje 


464 p., minkšti viršeliai 


Keturiasdešimt penkerių metų Adriana 
Vilis turi apmąstyti visą gyvenimą, kai 
vyras palieka ją dėl jaunesnės moters. 
Bėgdama nuo sielvarto ji iškeliauja į 
mažą pakrantės miestuką Rodantę 
savaitgaliui. Artinasi audra ir atrodo, 
kad moteriai nepavyks pabėgti nuo 
žiauraus gyvenimo, kol atokioje 
paplūdimio užeigoje pasirodo Polas, 
palikęs gydytojo praktiką Ir gyvenimą 
mieste dėl savų priežasčių. Tai 
pasakojimas apie viltį ir džiaugsmą, 
apie auką ir atlaidumą - jaudinantis 
priminimas, kad meilė įmanoma bet 
kokiame amžiuje ir dažnai užklumpa 
tuomet, kai mažiausiai tikiesi. 


Nicholas Sparks 


Saugus prieglobstis 
496 p., minkšti viršeliai 


Kai paslaptinga jauna moteris, vardu 
Keitė, pasirodo nedideliame Amerikos 
miestelyje Sautporte, vietiniams iškyla 
daug klausimų apie jos praeitį. Graži, bet 
kukli moteris pasiryžusi vengti artimesnių 
pažinčių, kol ne savo iniciatyva 
susidraugauja su našliu Aleksu ir plepia 
kaimyne Džo. Nepaisydama abejonių, 
Keitė pamažu atsipalaiduoja, ima leisti 
šaknis nedidelėje bendruomenėje, o 
simpatija dviejų žavių mažylių tėvui 
perauga į meilę. Tada jai ima kliudyti 
tamsi praeities paslaptis, kuri „klaidžiojo 
po pasaulį jos ieškodama ir kiekvieną 
dieną darėsi vis piktesnė...“ Ateina diena, 
kai moteris supranta, jog teks rinktis tarp 
laikino saugumo ir rizikingo sprendimo, - 
Keitė įsitikina, kad juodžiausią metą 
meilė yra vienintelis saugus prieglobstis. 


Philippa Gregory 
Vandenų dama 


592 p., kieti viršeliai 


Liuksemburgo grafo duktė Džeketa nuo jaunumės žinojo 
Iš giminės pradininkės deivės Meliuzinos paveldėjusi ne 
tik statusą, bet ir ypatingą galią. Protetė prieš 
iškeliaudama anapus perduoda jai viską, kuo naudojosi 
pati: būrimo karulius ir iš kartos į kartą giminės moterų 
paveldimas magijos žinias. Vis dėlto merginos laukia 
įprastas moters likimas - būti kieno nors žmona. Džeketa 
turėtų džiaugtis, nes ja susidomi pats Bedfordo 
hercogas, Anglijos karaliaus Henriko VI dėdė, atvėręs jai 
duris į slaptą mokslo ir alchemikų pasaulį. 


Philippa Gregory 
Raudonoji karalienė 


432 p., kieti viršeliai 


Ištremta į atšiaurųjį Velsą vykdyti pareigos gerokai 
vyresniam vyrui, per stebuklą likusi gyva gimdymo metu, 
Margareta atranda naująji pašaukimą - ji kaip Orleano 
mergelė pasodinsianti į sostą naująjį karalių, kuris baigs 
mžinus karus Anglijoje ir suvienys šalį. Visai nesvarbu, kad 
os sūnų Henriką Tiudorą nuo sosto skiria eilė pretendentų, 
nes tokia yra Dievo ir Margaretos valia... 


Philippa Gregory 
Baltoji karalienė 


448 p., kieti viršeliai 


Elžbieta netrunka įsitikinti, jog vien pasakiško grožio ir 
valdovo meilės neužtenka, kad išliktum ir įsitvirtintum Rožiu 
karo draskomoje šalyje. Siekdama sustiprinti Vudvilių 
pozicijas, Elžbieta dalija sūnums ir broliams žemes bei 
titulus, kurių gviešėsi kiti, šitaip užsitraukdama galingiausiu 
karalystės giminių priešiškumą. Kai painūs politiniai 
manevrai nepadeda, su motina, deivės Meliuzinos 
palikuone Džeketa, Elžbieta griebiasi galingų kerų... 


Oliver Pėtzsch 


Koriko duktė 


512 p., kieti viršeliai 


Mažas Bavarijos miestelis, 1659-ieji. Iš upės 
ištraukiamas mirštantis berniukas su raganų 
ženklu, Žiauriai ištatuiruotu ant peties. 
Budelis Jakobas Kuizelas iškviečiamas 
išsiaiškinti, ar apylinkėse įsikūrė raganos. 
Miestelį vis dar persekioja tamsūs 


prisiminimai apie kerėtojų teismus ir moteris, 


sudegintas ant laužo. Kai dingsta daugiau 
vaikų, 0 antras našlaitis su tokia pačia 
tatuiruote randamas negyvas, auganti 
isterija grasina virsti chaosu. Kol sunerimę 
miestelėnai neprivertė nukankinti ir nužudyti 
pribuvėjos, priėmusios jo paties vaikus, 
korikas turi atskleisti tiesą. Padedamas 
sumanios gražuolės dukters Magdalenos ir 
Simono, universitete mokslus krimtusio 
vietos gydytojo sūnaus, Jakobas išsiaiškina, 
kad Šongau tikrai siautėja blogis, bet kraujo 
praliejimą galbūt per vėlu sustabdyti... 


Porzsch 


Oliver Pėtzsch 


Koriko duktė ir 
juodasis vienuolis 


592 p., kieti viršeliai 


Pūga juosmenį siekiančiu kilimu užkloja 
snaudžiantį Bavarijos Alpių kaimelį ir įkalina 
visus namuose tą vakarą, kai pastorius įsitikina 
suvalgęs užnuodyto maisto. Jausdamas, kaip 
paralyžius kyla kūnu, šventikas paskutinėmis 
valios pastangomis grįžta į bažnyčia ir 
nubraižo šerkšne paslaptingą ženklą... 
Išsiaiškinti, ką reiškia apvestas lotyniškas 
užrašas ir kas užnuodijo šeimininkės paliktas 
spurgas, imasi pastoriaus sesuo su budeliu 
Jakobu Kuizelu, sumania jo dukra Magdalena 
ir šios garbintoju, gydytojo sūnumi Simonu. 
Keliu mįslių įminimas atves tyrėjus pas 
senovės tamplierius ir tariamą ordino lobį. Vis 
dėlto ne jie vieninteliai ieško legendinių turtų. 
Nuolat ant kulnų lipa pavojingi ir paslaptingi, 
lotyniškai šešėliuose besikuždantys vienuoliai, 
kurie palieka našlaičių kvapą ir aukų kūnus... 


Auel, Jean M. 

Au25 Pirmykštė moteris : Arklių slėnis : romanas / Jean Marie Auel ; 
iš anglų kalbos vertė Giedrė Tartėnienė. - Kaunas : Obuolys [i.e. MEDIA 
INCOGNITO, 2013]. - 729, (7) p. 


Antroji serijos „Žemės vaikai“ knyga 
ISBN 978-609-403-429-9 


Naujojo genties vado Braudo išvyta iš ją auginusios neandertaliečių genties, 
žiauriai atplėšta nuo sūnelio, žmonių dukra Aila traukia ieškoti naujų namų ir 
savųjų, mėlynakių šviesiaplaukių genties. Artėja žiema, moteris randa laukinių 
arklių slėnį ir ilgai negalvojusi jame pasilieka. Draugiją jai palaiko priglausta 
kumelaitė ir liūtukas. Jaunoji moteris, staiga paragavusi svaigios laisvės, net 
neįtaria, kad jos gyvenimas netrukus visiškai apsivers... Tai antroji visą pasaulį 
užkariavusio „Žemės vaikų“ ciklo knyga. 


UDK 821.111(73)-31 


Jean M. Auel 
PIRMYKŠTĖ MOTERIS 
ARKLIŲ SLĖNIS 


Iš anglų kalbos vertė Giedrė Tartėnienė 
Redagavo Inga Jankauskaitė 
Tekstą tvarkė Raimonda Kavaliauskienė 
Viršelį kūrė Andrius Morkeliūnas 
Viršelį piešė Tania Rex 
Maketavo Daiva Širvaitienė 

Ji ieškojo Kitų, atrado 
Jį - išsvajotą, nepažintą, tokį 
naują ir aistringą pasaulį. 


ai 


aujojo genties vado Braudo išvyta iš ją auginusios neandertaliečių 
genties, žiauriai atplėšta nuo sūnelio, žmonių dukra Aila traukia ieškoti 
naujų namų ir savųjų, mėlynakių šviesiaplaukių genties. Artėja žiema, 
moteris randa laukinių arklių slėnį ir ilgai negalvojusi jame pasilieka. Draugiją 

jai palaiko priglausta kumelaitė ir liūtukas. Jaunoji moteris moka rinkti maistą 

ir medžioti svaidykle, genties tabu bei draudimų nevaržoma laisvė leidžia 
išsiskleisti jos žmogiškam išradingumui. 

Tolimoje Zelandonijoje į kelionę per priešistorinę Europą ruošiasi broliai 
Jolandaras ir Tonolanas. Šis nori surasti Didžiosios Motinos Upės ištakas, o 

brolis Jolandaras trokšta pamatyti kitas gentis ir pasprukti nuo... vestuvių. 


Jų keliai susikerta vieną dieną, kai vienatvės ir žmonių ilgesio nukamuota 
Aila išgirsta šiurpų urvinio liūto riaumojimą ir... sužeisto žmogaus riksmą. 
Nepažįstamasis yra Kitas, toks kaip ji, žmogus. Aila jaučia baimę ir viltį, išsiil- 
gusi artimo širdis pažįsta meilę ir atranda aistrą, kuri nulems žmonijos ateitį... 


Jean Marie Auel (g. 1936) - Amerikoje gimusi rašytoja, pakerėjusi pasaulį 
Zemės vaikų serija. Mintis parašyti ttumpą apysaką apie vienišą kromanjonie- 
čių moterį neandertaliečių gentyje toptelėjo jau sulaukus keturiasdešimties, 
užauginus penkis vaikus. Kad atvertų langą į pirmykščių žmonių pasaulį, 
J. Auel išstudijavo visą įmanomą archeologinę medžiagą, dalyvavo išlikimo 
kursuose, mokėsi primityviųjų amatų, gydymo vaistažolėmis. Rezultatas - 
šešios knygos, pelniusios pasaulio archeologų, antropologų ir paleontologų 
pagarbą, tačiau milijonus skaitytojų visame pasaulyje sužavėjo ne įtikimas 
Europos priešistorės vaizdas, 0 jaudinantis pasakojimas apie tarpusavio 
santykius, meilės ribas ir moterį, kurios rankose atsidūrė žmonijos likimas. 

